
Hivatalos  rész.  Az  Archaeologiai  bizottság  üléseinek  jegyzőkönyvei  1 88 1 . márczius  9. 
és  április  9-ikéről.  Jelentések  az  orsz.  rég.  és  embert,  társulat  üléseiről:  1880.  decz. 
1881.  január,  február.  Titkári  jelentés  1880-ról.  Számvizsgáló  bizottság  jelentése. 
Hampel  József  Nemzeti  múzeumi  Régiségtár  őrének  jelentése  az  országgyűlési 
bizottsághoz.  Dr.  Arányi  Lajos  jelentése  a pilisi  járásban  föllelt  nevezetes  régisé- 
gekről. Henszlmann  Imre  jelentése  a Nagyváradon  lelt  templom-alapokról. 

Somogyomi  aranylelet  (1  táblával ) Pulszky  Ferencz.  Római  sirok  Pannóniában. 
( 2 phototypia  2 táblával  6 rajzzal ) HAMPEL.  Rekeszes  ötvösség  Magyarországon  (3  táblá- 

(6  rajzzal)  THALLÓCZY. 

HATÁROZAT. 

A társulati  választmány  megbízásából  már  több  Ízben  felkértük  a t.  ez.  Tag- 
társakat, hogy  hátralékos  tagsági  dijaikat  beküldeni  szíveskedjenek. 

A választmányi  határozat  értelmében  mindazoknak  , kik  ebbeli 
kötelezettségüknek  az  <(Arch.  Értesítői)  legközelebbi  füzetének  meg- 
jelenése előtt  eleget  nem  tettek.,  folyóiratunk  jelenlegi  füzete  a múlt  évi 
s a folyó  évi  tagdijak  utánvétele  mellett  küldetik  meg. 

Budapest,  1881  szeptember  hó. 


A társulati  titkári  hivatal. 


SZEGEDI  LELETEK. 

A roppant  földmunka,  mely  Szeged  városának  biztosítására 
és  feltöltésére  szükséges  vala,  napvilágra  hozott  egy  darab  tör- 
ténelmet is:  a régiségekben,  melyek  Szeged  határában  több 
helyütt  felásattak.  Ezek  bizonyítják,  hogy  ezen  tájékot,  már 
ős  régi  idők  óta  mindig  lakták,  és  pedig  nemcsak  a magyarok 
bejötté  előtt,  az  avar  korban,  de  még  a rómaiak  s görögök 
idejét  megelőzve  már  akkor,  midőn  az  ember  nemcsak  a vas-, 
hanem  még  a bronzeszközöket  sem  használta  — még  a rézkort 
élte.  Ismeretes  dolog,  hogy  a rézkori  emlékek  sehol  Európában 
nem  találtatnak  oly  számban  mint  Magyarországon.  A m.  n. 
múzeumban  már  a kétszázat  meghaladja  számok.  Eddigelé 
azonban  rendszerint  szórványosan,  egyenként,  kerültek  elé ; 
csak  a horvátországi  lippiki  lelet  volt  nagyobbszerű  elrejtett 
kincs:  nagyszámú  réz  balta,  mind  hasonló  alakú;  — rézkori 

sírleletet  nem  ismerünk  eddig.  Szegeden  ezúttal  napfényre  került 
egy  igen  érdekes  rézlelet,  melynek  rajzát  a második  oldalon 
adjuk.  Ez  sem  sírlelet  hanem  kincs;  áll  pedig  (i.  táblán  i. 
a,  ó)  három  különböző  alakú  vésőből,  melyek  egy  eltört  csákány- 
nyél lyukába  bele  vannak  szorítva;  (I.  2 ■ a,  b)  öntésre  készült 
réz  rögből ; (I.  3.  a,  ö)  egy  réz  csákányból,  azon  alakban, 

mely  bronzban  soha,  rézben  igen  gyakran,  fordúl  elő.  Nehéz 
elképzelni,  miként  voltak  használhatók  a réz-szerszámok,  me- 
lyek természetök  szerint  lágyak;  ez  némileg  azáltal  ellen- 
súlyoztatott,  hogy  sokkal  nagyobb  és  súlyosabb  alakban  készül- 
tek, mint  a bronztárgyak ; de  azért  mégis  a kopásnak  nagyobb 
jeleit  viselik  magokon,  mit  a jelen  esetben  különösen  az  eltört 

csákányon  észlelhetünk,  melynek  foka  a gyakori  ütésektől  egé- 
szen szétveretett.  A nyél  lyukába  illesztett  vésők  közül  az  egyik 
egyszerű  — lapos,  alól  széles  — véső,  melynek  felső  keskenyebb 
része,  ott  hol  az  a fogantyúba  beleillenék,  le  van  hajlítva.  Ezen 
különös  lehajlítás,  melynek  okát  magyarázni  nem  tudom,  gyak- 
ran fordul  elő  a rézeszközöknél,  különösen  a fegyvereknél  ; de 
gyakran  a szerszámoknál  is  nemcsak  magyarországi,  hanem 
azon  leleteknél  is,  melyeket  Cyprus  szigetéből  Franks,  a British 
Múzeum  régiségtárőre,  a stockholmi  nemzetközi  kiállítás  Compte 
rendu-jében  közzé  tett.  Ezen  lapos  véső  mellett  látunk  egy 
keskeny  négyszögű  vésőt,  melynek  foka  az  ütésektől  szintén 
szélesebbre  veretett,  a mi  használatáról  bizonyságot  tesz.  A har- 
madik eszköz  hosszú,  hegyes,  négyszög  átmetszett!  véső,  mely 
akár  fegyvernek  is,  példáid  lándzsacsúcsnak,  használtathatott, 
mert  azon  régi  időkben  minden  eszköz  úgy  a háztartásban, 
mint  harczban,  hol  szerszám-,  hol  fegyverkép  szolgált. 

A rézkor  kérdése  még  mindig  nincs  tisztázva  az  archeoló- 
gusok közt.  Wylde,  az  irlandi  tudományos  Akadémia  régiség- 
gyűjteményének  őre,  és  a híres  schweizi  archeológus,  Keller, 
voltak  az  elsők,  a kik  ezen  kérdésre  irányozták  a tudósok 
figyelmét.  Ezekre  következtem  én,  az  archeológiái  nemzetközi 
congressus  budapesti  ülésében.  Az  ellenvetés  mindig  az  volt, 
hogy  a példányok  nincsenek  vegyelemezve,  hogy  az  ónnak 
ideiglenes,  localis  híja  kényszeríthette  az  embereket,  hogy 
bronz  helyett  rezet  használjanak  gyártmányaikra,  végre  hogy 
bizonyos  czélokra  a rézeszközök  alkalmatosabbak  lehettek  a 
bronzeszközöknél.  Az  első  ellenvetést  régóta  megczáfolták. 
A vegyelemzés,  a régiségtárgyakra  nézve,  csaknem  minden 
múzeumban  megtörtént,  s nemcsak  a mindig  vörösréznek  tar- 
tott tárgyakat  valóban  azoknak , hanem  sok  múzeumban  a 
bronztárgyaknak  nézett  lapos  vésőket  is  tiszta  vörösrézből 
levőknek  bizonyította.  A második  és  harmadik  ellenvetés- 
nek van  némi  súlya,  mert  a nagyszebeni  Bruckenthal-múzeum- 
ban  a szent-erzsébetfalvi  leletből  csakugyan  találtam  egy- 
néhány karpereczet  vörösrézből,  melyek,  munkára  és  díszítésre 
nézve,  egészen  hasonlók  az  ott  talált  bronz  karpereczekhez, 
de  tökéletesen  különböznek  minden  eddig  talált  réz  régiségek- 
től, melyeknek  egyik  főjellege  a díszítésnek  teljes  híja,  s a 
formáknak  legnagyobb  egyszerűsége.  Ezek  tehát  csakugyan  vagy 

az  ón  hiányából,  vagy  pedig  azért  készültek  rézből,  hogy  szín- 
ben különbözzenek  a bronz  karpereczektől.  Ez  utolsó  eset  azon- 
ban csak  díszítményeknél  fordulhatott  elé,  mert  nem  képzel- 
hető, hogy  az,  ki  a keményebb  s élesebb  bronz  fegyvereket  és 
szerszámokat  ismerte,  rézből  fegyvert  vagy  szerszámot  készített 
volna.  A rézalakok  különben  is  nagyban  különböznek  a bronz- 
tárgyak alakjától  és  nagyságától.  A rézeszközök  t.  i.  sokkal 
nagyobbak  és  testesebbek,  mint  a bronzeszközök,  s oly  csáká- 
nyok és  balták,  minők  vörösrézből  igen  gyakran  fordáinak  elő, 
bronzban  eddig  vagy  épen  nem,  vagy  rendkívül  ritka  példá- 
nyokban találtattak.  Jellemző  a rézeszközöknél,  hogy  nyéllyuk 
van  rajtok,  mi  mindenesetre  sokkal  gyakorlatibb  mint  a bronz- 
kori tok  a vésőnél.  Épen  azért  tagadja  Mortillet  Gábor,  a st. 
germaini  múzeum  őre,  hogy  a rézkor  megelőzte  volna  a bronz- 
kort, s az  elébbit  inkább  a vaskorral  hozza  kapcsolatba,  mely- 
ben a nyéllyuk  és  a balta  gyakrabban  fordúl  elő.  Észrevételét 
azonban  megczáfolja  ismét  nemcsak  azon  okoskodás,  hogy  a ki 
ismerte  már  a keményebb,  s ütésre-vágásra  alkalmasabb  bronz- 
eszközöket,  az  aligha  fog  visszamenni  a lágyabb  vörösréz  szer- 
számokra, főleg  azonban  azon  tapasztalás,  hogy  a réz  és  vas 
szerszámok  és  fegyverek  közt  nincs  semmi  hasonlatosság  az 
egy  baltát  kivéve,  mely  egyébiránt  elvétve  bronzból  is  fordúl  elő. 

A szegedi  rézlelet  mindenesetre  hazánkban  a nevezeteseb- 
bek közé  tartozik  s vetélkedik  e tekintetben  a bicskáival,  hol 
egy  réz  csákány  találtatott,  kőkori  eszközökkel  együtt,  mi  bizony- 
ságul szolgálhat,  hogy  a rézkor  a kőkorból  fejlődött  ki. 

A negyedik  lapon  lerajzolt  18  edény  és  edénytöredék  mind 
Szeged  tájékán  találtatott;  mind  korong  nélkül,  kézből  készült ; 
mind  a bronzkorba  tartozik.  Nevezetesebb  köztük  az  5.,  7.,  g. 
és  11 -ik  szám  alatt  levő  edények.  Mindezeken  oly  kis  fülek 
fordulnak  elő,  melyeken  legfeljebb  czérnaszál  vagy  húr  vezet- 
tethetik keresztül.  Alig  képzelhetjük  ezeknek  más  czélját,  mint, 
hogy  keresztül  vezettetvén  rajtok  a húr,  ezen  akasztattak  fel 
a falra,  midőn  használatban  nem  voltak.  Még  a 10.  számú  öblös 
edénynek  csücskei  és  a 6.  számú  födélnek  füle  is  ily  haszná- 
latra utalnak.  A díszítések  a 4.,  8.,  9.,  12.  és  14-ik  edényen 
mind  a legprimitívebbek,  egyszerű  vonalak,  belekarczolva  az 
agyagba,  melyeknél  még  a párhúzamosság  sem  sikerült.  Ez  már 
inkább  megkisértetett  a 1 3 -ik  edényen,  melynek  alakja  azonban 

nagyon  idomtalan.  A 3 -ik  szám  alatti  tárgyat  meg  nem  értette 
a rajzoló  s azt  felfordította,  ez  ugyanis  világosan  női  testnek 
felső  része,  kifejlett  mellel ; letört  feje,  fájdalom,  nem  találta- 
tott meg.  Mindenesetre  nevezetesebb  tárgy,  miután  ez  az  egyet- 
len, mely  nem  használatra  készült.  Nevezetesek  a 15.,  16.,  17. 
és  1 8 - i k szám  alatt  látható  kilyukasztott  edények,  minők  az 
ország  más  részeiben  is,  ámbár  ritkán,  fordulnak  elő.  Ezeket, 
hol  tömjénező,  hol  olvasztó  edényeknek  tartottuk,  a lucskai 
lelet  azonban  bebizonyította  azóta,  hogy  ezen  átlyukasztott 
edények  nagyobb  öblös  edényeknek  lábai  s hogy  a kilyukasztás 
csak  díszítési  tekintetből  történt. 

Pulszky  Ferencz. 


AZ  ANTIK  »TETTIX»  ÉS  ROVARTÁRSAI. 

ADATÉK  A ROVARALAKU  ANTIK  ÉKSZEREK  ÉS  ROVAR  SYMBOLUMOK  ISMERETÉHEZ. 


Ügy  érzem,  hogy  ha  nem  sikerül  nekem  e helyen  a magam 
kimagyarázása,  álláspontom  helyességének  kimutatása,  sőt  be- 
bizonyítása, még  pedig  úgy,  hogy  ahhoz  még  a laikus  kétsége 
se  férhessen,  nem  egy  hirtelenebb  toll  — kivált  napi  sajtónk 
tolláit  értem  — legalább  is  szereplési  viszketegről,  hiúságról 
fog  vádolni,  természetesen  abból  indulva  ki:  « elvégre  mi 
keresni  valója  van  a régészet  terén  annak,  a ki  a recent  állat- 
világgal foglalkozik  ? hiszen  ez  két  merőben  különböző,  ön- 
álló tudományszak,  mely  szerves  Összeköttetésbe  nem  is  hoz- 
ható ». 

Ez  a kiindulás  azonban,  bármily  csábító  színe  legyen  is, 
mégis-esak  hamis  egy  kiindulás. 

A ki  az  egyoldalúságig  menő  specializmus  csábításának 
ellen  tud  állani  ; a ki  akár  az  inductiv,  akár  a deductiv  módszer 
alkalmazásánál  a látszólag  nem  lényeges  kapcsolatokat  sem  ejti 
el:  legtöbbször  épen  e kapcsolatban  találja  meg  a tudomány- 
szakok  összefüggését  s meg  fog  győződni,  hogy  minél  nagyobb 
terjedelmet  öltenek,  minél  nagyobb  mélységet  érnek  el  az  egyes 
szakok  vizsgálódásai,  annál  több  az  érintkezési  pont  is;  s hogy 
elvégre  is  a tudományszakok  különállása  voltaképen  csak  munka- 

felosztás ; a viszony  közöttük  nem  a különálló  köröké,  hanem 
a láncz  szemeinek  egymás  közötti  viszonya. 

Áll  pedig  ez  különösen  a tapasztalati  tudományszakokról. 

A régészet  az  emberi  társadalom  letűnt  korszakainak  ma- 
radványaiban  voltaképen  az  emberi  társadalomnak,  mint  olyan- 
nak, fejlődési  menetét  kutatja;  az  állattan  hasonlóképen  jár  el 
az  állatvilág  tekintetében,  a midőn  a palmontologiához  intézi 
kérdéseit.  Eddig  e két  szak  párhuzamosan,  de  önállóan  halad. 
De  mihelyt  tekintetbe  veszszük  azt,  hogy  az  ember,  létének 
minden  korszakában,  szükségképen  relatióban  állott  az  élő  ter- 
mészettel, melynek  egyszersmind  része  is ; hogy  az  élő  termé- 
szet tüneményei  mindenkor  hatást  gyakoroltak  reá,  mely  hatás 
azután  müveiben  is  visszatükröződött : hamar  megkapjuk  a 
régészetnek  az  állattannal  való  érintkezési  pontjait  is. 

Most  pedig  legyen  megengedve,  hogy  kimutassam,  miké- 
pen kerültem  én  állattani  kutatásaim  révén  a régészetbe. 

A nagy  Linné  rendszerének,  a melyet  az  állat  és  növény 
világra  alkalmazott,  legnagyobb  vívmánya  s egyszersmind  erős 
alapköve  az  úgynevezett  binaer  nomenclatura,  azaz:  minden 
megkülönböztethető  s jegyei  szerint  leírt  állat  vagy  növény  faj 
kettős  elnevezése. 

Az  egyik  név  a « genust »,  tehát  a nemet,  a másik  név  a 
« speciest*)  tehát  a fajt  illette;  az  előbbi  rokon  fajoknak  közös 
jegyek  alapján  való  összefüggésén,  az  utóbbi  a rokon  fajok  kö- 
zötti különbségeken  alapul. 

Hogy  ezt  egészen  villágossá  tegyem,  ime  a példa:  a ló,  a 
szamár,  a zebra,  a quagga  legfőbb  közös  jegye  a lábnak  egy- 
patás volta  s ezen  az  alapon  ez  egy  nem  t.  i.  Equus;  de  egyéb- 
ként fark,  fül,  színezet  szerint  különböznek  egymástól,  lesznek 
tehát  Equus  cabalus,  Equus  asinus,  Equus  zebra  stb. 

A rokonságnak  és  eltérésnek  ily,  névvel  való  rögzítése  tette 
lehetővé  a csoportok  megalakítását,  tehát  a megismert  alakok 
nyilvántartását  is. 

Szakasztott  ez  a rendszer  az,  a melyen  a modern  társada- 
lom csoportosulása  és  nyilvántartása  alapúi.  Egy  család  tag- 
jainak közös  vezetékneve  a rokoni  kapcsot,  az  összetartozást 
mutatja  ki,  míg  az  egyes  tagok  keresztneve  a fejenként  való 
megkülönböztetést  teszi  lehetővé. 

A család,  a község,  a kerület,  a nemzet,  nyilvántartásának 

lehetősége  ezen  az  elnevezési  rendszeren  alapúi  s a párhuzamos- 
ság a Linné  állat-növény  és  a modern  társadalom  rendszere 
közt  tökéletes. 

Noha  nem  tartozik  ez  értekezés  keretébe,  e párhuzamot 


érdekessége  kedvéért  mégis  ide  i 

A TÁRSADALOMBAN : 

Család:  vérrokonságból  kikelt 
családtagok  foglalatja. 
Község:  több  család  foglalatja. 
Kerület : több  község  foglalatja. 
Ország:  több  kerület  foglalatja 
nemzetiségi  alapon. 


tatom,  mert  először  állíttattik  föl. 
A TERMÉSZETRAJZI  RENDSZERBEN: 

Genus:  több  rokonfaj  foglalatja. 
Família:  több  genus  foglalatja. 
Ordo : több  família  foglalatja. 
Classis : több  ordo  foglalatja 

fundamentális  szervezeti  sa- 
játságok alapján. 


Természetes,  hogy  millió  állat-  és  növény-faj,  illetőleg  al-  és 
főcsoport  elnevezéséről  lévén  szó,  neveket  kellett  szerezni  s 
minthogy  a nomenclaturának,  a tudomány  nemzetközi  érdekeire 
való  tekintetből,  oly  nyelvből  kellett  kerülnie,  a mely  Linné 
idejében  a tudományban  általánosan  használatban  volt,  t.  i. 
a latinból  s részben,  latinizálás  révén,  a görögből,  tehát 
az  ó-kor  klassikus  nyelvforrásából,  Linné  első  sorban  fölhasz- 
nálta azokat  a neveket  is,  a melyek  e két  nyelvben  mint  álla- 
tok és  növények  nevei  megvoltak ; nemcsak,  hanem  hamar  ki- 
fogyván a készlet,  reá  került  a sor  az  Olympusra,  Orkusra  s 
elvégre  a neveknek  bizonyos  szabályok  szerint  való  szerkeszté- 
sére is. 

így  Proteus  anguineus,  az  adelsbergi  barlangvizek  híres 
vakgyikja,  az  alakoskodó.  Neptun  tengeri  borjait  őrző,  jósló 
tengeri  istentől  és  az  anguis-kigyótól  kapta  elnevezését;  Mulge- 
dium,  egy  növényfaj,  a mulgere  = fejni  szótól  ered  s czéloz  a nö- 
vény tejszerü  nedvére;  Taraxacum,  szintén  egy  növény  nem, 
nevének  származása:  rápazcz  — nyugtalanság  és  ázdouae  = gyó- 
gyítani, tehát  physiologiai  alapon:  hascsikarást  s az  avval  járó 
nyugtalanságot  gyógyító  növény  stb.  stb. 

Elképzelhető  az  az  etymologiai  apparátus,  melyet  e nevek 
megköveteltek  s megkövetelnek  folytonosan. 

Evekkel  ezelőtt  némely  a sáskákra  alkalmazott  elnevezé- 
seknek etymologiai  megfejtésével  s bírálatával  való  foglalkozás 
közben  reá  akadtam  a «Tettix»  névre  is,  mely  egy,  csupa  apró 
alakokból  álló  sáskanemnek  adatott.  A görög  szótárak  és  a 

commentárok  azt  a megfejtést  adták,  hogy  « tücsök  vagy  czi- 
káda;  de  czikáda  alakú  hajtű  is,  melyet  a görög  nők  a konty 
megerősítésére  s egyszersmind  díszítésére  használtak ». 

Ennek  a magyarázatnak  az  eleje  képtelenség,  mert  « tücsök 
vagy  czikáda » ép  oly  kevéssé  fogható  egy  kalap  alá,  mint  akár 
a farkas  a gerliczével.  Ez  paradox  hangzású  állítás,  pedig 
sehogysem  paradox,  mert  a czikáda  szervezetileg  ép  oly  messze 
áll  a tücsöktől,  mint  a gerle  a farkastól,  lévén  a czikádának 
szipja,  a tücsöknek  rágószerve,  ép  úgy,  mint  a gerlének  csőre, 
a farkasnak  foga.  A külső  alak  is  elütő. 

Nyilván  való  tehát,  hogy  a görög  «Tettix»  jelentésének 
eldöntése  a biológia  mellett  csak  a régészet  segítségével  történ- 
hetett s a megoldandó  kérdés  az  volt:  melyik  állatra  alkal- 
mazták a görögök  a «Tettix»  nevet?  Erre  csak  egy  hajtű, 
vagy  a régi  c.lassicusok  leírásai,  talán  e leírások  commentátorai 
adhatták  meg  a feleletet  s így  egyszerre  benne  voltam  az 
archeológiában  és  természetesen  folyamodtam  a nemzeti  Muzeum 
régiségtárához  is. 

Pulszky  Ferencz  mondja,  hogy  tettixes  hajtű  eddig  nem 
találtatott  — tehát  merőben  az  irodalomra  voltam  utasítva, 
melylyel  ismét  dr.  Hampel  József  szívessége  bőségesen  ellátott. 

A Cicada  ókori  irodalmának  legalaposabb  ismerője  Milde 
a Cicadáról  mint  hajdíszről  ezeket  mondja:  (Die  Singcicaden 
etc.  p.  33.  Naturg.  Mittheilungen  iiber  Meran).  «Mit  den  golde- 
nen  Nachbildungen  von  Cicádén  wurden  nun  namentlich  die 
in  einen  Schopf  zusammengebundenen  Haare  verziert,  sie  sollen 
aber  auch  an  dér  Stirne  und  am  Schwertgriífe  getragen  wor- 
den  sein.  Diese  Sitté  stand  in  höchster  Bliithe  zűr  Zeit  dér 
Perserkriege  und  verschwand  bei  Beginn  des  peloponesischen 
Krieges  mit  dér  zunehmenden  Ueppigkeit;  es  galt  dieser  Schmuck 
zugleich  als  Auszeichnung,  welche  nur  Diejenigen  zu  tragen 
berechtigt  waren,  welche  zu  den  freien  und  ursprünglichen 
Eingebornen  (cdzóydo^zc,)  gehörten.  Lcider  existiren  weder  Bil- 
der  noch  Statuen  ans  jenen  Zeiten,  an  denen  mán  diesen  Cica- 
denschmuck  (zszTiyocfopia)  bemerkt. » 

Mint  idetartozol  többek  közt  elősorolja 

Virgiliust  (Georg.  125.  v.) 

Ergo  omnis  caro  residebat  cura  capilio, 

Aurea  solemni  comptum  quem  fibula  ritu 
Crobylus  et  tereti  nectebant  dente  cicadae. 

Továbbá : 

Aristophanest  ("Lovagok))  1331.  v.) 

53’  EXEÍV05  ópav  TeTiiyocpápa;  apyaíco  syjjuaTt  XaiA7tpo; 
ou  yotpvtőv  o£ii>v,  áXXa  (JTtovSíiv,  dpiűpvj]  '/.aiaXeiTTTo;. 

Milde  nincsen  jogosítva  azt  állítani,  hogy  a Cicadának 
semmiféle  antik  képe  nem  maradt  reánk,  a mint  ezt  alább  majd 
látni  fogjuk. 

Weiss  « Kostümkunde » 731-dik  lapján  többrendbeli  görög 
női  ékszernek  rajzát  adja  ezek  között  egy  állítólagos  Tettix- 
hajtüt  is;*  de  az  állat,  a mely  e tű  tetejében  ékeskedik,  sem 
tücsök,  sem  czikáda,  hanem  pillangó  (tábl.  12).  Hogy  hol  talál- 
ható e tűnek  az  eredetije?  ezt  Weiss  nem  mondja  meg  s nagy  a 
gyanú,  hogy  ez  a tű  csak  úgy  találomra  van  szerkesztve;  mert 
hiszen  az  antik  symbolica  a pillangót  Psyche-nek  foglalta  le  s 
így  föl  sem  tehető,  hogy  esetleg  «Tettixnek»  is  elfogadta  volna. 
De  ez  a rajz  mégis  bonyolította  a kérdést. 

Guhl  és  Koner,**  a görög  nők  hajviseletéről  értekezve,  csak 
annyit  mondanak,  hogyakonty  ( y./Hüfíükoq)  megerősítésére  czikáda- 
alakú  hajtűket  használtak  (pag.  193)  ; továbbá  (pag.  201)  mond- 
ják: « bekannt  sind  jene  mit  dér  goldenen  Cicádé  geschmückten 
Haarnadeln  zűr  Befestigung  des  Krobylos,  dérén  sich  in  Athén, 
wenigstens  bis  zűr  solonischen  Zeit  Mánner  und  Frauen  bedien- 
ten».  Noha  e tűket  ((ismereteseknek))  állítják,  nem  mondják 
meg,  hol  láthatók,  mi  a voltaképeni  kinézésük?  az  a tű  pedig, 
a melyet  lerajzolnak,  szarvasfejet  ábrázol,  tehát  még  bonyodal- 
masabbá teszi  a megfejtést,  mert  már  czikádával,  tücsökkel, 
pillangóval  és  szarvassal  gyűlik  meg  a bajunk. 

Nem  boldogultam. 

Ekkor  dr.  Hampel  úr  figyelmeztetett  egy  magyarországi 
arany  leletre,  mely  rovaralakú  fibulákból  állott,  s a mely  Pulszky 
Ferencz  meghatározása  szerint,  a római  korból  származik.  Az 
első  pillantás  már  arra  tanított,  hogy  e fibulák  egynek  kivéte- 
lével a valóságos  Cicadától  kölcsönözték  alakjukat:  a kidülő 
szemek,  a fej  és  törj  aránya  a test  többi  részéhez,  a szárnyak 
aránya  és  a végtest  látható  részének  formája  és  végre  a nagy- 
ság és  a habitus  csak  a Cicadára  vezethetők  vissza.  Igaz,  hogy 


* H.  Weiss  : «Kostümkunde))  1860. 

**  Guhl  und  Koner:  «Das  Leben  dér  Griechen  und  Römer»  1864. 


nem  hajtűk,  hanem  fibulák;  de  egy  dolog  mellett  határozott 
tanúbizonyságot  tesznek,  a mellett,  hogy  az  antik  ötvösség  ismerte 
a Cicadát  s föl  is  használta. 

Hasonló  alakokra  rajzokkal  támogatott  hivatkozás  történik 
az  «Anzeiger  für  sclnveizerische  Alterthumskunde »-ben  (Zürich, 

VII-ter  Jahrg.  1874  p.  490  Nr.  igo.)  Az  alakok  Magyarország- 
ról valók  s az  ismertetés  eleintén  helyesen  indul,  a midőn  azt 
mondja;  «...  welche  Cicádén  vorstellen,  wie  aus  dér  Form 
des  Kopfes,  dér  vorstehenden  Augen  und  dem  Thorax  geschlos- 
seti  werden  muss.»  De  a végén  nagy  tévedésbe  esik,  a midőn 
az  egészet  a tücskökre  vezeti  át,  mert,  a mint  ki  fog  tűnni,  e 
két  alak  teljesen  kizárja  egymást,  egybe  nem  vehető. 

Hasonlóképen  cselekszik  Jahn  Ottó  «Ueber  den  Aberglauben 
des  bősen  Blicks  bei  den  Altén  * »,  a midőn  pag.  36  a sáskára  tér 
s mindjárt  úgy  kezdi  « Ideusehrecke  oder  Grille»  s pag.  37,  jegy- 
zet 31  « Heuschrecken  oder  Cicádén  aus  Onyx  etc.» 

Hamar  beláttam,  hogy  a kérdés  így  nem  tisztázható,  leg- 
inkább azért,  mert  a commentátorok  nem  ismerik  a különbsége- 
ket s a czikádát,  tücsköt  és  sáskát  hol  egyazon  alaknak  veszik, 
hol  összevisszatévesztik  s hogy  épen  ennél  fogva  az  eldöntés  a 
zoológián  múlik,  a melynek  legelső  feladata,  annak  a meg- 
határozása : mit  különböztettek  meg  biztosan  a régiek,  s így 

tehát  az  elnevezéseik  miféle  alakokra  vonatkoztak? 

Evvel  azután  e következő  kérdések  szabták  meg  a kutatási 
irányt : 

1.  Ismerték  és  felhasználták-e  a régiek  a tücsök  (Gryllus) 
alakját  ? 

2.  Mit  tudtak  a Cicádáról? 

3.  Mit  tudtak  a sáskákról? 

4.  Indolkolva  van-e  tehát  ezeknek  az  alakoknak  szótárak- 
ban és  commentárokban  való  egybefoglalása  a «Tettix»  vagy 
«Cicada»  elnevezés  alatt? 

5.  Melyik  alakra  alkalmaztatott  a «Tettix»  elnevezés? 

6.  Miféle  alakokra  alkalmaztatott  a görög  dxfndto'j,  a latin 
Cicada  és  Locusta  elnevezés? 

7.  Melyik  alak  alkalmaztatott  a hajtükre  ? 

E kérdések  megfejtésére  kétféle  biztos  alap  létezik,  u.  m. 
egyfelől  az  idevaló  alakoknak  rajzai,  úgy  a mint  azok  gemmákon 
s egyéb  antik  emlékeken  mégis  reánk  maradtak;  és  másfelől 
azok  a biológiai  adatak,  a melyek  az  antik  classicusok  irodalmi 
hagyatékában  foglaltatnak.  Minden  egyéb  csak  találgatásra,  önké- 


* Bericht  über  die  Verhandlungen  des  kön.  sáchs.  Ges.  für  Wissenschaften 
zu  Leipzig.  Philolog.  hist.  Cl.  1855,  I,  II. 

nyes  magyarázatra,  ráfogásra  s eo  ipso  tubákra  vezet,  a mint 
ezt  már  fentebb  ki  is  mutattam. 

A feladatot  végre  csak  az  oldhatja  meg,  a ki  az  állatok 
habitusát,  életmódját  és  elterjedését  kellőképen  ismeri:  s így 
a feladat  zoológiái  is.  Lássuk  tehát  a megoldást. 

A valódi  tücsök,  Gryllus,  még  pedig  akár  a házi  — domes- 
ticus  — akár  a mezei  — campestris  — után  való  puhatolás 
eredménytelen  maradt;  sem  rajza,  sem  biológiájának  valamely 
találó  adata  nem  fordul  elő.  A tücsök  alakja  (i  i.  old.  3.  ábra)  elég 
jellemzetes,  hogy  a legprimitívebb  reproductiónál  is  kényszerítő 
hatást  gyakoroljon.  Egyfelől  a hosszú  csápokat,  másfelől  a vas- 
tag ugró  czombokat  úgy  a végtest  végén  kimeredező,  árszerü 
nyelecskéket  is  a stylizálás  nem  enyésztetheti  el  egészen,  mert 
a tücsök  alakjának  alapjegyei  közé  tartoznak.  A szárny  alkotás 
is  egészen  sajátságos,  t.  i.  a szárnyak  egymást  födik,  tehát  nem 
találkoznak  széleikkel  a test  hossztengelyének  megfelelően  var- 
ratszerüen  össze;  a hát  felől  tekintve,  az  elrendezés  assymme- 
tricus,  holott  a reánk  maradt  rovaralakok  képeinél  mindenütt 
symmetricus  szárnyaikat  fordúl  elő.  így  állunk  az  alak  dol- 
gában. 

A mi  a biológiát  illeti,  a tücsök  földalatti  lyukakban 
rejtett  életmódot  folytat;  rendkívül  óvatos  el-el  tünedező  alak 
s már  ez  sem  ajánlhatta  Apollón  állatjának.  És  végre  a mód, 
a melylyel  hangját  előidézi,  úgy  Aristoteles  mint  a többi  ter- 
mészetrajzi író  előtt  is  ismeretlen  volt.  E módra  majd  a sás- 
káknál fogok  visszatérni,  itt  erről  csak  annyit,  hogy  a szárnya- 
kon lévő  reszelős  erek  és  hangzó  dobhártyák  adják  a hangot. 

A tücsökkel  így  állunk. 

Másképen  áll  a Cicada  = Tettix  dolga,  melynek  szabatos 
meghatározására  úgy  a költők,  mint  a természetrajzi  írók,  vala- 
mint végre  a reánk  maradt  alakrajzok  is  határozott  alapot  nyúj- 
tanak ; a meghatározás  tehát  úgy  a habitus,  mint  a biológia 
alapján  is  megejthető. 

Vegyük  elő  a biológiai  részt,  melynek  vázlata  a déli  Euró- 
pában élő  legelterjedettebb  s legfeltűnőbb  Cicada  fajokra  nézve 
a következő;  a Cicada  plebeja  (11.  oldalon  1.  ábra,  alulról  nézve) 
és  a Cicada  Orni  (1 1.  old.  2.  ábra  felülről  nézve)  nyári  jelenségek; 
a verőíényen,  fákon  és  bokrokon  tartózkodnak,  hol  a leveleket 
szurkálják,  nedvet  fakasztanak  s a him  erős,  tücsökszerű  hangját 

hallatja.  E hangot  egy  sajátságos  dobhártya  szerkezettel  idézi 
elő,  mely  a hasfélen  két  terjedelmes,  pikkelyalakú  födél  alatt 
rejlik  (lásd  az  i-sö  ábrán  a harmadik  lábpáron  akii)  ; a nőstény 
néma  ; alak  szerint  mind  a két  rovar  tekintélyes,  föltűnő.* 

Ezt  tudva,  vegyük  elő  Anakreont  és  Virgiliust  s többeket. 
Anakreon  a Tettixnek  szentelt  ódában**  így  énekel: 

KIS  TKTTirA. 

Ma'/.apuo[j.£V  Tereli; 

‘'Ott  OSvSpSOJV  E t'  C/.Z.  ptuv 

’OXt )’TjZ  OpÓlTOV  TtiXIOZ.lo; 

BtxaiXeú;  o7c<o;  asiOEi;. 

Tehát  körülbelől: 

Boldog  vagy  te  oh  Cicada, 

Hogy  a magas  fákon  élve, 

Harmatcsepptől  lelkesedve, 

Királyilag  énekelhetsz. 

Az  óda  első  négy  sora  már  teljesen  elégséges  arra,  hogy 
a Cicadát  biológiai  alapon  fölismerjük.  Sem  a tücsök,  sem  a 
sáska  nem  szállja  meg  életmódjának  rendes  keretében  a magas 
fát,  tehát  nem  is  ott  hallatja  hangját;  a harmattal  sem  hoz- 
ható kapcsolatba,  mert  nem  fakaszt  nedvet. 

Halljuk  Virgilust: 

Virgilius  (Eclog.  II.  9—13.) 

<‘Nunc  virides  etiam  occultant  spineta  lacertos, 

Thestylis  et  rapido  fessis  messoribus  aestu. 

Allia  serpyllumque,  herbas  contundit  olentes, 

At  mecum  raucis,  tua  dum  vestigia  lustro, 

Sole  sub  ardenti,  resonant  arbusia  cicadis  » 

Arbustum  alatt  a rómaiak  egyáltalában  faültetvényt,  külö- 
nösen pedig  azokat  a szálas  ulmus  ültetvényeket  értették,  a 
melyekre  a szőlőt  fölfuttatták.  A költő  tehát  csak  a Cicadát,  az 
Anakreon  Tettixét  érthette. 

Homér,  hőseiről  ezt  mondja  : 

áyoprjTat  eaSkot 

tETtiyecjtv  lof/.dtE;  olts  zaS’  utí)V 
OEvSpEto  \vzCfj mevoi  XEtptOc'aaav  tsíatv. 

(Nemes  szónokok,  hasonlók  a Cicadához,  mely  az  erdő  fáin  ülve 
hallatja  kellemes  dalát.) 


* A rajzon  természetes  nagyságban  adom. 

**  Anacreontis  Teii  Carmina.  Editio  S.  F.  Fischer,  Lipsiae  1776  pag.  108. 

Theocrit  (XVI.  95.) 

„vato'i  8’  E7.7TOVcOtVTO  Tíoú  cnrópov,  ávíx.a 
TETTti-  7:ot(j.Eva;  evSíout’  7TscpuXayp.Evb; 
evooSi  os’vopiov  aysl  ív  á/.pEij.bvEaatv. 

(Oh  bár  szarhatnék  már  vetés  alá  az  ugar,  midőn  a Cicada  a 
nyugvó  pásztort  lesve  délben  fák  csúcsán  dalát  hangoztatja.) 

Xenarchus  (Athenaeusnál  Lib.  XIII.  cap.  10.) 

„eit  siaiv  oíaiv  oí  TÉtTiys;  ou/.  s'jSaíp.ovE? ; 
tiv  xal;  yuvaiíjlv  oüo’  ótiobv  tpiovr,;  Évi. 

(Nem  boldogok-e  a Cicada  hímek,  hogy  feleségeik  hangtalanok.) 

Ez  a biológiai  bizonyítás  az  antik  költészet  alapján. 

Ennyit  a költőkből. 

Most  pedig  lássuk  a természetrajz-írókat. 

Aristoteles  a «Tettixnek»  két  faját  ismerte,  tudta,  hogy 
a nőstény  néma,  ismerte  a hím  hangszervét  s oly  leírást  ad 
róla,  hogy  csupán  csak  a Cicadát  érthette. 

Plinius  Secundusra  nem  tartozik  semmi  súly,  mert  Aris- 
totelesen  plágiumot  követt  el. 

Cl.  Aelianus*  az  első,  a ki  a Cicadát  a sáskafélékkel  ösz- 
szevéti : — 

Lib.  X.  Cap.  XLIIII.  « Cicadarum  genus  multiplex  a peti- 
tis  harum  tetum  et  cognitum  et  nominatum  est.  Unum  apellant 
ex  colore  Cinereum,  alterum  Mebrax,  aliud  Lacetas  id  est 
Argutum,  aliud  Cercope.  Aliud  Achetam  aliud  Acanthiam 
nuncupat  etc. » 

A tisztázás  lehetetlen,  legfeljebb  gyaníthatni,  hogy  a «Cine- 
reus»  egy  Oedipodára  vonatkozik,  az  Acheta  áyíraq  — hangzó 
- — alatt  talán  a tücsök  rejlik. 

A zavart  az  sem  oszlatja  el,  a mit  ez  az  író  Lib.  X. 
Cap.  XXVI.  mond,  t.  i.  « Cicada  más  canorus  est,»  mert  úgy 
a Cicadáknál,  mint  a sáskaféléknél  is  a hím  zenél,  a nőstény 
néma.** 

Aristoteles  azonban  elegendő,  mert  a midőn  a Tettixet 
jelesen  jellemzi;  a sáskát  is  — a mint  látni  fogjuk  — határozottan 
megkülönbözteti. 

Most  tehát  következik  a Tettix  = Cicada  meghatározása  a 
reánk  maradt  alakrajzok  alapján. 

* De  animalibus  natura.  Editio  Gessner  1691 

**  U.  o. 

Kétségbevonhatlan  bizonyíték  arra,  hogy  a régiek  a Cicadát 
alak  szerint  jól  ismerték,  mindenesetre  a berlini  múzeumban  őr- 
zött kis  carniol  gemma,  melynek  gipszlenyomata  múzeumunkban 
is  megvan  s a melynek  háromszorosan  nagyított  rajzát  a ii-ik 
oldal  5-dik  ábrája  mutatja.  A gemma,  Pulszky  Ferencz  szerint, 
alkalmasint  görög. 

Itt  a Cicada  alulról  tekintve  s valóban  remekül  van  adva, 
annyira,  hogy  kivált  a végtest  alakját  és  gyürüzetét  tekintve, 
bátran  rámondhatjuk,  hogy  a művész  előtt  a Cicada  plebejának 
egy  kiszáradt  példánya  feküdt,  t.  i.  olyan,  a milyet  az  i-sö 
ábránk  mutat.  Látjuk  az  árszerü  szipcsőrt,  a kidülő  szemeket, 
a három  pár  lábat,  hangszerv  fedőjének  jellemző  formáját;  sőt 
a szárnyerezeten  is  némi  jellemzést. 

A lettix  = Cicada  habitusát  így  megtanulva,  csak  egy  pil- 
lantást vetünk  6-dik  ábránkra,  melyet  a « Monumenti  inediti  pub. 
deli  Instituto  di  Correspondenza  Archeologica. » (Roma.  Tóm. 
VIII.  T av.  LII.  fig.  415.)  kölcsönöztem,  mely  az  athenei  numis- 
matikai  múzeum  ólomnyomatai  közül  való  s melyről  a magya- 
rázat azt  mondja:  nApis  (!)  inversa  alis  clausis  inter  botrum 
et  coronam»,  csak  egy  pillantás  kell,  hogy  elmondhassuk:  nem 
méh,  hanem  Tettix  ==  Cicada. 

A fejalak,  a kidülő  szem,  a szárnyak  magas  kiindulása, 
vágása,  aránya  a testhez,  az  erezet,  mely  a körülfutó  és  nagy 
sejteket  alkotó  erezetet  eléggé  föltünteti,  a végtest  formája, 
még  e primitív  kivételben  is  tökéletesen  elégséges  a Tettix  = 
Cicada  megállapítására. 

Ez  a primitive  kivitt  alak  legjobb  bizonyíték  arra,  hogy 
a habitusban  vannak  bizonyos  kényszerítő  vonalak  és  alakzatok, 
a melyek  a kivitel  alsó  rendű  fokain  is  érvényesülnek. 

így  a g-dik  ábrát,  melyet  ugyanonnan  kölcsönöztem,  a 
honnan  az  imént  letárgyalt  Tettix  - Cicadát,  másnak  mint  légy- 
nek venni  nem  lehet,  mert  nemcsak  a habitus  szerint  az,  hanem 
kivált  a lábak  mondják  annak.  A művész  t.  i.  a lábakon  három 
ízet  különböztetett  meg s a lábakat  egyenlő  vastagságban  tartotta; 
ha  méh  fekszik  előtte  s figyelme  már  a láb  ízeire  is  kiterjed, 
akkor  a harmadik  lábpárt  bizonyosan  vastagabbra  csinálta  volna, 
mert  a méh  gyűjtő  lába  föltűnő,  és  befoly  a habitusra  is. 
A magyarázat  azt  mondja:  «Musca»,  ez  helyes  és  azt  bizonyítja, 
hogy  a magyarázó  ismerte  a legyet ; de  nem  ismerte  sem  a 

Cicadát,  sem  a mehet,  mert  ha  ismeri,  nem  magyarázza  a Cica- 
dát  «apis  inversa  »-nak. 

Evvel  áttérhetünk  a sáska  meghatározására.  Bevezetem 
egy  rövid  biológiai  és  orismologia  vázlattal. 

Az  igazi  sáskafélék  a laicusnak  okvetetleniil  föltűnő  két 
csoportot  mutatnak  u.  m.  a Locustidákat,  inclusive  Decticidákat 
és  az  Acridium-féléket.  A magyar  ember  az  első  csoportba  tar- 
tozókat « sáskának »,  a másodikba  tartozókat  « szöcskének))  mondja 
s ez  utóbbiak  tömeges  fellépésük  következtében  az  ismertebbek. 

itt  is  a hímek  szólnak,  a nőstények  némák;  de  a hangszerv 
a két  csoportnál  merőben  különböző.  A míg  ugyanis  a Locusta- 
Decticus-féléknél,  úgy  a tücsöknél  is,  a hangszerv  a szárnyakon 
keresztbe  futó  reszelő  erek  és  rezgő  dobhártyák  képében  van 
meg  s a hang  előidézése  úgy  történik,  hogy  a hím  hangszeres 
szárnyait  vízszintesen,  ollómódra  mozgatja  és  rezegteti,  addig  az 
Acridium-félék  hímjénél  a harmadik,  vastag  ugrólábpárnak  test- 
felőli oldalán  s hosszában  egy  lemezszerű  reszelős  ér  fut  végig, 
mely  tehát  a szárnyakhoz  s így  azok  eredetéhez  keresztben 
áll.  Az  Acridium  hím  (11.  old.  4.  ábra)  zenéléskor  ugróczomb- 
jait  függőlegesen  állítja  fel,  a testhez  szorítja,  mi  által  az  ugró- 
czomb  reszelős  ere,  a szárnyak  kiálló  fő  erét  megérinti.  A hím 
erre  ugró  czombjait  előre-hátra  kezdi  mozgatni  s természetesen 
elő  áil  a serezegő  hang." 

A mi  a két  csoport  alak  szerint  való  eltéréseit  illeti,  úgy 
ezek  eléggé  föltűnök,  kivált  azoknál  az  alakoknál,  a melyek  itt 
tekintetbe  vehetők.  A Locusta-Decticus-félék  legfeltűnőbb  alak- 
jainál uralkodik  a hosszú  csáp,  a szárnynak  a testhez  viszo- 
nyítva, feltűnő  hosszúsága,  a fejnek  a test  tömegéhez  képest 
alárendelt  volta;  ellenben  az  Acridium-féléknél  a szárnyak 
legtöbbször  csak  igen  'kevéssel  hosszabbak  a végtestnél  (lásd 
4-dik  ábra),  a csápok  rövidebbek,  néha  épen  rövidek  ; a fej 
vaskos,  lófejszerü  volta  jellemzetes  s a habitusra  nézve  döntő 
befolyású. 

Hogy  ha  már  most  biológiai  irányban  latoljuk  Aristoteles 
és  Aelianus  adatait,  úgy  azt  fogjuk  találni,  hogy  egyikök  sem 
ismerte  a hangnak  a szárnyak  által  való  előidézését,  tehát  a 


* A kik  ez  iránt  közelebbről  érdeklődnek,  azok  szíveskedjenek  «A  rét  zene- 
világai) czímü  értekezésemet,  mely  a Term.  tud.  Társulat  közlönyének  1876-ik  évi 
augusztusi  füzetében  megjelent,  figyelmökre  méltatni. 

modern  rendszerben  szereplő  Locusta-Decticus,  illetőleg  tücsök 
csoport  éneklési  módját;  de  mind  a kettő  ismerte  a lábczom- 
bok  által  előidézett  zenét,  tehát  a modern  rendszer  Acridiumai- 
nak  éneklési  módját";  igaz,  hogy  Aelianns  ezt  a Cicadáról 
állítja,  azonban  tudjuk  azt  is,  hogy  ez  az  auctor  a Cicadát 
és  sáskát  egy  füst  alatt  tárgyalta,  helyesebben  kifejezve  : össze- 
keverte ; elég,  hogy  e zenélési  módot  fölhozza. 

Ebből  világosan  kitűnik  az,  hogy  a görög  dxpiSio’v  és  a latin 
Locusta  alatt  lábbal  zenélő  alak  értendő,  tehát  a mi  állattani 
rendszerünk  szerint  Acridium-féle,  leginkább  Stenobothrus-faj. 

Forduljunk  már  most  a reánk  maradt  alakrajzok  felé. 

A «Monumenti  inediti  publ.  d.  Inst.  di  Corr.  Archeolo- 
gica»  Vl-dik  és  Vll-dik  kötetének  XXIX.  tábláján  a io-dik 
ábrán  egy  tükör  rajza  van  közölve,  mely  Belerophon  indulását 
ábrázolja.  Ott  egy  sáska  is  fordul  elő. 

Bármily  gyarlók  is  e sáska-alak  körvonalai,  mégis  nemcsak 
azt  mondhatjuk  ki  teljes  bizonyossággal,  hogy  sáska,  hanem 
azt  is,  hogy  Acridium-féle,  t.  i.  a lábbal  zenélök  csoportjából 
való;  bizonyítja  pedig  ezt  az  utóbbit  az  ugróláb  czombjának 
alkata,  a szár  tíiskézete  — noha  ferdén  van  rajzolva; — a csápok 
hossza  és  a szárnyak  aránya.  Az  e rajzhoz  tartozó  szövegben 
p.  142  pedig  Roulez  ezt  mondja:  « Un  peu  plus  bas  nous  aper- 
cevons  un  grillon  (!)  ou  espece  de  ágaié  (!).  Cet  insecte  annon^e 
l’eté,  dönt  l’ardeur  excessif  redouble  són  chant  (itt  jegyzetben 
idézi  Virgil  mondását  :.  . . . resonant  arbusta  cicadis)  ; il  etait 
aimé  d'Apollon  et  lui  etait  consacré.  Ces  animaux  etant  hun  et 
l’autre  des  attributs  de  dieu  de  la  lumiére,  se  trouvent  a 
leur  piacé  sur  une  representation  du  héros  solaire  Bellerophon. » 
E magyarázatban  az  állat  elnevezése  merőben  hamis,  mert  ha 
már  «grillont»  mond,  nem  mondhat  «cigale»-t  is,  minthogy  ez 
nem  mindegy;  de  sőt  «sauterelle»-t  sem  mondhatna,  mert  az 
állat  Acridium-féle,  mire  a francziának  megvan  a maga  szava, 
t.  i.  a «criquet,»  mely  egy  értelmű  a magyar  « szöcskével » . 

Az  e tükrön  előforduló  alak  tehát  arra  tanít  minket,  hogy 
az  Apollónak  szentelt  e nemű  állat  egy  lábczombjaival  zenélő 
Acridium  = szöcskeféle  volt,  melyet  sem  a tücsökkel,  sem  a 
Cicadával  összetéveszteni  nem  szabad. 

* Aristoteles  «De  animalibus  stb.»  Lib.  IV,  Cap.  9. 

A midőn  tanulmányommal  ennyire  haladtam  volt,  egy  sze- 
rencsés véletlen  egy  könyvet  játszott  kezembe,  a melyben  föl- 
fogásom helyességére  nézve  nem  egy  bizonyíték  van  letéve. 

E könyv,  dr.  Ágai  Adolf  úr  birtoka,  czíme:  «histoire  de  la 
Carricature  antique  pár  Champfleury,  Paris,  Dentu,  deuxiéme 
edit.  1867.))  E könyvben  össze  van  hordva  sok  mindenféle 
anyag,  u.  m.  reánk  maradt  antik  szobrok,  papyrus  és  fresco 
rajzok,  gemmák  stb.;  az  anyag  szellemesen,  francziásan,  tehát 
jól  is,  rosszul  is,  van  felhasználva,  mert  tény,  hogy  némely  ott 
karikatúrának  bevett  alak  épen  nem  az. 

Többek  között  előfordúl  számos  állat-alak  s ezek  között 
sáskaféle  is. 

A 92 — 93-dik  oldalon  képét  adja  egy  karikatúrának,  melyet 
egy  a flórenczi  múzeumban  őrzött  gemmáról  vett,  s a mely  egy 
vizet  hordó  sáskát  ábrázol  (11.  oldal,  10-dik  ábra),  a mint  egy 
napóra  az  u.  n.  horologium  solarium  előtt  elhaladva  a nap- 
órára bámul.  Ha  e jól  rajzolt  karikatúránál  a nem  torzított 
részt  t.  i.  a szárnyakat  egybevetjük  4-dik  ábránk  szárnyai- 
val, fogjuk  látni,  hogy  e torzkép  alapját  szintén  egy  Acridium 
adta. 

Még  érdekesebb  s mint  bizonyíték  még  nyomosabb,  más 
két  gemmának  sáskaképe,  melyet  Champfleury  a 95-dik  és 
96-dik  oldalon  ad,  s a melynek  másolatát  táblánk  7-dik  és 
8-dik  ábrája  mutatja.  Ezek  szerintem  nem  karikatúrák,  hanem 
symbolizálásai  a lábbal  zenélő  Acridiumok,  tehát  az  Apollónak 
szentelt  szöcskék  zenéjének.  A 7-dik  ábra  az  Acridiumot  a 
pánsíppal,  a 8-dik  ábra  Apollo  lyrájával  hozza  összekötettésbe, 
tehát  az  antik  világ  legkedveltebb  s legtökéletesebb  hangszerei- 
vel. Mind  a két  gemma  a flórenczi  múzeumban  őriztetik. 

E két  alak  leghatározottabban  Acridium  = szöcske.  A törj 
és  végtest  közötti  arány,  a szárny  aránya  s kivált  a 8-dik 
ábránál  a szárny  metszete,  továbbá  ugyanennél  az  ugró-,  illető- 
leg zenélő-láb  szárának  fogacsolása,  minden  kétséget  kizárnak. 
A 7-dik  ábra  Acridiuma  még  azért  is  érdekes,  mert  a zenélés 
hevét  is  föltünteti:  kissé  szétbontott  szárny,  a fölhúzott  ugró- 
lábczomb  ezt  bizonyítják  s némely  Stenobothrust  pld.  a St. 
miniatust  megfigyelve,  azt  fogjuk  találni,  hogy  szerelmi  hevének 
tetőpontján  csakugyan  ilyen  állásban  zenél. 

Nekünk,  a mai  kor  gyermekeinek,  kik  a kifejlődött  zene 

iránt  fogékonysággal  és  értelemmel  viseltetünk,  különösnek  tűnik 
föl  az  a magasztalás  és  megörökítés,  a melyben  a régiek  a 
Cicadák  csikorgó  s az  Acridiumok  serczegö  zenéjét  részesítették; 
de  ezt  ki  lehet  vetkőztetni  a különösség  színéből,  ha  meggondol- 
juk, hogy  a régieknél  a művészeteket  a plastika  dominálta,  hogy 
az  emberi  társadalom  akkori  állapota  kevéssé  volt  alkalmas  a 
kedély,  a hangulat  cultusára,  hogy  az  a kor  nem  a hangok, 
hanem  a szavak  hatalmának  kora  volt,  hogy  hódító,  hatalmi 
volt  az  iránya  is.  Még  ma  is  úgy  tapasztaljuk,  hogy  minél 
nyersebb  a hatalmi  irányzat,  annál  primitívebb  a zene : czin- 
czog  ott  a guzla  s más  ehhez  fogható,  nekünk  fülsértő  hang- 
szer zenéje. 

Ezek  után  a fölvetett  kérdésekre  ekképen  adom  meg  a 
feleleteket. 

A tücsök,  Gryllus  campestris  vagy  domesticus  nem  szerepelt 
a régieknél  sem  mint  ékszer,  sem  a symbolikában. 

A görög  Tettix  egy  értelmű  a latin  Cicadával,  typusa  a 
Cicada  Orni  és  a Cicada  plebeja,  melyek  a Hemipterák 
Homoptera  családjába  tartoznak,  tehát  a sáskákkal  Össze  nem 
téveszthetek.  Hogy  a régieknek  föltűntek,  ez  nagyon  természetes, 
mert  alak  szerint  nagyok,  nappali  állatok  s azonkívül  messze 
hallható  hangjukkal  különben  is  magokra  vonják  a figyelmet; 
és  úgy  Görög-  mint  Olaszországban  is  közönségesek.  Hogy  alak- 
juk ékszerek  képében  utánzásra  fordíttatott,  ez  is  érthető,  mert 
a szárnyak  föltűnő  erezete  épen  úgy  mint— -kivált  a Cicada  Orni- 
nál  — (ii.old.  2-dik  ábra)  a törj  és  végtest  stylszerü  dísze,  mely 
aranyos  sárga  alapon  sötét  rajzokat  mutat,  szinte  csábította  az 
antik  ötvösséget  az  alak  felhasználására.* 

A sáskafélék  közül  az  ókori  classicus  természetrajzi  írók 
irataiban  épen  úgy,  mint  a symbolicában  a lábbal  zenélő  szöcs- 
kék = Acrididae  szerepelnek  s a görög  Acridion  egyértelmű  a 
latin  Locustával.  Hogy  ezek  tűntek  föl  leginkább,  az  onnan 
van,  hogy  mindenütt  közönségesek,  ugrásuk  által  legott  feltűnők, 
zenélésük  könnyen  megfigyelhető,  mert  a zenélő  hímek  néha 
tömegesen  versenyeznek  a nősténynek  zenével  való  elbájolása 
körül  s az  affectus  tetőpontján  merőben  megfeledkeznek  minden 
óvatosságról. 

* Ebből  az  is  következik,  hogy  a Tettix  névnek  sáskára  való  alkalmazása  az 
állattanban  is  hiba. 

Legyen  most  megengedve,  hogy  végezetül  azokra  a rovar- 
alakú  fibulákra  is  közelebbről  reátérhessek,  a melyeket  Pulszky 
Ferencz  alább  régészeti  szempontból  ismertet. 

A Pnlszky  Ferencz  értekezéséhez  tartozó  táblán,  a 2-dik 
ábra  kivételével,  mely  lényegesebb  eltérést  mutat,  a többi  alak 
mind  biztosan  a Cicadára  vezethető  vissza.  Még  azok  a leg- 
primitívebb bronzok  (4,  5,  6.  ábra)  is  mutatják  azt  a magasan 
álló,  kidőlő  szemet,  a törj  rövidségét,  különösen  pedig  azt  a 
háromszöget,  melyet  az  összetett  szárnyak,  metszésüknél  fogva, 
a végtest  hátfelén  megalkotnak,  födetlenül  hagyván  a végtest- 
nek megfelelő  felső  részét,  a mint  ez  a Cicada  Orni  rajzán  is 
látható  (lásd  11.  oldal,  2-dik  ábra). 

Mindenütt  megtalálhatjuk  a szárnyaknak  magas  beiktatását, 
a végtesten  való  túlterjedését,  a symmetriát,  a mi  Cicadára  vall. 

Különösnek  csak  az  tetszhetnék,  hogy  a midőn  az  élő 
Cicadánál  az  összetett  szárnyak  a test  hossztengelyéhez  meg- 
lehetősen (|)  szerűen  állanak,  a mi  fibula  Cicadáinknál  kisebb 
nagyobb  mértékben  ) ( szerűen  kifelé  kanyarodnak. 

Ennek  oka  háromféle  is  lehet.  Először  is  mindenkinek,  a 
ki  rovarszárnyakat  rajzol,  a metszet  körül  épen  azok  a finom- 
ságok okozzák  a legnagyobb  bajt,  a melyek  a habitusra  nézve 
döntők;  ezeket  csak  úgy  lehet  sikerrel  legyőzni,  ha  összehason- 
lító tanulmányokat  teszünk,  t.  i.  számos  különböző  metszésű 
szárnyakat,  körvonalaik  szerint  pontosan  tanulmányozva,  rajzo- 
lunk. Westwood,  egyike  a leggenialisabb  rovarrajzolóknak  épen 
úgy,  mint  a régi  Rösel  von  Rosenhof,  csak  így  boldogultak. 

A Cicada-szárnynál  nagy  bajt  okoz  az,  hogy  összetett 
állapotban  a belső  szél  oldalt  — kifelé  kanyarodik,  a külső 
ellenben  befelé,  e feladat  pedig  az,  hogy  e ki  s be  kanyargáson 
kívül  még  a szárnyvégnek  jellemző  elkerekítése  is  eltaláltassék. 
Olyanok,  a kik  nem  összehasonlítás  alapján  rajzolnak,  az  egyik 
vagy  a másik  részt  rendesen  elhibázzák. 

Annál  a szép  gemmánál  is,  a melyet  a táblán  5.  alatt 
adtunk  s mely  kétségtelenül  természet  után  készült,  a belső 
szélnek  túlságos  kikanyarítása  a külső  szél  correctségének  rová- 
sára már  szembetűnő,  az  )(  már  kivehető  s a művész  a külső 
széleket  épen  úgy,  mint  a végek  elkerekítését  már  el  sem  talál- 

háttá,  miután  a belsővel  túlságba  esett.  Tehát  az  összehasonlító 
tanulmány  hiánya  lehet  az  egyik  ok. 

A másik  okot  kereshetjük  az  ornamentika  kifejtésének 
követelményében,  vagy  inkább  csábjaiban,  a mire  nézve  a tábla 
3.  a Cicada-fibula  igen  tanuságos:  a kikanyarított  szárny  több 
tért  nyújtott  a művész  képzelő  tehetségének  s ornamentikái 
hajlamainak,  mint  nyújthatott  volna  a typikus  szárnymetszet. 

A harmadik  okot  abban  kereshetjük,  hogy  nem  tehető  fel, 
hogy  minden  Cicada-alakú  ékszer  természet  után  készült;  a 
természetes  alak  sem  szolgált  mindenkor  correctivum  gyanánt; 
sőt  inkább  nem  egyszer  rossz  eredeti  ékszer  után  gyarló  másolat 
s ennek  még  gyarlóbb  másolata  készült,  szóval,  az  eredeti 
torma  a sok  másolat  során  elkopott.  Nemcsak  az  ókorban  volt 
ez  így,  hanem  ma  is  ugyanezt  tapasztalhatjuk  a modern  képek, 
szobrok  és  ékszerformák  körül.  Sőt  még  arról  sem  szabad  meg- 
feledkeznünk, hogy  azok  az  antik  ékszerek  nem  készültek  mind 
a Cicadák  classicus  földjén,  hanem  messze  eső  coloniákban  is, 
a hol  a correctivum  nem  kínálkozott  úton  útfélen. 

Hátra  van  még  az  a kisebb  rovaralakú  fibula,  a mely  a 
táblán  2.  alatt  látható.  Ennek  habitusa  elüt  a többiektől,  az  a 
jellemző  y nincsen  meg;  ellenkezőleg,  a szárnyak  belső  széle 
varratszerüen  érintkezik  s a mellett  a külső  szél,  egészben, 
némileg  tört  vonalat  mutat;  — az  alak  kicsiny  is,  s a törj  sincsen 
kifejezve.  Engemet  ez  a fibula  kevésbbe  Cicadára  mint  inkább 
a reczés  szárnyú  s díszes  Ascalaphus  rovarra  emlékeztet,  mely- 
nek hazája  szintén  Európa  déli  része,  mely  fölfogás  ellen  csak 
egy  körülmény  szól,  t.  i.  az,  hogy  e fibulán  a szárnyak  oldalt 
észrevehetőleg  A = házfedél  állásúak  mi  Cicadára  vall.  Az 
eldöntés  összehasonlítható  anyag  nélkül  bajos,  egy  példányra 
való  alapítása  merészség  volna. 

Ez  annak  az  archoeologiai  kirándulásnak,  a melyre  a «Tet- 
tix»  elcsábított, — tudom,  hogy  csekély — eredménye;  de  hogy 
egy  tanulság  rejlik  benne,  arról  bizonyos  vagyok  5 ez  az,  hogy  a 
recent  állatok  vizsgálata  és  ismerete  összeköti  a régészetet  az 
állattannal,  és  hogy  ha  az  igazság  megállapításáról  van  szó,  a 
minthogy  a tudományban  másról  nem  is  lehet,  akkor  az  egyik 
tudományszak  reászorúl  a másikra,  s hogy  így  e két  szak  nem 

haladhat  mindig  külön-kiilön,  egymást  ignorálva,  még  kevésbbé 
egymás  ellenében,  hanem  haladnia  kell  karöltve  s egymást 
kiegészítve. 

A ki  a régieknek  finom  forma-érzékét  ismeri  s tudja,  hogy, 
kivált  metszett  köveiken,  számos  állatalakot  oly  tökéletességgel 
örökítettek  meg,  hogy  még  a faj  szerint  való  meghatározás  is 
lehetséges,  azután  pedig  tapasztalja,  hogy  az  archeológusok 
commentárai  hogyan  fejtik  meg  azokat  az  alakokat,  az  be  fogja 
látni,  hogy  az  igazság  gyakran  csorbát  szenved,  s hogy  ez  nem 
maradhat  mindig  így ; sőt  hogy  a sok  önkényes,  hibás  magya- 
rázattal szemben  már  nagyon  is  el  kell  járnunk  egy  arany 
mondás  értelmében;  a mondás  ez:  «Détruire  une  erreur  est 
plus  que  découvrir  une  vérité.»  Hermán  Ottó. 


A BOSNYÁK  CZÍMER  ÉS  ZÁSZLÓ-KÉRDÉS. 

I. 

Bosnia  és  Herczegovina  teljes  birtokba  vétele  után,  a köz- 
igazgatás  minden  ágában  osztrák-magyar  minta  szerint  történt 
meg  a szervezés.  Tekintetbe  kellett  ugyan  venni  a speciális 
mohamedán , századokon  át  meggyokeredzett,  institutiókat  is ; 
de  az  európai  állami  élet  sokféle  tényezőinek  is  csakhamar  utat 
nyitottak.  A két  tartományt  a Sarajevoban  székelő  tartományi 
kormány  igazgatja,  s ez  a cs.  és  kir.  közös  pénzügyministerium- 
nak  van  alárendelve.  A hivatalos  érintkezés,  s az  élet  csakhamar 
kitüntette,  hogy  a katonai  megszállás  alkalmával  használt  ú.  n. 
császári  pecsét  nem  elégséges,  s a czélnak  meg  nem  felel.  Ez 
okból  már  a múlt  év  elején  szükségét  látta  a cs.  és  kir.  közös 
pénzügyministerium,  hogy  az  a kérdés:  vájjon  tulajdonkép  milyen 
Bosnia  és  Herczegovina  országos  czímere  és  melyek  ama  tar- 
tományok országos  színei  ? mielőbb  megoldassák. 

E czélból  két  rendelet  intéztetett  a bosniai  s herczegovinai 
kormányhoz,  1880.  május  29-én  2078.  s ugyanazon  év  október 
g-én  671  i/B.  H.  I.  szám  alatt.  Ebben  meghagyás  van  arra  nézve, 
hogy  a Bosniában,  Herczegovinában  netalán  előforduló  történeti 
anyag  alapján  tegyen  a tartományi  kormány  a szóban  forgó  kér- 
désről jelentést.  A bosnyák  tartományi  kormány  legelőbb  a horvát 

báni  kormányhoz  fordult , mely  a kérdés  tanulmányozásával 
Racki  Ferenczet,  a horvát  akadémia  elnökét  bízta  meg.  Ennek, 
több  horvát  írónak  s a tartományi  bosnyák  kormánynak  a kér- 
dés tárgyában  kifejtett  munkálatai  azután  a közös  pénzügymi- 
nister  révén  az  Országos  Levéltárral,  a M.  N.  Múzeummal  s a 
M.  Tudományos  Akadémiával  közöltettek,  hogy  a kérdés  iránt 
véleményt  adjanak. 

Minthogy  mindhárom  tudományos  közeg  a kérdés  lénye- 
gét tekintve  teljes  egyetértésre  jutott,  czímertani  tekintetben 
érdekesnek  tartjuk  az  ez  irányban  tett  kutatásokat  e helytt 
közölni. 

II. 

A bosniai  czímert  illetőleg,  hogy  a kérdést  minél  inkább 
tisztázni  lehessen,  az  országos  levéltár  anyagán  és  a hivatalosan 
mellékelt  adatokon  kívül  figyelembe  vétettek  a fővárosi  három 
nagy  könyvtár  : az  egyetem , a Magy.  Nemz.  Múzeum  s a 
Magy.  Tud.  Akadémia  enémü  s felhasználható  adatai,  továbbá 
az  idevágó  külföldi  és  hazai  irodalom  s az  « Országos  Régészeti 
és  Embertani  Társulat »-nak  munkálatai,  — minthogy  e társulat 
a jelzett  kérdést  1879.  november  27-iki  ülésén  nyilvános  tudo- 
mányos vita  tárgyává  tette,  — végre  felhasználtattak  a velen- 
czei  államlevéltárból,  — Mircse  János  úr  szívességéből  — bos- 
nya  oklevelekről  függő  pecséteknek  gypsöntvényei  is,  melyekről 
a tárgyalás  folyamában  bőven  lesz  szó. 

Ha  az  említett  nagyterjedelmű  s egymásnak  heraldikai  s 
históriai  tekintetben  sokszor  ellentmondó  adatkészletet  össze- 
illeszteni, részleteikben  megegyeztetni  megkísértjük,  két  főtanú- 
ság, illetőleg  vezérelv  tűnik  elő.  Egyik  az,  hogy  Bosnia  kirá- 
lyainak 1463-ig,  vagyis  a török  hódításig  bizonyos  conventionalis 
czímerök  volt,  melyet  a magyar  királyok  mint  fő  hübérurak  ilye- 
nül elismertek.  Más  körülmény,  hogy  a XVI.  századtól  kezdve 
Magyarország,  illetőleg  az  általa  uralt,  s jogát  ez  elvesztett  tar- 
tományaira soha  föl  nem  adott  királyi  háza,  Bosnia  czímeréül 
mind  máig,  az  1463-ig  használatban  levőtől  egészen  elütő  czí- 
mert ismert  és  használt  államjogi  actusoknál ; — míg  másfelől 
déli  szláv,  heraldikáikig  műveletlen  hatóságok,  tudákos  szerze- 
tesek és  idealista  közjogászok  ismét  egy  más,  indokolatlan  czí- 

mert  hoztak  forgalomba  Bosnia  részére,  mely  heraldikai  mű- 
vekbe is  átment  és  a jelenlegi  tartományi  kormány  alatt  eleinte 
a közéletben  is  székében  elterjedt. 

E tanúsággal,  illetőleg  tapasztalattal  szemben  az  1463 
előtti  úgynevezett  «régi»  czímerre  nézve,  s az  azután  érvény- 
ben levőre  kell  összeállítani  az  adatokat,  construálni  a czímert 
s ennek  alapján  az  ezentúl  leendő  államjogi  használatra  véle- 
ményt alkotni. 

A heraldikának  egyik  főtanúsága,  hogy  a mai,  úgynevezett 
állami  czímerek  eleinte  az  egyes  államok,  vagy  tartományok 
akár  teljesen  souverain,  akár  csak  hűbéres  urainak  voltak  nem- 
zetségi czímereik.  Ilyen  p.  o.  Baden,  Württemberg  stb.  czí- 
mere,  s ilyen  volt  kétségkívül  az  ú.  n.  régi  magyar  országos 
czímer  is.  Ez  állami,  szabatosabban  szólva  dynastikus  czímerek 
trón-  vagy  egyéb  változás  alkalmával  szintén  változtak,  új  bir- 
tokosaik czímeréből  bővültek,  vagy  pedig  bizonyos  alkatrészeikre 
nézve  átalakúltak.  A heraldikai  színjelzés  általán  elfogadott  elvei- 
nek alkalmazása  előtt,  tehát  a XV.  és  XVI.  században  nem 
szólhatunk  szigorúan  eonstruált  állami  czímerekről ; az  usus 
elvének  megállapítása  itt  a fő,  s a mi  erre  nézve  útbaigazíthat, 
az  háromféle  kútfőre  redukálható:  a ) a fennmaradt  pecsétekre, 
melyek  egyes  oklevelekről  függenek , vagy  azokra  rá  vannak 
ütve,  s ezzel  kapcsolatban  a czímerek,  illetőleg  pecsétek  leírása 
az  oklevelekben,  b)  a régi  pénzekre  s c)  a műemlékekre. 

A terület,  melyet  ma  Bosnia  s Herczegovinának  neveznek, 
mindaddig,  míg  a török  hódítás  az  ottomán  birodalom  integráns 
részévé  nem  tette,  kis  időszakokat,  Tomasevics  István  uralko- 
dását (1460 — 1463)  kivéve,  mindig  külsőleg  befolyásolt  mellék- 
tartomány,  avagy  hűbéres  állam  volt.  Néha,  s kivált  Kálmán 
magyar  király  uralkodásáig  (1096 — 1114),  de  azután  is,  Nema- 
nics  István  idejében  a szerb  fejedelmek  befolyása  túlnyomó, 
bírnak  közvetlen  területrészeket  belőle  s Bosnia  urainak  czí- 
mezik  s czímeztetik  magukat  (Rex  Rascim,  Dalmatias,  Bosnioe). 
Kálmán  király  óta,  ki  egy  1103.  jun.  15-én  kelt  oklevelében 
« Ramas  rex»-nek  czímezi  magát  (Farlati  : Illyria  Sacra  III. 
kötet  164.),  II.  Béla  1135.  és  1138-ban,  II.  Géza  1143.  és 
1157-ben,  s III.  Béla  után  már  többi  királyaink  úgyszólván 
állandólag  feltűntetik  Bosniának  függő  viszonyát  Magyarország- 
hoz. II.  Endre,  1198-ban  Imre  királyi  bátyjának  a déli  vidéken 

vezére,  ugyancsak  ez  évben  Chulmia  (Herczegovina)  vezérének 
írja  magát.  (Lucius  : De  regno  Dalm.  és  Croat.  Schwandtner 
kútfbgyüjteményében,  folio-kiadás,  III.  köt.  234.  és  255.  1.) 
A hűbéres  viszony  tehát  már  Árpádházi  királyaink  alatt  okle- 
velesen s köztörténeti  adatokból  bizonyítható,  de  heraldice  már 
épen  azért  sem  fejthető  ki,  mert  Bosnia  tisztán  csak  egyes 
területek  conglomeratuma,  melyeknek  vezérei,  ha  éltek  is  külön 
czímerrel  s pecséttel,  ez  csak  a családi  heraldika  szempontjából 
érdekelhet  minket. 

A mai  Bosniának  északi  része  ugyanis  a Száva  mentében, 
az  Unnától  talán  a Bosna  folyóig,  Dubicza,  Zana,  Orbasz  vár- 
megyéket képezte  és  a tulajdonképi  Magyarországhoz  tartozott. 
Voltak  azután  bánságok,  vagyis  az  ország  határainak  védelmére 
szolgáló  katonai  kerületek,  jelesen  az  Árpádházi  királyok  alatt 
a bosniai,  a sói  és  az  ozorai  bánság,  később  kisebb  területe- 
ket, mint  a jajczai  várat  s mellékét  jajczai  bánátusnak,  a mai 
Tuzla  vidékét,  régebbi  sói  bánátust  Szrebernik  központtal,  szre- 
berniki  bánátusnak  nevezték. 

E területeknek  külön  pecsétjük  s czímeriik  nem  volt,  min- 
denkor az  illető  bán  magánpecsétje  alatt  kel  az  azon  vidéket 
érdeklő  rendelet,  mi  természetes  is ; így  Lóránt  nádor  mácsai 
bán,  Máté  bán,  Ernyei  sói  bán,  saját  pecsétjüket  használták. 
Ilyféle  bánság  volt  a bosnai  bánság  is  a Bosna  völgyében, 
melynek  egyik  bánja  István,  Nagy  Lajos  korában  szintén  a 
maga  pecsétjével  él. 

A mai  Bosniának  déli  részét,  mely  a mai  Herczegovinába 
s Dalmácziába  is  benyúlt,  Rámának  nevezte  a magyar  diplo- 
matika a Rama  nevezetű,  Herczegovinában  eredő  folyótól,  mely 
a Narentába  és  azzal  az  Adriába  ömlik.  Ez  már  nem  volt 
közvetlenül  alávetve  a magyar  koronának,  csak  hűbérese  volt 
és  a szláv  népiségek  által  szintén  Bosniának  neveztetett,  míg 
Magyarország  — mint  érintők  — e névvel  csak  az  egyik  bán- 
ságot jelölte. 

Még  tovább  délre  a határhegyeken  túli  tartomány  neve, 
mely  Dalmáczia  s Montenegró  mai  határai  között  majd  kisebb, 
majd  nagyobb  területtel  bírt:  Zachulmia,  Chelm,  később  szent- 
szávai herczegség ; azután  mikor  Kossacich  István  IV.  Frigyes 
császár  pártfogása  alá  adja  magát  1440-ben,  németbirodalmi 
herczegi  czímet  nyer,  a szlávok  a herczeg  szóból  Herczego- 

vinát  csináltak  tartománynévül,  mely  név  korunkig  megmaradt. 
E tartomány  zsupánok  kormányzata  alatt  állott,  kik  eleinte  a 
szerb,  később  a bosnya,  majd  Mátyás  alatt  közvetlenül  a ma- 
gyar királyoknak  voltak  hűbéreseik.  A zsupanátusok,  ducatusok, 
melyek  mint  választott  fejedelemségek  a vagyonos  dynastiák 
közt  váltakoztak,  természetszerűleg  mindig  más-más  család  czí- 
merét  involválták.  Herczegovina  különben  is  a magyarok  előtt 
sok  ideig  Rama  tartozékaként  lévén  ismeretes , annak  külön 
czímerét  sehol  sem  tüntették  fel  : együvé  értetett  Rámáéval, 
vagyis  Bosniáéval. 


III. 

Messzevágó  s a feladattól  nagyon  is  elkalandozó  történeti 
fejtegetésekbe  kellene  bocsátkoznunk,  ha  a bosnya  s a hercze- 
govcz  uralkodók  egymáshoz  való,  a hűbériség  s a czímerhasz- 
nálat  viszonyáról  tovább  értekeznénk ; az  előbbiekből  is  kitűnik, 
hogy  mily  terület  értendő  1528.  előtt  (Bosnia  elvesztése  előtt) 
Bosnia  név  s milyen  Herczegovináé  alatt,  s eléggé  kitűnik  az  is, 
hogy  ezek,  mint  11.  n.  tartományok  annyira  szét  voltak  dara- 
bolva, annyi  befolyásnak  kitéve,  még  önmaguk  közt  is  egyik- 
másik olygarcha  fél-függetlenséget  gyakorolva,  hogy  itt  ú.  n. 
országos  czímer  fejlődéséről  szó  nem  lehet. 

A mi  már  most  a fennmaradt  pecsétek,  érmek  s emlékek 
alapján  constatálható  régi,  azaz  1463-ig,  illetőleg  II.  Lajos  koráig 
használt  rámái  vagy  bosniai  czímerre  vonatkozó  adatokat  illeti, 
fölemlíthetjük,  hogy  Bosnia  souzerain  fejedelmei  igyekeztek 
állami  czímereikben  — ha  annak  nevezhetjük  — Magyarország 
állami  czímerét  utánozni.  * 

Magyarország  mai  állami  czímerének,  vagyis  annak  a czí- 
mernek,  a melyben  a nyolcz  pólya  s a hármas  halom  már  együtt 
előfordul,  legrégibb  ismert  példánya  az  1385-ből  való.  (Pray : 
De  Sigillis  Tab.  X.  Figura  9.)  Oly  czímeres  pecsétek,  melyek 
a magyar  államot  nemcsak  a mai  úgynevezett  anyaterületre 
nézve,  hanem  egészében  tüntetik  elő,  Zsigmond  ideje  óta  for- 
dulnak elő  a magyar  országos  levéltárban  lévő  okleveleken  sza- 
kadatlan sorban.  A középkorban  az  egyes  államok,  provincziák 
czímereit  rendszerint  a Jő,  az  anyaczímer  köré,  de  külön  pajzs- 
ban esoportosíták , mint  az  Anjouk  utódai  nagy  pecséteiken 

nálunk,  a Jagellók  Lengyelországban,  a Valois-k  Francziaország- 
ban,  mint  tették  a Tudorok  Angliában,  s tették  a nagy  császári 
pecséteken  a német-római  császárok. 

A nagy  pecsét  két  részből  áll  : előlapján  a király  ülve 
ábrázoltatik,  királyi  pálczát  tartva,  trónja  szögleteiben  egyes 
provincziák  czímerei,  rendszerint  a felső  jobb  sarokban  az  ország 
czímere;  hátlapján  pedig  az  ország  főczímere  s körötte  jobbról- 
balról  az  illető  melléktartományok  (nálunk  p.  o.  Slavonia,  Dal- 
matia , Croatia , Luzatia  stb.)  czímerei , jelképileg  ábrázol- 
ván a viszonyt,  melyben  az  anyaállamhoz  állanak.  (Láthatók 
ily  czímerek  az  országos  magyar  diplomatikai  levéltárban  Zsig- 
mond  idejéből,  1470.,  1475.,  1477.,  1491.  Lásd  Pray : De 
Sigillis  XIII.,  XV.,  XIII.  s XII.  táblákat.)  Tvrdkoék  pecsétjei, 
pénzei  hasonlókép  construálvák , bizonyos  tekintetben  a kir. 
család  czímerét  tevén  középpontnak. 

Mi  volt  ez  a családi  czímer  ? 

A horvát  írók,  jelesül  Racki  s dr.  Bojniéic  Iván,  mint  ez 
utóbbinak  a magyar  országos  régészeti  s embertani  társulathoz 
beadott  értekezéséből  kitűnik,  mindössze  12  pecsétet  ismernek, 
melyek  részint  a zágrábi  gyűjteményekben  őriztetnek,  részint 
a déli  szláv  folyóiratokban  vannak  kiadva.  Rackinak  véleménye 
szerint  a pecsétek  s az  érmek  arról  tanúskodnak,  hogy  Bosniá- 
nak  úgynevezett  régi  czímere  pajzsban  egy  három,  illetőleg  hat 
szirmú  liliomos  koronából  állcftt.  Éhez  képest  Racki  mindjárt 
kész  czímertervezettel  is  áll  elő,  melynek  vázlatából  kitűnik, 
hogy  kékben  egy  három,  aranyliliomos  szirmú,  gyöngyös  pár- 
táj ú aranykoronát  véleményez,  melyből  bíboros,  hermelinbelű 
palást  nő  ki,  kétfelől  egy-egy  aranyliliom  állíttatván  elő.  A paj- 
zsot ugyanily  minőségű  s díszítésű  palást  köríti , pajzsékűl 
hasonló  alkatú  korona , mint  a pajzsban,  lévén  alkalmazva. 
A királyi  palást  két  szegélycsúcsához  (Zipfel)  a pajzsbenti 
liliomok  helyett  aranyalma  van  illesztve.  Bojnicic  Iván  e véle- 
mény ellenében  más  czímert  tart  Bosniáénak.  Először  is  tagadja 
Racki  heraldico-sphragisticus  adatainak  bizonyító  erejét,  idézi 
a m.  országos  régészeti  társulathoz  beadott  véleményében 
I.  Tvrdko  bán  (1354 — 1376.)  Osztója  István  király  pecsétjét  és 
ugyancsak  I.  Tvrdkonak  (1376  — 1391-)  mint  királynak  pecsét- 
jét, melynek  pajzsában  «egy  jobbra  fekvő  pólya  látszik  s e 
pólya  fölött  s alatt  három-három  liliom ».  Racki  czímerterve- 

zetét  elveti,  mert  szerinte  heraldikai  nonsens  a koronát,  mely 
csak  sisakdísz,  czímer  főalakként  alkalmazni.  Ugyancsak  ő maga 
egy  más  tervezetet  véleményez  : vörösben  három  eziistliliommal 
körített  arany  pantallóit  (bandelier).  Dr.  Krnsjavinak  Rackit 
megtámadó  « Obzor »-beli  czikke  s ennek  a « Národne  Novine »- 
bán  foglalt  felelete  a kérdésre  nem  fontosak.  A horvát  kutatá- 
sok, melyeket  a 7977/6.  H.  ex  1880.  bosniai  kormányzósági 
fölirat  igen  szépen  foglal  össze,  a kérdést  illetőleg  sok  anyagot 
szolgáltatnak  ugyan,  de  nem  érik  be  ezzel  tisztán,  hanem  mind- 
járt czímertervezetekkel  állanak  elő,  melyek  a kritikát  mint 
komoly,  államjogi  érdekű  nyilatkozványok,  nem  állják  ki. 

Ezzel  szemben  mindazon  adatokat  soroljuk  föl,  melyek 
nálunk  , részint  közvetve  , részint  közvetlenül  feltalálhatok 
valának. 


IV. 

1.  A magyar  királyi  országos  levéltárban  őriztetik  1400 
deczember  8-iki  kelettel  Osztója  István  királynak  selyemzsinórról 
függő  kettős  királyi  pecsété.  (L.  1.  sz.)  E kettős  kir.  pecsét  sty- 
lusára  nézve  teljesen  megegyez  a nyugat-európai  egyéb  sculptorok 

által  vésettekkel.  A pecsét  mellső  oldalán  góth  ízlésű  mennye- 
zetes  trónuson  ül  a jobbjában  keresztes  országalmát,  baljában 
liliomos  kormánypálczát  tartó  koronázott,  palástos  királyi  alak, 
lábait  két  oroszlánra  fektetve.  Balra  az  alaktól,  angyal  pajzsot 

emel,  melyben  a pártától  elváló  liliomos  összenőtt  sziromzat 
látszik.  Ugyancsak  a pajzsból  angyal  emelkedik  ki.  Baloldal- 
vást  ugyanily  alakulatot  észlelünk,  csakhogy  az  angyaltartotta 
pajzson  tisztán  a párta  látszik.  A pecsét  hátsó  felén  damasci- 
rozott  liliomos  alapon  jobbra  vágtató  koronázott  lovas  alak 
látható,  jobbjában  lándzsát,  balján  pajzsot  tartva,  melyben 
gyöngyös  pártához  három  liliom-szirom  van  illesztve.  Köriratá- 
ból csak  ez  vehető  ki:  + STItt(fan)VS  HŐST  01  (A)  stb.  Fa- 
metszetben közöljük  ezen  már  Kukuljevics  (Arkiv  za  jugoslaven- 
sku  poviestnicu  II.  kötet.  i.  36.)  s Erdy  János  által  (A  bosna  és 
a szerb  régi  érmek.  1858.  Pest.  1.  és  7.  1.)  kiadott  pecsétrajzát. 

E rajz  nyiltan  azt  mutatja,  hogy  Bojnicic  Iván  hibásan  hivat- 
kozott e pecsétre,  mint  olyanra,  melyen  pólya,  jobban  mondva  pan- 


tallói' látszik  s fölötte  három  liliom.  Korona  az  tisztán,  s koro- 
nát jelez  az  angyal  által  a mellső  részen  tartott  pajzs  alakja  is. 

2.  Ugyancsak  az  országos  levéltárban  őriztetik  István 
Tamás  (Chrislich)  hártyára  írott,  vörös  selyemzsinórról  leíüggő 


3i 

sárga  viaszfészkü  vörösbe  nyomott  pecséttel  (lásd  2.  sz.)  ellátott 
«Sigillum  quo  utimur»  szövetséglevele,  melyet  Hunyady  Jánossal 
kötött.  (Orsz.  Lev.  Neo  Regestrata  Acta  Fasc.  1530.  nro.  16.) 

Hatos  karámban  jobbra  dőlt  pajzs  látszik;  abban  három 
szirmú  korona,  mely  alatt  T betűt  ábrázolni  akaró  •l1  vonalzat 
tűnik  fel.  A pajzs  fölött  csöbör-sisak,  e fölött  pedig  egy  rózsás 
bogas  ékítménynyel  ellátott  korona  látszik.  A koronából  palástos 
uszály  fejtik  ki,  a tér  pedig,  melyet  e czímer  betölt,  czifrázva, 
nagyjából  damascirozva  van.  A körirat : + S*  DOSRIft*  TU0R- 

T0ORIS  • D0I  • GRííOIA  • R0GIS  • BOSR0  • 0«  + E pecsét,  ille- 
tőleg czímer  két  szempontból  nevezetes.  A pajzsban  szemlél- 
hető korona,  mely  alatt  a T betű  alakja  látható,  bizonyítja, 
hogy  ez  a korona  eredetileg  Tvrdko  vagy  magyarosan  Tvartko 
család  monogrammja  T fölött  került  be  a czímerbe,  mit  a pén- 
zekkel is  igazolhatunk.  Különben  ugyancsak  a Jablonovich  s a 
Sandal  hírneves  bosnyák  családok  pecsétéin  is  neveik  kezdő- 
betűi szerepelnek  czímer  gyanánt.  (Velenczei  államlevéltár 
Busta  5.)  Másodszor  István  Tamás,  ki  I.  Tvrdko  király  tör- 
vénytelen unokája  volt  s Hunyady  János  pártfogása  következ- 
tében jutott  Bosnia  trónjára,  — épen  a szóban  forgó  szövet- 
séglevél bizonyítja  — nem  a maga,  hanem  öregatyja  pecsétjét 
használja,  bizonyos  jogfolytonosságot  akarván  ezzel  kimutatni. 
A velenczei  államlevéltár  (Pacti  Sciolti  Secreta  Senato  V. 
Busta  5.)  53.  számú  okleveléről,  ugyancsak  meggyszín  selyem- 
zsinóron a rajzban  bemutatott  pecsét  lóg.  Ez  oklevél,  mely  a 
velenczéseknek  Bosniában  biztonságot  s mentességet  biztosít, 
így  kezdődik:  «Stephanus  Thornas  Dei  gracia  Bozne  et  partis 
maritime  Rex».  Végződik  pedig  e czímertanilag  fontos  zára- 
dékkal: « In  quorum  fidem  et  evidentiam  pleniorem  praesens 
Privilégium  fieri  jussimus  et  Sigillo  quoad  praesens  utimur  pri- 
vata  ipsius  condanr  Domini  Tmerthko  Regis  patrui  nostri,  eo 
quod  mihi  Sigillum  nondum  sculptum  est,  fecimus  communiri, 
quod  quidem  Sigillum  quamtocius  sculpetur,  si  opportunum 
fuerit,  eciam  praesentibus  appendi  faciemus».  Kelt  Jaytzán, 
1444.  (A  pecsét,  melyről  a rajz  kissé  gyengébben  vétetett, 
tisztábban  tünteti  fel  a T-t.)  Kitűnik  ebből,  hogy  bizonyos 
jogfolytonossággal  bírt  a Tvrdko-családbeli  korona,  mint  czí- 
merbeli  alak  a bosnya  vasallus  királyok  között,  kik  ha  nem 
állottak  is  vérségi,  vagy  legalább  törvényes  vérségi  viszonyban 

vele,  a királyság  ideáját  hozzá  kötötték.  Ez  az  István  Tamás, 
1461-ig  tartott  uralkodásáig  mindig  ezzel  a még  kiadatlan  s 
itt  rajzban  közölt  pecséttel  élt,  fiának  pedig  Thomassevics  Ist- 
ván, az  utolsó  bennszülött  bosnyák  királynak  pecsétje  eddig 
nem  ismeretes.  Tvrdkotól  tehát,  ki  1376-tól  kezdve  uralkodott 
1 463 -ig , mely  időszak  alatt  Bosnia , habár  önálló  királyság 
nem  volt  is,  de  a sok  török  invasio  s Magyarország  elfoglal- 
tatása  következtében  souzerainitása  csak  igen  keskeny  alapon 
nyugodott  — királyi  pecsétéin , mint  czímeralakot  a koronát 
viselte. 

Eddig  a mi  levéltári  adataink. 

3.  A magyar  nemzeti  múzeum  kézirattárában  őriztetik  a 
b.  Jeszenák-család  levelei  • között  Tvrdko  bánnak,  1376-ban 
királylyá  lett  bosnyák  királynak  egy  báni,  illetőleg  bán  korából 
1 3 5 7-böl  fennmaradt  pecsété.  E pecséten  jobbra  vágtató  fel- 
szerszámozott  lovon  jobbjában  hosszúnyelü,  keresztes  zászlójú 
lándzsát,  baljában  háromszögű,  mezejében  pantallért  tartalmazó 
pajzsot  tartó  pánczélos  vitéz  látható.  (Ez  ábra  megjelent  az 
« Archaeologiai  Értesítő)*  XII.  évfolyama  383.  lapján.) 

E pecsét  Tvrdkonak  csakis  családi  czimerét  tartalmazza ; 
mert  a velenczei  államlevéltár  Pacti  Sciolti  Doc.  49.  oklevelé- 
ről, melyben  Tvrdko  mint  « Rex  Rascias,  Bossne,  Maritima- 
rumque  partium»  1384-ben  Suttescai  aulájában  beszél  — oly 
pecsét  függ,  mely  töredezettségénél  fogva  ugyan  nem  világosan, 
de  eléggé  sejthetőleg  a koronát  tünteti  fel.  Sőt  ha  — - mi  szin- 
tén nincs  kizárva  — a lenyomaton  látható  pantallér  melletti 
három  pont  liliomnak  vétetik,  ez  csak  állításunk  mellett  bizo- 
nyít, minthogy  Tvrdko  családi,  jobban  mondva  báni  czímere 
a Ljubic  által  kiadott  érmeken  a koronával  (előlapon)  gyak- 
ran előfordul  s így  a királyság,  melynek  korona  a jelvénye, 
mintegy  abstrahálva  van  a Tvrdko-családtól. 

4.  A bosnyák  tartományi  kormány  átiratában  említtetik, 
hogy  Jajczában  bég  Kulenovics  házában,  a benyíló  fölött  egy 
czímertöredék  van  alkalmazva  s annak  egy  rajza  is  mellékel- 
tetik. Ezt,  minthogy  a múlt  év  nyarán  Bosniát  beutazván, 
láttuk  s szintén  lerajzoltuk  a hivatalos  melléklettel  egyező 
rajza  után,  3.  sz.  a.  bemutatjuk,  mely  műemléki  szempontból 
is  érdekes. 

Jm  cza  a XIII.  században  építtetett  olaszok  által  s kivált 


1463  után  Mátyás  király  s a törökök  közt  vívott  harczok  s 
ostromok  következtében  lett  hírnevessé.  A Tvrdkok  s utódaik 
harczaiban  nevezetes  szerepet  játszott , s mindig  királyi  vár 
volt;  innen  a Tvrdko-czímer  is.  Az  egyik  még  most  is  ép  őr- 
tornyon a magyar  czímer  látható  a hollóval , jeléül  annak, 
hogy  magyar  királyi  őrség  szállója  volt.  A czímer,  mint  ilyen 


3.  szám 


bizonyítja,  hogy  a Tvrdkok  s utódaik  czímerökben  a koronát 
használták ; jelen  esetben  pedig  a czímer  szerkezete  épen  a 
nálunk  2.  sz.  a.  István  Tamás-féle  pecsét  czímeréhez  hasonlít  s 
így  valószínű,  hogy  ez  időből  való'.  A korona  alatti  T is  elmaradt, 
e csak  nagyjából  kifaragott,  lekopott,  dombormívü  czímerről. 

5.  A tárgyra  nézve  megemlítendőnek  tartjuk  a két  Ujlaky- 
nak : Ujlaky  Miklós  bosnyák  királynak  s fia  Ujlaky  Lőrincz 
bosnyák  herczegnek  sírköveit,  melyek  az  il löki  (újlaki)  minorita 
templom  főoltára  mellett  láthatók,  sírköveik  rajzai  pedig  a 
« H azánk»  czímü  folyóiratban  közöltettek.  Ujlaky  Miklós,  Mátyás 
király  akaratából  1470-ben  lett  Bosnia  hűbéres  királyává,  tehát 
hét  évvel  a török  invasio,  s az  utolsó  bennszülött  király  halála 
után.  Síremlékén  (1476.)  látható  a saját  nemzetségi  czímere,  a 
cseh  czímer  s két  három-három  koronás  czímer;  az  egyikben 


Arch  Értesítő. 


3 


34 


egy  Y alakú  jegytől  jobbra  s balra  egy-egy  fő  látható.  Fiának: 
Ujlaky  Lőrincznek  sírkövén  a herczeg  jobbjában  tartott  zászlón 
is  észleljük  a koronát.  E koronák  a régi  motívumok,  az  Ujla- 
kyaknál  a királyi  méltóságot  jelentik,  bár  nem  azonos  számúak 
a régi  Tvrdko-symbolummal  , mely  1384 — 1463-ig  emlékileg 
igazolható.  De  ebből  is  kitűnik,  hogy  a korona  szerepelt  Bos- 
nia  régi  czímerében ; mert  az,  hogy  egy,  vagy  két,  vagy  hálom 
korona  ábrázoltatik-e,  az  épenséggel  nem  lényeges.  Galiczia, 
Svéczia  czímereiben  is  folyton  változik  a koronák  száma;  erre 
a középkori  heraldika  súlyt  nem  fektet.  Az  Ujlaky  verette  pén- 
zeken azonban  nem  látjuk  többé  a koronát;  aquiléjai  utánve- 
retek  azok,  az  originalitás  minden  igénye  nélkül. 

S ezzel  áttérhetünk  az  érmekre. 

Az  érmek  a czímertannak  első  rangú  segédforrásai  lévén, 
a szóban  forgó  tárgyra  is  világosságot  derítenek.  A déli  szláv 
érmekre  nézve  kevés  előmunkálatot  találhatunk;  legteljesebb 
még  Ljubic  gyűjteménye  s egynéhány  becses  adatot  foglal  ma- 
gában Érdynek  a bosnyák  érmekről  szóló  munkája  (1858.). 
Kitűnik  ezek  közül,  hogy 

a ) III.  Tvartko  (1396.)  érmeinek  képverete : letakart  sisak 
fölött  tobozfélével  ékes  nyílt  korona,  alól  koronás  T,  a téren 
RT  (Rex  Tvartko)  két  változat. 

b ) István  Tamás  (1444.)  érmeinek  képverete  ugyanaz, 
mint  a fönntebbié,  csakhogy  a téren  nem  RT,  hanem  R és 
egy  csatt  látható,  a pajzs  koronája  alatt  pedig  nincs  T.  A má- 
sik változatban  B látható,  egy  harmadikon  pedig  egy  liliom. 
Egy  negyedik  s ötödik  változatban  nyílt  korona  látható,  szé- 
leiről szalagok  lógnak  alá,  melyek  fölfelé  kanyarodván,  liliomok- 
ban végződnek,  a korona  alatt  ST  (Stephanus  Thomas)  mono- 
gramm látható  (Erdy  4.,  5.,  10.,  11.,  12.,  13.,  14.).  Megegyeznek 
ezzel  a Ljubic  úr  Opis  Jug.  Nov.  XVI.  és  XVII.  tábláján 
előállított  érinek  is,  melyek  Racki  dolgozatában  is  fölemlíttet- 
nek.  Megemlítendő  még,  mint  döntő  fontossággal  bíró,  a Rómá- 
ban eltemetett  Ilona  bosnyák  királynőnek  síremléke,  melyen  a 
korona  (XV.  század)  szerepel  négy  pajzsban. 

Ezek  alapján  azt  a nézetet  valljuk,  hogy  1463-ig  a bos- 
nyák gyér  pecsét-  s érememlékekből  igenis  a korona  az  a fő- 
alak, mely  a czímerpajzsban  előfordúl , de  mindazáltal  nem 
tartjuk  Racki  F.  úr  czímertervezetét  elfogadhatónak,  mert  az 

csak  átalakítása  annak  a régi  czímernek,  mely  nem  a mostani 
Bosniát  illeti,  mely  egy  rég  letűnt  alakulásnak  volt  a maga 
idejében  sem  általán  elismert  kifejezése,  ízléstelen,  és  a czí- 
merszíneket  önkényesen  válogatja,  még  pedig  — úgy  látszik  - 
szándékosan  olykép,  hogy  nemzeti  színnek  a horvát  vörös-kék- 
fehér  tricolor  kerüljön  ki.  Bojnicic  Iván  nézete,  bár  egyes  adatai 
a kérdés  históriai  oldalát  megvilágítják,  — a kritikát  ki  nem 
állja.  0 a Tvrdko-család  báni  pecsétjéből  állít  össze  egy  új 
czímert,  s e mellett  az  az  ellenvetése,  hogy  a korona  czímer- 
dísz  lévén,  a pajzsban  czímeralakként  nem  alkalmazható,  épen 
heraldikai  szempontból  nem  áll.  Ki  éltében  csak  egy  czímer- 
gyüjteményt  lapozott  végig,  tudja,  mit  tartson  ez  állításról. 
És  ezzel  kapcsolatban  Herczegovina  (Chulmia)  külön  czímeré- 
nek  kérdését  is  röviden  befoglalhatjuk,  a mennyiben  Herczego- 
vinában  részint  souzerainek,  a bosnyák  uralkodók  hűbéresei, 
vagy  mint  Ivossacich  István  Mátyás  hűbérese,  vagy  régebben 
kisebb  olygarchák  bírván  a hatalmat,  államosítás  sohasem  for- 
gott fenn  a szónak  csak  a középkori  Bosniára  alkalmazott 
értelmében  sem.  A velenczei  és  firenzei  államlevéltárakban  a 
sz. -szávai  herczegek  csakis  magánpecséteikkel  — Kossaciché 
négy  csíkolat  — ellátott  okleveleik  maradtak.  S itt  Herczego- 
vinában  nem  lévén  meg  a látszólagos  folytonosság  sem  az  ural- 
kodó házban  — egy  bizonyos  használt  czímerről  szó  sem  lehet. 
Később  Herczegovina  a törököktől  Bosniához  kapcsoltatván,  a 
XVI.  s XVII.  század  heraldikusai  rendesen  három-négyféle 
czímert  — de  egy  hitelest  sem  — véleményeztek  a Hercze- 
govináénak. 

Nyilatkoznunk  kell  még  Bosniának,  jelesül  inkább  a Sara- 
jevo  városa  által  fölvett  czímerről,  s a Bosniában  előfordúló 
stecakok  (emlékkövek)  czímerészeti  fontosságáról. 

Bosniának  most  használt  czímere  Skorojevics  Márk  genea- 
lógiájában fordúl  elő  legelőször.  Ábrázol  két  kulcsot  (inkább 
megfordított  pártás  szálaknak  nézzük),  arra  két  koronázott 
hosszú  üstökű  szerecsenfő  van  feltüzve,  a kulcsokon  vörös  me- 
zejü  pajzsban  félhold  és  csillag.  Tény  az,  hogy  a XVII.  s XVIII. 
század  monographusai  Du  Fresne  (Illyricum  vetus  et  nóvum), 
Ritter  Stemmatographiája,  Schimek  (Gesch.  Bosniens),  továbbá 
Zsefarovics  Krisztofor  (Stemmatographia,  1741.),  Occhievia 
Fülöp  (Epitome  Vetustarum  Bosnensis  provinciáé.  Ancona, 

1 77^-)  stb-  ezt  a czímert  tartották  Bosnia  czímerének.  A woj- 
niczai  kolostor  főnöke  a Rubcsics-féle,  legföljebb  XVII.  század- 
beli czímer-compilatioból  ezt  közli,  mint  Bosnia  czímerét ; a 
hozzáirott  magyarázat  — mely  az  ott  őrzött  czímer-compila- 
tiot  XVI.  századbelinek  véli  — naiv  kísérlete  a jóakaratéi 
Miliőiének. 

E czímernek,  daczára,  hogy  használtatott,  semmiféle  jogo- 
séiltsága  nincs  : 

a ) mert  semmiféle  históriai  adat  sem  támogatja, 

b ) mert  hivatalosan  eddig  soha  sem  használtatott. 

Egyszerűen  a múlt  század  egymással  s a geographiai  elne- 
vezésekkel tisztában  nem  levő  heraldikusoknak  valamely  letűnt 
tartomány  vagy  máshonnan  vett  czímerröl  való  csinálmánya 
egy  tudományosan , még  pedig  ok  nélkül  octroyált  czímer, 
melyet  a két  tartományban  bőven  előfordúló  emlékköveken 
(L.  Arch.  Ért.  1880.  f.  303.  1.)  látható  czímerforma  sírkőképek 
épen  nem  támogatnak.  Bosniában  s Herczegovinában  az  ilyen 
mindenféle  adatokat  , helylyel-közzel  czimereket  is  magukon 
viselő  nagy  stecakok,  síremlékek  igen  gyakran  s nemcsak  Citluk 
vidékén , hanem  déli  Herczegovinában  s keleti  Bosniában  is 
előfordulnak.  Heraldikai  szempontból  e síremlékbeli  czímerek 
nem  bírnak  nagy  jelentőséggel ; az  előkelőbbek  (knazok)  sír- 
tömbein  majdnem  mindegyiken  a kard,  a félhold,  a csillag  s a 
kereszt  fordul  elő,  ú.  n.  czímerdaraboknak  vagy  combináltabb 
czímereknek  semmi  nyomuk.  Ezeket  tehát  kútfőül  felhasználni 
a jelen  tárgyra  nézve  nem  lehet.  Még  felhozhatnék  azt  a körül- 
ményt is  a most  használatban  levő  « grb »- (czímer)-re,  hogy 
Ujlaky  Miklós  följebb  említett  síremlékén  jobbról  a felső  czí- 
merpajzsban  két  karó-féle  alak  mellett  egy-egy  fej  látszik,  de 
ennek  jelentősége  eddig  ki  nem  puhatoltatott  s így  kénytelenek 
vagyunk  e czímertöl  minden  históriai  nexust  megtagadni. 

Ugyancsak  kevés  actualis  bizonyítékot  nyújt  a gr.  Somssich 
Imre  szívességéből  bemutatott,  s az  Orsz.  Rég.  Társulatnak  is 
pnesentált  Grüneberg-féle  czímerkonyv  (Constanz,  1485.)  lapja. 
Az  ehez  hasonló  czímeres  könyvek,  de  még  inkább  czímeres 
gyűjtemények  sokféle  egymástól  elütő  czimereket  imputálnak 
Bosniának,  melyek  mint  úgynevezett  változatok  valamely  heral- 
dikus  kérdés  történelmi  fejlődésének  bibliographiai  előadásánál 
tekintetbe  jöhetnek  ugyan,  de  jelen  esetben  nem. 

Mindezek  után  a véleményünk  megállapításánál  döntő  szem- 
pontokra térünk  át. 

V. 

1528-ban  Bosnia  teljesen  török  kézre  került.  Magyarország 
minden  viszonya  megszűnt  e tartománynyal,  csak  bizonyos  köz- 
jogi ideál  tartá  fenn  a hűbéruraság  emlékezetét.  A magyar  kirá- 
lyok koronázási  hitlevelük  5.  pontjában  Ígéretet  tesznek,  «hogy 
az  ezentúl  visszahódítandó  tartozékokat  (Tenuta)  és  részeket 
(Partes) » bekebelezik.  Ez  az  Ígéret  a koronázás  alkalmával 
mindig  kifejezést  nyert.  Az  ország  zászlósai  a király  személye 
előtt  vitték  mindenkor  a magyar  birodalom  egyes  tartozékainak 
s részeinek  czímeres  zászlóit.  A magyar  királyi  czímben  min- 
denkor előfordult  a «Servim,  Galiciae,  Ramaeque  Rex»,  s midőn 
1804-ben  gr.  Cobenzl  Lajos  ezt  ki  akarta  hagyatni,  a m.  udv. 
kanczellária  8246.  s 8341.  ex  1804.  sz.  a.  felterjesztéseivel 
épen  a koronázási  hitlevélre  hivatkozván,  e czím  megtartását 
továbbra  is  kieszközölte,  hogy  Magyarország  külön  nagy  pecsét- 
jében Rajna  czímere  is  helyt  foglaljon. 

Itt  tehát  csak  az  jön  kérdésbe,  hogy  hivatalosan  mely  czí- 
mer  tartatott  Rama,  vagyis  a magyar  értelemben  vett  Bosnia 
czímerének  ? 

A bajor  államlevéltár  adata  szerint  1484-ben  Rama  név 
alatt  egy  czímeres  gyűjteményben  kardot  tarcó  kar  fordul  elő. 

Az  1499-ben  Innsbruckban  restaurált  czímeres  bástyán  40 
czímer  közt  Bosnia  czímere  kardot  tartó  kart  ábrázol ; masán- 
értesülés  szerint  a kievi  egyetemen  őrzött  szláv  pecsétlenyo- 
matok közt  1500-ból  Rama  és  Herczegovina  czímere  kardot 
tartó  kart  s Bosniáé  három  koronát  ábrázol. 

II.  Lajos  1525-ben  készült  két  nagy  tallérján  (Weszerle 
numism.  táblái  XV.,  XVI.)  a kardot  tartó  kar  jelezi  10  czímer 
közt  a Rámáét,  ugyancsak  az  a II.  Mátyás  koronázási  érmén 
1608.  (Wesz.  VII.  táb.) , III.  Ferdinánd  egyik  érmén  (Wesz. 
IX.  5.).  Magyar  írók:  Palma,  Révay,  b.  Nyáry  Albert,  újab- 
ban Ivánfy,  dr.  Idorvát  Árpád,  dr.  Finály  Henrik,  Dobóczky 
Ignácz  heraldikusok  s numismaták  egyhangú  véleménye  oda 
irányúi,  hogy  úgy  magyar  czímer-gyűjteményekben,  mint  emlé- 
keinken a kardot  tartó  kar  ábrázoltatik,  mint  Rama  czímere. 


Sőt  Dürernek  az  országos  képtárban  őrzött  metszeteiben  1515. 
évben  is  a kardot  tartó  kar  van  «Bossen»  Bosnia  czímereként 
feltüntetve. 

Hivatalosan , adattal  hárommal  rendelkezünk.  A m.  k. 
budapesti  egyetem  1780-iki  inauguralis  diplomájában  Rama 
czímerére  nézve  ez  áll : 

« In  campo  coccino  brachium  argenteum  cataphractum 
strictam  dextrorum  vibrans  frameam  Ramm  seu  Bosnne». 
(Bíborban  ezüst  kar,  mely  kardot  tart.) 

Ettől  eltérő  az  1804.  aug.  11-én  kiadott  « Neue  Titulatur 
und  Wappen  Seiner  Römisch  und  Oesterr.  Kais.  auch  Königl. 
Ap.  Majestát#  11.  számozatlan  lapján  olvasható  leírás: 

«In  dem  grossen  Wappenschilde  dér  Könige  von  Hungarn 

hnden  sich  die  Wappen von  Rama  (im  güldenen  Felei 

ein  rother  gewappneter  Arin , dér  den  Sábcl  in  dér  Faust,  aus 
weissen  Wolken  hervorragl ) » . 

Az  1836-ban  « Wappen  und  Titel  Seiner  k.  k.  Apostoli- 
schen  Majestát  Ferdinand  des  Ersten  Kaisers  von  Oesterreich. 
Föl.  Wien,  1836.1)  kiadott  hivatalos  rendelet  14.  számozatlan 
lapján  ezt  olvassuk: 

,,Zur  Linken  ragt  im  goldenen  Felde  a ni  linken  Schilderrande 
aus  weissen  natürlich  gestalteten  Wolken  ein  rother  gcharnischter 
Ami  hervor,  cinen  blanken  Sábel  in  dér  blossen  Faust  schwingend, 
Bosnien  oder  Rama11. 

A három  leírás  közül  az  1804.  s 1836.  hiteles  kiadás 
egymással  megegyezik,  mely  szerint  Rama  vagyis  Bosnia  czí- 
mere : aranyban  fehér  felhőkből  kinyúló  vörös  pdnezélos  kardot 
tartó  kar.  Az  egyetemi  diplomának  leírásában  az  a passus, 
hogy  ott 'az  arany  mező  helyett  bíbor  említtetik,  nem  lényeges, 
a mennyiben  a múlt  század  barok-heraldikusai  épen  azok,  kik 
a bécsi  kanczelláriáknál  voltak  alkalmazva,  nem  valami  nagyon 
törődtek  a színekkel  s a pontos  leírással. 

Tény  ennélfogva  az,  hogy  Magyarország  külön  állami  czí- 
merében  a Habsburg-ház  alatt  folyvást,  de  lehet  mondani,  a 
bosna  királyság  végleges  megszűntétől  1476-tól  Bosna  czímeré- 
nek  a fenn  érintett  rámái  czímer  tekintetett ; 

hogy  a koronázás  alkalmával,  jelesül  1830.  s 1867-ben, 

hogy  a m.  k.  udvari  kanczelláriának  mint  1848-ig,  illetőleg 
1867-ig  Magyarország  legtöbb  közigazgatási  hatóságának  nagy 


pecsétjén  ugyanaz  a czímer  használtatott,  ez,  sőt  a magyar 
közjogi  szempontból  mindig  perhorrescált  osztrák  összbiroda- 
lom  heroldjai  is  Bosnia  czímerét  a magyar  felfogás  szerint 
ábrázolták  : 

nézetünk  oda  terjed,  hogy  nincs  semmi  ok,  az  eddig  Bos- 
niáénak  tartott  czímert  : aranyos  mezőben  vörös  vértezetű  felhők- 
ből kinyúló  kardot  tartó  kart  továbbra  is  nem  használni,  mint 
a jelenleg  occupált  tartományokét,  új  czímerek  alkotása  csak  ott 
lévén  szükséges,  hol  a régiek  vagy  a gyakorlat,  vagy  a használha- 
tóság elvének  épen  nem  felelnek  meg. 

VI. 

Véleményünk  első  része  után  a kérdés  második  részére: 
a nemzeti  színek  megállapítására  térünk  át. 

A nemzeti  színek  megállapítása  annyiban  nehéz,  a meny- 
nyiben nagyon  kevés  vezérelv  kalauzol  e tekintetben.  A török 
uralkodás  alatt  csakis  az  ozmanli  vörös  lobogó  volt  érvényben, 
különben  mint  határszéli  ország  érintkezéseiben  gyakran  meg- 
esett, hogy  mindenféle  jelvényt  használtak  lakodalmas  mene- 
tekben, s nem  áll  az,  hogy  a piros-fehér  zászló  a régi  bosnyák 
uralom  idejéből  maradt  volna  fenn.  A zászlók  (Fahnen)  színé- 
nek megállapításánál  a heraldika  egy,  ugyan  nem  általán  elfo- 
gadott, de  eléggé  indokolt  elvet  állapított  meg  : 

minden  zászló  t.  i.  azon  színekből  tétetik  össze,  melyekből  a 
czímer  pajzsa  áll. 

Jelen  esetben,  ha  a szerény  nézetünk  szerint  elfogadandó 
kardos  czímer  lépne  életbe  : a zászló  vörös  és  aranyszínű  lenne. 
Ilyen  színű  vala  különben  a koronázási  zászló  is.  Egyébként 
bármily  színű  zászló  fogadtassák  el,  a horvát  tricolor  : a vörös- 
fehér-kék  zászlónak  mostani  használatát  semmi  sem  indokolja. 

* 

Tudjuk,  hogy  e tanulmány  sok  kívánni  valót  hagy  hátra, 
de  így  összefoglalva  az  adatokat,  későbbi  fejtegetéseknek  biztos 
alapúi  szolgálhat. 


Dr.  Thallóczy  Lajos. 

Gábor  angyal. 


ORSZÁGOS  KÉPTÁR. 


Boi.dogságos  Szűz. 


RAPHAEL  SANTI  AZ  ORSZÁGOS  KÉPTÁRBAN. 


I. 

Egy  ragyogó,  igéző  nö-alak  világít  a művészet  útján. 
Vágyat  ébreszt  hívét  lelkesíti,  erőfeszítésre  ösztönzi  és  ke- 
gyes mosolylyal  megjutalmazza.  Ábrázolásaiból  legközvetleneb- 
bül szólanak  hozzánk  az  európai  művészet  fejlődésének  indító 
okai,  a nyugat  nagy  nemzeteinek  s hosszú  koroknak  legbensőbb 
érzelmei.  — A boldogságos  Szűz  alakja  ez.  Az  ő tiszteletére 
énekeltek  a középkor  költői.  Festők  ecsete,  szobrászok  vésője 
versenyre  költ,  hogy  a legnemesebb  képet,  bájoló  színekben, 
tündöklő  márványból,  újra  meg  újra  állítsa  oda  az  áhitatos 
tömegnek. 

«M  H T H P EPE  O Y » az  őskeresztyének  « Istenanyja»  és  a 
renaissance  ,,Madon7ia“- ja  két,  egymástól  teljesen  különböző  föl- 
fogás szülötte.  Amannak  — a vallás  mysteriuma  tiszteletet  ger- 
jesztő jelképének  - láttára,  meghajlanak  a buzgók  térdei. 
Emennél,  az  anya  és  gyermekének  megható  viszonya  rokonszen- 
ves megindulást  gerjeszt  a megigézett  szemlélő  kebelében.  A túl- 
világi  helyébe  az  emberi  lép  — hódoló  imádás  nyomába 
rajongó  szeretet. 

Mária  képének  megalkotása  — ez  volt  a keresztyén  művé- 
szet első  önálló  tette ; ezzel  mondta  ki  a végleges  szakítást  a 
pogány  hagyományokkal.  Ez  maradt  a vezércsillag  mindenkorra  : 
mely  pompásan  felragyog  a tökély  megközelítése  óráján  ; az 
aléltság  idején  pedig  szelid  fénynyel  aranyozza  meg  a hanyatló 
művészetet. 

A szent  Szűznek  szentelvék  a festés  első  diadalai : Cimabue 
Madonnája  — a RucELLAi-ak  számára  — Firenze  remekmű- 
veinek csodás  családfáján  a legrégibb  ős.  Benne  fölismerte  az 
Arno-parti  város  népe  babérjának  első  hajtását;  diadalmenetben, 
trombitaszóval,  kísérte  az  oltárhoz,  Santa  Maria  NovELLA-ba. 
. . . ..MATER  SANCTA  DEi  — SIS  CAUSA  SEN1S 
REQUIEI  — SIS  DUCIO  VITA  — TE  OUIA  DEPIN- 
XIT  ITA»  ez  a fölírás  ragyog  Duccio  di  Buoninsegna  Maesta- 
ján,  a rengeteg  oltárképen,  melyet  Siena  ajánlott  föl  védasz- 
szonyának.  Népünnepély lyel  ülték  meg  ennek  elkészülését  is 
kivonult  a főpapság,  a köztársaság  tiszti  kara;  a lakosság 
végtelen  sorokban,  fáklyát  hordozva,  csatlakozott  hozzájok ; meg- 
kondultak  az  összes  templomok  harangjai. 

Maria  cultusa  oly  dúsan  sehol  sem  virágzott,  mint  szent 
Ferencz  hazájában,  a dombos  U MBRiA-ban.  Ott  a Monté 
Catrio  tövében  szállotta  meg  Dante  Alighieri-í  a költői  ihlet, 
mely  a boldogságos  Szűz  dicsőítésére  tört  ki  legmegkapóbban  : 


Vergine  mad  re,  figlia  dél  tuo  Figlio, 
Umile  ed  alta  piii  che  creatura, 
Termine  fisso  d'eterno  consiglio , 

Fii  se'  coléi,  che  V umana  natura 
Nobilitasti  s'i,  che' l suo  fattore 
Non  disdegno  di  f ars  i sua fát  túra. 

In  te  niisericordia,  in  te  pietate , 
In  te  magnificenza  ; in  te  s' adu  na 
Quantunque  in  creatura  é di  bontatc. 

(Dante  Paradiso  xxxhi.  ének.) 


Oh  szűz  anya,  saját,  fiad  leánya. 

Te  legalázatosabb,  legmagasabb, 

Kit  czélnak  választott  az  ég  tanácsa; 

Az  ember  oly  dicsó  lett  általad, 
Hogy  az,  ki  minket  megteremte,  s téged 
Leszállt  a földre  emberkép  alatt. 

Ami  csak  ékesíti  a világot, 

Jóság,  kegyesség  és  könyörüld 
Tebenned  isteni  egységbe  állott. 

(Fordította  : Radó  Antal  ) 


* 

Miképen  a közéletben  : úgy  a művészetben  is  érvényesültek 
az  umbriai  vérmérséklet  sajátságai.  Az  apró  tartományok  con - 
dottiere- fejedelmei  eladták  katona  tehetségüket,  fegyveröket  és 

alattvalóik  vérét,  bármi  fajta  ügynek,  Italia  bármelyik  államá- 
nak. Ugyanitt  születtek  a festők  is,  kik  a FiRENZE-ben  lassan, 
fokozatosan,  fejlődő  művészetet  elterjesztették  a félsziget  leg- 
távolabb határáig : Borgo  San  SEPOLCRO-ban  jött  világra 

Piero  della  Francesca,  kinek  merész,  tudományos  modora,  a 
MARCA-k  képírásába  oltva,  ott  fanyar  ugyan,  de  mégis  sajátsá- 
gosán ingerlő  gyümölcsöket  termett;  Fabriano  szülte  Gentile-í 
— a kedvest  — ki  Velenczét  fölrázta  a byzanti  művészetnek 
hasisa-okozta  álomból. 

Az  Apennineknek  ugyanezen  tájékán  látott  napvilágot 
assisii  szent  Ferencz.  Az  ő rengeteg  hatalma  előtt  kénytelen 
vala  meghajolni  maga  a pápa.  Be  kellett  állnia  az  egyház 
fejének  is  a nagy  vallási  forradalmár  követői  sorába.  Épen 
ezen  meghódolása  által  szerzett  ő új  életerőt,  új  terjeszkedési 
képességet  a tespedő  RoMÁ-nak.  A nép  érzéseiben  gyökeredzett 
ez  a hatalom;  abban  a rajongásban,  melynek  hirtelen  kitörései 
párjokat,  azóta,  csak  az  új  világban  lelték : a demokratikus 
fölfogásban,  mely  a hitvallást  nem  érti,  nem  m agyar ázgatj a — 
hanem  átérzi  és  megcselekszi. 

Ugyancsak  ezt  ecsetelte  Ottaviano  Nelli  és  Niccolo 
Alunno.  Hogy  a művészet  haladásával  lépést  tartsanak;  hogy 
az  ember  alakjának  szerkezetét  megismerjék  ; hogy  a csoportosí- 
tásnak, a távlatnak  — még  homályfödte  — törvényeit  megvilá- 
gítsák ; hogy  színhangulat  elérése  végett,  a festés  új  kezelés- 
módjainak titkait  kutassák  : mindez  nem  vala  czéljuk.  Arra 
törekedtek,  hogy  kifejezzék  hódolatukat,  buzgóságukat.  A Ma- 
donnát festették  aranyos  díszü  bíbor  köntösben ; orczájáról 
fenséges  báj  sugárzik;  mozdulatait  áthatja  gyöngéd  szeretet. 
Térdein  gyermek  Jézuska  ül,  áldásra  emelve  jobbját,  hivatásá- 
nak teljes  öntudatában.  Körülöttük  vidám  angyalsereg  hegedül, 
lantol ; az  övedző  fénykörben  pedig  mosolygó  seraphfejek  úsz- 
nak. Benső  érzés  sugárzik  a képekből  ; olyan,  hogy  még  ma  is 
egyaránt  hat  a naiv  olasz  parasztra,  ki  négy  évszáz  óta  alig 
változott ; s a protestáns  angolra,  ki  gondolkodásával  és  kedé- 
lyével messze  távol  áll  a katholikus  buzgóságtól : hiszen  őt  is 
megkapja  az  igaz  kifejezésnek  közvetlensége. 

A XV-ik  század  második  feléig  még  csak  helyi  jelentőséggel 
bírt  ezen  irány.  Keletkezésétől  fogva  másfélszázad  alatt  nem  is 
változott  lényegesen.  E földnek  a művészetben  előretörő  fiai 
nem  testvéreikre  hatottak ; hanem  ToscANA-ban  és  RoMAGNA-ban, 
LoMBARDiA-ban  és  VELENezÉ-ben  működtek.  A számos  idegen 
mester  közül  is,  kik  CiMABUE-től  kezdve  Fra  Filippo  FiPPi-ig 
díszítették  itt  a kolostorok  és  templomok  falait  — - csak  egy-kettő 
hatott  Perugia,  Foligno,  Gubbio  festőire;  azok  kik  az  umbriaiaké- 
hoz  hasonló  felfogással  adták  elő  a szent  jeleneteket.  Eltörül- 
hetetlen  nyomot  hagyott  a sienai  Taddeo  Bartoli  és  min- 
denek fölött  Benozzo  Gozzoli,  FiRENZE-ből,  az  istenes  domon- 
kos barátnak,  a «Frate  Angelico  »-nak  tanítványa. 

Két  férfiú  adta  meg  ezen  iránynak  az  erőt  hódításra,  ter- 
jeszkedésre. Bernardino  Betti  — il  Pintoricchio  és  Pietro 
Vanucci  — il  Perugino. 

Egyikök  sem  vala  elsőrangú  tehetség.  Műveik  vajmi  ritkán 
tesznek  fenkölt  ihletről  tanúságot.  Munkálkodásuk  fontosságát 
annak  köszöni,  hogy  szükebb  hazájok  területén  túl,  az  olasz 
művészet  legpezsgőbb  központjaiban,  ernyedetlen  termeléssel, 
az  umbriai  festésnek  sajátságos  vonásait  megkedveltették  s 
népszerűekké  tették. 

Bernardino  Betti  kettőjük  közűi  a hívebbik  eredetéhez. 
Festésmodora,  rajza  szoros  rokonságát  bizonyítja  Benedetto 
BoNFiGLi-val,  az  első  festővel,  ki  Perugia -bán  a középszerűsé- 
gen felülemelkedett. 

PiNTORiccHio-nak  figyelemreméltó  sajátsága  az,  hogy  mű- 
veiben a tájkép  nemcsak  fontos  szerepet  játszik,  hanem  néha 
már  főczéllá  válik.  Működése  épen  e miatt  igényelheti  méltán 
azoknak  derekas  figyelmét,  kik  az  olasz  művészet  csodálatos 
föllendülésének  — a XVI.  század  elején  — indító  okait  für- 
készik; kik  Raphaelnak  és  Michelangelónak  halhatatlan  dicső- 
ségét nemcsak  bámulni,  hanem  érteni  is  akarják.  A jelenkor 
alig  ismer  egyet  is  efajta  képei  közül ; csak  Vasari-öó!  tudunk 
róluk;  de  a szavak,  melyekkel  említi,  arról  is  meggyőznek,  hogy 
föltünést  keltettek;  nyomtalanúl,  művész  különczködéskép,  nem 
vesztekel:  „iy8^.-ben  Vlll-ik  Innocentius  pápa  rendeletére  a-  Bel - 
vedereben  néhány  termet  és  loggiát  festett  ki,  hol  — egyebek  között 
— a pápa  kívánsága  szerint,  az  egyik  loggiát  puszta  tájképekkel 
díszítette.  Romát , Milánót,  Genuát,  Firenzei,  Velenczét  és  Nápolyi 

ábrázolta,  a hogy  jelenleg  a flamandusoknál  dívik.  Ezek  — mert 
akkoráig  ilyesmi  nem  készült  — nagyon  tetszettek."  * 

Pietro  Vanucci  érdekesebb  egyéniség.  Egyszer  másszor, 
mikor  jó  napja  van,  műve  úgy  sikerül,  hogy  korának  legjobbjai 
között  méltán  megilleti  öt  az  első  hely.  Teljesen  érvényre 
juttatja  az  umbriai  festésnek  szűz,  lelkes  kifejezését  és  egy- 
szersmind bírja  a firenzei  művészetnek  nagyszabású  felfogását; 
alaposan  ismeri,  a festés  minden  ágában,  a kutatások  legújabb 
vívmányait. 

Ilyenkor  áll  előttünk  Perugino,  a művész. 

Perugino  azonban  nemcsak  művész,  hanem  condottiere  is. 
Szolgálatába  fogadja  hazájának  tehetséges  festőit;  a saját  magá- 
val egykorúakat,  s a fölnövekedő  nemzedéket.  Jól  szervezett 
csapatjával  számos  föladatot  vállal  el.  Falképeket  készít  Firenze- 
ben  és  PRATO-ban,  RoMÁ-ban  és  PERUGiA-ban  ; oltárképeket  fest 
a velenczei  tanácsnak,  Lodovico  SFORZA-nak,  Elisabetta  Gon- 
ZAGA-nak,  Caraffa  bíbornoknak.  Ö maga  utazik  ; szerez  össze- 
köttetéseket, utánna  jár  a megrendeléseknek.  Ezalatt  pedig 
FiRENZE-ben  vagy  PERUGiA-ban,  állandó  műtermében,  készülnek 
az  ő rajzai  szerint  a képek,  melyeket  azután,  egy-egy  rövid 
hazarándulásakor,  néhány  órai  munkával,  saját  műveivé  tesz. 

Némelykor  gyönge  képet  szemlélünk:  compositioja  Peru- 
GiNO-é  ; ismerjük  a szép  oltárt,  hol  először  alkalmazta.  Azonban 
a példánynak  készítője,  — mely  előtt  megállottunk,  — nem  érezte, 
tehát  nem  is  juttathatta  érvényre  az  arezok  kifejezését;  nem 
értette  meg  a redőzet  részleteit ; nem  tudott  helyesen  bánni  az 
új  modorral  : az  olaj  festéssel. 

Máskor  ellenben  oly  müvekre  akadunk,  melyeknél  nem 
ismerhetjük  ugyan  félre,  hogy  PERUGiNO-nak  csak  üzletében 
termettek,  és  mégis  méltán  igényelhetik  az  elismerést.  S ezt 
könnyen  megérthetjük.  Hiszen  ebben  az  üzletben  foglalkozást 
kaptak  egyébkor  önálló  művészek  is.  Gyakran  felötlik  egy-egy 
képen  Pintoricchio,  Don  Bartolomeo  della  Gáttá,  Giovanni 
di  Pietro-Lo  Spagna,  Raphael  Santi,  Gianniccolo  Manni, 
Eusebio  di  San  Giorgio,  Tiberio  d’Assisi  kezevonása.  Joggal 


* Milanesi  kiadása,  III.  köt.  498.  oldal. 

vesszük  mégis  Perugino  munkáinak  sorában  az  ilyen  képet 
számba,  mert  ő alkotta  meg  a csoportozatot  és  a tájképet ; ö állí- 
totta össze  a színeket,  a tárgy  természete  szerint,  kellő  hatással. 

A művészetnek  ilyen  üzletszerű  gyakorlása  nem  vala  telje- 
sen újítás ; hiszen  a nagyobb  munkákat : egész  templomok  kifes- 
tését, nem  végezhették  sajátkezüleg  a mesterek.  Perugino  eljá- 
rásában az  a figyelemre  méltó,  hogy  nem  csak  saját  nevelését, 
tanítványait,  használja  fel  segédekül ; hanem  független  festőkkel 
majd  szövetkezik,  majd  ismét  elválik  tőlök. 

Az  ő eljárása  divatos  a XV-ik  század  végén  s a XVI-ik 
század  elején.  Pintoricchio  és  Ingegno  követték  példáját, 
sőt  Raphael  is,  — úgy  látszik  már  ifjúkorában  FiRENZE-ben, 
utóbb  azonban  RoMÁ-ban  mindenesetre  — hasonló  módon  teljesí- 
tette a magára  vállalt  megrendeléseket. 

Efajta  üzletben  készült  országos  képtárunknak  Madonnája 
is  (48-ik  szám).  Az  új  lajstrom  nem  fűzi  hozzá  mesternek 
nevét ; csak  annyit  állít  a néző  tájékozására,  hogy  PERüGiÁ-ban 
készült  a XV-ik  század  végén. 

Pyrker  egri  érsek  ajándékozta,  egész  képtárával,  ezt  a képet 
is  a nemzetnek;  1844-től  fogva  1875-ig  a nemzeti  múzeumban 
függött,  azóta,  a többi  régi  képpel,  az  országos  képtárban.  Ko- 
rábbi viszontagságairól  semmi  nyom  nem  maradt ; legföljebb 
annyit  gyaníthatunk,  hogy  az  egykori  patriarcha  VELENCZÉ-ben 
vásárolta,  mivel  a legrégibb  lajstromban  — melyet  Mátrai  Gábor 
szerzett,  — Luigi  Vivarini,  a kora-velenczei  festő,  müvekép 
szerepel.  Újabban,  Ligeti  ANTAL-nak  1870-iki  lajstromában,  el- 
nevezése jobban  megközelíté  a helyeset:  Pintoricchio  nevét 
viselte. 

Ez  a név  csakugyan  teljesen  reá  illik  a kép  keretének  régi 
részein  levő  apró  festésekre  : az  Angyali  Üdvözletre.  Pintoricchio 
rendes  szokása  szerint,  ezen  alakocskák  temperával  (enyvszínek- 
kel)  festvék ; az  arczok  s kezek  zölddel  alákenvék;  a bőr  friss  szí- 
nét pedig  úgy  iparkodik  előadni  a művész,  hogy  a világos  részeken, 
még  a körvonalok  mentén  is,  pirosló  ecsetvonásokat  tesz.  Mária 
haja  valamivel  hamvasabb  szőke  Gábor  angyal  fürtös  fejénél. 
Mind  a kettőnél  a temperának,  sőt  a korai  olajfestésnek,  egy 
rendes  fogyatkozását,  nem  kerüli  el,  — de  nem  is  iparkodik  elke- 
rülni, — a festő;  s ez  az,  hogy  a haj  nem  könnyű,  lebegő,  lágy 
fölülettel  bír,  hanem  megvilágított  részei  úgy  elválnak  a többi- 

töl,  mint  a drót.  A szöveteken  a ránczok  éleit  sárgával  jelzi 
a festő;  kéken,  vörösön,  sárgán  egyaránt. 

Mária  ruhája  nagyon  egyszerű.  A régi  syrnbolikus  színekbe  — 
a hitébe  s a szeretetébe  — van  öltöztetve:  köpönyege  kék,  dereka 
vörös.  Az  ég  küldötte  már  pompásabb  mezben  jelenik  meg.  Bő, 
ránczos  sárga  köntöse,  ott  hol  a fölső  kart  takaró  szoros  újj  a 
vállba  átmegy  s második,  külső,  ujjat  képez,  piros  bélést  láttat. 
A gallér  barna.  A kar  alsó  részét  sötét  kékeszöld  szűk  újj  fedi, 
melynek  hasítékán  a fehér  ing  tűnik  elő.  Jobb  vállán  keresztül- 
vetve piros  köpönyeget  visel.  Kezében  a szokásos  virító  iiliotn- 
szálat  tartja. 

Mindkét  alakon  fölismerjük  Pintoricchio  jellemző  kezevo- 
nását.  Tartásban  kecsességre  törekedvén  a művész,  majdnem 
a keresettség  határát  túllépi  ; a kifejezésben  pedig  bensőséget 
és  áhitatosságot  iparkodván  ábrázolni,  csaknem  erőtleneknek, 
édeskéseknek  alkotja  meg  személyeit. 

A jelen  keret  nem  tartozott  eredetileg  a Madonnához, 
melynél  három-három  centiméterrel  magasabb  is,  szélesebb  is. 
Abból  tehát,  hogy  az  Angyali  Üdvözlet  mesterét  megnevezhetjük, 
a fő-kép  meghatározását  illetőleg,  semmit  sem  nyerünk.  Az  első 
összehasonlító  pillantás,  melyet,  szemeinket  az  apró  Annunziata- 
ról  fölemelve,  a fél  életnagyságú  Madonnára  vetünk,  meggyőz, 
hogy  hasonló  ugyan,  de  mégis  más  festő  készítette.  Az  Umbria- 
szerte  kedvelt,  magasan  ívedző  szemöldököt,  a nyílt  homlokot 
mind  a kettőnél  megtaláljuk.  A Madonna  orczája  azonban  tel- 
jesebb, álla  erősebb  : ez  teszi  oly  változatossá  az  arcz  körvo- 
nalát. Ajakának  kifejezése,  a határozottan  kanyarodó  szélek 
daczára,  lágy  s még  sem  csucsorodik  úgy,  mint  az  alsó  kis 
Máriáé ; alacsony  orra  pedig  emezénél  kevésbé  hegyes. 

A művész  eltalálta  az  ifjúkornak  teljesen  kifejlődött,  de 
még  síma,  duzzadó  formáit;  hatásukat  a karcsú  nyak  fokozza 
s a lágy  szőke  fürt,  mely  arczhosszant  kígyódzik.  Vékony 
átlátszó  fehér  fátyol  bújik  ki  vele  együtt  a fejet  takaró  nehéz 
szürkés-viola  kendő  alól.  Nehéz,  sötétkék  köpönyeg  takarja  a 
Szűz  vállait  s karjai  aiá  az  övbe  tűrve,  elfödi  termetét;  a tompa 
ránczok  béllésre  vallanak,  mely  a széleken  itt-ott  kifordul- 
ván, sötétzöldnek  bizonyul.  A testhez  álló  ruha,  szűk  kézfejéig 
érő  újjaival,  karmazsinpiros.  Széles,  finoman  bevésett  arabeskek- 
kel  ékeskedő,  arany  szalagok  szegik  be  a köpönyeget  s a ruhát. 

MADONNA.  PERUGIA  XV-IK  SZÁZAD  VÉGE. 

Országos  képtár  48.  szám 

A Madonna  két  kezén  bizton  ül  Jézuska;  egész  öltözetéta 
derekát  övedző  finom  pólyácska  képezi.  Balkezét  térdén  nyug- 
tatja ; jobbjával  megáldja  a nézőt,  kire  a képből  letekint.  Göm- 
bölyű önérzetes  arcza,  határozott  nézése,  ellentétet  képez  anyjának 
alázatos,  szűzies,  öntudatlan  kifejezésével,  mely  minden  ízén 
tükröződik:  szemlesütve,  gyöngéden  simul  fejével  a Megváltóhoz. 

Tündöklő  fény  közepette  áll  az  isteni  csoport.  A sugara- 
kat, melyek  közül  vörös  lángnyelvecskék  csapnak  föl,  mandorla-xá. 
sötét  csík  foglalja  össze.  Egykor  szivárványszíneket  játszott 
külsőn  szélein  ; de  a régi  restaurátornak  kíméletlen  ecsete  ezeket 
részben,  a sarkak  aranyalapját  pedig  teljesen,  elfödte  feketével. 
Nyolcz  serapfi,  hat-hat  vörös,  sárga,  kék  és  violaszín  szár- 
nyával tarkítja  a mandorlát. 

Képünk  compositioja,  az  alakok  részletei  — igaz  — nem 
térnek  el  lényegesen  sem  felfogásban,  sem  elrendezésben  a 
MADONNÁ-nak  számos  egykorú  ábrázolásától  ; de  a biztos,  a 
formákat  oly  helyesen  jellemző,  rajz  és  domborítás,  az  arczok 
és  mozdulatok  igaz  érzése,  a festő  határozott  egyéniségéről 
tanúskodnak.  Régi  módra  dolgozott  ez  a művész;  úgy  a hogy  még 
a tizenötödik  század  elején  Cennino  Cennini  tanítja:  ,, Örömödet 
abban  leld,  fáradozzál  azon,  hooy  a legjobbat,  a mi  nagy  mester 
kezeiből  kerül,  lerajzoljad és  akkor , — ha  a természet  tehet- 

ségnek csak  szikrájával  is  megajándékozott,  — odajutsz,  hogy 
saját  modorod  alakúi,  mely  bizonyára  jó  is  leszen ; mivel  kezed 
és  értelmed,  hozzászokván  folytonos  virágszedéshez,  töviseket  aligha, 
választandó  * 

PERUGiNO-nak  kortársai  közül  melyik  festette  vájjon  ezt  a 
képet  ? — mert,  hogy  ezeknek  egyike  készítette,  a felől  a rajz 
s a compositio  kétséget  nem  engednek. 

Némi  útmutatást  a színek  kezelése  ad.  A képet  részben 
temperával,  részben  olajszinekkel  ecsetelte  a művész.  Amazokat 
a testekhez  használta.  Csiszolt  gypszalapját  szürkés  zölddel 
egyenletesen  vonta  be ; ez,  a hol  födetlenül  hagyja,  félár- 
nyékul szolgál ; a világos  részeket  rózsásvörös  s halavány- 
sárga,  a verőfényeket  vékony  fehér  vonásokkal  készíti ; a gyér 


* Trattato  della  pittura.  Cap.  XXVII. 

mély  árnyékot  s a körvonalakat  barnával  jelzi.  Az  egész 
felület  tükör-sima.  A többi  rész  ellenben  mind  magasabban 
áll  és  egymással  sem  képez  egy  síkot,  hanem  a világosabb 
völgyet,  az  árnyékolt  pedig  dombot.  Ezekben  reá-ismer- 
hetíink  a tizenötödik  század  olajfestés-modorára ; — az 

ilyen  kevert  eljárásmód  Perugino  üzlettársainak  idősebbjeinél 
dívott. 

Andrea  Aloysii  Ingegno:  ez  az  a festőnév,  melyre  képün- 
ket keresztelhettem  volna,  ha  az  országos  képtár  lajstroma 
készítésénél  magasabb  czélt  nem  tűzök  magam  elé,  a szakiro- 
dalom színvonalán  álló  munka  — a hogy  tudósaink  egymás  mü- 
veiről oly  szívesen  mondogatják  — végezésénél. 

Kitűnő  külföldi  tekintélyekre  hívatkozhatnám  , • — pedig 
ez  úgynevezett  « komoly  szaktudósainkat » mindég  jobban  meg- 
győzi, mint  akármi,  eredeti  kutatásra  alapított,  eredmény: 
PASSAVANT-ra,  Raphael  életírójára;  WoRNUM-ra  a londoni 
National  Gallery  őrére,  ki  a lajstromot  nagy  gonddal  szer- 
kesztette; Charles  BLANC-ra,  ki  «Membre  de  l’Institut»,  s a 
franczia  müvészettörténetírók  közül  bizonyára  a legnevesebbek 
egyike;  CROWE-ra  és  Cavalcaselle- ra,  az  olasz  festés  törté- 
netének, Europaszerte  ismeretes,  szerzőire. 

Mindannyian  Ingegno  neve  alatt  sorolják  fel  Madonnánk 
másait,  melyek  a képtárakban  előfordulnak.  Hét  példányt  emlí- 
tenek: Sir  Anthony  STiRLiNG-ét  LoNDON-ban  ; a National 

GALLERY-ét  (702-ik  szám.)  ; kettőt  a LouvRE-ban  (jelenleg  csak 
egy  van  kiállítva,  a 435.  szám,  a másik  a Musée  Napóleon  Ill-ban 
175-ik  szám  vala)  ; a nápolyit  (egykor  84-ik  szám)  ; a BiiERA-ét 
MiLANO-ban;  a Szt-Klára  kolostorét  U.RBiNO-ban ; nyolczadik 
az  országos  képtáré.  Ha  azonban  figyelmesen  elolvassuk  a soro- 
kat, melyeket  a tekintélyes  szerzők  e képeknek  s állítólagos 
alkotójuknak  szentelnek,  csakhamar  meggyőződünk,  hogy  ők 
nemcsak  a mester  sajátságairól  nem  képezhettek  határozott 
fogalmat  maguknak,  — biztos  alap  híján  — ; hanem  az  említett 
képeket  sem  hasonlították  össze  szorgalmasan. 

Crowe  és  Cavalcaselle  elég  határozottan  szólnak:  na  ne- 
vezettek közűi  legjobb  és  kétségkívül  mindannyinak  eredetije 
Sir  Anthony  Stirling-é  : Madonna  félalakja,  fél  mandorla-alakú 
fénykörben,  nyolcz  Cherub- fejjel  s az  aranyalapba  bevésett 
sugarakkal.  Bal  karján  hordja  az  áldást  osztó  gyermek  Jézust,  — 

míg  a többin  ez  jobb  oldalt  áll.  Képünkön  a kifejezés  és  moz- 
dulat leglágyabb  s leggyöngédebb,  a formák  legpontosabban 
alakítvák,  a vonások  legbeszédesebbek ; a redözet  is  legtermé- 
szetesebb s legjobb,  a szín  legkellemesebb,  a rajz  leghelyesebb. 
Ezáltal  bizonyul  a többiek  előképének,  melyeket  különböző 
kezek  készítettek  s becsben  úgy  következnek  egymásra,  hogy 
a második  helyen  az  urbinoi  kép  áll,  a harmadikon  a National 
Gallery-é  ; ezután  a párisink,  a nápolyi  s a milánói  következ- 
nek. A SriRLiNG-féle  képet  méltán  tulajdonítják  Pintoricchio- 
nak;  de  egyúttal  mindazon  vonások  tűnnek  föl  rajta,  melyek 
bizonyítják,  hogy  az  ö modora  Fiorenzo  di  LoRENzo-étól  szár- 
mazik. Mind  ezek  az  említett  Madonna  képek  FioRENZo-ra 
utalnak,  csakhogy  Pintoricchio  közbenjárásával  . . . Ha  csak- 
ugyan iNGEGNO-nak  kell  tulajdonítanunk  a képek  legnagyobb 
részét,  akkor  annyi  bizonyos,  hogy  ez  a festő  Fiorenzo  tanít- 
ványa s Pintoricchio  társa  volt. » 

Ebből  azután  mondja  meg  valaki,  hogy  az  érdemes  szer- 
zők véleménye  micsoda  ! Fiorenzo,  Pintoricchio  vagy  Ingegno 
festette-e  a képeket?  Mert  alig  nevezhetjük  máskép,  csak  a 
megoldandó  kérdés  kikerülésének,  a pár  sorral  utóbb  felhozott 
magyarázatot:  « Ingegno  egyelőre  fajfogalomként  alkalmaz- 

ható, mely  alá  az  európai  gyűjtemények  számos  képe  tartoz- 
hatik». 

Ingegno  bizonyára  létezett;  nemcsak  Vásári  említi,  hanem 
okmányok  is  maradtak,  melyeket  aláírt.  Nem  szabad  tehát  őt 
fajfogalomnak  használnunk ; ha  nem  maradt  reánk  bebizonyít- 
ható müve,  akkor  ne  alkossunk  magunknak  ferde  fogalmat  az  ő 
egyéniségéről  oly  képekből,  melyeket  aligha  készíthetett  egy  s 
ugyanazon  ember.  Ekkora  igazságérzést  megkövetelhet  minden 
szellemi  munkás  az  utókortól. 

De  nemcsak  ennyi  az  érthetetlen  Crowe  és  Cavalcaselle 
fejtegetésében.  Szövegükből  az  sem  tűnik  ki : hogy  ezek  a képek 
csakugyan  egy  compositió  ismétlései-e,  melyek  egymástól  csak  lé- 
nyegtelen apróságokkal  térnek  el  ? Ügy  látszik  a National  Gallery 
képét  (702-ik  szám)  összetévesztették  tőle  teljesen  különböző 
szomszédjával  (a  703-ik  számmal),  Pintoricchio  művével,  hol  a 
Madonnát  tájkép  közepette  látjuk  szőnyeggel  letakart  kőpárkány 
mögött,  melyen  a gyermek  áll. 

Az  urbinoi  kép  háttere  is  táj  , s a Seraph-fejek  a 

mandorlával  hiányzanak  ; egyébként  azonban  leírása  megegye- 
zik országos  képtárunk  Madonnájával. 

Ily  pontatlanul  összeállított  anyaggal  szemben  nem  marad 
egyéb  hátra,  mint  hogy  kizárólag  saját  szemünknek  higyjiink.  A Na- 
tional Gallery  (702)  s a Louvre  (435)  példányokat  ismerem.  Com- 


Madonna.  Perugia  xv.  század. 
Paris.  Louvre  435.  szám. 


positiojuk  s színezésük,  még  a redőzet  részleteiben  is,  teljesen  meg- 
egyezik a budapesti  Madonnáéval  ; az  eltérések  csakugyan  csak 
lényegtelenek : a londoni  képen  a Madonna  jobb  vállát  s a 
mandorlát  csillagok  díszítik  ; a párisi  képen  a felső  sarkokban 
még  két  Seraph-fejet  látunk.  Mind  a kettőn,  a gyermek  Jézus 
derekát  takaró  lepel  sokkal  erősebb,  kevésbé  átlátszó  szövet,  mint 
a mi  példányunknál.  Az  országos  képtár  Madonnáján  a formák 
nemesebbek,  a kifejezés  bensőbb,  mint  akár  a londonin,  akár  a 
párisinál.  Mienk-e  az  eredeti,  vagy  mind  a három  egy  közös 
előkép  után  készült-e  ? — oly  kérdés,  melyre  csak  okmányok, 
vagy  a képeken  levő  évszámok  felelhetnének  határozottan ; 
pedig  teljesen  híján  vagyunk  minden  efajta  bizonyítéknak.  Be 
kell  tehát  érnünk  azzal,  hogy  megállapítjuk,  mely  környe- 
zetből kerültek  ki,  mely  időben  készültek,  ezen  müvek.  És  ha 

ezzel  nem  is  elégítjük  ki  teljesen  a nézőnek  jogosult  kíváncsi- 
ságát, — legalább  nem  tudjuk  be  valakinek  a más  munkáját, 
melyet  talán  nem  tartott  volna  magához  méltónak;  nem  hami- 
sítjuk meg  egyéniségének  képét  tőle  idegen  vonásokkal,  és 
így  eleget  teszünk  a kegyeletnek,  melylyel  a régi  mestereknek 
tartozunk. 


II. 


«Mily  jóságos  és  bőkezű  némelykor  az  ég;  miképen  hal- 
mozza egyetlen  személyre  kincseinek  végtelen  gazdagságát ; 
mind  a kegyeket  és  ritka  adományokat,  melyeket  máskor  hosz- 
szú  idő  lefolyása  alatt  szokott  számos  egyén  között  fölosztani  : 
annak  világos  tanúbizonyságát  látjuk,  a nem  kevésbbé  kitűnő  mint 
kedves,  urbinoi  Raphael  SANZio-nál.  A természet  felruházta  őt 
mind  a szerénységgel  és  jósággal,  milyet  néha  azoknál  tapasz- 
talhatunk, kik  a többiek  közül  kitűnnek  természetüknek  bizo- 
nyos kedves'  emberségével,  s ehhez  gyönyörű  díszül  megnyerő 
előzékenység  járul ; mely  minden  fajta  emberrel  szemben  s 
mindennemű  ügyekben  édesnek  és  kellemesnek  szokott  mutat- 
kozni. A természet  ő vele  ajándékozta  meg  a világot,  mikor 
Michelangelo  Buonarroti  keze  által  a művészettől  legyőzve, 
RAPHAEL-ben  a szövetkezett  művészet  és  erkölcsöktől  akart 
legyőzetni.  És  valóban ! Minthogy  az  akkoráig  élt  művészek 
legnagyobb  része  a természettől  valami  hóbortosságot  és  vad- 
ságot kapott,  a mi  nemcsak  szeszélyesekké  s különczködökké 
tette  őket,  de  oka  volt  annak  is,  hogy  rajtuk  gyakran  inkább 
az  árnyékoldalak  s bűnök  sötét  foltjai  ütötték  ki  magokat,  mint 
azon  erényeknek  tiszta  fénye,  mely  az  embereket  halhatatla- 
nokká teszi;  helyén  való  volt  tehát,  ha  ellentétül  RAPHAEL-ben 
fényesen  ragyogtatta  a léleknek  minden  legritkább  erényét,  annyi 
kecs,  szorgalom,  szépség,  szerénység  és  tiszta  erkölcs  kíséreté- 
ben, a mennyi  elegendő,  hogy  elfödjön  minden  bűnt,  bárminő 
csúnya  is,  s minden  foltot  bármekkora.  Bizonyára  mondhatjuk 
ennélfogva,  hogy  az,  ki  oly  ritka  adományokat  nyert,  minőket 
Raphael  d’  U RBiNO-ban  észlelünk,  nem  egyszerű  ember,  hanem, 
ha  szabad  magunkat  így  kifejeznünk  — halandó  Isten  ; 
és  a ki  a hír  könyvében,  müveivel,  ide  lent  köztünk,  tisztelt 

nevet  hagy,  az  remélheti,  hogy  az  égben  fáradozásainak  s 
érdemeinek  megfelelő  jutalmát  kapja. 

(•Született  tehát  Raphael  URBiNo-ban,  Italia  egy  nevezetes 
városában,  az  1483-ik  évben,  nagypénteken,  kilencz  órakor  este. 
Apja  G iovanni  Santi  volt,  nem  nagyon  kiváló  festő;  de  jóra- 
való,  józan  eszű  ember,  ki  tudta  gyermekeit  azon  helyes  útra 
vezetni,  melyet  balvégzete  nem  engedett  megismernie  saját  fiatal 
éveiben.  És  minthogy  Giovanni  látta,  mennyire  fontos  a gyer- 
mekeket nem  dajka,  hanem  édes  anyjuk  tején  fölnevelni:  mikor 
ha  született,  — kinek  a keresztelésnél  a Raphael  nevet  he- 
lyes előérzéssel  adta  — megkövetelte,  minthogy  más  gyermeke 
nem  volt,  s utóbb  sem  lett,  hogy  édes  anyja  szoptassa  és  hogy 
gyermek  éveiben  otthon  az  atyai  erkölcsöket  sajátítsa  el  inkább 
mint  parasztházban,  érdes  emberek  között,  a kevésbe  palléro- 
zott, sőt  durva  erkölcsöket  és  szokásokat.  És  mikor  a hu  föl- 
serdült, festésben  kezdte  őt  gyakorolni,  mert  észrevevé,  hogy 
ezen  művészetre  nagy  a hajlandósága  és  kiváló  a tehetsége. 
Nem  sok  év  múlt  el  s a még  gyermek  Raphael  már  nagy 
segítségére  volt  GiovANNi-nak  számos  művében,  melyeket  Urbino 
területén  készített.  Végre  megérté  ez  a jó  s szeretetteljes  atya, 
hogy  ő mellette  már  csak  keveset  okulhat  ha ; elszánta  tehát 
magát  arra,  hogy  Pietro  Perugino-Iioz  bejuttassa,  ki,  úgy  hír- 
lett, akkorában  a festők  között  az  első  helyet  foglalta  el. 
E czélból  ment  PERUGiA-ba,  hol  azonban  Pietro-í  nem  találta, 
s ezért,  hogy  kényelmesen  bevárhassa,  elkezdett  San  Francesco- 
ban  egyetmást  dolgozni.  Mikor  Pietro  hazakerült  RoMA-ból, 
Giovanni,  ki  kedves  és  művelt  ember  vala,  barátságot  kötött 
vele,  s a mint  a helyes  időt  elérkezettnek  vélte,  a legalkalma- 
sabb módon  előadta  kívánságát.  És  így  Pietro,  ki  nagyon 
udvarias  volt  s kedvelte  a szép  tehetségeket,  befogadta  magához 
Raphael-í  ; Giovanni  tehát  nagy  örvendezve  U RBiNO-ba  sietett, 
magához  vette  a gyermeket  s PERUGiA-ba  hozta,  daczára  az 
anya  végtelen  könnyeinek,  ki  őt  gyöngéden  szerette.  Pietro, 
mikor  meglátta  Raphael  modorát  a rajzolásban  és  jó  erkölcseit 
s magaviseletét,  úgy  ítélte  meg,  a hogy  idővel  az  eredmény 
teljesen  igazolta.  Nevezetes  tény,  hogy  mikor  Raphael  Peru- 
gino  modorát  tanúlmányozta,  olyannyira  utánozta,  még  a leg- 
apróbb dolgokban  is,  hogy  képeit  nem  lehetett  a mester  ere- 
detijeitől megkülönböztetni,  s az  ő s Pietro  müveit  biztosan 


nem  tudták  egymástól  szétválasztani.  Világos  bizonyítéka  ennek 
egynéhány  alak,  melyeket  PERUGiA-ban,  San  FRANCESCo-ban, 
egy  olajjal  festett  képen  kidolgozott  Maddalena  degli  Oddi 
számára ; és  ezek : egy  a mennyekre  szálló  boldogságos  Szűz 
és  Jézus  Krisztus,  ki  őt  megkoronázza;  alul  pedig,  a sír  körül 
áll  a tizenkét  apostol,  kik  az  isteni  pompát  bámulják.# 

Ennyit  — s többet  nem,  - mond  el  Vásári  a nagy  férfiúnak 
müvészszé  neveltetéséről.  Pedig  könyvét  ő alig  huszonöt  évvel 
Raphael  halála  után  írta.  Hittek  is  neki  hűségesen  harmadfél 
századon  át.  Nem  gondolta  meg  egyik  követője  sem,  hogy 
FiRENZE-ben  és  RoMÁ-ban  élt,  és  az  Italia  többi  részeiben 
történtekről  vajmi  keveset  tud,  — azt  is  csak  zavartan.  Nem  vet- 
ték számba  azt  sem,  hogy  a két  nagy  városban  már  új  nemzedé- 
ket talált ; más  viszonyokat,  melyeket  nem  kötöttek  össze  a szá- 
zad első  felével  a hagyomány  s az  örökösödés  folytonos  szálai. 
Nem  létezett  már  Piero  SoDERiNi-nek,  a «non  mai  abbastanza 
lodato  cavaliere#  — soha  eléggé  meg  nem  dicsérhető  lovag  — 
FiRENZE-je,  hol  az  ifjú  Raphael  bámuló  szemtanúja  vala  Michel- 
angelo Buonarroti  és  Lionardo  da  Vinci  működésének.  Letűnt 
Roma  tündöklő  aranykora  is;  az  egykori  szereplők  közűi  a ke- 
vesek, kik  megmaradtak,  csak  « siratták  a sír  felett,  melyben 
X-ik  Leó  fekszik,  az  irodalom  virágzását,  a művészeteket, 
az  általános  jólétet,  a friss  vállalkozási  kedvet,  a vidám 
szellemet,  szóval  minden  javakat#.  A rettenetes  vihar,  mely 
1527-ben  RoMÁ-t,  1530-ban  FiRENZE-t  érte,  rombolt  s pusztított; 
de  a levegő)  azért  nyomasztó  maradt.  A művelődés  szerteszórt 
harczosai  soha  nem  tudtak  megint  összecsoportosulni ; az 
ő törekvéseiket  nem  kísérte  többé  a nemzet  rokonszenve ; 
terveik  megvalósítása  már  nem  képezte  Italia  legfőbb  vá- 
gyát. Az  új,  erőtlen,  elsavanyodott  nemzedék  pedig:  bánatos, 

tehetetlen,  sóvárgással  hallgatta  az  elmúlt  szép  idők  emlékeit; 
hőseit  ember  fölötti  lényeknek  tekintette,  kiket  a természet 
nemcsak  a legnagyobb  képességekkel  ajándékozott  meg,  hanem 
a legkedvezőbb,  soha  többé  meg  nem  újuló,  alkalmakkal,  a leg- 
szerencsésebb viszonyokkal ; — bámulhatja  őket,  de  nem  utá- 
nozhatja s nem  érheti  utói. 

De  az  írók,  kik  Vásári  állításait  készpénzül  elfogadták, 
nemcsak  azokkal  a viszonyokkal  nem  törődtek,  melyek  az  ő fel- 
fogását sugallták,  hanem  azokkal  sem,  melyek  között  Raphael 

nevekedett  és  működött.  Hiszen  ők  nem  a művészet  történetét 
tanulmányozták : egyes  képeket  akartak  híres  festő  művéül  iga- 
zolni, hogy  becsüket  Europa-szerte  elismertessék. 

Mihelyest  azonban  komoly  kutatás  tárgyát  képezte  az  olasz 
művészet  fejlődése,  tüstént  kitűnt  a XVI -ik  századbeli  szerző 
iratainak  valódi  értéke.  Épen  ötven  éve  múlt,  hogy  Rumohr 
kimondotta  e VASARi-féle  életrajznak  első  részére  a helyes  jellem- 
zést: « Raphael  nevelkedésének  regénye*)  s kijelölte  egészséges 
érzéssel  az  utat,  melyen  a művész  ifjúkora  valódi  történe- 
tének megismeréséhez  eljuthatunk:  «Azon  föltevésből  kell  kiin- 
dulnunk — így  szól  — hogy  Raphael,  miután  apja  műhelyét 
elhag}'ta,  sokkal  függetlenebből  élt  és  működött,  mint  azt  kép- 
zelni szokták,  és  alkalom  adtával,  majd  Perugino  vagy  más 
festőnek  szolgálatába  állott,  majd  pedig  önállóan  dolgozott.# 

A tudós,  ki  számos  éven  át  tartózkodott  Italiában,  míg 
olasz  érzés  teljesen  áthatotta,  erre  ez  eredményre  nem  okira- 
tok tanúságának  összevetése  útján,  hanem  Raphael  müvei- 
nek tanulmányozásából  jutott,  melyeket  a Vásári  nyújtotta 
vezérfonállal  értelmesen  nem  rendezhetett.  A mit  ő-  helyes 
tapintattal  eltalált  s föltevéskép  mondott  ki,  azt  most  már  a 
szorgalmas  kutatás  bizonyossá  tette.  Ma  már  tudjuk,  hogy 
Magia  Ciarla,  Raphael  anyja,  1491.  október  3-án  halt  meg: 
tehát  nem  sirathatta,  hogy  fiát  idegen  városba  tanulni  küldték ; 
hogy  Giovanni  Santi  1494.  augustus  elsején  hunyt  el,  s hogy 
második  feleségétől  Bernardina  Parte-íőI  egy  leánya  született; 
hogy  Pietro  Perugino  1493-tól  1499-ig  folytonosan  utazgatott 
s székhelye  ekkorában  Firenze  vala ; hogy  1499-ig  Raphael 
állandóan  URBiNO-ban  lakott.  Vanucci  csak  1500-ban  telep- 
szik meg  PERUGiA-ban,  ugyanekkor  pedig  egy  törvényszéki  ok- 
iratban azt  a megjegyzést  találjuk,  hogy  Santi  elhagyta  szülő- 
városát. 

Raphael  tehát  tizenhét  éves  korában  kerülhetett  csak  állítóla- 
gos mesteréhez.  Tanuló  ő ekkor  semmi  esetre  sem  volt  többé. 
Az  olasz  művészek  nevelését,  a tizenötödik  században  nagyon  ko- 
rán kezdették:  nyolcz-kilenczéves  korukban  adták  be  a fiúkat  a 
műhelybe;  az  inaskodás  három-négy  évig  tartott,  ugyanaddig 
a segédkedés,  s így  tizenhat-tizenhét  esztendős  fiatal  ember 
kész,  önálló  művész  lehetett. 

Nem  nagyon  hosszúra  nyúlt  az  idő,  melyet  Raphael  Pe- 

rugino  üzletében  töltött;  mivel  ez,  1502  végén,  FiRENZE-be 
költözik  ismét.  Pintoricchio,  a másik  mester,  kinek  megálla- 
pított híre  a fiatal  festő  Önálló  föllépését  megnehezítette  volna, 
szintén  eltávozott  UMBRiA-ból;  1502-től  1506-ig  Siena-Iioz 
nagyszabású  föladat  kötötte  : a Piccolomini  könyvtár  kiföstése. 
A helyzet  tehát  kedvezett  pAPHAEL-nek,  ki  ez  időtől  fogva 
nem  segédkedett  többé.  Független  működésének  első  korszaka 
ekkor  kezdődik.  1504  októberig  tart;  mikor  őt  is  elcsábította 
szülőföldjétől  a művészetnek  fővárosa:  Firenze.  Ezen  két  év 
alatt  alkotta  bizonyára  a képeket,  melyekből  még  teljesen 
hiányzik  a toscan  festés,  — kivált  Lionardo,  — hatásának  minden 
nyoma  ; mert  utóbb,  az  Arno  partjára  érkeztekor,  ez  őt  tüstént 
hatalmasan  megkapta.  Modora  ez  időtájt  két  irányon  alapszik : 
a perugiain,  a hogy  Vanucci  és  Betti  kifejlesztették  és  a 
bolognain,  melynek  legközelebb  Francesco  Raibolini  adta  volt 
meg  fontosságát.  Timoteo  Viti  oltotta  ezt  RAPHAEL-be.  Vásári 
hallott  valamit  a két  festőnek  összeköttetéséről  egymással,  de 
mert  Timoteo-í  gondolta  íiatalabbnak,  őt  képzeli  tanítványnak 
és  a viszonyt  Raphael  fénykorába:  RöMÁba  helyezi.  Pedig 
Timoteo  már  1495-ben  befejezte  tanulmányait  Raibolini  veze- 
tése alatt,  s kész  mesterül  tért  haza  UnBiNO-ba,  épen  akkor, 
mikor  az  elárvult  Raphaee  leginkább  szorult  festő  oktatására. 

Raphael  alkotásain  ismételten  kiüt  a családi  hasonlatosság 
Raibolini  müveivel.  Nagy  fejtörést  okozott  ez  a tudósoknak,  kik 
Vásári  szemüvegén  át  vizsgálták  az  urbinoi  mester  fejlődését, 
kivált  mert  sokkal  tartósabban  nyilatkozik  Perugino  hatásánál. 
Jellemző  vonás  Raibolini  arczképein  a természetnek  gondos 
megfigyelése  és  hü  ábrázolása  ; ez  különbözteti  meg  mindenek 
fölött  a rokon  umbriai  mesterektől,  s épen  ez  adja  meg  Raphael 
legelső  alkotásainak  a bájt,  melylyel  Perugino-í  felülmúlja. 
A realistikus  érzés,  — s ezt  Timoteo  déllé  Vite  ébresztette 
ifjú  honfitársában  — , tette  őt  oly  fogékonynyá  a festés  valódi 
haladása  iránt,  melylyel  Lionardo  és  Fra  Bartolomeo  révén 
érintkezett  firenzei  tartózkodásakor. 

¥ 

RAPHAEL-nek  reánk  maradt  képei  közül  mintegy  tizen- 
négyet keli  ezen  két  év  munkálkodása  eredményéül  elismernünk. 
Köztük  legfontosabb  a négy  oltárkép:  Tolentinoi  Szent  Miklós 

megdicsőülése,  a Feszület,  Mária  megkoronázása  és  Mária 
egybekelése  Józseffel.  A művész  fejlődését  legjobban  megismer- 
hetjük a Mária  koronázásából  — melyet,  Vásári  szerint,  Madda- 
lena  degli  Oddi  megrendelésére,  San  pRANCESCo-ba  Perugiá- 
ban  festett,  jelenleg  pedig  a V ATiCAN-ban  őriznek  — mert  e 
képnek  tizenhárom  rajztanulmánya  maradt  reánk. 

Jehosaphat  völgyében  áll  a kősír;  körülötte  csoportosulnak 
az  apostolok:  balról  hatan,  élükön  Péter;  jobbról  öten,  Pállal,  ki 
Szemközt  áll  az  apostolok  fejedelmével  és  Jánossal  az  előtér  leg- 
kiválóbb helyén.  Középütt  a sarcophagus  mögött  hitetlen  Tamást 
látjuk,  kinek  unszolására  levették  a sír  födelét,  s most  bámulva 
vesznek  észre  Mária  holtteste  helyén  virító  liljomokat  és  fehér 
rózsákat.  A csoda  hiteléül,  Tamás  kezébe,  magasból  lehull  a 
Boldogságos  Szűz  öve  s az  ilyeténkép  figyelmessé  lett  apostolok 
elragadtatva  csodálják  a mennyei  látomást:  fenn  az  égboltján 
teljesíti  Krisztus  Ígéretét;  megkoronázza  « Libanon  menyasz- 
szonyát».  Angyalok  zeneszóval  kísérik  az  ünnepélyes  cseleke- 
detet; a felhőkből,  a felséges  pár  lábainál,  imádkozó  angyal- 
gyerekek tűnnek  elő;  legfölül  pedig  a Seraphim  udvara  lebeg. 

Az  apostolok  közül  háromhoz  találunk  vázlatot  Raphael  rajzai 
közt : Szt.  Tamáshoz  egy  lapon  a WiCAR-féle  hagyatékban,  Lille- 
ben  (PASSAVANT-nak  lajstromában  Raphael  rajzairól  384.  sz.)  ; 
az  apostol  fejéhez,  nyakához  és  övét  tartó  kezeihez.  Szent  János 
négyszer  fordul  elő:  LiLLE-ben  (Passavant  385.  sz.  verso)  a ruha 
redőzetének  tanulmánya;  VELENezÉ-ben  a fej,  nyak  és  könnye- 
dén odavetve  a csupasz  felső  test  (Passavant  57.  sz.)  — az  arcz  itt 
jobbról  balfelé  fordul,  mig  a képen  fordítva  áll  — ; OxFORD-ban 
ugyanaz  a fej  és  nyak  (Passavant  555.  sz.)  ; és  John  Malcolm 
gyűjteményében  (Passavant  307.  sz.)  ismét  ezen  fej,  csakhogy 
itt  a ruha  szegélyét,  a képnek  teljesen  megfelelően,  jelezte  a 
rajzoló.  A két  utóbbi  rajzot  az  eddigi  kutatók  : Passavant, 

Robinson  és  Ruland,  úgy  tárgyalják,  mintha  Szent  Jakab  fejé- 
nek tanulmánya  volna,  ki  a képen  Szent  Jánossal  szemben  áll 
az  előtérben.  A két  alak  között  a fő  különbség  az,  hogy  János 
állása  sokkal  szenvedélyesebb:  épen  előre  lépett,  — testének  sú- 
lyát még  egészen  jobb  lába  hordja;  bal  kezét  kebeléhez  szorítja; 
önkénytelenül  kinyitja  jobbját  s hátra,  lefelé  vetette.  Hirtelen 
föltekintett,  hátra  szegvén  fejét,  úgy  hogy  kifeszült  nyakát  lát- 
juk. Minden  mozdulatából  rajongó  odaadás  sugárzik.  Szent 


Jakabon  inkább  a meglepetés  tükrödzik  : nyugodtan  áll  mindkét 
lábán;  jobbjában  könyvet  visz;  balját  csodálkozó  tartásban 
emeli ; inkább  tekintete,  mint  arcza  irányul  fölfelé,  melynek 
éle  ennek  következtében  csaknem  függőleges.  Az  állnak  rövi- 
dült rajza,  a három  említett  tanulmányon,  megegyezik  Szent 
János  arczával  a képen,  olyannyira,  hogy  pontos  összehasonlí- 
tásnál nem  ismerhetjük  félre. 

A 1 il lei  gyűjtemény  kis  kréta-rajzát  (Wicar lajstrom  720.  sz,), 
Passavant  (412.  sz.)  és  Ruland  (331.  old.  II.  A.  XII.)  leírják 
ugyan,  de  nem  ismerték  meg,  hogy  ez  is  Mária  megkoronázá- 
sához tartozik.  Nagyon  részletesen  kivitt  tanulmánya  az  öreg 
hosszú  szakállú  apostol  fejének,  ki  mindjárt  Szent  Jakab  mel- 
lett áll,  Pétertől  pedig  a harmadik  helyen.  Ez  már  nem  köz- 
vetlenül a természet  után  készült,  hanem  csak  az  alakok  egy- 
máshoz viszonyított  állásának  pontos  meghatározása  után,  mert 
Szt  Jakab  arczéle  szerint,  mely  a jobb  fület  s a szakáll  egy 
szélét  eltakarja,  a rajz  üresen  maradt. 

A kép  fölső  részéhez  hét  lapot  ismerünk.  A lillei  gyűjte- 
ményben őriznek  egyet  (Passavant  384.  sz.  verso),  mely  a kö- 
zépső csoportot  ábrázolja:  Krisztust  a mint  Máriát  megkoro- 

názza. A művész  ezen  a rajzon  az  alakok  mozdulatát  kereste. 
Két  fiatal  embert  ültetett  a kellő  helyzetbe  s le  is  kapta  őket 
papírjára,  amint  voltak,  hűségesen:  testhezálló  ruhájukban;  a 
fölső  karon  bő  újjakkal  ; a széles,  kerek  csattos,  övvel.  Mária 
alakjában  teljesen  eltalálta  azt  a mi  képzeletében  leiedzett; 
Krisztust  ellenben  kissé  változtatta  a kivitelnél,  valamivel  inkább 
szemben  helyezte  a nézővel ; az  alak  ezáltal  szélesebb : méltó- 
ságteljesebb  hatást  gyakorol. 

A British  Museum  rajzán  (Passavant  440.  sz.)  a szélső,  hege- 
dülő angyal  fejét  és  jobb  kezét  abban  az  állásban  tanulmányozta 
Raphael,  melyet  végül  megtartott.  Ugyanezen  angyal  egész 
alakját  látjuk  a lillei  rajzon  (Passavant  383.  sz.),  csakhogy  arczát 
itt  velünk  nem  szembe  fordítja,  hanem  egyenesen  maga  elé 
néz,  úgy  hogy  oldalt  látjuk.  Mellette  hasonló  állásban  ismé- 
telte őt  Raphael,  hegedű  helyet  guitarret  adván  kezébe ; itt  is 
mintául  valamelyik  segédjét  használta,  szűk  ruhában,  s az  an- 
gyal lobogó  bő  öltözetét  utóbb  rajzolta  föléje.  Egy  másik  lapon 
(Passavant  385.  sz.)  ismét  angyalfej -tanulmány  van  ; egy  barma- 

dikon  (Passavant  407.  sz.)  a tamburát  tartó  angyal  fejére  isme- 
rünk a fiatal  fiú  arczában,  kinek  fejét  sapka  takarja. 

OxFORD-ban  két  angyalnak  gondos  rajzát,  a természet  után, 
találjuk  (Passavant  493.  sz.).  Az  egyik  ép  úgy  áll,  mint  a képen  a 
szélső  balra  és  szintén  tamburint  csörget ; a kezek  állása  okozta 
a legtöbb  bajt  a művésznek,  ki  ezért  újra  oda  rajzolta  őket 
nagyobb  mértékben,  s külön  megjelelte  fehérrel  a verőfényeket. 
A másik  angyal  guzsliczán  játszik;  csakhogy  teljesen  elüt  attól, 
ki  a képen  ugyanezen  hangszert  kezeli ; összeegyezik  ellenben 
minden  ízében,  fejének,  kezeinek,  lábainak  állásában  azzal,  ki 
az  országos  képtár  kézrajzán  hegedül. 

Az  országos  képtár  rajza — (Passavant  240.  sz.)  o’i57  m.  ma- 
gas, o'igj  m.  széles  sepia  tollrajz,  — a kép  egész  fölső  részét  ábrá- 
zolja; de  Máriának  nem  megkoronázását,  hanem  mennyekre  szállá- 
sát. A Boldogságos  Szűz,  • — fejét  is  betakaró  hosszú  köpenyben, 
melyet  nyakánál  csatt,  derekán  öv  tart  össze,  — a mandorlában 
áll  összetett  kezekkel.  Fölül  a mandorla  csúcsán  egy,  oldalt  s 
alul  két-két  Seraphot  látunk ; a Madonna  lábainál  pedig  két 
gyermek-angyal  búvik  elő.  Négy  angyal  tamburával,  hegedűvel, 
hárfával  és  guzsliczával  kíséri  Máriát  itt  is,  miként  a képen. 

A Maddalena  degli  Oddi  számára  festett  kép  vázlatai 
között  az  országos  képtár  rajza  külön  áll.  A többi  tizenkét  rajzban 
észlelhetjük  Rapi-iael  eljárását,  ekkorában,  egyes  alak  megalkotá- 
sánál. Az  alakok,  a mozdulatok,  lábállások,  kéztartások,  melyeket 
Perugino  és  Pintoricchio  állapítottak  volt  meg,  s az  umbriai 
iestők  széliében  használtak,  — ezek  töltötték  el  RAPHAEL-nek 
képzeletét.  De  míg  a többiek,  az  öreg  híres  mesterek  is,  az 
egyszer  megrajzolt  alakot  újra  meg  újra  alkalmazták : Santi 
nem  elégedett  meg  a szolgai  ismétléssel,  hanem  beállítja  min- 
táját; megfigyeli  a világítás  elosztását  az  alakon  s megrajzolja 
pontosan  a természet  után  az  egyes  formákat : mindent  a mit 
csak  meglát.  Még  segédjeinek  sapkáit  és  czipőit,  sőt  véletlen 
fogyatkozásaikat,  — például  a kis  fiú  szemhéjján  a sebet  a lillei 
rajzon  (Passavant  407.  sz.)  — sem  hagyja  el. 

Az  országos  képtár  vázlata  ellenben  a képalkotás  titkait 
árulja  el.  Oly  észjárás  első  példája,  melyet  Raphael  utóbb  is 
követett,  és  pedig  azon  alkalmakkor,  mikor  minden  erejét  meg- 
feszítette : Krisztus  sírba  tételénél,  Atalanta  Baglioni  számára 
— hol  az  első  vázlatokon  Krisztus  siratásával  foglalkozott  — ; 

a képnél,  melylyel  FiRENZE-ben  hírre  szert  tenni  iparkodott, 
és  utolsó  müvénél:  Krisztus  megdicsőülésénél,  — melylyel  síkra 
szállott  Michelangelo  és  Sebastian  dél  Piombo  ellen,  kik 
együtt  készítették  Lázár  íöltámadását ; - — itt  is  más  vala  első 
szándéka:  Krisztus  föltámadását  akarta  festeni. 

Mária  megkoronázását  nem  írja  le  sem  a theologus  János- 
nak, sem  az  arimathiai  Josephnek,  sem  a sardisi  püspöknek: 
Melitonak,  tulajdonított  apokryph  írás,  sem  végre  Jacobus  de 
Voragine  könyve,  s ez  volt  Olaszországban  a szentek  életére 
a legelterjedtebb  kútforrás.  Mindezek  Mária  mennybemenetelét 
tárgyalják.  A keresztyénség  terjedésével,  mikor  keletkezésének 
eseményei  mindinkább  fölébresztették  az  érdeklődést,  szükség- 
kép történt,  hogy  a szereplők  sorsát,  melyről  a szent  írás  nem 
emlékezik,  a népben  leledző  epikus  hajlandóság,  ismeretes  jel- 
lemvonásaikból, részletesen  kifejtse.  Mária  martyriumáról  sehol 
semmi  nyom,  haláláról  semmi  említés.  Természetes  indoka 
ezen  némaságnak  az,  hogy  a Megváltó  megóvta  anyját  az  üldö- 
zéstől meg  a haláltól,  s hosszú  kínszenvedéseit  megjutalmazta: 
egyenesen  az  égbe  vévén  őt  maga  mellé.  De  nem  csak  lelke 
szállott  mennyekre.  Hiszen,  hogyan  hihetné  gondolkozó,  vallá- 
sos kedély,  hogy  annak  teste,  ki  egykor  szíve  alatt  hordozta 
az  Urat,  az  a szentséges  ereklyetartó,  a férgek  eledelévé  legyen, 
hogy  szétbomoljék  s porrá  széthulljon  mint  a bűnös  ember 
teteme!  S ezen  dicsőség  tanúinak  lenni:  ez  kétségtelenül  egyike 
vala  a lelkesítő  örömöknek,  mely  a hű,  áldozatkész  apostolok- 
nak jutott.  « Isten,  ki  nagy  jóságodban  az  egekből  lekiildted 
egyedül  fogantatott  fiadat,  hogy  alázatos  személyemben  időzzön 
és  kegyeskedtél  öt  általam,  alacsony  által,  megszületni : légy 
könyörületes  a világgal  és  minden  lélekkel,  mely  nevedet  vallja. 
Urunk!  az  egek  királya!  az  élő  isten  ha!  fogadj  be  mindenkit, 
ki  nevedet  vallja,  hogy  dicsértessék  a te  születésed.  Urunk 
Jézus  Krisztus,  ki  mindenható  vagy  a földön  s a mennyekben, 
ezen  kérésemmel  a te  szent  nevedre  hivatkozom  : minden  időt 
és  helyet,  melyben  nevemet  említik,  szenteld  meg  azt  a helyet, 
és  dicsőítsd  azokat,  kik  az  én  nevemmel  dicsőítenek  téged,  és 
fogadj  el  ilyen  személytől  minden  fogadkozást,  minden  könyör- 
gést, minden  kérést »,  így  imádkozik  az  apostolok  kérelmére 
Mária,  halála  óráján.  S az  Úr  felel:  « Örvendezzék  szíved  és 
vigadjon,  mert  megadatott  néked  minden  kegy  és  minden  aján- 

dék  atyámtól,  ki  az  égben  van,  és  általam,  és  a Szentlélek  által: 
a lélek,  mely  reád  hivatkozik,  az  meg  nem  szégyenül,  hanem 
könyörületet , vigaszt , támogatást  és  biztatást  lel , atyám- 
nak színe  előtt,  ki  az  égben  van;  mind  azon  a világon,  mely 
most  vagyon,  mind  pedig  azon,  mely  lészen.  . . Jer  Libanon 
menyasszonya,  jer  s megkoronáztatok))  Ki  kételkednék,  hogy 
az  Ur  beváltotta  szavát?  Az  áhitatos  nép  nem  kételkedett;  a 
festők  megfestették  ; az  egyház  elismerte,  odaállítván  számtalan 
oltárra  a boldogságos  Szűz  megkoronázását. 

Maddalena  degli  Oddi  Mária  dicsőülését  rendelte  meg. 
A föladat  megoldásánál,  — bizonyítja  a vázlat  országos  képtárunk- 
ban, — először  a mennybemenetelre  gondolt  a mester.  Ezzel  a 
jelenettel  oly  behatóan  foglalkozott,  hogy  már  az  angyalokat 
kezdte  természet  után  megrajzolni  (oxfordi  rajz  Passavant  493. 
sz.) ; ekkor  azonban  elejti  s megiosti  a koronázást. 

Ha  a két  jelenetet  összehasonlítjuk,  reá  találunk  Raphael 
ezen  elhatározásának  valószínű  okára : A mennybemenetelnél 

egymás  fölött  három  emeleten  oszlanak  el  a szereplők:  alól  a 
sír  körül  az  apostolok  ; fölöttük  Mária  zenélő  angyaloktól  kör- 
nyezve; végre  legfölül,  Seraphok  seregének  közepette,  az 
Ur,  ki  a megdicsőültet  áldással  fogadja.  A koronázásnál  a fő- 
alakok és  kísérőik,  fönt,  egymás  mellé  kerülnek ; csak  ez  köti 
le  a földön  maradottak  figyelmét : ez  okozza  minden  mozdu- 
latukat. 

RAPHAEL-nek  erős  drámai  érzése  nyilvánul,  mikor  Mária 
mennybemenetelét  mellőzi  s helyette  megkoronázását  ábrázolja  ; 
mikor  fölismeri,  hogy  mentői  egyszerűbb  a cselekvés,  annál  ha- 
tásosabb : minél  inkább  összpontosíthatja,  mentői  érthetőbbé  teszi 
az  összefüggést  e közt  s a személyek  mozdulatai  közt,  annál 
inkább  érdekli  a nézőt.  Ebben  a művében  megmutatja  Santi, 
hogy  Perugino  műhelyéből  mikor  kikerül,  már  nem  csupán 
jól  fösteni,  hanem  a tárgyakat  kellően  megalkotni  is  tudja. 


III. 

Miért  hagyta  el  Raphael  1504  végén  a kedvező  helyzetet, 
melyet,  két  év  alatt,  munkálkodásával  UMBRiÁ-ban  magának 
megteremtett;  miért  kereste  föl  Firenze-í,  hol  föltűnni  sokkal 

nehezebb  volt,  mint  bármely  más  központban,  hol  elismert 
mesterek  versenyzése  vonta  magára  a műértő  közönség  figyel- 
mét ? — mind  ennek  sem  okmányban,  sem  a festő  müveiben  külső 
okát  nem  találjuk.  A lélektani  okot  helyesen  találja  el  Vásári, 
bár  egy  soha  meg  nem  történt  eseménynyel  hozza  összekötte- 
tésbe: Michelangelo  és  Lionardo  da  Vinci  nyílt  pályázatá- 
val a firenzi  nagy  tanácsterem  díszítésére.  Raphael  érezte, 
hogy  az  umbriai  művészet  szűk  határok  között  mozog;  legfőbb 
feladata  még  mindig  a kegyeletes  kép,  hol  az  egyház  hagyo- 
mánya s a nép  megszokása  áthághatatlan  korlátokat  állítanak 
fel.  Az  ifjú  mesternek  éreznie  kellett,  hogy  ily  működés  mellett 
mesteremberségre  van  kárhoztatva ; hogy  magasabb  törekvései- 
nek nemcsak  nincs  alkalma  nyilatkozniok,  de  még  képzés  híján 
idővel  okvetetlenűl  el  is  vesznek.  «Azon  szeretet  folytán  tehát, 
melylyel  a művészet  magasztossága  iránt  mindig  viseltetett, 
félretette  munkáját,  és  minden  reá  nézve  hasznosat  és  kényel- 
meset, S FlRENZE-be  jött.» 

Az  ajánló  levél,  melyet  magával  vitt,  egyaránt  bizonyítja, 
hogy  FiRENZE-ben  egyéb  czélja  a tanulásnál  nem  vala,  s hogy 
hazájában  már  elismerésre  szert  tett  volt : « Jelén  sorok  átadója 
Rafaellé  urbinoi  festő.  Művészetéhez  nagy  a tehetsége  s 
elhatározta,  hogy  egy  ideig  FiRENZE-ben  tanulmányok  végett 
időzik.  S mert  apját,  kitűnő  voltáért  kedveltem,  úgy  fiát  is,  ki 
szerény  és  szeretetreméltó  ifjú,  minden  tekintetben  nagyon  sze- 
retem s óhajtom,  hogy  majd  szép  előmeneteleket  tegyen.  Ezért 
ajánlom  Nagyságodnak  a lehető  legmelegebben.  Az  én  ked- 
vemért kérem,  legyen  segítségére  és  kedvezzen  neki  minden 
alkalommal,  mert  mindazt  a jót  és  támogatást,  melyekben  Ura- 
ságod  őt  részesíteni  fogja,  úgy  tekintem  mintha  magam  élvez- 
tem volna  ! és  lekötelezve  érzendem  magamat  attól,  kinek  most 
ajánlom  magamat  és  búcsúzom.))  így  ír  Giovanna  Feltria 
déllé  Rovere,  sora-í  herczegasszony , Pietro  SoDERiNi-nek,  a 
firenzei  köztársaság  élethossziglan  választott  gonf aloniere- jének. 

FiRENZE-ben  élénk  mozgalmak  voltak  napirenden  a művé- 
szet terén.  A mesterek,  kik  még  a tizenötödik  század  modorá- 
val dolgoztak,  már  csak  nagy  erőfeszítéssel  állották  meg  helyűket 
az  új  szereplőkkel  szemben.  Filippino  Lippi  utolsó  nagy  mű- 
vében, - — ■ 1504  elején  halt  meg  — a Sta  Maria  Novella-í 
STROzzi-kápolna  frescoiban,  látjuk  : mint  iparkodik  dramatikus 


életet  önteni  a jelenetbe  ; erőteljes  színhatással  megkapni  a 
nézőt ; és  mégis  — csak  kuszáit  cselekvényt,  s virító  tarkaságot  ér 
el.  Sandro  Botticelli  - tói , Lorenzo  de’  Medici  idejének  ter- 
mékeny mesterétől,  a tíz  év  alatt,  melyet  a XVI -ik  századból 
még  megélt,  egy  nevezetesebb  müvet  sem  találunk  többé.  Peru- 
gino,  a korábbi  nemzedék  kedvelt  mestere,  kénytelen  volt  hall- 
gatva eltűrni,  mikor  Michelangelo  nyilvánosan  szemébe  mondta, 
hogy  * művészetben  esetlen ».  Hiába  fordult  elégtételért  a ríyol- 
czak  tanácsához  : azok  BuoNARROTi-nak  adtak  igazat. 

A firenzei  köztársaság  bel-  és  külviszonyai  megtisztultak 
volt.  A közvetlen  veszedelem,  melylyel  egyrészről  Cesare  Borgia 
s a pápa  fenyegették,  VI.  Sándor  halálával  1503-ban  megszűnt. 
Másrészről  Piero  de’  Medici  vízbefult  s ezzel  a Firenze  zsar- 
nokságára törekvő  háznak  tettereje,  egyelőre,  megbénult.  Piero 
Soderini  megválasztása,  élete  fogytáig,  a kormány  fejéül,  állan- 
dóságot biztosított  a létező  alkotmánynak:  « érett  kom  ember 
vala,  vagyonos,  nagy  nemzetségből ; általán  ügy  vélekedtek 
felőle,  hogy  hozzáférhetetlen  s mérsékelt  férfiú ; a közügyek- 
ben sokat  fáradozott,  gyermekei  pedig  nem  valának:  s ezt 
nagyra  becsülték,  biztosítékául  annak,  hogy  nagyobb  hatalomra 
nem  vágyik ». 

Piero  csakugyan  szakított  a MEDici-ek  pártoskodó  önké- 
nyével a közügyekben ; kinevezésekkel  s titkos  intézkedésekkel 
nem  iparkodott  oly  követőkre  szert  tenni,  kikre  még  az  állam 
érdekeivel  szemben  is  számíthatott  volna ; másrészt  azonban  elfo- 
gadta a MEDici-kormány  hagyományát,  mely  a művelődés  ápo- 
lását az  intéző  személyek  egyik  főfeladatának  tekintette.  Két. 
férfiút  iparkodott  visszaszerezni  szülővárosuk  művészetének: 
Michelangelo  BuoNARROTi-t  és  Lionardo  da  ViNCi-t. 

Michelangelo-í  ekkorában  Olaszországszerte  elismerték 
legelsőnek  a szobrászatban  ; de  Soderini  a szakjába  vágó  meg- 
rendeléseken kívül  másikat  is  júttatott  neki : a nagy  tanács- 
terem egyik  falának  kifestését.  A XVI-ik  században  semmi 
feltűnőt  ebben  nem  láttak;  hiszen  nem  festők,  szobrászok  és 
építőmesterek  nevelkedtek,  hanem  művészek. 

Michelangelo  művészetét,  fölfogását,  ma  anélkül  alig  mél- 
tathatjuk, hogy  szemünk  előtt  ne  lebegjenek  a Sistina  fresco- 
képei,  hol  ő az  érzések  és  gondolatok  nagyszerűségével  Dante 
mellé  emelkedik.  Benne  önkénytelenül,  mindig  a renaissance-mü- 

vészét  eszmetartalmának  leghatalmasabb  prófétáját  látjuk.  Pedig 
ha  fejlődésének  csupán  első  korszakát  vesszük  szemügyre,  félre 
nem  ismerhetjük,  hogy  egészen  más  nyomon  járt:  kezdetben 
pusztán  alaki  föladatok  megoldására  törekedett.  Híres  Pietájá- 
ban  nem  a hétszeres  fájdalmak  súlya  alatt  roskadozó  anyát, 
nem  a bűnös  világot,  saját  kínszenvedéseivel,  megváltó  « ember 
hát«  látjuk  ; hanem  az  örök  ifjú,  rózsás  ujjú  Kost,  ki  deli  fiát,  hős 
Memnont  siratja.  Dávidja,  « nem  az  alázatos  gyermek,  kit  a 
fiiliszteus  lenéze,  mert  ifjú  vala»  s ki  csak  az  Úr  nevében  száll 
síkra;  csak  Istentől  várja  a gyozedelmet:  óriás  az,  fiatal  Herakles, 
eltelve  karja  hatalmas  erejének  öntudatával. 

A tanácsterem  falának  díszítésére  szánt  kép  tárgyát  a művész 
úgy  látszik  szabadon  választhatta  Firenze  történetéből.  Ő a 
Cascine-í  csatát  ábrázolta  — ; de  nem  a küzdelem  kétségbe  esett 
erőfeszítését,  mikor  a diadal  végzetes  eldöntése  egyes  csopor- 
tokban, különféle  árnyalatokban  leli  kifejezését.  Csak  véletlen 
eseményt  rajzolt  meg:  firenzeieket,  kik  a tikkasztó  hőség  elöl 
gondatlanul  menekülnek  az  Arno  hüs  vizébe  ; most  pedig  meg- 
hallván az  ellenséges  trombita  harsogását,  fölkapaszkodnak  a 

meredek  partra  és  sietve  kapják  magukra  ru  háj  okát,  fegy  verőket. 
/ 

Általános  elragadtatást  keltett  müértő  körökben  «az  alakok 
szokatlan  helyzete  ; minden  izomnak  és  ínnak  szembeszökő 
kidomborodása.  Egyik  harczos  fölállt  már,  másik  térdepel, 
harmadik  lehajlik,  a negyedik  lehasalt,  hogy  társát  segítse,  ki 
föltörekszik  a vízből  s levegőben  lóg  - — s mindezek  a legnehe- 
zebb rövidülésekben  tűntek  föl  a néző  szemei  előtt. » A jelenet 
nem  drámai  hatalommal  kapta  meg  a közönséget ; hanem  mert 
«ezen  a lapon  Michelangelo  elcsodálkozó  és  bámuló  művész- 
társainak  megmutatta  a rajzolás  netovábbját*). 

Buonarroti  mesterséges  alkotása  megkapta  a méltó  elisme- 
rést. Lionardo  da  Vinci  működése  azonban  sokkal  termékenyebb 
vala  ; mélyebb  hatást  gyakorolt  — - kivált  az  ifjú  művészekre. 
Anghiari-í  ütközete  évszázadokon  át  maradt  kiinduló  pontja  a 
csatakép-festésnek;  minduntalan  találunk  belőle  merített  részle- 
teket és  elrendezéseket.  Ennél  azonban  még  nevezetesebb  tette 
a realistikus  arczképnek  megteremtése,  mit  szintén  a XVI -ik 
század  első  éveiben  vitt  véghez,  megfestvén  Mona  Lisa-í,  a 
bűvös-bájos  asszonyt,  kinek  mosolya  Lionardo  óta  annyi  festőt  s 
annyi  költőt  elkábított : «Ez  a fej  könnyen  meggyőz,  mennyire 

utolérheti  művészet  a természetet,  mivel  a festő  ecsetelte  a leg- 
finomabb csekélységeket  is.  A szemekben  ott  valának  a csillogó 
verőfények,  ott  a rezgő  nedű,  melyet  a természetben  folytono- 
san észlelünk;  körülöttük  pedig  a halovány  rózsás  színek,  s a 
pillák,  miket  csak  a legnagyobb  ügyességgel  lehet  megfesteni. 
Természetesebbet  képzelni  sem  lehet,  mint  a hogy  ő mutatja 
a szemöldököt,  hol  megfigyelhetjük  : miként  nőnek  ki  a bőrből 
a szálak  itt  sűrűbben,  amott  gyérebben  ; miként  feküsznek  a bőr 
likacsai  szerint.  Az  orr,  szép,  gyengéden  pirosló,  nyílásaival 
élőnek  látszik.  A száj  azzal  a metszéssel  s a rózsás  ajkak, 
melyek  az  orczák  pírjával  oly  finoman  összeolvadnak:  azt  vél- 
jük nem  színek,  hanem  élő  hús.  A ki  figyelmesen  szemléli,  az 
az  ér  verését  meglátja  a nyak  gödrében.  Valóban  elmondhatjuk, 
hogy  oly  módon  festette  meg,  mely  a legkitűnőbb  művészt, 
bárki  legyen  ő,  megreszketteti  és  elrémíti. » 

Mikor  Vásári  ezen  szavait  olvassuk,  ne  feledjük,  hogy 
az  egész  XV-ik  századon  át  festettek  arczképeket  aprólékos 
részletességgel,  hogy  nem  általánosságban  ezt  hangsúlyozza  a 
szerző.  Oly  részleteket  említ  ő,  melyek  nem  csupán  a mindennapi 
hasonlatosságot  idézik  elő,  hanem  a kedély  hullámzását  fejezik 
ki : a szemek  olvadozó  tekintetét,  a lélegző  izgékony  orrot,  a 
mosolygásra  fakadó  ajkakat.  S ha  a kép  elé  állunk,  — daczára 
a vastag  mázburoknak,  mely  színét  fakóvá  teszi,  legfinomabb 
árnyalatait  eltakarja,  — ma  sem  vagyunk  képesek  az  igézetnek 
okára  reámutatni,  mert  nem  pusztán  szép  vonásokat  festett  a 
varázsló,  hanem  lelket : így  oldotta  meg  a realistikus  művészet- 
nek legfőbb  föladatát. 

Raphael  fogékony  lelkületére  ellenállhatlan  vonzást  gyakorolt 
Lionardo  müveinek  rejtélyes,  bája.  Összhangra  vágyó  termé- 
szete csak  a fokozatos  fejlődést  tűrte  meg.  Michelangelo  tehát, 
ki  ekkor  czélnak  a művészet  eszközeit  tekintette,  egyelőre  nem 
hatott  reá.  Mikor  PERUGiNO-tól  elszakadt,  ő a betanult  for- 
máknak az  életet  iparkodott  megadni,  ellesvén  a részleteket  a 
természettől,  s ez  megérlelte  őt  a kinyilatkoztatásra,  mely  Lio- 
nardo képeiből  sugárzik : hogy  az  emberi  formákkal  nem 

csak  cselekvényt  és  szenvedélyt,  hanem  érző  kedélyt  is  kell 
kifejezni.  Hogy  ő felfogta  ennek  mélyreható  értékét,  arról  rajzai 

tanúskodnak,  kivált  a tanulmány  Maddalena  Doni  arczképé- 
hez,  melyet  jelenleg  a Loüvre  kincsei  közt  élvezünk. 


Az  egyéni  vonások  érdekességét  s hatalmas  kifejezésképes- 
ségét szemben  az  előzőktől  átvett  fejmintákkal,  melybe  minden 
művész  legfeljebb  saját  szépség-eszményét  szőtte  bele,  szintén 
ekkor  s ezen  befolyástól  indíttatva,  fogta  fel  Raphael.  Húsz 
éven  át  tartó  munkálkodása  alatt  — tudtunkkal  — huszonkilencz 
arczképet  festett  s ezek  közül  tíz  készült  1504-től  1507-ig 

FiRENZE-ben.  Passavant  és  Ruland  méltán  sorolják  ezek  közé 
az  ifjú  férfi  arczképét  országos  képtárunkban.  Ok  Francesco 
Maria  della  Rovere,  urbinoi  trónörökös  vonásait  képzelik 
benne  meglátni.  Tüstént  elejtjük  ezt  az  elnevezést,  ha  meggondol- 
juk, hogy  a fiatal  herczeg  1491-ben  született,  tehát  1508-ban  is 
még  csak  tizenhetedik  évét  töltötte  be.  Arczképünkön  ellenben  meg- 
lett ifjút  látunk,  kifejlődött  váltakkal , megállapodott  vonásokkal  s 

higgadt,  meggondolt,  arczkifejezéssel.  Az  ő száján  is  ott  honol  a 
kelő  mosoly  — nem  a határozott  ötletből  kitörő  nevetes  előzmé- 

nye,  de  inkább  a megelégedett,  kedves  lelkek  jele.  Az  alak 
elrendezése  a képföliileten  oly  feltűnően  hasonlít  Agnolo  Doni 
arczképéhez,  hogy  ez  maga  elegendő  bizonyítéka  a két  mü  egykorú 

alkotásának.  Az  ifjú  kezét,  a kép  széle  mentén  elhelyzett,  kő- 
párkányra nyugtatja;  mögötte  kitekintünk  a tájékra:  távolban 
kéklő  hegyekre,  nyári  lak  koronázta  dombra,  melynek  alján 
kanyargó  folyó  a tóba  ömlik,  — oly  vidék,  mely  ha  szelí- 
debb  is,  hasonlít  a LiONARno-tól  kedveitekre.  A fiatal  ember 
barna  ujjatlan  köntöst  s alatta  piros  ruhát  visel,  melyet  a 
nyaktól  fodros  ing  széle  választ  el.  Haja  majdnem  vállát  éri, 
és  sötét  keretet  képez  a hosszú  orczához.  Fején  piros  biretumot 
visel ; egészen  a fajtát,  minőt  a bibornokok  tesznek  fel.  Ez  a 
rendes  berretta-tól,  mely  akkorában  dívott,  azáltal  különbözik, 
hogy  semmi  karimája  nincs  s négyszögletű  alaprajzát,  négy  él 
jelzi.  Az  egykorú  arczképeken,  melyeket  az  akkori  divat  meg- 
állapítása végett  átnéztem,  csak  egyházi  méltóságoknál  találtam 
a sapka  ezen  alakját,  — hogy  egy  közel  eső  példát  említsek, 
Bernardo  Dovizio  da  BiBiENA-nál,  kit  Raphael  RoMÁ-ban 
festett  le. 

Ha  csakugyan  főpapra  kell  ezen  ifjúban  ismernünk,  úgy  ez 
kiinduló  pontul  szolgálhatna  az  ábrázolt  egyén  biztos  meghatá- 
rozására és  talán  világosságot  deríthetne  Raphael  pályájá- 
nak leghomályosabb  pontjára:  összeköttetésére  a pápai  udvarral, 
mely  alapját  képezhette  RoMÁ-ba  hívásának  s a gyors  előhala- 
dásnak,  melyet  II.  Julius  kegyeiben  tett.  Nem  téveszthetjük 
azonban  szem  elől,  hogy  a biretumot  csak  a tizenhatodik  század 
közepe  táján  tették  meg  a bibornok-öltözet  kiegészítő  részévé; 
lehető,  hogy  korábban  világiak  is  viselték.  Épen  mert  ezen 
meghatározásra  fontos  íeltevéseket  lehetne  alapítanunk,  köteles- 
ségünk megkettőztetett  óvatossággal  eljárnunk,  s csak  akkor 
megneveznünk  az  ifjút,  ha  szerencsés  véletlen  kezünkbe  játszsza 
valamely  fölírással  ellátott  arczképét,  mely  minden  kétséget 
kizár  azonosságáról. 

Lionardo  a hívatott  férfiú,  ki  végrehajtja  a képzőművé- 
szet lényeges  föladatát  az  újkor  művelődésében.  «Ö  adta  meg 
a mozgást  s a lüktető  életet  az  alakoknak.  Ő rombolja  le  a 
vallásos  hagyomány-szülte  korlátokat  — megható,  elbájoló  képe- 
ket fest,  nem  oktató,  emlékeztető  jeleket.  Közvetlen  előzői  meg- 
szerezték a szükséges  külső  eszközöket ; élő,  de  nem  cselekvő 
embereket  ecseteltek:  az  Utolsó  Vacsoránál  példáid  a XV-ik  szá- 


zadban  arra  törekesznek,  hogy  jellemeket  juttassanak  érvényre 
az  egyes  alakokban  ; a néző  azonban  nem  az  esemény  vissza- 
tükröződéséből érti  meg  a jelenet  értelmét : eleve  kell  már  azt 
ismernie;  — gondolatainkat  és  érzéseinket  csak  eszmetársítás- 
sal  költi  fel  a kép.  Lionardo  kezébe  veszi  a tárgyat  és  drá- 
maivá alkotja : halljuk  Krisztus  szavát:  « Bizony  mondom  nektek, 
hogy  egy  közületek  elárul  engem » ; látjuk  az  apostolok  iszo- 
nyodó megdöbbenését,  önigazolását,  gyanakvását,  magyarázga- 
tását ; érezzük,  hogy  nem  puszta  szó,  hanem  esemény,  melynek 
hullámcsapása  messze  túlárad  az  előttünk  ábrázoltnak  határain, 
korbácsolja  fel  így  ezen  férfiak  lelkiiletét. 

Az  ő koráig,  legtöbbnyire  az  a gyermek-jézus  áll  előttünk, 
kit  Jakabnak  protoevangéliumából,  József  asztalos  történetéből, 
s a többi  apokryphus  írásokból  ismerünk:  a rettenetes  fiú,  kinek 
haragjától,  a kit  ér,  az  elszárad;  ki  még  ha  csak  játszik  is 
csodákat  mível.  Mikor  a három  keleti  bölcs  király  eléje  járul, 
vagy  mikor  megáldja  az  oltárképen  körülötte  csoportosuló  szen- 
teket, a színe  előtt  térdre  boruló  áhítatoskodókat : akkor  tudja 
hatalmát,  ismeri  eredetét;  anyja  pedig  s az  angyalok  seregei, 
az  alattvaló  alázatos  hódolatával  hajlanak  meg  előtte.  Ennek  a 
középkori  fölfogásnak  helyébe  egy  az  újkornak  megfelelőbb  lépett 
Lionardo  képein : valósággal  emberré  vált  az  isten  ; gyermek- 
korában valóságos  gyermek  ; pajtásaival,  keresztelő  szent  Jánossal 
s az  angyalokkal  ártatlanéi  mulatozik ; Mária  önzetlen,  hatal- 
mas, áthasonító  szeretettel  ragaszkodik  hozzá  ; gyermekké  válik 
vele  s bánatos  megindulás  mosolya  gyaníttatja  egyedül,  hogy  a 
jövő  dicsőséges  szenvedéseinek  sejtelme  terheli  nyomasztóan 
lelkét.  Ez  a rejtélyekkel  eltelt,  sokoldalú  kifejezés  — mely  oly 
nagyon  megfelel  a mester  jellemének  — érvényesül  bájoló 
képein,  a «Vierge  aux  Rochers»-nál  s a Szent  családnál,  hol 
Máriát,  anyját  Szent  Annát  s Jézust  látjuk.  Mysterium  van  itt 
is;  de  nem  vallásé,  hanem  ember  lelkeé. 

Fra  Bartolommeo,  — Savonarola  nemes  kedélyű  köve- 
tője — és  Raphael  léptek  e téren  nyomába.  A mystikus  vonást, 
mely  Lionardo  egyéniségéből  nőtt,  elhagyják  s a renaissance 
szelleme  szerint  — mely  a középkorral  szemben  a jelen  élet 
becsét,  az  emberi  érzések  vonzó  érdekességét,  az  emberi  alak 
szépségét  hirdette,  - — - alkotják  meg  a Madonnát  s gyermekét. 
Mint  a lyrai  költő,  úgy  Raphael  is,  helyzeteket  és  érzéseket 


ábrázol,  nem  eseményeket  és  cselekedeteket.  Egyszerűek  a 
helyzetek  — de  az  érzés  bensősége  épen  ezzel  költ  fel  rokon- 
szenves megindulást. 

Három  főosztályba  foglalhatjuk  az  ifjú  mester  Madonna- 
képeit, a három  szempont  alapján,  melyből  alkotásukkor  kiin- 
dult. Az  egyikbe  tartoznak  az  oltárképek  - — ■ „Sante  Conversa- 
tioni“ : a Madonna  trónon  űl  gyermekével  s körülötte  — a 
megrendelő  kívánsága  szerint  — szentek  csoportosítvák,  az  egy- 
háznak, a kápolnának,  a felajánlónak  s családjának  védszentjei. 
Raphael-í  ilyenkor  a szokásos  elrendezés  korlátolta ; külömb- 
ség  efajta  firenzei  müvei  és  az  U MBRiA-ban  dívók  között  csak 
az,  hogy  iparkodik,  Fra  Bartolommeo  példájára  — mint  a 
(•Madonna  dél  Baldacchino »-nál,  — valódi  épületben  elhelyezni 
az  alakokat,  hol  ezek  egymás  mellett  s mögött  összefüggő,  egy- 
más mozdulatát  indokoló,  csoportokat  képezhetnek. 

A második  osztálynál  azt  tűzi  ki  magának  czélúl,  hogy 
egy  adott,  egyszerű  mértani  alak  szerint  rendezze  a személye- 
ket, úgy,  hogy  állásuk  a helyzetből  természetesen  következzék 
s a compositionalis  föladat  meg  legyen  oldva  a nélkül,  hogy  a 
szemlélő  figyelmébe  tolakodjék.  így  a berlini  « Madonna  dél 
dúca  di  Terranuova »-nál,  és  a « Madonna  della  Palma.»-nál  a 
mértani  alak  egy  kör;  a müncheni  « Madonna  Canigiani » -nál 
egyenszárú,  a madridi  « Szent  családnál  a báránynyal#  derék- 
szögű háromszög.  Ezeknél  rendszerint,  épen  hogy  bonyolódot- 
tabb  legyen  a föladat,  nemcsak  Mária  s Jézus,  hanem  keresz- 
telő szent  János,  Szent  József  és  Szent  Erzsébet  is  szerepelnek. 

A harmadik  osztályban  érvényesülnek  legtisztábban  Rapha- 
EL-nek  költői  hajlamai ; itt  festi  számos  változatban  az  anya 
gondos  szeretetét  s a gyermek  ösztönszerű  ragaszkodását.  Majd 
egymáshoz  simulnak  gyöngéd  ölelésben;  — így  látjuk  őket  a 
müncheni  « Madonna  Tempi»-n;  majd  nyugodtan  tartja  gyer- 
mekét a boldog  anya  — például  a « Madonna  dél  Granduca» 
s Lord  Cowper  panshangeri  és  Niccolini-féle  Madonnái;  majd 
himbálva  mulattatja  — az  Orleans-ház  Madonnája;  majd  könyv- 
ben olvas,  s gyermeke  szintén  kíváncsian  tekint  belé  — például, 
a valószínűleg  még  Umbriában  festett  ((Madonna  Solly»  és 
••Madonna  Connestabile»  ; vagy  mozdulatával  elvonja  az  anya 

figyelmét  az  olvasástól  — igya  berlini  « Madonna  Colonna»-n. 
Számos  rajz  mindég  más  meg  más  ötletekkel  tünteti  föl  ugyan- 
ezt a viszonyt,  és  tanúskodik  Raphael  képzeletének  kifogyha- 
tatlan termékenységéről. 

Legnevezetesebbek  azonban  ama  képei,  hol  egyaránt  törek- 
szik költői  érzését  kifejteni  s nehéz  festői  föladatot  megoldani. 
Firenzei  működésének  ezen  legtökéletesebb  gyümölcsei  a bécsi 
(•Madonna  nel  verde »,  a firenzei  ((Madonna  dél  Cardellino» , a 
párisi  «Belle  Jardiniére»  és  a budapesti  Madonna.  Mind  a 
négyen  Mária  szabadban  ül  gyermekével,  és  hozzájok  csatla- 
kozott Keresztelő  Szent  János,  Jézus  kis  pajtása;  ki  majd  üdvö- 
zölve őt,  térdet  hajt,  majd  mulattatására  játékszert  hoz:  kis 
madárkát  vagy  nádkeresztet.  Egész  sorozata  a rajzoknak  bizo- 
nyítja itt  is,  hogy  a különböző  helyzeteket,  miképen  fejlesztette 
egymásból,  kötötte  össze,  és  miképen  rendezte  ismét  új  com- 
positiová  Raphael;  mint  vette  ismét  elő  a már  földolgozott,  de 
ki  nem  aknázott  tárgyat  s csekély  módosítással  hogy  alkotta 
új  mesterművé. 

A bécsi  képen  Mária  ül  s támogatja  kezeivel  Jézuskát,  ki 
megfogja  a térdelő  János  által  nyújtott  keresztet.  A firenzein 
mind  a két  gyermek  áll  ; Jézus,  anyja  térdeihez  támaszkodva, 
simogatja  a madárkát,  melyet  neki  pajtása  nyújt.  A párisin 
megint  Máriához  simúl  Jézus  s reá  tekint  föl  hízelkedve,  nem 
pedig  az  őt  térdet  hajtva  néző  Jánosra.  A budapestin  Mária 
térdel  s tartja  a parton  ülő  Jézuskát,  ki  kezeit  a szintén  térdelő 
János  felé  nyújtja  ki. 

Két  vázlat  képezi  a kapcsot  a « béllé  Jardiniére»  és  buda- 
pesti Madonnánk  között.  Az  egyiken  (Passavant,  Vilmos  hol- 
landi király  rajzainak  lajstromában  dd.  Ruland:  67-ik  old. 

XXII.  10.  Philpot  fényképei  1124.  Ugyanaz  a compositio, 
csak  részletesebben  kidolgozva  volt  Timoteo  déllé  Vite  neve 
alatt  kiállítva  PÁRis-ban  1879-ben.  Braun  fényképei  126.  szám.) 
Mária  úgy  ül,  mint  a « béllé  Jardiniére»,  csakhogy  testének 
felső  része  inkább  elfordul  tőlünk:  reánézünk  bal  vállára;  feje 
pedig  vissza  fordul  felénk,  a mint  a lábainál  térdelő  Jánosra 
tekint,  úgy  hogy  szemben  látjuk.  És  ugyanezt  a bonyolódott 
tartást,  — hol  minden  egyes  testrész  tengelye  más-más  irány- 
ban áll,  miáltal  a nyugodt  mozdulat  is  szemet  foglalkoztató 
változatosságot  nyer,  — találjuk  még  jobban  kiaknázva  az  or- 

szágos  képtár  Máriájánál.  János  a rajzon  megint  emlékeztet 
részben  a párisi  képre,  részben  a budapestire  ; lábait  s a hoz- 
zánk közelebb  fekvő  kart  éppúgy  rendezte  el  Raphael,  mint 
emezen;  tekintete  ellenben  Jézusra  fordul,  mint  a párisi  ké- 
pen, hol  szintén  arczélét  látjuk.  A rajz  s a « béllé  Jardiniére» 
Jézusában  közös,  hogy  a földön  állanak;  de  játszi  mozdulata 
a vázlaton,  melylyel  félig  elbúvik  anyja  térde  mögé,  s az, 
hogy  figyelme  pajtására  irányúi,  ismét  egy  lépés  országos 
képtárunk  Madonnája  felé.  Mint  ezen  a rajzon,  úgy  egy 
firenzein  is  (Passavant  i 17.),  János  kutyát  hozott  magá- 
val; a Mária  és  János  állása  elüt  ugyan  attól,  melyet  az  emlí- 
tett képeken  látunk,  Jézusé  ellenben  közeledik  a budapestiéhez, 
Mária  fölvette  ölébe  s ő most  két  kezét  kinyújtva,  simogatja 
az  ebet,  melyet  János  ' erőlködéssel  fölemel  hozzá.  Teljesen  a 
budapesti  Madonna  compositioját  találjuk  egy  másik  rajzon  a 
firenzei  gyűjteményben  (Passavant  1 1 4.)  ; az  egyedüli  lényege- 
sebb eltérés  a tájkép  elrendezésében  van,  mely  a rajzon  maga- 
sabbra emelkedik,  úgy,  hogy  Mária  fejének  hátteréül  szolgálnak 
a dombok,  míg  a képen  a tiszta  kék  égboltozatot  látjuk  mögötte. 

Még  két  rajz,  egy  s ugyanazon  papírlap  két  oldalán,  tarto- 
zik a budapesti  képhez.  Ezeket  is  FiRENzÉ-ben  őrzik.  Passavant 
( 1 16.)  és  Ruland  (95.  old.  XXX.  s 1.,  2.)  angyalfej  tanúlmá- 
nyainak  tartják;  bizonynyal  a lobogó  haj  vezette  őket  félre,  mert 
az  angyaloknál  az  gyakorta  fordúl  elő  így  kibontva.  A fej  s a 
vállak  jellemző  állása  azonban,  sőt  a derék  kivágása,  mely  a 
képen  levő  Madonna  ruhájáéval  megegyezik,  nem  engednek  két- 
séget a felől,  hogy  itt  csakugyan  Máriánk  fejének  gondos  tanúl- 
mányát,  élő  minta  után,  kell  fölismernünk. 

Az  országos  képtár  Madonnája  bevégezetlenül  maradt ; csak 
alá  van  festve  : a domborítás  és  színezés  félig  készült  el.  Ez  a körül- 
mény szolgált  eddigelé  útmutatásúl  keletkezése  korának  megha- 
tározásánál. Vásári  említi,  hogy  mikor  RóMÁ-ba  indúlt  Raphael 
- 1508  végén  - müveit  befejezetlenül  hagyta  FiRENZE-ben:  pél- 
dáid egy  SiENÁ-ba  szánt  Madonnát  — alighanem  a « béllé  Jardi- 
niére»-t  — s a nagy  oltárképet,  melyet  Baldassare  da  Pescia 
számára  megkezdett.  Ezekhez  sorozzák,  nagy  valószínűséggel, 
a mi  képünket  is. 

Egy  évezreden  át  volt  már  az  anya  és  gyermekének  méltó 
ábrázolása  a művészet  egyik  legfőbb  törekvése.  Képeikben  visz- 


szatükröződött  lianyatló  és  keletkező  eszmevilágok  bíbora.  Némely- 
kor a tartalom  volt  olyan,  melyet  a festők  ecsetelni  nem  tud- 
tak; máskor  a festés  eszközei  úgy  elfoglalták  figyelmöket,  hogy 
a kifejezést  elhanyagolták.  Tartalom  és  eszköz  RÁPHAEL-nél 
volt  egyensúlyban  úgy,  miként  előtte  senkinél  s utána  senkinél. 
Négy  század  egyhangú  ítélete  elismerte,  hogy  ö a festés  legki- 
válóbb hőseinek  egyike.  — Oly  igazság  ez,  melyet  kétségbe 
vonni  épp  oly  kevéssé  mer  a ki  műveltség  hírére  igényt  tart, 
mint  hogy  Homeros  és  Shakespeare  nagy  költők.  Mégis,  a 
művésziekben  félművelt,  közönségünk  többnyire  csalódást  érez 
Raphael  müve  láttára.  Fölcsigázott  igényeit  nem  gondolkodó 
tapasztalás  termi,  — rendkívülit  vár,  s fogalma  nincs,  hogy  mi 
a rendkívüli.  Tehetetlen  képzelete  minden  alakot  csekélyebbnek 
vél  várakozásánál  : a természeteset,  közönségesnek;  az  egyszerűét, 
üresnek;  a finomat,  gyengének  tartja.  — Mert  szembeötlőt  nem 
talál  s nem  veszi  magának  a fáradságot,  hogy  számot  adjon 
magának  arról,  hogy  minő  föladatot  minő  eszközökkel  oldott 
meg  a művész:  azt  hiszi,  hogy  a műremekben  rejlik  az  ő benne 
gyökeredző  jelentéktelenség. 

IV. 

A renaissance  szelleme  Tommaso  da  Sarzana- val,  V-ik 
MiKLós-sal,  ült  a pápai  trónra.  Közvetlen  elődei,  IV-ik  Jenő 
és  V-ik  Márton,  élvezték  ugyan  már  az  egyház  békéjét ; de 
minden  iparkodásukat  arra  kellett  irányozniok,  hogy  Rómát 
megint  lakhatóvá,  a pápa  biztos  székhelyévé  tegyék.  Hogy  ez 
ismét  a müveit  világnak  fővárosává  legyen,  ezt  a feladatot  az  egy- 
házfők kötelességéül  csak  Miklós  tűzte  ki.  A míg  uralkodott, 
szüntelenül  erre  törekedett : maga  köré  gyűjtötte  a legkiválóbb 
tudósokat,  írókat  és  művészeket;  alapított  könyvtárt;  megkezdte 
a pápa  méltóságához  illő  palotának  — a Vaticannak  — s a 
római  egyház  hatalmának  megfelelő  templomnak  — Szent  Pé- 
terének — építését ; s ezekből  a mennyi  elkészült,  azt  kidíszítette 
korának  legelismertebb  mestereivel.  A rövid  nyolcz  év,  melyet 
az  apostolok  fejedelmének  székén  töltött,  nem  vala  elegendő, 
rengeteg  terveinek  végrehajtására.  Halála  óráján  főgondját  ké- 
pezte tehát  a megmaradók  lelkére  kötni  vállalatainak  folytatását ; 

meggyőzni  őket,  hogy  ezek  nem  egyéni  szenvedély,  hanem 
átgondolt  politika  szülöttei : « Halljátok,  halljátok,  mondom, 

tisztelendő  testvéreim,  gondoljátok  meg  az  okokat  és  szándé- 
kokat, melyek  építésre  és  alkotásra  reávittek  s figyelmünket 
oly  nagy  mértékben  fordították  ezekre  ;»  — így  szól  végrende- 
letében a.  bibornokokhoz  — - ((kívánjuk,  hogy  Tisztelendőségei- 
tek  tudják  és  megértsék.  Két  főoka  vala  építkezéseinknek:  csak 
azok  látják  át  a római  egyház  tekintélyének  legfensőbb  és  leg- 
nagyobb voltát,  kik  a történet  tanulmányozásából  ismerkedtek 
meg  eredetével  és  növekedésével ; azonban  a többi  emberek 
valamennyien,  az  egész  nagy  tömeg,  járatlan  a tudományban, 
sőt  teljesen  szűkölködik  ennek  híján.  Gyakran  hallják  ugyan 
bölcs  és  tudós  férfiaktól,  hogy  a római  egyház  miképen  eredt, 
mekkorára  nőtt ; el  is  fogadják  valóságul  s bizonyos  gyanánt 
az  ilyen  véleményt  ; mindazonáltal  gyenge,  erőtlen  alapon  áll 
bitók,  s idő  folytán  olyannyira  vész,  hogy  bizonyára  lassanként 
teljesen  megsemmisül,  ha  csak  szembetűnő  látványok  nem 
hatnak  reájok.  Bámulatra  méltó  ragaszkodás  létesül  és  gyöke- 
redzik meg,  ha  a tudós  férfiak  állításain  alapuló  közvéleményt 
naponta  folyvást  erősítik  és  igazolják  nagyszerű  épületek,  állandó 
emlékek,  mintegy  istenalkotta,  örökkévaló,  tanúbizonyságok.  így 
szállhat  ez  nemzedékről  nemzedékre,  melyek  egyaránt  szemtanúi 
a csodálatos  alkotásoknak;  így  maradhat  épen,  így  öregbedik. 
Mentői  kiválóbb  és  tiszteletre  méltóbb,  mind  a többi  között,  az 
örök  város  ; az  összes  keresztény  népek,  a legnagyobb  odaadás- 
sal, mentői  inkább  dicsőítik  és  bámulják;  annál  szükségesebbnek 
tartottuk  biztosítását  és  díszítését ; mindenek  fölött,  mert  nem 
téveszthettük  szem  elől,  hogy  a mindenható  isten  az  egyház 
fejedelmének  állandó  székvárosául,  a pápai  szentség  örökös 
színhelyéül  rendelte.  . . . Eszünkben  és  szívünkben  ekkora  s 
efajta  épületek  terve  ezen  okok  következtében  fogamzottak ; nem 
nagyravágyásból,  nem  fényűzésből,  nem  hiú  hivalkodásból,  nem 
dicsőség  vágyából,  nem  hogy  saját  nevünk  emlékét  továbbra 
fenntartsuk ; hanem  hogy  a római  egyház  tekintélye  nagyob- 
bodjék, hogy  az  apostoli  székhely  méltósága  az  összes  keresz- 
tény népek  szemében  növekedjék....*) 

Fenn  a Vatican  második  emeletének  termében,  hol  most 
Raphael  világhírű  falképeit  élvezzük,  bolthajtás  zárkövét  díszíti 
a szerény  Miklós  pápa  czímere  — ki  pajzsába  nem  családi 

jelvényt,  hanem  szent  Péter  kulcsait  tette,  — hirdetve,  hogy  a 
renaissance  legbüszkébb  alkotásaiban  a kezdeményezés  oroszlán- 
része  őt  illeti.  A falak  nem  állottak  mind  pusztán,  mikor 
Raphael  1508-ban  RóMÁ-ba  jött.  Már  Miklós  számára  dolgozott 
ott  Benedetto  Buonfigli  , a perugiai  mesterek  Nestora; 
Andrea  di  Castagno,  a firenzei  tudós  festők  közt  a legmeré- 
szebbek egyike;  foligno-i  Bartolommeo  di  Tommaso;  Piero 
della  Francesca,  a távlattan  lángeszű  megalapítója.  Pezsgő 
művész-életet  keltett  a termekben  Il-ik  Gyula,  ki  ide  tette 
át  lakását,  hogy  ne  kelljen  élnie  még  azon  falak  között  sem, 
melyeket  Rodérigo  BoRGiA-nak  emlékezete  megfertőztetett. 
Perugino  , Antonio  Bazzi  , Luca  Signorelli,  Bramantino 
Suardi,  Lorenzo  Lotti  és  Jan  Ruysch  munkálkodtak  itt 
1507-től  fogva. 

¥ 

Mi  hozta  Raphael-í  RóMÁ-ba  ? miképen  részesült  ő is  a 
megbízásban?  Erre  nincs  egyéb  adatunk,  csak  Vásári  állítása: 
hogy  honfitársa  a pápa  kedvencz  építőmestere,  az  urbinoi  Bra- 
mante,  hítta  őt  meg.  Egy  levele  tanúskodik,  hogy  1508  szep- 
temberben véglegesen  letelepedett  RóMÁ-ban  s hogy  teljesen 
elhalmozták  őt  munkával.  Bizonyos,  hogy  már  ekkor  kapott 
foglalkozást  a Vaticanban ; a pápa  kegyét  és  bizalmát  egé- 
szen megnyerte,  olyannyira,  hogy  ez  kész  képeket  leüttetett 
a falakról,  hogy  az  övéinek  helye  legyen.  Haláláig  folyton 
foglalkoztatta  őt  a négy  terem  díszítése,  — az  utolsónak  a 
« Sala  di  Costantino » -nak  befejezését  nem  is  érte  meg:  tanít- 
ványai végezték  el  az  ő tervei  szerint.  Munkálkodását  a «Ca- 
mera  della  Segnatura »-ban  kezdette,  a teremben  hol  a pápa  az 
eléje  terjesztett  okmányokat  aláírni  szokta.  A bolthajtás  csú- 
csától le  a padlóig  képekkel  borította  el  a falakat.  Ezek  az  emberi 
értelem  négy  legfőbb  felfogásmódját  ábrázolják  összefüggően: 
a vallást,  a philosophiát,  a költészetet,  a jogot.  Általánosan 
elfogadott  vélemény  szerint  — bár  ez  Vásári  szövegének  szó- 
szerinti tanúságával  ellenkezik  - — az  úgynevezett  « Disputa*) 
volt  legelső  ezen  terem  frescoi  közül.  Az  igazhivő  egyházat 
varázsolja  szemeink  elé  a festő:  középütt  ragyog  az  Úrmutató 
egyszerű,  négyszögletes  oltáron.  Minden  oldalról  széles  lépcső- 
zet  vezet  hozzá,  melyet  elől  a kép  sarkaiban  alacsony  korlát 

szegélyez ; hátúi  a kép  jobb  oldalán  magas  talapzat  áll ; közé- 
pütt messzire  kitekintünk  a lapályra,  melyhez  balfelé  dombok 
csatlakoznak;  a legmagasabbiknak  tetején  serényen  folyik  nagy 
épület  építése.  Az  egész  tért  az  oltár  körül  sürü  férfitömeg 
lepi  el,  mely  a lépcsőzeten  szétoszolva,  egyes  csoportokká  alakul. 
Közvetlen  az  oltár  mellett,  két  oldalt,  székeken  ül  az  egyház  négy 
doctora. : Jeromos,  Gergely,  Ambrus  és  Ágoston.  A többiek  közül 
a szentfény  s a beléirt  íölirás  alapján  megnevezhetjük  aquinoi 
szent  Tamás-í  és  szent  Buonaventurá-í.  Hármas  koronát  ketten 
viselnek,  püspöksüveget  hárman.  Babérkoszorú  teszi  szembeötlővé 
Dante-í.  Fra  Girolamo  SAVONAROLA-ra  egykorú  arczképei  által  hi- 
telesített, FraGiovANNi  ANGELico-ra  pedig  hagyományos  vonásairól 
szintén  reáismerhetünk  a tömegben.  A négy  főszemély:  a doc- 
torok,  fejezik  ki  vagy  okozzák  mind  a többi  személy  mozdulatát  és 
foglalkozását  : Szent  Jeromos  a kinyilatkoztatást  tanulmányozva 
mélyed  könyvébe  ; Szent  Gergely  pápa  elmerül  az  Úrmutató  szem- 
léletébe, hol  az  ostyában  megjelenő  Megváltónak  alakja  szemmel- 
látható  tanúbizonysága  az  evangelista-idézte  szavaknak : « vegyétek 
és  egyétek,  ez  az  én  testem » ; Szent  Ágoston  tanítói  hivatásával 
eltelve,  toll  alá  mondja  magyarázatait;  Szent  Ambrus  pedig 
elragadtatva  pillantja  meg  a fölöttük  megjelenő  dicsőséget. 
Oda  fenn  megnyílott  az  ég  boltozata  s a mennyek  teljes  fénye 
ragyog  a nézőre.  A kinyilatkoztatások  velejét  s tanúit  ábrázolta 
itt  a mester:  az  Úrmutató  fölött  a Szentháromság  tagjait ; legalul 
a Szentleiket  fénykörben,  mellette  négy  angyal  tartja  magasra 
a kinyilatkoztatás  könyveit;  középütt  Krisztus  ül,  a megváltás 
végrehajtásának  bizonyságául  mutatja  a sebeket  kezén,  sera- 
phokkal  tarkázott,  félkör ii  szentfény-ív  alatt,  melynek  két  végénél, 
valamivel  alantabb,  helyet  foglalt  Mária  s Keresztelő  Szent  János; 
e fölött  a könyörületes  Atyaisten  áldva  emeli  jobbját.  Fénysugarak 
töltik  el  a körülötte  látható  tért ; csillogásuk  között  alig  veszszük 
észre  a harminczegy  cherubot,  kik  az  Urat  körüllengik.  Annál 
inkább  szembeötlik  két  oldalt  a három-három  nagy  repülő 
angyal,  míg  ismét  a lábaiknál  elterülő  felhőrétegben  lebegő  hét 
gyermekangyal  csaknem  eltűnik.  Az  égboltozatot  lépcsősen  elren- 
dezett nehéz  fellegek  szelik  ketté,  kiindulva  két  oldalt  a Szent- 
lélek mellől ; de  nem  villámmal  s mennykővel  rakodvák,  hanem 
számtalan  mosolygó  seraph-al  és  vidám  gyermekangyallal. 

Váltakozva  ülnek  ezen  az  ó-  és  ujtestamentom  hősei.  Krisz- 


79 


8o 


tus  jobbján,  Mária  alatt:  Jeremiás,  Szent  Lőrincz,  Dávid  király, 
Evangélista  János,  Ádám,  Péter,  velők  szemben  pedig  Keresz- 
telő János  alatt:  Macchabeus  Judás,  Szent  István  martyr, 
Mózes,  Jakab  apostol,  Ábrahám  és  Szent  Pál  apostol. 

Alakjainak  a kellő  helyet,  a terem  bolthajtása  szerint 
ívedző  falsíkon,  Raphael  úgy  szerzetté  meg,  hogy  félkörben 
rendezte  őket  el  egymás  mögé.  Alul,  hol  az  emberek  egyháza 
tolong,  egyes  kiszögellő  alakok  törik  meg  az  ív  kanyarodását, 
melyek  egyes,  különbözően  foglalkozó,  csoportokká  tagolják  a 
gyülekezetét.  Fölül  az  isteni  egyház  örök  nyugalmát  hatásosan 
fejezi  ki  a szigor,  melylyel  a félkör  vonala  érvényesül ; a 
középtérbe  helyezett  Szentháromságot,  az  egész  jelenet  valódi 
magvát,  egyszerű  fogással  sikerült  a művésznek  szembeszökően 
kiemelnie  : kissé  előbbre  hozza  a kép  középtengelyében  az  ív 
hajlásánál  — alája  pedig  csupán  a rideg  élii,  alacsony  oltárt 
helyezi. 

Tökéletesen  a firenzei  művészet  fiának  vallja  itt  magát 
Raphael;  az  ítélet  napján,  melyet  1499-ben,  Santa  Maria 
Nuova  udvarán  festett  Fra  Bartolommeo  della  Porta  meg- 
találjuk a Disputa  elrendezésének  minden  elemét : a térnek 
félköréi  kiaknázását,  az  ellentétet  a fölső  rész  nyugalma  s az 
alsónak  hullámzása  közt,  a symmetria  elérését  nem  egymás- 
nak állásban  és  taglejtésben  megfelelő,  hanem  egyenértékű, 
néha  ellenkező  mozdulatú,  egymást  ellensúlyozó  alakokkal. 
A kép-elrendezés  nagy  hagyományait,  — melynek  fejlesztése 
Giotto  óta,  két  századon  át,  a firenzeiek  legfőbb  törekvéseinek 
czélját  képezte  — LiONARDO-tól  közvetlenül  a domonkos  barát 
örökölte  ; Raphael  az  ő kezéből  veszi  át  az  örökséget,  s a lelkiisme- 
retes hűség,  az  őszinte  nyíltság,  melylyel  első  nagy  müvén,  a Dis- 
pután, alkalmazza,  bizonyítja,  hogy  mennyire  segíti  elő  a 
művészet  növekedését  az  egymást  követő  nemzedékek  szoros 
összefüggése.  Valódi  virágzás  idején,  nem  retteg  az  ép  érzékű 
művész  a plágium  vádjától;  nem  negélyzi  az  eredetiséget; 
azt  keresi,  miképen  oldhatja  meg  leghelyesebben  föladatát; 
szívesen  alkalmazza  újra  elődjeinek  vívmányait,  mert  legfőbb 
czélja  nem  az,  hogy  feltűnjék,  hanem  hogy  tárgyát  művészien 
megértse,  művészien  megfesse  : hogy  művészi  eszközökkel  hasson 
a szemlélő  értelmére  és  kedélyére. 

Eszterházy  herczeg  gyűjteményében  Raphael  nevét  viselte 
a lap,  melyet  itt  eredeti  nagyságban  közlünk.  Mind  a két 
oldalán  vannak  alakok.  Passavant  a rajzok  lajstromában  hall- 
gat róla,  valószínűleg  nem  hitte,  hogy  a mester  kezének  müve. 
Ugyanígy  vélekedtek  — úgy  látszik,  — azok  is,  kik  1878-ban  az 
országos  képtárból  kiválogatták  a leghíresebb  művészek  vázla- 
tait, hogy  a bécsi  világkiállításon  meggyőzzék  a szakértő  közön- 
séget gyűjteményünk  figyelemre  méltó  voltáról:  nem  vették 
ezt  a lapot  a sorozatba.  Raphael-í  csakugyan  nehezen  juttatja 
eszünkbe,  tárgyánál  fogva,  a szembeötlöbbik  rajz.  Szobormű 
tanulmányának  látszik.  Szakállas  férfiút  ábrázol ; ez  fölemelt  jobb- 
jában lándsavéget  (?  vagy  villámot)  tart ; balját  csípőjére  teszi ; 
tekintetét  oldalt  fordítja  ; lépése  határozott ; karcsú  testének 
mozdulata  változatos;  állása  merész,  kihívó.  Lábainál  fegyverzet : 
pánczél,  paizs,  hever.  Lépcsőfokon  áll,  mely  széles  talapzaton 
nyugszik.  Ennek  szélén  szárnyas  gyermeket  látunk,  ki  kezében 
valami  nyelet  tart.  A talapzat  felső  és  alsó  párkánya  erősen 
kiszökellik.  A sarkok  díszítését  két  változatban  kisérté  meg 
a rajzoló:  bal  oldalt  emberfejü  sárkány  kapaszkodik;  jobb 
oldalt  pedig  koponya  fekszik. 

RAPHAEL-nek  egyik  művével  sem  hozhatjuk  kapcsolatba 
ezen  ábrázolást ; szobormű  - tanúlmányok  szokatlanok  nála 
mintegy  hatszáz  ismeretes  vázlata  közül  alig  húszon  akadunk 
ilyesmire  ; — tollrajzunk  pedig  oly  könnyedén  van  sepiaval  oda- 
vetve, hogy  bizonyíték  híján,  pusztán  a kézvonásról  ítélve,  aligha 
mérnök  a nagy  mester  nevét  számára  igénybe  venni.  A szük- 
séges bizonyítékot  szerencsére  megleljük  : ott  a túlsó  oldal 
szerény  alakjaiban,  melyeknek  jelentését  az  eddigi  kutatók  nem 
vették  észre. 

A fölső  sarokban  — rézsút  fölfelé  irányuló,  szakadozott,  határ- 
vonal fölött  — kilencz  gyermekangyalka  szorong.  Alább  egy  kifej- 
lődött ifjú  felső  testét  látjuk,  csak  alig  egynéhány  vonással 
jelezve  ; de  a lobogó  haj  s a nyak  jellemző  állása  mégis  elegendő 
heves  mozgásnak  kifejezésére.  A ki  Raphael  kézrajzait  apróra 
ismeri,  ennek  láttára  tüstént  megemlékezik  a Disputa  angyalai- 
nak egyik  tanulmányáról  az  oxfordi  gyűjteményben  (Passavant 
503,  Ruland  182  oldal  gi.),  melyen  ugyanezt  az  alakot,  valamivel 
gazdagabban  megrajzolva,  találjuk.  Ezzel  megszűnik  minden 
kétség,  hogy  hova  tartozik  lapunk  s ha  szorgosan  megvizsgál- 

juk  a falképet,  csakhamar  meggyőződünk,  hogy  a rajz  felső  sar- 
kán vázolt  gyermekek  tanúlmányai  a frescón  az  Atyauristen 
körűi,  a fénysugarak  közt,  csoportosuló  angyalkáknak;  az  a 
melyik  elől  ül,  háttal  a nézőnek  s fejét  visszafordítja,  változat- 
lanul megmaradt  a képen  is. 

Országos  képtárunk  rajzgyüjteményében  még  egy  a Dispu- 
tára vonatkozó,  tanulmányt  őrzünk.  Ezt  már  régóta  fölismer- 
ték: Passavant  lajstromában  241.  szám  alatt,  Ruland  müvé- 
ben a 183-ik  oldalon,  111.  szám  alatt  írta  le,  a következő 
megjegyzéssel:  « valószínűleg  régi  másolata  az  előbb  említett  raj- 
zok egyikének,»  — tudniillik  a PÁRis-ban  Gasc  úr,  vagy  a Chas- 
woRTH-ban  a devonshirei  herczeg  gyűjteményében  levőnek.  Oly 
tényre  irányozza  ezzel  figyelmünket,  mely  SpRiNGER-nek  is  föl- 
tűnt Raphael  és  MicHELANGELO-ról  írott  könyvében,  épen  a 
Disputa  tárgyalásánál.  O a következő  szavakkal  igyekszik  ezt 
megmagyarázni:  « Csakhamar  gyakorlati  rajziskoláúl  használják 
Raphael  római  vázlatait ; az  ifjabb  művészek  nagy  gonddal  és 
pontossággal  másolják  őket.  A Disputához  tartozó  tanulmányo- 
kat, úgy  látszik,  előszeretettel  ismételték,  úgy  az  egyes  ala- 
kokra, mint  a kép  bal  alsó  részére  vonatkozókat.*  Ez  a magya- 
rázat csakugyan  az  egyedül  valószínű,  mikor  egy  s ugyanazon 
tanulmánynyal  ismételten  találkozunk,  s az  egyes  példányok 
vonásról  vonásra  megegyeznek  a nélkül,  hogy  a rajzoló  saját 
kezejárását  palástolni  igyekeznék;  ez  kizárja  a föltevést,  hogy 
hamisítások  előtt  állunk.  Érdekes  eredményekre  jutna  az,  ki  a 
XVI.  század  első  feléből  reánk  maradt  kézrajzokat  megvizs- 
gálná s iparkodnék  egyenként  meghatározni  az  ifjú  mestereket, 
kik  Raphael  és  Michelangelo  vázlatait  tanulmány  végett 
ismételték;  ki  Összeállítaná,  minő  compositiok  érdekelték  őket 
leginkább.  Ebből  tisztán  számot  adhatnánk  magunknak  a 
nagy  változás  létrejöttének  részleteiről,  melyet  a művészet 
elszenvedett,  mikor  Raphael  és  Michelangelo  kezeiből  Ben- 
venuto  Cellini  és  Giorgio  VASARi-éba  jutott.  Országos  kép- 
tárunk rajzát  illetőleg,  azt  hiszem,  nem  tévedek,  ha  Ruland 
megjegyzését  azzal  egészítem  ki,  hogy  készítője  Giovan  Battista 
Franco.  Föladatom  azonban  itt  nem  e rajzot  a most  jelzett 
szempontból  méltatni ; inkább  az,  hogy  kijelöljem  helyét  és  jelentő- 

ségét  — illetőleg  az  eredeti  mintáét  — a Disputa  előkészítő 
tanulmányai  sorában. 

Raphael  egyetlen  művének  megalkotását  sem  ismerjük  oly 
részletesen,  mint  a Disputáét.  Ruland  40  tanulmánylapot  említ 
föl;  ehhez  a fényképekben  közzétett  rajz-készletből  legalább 
még  négyet  vehetünk  hozzá.  A legelső  gondolattal  három  lapon 
ismerkedünk  meg:  a windsorin  (Passavant  429.,  Ruland  180. 
oldal  6g-ik  szám),  a compositio  baloldalát  látjuk;  az  oxfordin 
(Passavant  501.,  Ruland  181.  old.  73-ik  szám)  a fölső  részt; 
Aumale  herczegén  (Passavant  356.,  Ruland  182.  old.  98.)  az 
alsót.  Ezeknek  összevetéséből  látjuk,  hogy  Raphael  eleinte 
az  égben  levő  alakokat,  egymás  fölött  három  emeleten  — nem 
kettőn,  mint  a falképen  magán  — akarta  elhelyezni : legfölül 
az  Atyaúristent  ; középütt  Krisztust,  teljes  fénykör  közepette, 
jobbján  Máriát  és  két  szentet,  balján  Keresztelő  szent  Jánost 
s megint  két  szentet;  legalul,  Krisztus  alatt,  Szent  Pétert  s 
Szent  Pált,  kik  mellé  jobbra  s balra  két-két  evangélistát 
ültetett.  Alul  egy  épülőfélben  levő  oszlopcsarnok  udvarán, 
melyet  hátul  alacsony  korlát  kerít,  — úgy,  hogy  rajta  keresztül 
dombos  tájra  tekintünk  ki  — ül  az  egyház  négy  doctora ; 
mögöttük  csoportosulnak  az  álló  alakok.  Az  egyházatyák  köny- 
veikbe néznek  vagy  föl  az  égre ; kísérőik  vagy  az  ő mozdulatai- 
kat lesik,  vagy  gondolatokba  merülve  állanak.  A csarnok  köze- 
pén ifjú  áll;  fölmutat  az  oszlop  fejéhez  erősített  czímerre  ; őa 
képből  ki,  a néző  felé  fordúl  s épp  oly  kevéssé  törődik  az 
udvaron  levőkkel,  mint  ezek  ő vele.  A jelenet  alakjai  nem  függ- 
nek össze:  mozdulataik  semmikép  sem  indokolvák ; értelme 
ugyan  felfogható,  de  voltaképen  nincs  kifejezve.  Az  örök  egyház 
trónol  fönt  az  égben ; alól  azok  gyülekeztek  össze,  kik  ennek 
diadalmáért  a múlandó  világon  küzdöttek  ; a pápa  pedig  a 
római  egyház  dicsőségének  hirdetésére  emel  pompás  épületet. 

Raphael  nem  elégedett  meg  az  ábrázolás  ezen  alakjával ; 
de  azért  szorgosan  tanulmányozott  már  egyes  fejeket,  mozdula- 
tokat és  redőzeteket  a természetben.  Bizonyítja  ezt  — ha  nem 
tévedek  — az  egykor  His  de  la  Salle  gyűjteményében,  jelen- 
leg a Louvre-ban  őrzött  lap  (Passavant  361.,  Ruland  333  old. 
XXVII.),  hol  a vén  borotvált  arczú  férfiúra  ismerünk,  ki  az 
AuMALE-féle  rajzon,  előre  hajolva,  Szent  Ambrus  könyvébe 
pillant. 

A frankfurti  STAEDEL-féle  intézetben  találunk  egy  tanulmányt, 
(Passavant  280  Ruland  182  oldal,  10 1.  sz.)  hol  az  elrendezés 
már  sokkal  inkább  megközelíti  a véglegest  annál,  melyet  az 
említetteken  találtunk.  A jelenet  alsó  részének  bal  oldalával 
foglalkozik  a mester;  a compositio  még  nagyon  különbözik 
a falképétől : tizenhét  alak  képezi  itt  a csoportokat,  melyekben 
utóbb  huszonhárom  szerepel  ; mégis  a leglényegesebb  módosítások 
már  végrehajtvák.  A tért  hátul  határoló  épület,  a benne  álló  női 
alakkal  együtt,  elmaradt.  A windsori  rajzon,  hol  szintén  csupán 
a kép  baloldalát  látjuk,  a földi  egyházat  csak  tizenegy  férfiú 
képviseli.  Raphael  azonban  nemcsak  megszaporította  számukat, 
de  elhelyezésüket  is  gyökeresen  megváltoztatta.  Első  vázlatain 
egy  síkon  csoportosítja  őket ; a főalakoknak,  az  egyházatyáknak, 
helye  a félkörív  vonalába  esik:  mindakét  oldalon  az  egyik,  a 
nézőnek  hátat  fordítva,  az  előtérben;  a másik,  szembefordulva, 
a középtérben  ül;  előttük  üres  hely  marad,  a többi  álló  alak 
mögöttük  szorong.  Több  tért  nyerni  az  alakok  elrendezésére, 
nagyobb  mélységet  adni  a képnek,  hogy  a compositio  alap- 
vonala, a félkörív,  hosszabb  legyen,  s így  hasson,  még  ha  élén- 
kítés kedvéért  számos  alak  alkalmazása  által  meg-meg  töri  ; 
erre  törekedett  a művész,  a frankfurti  lap  tanúsága  szerint. 
Jeromos  és  Gergely  most  egymás  mellett  foglaltak  helyet  az 
emelt  síkon,  melyhez  minden  felől,  szabad  lépcsőzet  vezet. 
Székük  mögött  három  alak  áll,  előtte  a következő  fokon  hár- 
man térdelnek,  s ugyanezen,  a háttérben,  ismét  hárman  állanak; 
közvetlenül  az  egyházatyák  előtt,  a kép  közepén,  két  férfi  tár- 
salogva jön  fel  hátulról  a lépcsőre.  Az  előtér  bal  sarkát,  mely 
most  szabadon  maradt,  négy  férfi  tölti  meg ; egymással  beszél- 
getnek ; a főcsoporttal  csak  az,  hogy  a lépcsőre  fölindulnak,  és 
reáutaló  kézmozdulataik  kötik  őket  össze.  Mivel  ők  hozzánk 
legközelebb  állanak,  méreteik  a legnagyobbak  ; de  még  sincsenek, 
formailag  sem,  túlsúlyban  az  értelem  szerint  való  főalakok  fölött, 
mert,  habár  ezek  középtérben  ülnek,  a lépcsőzet  amazok  fölé  emeli 
őket.  Az  alakok  itt  valamennyien  meztelenül  ábrázolvák : a 

művész  lelkiismeretesen  számot  vet  minden  egyes  tag  igazi 
helyzetével,  nehogy  utóbb,  mikor  a ruházat  ezt  elfödi,  fejeket 
és  végtagokat  ábrázoljon  ott,  hol  a megfelelő  test  valósággal 
el  nem  fér. 

Ismét  egy  lépéssel  közeledik  Raphael  a végleges  megoldás- 


hoz  azon  tanulmányán,  melynek  négy  példányát  ismerjük  : 
a devonshiri  herczegén  (Ruland  183  oldal  108.)  ; Gasc  űrén 
(Ruland  183  oldal  109);  a louvrein  (Ruland  183  oldal  111) 
és  az  országos  képtárén  (Passavant  241,  Ruland  183  oldal  110) 
A korlátot,  melyre  utóbb  a bal  sarkon  álló  csoport  főalakja  majd 
reá  támaszkodik,  már  jelzi ; a csoportot  magát  függetlenebbé 
tette  — kerekebb  : a hozzánk  legközelebb  eső  alak  baljával  mutat 
a középpont  felé,  nem  jobbjával,  s így  a nagy  gestus,  melynek 
következtében  karja  beleért  a középső  csoportok  közé,  elmaradt ; 
a háttérben,  most  négy  alak  társalog,  miáltal  be  van  töltve  az 
iir,  mely  eddigelé  az  elő  és  középtér  között  tátongott.  Gergely 
széke  mögött  itt  is  hárman  állnak  és  hárman  térdelnek,  mint 
a frankfurti  rajzon  ; mozdulataik  is  csak  alig  különbözőek.  A két 
egyházatya  valamivel  távolabb  ül  most  egymástól  s köztük,  hátul, 
egy  fej  látszik  ; Jeromoson  túl  pedig,  mint  a frankfurti  rajzon, 
szintén  kettő,  de  más,  - — szembeötlőbb. 

A legfontosabb  haladás,  melyet  e rajzon  észlelünk  az,  hogy 
a kép  alsó  részének  középpontját  — úgy  formailag  mint  értel- 
mileg — Raphael  most  határozza  meg  először : az  egyházatyák 
előtt  ott  áll  az  oltár,  rajta  a kehely  s az  ostya. 

Ezzel  sem  elégszik  meg  a mester;  a csoportosítás  még 
nem  eléggé  változatos  : elől  csupa  álló  alak,  középütt  a három 
térdelő,  azután  az  ülők  — ; a mesterség  nagyon  is  szembeszökő. 
Újra  előveszi  a korábbi  vázlatok  szerencsés  ötleteit:  a Gergely 
trónusa  előtt  térdelők  közül  a leghátsó  föláll  s reáhajlik  társaira, 
mint  a legelső  tanúlmányokon.  A szép  iíjút,  ki  itt  az  oszlopok 
közül  a pápa  czímerére  fölmutatott,  Raphael  most  előrehozza, 
az  előtérben  álló  csoport  szélére,  — annak  helyére,  ki  hátat  fordí- 
tott; ezt  pedig  a térdelők  elé,  a lépcsövet  harmadik  fokára,  állítja. 
A trónus  mögött  beszélgető  három  férfi  közül  a középsőt,  ki 
kezének  hatalmas  gestusával  mutat  az  oltárra,  kiveszi  s Jeromos 
mellé  állítja;  ezáltal  a csoportot  teljesebbé  teszi,  a néző  figyelmét  : 
határozottabban  irányozza  a középpontra.  Az  elrendezésnek  ezt 
az  állapotát  találjuk  a bécsi  (Passavant  199  Ruland  183  oldal 
1 1 3),  a milánói  (Ruland  183  oldal  112),  a turini  (Ruland  184 
oldal  1 1 5)  és  a firenzei  (Ruland  184  oldal  no)  rajzokon. 

A falképen  végre  ismét  megszaporodik  az  előtéri  csoport. 
Raphael  megint  oly  alakokat  alkalmaz,  melyek  a rendezkedés 
folyamatán  kiszorúltak.  A frankfurti  rajzon  Jeromoson  túl  két 

férfiút  láttunk ; az  egyik  föl  s vissza  néz  társára,  ki  föléje  hajolva 
szól  hozzá.  Ezt  támasztja  most  legelöl  a korláthoz  ; könyvet  ad 
kezébe,  melybe  válla  fölött  el,  a másik  belenéz.  Mögöttük  még 
három  új  fej  tűnik  fel,  úgy  hogy  a csoportban,  hol  eleintén  csak 
négyen  állottak,  most  kilenczet  látunk.  A csoportokat  tehát  foly- 
tonosan élénkíteni  iparkodik  a művész  ; az  élettelen  tárgya- 
kat ellenben  mind  egyszerűbbekké  teszi,  megfosztja  minden 
szembetűnő  dísztől.  A korlát  a rajzokon,  csinosan  tagolt  támaszo- 
kon áll : a képen  ezek  síma,  négyszögű  pillérek.  A lépcsőzetnek 
négy  foka  volt ; az  utolsó,  a legmagasabbik,  mely  a trónusok 
talapzatát  képezi,  középütt,  az  oltár  előtt  három  kisebbre  törik, 
hogy  járhatóbb  legyen  : a képen  ez  is  egyszerűbb,  a lépcsőzet- 
nek három  a foka,  s a legfelső  középütt  csak  ketté  válik.  Az  oltár 
a budapesti  és  bécsi  rajzokon  valóban  gazdag:  párkányos  talp 
felett  a sarkon  angyalt  látunk,  kinek  fején  nyugszik  az  asztal 
lapja;  első  mezőjén  fölirásos  táblát  látunk,  egy-két  szöggel 
megerősített  szövet  előtt,  mely  fölött  seraphfej  van  kifaragva ; 
a képen  egyszerű  koczka  az  oltár,  beszőtt  díszítésű  síma  ken- 
dővel leterítve. 

Az  ábrázolás  jelentősége  is  határozottabbá  válik  a képen  : 
az  oltáron  nem  kehely  s ostya  áll,  mint  a rajzokon,  hanem  az 
Urmutató,  melyben  szemmel  láthatólag  megtörténik  a transsub- 
stantiatio.  Raphael  következetesen  arra  törekszik,  hogy  mentői 
elevenebben  mozgassa,  természetesebben  csoportosítsa  szereplőit. 
Az  alaprajzot,  melyen  compositióját  elhelyezi,  mentői  változato- 
sabban akarja  kiaknázni ; egyszersmind  azonban  kifejleszti  s 
pontos  kifejezés  által  érdekesebbé  igyekszik  tenni  a gondola- 
tot is.  Föladata  e képben  úgy  látszik  az  vala,  hogy  dicsőítse 
szent  Péter  templomának,  a római  egyház  emlékszerű  megtes- 
tesülésének, építését.  A nagy  vállalat  ünneplésére  jelenik  meg 
az  égboltján  a diadalmas,  és  csoportosul  a földön  a küzdő 
egyház.  Az  első  vázlatokon  ezt  látjuk.  A különböző  tanúlmá- 
nyok  bizonyítják,  hogy  Raphael  érezte  e tárgy  müvészietlen 
voltát.  A halhatatlanokat  össszefüggésbe  hozni  oly  múló  ese- 
ménynyel, minő  az  építkezés ; megjelenésüket  úgy  indokolni, 
monumentális  képen  nem  való.  A vonatkozást  ellenben  mind- 
azok, kik  a tényt  tudják,  csekély  jelből  is  megértik.  El  is 
ejtette  első  szándékát : hogy  az  emelkedő  csarnokokat  szembeöt- 
lően ábrázolja.  A frescon  csak  távol  a háttérben  látunk  készülő 

falakat,  s ez  elegendő,  hogy  eszünkbe  juttassa  Il-ik  Gyula  pápa 
nagyszerű  vállalatát.  Legfőbb  czéljául  azt  tűzte  ki,  hogy  valóság- 
gal érthetőkké  tegye  a szereplőket.  Századok  óta  dívott  a mód 
efajta  gyülekezeteket  azzal  ábrázolni,  hogy  a hagyomány  szen- 
tesítette főalakokat  egymás  mellé  sorakoztatták  : kezükbe  adva, 
vagy  melléjük  helyezve  az  ismertető  jeleket  — ezek  híján,  mel- 
léjük írva  nevüket:  így  fülfogthatta  a néző,  hogy  együttvéve 
mit  jelentenek.  A symbolikában  járatos  katholikus  tudta,  hogy 
az  a bíbornok  az  oroszlánnal,  az  szent  Jeromos;  az  a püs- 
pök korbácscsal  kezében,  az  az  eretnekek  nagy  ellenfele  szent 
Ambrus;  az  a másik  püspök,  lángoló  szívvel  kezében,  az  szent 
Ágoston;  az  a pápa,  madárral  a vállán,  az  szent  Gergely; 
s tudta,  hogy  ők  négyen  együtt  a küzdő  egyházat  képviselik. 
RaphaelA  az  ilyen  ábrázolás  nem  elégítette  ki  ; ő odatette  a 
gyülekezet  látható  indokát:  a keresztény  istenitisztelet  legfőbb 
szertartásának,  — az  úrvacsorának  — eszközeit : a kelyhet  és  az 
ostyát.  Ennek  értelmén  tűnődnek,  ennek  magyarázásán  fáradoz- 
nak a szereplők  mind.  Végül  még  határozottabban  fejezi  ki 
magát:  az  oltáron  ott  ragyog  az  Urmutató  s benne  az  ostya 
s az  Ur  vérévé,  az  Ur  testévé  válik.  így  lesz  az  alakokkal  való 
írás,  melyet  csak  nagy  nehezen  betűzhet  a hagyományok  rész- 
leteiben tájékozatlan  néző,  az  ő kezei  közt  közvetlenül  fölfog- 
ható, életteljes,  jelenetté  ; így  szünteti  meg  az  állítólagos  korlá- 
tokat, melyek  az  úgynevezett  symbolikus  és  az  úgynevezett  realis- 
tikus  művészetet  egymástól  elválasztják ; így  teszi  semmivé 
teremtő  lángeszével  az  újkor  aesthetikusainak  betűkből  s szavak- 
ból összetákolt  tanait. 


V. 

Egy  tehetséges  festője  a tizenhatodik  századnak,  Giovanni 
Paolo  Lomazzo,  szeme  világát  már  harmincz  éves  korában 
elvesztvén,  azzal  iparkodott  tovább  is  szolgálni  a művészetet, 
melynek  eddigelé  életét  szentelé,  hogy  tapasztalása  eredményeit 
Írásba  foglalta.  Könyvei  a bennük  előforduló,  nagy  meste- 
rekre vonatkozó,  számos  adaton  kívül,  kivált  azért  érdekelnek, 
mert  híven  visszatükrözik  korának  elméleteit  a művészetről.  Az 
Idea  dél  Tempio  della  Pittura-b&n,  melyet  MiLANó-ban  1590-ben 

írt,  phantastikus  mezbe  öltözteti  elmélkedését : templomnak 

képzeli,  s a részek  leírásával  tárgyalja  a festést:  « Miképen  hét 
planéta  kormányozza  és  intézi  a világot,  — hét  oszlop  gyanánt,  me- 
lyeknek mindenike  az  eredeti  világosságtól,  Istentől,  kapja  fényét 
s idelenn,  a megteremtett  dolgok  javára,  szerteszéjjel  elterjeszti  — : 
úgy  ezt  az  én  templomomat  is  hét  kormányzó  támogatja  és  intézi, 
hét  oszlopként  . . . Szobraikat  körben  állítom  fel  . . . élethíven 
ábrázolom  őket ; kezökbe  adom  a műveik  megalkotására  hasz- 
nált szerszámokat;  elkészítésükre  anyagul  oly  természetű  és  tulaj- 
donságú fémeket  alkalmazok,  melyek  a természetük  és  tulajdon- 
ságuk uralta  planétának  megfelelnek  . . . Raphael,  az  ötödik  kor- 
mányzó, rézből  való  ; a mi  kedvességére,  gyönyörűségére,  kecses- 
ségére és  szeretetreméltóságára  utal  . . . Raphael,  Venus  csillag 
arányait  fogadta  el,  a leghelyesebbeket  és  legalkalmasabbakat, 
mindannyi  közül.  Az  ősrégi  babyloniai  mathematikusok,  kik  min- 
den planétának,  természetével  megegyező,  állatot  adtak,  ezért  tu- 
lajdonították VENUs-nak  az  embert ».  Embernek,  a többi  művészek- 
hez hasonlítva,  helyesen  mondja  RAPHAEL-t  szerzőnk  — ember- 
nek a humanisták  felfogása  szerint.  Mind  a többi  lénynyel  szem- 
ben, melyek  egy-egy  tulajdonság  képviselői,  az  ember  egyetemes. 
RAPHAEL-ben  saját  kora  már  fölismerte  ezt  az  egyetemességet, 
fogékonyságot  bármi  eszmére  és  irányra  ; ezt  a képességet  a múlt- 
nak eredményeit  tárgyilagosan  felfogni  — Lomazzo  scholastikus 
. hasonlatát  így  kell  értenünk  — ; az  utókor  pedig  ebben  az 
újjáalkotó  képességében  leli  okát,  hogy  mindig  ő tűnik  lel 
a renaissance  legtökéletesebb  személyesítőjéül. 

Mikor  Raphael  RóMÁ-ba  érkezett,  PERUGiA-ban  az  umbriai 
vallásos  képírók  között  kiküzdötte  volt  magának  az  elsőséget  ; 
FiRENZE-ben  megszerezte  volt  a monumentális  festésnek  századok 
érlelte  termését ; még  a klassikus  művészet  hagyományait  kellett 
meghódítania,  hogy  kora  elismerje  őt  a művészet  eszménye  meg- 
valósítójául. A renaissance  előképe  az  ókor  vala  ; de  törekvése  nem 
az,  hogy  másolja  — ezt  önérzete  sem  engedte  — hanem,  hogy 
folytassa  annak  barbárságtól  félbeszakított  fejlődését ; hogy  ver- 
senyre kelve  vele  fölül  is  múlja.  Maga  Raphael  kimondja  X.  Leó 
pápához  intézett,  Róma  ó-kori  műemlékeinek  fönntartását  tár- 
gyaló, jelentésében:  « Szentséged  föladatainak  sorában  méltán 

nem  a legutolsó  ama  kevésnek  gondozása,  mi  az  olasz  névnek  és 
dicsőségnek  ősanyjából  reánk  maradt.  Hiszen  ez  tanúbizonysága 

a férfiak  fenségének,  kik  ma  is,  puszta  emlékezetükkel,  fölkeltik, 
és  erőfeszítésre  ösztönzik  a köztünk  leledző  tehetségeket.  Meg 
kell  azt  menteni,  hogy  nyomtalanúl  el  ne  pusztítsák  és  szét 
ne  rombolják  a gonoszak  és  tudatlanok.  Eddigelé  már  nagyon 
is  megsértették  a férfiakat,  kik  vérükkel  annyi  dicsőséget  hoz- 
tak a világra,  hazánkra  és  mireánk.  Szentséged  hagyja  állva 
az  ó-korból  maradt  előképeket ; törjön  gyorsan  elérésükre  és 
felülmulásukra.  Ezt  cselekszi  úgyis  a nagyszerű  építkezésekkel,  a 
törekvések  élesztésével  és  pártolásával,  a tehetségek  fölkeltésé- 
vel, és  a szent  mag  hintésével  a keresztény  fejedelmek  között. 
A háború  csapása  szüli  a romlást,  minden  tudománynak  és 
művészetnek  vesztét ; békéből  és  egyetértésből  születik  és  éri  el 
tetőpontját  a népeknek  boldogsága.  Szentséged  istenadta  bölcse- 
ségétől  és  hatalmától  várjuk  mindannyian,  hogy  ez  a mi  szá- 
zadunkban megtörténik. » 

Mindig  emlékeznünk  kell  erre  az  önálló  felfogására,  ha  az 
olasz  renaissanceot  meg  akarjuk  érteni.  Hiába  keressük  itt  antik 
formáknak  szolgai  másolását.  A ki  nem  könyvekből,  hanem  ama 
kor  emlékeiből,  ismerkedik  meg  vele,  meglepetve  győződik  meg 
mily  csekély  a hasonlatosság  a firenzei  s velenczei  és  az  athéni 
s kis-ázsiai  művészet  között.  A renaissance  nem  sokszorosította 
az  ó-kor  szobrait  és  képeit,  hanem  — mert  új  világnézettel 
ismerkedett  meg,  mikor  újra  fölfedezte  az  antik  műveltséget 
— művészete  czéljául  az  eddigiektől  különbözőt  tűzött  ki. 
A keresztény  világ  szenvedésnek  tekintette  az  életet,  a renais- 
sance a pogányoktól  tanulta,  hogy  élvezet ; legfőbb  erénynek  a 
szellemi  munkával  való  szerzést  tekintette,  s nem  a lemon- 
dást ; gondolatai  nem  túlvilági  mysteriumok  megfejtésén,  hanem 
földi  jelenségek  megértésén  fáradoznak.  A művészet  föladata 
tehát  nem  vala  többé  isten  dicsőítése,  hanem  az  emberek 
formaérésének  kielégítése ; nem  vallásos  tanok  és  csodák  nép- 
szerűsítése, hanem  az  emberi  test  és  a természet  szépségének 
hirdetése. 

«A  bevégzettségre,  arra  a bizonyos  valamire  a mi  még  hiány- 
zott — így  szól  Vásári  • — - arra  reájöttek  a művészek,  mikor  a 
földből  előkerültek  a már  Plinius-dicsőítette  ó-kori  szobrok: 
a Laokoon,  a Hercules,  a nagy  belvederi  torso,  a Venus,  a Kleo- 
pátra, az  Apollo.»  Ezen  leletek  épen  RAPHAEL-nek  RóMÁ-ba 
érkeztekor  történtek ; sőt  az  ó-kor  festéséről  s diszítésmodoráról  is 

tiszta  fogaimat  ekkor  adott  Titus  thermáinak  föltalálása.  De 
csalódunk,  ha  ezen  szerencsés  véletlenségnek  tulajdonítanék  a 
renaissance-szellemet  legjellemzőbben  megtestesítő  müvek  létre- 
jöttét. Események  nem  változtatják  meg  a művelődés  folyását,  ha 
nekik  hatalmas  egyéniség  meg  nem  adja  a tevékeny  súlyt.  Az 
antik  művészet  csodáinak  Raphael  előzői  és  kortársai  közül  szá- 
mosán lehettek  volna  szemtanúi.  Ok  azonban  nem  láttak  keresz- 
tül a hagyomány,  elfogultság,  megszokás  alkotta  sövényen  ; nem 
vették  észre  a termékeny  tájakat  közvetlen  szomszédságukban, 
hol  épen  azok  a virágok  nyilottak,  azok  a gyümölcsök  termettek, 
melyeknek  keresésére  ők  hasztalan  indúltak  el  a körben  futó,  rég- 
óta bejárt,  ösvényen.  Csak  nagyon  kevesen  sejtették,  hol  rejlik  a 
várva  várt  ige,  kevesen  betűzték  ki  s csak  alig  egynehányan  szen- 
telték magokat  az  urbinói  mesterrel  együtt  a korszak  legtökélete- 
sebb föladatának  : a formai  szépség  kinyilatkoztatása  hirdetésének. 

Miként  Saturnus  veszedelmes  magzatait,  úgy  nyelik  el  az 
emberek  közül  kimagasló  alakok  versenytársaiknak  emlékezetét. 
Az  anthropomorphismus,  mely  arra  készteté  a népeket,  hogy 
vallásukban  emberhez  hasonló  lények  tulajdonságaival  és  csele- 
kedeteivel magyarázzák  a természet  tüneményeit,  érvényesül  a 
történet  szokásos  felfogásában  is  : ha  korszakokról,  fejlődésekről 
szólunk,  mindég  határozott  egyének  képe  lebeg  előttünk.  Ez  a 
kép  pedig  rendesen  többet  mutat  annál,  a mi  a valósággal  léte- 
zett személyekben  meg  vala  ; mert  beléjök  képzeljük  koruknak 
minden  jellemző  vonását,  nagy  eredményeit  és  fogyatkozásait. 
Régóta  nőtt,  kalászt  vetett,  érett  a termés ; nem  ők  vetették, 
ők  csak  learatták.  Mikor  a renaissance  művészetet  említjük, 
három  alakra  szoktunk  csak  gondolni : LiONARDO-ra,  RAPHAEL-re, 
MiCHELANGELO-ra.  A fogalom,  mely  így  nyer  kifejezést,  helyes: 
ők  csakugyan  képviselik  idejök  legfőbb  művészi  törekvéseit. 
Csak  az  ő alakjuk  nem  felel  meg  a valóságnak:  kisebbek  is 
nagyobbak  is  mint  a mekkoráknak  képzelni  szoktuk,  mert  embe- 
riebbek , egyéniebbek  valának.  Mentői  behatóbban  tanulmá- 
nyozzuk történetüket,  annál  érdekesebbeknek  látjuk  őket:  meg- 
győződünk, hogy  számos  művésznemzedék  munkálkodása  hozta 
létre  az  övékének  föltételeit ; hogy  az  elsőséget  nem  egy  köny- 
nyen  vívták  ki : versenyezniük  kellett  méltó  társakkal,  kik  soká 

kétségessé  tették  a diadalt,  mely  épen  ez  által  válik  még 
fényesebbé.  Alaposan  csak  úgy  méltathatjuk  őket,  ha  számba 
veszszük  pályájoknak  nemcsak  eredményeit,  hanem  körülmé- 
nyeit is. 

Giovanni  Antonio  Bazzi — il  Sodoma  fejlődésében  és  művé- 
szetében hasonlít  RAPHAEL-hez,  s egy  úton  haladva  vele,  alig 
maradt  el  mögötte.  Született  valószínűleg  1477-ben,  a művé- 
szet központjaitól  távol  eső  savoyai  Vercelliben,  hol  még  helyi 
jelentőséggel  is  alig  bíró  mesteremberfestötöl  Martino  Span- 
zoTTi-tól  csak  a művészet  elemeit  tanulhatta.  Lionardo  da 
Vinci  hatása  nyilvánul  müvei  közül  a legrégebbeken,  melyeket 
ismerünk;  valószínű,  hogy  1497-től  fogva  1500  végéig,  azon  idő- 
ben, melyből  semmi  reávonatkozó  adatunk  nincs,  MiLANO-ban 
tartózkodott.  1501-ben  már  SiENA-ba  kerül  s itt  az  umbriai 
művészet  két  főbb  mesterével  érintkezik  közvetlenül : Pinto- 
Ricciiio-val,  ki  a Piccolomini  könyvtárt  díszíti  nagy  falkép- 
sorozatával, és  Luca  Signorelli-vcI,  kivel  együtt  fest  a Monté 
Oliveto  MAGGiORE-ban  Chiusuri  mellett.  1507-ben  vagy  1508-ban 
viszi  őt  RoMÁ-ba  Agostino  Chigi,  a dúsgazdag  bankár,  ki  neki, 

— mikor  a Vaticanból  többi  művésztársaival  együtt  Raphael 
elől  kiszorult  — foglalkozást  adott. 

A Chigi  — - ma  Farnesina  név  alatt  ismeretes  - — • villa  ter- 
mének falait  díszíti  Nagy  Sándor  és  Roxane  menyegzője  ; a kép, 
melylyel  alkotója,  ha  egyebet  sem  teremt  vala,  már  bizto- 
sította volna  helyét  a művészek  legkitűnőbbjei  között.  A tárgy 
megválasztása  s földolgozása  egyaránt  jellemző  példája  a renais- 
sance  és  az  antik  viszonyának.  Lukianos  leírásából  (AETÍÍiN  H 
HPOAO T01)  ismerjük  Aetion  híres  képét:  « Gyönyörű  szobát 

látunk,  benne  menyasszonyi  ágyat ; rajta  a legbájosabb  szűz, 
Roxane  ül  : szégyenlősen  süti  le  szemét  a belépő  Sándor  előtt. 
Mosolygó  Erosok  közül  az  egyik,  ki  mögötte  áll,  lehúzza  fejé- 
ről a fátyolt  s megmutatja  Roxanet  a vőlegénynek;  egy  másik, 
szolgálatkészen  siet  saruit  leoldani,  hogy  lefeküdhessék;  egy 
harmadik  Erős  megfogta  Sándor  köpönyegét  és  teljes  erővel 
vonszolja,  vezeti  őt  Roxanehoz.  A király  maga  a koronát,  melyet 
kezében  tart,  odanyujtja  a leánynak.  Mellette  áll  a vőfély: 
Hephaistion ; égő  fáklyát  tart;  gyönyörű  ifjúra  támaszkodik 

— azt  hiszem  ez  Hymenaios.  A kép  másik  részén  játszadozik 
a többi  Erős  Sándor  fegyvereivel : ketten  lándzsáját  czipelik  s 

utánozzák  az  ácsokat,  kik  gerendát  hordva  fáradoznak;  másik 
kettő  egy  harmadikat  hoz  paizson  - — ■ ez  is  a királyé  — 
melyet  fogantyújánál  fogva  visznek.  Még  másik  belebujt  a 
hátúi  heverő  vértbe,  mintha  lesné,  hogy  azokat  ha  közelébe 
jutnak,  megijeszthesse. » 

Sodoma  képén  megtaláljuk  az  ókori  leírás  minden  lénye- 
ges vonását,  ő még  csak  kiczifrázza  a jelenetet,  mint  a hege- 
dűművész az  egyszerű  dallamot.  A terem  nyílt  ajtóin  oszlop- 
csarnokokra  kilátunk,  s messze  dombos  tájékra,  melyet  tavaszi 
ártól  duzzadó  patak  ketté  szel.  A pompás  ágy  domborműves 
párkányain  nymphák,  tengeri  lovak  és  kentaurok  faragvák ; a 
mennyezet  redőzetét  búvósdit  játszó  Erosok  tartják ; társaik 
pedig  a levegőben  rajzanak  s czélozgatnak,  édes  sebet  okozó 
nyilaikkal,  a szerelmes  párra.  Roxane  az  ágyon  ül,  lesütött  sze- 
mekkel ; már  csak  vékony  fátyol  ruha  maradt  rajta  ; ez  is  lecsú- 
szik már  válláról  s csak  egy  kis  Erős,  ki  mellette  áll,  tartja 
még  egy  perczig.  Szűzi  elfogultságában  nem  is  veszi  észre, 
hogy  az  Erős,  ki  jobb  lábáról  a czipőt  lehúzza,  nem  komo- 
lyan végzi  kötelességét,  hanem  komikus  erőlködésével  csak 
halogatja ; sem  a másikat,  ki  ballábát  simogatva,  hamiskásan 
pillant  hátra  a távozó  szolgálókra,  melyek  közül  az  egyik,  egy 
néger  nő,  visszafordul  s fölgerjedve,  bámuló  szemeket  vet  a 
vőlegényre,  ki  szintén  elfogulva  megállóit.  Sándor  hódolva 
nyújtja  menyasszonyának  a koronát;  bő  köpönyege  csücskébe 
fogódzik  Erős  s vonszolja  előre.  Fegyverzetét  letette;  ezt  is  Ero- 
sok foglalják  el:  a király  mögött  lihegve  emelget  egy  darabot 
az  egyik ; a másik  a lándzsát  czipeli ; ketten  viszik  a paizsot, 
melyről  a harmadik  lefordul,  mert  hordozói  egyszerre  hátra- 
fordultak pajtásuk  felé,  ki  nehéz  vértbe  bújva  csak  most  érte 
őket  utói.  Közöttük  állanak  Sándor  kísérői  Hephaistion  és 
Hymenaios. 

Sodoma  a kiséret  kifejezésével  a Sándor-í  s Roxane-í 
elszédítő  megindulásnak  okait  magyarázza  meg,  mely  visz- 
szatükröződik  a szolgálók  s kísérők  arczán,  az  Erosok  játé- 
kán. Nem  hangsúlyozza  úgy,  mint  Lukianos,  ennek  komi- 
kus ellentétét  a szereplők  komolyságával.  Az  ókori  iró  felfo- 
gásával a renaissance  egy  másik  művén  találkozunk,  mely 
reánk  egy  frescoban,  egy  metszetben  s egy  három  példányban 
létező  kézrajzban  maradt.  A kép  egykor  az  úgynevezett  Villa 

RAFAELE-ben  volt,  jelenleg  Borghese  berczeg  tulajdona.  Kétség- 
telen, hogy  Raphael  valamelyik  tanítványa  festette.  A metsze- 
tet Jacopo  Caraglio  készítette,  Marcantonio  egvik  követője. 
A rajzok  közül  azt  a pél- 
dányt, melyet  BÉcs-ben  az 
Albertinában  őriznek,  mindig 
Raphael  müvéül  elismerték. 

Csak  újabban  szólalt  fel  Mo- 
relli,  SoDOMÁ-nak  tulajdo- 
nítván a rajzot  : a Chigi-víI- 
labeli  fresco  tanulmányának 
véli.  Morelli  jártassága  a 
kézrajzok  meghatározásában 
oly  ismeretes,  hogy  egyszerű 
tagadással  nem  szállhatunk 
szembe  tekintélyével,  Lübke 
és  Förster  pedig  csak  ezt 
tették,  mikor  azóta  szerzett 
müveikben  ragaszkodnak  a 
régi  felfogáshoz.  Egy  berlini 
tudós  (valószínűleg  Lipp- 
mann),  ugyanezen  vélemény- 
ben osztozkodik;  azzal  igyek- 
szik támogatni,  hogy  a Ra- 
PHAEL-nek  tulajdonított  elren- 
dezés egy  antik  composition 
(Millin  541)  alapszik,  s az 
ilyen  felhasználása  régi  mű- 
emléknek RAPHAEL-nél  gyak- 
ran fordul  elő,  míg  Sodoma- 
nál  egyetlen  egy  ízben  sem 
bizonyult  még  be.  A hason- 
latosság azonban  az  ókori  és 


renaissance  mü  között  oly 
csekély 


miről  gondos  ösz- 


RAPHAEL  SANTI.  TANULMÁNY  ELŐ  MINTÁRÓL 
A ROXANE-HOZ. 

ORSZÁGOS  KÉPTÁR  RULAND  317.  XXXI. 


szevetés  tüstént  meggyőz 

hogy  aligha  jogosít  fel  a kettő  közt  összefüggésre  követ- 
keztetni. 

Döntő  tanúbizonyságot  vélek  azonban  az  egykorú  iró, 


Arch.  Értesítő. 

RAPHAEL  SANTI.  NAGY-SÁNDOR  ÉS  ROXANE. 
RAJZ  BECSBEN  AZ  ALBERTINAK AN . 

Lodovico  Dolce  szavaiban  találni.  Aretino  czímii  párbeszé- 
dében így  szólanak  Pietro  Aretino  és  Francesco  Fabrini: 

Aretino:  « Látta-e  ön  barátunknál  DoLCE-nál  Roxane  raj- 
zát, Raphael  keze  müvét,  melyet  már  rézbe  is  metszettek  ?» 

Fabrini:  «Nem  emlékezem  reá.» 

Erre  következik  a rajz  hosszú  leírása,  s ez  nem  hagy 
semmi  kétséget,  hogy  csakugyan  az  egyik  reánk  maradt  pél- 
dány — talán  az,  mely  most  a Louvreban  van  — feküdt  a 
szerző  előtt. 

Lodovico  Dolce  könyve  1557-ben  jelent  meg,  Pietro 
Aretino  halála  évében,  ki  a munkát,  — melynek  éle  Michel- 
angelo ellen  fordul  • — sugallotta  volt,  s bizonyára  ismerte  a 
kéziratot.  Aretino  jó  barátja  volt  SoDOMA-nak,  ismerte  RAPHAEL-t 
is;  ott  élt  velők  RóMÁ-ban,  pártfogója,  Agostino  Chigi,  házá- 
ban. Bizonyára,  ha  a rajz  Sodoma  müve,  0 helyreigazította 
volna  a velenczei  irót. 

Ha  tehát  ennek  alapján  teljes  megnyugvással  tulajdonít- 
hatom RÁPHAEL-nek  a bécsi  rajzot,  úgy  ez  bizonyítékul  szol- 
gálhat, hogy  szintén  Raphael  müvét  bírjuk  az  országos  képtár 
kézrajzában : a bájos  kis  nőalakban,  mely  RoxANE-nak  tanul- 
mánya élő  minta  után.  Ruland  említi  ezt  lajstromában  (317. 
oldal,  XXXI.  szám),  de  nem  ismert  reá,  hogy  mit  ábrázol. 
Feje,  felső  teste,  bal  keze  tartása  teljesen  megegyezik  a bécsi 
RoxANE-val ; a telt  formák  minden  izökben  hasonlóak,  a jobb 
kar  s a lábak  eltérő  helyzetét  pedig  indokolja  az,  hogy  a buda- 
pesti rajzon  Roxane  áll,  a bécsin  ellenben  ül,  mivel  itt  a com- 
positio  is  elkészült ; a többi  alakok  is  már  megrajzolvák. 

¥ 

Miként  Sodoma,  úgy  Raphael  is  Agostino  Chigi  villájában 
dolgozott  fel  legmesteriebben  antik  tárgyat.  Híres  GALATEA-ja 
díszíti  az  egyik  földszinti  termet.  Még  jellemzőbben  érvényesíti 
azonban  tehetségét  Psyche  történetében,  melylyel  a másik  terem 
egész  mennyezetét  elfödte.  Az  Fezetekben  mondja  el  a mesét : 
A halandó  versenytársára  féltékeny  Venus  ellenét  Cupidonak 
megmutatja  (1)  ; czélját  azonban  nem  éri  el,  mert  fia,  nem 
hogy  üldözné  a bájos  leányt,  sőt  inkább  elragadtatva  dicséri 
a Graziaknak  (2)  ; Venus  az  új  sérelmet  hiába  panaszolja  el 
Junonak  s Ceresnek  (3)  ; most  bosszútól  lihegve  indúl  magához 

Jupiterhez  (4),  és  könyörög  igazságszolgáltatásért  (5)  ; ez  kérését 
meghallgatja  ; útnak  indítja  Mercurt,  hogy  keresse  meg  Psychet 
s szolgáltassa  ki  Venusnak  ; a serény  hírnök  útra  kél  (6)  ; 
Psyche  a büntetésül  reászabott  vészteljes  föladatok  legnehezeb- 
bikét  megoldotta  ; fölhozta  az  alvilágból  Proserpina  szépség- 
kenőcsét; diadalmasan  viszik  öt  Ámorok  Venus  elé  (7)  s ő át- 
adja üldözőjének  a kívánt  ajándékot  (8).  Cupido  sem  maradt 
tétlenül  ezalatt,  ő is  nagyapjához  fordúl,  s Jupiter  megsajnálja  a 
szerelmes  ifjút  ; megindúlva  csókolja  meg  (9)  s ismét  elküldi 
szolgáját  Mercurt,  ki  csakhamar  hozza  Psychet  (10).  A meg- 
oldást a mennyezeten  magán,  két  nagy  képben  látjuk:  Az  istenek 
tanácsa  Összeült  s meghallgatják  a két  felet  : Venust  és  Cupi- 
dot ; Mercur  végrehajtja  az  egyhangú  ítéletet,  odanyújtja  Psy- 
chenek  a halhatatlanság  italával,  ambrosiával,  telt  serleget  (1). 
A szerelmesek  mennyegzői  lakomája  fejezi  be  a jelenetek  soro- 
zatát: az  asztalfőnél  ül  a boldog  pár;  a Graziak  balsamot  hin- 
tenek reájok.  Mellettök  Jupitert  és  Junot,  Neptunt  és  Amphi- 
tritet  látjuk,  velők  szemben  pedig  Herkulest  és  Hebet.  Vulcan 
a nyárson  épen  behozta  a sültet,  hitvese  pedig,  teljes  kibékülés 
jeléül,  kecses  tánczczal  mulattatja  a társaságot,  Pan  furulyájának 
és  a musáktól  környezett  Apollón  lantjának  zenéjére.  A bort 
Ganymed  és  Bacchus  kezelik  s a vidám  Horák  virágot  szórnak 
a mulatókra. 

Apuleius  meséjét  használta  itt  Raphael,  de  önálló  föl- 
fogással — két  jelenetet  szőtt  bele,  melyekről  az  író  nem 
tesz  említést:  Cupidot,  mikor  szerelmét  bevallja  a Graziak- 

nak és  Psychet,  mikor  az  Ámorok  diadalban  hozzák  az  alvilág- 
ról. Psyche  szenvedéseit  nem  ábrázolja ; ő Cupido  szerelmét 
Psyche  diadalát  hangsúlyozza,  míg  a neoplatonikus  szerző  épen 
Psyche  kínzatását  tárgyalja  legnagyobb  kedvvel.  Raphael  nem 
egyszerű  illustratora  az  antik  mesének,  hanem  annak  elemeiből 
új  költeményt  teremt : a megpróbált  szerelemnek  és  boldog 

házasságnak  dícsénekét. 

Agostino  Chigi  termeiben  korlátlanúl  alkothattak  a renais- 
sance  nagy  művészei.  Egyéni  érzelmeiket  közvetlenül  nyilvánít- 
hatták itt.  Itt  nem  feszélyezték  őket  uralkodóra,  hivatalra, 
megrendelő  felfogására  való  tekintetek.  Villájában  Agostino  még 

csak  bankár  sem,  — otthon  ő pusztán  humanista  : egy  kép 
sincs  vonatkozással  kereskedésre ; Poseidon,  Hermes,  csak  a 
többi  istenekkel  együtt  szerepelnek.  Az  ókor  pompás  fényűzését 
akarta  ő új  életre  kelteni ; nem  csupán  régi  müvek  gyűjtöge- 
tésével, hanem  hasonlóaknak  létrehozásával.  Házában  gyüleke- 
zett a római  társaság  színe  java  s ha  ő igénybe  vette  vendé- 
geinek tehetségét  nem  a dúsgazdag  pártfogó  szerepét  játszotta; 
hanem  a barátét,  ki  rokon  ízlésével  fokozza  a művész  kedvét, 
értelmes  tanácscsal  támogatja,  finom  ítélettel  irányt  ad  neki  az 
alkotásnál.  Ez  jogosít  fel,  hogy  a festők  szabad  választását  ész- 
leljük az  itt  ábrázolt  tárgyakban  ; ezért  következtethetünk  belő- 
lük méltán  költő  képességükre. 

Michel  Angelo  első  műve  a LvpiTHÁ-k  csatája,  — RAPHAEL-é 
Madonna.  Amannak  utolsó  nagy  szabású  alkotása  a végső  íté- 
let, — emezé  Psyche  története.  A firenzei  mester  a küzdés- 
nek — az  urbinoi  pedig  az  áhitatnak  ábrázolásával  kezdi  ; amaz 
az  ítélettel  végzi,  emez  szerelemmel.  De  Raphael  nem  azt 
a szerelmet  dicsőid,  mely  annyi  s oly  bájos  művekre  lelkesítette 
Velencze  művészeit:  ő nem  VENUsnak  és  PÁRisnak  végzetes, 
rejtett,  szerelmét  festi,  mely  emberek  és  istenek  visszavonását 
okozza;  hanem  CupiDonak,  a férfi  világhódító  hatalmának  egye- 
sülését a nőnek  áldozatra  kész,  gyöngéd  kedélyével  — Psyche- 
vel.  Epén  abban  rejlik  a bűvös  igézet  titka  — melyet  még  most 
is,  elsápadva,  kontár  kezektől  elcsúfítva,  gyakorol  RAPHAEL-nek 
ezen  műve  — : hogy  itt  nem  festői  előadás  a fődolog,  hanem 
költői  alkotás;  nem  ecset  ügyessége  mulattat,  hanem  igaz  érze- 
lem kelt  a nézőben  rokon  megindulást. 

S a festő  méltóan  koronázza  munkáját  koroknak  elfogultságá- 
tól, nemzetnek  történetétől,  felekezetnek  felfogásától,  egyének 
ízlésétől  független  tárgy  előadásával,  azon  érzelmeket  dicsőít- 
vén a legbájosabb  alakban,  melyek  minden  emberi  kedély  leg- 
benső magvát  képezik. 


Pidszky  Károly. 

DÜRER  A.  « FÁJDALMAS  FÉRFIA», 

KÜLÖNÖS  TEKINTETTEL  AZ  ÚGYNEVEZETT  KIS-PASSIÓRA. 


Hazafias  dolgot  végzett  mindenkor  az,  ki  szépmüvésze- 
tünk  nemzeti  nyomait  követni  vállalkozott,  hogy  egybegyüjtvén 
emlékeit,  belőlük  kulturtörténelmi  álláspontunkat  kijelölje.  Let- 
tek légyen  a művészet  termékei  hazai  földön,  vagy  idegen  ég- 
alj alatt,  de  magyar  kezektől  alkotva,  egyaránt  miénkül  tekint- 
hetők, és  így  nem  kevésbbé  hazafiasán  vélekedünk  cselekedni, 
ha  tanulmányunkban  egy  hírneves  magyar  származású  művész- 
szel foglalkozunk.  Ezen  férfiú,  ki  mesteri  hírével  korát  eltöltötte 
Dürer  A. 

Magyar  származásának  ő maga  adja  tanúságát  az  1524-ik 
évről  vezetett  naplójában,  hová  sajátkezüleg  következőket  je- 
gyezte : «Albrecht  Dürer  dér  Aeltere  ist  aus  seinem  Geschlecht 
geboren  im  Kcenigreich  Hungarn,  nicht  fern  von  einem  Stedt- 
lein  genannt  Jula,  acht  Meil  Wegs  weit  unter  Wardein,  aus 
einem  Dcerflein  zunáchst  dabei  gelegen  mit  Namen  Eytas ». 
(Fr.  Campe,  Reliquien  von  A.  Dürer.  Nürnberg.  1828.  1.  1.) 

Magyar  volt  tehát  minden  ízében,  vér  a mi  vérünkből, 
csupán  családnevét  fedezte  homály,  míg  a « Századok » 1873-ik 
évi  foly.  70  és  k.  lapjain  közzétett  véleményünkkel  — mely 
Dürer  legújabb  kritikai  életirójának,  Thausing  M.  hozzájáru- 
lását is  megnyerte  (1.  Beik  zűr  Wien.  Abendpost.  1878.  237. 
sz.  945.  1.  Zeitschr.  für  bild.  Kunst.  Leipzig.  1879.  41.  és  k.  1.) 

Dürer  fennebbi  sorainak  nyomain  indulva,  megállapítanunk 
sikerült,  hogy  tulajdonképen  «Thürer»:  AjTóSY-nak  nevezték. 
E mellett  szólnak  nemcsak  czímere,  hanem  különösen,  eddig 
figyelemben  nem  részesült  névaláírásai  is. 

Azon  híres  fametszete  például,  mely  «der  Triumphwagen 
des  Kaisers  Maximilian»  (B.  139.)  elnevezés  alatt  ismeretes, 
s a német  renaissance  legszebb  alkotásai  közé  számíttatik,  első, 
t.  i.  az  1522-ik  évi,  — gyűjteményünkben  is  egy  példányban  őr- 
zött — kiadásának  homlokán,  következő  feliratot  viseli:  « Dieser 

wagen  ist  zu  Nürnberg  erfunden  gerissen  und  gedruckt  durch 
Albrechtén  Thuerer,  im  jár  M.D.XXII.» 

Okmány  ez,  mely  a németre  fordított  magyar  névnek  azo- 
nosságára, viselőjének  pedig  származási  helyére,  Ajtós  községbe 
vezet. 

Haan  L.  (Dürer  Alb.  családi  nevéről  s családjának  szár- 
mazási helyéről.  B. -Csaba.  1878.)  e nyomokon  igyekezett  ok- 
mányokkal igazolni : hogy  az  ajtósi  Ajtós  nemes  család  Békés 
vármegyében  még  a XV.  és  XVI.  században  létezett,  s a Gyula 
mellett  fekvő  Ajtós  helységnek  földesura  volt  ; megkísérlette 
továbbá  bebizonyítani  azt  is:  hogy  Dürer  ezen  nemes  család 
czímerével  élt,  s így  a magyar  nemes  Ajtósi  család  tagjának 
tartotta  és  tudta  magát. 

Jelenben  kitűzött  czélunkhoz  nem  tartozik  ez  irányban 
búvárkodni,  nekünk  elég,  hogy  magyar  származású,  és  minden 
ízében  művész  volt,  nem  a szó  köznapi,  hanem  annak  nagy- 
szabású értelmében,  kiről  a művészet  történelme  átalában  elis- 
meri nagyságát  a rajzban,  compositióban,  különösen  pedig  tra- 
gikai  erejét,  és  a csendéletnek  kedélyteljes  felfogásában  nyilat- 
kozó művészi  érzékét. 

Tragikai  compositióinak  értékes  hagyományát  képezi  ((Pas- 
sióinak*) négy  cyklusa,  melyek  minden  idők  mesterei  és  szak- 
értői által  nagy  becsben  tartattak,  és  ilyekül  tekintetnek  máig, 
különösen  az  úgynevezett  „Kis  Passio“  képei,  melynek  czímlap- 
ját  itt,  az  alább  felsorolandó  okoknál  fogva,  tüzetesen  megis- 
mertetni feladatunk. 

¥ 

Dürer  A.  német-alföldi  utazásairól  vezetett  naplójában  (Fr. 
Campe,  Reliquien  von  A.  Dürer  Nürnberg.  1828.  116.  1.) 

kis  fametszet-Passiónak  „Klein  Holz-Passion“  nevezi  azon  kép- 
sorozatot, mely  a teremtés  történetét,  a megváltás  művével  az 
utolsó  Ítéletig  tárgyazza,  és  1509  — 11.  évek  folyamán  egymás- 
után harminczkét  képben  (B.  16 — 32.)  megjelent,  mintegy 

ellentétben  az  Apokalypsis,  Mária  élete  és  a nagy  fametszet- 
Passióval. 

Valamint  a Vaticán  loggiáinak  tizenhárom  kupolájában 
szemlélhető  ötvennégy  festmény  Rafael-biblia  néven  ismertetik 
(v.  ö.  J.  D.  Passavant,  Rafael  von  Urbino.  Leipzig.  1838.  II, 

203.)  úgy  a kis-Passió  cyklus  méltán  megérdemli,  hogy  Dürer- 
bibliának  neveztessék. 

Ezen  sok  kiadásban  ismételt  fametszetek  C.  H.  v.  H EI- 
necken  állítása  szerént  (Neue  Nachrichten  von  Kuenstlern  und 
Ivunstsachen.  Dresden.  1786.  1,  70.  és  ismét,  Leipzig.  1804. 
1.  W.  Heinsius,  Alig.  Buecherlex.  u.  o.  1812.  II,  313.)  első 
kiadása  negyedrét  íven  szöveg  nélkül  jelent  meg.  Czímlapja, 
melyen  a szenvedő  üdvözítő  alakja  egy  kövön  ül,  Dürer  név- 
jegyével van  jelölve,  fölötte:  « Figurás  Passionis  Domini  nostri 

Jesu  Christi»  olvasható,  ezt  követi  az  egyes  képek  sorozatjegy- 
zéke, azon  rendben,  mint  azt  Bartsch  A.  (Le  Peintre  Graveur 
n.  ed.  Leipz.  1866.  VII.  iig — 121.)  Heinecken  által  megálla- 
pítva átvette. 

Heinecken  Dürer  A.  fametszetei  felett  készített  jegyzéké- 
ben (1.  m.  f.  161.  1.)  eleve  megjegyzi:  hogy  e munkájánál  más 
egyéb  gyűjteményeken  kívül,  a « Marietti » - f é 1 e általa  kitűnőnek 
tartott  gyűjteményt  kiváló  figyelmébe  vette.  Heller  J.  kinek 
szavatossága  Dürer  metszeteinek  kérdésében  még  mindig  kitűnő 
értékű,  ezen  jegyzéket  igen  tökéletesnek  tartja.  (Das  Leben  und 
die  Werke  Albrecht  Diirers.  Bamberg.  1827.  Hj  2.  307.  1.) 
A jegyzékbe  foglalt  Diirer-metszetek  mindannyi  lapjait  közvet- 
lenül szemlélte , amelyek  pedig  szemei  elé  nem  kerülhettek, 
azokra  nézve  pontosan  kijelöli  a forrást,  honnan  tudomást  sze- 
reznie sikerült.  J.  Ch.  Brunet  (Manuel  du  Libraire.  V.  ed. 
Pár.  1862.  III,  82.)  Heinecken  leírását  mint  «fort  exactes» 
dicséri. 

Hausmann  B.,  Dürer  műveinek  kitűnő  ismerője  azt  írja, 
(Albrecht  Diirer’s  Kupferstiche,  Radirungen,  Ilolzschnitte  und 
Zeichnungen.  Hannover.  1861.  63.  1.):  Heller  is  Heinecken 
után*  egy  szöveggel  ellátott  kiadásról  tesz  említést,  melynek 
fametszet  czímlapján,  fölül  e szavaknak.  Figurás  Passionis  Do- 
mini nostri  Jesu  Christi,  végén  pedig:  finit  impressum  Nori- 
bergae.  1511.  kellene  állani,  és  hozzáadja,  hogy  hasonló  kife- 

* Különös,  hogy  nem  csapán  Hausmann,  hanem  Bartsch  A.  (m.  f.  28.  1.  12.  sz.) 
és  Heller  is  mindenütt  e nmiró  nevét  «Heinecke»  írják,  míg  Brunet  « Heinecken »-t 
használja.  A ((Nachrichten  von  Kuenstlern  und  Kunstsachen»  1789.  május  3-dikáról 
kelt  előszavában  a szerző  : Cári  Heinrich  von  Heinecken-nek  írja  magát.  A Diction- 
naire  des  Artistes.  Leipz.  1788.  II.  kötetének  előszavában  C.  H.  DE  Heinecke,  ol- 
vasható. 


io5 


jezés  soha  sem  került  szemei  elé,  sőt  nem  is  lehet  hiteles, 
mert  Dürer  valamennyi  müvén  latin  szövegben  olvasható  «im- 
pressum  Nurnberge»,  ele  soha  sem  «impressum  Noribergm».* ** 
Kár,  hogy  Hausmann,  Hellernek  idézését  Heinecken  sorai- 
val nem  hasonlította  össze.  Itt  meglelhette  volna  (m.  f.  i. 
Nachr.  172.  1.)  : « Ezen  kis-passió  újabb  kiadása  e czímmel 
nyomatott:  « Passió  Christi  ab  Alberto  Dürer  Norimbergensi 
effigiata,  cum  varii  generis  carminibus  fratrum(?)  S.  Benedicti, 
Chelidonii,  Musophili»  hátulsó  oldala  szöveggel  van  ellátva, 
végén  pedig  olvasható:  «hnit  impressum  Noribergre » /' 

Heinecken  itt  a passió-könyvecskének  egy  szöveggel  ellá- 
tott második  kiadása  felől  beszél,  azonban  nem  eléggé  pontos 
czímének  leírásában,  mely  így  hangzik : Passió  Christi  ab 

Alberto  Dürer  Nu  renbergensi  effigiata  cu  vary  generis  carmijjni- 
bus  Fratris  Benedicti,  Chelydony  ||  Musophili. 

Ezen  értekezésünkhez  facsimilében  mellékelt  «Ecce  homo» 
fametszetének  alján  következő  distyehonok  állnak: 

O mihi  tantorum  . iusto  mihi  causa  dolorum 
O crueis  O mortis  causa  cruenta  mihi 
O homo  sat  fuerit  . tibi  me  semel  ista  tulisse 
O cessa  culpis  me  cruciare  nouis. 

Cum  privi légió. 

Az  utolsó  vagyis  a 38-ik  lap  homlokán  a xolovióv  áll,  Im- 
pressum Nurnberge  per  Albertii  Dürer  Pictore  Anno  Christi 
Millesimo  quingentesimo  undecimo.  Ezen  záradékon  kívül,  mely 
a kiadvány  helyét,  idejét  és  a nyomdászt  is  kijelöli,  következő 
figyelmeztetés  olvasható:  Heus  tu  insidiator  . ac  alicui  laboris  . 
ut  ingeny  surrep  túr  . ne  manus  temerarias  his  nostris  operi 
bús  inicias  . caue  . Scias  eni  a gloriosissi  mo  Romanoru  impe- 
rature  . Maxi  miliano  . nobis  cocessum  esse  nequis  supposi- 
ticys  fór  mis  . has  imagines  imprimere  . seu  impressas  per 
imper  ||  ry  limites  vendere  audeat  . q . <!  si  per  cotemptum  . seu 


* Ich  habé  — igy  szól  Hausmann  — einen  solchen  Schluss  nie  zu  Gesicht 
bekommen,  er  kann  aber  nicht  echt  sein,  da  bei  allén  Dürer’schen  Werken  mit  lateini- 
schen  Text  steht  impressum  Nurnberge,  niemals  impressum  Noribergae. 

**  «Diese  kleine  Passión  ist  von  neuem  gedruckt  worden,  mit  dem  Titel  : Passió 
Christi  ab  Alberto  Dürer  Norimbergensi  effigiata,  cum  varii  generis  carminibus  fra- 
trum  (?)  S.  Benedicti,  Chelidonii.  Musophili,  mit  Text  auf  dér  Rueckseite,  und  am 
Ende  : finit  impressum  Noribergae. » 

auaricie  cri  ||  mén  . secus  feceris  post  honorum  con  j|  fiscacionem  . 
tibi  maximum  periculum  sube  IJ  undum  esse  certissime  scias.  »* 
Mindamellett  ámbár  a «Kayserlige  Freiheit»  mint  Arend  H. 
C.  magát  kifejezi  (Das  gedechnisz  dér  ehren  eines  derer  vol- 
komnesten  Kuenstler  seiner  und  aller  nachfolgenden  Zeiten 
Albrecht  Duerers.  Goszlar.  1728.  §.  g.)  kellőleg  fedezte  e 

munka  utánzását,  még  is  egy  olasz  hírneves  rézmetsző,  ki  a 
latin  figyelmeztetést  nem  értvén,  vagy  érteni  nem  akarván, 
Velenczében  (?)  valamennyi  metszetet  utánozva  kiadta,  neve 
Marcus  Antonius.  Kiről  később  szólandok,  most  Heineckenhez 
visszatérünk. 

A lapok  első  nyomatai  közül,  minden  szöveg  nélküli  igen 
jeles  példányok  egész  sorozatát,  nemcsak  nyilvános,  hanem  ma- 
gángyűjteményekben is  lehet  találni,  de  mindenütt  hiányzik  a 
czímlap.  Az  amsterdami  múzeumban  egy  példány  őriztetik, 
melynek  ívrét  alakú  minden  egyes  lapján  négy  kép  van,  azon- 
ban itt  is  hiányzik  a czímlap.  Hausmann  azt  tartja : ez  szöveg 
nélkül  soha  sem  jött  áruforgalomba , de  nyomban  hozzáveti  ((en- 
nélfogva csak  is  a szövegezett  kiadás  számára  készült ».  Legyen 
hite  szerént,  de  meg  kell  engedni,  hogy  Heinecken  ellenében 
nem  eléggé  alapos  az  «impressum  Noribergae»  után  kiinduló 
következtetés,  mert  eltekintve  attól,  mikép  « Noribergae » toll- 
hiba  nagy  nevű  bibliografoknál  **  is  előfordul,  Heinecken  az 
1511-ik  évi  szöveges  kiadásról  szól,  nem  pedig  arról,  mely 
szöveg  nélkül  jelent  meg,  és  melyről  feltennünk  kellene  : hogy 
a metszet  első  nyomatának  czímében  Dürer  neve  teljesen  mel- 
lőzve lett.  Való,  hogy  a műtörténésznek  okmányokkal  kell  állí- 
tásait igazolni,  innen  nézve  hát  a dolgot,  feltétlenül  be  kell 
ismernünk:  hogy  ezek  Heineckennél  hiányzanak,  sőt  azt  sem 
említi : hol  látta  a szöveget  megelőző  czímlapot. 

Bizonyára  a képsorozat  fogalmazása,  fára  való  átvitele, 
rajza  és  metszése  közt  több  idő  telhetett  el ; úgy  látszik, 
mintha  a művész  önmagával  elégedetlenül,  a már  kész  famet- 


* Hasonmását  híven  adta  Lempertz  H. : Bilderhefte  zűr  Geschichte  des  Buecher- 
handels.  Coeln.  1862.  II.  á. 

**  Pl.  G.  W.  Panzer,  Annales  typographici  ab  Anno  MDI.  ad  Annum  MDXXXVI. 
continuati.  Norimbergae  : 1799.  VII,  450.  No.  77.  — J.  G.  Th.  Graesse,  Trésor  de 
livres  rares  et  précieux  ou  nouveau  dictionnaire  bibliographique.  Dresde.  1861. 
H,  453- 

szeteken  is  javítgatott  volna.  Ilausmann  szerént  (R.  Naumann, 
Archív  fuer  die  zeichnenden  Ivuenste.  Leipzig.  1855.  I,  54.) 
azon  lap,  melynek  tárgya  : Ádámnak  és  Évának  kitiltása  a 
paradicsomból*  (B.  18.)  kétféle  nyomásban  fordul  elő,  melyen 
Éva  alakjának  hátgerincz  rajzában  egymástól  eltérnek.  Az  aka- 
démikus Didót  A.  Firmin  híres  gyűjteményében  (Catalogue 
des  dessins  et  estampes.  Paris,  1877.  39.  1.  282.  sz.)  egy  szö- 
veg nélküli  kiadást  bírt,  melyben  Krisztus  születése  (B.  20.) 
minden  eddig  ismert  példányoktól,  ha  mindjárt  némi  csekély- 
ségben is,  de  különböző  vala.  Hogy  Dürer  Krisztust  az  Olaj- 
fákhegyén  (B.  26.  és  54.)  két  példányban  fogalmazta,  az  itt 
tárgyalt  sorozat  számára,  ez  átalában  elismert  tény.  (M.  Thau- 
sing:  Dürer,  Geschichte  seines  Lebens  und  seiner  Ivunst.  Leip- 
zig. 1876.  345.  1.). 

Terentianus  Maurus  szerint  a könyveknek  is  meg  van  tör- 
ténetük „ hab  ént  sua  fata  libclli“ . **  Külbecsüket  nézve,  ez  átalá- 
ban időről-időre  változó;  egészben  véve,  nagy  mesterek  művei- 
nél emelkedik,  kisebbeknél  pedig  sülyed  értékük.  Azon  adatok- 
nak, melyek  Dürer  metszeteinek  és  műveinek  árfolyamáról 
tanúskodnak,  kultúrtörténelmi  fontosságáról  meggyőződve  lévén, 
remélem,  hogy  a művészet  barátait  érdeklendi,  ha  itt  fogja 
találni  az  amateurök  versenyére  és  a mülapok  becsértékére 
vonatkozó  árjegyzékeket  is.  Dürer  idejében  a műdarabok  eláru- 
sítása  felette  kezdetlegesen  történt ; művészünk  helyben  bocsátá 
piaczra  munkáit,  utazásai  alkalmával  mint  áruczikkeket  hor- 
dozta magával ; tulajdon  anyja,  a jó  Borbála  asszony  pedig 
azon  napokon,  midőn  a nép  vásárra  gyülekezett,  a réz-  és  fa- 
metszeteket nyilvánosan  értékesítette.  Ezt  bizonyítják  fiának 
velenczei  levelei.  Életének  eme  derültebb  napjaiban  sem  feled- 
kezik meg  Pirkheimer  W.  barátjához  1506.  ápril  2-ikáról  szóló 
kelettel  imigyen  írni:  « Hy  mit  last  mich  ewch  befohlen  sein 

vnd  sagent  meiner  Műtér  daz  sy  awff  daz.  Heiltum ***  fed  las 


* Egy  renaissance-kori  latin  költő  következő  epigrammot  írta  felőle  : 
uAngelos  hős  cernens,  miratus  dixit : ab  horto 
Non  ita  formosos  vos  ego  depulcram.i) 

**  C.  H.  de  literis,  syllabis,  pedibus  et  metris.  258.  v. 

Campe,  Rellquien  19  1.  Hertelln  így  olvasta,  mit  Eye,  Leben  und  Wirken 
A.  Dürer’s.  II.  kiadás,  Nördlingen  1869.  504.  1.  «heiltm»  az  összevont  Heyligtumb, 
után  kijavított.  A középkor  késő  századaiban  s a renaissance  idejében  a sz.  ereklyék 
művészileg  kidolgozott  foglalatban  és  pompás  szekrényekben  a templombeli  karzaton 

haben.o  Dürer  egyes  műlapjainak  árkeletéről  németalföldi  úti 
naplójából  meríthetünk  tudomást,  hol  bevételeit  szorgalmasan 
elkönyvelve  találjuk,  itt  azonban  csak  a kis-passióra  vonatkozó 
tételeket  ismételjük. 

Dürernek  e jegyzetei  1520-ik  évről  így  hangzanak:  «Item 
Sebaldt  Fischer  hat  mir  zu  Antorff  (Antwerpen)  abkauft  16. 
kleiner  Passión  pro  4 fl.»  (Campe,  m.  f.  i.  81.  1.)  Nagyobb 
figyelmet  érdemel  azon  jegyzék,  melyet  Brandau,  portugalli 
kereskedelmi  ügynöknek  (factor  von  Portugall)  ajándékozott 
műdarabjai  felől  pontosan  állított  össze:  «ein  kleines  geschnie- 
denes  Kindlein,  — így  kezdi  a művész  és  ekép  folytatja  — 
Mehr  habé  ich  ihm  geschenkt  ein  Adam  und  Éva,  denn  Hie- 
ronymum  in  Geheisz,  den  Herculum,  den  Eustachium,  die 
Melankolj,  die  Nemesin.  Darnach  auf  dem  halben  Pogen  drey 
neue  Marien-Bild,  die  Veronicam,  den  Antonium,  die  Wey- 
nachten  und  das  Creutz.  Darnach  die  besten  aus  dem  Viertel- 
bogen  dér  sind  acht  stuecklein.  Darnach  die  drey  Bücher  unser 
Frauen-Leben,  Apokalypsin,  und  den  grossen  Passión,  darnach 
den  Klein-Passion  und  den  Passión  in  Kupffer,  das  ist  alles 
werth  5.  fi.»  (Campe,  87.  88.)  Továbbá  bejegyezve  találjuk: 
« Ich  hab  gelöst  aus  zwey  Adam  und  Éva,  ein  Meerwunder,  j 
Hieronymus,  j Reuther,  j Nemesin,  j Eustachium,  j ganz  Stueck 
Holzwerk,  sieben  Stueck  des  schlechten  Holzwerks,  2.  Buecher 
und  10.  Klein  Holz  Passión , alles  umb  8 fi.»  (Campe,  106.). 
Ezenkívül  még  egy  ízben  említi,  hogy:  «Ich  hab  3 fi.  aus  dem 
Klein  Holz  Passión  gelöst.#  (Campe,  106.)  E napló  művé- 
szünknek átalában  ismert  nemes  természetéről  is  tanúskodik, 
mely  ösztönözte  őt,  hogy  barátjait  kedves  emlékekkel  lepje 
meg,  azokat  pedig,  kik  szolgálatokat  tettek  neki,  jutalmazza. 

Az  elsőkhöz  számította  Grapheus , tulajdonképen  Schryver 
Cornélt,  Antwerpen  város  jegyzőjét,*  kit  1521-ik  év  februárhó 


«heyltumbstueli)  állíttattak  ki  közszemlére.  így  például  Bécsben  sz.  István  templomá- 
ban «alle  iar  an  sontag  nach  dem  Ostertagn.  (V.  ö.  Denis,  Wiens  Buchdrucker- 
geschicht.  Wien.  1782.  15.  1.).  A bécsi  templombeli  karzat  — Heilthumstuhl  — 1483- 
ból  1700-ik  évben  bontaíott  szét.  Ábrája  közölve  van:  Mitth.  d.  Alterthums-Vereines. 
Wien.  XVI,  35.  47.  kép.  — Loehner  G.  W.  szerént  : die  Personen-Namen  in  A.  Dürer’s 
Briefen  aus  Vénedig.  Nürnberg.  1870.  9.  1.  a Quasimodo-geniti  vagy  is  fehér  vasár- 
napot követő  pénteken,  mely  1506-ban  ápril  19-ikre  esett,  az  ereklyék  és  a koroná- 
zási díszletek  közszemlére  állíttattak  ki. 

*-•=  Grapheus,  polyhistor,  V.  Károly  cs.  1520.  Antwerpenben  történt,  s újabb 


7-én  a kis  fametszet- Passió  egy  példányával  megajándékozott, 
mely  példány  ezen  jegyzettel  van  ellátva  : Albertus  Dvrer  pictor 
opt.  max.  C.  Grapheo  dono  dedit  propria  ipsius  manv.  VII. 
die  Febr.  an.  DDD.XXI.  E példány  később  az  ismert  Aldus 
és  Etienne-k  életírója,  Renouard  A.  A.  könyvtárába  jutott.  ' 

Áttérvén  a Dürer  halála  utáni  idők  árkeletének  történe- 
tére, midőn  e fametszetek  értékét  nyomoznánk,  nem  akarjuk 
tanulmányunkat  a számoknak  gépies  egymás  mellé  állítása  által 
a szegénység  unalmasságáig  torzítani.  Kulturtörténelmi  adatok 
ugyan  soha  sem  lehetnek  szárazak,  mert  a nevek  és  számok 
értékes  Útmutatóul  szolgainak  a kutatás  tágas  mezején;  azon- 
ban az  ide  tartozó  anyag  megválasztása,  határának  felismerése, 
nem  egy  nehézséget  gördít  elénk  ; ennélfogva,  ámbár  nagy  áldo- 
zatok árán  sikerült  kivált  a XVII.  és  XVIII.  század  adatait 
összegyűjtenünk,  még  is  mivel  bármi  törekvő  magán  igyekezet,  a 
kulturtörténelem  adatainak  gyűjtésénél  vajmi  sovány  eredmény- 
nyel állhat  meg,  viszonyítva  a nagy  és  nyilvános  gyűjtemények- 
kel szemben,  nagyon  ajánlatos  marad  tehát  azok  számára,  kiket 
szerencsés  végzetük  a művészet  és  műtörténelem  központjainak 
tűzhelyéhez  állított,  annak,  mit  nekünk  nehézségekkel  teljes 
kutatásaink  közt  elérni  sikerűit,  bővebb  adatokkal  való  gya- 
rapítása. 

Sandrart  Joákim  «Teutsche  Academie»  czímii  művében 
nem  egy  alkalommal  hívja  fel  figyelmünket  Dürer  munkáinak 
jelességeire,  de  mi  alapot  sem  nyújt  e műveknek  a kereskedés- 
ben folyó  árukra  nézve.  Pauli  J.  G.  nyolczszázharminczhat  (?) 
Dürer  réz-  és  fametszetből  álló  gyűjteménye  Boroszlóban  a 
1 8-ik  század  első  felében  400  frtra  becsültetett .**  Jean  de  Julienne, 
franczia  műkedvelő  (1686 — 1766.)  háromszáz  darab  kitűnő 
Dürer  metszet  birtokában  volt,  köztük  százegy  darabra  rúgott 
a rézmetszetek  száma,  s mindezért  1767-ben  csak  silány  201 
livrest  lehetett  a vételárból  nyerni.***  Ide  vonatkozó  forrásaink 


időben  sokszor  megbeszélt  bevonulásához  vitt  egy  «Gratulatio»-t.  V.  ö.  Froppens  J. 
Biblioteca  Belgica.  Bruxell.  1739.  I,  20 1.,  hol  G.  jellemző  Larmessin  N.  által  met- 
szett arczképe  is  látható. 

* V.  ö.  Catalogue  de  la  Bibliothéque  d’un  amateur,  avec  notes  bibliographiques, 
critiques  et  littéiaires.  Paris.  1819.  I,  20. 

**  Heller,  das  Leben  und  die  Werke  Albrecht  Dürer’s  II,  1.  Zeichnungen,  Ge- 
maelde,  Plastische  Arbeiten.  Bamberg.  1827.  150.  1. 

L.  Clément  de  Ris,  les  amateurs  d’autrefois.  Paris.  1877.  311.  1. 

kimerítőbbek  kezdenek  lenni  a múlt  századból,  midőn  az  i7go-ik 
évvel  Frauenholz  Frigyes  nürnbergi  műkereskedő  katalogjait 
közrebocsátani  kezdette  (I  — IX.  1804.)  avégből,  hogy  a réz- 
metszetek és  műtárgyak  kedvelőit,  kereskedelmi  nyilvánosan 
tartott  árveréshez  édesgesse.  A készpénzben  teljesítendő  fizetés 
a conventiós  pénzláb  szerint  történt,  s provisió  fejében  12  szá- 
zalék fizettetett.  A kezünkben  levő  példány  pontosan  jelezvén 
az  árakat,  azon  helyzetben  vagyunk,  hogy  azokat  megismertet- 
hetjük, mi  annálfogva  sem  fölösleges,  mert  Hellernél,  a kis 
passio-nál,  elő  nem  fordulnak,  a ki  pedig  más  Dürer  lapoknál 
a Frauenholz-féle  árakat  idézi. 

Frauenholz  katalogjának  több  éven  át  megtartott  czímét 
imitt  közöljük:  « Verzeichniss  einer  betraechtlichen  Kupferstich- 
Samlung  altér  und  neuer  groestentheils  seltener  Blmtter  aus 
allén  Schulen  nebs  Kupferstich- Werken  und  Kunstsachen 
welche  den  21.  Mertz  1791.  in  dér  Frauenholzischen  Behau- 
sung  in  den  gevoenlichen  Vor-und  Nachrnittags-Stunden  oef- 
fentlich  gégén  baare  Bezahlung  in  Conventionsgelde  sollen 
versteigert  werden.  No.  I.  Nürnberg.  1790.  k.  8.  — Hatodik 
lapjának  75-ik  száma  alatt  találjuk:  36.  kis-passió  kép,  teljes 
példány,  czímlap  nélkül;  eladatott;  4 frt.  30  kr.  Ugyanezen  év 
november  21-én  (II,  12.  172.  sz.)  hasonló  példány  már  csak 
2 frt.  30  kr.  kelt  el.  1793-ik  év  szeptember  hó  30-án  (IV,  13. 
173.  sz.)  <<37.  Ps.  La  vie  de  Jésus,  oü  la  petite  passión,  pet. 
4.  suite  complette  et  bonnes  epreuves»  37.  frt.  és  « Figurás 
Passionis  Domini  nostri  Jesu  Christi,  prémiere  édition  avant 
le  texte » 1797.  február  havában  16  írtért  árusíttatott  el.  (VI, 
20.  1.  186.  sz.) 

A legjobb  és  keresettebb  rézmetszők,  mintázok  és  kőnyom- 
dászok munkái  felett  egybeállított  legkitűnőbb  katalogok  közé 
tartozik  a Weigel- féle  mükatalog,  melynek  28.  évi  folyama, 
1838  — 1866.  harmincz  részben  e czímmel  8-adrét  jelent  meg: 
« Catalog  von  Kunstsachen  und  Bechern.  welche  in  dér  Anstalt 
für  Kunst  und  Literatur  (R.  Weigel.)  in  Leipzig  vorráthig 
oder  durch  dieselbe  besorgt  werden ».  A fametszet  kiadású 
könyveknek  ily  gazdag  készletével  szemben,  igen  feltűnő  jelen- 
ség az,  hogy  Dürer  kis  passió-ja,  az  évek  ily  hosszú  folyamán 
keresztül  teljes  példányban  csak  egyetlen  egyszer  (2790.  sz. 
II,  106.)  37  kép  1511-iki  czímlappal,  mint  latin  szövegű,  körül 

nem  vágott  nagy  szélekkel,  eredeti  hártyakötésben  jegyeztetik 
és  15  tallérért  kináltatik  f 

A sokat  emlegetett  Posonyi  Elek-féle  Dürer-gyüjtemény- 
ben,  melyet  1876-ban  Hulot  Párisból  vásárlóit  meg,  és  ismét 
1877-ben  a berlini  metszettár  számára  100,000  írtért  elárusított' 
benfoglaltatott  a szöveges  kiadás,  az  eredeti  czímlappal  és  az 
« impressum » -mai,  38  képpel.  (Catal.  No.  133.  20.  I.)  Posonyi 
e példányt  Münchenben  a Pokorny-féle  árverés  alkalmával 
226  írton  szerezte.  Brentano-nál  Frankfurtban,  1870-ben  (24.  1. 
254.  sz.)  egy  szöveg  előtti  kiadás,  czímlap  nélkül  255  írton  a 
londoni  műkereskedő  Colnaghi  javára  littetett  le.  Durazzo 
Jakab  marchese,  egy  teljes,  szöveges  régi  préselt  bőrkötésű 
példány  birtokában  volt;  ezt  Gutekunst  1872-ben  (I,  181. 

1858.  sz.)  400  írtért  adta  el.  Az  1511-ik  évi  38.  kitűnő  lenyo- 
matéi szöveges  kiadást  1876-ban  C.  E.  Liphart  (480.  sz.  46.  1.) 
201  markért  adta,  míg  a következő  év  deczember  havában  E. 
A.  C.  Prestel  frankfurti  műkereskedő  a C.  Marschall-féle 
szöveggel  előzött  nyomatokat  (17 — 52.  kép.  259.  sz.  17  1.) 
szinte  szöveggel  ellátott  kissé  piszkos  czímlappal  370  markért 
adta  el.  G.  I.  Schwabe,  Catalogue  de  livres  rares  No.  VI. 
Paris.  1879.  276.  lap.  2221.  sz.  a.  Bisuccio  D.  velenczei 

kiadását  250.  franc-kai  jegyezte. 

A tudományos  irodalom  és  a művészet  nyomait  mindenkor 
zsákmányejtő  szabadcsapatok  követték,  tapasztalhatta  ezt  Dürer 
is  minden  császári  szabadalmak  és  szigorú  tilalmak  daczára. 
Hisz  Niirnberg  városháza  alatt,  tehát  szemláttára,  házalt 
szemtelenül  egy  idegen  az  ő compositióinak  utánzásait  árusít- 
ván, miért  is  kényszerítve  lévén  a hatóság  védelmét  igénybe 
venni,  a nürnbergi  tanács  1 508-ik  év  január  8-ikáról  következő 
határozatot  hozta:  « Item  einem  frembden  Mann,  so  unter  dem 
Rathhaus  Kunstprif  feyl  hat,  vnd  vndter  denselben,  die  íme 
betruglich  nachgedruckt  seyndt,  soll  mán  in  Pflicht  nehmen, 
dieselbe  Zeichen  allé  abzuthun  und  dérén  keines  hier  fayl 
habén.  Oder  wo  er  sich  des  widern  würd,  soll  mán  ihme 
dieselben  Prií  allé  als  ein  Falsch  aufheben  und  eines  Raths 
hanndten  nemen. » (Campe  m.  f.  i.  183.)  Marc  Antonio  Raimondi 
nem  átallotta  a kis  passió  képeit  Dürer  névjegyének  elhagyása 


* Kunst-Chronik.  XIII.  J.  Leipz.  1878.  14  sz. 

mellett  utánmetszeni,  s azokat  üres  táblácskákkal  ellátva  három 
különböző  lenyomatban  terjeszteni,  1 melyek  az  eredetiekkel 
egybevetve  merevek  és  életnélküliek.  Bartsch  A.  XIV,  401  — 16. 
pontosan  leírja  őket. 

Külön  értekezés  tárgya  lehetne,  ha  a kis-passiónak  vala- 
mennyi másolata  felől  behatólag  szólni  akarnánk;  e czélra  a 
térrel  nem  rendelkezhetvén,  meg  kell  elégednünk:  hogy  azokat 
időrendben  felsoroljak.  1553-ban  a V.  Geysler  által  rendezett 
«Passio  vnsers  Herrn  Jhesu  Christi#  kiadásban  már  Virgil 
Solis  másolatai  jelentek  meg.  2 I.  Osta  és  P.  Valgris  velenczei 
nyomdászok  1557-ben  az  általuk  kiadott  « Contemplatio  vitae 
et  Passionis  Domini  nostri  Jesv  Christi«  számára  egy  névtelen 
által  másoltatták  Dürer  képeit.  Lufit  J.  1558-ban  a «Witten- 
berger  Betbüchlein  mit  Calender  und  Passionel  D.  M.  Luth.» 
számára  kisebb  másolatokat  készíttetett.  Hasonlókat  tartalmaz 
a «Novi  Testamenti  aeditio  postrema  per  D.  Erasmum  R. 
Frankf.  1560.  Vérig. » Han.  Az  1565 — g-ik  évek  kiadásaihoz 
tartoznak  a G jegygyel  élő  mongrammatista 3 müdarabjai. 
Ezekre  következnek  az  1571-ben  Solis  Miklós  által  közzétett 
másolatok.  4 Heinecken  (m.  f.  i.  173.  1.)  egy  37.  lapból  álló 
rézmetszet  másolatról  tesz  említést  e czímmel:  « Passió  Christi 
ab  Alberto  Durero  effigiata,  I.  A.  Colon.  exc.  A.  B.»  hasonló- 
képen Wassbergen  exc.  Az  augsburgi  másoló  Hopfer  Lambert, 
mint  ezt  ismét  Heinecken  állítja  a XVI-ik  század  első  harma- 
dában ugyanezen  kis  passiónak  18.  lapját  újra  metszette.  5 6 
Küssel  Menyhért  a Waesbergen-féle  copiákat  másolta.''  1644- 
ben  Mommart  Józsefnél  Brüsselben  egy  negyedrét  kiadás  jelent 
meg,  e czímmel:  « História  Passionis  Dni.  nri.  Jesu  Christi  ab 

1 Ezt  G.  Vásári  is,  bár  mesésen,  megemlíti  : Marc-Antonio  Bolognese,  le  vite 

de’piu  eccellenti  pittori,  scultori  ad  Architettori.  Firenze.  1880.  V,  p.  405.  seg.  Mila- 
nesi  ezen  Vasari-féle  mesét  jogosan  «novella»-nak  jellemzi.  E tárgyban  C.  Th.  Murr 
udescription  du  Cabinet  Praun.x  1797.  a valót  helyesen  ismerte  fel,  és  a 88.  1. 
ki  is  fejtette. 

2 Többire  nézve  v.  ö,  C.  K.  Nagler,  die  Monogrammisten.  München.  1879. 
V,  267.  1. 

3 Nagler  u.  o.  III,  165.  e másolót  a baseli  és  berni  «Todtentanz»  1576-ban 
készült  fametszeteinek  mesterével  azonosnak  tartja. 

4 V.  ö.  Passavant  J.  D.  le  Peintre-Graveur.  Leipz,  1863.  4,  127. 

5 Bartsch  VIII,  526.  és  reá  hivatkozással  Andresen  A.:  Handbuch  fuer  Kupfer- 
stichsammler.  Leipz.  1870.  I,  694.  csak  15  lapot  említenek. 

6 Heller,  m.  f.  i.  610  1. 


Alberto  Durero  delineata.  1 Napjainkban  végre  Berlinben  vala- 
mennyi metszet-lapok  1862-ben  Burchard  A.  által  fénynyomat- 
ban ; 1868-ben  pedig  híven  iára  metszve  Deis  C.  által  adattak  ki.2 

Még  az  eredeti  famintákról  kell  megemlékeznünk,  melyek- 
ről Heinecken  (m.  f.  i.  172.  1.)  hitelt  érdemlőleg  állítja,  hogy 
Velenczébe  vitettek,  és  itt  új  kiadás  készíttetett  utánnok : 
Weigel  1837-ben  e kiadás  egy  példányát  bírta  5603.  sz.  a. 
I.  4,  38.  tüzetesen  leírja  és  15  tallér  áron  hirdeti.  E könyv 
teljesen  tartalmazta  a 37.  képsorozatot  e czímmel : « La  Passi- 
óim di  N.  S.  Giesv  Christo  D’Alberto  Durero. » Hátulsó  lapján 
Moró  M.  verseivel.  In  Venetia.  1612.  Appresso  Dániel  Bisuccio. 
4.  42.  1.  Dürer  arczképével  aczélmetszetii  körképben.  Brunet, 
Manuel  II,  gn.  a Didot-féle  példány  után  behatóan  ismerteti. 
Szerinte  1839-ben  a felette  elhasznált  famintákból  36  darab 
Londonba  a British  Museum  birtokába  jutott,  hol  máig  is 
őriztetnek.  Henry  Colé  1844-ben  galvanoplasztikus  mintákat 
készített  róluk,  melyek  lenyomatait  az  « Events  in  the  life  of 
Jesus  Christi)  felhasználta.  Weigel  1845.  XVI.  73.  14593.  sz.  a. 
a közönséges  kiadást  7,  árnyékos  nyomatát  (Tondruck)  pedig 
10  és  fél,  a hártyanyomatot  ellenben  21  tallérra  tartotta. 

Dürer  metszeteinek  sorozata  közt  a kis  passió  fametszetei 
vannak  legjobban  elterjedve,  kivált  a második  szöveges  kiadás  ; 
azonban  mint  a legilletékesebb  tanú  Hausmann  (m.  f.  i.  63.  1.) 
állítja,  czímlap  nélkül  «die  vollstándigen  Lolgen  mit  dem  echten 
hitel  ausserordentlich  selten,  wie  den  von  dem  reichen  Wiener 
Sammlungen  (1861.)  diejenige  des  Erzherzogs  Albrecht  alléin 
eine  solche  besitzt,  und  keine  dér  Muenchener  Dürer-Samm- 
lungen  einen  echten  Titel  aufweisen  kann.«  3 

A dolog  természetéből  folyik : hogy  ez  a magángyűjtemé- 
nyekre nézve  nagyobb  mértékben  alkalmazható,  hol  többnyire 
egy  ujabbi  másolat  vagy  kézrajz  pótolja  a czímlapot.  4 

i 


1 E másolókhoz  nem  sorolható  Altdorfer  Alb.  40  képeinek  azon  38  darabja, 

melyek  [604-ben  Hamburgban  ezen  álczímmel  : ((Alberti  Dureri  Noriberg.  Germ. 

Jcones  saeraen  jelentek  meg. 

2 Eichstátt  és  Stuttgart.  Eye  A.  1872-ben  magyarázó  szöveggel  látta  el. 

3 Ez  állítás  igazságáról  személyes  tapasztalatok  után  meggyőződvén,  mellette 
tanúságot  tehetünk. 

4 Praun  P.  (Murr,  Cab.  138 — 7.  sz.)  gyűjteményében  volt  egy  teljes  példány, 


Arch.  Értesítő. 


Annyi  és  oly  sokféleképen  írták  le,  rajzolták,  festették, 
metszették  és  faragták  az  üdvözítő  Krisztusnak  alakját,  mint  a 
« fájdalmak  férfiát » , hogy  nem  volna  csekély  feladat  a műbuvár 
részére,  az  ezen  alakítások  nyújtotta  anyagot  csak  általában 
is  felölelni.  A szenvedő  üdvözítőnek  mint  ((fájdalmak  férfiának» 
(Ecce  Homo)  eme  különböző  ábrázolása,  valamint  a Veronika 
kendőjén  előforduló  arcza  az  Úrnak,  Izsajás  próféta  látományai- 
nak  (53,  3.)  felfogásában,  és  a négy  Evangélista  (Máté  27,  26. 
30.  Márk  15,  15 — 19.  Luk.  23,  25.  Ján.  19.  1- — 6.)  leírásaiban 
leli  alapját.  Izsajás  látja  a megkinzottat,  kit  a fájdalmak  maguk 
emberének  választának.  Az  új  szövetség  szerént  pedig  a római 
kormányzó  katonáinak  adja  át,  hogy  megkinozzák ; ezeknek 
durva  erőszakosságaihoz  fűződik  a zsidó  királyság  gunyolása,  a 
tövisekkel  való  koronázás,  és  bíbor  palást  alkalmazása  által. 
Pilátus  hogy  az  ekép  szánandóan  megkínzott  iránt,  a törvény- 
ház előtt  egybesereglett  és  felindult  népben  a szánalmat 
felköltse,  Jézust  e szavakkal  mutatta  be:  « Ihol  az  ember ! » 

A latin  fordítás  szerént:  Ecce  Homo! 

A fájdalmak  férfiának  művészi  motívuma  tehát  a megvál- 
tás egyszerű  történetében  található,  és  innen  indulva,  már 
Dürer  előtt  régen  művészi  alakítások  tárgyául  szolgált,  már  a 
nyomdászat  kezdetleges  korában  is.  Ezen  időről  Weigel  I.  O. 
gyűjteményének  katalogja  szerént  (Leipzig  1872.)  a kora  idők 
nyomtatványai  közt  hat  különböző  kép  az  1450 — -1500  évekből 
soroltatott  fel  (108,  50;  163,  73;  365,  184;  456,  228;  472,  235; 
486,  241.  szk.),  melyek  többnyire  Krisztust  a koporsóban 

angyalok  közt  állva  ábrázolták.  Az  1466-ik  évi  E.  G.  gót 
betűkkel  jegyzett  mester  egy  Dresdában  létező  rézmetszete 
Krisztust  mint  « Ecce  homo»-t  ábrázolja.  (Passavant  II,  58. 
155.  sz.)  Ugyanettől  való  egy  más  kép  1467-ről,  mely  az 
üdvözítő  arczát  sz.  Péter  és  Pál  által  tartott  kendőn  ábrázolja. 


mely  az  összes  gyüjteménynyel  Frauenholz  birtokába  jutott  1801-ben.  V.  ö.  Deutsches 
Kunstblatt  1854.  23.  204.  szk.  A Didot-féle  «triage  non  decrito  Cat.  Pár.  1877.  282. 
sz.  39.  1.  árverés  alkalmával  visszatartatott.  Czímlap  nélküli,  tehát  csonka  példányok, 
következő  mübarátok  gyűjteményeiben  találtattak  : Derschau'  (Nürnb.  1825.),  Fumée 
G.  (Bécs  1826.),  Held  M.  (u.  o.  1826.),  Stoeckl  F.  X.  (u.  o.  1838.),  Cicognara  L.  (u.  0. 

1839.),  Petzold  B.  (u.  o.  1845.),  Ottó  E.  P.  (Lipcse  1851.),  Jungmeister  A.  W.  (u.  o. 

1832.),  Ackermann  W.  A.  (u.  o.  1853.),  Sprinkmann  B.  (u.  o.  1853.),  Mechel  K.  (u.  o. 

1854.),  Eissenhart  J.  J.  (München  1861.),  Endris  J.  C.  (Bécs  1863.)  és  Boehm  J.  D. 

(u.  o.  1865.). 

(Nagler,  Moncgramm.  II,  660.)  Egy  régi  névtelen  mester 
Heinecken  szerént  (deutsche  Kupferstichgeschichté,  neue  Nachr. 
I,  3og.)  Krisztust  fején  töviskoronával,  a kínszenvedés  eszközeit 
tartó  angyalok  közt  állva  ábrázolta.  Ugyancsak  általa  említtetik 
egy  dörzskép  hasonló  alakkal,  valamint  az  üdvözítőnek  egy 
mellképe  töviskoronával,  kezei  mellén  keresztbe  téve.  Hires 
továbbá  Schongauer  Márton  « Ecce  homo » -ja*  formai  szépsége, 
és  a belőle  kisugárzó  mély  érzelem  által.  Ezen  mester  és  Dürer 
között  benső  művészi  rokonság  van.  Mindketten  tárgyalták  a 
kínszenvedés  tragoediájának  ama  jelenetét,  midőn  Krisztus  a 
kereszttel  vállán  a Golgothára  vitetik,  s kínjaitól  kimerülve 
a kereszt  terlíe  alatt  lerogy.  Ha  Dürernek  e jelenetet  ábrázoló 
és  Schongauer  motívumaival  a cselekvényben  egyező  nagy 
fametszet-passió  képét  (B.  10.)  Schongauernek  hasontárgyú 

ábrázolásával  (B.  21.)  egybevetjük,  kétségtelenné  válik,  hogy 
Dürer  Schongauernek  műlapjait  nemcsak  ismerte,  hanem 
tanulmányozta  is. 

Ha  a kora  művészetek  barátjának  figyelmét  nem  kerülte 
el  a körülmény,  mily  szívesen  választotta  már  kezdetlegessé- 
gének idején  tárgyul  a « fájdalmak  férfiának»  arczát,  egyszers- 
mind szemébe  kell  tűnni:  hogy  Dürer  ezen  eszmény  lelett  az 
ábrázolásoknak  egész  sorát  alkotta,  melyek  ügyesen  ismételtet- 
tek ugyan,  de  soha  mások  által  túl  nem  szárnyaltattak.  ** 
Nevezetes  műtörténelmi  tény  marad  az  is,  hogy  Dürer  ezen 
egy  tárgyat  oly  gyakran  dolgozta  fel,  anélkül  hogy  a sivár 
ismétlés  hibájába  esett,  vagy  a fenséges  eszme  munkája  közben 
legkevesbbé  is  lapossá  vált  volna.  *** 

Az  írónak,  ki  napjainkban  a művészetről  szól,  a bizonyítási 
anyag  legcsekélyebbje  sem  engedhető  el.  Ennélfogva  kitűzött 
határainkon  belől  Dürernek  valamennyi  tárgyunkhoz  tartozó 

* 69.  kép,  Würzbach  A.  M.  Schongauer.  Wien,  1880.  94.  1.  e képet  1470 — 73. 
évre  teszi.  A Didot-féle  1877-ik  évi  májusi  árverésen  e metszet  1500  frcon  üttetett  le. 

**  S.  G.  Dehio,  die  Komposition  von  Raffaels  Spasimo  di  Sicilia  und  ihre 
Vorláufer,  Zeitscbr.  für  bild.  Kunst.  Leipz.  1881.  XVJ,  255. 

Grimm  V.  Ítélete  Dürernek  Veronika  és  Ecce  homo  képei  felöl:  «In  den 
Holzschnitten,  die  wenige  und  barte  Umrisse  verlangen,  hat  er  vorzugsweise  den 
Typus  beibehalten,  aber  den  herben  und  ungefaelligen  in  den  Kupferstichen  sucht  er 
mehr  gemeine  Naturvvahrheit,  die  oft  unschoen  ist. » (Die  Sage  vöm  Ursprung  dér 
Christusbilder,  Abhandl.  dér  Béri.  Akad.  Phil.  Hist.  KI.  1842.  167.  1.)  minden  alapot 
nélkülöz. 

eddig  ismert  müveit  felsoroljuk.  Megkezdjük  ezt  rézmetszetei- 
vel, karczolataival  és  fametszeteivel,  melyek  időrendje  és 

hitelessége  megállapítvák,  ezt  követendik  azután  kézrajzai  és 
festményei,  utóbbiak  a Dürer-tanulmányok  nevezetes  részét 
képezvén  ; azonban  sok  a csalit  e téren,  Hellernek  megbízhat- 
lan  állításai  pedig  rendező  kezekre  várnak.  Az  ujabbkori 
buvárlatok  ugyan  nem  egy  érdemes  adatot  derítettek  fel,  egész- 


DÜRER  A.  ECCK  HOMO.  BARTSCH  20. 


ben  véve  még  is  inkább  Dürer  kézrajzaival  semmint  festmé- 
nyeivel foglalkoztak,  mi  azonban  megelégszünk  itt  átalában 
a nevezetesebb  alkotásokat  egyszerűen  szemléltetni,  csak  is  a 
fametszet  kis-passió  czímlapját,  és  egy  birtokunkban  levő  kéz- 
rajzot méltatandván,  annak  művészi  és  béltartalmára  tekintvén. 

Mindenek  előtt  egy  a « fájdalmak  férfi  át » ábrázoló  Krisz- 
tuskép (B.  20.  rézmetsz.)  kiterjesztett  karokkal  tűnik  fel. 


Thausing  (Dürer,  174.  1.)  kifogásolja  benne  az  anatómiai 

hiányokat,  a fej  és  szemek  rajz-hibáit,  és  a véső  bizonytalan 
kezelését  oly  felötlőnek  tartja,  hogy  készültének  idejét  i497-ik 
év  előtti  időkre  hajlandó  visszavezetni ; míg  Hausmann  (m.  f. 
i.  13.  1.)  az  előtérnek  szorgalmasan  kidolgozott  voltát  emeli 
ki,  és  az  érzésnek  a kifejezéssel  egybefolyó  összhangjánál 
fogva  (B.  21.)  azt  az  1512-ik  évből  számlázottnak  hiszi. 

Retberg  ellenben  (m.  f.  i.  90.  sz.  40.  1.)  teljes  joggal  1507-ik 
év  körüli  időkre  teszi.  — Következik  az  1509-ről  keltezett 
rézmetszetü  passió  czímlapja:  a ((fájdalmak  férha»  tövis- 

koronázottan  sebhelyektől  fedve,  keresztbe  tett  kezekkel  áll 
a kín-oszlop  mellett,  jobbjában  ostort,  baljában  vesszőt  tart. 
(B.  3.)  Éhez  sorakozik  a felséges,  csak  is  az  Albertinában 
és  Drezdában  látható  sz.  Veronika,  mindkét  kezével  tartván 
a kendőt,  melyen  az  Úr  képe  látszik.  Ezen  karczolt  lap  1510. 
évszámmal  van  jelölve.  (B.  64.)  A kis  passió  Veronika-képe 
(B.  38.)  szinte  1510-ről  van  keltezve.  Ugyanezen  évszámmal 
van  ellátva  a fametszetii  nagy  passió  azon  képe  (B.  9.),  mely 
a töviskoronázott  Urnák  a törvénycsarnokban  való  kiállíttatását 
ábrázolja.  Ezen  nagy  passió  képsorozat  czímlapja  az  ülő  ((fáj- 
dalmak férfia»  amint  kínzói  által  gúnyoltatik  (B.  4.)  1511-ik 
évről  való,  valamint  a kis  passió  fametszet  czímlapja  (B.  16.) 
és  ugyanezen  sorozat  képe,  mely  azon  jelenetet  ábrázolja,  amint 
Pilátus  a megkínzott  Krisztust  a népnek  bemutatja.  (B.  35.) 
1512-ik  évre  esik  az  ő összekötött  kezekkel  rajzolt  «Ecce 
homo » (B.  21.)  és  a ((fájdalmak  férfia»  a rézmetszetü  passió- 
ból (B.  10.).  A két  angyal  által  tartott  kendő  Krisztus  arczá- 
val  (B.  25.)  1513-ra  vall;  a töviskoronázottan  ülő  üdvözítő 
alakja  pedig  (B.  22.)  az  1515-ik;  az  angyal  által  lobogtatott 
kendő  Krisztus  arczának  karczolatáml  (B.  25.)  1516-ik  évekből 
valók.  Végül  megemlítjük  a nagy  Krisztusfőt,  melyet  Bartsch 
(VII,  182.  Ap.  26.  ez.),  Retberg  (m.  f.  i.  120.  1.  Ap.  141. 
sz.)  a kétesek  közé;  Heller  (m.  f.  i.  613.  1.  1629.  sz.),  Eye 
(m.  f.  i.  516.  1.)  és  Thausing  (m.  f.  i.  363.  1.)  ellenben  a mű- 
vész hiteles  lapjai  közé  sorolnak. 

Alig  lehet  ez  alakokat  gazdagabb  képzelődéssel  alkotni,  mint 
azt  Dürer  teszi  vala  a „fájdalmak  f érpánalé c itt  felsorolt  tizennégy 
ábrázolásánál.  Kitűnő  tehetsége  mind  azt,  mit  metszeteiben  elő- 
adni akar,  mindenütt  az  eszközök  legszigorúbb  oekonomiájával 


viszi  véghez,  rajzai  mintha  csak  sziklába  lennének  vésve,  az 
eszméből  mindig  a leglényegesebbet  tükrözik  vissza,  hogy  a 
történelmet  nyugodt  nagyságában  világítsák  meg.  Ezen  előnyé- 

£afíto  (Cbjíftt  ab  aiberto  E>u ver  ifi u 

rentxrgenfí  efftgíata  cű  varíj  cenerts  carmí 
níbus  f ratrís  Bencc(í(flí  Chelidomi 
Mufophilí. 


O aucis  Omorítscaufa  cruenta  míh». 

O homofaf  fuerít.tibí  me  (emel  ííla  tuliíle. 
OceíTacuIpísrnecruciare  nouís. 

íumpjíuílegto. 

A KIS  PASSIÓ  CZÍMKÉPE. 

ben  fekszik  kétségtelenül  művészi  erejének  fő  érdeme,  mely 
Dürer  typusaira  a csodás  szépséget  lehelik 

És  most  vessünk  vissza  egy  pillantást  a fametszet  kis 
passiónak  czímképére.  '* 


* Eredetink,  mely  egy  német  államgyüjtemény  szöveges  másodpéldánya,  s 
melynek  papirja  a magas  korona  víznyomatát  matatja,  kitűnő  nyomatú,  csak  az  saj- 
nálandó : hogy  szélei  körülvágvák.  Az  itt  felsorolt  ezímlap-másolatokon  kívül  vannak 

Krisztusnak,  mint  a ((fájdalmak  férfiának»  az  egyszerű 
ábrázolása,  mint  a mellékelt  másolatból  látható,  nem  vonások- 
ból álló  rajz,  hanem  természet  és  élet.  ' Az  amateur  és  mübu- 
vár  szemlélődvén,  egyaránt  merítenek  ez  apadhatatlan  kifor- 


rásból, melynek  conceptiója  felől  alapos  és  nagy  készültségii 
müitészek  osztatlan  csodálattal  nyilatkoznak.  Hotho  G.  H. 
(Geschichte  dér  Deutschen  und  niederlándischen  Maierei. 
Berlin.  1842.  I,  118.)  szerént  e kis  passió  czímlapj a a tartalom 
és  hangulat  kifejezésének  mélységét  nézve,  lehetőleg  elérhető 


még  egyesek  a képsorozatban,  melyeket  Heller  552.  1.  idéz.  A legjobbak  közé  sorol- 
tatik  Retberg  R.  129.  sz.  a.  kiadott  másolata. 

* H.  C.  Arend  f.  i.  h.  egész  naivul  így  szól : «Ich  wollte  noch  mehr  stuecke 

von  besagten  151  i-ten  jahre  anfüeren,  wenn  nicht  durch  anschauung  des  gebundenen 
Jesu  mein  zum  Zaertigsten  mitleiden  bewogenes  géműt  mir  stat  jener  lauter  passions- 
stücke  vorstellete. » 


tökélyig  jutott.  Springer  A.  (Bilder  aus  dér  neueren  Kunst- 
geschichte.  Bonn  1867.  197.  1.)  azt  jegyzi  meg:  hogy  Virgil 
«Arma  virumque  cano » ismert  kezdő  versei,  mint  eposz  beveze- 
tése, legkevesbbé  sem  múlják  fölül  Dürer  képét,  mert  elbeszé- 
lésének hőse  erősen  jellemző  vonásokban  lép  elénk.  Eye  A. 
szerént  (Erlaeuter.  18.  1.)  Dürernek  e lapja  minden  munkái  közt 
a legátgondoltabb  és  legmélyebben  érzett.  A művész  eszményi 
felfogása  a « fájdalmak  férhát»  jelentékeny,  symbolikus  szent- 
képpé alkotta;  s legyen  bár  az  allegóriák  ideje  meghaladott 
álláspont,  valamint  elhalványultak  a jelképek,  s magyarázatuk 
mulc'kony , az  ki  ez  alakítást  megérteni  akarja,  annak  Dürer 
álláspontjáig  kell  emelkedni.  Ha  t.  olvasóink  türelmét  edzeni 
hatalmunkban  állana,  úgy  annak  értelmét  mi  e képben  csodá- 
sán elénk  tárul , theologikus  magyarázattal  elemeznők , ettől 
azonban  megkíméljük,  elkerülvén  mind  azt  mi  képünk  megér- 
téséhez feltétlenül  nem  szükséges. 

Dürer  a töviskoronázott  Krisztust  háromsugaras  nimbuszszal 
köríti,  a mint  ülvén,  fejét  jobb  kezébe  hajtja,  nagy  fájdalommal 
az  emberi  nem  bűnei  fölött,  mégis  telve  irgalommal  azok  iránt, 
kikért  a megváltás  munkáját  elvállalta  és  emberré  lön.  Sz. 
Pál  szavainak  közvetlenségével  (Gál.  3,  1.)  ki  szerént  « úgy 

szemeink  elé  íratott  Jézus  Krisztus,  mintha  közöttünk  feszíttetett 
volna  megi)  ; magába  mélyedt  arczárói  pedig  ama  (Zsid.  6,  6.) 
komoly  intelem  szól:  hogy  az  Isten  fiát  újra  fel  ne  feszítsék 
és  gúnyolják.  A természet  jelenségeit,  építészi  * és  más  dolgo- 
kat, általában  mindazt,  mi  által  a külső  érzék  a lélek  beléletét 
szemlélheti,  előre  kiszámított  elhatározással  mellőzte.  Kimerít- 
hetetlen lévén  az  Isten-ember  csodálatos  és  megfoghatatlan 
szenvedéseinek  alakokban  gazdag  fogalmazása,  rajzolása  és  fes- 
tése, itt  mégis  az  üdvözítő  cselekedetei  hogyan-mikéntjének 
előadásától  tartózkodik,  csak  egyetlen  alakban  engedvén  a 
figyelmes  szemlélőnek  az  isteni  erő  és  emberi  szenvedés  epo- 
szába pillantani. ' ' 


* Marc  Anton  (B.  584,  1.)  az  üdvözítő  alakját  egy  renaissance  kapu  alá  állí- 
totta, melyről  egy  üres  felirattábla  zsinórokon  lóg  alá. 

Messmer  J.  A.  Dürer  kis  passiójának  czímlapja  felől  szólván  (Mitth.  dér 
Centr.  Com.  Wien.  1 86 1 . VI,  218.),  ennek  külső  motivuma  mellett  állapodik  meg,  és 
az  ülés  nyugalmából  indulva  ki,  távol  eső  történelmi  adatok  mesterkélt  elŐvonszolá- 
sával  akarja  a compositió  művészi  oldalát  feltüntetni. 

Dürer  ((fájdalmak  fér  fi  a » az  idő  hosszú  során  népszerű 
szent-kép  maradt,  mert  a nép  megértette  alakját.  Nálunk  és  a 
külföld  hegyvidékein,  országos  és  mezei  utakon,  hegyeken  úgy 
mint  a völgyekben,  mindenütt  Dürer  eme  hasonlíthatlanul 
szép  fogalmazásának  utánzásaival  találkozunk,  gyakorta  Jere- 
miás siralmainak  következő  verseit  olvashatván  alatta:  «Oh  ti 

mindnyáján,  kik  átmentek  az  utón,  figyelmezzetek  és  lássátok, 
ha  vagyon-e  fájdalom,  mint  az  én  fájdalmam » (i,  12.)  Jézusnak 
ezen,  az  egész  világot  felrázó  fájdalmára  gondolt  Chelidonius 
B.  midőn  a czímlap  számára  föliratkép  a fenidézett  verseket 
készítette.  * 

A kézrajzokra  térvén  át,  előre  kell  bocsátanunk  azon  áta- 
lános  észrevételt : hogy  ez  azon  tér,  melyen  Dürer  művészi 

fejlődésének  menetét  megismerhetjük,  s képződési  körének 
történelmi  valamint  msthetikai  méltatása  mellett  teljes  figyel- 
münkre érdemes.  Be  kell  azonban  vallanunk,  hogy  a manap 
előttünk  fekvő  anyag  hiányos  volta  mellett,  még  nem  juthattunk 
oly  helyzetbe,  hogy  kedvencz  művészünk  fejlődését  biztos 
léptekkel  követhetnők.  Tagadhatatlan  hogy  az  ide  vonatkozó 
kiegészítő  buvárlatok  Heller  ideje  óta  lassú  léptekkel  haladnak, 
különösen  a Dürer  festette  képek  kritikailag  történelmi  meg- 
ítélését nézve,  hiányzik  minden  biztos  útmutatás,  habár  Hausmann 
és  Thausing  sokat  kutatt  és  fáradoztak. 

A tárgyunkat  ábrázoló  Diirer-féle  kézrajzok  közül  eddigelé 
következők  ismertetnek.  Az  Imhoff  gyűjteményben  1588.  két 
«Eccehomo»  «gargnet»  volt.  (Heller  II,  1,  Dürer’s  Zeichnun- 
gen,  Gemmlde,  plastische  Arbeiten.  Bamberg.  1827.  79.  1.) 
Sandrart  Joakim  1679.  (Akad.  II.  H.  Th.  II,  89.)  azt  állítja, 
hogy  műtermében  lett  volna  a világhírű  Dürer  kézrajzai  közül 
egy  ((Ecce  homo*,  mit  schmerzhaften  Angesicht,  fleissig  mit 
schwarzer  Kreide  gezeichnet».  A Heller-féle  bambergi  gyűjte- 
ményben volt  (75.  76.  sz.  m.  f.  i.  33.  1.)  egy  eredetére  nézve 

* Chelidonius  Ben.  benedekrendü  szerzetes  1515-ben  a nürnbergi  szent  Egyed- 
ről  czímzett  zárdának  tagja  vala,  később  a Miasszonyunkról  czímzett  bécsi  «Schotten» 
apát.  M.  Denis  die  Merkwürdigkeiten  dér  garellischen  Bibliothek  (Wien  1780.  567. 
8.  1.)  munkájában  pontos  adatokat  nyújt  felőle.  Wiens  Buchdruckergeschichte  u.  o. 
1782.  2012.  1.  — Aschbach  J.  die  Wiener  Universitát  und  ihre  Humanisten  im  Zeit- 
alter  K.  Max.  I.  Wien.  1877.  82.  250.  360.  1.  megemlékezik  felőle,  anélkül  hogy  a 
szorgalmas  Denis  adatait  eléggé  figyelembe  vette  volna. 

kétes  « Ecce  homo » összekötött  kezekkel,  s mellette  volt  egy 
más  hasonló  tárgyú  «mit  vieler  Einsicht  und  grossen  Geist» 
készült  tollrajz  tanulmány.  A berlini  királyi  rézmetszettárban 
van  egy  névjegygyei  ellátott  «Ecce  homo » tollrajza  : itt  Krisztus, 
Mária  és  János  alakjai  között  mennyezet  alatt  iil,  melyet  15 
férfiú  tart.  Továbbá  látható  itt  egy  töviskoronázott  Krisztusfő, 
aranyn  al  áttört  zöld  mezőben,  névjegygyei  1510-ről  keltezve. 
(Hausmann  B.,  A.  Dürer’s  Ivupf.  Rád.  Holzs.  Zeichn.  116 — 7. 
lapokon.)  A dresdai  rézmetszetgyüjtemény  egy  1510-ről  rajzolt 
«Ecce  homo»  képét  őrzi,  melyet  Grüner  fényképezett  s köz- 
kézre bocsátott.  (Eye,  Leben  Dürer’ s 327.)  Dauthe  J.  C.  Fr. 
Lipcsében  1817-ben  egy  tollrajz  birtokában  volt,  mely  az  osto- 
rozott üdvözítőt  ábrázolta.  (Heller,  II,  1.  47.  1.)  Legújabban 
a berlini  rézgyüjtemény  egy  Krisztust  mint  fájdalmak  férfiát 
bolt  alatt  állva  ábrázoló  vázlatrajzot  szerzett.  (Izsa.  után  63,  2. 
Lásd:  Katalog  einer  Ausstellung  von  Zeichnungen  altér  Meister 
im  Kupferstich-Cabinet.  Béri.  1881.  5.  1.  2.  sz.)  Az  erlangeni 
egyetem  könyvtárának  Dürer  rajzai  közt  egy  aquarelle  fordul 
elő:  az  ülő  « Ecce  homo»  ; 1614-ben  Krüger  Th.  Niirnbergben 
metszette.  (Hausmann  m.  f.  i.  127.  1.  Heller  II,  2.  sz.  2260. 
843.  1.)  A British  Museum  printroom-ja,  egy  töviskoronázott, 
szemeit  égre  emelő  Krisztusfőnek  van  birtokában,  1503.  évszám- 
mal ellátva,  e fölirattal  «wáhrend  Krankheit  gez.»  (Hausmann, 
R.  Naumann’s  Archív  fuer  die  zeichn.  Kuenste.  Leipzig.  1858. 
IV,  36.)  Silberrad  I.  G.  a néhai  buzgó  mübarát  egy  szürke 
alapra  rajzolt  « Ecce  homo » birtokában  volt,  mely  később  a 
Nagler-féle  gyűjteménybe  Berlinbe  jutott.  (Heller  m.  f.  i. 
gi.  1.)  1 7 9 3 - i k év  september  havában  Frauenholz  J.  Fr.  a 

Welser-féle  nürnbergi  gyűjteményből  egy  « Ecce  homo»  képet 
5247.  sz.  a.  (Cat.  IV.  396.)  166  írtért  árusított  el;  a követ- 
kező 5248.  számot,  a töviskoronázott  üdvözítőt,  az  Albertina 
275  forint  30  kiért  vásárolta  meg.  A Caylus  kabinetben 
szintén  látható  volt  a megkötözött  Krisztus,  (R.  Weigel,  Die 
Werke  dér  Maler  in  ikren  Handzeichnungen.  Leipz.  1665. 
192.  b)  A weimari  képtárban  két  nagy  szorgalommal  kidolgo- 
zott « Ecce  homo » rajznak  kell  lennie.  (Heller,  m,  f.  i.  95.  1.) 
A bécsi  Albertinának  kiváló  kincsei  közé  tartozik  Krisztus  kiállí- 
tása az  úgy  nevezett  zöld  passióban.  (Braun.  Fényk.  553.  sz.) 
A herczeg  Eszterházy  képtár  kézraj zgyüjteménye  1827-ben  egy 

1522-ről  keltezett  s névjegygyei  ellátott  « Ecce  homo » példányt 
mutatott  fel.  (Heller,  m.  f.  i.  122.  1.)  Ezen  évről  bírtak  még 
kézrajzokat  Birkenstock  J.  M.  mübarát,  és  Lefevre  F.  az 
Albertina  felügyelője.  (Heller,  m.  f.  i.  120  — 132.  1.) 

Dürernek  egy  részben  ecsettel  kidolgozott,  17  cm.  ma- 
gas, 10  cm.  4 mm.  széles  tollrajzát  bírom.  Tárgya  a 
« fájdalmak  férfia».  Ezen  erős,  egymástól  3 cmt-nyire  eső, 
sodronyvonalakkal,  valamint  széles  tojásdad  körbe  foglalt 
szokatlan  kígyó  alakú  víznyomattal  ellátott  merített  papírra 
rajzolt  kép  tüzetes  leírását  pótolja  annak  ide  mellékelt  máso- 
lata, bozzácsatoltatván  a rézbe  metszett  B.  20.  czinkographiája 
is,  mert  Dürer  e compositióját,  mint  azt  már  fenebb  említettük, 
rézbe  metszette,  azonban  tollrajzunk  minden  elfogulatlan  bíráló 
előtt  felötleni  kell. 

Napjainkban  egy  eddig  ismeretlen  Dürerrajz-lelet  méltán 
ébreszt  kételyeket,  és  e tagadásnak  ép  úgy  meg  van  jogosult- 
sága, mint  az  állításnak.  Oly  esetben  tehát,  hol  biztos  adatok 
hiányában  a mű  eredetéről  számot  adni  nem  lehet,  a kétely 
megoldásának  kulcsa  lelkiismeretes  összehasonlításban  fekszik, 
ugyanazon  mesternek  más,  minden  kételyen  fölül  álló,  hiteles 
kézrajzával,  mely  munkánál  azonban  a művésznek  nemcsak 
előnyei  hanem  gyengéi  is  figyelembe  veendők.  Nem  egy  ízben 
volt  alkalmunk  tanulmányozni  a legnevezetesebb  nyilvános 
gyűjtemények  Dürer-kézrajzait,  mindazáltal  bírálatunk  biztos- 
ságára, vagy  érvényére  nézve,  szívesen  engedünk  másnak, 
csupán  azt  vevén  bizonyításunk  alapjául,  mi  indokaink  tárgyi- 
lagos folyományából  következik;  hisz  a régi  mesterek  kézraj- 
zainak legkitűnőbb  ismerői  is  nem  egy  alkalomnál  tévedésbe 
estek. 

A kérdéses  rajz  teljes  benyomása  valódisága  mellett  szól, 
s a compositióban  Dürer  névjegye  mellett  mintegy  sajátos 
kézírása  nyilatkozik,  egészben  véve,  a mesterhez  érdemes 
kezelésből.  A ((fájdalmak  férfiának»  alakján  nemcsak  a legegysze- 
rűbb természetesség  ömlik  el,  hanem  a mellékes  dolgokban  is 
jól  kiszámított  és  sikerült  öszhang  uralkodik.  Ha  ezt  a metszet- 
tel egybevetjük,  tapasztalni  fogjuk:  hogy  Krisztus  a rajzban 
sokkal  finomabban  van  érezve,  sőt  kidolgozása  is  szorgalmasabb, 
amiben  pedig  a metszet  eltér  tőle,  az  kirívóan  roszabb.  Ugyanis 
az  alak  itt  nyugtalanabb  és  kevésbbé  arányos,  részleteiben  pe- 


dig,  hátrafelé  hajló  bal  karja  merev,  jobb  lába  durva,  térde 
sem  domborul  ki  eléggé,  míg  jobbja  nélkülözi  az  erőt  és  hatást. 
Mondhatlanúl  sikerültebb  ennél  a rajz,  nézve  kivált  a ruháza- 
tot és  más  részleteket  is.  Nem  tehető  fel  az  sem,  hogy  vala- 
mely másoló  az  ábrát  az  eredetinél  (a  metszet  io  cm.  4 mm. 
magas,  7 cm.  széles)  nagyobb  méretekben  dolgozza  ki.  Önkényt 
értetik  : hogy  a szakértőknek  efölötti  Ítélete  elé  nagy  érdeklő- 
déssel nézünk. 

Rövidebbre  foghatjuk  értekezésünket  Dürernek  a ((fájdal- 
mak férfiát»  tárgyazó  festményei  felett.  Az  eddig  ismert,  de 
többnyire  kétes  müvek  következők.  Az  augsburgi  városházán 
őriztetett  1822-ben  egy  Dürernek  tulajdonított  «Ecce  homo». 
(Heller,  II.  1.  138.  1.).  A Hopfeld-féle  gyűjteményben  Borosz- 
lóban található  volt  1741-ben  szintén  egy  « Ecce  homo#  1512-ik 
évről  keltezve.  (Heller,  m.  f.  i.  150.  1.)  A brémai  műcsarnok 
szerencsés  egy  1514-ik  évről  keltezett,  valódi  és  jól  megőrzött 
« Ecce  hómon  képet  Dürer  kezétől  felmutatni.  1514-ben  Bur- 
tin-nél  Brüsselben  állítólag  egy  hasonló  tárgyú  képe  találtatott. 
Az  egykoron  Drezdában  és  Flórenczben  kiállított  Dürer-féle  « Ecce 
homo » képek  pedig  már  régen  eltűntek.  Heller  (1805.  1822. 
170.  1.)  a Wendelstadt-féle  frankfurti  gyűjteménynek  egy  képét, 
mely  a ((fájdalmak  férfiát » ábrázolja,  és  egy  másikat  a göttin- 
gen-i  egyetemi  képtárból  mint  finom  és  szorgalmasan  kezelt 
munkát,  említi  fel.  Josch  Linczben  egy  1512-ik  évről  keltezett 
névjegygyei  ellátott,  és  az  egykoron  ismeretes  Pirkheimer  Cha- 
ritas  apácza-fejedelemasszonynak  ajánlva  volt  « Ecce  homo » 
birtokában  vala.  (Heller,  186.  1.)  Thausing  szerént  a Doge- 

palota,  nemkülönben  a milánói  Casa  Trivulzi  « Ecce  homo » 
képei  Dürer  müveinek  sorozatából  törlendők  lennének.  (Dürer, 
271.  1.  1.  sz.)  Niirnbergben,  hol  az  idősb  Imhof  H.  egy  kis 
«Ecce  homo#  képet  őrzött,  Praun  (Catal.  go.  sz.  11.  1.)  a 
kis  passió  ábrázolását  vászon  alapon  olajba  festette.  A Móricz- 
kápolna  Dürernek  tulajdonított  « szenvedő  Krisztusa*),  hamisít- 
vány. (Eye,  m.  f.  i.  405.  1.)  Alig  lehetett  hitelesebb  a Zappi 
L.  M.  által  1821-ben  Rómában  fölfedezett  « Ecce  Homo»  kép, 
melynek  árát  csinos  kerekszámban  1500  frtra  tűzték.  (Heller, 
m.  f.  i.  241.  1.)  A napokban  tűnt  fel  egy  mainzi  ódondásznál 
« Schmerzensantlitz  des  Erlösers  mit  dér  Dornenkrone»  Dürer 
névjegyével  és  az  1505-iki  évszámmal.  E kép  Veit  Ph.  (i*  1 8 7 7 .) 

hagyatékából  került  ide,  azelőtt  pedig  a sachsenhauseni  német 
urakházának  majnai  Frankfurtban  képezte  tulajdonát.  (Alig.  Zeit. 
1881.  őg.  sz.  1008.  1.)  Végre  meg  kell  még  emlékeznünk  a 
Dürer  festette  Pietá-ról  a donatorral.  Zahn  (Jahrbiicher  für 
Kunstwissenschaft.  Leipzig.  1868.  11.  1.)  a British-Muzeum 
Dürer  kéziratai  közt  (III.  73.  1.)  egy  munka-megrendelést 

talált,  melyet  gyorsan  lemásolt  s mit  mi  itt  átveszünk:  «Xps 
soll  in  dér  Kaltr.  sten,  Maria  soll  zw  dér  rechten  seiten  stan, 
dy  engell  zw  dér  linken  seiten,  dér  Korher  fór  Maria  kniet, 
petrus  unden.»  Lippmann  innen  kiindulva  a berlini  metszettár- 
ban őrzött,  itt  fennebb  említett  kézrajzra  nézve  azt  tartja : 
hogy  ez  lett  légyen  az  imént  említett  «Chorherr»  által  meg- 
rendelt kép  vázlatrajza,  de  hozzáadja  egyszersmind,  elkészí- 
tette-e  Dürer  és  ezután,  megrendelt  munkáját  nyílt  kérdés 
marad. 

Ha  Dürer  sikereire  tekintünk,  fel  fog  ötleni,  hogy  magas 
tehetségeit  nem  találhatjuk  a szellemével  rokon  monumentális 
festészet  terén  oly  eredménynyel,  mely  Olaszhon  vele  egykorú 
cinquecentistáinak  nagyszabású  alkotásaihoz  egyenlő  joggal  le- 
hetne sorozható;  mindamellett  ha  ezeknek  és  Dürernek  befo- 
lyását az  utókorra  tekintetbe  veszsziik,  az  olaszoknak  minden 
nagyszerűségük  mellett  is  be  kell  vallanunk : mikép  Dürer  con- 
ceptióinak,  réz-  és  fametszeteiben,  a következő  századok  művé- 
szetére kiható  befolyása  amazokét  meszsze  meghaladja.  Ez  azon 
tér,  hol  művészetével  a képzeletet  és  kedélyt  megragadva,  ma- 
radandó becsű  müveket  alkotott.  A paloták  és  kunyhók,  az 
iskola  és  család  néma  szentbeszéde  lett  az  ő ((fájdalmak  fér- 
fiának»  fenséges  alakja,  minden  időn  keresztül  népszerű  és  szí- 
vet emelő. 


* 


Dankó  József. 


Az  országos  képtár  rajzgyüjteménye  tanulmányozásakor  az 
olasz  osztályban,  a meg  nem  határozott  lapok  között  találtam  a kis 
rajzot,  melyet  itt  eredeti  nagyságban  közlök.  Első  pillantásra 
mindjárt  Dürer-í  juttatta  eszembe  s az  összehasonlítás  meggyő- 
zött, hogy  az  1512-iki  összekötött  kezű  Ecce  homo-t  ábrázoló  réz- 
metszet tanulmánya  fekszik  előttem  ; az  arcz,  a fej,  nyak  és  felső 
test  tartása,  a jobb  vállról  lelógó  köpönyeg  megegyeznek 

DÜRER  A.  ECCE  HOMO.  BARTSCH  21. 


DÜRER  A.  TOLLRAJZ. 

TANULMÁNY  I512.  ECCE  HOMOHOZ.  ORSZ.  KÉPTÁR. 


a rajzon  s a metszeten.  El- 
téréseket mellékes  dolgok- 
ban észlelünk:  a rézmetsze- 
ten egy  fát  látunk  tiszta  égen 
s Krisztus  feje  körül  három 
felé  sugárzó  szentfényt,  a raj- 
zon dombos  tájék  képezi  a 
háttért,  a szentfény  pedig 
hiányzik.  Dankó  úr  érdekes 
czikkéhez,  mely  épen  Dürer 
Ecce  homo-ival  foglalkozik, 
kiegészítésül  csatolom  a met- 


szetet s a rajzot,  mely  Dürer  rajzainak  lajstromát  egy  eddigelé 
ismeretlennel  szaporítja.  Pulszky  Károly. 


HAZAI  ADATOK  AZ  ARCHAEOLOGIÁHOZ. 

(Emlékek  ÉS  leletek.)  Népvándorláskori  telep  Csallóközben. 
1876  elején  Csallóközben  az  árvíz  rendkívüli  mérvet  öltött,  rom- 
boló hatása  többféleképen  nyilvánult,  a dunai  védtöltéseket  és  zsili- 
peket megrongálta,  sok  helyen  az  épületeket  ledöntötte,  a vetéseket 
kimosta,  néhol  az  árkokat  betemette,  máshol  a termőföldet  elsodorván, 
örvényt  kotrott  vagy  teknős  völgyet  hagyott  maga  után.  Ez  utóbbi 
eset  történt  saját  ekeli  birtokom  déli  végében  is.  A legrövidebb  út, 

mely  Ekeiből  Ócsára  visz,  Ekeitől  nyugatra  negyedórái  távolban  az 
/ 

ócsai  Erikertek  déli  végénél  szeli  át  a Szántó-ért,  mely  itt  északdéli 
irányban  halad.  Az  ekeli  út  és  Szántó-ér  érintkezési  pontjától  240  méter 

távolban,  délfelé,  utóbbinak  keleti  partján  terül  földbirtokom  azon  része, 
hol  az  árvíz  a termőföld  felszínét  elsodorván,  azt  a Szántó-érbe  seperte. 
Az  így  alakult  völgyeiéiben  140  méter  hosszú,  40  méter  széles  terü- 
leten, tömérdek  csont  és  cseréptöredék  borította  a felszínt,  itt- ott  nehány 
lépés  távolban  egymástól  kisebb-nagyobb  terjedelmű  hamu  és  égett- 
föld  keverékü  vörösesbarna  foltok  mutatkoztak  s ily  helyeken  a csont 
és  cseréptöredék  is  bővebben  fordult  elő.  A csontok  nagyobb  emlős- 
állatok csontjai,  melyek  itt  eledelül  voltak  fölhasználva,  bizonyítni  lát- 
szik ezt  ama  körülmény  is,  hogy  a csontok  kisebb  darabokra  voltak 
tördelve  s némely  darabon  az  égés  nyomai  is  észlelhetők.  Tanulmá- 
nyozás végett  összegyűjtöttem  ezekből  1 koponya,  1 szarv,  6 áll, 

2 csigolya,  1 borda,  1 lapoczka,  6 szárcsonttöredéket  és  9 fogat.  A cse- 
repek régi  agyagedények  durva  töredékei,  ilyeneket  százszámra  szed- 
tem össze,  hogy  megkísértsem  az  összeállítást  de  a darabok  apró  volta 
és  hiányossága  miatt  az  nem  sikerült,  azonban  e töredékek  úgy  anya- 
gukra, mint  díszítési  motívumaikra  nézve  igen  változatosak  és  érde- 
kesek lévén,  leírok  közülök  néhányat  a következőkben. 

1.  Szabadkézzel  idomított  durva  kerekalakú  csészének  felerésze, 
magasságú  6 és  fél  cm.  oldala  1 1 és  fél  cm.  szélesre  öblösödik  s 4 és  fél 
centiméter  átmérőjű  kerek  talpba  fut  össze;  egy  füllel  volt  ellátva 
melynek  — mint  a törés  helyén  látszik  — szélessége  2 cm.  vastagsága 
9 mm.  volt,  karimája  kissé  kihajló  és  síma,  oldalát  szakadatlanul  körül- 
futó csavarszerü  bordázat  ékesíti,  falazatának  középvastagsága  6 mm. 
anyaga  rosszul  égetett  vagy  inkább  csak  szárított,  igen  apró  homok- 
keverékü  szürkésfekete  agyag,  felülete  kívül-belül  grafittal  van  fénye- 
sítve. Hasonló  a Somlyói  leletben  is  fordult  elő. 

2.  Szabadkézzel  idomított  kerekalakú  durva  kis  csésze,  magassága 

3 cm.  átmérője  karimájánál  7 cm.,  élesen  kiszög'elő  oldala  alul  fölgömb- 
alakulagfut  össze,  hol  18  mm.  átmérőjű  kerek  csekély  behorpadás  képezi 
a csésze  fenekét,  füle  egy  volt,  de  letörött,  szélessége  14  mm.  vas- 
tagsága 3 mm.,  karimája  kissé  kifelé  hajlik  és  síma,  falazatának 
középvastagsága  4 mm.  anyaga  rosszul  égetett  homokkeverékü  szür- 
késfekete  agyag,  felülete  kívül-belül  máztalan  és  diszítetlen.  Az  egész 
leletben  ez  a legépebb  gölöncsérmű,  csupán  füle  és  kissé  a karimája 
van  letöredezve.  Hasonló  a Somlyói  leletben  is  fordult  elő. 

3.  Egy  durva  kis  bögrének  negyed  része:  egész  magassága 
8 cm.  nyaka  2 cm.  magas  s ezt  csekély  hajlatú  síma  karima  szegélyezi, 
öblös  oldala  4 és  fél  cm.  átmérőjű  kerek  talpba  fut,  falának  középvas- 
tagsága 5 mm.,  anyaga  homokos,  szürkésfekete,  rosszul  égetett  agyag, 
felülete  máztalan  és  diszítetlen. 

4.  Egy  7 mm.  vastag  falazatú  edénytöredék  18  mm.  széles,  5 mm. 
vastag  füllel  ellátva,  anyaga  mint  az  előbbié,  máz  és  díszítmény  nélkül. 

5.  Egy  nagyobb  öblöny  töredéke,  melynek  4 és  fél  cm.  magas 
nyaka  felül  kissé  kihajló  síma  karimát  képez,  közvetlen  a nyak.  alatt 
díszes  szalag  fut  körül,  mely  áll  három  vízszintesen  körülfutó  félhen- 


I2Q 


ger  pálczatagból  s ezek  közé  beosztott  két  sor  lánczbenyomatból ; anyaga 
homokkal  és  apró  kavicscsal  kevert  szürkésfekete  agyag,  felülete  kívül 
grafittal  fényesített,  belül  fénytelen,  falának  vastagsága  4 — 8 mm.  közt 
változik. 

6.  Homokkeverékü  szürkésfekete  agyag  edénytöredék  falának  vas- 
tagsága 7 mm.,  belül  fénytelen  kívül  grafittal  fenyesített,  felületét  pár- 
huzamos vékony  karczolatokból  képezett,  egymást  szelő,  szalagok 
ékesítik. 

7.  Finom  keveréké  fekete  agyag  edénytöredék,  függélyesen  álló 
1 cm.  magas  nyakát  vékony  hengerded  karima  szegélyezi,  falának 
vastagsága  3 mm.  kívül-belül  grafittal  van  fényesítve,  külső  felületét 
rendetlen  sorokban  apró  tojásdad  behorpadások  ékesítik. 

8.  Grafittal  fenyesített  fekete  agyag  edénytöredék,  a karimát  az 
oldaltól  vízszintesen  körülfutó  síma  pálczatag  választja  el,  az  oldal 
falazata  gyenge  hullámzatosságot  mutat,  középvastagsága  5 mm. 

9.  Apró,  kavicsos  homokkeverékü,  fekete  agyag  edénytöredék, 
falának  vastagsága  5 mm.,  felülete  síma,  grafittal  fényesített. 

10.  Apró  lyukú  szürőedény  darabja,  falának  vastagsága  6 mm., 
anyaga  homokkeverékü  fekete  agyag,  felülele  egészen  be  van  vonva 
szilárd  földkéreggel.  Hasonló  a szegedi  leletben  is  fordult  elő. 

11.  Kívül-belül  grafitmázzal  bevont  síma  edénytöredék,  falának 
vastagsága  4 mm.,  anyaga  homokkal  és  aprókavicscsal  kevert,  rosszéi 
égetett  barna  agyag. 

12.  Finomabb  homokkeverékü,  rosszéi  égetett,  barna  agyag  edény- 
töredék, falának  vastagsága  4 — 8 mm.  közt  változik,  felülete  diszítetlen, 
kívül-belül  grafittal  fényesített. 

13.  Durva,  kavicsos  homokkeverékü,  barna  agyag  edénytöredék, 
falának  vastagsága  8 — 11  mm.  közt  váltakozik,  külső  felülete  görön- 
gyös, durván  grafitozott  s három  sor  apró  háromszög  benyomattal 
díszített. 

14.  Homokkal  és  apró  kavicsszemcsékkel  kevert,  fekete  agyag 
edénytöredék,  falvastasága  6 mm.,  fénytelen  felülete  egy-egy  központ- 
tól távolodó,  bekarczolt,  többszörös  negyedívalakú  díszítést  mutat,  mely 
az  egész  felületet  halpikkelyszerüleg  borítja. 

15.  Díszítési  motívumra  nézve  az  előbbihez  tökéletesen  hasonlító 
edénytöredék,  de  ennek  anyaga  sokkal  durvább  kavicskeverékü  fekete 
agyag,  falvastagsága  14  mm. 

16.  Kavicskeverékü  szürke  agyag  edénytöredék,  falvastagsága 
9 mm.  felülete  egyenetlen,  külseje  kevéssé  fényesített  s egymás  fölötti 
kajszasorokban  futó,  bekarczolt,  többszörös  ívalakú  díszítést  mutat. 
E díszítési  motívumot  illetőleg,  analógia  a szegedi  leletben  található. 

17.  Kavicsos  homokkeverékü,  fekete  agyag  edénytöredék,  fala 
7 mm.  vastag,  felülete  fénytelen,  külsejét  egyenes  sorokban  párhuzamos, 
rövid  bevagdalások  ékesítik. 

18.  Finomabb  homokkeverékü  agyagedény  töredéke,  melynek 

külső  és  belső  felülete  téglavörös,  közepe  fekete,  külseje  fényesített, 
falának  közép  vastagsága  14  mm. 

19.  Durvább  kovaszemcsés  feketeagyag  edénytöredék,  felülete 
kívül  fényes  téglavörös,  belül  fénytelen  fekete,  falvastagsága  1 cm. 

20.  Finomabb  homokkeverékü  agyagedény  töredéke,  1 cm.  vastag 
falazatának  belseje  fekete,  felülete  kívül-belül  barna  és  grafittal  fé- 
nyesített. 

21.  Igen  durva,  nagy  edény  töredéke,  anyaga  rosszul  égetett,  homo- 
kos, szürke  agyag,  12  mm.  vastag  falának  felülete  belül  szürke,  kívül 
téglavörös,  külsejét  sűrűn  egymásra  következő,  igen  durva,  egyenes 
bekarczolások  borítják. 

22.  Egy  durva  nagy  edény  nyakrészletes  anyaga,  falvastagsága, 
és  színe  mint  az  előbbié,  laposra  metszett,  karimájának  széle  kiszögelő 
csücsösödést  mutat. 

23.  Durva  nagy  edény  nyakrészlete,  anyaga,  falvastagsága  mint 
21.  számé,  törése  mindkét  szélén  barna,  belsejében  szürke  színt  mutat, 
karimájának  kissé  kihajló  széle  durva  benyomkodásokkal  van  czifrázva. 

24.  Igen  durva  edénytöredék,  anyaga  rosszéi  égetett,  kovaszemcsés 
szürke  agyag,  melynek  külseje  téglavörös,  falának  vastagsága  12  mm., 
felületéről  ujjnyi  széles  pártázat  emelkedik,  mely  ujjak  durva  benyom- 
kodásával  van  czifrázva. 

25.  Durva  fedő  darabja,  anyaga  rosszéi  égetett,  homokos  agyag, 
törése  mindkét  szélén  téglavörös,  közepén  szürke  színt  mutat. 

26.  Durva  fekete  agyag  edénytöredék,  külseje  téglavörös,  6 cm. 
hosszé,  2 cm.  széles  dudorodást  mutat. 

27.  Fekete  agyag  edénydarab,  3 cm.  hosszé,  2 cm.  széles  dudo- 
rodással. 

28.  Barna  agyag  edénydarab,  2 cm.  széles,  7 mm.  vastag  füllel, 
felülete  síma,  grafittal  fényesített. 

29.  Durva  fekete  agyag  edénydarab,  3 és  fél  cm.  széles  1.  cm. 
vastag  füllel. 

30.  Szürke  agyag  edénydarabka,  keresztben  átfért  dudorodással. 

31.  Tégla  színű  agyag  edénydarabka,  hosszában  átfért  dudo- 
rodással. 

32.  Fekete  agyag  könyökalaké  lapos  edényfül  grafittal  fényesítve. 

Ugyancsak  a felszínen  szétszórt  cserepek  és  csontok  között  talál- 
tam 20  kisebb-nagyobb  gömbölyded  meg  szögletes  kavics-  és  kődarabot, 
diónagyságtól  ököl  nagyságig,  3 békateknőt  egészben  s kettőnek  töre- 
dékét és  1 obszidiák  töredéket.  — Ily  eredmény  után  felismerve  a telep 
régészeti  fontosságát,  jónak  láttam  azt  behatóan  átkutatni.  Az  itteni 
ásatásom  eredményét  következőkben  jegyeztem  föl : 

A Szántó-ér  partjától  keletfelé  52  méter  távolban  terült  az  i-ső 
vörösesbarna  folt,  melynek  hamu  és  égettföld  keveréké  anyagát  egész 
terjedelmében  kiásattam  s az  így  támadt  ür  egy  négyszögletes  gödör 
alakját  mutatta,  melynek  mélysége  60  cm.,  hossza  3*80  m.,  szélessége 

2-30  m.  volt,  fenekét  természetes  sárga  agyag  képezte,  melyen  a tűz 
vöröses  foltot  hagyott.  E gödörben  a hamu  és  földkeverék  között 
számos  kisebb  darabra  tördelt  emlősállat  csontját  találtam  s ezekből 
tanulmányozás  végett  összeszedtem  6 szár,  3 áll,  2 bordacsont  töredé- 
ket és  2 fogat.  Találtam  mintegy  15  gömbölyű  és  szögletes  kavics  meg 
kődarabot,  diónagyságtól  ököl  nagyságig,  valamint  számos  edénytöre- 
déket, melyek  között  érdekesebbek  a következők  : 

33.  Egy  fazék  részlete,  melynek  nyaka  és  kissé  kihajló  karimája 
síma,  oldalát  négy  vízszintes,  sorban  körülfutó,  ujjak  hegyével  eszközölt, 
kerek  benyomkodások  ékesítik,  alját  kuszáit  vonalakban  egymást  szelő 
bekarczolások  borítják,  anyaga  kavicskeverékü,  rosszul  égetett,  barna- 
színű  agyag,  falának  vastagsága  10  mm. 

34.  Egy  fazék  nyaktöredéke,  kissé  kihajló  karimájának  széle  ferde, 
párhuzamos  bevagdalásokat  mutat,  nyakán  ujjak  hegyével  eszközölt 
durva  benyomkodások  egy  vízszintes  sorban  futnak  körül,  anyagíi  kavi- 
csos szürkésszínű,  rosszéi  égetett  agyag,  falvastagsága  6 mm. 

35.  Rosszul  égetett,  barna  színű  agyag  edényke  töredéke,  grafittal 
fényesítve,  melynek  3 cm.  átmérőjű,  kerek  behorpadása  képezte  az 
edényke  fenekét,  fala  4 mm.  vastag. 

36.  Igen  durva,  szürkésbarna  agyagedény  töredéke,  a felületből 
kiemelkedő  hullámzatos  vonaldíszszel. 

A 2.  gödör  az  elsőtől  délkeletre  28  méter  távolban  terült,  mély- 
sége 70  cm.,  hossza  2^50  m.,  szélessége  két  m.,  feneke  mint  az  első 
gödöré.  Tartalma  hamu  és  földkeverék  közt  szétszórt  nehány  kövecs, 
állatcsont  és  edénytöredék. 

A harmadik  gödör  a 2-tól  keletre  6 m.  távolban  feküdt,  mélysége 
90  cm.,  hossza  4 m.,  szélessége  4 m.,  feneke  mint  az  első  gödöré. 

Tartalma  hamu  és  föld  közé  kevert  állatcsontok,  — melyek  közül 
összegyűjtöttem  2 szár,  2 borda  és  egy  csigolyacsontot,  — továbbá 
7 kavics  és  kődarab,  diónagyságtól  ökölnagyságig,  valamint  számos 
edénytöredék  melyek  közül  legérdekesebbek  a következők  : 

37.  Kovaszemcsés,  barnaszínü,  rosszéi  égetett  agyag  edénytöre- 
dék,  falának  vastagsága  7 mm.  felületét  egymást  szelő  függélyes  és 
ferde,  durván  bekarczolt  széles  vonalak  borítják. 

38.  Szürkésbarna  durva  agyagedény  töredéke,  felületét  köröm- 
benyomkodások  díszítik. 

A 4.  gödör  a 3-iktól  északkeletre  6 méter  távolban  terült,  mély- 
sége 90  cm.,  hossza  3 m.,  szélessége  2 m.,  feneke  mint  az  első  gödöré. 
Tartalma  mint  a 2.  gödöré. 

Az  5.  gödör  a 4-iktől  délkeletre  5 m.  távolban,  mélysége  50  cm., 
hossza  3’50  m.,  szélessége  2^50  m.,  feneke  mint  az  első  gödöré. 
Tartalma  hamu  és  égettföld  keverék  közt  szétszórt  állatcsontok,  ezek- 
ből összeszedtem  1 csigolya  és  2 állcsonttöredéket,  továbbá  2 kisebb 
kődarab  és  sok  edénytöredék,  melyek  közt  legérdekesebb  a következő : 

39.  Igen  durva  edénytöredék,  anyaga  rosszúl  égetett,  kovaszemcsés 

szürke  agyag,  melynek  külseje  téglavörös;  falának  vastagsága  12  mm., 
felületéről  ujjnyi  széles  pártázat  emelkedik,  mely  ujjak  durva  benyom- 
kodásával  van  czifrázva. 

A 6.  gödör  az  5-től  délkeletre  20  méter  távolban  esett,  mélysége 
70  cm.,  hossza  3-50  m.,  szélessége  2-50  m.,  feneke  mint  a 2.  gödöré. 

A 7.  gödör  a 6-iktól  keletre  1 1 méter  távolban  esett,  mélysége 
65  cm.,  hossza  3^50  m.,  szélessége  2* 50  m.,  feneke  mint  az  első  gödöré. 
Tartalma  mint  a 2.  gödöré. 

A 8.  gödör  a 7-től  északkeletre  6 méter  távolban  feküdt,  mélysége 
80  cm.,  hossza  3 m.,  szélessége  2 m.,  feneke  mint  az  1.  gödöré.  Tar- 
talma mint  a 2.  gödöré. 

A 9.  gödör  a 3-iktól  délre  10  méter  távolban  esett,  itt  az  árvíz  a 
kulturföldet  a gödör  tartalmával  együtt  elsodorta,  csupán  a sárga  agyag 
fenekén  az  égés  vörös  foltja  volt  látható. 

A 10.  gödör  a 9-iktől  délnyugatra  10  méter  távolban  terült,  mély- 
sége 50  cm.,  hossza  2^50  m.,  szélessége  2 m.,  feneke  mint  1.  gödöré. 
Tartalma  mint  a 2 gödöré. 

Az  első  gödörtől  keletre  pár  lépés  távolban  átlag  20  cm.  mélyen 
a kulturföldben  egy  az  eke  által  részben  már  megbolygatott  sírt  talál- 
tam — amennyiben  az  állcsont  egy  része  kiszakítva  a felszínen  hevert 
s az  edények  szét  voltak  törve,  — a temetkezés  puszta  földbe  történt, 
koporsónak  semmi  nyoma  sem  látszott. 

Az  emberi  csontváz  fejjel  nyugotnak  fordítva,  hanyatt  fekve, 
kinyújtott  tagokkal,  testhez  zárt  karokkal  volt  elhelyezve;  a kopo- 
nyát eredeti  helyén,  de  sértett  állapotban  találtam,  a csontváz  más 
részei  épek. 

A tárgyak  melyek  a csontváz  mellékletét  képezték,  következők : 
mellén  egy  6 cm.  hosszú  bronztü,  melynek  felső  vége  kis  tekercsesé 
szélesből  oly  módon,  mint  a népvándorláskori  leletekben  talált  függők- 
nél pl.  a nemes-ócsainál  (lásd  Arch.  Ért.  XIV.  k.  LI.  táb.  5.  sz.)  vagy 
a szécsényiek  és  letenyeieknél ; sajnálatomra  a tő  feje  később  letört  és 
elveszett. 

Baloldalánál  egy  hegyes  csúcsban  végződő,  rozsdaemésztett  vas  tőr, 
pengéjének  hossza  29  cm.,  legnagyobb  szélessége  5 cm.,  markolata  lapos 
csücskös  gombocskában  végződik  — hasonlólag  a nemes- ócsai  kardhoz 
— s ezen  szövet  maradványai ; a penge  oldalán  pedig  a tok  famaradvá- 
nyai szemlélhetők.  Lábainál  durva  edények  széttört  darabjai,  melyek 
anyaguk  és  diszítményeikre  nézve  megegyeznek  a felszínen  és  a göd- 
rökben találtakkal  pl.  a következő  (40.  sz.) : igen  durva  edénytöredék, 
anyaga  rosszúl  égetett  kovaszemcsés,  szürke  agyag,  melynek  külseje 
téglavörös,  falának  vastagsága  12  mm.,  felületéről  ujjnyi  széles  pártá- 
zat emelkedik  ujjak  durva  benyomkodásával ; továbbá  hat  apró  kova- 
szilánk és  két  lapos  fehér  gyöngyszem  alabastromból. 

Mint  a gödrök  tartalma  mutatja,  azok  a telep  lakóinak  tűzhelyei 
voltak;  a bennök  talált  edények  főzőedényeik ; az  állatcsontok  pedig  a 


tápszereikül  használt  emlősállatok  csontjai,  melyek  között  túlszámmal 
van  az  ökör,  ló,  birka  és  disznócsont. 

Ily  durva  főzőedényekben,  mint  az  itteniek  — melyek  gyakran 
io — 14  mm.  vastag  falazattal  birnak  — a viz  csak  lassan  melegedhe- 
tett ; valószínű  tehát,  hogy  a kavicsok  és  kődaraboknak  — melyek  itt 
egy  gödörből  sem  hiányoztak  — czéljok  az  lehetett,  hogy  megtü- 
zesítetvén,  az  edénybe  vettettek,  hogy  a víz  melegedését  gyorsítsák. 
— A sírban  lelt  kovaszílánkok,  úgyhiszem,  tűz  kigyujtására  hasz- 
náltattak. 

Ama  körülmény,  hogy  a fölszínen,  a tüzhelygödrökben  és  a sír- 
ban talált  edények,  különösen  a 24.,  39.,  40.  számú  edénytöredékek, 
anyagukra,  égetésükre  és  díszítményeikre  nézve  annyira  hasonlók, 
mintha  egy  ugyanazon  edény  részei  volnának,  igazolja  azon  föltevést, 
hogy  azok  egykorúnk,  következőleg  a temetkezés  is  egykorú  a tüz- 
helygödrökkel.  A sírban  vastőr  találtatott,  tehát  a telep  edényei  is 
a vaskorba  tartoznak,  e vastőr,  valamint  a bronztü  is  oly  tárgyak- 
kal analóg,  melyek  a népvándorlási  kor  végéről  származnak,  tehát  az 
ekeli  telep  kora  is  a népvándorlás  utolsó  századába  tehető. 

Végh  Adorján. 

(Aranylelet.)  Somogyomon,  Kisküküllő  vármegyében,  a múlt  évben 
oláh  földművelők  szántásközben  egy  agyag  edényre  akadtak,  melyet  tüs- 
tént széttörtek,  s mely  a m.  n.  múzeumba  került  töredék  után  Ítélve, 
nem  korongon,  de  kézből  készült  elég  durva  készítménv  volt.  Az  agyag 
edényben  rejlett  egy  bronz  edény,  vékony  lemezből,  melynek  alakja  a 
classicus  régiség  culturájának  befolyását  mutatja,  ezt  is  széttörték  a 
találók,  feneke  hibázik  s testének  egy  része.  Ebben  csakugyan  arany 
kincs  volt  elrejtve,  jelesen  26  drb.  kerék  pajzs-alakú  díszítmény  (pha- 
lerae)  három  különböző  nagyságban,  18  drb.  szívalakú  arany  lánczszem, 
13  drb.  vékony  sodronycsavar,  158  kisebb-nagyobb  gyöngyszem,  és  egy 
43  grammot  nyomó  rög  aranyból,  ezeken  kívül  5 ezüst  gyöngyszem. 
Szily,  Kisküküllő  vármegye  alispánja,  közvetítése  következtében  e 
tárgyak  a m.  n.  muzeum  birtokába  kerültek.  Az  arany,  a mint  az 
erdélyi  leleteknél  majd  mindig  tapasztaljuk,  nem  tiszta,  hanem  részben 
ezüsttel  van  vegyítve,  miért  színe  halavány.  Ez  azonban  nem  mester- 
séges, szándékos  előállítás.  Nagyágon  és  Vöröspatakon  az  arany  most 
is  ezüsttel  keverve  találtatik  s ugyanolyan  színű,  mint  az  arany  régi- 
ségek, melyeket  e vidéken  találunk  ; a lakók  nem  foglalkoztak  az  ezüst- 
nek elválasztásával  az  aranytól  s ékszereiket  egyenesen  oly  aranyból 
készítették,  a minőt  a bányából  nyertek. 

A pajzs  alakú  díszítmények  alakjukra  nézve  hasonlók  egymáshoz, 
két  darab  nagyobb.  Alakjok  a Í34.  oldalon  1.  szám  alatti  rajzból  lát- 
ható: közepén  a domború  kerékdudort  kivert  gyöngysor  környezi,  ezt 
körülveszi  egy  keskeny  domború  karima,  melyen  túl  a paizsalakú  bog- 
lárt kiegészíti  a széles  domború  karima,  alól-felül  gyöngysorral ; a fel- 
sőből hárántékosan  az  alsóhoz  hármas  gyöngysorral  három  vonal,  mely 

a boglár  mezejét  három  részre  osztja,  s annak  mindegyike  ismét  há- 
rom nagyobb  kivert  gyöngygyei  van  díszítve;  súlyuk  19 — 1 és  18 — 9 
gramm  ; a 13  középnagyságú  phalera  alakja  ugyanazon  tábla  2-ik  szá- 
mából kivehető  : ezeknél  elmarad  a keskeny  domború  szalag,  a középső 
két  gyöngysor  közt,  melyek  csak  egy  kis  mélyedés  által  választatnak 
el  egymástól;  súlyuk  változik  9 — 3 és  10 — 9 közt,  a legkisebbek  közt, 
melyeket  3.,  4.  és  5.  sz.  alatt  lerajzolva  látunk  négy  különböző  válto- 
lozatot  találunk  : 1)  két  gyöngy-körözettel,  az  egyikkel  a karima  végén, 
a másikkal  a középső  dúdoremelkedés  körül,  hol  három,  hol  négy  na- 
gyobb gyöngyből  álló  háromszor  visszakerülő  díszítéssel  a széles  ka- 
rimán (134.  old.  4 — 5.  szám);  2)  az  alak  hasonló  az  elsőhöz,  de  a belső 
gyöngykörözet  elmarad  ; 3)  a belső  pontkörözet  megmarad,  de  a hár- 
mas gyöngy  elmarad;  4)  mind  a belső  pontkörözet,  mind  a hármas 
dudorok  hiányzanak.  Ezeknek  súlya  4 — 2,  4 — 4,  4 — 5,4 — 6,  4 — 7 gramm, 
4 és  3 — 9.  Mindezen  huszonhat  pajzsalakú  díszítmény  felül  és  alúl  közel 
a karimához,  keresztül  van  lyukasztva,  hogy  felvarrathassék,  látszik 
tehát,  hogy  ruhára  alkalmaztatott.  Tudjuk,  hogy  a római  katonák  ru- 
hájok  felett  ily  phalerákat  hálóformában  összevarrt  szalagokon  viseltek 
kitüntetésül,  sőt,  hogy  ily  phalerák,  melyekről  De  Linas  bővebben  érte- 
kezik,* a késő  római  császárok  ruházatán  is  fordúlnak  elő.  A római 
írók  azonban  nemcsak  a pectorálén  említik  a phalerákat,  hanem  a 
lószerszámnál  is.  A barbár  népek,  melyek  nem  rendelkeztek  oly  erős 
házakkal  és  szekrényekkel,  mint  mi,  aranyukat,  melynek  becsét  ismerték, 
ékszerekre  szokták  felhasználni,  melyeket  személyökön  hordhattak  és 
megvédelmezhettek.  De  ezeket  oly  alakban  szerették  készítve  látni, 
mely  értékesítésöket  is  könnyíti.  Több  író  kimutatta  már,  hogy  az  ókor 
barbárjai  gyűrűket,  karpereczeket,  lánczszemeket  használtak  nemcsak 
csereeszközül,  de  valóságos  pénzül  s ezt  csakugyan  bebizonyítva  láttuk 
több  leletnél,  melyek  hazánkban  találtattak : így  jelesül  a szigeti 
leleteknél,  mely  egész  kiterjedésében  jutott  a múzeumba,  hol  annak 
csak  egy  része  vétetett  meg,  megmérlegelhettük  az  egyes  darabokat  s 
azt  találtuk,  hogy  azoknál  is  9 és  10  gramm  közt  változott  a karikák 
súlya,  voltak  aztán  18  és  20  grammosok,  végre  50  grammosok,  mindez 
mutatja,  hogy  készítésüknél  volt  tekintet  a súlyra,  s hogy  a különböző 
nagvságúaknál  volt  bizonyos  arány,  mely  különösen  megfelel  a mace- 
dóniai pénzlábnak.  Különös,  hogy  a somogyomi  phaleráknál  is  ugyan- 
ez arány  uralkodik,  itt  is  találunk  4 — 5 grammos,  azután  9 — 10  gram- 
mos, végre  18 — 20  grammos  díszítésekre,  melyek  tehát  mind  a két 
czélnak  megfeleltek,  ékszerek  is  voltak  s pénzdarabok  is. 

Ugyanezt  mondhatjuk  a szívalakú  lánczról,  melynek  18  tagja  együt- 
tesen 167  grammot  nyom,  alakjok  a mellékelt  tábla  6.  száma  alatt  lát- 
ható. Ily  alakú  aranylánczok  gyakran  fordúlnak  elő  hazai  leleteinkben 


* Orfévrtrie  mérovingienne,  les  oeuvres  de  Saint-Éloi,  etc.  Paris  1864.  105. 

és  szintén  úgy  ékszerül,  mint  pénzül  használtattak.  A 7 -ik  szám  alatt 
látjuk  a sodronycsavarokat,  a 8 ik  szám  alatt  az  arany  gyöngyöket  s 
a 7 -ik  szám  felett  a 4 ezüst  gyöngyöt,  mely  annyiban  érdekes,  hogy 
a lelet  korára  némely  világot  vet.  Az  ezüstnek  elválasztása  más  fémektől, 
melyekkel  keverve  találtatik,  már  nagyobb  tudományt  és  magasabb 
culturát  tételez  fel,  mint  az  arany  díszítések,  melyeknek  anyaga  köny- 
nyebben  ki  volt  olvasztható  az  anyakőből,  sőt  mely  hazánkban  sok- 
szor termésalakban  is  fordul  elő.  E szerint  e lelet  nem  tartozik  a régi 
bronzkorhoz,  mire  a bronz  edény  alakja  is  vall,  sőt  bizonyítja,  hogy 
e barbárok  összeköttetésben  voltak  már  a civilisáltabb  nemzetekkel 
akár  a rómaiakkal,  akár  a görögökkel,  de  a lelet  korát  és  nemzetiségét 
szabatosabban  meghatározni  nem  bírjuk,  azt  tehát  nem  tudjuk,  vájjon  a 
dákoknak  vagy  keltáknak  tulajdonítsuk,  ámbár  ez  utóbbiak  díszítmé- 
nyei közt  találkozunk  néha  hasonló  alakokkal,  mint  a mi  leletünknél. 
A lelet  legnagyobb  része  a rauzeum  tulajdona,  az  erdélyi  múzeumba 
és  a nagyszebeni  Bruckenthal-muzeumba  egy-egy  boglár  a középnagy- 
ságúakból,  a kisebbek  változatából  egy-egy  lánczszem  s gyöngy  jutott. 

Pulszky  Fercncz. 

(Emlékek  és  leletek.)  Római  sírok  Pannóniában.  Nem  gyakori 
dolog-  Pannóniában,  hogy  ugyanegy  esztendőben  két  ép  római  sírra 
akadjunk.  A múlt  év  ily  ritka,  szerencsés  esztendő,  mert  megtörtént, 
hogy  Budán  november  elején  fölbonthattunk  egy  elzártságában  tel- 
jesen érintetlen  sarkophagot  és  alig  néhány  héttel  utóbb  Felcsuthról 
hasonlót  jelentettek  a múzeumnak.  Egyik  esetben  sem  lehettem  kincs- 
ásó, a szerencsében  csak  annyi  a részem,  hogy  mindkét  kincset  őrizhe- 
tem a múzeumban  — azért  a szemtanuké  a lelet  történetének  elmon- 
dása, reátn  csak  az  ismertetés  és  némi  magyarázat  terhe  nehezül. 

I.  Budaujlaki  iörök-utczai  lelet.*  A lelet  körülményeit  dr.  Tergina 
Gyula  így  adja  elé:  «i88o-ik  évi  november  hó  3-án  a II.  kér.  Török- 
utczában  épen  Gül-Baba  sírja  alatt,  és  a « Gyógyforráshoz » czímzett 
szállodától  100  lépésnyi  távolságra,  a Lukács-fürdő  közelében,  csatorna- 
ásás közben  a munkások  egy  római  kőkoporsóra  bukkantak. 

A fővárosi  mérnöki  hivatal  a leletről  tudomást  szerezvén,  dicsé- 
retre és  követésre  méltó  gyorsasággal  tett  a m.  n.  muzeum  igazgató- 
ságának jelentést,  úgy  hogy  a régiségosztályi  őr  távollétében  az  igaz- 
gatóság engem  küldvén  ki,  már  novemb.  4-én  megjelenhettem  a hely 
színén,  a hol  a koporsót  bántatlanúl  hagyták  addig,  míg  a múzeumi 
kiküldött  megjelenik. 

A kőkoporsó  1 *65  cm.  mélységnyire  volt  a földben.  Miután  az 
egész  kőkoporsót,  annak  nagy  súlya  miatt  az  nap  délutánján  kiemelni 
már  úgy  sem  lehetett,  felbontatlanúl  hagyni  pedig  az  egész  éjen  nem 
volt  tanácsos,  nehogy  valaki  kirabolja,  Havas  Sándor  és  Peccári 

* Előadatott  a Rég.  és  Embertani  Társ.  1880.  évi  nov.  28-ki  ülésén. 

alkapitány  urak  jelenlétében  hozzáfogtunk  a kőlap  kiemeléséhez  és  a 
sír  felbontásához. 

A kőkoporsó  fedele  fölemeltetvén,  egészen  beláthattunk  annak 
belsejébe,  és  csakhamar  örömmel  győződtünk  meg  arról,  hogy  itt  egy 
egészen  ép  és  teljesen  sértetlen  római  sírlelettel  van  dolgunk,  a mely- 
ben a tárgyak  érintetlenek  voltak,  úgy  a mint  azok  a halott  mellé 
eltemettetése  idejében  helyeztettek  el. 

Elkezdettük  tehát  a sír  kitakarítását.  A koporsóban  mely  éjszak- 
ról délnek  feküdt,  a csontváz  is  ilyen  éjszak-déli  irányban  volt  elhelyezve, 
de  a beszivárgó  iszapos  föld  által  csak  nem  egy  lábnyi  magasságra 
eltöltve  találtuk.  Miután  tehát  a földet  rétegenkint  gondosan  eltaka- 
rittattuk,  magában  a sírban  a hulla  mellett  a következő  tárgyakat 
találtuk  elhelyezve.  (Lsd.  a rajzot  137.  old.,  mely  a nyitott  koporsót 
felülről  mutatja;  oldalt  a födél  keskenyebb  lapja  látszik).  A hulla  fejénél 
jobb  oldalt  egy  38  cm.  magas  12  cm.  átmérőjű  kétfülü  üvegedény  volt, 
dűlt  helyzetben,  ugyan  ilyen  magasságú  és  méretű  üvegedény  volt  a 
sír  alsó  részében  is  a váz  lábainál  jobb  és  bal  felől,  de  a bal  oldali 
üvegedény  mellett  még  egy  14*5  cm.  magas  üvegpohár  is  feküdt. 
(Lsd  a 139.  oldalon  1,  2,  3,  5 szám  alatt.) 

A fej  melletti  és  a sír  alsó  részének  jobb  oldalán  talált  üvegedé- 
nyek épek  voltak,  valamint  az  ivópohár  is,  de  a sír  alsó  részének  bal- 
oldalán fekvő  üvegedény  a benyomuló  föld  által  összezuzatott. 

Az  összetört  részeket  azonban  az  iszapból  gondosan  kiválogatva, 
az  egyes  darabokból  sikerült  ez  üvegedényt  is  egészen  összeállítani 
és  összeragasztani,  s azután  kitűnt,  hogy  alakra  nézve  ez  is  csaknem 
egészen  egyenlő  az  előbbiekkel,  és  csak  az  edény  fülei  vannak  vala- 
mivel durvábban  készítve. 

A földrétegeket  tovább  szedve,  a csontváz  jobb  keze  mellett  egy 
i2'8  cm.  hosszú  vaskést  találtunk,  a melynek  pengéje  egy  2 cm.  széles 
arany  karikával  van  a nyélhez  erősítve,  mellette  pedig  egy  2' 1 széles 
arany  karika  feküdt,  mely  minden  kétséget  kizárólag  a késhez  tarto- 
zik és  a kés  nyelének  zárfoglalatáúl  szolgált.  (139.  oldalon  13.  sz. 
ábra.) 

A bal  kéz  mellett  egy  204  cm.  átmérőjű  ezüst  tányér  egy  8 cm. 
magas,  9 cm.  átm.  ezüst  csésze  és  egy  14/5  cm.  hosszú  ezüst  kanál 
feküdt,  (u.  o.  táblán  9.,  8.,  6.  számú  ábrák.) 

A hulla  dereka  táján  leltünk  egy  12  cm.  magas  feketés  anyag'- 
ból  készült  szobrocskát  (141.  oldalonj  és  egy  bronz  dobozt  (139.  olda- 
lon 7.  ábra),  a mely  porszerü  feketés  anyagot,  talán  illatszert  tartal- 
mazott. A mell  táján  egy  38  cm.  hosszú  vékony,  nyakú  üvegedény 
feküdt  (u.  o.  4.  szám)  ; a térdcsont  mellett  pedig  egy  arany  csat.  (u. 
o.  11.  ábra.) 

A sír  alsó  részében  a földből  még  egyes  üvegtöredékeket  szed- 
tem össze,  melyek  hihetőleg  egy  üveg  csészének  részei  voltak,  de 
oly  apró  darabkákra  voltak  töredezve,  hogy  e részecskékből  az  egész 

edényt,  mint  ez  az  előbbinél  sikerült,  teljes  lehetetlen  volt  össze- 
állítani. 

A sírnak  kitakarítását  este  jó  későn  fejeztük  be,  a lelt  tárgyakat 
pedig,  magát  a teljes  csontvázat  is,  mely  egy  jól  kifejlett,  erős  és 
magas,  30  éven  túli  római  férfié  lehetett,  a múzeumba  szállítottam. 

Másnap,  nov.  4-én,  az  utazásról  megjött  régiségosztályi  őr  jelenlété- 
ben, magának  a koporsónak  kiemeléséhez  fogtunk  hozzá,  a mely  nagy 
súlyánál  fogva  csak  is  emelő  gépek  segélyével  volt  eszközölhető,  és 
még  így  is  egész  napi  munkát  vett  igénybe,  de  este  felé  ezt  a mun- 
kát is  sikerült  bevégezni,  a kőkoporsót  pedig  teljes  épségben  a mú- 
zeum udvarára  szállítani. 

A kőkoporsó  méretei  a következők  : 

Egész  magassága  1 m., 
az  alsó  rész  magassága  70  cm., 
az  alsó  rész  hossza  2'20  cm., 
tetejének  hossza  2^25  cm., 
az  alsó  rész  szélessége  g’2  cm., 
tetejének  szélessége  rí  2 cm., 
az  oldalfal  vastagsága  6 cm., 

a sarkophag  áll  egyszerű  négyszögletű  sírládából,  és  egy  mind- 
egyik oldalán  3 — 3 (összesen  6)  félgömb  alakú  dudorral  ellátott  há- 
romszögű keresztmetszéssel  biró  tetőből. 

A koporsón  a szépen  kifaragott  mező  el  van  készítve  a felirat 
számára,  maga  a felirat  azonban  hiányzik . arról. » 

Dr.  Tergina  úrral  bizonyára  mi  többiek  is  méltán  sajnáljuk, 
hogy  a gazdag  kincs  egykori  tulajdonosát  nem  méltatták  utódai  arra, 
hogy  nevét  a már  kisimított  mezőbe  vésették  volna. 

Még  is  fontosabbnak  tartjuk  azonban,  hogy  legalább  meg  van  a 
kincs,  olyan  kincs,  melynél  érdekesebbet  római  sír  azóta,  hogy  Róme- 
rünk  1863-ban  felbontotta  a Drasche-féle  telken  lelt  híres  sarkophagot 
— a múzeumnak  nem  jutott. 

Ha  a csontváz  nem  hirdetné,  hogy  férfi  volt  a sír  lakója,  a lelt 
tárgyakból  alig  sejtenék. 

Az  aranylemezü,  gyönge  markolattal  ellátott  apró  vas  tőrök 
(139.  oldalon  12.,  13.  számú  ábrák)  inkább  nő  mint  férfi  kezébe 
valók,  az  ezüst  karika  (10.  sz.  ábra),  a piperés  szelencze  (7.  ábra),  a 
hosszúkás  illatszeres  üvegedény  (4.  ábra)  szintén  nőre  vallanak.  Mint 
rendesen  történt,  a mit  a halott  életében  használt,  fegyvert,  ékszert, 
eszközt  stb.  sírjába  raktak.  Gazdag,  előkelő  egyén  lehetett,  mert 
a kanál,  a csésze  és  tányér  ezüst ; arany  a szíjcsat,  a tőr  markola- 
tán a penge  tövét  övedző  szalag  s a végső  tok.  A nagy  üvegedé- 
nyek sem  kerülhettek  ki  szegény  ember  háztartásából ; szokatlan 
nagyságúak  és  egész  felületök  vésett  ornamentekkel  van  borítva. 
Ez  üvegedények  használatát  síremlékekből  ismerjük,  Rajna  melléki 
domborműves  sírtáblákon  az  ágyon  kényelmesen  heverő  alak  lábainál 


a háromlábú  asztal  (tripodium)  s az  asztal  mellett  magas,  füles,  ily 
fajta  edények  állanak  a földön,  víznek  vagy  bornak.* 

Legérdekesebb  az  egész  leletben  egv  gagatból  '**  faragott  kis 
szobrocska.  Morelli  Gusztáv  mesteri  vésője  oly  fametszetet  készí- 
tett róla,  mely  a legszebb  külföldi  metszetekkel  vetélkedik.  Ter- 
mészetes nagyságban.  Egy  öreg  ember  gondolatokba  merülve 
zsámolyán  íil,  arczának  támasztja  jobbja  három  ujját,  balkeze  pe- 
dig nyitott  könyvet  fog.  Feje 
aránytalanul  nagy,  szemei  dti- 
ledtek,  fülei  nagyok  és  maga- 
san ülnek,  haja  rövidre  van 
nyírva,  törzsökös  teste  javában 
meztelen  , csak  bal  válláról 
csüng  alá  a köpeny,  mely 
czombjait  meg  térdeit  is  ta- 
karja. A mint  itt  előttünk  ül 
az  öreg,  rómaiaknál  szokásos 
görög  nevelőt  képzelünk  benne. 

Inkább  szolga  a mi  emberünk, 
mint  philosophus,  bár  könyve 
s elmélkedő  magatartása  is  an- 
nak sejtethetné,  de  lényében 
semmi  méltóság.  A szobrocska 
kemény,  de  fölötte  ügyes  alakí- 
tása még  leginkább  a eh  inai  ré- 
gibb elefántcsontgombok  genre- 
alakjaira  emlékeztet.  Csak  leg- 
végül említjük,  hogy  maga  az 
anyag  is  figyelemre  méltó.  A 
régi  korból,  csak  elvétve  is,  mint 
ritkaság  kerül  elő  a gagat.  Ha 
megtörténik,  hogy  egy  gyűjte- 
ményben — mint  voltak  pl.  a 
Schaaffhausen  - Mértén s asszo- 
nyéban — néhány  gagatgomb,  gagatszobor  a budaujlaki  római  sírból. 
gyöngy,  karika,  Stylus  és  pál- 

czácska  van,  társaink  a Rajna  mellett  értekezésekkel  ünnepük  e ritka 
eseményt.  Szobrocskát  ez  anyagból  semmi  európai  múzeumban  nem 
láttam  és  már  e nagy  ritkaság  miatt  is  sajnálni  való,  hogy  nem  ma- 
radt teljes  épségében.  Megártott  neki  az  átmenet  a nedves  sírból  a 
száraz  levegőre,  a szén  természeténél  fogva  repedezni  kezdett  és  egy 


Jahrb.  J.  V.  f.  Rheinlde  IX.  füzet,  VI.  tábla  és  Urlichs  «Röm.  Grabsteine 
in  Kölni)  u.  o.  XXXVI.  fűzet  i.  és  4.  tábla. 

túlbuzgó  szakkedvelő  el  is  ejtette,  onnan  a kagylós  törésű  csorbulá- 
sok az  egyik  oldalán.  Most  gelatinoldatban  áztatva  békében  ott  büsz- 
kélkedik osztályom  harmadik  szobájában.  Morelli  a mindenféle  hiá- 
nyokat is  mesteri  kézzel  reprodukálta.  A kerek  pálcza,  melynek  végét 
az  ülő  alak  ékíté,  csak  néhány  cent.-rel  hosszabb,  mint  itt  rajzban 
mutatkozik  • véglapja  egyenetlen  s így  nem  tudni  mennyi  tört  le 
belőle,  hogy  minő  hosszú  lehetett  a pálcza  és  mi  volt  tulajdonképeni 
rendeltetése. 

Ha  végig  nézünk  a sarkophagon  s a benne  megőrzött  régisége- 
ken, nem  találunk  bennük  támpontot,  melyből  kiindulva  korukat  köze- 
lebbről meg  lehetne  állapítani.  Legfölebb  annyit  mondhatni,  hogy 
egész  hasonló  üvegedényeket  a Rajna  vidékén  harmadik  századbeli 
sírokban  találtak  s hogy  az  aranycsat  nagyon  közel  jár  azon  idomhoz, 
mely  népvándorláskori  leletekben  maradt  fenn.  Mint  adat  az  aquin- 
cumi topographiához  szintén  fontos  a törökutczai  sírlelet,  elősegíti  a 
dunamelléki  út  pontos  mepállapítását,  a mely,  miként  utóbb  a vízve- 
zetéki csövek  lerakásánál  működő  munkafelügyelőtől  megtudtam, 
csakugyan  egész  közel  a sarkophag  mellett  vonul  el.  Állítólag  kevés 
mélységre  a mai  lóvasúti  sínek  alatt,  alig  két-három  lábnyira  reá- 
akadtak. E sír  végre  új  bizonyíték  arra  az  állításra,  hogy  a Lukács- 
fürdő tájékán  nem  terjedt  túl  a római  város. 

b)  A felcsutlii  sír.  Múlt  évi  októberhó  23-án,  őszi  szántás  alkal- 
mával Veisz  Mór  birtokos  földjén  kőtáblában  ütközött  az  ekevas.  Falun 

kívül  esik  a hely,  nem  messze  egy  hajdani  tótól,  közel  a malomhoz. 

Azon  a vidéken  máskor  is  ta- 
láltak már  római  nyomokat,  tég- 

lákat s hasonlókat,  de  útról  mely 
arra  tartott  volna,  nem  tudott 
a birtokos  hírt  adni.  Mégis 
minden  valószínűség  szerint  arra 
vonúlt  a pannoniai  belföldi  utak 
egyike  az  Óbuda  - Csákvári- 
Aquincum-Florianae-i  út.  A sírt 
négy  egyszerű  kőtábla  alkotta, 
mely  kőlappal  volt  födve  s az 
így  alkotott  koporsó  alja  téglák- 
kal volt  kirakva.  A 69  cm.  szé- 
les és  212  cm.  hosszú  felső  kő- 
lapot mintegy  80  cmnyi  föld- 
réteg borította,  melyet  az  eke- 
vas áthasított.  Dicséretre  méltó  a birtokos  óvatossága:  személye- 

sen jelen  volt  a sír  felbontásánál  és  csak  így  történhetett,  hogy  a 
teljesen  ép  sírleletből  a csontvázon  kívül,  összegyüjthette  az  egész 
tartalmat,  melyet  Szinnyey  Otmár  úr  közbenjárásával  kérésemre  rög- 
tön a n.  múzeumnak  küldött.  Veisz  úr  azt  mondja,  hogy  a koporsó 

hossztengelye  éjszakdélnek  állott;  a halott  koponyáját  délfelé  lelték. 
A csontváz  mellett  fölszedett  tárgyak  nö  sírjára  vallanak;  vannak 
köztük : aranysodronyú  fülbevaló,  apró  gyöngyszemek  aranyból,  van 
bronz  karperecz  (142-dik  oldalon),  két  bronz  gyű- 
rű, egyik  nyílt  másik  zárt,  és  födeles  illatszertartó 
tok  (183-dik  oldalon);  oda  utal  végre  a fény- 
nyomatban idezárt  ékszerszekrény  oldala.  Kaptuk 
még  egy  bronz  lemezű  csésze  töredékét,  rozsdás  vas 
pálczákat,  sárgás-zöld  mázu  füles  korsót  (144.  olda- 


lon) és  két  apró  bronz  érmet  I.  Valentinianus- 
tól,*  melyek  a lelet  korául  a negyedik  század  első 
felét  állapítják  meg.  — Miként  a budai  leletben  a 
kis  öreg  paedagogus  szobrocskája  adja  meg  az  egész 
kincsnek  főértékét,  úgy  itt  az  ékszerszekrényke,  mely 
egész  oldalán  dombormüvekkel  van  díszítve. 

A szekrényke  fából  van  készítve,  az  alakok 
bronzpléhből  vannak  kidomborítva.  Mint  a kulcs- 
lyuk mutatja,  megvan  a szekrény  homlok  oldala  fö- 
delestől,  oldalát  két  sor  alak  és  közepeit  keske- 
nyebb fries,  födelét  szintén  egy  sor  alak  díszítette ; 
másik  három  oldalából  csak  számba  vehetetlen  töre- 
dékek maradtak.  Négy  egyforma  nagyságú  kép  tölti 
be  az  alsó  közt.  Mindegyik  lesbosi  kymával  van  be- 
keretelve.  Az  első  három  alak  bacchikus  tánczot 
járó  férfi  és  két  nő,  az  utolsó  múzsa.  A görbe 
pásztori  bot,  mely  kezében  van,  nem  eléggé  jellemzi 
a múzsát,  az  öltözet  is  a szokásos  felső  és  alsó 
öltönyből  áll,  de  hogy  a tragoedia  múzsája  legyen, 
fölötte  és  mellette  kidomborított  név  MELPOME  | NE 
mutatja.  A tánczoló  férfiú  meztelen,  csak  chlamys 
szállong  tova  bal  válláról.  Jobbra  fordul,  de  egyút- 
tal visszatekint  s így  a három  elkülönített  alak 
benne  csoporttá  egyesül.  Kinyújtott  kezében  a görbe 
pásztori  bot,  baljával  fogja  a kecskebakot,  lába  alatt 
a kígyós  szekrény  (cista  mystica),  melynek  félig 
emelt  födele  alól  kibúvik  a kigyó.  A női  bacchansok  is  ily  jelző 
symbolumokkal  vannak  ellátva.  A jobbik  fürtöt  tart  egyik,  thyrsust 
másik  kezében,  párduczmacska  ágaskodik  előtte.  A vele  szemközt 
lépdelő  nő  mellett  is  látunk  ily  macskaidomu  állatot,  míg  egyik  kezé- 
ben a görbe  bot,  másik  kezében  a veder  (simpulum). 

A felső  sorbeli  szélső  alak,  billikomot  tartó  férfi  még  szorosan 
e körhöz  csatlakozik.  A túlsó  végén  ismét  múzsát  látunk,  ezúttal 
határozottabb  jellemzéssel,  mert  kezében  van  a parókás,  víg  álarcz, 

a vígjáték  múzsáját  jelezve,  miként  a T HALI  A felirat  is  bizo- 
nyítja. 

A kulcslyuk  tájékán  csupasz  lemezek  borítják  a fát  s ezekre 
nyilván  nem  kezdettől  fogva  voltak  a kisebb  négyszögü  képek  reá- 
illesztve. A gyönge  bronzkéreg  bizonyára  már 
több  helyütt  rozzant  volt,  mikor  a födél  szé- 
léről e két  kisebb  lemezt  ide  rakták  ; a kulcs- 
lyuk mellett  balra  álló  lemezen  az  alak  deré- 
káig  érő  bemetszés  legjobban  tanúskodik  e 
tatarozási  szándékról.  A kisebb  lemezek  tár- 
gyuk szempontjából  épúgy,  mint  stylistikai  te- 
kintetben a nagyobb  képekkel  járnak.  A férfi- 
alak, mely  az  öt  annyira-mennyire  ép  képen 
hol  jár,  hol  lép,  hol  görbe  kürtöt,  hol  állatot 
tart,  majd  meg  keresztbe  rakott  póznán  szőlő- 
fürtöket hord  s néha  a görbe  pásztori  botot 
fogja,  mind  a Bacchus  környezetéhez  tartozó 
legény. 

Ha  megvolna  a szekrény  többi  három  ol- 

komaí  mázas  korsó  a ( \a\a  nyilván  e két  előállítási  körrel  találkoz- 

nánk  ott  is.  Meglelnék  a múzsákat  és  bizonyára 
vele  Apollót  is,  úgy  hogy  e körből  minden  oldalra  jutna  két  alak, 
míg  a bacchikus  kört  hat-hat  alak  képviselte,  tehát  összesen  huszon- 
négy, melyek  alighanem  mindig  hármasával  voltak  csoportosítva  s 
egyikben  valószínűleg  Bacchusé  volt  a főhely.  A fedél  keretfája,  mely- 
ből két  ép  oldalunk  van  — mindegyik  33  cmnyi  — bizonyítja  a szék 
rény  rendes  quadratikus  idomát  és  adja  a combinátiókra  az  alapot 
E szerint  a kisebb  lemezekből  mind  a négy  oldalon  huszonnyolcz 
férhetett  el  és  talán  nem  tévedünk,  ha  föltesszük,  hogy  minden  olda- 
lon ugyanaz  a hét  alak  szerepelt.  Hasonlókép  azt  vélem,  hogy  a kes- 
keny állatfries  számára  is,  mely  az  egész  szekrény  körül  vonúlt,  csak 

y minta  készült. 


Mielőtt  a felcsuthi  szekrénykét  közelebbről  méltatnám,  két  más 
analóg  emléket  kell  említenem.  Egyik  a Bezerédy  Miklós  püspök 
tulajdonában  lévő  lovasbalatoni  szekrény,  mely  a publicatiót  évtizedek 
óta  várja.  Dr.  Rómer  F.  Ferencz  szíves  közléséből  tudom,  hogy  tech- 
nika, Stylus  és  kor  tekintetében  teljesen  összevág  a felcsuthival. 

A másik  — a pécsi  scrinium  — régóta  ismeretes  s ha  itt  köz- 
löm fénynyomatát,  nem  azért  történik,  mert  rajza  kiadatlan,  de  mert 
mindkét  kiadásnál  tökéletesebb  a jelen  publicatio.  Egyik  kiadása 
1858-ban  a bécsi  akadémia  közleményeiben  foglalt  helyt.*  A színes 
kőnyomat  ellen  az  a fő  kifogás,  hogy  még  durvább  mint  az  eredeti, 
IV.  századbeli  mű. 


* Sítzgsber.  57.  1. 


Apróbb  részletekben  is  van  hiány.  Hogy  csak  egyet  említsek:  a 
ki  rajzolta,  a hattyú  nyakát  nem  ismerte  föl,  a szomszéd  mezőben 
rosszul  oda  bigyesztett  lemezen.  A Beszédes-féle  fény  nyomaton  * csak 
a szín  ellen  lehetne  formai  kifogás,  mert  a tárgyról  hamis  fogalmat 
nyújt.  Annál  több  kifogás  van  a szerző  ellen,  ki  megfelejtkezett  az 
állatfriessel  diszített  födélről,  a fries  egy  darabját  meghagyta  a szek- 
rény oldalán,  a harmadik  mezőben  éktelenkedő  töredék  hovátartozá- 
sát  nem  ismerte  föl,  pedig  ez  a második  mező  jelenetében  a hattyút 
szépen  egészíti  ki  stb.  Most  a mennyire  lehetséges,  teljesen  kapják 
olvasóink  a pécsi  szekrényt  és  meg  van  adva  a lehetőség,  hogy  a fel- 
csuthival  összehasonlítsák. 

Mindkét  szekrény  gyári  munka.  Első  pillantásra  is  mindenki 
felismeri  rajtuk,  hogy  egy  időből  valók  és  talán  ugyanegy  helyen 
készültek.  A pécsi  szekrény  kétségkívül  a külömbik,  mert  gazdagabb, 
tartalmasabb  compositiók  ékítik.  Ha  fölteszszük,  hogy  a másik  keske- 
nyebb lapon  is  három  compositió  volt  s a hosszoldala  csak  olyan 
nagy  volt,  mint  a felcsuthié,  akkor  az  előbbi  hat  mezőhöz  még  nyolcz 
csatlakozik,  tehát  összesen  14  váltakozó  jelenet  volt  a felső  soron 
kidomborítva.  Hozzájárul  az  alsó  sorban  hasonló  arány  szerint  26 
alak.  — Tehát  egészben  36  különféle  tárgyú  mezőt  kell  föltételez- 
nünk, mely  egyenként  önállóan  terebelve  van;  minő  szegény  ehhez 
képest  a felc.suthi  (különben  is  kifoltozott)  szekrény,  melyen  csupán 
egyes  alakok  szerepelnek,  s azokból  is  a kisebbek  csak  két  mintával 
vannak  préselve.  Változatosabb  az  állatfries  is,  mert  míg  amott  hat 
különböző  állatidomból  van  combinálva  az  egész  sor,  emitt  csak  három 
állat  üldözi  egymást;  nem  is  tekintve  azt,  hogy  amott  a küzdelem 
több  és  változatosabb  motívumokra  nyújt  alkalmat. 

Alakítás  dolgában  nem  oly  jelentékeny  a különbség:  mindkét 
esetben  az  iparművészet  alakítási  képességét  körülbelül  egyformán  az 
aggkor  stádiumában  találjuk.  Ez  a stádium  nemcsak  az  életben  ha- 
sonlít a gyermekkori  tehetlenséghez,  de  a művészetben  is.  Tényleg 
azt  tapasztaltam,  hogy  néhány  gyakorló  művész  első  pillantásra  assyr 
ízlésű,  korai  műveknek  nézte  a szekrényeket.  Az  emberek  és  állatok 
mozdulatainak  conventionalis  feszessége,  gyakran  hibás  arányaik,  az 
öltözet  ügyetlen  kezelése,  nevezetesen  a redők  schematikus  elrende- 
zése, mind  e sajátságok  az  állatfriesek  soros  idomításával  együtt  jut- 
tatják a néző  emlékébe  assyriai  elemekkel  megrakott  archaikus  görög 
edények  compositióját.  A mint  azután  közelebbről  nézzük  és  a fel- 
használt motívumokat  tekintjük,  más  a benyomásunk.  Sok  száz  esz- 
tendőn át  dolgozott  rajtuk  a művészet,  más  századokban  az  ipar  is 
ezerszerte  alkalmazta  s utóbb  mikor  a művészet  már  elhaló  félben 
van,  múzsái,  tánczoló  bacchansai,  hősei  s hősnői,  ideális  személyesí- 
tései,  lóemberei  stb.  szóval  mindazok  az  egyes  alakítások,  melyek  itt 

is  szemünk  elé  lépnek,  a római  műhelyben  átalánosan  használt  és 
önálló,  teremtő  gondolkodás  nélkül  utánzóit  díszítési  elemekké  vál- 
nak. A végső  kimerülés  nincs  messze  — még  egy  század  s az  antik 
minták  utánzásai  keleten  ép  úgy,  mint  nyugoton  alig  élvezhető  torz- 
képekké fajulnak. 

S ez  elhaló  iparművészeiben  mégis  mennyi  a dicsérni  való! 
E satnya  dombormüvek,  mint  dombormüvek  minő  korrektek  ! Jobb 
művészeti  epochák  vannak,  melyek  nem  képesek  különb  dombormű- 
veket  alkotni. 

Még  dicsérendöbb  a technikai  ügyesség.  Az  empaistikát  a ne- 
gyedik keresztén}^  században  még  oly  kitünően  bírják,  mint  akár  egy 
vagy  kétezer  évvel  előbb.  Tudjuk,  hogy  a terebelés  homerosi  technika  és 
tudjuk,  hogy  a Kypselos  ládája  e műág  egyik  ősremeke,  mennyi  szí- 
vósság van  tehát  ez  antik  műveltségben,  hogy  ezer  éveken  át  híven 
adja  nemzedékről  nemzedékre  technikai  ügyességét. 

A római  imperium  körében  kevés  ornamentalt  szekrényke  ma- 
radt reánk,  mint  nagy  ritkaságokat  ír  le  kettőt  a Revue  archéologi- 
que-ben  Longpérier  úr.*  A szekrények  jobb  korból  valók,  mint  a 
mieink  — első  századbeliek  — de  távolról  sem  oly  érdekesek,  mint 
akár  a felcsuthi,  akár  a pécsi.  Egyszerű  lemezekből  álló  scriniumok 
gyakoriak,  ilyenekre  hazánkban  is  gyakran  akadunk  ; volt  Szegeden, 
Ó-Budán,  Szombathelyen  és  másutt.  Végül  szükségtelen  az  ily  szek- 
rénykék használatát  fejtegetni.  Eta  nem  tudnók  síremlékekből,  antik 
frescokból,  írók  leírásaiból,  maga  az  ékítés  mineműsége  az  alak-  és 
nagyság  egyaránt  sejtetné  rólok,  hogy  kincstartó  ládácskák  lehettek. 

Hampel. 

Rekeszes  ötvösség  Magyarországon.  Alig  volna  érdekesebb  kor 
a művelődés  történetére  nézve  mint  az,  melyben  a barbár  pogány 
népek  megtelepedtek  a római  civilisatió  romjain,  kikeresztelkedtek  s 
államokat  alapítottak,  mialatt  az  új  európai  nyelvek  alakúltak,  ha  e 
kornak  pontos,  részletes  történetírói  lettek  volna.  Azonban  épen  ez 
időkben  hiányzottak  a figyelő,  lelkiismeretes  írók.  Jordanesen  és  Paulus 
Diaconuson  kívül  csak  hézagos  adatok  maradtak  fönn  a krónikákban, 
mesés  mondák,  régi  törvények,  legfölebb  egyes  epizódoknak  sovány 
leírásai,  melyek  nem  adják  világos  képét  az  időszaknak,  a negyedik 
századtól  a tizedikig  - — sőt  nálunk  a tizenegyedikig.  Bennmaradtak 
azonban  ez  időkből  rejtett  kincsek  és  számos  emlékek  sírokban,  me- 
lyek különösen  újabb  időkben  sok  tudóst  foglalkoztattak.  Az  angoloknál 
megemlítendők  Roacb  Smidt  és  J.  M.  Kemble,  a francziáknál  Abbé 
Cochet  és  Charles  de  Linas,  a németeknél  különösen  L.  Lindenschmit, 
ki  most  egy  nagyobb  kritikai  munkában  e korszak  emlékeiből  s irodalmi 
maradványaiból  a népvándorlási  kor  művelődési  történelmét  kezdi 
összeállítani.  Munkája,  czíme  után  ítélve,  össze  fogja  foglalni  az  összes 


1868.  XVIII.  k.  XX.  t.  rajzzal. 


német  régészetet,*  eddig  azonban  csak  az  első  részének  első  füzete  jelent 
meg,  a merovingi  idők  régiségeiről.  A munka  becsét  kisebbíti  azonban 
a tudós  szerző  hazafi  érzelme,  mely  ez  idők  minden  emlékét  kizáró- 
lag a német  fajnak  akarja  tulajdonítani.  Időre  nézve  I.  Childerik  frank 
királynak  Tourmiyben  fölfedezett  sírját  tekinti  fölfelé  a biztos  határ- 
kőnek, ■ — csakhogy  az  abban  talált  kincseknél  e kor  aranymüves- 
ségének  jellege  már  tökéletesen  ki  van  fejlesztve,  — a másik  határt 
nála  a keresztény  vallás  által  megváltozott  temetési  formák  teszik, 
melyek  a karolingok  korában  a régi  barbár  traditiókat  az  életben  és 
művészetben  tökéletesen  elenyésztetik.  De  Linas  fölfelé  Childeriken  túl 
is  vizsgál.  Különösen  az  ötvös  mesterségre  figyelve,  csakugyan  sike- 
rült neki  ezt  keleti,  Sassanid  emlékekkel  szerves  összeköttetésbe  hozni, 
s ez  újabb,  a klassikus  régitől  és  byzanti  folytatásától  eltérő,  mü- 
izlés  irányát  keletről  s nevezetesen  Persiából  származtatni , mire 
nézve  a Torontál  megyében,  Nagy-St. -Miklóson,  talált  gazdag  arany- 
kincs, mely  most  a bécsi  régiségtárban  őriztetik,  nyomós  bizonyságéi 
szolgál. 

Topographiai  terjedelemre  nézve  Lindenschmit  az  ily  emlékek  ha- 
tárát, nézetünk  szerint,  nagyon  szűkre  szabja  ki,  midőn  azt  északke- 
leten Hollandból  Göttinga  és  Erfurt  vidékén  át  Csehországba,  onnét 

délnek  az  Ens  és  Salzach  mentében  a bajor  fennsíkon  Svájczba  s 

/ 

innét  ismét  Burgundba  és  nyugati  Erancziaországba  viszi.  Állítása 
szerint  e határokon  túl  északnak  és  keletnek  megszűnnek  az  ily 
sírleletek.  Elismeri  ugyan,  hogy  keleti  Poroszországban,  Dániában  és 
a Svéd  parton  számos  példányokban  fordúlnak  elő  hasonló  leletek, 
csakhogy  ezek  mégis  némileg  eltérnek  a német-,  angol-  és  francziaor- 
szágiaktól,  a mennyiben  csaknem  kizárólag  nemes  fémekből  készültek. 
Ezért  behozott  tárgyaknak  tekinti  azokat,  úgy  mint  a velők  sokszor 
együtt  talált  byzantin  és  keleti  érmeket.  Ugyanezt  mondja  hazánkról 
is,  csakhogy  állítása  szerint  azon  magyarországi  leletek,  melyek  a né- 
metekhez hasonlítanak,  későbbi  időkre  mutatnak  és  hogy  köztök  a 
kincsek  számosabbak  mint  a sírleletek.  Megemlíti  továbbá,  hogy  a IX.  és 
X.  században  Magyarország  és  a skandináv  észak  nem  annyira  mint  gaz- 
dagon termelő  országok  kifejlett  müiparnak  székhelyei,  hanem  inkább 
tömeges  zsákmánynak  lerakó  helyei  ismeretesek.  Világos,  hogy  Lin- 
denschmit csak  a vezérkori  magyarokról  emlékezik  ez  állításában,  s 
tökéletesen  megfeledkezik  az  avar  államról,  mely  a VI.  századtól  a 
IX-dikig  nálunk  fönállt,  s nem  tudja,  hogy  az  egy  szt.-miklósi  kincsen 
kívül,  minden  egyéb  számos  leleteink  sírokban  találtattak,  hol  teme- 
tőkben, hol  halmokban. 

* Handbuch  dér  deutseben  Alterthumskunde.  Uebersicht  dér  Denkmáler  und 
Gráberfundes  frühgeschichtlicher  und  vorgeschichtlichtlicher  Zeit  von  L.  Linden- 
schmied.  In  drei  Theile.  Erster  Theil  die  Alterthümer  dér  Merowingischen  Zeit.  Erste 
Lieferung.  Braunschweig  Friedrich  Vieweg  und  Sohn.  1880.  Számos  fametszetekkel. 

frank  király  híres  aranyművese,  nem 


A régészek  e leleteket  kü- 
lönböző névvel  nevezték  el.  A 
skandinávok  « második  vaskor- 
nak hívják,  mi  semmit  sem  je- 
lent; hiszen  nálunk,  a francziák- 
nál  s angoloknál  ez  minden- 
esetre már  a harmadik  vaskor 
volna,  mert  a keltakort  az  első, 
a római  kort  a második  vas- 
kornak kell  tekintenünk.  Az  an- 
golok a gyorsabb  tájékozás  te- 
kintetéből angolszásznak  neve- 
zik. Henszlman  ez  emlékeket  a 
gothoknak  igyekezett  tulajdoní- 
táni  ; Lindenschmit  maga  sokáig 
frank-alemannak  czímezte,  most 
azonban,  tekintettel  arra,  hogy 
a Meroving  királyok  csakugyan 
németek  voltak,  ő is  elfogadta 
a franczia  elnevezést,  s utolsó 
munkájában  már  kizárólag  me- 
rovingkori  német  emlékekről 
szól.  Mi  azokat,  melyek  hazánk- 
ban találtatnak,  bátran  avar- 
koriaknak nevezhetjük,  nem  is- 
mervén a VI.  századnál  régibb 
ilynemű  emlékeket  Magyaror- 
szágban, melyek  ezen  idők  külö- 
nös technikáját  képviselnék.  E 
technikát  de  Linas  jellemzőleg 
rekesz  ötvösségnek  (orfévrerie 
cloisonnée)  nevezte  el,  mert  jel- 
lege a vörös  gránát-kövek  fog- 
lalása tömör  arany  vagy  ezüst 
rekeszekbe;  néha  ugyan  más 
köveket,  lapis  lazulit,  amethy- 
stet,  karniolt  és  üveget  is  lá- 
tunk így  foglalva,  leggyakoribb 
azonban  a gránátkő. 

Zománcz  oly  ritkán  fordúl 
elő  ez  emlékeknél,  hogy  de 
Linas  azt  egészen  tagadja  s ál- 
lítja, hogy  Szent  Eligius,  az  első 
a zománczozás  mester- 
azonban,  mely  Komá- 


ismerte 

romban  (?)  találtatott  s most  Egger  Dávid  birtokában  van,  csakugyan 
látunk  valóságos  fehér  zománczot  a kis  rózsában,  a vörös  gránátok 
közt.  A gránátokkal  díszített  gazdag  aranycsat  pedig  tökéletesen  meg- 
egyez a Childerik  király  kincsével. 

Ily  rekesz  ötvösséget  találnak  főleg  csatokon,  gyűrűkön,  keresz- 
teken, nyaklánczokon,  hajtükön  s fibulákon.  Itt  jelenleg  egy  egész  sor 
ily  ruhakapcsot  közlünk,  melyek  alakjok  által  a német,  franczia  és 
angol  fibulák  közül  kiválnak,  mert  a mint  Hermán  Ottó  ismeretes 
természetbúvárunk  azt  bebizonyítja,  ezek  félre  nem  ismerhetően  cicá- 
dákat  ábrázolnak.  A 3-dik  sz.  alatti,  Erdélyben,  Sáromberke  táján  talál- 
tatott, tömör  aranyból  készült,  szemei  gránátok,  a test  és  szárnyak 
vonalos  díszítéssel  és  karikákkal  ékesek;  $b  és  3c  mutatja  a hátlapot 
a hbula  tűjének  alkalmazását.  Az  1 a és  1 b alatti  kapocs,  — elölről  és 
hátulról,  hol  meglátszik  még  a mód,  melyen  az  elveszett  tövis  bele  volt 
illeszthető  rekeszébe,  hogy  a ruhát  összetartsa,  — Györkönyön,  Tolna 
megyében  találtatott  párjával  eg)mtt,  s Magyari-Kósa  alispán  birtokából 
Jankovich  Miklós  gyűjteményébe  s evvel  a m.  n.  múzeumba  került. 
Ezüstből  készült,  arany  lemezzel  be  van  vonva,  melynek  rekeszeiben 
a két  szem  s a szárnydíszítmény  gránátok  által  képeztetnek.  Még 
jellemzőbb  a 2.  sz.  alatti  fibula,  mely  Göd  mellett  találtatott  és  Schroy 
ajándékából  a múzeumba  került.  Hermann  ezt  azonban  Auclaphusnak 
nézi,  nem  cicádénak.  A 4 - i k , 5 -ik  és  6-ik  sz.  alatt  következnek  ezekhez 
hasonló  bronz  ruha-kapcsok  a múzeumból,  melyek  által  bebizonyúl, 
hogy  a cicáda-kapocs  egy  sajátságos  magyarországi  forma,  mely  eddig 
a külföldön  nem  találtatott,  tehát  nem  hozatott  be  mint  külföldi  zsák- 
mány, hanem  valószínűleg  itt  készült. 

Nem  kevésbé  jellemző  a fibulának  egy  különböző  formája,  mely 
rendszerint,  helyenként  aranyzott,  ezüstből  készült,  feje  kiálló  gombokkal 
díszített  félkört  képez,  domborodó  háta  rövid,  lába  ki  vájt  művel  díszes. 
Ily  kapcsok  gyakran  fordúltak  elő  külföldön  későbbi  merovingi  lele- 
teknél, nálunk  is  többszörösen  képviseltetnek  a múzeumban,  egy  erdélyi 
példányban  ólomból  is,  a keszthelyi  példányban  pedig,  mely  az  ((Ar- 
cheológiái Értesítői)  1880.  évi  XLIV.  tábláján  1.  sz.  alatt  közölve  volt 
bronzból.  E példány,  mely  a keszthelyi  őskori  temetőben  ásatott  ki, 
különösen  nevezetes,  minthogy  kétségtelen  merovingi  formája  meg- 
határozta azon  bronz  szíj  végek  korát  is,  melyek  vele  együtt  találtattak 
s magyarországi  őskori  temetőkben  oly  gyakran  ásatnak  ki,  mint  pél- 
dáéi az  adonyi,  szegedi,  sobori,  ordasi,  hódmezővásárhelyi,  keszthelyi 
s pesti  lóversenytéri  leleteknél.  Ily  bronz  szíj  végek  szintén  alig  for- 
dáinak elő  külföldön  s a magyarországi  leletek  sajátságaihoz  tartoznak. 
Készítőik  nem  birtak  élénk  képzelőtehetséggel,  mert  alakjokba  nem 
tudtak  változatosságot  lehelni,  a díszítésben  pedig  a phantázia  szegény- 
sége jelentkezik.  Spirális  és  geometrikai  vonalok,  növényindák,  griffek, 
két  kutya,  mely  egy  szarvast  fojt  s fölötte  szaladó  nyúl,  két  madár  s 
két  sárkányfő  kimerítik  jóformán  az  avarkori  művész  képzelő  tehetségét. 

Különösén  gyakori  a grifdíszítmény,  melylyel  újra  meg  újra  találkozunk 
az  ország  legkülönbözőbb  részeiben,  Nagyfaluban,  Szolnok-Doboka 
megyében,  Szegeden,  Ordason,  a Duna  mellett,  sőt  Conze  a Monumenti 
deli’  Istituto  di  Correspondanze  Archeologica  1877.  X.  kötetében  37. 
tábla  9.  sz.  alatt  közöl  egy  ily  szíjvéget,  mely  Trentinóban  találtatott  s 
tökéletesen  megegyez  egy  hasonló  szíjvéggel,  mely  a m.  n.  muzeum 
régi  állagából  való,  s egy  másikkal,  mely  a szegedi  földmunkák  alkal- 
mával felásott  egyik  sírból  került  elő,  három  guggoló  grififel  egy  sorban, 
felül  pedig  hosszú  füles,  rövid  farkú,  szaladó  állattal,  mely  inkább  nyúl, 
mint  kutya. 

Szegedről  az  « Arcfueologiai  Értesítő))  1880-ban  a XLIX.  táblán 
már  közlött  egy  avarkori  gazdag  sírleletet,  az  idemellékelt  táblán 
adjuk  most  azon  még  díszesebb  leletet,  mely  a szegedi  régiséggyűj- 
temény  magvát  fogja  képezni.  A 12.  sz.  alatt  látjuk  a nagy  szíj  véget 
a három  griffel  s a nyúllal ; nevezetes,  hogy  a hozzávaló  csat,  szintén 
nyúllal  díszítve,  még  összefügg  vele.  Minthogy  számos  leletekből  ta- 
pasztaltuk, hogy  mindén  sírban  mindig  csak  egy  ily  hosszabb  szíjvég 
találtatik,  bátran  állíthatjuk,  hogy  ez  az  övhöz  tartozik.  A 7.,  9.,  10. 
és  11.  sz.  a.  csatok  ugyanazon  grif-díszítést  mutatják,  csakhogy  a 11. 
sz.  alattinak  szárnya  kevésbé  jellemző,  eltörpült  s tökéletesen  hasonló 
az  ordasihoz.  A 8.  sz.  a.  díszítmény,  milyenhez  hasonló  szintén  mindig 
csak  egy  találtatik  egy  sírban,  valószínűleg  az  öv  közepére  való,  a 4. 
és  5.  sz.  alatti  szíjvégek  ismét  együvé  tartoznak,  az  1.,  2.,  3.  b.  sz.  a. 
növénydíszítményt  mutatnak.  Az  eltemetett  hősnek  e szerint  volt  való- 
színűleg egy  széles  öve  s egy  keskenyebb  pantallérja  a jobb  vállról  a 
bal  csípőig. 

Még'  érdekesebb  egy  másik  szegedi  sírlelet,  a mennyiben  ennél 
eltérő  formákat  látunk,  sőt  az  1.  sz.  alatti  lemezben  oly  technikát, 
minőt  más  avarkori  temetőkben  eddig  nem  találtunk.  A vékony  bronz- 
lemezen terebelt  munkában  (getriebene  Arbeit)  sast  látunk,  jobb  kar- 
mával egy  felfordít'ott  halat  tartva,  melynek  hasát  csőrével  felszakítja. 
A technika  emlékeztet  azon  két  római  kis  szekrény  bronzboritékára, 
melyek  az  V ik  század  kezdetéből  reánk  maradtak  s e füzet  más  helyén 
bővebben  m gyaráztatnak ; a müizlés  pedig  hasonló  némi  tekintetben 
a nagy-szt.-miklósi  aranylelet  szintén  terebelt  díszedényeihez.  Ezen 
műemléknél,  t.  i.  a természetnek  sokkal  élénkebb  megfigyelése  vehető 
észre,  mint  egyéb  avarkori  régiség'eknél,  melyeknek  díszítményei  az 
iparosnak  csak  hagyományos  minták  szerinti  működését  árulják  el.  A 
leletnek  többi  részei  is  ritkábban  előfordúló  formákat  mutatnak,  mint 
példáúl  a 2.  és  3.  sz.  alatti  ruhadíszítmények  s a 12.,  13.  és  17.  sz. 
alatti  a szokottaknál  szélesebb,  gyöngydíszítéssel  ékes  szíj  végek  (12b. 
mutatja  a 12a.  szíjvég  oldalát),  s az  adonyi  leletre  emlékeztetnek,  mely 
szintén  a közönségesektől  eltér.  'Lásd  Arch.  Ért.  1880  XLIII.  tábla 
8.  sz.)  A 6-dik,  8 dik,  11-dik  és  1 6-d ik  szám  alatti  csatok  kevésbé  kü- 
lönböznek a szokott  formáktól,  ezek  úgy  mint  a 4.,  5.  és  7.  sz.  alatti 

szíj  végek  és  díszítések  mind  bizonyságul  szolgálnak,  hogy  a bőr  az 
avarok  öltözeténél  nagyobb  szerepet  játszott,  mint  a gyapjúszövet, 
evvel  t.  i.  a fibula  jár,  melynek  öblös  hátába  beleférnek  az  összetűzött 
posztónemünek  redői,  avval  a csat.  A 9.  és  10.  számú  bronzlemezek 
a tortoknak  felső  részét  és  közepét  foglalták  össze,  a 14.  szám  alatti 
lemez  pedig  valószinüleg  a tőrtok  alsó  végére  volt  díszül  szegezve. 

Lipp  Vilmos,  a keszthelyi  avarkori  temető  szerencsés  felkutatója 
a régészeti  társulatnak  beküldte  újabb  leleteit,  melyek  közt  kiválnak 
a női  sírokban  talált  érdekes  fülbevalók,  ezeket  elébb  nagyságok 
miatt  karpereczeknek  tartották  (lásd  Arch.  Ért.  1880.  122.  lap),  ámbár 
a nő  koponyája  alatt  találtattak,  hatot  közülök  közlünk  az  idemellé- 
kelt táblán.  A karikák  bronz-sodronyból  készültek,  mely  alsó  részén 
szélesebben  lapíttatott  ki  s díszítésekkel  láttatott  el  ; egy  sodronyból 
készült  körtealakú  függöny  lógott  le  rólok,  melynek  alsó  részét  kék 
üvegpaszta  zárta  le.  Különös  azonban,  hogy  mind  a hat  példányban 
ezen  függelék  sodronynyal  hozzá  van  erősítve  a karikához.  A leletnek 
többi  részei  nagyobb  részben  férfi  sírokból  való  : vas  zabla  5.  sz.,  ken- 
gyelvas 8.  sz.,  csatok  6.,  7.  sz.,  késpengék  9.,  tőrnyél  1 1 .,  az  1.,  2.  és 
4.  sz.  alatti  karpereczek  női  sírokból  valók. — Találtattak  még  számos 
vastárgyak  a sírokban,  melyek  azonban  a rozsda  által  annyira  meg 
vannak  támadva,  hogy  használatokról  alig  szólhatunk  biztossággal. 

Pulszky  Ferencz. 

Ásatások  Szilágy-Nagyfaluban.  Hírből  régóta  ismerjük  a szilágy-nagyfa  - 
lusi  halmokat,  de  gondosabb  tanulmány  tárgyává  csak  azóta  lettek,  mióta  Mattya- 
sovszky  Jakab  geológiai  szakvizsgálatai  alkalmával  szemügyre  vette  őket.  Már 
a táborkari  mappa  után  is  mesterséges,  hányott  halmoknak  hitte  őket,  mert 
elszigetelten  állanak  a síkságban  egymás  mellett,  mint  az  idecsatolt  részlet 
mutatja.  Azonban  csak  1878-ban  győződhetett  meg  föltevése  helyességéről, 
mikor  természetben  látta.  Akkorában  egy  közel  száz  holdnyi  területen  tizenhat 
halmot  olvasott  meg  M.,  melyek  a homokos  és  kavicsod  diluvial  síkságból 
kiemelkednek.  A föld  mívelése  és  a légköri  behatások  következtében  némelyik 
halom  már  alig  tetszik  ki  a síkságból  s azért  a táborkari  térképen  kevesebb 
halom  van  jelezve.  A legnagyobb  és  legépebb  a « N agy  halom#  ; magassága  8°, 
átmérője  30°;  a körülötte  csoportosuló  többi  halom  magassága  2°-ig  száll  le, 
átmérőjük  legfölebb  6°-ig  megy.  E halmok  régóta  ébren  tartották  a lakosság 
képzelmét  és  kíváncsiságát,  mert  nem  egyszer  leltek  szomszédjukban  régiségeket 
és  így,  mint  rendesen  történik,  a legkülönbféle,  gyakran  igen  ábrándos  fölte- 
vésekre nyújtottak  alkalmat.  Azért  a vidék  intelligentiája  szívesen  támogatta 
Mattyasovszkyt,  midőn  1878  szeptemberben  az  egyik  haiom  ásatásához  fogott. 
A földbirtokosok  br.  Bánffy  Zoltán  és  br.  Bánffy  Albert  szívesen  megadták  az 
ásatási  engedelmet  ; Simó  Ferencz  úr  és  családja  s Ajtay  szolgabiró  úr  pedig 
hathatósan  pártfogolták  a tudományos  vállalatot ; és  így  a nagyfalusi  lakosság 
közreműködése  mellett  a 12.  számú  halmot  — a legkisebbet  — felásták.  Ma- 
gassága 20,  átmérője  6°  volt.  Anyagát  rétegzés  nélküli  homokos  agyag  képezte, 
mely  annál  lazábbnak  mutatkozott,  mennél  mélyebbre  hatolt  a kapa.  Mikor  még 
csak  másfél  lábnyira  voltak  a sík  földtől,  homokos  kőtáblára  bukkantak  s alatta 
fától  és  csonttól  származó  hamurétegben  három-négy  urnára.  Az  edényekben 
hamu,  félig  elszenesedett  emberi  és  állati  (?)  csontok ; az  edényeken  kívül 
tányérforma  edények,  vaspléhvel  bevont  edény  maradványai  fogantyúval,  bronz- 
csat és  érmek  feküdtek. 

A bronzcsatot  természeti  nagyságban,  fölülről  és  oldalt  a 157.  oldalon  közlött 
rajz  tünteti  föl ; a vasfogantyút  félnagyságban  a túloldalon  adjuk.  A cserepekből 


alább  adunk  két  mutatványt.  1879-ben  Torma  Káioly,  ugyancsak  Simó  Ferencz 
támogatásával,  ásatott  föl  egy  halmot  — az  ö halma  mappánkban  11.  számmal 
van  megjelölve.  Torma  a «limes  dacicus»-ról  tar- 
tott akadémiai  előadásában  ásatásáról  kimerítő  je- 
lentést adott. 

A múlt  évi  szeptemberhó  első  napjaiban  na- 
gyobb mérvű  ásatások  folytak  ugyanott.  Legin- 
kább Szikszay  Lajos,  orsz.  képviselő,  Simó  Ferencz 
és  b.  Bánffyék  meghívása  következtében  Pulszky 
Ferencz,  Rómer  F.  Ferencz  s e sorok  Írója  je- 
lentek meg  a hely  színén  és  ifj.  Bölönyi  Sándor 
is  tevékeny  részt  vett  az  ásatások  vezetésében. 

Ajtay  szolgabiró,  a megye  határozatából  száznál 
több  munkást  állított  rendelkezésünkre  s így  több 
halomban  egyszerre  folyhatott  a munka.  Pulszky, 

Rómer  és  ifj.  Bölönyi  urak  szeptember  2 kán  egy- 
másután négy  kisebb  halmot  ásattak  föl  (2,  10, 

13  és  egy,  mely  mappánkon  nincs  föltüntetve)  ; 
magam  a 7.  számú  nagyobb  halom  fölhasitásához  láttam  és  tetemes  munka 
erővel  — átlag  50  munkással  — három  napig  folytattam  a munkát.  E dombon 

folyt  ásatásról  saját  tapasztalásomból  adhatok  jelentést,  a többi  ásatási  eredmé- 
nyekből csak  a lelt  tárgyakat  ismerem. 

A domb,  melyen  embereimmel  dolgoztam,  6-io  méter  magas  volt,  lapos 
teteje  délfelé  lejtősebb,  úgy,  hogy  e részen  vagy  fél  méterrel  alacsonyabbra 
kell  tenni  magasságát ; éj. -déli  átmérője  37' 10,  kel.-nyugoti  átmérője  pedig 

35-88  m.  volt.  Szigorúan  keletelt  négy  egyenes  árokkal  mentünk  kívülről  a köz- 
pont felé.  -f  A föld  minősége  egyenlőtlen  volt,  rétegzés  nélkül,  hol  homokos, 
hol  termőfölddel  kevert  agyagot  emeltünk  ki,  mindössze  annyi  constans  különb- 
séget tapasztaltam,  hogy  az  éjszaki  árokban  jóval  keményebb  volt,  mint  a déli- 
ben, a mi  légköri  okokra  vezethető  vissza. 

Midőn  árkainkkal  oly  mélyre  jutottunk,  hogy  már  csak  egy  lábnyira  voltunk 
a színtalajtól,  az  árkok  központja  tájékán  egyre  fekete  foltok  merültek  föl,  szén- 

* Éltető  Elek  úr,  megyei  főmérnök  szíves  volt  csupa  tudományszeretetből  mind  a három  nap 
a halomnál  segítségemre  lenni;  a pontos  méreteket  is  ő neki  köszönhetem  ; számítása  szerint  a négy 
árokból  kiemelt  föld  több  mint  420  köbmétert  tett. 


maradványok,  hamu,  félig  égetett  csontmaradványok  s korhadt  farészletek.  Mikor 
a korhadt  famaradványok  irányát  gondosabban  nyomoztuk,  csakhamar  azt  talál- 
tuk, hogy  elkorhadt  gerendákkal  van  dolgunk  és  midőn  az  egész  tért  alapjáig 
kimélyítettük,  meg  lehetett  állapítani,  hogy  derékszög  alatt  érték  egymást  a 
gerendák  és  hogy  mindig  két-két  gerenda  ^feküdt  egymáson.  A négyszöget  az 
idemellékelt  vázlat  elég  pontosan  — az  Éltető  főmérnök  úr  által  fölvett  méré- 


A NAGYFALUSI  HALMOK  KÖRNYÉKE. 


sekkel  együtt  — adja  és  rajzunk  magyarázatára  egynéhány  szó  elég  lesz.  A sö- 
téten vonalzott  háromszögök  az  álló  partokat  jelzik,  melyek  az  árkok  után 
maradtak.  Rajzunkból  kitűnik,  hogy  a bekerített  négyszög  nem  fekszik  szigorúan 
a halom  központjában,  de  a délkeleti  part  alá  vonul.  Azért  is  nem  áshattuk  föl 
az  egész  négyszögöt,  de  jórészt  aláástuk,  mit  a rajz  is  mutat,  s így  csak  mint- 
egy ötödrésze  maradt  érintetlen.  A négyszög  oldalai  nem  egyforma  hosszúsá- 
gúak, de  csak  csekély  5 — 6 cm.  a különbség  oldalaik  közt  ; a gerendák  függé- 
lyes vastagsági  átmérőjét  is  lehetett  megállapítani,  a felsőé  a 44  cmt,  az  alsóé 
a 40  cmt  közelítette  meg. 


A hol  a mappán  — négy  helyen  — csillagok  vannak,  ott  mindenütt 
edényfészkeket  leltünk;  az  edények  majd  mindig  nyílásával  lefelé  fordultak,  és  a 
föld  nyomásától,  mely  reájuk  nehezedett  volt,  annyira  egymásra  szorultak,  hogy  ép 


A NAGYFALUSI  NAGYHALOM  ALAPRAJZA. 


edényt  teljességgel  nem  lehetett  kiemelni.  Nagyjából  mégis  20  22  edény  cse 

repeít  szedtük  ki ; voltak  bennök  az  égetés  után  visszamaradt  apró  csonttöre- 
dékek, korhadt  famaradványok,  hamu  s legalul  vasrészletek,  nyílván  oly  pléh- 
darabok,  minők  Mattyasovszky  halmában  is  előkerültek.  Az  összes  cserepeket 
stb.  Simó  Ferencz  úr  gond- 


dal megszárította  s a többi 
felásott  halmokból  összegyűj- 
tött tárgy gyal  a n.  múzeum- 
nak küldte'.  Legfontosabb 
valamennyi  tárgyból  a Ró- 
mer-féle  halomban  lelt  bronz- 
csat  (lásd  rajzát  alább  a 
172-dik  oldalon),  melynek 
jellege  a Mattyasovszky-fé- 
lével  összevág ; hasonlókép 
összevágnak  a cserepek,  a 
mennyiben  ilyeneket  az  ösz- 
szes  hat  halomban  találtak.''-' 
Anyaguk  átalában  meglehe- 
tős durva,  néha  félig,  néha 
egészen,  de  soha  sincs  egyen- 
letesen átégetve,  az  edények 
korong  segítségével  készül- 
tek , de  idomuk,  a mennyi- 
ben némely  nagyobb  töredék 
után  ítélhetek,  nélkülözi  a 
classikus  csínt;  felületük 
legtöbbször  érdes  és  csak 
ritkán  czirádás.  Néha  tompa 
vagy  hegyes  hullámvonalak 
ékítik,  olyanok,  minőket  az 
ide  csatolt  két  rajz  feltüntet. 


EDÉNYTÖREDEK  A NAGYH ALOMBÓL. 

a bemutatott  két 


A cserepek  jelzett  minősége, 


* A Torma  halmából  elékerült  cserepekró’l  nem  szólhatok,  mert  nem  tűntek  szemembe  az 
Erdélyi  Múzeumban,  a hol  le  vannak  téve. 


ibo 


bronzrégiség  s a vasrészletek  elég  támpontot  nyújtanak  arra,  hogy  a felásott  hal- 
mok korát  hozzávetőleg  megállapítsuk,  de  nem  annyit,  hogy  már  a népet  is, 
habár  csak  föltételesen,  megnevezzük,  mely  őket  rakta.  A nagy  falusi  bronzcsatok 


edénytöredék;  a nagyhalomisól. 


typikus  idomait  jól  ismerjük,  megtaláltuk  stylistikus  másaikat  Ordason,  Keszt- 
helyen, Tiszafüreden,  Szegeden  stb.,  számos  helyen  népvándorláskori  leletek 
közepette. 

Jelenlétük  egy-két  halom  legmélyén  következtetni  enged  arra,  hogy  a 
halmokat  nem  rakhatták  megelőző  korban.  A cserepek  barbár,  ügyetlen  agyag- 
művességre  mutatnak,  melynek  csak  keveset  használtak  a classikus  előzmények. 
Egy  keveset  még  is  használhattak,  mert  nem  kell  föltételezni,  hogy  a rómaiak 
barbár  utódjai  találták  föl  a hullámvonalas  díszítést,  megtaláljuk  Pannóniában 

is  ; bár  megvallom,  hogy  eddig 
csak  egyetlen-egy  pannoniai 
eredetű  edényen,  Ebenhöch  Fe- 
rencz  kanonoktól  ajándékba 
nyert  szentmártoni  eredetű,  mú- 
zeumi edényen  bírom  kimutatni. 
Az  edény  kékesszürke  agyagból 
való  sima  felületű,  idomát  és 
díszítését  az  e lapon  lévő  rajz 
mutatja. 

Több  analógiát  a hullám- 
vonalas  ékítésre  ez  időszerint 
hazánkból  nem  bírok  idézni,  de 
van  számos  analógia  szomszédos 
vidékekről.  Itt  csak  keleti  Po- 
roszországot idézem,  hol  az  ily 
fajta  díszítésre  már  külön  kathe- 
goriát  alkottak,  úgy  nevezik: 
« Slavisches  Wellenornament». 
Mennyiben  igazolt  azon  vidéken 
a szláv  elnevezés  ily  fajta  edé- 
nyekre, melyek  elég  sűrűén  vol- 


tak a múlt  évi  berlini  kiállítá- 
son képviselve , vita  tárgya 
lehet,  de  nem  kérdés,  hogy  csakugyan  a kora  középkorból  származnak,  úgy 
miként  az  erődítések  és  halmok,  melyekben  találják. 

Nálunk  még  kevésbé  határozottan  lehetne  ily  állítást  kimondani  ; ethno- 
graphiai  elnevezéssel  pedig  épen  nem  merném  illetni  sem  a nagyfalusi  csatot, 
sem  a cserepeket  és  ez  alapon  e halmokat  alkotó  népet  megnevezni  is  korai 
vállalatnak  hiszem.  Egyetlen  támpontunk,  mely  a jelzett  népvándorlási  körön 
belül  némileg  számba  jöhet:  maga  a temetkezési  mód.  Ha  az  ordasi  és  készt- 

helyi  ismeretes  temetők  — hol  hullámvonalas  cserepeket  nem  találtunk  — sor- 
jában rakott  sírokból  állanak,  akkor  bizonyára  a temetkezési  mód  szorosabban 
csatlakozik  a római  késő  imperium  temetési  szokásaihoz,  mint  az  elégetéssel  járó, 
halom  alá  rejtés.  A «kurgános»  temetési  mód  alighanem  keletről  importált  szo- 
kás ; amott,  kivált  Oroszország  délibb  részeiben  soká,  még  a X.  és  XI.  század- 
ban is  dívott.  A soros  temetkezés  úgy  lép  tehát  föl,  mint  egy  régi  cultura 
utóhatása,  a halmok  építése  pedig,  mint  idegen  szokás  kezdete.  Ennyit  és  nem 
többet  engednek  sejteni  a nagyfalusi  ásatások,  de  azért  is,  hogy  csak  ennyit 
állíthatunk,  köszönettel  tartozunk  sz.  nagyfalusi  buzgó  ügytársainknak. 

Hampe/. 

Vancha  István  esztergomi  érsek  két  pecsétje.  Vancha  István  1238-ban 
váczi  prépost  és  a királyi  udvar  kancelláriusa  volt.  E helyet  csak 
rövid  ideig  foglalta  el,  mert  már  az  1240-ik  évben  titeli  préposttá 
lett.  Itt  azonban  még  rövidebb  ideig  maradt,  mert  ugyanazon  évben 
mártius  6-ika  után  már  a váczi  püspöki  széken  ült,  s mint  a királyi 
udvar  kancellárja  a tatárdúlás  alatt,  még  az  1242-dik  évben  is 
betöltötte  helyét.  A Csanádi  és  aradi  prépost  mellett  ő volt  egyike 
azoknak,  kik  IV.  Béla  király  nejét  a tatárdúláskor,  Esztergomból, 
hol  akkor  a királyné  tartózkodott,  Ausztria  határai  felé  kísérték.  A 
Sajó  melletti  szerencsétlen  ütközet  után,  a király  őt  segély  eszközlése 
végett  a római  császári  és  a pápai  udvarhoz  küldötte,  de  előbb  még  a 
biztosabb  menhelyet  kereső  királyt  Zágrábba  kíséré.  Már  ekkor  jelölte 
ki  őt  IV.  Béla  király  az  esztergomi  főérseki  székre.  F.  közben  az  esz- 
tergomi káptalan  is  egyhangúlag  megválasztá  érseknek,  de  mert  a római 
pápai  szék  1243-ik  évi  junius  24-ig  üresedésben  vala,  pápai  megerő- 
sítést nem  nyerhete  s csak  IV.  Incze  pápa  trónra  lépte  után  1243-dik 
évi  junius  7-én  erősíté  meg  a pápa  esztergomi  érseki  székében. 

Kilencz  évig,  1252.  évi  november  elejéig  ült  érseki  székén,  midőn 
is  bíbornokká  és  prenestei  püspökké  tétetett,  s ugyan  akkor  az  eszter- 
gomi érsekségről  is  lemondott,  s még  az  évben  Rómába  utazott,  de 
elmenetele  előtt  még  az  esztergomi  káptalan  érsek  választási  gyűlésén 
jelen  volt. 

A mindenfelé  kutató  és  búvárkodó  történelmi  nyomozásnak  sike- 
rült, a most  ecsetelt  István  esztergomi  érseknek  eddig  ki  nem  adott 
s ismeretlen  két  pecsétjét  kifürkészni.  Ez  alkalommal  azokat  a mel- 
lékelt két  rajzban  bemutatom. 

Az  i-ső  számú  rajz  mandorla  alakú  pontificális  pecsét,  melynek 
belső  mezőjét  szt.  Márton  püspök  egy  ülő,  jobb  kezének  három  első 
ujját  áldásra  emelő,  baljában  pedig  befelé  görbülő  püspöki  pásztor- 
botot tartó,  palliumba  öltözött,  keskeny  karimájú  s csúcsban  végződő 
süveges  alak  foglalja  el.  Körirata:  S.  STEPHANI.  DEI.  GRA.  ARCIII- 
EPI  STRIGON1EN.  A pecsét  eredetije,  egy  1247-ik  évben  István  esz- 
tergomi érsek  által  kiadott  s hártyára  irt  oklevélről  keskeny  hártya- 
szalagon függ.  Ez  oklevél  szövegében  István  érsek  köztudomásra 
hozza,  hogy  néhai  Bán  Mártonnak  neje  a Hontmegyében  fekvő  Dolmod 
földe  birtokából  egy  bizonyos  részt  Jakab  mester  kalocsai  éneklő  ka- 
nonoknak s testvéreinek,  Péter  és  Andrásnak,  és  ezek  rokonának  Ja- 

kabnak,  a neki  és  férjének  tett  szolgálatok  jutalmául  örök  időkre  ado- 
mányozott. 

A 2-ik  számú  rajz  szintén  mandorla  alakú  pontificális  pecsétet 
tüntet  elő,  melynek  belső  terében  egy  hasonló,  de  álló  püspöki  alak 
van.  Körirata:  f S.  STEPHANI.  Dl.  GRA.  WACIEN.  EPI.  Ere- 
detije keskeny  hártyaszalagról  függő  pecsét,  mely  egy  1244-ik  évi, 
István  esztergomi  érsek  által  hártyára  irt  oklevélen  van,  s a múlt 
napokban  a gróf  Forgách  család  által  a magyar  nemzeti  múzeumba 


letéteményezett  oklevéltár  gazdag  és  nagybecsű  halmazában  található. 
Az  oklevélben  Gergely,  Berenchi  Eőrincz  özvegyének,  s előbb  Tamás 
Ivánka  fia  nejének  megbízottja  vallja  Zascin  András  mester  megha- 
talmazottja előtt,  hogy  özvegy  Berenchiné,  Andrással,  első  férjének  test- 
vérével, a magával  vitt  női  hozomány  iránt  barátságosan  15  ezüst  már- 
kában megegyezett,  azt  fel  is  vette  s említett  András  a közben  járó 
pristaldust,  Bonsai  Chatueket  is  két  ezüst  márkával  kielégítette. 

Ez  oklevél  kiadása  körül  érdekes  azon  körülmény,  hogy  azt 
István  1244-ik  évben  már  mint  esztergomi  érsek  adta  ki,  de  még  váczi 
püspöki  korából  használt  pecsétet  függesztett  reá  s ezt  az  oklevél  szöve- 
gében sehol  föl  nem  említi.  Ehhez  hasonló  eset  előttem  ismeretlen,  s 
talán  kellő  figyelmet  érdemelne  avatott  oklevél-búváraink  részéről, 
hasonló  eseteket  constatálni,  ha  olyanok  ugyan  más  okleveleken  is 
előfordúlnak.  Egy  esetben  igaz,  hogy  az  egri  cisterek  1 23  i-ik  évben 
kelt  oklevelüket  Egrus  első  apátjuk  pecsétével  hitelesítették,  de  a con- 
ventnek  saját  pecsétje  nem  volt,  s azt  említett  oklevelükben  mentségül 
fel  is  hozzák.  Olvasható  Fejér  György  Cod.  dipl.,  tóm  IV,  v.  I.  p.  162. 


Szerény  nézetem  szerint  jogi  fontossággal  és  történeti  értékkel 
bírhat  az  a kérdés  s a jelen  concret  esetben  e felteendő  kérdésnek 
megfejtése  : vájjon  teljes  hitelességgel  és  kellő  jogerővel  bírt-e  az  esz- 
tergomi érsek  ama  kiadványa,  melyen  a váczi  püspök  pecsétje  függött? 
Tudvalevőleg,  le  egészen  a XIV.  század  végéig,  midőn  még  az  okle- 
velek kiállításánál  legalább  hazánkban  a kiállító  bármi  oknál  fogva  is 
nevét  alá  nem  írta,  a kiállított  oklevél  hitelét  és  annak  teljes  jogerejét 
a pecsét  adta  meg,  de  mindig  annak  a pecsétje,  a ki  az  oklevelet 
kiállította.  E kérdést  azonban  szakavatott  jogtudósaink  fejthetvén 
meg  alaposan,  részemről  hozzá  nem  szólhatok. 

Az  első  kérdésből  kifolyólag  következik  a második  kérdés  : vájjon 
mi  szolgált  István,  esztergomi  érseknek  indító  okúi  arra,  hogy  érseki 
kiadványára  még  váczi  püspök  korában  használt  pecsétét  függeszsze  ? 
ha  ezt  ugyan  szándékosan  és  nem  tévedésből  tette. 

Azt,  hogy  Istvánnak  — ki  mint  váczi  püspök  1242.  évben  eszter- 
gomi érsekké  postuláltatott,  de  csak  1243-ik  évi  julius  7-én  erősíttetett 
meg  székében  IV.  Incze  pápa  által,  még  1244.  évben  sem  volt  volna 
érseki  pecsétje,  sem  lehetőnek,  sem  valószínűnek  nem  tartom,  nem,  gaz- 
kodálkodási  szempontból  azért,  mert  ha,  mint  váczi  püspök  kiadvá- 
nyainak nagyobb  hiteléül  pecsétet  vésethetett,  ezt  mint  esztergomi 
érsek  még  inkább  megteheté  ; nem  jogi  szempontból,  mert  a magyar 
diplomatikában  e,  legalább  tudtomra  egyedül  álló  eset,  nem  alte- 
rálhatta  ama  jogtételt:  hogy  a kiadványok  nagyobb  hiteléül  a kiad- 
ványozó csak  a saját  állásával  járó  pecsétet  nyomhatta  vagy  függeszt- 
hette okirataira. 

'Részemről  őszintén  megvallom,  hogy  ez  érdekes  diplomatikai 
eset  megfejtése,  látköröm  szűk  határán  kívül  esik,  s a megoldást  szak- 
avatott búvároktól  kell  várnom. 

Megengedem,  hogy  e közleményem  nem  bír  elég  jogosúltság- 
gal  arra,  hogy  a figyelmet  igénybe  vegyem,  mert  a pontificalis  pe- 
csétek egyformasága,  ha  mindjárt  kiadatlan  is,  jelentőségét  elveszti  az 
/ 

Arpádkori  nemzetségek  ismeretlen  czímerpecsétjei  előtt;  de  minthogy 
a Vancha  nemzetség  czímerpecsétje,  ugyancsak  Isván  esztergomi 
bibornok-érsek  révén  1251-ik  évből  már  Péterffy  «Conciliái» -bán,  Török 
János  ((Magyarország  prímásai)  czímü,  s végre  Knauz  Nándor  «Monu- 
meta  Ecclesiae  Strigoniensis»  czímü  munkájában  rajzban  kiadatott : 
ama  hitben  ringatám  magamat,  hogy  jelen  közleményemmel  talán 
némi  szolgálatot  teszek  az  okiratok  nyomozóinak,  kiváltképen  hogy 
oly  szerencsés  vagyok,  a szóban  forgó  pecséteket  eredetiben  bemutat- 
hatni, midőn  sem  az  oklevelek,  sem  a függő  pecsétek  valódiságához 
gyanú  nem  férhet  akár  ha  az  oklevelek  kiállítási  módját,  akár  irályát, 
akár  pedig  az  akkori  szokáshoz  alkalmazott  pecsétek  odaillesztését,  s 
azoknak  jellegét  veszszük  is  tekintetbe. 

Nem  így  áll  az  eset  a Péterffy  és  Török  János  által  közölt 
s ezektől  Knauz  Nándor  által  átvett  Vancha  Istvánnak  nemzet- 


ségi  czímeres  pecsétével,  mit  én  nem  létezettnek,  vagy  ha  igen, 
akkor  hamisítottnak  tartok.  Mert  eltekintve  attól,  hogy  István  esz- 
tergomi érsek  csak  1252-dik  évben  lett  bíbornok,  de  egyszersmind 
prenestei  püspök  is,  és  Péterffy  mégis  az  1251-ik  évről  adja  a czí- 
meres  pecsétet,  eltekintve  attól , hogy  mint  bíbornok  és  prenestei 
püspök  néhány  napra  reá,  azaz  1252-dik  évi  nov.  13-án,  érsekségéről 
lemond,  s még  az  évben  saját  személyében  jelen  volt  az  eszter- 
gomi káptalan  azon  gyűlésén,  melyen  Benedek  kalocsai  érsek  eszter- 
gomi érsekké  postuláltatott  s még  az  évben  Rómába  el  is  utazott  : nem 
lehet,  hogy  egy  heti  időközre,  t.  i.  nov.  7-től  13-ig  oly  czímeres  pecsétet 
készíttetett  volna,  melybe  mint  prenestei  püspök,  esztergomi  bíbornok- 
érseki  köriratot  vésessen  ; bár  ha  az  esztergomi  érsekséget  tovább  is 
administrálta,  sőt  annak  egyik  jövedelmét,  még  a csallóközi  tízedet  is 
élvezé.  Eltekintve  mindettől,  a czímerpecsét  külső  jellege,  compo- 
sitiója  elárulja  a sokkal  későbbi  századok  csinálmányát,  minthogy  a 
XIII.  században  sem  hasított,  sem  vágott  czímerpaizsok  hosszúdad 
köralakban  nem  divatoztak,  hazánkban  egyáltalán  nem,  Olaszhonban 
is  csak  a XVI.  századtól  kezdve,  s míg  az  akkori  használatú  három 
szögű  paizsok  százával  találkozunk,  nem  combinált,  de  egyszerű  czímer- 
képekkel,  ez  a heraldikában,  ha  az  valódi  lehetne,  unicum  gyanánt 
állana  előttünk.  De  végre  azon  körülmény,  hogy  Péterffy  ezen  czímeres 
pecsét  közlésénél  egyszerűen  csak  az  1251-dik  évet  nyomatta  a rajz 
mellé  s ha  ez  csak  sajtóhibából  történt  is  meg  1252  helyett,  a nélkül 
hogy  az  oklevelet,  melyről  annak  függnie  kellett,  vagy  az  oklevéltárat, 
melyben  az  őriztetett,  említette  volna,  azon  föltevésre  indít,  hogy  azt 
soha  nem  létezettnek  tartsam,  annál  is  inkább,  minthogy  az  évszám 
lehető  tévedése  mellett,  a névcsere  még  sem  történhetett  meg,  mint- 
hogy István  nevű  esztergomi  érsek  és  bíbornok,  Vanchánál  több  nem 
volt,  sem  előtte,  sem  utána,  minthogy  I.  István  1093.  talán  még  setn 
birt  oly  czímeres  pecséttel,  mint  a minőt  Péterffy  az  1251-ik  évből  közöl, 
s III.  Isvánnak  a Fejérkövi  családból  1596.  évben  tudvalevőleg  nem 
olyan  volt  czímeres  pecsété,  mint  a minőt  Péterffy  rajzában  szem- 
lélünk, bíbornokká  pedig  sem  I.,  sem  III.  István  nem  neveztetett. 

Majláth  Béla. 

(Intézetek  és  gyűjtemények.)  A nemz.  muzeum  érem-  és  régiség  -osztályá- 
nak gyarapodása  1880.  deczember  havában.  A régiséggyüjtemény  szerzeményei  közt 
túlnyomók  voltak  az  őskori  és  római  emlékek.  Az  őskoriakból  első  helyen  emlí- 
tem két  bronztőr  töredékeit,  melyeket  Marossy  János  úr  a bánhidai  bronz- 
lelet kiegészítéséül  volt  szíves  megszerezni  és  ajándékba  adni.  A lelet  többi 
darabjait  már  korábbi  jelentésemben  említettem  volt  A csongrádmegyei  Puszta- 
szerről szintén  bronzkori  kincsleletből  egy  bronzvésőt  kaptunk  ajándékba  dr. 
Kammerer  Ernő  úrtól.  A véső  a tokos  vésők  sorát  egészíti  ki.  Dr.  Nendtwich 
műegyetemi  tanár  úr,  a híres  nógrádmegyei  terennei  őstelepről  származó,  vona- 
las ékítményü  bronzkarikát,  tölcséridomú  csüngő  díszt  és  apró,  felvarrásra  készült, 
bronzpléhes  pikkelyt  hozott  ajándékba.  A tanár  úr  e darabokat  még  évtizedek- 
kel ezelőtt  kapta  Terennéről,  mely  Jankovics  és  Kubinyi  Eerencz  ásatásai  által 
vált  ismertté. 

Őskori  edényeket  két  helyről  kaptunk.  Jelentékenyebb  számmal  Pécsről  és 
Duna- Almásról.  Előbbi  helyen  a molnárútczai  Schapringer-ház  építésénél  mint- 


egy  io  lábnyi  mélységben  akadtak  edényekre,  melyekből  a muzeum  egy  régi 
barátja,  ifj.  Horváth  Antal,  pécsi  ügyvéd  úr  volt  szíves  io  darabot  felküldeni. 
Az  edények  egytöl-egyig  csinos  alak,  ügyes  technikai  kezelés  s a díszítés  saját- 
szerű  volta  által,  mely  bekarczolt  pontokból,  körökből  és  vonalokból  áll,  tűnnek 
ki  és  az  ú.  n.  pannoniai  edényekhez  tartoznak,  melyeknek  megítélése  még  nehéz- 
séggel jár.  A dunaalmási  edények  rokon  formát  és  díszítést  mutatnak  ; bár  kivi- 
telűk kevésbé  finom.  Weninger  Vincze,  uradalmi  kasznár  szíves  volt  mintegy 
ötven  darabot  a múzeumnak  felajánlani ; lelhelyök  a Duna  közelében  fekvő 
nedves  rét,  hol  egész  urnatemető  várja  hálás  régészeti  kincs  gyanánt  szakava- 
tott kutatóját.  Az  edényekben  rendesen  égetett  csontmaradvány  és  hamu  van  ; 
de  azonkívül  bronz  gombostű,  bronztör  pengéje  és  sok  apró  hengerded  bronz- 
tekercs (minők  az  ercsiek).  Mindezek  most  a n.  muzeum  gyűjteményé- 
ben vannak  és  tanúságot  tesznek  arról,  minő  érdekes  feladat  volna  a duna- 
almási, nyilván  bronzkori,  urnatemetőt  átkutatni.  Urnasír  maradványát  hozta 
Kőváry  Géza  Czeglédről.  Az  urasági  erdő  mellett,  szőlőforgatás  alkalmával  3 láb 
mélységben,  több  egyéb  kisebb-nagyobb  edénynyel  együtt  csontok  és  hamu 
között  találták  az  általa  felajánlott  két  füles  bögrécskét.  Az  edények  elhelyezé- 
séről annyit  tudott,  hogy  minden  nagyobb  edény  fölött  volt  egy  kisebb ; a 
nagyobb  edények  mind  tönkre  mentek. 

A római  emlékek  két  helyről  Aquincum  és  Bregetio  vidékéről  valók.  Első 
helyen  néhány  római  kőemléket  említek,  melyek  már  régebben  a n.  múzeumnak 
voltak  szánva  s most  Varga  András  építész  úr  szíves  közbenjárásával  rendelte- 
tésük helyére  jutottak.  Köztük  van  a Junonak  szentelt  oltárkő,  melyet  már  az 
Arch.  Közi.  utolsó  kötetében  ismertettem.* 

Úgyszintén  kaptunk  egy  kis  arat  négysoros  felirattal,  mely  a centuria 
geniusának  szóló  dedicatiót  tartalmaz,  a vörösvári  út  belső  részén  hevert  évekig, 
míg  Fröhlich  helybeli  gyrnn.  igazgató  úr  szíves  volt  reá  figyelmeztetni. 

Varga  úr  maga  egy  sírtábla  töredékét  s egy  votivtábla  csonka  darabját, 
meg  egy  síremlék  felső  tympanonját  ajándékozta. 

Ezúttal  beérem  azzal,  hogy  a két  feliratos  emlék 
feliratát  lemásolom  ; á sírtábla  elől  és  alúl  csonka 
felirata  így  szól  : 


A votivtábla  feliratából  csak  az  első  három 
sornak  mintegy  fele  maradt  meg  : 


Taufenecker  Györgyné  telkén  házépítés  alkalmával  római  maradványokra 
akadtak.  Egy  oszlopalapzat,  római  al  fresco  festett  falmaradványok,  melynek  egyi- 
kén emberi  fej,  üvegedény  töredéke,  terra  sigillata  és  ércz-salak.  A tulajdonosné, 
Zsigmondy  Gusztáv  kir.  főmérnök  szíves  közbenjárása  következtében  az  összes 
leletet  a m.  n.  múzeumnak  ajándékozta.  Ugyanonnan  utóbb  római  bronzgyön- 
gyöt is  kaptunk  Varga  építész  úr  ajándékából. 

Ug)'ancsak  O-Budán  a Grünwald  és  társa-féle  szeszgyár  udvarán  építési 
földmunkálatok  alkalmával  római  házak  összedőlt  falmaradványaira  akadtak, 
mely  alkalommal  Zsigmondy  Gusztáv  úr  két  cserépmécsest,  terra  sigillata  töre- 
dékeket és  egyéb  tárgyak  közt  stucco  párkány  darabjait  óvta  meg  múzeumunk 
számára.  A párkány  hosszában  futó  domború  díszítményekkel  van  ékítve  (egy- 
mást űző  állatok  stb.),  melyek  mintával  készültek  ; a stucco  anyaga  fölötte  tartós 
gipsz  és  téglapor  keverék  és  a kidomborodó  alakok  körvonalait  igen  élesen  adta. 

Ó-Szönyröl  is  több  ízben  kaptunk  régiségeket.  Vásároltunk  bögrét,  mely 
mint  pannoniai  készítmény  sajátos  színes  díszítése  miatt  érdekes  ; a bögre  teste 

felül  barna,  alul  sárga  és  közepeit  a barna  mezőben  négy  sárga  sáv  vo- 
nul körül. 

Marossy  János,  fáradhatatlan  buzgalmú  régiségkedvelő,  ószőnyi  leleteket 
küldött  ajándékba:  gyűrűs  kulcsot  bronzból,  csontnyelü  vaskést,  terra  sigillata 
töredékeket  az  egyikén  LVTINVSF  bélyeg,  a másikon  A.RVS  1 ; végre  tégla- 
töredéket, melyen  római  cursiv  és  lapidár  betűkkel  vegyest  három  sornyi  irás 
végső  szótagjai  maradtak  ; talán  ClSCO,N  értelműket  nem  lehet  megállapítani, 

CESTUS 

ECCENED 

Mikor  deczember  közepén  Zsigmondy  Gusztáv  úr  társaságában  az  ószőnyi 
castrumot  bejártuk,  több  apróbb  tárgyat  hoztunk  magunkkal,  melyet  a földbir- 
tokos Feige  Tivadar  úr  szívesen  ajánlott  föl  a múzeumnak.  Hoztunk  egy  apró 
bronzkarikát,  gombos  csonttűt,  bronztüt,  üvegkarikát  és  egy  kőlap  töredékét, 
melyen  két  sornak  hat  betűje  maradt  LVS 

feST 

A többi  szerzeményekről  kevés  a jelenteni  való. 

Apáczá’ól  (Csanád  m.)  Csóti  Samu  úrtól  XVII.  (?)  századbeli  ezüst  gyű- 
rűt kaptunk  ajándékba, 

XVI.  századi  súlyos  (6'8  grmnyi)  aranygyűrűt  ajándékozott  a múzeumnak 
vizeld  Tallián  Lajos,  cs.  k.  kamarás.  A gyűrű  fejét  hat  bevésett  nyílvessző,  s 
mindkét  oldalán  vésett  alapon  domború  levél  ékíti, 

A budai  várkertben  folyó  átalakítási  munkálatok  alkalmával  XVII.  század- 
beli téglára  akadtak,  melyen  az  évszám  1654,  a készítő  jegye  és  MAXIM  fel- 
irat domborodik  ki.  Weber  György  kereskedő  kertész  ajándékozta. 

Az  éremgyüj temény  összes  gyarapodása  139  drb  volt,  melyekből  legtöbb 
a lengyel  hármas  garas.  Ilyenekből  állott  ugyanis  a pinnyei  nagy  éremlelet 
(Sopron  m.),  melyet  Simon  Gyula  orsz.  képviselő  ur  állított  legnagyobb  libera- 
litással  rendelkezésünkre  és  a szölgyéni  éremlelet  is  (Esztergom  m.),  mely  hiva- 
talosan került  hozzánk,  szintén  majdnem  túlnyomóan  ilyenekből  állott.  Kaptunk 
még  érmeket  ajándékba  Varga  Andrástól  O- Budán,  Pletikoszich  Sándor  esperes- 
plébánostól Szontán,  Kinneth  Adolftól  Dárdán,  Sax  Lipóttól  helyben,  Steiner 
János  tanítótól  Franzfelden,  Killer  Frigyes  plébánostól  O-Csanádon,  Drucker 
Zsigmondtól  helyben,  ifj.  Schwarz  Józseftől  Kúnágotán  és  Tusla  Tivadartól 
P.-Füzitőn. 

Budapest,  1880.  deczember  végén.  Hampel  József . 

A nem.  múzeum  érem-  és  régiség-osztály  gyarapodása  1881.  januárius — április 
havában.  Szűkre  szabott  költségvetés  mellett  sok  ajándék  s ezek  közt  több  lelet, 
mely  rendszeres  ásatás  gyümölcse  : ez  a jelen  év  első  negyedének  signaturája. 
Mint  jelentésemből  kitűnik,  a gyarapodás  oroszlánrésze  a római  és  népvándorlási 
kort  érte. 

I.  Az  őskori  régiségek  közt  első  helyen  azokat  említem,  melyeket  külföldről 
kaptunk.  Egy  angol  vendégünk,  mr.  Walter  Meyers,  ki  igazgatónk  kalauzolása 
mellett  ismeretlenül  nézte  intézetünket,  hálával  emlékezett  meg  kalauza  szíves- 
ségéről és  őskori  kőeszközökkel  ajándékozta  meg  a múzeumot.  Voltak  külde- 
ményében silexek  (ú.  n.  vakarok,  scrapers)  a híres  Cissbury-i  silexgödrökből  és 
küldött  kovaszilánkokat,  minőket  Theba  mellől,  Egyiptomból,  b.  Révay  Ferencz 
is  hozott  egy  ízben  az  intézetnek.  Soká  kérdéses  volt : vájjon  az  egyiptomi  szi- 
lánkok természetes  úton  keletkeznek-e  vagy  emberi  kéz  művei,  mit  annak  ide- 
jén leginkább  Lepsius  vont  kétségbe?  Most  már  semmi  kétség,  hogy  Egyiptomnak 
is  meg  volt  a maga  kőkora  s hogy  a barna  szilánkok  e korra  ^mennek  vissza. 

Hazai  leletekből  csak  csiszolt  kőeszközöket  említhetek.  Éles  Béla  Zombor 
vidékéről  (Zemplén  m.)  két  csiszolt  kővésőt,  továbbá  emberi  szárcsontot  és 
kagylóhéjakat  küldött  edények-  s edénytöredékekkel  együtt,  melyekben  talál- 
tattak. 

Több  kőeszközünk  ez  idő  alatt  nem  került — - annál  több  a bronz.  Köztük 
az  első  hely  a bodrogkeresztúri  nagy  leletet  illeti,  melylyel  hazai  leleteinkből 
eddig  csak  az  erzsébetfalvi  nagy  öntőmühely  maradványai  vetélkedhetnek.  Aman- 
nak a sok  rögön,  a sok  csonka  szerszámon  kívül  a tömérdek  erdélyi  (?)  idomú 
sarló  (41  drb)  s néhány  sodronyos  fibula  adja  meg  különös  érdekét.  A lelet 


tó; 

fontossága  miatt  majd  részletes  tárgyalást  is  érdemel ; szerencse,  hogy  legjelen- 
tékenyebb része  idekerült  s így  meglehetős  hű  fogalmunk  lehet  a lelet  összes- 
ségéről. 

Nem  mindennapi  szerzemény  egy  bronzkori  kardpenge,  melyet  egy  komáromi 
halásztól  szereztünk.  A Dunából  halászták  ki  e tavaszszal  a «nagy  vár»  falánál 
— a markolatlappal  együtt  hossza  5 5 ' 5 cm.  A csorvási  (Békés  m.)  nagy  bronz- 
leletből néhány  példányt  idevaló  kereskedő  útján  szereztünk  meg  : karimás  vésőt, 
tokos  vésőt  és  félkör  ívű  sarlót.  A fém  színe  olyan,  hogy  csak  gondos  vegy- 
elemzés  után  lehet  majd  eldönteni  bronz-e  vagy  réz  ? 

Csinosan  díszített  bronz  lándzsacsúcsot  ajándékozott  dr.  Kammerer  Ernő. 
Szárnyai  behajlók  és  a külső  széllel  párhuzamosan  futó  bordával  ékítvék  ; a köpüt 
több  sor  zigzeg-dísz  futja  körül.  A lándsa  Pusztaszerről  való  (Csongrád  m.)  és 
egyszerre  találtatott  azon  iirvésővel,  mely  mint  szintén  K.  E.  úr  ajándéka,  még 
múlt  évi  kimutatásomban  volt  említve. 

Wartha  Vincze,  műegyetemi  tanár  Zengről,  rovátkos  kis  aranygyűrűvel 
gazdagította  a prsehistorikus  ékszerek  sorát.  Szeniczey  Ödön,  orsz.  képviselő, 
Kaszap  Kálmán,  taksonyi  jegyző  nevében  két  réz  csákánynyal  gazdagította  az 
őskori  réz  eszközök  már  is  tekintélyes  számát.  Mindkettő  dupla  pengéjű  ; éleik 
keresztben  állanak.  Mindkettő  jó  föntarsású.  Pestmegye  a rézeszközök  statistiká- 
jában  mindinkább  fontos  szerepet  kezd  vinni.  Csató  Ferencz,  tövisi  plébános, 
két  csonka  cserépedényt  küldött  be,  mely  Csáklyán  (Alsó-Fehér  m.),  sziklás 
helyen  találtatott.  Mellékletek  híján,  melyekből  a lelet  korát  pontosabban  meg 
lehetne  állapítani,  arra  kell  szorítkoznia,  hogy  mint  durva,  kavicsagyagból  eset- 
lenül idomított  készítményeket  <« nem  rómaiaknak » mondja. 

Sebestyén  Pál , kir.  táblai  bíró,  még  az  ötvenes  évek  eleje  óta  őrzött  magánál 
egy  bronz  sarlót  Város-Lödről  (Bakonyban)  és  három  darabra  tört,  de  egyébként 
teljes  bronz  kardpengét  Szt. -Gálról,  mind  a két  darabot  nem  rég  Szalay  István  úr 
közbenjárására  a n.  múzeumnak  ajándékozta. 

Arkolás  közben  Bákóhaltnán  három  kisebb  és  egy  óriási  nagy  urnát 
(76  cm.  magasat)  találtak,  volt  az  edényekben  hamu,  égetett  csontok,  egy  pár 
félhold  alakú  csüngő  dísz,  egy  kis  dupla  tekercs  bronz  sodronyból  s egy  bronz 
gombostű.  Karpelesz  Simon  úrnak  köszönhetjük,  hogy  az  összes  érdekes  lelet 
ide  jutott  a múzeumba. 

Mezőtúron  a «Bári  kettőshalomban » az  utóbbi  áradás  ellen  tett  védmunkálatok 
alkalmából  barbár  készítésű  edényekre  akadtak  a munkások.  Pavlicsek  Sándor 
tanárjelölt  néhányat  belőlök  a n.  muzeum  számára  megmentett. 

II.  A ,, kelta'1  emlékek  csoportját  két  darabból  álló  lelet  képviseli,  melyet  Rád- 
fáról  (Baranya  m.)  hozott  dr.  Kammerer  Ernő.  Egyik  tárgy  jellemző  idomú 
vaskard,  mely  hüvelyével  együtt  négyszeresen  meg  van  hajlítva.  Alakja  olyan, 
mint  a híres  szob-ipolyparti  kardé.  Többször  akadt  már  példa,  hogy  sírokban  a 
kardot  meggörbítve  helyezték  a halott  mellé,  a n.  múzeumban  is  van  példa  reá,  a 
bronzmarkulatú  vaskard  Istenmezőről  (Heves  m.).  — A karddal  háromágú  lán- 
dsacsúcsot  találtak,  vasból.  Bronz  zablát,  minők  a ballstadti  leletek  közt  van- 
nak, Ó-Szőnyről  kaptunk. 

III.  Mindkét  Pannónia  dúsan  járult  római  emléksorozatainkhoz. 

Dunaföldvár  vidékéről  bölcskei  Nagy  Lajos  úr,  Hőke  Lajos  úr  szíves  köz- 
benjárására négy  római  emléket  ajándékozott  a n.  múzeumnak : egy  római  mér- 
földmutatót, mely  az  aquincumi  — mursai-útvonal  66-ik  mérföldjét  jelezte, 
továbbá  egy  emlékkövet  a kömlödi  sánczokból,  melyet  M.  Aurelius  tiszteletére 
163-ban  állított  az  első  alpesi  lovas  csapat  (kiadta  Mommsen  33*8.  sz.  a.)  és 
két  domborműves  táblát,  melyet  alkalmilag  részletesebben  fogunk  ismertetni. 

IJgyancsak  Tolnamegy éb'öl,  egy  ecsényi  gazdától,  két  római  ekevasat  vásárol- 
tunk.O-Buda  s a határos  terület  folyton  érdekes  leleteket  szolgáltat.  Az  idei  januá- 
riusban  a budaujlaki  Lujza-malom  melletti  Evező-sikátorban  a vízvezetési  csö- 
vek lerakásánál  római  sarkophágra  bukkantak.  VVein  vízvezetéki  igazgató  szíves 
jelentésére  rögtön  a hely  színére  indulhattam  s ő neki  köszönhetjük,  hogy  a 
sarkophag  most  a n.  muzeum  első  udvarában  áll.  Mint  a legtöbb  római  kőláda, 
ez  is  föl  volt  törve  s így  nem  csoda,  hogy  cserépkorsón,  mécsesen,  egy  bronz 
korsón,  bronz  karikán  és  bronz  karpereczen  meg  lemezen  kívül,  egyéb  értékes  tár- 
gyakat nem  leltünk  benne.  Maga  a síriáda  anepigraphikus,  de  rajta  vannak 
kétfelöl  a szokásos  geniusok. 

Ugyancsak  a Lujza-malom  környékén  a vízvezetéki  munkálatok  folytatá- 
sánál, római  sarkophag  töredékeire  akadtak  s ezek  mellett  egy  szürkés  agyag- 
ból gyúrt  mécsest  leltek,  melyet  Wein  János  igazgató  úr  be  is  küldött.  A mé- 
cses alján  VICTORIA  bélyeg  olvasható,  -oldalából  egy  darab  hiányzik.  A buda- 
ujlaki  Kunewalder  téglagyár  részvénytársulati  telek  római  topographiánkban 
classikus  hely,  mert  mint  hajdani  római  temető-hely,  már  számos  régiséget 
juttatott  a n.  múzeumnak.  A múlt  télen  e gyárral  délnyugat  felöl  szomszédos 
dombok  lejtőjéről  hordták  a földet  a dunai  töltéshe'z  s ekkor  több  ízben  kerül- 
tek elő  régiségek.  A gyár  derék  felügyelője  Kudelka  úr,  mindannyiszor  nem- 
csak bejelentette,  de  be  is  küldte  őket  az  országos  rég.,  és  embertani  társulat- 
nak és  a társulat  mindig  szívesen  ide  ajándékozta.  így  kaptunk  februárius 
bán  e helyről  két  agyagkorsót  és  egy  csinos  üvegedénykét,  márcziusban  római 
síremlékeket  és  domborműves  kőlapokat. 

Ugyanott  márczius  utolsó  napjaiban  a munkások  három  római  emlékkövet 
találtak.  Kudelka  intéző  bejelentésére  rögtön  értesültem  a leletről  és  ő neki 
köszönhető,  hogy  a részvénytársulat  igazgatója  már  néhány  nappal  utóbb  a n. 
múzeumba  szállíttatta  őket. 

Mind  a három  emlék  sírtábla  töredékek,  i.  Legérdekesebb  köztük  egy 
(hajdan)  polychrom  sírtábla,  melynek  felső  részében  szokás  szerint  a férfi  és  az 
asszony  és  köztük  a gyermek  mellképe  van  kifaragva,  a háttér  zöldre  volt  festve 
s az  öltözetek  szélein  a vörös  színnek  nyomai  maradtak. 

A fölirat  következő. 

D / 

VIGILIVS  PRÍM VL 
LVS  v MIL-r  LEGTfAD 
ST1P  XVII  IVL  > VIC// 

RINACONIVGIC/ 

RISSIMO  v F v C v 

A fölirat  arról  értesít,  hogy  Júlia  Victorina  férjének,  Vigilius  Primullus- 
nak,  ki  XVII  esztendőn  át  szolgált  volt  az  aquincumi  II.  légióban,  e síremléket 
rakatta.  — Evvel  együtt 

2.  egy  hasonló  síremléknek  töredéke;  domborműves  lapjából  egy  darab 
került  elé  ugyanazon  a helyen.  A dombormű  bal  szélén  az  oszlop  maradványa 
látszik,  a mezőben  lévő  nő  alak  mindkét  kezével  edényt  (?)  fog,  jobbfelől  férfi 
van,  ki  baljában  strigilist  (?)  tart  és  jobbjával  tunicája  szegélyét  fogja,  nyaka 
körül  vastag  torques,  közepeit  egy  kis  gyermek  mellképe  látszik. 

3.  Egy  harmadik  sírtáblából  néhány  töredék  maradt  meg.  Megvan  a 
tympanon  jobb  fele,  ezalatt  a mező  megvan,  de  az  alakok  le  vannak  törve  és 
csak  egy  férfi-fej  helye  látszik,  jobb  szélén  maradt  meg  egy  római  composit- 
oszlop. 

Nem  messze  e téglagyártól,  «az  első  óbudai  téglagyár-egyesület#  telkén 
márczius  30-dikán  ugyancsak  földmunkálatok  alkalmával  feliratnélküli,"  feltört 
födelü  sarkophágra  és  két  sírtáblára  akadtak.  Ezt  a két  utóbbi  emléket  a tulaj- 
donosok kérésemre  a múzeumba  szállították.  Az  egyik  felirat  nélküli  töredék, 
domborműves  növénydiszítményekkel,  a másik  szabályos  négyszögidomú  kődúcz 
lyukacsos  kőből,  megrongált  felülettel,  a rajta  lévő  felirat  így  szól  : 


D(iis)  M(anibus)  | VIGILIVS  PRIMVL  | 
LVS  MIL(es)  LEG(ionis)  II.  AD(jutricis)  | 
STIP(endiorum)  XVII  IVL(ia)  VIC[TO]  | 
RÍNA  CONIVGI[CA]  | RISSIMO  F(ieri) 
C(uravit). 


D / 

TICLCONSTA 
MILLEGIIAD 
FIRMINO  ET  CL. 
MAE  v CL  TACITVS 
POSVIT  PATRO 
NO  - MÁT//// 


D(iis)  [M](anibus)  | Tl(berio)  CL(audio) 
CONSTA(nti)  | MIL(iti)  LEG(ionis)  II 
AD(jutricis)  (Cl?)  | FIRMI  NO  ET 
CL(audise)  (Mi?)  | MAE  CL(audius) 
TACITVS  | POSVIT  PATRO  | NO 
MAT(ri)  | TRI  PIENTISSI  | MIS  ET 
SIBI  VIV(u)S. 


TRI  PIE//AISS1 
MIS  ET  SIBI  VIVS 

A felirat  szerint  CL  Tacitus  még  életben  van  és  az  emléket  patronusának 


lóg 


Tiberius  Claudius  Constansnak,  testvérének  (?)  Firminusnak  és  Mima  (?)  neve- 
zetű anyjának  állítja. 

Az  óbudai  lel  helyek  közül  legtekintélyesebb  számmal  az  amphitheatrum 
járult  a római  osztály  gyarapodásához.  Dr.  Torma  Károly  hét  heti  ásatása  alkal- 
mával több  mint  hatszáz  kisebb-nagyobb  kő,  fém,  csont,  üveg  és  agyagrégiséget 
gyűjtött  össze  a romok  közt,  melyekről  a legnagyobb  lelkiismeretességgel 
adott  jelentést  az  amphitheatrumról  írt  érdekes  monographiájában.  * Azért 
itt  a tárgyak  sommás  áttekintésével  beérhetjük.  Kaptunk  onnan  egy  Nemesis- 
főt,  i2  ép  feliratos  emléket  és  io  másnak  a töredékeit,  volt  továbbá  több  mint 
húsz  töredék  oszlopfőkből,  fogadmányi  oltárokból  s egyéb  apróbb  kőtárgyak. 
Ezüstből  készült  vagy  ezüstözött  tárgy  volt  hat  és  pedig  tükör,  gyűrű,  tű  s 
egyéb  apróságok,  volt  bronz  fibula  és  gyűrű,  pléhdarab  és  rög,  mind  bronzból, 


összesén  12  drb. 

Találtak  több  mint  ötven  vastárgyat,  ú.  m.  lándsacsúcsot,  ajtósarkot,  ütkö- 
zőt, szeget,  csatot,  kulcsot,  fejszét  és  kést;  15  drb  ólomrögöt;  csontból  készült 
tűt,  bárczát,  késnyelet  és  tesserat,  összesen  nyolczat ; 25  drb  üveggyöngyöt  és 
edénytöredéket.  Legtöbb  az  agyag  tárgy.  Voltak  terrasigillata  töredékek,  több 
esetben  érdekes  dombormüvekkel,  gyakran  rajta  vannak  a gyári  bélyegek,  közön- 
séges edénycserepek  sem  hiányoztak  és  volt  sok  építő  és  finomabb  mozaik- 
tégla. A keramikus  tárgyak  száma  egymaga  túlmegy  a négyszázon.  Végűi  emlí- 
tem a falvakolat  számos  töredékét  az  amphitheatrumból  és  a mellette  épült  kis 
templomka  faláról,  a régi  színezés  jelentékeny  és  elég  élénk  maradványaival. 

Folyó  évi  áprilisben  Budán  a zsigmondútczai  66.  számú  telken  földhányás 
alkalmával  óriási  sírtábla  került  színre.  Lomniczy  Endre,  városi  kapitány  szíves 
tudósítására  dr.  Tergina  Gyula  múzeumi  tisztviselő  rögtön  a hely  színén  meg- 
jelent és  a síremléknek  a múzeumba  szállításáról  gondoskodott.  A szokatlan 
hosszú  tábla  — hossza  3'20  m.  — a nedvességtől  át  volt  ázva  s így  történt, 
hogy  beszállításánál  ketté  törött,  különben  teljesen  ép.  Félkörü  tympanonban 
legfölül  a meghalt  arczképe,  ezalatt  a hosszúkás  keskeny  mezőben  ugyancsak  ő 
rövid  katona-öltönyben  közepeit  áll  és  két  felöl  lovat  tart  kantáránál  ; következik 
azután  a főmező,  mely  kétfelöl  korinthiai  oszloppal  van  szegélyezve,  tíz  soros  fel- 
irattal ; a feliratos  mező  alatt  két  kakas  fordúl  egymás  ellen  és  valami  nö- 
vényért(?)  küzd  ; több  mint  egy  méternyi  darabja  földben  állott. 

Av  felirat  következőkép  szól  : 


N.ERTVS 

dvmnotaL 

F-  VETERÁN VS 
ALAí  HISP&IöSEs 
QVIPTLINGAVS 
TERtfANNöLXy, 
STIP*XXXVItf 
H 0 S cs  E (4 
VALENSöFRATER 


NERTVS  | DVMNOTAL(i)  | 
F(ilius)  VETERÁN  VS  | ALA 
FnSP(anorum)  I (príma)  SES  | 
QVIP(Iicaris)  LING(onus)  AVS  | 
TÉR  ANN(orum)  LX  | STIP(en- 
diorurn)  XXXVI  | H(ic)  S(itus) 
E(st)  | VALENS  FRÁTER  | 
H(seres)  T(itulum)  M(emoriae) 
P(osuit), 


H * T 0 M 0 P 


Az  emlék  egv  hadastyán  életrajzát  adja.  Neve  Nertus  volt,  Dumnotalus  fia, 
harminczhat  évig  szolgált  a hispaniai  első  lovassági  csapatban  és  mint  másfél  ka- 
pitulátiójú  lovasnak,  igénye  volt  két  lóra,  miként  a dombormű  is  mutatja ; hatvan 
éves  korában  halt  meg  Aquincumban,  hová  öreg  napjaira  visszavonult  és  test- 
vére Valens,  egyúttal  örököse,  gondoskodott  eltemettetéséről  és  emléke  meg- 
örökítéséről. Nertus  és  Dumnotalus,  mindkettő  galliai  név,  a felirat  is  bizo- 
nyítja, hogy  gallus  volt,  és  pedig  a Lingones  törzséből,  mely  a mai  Franczia- 
ország  keleti  szélén  lakott.**  Az  auster  melléknév  alighanem  e törzs  délrelakó 
részét  jelenti.*** 


* Torma  Károly:  Az  aquincumi  amphitheatrum  északi  fele.  Budapest,  1881.  88 — xoo.  11. 

**  Forbiger  : Európa.  1877.  155.  1, 

***  AVSTER(avia)nak  kiegészíteni  annál  kevésbbé  van  okunk,  mert  e város  messze  éjszakra, 
Frieslandban  feküdt,  a mai  Ameland  helyén.  Forbiger.  275.  1. 

ÓBUDAI  SILVANUS-EMLÉK. 


Végül  az  óbudai  emlékek  közül  nem  kevésbé  érdekes  a Silvanustábla, 
melyet  itt  rajzban  is  mellékelünk. 

A Grünwald  és  társa  szeszgyártársulat  telkén  ásták  ki  a múlt  év  telén  és  a 
nevezett  czég  legnagyobb  készséggel  a múzeumnak  ajándékozta.  Silvanusemlé- 
kek  Pannóniában  ugyan  ép  oly  gyakoriak,  mint  bárhol  másutt  a római  világ 
körében,  de  az  itt  közlött,  melyet  ájtatos  római  hölgy  állított,  mégis  több  tekin- 
tetben kiválóbb  figyelemre  érdemes.  Leginkább  azért,  mert  férfi  Silvanust  és  női 
Silvanákat  egymás  mellett  kifaragva  szemlélünk.  „ 

Maga  Silvanus  öseredeti,  általánosan  tisztelt  római  isten.  Őrzi  az  erdőt  s 
a határt,  mely  legtöbbször  az  erdő  szélét  éri:  innen  van,  hogy  minden 

határszél  neki  van  szentelve.  «Omnis  possessio  Silvanunr  colit,  quia  primus  in 
terra  lapidem  finálém  posuit»,  így  szól  Dolabella*  és  «Silvane  tutor  finium» 
így  szólítja  az  ősistent  a nemzeti  költő  Horatius  (Epod.  II.  22.).  Úgy  látjuk, 
hogy  még  az  imperatori  kor,  melynek  talán  harmadik  századából  származik  e 
dombormű,  is  megóvja  ősjelentősége  emlékét.  Jobbjával  az  isten  görbe  kést 
fog,  balja  a levágott  gályát  tartja**,  lábánál  a kutya  föltekint  urához. 

Későbbi  toldásnak  látszik  a phrygiai  sapka.  Lehet,  hogy  akkor  kapta  e 
római  isten  a keletiség  symbolumát,  midőn  mindinkább  áthatották  a keleti 
kultusok  a római  vallás  körét,  a mi  ép  a második  század  végével  kezdődött. 

Kiknek  képzelé  a kőfaragó  a Silvanus  mellé  állított  női  alakokat,  kétséget 
kizáró  módon  megmondja  a felirat  : SIL.(vano)  et  . SILVA  | NIS  . SA(crum) 
FLA(via)  | SECVNDINA  j V(otum)  S(olvit)  L(ibens)  M(erito).  Silvanus  társai, 
a hosszú  öltönyü  nők  erdei  nymphák  vagy  silvánák,  kik  úgy  mint  vezérök  szin- 
tén gályát  tartanak  balkezükben,  míg  jobbjuk  virágkosarat  (?)  fog.  Pannóniában 
egynéhányszor  szerepelnek  a silvanae  feliratokban,***  mindig  úgy,  hogy  helyesen 
«SILVANABVS»  szól  az  ajánlás;  az  itt  használt  idom  szokatlan  és  kisérő  kép 
nélkül  bizonyára  homályos  volna. 

Mint  erdei  lények  s görög  eredetű  nymphák  utódai  és  alig  tévedünk,  ha 
a «nymphae  perennes»-t,  kiknek  egy  más  óbudai  emlék  szól  (Rómer-Desjardin 
XII.  t.  80.  sz.)  velők  egyeknek  képzeljük.  Férfi  kísérőjükkel  együtt  a mezei 
istenségek  nagy  köréhez  tartoznak,  melyet  egy  jámbor  római  «dii  campestres » 
czímen , tisztel  egy  aquincumi  feliratban.  (R-D.  XII.  79) 

O-Szonyról  kisebb  régiségeket  szereztünk  április  havában  : egy  római  téglát 
LVPICINI  TRB  (Lupicini  tribuni)  bélyeggel,  domborműves  díszítésekkel  ékített 
terra  sigillata  darabokat  s nehány  apróbb  bronz  tárgyat.  Az  ószőnyi  castrummal 
éjszakfelől  határos  egyik  szőlőben  egy  kis  korsó-raktárra  akadtak.  Több  mint 
húsz  bögre  állott  és  feküdt  egymás  mellett  egy  rakásban.  A gazdánál  még  18 
drbot  találtam,  melyeket  a n.  muzeum  számára  megszereztem.  Némelyik  egyfüles, 
másik  dupla  füllel  van  ellátva,  ismét  mások  fülnélküliek.  Különös  rajtuk,  hogy 
felületük  legtöbbször  vörösre  van  festve  és  sárga  sávok  vonulnak  fekmentesen 
körül,  nyílván  belföldi  gyártmányok.  Talán  ugyan  e készletből  való  egy  bögre, 
melyet  Marossy  János  úr  ajándékozott  a múzeumnak. 

Mintegy  nyolcz  centiméter  magasságú  kőszobrocskát  küldött  Marossy  János 
úr.  A szobor  íjazó  iíjut  ábrázol,  anyaga  csekélyebb  minőségű  márvány. 

Schwerer  János  úr  szíves  közbenjárásával  a múlt  hónapban  ismét  több 
római  kisebb  régiséget  kaptunk.  Gabrini  Nándor  Perlaszról  gyöngyöket  küldött  ; 
Kollonits  István  Uzdinból  bronz  függődíszt  és  agyaggolyót  ( lel h . Tomasevácz, 
Torontál  m.),  végre  Schardtner  József  Zimonyból  két  fibulát  és  egy  kisebb 
határozatlan  bronz  tárgyat. 

A Csáktornyái  elemi  népiskolai  tantestület  megörökítette  magát  a nemzeti 
múzeumban  egy  ezüstgyiirűvel,  melyet  a testület  nevében  beküldött  Jeney  Gusz- 
táv intézeti  igazgató-tanító.  A gyűrű  főérdekét  a római  eredetű  carneol-intaglio 
képezi,  mely  balra  ülő  meztelen  ifjút  (athleta)  ábrázol.  Maga  a karika,  melybe 
az  antik  kő  foglalva  van,  közelébb  áll  a XVII-dik  századbeli  ezüstgyürűkhez, 
mint  az  antik  formákhoz  s azért  hajlandó  vagyok  azt  hinni,  hogy  itt  azon  gya- 


* Lachmann  kiadásában.  302.  1. 

**  Azért  «dendrophorus»  melléknévvel  szerepel  gyakran.  — Lsd  egy  S.  dendrophoros  tem- 
plomba feliratát,  melyre  Romában  a Vigna  Bonelliben  akadtak.  Annali  1860.  450.  1. 

»**  Tétényi  és  petronelli  feliratokban  ; Corp.  Inscr.  III.  3393,  4441. 


kori  esetek  egyikével  van  dolgunk,  a midőn  antik  követ  modern  időben  is 
pecsétlőnek  használnak,  A leihely  Vizi  Szent-György  (Zala  m.)  melletti  szőlő- 
hegy, s kapálás  közben  találtatott. 

Az  antik  gemmák  tanulmányozására  igen  fontos  azon  három  nagy  gemma- 
lenyomat-gyüjtemény,  melylyel  Pulszky  Ferencz  igazgató  a régiség-osztály  tudo- 
mányos apparátusát  gazdagította.  Meg  van  (három  drb  híján)  köztük  mind  a 
hatszáz  drb,  melyet  a római  instituto  tett  közzé  és  van  1213  drb,  berlini  gem- 
mák után  készült  lenyomat. 

IV.  Népvdndorldshori  leihelyeink  közt  legfontosabb  volt  Keszthely. 

A keszthelyi  temetőből  újabban  két  ízben  nyertünk  tárgyat.  Előbb  az  orsz. 
Rég.  Társulat  költségén  az  őszszel  kiásott  leleteket  kaptuk,  azután  pedig  az 
idei  tavaszszal  talált  kincseket.  A tárgyak  száma,  melyeket  dr.  Lipp  Vilmos 
ezúttal  a a múzeumnak  átadott,  a négyszázat  meghaladja  ; legtöbb  a bronz  ékszer 
(csat,  szijvég,  karika,  gyűrű)  és  a vaseszköz,  többnyire  kések,  ezüst  tü  csak 
néhány  volt  köztük.  Egészben  megegyezik  a tárgyak  jellege  azokéval,  melyeket 
e folyóiratban  korábban  rajztáblákon  közöltünk.  A mostani  két  leletből  azokat, 
melyek  kiválóbb  figyelmet  érdemelnek  a — és  — táblákon  lerajzoltatlam.  Ilyenek 
különösen  a sodronyos  kosárkákkal  ékített  fülbevalók  s a nagy  fibula.  Ily  fibula 
az  egész  temetőből  eddig  mindössze  csak  kettő  került  elő. 

Végh  Adorján  úr  Nemes-Ücsán,  a Csallóköz  buzgó  kutatója,  újabban 
ismét  érdekes  népvándorláskori  (?)  lelettel  gazdagította  gyűjteményünket.  Külde- 
ményében voltak  vas  tárgyakon,  cserépedényeken  és  csontokon  kívül  obsidian- 
darabok,  kovaszilánkok  és  gyöngyök;  Ekelen  (Komárom  m.)  találta  őket  sorjá- 
ban futó  sírgödrökben.  A szerencsés  kutató  más  helyütt  maga  ad  számot  a 
leletről. 

A népvándorláskori  igénytelen,  de  nagyérdekü  emléksorozathoz  még  egy 
griffes  bronz  csat  járul,  melyet  Szent-Mihálytelekről  (Csongrád  m.)  Justus  Dávid 

hozott  a múzeumnak.  A csat  és  más  hasonló 
csat  töredéke,  valamint  kettős  gyürűjü  agyag- 
gyöngy úgy  látszik  egy  nagyobb  lelet  maradvá- 
nyai. Szeged  környéke  népvándorlási  leletekben 
bővelkedik. 

O-Szőnyről  két  népvándorláskori  fibulát  sze- 
reztünk, félkorongú  fejjel. 

A népvándorláskori  leletekhez  mint  igen 
érdekes  járul  egy  cicada  idomú  arany  fibula,  me- 
lyet Torma  Károly  szíves  figyelmeztetésére  sike- 
rült a muzeum  számára  biztosítani.  Leihelye 
Sáromberke  mellett  Erdélyben.  Rajzát  adjuk  a 
cicadás  fibulák  tábláján. 

V.  Közép-  és  líjabbkori  tárgyak , kegyeleti 
emlékek. 

Az  év  legfontosabb  szerzeményei  közé  tar- 
tozik IV.  Béla  király  aranybullája.  Helybeli  régi- 
ségkereskedő útján  kaptuk,  a ki  sajnálkozásunkra 
nem  jelölte  meg  eredetét ; talán  idővel  nyomába 
vezet  a vörös-fehér  (most  már  sárgás)  kopott 
selyem  zsineg,  melynek  darabja,  mikor  erővel 
letépték  az  eredeti  okiratról,  rajta  maradt.  A bulla  nem  tartozik  az  ismeretlenek 
közé,  mert  aligha  nem  egészen  egy  a Praynál  közzétett  (VII.  ?)  bullával.  Mégis, 
mennyiben  nem  egészen  hü  a rajz,  korszerű  közzététele  és  a rokon  bullákkal 
való  összehasonlítása  nem  lesz  fölösleges  munka.  Itt  csak  annyit  említek,  hogy 
bullánk  egészben  ép,  csak  az  ülő  király  alakjában,  közepeit  van  az  aranypléh 
átlyukasztva;  súlya  14  arany  49-2  grm. 

Érdekes  kis  architectonikus  részletet  kaptunk  Mátyás  király  korából ; pár- 
kánydarab vörös  márványból  ; találták  a honvédminiszteriumi  palota  építésénél  a 
budai  várban. 

A modern  hazai  szobrászat  körébe  tartozik  egy  33  cm.  magas  alabastrom 
szobrocska,  melyet  Nagy-Szebenben  néhány  évvel  ezelőtt  az  őrtorony  helyén 


GR1FKESO  AT  A NAG  VFALUSI  RÓMERH  ALOMBÓL. 


találtak.  A muzeum  meg- 
szerezte a müértékkel  biró 
alakot  és  mert  XVII.  szá- 
zadbeli szász  polgárt  ábrá- 
zol 17+-  oldalon.  * 

Középkori  kardjaink 
sora  érdekes  XIII.  század- 
beli példánynyal  szaporo- 
dott. A lapos  korongú 
vaskardot  Promontor  mel- 
lett a Dunából  kotorták 
ki  ; a vállalkozó  Pichler 
Ferdinánd  úr  készséggel 
ajándékozta  a nemzeti  mú- 
zeumnak. 

Thaly  Kálmán  köz- 
benjárásával Luppa  Péter, 
orsz.  képviselő  és  közisme- 
retü  pomázi  nagybirtokos, 
érdekes  vas  szuronyt  aján- 
lott föl  a múzeumnak.  Thaly 
Kálmán  szíves  figyelmezte- 
tése szerint  e szurony  azon 
legelső  bajonettekből  való, 
melyeket  1706  — g-diki  idő- 
ben Rákóczi  honosított 
meg  nálunk.  Leihelye  miatt 
is  érdekes  az  igénytelen 
külsejű  tárgy,  mert  Kalá- 
zon  találták;  egy  régi  to- 
rony közelébi  n,  mely  mint 
a többi  kalázi  védmüvek  a 
XVIII.  század  első  éveiben 
gyakran  volt  kurucz  táma- 
dások színhelye. 

Papp  Imre  uradalmi 
számtartó  LTj -Pesten,  75 
cm.  hosszú  vadászkést  (múlt 
századbeli?)  ajándékozott, 
pengéjén  szarvast  kergető 
kutya  és  a vadászok  életére 
vonatkozó  német  fölirat  van 
bevésve. 

XVI.  századbeli  vas 
sarkantyút  adott  a múzeum- 
nak F'reund  Móricz  Battán 
(Fejér  m.);  Battán  halászták 
ki  az  idén  a Dunából.  Szárai 
görbitvék,  hátúi  csúcsba  szö- 
gellenek, hatágú  csillag  ké- 
pezi taréját. 


* Reissenberger  tanár  úr 
szíveskedett  egy  ugyanazon  korbeli 
hasonló  nagyságú  nó'szobrocskát, 
szintén  alabastromból,  mely  Nagy- 
szebenben a Bruckenthal-féle  Mú- 
zeum tulajdona,  a n.  muzeum  szá- 
mára lefényképeztetni  s így  egy- 
szersmind közölhetem  ezt  is. 

Szerk. 

Egy  XV.  és  egy  XVI.  századbeli  vas  sarkantyút,  küldött  Csajághról  (Vesz- 
prém m.)  Meleg  István. 

Alighanem  még  középkori  eredetű,  egy  vasláncz,  melyet  id.  Váli  Béla 
szabadkai  földbirtokos  a múzeumnak  ajándékozott.  A láncz  nyolczas  alakú  tagok- 
ból áll  s végén  karika  van,  hossza  majdnem  négy  méter.  Szabadkán  találták 
homokhordás  alkalmával  egy  öl  mélységre  a homokban. 

Killer  Frigyes  az  ócsanádi  régi  város  maradványainak  kitartó  kutatója 
Szerb-Csanádról  négyszögü  középkori  épitö  téglát  küldött  be. 

Özv.  Kolbenhayer  Ferenczné  boldogult  férje  hagyatékából  érdekes  padolat- 
téglát  adott  át,  a tégla  hatszögletű  fölületén  stylizált  növénydísz  van  mázas  színek- 
kel reá  festve  kék,  zöld  és  fehér  mázzal.  A tégla  XVII.  századbeli  felső  magyar- 
országi  vagy  sziléziai  készítmény  lehet. 

Az  ernesztházai  ékszerleletből,  mely  még  múlt  évben  oly  méltó  föltünést 
okozott,  a n.  múzeum  egy  ezüsttányért,  ézüstsodronyból  font  hosszú  sallangos 
fülbevalót  és  gömböcsdíszü  csatot,  az  érmekből  Lázárevicsfélét  kapót.  A lelet  többi 
darabjai  a temesvári  muzeum  tulajdonát  képezik;  az  összes  tárgyakat  két  rajzon 
egyesítve  veszik  olvasóink.  A 175.  oldalon  az  ékszerek,  a 176-kon  3 és  4 szám 
alatt  az  ernesztházai  tányérok  1 és  2 szám  alatt  pedig  analóg  tányérok  a Nem- 
zeti Muzeum  régiségtárából  ábrázolvák.  A lelet  Stylus  és  technika  tekintetében 
szorosan  csatlakozik  a kúnhalasi  ékszerekhez;  és  miként  emezek  a hazai  Ízlésről 
a XIV.  elején  úgy  az  ernesztházai  lelet  a vele  járó  érmek  tanúsága  szerint  a 
XIV.  végén  s a XV.  elején  dívó  ízlést  képviselik. 

Egy  erdélyi  készítményt!  casula-csat,  vert  ezüstmű  a XVI.  elejéről,  (?) 
melyet  az  utóbbi  időben  sikerült  szereznünk,  azért  érdekes,  mert  rajta  van  a 
mesterjegy.  Ontálat  ajándékozott  a n.  múzeumnak  Zechmeister  Sándor  dunagőz- 
hajózási  hivatalnok,  mely  a muzeum  legjobb  ilynemű  készítményei  közé  sora- 
kozik. Fenekén  és  peremén  bevésett  alakok  díszítik,  fenekén  lovas  férfi,  a kor 
divata  szerint,  peremén  vadászjelenetek.  Paizs  idomát  utánzó  pontozott  keretben 
az  évszám  1596.  év  és  a hajdani  tulajdonos  (?)  czímere : kürtön  átszökő  nyíl- 
vessző és  a név  kezdőbetűi  D.P  MG;  a készítő  mester  bélyege  két  helyütt  van 
beütve. 

Két  pecsétnyomót  kaptunk  dr.  Despinits  Péter  kir.  táblai  bírótól,  mely- 
nek egyike  a beszterczebányai  asztalosczéhé  volt,  a másik  nemesi  czímert  tüntet 
föl.  Szihtén  czéhes  pecsétnyomónak  látszik  (a  kerekek  és  patkó  után  Ítélve),  egy 
1624-évi  pecsétlő,  Burich  Gyula  ajándéka  Kis-Sennyén  (Vas  m.).  Fischer  Béla 
egy  rézgyűrűt  és  .jelenkori  pecsétekről  spanyolviaszban  készített  lenyomatokat, 
összesen  7 5 -öt,  küldött  ajándékba  Zala  Egerszegről. 

Királyházán  még  1853-ban,  templom -újításnál  1 7(?)-ik  századbeli  sírra 
akadtak,  melyben  többnemü  régiséget  találtak.  A kincset  folyó  évig  letétben 
tartották  Kassán  s csak  most  szerezte  meg  a n.  muzeum  hivatalos  úton.  A kincs 
fődarabját  zománczos  kis  bokréta  képezi ; rezgő  sodronyára  alkalmazott  három 
rózsával  és  kövekkel.  Kaptunk  azonfelül  türldszes  gyűrűt,  koporsószegeket, 
melyek  hol  csillagosak,  hol  félholdidomú  fejjel  ékesek  és  dupla  rézkeresztet, 
melybe  Krisztus  és  Mária  monogrammja,  továbbá  szent  János  és  xaveri  szent 
Ferencz  nevei  vannak  bevésve. 

Régibb  müvek  idomát  és  jellegét  utánzó  XVII-ik  (?)  századbeli  bronzönt- 
vényeket kapott  az  intézet  Vietoris  János  cs.  kir.  kamarástól  Horóczon.  Az 
egyik  nyolcz  centiméternyi  szobrocska,  kosfejü  férfi  - alakot  ábrázol  — olyan 
melylyel  hazánkban  több  vidéken,  különösen  Erdélyben,  de  külföldi  múzeu- 
mokban (egyet  a kiéli  gyűjteményben  láttam)  találkozunk.  Literati  Nemes 
fabrikájából  származtattuk,  de  alig  helyesen,  mert  ime  ez  a beküldő  szerint  talán 
már  L.  kora  előtt  a század  elején  Horóczon  (Trencsén  m.)  találtatott.  • — - Ugyan- 
akkor találták  állítólag  a másik  két  bronz  öntvényt ; egyik  négyszögü  lapon 
Lázár  feltámasztását,  a másik  kerek  idomú  lemez  V.  Károlyt  arczképét  áb- 
rázolja. 

Az  astronomikus  készletekhez  járult  egy  ónból  készült  zseb  napóra  1606 
évszámmal,  Légrády  Ignácz,  takarékpénztári  pénztárnok  ajándéka. 

Az  utóbbi  századok  köznapi  életét  jellemzi  némileg  két  igénytelen  tárgy, 
melyet  Hermán  István  gazda  Rimaszombatból,  ajánlott  fel.  Az  egyik  hólyagos 
lámpás.  A hólyag  az  üveget  pótolta  s úgy  van  alkalmazva,  hogy  hat  függélyesen 
álló  bordára  felhúzták, , a lámpás  feneke  és  teteje  szintén  fából  valók.  A másik 

itczés  hordó,  aligha  nem  pálinka  számára ; fenekén  bevésett  kezdetleges  virág- 
dísz és  1619  évszám. 

Három  érdekes  modern  zászlót  kapott  az  intézet  az  utóbbi  hónapokban. 
Az  egyik  1848-diki  honvédzászló:  Kossuth  szabad  lovas  csapatjának  zászlaja, 
melynek  anyja  Kossuth  Lajos  neje,  Meszlényi  Zsuzsanna  volt.  Pulszky  Ferencz 
még  a hatvanas  években  vette  volt  egy  magyar  emigránstól  és  most  a múzeum- 
nak ajándékozta. 

A másik  Szalay  László  emlékét  örökíti. 

A modern  kegyeleti  emlékekhez  a Szalay  László  1 86 1 -iki  választási  dísz- 
zászlaja járult.  A pestlipótvárosi  hölgyek  ajánlották  volt  föl  az  ünnepelt  férfiú- 
nak, kinek  leánya  Havas  Imréné,  szül.  Szalay  Zsófia  most  örök  emlékűi, 
kegyeletes  megőrzés  végett  a n.  múzeumnak  adta  át. 

A harmadik  zászló  a dunai  hajósmesterek  czéh  zászlaja,  nehéz  selyem- 
ből, 1814-ik  évszámmal,  a czéh  megszüntetése  után  özv.  Depiny  Péterné  adta 
a múzeumnak. 

Cserny  István  tisztviselő  Pozsonyból,  nagy  hazánkfia  Kossuth  Lajos  iránti 
kegyeletből  azt  a tenta-  és  porzó  - tartót,  melyet  K.  L.  képviselő  korában, 
1848-ban  állítólag  használt  a n.  múzeumnak  adta.  Mindkettő  fából  esztergályo- 
zott  szerény  tárgy,  olyanok,  minők  még  mai  nap  is  használatban  vannak  a 
hivatalokban. 

A modern  emlékszerü  tárgyak  gyűjteménye  számára  a múzeumi  igazgató 
fölajánlotta  azon  Ozmanie-rendjelét,  melyet  az  alkalommal  kapott,  midőn  Tahir 
bejt,  ki  a nemzetnek  visszahozott  nehány  Corvin-codexet,  ünnepélyesen  fogadták. 

Szalay  István,  nyug.,  min.  tanácsos,  négyszögü  üvegedényt  ajándékozott; 
egyik  oldalán  pipázó  férfi-alak  van  reáfestve,  tréfás  német  commentárral  és 
1793  évszámmal;  curiosumként  és  emlékül  az  18 1 0 - i k évi  budai  nagy  tűzvészre, 
egy  a tűzvészben  összeolvadt  üvegedényt. 

VI.  Az  ércmgyűjtemény  összes  növedéke  498  drb  volt,  melyekhez  még  egy 
drb  emlékérem  gipszmásolata  járul.  Jelentékenyebb  ajándékok  következők : 
József  főherczegtől  különféle  korbeli  érmek  zo  drb.,  ifj.  Sir  Nándortól  109  drb 
lengyel  garas  és  magyar  dénár  a kisgyőri  (Borsod  m.)  leletből ; Bartha  Iván 
ajándéka  dr.  Torma  Károly  közbenjárásával  : Septimius  Severus  dénárja ; Ruder 
Mária  20  drb  modern  érme,  a magvar  földtani  társulat  ide  ajándékozta  jutalom- 
érmét, melylyel  a bécsi  1873-ik  évi  világkiállítás  alkalmával  lett  kitüntetve; 
továbbá  ajándékoztak  még  érmeket  dr.  Tárkányi  Béla,  Vasváry  Mihály,  Schwe- 
rer  János  és  az  ő közbenjárásával  Rheinlánder  József,  Wesselovszky  Antal, 
Müller  Gyula,  Tragher  József,  Schardtner  József,  Schwanfelder  Gusztáv,  Panics 
Mihály,  Imhof  Ferencz,  Kresztics  Simon,  Kollonits  István  és  mások.  - — Vétel 
útján  az  ágrisi  (Arad  m.)  barbár  éremleletből  szereztünk  négy  darabot,  egyet 
minden  főbb  typusból,  vettünk  egy  eddig  ismeretlen  Róbert  Károly-féle  dénárt 
és  Lazarevics  szerb  despota-féle  (1389 — 1427)  szintén  ismeretlen  dénárt;  érem- 
csere ez  évfolyamban  csak  egy  volt. 

Budapest,  1881.  április  végén.  Hampel  József. 

(Irodalom.)  Magyar  fegyverekről.  (Das  Landes-Zeughaus  in  Graz. 
Herausgegeben  von  dér  Vorstehung  des  Münzen-  und  Antikén- Cabindes  am  St.  L. 
Johannáim.  Leipzig.  F.  A.  Brockhaus.  1880.  176.  I.  + XLV.  + //p.  /.  XI. III. 

táblával.) 

«Hegyös  tőrrel  földön  oly  igen  gyakdosá.» 

Tinódi. 

Nem  rég  jelentek  meg  Tinódi  Sebestyénnek,  a lantos  diáknak  összes  művei, 
nagy  élvezettel  olvastuk  át  e versezeteket  s gyönyörködtünk  a magyar  nemzet 
vitézi  voltát  hirdető,  e nem  annyira  költői,  mint  igaz  strophákban.  A XVI.  szá- 
zad derekáról  szólnak  ez  énekek,  s bizonyítják,  hogy  a magyar  azon  a földön, 
melyen  élt,  mint  önálló  harczi  egyed  vívott,  tusakodott  ellenségeivel.  Németet 
uralt  ugyan  királyúl,  de  magyar  vér,  magyar  fegyver  védte  a birodalmat  azon  a 
maroknyi  földön,  melyet  övének  mondhatott  még. 

Tömérdek  idők  múltának  azóta,  s ma  már  nemcsak  az  együgyű  paraszt 
ámul,  ha  szántóvasa  rozsdaette  nagy  kópjákba,  sisakokba  iitődik,  hanem  kiváncsi 

az  amateur,  a szakértő  is,  mikor  máshonnan,  idegen  földről  tanítják  meg,  hogy 
a magyar  fegyver  dicsősége  nemcsak  búsongó  patrióták  phrasisaiban  él,  hanem 
valamikor  terjesztő  s átalakító  hatással  volt  a nyugat  harczi  modorára  s fölszere- 
lésére. Ily  érdekes  munka  a gráczi  fegyvertár  nagy  kiadványa,  melyet  Hampel 
József  múzeumi  őr  volt  szíves  egyéb  kútfőkkel  egyetemben,  ismertetés  czéljá- 
ból  átadni. 

Sok  mindent  lehetne  mondani  a magyar  fegyvertani  kutatásokról.  Elmond- 
hatnék, hogy  a dívott  kutató-módszer,  mely  azt  véli,  hogy  csöppekből  lesz  a 
tenger,  eddig  egy  tisztességes  pocsolyáig  sem  tudta  vinni,  hogy  az  országszerte 
archaeologizált  közönség  érdeklődése  vígjátéki  typusokban  culminált,  de  úgyis 
merev  negatióval  vádoltatunk,  s minthogy  az  u.  n.  ifjú  nemzedék  jeremiádái  a 
munkaképtelenség  palliativ  köpönyegének  vétetnek,  — beérjük  a föntebb  említett 
munkának  kissé  részletesebb  ismertetésével,  meg  lévén  győződve,  hogy  jön  idő, 
mikor  tán  belföldi  ilynemű  munkákat  fog  bírálni  a következő  sarjadék.  Addig  et 
voluisse  sat  est. 

Jelen  munka  a gráczi  Joanneum  kiadványa,  szerkesztője  : Pichler  Frigyes, 
az  érem-  és  régiségtár  elöljárója.  A mű  két  főrészre  oszlik  : az  elsőben  a stájer 
fegyverzet  történetét  tárgyalja  ugyancsak  Pichler  176  lapon,  s XLVl-oldalon 
közli  a fegyvertárra  vonatkozó  jegyzékeket  1568 — 1866-ig.  A második  félben  a 
XLIII,  igen  sikerült,  s ugyancsak  Gráczban  készült  táblák  szakszerű  leírását 
olvassuk  149  lapon. 

Az  újabb  renaissance  stylben  épült  fegyvertár  gazdaságáról  fogalmat  nyújt- 
hat, ha  megemlítjük,  hogy  még  ma  napság  is  8000  fegyverest  lehet  XVI.  és 
XVII.  századbeli  fölszereléssel  hadi  lábra  állítani.  E fegyvertár  a többi  európai 
múzeumoktól  s fegyvergyűjteményektől  abban  különbözik,  hogy  amazokban  a 
ritka  s szép  darabokra  fektettek  súlyt,  s az  egyes  példányok  rendszerint  vagy 
rendkívüli  értékkel,  vagy  speciális  érdekkel  bírnak.  A gráczi  fegyvertárban  az  egyes 
korszakok  tömegesen  vannak  képviselve,  bizonyos  jelleg  szerént  osztályozva. 
Valóságos  raktára  ez  a különnemű  fegyverzeteknek,  melyek  a letűnt  korszakok 
harczi  életének  külső  és  hív  maradványai.  Amellett  e fegyvertár  nem  gyűjtésnek, 
mesterséges  összeállításnak  eredménye,  mint  a bécsi,  dresdai,  müncheni,  turini, 
párisi  stb.  ilynemű  fegyvergyűjtemények,  hanem  ennek  megvan  a maga  történeti 
fejlődése  ; századokon  át  ez  volt  az  osztrák  örökös  tartományok  délkeleti  arma- 
riuma,  honnan  a háború  fegyvereit,  akár  egy  szűk  időkre  tartogatott  gazdag 
csűrből  előszedegették.  Nemcsak  ezért,  hanem  darabjainak  számánál  fogva  is  érde- 
ket gerjeszt  e gyűjtemény:  28,000  darabnál  több  van  benne.  Ezekből  a müve- 
zetre  s alakra  nézve  legkiválóbb  példányokat  válogatá  ki  a szakértő  kiadó.  Tör- 
ténetéről érdekes  annyit  tudnunk,  hogy  a gráczi  polgárok  a XIII.  század  végén 
s a XlV-ik  elején  fegyvereiket  külön  építményekben  őrizték  u.  n.  fegyveres 
kamarákban,  melyeknek  élén  egy-egy  szertárőr  állott,  ki  a reábizottakért  felelős 
vala.  A német  polgári  életnek  különben  ez  általános  vonása.  A hol  rendszere- 
sen szervezett  német  polgárság  volt ; ott  fegyveres  kamarákat  állítottak,  hon- 
nan adandó  alkalommal  a kiállítandó  polgárhad  fölszerelése  gyorsan  s akadály 
nélkül  történt. 

Nemcsak  Németországban,  Svájczban,  Hollandiában,  hanem  a mi  szász 
és  szepesi,  felső  és  nyugat-magyarországi  városainkban  is  találkozunk  ez  intéz- 
ménynyel. Rendszerint  tornyokban  vagy  toronymelléki  épületekben  őrizték  a 
fegyvereket  gúlákba  rakva : a lövegeket  pedig  az  egyes  bástyákon,  némelyeket 
fölszerelve,  másokat  talpfa  nélkül  s leszerelve.  E városi  fegyertáraknak  a XV. 
század  végéig  bizonyos  polgárias,  autonomicus  jellegük  volt,  míg  Miksa  csá- 

szárnak  a közép-európai  államokra  nézve  tagadhatlanúl  döntő  hatású  hadi 
reformja  ezeknek  államosítását  nem  idézi  elő.  E fegyvertárak  nálunk  magyarok- 
nál a XIV.  században  nyerik  a legnagyobb  jelentőséget.  Erdélyben  több  helytt, 
Magyarországban  : Kassa,  Pozsony  s a végvárak  egész  sora  képezik  a támadás- 
sal váltakozó,  védmüveletek  anyagi  alapját.  Sőt  az  erdélyi  fejedelmek  alatt  e fegy- 
vertárak egészen  magyar  őrizetre  bizvák,  s ha  nem  mondhatjuk  is  azokat  „mai” 
értelemben  nemzeti  fegyverestáraknak,  de  tagadhatlanúl  ezek  már  a speciálisabb 
magyar  fegyver  tani  történethez  tartoznak,  mint  pl.  a nevezetes  sárospataki  ,, czeik 
ház “ 1642-ben.  (Történelmi  Tár.  1879.  154.  1.)  A gráczi  fegyvertár  nemcsak  a 
németeket  érdekli,  hanem  ránk  nézve  is  — történeti  nexusát  tekintve  — fontos. 
A ,, Zeughaus “ ugyanis  akkor  vergődött  legnagyobb  jelentőségre,  midőn  az  akkori 
felső-slavon  végvidék  : Zágráb,  Kőrös,  Kaproncza,  Ivanic  s az  egész  Dráva  és 
Adria  közti  vidék  a gráczi  generalatus  hatósága  alá  került.  Innen  szervezték  a 
török  ellen  a védelmet  s ezért  a fegyverek  őrzésére  is  alkalmas  helyiséget  kel- 
lett építeni.  II.  Károly  főherczeg  kezdé  1642-ben  építtetni  az  új  raktárt,  mely 
1645-ben  a régi  helyén  el  is  készült  s kétszáz  éves  tatarozás  után  most  is  meg- 
lehetős épségben  fennáll.  Nem  tartozik  ide,  hogy  a magyar  végek  s határok 
katonai  fölszerelése  s a gráczié  közt  összehasonlítást  tegyünk,  csak  azt  az  egv 
körülményt  említjük  meg,  hogy  a gazdagon  fölszerelt  osztrák  fegyveres-házakból 
fölfegyverzett  bő  számú  védörségen,  melynek  vitézsége  nem  állott  a magyaré 
fölött,  a török  rohama  mindig  megtört.  A «miért»-et  ide  nem  tartozó  történeti 
combinatiókkal  kellene  igazolnunk. 

Hogy  a gráczi  fegyvertár  magyar  fegyverekre  nézve  oly  érdekes  példányokat 
tartalmaz,  annak  épen  a török  ellen  kifejtett  kölcsönös  védelem  a megfejtése. 
E réven  jutottak  érintkezésbe,  e réven  ismerték  meg  a német  hadurak  a magyar 
fegyvert  s használták  a XVII.  és  XVIII.  század  döntő  harczaiban. 

E folyóiratnak  ugyan  épen  nem  esik  feladata  körén  kívül,  hogy  a fegy- 
verek fejlődésének  általános  történetét  tárgyalja  s így  kétségtelenül  tanul- 
ságos volna  a stájer  fegyverekről  írott  Pichler-féle  adatokban  bő , tanúsá- 
gos  értekezést  is  megismertetni.  Mindazonáltal  teljesen  elegendő,  ha  szemlét 
tartunk  a magyar  érdekű  tárgyak  fölött,  melyek  a terjedelmes  műnek  nem  leg- 
érdektelenebb részét  képezik. 

Kizárólag  a XIX.,  XX.,  XXIII.  s XXIV.  táblán  találunk  magyar  érdekű 
darabokat : a XlX-en  sisakot  a XX-on  pajzsokat,  a XXIII-on  hegyes  tőröket,  a 
XXIV-en  kardokat.  A sisakokat  tartalmazót  mi  ai8i-dik  oldalon  kisebbítve,  a 
kardokat  s pajzsokat  szintén  kisebbítve  a 183-ik  oldalon,  s a hegyes  tőröket  a 
185-dik  oldalon  közöljük. 

A XVI.  és  XVII.  század  folyamán  egy  különös  elnevezésű  sisak  : az  úgy- 
nevezett magyar  vagy  huszársisak  jön  divatba.  E sisakokról  a név  után  indulva, 
korántsem  kell  azt  hinnünk,  hogy  itt  valami  speciális  magyar  fegyverdarabról 
van  szó.  Közösen  lengyelekkel,  moskovitákkal  szóval  a törökkel  és  perzsákkal 
harczoló  lovas  népekkel  viselte  ezt  a magyar  huszárság.  E huszársisakok  keleti 
jellegre  mutatnak  ; a XV.  század  végén  s a XVI.  elején  magasabbak,  hegyesebb 
csúcsuak  s átlag  véve  sokkal  díszesebbek,  mint  a XVI.  század  vége  felé  és  a 
XVII.  elején.  Magyar  érdeket  e sisaknak  az  kölcsönöz,  hogy  a magyar  könnyű 
fegyverzetű  huszárság  által  használtatván,  a német  hadak  a magyar  huszársisak- 
ról vették  a mintát,  s a XVII.  században  már  a nehéz  fegyverzetű  dragonyosok 
is  e könnyű  sisakot  fogadták  el,  míg  a huszárok  azontúl  nem  hordtak  vas  vagy 
aczél  sisakot,  hanem  kalpagosan  jártak.  Különféle  hadi  irók  különféle  magyará- 
zatot adnak  e fegyverdarabnak ; practicus  volta  abban  áll,  hogy  a könnyen 

kezelhető  és  csak  szíjakkal  összefűzött  huszáros  pánczél-öltözet  csakis  a szintén 
könnyű  sisakban  nyert  kiegészítést.  Könnyen  megmagyarázható,  hogy  Stájer- 
országban  a huszársisakot  csak  úgy  gyártották  és  készítették,  mint  nálunk. 
Mindössze  kilencz  ily  válogatott  huszársisakot  közöl  a fentebbi  munka.  Az  első 
ábra  kissé  dombordad,  nyakvéddel  ellátott,  rézgombban  végződő,  mellső  oldalán 
napellenző  és  forgóval  ellátott  valamikor  kékkel  befutatott  sisakot  ábrázol.  A szö- 
gek rézbádogból  készültek,  a sisak  súlya  összesen  i "97  kiló. 

A 2.  és  3.  ábra  fekete,  s a XVII.  század  elejéről  való  huszársisakokat 
állít  elénk.  Kerek,  cannelirozott  fedőjük  napvédőjük  széles  és  egyenesen  elálló, 
melylyel  mint  minden  efféle  sisaknál,  az  orrvas  mozgathatólag  összefügg  és  egy 
csavar  által  igazgatható.  A második  ábránál  a nyakvédő  négy,  a harmadik  számúnál 
három  czikkelyből  áll.  Mindkettőnél  széles  fülleppentyükre  találunk,  melyek 
majd  szív,  majd  kerek,  majd  ékalakban  alkalmazvák  e sisakokra.  Mindkét  sisak 
a XVII.  század  első  feléből  való.  A 4.  számú  fekete  sisak  széles  pikkelyes  lep- 
pentyüivel  gömbölyded  és  sima  fedőjével,  a XVII.  század  második  felére  vall. 

5 a,  5 b közönséges  huszársisakot  mutat  a XVII.  század  derekáról,  melynek  főér- 
deke az,  hogy  a napellenzővel  kapcsolatban  három  hevederből  álló  arczvéd 
alkalmaztatott,  a leppentyük  levélalakúak. 

A 6.  szám  alatti  kékre  futtatott  sisak,  melynek  szögei  a toliforgó  és  az 
orrvas  aranyozottak,  tiszti  sisakra  vall.  Belől  bársonynyal  van  kibélelve  és  mint- 
egy 4'6o  kilót  nyom,  a XVII.  század  második  feléből  való.  Ugyancsak  ez  időből 
való  a 7 számú  fekete  sisak,  mely  arról  nevezetes,  hogy  napernyője  egy  arczvédő 
lemezzel  van  ellátva,  melyet  a szükséghez  képest  fel  s alá  lehet  tolni.  Ez  arcz- 
lemez  egy  hajlított  aczélpánttal  függ  össze,  mely  a sisak  fedő  csúcsán  gátcsa- 
varral van  megerősítve.  Legközönségesebb  alakú  a 8a  és  b alatt  ábrázolt  sisak. 
Rendszerint  a mint  kalapácsolták,  bekenték  olajjal  és  ettől  nyerte  szürke  színe- 
zetét. Úgy  a pilisfedő  belülről,  valamint  a sisak  fedő  oldalai  is  bőrrel  valának 
bélelve,  ez  a darab  z’2o  kilót  nyom.  Sokkal  ritkább  a 9.  számú  nehéz  jól  bé- 
lelt fekete  és  ormóban  végződő  sisak,  melynek  számos  párja  ott  őriztetik  a 
fegyvertárban. 

A legnevezetesebb  európai  fegyvergyűjtemények  e sisakokat  magyar  speciá- 
lis sisaknak  tüntetik  fel.  így  ábrázolják  egykorú  képek  a magyar  huszárságot  s 
az  erdélyi  darabontokat;  de  nem  kell  egyebet  tennünk,  csak  rövid  pillantást 
vetnünk  a keleti,  jelesül  az  ind,  a perzsa  s a török  fövegekre, -s  azonnal  meg- 
győződünk, hogy  e sisak  motívumai  egészen  azonosak.  Alkalmazása  pedig 
akkor  válik  általánossá,  mikor  a magyar  és  török  fegyver  közvetlen  érintke- 
zésbe jön  egymással.  Mindamellett  van  e huszársisakokban  bizonyos  typus 
az  orrellenző,  a forgó  s a nyakvéd  alkotásában,  mely  azokat  bizonyos  saját- 
szerűséget kölcsönöz. 

A sisakokra  következnek  a védfegyverek,  jelesül  : a pajzsok  (XX.  tábla). 
Két  u.  n.  magyar  huszárpajzsot  őriz  a gráczi  fegyvertár.  A magyar  könnyű 
lovasság  a XVII.  század  derekáig  jobbára  lobogós  kopját  használt  s ezzel  kap- 
csolatban dombordad  bőrrel  kívülről,  vászonnal  belülről  bevont  pajzsot.  Kerek 
fapajzsot  használt  a hajdúság  és  darabontság  is  ; ezeknek  öltözetét  láthatjuk  az 
ambrasi  gyűjteményben  Bécsben. 

Az  itta  183.  oldalon  közölt  magyar  pajzs  3^45  kiló  nehéz,  az  oldalán  lévő 
ékítmények  vöröses  barnák  és  szürkék,  a mezőben  három  vörös  dúcz  látható. 
A pajzs  külsején  látható  öt  csavar  jelzi  a belől  alkalmazott  s hordó  szíjjaknak 
szánt  karikák  helyét. 

A támadó  fegyverek  közül  a magyar  kard  az,  mely  a XVI.  században  bizo- 

nyos  speciális  harczi  jelentőségre  vergődött.  A bécsi  Arsenal,  a HAPCKOCEIBIClft 
APCEHAJIL  (tsarskoe-seloi),  a goodrich-courti  gyűjtemények  s a belföldi  nagyobb 
termek  is  háromféle  használatú  XVI. — XVII.  évszázadbeli  magyar  kardot  külön- 
böztetnek meg:  a nehéz  két  marokra  való  pallost,  széles  lappal,  kereszt-markolat- 
tal : vágó  fegyver  ; azután  következnek  az  u.  n.  hegyes  tőrök,  három-négyélü, 
hosszú,  a pánczél  rejtekein  átható  pengével.  A huszárság  a nyereg  alatt  balfelől 
viselte,  s a XVI.  és  XVII.  században  rettegteté  ellenségei  vele.  Az  Arsenal  bán  őrzik 
Gusztáv-Adolf  csatazubbonyát,  melyen  nagyon  megtetszik  a négyélü  hegyes  tőrrel 
ejtett  szúrás.  (Leitner:  Waff.  d.  Ars.)  A huszárságtól  a horvát  könnyű  lovasok 
vették  át,  s később  székében  elterjedt,  csakhogy  másforma  markolattal  Német-, 
Spanyol-  s Olaszországban.  Az  oroszok  s lengyelek  magyar  markolatával  együtt 
vették  át,  s úgy  tüntetik  föl,  mint  különleges  nemzeti  fegyveröket.  (Kámmerer : 
A tsarko-seloi  gyűjt.  Pétervár  1869.)  A gráczi  fegyvertár  három  ily  «panzer- 
stechert»  közöl,  íme  mi  185.  oldalon  reproducáljuk. 

Az  1.  sz.  markolatán  az  egyik  keresztvas  derékszögben  fölfelé,  a másik 
ugyancsak  derékszögben  lefelé  hajlik,  mindkét  hajlás  gömbben  végződik.  A kard 
fogantyúja  fából  van  és  bőrrel  borított  s érczczel  van  végén  beborítva.  A penge 
kétélű.  A 2.  sz.  a.  hegyes  tőr  fogantyúja  gerinczes,  keresztvasai  lefelé  hajlítot- 
tak. A penge  felső  részéhez  egy  kis  rézlemez  van  csatolva,  alakjára  nézve  a 
XVI.  század  végéről  való.  A 3.  sz.  a.  fegyver  csavaros,  fogantyús,  kétélű  pen- 
géjű, fent  szélesebb  s lenn  éles  hegyben  végződik.  Markolata  keresztalaku. 

A 185.  oldalon  feltüntetett  kardok  az  u.  n.  magyar  kardokhoz  sorozha- 
tok. E vágó  fegyver,  ha  szabad  úgy  szólnunk,  a keleti  nagy  fegyvercsaládhoz 
tartozik.  A délázsiai  mohamedánok,  a perzsák,  a tatárok,  törökök,  oroszok,  a 
cserkeszek  hadi  felszerelésében  e görbe  kard  játsza  a főszerepet.  A magyar 
könnyű  lovasság  s az  erdélyi  hadak  a török  harczok  idején  fegyverzet  dolgában 
sokat  tanultak,  sokat  vettek  át  a hitetlen  pogányoktól.  Egyáltalában  nagyon 
csekélyre  becsülik  közönségesen  azt  a hatást,  melyet  a törökség  szomszédira 
gyakorolt.  Harczászati  szempontból  rendkívül  nagy  a befolyás,  mely  a török 
hadakozás  folytán  magyaron,  németen  s egyátalán  a nyugaton  érezhetővé  lett.  S mi 
magyarokul,  némileg  a természetnél  fogva  is  keletiek  lévén,  legélénkebben 
fogtuk  fel  az  első  lüktetést,  s mintegy  közvetítő  helyzetben  lévén,  révünkön  át 
szűrődött  meg  a tiszta  török  harczmodor  minden  mellékletével.  Első  sorban 
a fegyverzet  az,  melyen  nagyon  meglátszik.  A magyarságnak  mindenha  meg 
volt  az  a faja  megőrző  tulajdonsága,  hogy  egyediségét  daczára  a hatalmas  kül- 
befolyásnak,  soha  fel  nem  adta,  s mindenre  a maga  bélyegét  rányomta.  A kar- 
dok, melyek  itt  ábrázoltainak,  markolatuk  praktikus  voltával  tűnnek  föl.  Németül 
huszarische  Sábel-eknek  nevezik.  Magyar  fegyvereknek  nevezik  : az  ambrasi 
gyűjtemény,  a párisi  tüzérségi  muzeum,  a bécsi,  a tsarskoe-seloi,  a Wielopolski- 
gyűjtemények. 

A közölt  kardok  valamennyien  görbe  pengéjű  szablyák,  kettőnek  tok- 
juk is  megvan,  melyek  «auf  hungarische  Art»  vannak  megvasalva.  Megany- 
nvinál,  a legfölsőt  nem  tekintve,  melynek  keresztmarkolata  van,  czélszerü  kéz- 
védőt találunk,  mint  a hegyes  tőröknél,  majd  az  egyik  vég  fel  , a másik  lefelé 
irányulva,  majd  nyílt,  majd  bogas  kezetvédö  lappal,  vagy  lemezzel.  Míg  az  egye- 
nes német  Degen-nek  markolata  függélyesen  szorúl  a kézbe,  a huszár- szablyáé 
természetesen  illik  a marokra  s a vágásnak  sokkal  nagyobb  nyomatéket  köl- 
csönöz, amannál  az  erőnek  egy  része  mintegy  le  van  fogva  a marok  szorítása 
következtében. 

Az  egyik  kard  markolata  előre  hajlik,  s bőrrel  beborított,  kézvédője 


185 


3 szám  i.  szám.  2.  szám. 


MAGYAR  HEGYES  TŰRÖK  A GRÁCZI  FEGYVERGYŰJTEMÉNYBŐL. 


i8ö 


csak  kevéssé  nyúlik  ki  mellső  lapja  derékszögben  fölfelé  irányúi.  A markolat 
mellett  két  szorító  lemez  közé  illik  a tok.  A pengén  félhold-alakú  jegy  van  ; a 
tokon  pedig  négy  kardszíj-gyürü. 

A másik  kard  szélesebb,  markolata : kereszt,  három  szíj-gyűrűje  van,  s a 
XVI.  század  végéről  való. 

A közölt  penge  ugyancsak  magyar  kardé.  Az  ismertetett  munka  azt 
mondja,  hogy  e magyar  kardpengében  a fringia,  majd  meg  a Geneva  szó  olvas- 
ható. Fringiának  tudjuk  mit  neveztek  nálunk:  az  ily  alakú  régi  huszárkardokat, 
most  minden  régibb  kard  alatt  egyaránt  fringiát  értenek.  A vármegyei  hajdúk 
még  nem  régiben  ilyet  viseltének.  E folyóirat  hasábjain  is  volt  szó  a fringia 
szó  eredetéről.  Sokféle  hypothesis  van  ; így  e felirattól  : Aranciscus  /v’ákóczy  /n 
AVmine  Uentis  /nsurgit.  A Geneva  szóra  érdekes  tudni,  hogy  az  Zrínyi  Péter 
hagyatékában  egy  kardot  illetőleg  ilykép  említtetik  : «framea  cum  ferro  Fringiáé 
Genuae.»  (Arch.  Ért.  VI.  164.  213.) 

Nem  akarunk  e szó  magyarázatába  ereszkedni,  csakhogy  tiszta  dolog, 
hogy  a két  följegyzés  a pengéken  — mint  a gyűjtemény  kiadója  tévesen 
állítja  — nem  kétféle  pengére  vall,  hanem  teljesen  egyfajta.  A genuai  eredetre 
nézve  források  nem  igen  vannak  : kovácsoltak-e  ott  magyar  formájú  pengéket 
vagy  nem  ? E kérdés  megoldásra  vár. 

Ugyancsak  ily  magyar  formájú  fegyverekkel  élt  a horvát  végbeli  lovasság 
is,  a miért  német  szomszédaink  gyakorta  ycrobatische  Sábebi^nek  hívják  a görbe 
kardot.  A XVI.  század  végén  Egghardt  Ábrahám,  gráczi  kardgyáros  volt  híres 
magyar-horvát  pengéiről,  ettől  veszik  leginkább  a stájer  rendek. 

Ábráinkból  kitűnik  tehát,  hogy  háromféle  kardforma  dívott  nálunk,  külö- 
nösen : a két  marokra  való  pallos,  a görbe  huszárkard  (fringia,  lengyelesen  szab- 
ijaJ s a hegyes  tör,  mint  szúró  fegyver. 

Nem  czélunk  a XVI.  századbeli  fegyverzetről  s hadviselésről  általában 
értekezni  ; szólani  kellene  akkor  még  a buzogányokról,  a fokosokról,  csákányok- 
ról, ismertetni  kellene  a gyalogosok  s a tüzérek  lőfegyvereit,  szóval  oly  tanúl- 
mányt  kellene  tennünk,  mely  a tárgyalt  kiváló  munkával  összefüggésben  van. 
Plbben  a közölt  anyag  bőven  bizonyítja,  hogy  a német  s nyugati  fegyverzet  a 
magyar  hadaktól  igen  sokat  s lényegeset  recipiált,  s hogy  a XVI.  és  XVII.  szá- 
zad harczai  nemcsak  politikailag  s társadalmilag,  de  formai  tekintetben  is  kiváló 
figyelmet  érdemelnek. 

Mondanunk  sem  kell,  hogy  a speciális  német  anyag,  a rendelkezésre  álló 
bő  források  alapján  correcte  van  adva  s leírva,  becsét  emeli  pedig  az  is, 
hogy  majd  mindenütt  — kezdve  a XVI.  századon  — a fegyverek  vételára  s 
értéke  — mai  pénzben  — közöltetett. 

S most,  midőn  ez  ismertetés  végére  értünk,  még  néhány  szót.  A fegyver- 
tani  irodalom  terén  — bár  tudjuk,  hogy  óhajtásunk  egyelőre  csak  pium  deside- 
rium  — sok  volna  a teendő.  Első  a belföldi  anyag  gyűjtése,  kapcsolatban  a 
külföldi  gyűjtemények  tanulmányozásával.  Ezt  követné  a nagyobb  gyűjtemények 
cathalogusainak  olynémü  publicatiója,  mint  az  előttünk  fekvő.  A sok  főúri  fegy- 
vergyűjtemény, az  érdekesb  városi  múzeumok  s fegyvertárak  illustrált  catalo- 
gusa  bizony  nagyot  lendíthetne  e tudomány-ág  ismeretén.  A muzeum  catalo- 
gusa  — a mikor  elkészül  — bizonyára  irányt  fog  adhatni  ezeknek  is. 

Nem  ártana  az  ilyenből  sportot  űzni,  ez  talán  mulatságos  és  tanulságos 
is  volna.  Th — y L--s. 


KÜLFÖLDI  ADATOK  AZ  ARCHAEOLOGIÁHOZ. 

(Emlékek  és  leletek.)  Közép-Syriának  építészete.  Közép-Syriának  építé- 
szete fölöttébb  fontos  a művészet  történelmében.  Nem  mintha  az  ott  jelentkező 
modorban  másutt  egykorú  épületek  nem  emeltettek  volna;  mert  e modor  Közép- 
Syriának  nem  kizáró  sajátja ; de  mivel  a másutt  emelt  egykorú  épületek  vagy 
egészen  elenyésztek,  vagy  csak  is  igen  rongált  állapotban  és  elszórva  maradtak 
fönn,  míg  Közép-Syriában  ellenben,  az  utazók  tudósításai  szerint,  nem  csak 
épületeket,  hanem  csaknem  egész  városokat  találunk,  melyek  lényegükben  hosszú 
idők  folytán  keveset  változtak. 

A muzulmánok  betörése  Közép-Syria  lakosait  a tengerparti  erősített  váro- 
sokba szorította,  honnan  előbbi  hajlékukba  vissza  nem  kerültek  soha,  de  a győz- 
tes islamiták,  nomad  szokásaiknál  fogva,  sem  telepedtek  le  e vidéken,  másrészt 
nem  pusztították  el  az  ott  talált  épületeket  sem  ; mert  ezek  csupán  nagy  kövek- 
ből lévén  emelve,  már  anyaguknál  fogva  sem  szolgálhattak  a nomád  sátrak  s 
más  épületek  emelésére  ; mi  a régi  épületek  enyészetének  minden  korban  főoka 
volt.  Itt  a kitűnő  anyaghoz  a későbbi  és  jelenlegi  szegény  lakosok  nem  nyúl- 
tak, hanem  nyomorult  hajlékaikat  jól  rosszúl  a fönmaradt  kőépületekbe  illesz- 
tették és  illesztik  folyvást. 

E nagy  tömegben  fönmaradt  emlékek  az  építészet  történetében  nevezetes 
hézagot  pótolnak.  Alig  vannak  emlékek,  melyek  az  időszámításunk  előtti  korba 
volnának  visszavihetők ; mert  azokat  a későbbi  emlékszerű  építészet  a Vl-ik 
századtól  a VH-ikig,  újabbak  anyagául  használta  föl  ; s így  a föntebb  kimon- 
dott igazság  itt  is  áll.  Az  említett  időponttól  fogva  sok  építményen  a keletkezés 
évét  pontosan  följegyezve  találjuk,  mi  fontosságukat  az  építészet  történelmében 
tetemesen  növeli.  Az  utolsó  keltezési  dátum  az  565-ik  év  Kr.  u.  ; ezentúl 
keltezést  itt  nem  találunk,  ámbár  vannak  utóbb  emelt  épületek  nem  csekély 
számmal. 

Mindenek  fölött,  mint  e tárgyra  nézve  igen  jellemzetest,  ki  kell  emel- 
nünk, hogy  valamint  megtaláljuk  itt  a görög-római  architecturát  utolsó  stádiu- 
mában, úgy  előfordulnak  a későbbi  stylek  csirái,  előfutói,  sőt  meglehetősen 
kifejlett  állapotai  is,  még  pedig  nem  csak  a byzanti  és  arab  központi  kúp-épí- 
tészeté, hanem  mi  sokkal  nevezetesebb,  még  a román-stylé  is. 

Közép-Syria  a tengerparti  Syria  és  az  ázsiai  sivatag  közt  feküdt,  délről 
éjszakra  tartva.  Régi  épületei  leginkább  két  csoportban  fordulnak  elő  : Damas- 
custól  délkeletre,  mely  a hajdani  Aurantid,  Batania,  Trachonid  és  Ituria  részét 
foglalta  magába  és  ma  részben  a Haouran  nevet  viseli.  Az  északi  csoport 
Antiochia,  Aleppo  és  Apamea  körűi  fekszik  és  részét  teszi  a régi  Seleucidának, 
Antiochene  és  Chaleidenenek.  A talaj  kihalt  tűzhányó  hegyeknek  köszönhető,  az 
élőfa  ritka,  kivált  a déli  tartományban,  az  építészi  anyag  tehát  itt  főleg  kemény 
bazaltkő. 

E vidéket  az  ötvenes  és  a hatvanas^  évek  kezdetén  bejárták  és  tanulmá- 
nyozták : Vogué,  Waddington  és  Duthoit.  Épületeit  mérték  és  lerajzolták;  Vogué 
másolta  és  magyarázta  az  itt  előforduló  sémi  feliratokat,  míg  Waddington  a 
latin  és  görög  emlékekkel  foglalkozott  és  tanulmányai  eredményeit  könyvében 
adta  ki. 

Vogué  díszmunkája  két  quarto  kötetben  ezen  czím  alatt  jelent  meg: 
«Syrie  centrale,  Architecture  civile  et  religieuse  du  I-er  au  Vll-e  siécle  pár  le 
Comte  de  Vogué.  Paris,  1865 — 1 8 7 7 . » A szöveg  154  lapra  terjed,  az  igen  díszesen 
rézbe  metszett  táblák  száma  15 1.  A munka  ára  90  o.  e.- frt. 

Ezen  vidéknek  keleti  táján  Palmyra,  a délin  Petra,  a déli  és  északi  épü- 
let csoportja  közt  pedig  Baalbeck  fekszik ; mindhárom  nagy  kereskedelmi 
emporium  volt,  melynek  dús  felvirágzása  Közép- Syriaiét  is  hatalmasan  mozdította 
elő.  Vogué  munkájában  e három  várost  nem  tárgyalja  ; alig  adja  egy-két  épü- 
letének mását ; mert  ezt  más  utazók  tették  ; de  főként  azért  nem,  mert  e váro- 
sok épületei,  különösen  csak  a késő  görög  római  igen  pompás  ugyan,  hanem 
már  is  elkorcsosodott  stylt  mutatják.  Kevésbé  mint  Közép-Syriában  találhatni 
itt  oly  elemeket,  melyeket  az  arab,  a byzanti  vagy  a román  styl  csiráiként  lehetne 
tekinteni. 


A szerkezetre  nézve  itt  első  sorban  minden  a kőanyagnak  megfelelő  s főképen 
a statika  törvénye,  a passiv  ellentállás  elve  van  szem  előtt  tartva  ; de  a meny- 
nyiben az  ív,  bolt,  sőt  a kúp  is  van  alkalmazva,  másodsorban  a kölcsönös  ellen- 
súlyozásra,  az  activ  ellenállásra  is  van  tekintet,  s épen  ez  az : mi  a bolt-  és 
nevezetesen  a kúp-építkezés  további  fejlődését  előmozdítja.  De  az  utóbbira 
nézve  még  sok  tapogatással  és  csak  többé-kevésbbé  sikerült  kísérletekkel  talál- 
kozunk. 

Vogué  szerint  az  építkezés  úgy  történt,  hogy  többnyire  az  alsó  emeletet 
magába  a sziklába  vájták  és  a kivájás  által  nyert  kő-anyagot  a felsőnek  eme- 
lésére használták  ; miért  is  az  épületek  rendesen  alacsonyak. 

A szerkezetre  nézve  Vogué  (m.  47.  s k.  1.)  a következőt  jegyzi  meg.  Az 
épitő-fa  absolut  hiánya  mestereinket  utalta  a kő-ívek  oly  combinátiójára,  mely 
által  nagy  téreket  befödni  képesek  lettek.  — Párhuzamos,  egymástól  6 — 10  lábra 
eső  íveket  húztak  tehát,  melyek  tetejére  egyenlő  magasságra  felvitt  kőduczot 
helyeztek,  ezekre  jöttek  azután  a mennyezetet  képező  kőtáblák.  Ha  az  ívek 
közti  távolság  nagyobb  volt,  vagy  ha  kiváló  szerkezetet  akartak  előállítani,  az 
ívekre  rakott  kőduczot  egymás  fölött  megkettőztették  s a felsőt  az  alsó  fölött 
mindinkább  kiszöktették,  mi  által  az  ívek  közti  osztályok  vízirányos  mennyezete 
megrövidült.  Néha  a hevederívek  fölötti  rakvány  háromszögű,  s így  a mennye- 
zet belül  s kívül  a fa-nyeregtető  alakját  nyerte.  A vízirányos  mennyezetet  lesuly- 
kolt agyagos  földdel  megrakták  s így  az  épület  fölött  terrace-okat  állítottak  elő, 
minők  Keleten  még  ma  is  szokásosak.  Az  épületeken  elég  gyakran  előforduló 
feliratok  a hevederívek  által  képezett  osztályt,  árkádot,  «apsis»-nak,  a mennyezet 
kőfedelét  «strater»-nek  nevezik. 

Az  ívek  a falból  kiszökő  pilléreken,  azaz  pilastereken  emelkednek.  Némely 
esetben  e belső  pilastereknek,  kívül  kiszökő  tárnok  felelnek  meg,  melyek  által 
az  ívek  oldalnyomása  ellensúlyozva  van  s így  a kiiltámok  rendszere  előkészítve. 
Közép-Syria  építészete  csak  nem  kizárólag  kőépítészet  lévén,  a duczok  elhelye- 
zése egymás  mellé  igen  egyszerű,  nélkülözi,  mint  a régi  hellen  architectura,  a 
kőragaszt  (Malter),  de  nélkülözi  egyszersmind  az  érczkapcsot  is,  mely  például 
a Parthenonnál  még  nagyban  van  alkalmazva.  De  mivel  a nehezen  mívelhető, 
igen  kemény  kő  nem  engedte  azt  különös  szabályossággal  kifaragni,  a kőrakás, 
a francziák  úgynevezett  apparelje,  nem  lehetett  rendes,  nem  képezett  mindig 
egyenes  symetricus  vonalakat,  hanem  egyenetlenségében  néha  az  u.  n.  kyklo- 
picus  rendetlen  kőrakáshoz  hasonlít.  Ugyanezen  kő  keménységének  tulajdonít- 
hatni, hogy  a középsyriai  épületeken  igen  ritka  az  ember-  vagy  állatalaku  plas- 
tikai  dísz  s hogy  az  ornamentatió  kiválólag  geometricus  és  symetricus  növény- 
idomokra szorítkozik. 

Azon  esetekben,  mikor  nagyobb  tér  befödésénél  az  arkádrendszert  nem 
használhatták,  Közép-Syria  lakosai  a kúpot  is  alkalmazták.  Hengerfálakra  kúpot 
emelni  könnyebb,  nehezebb  a nyolczszög  fölötti  kúp  készítése,  de  legnehezebb 
ha  az  épület  alja  négyeg  vagy  épen  hosszúkás  négyszög ; itt  a pálha  (penden- 
tif,  Zwickel)  szükségessé  válik  ; ennek  feltalálásához  pedig  a középsyriaiak  csak 
sok  kísérlet  és  tapogatózás  után  jutottak. 

Mi  az  épületek  elrendezését  és  nemét  illeti  ezt ; ámbár  Közép-Syria  polgáro- 
sodása a görögrómai  volt,  nem  minden  tekintetben  vall  arra  a kútfőre,  melyből 
eredeti.  Vannak  ugyan,  kivált  az  első  két  századból  származó  theatrumok,  ther- 
mák,  templomok,  castellumok,  amphitheatrumok,  síremlékek,  basilikák  és  több 
hasonló  görög  vagy  római  stylü  épületek  itt  is ; azonban  az  egynemű  syriai 
épületek  néha  nevezetes  módosításokon  mentek  keresztül,  kivált  pedig  a basilika 
és  a lakház.  Az  előbbiről,  mivel  a román  templomnak  megelőzője  és  mintegy 
anyjaként  tekintendő,  későbben  szólok,  itt  főképen  a lakház  rövid  tárgyalására 
szorítkozom. 

A pompeji  lakház , melyet  az  antik  ház  egyedüli  ránk  maradt  mintájának 
kell  tekintenünk,  elrendezésében  és  felosztásában  bizonyos  meghatározott,  csak 
nem  állandó  szabályt  követ,  melyben  a főelemeket  az  oszlopcsarnokkal  minden 
oldalán  körülvett  udvar,  az  oszlopcsarnok  mögött  fekvő,  ablakkal  nem  világított 
apróbb  kamrák  és  a nagyobb,  a bejárással  szembe  eső  terem  képezik.  Az  udvar 
közepén  áll  az  «impluvium‘>,  mely  a féltetőkről  lecsurgó  esővizet  felfogja  és 
földalatti  medenczéjében  hűvösen  tartja.  A helyiségek  e csoportja  a nagyobb 
házak  hátulján  ismétlődik  és  kis  kerttel  végződik.  Kisebb  házakban  az  oszlop- 


csarnok  a középső  udvarnak  csak  , egyik  vagy  másik  oldalát  foglalja  el ; de  az 
impluvium  itt  is  ritkán  hiányzik.  Újabb  kutatások  és  fölfedezések  Pompejiben 
constatáltak  felső  emeleteket  és  azokon  ide  s tova  az  utczákra  szolgáló  erkélye- 
ket ; az  alsó  emeleteken  igen  ritka  az  utczára  nyíló  ablak.  Hol  kereskedési 
boltok  nincsenek,  ott  rendesen  a ház  az  utcza  felől  tömör  fallal  van  elzárva. 

Közép-Syriában  alig  találni  városi  házat,  de  még  villát  sem,  mely  oly  ren- 
des épszögű  tervet  követne,  mint  milyen  a pompeji  rendes  házaké  ; az  utczák 
magok  szabálytalanok,  sőt  gyakran  vak-  vagy  zsák-utczák,  melyek  csak  egyes 
házakhoz  vezetnek.  A házak  helyiségei  nem  tömörülnek,  mint  Pompejiben  egy 
középpont  körül,  hanem  a helyiségek  szétszórvák,  sőt  még  a kapu  is  többször 
el  van  szigetelve.  A tulajdonképi  lak  többnyire  nagyobb  teremből  és  sokkal 
kevesebb  kis  kamrából  áll,  mint  Pompejiben  ; az  egész  előtt  végig  vonul  az 
oszlopcsarnok,  mely  nem  ritkán  pillércsarnokká  változik.  Gyakran  a többi  épít- 
ménynél magosabban  emelkedő  lak  a szabadba  nyíló  nagy  ablakkal  van  ellátva 
és  az  oszlop-  vagy  pillércsarnokba  is  nyílik  nem  csak  ajtó,  hanem  ablak  is. 
A terem  a nagyobb  iir  miatt  vízirányos  fa-mennyezettel  vagy  alólról  látható 
nyeregtetővel  volt  födve,  mint  azt  a háromszögű  oromban  fennmaradt  gerenda- 
lyukak bizonyítják.  A felső  emelet  az  alsó  kamrák  kicsinysége  és  kevés  száma 
miatt  volt  szükséges,  ez  többnyire  alacsony.  Itt  is  a terem  fő  oldalán  volt  az 
oszlop-  vagy  pillércsarnok  ; az  oszlopok  vagy  pillérek  közt  pedig  rendesen  díszes 
kartámok,  balustrádok  vonulnak  végig.  E felső  emeletre  többnyire  szabad  ég 
alatti  küllépcső  (Freitreppe)  vezetett,  holott  Pompejiben  a lépcsőház  rendesen 
az  épület  tömörében  volt  elhelyezve.  A lakosztályok  többé  kevésbbé  czélszerüt- 
len  elhelyezése  következtében  az  udvarok,  noha  egy  háznál  több  is  volt,  szintén 
nem  rendes  alakú  épszögek.  A mellékudvarokon  vannak  elhelyezve  a gazdaság- 
hoz szükséges  épületek,  u.  m.  konyha,  magtár,  istálló,  borház  stb.  E mellék- 
épületek  néha  nagy  tért  foglalnak  el,  egymás  közt  és  a főudvarral  többnyire 
úgy  vannak  összekötve,  hogy  a háznak  elegendő  egyetlen  egy  kapu,  melyen 
keresztül  az  utczával  közlekedik,  Nagyobb  gazdasági  építményeket  csak  Pompe- 
jinek  külvárosaiban,  mezőgazdaságiakat  az  u.  n.  Diomedes  villájában,  kereske- 
delmi raktárakat  a hajdani  tengerparti  kereskedelmi  házakban  találunk.  A közép- 
syriai  városi  házak  többnyire  kisebb-nagyobb  kertekkel  bírtak.  Igen  feltűnő, 
hogy  e kertekben  síremlékek  találhatók,  antik  templom  alakjában,  sőt  vannak 
sírok  az  előudvaron  is  ; mi  azt  jelenti,  hogy  itt  a városban  való  temetkezés 
nem  volt  tiltva.  Hol  a lakosztály  az  utcza  felé  volt  fordítva,  ott  a felső  emele- 
ten erkély  (Balkon)  elég  gyakran  fordul  elő,  mit  Pompejiben  ritkán,  találhatni, 
meglehet  azért,  mert  ott  a házak  felső  emelete  többnyire  elpusztult.  Általán  véve 
a középsyriai  lakházak  szegényesebbek  a pompejieknél,  hanem  becses  kőanya- 
guknál fogva  sokkal  solidabbak,  tartósabbak. 

Vogué  az  u.  n.  <zra$-stylt  a Sassanidák  perzsa  styljétől  származtatja  s sze- 
rinte az  inkább  perzsának  nevezhető.  De  minthogy  a mohamedán  vallásuak  stylje 
u.  m.  az  arab,  mór  és  török  oly  sajátsággal  bír,  mely  e hitbeliek  közös  tulajdona, 
inkább  izlámmak  mondhatni.  E stylnek  több  elemeit  találjuk  Közép-Syriában. 

A 24.  táblán  látunk  több  ajtó  fölötti  díszítményt,  melyek  egy  kharbet-el- 
beidani  kis  kastélyhoz  tartoznak.  Vogué  kérdi  : vájjon  e kastély  maradékai  nem 
származnak-e  az  V.  és  VII.  század  között  uralkodó  Sassanidák  egyikétől  és 
nem  mutatják-e  a régi  Írók  által  különösen  dicsért  sabaei  művészetek  egyik 
példányát.  Másrészt  V.  úgy  nyilatkozik  (70.  1.):  «A  faragványok  stylje  egészen 
sajátságos  és  emlékeztet  kissé  indiai  vagy  perzsa  ízlésre.  Ily  idegen  elemet  kivált 
az  állat-fries  árul  el.  Látunk  itt  elefántot  és  púposhátu  ökröt,  melyeket  más  mű- 
vész nem  faraghatott,  mint  kinek  hazájában  e négylábúak  honosak ; a sakál 
által  leejtett  kos,  a sólyom  által  elért  gazella  egyúttal  a sivatagban  szokásos 
vadászatra  és  oly  jelenetekre  emlékeztetnek,  melyeket  az  arab  művészek  ábrá- 
zolni kedveltek. » Hozzá  adhatni,  hogy  az  ornamentalis  gyűrűk  egymásba  fűzése 
és  némely  növények  különös  alakja  is  az  izlamita  művészet  sorába  helyezhető. 

43.  tábláján  Vogué  egy  betoursai  ház  termének  különféle  ornamentatióját 
adja.  E házat  a terem  falára  rendetlenül  és  mintegy  mintákként  faragott  díszek 
miatt  ügyes  szobrász  házának  mondja.  «Az  összekötés,  melyben  geometriai  vona- 
lak külön  alakú  levelekkel  vegyülnek,  engem  első  sorban  érdekelnek  ; mert  azok- 
ban a compositió  oly  előmintáit  látom,  melyek  az  arab  ornamentatió  alapját  és 
jellemét  teszik. » 


Az  50.  t.  látunk  öt  ajtó  és  ablak  fölötti  félkörü  mezején  kifaragott  mér- 
müvet  (Maassvverk),  melynek  ketteje  ugyanis  izlamita  jellemű,  az  egyik  sajátos 
nyolczágu  csillagának  egymás  melletti  elhelyezése,  a másik  eyymásba  fűzött 
gyűrűi  után.  Hasonló  gyürüfüződések  fordulnak  elő  a 81.  t.  egyik  kartámán  is, 
mely  Deir-sonbil  egyik  tizem  lékéről , van  levéve. 

A 110.  t.  egy  refadi  háznak  oszlopcsarnokos  homlokzata  van  másolva. 
A ház,  felirata  szerint,  510-ben  épült,  Simeon  volt  tulajdonosa,  Airamis  pedig 
építésze.  Az  oszlopcsarnok  fölött  párkányzat-féle  díszítmény  fut  végig,  de  nem 
követi  tovább  a korona-párkányzatot,  hanem  épszögben  törve  a csarnok  nyílása 
két  oldalán  ereszkedik  le  és  szárát  csigában  végzi,  Vogué  szerint  e csiga-  vagy 
voluta-végzés  itt  legelőször  jelentkezik  az  antik  építészetben  és  később  az  arab 
(de  még  a román  építészetben  is)  gyakran  fordul  elő. 

Az  izlamita  constructióra  nézve,  találjuk  Ivözép-Syriában  a patkó-ívet  (1. 
V.  33.  t.  fülke  fölötti  patkó-ívet)  és  a tojásdad  kúpsüveget  (1.  V.  21.  t.  az 
ezrai  templom  kúpját). 

A byzanti  stylnck  két  fő  jellemvonása : a központi  elrendezés  és  a tökéletes 
pálhás  kúp.  A kúp  fejlődését  csirájától  fogva  Közép-Syriában  találjuk.  Midőn  a 
kúp  köridomu  süvegét  (la  calotte)  rendes  négyszögre  helyezzük  el,  a süveg  alap- 
jának csak  négy  pontján  nyugodhatik  ; miért  is,  hogy  annak  nagyobb  alapja 
legyen,  az  alsó  négyszög  minden  sarkára  új  ferdén  fekvő  követ  vagy  alapot  kell 
rakni  s így  a négyszögöt  a kört  inkább  megközelítő  nyolczszöggé  tenni. 
E módot  követve  látjuk  a chaggai  kalybeben,  azaz  kis  kápolnában  (6.  t. ),  mely 
eredetileg  még  pogány  szentély  volt  és  V.  nézete  szerint,  előépítkezéssel  keresz- 
tyén kápolnává  a IV.  század  végén  alakíttatott  át.  Itt  a négyzet  sarkaira  négy 
hatalmas  kőduczot  raktak,  melyen  a terméskőből  szerkezeit  kúpsüveg  nyugodott. 
Hasonló  módon  jártak  el  Chagga  más  kúpos  terménél,  melynek  alapja  nem 
négyzet,  hanem  hosszúkás  négyszög  (I.  V.  8.  t.)  ; de  e kúpnál  nem  csak  termés-, 
hanem  ezen  kívül  rendesen  faragott  ékkövet  is  használtak.  Hogy  a kúpsüveg 
kör  alakját  még  inkább  megközelítsék,  a négy  sark  nagy  kövei  fölébe  másod 
sorban  két-két  követ,  s még  későbben  ezek  mindegyikére  ismét  két-két  követ  ferde 
irányban  raktak  s így  tizenhat-  és  harminczkétszöget  képeztek.  Ez  úgy  tetszik  az 
ezrai  510-ből  származó  templomnál  történt,  hanem  itt  csak  két  kősor  alkalma- 
zásával ; mert  az  alap  maga  már  is  nyolczszögü.  Megjegyzendő,  hogy  Vogué  a 
bedőlt  kúpsüvegnek  tojásdad  alakot  tulajdonít,  minőt  már  assyr  domborműveken 
látunk  s mi  oly  gyakran  fordul  elő  az  arab  moseákon.  Az  átmenetet  a négy- 
szögből a nyolcz-,  tizenhat-  és  harminczkétszögre,  Vogué  világosan  vázolja  szö- 
vege 44.  lapján.  Az  utóbbi  a kúpsüvegnek  már  igen  alkalmas  alapját  képezi ; 
azonban  még  ez  is  az  üres  gömbszelvén}  ü pálhának  csak  korai  előkészítőjeként 
tekinthető. 

A ravennei  sz.  Vitálisról  czímzett  templomot  Ecclesius  püspök  526-ban 
kezdte  építeni  és  Maximinianus  püspök  547-ben  szentelte  föl.  Ennél  tehát 
régibb  az  ezrai.  515-ből  származó  sz.  György  templom  és,  Vogué  szerint,  az 
ezzel  egykorú  bosrai  székes-egyház  (1.  V.  21.,  22.  és  23.  t.).  Mindhármának 
alapterve  lényegében  azonos : középső  nyolcz  pilléren  emelkedő  kúpos  rész, 
körülvéve  nyolczszögü  körúttal,  melynek  minden  sarkán  egy-egy  félkörü  fülke 
van,  keleti  oldalon  félkúppal  födött,  kiszökő,  belül  félkörü,  kívül  többszögű 
apsis  és  annak  északi  és  déli  oldalán  mellék,  sekrestye-féle  építmény.  A bosrai- 
nak  belső  kúpja  ; mert  nagy  átmérőjű,  vagy  mert  a kúp  rosszúl  volt  szerkesztve 
bedőlt,  és  helyette  későbben  hosszúkás  három  hajós  templomkát  építettek,  de 
körútja  a négy  fülkével  fennmaradt,  E szerint  a ravennai  templomot  az  ezrai 
leányának  mondhatjuk  s így  nyilvánvaló,  mily  korán  kezdődött  keletnek  befo- 
lyása a nyugatra.  A kúpépítészetnek  kifejtése  abban  is  mutatkozik,  hogy  az  ezrai 
templomban  a kúpsüveg  nem  közvetlenül  a nyolczszögön  emelkedik,  hanem 
a két  rész  közt  nyolczszögü  henger  van  húzva  és  hogy  e henger  ablakkal  van 
keresztül  törve ; holott  régebben  a világító  áttörések  vagy  ablakok  magában  a 
kúpsüvegben  nyílnak.  E hengert  vagy  dobot  (tambour,  Trommel)  Vougé  maga 
neme  a legrégibb  példájának  tekinti.  * 


* A la  base  de  la  coupole  régne  une  série  de  petites  fenétres;  c'est  le  plus  ancien  exemple 
existant  d'un  systéme  declairage  qui  réyut  a Sainte-Sophie  de  Constantinople  són  plein  développe- 
ment  (62.  l.j.J 


A rómaiak  kúpjaikat  oszloparkádokra  rakták  föl,  mit  kerek  alapú  épüle- 
teknél könnyű  szerrel  tehettek.  Példájukat  Közép-Syriában  is  követték,  de  nem 
mindenütt  ; mert  átlátták,  hogy  a kúpnak  erősebb  alap  kell,  s igy  az  ezrai  kúp 
alatt  már  oszlop  helyett  erősebb  pilléreket  találunk,  még  pedig  ugyanazon  czél- 
szerü,  a kúpnak  és  a mellékhajónak  boltozatát  már  lenn  előkészítő  alakban, 
melyet  innen  a későbben  emelt  ravennai  templomban  is  alkalmaztak.  Hogy  az 
oszlop  erejében  nem  mindig  bíztak  a syriak,  kiviláglik  abból,  hogy  találunk 
templomokat,  melyekben  a középhajó  oszlopai  úgynevezett  köpenynyel  körül- 
vétetve, erősebb  pillérekké  változtak.  (L.  Vogué  19.  t.) 

Az  épületek  ajtói  rendesen  megtartják  a görögrómai  keretek  tagozását ; 
többnyire  egyenes  vonalú  felküszöbbel  zárvák  ; de  e küszöb  fölött  igen  gyakran 
tömör  félkörü  mező  emelkedik,  mely  többé-kevcsbbé  díszes  mérmüvel  ékeske- 
dik. A kapuk  és  nagyobb  ajtók  csaknem  rendesen  ellátvák  e félkörü  mezővel,  a 
„tympamimmal“ , melyet  soktagu  öregív  «archivolte»  keretei.  Mind  két  módot  a 
későbbi  byzanti  épületek  is  követik,  jelesen  pedig  sz.  Zsófia  temploma  Konstanti- 
nápolyban. Hasonló  az  ajtók  kereteléséhez  az  ablakoké.  Az  ajtószárnyak,  mint 
több  maradványai  mutatják,  nem  fából,  hanem  kőből  készültek,  ámbár  az  antik 
ajtószárnyak  díszítését  itt  is  utánozták.  Még  nevezetesebb,  hogy  az  ablakokat  is 
mozgó  kőtáblákkal  zárták  el,  mit  egyrészt  a fa  ritkaságának,  másrészt  az  üveg- 
táblák tökéletlen  és  nehéz  készítésének  tulajdoníthatni,  hisz  a nagyobb  üvegtáblák 
előállítása  még  sokkal  utóbb  sem  haladott  sokra,  úgy  hogy  a XV-dik  századig 
a templomokban  kisebb  darabokból  rakták  össze  a nagyobb  táblákat.  — A kö- 
zépkorben félig  áttetsző  követ,  minő  az  alabastrom,  használtak  kisebb  ablakok 
zárására  ; de  ez  is-  a fényűzéshez,  a pazarláshoz  tartozott.  Hogy  azonban  még 
zárt  ablaktáblánál  is  a helyiségben  némi  világosság  legyen,  a kőszárnyakat  vagy 
táblákat  apró  lyukakkal  törték  át,  mélyek  kereszt-,  csillag-,  rosette  s más  ido- 
mokat mutattak.  — Ez  tudtunkkal  először  Közép-Syriában  történt,  innen  vette 
át  a byzanti  styl.  Ilyen  ablakok  voltak  sz.  Zsófia  konstantinápolyi  templomában 
is.  Vogué  13-ik  és  14.  tábláján  hat,  különböző  épületekről  vett  ily  ablak-máso- 
latot ad.  Látunk  itt  egyszerű  kerek  alakú  átlyukasztásokat,  másutt  a kerek  lyu- 
kak a körperipheriában  vannak  elhelyezve,  vagy  csillagot  vesznek  körül,  a csil- 
lagok pedig  hat  vagy  levél-  vagy  félhold-sugarakból  vannak  szerkesztve. 

Mi  az  oszlopokat  illeti,  azok  kapilaeljei  rendesen  a görögrómai  alakot  és 
díszt  mutatják.  Gazdagsága  tekintetéből  a rómaikorinthi  mi  mintát  elébe  tették 
a régibb  görögkorinthinek,  de  az  akanthuslevél  közelebb  áll  a görög,  mint 
a római  akanthuslevélhez.  Az  előbbi  levélosztályainak  végei  hegyesebbek,  az 
osztályok  közti  bevágások  kevésbé  mélyek  és  tisztábban  kerekek,  a rómaiak 
vese-alakuak,  végre  a görög  akanthusnak  fő-középső  szára  (nervure)  nincs 
diszítve , mint  a római  Közép-Syriában  a kevésbbé  művészien  kidolgozott 
akanthusokban  a görögnek  tulajdonait  nevezetesen  fokozták : a leveleket  meg- 
hosszabították,  végüket  hegyessé  (spiessig)  tették.  Ilyen  akanthusokat  talá- 
lunk az  egykorú,  sőt  még  régiebb  jeruzsalemi  épületekben  és  főként  a későbbi  szent 
Zsófiában  Konstantinápolyban.  Ha  tehát  a jeruzsalemiak  régebbek , alkalma- 
sint Syria  révén  jutottak  Konstantinápolyba.  De  vannak  ilyeneken  kívül  egyszerű 
és  kevésbbé  tetszetős  ágas-bogas  akanthusok  is.  Olykor  az  akanthust  nádlevéllel 
helyettesítik,  sőt  hihetően  egyiptomi  kapitaelektől  vett  gombát  is  alkalmaznak  a 
kapitaelekre,  minek  példáját  1.  V.  III.  tábláján,  hol  a refadi  templomról  vett 
keresztdíszes  kapitael  van  másolva,  minőt  a byzanti  építészet  későbben  oly  gyak- 
ran alkalmazott.  Az  oszloplábnál  merőben  megtartották  az  attikai  alakot,  hanem 
tagjait  szaporították  az  ioninak  tagjaival.  Igen  nevezetes,  mennyire  hasonlít  az 
510-ben  épített  refadi  templomnak  oszloplába  (V.  III.  t.)  a sz.  Zsófiáéhoz.  Van 
olyan  eset  is,  melyben  az  akanthus  kapitael  megfordítva  oszloplábnak  használta- 
tik  ; hasonlót  már  a perzsa  építészet  is  gyakorlott,  melyben  harangalaku  oszlop- 
lábakat találunk. 

A középsyriai  épületeket  egészben  mintegy  az  antik  görögróma’ak  folyta- 
tásaként tekinthetni  ; de  minthogy  már  a későbben  kifejlett  stylek  csiráját 
mutatják,  mintegy  átmenetet  jeleznek  az  antik  építészetből  a középkoriba.  Ezért 
gyakran  elhagyják  az  antik  szigort.  Az  architrav , majd  a fries,  majd  mindkettő 
elesik  és  a koronapárkány  közvetlenül  a sima  falat  végzi  be  a tető  alatt.  E kö- 
rülményt annak  is  tulajdoníthatni,  hogy,  mint  Vogué  is  megjegyzi,  az  épületek 
általán  véve  alacsonyak,  kivált  a felső  emeletek  és  hogy  a kapu  öregíve  gyakran 


belenyúl  a felső  emeletbe,  sőt  az  oromba  is.  Az  öregív  körül  vonul  aztán  a 
gerendázat  mindhárom  osztálya  hanem  fölöttébb  keskenyített  alakban.  F.  mód 
általánossá  válik  a byzanti  építészetben,  de  kezdetét  már  Diocletian  spalatoi 
palotájában,  sőt  még  ennél  régibb  római  épületeken  is  észreveszszük.  E modort 
többé-kevésbbé  Közép-Syriában  rendszeresen  gyakorolják,  hol  azt  mintegy  állandó 
újításnak  tekinthetjük  ; sőt  vannak  esetek,  kivált  síremlékeken,  melyekben  az 
architrav  és  fries  teljes  elmellőzése  mellett,  több  egymásfölötti  ugyanazon  alakú 
párkányzat  szökik  ki  a sima  falból.  Hol  architrav,  frie-s  vagy  ehhez  hasonló 
tag  fordul  elő,  ennek  dísze  többnyire  az  ágas-bogas  byzanti  akanthus,  a venyige, 
hanem  merev  háromszögű  és  nem  természetszerű  levéllel,  különféle,  néha  díszes 
rosette,  melynek  közepén  a Krisztus-monogramma  foglal  helyet.  E monogram- 
mát különben  igen  gyakran  szokták  díszül  használni,  hihetően  a vallásos  érzék 
ösztönzésére ; hasonló  díszítményként  használtattak  különféle  alakú  edények, 
vázák. 

A gerendázat  két  alsó  osztályánál  nagyobb  szerepet  játszik  a legfelsőbb,  a 
korona-párkányzat,  mely  lassan-Iassan  egészen  eltér  az  antik  rendszertől,  még 
pedig  két  irányban  ; vagy  egyszerűségében  megközelítvén  a csak  három  tagból 
álló  egyiptomit,  vagy  a tagok  újjá  alakítása  és  folytonos  szaporítása  tekintetében, 
előkészítvén  vagyis  inkább  szülvén  a byzanti  tagok  superfoctatióját . A legneveze- 
tesebb átváltoztatáson  ment  át,  mint  Vogué  is  helyesen  veszi  észre,  az  egymásba 
olvadó  horonyból  és  pálczatagból  szerkezeit  karnies  (doucine,  Rinnleisten), 
melynek  felső  része  mindinkább  növekedett  az  alsónak  hátrányára.  E tagot 
aztán  a koronapárkányzaton  többször  is,  különös  czél  nélkül,  csak  a korona- 
párkányzat  magasabbra  emelése  végett  ismétlik,  ellenben  az  antik  esvetőt  (lar- 
mier,  Hángeplatte)  elhanyagolják,  midőn  ezt  vagy  kevéssé  szöktetik  ki  vagy 
czélellenesen  keskenynyé  teszik.  Azonban  ez  eljárás  mentségéül  felhozhatni,  hogy 
a száraz  éghajlat  kevésbé  kívánta  a falak  óvását  az  esővíz  ellen. 

A tartomány  szegénysége  épület  fában  szükségessé  tevén  a tetőnek  kőszer- 
kezetét, ez  csak  ritka  esetben  nyeregtető,  hanem  rendesen  vízirányos  kőfedés, 
melyre  agyagos  földet  sulykoltak.  Az  esőnek  nagy  ritkasága  miatt  az  épületek 
terraceai  Egyiptomban  a földbefödést  nélkülözhették  s így  a zarándokok  láb- 
alakjaikat bevéshették  a mértföldek  számával,  melyeket  utjokban  megejtettek. 
Assyriában  és  Perzsiában  ellenben  a lesúlykolt  föld  rendesen  használtatott,  s 
innen  vették  át  használatát  Közép-Syria  lakosai  is.  Hol  nyeregtető  van  alkal- 
mazva, ott  alól  az  antik  csatorna  és  a befedő  táblák  kezdete  is  fenn  van  tartva. 
Itt  tehát  kevés  eltérést  vehetni  észre  a régibb  mintáktól.  Végre  a kúpnál  a 
föld  lesulykolása  elmaradt  és  valamint  a későbbi  byzanti  kúpoknál  is,  s a süveg 
vagy  ékkövekből  vagy  falragaszszal  összekötött  tört  kövekből  alkotott  szerkezete 
(blocage,  Zwicksteine,  Gussmauerwerk)  közvetlenül  a szabad  ég  alatt  feküdt. 

Henszlmann  Imre. 

1880.  Wien.  1880.  III.  /ab/a.  2j  fametszet.  289 — j22.  I. 

Tavalyi  évfolyamunk  utolsó  számában  föntjelzett  folyóiratnak  két  félkötetét 
volt  alkalmunk  bemutatni.  Ezúttal  az  1880.  évfolyam  második  félkötete  fekszik 
előttünk.  Ivilencz  nagyobb  közlés,  érmészeti  irodalmi  szemle,  vegyesek  s az 
eddig  megjelent  tizenkét  kötetről  általános  tárgymutató  foglaltatik  benne,  s 
ezenfelül  három  tábla  ékíti  a magyarázó  szöveget.  Bő  tartalom,  bizonyos  össze- 
foglaló, általánosító  szellem,  a különleges  tárgyak  elhanyagolása  nélkül,  kiváló 
előnyei  e ((szerkesztő  bizottság»  kiadta  vállalatnak.  A dolgozatok  közül  egy:  a 
Schalk  Károlyé  : a bécsi  garas-pénzlábról  a XV.  században  (1424 — 1480)  érdemli 
meg  első  sorban  a hazai  érmészet  iránt  érdeklődő  közönség  figyelmét.  Előbb 
azonban  szemlét  tartunk  a többi  közlemény  fölött  s azután  kerítünk  sort  a 
Schalk-féle  közleménynek,  hogy  annál  bővebben  szólhassunk  róla. 

A füzet  élén  dr.  Mordtmann  neves  orientalista  újabb  himjaricus  érmeket 
ismertet.  Himjaricus  érmek  alatt,  arab,  oly  fajta  érmeket  értünk,  melyek  az  izlam 
elterjedése  előtti  korban  Arábiának  államosított  részeiben  verettek.  Langlois, 
Arnaud,  Longpérier,  Prideaux,  Schlumberger  foglalkoztak  eddigelő  arab,  s kivált 
déli  arab  érmekkel,  kikhez  most  Mordtmann  is  a birtokában  lévő  érmek  meg- 
ismertetésével járul.  Nehány  évvel  ezelőtt  Dél-Arábiában,  Marib  táján  nagy 

ezüstleletre  akadtak  ilyfajta  érmekből,  mely  ötfelé  is  került.  Legnagyobb  részét : 
300  darabot  a British-Muzeum  szerezte  meg,  leírásuk  a Numismatic  Chronicle 
1878.  IV.  rész.  273 — 284.  11.  olvasható,  180  darabot  Schlumberger  G.  szerzett 
meg  Párisban,  s közzétett.  Mordtmann  e munkát  már  csak  czikkének  meg- 
írása után  olvasta  s így  ettől  független  ül  nyilván  ítá  nézeteit.  14  darab  himja- 
ricus  érem  jutott  Mordtmann  birtokába  s ezeket  írja  le,  főleg  történet- 
nyelvészeti szempontból.  Két  csoportra  osztályozza  ez  érmeket:  I.  melyek 

hátsó  lapjukon  a bagolylyal,  athenaei  pénzutánzatoknak  mutatkoznak,  II.  sú- 
lyok, képveretök  s formájok  tekintetében  belföldi  veretekre.  Az  utánveretek 
közt  vannak,  melyek  a N. -Sándor  előtti  régibb  athenaei  folyópénz-minták 
után  verettek,  s Gaza,  mint  csomópont  révén  kerültek  a sabai  leghatalmasb  déli 
arab  királyságba,  s ott  aztán  imitáltattak.  Ezek  teljesen  az  archaicus  módra 
veretett  athéni  drachmákat  veszik  mintaképül,  mellső  lapjukon  : Athene-fő,  a 
hátsón  bagoly. 

Az  újabb  stylüek  a Sándor  utáni  athéni  veretek  utánzatai,  hátsó  lufijukon 
a bagoly  amphorán  ülve.  A többi  hét  bennszülött  király  verette  érem  leírása 
következik  azután,  melyből  kiemelhetjük,  hogy  M.  a legendákból  nagy  szakava- 
tottsággal  fejti  meg  az  egyes  verető  királyokat  s korukat.  A fejtegetésekhez  egy 
jól  sikerült  heliotypicus  tábla  van  csatolva.  Numismaticai  munkáknál  a helioty- 
piát  immár  széltében  használják,  úgy  tudjuk,  hogy  a tervbe  vett  magyar  numis- 
maticánál  is  e gyakorlati  módra  lesz  tekintet.  Megjegyezzük  egyébként,-  hogy 
Schlumbergernek  ugyancsak  e tárgyról  írott  s följebb  mondott  dolgozata  inkább 
az  artisticai  részletekre  terjeszkedik,  míg  Mordtmann  czikke  a legendák  meg- 
fejtésében jeleskedik. 

A második  czikkben  Missong  Sándor,  egy  Krajnában  talált  s eddig  isme- 
retlen érmet,  Tacitus  császár  consulátusi  érmét,  mutatja  be. 

Mellső  lapja  : IMP  | C | M | CLA  | TACITVS  | A VG,  veret  : babéros 

mellkép  jobbfelől  tekintve  körded  palásttal. 

Hátsó  lapja  : P j M | TR  | P | COS  | PP  Tacitus  tógában  balfelé  fordúlva  ; 
jobbjában  ágat,  baljában  sceptrumot  tart. 

, Erez,  nem  élegült  helyein  az  ezüstözés  nyomaival,  21/22  mm. 

Dr.  Luschin  ismertebb  osztrák  érmész  egy  hosszabb  czikkben  az  ú.  n. 
«Rollbatzen»  : egy  a XV.  század  elején  s a XVI.  derekán  közkeletnek  örvendő 
német-,  svájezi-,  olasz  váltópénz  etymologicus  értelmét  igyekszik  fölvilágosítani. 
E kérdéshez  Groten  kezdve  igen  sok  német  numismata  szólt,  s mint  Luschin 
ügyesen  kimutatja:  egy  sem  alaposan.  Ő legelőbb  a váltási  rendeletekből  kimu- 
tatja a pénznem  keletkezését,  bebizonyítja,  hogy  a sokfelé  veretett  «rollopatze- 
nek»  Konstanzból  erednek.  Konstanzban  1406-ban  Hohenlandenbergi  Hugó 
vala  püspök,  jóravaló,  takarékos  ember,  ki  elődjeinek^  adósságait  fizetendő  : 
nagyobb  pénznemek  verhetésére  szabadalmat  nyert.  Ö verette  aztán  a czL 
merével  ellátott  batzeneket ; czímere  pedig  (a  landenbergi)  négyeit  paizs,  első 
és  negyedikben  vörösben  három  ezüst  karika  (rollen),  a második  és  harmadik- 
ban aranyfekete  négyelés.  E három  karikáról  a név:  rollbatzen.  Ausztriában  nem 
igen  divatozott  ez  eleintén  igen  jól  vert  pénz,  Magyarországban  egy  1542.  kas- 
sai levélt,  ügyiratban,  egy  számadásban  találtuk,  hogy  egy  német  lovascsapat- 
hadnagy  hagyatékából  91  ily  rollbatzent  (rollobassum)  7 magyari  forintra  vál- 
tottak be.  A fejtegetés  tetszetős,  s nincs  semmi  ok  ez  indokolt  feltevést  bizo- 
nyító erejűnek  nem  ismerni  el. 

Kisebb  vagy  legalább  nem  elég  közvetlen  érdekű  közlések:  a Trachsel 
C.  J.-é,  ki  appenzelli  és  sz.  galleni  kiadatlan  érmeket  közöl,  a Donnebaueré, 
ki  a negyvenes  években  nagyban  gyártott  XI.,  XIV.,  XVI.  és  XVII.  századbeli 
cseh  dénárok  és  jetonokról  értekezik,  melyeknek  hamis  s nem  rég  Prága  mel- 
lett ((véletlenül » felásott  mintái  birtokába  kerültek.  A közlést  kimerítővé  teszi 
Smolik  cseh  tanár  czikkének  szórul-szóra  való  lefordítása,  ki  a hírneves  Kilián- 
féle  cseh-gyűjtemény  hamis  darabjait  ízről-ízre  kimutatja.  Ehhez  adalékúl  a czikk- 
író  is  sok  érdekeset  közöl.  Ugyancsak  Trachsel  az  öttingeni  grófi  és  herczegi 
érmek  s emlékérmekről  nyújt  áttekintést,  Mayer  Adolf  pedig  négy  darab  Mária 
Terézia  és  Ferencz  képével  ellátott  iker-tallérját  közli,  melyek  szerinte  valószí- 
nűleg próbaveretek. 

Egész  új  tárgyat  ölel  fel  Haas  József1,  császári  és  királyi  alconsul 
Shanghaiban,  ki  siami  érmekről  értekezik.  A numismaticai  irodalmi  rovatban, 

két  minket  magyarokat  is  érdeklő  ismertetés  olvasható : a Montenuovo-féle 
gyűjtemény  erdélyi  érmeiről  s Reissenbergernek  a Bruckenthal-féle  erdélyi 
érmekről  írott  catalogusáról.  Mindkettő  elismerő  hangon  nyilatkozik  e laj- 
stromokról. 

S most  sort  kerítünk  Schalk  Károly  értekezésének : a bécsi  garas-pénz- 
lábról a XV.  században.  Schalk  úrnak  egy  hasonló  tárgyú  értekezéséről,  mely  a 
magyar  aranyforint  kérdésével  szoros  kapcsolatban  állott,  múlt  számunkban  meg- 
emlékeztünk. Sok  utánjárás,  ügyes  combi nálás  mutatkozott  abban  s nem  hiányzik 
a szóbanforgó  mostaniban  sem. 

Magyarország  pénzverési  és  pénzegységi  viszonyainak  megszilárdításában  az 
Anjouknak  van  legnagyobb  részük,  sőt  kizárólagos  érdemük.  1323 — 1386-ig  a 
magyar  aranyforint  az  európai  pénzpiaczon  a legkedveltebb  pénznemek  egyike, 
ligája  a legszabatosabb,  verve  jól  van,  kiállítása  csinos.  A XIV.  század  végétől 
a XV-iknek  derekáig  értékében  ugyan  folytonos  változás  észlelhető,  de  Mátyás 
király,  sőt  Ulászló  idejében  is  Európa  keletén  a többi  pénzfajokkal  szemben 
bizonyos  szabályozó  hatással  bír;  az  osztrák,  lengyel  és  cseh,  valamint  a déli 
tartományok  pénzeivel  szemben  az  a szerepe,  mi  a velenczei  pénznek  a Levante- 
ban.  Ezzel  szemben  nem  tagadható  az  sem,  hogy  kivált  a határokon  ugyancsak 
a bécsi  fillérek  és  garasok,  a lengyel  s a cseh  garasok  magyar  földön  is  és 
pedig  gyakran  teljes  értékben  forogtak,  rósz  veretük  s értéktelen  ligájok  daczára. 
Nem  használtak  itt  az  ország  törvényei ; a közlekedés  s az  üzleti  összeköttetés, 
valamint  a váltópénznek  sokszor  hiánya  csak  terjesztésére  voltak  az  idegen  pénz- 
nek. Viszont  a magyar  pénz  is  széliében  elterjedt  és  Schalk  értekezésének  épen 
az  a ránk  nézve  tanulságos  része,  melyben  kimutatja,  hogy  a magyar  forint  ligá- 
ját a bécsi  fillérek  veretésénél  figyelembe  vették,  sőt  azt  tanuljuk  az  egészből, 
hogy  a XV.  században  a magyar  pénzverés  határozott  superioritást  mutat  az 
osztrákkal  szemben.  A 23  karátos  magyar  aranyforint  alapján,  mely  2'5Ó  lat 
finom  ezüstnek  egyenértékű  és  Schalk  szerint  4/03  frtnak  osztrák  értékben  felel 
meg,  1424 — 1480-ig  összeállítva  találjuk  a bécsi  filléreknek  aj  forgalmi,  b)  belső 
(intrinséque)  értéket.  Kitűnik  e táblázatból,  hogy  a fillér  belső  értéke  1424 — 
1435-ig:  2*25  o.  é.  krajczár,  1436  — 1457-ig:  1 '968  kr.,  1457  — 1460-ig  a bécsi 
pénzverő  nem  működik,  s 1460-tól  a század  végéig  körülbelől  164  kr.  A bécsi 
fillérek  cursusa  a magyar  aranyforintokkal  szemben  1461 — 1502-ig  a Bécs-városi 
kamarai  számadások,  Birk  és  Chmel  Regestái  s levéltári  adatok  alapján  van 
föltüntetve.  Megértjük  ebből,  hogy  1461  — 1 502-ig  a magyar  forint  180 — 330  bécsi 
fillérig  emelkedett  értékben. 

Tagadhatlan,  hogy  Schalk  kimutatásai  igen  értékesek  a magyar  pénzláb- 
bal foglalkozóra  nézve,  már  csak  azért  is,  mert  a sok  utánjárást  s valóban 
napszámos-türelmet  igénylő  számadás-böngészést  és  levéltári  buvárlatot  megta- 
karítja. A német  (bécsi)  pénzverő  mesterek  s a pénzverő  házak  ügyelőinek 
névsora  egészítvén  ki  a tanulmányt,  az  alsó  ausztriai  monographusok  lekötelezve 
érezhetik  magukat.  Kutatásának  eredményeit  Schalk  a «Blátter  fiir  nieder-oesterr. 
Landeskunde»  ez.  folyóiratben  (1881.  1.  fűz.  120.  1.)  már  értékesíti  egy  közgaz- 
dasági tanulmányban,  holott  is  Bécs  városának  1458.  adóssági  tételeit  fejti  ki 
az  általa  kiszámított  pénzértékekben  föltüntetve. 

Schalk  tanulmányaitól  az  inductiv  tényezőkul  szolgáló  adatok  bőségét, 
mondhatni  bízvást  pontosságát,  eltagadni  nem  lehet,  mindamellett  az  eredmé- 
nyek egyoldalúak.  Teljes  képet  nem  nyerünk  a pénzviszonyokról.  Nekik  osztrá- 
kokúi, tekintve  a számadások  s a pontos  feljegyzések  nagy  számát  egyrészről, 
a forgalmi  terület  központosított  s a mellett  kicsiny  voltát  másrészről,  továbbá 
azt  a körülményt,  hogy  az  úgynevezett  Münzrecht,  a pénzverési  jog  határozott 
szabványokban  jutott  érvényre  - — e feladat  megoldatása  sokkal  könnyebb.  Ná- 
lunk a hol  nyolez,  tíz  pénzverő-ház  termékei  más-más  láb  szerint  veretve,  más- 
más értékben  forognak,  s az  okleveles  anyag  szét  van  szórva  széles  e Magyar- 
ország  minden  levelestárában,  sokkal  nehezebb  pontosabb  eredményekre  jutni. 
Lássunk  csak  egy  felületes  példát : 

Pénznem 

Érték 

Forrás 

Florenus  aureus  1366. 

a felső  vidéken  33  garasban 

Orsz.  Levéltár. 

fogadtatott  el,  holott  I.  La- 
jos végz.  szerint  14  garas, 
vagyis  84  dénár  az  értéke 

N R.  1698  : 133. 

« « 1367. 

30  garas 

NR.  944  : 9. 

« « 1370. 

28  « 

NR.  1045  : 1. 

« « 1374. 

30  « 

NR.  10  : 26. 

« « 1378. 

36  « Visegrádon 

NR.  602  : 1. 

« « 1379. 

38  « 1 garas  — 4 dénár 

NR.  382  : 18. 

« « 1381. 

40  « 

NR.  58  Ansp. 

u « 1381. 

100  dénár  — kis  ezüst  «Zere- 

chyn»  pénz 

NR.  21  : 23. 

Florenus  aureus  vei  Duca- 

Zalában  45  garas,  1 garas  — 
4 dénár 

tus  1382. 

NR.  4 : 62. 

1383- 

42  garas 

NR.  324  : 16. 

1388. 

Visegrádon  60  garas 

NR.  621  : 27/28. 

1402 — 7. 

38  garas,  kassai  liga  szerint 

NR.  750:  34- 

1405. 

Szerémben  33  garas 

NR.  is  : 12. 

1406. 

100  új  dénár 

NR.  1672  : 86. 

1406. 

2 5 új  garas 

NR.  1081  : 12. 

I4IS- 

133  dénár 

NR.  688:  53. 

H24- 

100  dénár 

NR.  20  : 7. 

1425. 

Ungban  48  új  dénár 

NR.  196  : 26. 

I429- 

egy  tiszta  aranyligából  vere- 
tett forint  4,  száz  denáros 
forintot  ér 

NR.  725  : 7. 

1522  -1582. 

a magyar  forint  74,  75,  80 
krban  fogadtatott  el 

kamarai  akták. 

Libra  latorum  denariorum 
Viennensium  1355.  1373. 
s 1375- 

6 pensa  = 60  magyar  dénár 

NR.  401/22. 

Libra  nigrorum  denario- 

240 dénár 

fasc.  608.  Acto- 

rum  Vienn.  1436. 

rum  ex  aula. 

Marca  latorum  den.  Vien- 

100  dénár 

u.  0.  s.  fasc. 

nensium  1305.  1337.  324/16. 

1385-  1 434- 

E kis  és  nem  teljes  táblázat  mutatja,  hogy  mennyire  ingadoznak  az  értékek 
a magyar  birodalom  egyes  vidékein. 

Már  most  tekintve,  hogy  Schalk  az  Ausztriában  forgott  pénzekről  való 
följegyzéseket  vette  alapul,  nyilvánvaló,  hogy  eredményei  csak  territoriális  becsüek 
s ha  használhatók  is,  de  nem  exact  (amennyire  az  e fajta  eredmények  olyanok 
lehetnek)  becsüek. 

E mellett  nem  szabad  megfelejtkeznünk  arról,  hogy  ez  csakis  az  érez- 
érték absolut  akkori  s az  1857.  ércz-conventio  szerint  kiszámított  becsét  tünteti, 
a pénzérték  viszonylagos  nagyságát  a mostaniakkal  szemben  feltüntetni  Schalk  meg 
sem  kisérti. 

Alig  van  ennél  nehezebb,  s mégis  csábítóbb  feladat.  A közgazdaság,  a 
kereskedelem,  az  igazi  történelem  : az  emberi  társadalom  fejlődésének,  érdekes- 
nél érdekesebb  kérdései  vetik  fel  minduntalan  magokat  a buvárló  előtt,  nem 
csoda,  ha  biztos  kalauz  nem  létében  lápba  téved.  Montanari  (Della  rnoneta), 
D’Hume  (Essai  sur  le  commerce),  Pagnini  (Del  pregio  déllé  cose),  Neri,  Conte 
Garnier,  Leber  (Appréciation  de  le  fortune  privée  au  moyen  ágé),  Peruzzi 
(Storia  dél  commercio  e dei  Banchieri  di  Firenze),  L.  Cibrario  (Economia 
Politica  dél  Medio  evő)  s még  többen  foglalkoztak  ez  érdekes  tárgygyal.  Az 
eddigi  eredmények  — az  olasz  és  franczia  világkereskedelmi  adatok  alapján  — 
arra  jutnak,  hogy 

1.  át  kell  változtatni  a régi  pénzt  újra,  amennyiben  kikutatjuk  az  ércz- 
vegyíték  nrennyiségét  (a  belső  értéket)  s azt  a mai  értékre  változtatjuk  át. 

2.  Összeállítjuk  a gabonaárakat  bizonyos  időszakról  s közép  arányost 
keresünk. 

3.  A régi  mértékek  nagyságát  derítjük  föl. 

4.  A mai  s a régi  gabonaárak  viszonyát  szembeállítjuk,  s aszerint  calcu- 
láljuk  a pénz  becsét. 

Természetes,  hogy  e számításokhoz,  sőt  még  ahoz  a közgazdasági  tételhez 
is,  hogy  a gabonaárak  emelkedése  folytonos  egyensúlyban  van  a népesség  szá- 
mának gyarapodásával,  még  sok  szó  fér,  de  tagadhatlan  az  is,  hogy  gyakorlatilag 
csak  úgy  van  haszna  e kutatásnak,  ha  látható  alakban  hirdetjük  az  igét.  Schalk 
ezt  meg  sem  kisértette,  ami  hiány  ugyan,  de  hogy  a bécsi  fillérek  kutatásánál  a 
magyar  anyagot  teljesen  mellőzte,  az  minden  jó  tulajdonságai  mellett  arról 
teszen  tanúságot,  hogy  csak  osztrák  tudós.  Thallócty  Lajos 

AUerthümer  dér  Hercogovina.  Von  Moriz  Hoernes.  (Mit  34.  Abbildungen) 
Wien.  In  Commission  Cári  Gerold’s  Sohn.  8-r.  124.  1.  Különnyomat  a bécsi  aka- 
démia kiadványából. 

Alig  egy  évvel  az  occupatio  után,  a bécsi  közoktatási  minisztérium  Hoer- 
nes Móriczot,  ki  eddig  római  régiségekkel  foglalkozott,  s nehány  iparművészeti 
kérdéssel  bíbelődött,  Bosniába  s Herczegovinába  küldé,  hogy  ott  a római  régi- 
ségeket tanulmányozza.  1879-ben  tavaszkor  négy  hétig  utazott  Hoernes  Hercze- 
govinában,  de  csak  a Narenta,  a dalmát  határ  s az  Imoski-Mostár  közti  vidéket 
látta.  A mi  római  régiséget  talált  — édes  keveset  — a Hirschfeld  lapjában 
tette  közzé.  Ebben  a 124  lapra  terjedd  füzetben  a két  tartományban  oly  nagy 
számmal  előforduló  s annyira  specificus  stecak-ok  (emlékkövek)  leírását  adja,  s 
illustrálja  rajzokkal. 

Megváltjuk  kétszeresen  érdekelt  minket  e kis  mű;  egyrészről,  mert  magunk 
is  láttuk  jó  részben  a Hoernes  leírta  emlékeket,  másrészt  mert  az  Arch.  Értesítő 
m.  é.  303 — 308.  lapjain  a stolaci  kövek  közül  néhányat  itt  bemutatánk.  Már 
említett  közlésünkben  megváltók,  hogy  két-három  temető  emlékeinek  megtekin- 
tése után  általános  következtetéseket  vonni  sem  nem  akarunk,  de  nem  is  tudha- 
tunk. Nehány  jellemző  tulajdonságát  ez  emlékköveknek  kiemelvén,  azokat  ó-szláv, 
vagyis  XIII — XV.  százbeli  emlékeknek  tartottuk.  Az  emlékeken  látható  ábrák 
közül  többet  mi  is  lerajzolánk,  de  csak  kettőt  közöltünk.  Hoernes  32  rajzot  ád, 
csinos  kivitelűt.  S mégis  előbbre  viszi-e  velők,  s egyáltalán  utazása  eredményei- 
nek közzétételével  ez  emlékek  ismeretét?  Egy  mákszemnyivel  sem.  Érdekes  forrás, 
pontos  rajzok,  de  még  csak  nem  is  teljes  szemléje  a beutazott  vidéknek. 

Bosnia  és  Herczegovina  régiségeire  nézve  kalauz  annál  kevesebb  van,  mert 
utazási  könyv  sincs  elég,  s a mi  van  az  is  vázlatos.  Roszkievicz,  Thoeminel, 
Blau,  Saint-Marie  újabban  Schweiger-Lerchenfeld,  Sterneck,  Jukic  munkái 

adnak  valamelyes  utasítást,  de  épen  csak 
annyit,  hogy  van,  Hoernes  e részben  jól 
tette,  hogy  a herczegovinai  francziskanusok 
históriai  schematismusaiban  (az  egyik  1867. 
Spalatoban,  a másik  1873-ban  Mostarban 
nyomatott,  de  igen  kevés  példányban)  közölt 
Bakula  Péter  mostari  vicarius  irta  jeles  régé- 
szeti s mondái  conspectust  vette  alapul.  De 
aztán  nemcsak,  hogy  alapul  vette,  hanem 
szorul  szóra  lenyomatta,  úgy  hogy  a munka,  bár  sok  becses  reflexió  van  benne,  nem 
egyéb,  mint  az  érdemes  Bakula  conspectusának  németül  commentált  s illustrált 
kiadása.  Ami  különben  a páter  munkájának  nem  ártott ; jól  mondja  Mostarban 
irt  előszavában  : 

«Adde  nos  (az  olvasóhoz  szól),  inter  turcas  et  schismaticos,  zingaros, 
hEebreos  commixtim  viventis  integram  hujus  Provinciáé  populationem  efformare  : 
• séd  illi  omnes  quum  nulla  Registra  habeant,  aut  cum  habent  eadem  nosmet 
cautissime  celent ; antiquitatum  monumenta  introspicere  haud  permittant;  qua 
via  vei  animosissimus  completam  históriám  concinnare  poterit  ? » A viszonyok 
ugyan  jobbra  változának,  de  azért  a Száván  túli  Európa  még  mindig  kívül  esik 
a civilisált  kutatási  területen. 

Hoernes  bár  látta  az  általunk  is  beutazott  vidékeket,  nem  vett  mindent 
tekintetbe.  Mi  más  szempontból  indulván  útra:  a sporadice  előforduló  régészeti 
mozzanatokat,  csak  mint  bonum  meliust  vettük  tekintetbe.  így  Stolactól  egy 
negyed  mértföldnyire  éjszak-déli  irányban  egy  ölnyi  mélységben  téglákkal  falazott 
római  sírra  találtak  kórház-ásás  alkalmával  a múlt  év  tavaszán.  A sírban  egy 
férfi,  egy  nő,  s egy  gyermek  váza  találtatott.  Ezekkel  együtt  két  fibulát  leltek, 
íme  az  egyiknek  rajza.  1 

Hcernes  római  rág.  jelentéséhez  tartozott  volna  megemlítni,  hogy  Stolac 
városa  föpiaczán  egy  i '5  . méter  magasságú  Marsnak  szentelt  fogadalmi  kö  van 
felállítva.  A fölirat : 

MARTI  . A VG 
M . AEL  . FIRMI 
NVS  . BF  . COS 
LÉG  . XIII  . G 
V S M L 

Torma  Károlynak  megmutatván  a felirat  mását,  annak  helybenhagyásával 
így  olvasandó : 

Marti  augfusto)  MfarcusJ  AelfiusJ  Firminus  bfenej  f(iciarius)  cofnjsfularis ) 
leg(ionis)  XIII  gfeminaej  v(otum)  sfolvit J m(erito)  l(ibens). 

Amint  e csekélységek  elmaradtanak,  úgy  sok  fontos  is  elmaradhatott,  mert 
a Bakula  említette  bizalmatlanság  ma  is  nagyban  él  minden  európai  iránt.  Amit 
Hoernes  a Narenta  hídjáról  ir,  az  nem  egyéb,  mint  összefoglalása  az  eddigi 
följegyzéseknek.  Legérdekesebb  még  a mondái  anyagnak  összegyűjtése,  mely  e 
merész  egy  ívű  hídhoz  fűződik.  Majd  minden  népnél  valamely  nagyobbszerü 
épület  bevégzése  emberi  áldozathoz  van  kötve  ; Oláhországban  az  argesi  zárdába 
Manói i mester  a feleségét  falaztatja  be,  hogy  a tornyot  ráépíthesse,  itt  Rade 
építő  a velebi  hegyvidékről  hozatott  szerető  párt  falaztat  be  a híd  talpába,  csak 
ekkor  sikerült  a híd  s így  nyeri  vissza  szabadságát  a törököktől.  Egyáltalán  pedig 
az  a nézet  valószínű,  hogy  a XV.  században  építék  ezt  a maga  nemében  impo- 
sáns  müvet,  melyre  büszke  még  a herczegovcz  guzlár  is,  mikor  énekli  : 

«Mila  braco,  cuda  golemoga  ! 

Kad  se  gradi  kamena  cuprija 

U Mostaru  na  vodi  Neretvi  ...» 

Blagaj-váráról,  Nevesinjéről,  Siroki-briegröl  sok  érdekeset  mond  Hoernes,  bár 
itt  elkerülte  figyelmét  a mintegy  200  nagy  emlékkővel  megrakott  « Ördöghalom », 
említi  Konjic  vidékét  (Bosnia  határán,  melyről  Saint-Marie  is  sok  érdekeset, 
de  nem  igazat  irt),  de  mégis  legmaradandóbb  becsüek  csinos  fölvételei  a 
stecakokrúl. 

A rajzban  közölt  harminczkét  ábrát  tekintve  s összehasonlítva  a jellemze- 
tesb  darabokat,  bízvást  elmondhatjuk  hogy  a legendák  után,  melyek  glagolita 
betűkkel  irvák,  keltük  a XIII.  századnál  semmi  esetre  sem  régibb,  de  a XV. 
derekánál  sem  újabb.  Művezetők  arra  enged  következtetnünk,  hogy  mintáúl  a 
római  hanyatlás  korabeli,  vagy  római  efféle  minták  után  dolgozó  barbár  sculp- 
turai  emlékeket  vették,  melyeknek  motívumai  a nem  épen  inventio  nélkül  való 
ábrákon  ki-kiderengenek.  A legtöbb  emlékkövön  bizonyos  szláv  mythologiai 
reminiscentia  vagy  babona  tükrödzik  vissza,  úgy  hogy  itt  már  igazán  nem  divatos 
phrázissal  élünk,  mondván,  hogy  műveltség  történeti  forrásokúi  szolgálhatnak. 

Általános  jellemzésükre  idézzük  P.  Bakula  szavait : 

nNullibi  locorum  in  Európa  invenire  est  tantam  multitudinem  veluti  con- 
sitam  antiquorum  monumentorum  et  ut  ajunt  gentilitium  Sepulcrorum,  quemad- 
modum  in  Hercegovina.  Est  autem  singulum  sepulcrum  circa  corpus  solide 
constructum  et  saepissime  etiam  fornice  instar  cubicelli  armatum  ad  terrae  super- 
ficiem,  tumque  umma  sepulcri  plus  munisve  magnó  et  piano  praemunita  lapide. 
Iluic  demum  alium  insidentem  videre  est  tam  magnae  grossitiei  ut  reapse 
obtupescat  etiam  expertissimus  vir,  et  maximé  si  cogitaverit  tam  immensam 
molem  quibus  mediis  transtulerint.  ad  montes  et  colles  non  semel  praeruptos. 
Ubi  duos  indicatos  lapides  demiratus  fueris,  haud  non  frequens  etiam  tertium 
secundo  insidentem  videbis  isque  ad  formám  parvuli  templi  aut  domus  figurám 
referens  diversa  tibi  emblemata  praesentans  in  aliquid  magnifici  tuam  rapiet 
mentem.  In  hujusmodi  enim  lapidibus  sat  affabre  elaboratis  praeter  familiarum 
stenmata.  etiam  regia  de  stirpe  prodeuntium  múlta  alia  est.excisa  ibidem  videre, 
significantia  qua  occasione  ibi  sepultus  occubuerit  vei  quibus  in  vita  speciatim 
occuparetur.  Inscriptiones  autem  glagoljiticae  saepissime  in  monumentis  deside- 
rantur.  . .»  (A  birtokunkban  levő  Schematismus  (1867.)  20.  lapján.) 

A Hoernes  látta  legjellemzőbb  gomiluk  (így  is  nevezik  déli  szláv  nyelven 
e sepulchrakat)  közül  mintegy  pótlékul,  bemutatunk  ötöt. 

Citluk  mellett  a délkeleti  Herczegovinában,  lankás  hegyoldalon  fekszik  a 

i.  sz.  a.  i • i s m.  2-03  hosszú  s 0.72  széles  kő,  mely  háromleveles  czifrázat  által 
két  mezőre  oszlik  a felsőben  pajzs  s két  élű,  keresztmarkolatú  kard  az  alsóban 
félhold  s két  csillag. 


' 


3.  szám 


4.  szám. 


5 szám. 


HrRCZEGG'VJNAI  GMILEK. 


Jellemző  ugyancsak  a Brocnói  fennsíkon  lelt  egy  kőnek  felrata  : «Ave  leci 
Radovan  Rakoivic;  proklet  tko  ce  tugin  leci  njegovo  pleme.  Itt  fekszik  Rakoivic 
Hilár,  mindenki  aki  körülte  fekszik,  legyen  átkozott,  kivéve  őt  s nemzetségét. 

A 2 szám  alatti  lapon  (Borje  mellől)  egy  tornát  látunk  ; két  lándsás  lovast, 
a mint  körültök  öt  férfi  s négy  nő  a kólót  (táncz)  lejti.  A háttérben  két  egymás  kezét 
tartó  nő  áll,  kezökben  három  levelű  virág  (lóhere),  a kólót  lejtő  férfiak  a nőket 
mintegy  emelni  látszanak,  s a két  szélső  zárja  a colonnet.  Itt  is  a nők  s férfiak 
kezében  közösen  olyan  három  leveles  virág  látszik.  A tumulus  alsó  oldallapján 
duczos  pajzs,  alsó  részén  félholddal  a felsőben  csillaggal  látszik.  A pajzson  két 
kard  van  egymásra  fektetve ; de  csak  markolatjuk  látszik. 

Érdekes  a 3.  sz.  ábrán  látható  halottkép,  hosszú  ruhában,  befelé  fordított 
lábakkal,  keresztbe  tett  karokkal,  lábainál  a szerbek  halálmadara  : a kakuk  ül. 
A délszláv  halottas  énekekben  a kakuk  játsza  a főszerepet  (Karadcic  pjesme 
Srbske,I.  597.) 

Érdekesek  a 4.  és  5.  ábrák.  A 4.  ábra  mellső  lapján  egy  szörnyet  lá- 
tunk : fele  lova,  karma  ragadozó  állat  körme,  farka : oroszláné,  sörénye  madár- 
szárny, valóságos  pegasusba  ojtott  griff,  a kőlap  felső  részén  valószinüleg  a pápai 
kettős  kulcsok  ábrázoltatnak. 

Az  5 -i k ábra  a zíg-zugos  liliomos  keretben  egy  mezítelennek  látszó  férfi- 
alak esdő  karokkal  látszik,  fölötte  koszorú  s félhold. 

E vadászati  torna,  lakodalmi,  harczi  jelenetek  valamennyi  emlékkőnek  közös 
vonását  képezik,  de  még  nem  lehet  az  összekötő  kapcsolatot  közöttük  megtalálni. 

Most  igazában  csak  az  anyagot  gyűjtjük  : s a mi  van,  az  is  csak  Herczegovina 
egy  részéről  való,  hol  van  még  Bosnia  alsó,  s keleti  része,  hol  lépten  nyomon 
űzi  egymást  a sok  emlék,  hol  a montenegrói  határmente  ? Hoernest  ennyiben 
elismerés  illeti,  mint  a ki  rajzaival  a tárgy  anyagát  szaporította. 

Ugyancsak  a teljesség  kedvéért  megemlítjük,  hogy  Luschan  ezredorvos  a 
dalmát  s herczegovcz  határ  széli  gomilekről  egy  kis  értekezést  irt,  mely  a bécsi 
anthropologiai  társulat  ez  idei  kiadványaiban  jelent  meg.  Bővebben  szólnánk 
róla,  ha  Hcernes  müvéről  nem  irtunk  volna,  de  ez  teljesen  fölöslegessé  teszi 
az  úgy  sem  nagy  igénynyel  írott  tanulmányka  bővebb  vitatását.  Jóakarata  em- 
bernek nem  sok  apparátussal  írott  munkája,  ez  elég. 

Végezetül  pedig  bocsánatot  kell  kérnünk,  hogy  e füzetben  annyi  szláv 
kérdéssel  állunk  vala  elő,  de  jobb  ha  megelőzzük  szomszédinkat,  mintha  meg- 
előztetünk  ; már  csak  azért  is,  mert  «turpe  enim  est  in  őrbe  peregrinum  esse», 
kivált  ha  az  orbis  közelünkben  van.  Thallóczv. 


EGYVELEG. 

István  bán , a gúthkeledi.  Az  « Archeológiái  Értesítő*  múlt  évi  folyama 
365.  és  366.  lapján  egy  érmet  s egy  pecsétet  közöltem,  mind  a kettőt  Luschin 
után.  Ez  ismertetésben  az  eddigi  nyomokon  haladva,  azt  állítám,  hogy  az  érmet 
dSubics  István  dalmáthorvát-  és  szlavón  bán  verette*  s nagy  ildommal,  összeha- 
sonlítás czéljából,  a szerkesztő  szíves  volt  ugyancsak  a föntebbi  S.  Istvánnak  pe- 
csétjét is  lenyomatni. 

Lássuk  a dolgot  közelebbről.  Errare  humánum  est,  kivált,  ha  az  ember 
egy  « jeles » tudósunk  szerint  gyertya  mellett  kénytelen  tanulni  az  archaeologiát. 
A hiba  nem  abban  rejlik,  hogy  tán  hibásan  írtuk  volna  le  az  érmet,  avagy 
pecsétet.  íme  közöljük  a pecsétet  ismételve  : pajzsban  : balra  fordúlt  kettős  éke- 
zet vagy  fogazat;  a körirat;  + SIGILLaffi  • ST0P1ÜB7ÍUI  * TÜCI2IS  * 
SCIMOMQ  • 

A pecsétek  ismerete,  vagyis  a sphragistika  ugyan  önmagában  véve,  mint 
segédtudomány  zárt  tudománykor,  de  főleg  akkor  válik  hasznossá,  ha  egyes  tör- 
ténelmi kérdéseknél  bizonyító,  nyomós 
tanúként  használhatjuk  fel.  Ez  eset  forog 
fenn  most  is. 

Salamon  Ferencz  « Az  első  Zrínyiek- 
ről* írott  munkájában  (17 — 39.  1.)  Nagy 
Iván  családtani  nagy  gyűjteményében 
(XII.  +36)  s utánok  az  újabb  történet- 
írók mint  Brebiri  II.  Istvánt,  a traui 
grófot,  dalmát-horvát  és  szlavón  bánt 
tartják  1232 — 1237 . Styria  katonai  kor- 
mányzójának. E brebiri  grófok  a Su- 
bich-nemzetségből,  illetőleg  horvát  cián- 
ból származnak,  s őseik  a Zrínyieknek. 

Tény,  hogy  Salamon  is,  Nagy  Iván 
is  a Brebiriek  genealógiáját  Istvánon 
kezdve  1222-ön  innen  oklevelesen  össze- 
foglaló adatokra  nem  alapítják,  sőt  Sala- 
monelőtt  is  már  úgy  rémlett,  hogy  az 
első  Brebiriek:  Joakim,  Gergely,  Mladen, 

Pál  s II.  István  között  nem  egészen  vilá- 
gos az  összefüggés.  Nekünk  ezúttal  a Subich,  illetőleg  Brebiri  genealógiával 
folyóiratunk  irányát  tekintve,  dolgunk  nincs,  csak  a czímer  kérdésére  utalunk. 

A Brebiriek  pecsétjén  I.  Pálnak  1322.  fennmaradt  példánya  után  pajzsban 
sasszárny  látszik.  Az  állítólag  Brebiri  II.  István,  a mi  stájer  kormányzónk  paj- 
zsában a hiteles  rajz  szerint  ékezetet  látunk.  Brebiri  II.  István  pedig  az  eddigi 
hiedelem  szerint  Pálnak  atyja.  Tehát  az  atya  más  pecséttel  élt,  mint  a fiú.  Ez 
egyenesen  nem  valószínű,  mondhatnék  lehetetlen.  Következéskép  vagy  föntebbi 

István  nem ’Subics,  vagy  Pálék  nem  azok.  Az  utóbbiakról  azonban  okleveles 
bizonyítékink  vannak,  hogy  Brebiri  grófok,  -az  előbbiről  ugyanezek  mást  vallanak. 

Az  az  István,  ki  1250—1260  közt  tótországi  bán  vala,  nem  Subich  nem- 
béli, hanem  Gúthkeledi.  Erre  okleveles  bizonyság  IV.  Bélának  egy  1260.  ápr. 
23-án  kelt  oklevele,  mely  Pulszky  Ferencz  szívességéből  a múzeumba  került. 
Ez  pedig  nőágon  való  őseitől  a Dessewffyektöl  örökölte,  kik  a Butykayék  útján, 
Gúthkeled-descendensek  útján  kapják  vala.  Közli  a Hazai  Okmánytár  141.  kötete 
44.  lapján.  Az  oklevélből  ránk  tartozik  ez  a passus  : «Johannes  filius  Nicolai 
fratris  vgrini  de  genere  chak  ad  nostram  accedens  presenciam  est  confessus, 
terram  suam  quandam  Guth  nomine  in  comitatu  albensi  exitentem,  que  prius 
terra  generationis  Guthkeled  dicitur  extitisse,  cum  omnibus  utilitatibus  et  per- 
tinenciis  suis  sub  eisdem  terminis  et  metis  quibus  predicta  generáció  Guthkeled 
possederat,  et  post  ipsos  prememoratus  Johannes  possedit,  dilecto  ex  fideli 
nostro  Stephano  bano  tocius  Sclauonie  (de  ipsa)  generacione  Gutkeled  et  per  eum 
suis  heredibus  heredumque  successoribus  pro  triginta  tribus  marcis  perpetuali- 
ter  vendidisse.D  Ugyanez  oklevélben  ez  a bán  még  Szabolcs-  és  Zemplénme- 
gyékben  szerez  birtokokat. 

Már  most  a Guthkeled  nemzetségről  * tudjuk  azt,  hogy  belőle  származnak 
a Báthoryak,  a Zeleméryek,  a Szokoliák,  a Butvkayak  (ezekből  a Fehérváryak, 
Dessewffyek  stb.).  E családok  czímerében  benn  van  az  ékezet,  a XVI.  századtól 
kezdve  fogazat,  a XV-ben  pedig  Báthory  II.  István  (1474)  czímerében  ugyanaz  a 
forma  látszik,  mint  az  itt  közlóttben.  Kétség  sem  fér  hozzá,  hogy  e családok 
ugyanegy  törzsből  erednek  az  itt  közlött  pecsét  birtc kosaival.  E törzs:  a Guth- 
keled,  nem  a Subics.  Az  a Brebiri  István  tehát,  kit  horvát  testvéreinkkel  együtt 
a mi  íróink  is  ú.  n.  törzsökös  horvát  eredetű,  de  a magyar  állameszmének  szol- 
gált bánnak  magasztaltak,  nem  egyéb  XIII.  századbeli  előkelő  magyar  főúrnál. 
Föl  sem  tételezhetjük,  hogy  egyszerre  két  tótországi  (mely  alatt  tudjuk  mit  kell 
a XIII.  században  érteni)  bán,  két  István  kormányzott  légyen  s így  nem  marad 
más  hátra,  mint  a pecsét  s okleveles  bizonyítékok  által  Gúthkeledi  Istvánt  in 
integrum  restituálni.  Megjegyezhetjük  azt  is,  hogy  István  bán,  kinek  fiai  : 
Joakim  s Miklós  nem  mint  eddig  hitték  1270-ben,  hanem  együtt  már  1260-ban 
mint  néhai  említtetik.  S ilykép  az  egész  Brebiri-genealogia  megdől,  mint  szigo- 
rúbb vizsgálatnál  sok  egyéb.  E tévedést  a föntebb  eredetiben  idézett  oklevél 
könnyen  eloszlathatta  volna,  de  Fejérnél  közöltetvén  (IV.  2.  67.  1.)  éppen  az 
Istvánra  vonatkozó  passus  maradt  ki.  Megjegyzem  végűi,  hogy  ez  oklevelekre 
dr.  Pauler  Gyula  volt  szíves  figyelmeztetni.  th.  I. 


Eredetéről  1.  Túróczi  Cap.  XVI.  Kézai  után. 


AZ  ORSZ.  RÉG.  ÉS  EMB.  TÁRS.  HIRDETMÉNYEI. 

Tagválasztások.  A társulat  1880.  évi  decz.  28-án  tartott  ülésében  az  1881  — 
1883.  évre  terjedő  folyamra  választattak  (rendes)  tagokul  : Gremsperger  József  föld- 
birtokos  Bánhegyesen,  aj.  a titkár.  — Gr.  Kún  Géza  Maros-Németh,  u.  p.  Déva, 
aj.  br.  Nyáry  Jenő.  — Tussla  Tivadar  földbirtokos  Füzitőn,  Komáromra.,  aj.  a titkár. 

A társulat  1 88 r . évi  január  hó  25-én  tartott  ülésében  megválasztattak  (rendes) 
tagokul  : Deininger  Imre  akadémiai  tanár  Magyar-Ovárott,  aj.  br.  Nyáry  Jenő.  — 
Wagner  János  prépostkanonok  Nyitrán,  aj.  Gond  Ignácz. 

A társulat  f.  évi  febr.  hó  22-én  tartott  ülésében  megválasztattak  (rendes)  tagokul  : 
Nagy  István  ref  leik.  Nagyváradon,  aj.  Dr.  FraknóiVilmós.  — Valkovszky  Miklós  leik. 
Gézsényben,  aj.  a titkár.  — Vodicka  Lajos,  hajógyári  tisztviselő  Ó-Buda,  (hajógyár) 
aj.  Varga  Ignácz. 

A társulat  1881.  september  27-ikén  tartott  ülésében  megválasztattak  (rendes) 
tagokul : Dokus  Gyula  szolgabiró  Sátoralja-Ujhelyen,  aj.  Czanyuga  József.  — Stieberth 
Lothár  Ercsiben  aj.  Kuliffay  Adolf. 

Az  országos  régészeti  és  embertani  társulat  pénztári  állása  1881.  évi  január  hóban  ; 
Bevétel.  Kiadás. 

Budapest,  1881  augusztus  hó  31. 


Czanyuga  József,  pénztárnak . 


A Társulat  Pénztárába  befolyt  1880.  deczemb.  1 8-ától  1881.  május  10-ig: 

a)  Alapítványi  kamatok  1881-re  : b.  Mednyánszky  Dénes,  b.  Nyáry  Jenő  és 
dr.  Rómer,  Flóris  Ferencztöl  5 — 5 frt. 

bj  Évdijak  ]S79-re  : Butykay  József,  Deák  József,  Hetényi  Lipot,  Körner  Iván 
és  Szobisek  Józseftől  5 — 5 frt.  — 1880-ra:  Bartók  Géza,  Bertalanffy  Gyula,  Bikkesy 
Béla,  Butykay  József,  Cséplő  Péter,  Cserhalmy  József,  Déghy  István,  Ferenczy  Lajos, 
Gond  Ignácz,  Hetényi  lápot,  ifj.  Horváth  Antal,  Keller  Emil,  Kiszelák  Sándor,  Kovács 
Albert,  Könyöky  József,  Krecskay  Antal,  gr.  Kun  Géza,  Kuratskó  István,  Lomniczy 
Endre,  Muttnyánszky  Adám,  Nátafalusy  Kornél,  dr.  üreg  János,  Perczel  Dezső,  Pintér 
Sándor,  Stirling  Sándor,  Tagányi  Károly,  Téglás  Gábor,  Torma  Károly,  Tóth  Gizella, 
Töttössy  Béla,  dr.  Unterberg  Adolf,  dr.  Vajdovszky  János,  Varzely  János,  b.  Vécsey 
Józsefné,  Vigyázó  Sándor, Villányi  Szaniszló,  Varga  András  és  Zbóray  Bertalan  5 — 5 frt. 
— 1881-re:  Bartók  Géza,  Békey  István,  Beliczay  Jónás,  Blümelhuber  Fér.,  Bunyitay 
Vincze,  Conlegner  K.,  Czanyuga  József,  Despinits  P.,  Dorner  Kálm.,  Drachotuszky 
Ferencz,  Dusóczky  Károly,  Ebenhöch  Fér.,  Fábry  Nándor,  Fekete  Fidelis,  Gremsberger 
József,  Haraszty  Jákó,  Heksch  A.  F.,  Hopf  János,  ifj.  Horváth  Antal,  Ivánffy  Ede, 
Kálóczy  Lajos,  Killer  Frigyes,  Kleiszl  Kár.,  Krancsevits  Péter,  Kuliffay  Ede,  Marossy 
János,  Modrovics  János,  Pálffy  Sándor,  Petykó  Elek,  dr.  Platz  Bonifácz,  Pulszky  Fér., 
Ragályi  Miklós,  Schwererjános,  Sperlágh József,  Szalay  János,  Tariczky  Endre,  P.  Teppé 
Albin,  Tiszafüredi  régészeti  egylet,  Vagner  József,  dr.  Vajdovszky  János,  Valkovszky 
Miklós,  Vanke  György,  Várady  József,  Varga  Ignácz,  Varzely  János,  Vásárhelyi  Géza, 
Villányi  Szaniszló,  Weifert  Hugó,  Zaáry  József,  Zsigmondy  Gusztáv,  Zsilinszky  Mihály 
és  Zsolnay  Juliska  5 — 5 frt.  — 1882-re  : Torma  Zsófia  5 frt. 

A Társulat  Pénztárába  befolyt  1881.  május  10-ikétől  1881  szept.  végéig. 

a)  Alapítványi  kamatok  1881-re:  Fraknói  Vilmos. 

b)  Évdijak  1880-ra  : Csontosi  János,  Pulszky  Pyloxena,  Milecz  János,  Serák 
Károly,  Méry  Ftel.  — Évdijak  1881-re  : Fábry  Nándor,  Szegedi  A.  Kiüt,  Csontosi 
János,  Barna  Ferdinand,  Dosztal  Gasudentius,  Egger  Dávid,  Egger  Gyula,  IV.  kér. 
Ferenczrendiek  zárdája,  Frivaldszky  János,  Fuchs  Gusztáv,  Fuchs  Rudolf,  Hegedűs 
C.  Lajos,  dr  Henszlmann  Imre,  Hunfalvy  Pál,  Pfeffer  Ignácz,  Pauler  Gyula,  Pulszky 
Pölyxena,  Aigner  Lajos,  Ballagi  Aladár,  Forster  Gyula,  Hantken  Miksa,  Kaán 
Ágoston,  Kurtz  Vilmos,  Markusz  Gyula,  dr.  Szabó,  József,  Szilágyi  Sándor,  Tárkányi 
Béla,  Méry  Etel,  Auguszt  Gerő,  Vég  Adorján.  — Évdij  1882-re:  Méry  Ételtől. 

Figyelmeztetés  és  kérelem.  Kérem  társulatunk  tagjait,  hogy 
a maguk  körében  társulatunknak  pártfogókat  nyerni  sziveskedjenek. 

Társulatunk  alapszabályai  6 §-a  szerint  alapitó  tag  lehet  mindenki,  a)  a ki  az 
«Orsz.  Rég.  és  Embertani  Társ.»  czéljainak  megvalósítására  legalább  100  (száz) 
o.  é.  forintot  készpénzben  , vagy  teljes  biztosítékot  nyújtó  5°/0-os  megfelelő  értékű 
papírban  adományoz,  b)  Évdijas  taggá  választathatik  egy  tag  ajánlatára,  minden, 
a régészet  és  embertan  iránt  érdeklődő,  ki  kötelezi  magát,  hogy  három  éven  át- 
5 o.  é.  forintot  fizet.  A társulati  év  mindenkor  januáriusban  kezdődik.  Tagsági  beje- 
lentések a társ.  titkárhoz  (nemz.  muzeum),  pénzküldemények  Czanyuga  József  társ. 
pénztárnokhoz  (nemz,  muzeum)  küldendők. . .Társulatunk  tagjainak  a tagdíj  fejében 
az  A rchccologüu  Értesít”)  jár,  30  ívnyi  szöveggel,  képes  táblákkal  és  a szöveg  közé 
iktatott  számos  illusztrátióval.  Reclamátiók  a titkárhoz  intézendők. 

Társulati  ülések  sorrendje  1881-ben:  október  25-én, 

november  29-én,  deczember  27-én  — mindig  keddi  napon  délután 
5 órakor  a M.  T.  Akadémia  heti  üléstermében  (1.  emelet). 

Lakhelyváltoztatás.  Kiérem  tagtársainkat,  hogy  saját  érde- 
kükben pontosan  tudassák  a titkárral  lakhelyüket  és  lakhelyük 
változtatásáról  is  minél  előbb  értesítsék  a titkári  hivatalt.  Az  V. 
számban  közölt  betűrendes  lajstromba  netán  becsúszott  hibák  helyre- 
igazítását  köszönettel  veszszük. 

KÉRELEM.  Kérjük  tagtársainkat,  hogy  előforduló  leletekről  és 
egyéb  régészeti  mozzanatokról  a társulati  titkárt  vagy  a n.  muzeum 
érem-  és  régiségosztályát  lehetőleg  gyorsan  értesíteni  sziveskedjenek. 

Díszokmányok  dolgában  még  nem  jelentkeztek  tagtársaink  elég 
számmal,  hogy  azokat  kellő  díszszel  kiállítani  lehessen,  azért  kérjük 
őket,  hogy  minél  sűrűbben  jelentkezzenek. 

Az  ÚJONNAN  BELÉPŐ  TAGOKAT  e folyóirat  borítékán  szoktuk  meg- 
választatásukról értesíteni  s folyóiratunkat  azonnal  küldjük  számukra. 


Franklin-  Társulat  nyomdája 

A MAGYAR  TUDOMÁNYOS  AKADÉMIA. 


BUDAPEST. 

1882. 


TARTALOM. 


Bökény-Mindszenti  lelet  (4  táblával ) _ _ ...  ...  ...  - ...  ...  ... 

Antik  ólomtárgyak  a m.  nemzeti  múzeumban  ( t táblával,  4 rajzzal) 
A topuszkói  templomrom  (3  táblával),..  ...  ...  ...  ...  ... 

Bakocs  Tamás  sirkápolnája  Esztergomban  (3  táblával , 5 rajzzal J__. 

Adatok  a festés  történetéhez  Budapesten  a XVII.  és  XVIII. 
században  (1  képpel)  ...  ...  ...  ...  ...  ...  ...  ...  ...  ... 


PüLSZtíY  FERENCZ 

Hoffmann  B.  V. 
Hiínszlmann  Imre 
Fellner  Sándor 
Pulszicy  Károly 

Némethy  Lajos 


Hazai  adatok  az  Archaeologiához.  Lucskai  lelet  (2  táblával,  1 tó-képpel)  Gr.  Stáray  Antal. 
Két  adat  a Margit-sziget  történetéhez  WOLF  György.  A n.  múzeumi  érem-  és 
régiségtár  1881-ben  (május  — deczember)  (3  táblával,  4 rajzzal)  Hampel  JÓZSEF. 

Külföldi  adatok  az  Archaeologiához.  Közép-Syria  építészete  II.  HENSZLMANN  Imre. 
Cesnola  ásatásai  Kypros  szigetén  (2  táblával,  2 rajzzal)  D.  I.  Hissarlik  és  Mykene 
(2  táblával,  7 rajzzal)  Diner  JÓZSEF.  Aspelin  : Suomalais-ugrilaisen  Muinais  tutkinnon 
alkeita  Barna  Ferdinánd.  A bécsi  cs.  akad  ősrégészeti  biz.  1881.  TÉGLÁS  GÁBOR. 


HATÁROZAT. 

A társulati  választmány  megbízásából  már  több  ízben  felkértük  a t.  ez.  Tag- 
társakat, hogy  hátralékos  tagsági  dijaikat  beküldeni  szíveskedjenek. 

A választmányi  határozat  értelmében  mindazoknak  , kik  ebbeli 
kötelezettségüknek  az  «Areh.  Értesítőn  legközelebbi  füzetének  meg‘- 
jelenése  előtt  eleget  nem  tettek , folyóiratunk  jelenlegi  füzete  a múlt  évi 
tagdíj  utánvétele  mellett  küldetik  meg. 

Budapest,  1882  február  hó. 


A társulati  titkári  hivatal. 


BÖKÉNY-MINDSZENTI  LELET. 


Midőn  Horváth  Gyula  képviselő,  a tavaszi  nagy  áradások 
alkalmával  mint  kormánybiztos  Szeged  mellett  a legnagyobb 
erőfeszítéssel  megerősíttette  a bökény-mindszenti  gátat,  azon  ren- 
deletet adta  ki,  hogy  minden  régiség,  mely  a földásatásoknál 
előkerülne,  a legnagyobb  figyelemmel  félre  tétessék.  Ez  meg  is 
történt  s ő mindazt,  a mi  ez  alkalommal  a védgát  irányában 
találtatott,  a magyar  nemzeti  múzeumnak  adta  át.  A rögtön- 
zött gyors  munka  lehetetlenné  tette , hogy  az  ásatás  szak- 
szerűen történjék  meg,  és  hogy  szabatosan  jegyeztessék  fel,  mi 
találtatott ; így  itt  is,  mint  a szegedi  öthalmi  ásatásoknál, 
több  időszak  emlékei  kerültek  össze,  például  egy  kelta  eziist- 
pénz  a macedóniai  Fiilöp-féle  tetradrachmák  mintájára,  római 
rézpénzek  annyira  megrongálva,  hogy  alig  ismerhetők  meg,  csak 
az  egyik  darabon  lehetett  meghatározni  I.  Constans  veretét. 
Különböző  korszakokból  valók  a cserépedények  is,  melyek  a 
bökény-mindszenti  védgát  hoszszában  találtattak  s melyeket  a 
202.  oldalon  látunk;  mindnyája  korong  nélkül  kézből  készült. 
Az  i.  és  ii.  sz.  alatti  azon  csoporthoz  tartozik,  melyet  Rómer 
Flóris  pannoniainak  elnevezett  s valószínűleg  a római  időkben 
a benszülöttek  által  készíttetett;  az  5.  és  g.  sz.  alatti  edénye- 
ken nevezetes  a fülek  félhold  alakú  vége,  minővel  a rákos- 
palotai  leletnél  is  találkoztunk,  ezekhez  állnak  közel  a 3.  és  8. 
sz.  a.  csiicskös  edények.  A 2.  és  6.  nagyobb  edényekhez 
aránytalanul  kis  fülekkel,  a pilinyi  leletekben  találjuk  a hason- 
latosságot. Legnevezetesebb  a 12.  sz.  alatti  edény,  melynek 


Arch.  Értesítő. 

madáralakja  nemében  eddig  egészen  új  ; hasonló  nem  találta- 
tott nálunk.  A 4.  sz.  a.  szűrő,  számtalan  likacsaival  már  több 
helyről  ismeretes,  de  nem  tudjuk  mire  használtatott. 

A felásott  tárgyaknak  legnevezetesebb  része  azonban  kétsé- 
gen kívül  egy  gazdag  sírlelet  a népvándorlás  idejéből,  mely  for- 
máiban egészen  megegyez  azon  ékszerekkel,  melyeket  a néme- 
tek és  francziák  merovingiaknak  szeretnek  nevezni  s melyek 
nálunk  « avarkori  leletek » néven  ismeretesek.  Nem  kevesebb 
mint  tíz  ruhakapocs,  hat  pityke,  négy  szíjvég,  egy  fülbe- 
való, több  csat  és  csiiggő  jutott  így  a nemzeti  múzeumba,  s e 
tárgyak  stylje  mutatja,  hogy  csakugyan  együvé  tartoztak.  Mind- 
ezen ékszerek  durva  rézrozsdával  voltak  beborítva,  csak  az 
egyik  szíjvégen  látszott  aranyos  ragyogás,  s a fülbevalónak 
aranya  felől  nem  lehetett  kételkedni.  Amint  azonban  e tár- 
gyak gyenge  sósavoldattal  kitisztítottak,  világos  lett,  hogy  a 
fibulák  helyenként  meg  voltak  aranyozva,  a szíjvégek  pedig  és 
pitykék  bronzból  készültek,  aranylemezzel  voltak  befedve,  sőt 
néhol  a bronz  alap  tökéletesen  el  volt  a rozsda  által  emésztve 
s csak  a fedő  aranylap  maradt  meg  érintetlenül.  E körül- 
mény megfejti  az  ozorai  aranyleleteknél  is  a drága  fém  vékony- 
ságát a szíjvégeken,  mert  ezeknél  is  aranylemez  fedte  a bronz- 
magot, mely  a rozsda  által  tökéletesen  megsemmisült. 

A bökény-mindszenti  leletnek  nevezetesebb  részeit  adjuk 
a 204-dik  oldalon,  ezek  közt  főleg  kitűnik  a 8.  szám  alatti 
bronz  fibula,  mely  egyes  részeiben  aranyozva  volt  s befoglalt 
sötétvörös  kövekkel  díszlett,  melyek  közül  azonban  némelyik 
elveszett. 

A ruhakapocs  feje  félkör  alakú.  A díszítmény  motívuma : 
négy  madárfő  egymás  mellett,  s egy  phantasztikus  állatfő.  Ily 
madárfejek  gyakran  fordulnak  elő  e kor  díszítményei  közt, 
nemcsak  hazánkban,  hanem  Németországban  is.  Lindenschmidt 
ismert  munkájában  sok  ily  példányra  akadunk.  A fibula  háta 
csak  kevéssé  domborodik,  a mi  bizonyságul  szolgálhat,  hogy  a 
ruhakelme,  mely  e csat  által  összetartatott , nem  készült 
gyapjúból  s ugyanazért  nem  vetett  vastagabb  redőket,  hanem 
selyemből  vagy  vászonból  állt,  s csakugyan  e fibula  párjának 
hátulsó  részén  látszik  még  a vasrozsdában  a finom  kelme 
szövetének  nyoma,  sőt  némely  szál  meg  is  van  tartva  s lenre 
vall.  A kapocs  lába,  a mint  ez  ezen  időben  majd  mindig  szo- 

kásos  volt,  rhomboid  formába  szélesedik  ki  s phantastikus  sár- 
kányföben  végződik.  Az  egész  azon  jellemző  díszítésekkel  van 
tele,  melyek  a klassikns  idők  hagyományaitól  tökéletesen  eltér- 
nek, de  azért  még  is  elég  tetszetősök  s melyeknek  eredete  még 
mindig  bizonytalan : valószínűleg  keleti.  A kapocs  hátlapján 
letört  a tövis,  látjuk  azonban,  hogy  vasból  készült,  a bronzhoz 
hozzá  volt  forrasztva  s mechanismusában  a spirális  sodrony 
ruganyosságára  támaszkodott.  E fibula  két,  egymásnak  töké- 
letesen megfelelő  példányban  találtatott,  tehát  női  sírból  került 
elő;  mert  ezekben  a fibulákat  majd  mindig  párosán  találjuk,  a 
mint  a ruhát  a két  vállon  összekapcsolták.  A második  fibula 
azonban  az  ásatásnál  széttört  s csak  darabokban  maradt  ránk. 

Szintén  páros  volt  a g.  szám  alatti  ruhakapocs,  melynek 
egy  része  hiányzik  ; párjának  csak  a lába  maradt  meg,  gráná- 
tokkal gazdagon  ékesítve,  a kövek  alatt  az  aranyozott  bronz 
rovátkás,  mi  különös  fényt  kölcsönöz  az  átlátszó  gránátoknak. 
E fibulán  is  a láb  phantasztikus  főben  végződik. 

A io.  szám  alatti  ruhakapocs  szintén  páros,  feje  szintén  fél- 
körül és  öt  hegygyei  ékes,  teste  gránáttal  díszes  sárkányfőben 
végződik,  egészben  véve  azonban  szegényebb  az  előbbinél. 

A 4.  szám  alatti  kapocs  a legegyszerűbbek  közzé  tartozik, 
három  hegye  van  csak,  háta  s lába  egyszerű;  párja,  mely  töké- 
letesen megfelelne  neki,  nincs  ugyan,  de  egy  másik  ruhakapocs 
találtatott  ugyanott,  mely  nagyjából  hozzá  hasonló,  végre  a 7. 
szám  alatti  fibula  egyszerűbb,  lába  a jellemző  madárfőben 
végződik. 

A szíjvégek  egyike,  mely  az  5.  szám  alatt  van  leraj- 
zolva, egyszerű  fonott  motívumot  tüntet  íöl,  a 3.  szám  alatti 
fülbevalónál  a gránátok  kiestek  az  aranyfoglalásból,  alakja 
egyébiránt  tökéletesen  megegyez  más  ity  fülbevalókkal,  melyek 
népvándorlási  leleteknél  gyakran  fordulnak  elő. 

Ugyanezt  mondhatjuk  a 2.  szám  alatti  tömör  csatról  is  ; 
ez  erősen  megezüstözött  bronzból  készült  és  szintén  több  pél- 
dányban találtatott.  Hasonló  csatok,  hol  ezüstből,  hol  aranyból, 
hol  bronzból,  a múzeum  régiségtárában  számosak.  Nehezebb 
szólni  az  1.  a)  és  b)  alatti  töredékekről;  anyaguk  valószínűleg 
az  úgynevezett  tükör-fém,  vagyis  oly  bronz  ötvözés,  melynél 
25 — 300/o  ón  7 o°/u  rézzel  van  keverve,  miáltal  a fém  szürke 
ezüsthöz  hasonló  fényt  nyer,  ellenben  igen  könnyen  törik.  Nehéz 

meghatározni , mi  díszítési  czélja  lehetett  e korong  alakú, 
durván  öntött  tárgynak,  melynek  körülbelül  csak  egyharmad 
része  jutott  reánk.  A 6.  és  12.  szám  alatti  csüggőkre  nézve 
nincs  semmi  észrevételünk,  a 11.  szám  alatti  aranypityke  pedig, 
a minő  hat  példányban  került  elő  e leletnél,  valószínűleg  az  övét 
diszesítette,  melyhez  a szíjvégek  is  tartoztak. 

Az  ösrégészet  kutatói  újabb  időben  sokat  foglalkoztak  a 
ruhakapcsokkal,  különösen  Hildebrand  és  Montelius  a svéd, 
Undset  a norvégiai  és  Ottó  Tischler  a königsbergi  tudósok  ; 
az  elsők  főleg  typologiai  kutatásokkal  igyekeztek  felvilágosítani 
a hbulák  egymásutáni  korát  és  megmagyarázni,  miként  alakultak 
a különböző  formák  egyik  a másikból.  Az  általuk  felhozott  mód- 
szer nyomán  mi  is  igyekeztünk  az  úgynevezett  « merovingi » hbula 
formájának  eredetét  kimutatni.  Ennek  jellege  különösen  a félkör 
idomú  fej  többé-kevésbé  számos  díszített  kisugárzásokkal,  az 
aránylagos  lapos  nyak  s a rhomboid  alakú  láb.  Ehhez  legközelebb 
állónak  találtuk  a 206.  oldalon  1.  szám  alatti,  erdélyi  gazdag  arany 
fibulát,  mely  Jankovics  Miklós  gyűjteményéből  a m.  n.  mú- 
zeumba került  s nemében  a legszebb  példányok  közzé  számít- 
ható. Formája  mutatja,  hogy  a hanyatló  római  korban  készült, 
anyaga  tiszta  sárga  arany,  nem  azon  halványabb  electrum, 
mely  az  Erdélyben  készült  aranydiszítményeket  jellemzi.  Mun- 
kája is  sokkal  jobb,  mint  hogy  annak  provinciális  eredetet 
tulajdoníthatnánk.  Feje  félkör  alakú,  granulatiókkal  s bevésett 
háromszögű  diszítménynyel  borítva  s azonfelül  három  befoglalt 
hosszúkás  karneollal  és  két  gömbölyű  pasztával  ékes.  Nyaka 
rendkívül  díszes,  teljes  félkörben  emelkedő  s lábával  egyforma 
szélességű.  A kapocs  lábán  ismét  látunk  három  vörös  karneolt 
és  két  kék  pasztát ; az  egész  egyike  a leggazdagabb  fibuláknak, 
melyeket  a római  korból  ismerünk.  A fej  félköréből  három  gomb 
dudorodik  ki,  ha  azonban  a kapcsot  megfordítjuk  s hátlapját 
vizsgáljuk  (10),  azt  fogjuk  találni,  hogy  e díszítés  tökélete- 
sen organikus,  mert  a három  gomb  ama  két  arany  rudacská- 
nak díszes  vége,  mely  a kapocsnak  - — fájdalom  — elveszett 
tövisét  tartotta. 

Ida  e ruhakapocscsal  az  5.  számú  fibulát  hasonlítjuk 
össze,  mindjárt  szemünkbe  tűnik  köztök  a hasonlatosság,  sőt 
úgy  látszik,  mintha  az  egyik  a másiknak  mintául  szolgált  volna 
még  a díszítésben  is,  csakhogy  az  utóbbi  már  provinciális 

munka,  melynél  ama  gombok,  melyek  az  i.  számú  fibulán  a 
tövistartó  rudacskák  végei  minden  konstruktív  jelleget  elvesz- 
tettek s kizárólag  díszítésül  szolgálnak  Az  eredeti  három  gomb 
helyett  már  ötöt  látunk  itten,  a hátsó  lapon  pedig  a vas  tövis 
és  tartója,  minden  organikus  összefüggés  nélkül  e díszítésekkel, 
eg  szerűen  hozzá  van  forrasztva  a fibulához.  A 3.  és  4.  számú 
ruhakapocs,  melyek  mind  a m.  n.  muzeum  gyűjteményéből  kö- 
zöltetnek,  egészen  különböző  fejalakot  mutatnak,  mely  inkább 
a háromszögből  fejlődik  ki  s egyszerűbbnek  tűnik  fel,  sőt  a 
római  fibulával  semmi  rokonságot  nem  mutat.  Az  ily  alakú 
ruhakapcsok  azonban  sokkal  ritkábbak  mint  azok,  melyek 
inkább  az  5.  számú  fibulához  hasonlók,  nem  is  látszanak  typo- 
logikus  összeköttetésben  lenni  azon  formákkal,  melyeket  pél- 
dáéi a bökény-mindszenti  leletnél  találtunk  s melyek  hazánk- 
ban oly  gyakran  fordulnak  elő.  Mi  tehát  ezeket  nem  annyira 
eredeti  formáknak  tartjuk,  mint  inkább  eltérő  divatnak,  mely 
csak  kevés  példányban  maradt  reánk.  A bökény-mindszentiek- 
kel  némi  atyafiságban  van  egy  különös  nagy  fibula-alak,  mely 
az  avarkori  sírokban  néha  előfordul  s melynek  egyik  díszes 
példányát  a 208.  oldalon  i.a)  alatt  adjuk.  Itt  is  látjuk  a félkörű 
fibulafejet  a három  díszes  makkalakú  gombbal,  a nyak  ellen- 
ben oly  keskeny,  mint  a 206.  oldal  3.  és  4.  példányánál,  a 
láb  ismét  kiszélesedik  és  hosszúkás  keskenyülő  idomban  vég- 
ződik. E ruhakapcsok,  melyek  közül  kettő  a bakodi  puszta 
egyik  gazdag  sírjában  találtatott,  kettőnek  töredéke  a szabolcsi 
múzeumban,  egy  pedig  a prímás  gyűjteményében  őriztetik, 
mind  oly  szürke  fémből  készültek,  mely  eddig  vegyelemezve 
nem  volt,  de  fénye  s törékenysége  valószínűvé  teszik,  hogy  ez 
az  úgynevezett  tükörfém,  mely  az  ezüst  színét  és  fényét  utá- 
nozza. A 2.  szám  afirtti  ruhakapocs  a szabolcsi  példányt  hozza 
élőnkbe  s mutatja,  hogy  készítőjük  a keskeny  fibulahátat  kü- 
lön tagnak  fogta  fel,  s azért  alól  és  felül  ízléses  díszítésekkel 
különözte  el  a kapocs  fejétől  és  lábától.  Ez  a bakodi  példá- 
nyon is  észrevehető,  csakhogy  itt  az  alsó  díszítés  lepattant  s 
az  ásatásnál  valószínűleg  elkallódott.  Ha  e fibulákat  meg- 
fordítjuk, (lásd  i.b.)  látjuk,  hogy  a fej  gombjai  nincsenek  orga- 
nikus összeköttetésben  a fibula  szerkezetével,  hogy  tehát  kizá- 
rólag díszül  szolgáltak  s mint  ilyenek  forrasztattak  hozzá  a 
fibulához.  A tövis  ellenben  két  vízszintes  rudacska  által  tarta- 

tott,  melyek  egyszerűen  a fibula  belsejéhez,  szintén  minden 
organikus  összefüggés  nélkül  oda  vannak  forrasztva.  E ket- 
tős rudacska  azonban  a római  késő  császárság  formáira  emlé- 
keztet, melyeknél  a kettős  rudacska  szerkezetét  a félkörű  kapocs- 
fej mellett  igen  jól  képviseli  a 206.  oldalon  a 2.  szám  alatti  ezüst 
fibula ; ennél  a tövis  a kettős  spirális  sodronydísznek  végét 
képezi  s így  szerves  összeköttetésben  áll  az  egész  kéttagú 
fibulával. 

A barbár  korban  fenmaradtak  még  a római  typusok  ha- 
gyományai, de  a mi  ezeknél  még  szerves  volt,  az  amazoknál 
egészen  díszesítéssé  vált,  a hagyomány  lassan-lassan  feledésbe 
ment  s új  formák  alakultak,  melyek  az  eredetiekhez  nem  ha- 
sonlítottak többé,  s a díszítésnél  is  ily  barbár  styl  állott  be, 
melynek  eredete  valószínűleg  keleten  keresendő. 

Pulszky  Ferencé 


ANTIK  ÓLOMTÁRGYAK  A MAGYAR  NEMZETI 

MÚZEUMBAN. 


Tisztelt  szerkesztő  úr. 

jelen  év  húsvétja  körül  kelet  felé,  az  önök  nemzeti  mú- 
zeumjába indított  engem  a vegyész  érdeklődése  a fémek  története 
iránt,  mert  ez  valósággal  az  emberi  nem  fejlődése  történetében 
is  jelentőségteljes  föladat.  Az  igazgató  úrnak  előzékenyen  meg- 
adott engedelmével  végig  vizsgáltam  — az  őrnek,  Hampel  József 
urnák  szíves  segítsége  mellett,  — a régiséggyűjteményt,  ólom 
tárgyakat  keresvén  : mivel  épen  az  ólomleletek,  melyek  az  Alpe- 
seken  innen  egyáltalán  ritkák,  eddigelé,  mintha  — a «Piombi» 
kivételével  — nem  részesültek  volna  kellő  figyelemben.  Midőn  utóbb 
Önnel  találkozván,  ez  a kérdés  beszélgetésünk  tárgyát  képezte,  s 
a társaság  oszlása  következtében  kénytelenek  valánk  ezt  abba- 
hagyni, Ön  szíves  vala  engem  fölszólítani  : állítsam  össze 

kutatásaim  eredményét  az  elejtett  kérdésről  — az  ólom  hasz- 
nálatáról a régieknél,  kivált  a rómaiaknál.  — Akkor  adott 

Ígéretemet  íme  beváltom,  habár  — bevallom  — némi  vona- 
kodással, mert  ismerem  hézagosságát  eddigi  kutatásaimnak  e 
tárgyban. 

A könnyűség,  melylyel  az  ólmot  nyerni  és  földolgozni  lehet, 
lágysága,  magas  fajsúlya  egyrészről;  másrészről  pedig  kevéssé 
föltűnő  volta  határozták  meg  már  a régi  népeknél  alkalmazá- 
sát azon  czélokra,  melyekre  még  ma  is  részben  használjuk. 
Sőt  még  gyakrabban  is  igénybe  vették,  mint  napjainkban,  mikor 
a vas  és  egyéb  anyagok  léptek  részben  helyére. 

Felsorolt  tulajdonságainál  fogva  az  ólom  czélszerünek 
mutatkozott  számos  technikai  alkalmazásra,  művésziekre  ellen- 
ben csak  nagy  ritkán.  Ezért  találunk  ez  utóbbi  irányban  alig 
egyebet  csak  az  ipar-művészet  termékeit  s ezek  is  nagyon  közép- 
szerűek. E csoporton  kezdem  meg  ismertetésemet.  Ide  tar- 
toznak az  általam  eddigelé  átvizsgált  anyag  szerint : 

1.  Emberi  alakoknak  egész  laposan  dolgozott  ábrázolásai, 
a fajták,  minőek  gyermekeink  ólom-katonái. 

2.  Lapok  alakos  ábrázolásokkal. 

3.  Edények. 

Az  első  fajtából  két  női  alakocskát  találtam  a magyar  nemzeti 
múzeumban.  Az  egyik  (212.  oldalon  i-sö  szám)  0-i05  m.  ma- 
gas ; fölülete  barnásfehérre  élegedett  ; lelhelye  Szombathely. 
Az  alak  egész  meztelen,  mit  kivált  a gondosabban  kidolgo- 
zott és  épebben  megmaradt  hátsó  részen  észlelhetünk.  Daczára 
annak,  hogy  az  alakocska  egészen  lapos,  jól  felismerhetők  a vállak, 
a czombok  s az  ikrák;  mind  dombormű  gyanánt  van  mintázva. 
Hátúi  a fejen  a csomóba  kötött  haj  szabályos  nyolczlevelü  ró- 
zsát képez.  Az  egész  alakot  egy  szegély  környezi,  melyben  úgy 
áll,  mint  egy  fülkében.  Kétségtelenül  kápolnácskában  elhelyezett 
Venus-í  ábrázol.  Két  hasonló  VENUS-alakot  említ  De  Meester 
de  Ravestein  saját  gyűjteményében. 

E képecskéknek  talán  ugyanaz  a jelentősége  vala,  mint 
napjainkban  azoknak,  melyeket  a zarándokok  a szent  helyek 
emlékéül  haza  hoznak,  vagy  pedig  fogadalmi  képek  lehettek. 
Az  Apostolok  cselekedetei  bizonyságot  tesznek,  hogy  az  ilyen 
«templomkákkal » való  kereskedés  régenten  virágzott:  «Az  idő- 
ben pedig  nem  csekély  háborodás  támada  az  Úr  útja  miatt. 
Mert  egy  Demeter  nevű  ezüstműves  Diana  ezüst  templomkáit 
készítvén,  nem  kevés  nyereséget  szerze  a művészeknek.  Össze- 

híván  őket  és  azokat  kik  efféle  művesek  valának,  mondá : Férfiak  ! 
tudjátok,  hogy  e mesterségből  van  keresményünk  ; s látjátok  és 
halljátok,  hogy  ez  a Pál  nemcsak  Ephesusban,  de  egész  Ázsiá- 
ban rábeszéléssel  nagy  sokaságot  tévelyíte  el,  mondván : hogy 
nem  istenek,  a mik  kezek  által  készíttetnek)).1 

Fölhozhatok  még  egy  herculanumi  képet;  Iphigeneia-í  Tau- 
risban  ábrázolja.  Ezen  a két  békóba  vert  barát  előtt  egy  Diana 
képet  látunk,  mely  körül  szintén  templomka  — kerek  ív  — van 
alkalmazva.  E votiv-  vagy  emlékképekhez  sorolhatjuk  talán,  a kis 
Neptunus-í,  mely  Fipp  úr  közlése  szerint  a szombathelyi  mú- 
zeumban látható. 

Az  anyag  könnyen  elpusztítható  volta  okozza  talán,  hogy 
gyakrabban  nem  leljük  az  effélét.  A gyűjteményekben  egyébiránt 
még  sokat  őrizhetnek,  mi  nem  vált  ismeretessé,  minthogy  még 
sohasem  irányozták  erre  a figyelmet.  Nem  hallgathatom  el  ez  alka- 
lommal azt  a megjegyzést,  hogy  az  archaeologusok  ritkán  törőd- 
nek az  anyaggal,  vagy  legalább  többnyire  pusztán  a külső  lát- 
szatból ítélnek,  ott  is,  hol  csak  vegyelemzés  adhat  biztos  fel- 
világosítást. Még  folytonosan  összevétik  az  ólmot,  az  ónt  és 
ötvényeiket. 

A nemzeti  múzeumban  őrzött  alakok  másodika  szintén  la- 
posan van  dolgozva;  0.05  m.  magas;  gazdag  redőzetű  ruhába 
van  öltöztetve:  trónuson  űl  ; feje  hiányzik.  Hátúi,  az  alak 
övének  megfelelő  magasságban,  a trónus  támján  tisztán  kive- 
hetőik a domború  betűk;  CISON  (212.  oldalon  2 a,  b szám). 
Az  archeológusokra  kell  bíznom  az  alak  s a fölírás  meg- 
fejtését. 

Az  alakos  ábrázolások  második  fajtájából  — domborműves 
lapok  — két  példány  van  a nemzeti  múzeumban.  Az  egyik 
o‘c>75  m.  hosszú  és  magas,  a másik  0^07  hosszú,  o-og — crog5 
magas.  Mind  a kettőn  az  ábrázolások  Mithras  tiszteletére  vona- 
koznak,  és  egyes  részletek  kivételével  azonosak.  Az  egyik  lapot 
kiválóan  szép,  egyenletes  szürkésfehér  élegréteg  borítja.2  Hasonló 
munkát  látunk  a metzi  amphitheatrumban  lelt  ólomlapon  ; rajta 
V ictoria  Róma  mellképét  koronázza.3 

1 Ap.  csel.  XIX.  rész  23 — 2 ö.  vers. 

2 Le  vannak  írva  és  rézmetszetben  közölve  a Tudományos  Gyűjteményben. 
1818.  III.  64.  lap.  A Bittnicz-féle  gyűjteményből  Szombathelyen. 

3 Grivaud  de  la  Vincelle  Recueil  p.  30. 


Díszített  ólom  edényekről  keveset  tudunk.  Gerhard  említ 
egy  edényt  BAKCHUS-sal,  SiLEN-nel  és  a négy  évszakkal4  ; Over- 
beck  Pompeji -jében  egy,  bélyeggel  vert  kerek  képekkel  ékes 
ólom  pohár  rajzát  adja,5 6  melyet  a mellékelt  rajzban  (i.  szám) 
mi  is  közlünk. 


1.  szám. 


A három  fölsorolt  művész-technikai  fajtán  kívül  még  meg- 
említhetjük a katonácskák,  lovasok'  és  tornászok7  teljesen  mű- 
vészet híján  szűkölködő  alakocskáit,  melyekről  valószínű,  hogy 
gyermekjátékszerekül  készültek. 

Művészi  tekintetben  messze  íölötte  áll  az  eddig  megbe- 
szélt tárgyaknak  egy  apró  kosfej  (2.  szám),  melyet  alkalmam 
volt  látni  Ráth  György  úrnak  előttem  oly  előzékenyen  meg- 
nyitott gyűjteményében.  Az  erősen  hajlott  orr,  a vékony,  csak 
egyszer  előre  kanyarodó  szarvak,  görög  müveken  gyakorta  lát- 


4 Antiké  Bildwerke  I.  87. 

s 3-ik  kiadás  548.  lap  312-ik  szám. 

6 De  Meester  gyűjteménye  lajstromában.  N.  1492.  és  1493. 

7 Caylus  VI.  p.  277. 


2.  szám. 


ható  kosfejek  alakját  juttattja  eszünkbe.  Az  erősen  kidomborodó 
részeken  jól  észlelhetjük  a fémnek  homályos  fényét;  a mélyeb- 
ben fekvő  részeket  fehéres  éleg  takarja. 

Sokkal  fontosabb  szerepet  játszik  az  ólom  technikai  alkal- 
mazásokban. 

4.  Az  ólom  első  sorban  kötanyagúl  szolgált  szívóssága  kö- 
vetkeztében. Kőépítkezéseknél  vagy  a kövek  érintkezési  lapjai 
közé  öntötték  vagy  lyukakat  vájtak  a koczkákba,  melyeket  vas 
kapcsok  tartottak  össze,  s ezeket  ólommal  töltötték  meg,  hogy 
ezáltal  a kapcsok  erősebben  álljanak.  Erre  nézve  idézhetjük 
ViTRUVius-t  II.  cap.  8.  § 4.  cum  ansis  ferrcis  ct  plumbo  frontos 
vinctae.  Ez  az  utóbbi  eljárás  nyilván  nagyon  régi  időkben  dívott, 
már  Herodotos  is  utal  reá.  Elmondja  (I.  186.)  hogy  Nitokris 
királyné  egyesítette  Babylon  két  részét,  hidat  vervén  az  Euphra- 
tesen.  A hidat  kőkoczkákból  építette  és  ezeket  vassal  és  ólom- 
mal egyesítette  : « biooaa  r otjg  )J. botja,  (Ttb/jftoj  ts  xai  jj.ohJ3boj  » . Mind 
a két  eljárás  példáit  találhatjuk  még  a régi  Róma  egyes  épü- 
letein. Az  elsőt  (az  érintkezési  lapok  Összeforrasztását)  bizonyára 
alkalmazták  az  aquincumi  amphitheatrumnál  is.  A nemzeti 
múzeum  látogatói  az  ásatásból  került  s most  ott  kiállított  tár- 
gyak között  láthatnak  egy  ilyen  olvasztott  ólomdarabot. 

Hasonló  elven  alapúit  e fém  alkalmazása  márvány  és 
érez  műveknél.  A márvány  tárgyak  összeillő  darabjait  szögek 
kapcsolták  össze,  melyek  a lyukakba  ólommal  voltak  beerősítve.8 
Nagyobb  érez  műveknél  ólommal  kiöntötték  a hiányokat,  melyek 
a külön  öntött  részek  összeillesztésénél  maradtak : „ interque  om- 

vés  sinus  commissurarumque  iunctura  plumbum  ire  suffusumu  így 
szól  Arnobius  a « Disputationes  adversus  gentes  »-ben.9 

Olvasztott  ólmot  használtak  egyszersmind  tárgyaknak  for- 
rasztására: vájjon  a Dodonában,  a templomban  s a temenosban 
talált  ólomdarabok  arra  szolgáltak-e,  hogy  a köveket  összetart- 
sák, vagy  hogy  a fölszentelt  ajándékokat  alapjukra  erősítsék  ? azt 
Carapannos  nem  dönti  el.'°  Végre  az  ólom  összekapcsoló  tulajdon- 
ságát fölhasználták  még  gazdasági  eszközöknek  fa  és  vas  részei- 
nél is:  pl.  az  olajprésnél;11  az  olajmalom  — trapetum  — oszlo- 
pánál is  azt  ajánlja  Cato,  hogy  elébb  fűzfával  kiékelhessék, 
azután,  hogy  ólommal  kiöntessék,  nehogy  mozogjon  — Eo  plum- 
bum epjundere  caveas  ni  lábét  columella.  — Kp  úgy  körülvegyék 
ólompántokkal  a gabnamértékeket  is  — modiolos  circumplumbatos. 

5.  A colossalis  szobrok  lábait  ólommal  kiöntötték,  hogy 
biztosabban  álljanak;  ennek  érdekes  példája  látható  a bécsi  csá- 
szári régiség-gyűjteményben. 

6.  Ép  úgy,  a hogy  napjainkban  is  a nemes  fémből  készült 
vékonyra  kidolgozott  tárgyakat  gyakorta  értéktelenebb  anyaggal 
kitöltvén,  megerősítik  és  az  elhajlástól  megóvják,  úgy  régenten 
is  ólommal  töltötték  ki  néha  a vert  díszítéseket  — emblemata. 
Uyest  látunk  példáúl  a hildesheimi  lelet  egyik  tárgyánál  : a 
Kybele- domborműves  serlegen. 12 

Nagy  edényeket,  mindenek  fölött  a cseréphordókat  — dolia 
- ólomabroncscsal  körülvették,  hogy  tartósabbakká  tegyék  - 
dolia  plumbo  vincito  vei  matéria  quernea  alligato. 

Cavedoni13  leírja  egy  ily  nagyobb  terjedelmű  edény  töre- 
dékét, melyen  még  meglátszik  ez  az  összedrótolás.  Több  helyütt 
át  van  fúrva,  a lyukakba  ólomszögek  vervék,  melyek  kívül- 
beliil  félkör  átmetszett!  ólomszalagok  által  összekötvék,  s ezek 
így  hálót  képeznek.  Therában  is  találtak  egy  különben  érték- 
telen amphorát  ólommal  nyitóivá.14  A gyűjteményekben  ritkán 
látunk  e fajta  edényeket,  nem,  mert  ritkán  találkoznának,  ha- 
nem mivel  a földművesek,  ha  efajtákat  lelnek,  széttörik  őket, 

9 VI.  16.  Lásd  Göppert  érdekes  doctori  értekezését  : Ueber  die  Bedeutung  von 
ferruminare  und  adplumbare  in  den  Pandecten.  Breslau,  1869.  34.  lapon. 

TO  Dodone  et  ses  Ruines,  Texte.  pag.  106. 

11  Cato  de  Re  rustica.  18. 

12  R.  Schöne  zum  Hildesheimer  Funde  Hermes  III.  477. 

Bolletino  de  Instituto  Archeologico.  1846.  p.  34. 

’+  Ross.  Insel-Reisen.  1.  67. 


hogy  ólomra  szert  tegyenek.  Cavedoni  a hordóknak  e fajta 
megerősítésére  vonatkoztatja  Plinius  következő  mondatát  is 
XVIII.  64.  2 : Dolia  quassa  sarcire  ipsornmque  laminas  scctbendo 
purgare  ac  novos  facéré.  Sarcire  jelentését  úgy  érti,  hogy  az  ólom 
abroncsok  fölrakását  teszi  és  reájok  vonatkoztatja,  hogy  resze- 
léssel tisztítandók.  Nekem  azonban  valóbbszínünek  látszik,  hogy 
a sarcire  az  abroncsok  — matéria  quernea  — - föltevésére  vonat- 
kozik és  megfelel  Cató  alligarc- jének,  a laminae  pedig  dongák, 
melyeket  vagy  tisztítani  kell,  vagy  pedig  újakkal  kicserélni. 
Könnyen  eszükbe  jutott  összetörött  cserépedényeket  is  ilyen 
ólomhálóval  befonni,  ahogy  napjainkban  vasdróttal  szokás,  sőt 
néha  a lyukakba  más  edények  cserepeit  alkalmazták,  s azután 
ólomkapcsokkal  erősítették  meg.  Ennek  érdekes  példája  a Ger- 
hardtól  közzétett  díszedény. 16  Egészen  közönségesnek  látszik  az 
ólommal  való  tatarozás.  Terentius  VARRO-nak  Satyrarum  Me- 
nippearum  reliqurejében, 16  a következő  mondatot  találjuk:  séd 
quae  necessitas  te  jubet  aqiiam  effundere  clomi  tuae  ? si  vasa-  habes 
pertusa,,  plumbum  non  habes  ? 

Ólommal  erősítették  oly  edényeiknek  fedelét  is,  melyeknek 
különös  pontosan  kellett  zárniok,  pl.  gyógyszertartóknál  találunk 
ólomgyürüt  vagy  ólomfedőt.17 

7.  A rómaiak  ismerték  ugyan  már  az  edények  belső  felüle- 
tének czinelését,  a hogy  napjainkban  dívik,  mégis  gyakorta  ólom- 
mal vonták  be  azokat,  mivel  legalább  Plinius  idejében  (XXXIV. 
48.  2,)  több  mint  tizenegyszerte  olcsóbb  volt  a czinnél.  Egész 
koporsókat  béleltek  ki  ólomlemezekkel. 

8.  Az  ólom  egyik  fontos  alkalmazását  lelte  a vízvezetéki 
csöveknél,  melyeket  Vitruvius  VIII.  7 fistulae- nek  mond  ellen- 
tétben az  agyagcsövekkel  — tnbuli.  — Lemezekből  készítették 
őket,  melyeket  mag  körül  hajlítottak.  A széleket  egymásra 
kalapálták  s azután  kívülről  összeforrasztották.  A lemezeket  leg- 
alább is  tíz  pedes  — 2'gö  méternyire  kellett  önteni.  Agrippa 
és  Vitruvius  korától  fogva  a régiebb  mértékegységeket  a haszná- 
latból elhagyták  s a quinaria- 1 használták  modulus -ú  1.  Vitruvius 
állítása  szerint  a plumbarii  ez  alatt  egy  csövet  értettek,  melyet 


15  Auserlesene  Vasenbilder  2.  Nro  145.  Leírása  a 180.  lapon. 

16  Ed.  Rise.  227.  lap. 
v Göppert.  L,  cit.  36. 


öt  di oiti  széles  lemezből  hajlítottak:  ex  latitudine  autem  lami- 
narum  quot  digitos  habuerint  antequam  in  rotunditionem  jlectant  ur 
magnitudmem  ita  nomina  concipiunt  jistulae.  E szerint  mivel  egy 
digitus  — 18.5  milliméter, 18  a quinarius- cső  körülete  92.5  milli- 
meternyi  vala.  Frontinus  ele  Aquis  I,  25.  helyesen  jegyzi  meg, 
hogy  a modulus  e meghatározásában  bizonytalanság  leledzik: 
séd  hoc  incertum  est,  quoniam  cum  circumagitur  ( lamina ) sicut 
interiore  parte  adtrahitur,  ita  per  illám  que  foras  spectat,  exten- 
ditur.  Vitruvius  szerint  a legszűkebb  csőnek  teljes  átmérője 
legalább  is  29  millimeternyi  vala  ; Frontinus  ellenben,  ki 
Nerva  alatt  élt,  valóbbszínünek  tartja,  hogy  a quinaria  nevét 
onnan  kapta,  hogy  átmérője  a digitusn ak  öt  quadrans- a azaz: 
18.5  4-  4.6  — 23.1  milliméter.  Míg  a csövek  neve  ViTRuvius-nál 
megfelel  a lemezeknek  hüvelykekben  mért  szélességének,  addig 
FRONTiNUS-nál  az  átmérő  qua  drans-TdmaV  száma  határozza  meg 
vicenaria- ig.  Pl.  tehát : senaiia,  ha  az  átmérő  6/4  digitus.  A vicé- 
it ári  a-UA  fogva  sokkal  lassabban  nő  az  átmérő.  A vicenaria- ig 
követett  elv  szerint  az  octogenaria  átmérőjének  80  quadrans-ny'\  = 20 
digiti- nyinek  kellene  lennie, tényleg  azonban  csak  1 o digiti  és  26  seri- 
puli  vala.  Frontinus  F 58.  A centenariának  25  digitin yi  átmérővel 
kellene  bírnia,  valósággal  azonban  az  csak  1 1 digiti  és  80  seri- 
puli-  nyi  vala.  Frontinus  I.  62.  Vitruvius  szerint  a legvasta- 
gabb cső  kerülete  100  digitus  volt,  azaz:  1.85  meter,  a mi  588 
millimeternyi  átmérőnek  felel  meg.  Frontinus  szerint  akkorá- 
ban leginkább  használatos  25  moduli  közül  legszélesebb  az  volt, 
melynek  a fistula  centenum-vicenum  felelt  meg.  (I.  63.)  Átmérője 
228.3  milliméter  volt.  Vitruv  méretei  alig  hihetők.  Az,  hogy 
Plinius  — XXXF  31  — szintén  fölhozza,  hitelességüket  alig  növeli. 
Azt  hiszem,  hogy  az  egész  XXXI  fejezetet  ViTRUVius-ból  írta 
le.  Még  a Frontinus  által  közölt  méretek  mellett  is  bizonyára 
gyakorta  szakadtak  át  a csövek,  kivált,  mert  előszeretettel  ott 
alkalmaztak  ólomcsöveket,  hol  a víznyomás  erős  volt.19 

A magyar  nemzeti  muzeum  régiségtárában  egy  csövet  őriz- 
nek, melynek  hossza  mintegy  0.52  m.  — tehát  az  eredetinek 
csak  egy  hatodrésze  ; — átmérője  0.068  m. ; falvastagsága  0.005  — 
0.007  m.  Frontinus  terminológiája  szerint  tehát  ez : fistula  qui- 
num  denum , minek  átmérője  szabály  szerint  0.0693  m. 

18  Hultsch  Metrologie. 

*9  Plinius  XXXI.  31.  1. 


A lemezfal  összeillesztésénél  hasadék  van,  a cső  érdes, 
kissé  rozsdaette. 

A csöveknek  szánt  lemezeket  mintákba  öntötték,  melyekbe 
homorúan  voltak  bevésve  a fölirások,  úgy  hogy  ezek  magán  a 
csövön  domborúan  jelentek  meg.  Többnyire  a consnlokra  vonat- 
kozó adatokat  tartalmaznak,  például  azok,  melyek  Lyonban 
őriztetnek;20  vagy  a császárra  s képviselőire,  a városi  tiszt- 
viselőkre, magán-egyénekre  - — Popp/eus  Hermes  vízvezetékén 
Bajas-ben  — társulatokra,  — példáid  Cumae-ban  : Puellarum  nm- 
nicipii  Cumanorum 21  — melyek  az  építés  költségeit  viselték.  Más 
esetekben  a gyáros  — plumbarius  — nevét  olvassuk,  például : 
ex  officina  Martini  plumbariiP  A budapesti  csövön  nincs  fölírás; 
talán  az  elveszett  részen  állott.  A rómaiaknak  magasan  kifej- 
lesztett vízvezetéki  intézménye  következtében  nemcsak  Rómá- 
ban léteztek  terjedelmes  csőhálózatok  — melyet  Nerva  idejé- 
ben láttak  el  új  vízvezetékkel,  — hanem  a vidéki  városokban  is 
voltak  bizonyára.  Pompeji  figyelmes  látogatója  ezt  részben  épen 
megmaradva  szemlélheti. 

Vitruvius  melegen  száll  síkra  az  agyagcsövek  mellett  az 
ólömcsövekkel  szemben  (VIII.  7):  ,, ninlto  salnbrior  est  ex  tubu- 
lis  (agyag)  aqua  quam  per  fistulis  (ólomcső);  quod  per plumbum 
videtur  esse  ideo  vitiosa , quod  ex  eo  cerussa  nascitur,  haec  autem 
dicitur  esse  nocens  corporibus  humanis.“  Mindennek  daczára  szél- 
iében alkalmazták,  s még  ott  sem  tartózkodtak  tőlök,  hol  az 
ásványvizek  vegyi  hatása  csakhamar  elrontotta  őket.  Pausanias- 
nál  találjuk  amaz  érdekes  megjegyzést  (IV.  35.  12),  hogy  Dikai- 
archiában  — Puteoli  közelében,  egy  meleg  forrás  van  « uooco 
övien  lisfiutg » mely  egynéhány  nap  alatt  széteszi  az  ólomcsö- 
veket, melyekkel  levezetik:  ((óisgi^c  ydp  óla  /whjpóou  oíov » . 

Az  ólom  csövek  ily  kiterjedt  használata  mellett  nem  cso- 
dálkozhatunk, hogy  készítésök  fontos  iparág  vala,  melybe  kivált 
a császárok  korában  nagy  vagyonokat  fektettek. 

9.  Nagyon  feltűnő  tény  az,  hogy  must  befőzésére  katlano- 
kat — sáp  a — és  teknőket  a kenyérgyúrásra  ólomból  készítet- 
tek. daczára,  hogy  legalább  részben  helyesen  fölismerték  ez 

20  Leírta  Boissieu  : Inscr.  ant.  de  Lyons.  18^4. 

21  Opere  deli’  Ist.  Archaeol.  1838.  p.  77 — 79. 

22  Lanciani,  Ricerche  topografiche  sulla  cittá  di  Porto.  Annali  deli’  Ist.  Arch. 
1868.  p.  192. 

anyag  veszedelmes  tulajdonságait.  Efajta  katlant  Pompejiben 
egy  korcsmában  leltek — valószínűleg  calda  készítésére  használ- 
ták; a teknőknek  pedig  egynéhány  példányát  pékboltban. 23 
Mindakettőből  volt  alkalmam  darabocskákat  vegyelemezni.  — 
Dolia  plumbea-VzX  is  használtak. 

Ólom  edényeket  használtak  kenőcsök24  és  egyéb  gyógyszerek25 
főzésére,  ólom  mozsarakat  a gyógyszertárakban:26  n.ohjp)brq  fl/jca. 
Gyakran  a présből  kifolyó  oliva-olaj  fölfogására  használtak  ólom 
vagy  ólommal  bélelt  ládákat.27  Néha  akadunk  ólom  edényekre, 
melyeknek  rendeltetését  pontosan  nem  határozhatjuk  meg. 
A Musée  de  Ravesteinban  1491.  szám  alatt  egy  hengeralakú 
edény  van,  mely  Frascatiban  került  elő;  De  Meester  hamutar- 
tónak véli.  A magyar  nemzeti  muzeum  régiségtárában  is  van 
egy  hengeralakú,  minden  díszítés  híján  szűkölködő  edény,  mely- 
nek átmérője  C03  m.  ; felső  széle  szabálytalanéi  kicsorbúlt  ; 
magassága  0.06 — 0.075,  vegyelemzésem  szerint  tiszta  ólom. 
Talán  kenőcstartó  lehetett. 

10.  Fontos  szerepet  játszott  az  ólom  a fegyverzetben.  Ebből 
készültek  a glandes.  Mommsen  figyelmeztet, 28  hogy  ezeket  főleg 
ostromoknál  használták,  ezért  találjuk  őket  tehát  leggyakrabban 
olyan  városok  környékén,  melyek  hosszú  ostromot  állottak  ki. 
A rómaiak  ritkábbak  a görögöknél ; többnyire  a város  alapítá- 
sát követő  hetedik  és  nyolczadik  századból  valók.  Valószínűleg 
agyagmintákba  öntötték  őket:  glandes  fim  dere  (Caesar  de  bello 
Afric.  cap.  20.),  néha  domború  fölírás  van  rajtok.  Egy  csinos 
glans  karcsú  aculeis- sál  és  « L'XV » fölírással  van  Rath  György 
úr  már  említett  gyűjteményében.  (Lásd  4.  számot).  Birtoko- 
sának nincs  pontos  adata  leihelyéről,  de  föltehetjük,  hogy  — leg- 
szélesebb értelmében  véve  — Pannóniában  került  elő,  mivel  itt 
állomásozott  a XV-ilc  légió. 

Szokásos  volt  glandes- 1 hajítani,  melyekre  tudósítások  vol- 
tak bekarczolva;  így  kivált  áruló  tudósításokat  lehetett  a város- 
ból az  ostromlókhoz  juttatni:  „ indicium  glande  scriptum  misit’1 


23  Presuhn. 

24  Plinius  XIII.  3. 

Plinius  XXXIII.  35.  4. 

26  Dioscorides  V.  95.  és  Plinius  XXXIYŐ  50.  2. 

27  Columella  XII.  50. 

28  Corpus  Inscr.  lat.  I.  p,  188 — 194. 

és  ,, mit  tere  glandem  inscriptam  soleöatlí{  de  hello  Hispanico  cap. 
13.  és  18.). 

Költői  túlzás  persze,  hogy  a glandes  röptűkben  megolvad- 
tak: „liquefacto  plumbo Í<2J  vagy  vörös-izzóvá  lettek:  ,, ioncin  con- 
cipit  in  auris11. 30  Hiszen  az  ólom  334°- nál  olvad  csak,  oly  hófok, 
melyet  még  kilőtt  ólom  sem  ér  el,  annál  kevésbé  a hajított. 
Nem  válhatok  el  ezen  tárgytól  a nélkül,  hogy  meg  ne  emlékez- 
zem a lendületes  és  dallamos  sorokról  Ovidius  Liber  Metamor- 
phoseonjában.  A szerelmi  vágyódásnak  fölhevülését  ecsetelvén  a 
következő  hasonlattal  él  : 

Non  secus  exarsit,  guam  cum  Balearica  plumbum, 

Funda  jacit.  Volat  illud  et  incandescit  eundo, 

Et  quos  non  habuit,  sub  nubibus  invenit  ignes. 

Ügy  látszik,  hogy  a glandes -en  kívül  egyszerű  golyókat  is 
hajítottak  plumbca  t.  i.  pila.  Mikor  Severus  a csatában  Tri- 
murtium  mellett  — Lyon  sur  Saóne  környékén  — lovával  elbu- 
kott, azt  hitték,  hogy  ólomgolyó  találta  halálosan  : mortuus  ictu 
plumbca  credebatu r. 3 1 

M ég  két  említését  találtam  az  ólom  hadi  czélokra  való 
alkalmazásának.  Egyszer,  hogy  az  ostromlottak  nehéz  ólomsú- 
lyokkal földhöz  nyomták  a falaikat  törő  kost  aries ; másszor, 
hogy  Scipio  Aémilianus  tanácsolja  egy  város  ostromakor  a folyó 
gázlóit  megrakni  ólommal  terhelt  vassúlyomszerű  — murices  - 
szögekkel  kivert  deszkákkal,  hogy  az  ostromlottak  át  ne  kelhes- 
senek és  meg  ne  lephessék  a tábort : tabulis  plumbatis  conster- 
nered 2 

11.  Hasonló  alkalmazása^  még  egyebekre  is  volt  az  ólom 
golyóknak.  A pankratiasta- k belefonták  őket  a Caestus- ba,  hogy  a 
csapást  súlyosabbá  tegyék.33  A plumbatae  valószínűleg  több  farkú 
ólomgolyó-korbácsok  valának ; legalább  találták  Rómában  egy 
martyr  sírjában  korbácsot  lánczocskákból,  melyeknek  végén 
golyók  csüngenek,  — igaz,  hogy  ezek  érczből  valók,  de  ez 
valószínűleg  a kínzó  eszköznek  tökéletesített  példánya.  A ren- 

29  Vergilius  Aen.  IX.  588.  és  Lucanus  Vili.  5x3. 

3°  Lucretius  VI.  305.  és  köv. 

31  A.  Spartiani,  Severus  cap.  11.  2. 

32 3  Valér  Maxim.  III.  cap.  7. 

33  Virgilius  Aeneis  V.  405. 

des  igazságszolgáltatás  is  hasznát  vette  s a későbbi  időkben  foly- 
tonosan használta.34  Végre  ólomgolyókat  használtak  zsinórok 
nehezítésére,  például  mérónnál,  horgászó  zsinórnál,  már  a leg- 
régibb korban  - Homeros  is  említi. 

12.  Nagyban  használták  az  ólmot  a legkülönbözőbb  nemű 
jegyekre  — tesserae , — melyeket  ma  rendesen  pléhből,  sárgarézből 
vagy  papirosból  szoktunk  készíteni.  A reánk  maradt  efajta  tár- 
gyak száma  — kivált  római  eredetűek  — akkora,  hogy  még  átte- 
kintését sem  nyújthatom  ezúttal.  Már  a múlt  század  elején  állí- 
tott össze  Recljpeko  báró  Rómában  egy  2200  darabból  álló  gyűj- 
teményt. Rendeltetésük  sok  esetben  még  nincs  tisztázva,  más- 
kor könnyen  eltaláljuk,  hogy  mire  használták. 

Számos  Circusba  belépti  jegy  volt  bizonnyal,  Amphithea- 
trumba,  Theatrumba  — példáid  a melyek  Pompejiben  kerül- 
tek elő  3.  rajz  — és  egyéb  művészi  látványosságokra.  Azokat, 
melyeken  istenségek  képeit  találjuk,  talán  emlékérmekül  oszto- 
gatták vallásos  körmeneteknél  és  más  nagy  ünnepekkor. 


Mások  megint,  a tesserae  frumentariae,  utalványok  a ga- 
bona-kiosztáshoz ; rajtok  modius- 1 látunk,  kinövő  kalászokkal  : 
Annona  jelképét.  Mások  megint  jelzésűi  erösíttettek  egyes  tár- 
gyakra, például  amphora- kra.  Némelyek  átfurvák,  nyilván  zsi- 
nóron lógtak  s a pecsét  lenyomatát  tartalmazták.  Vannak  köztök 
amulettek,  mások  megint  családi  érmek.  Játékpénzül  is  szolgálhat- 
tak némelyek.33  Azokat,  melyek  azonosak  a használatba  levő  pénz- 
nemekkel Stieglitz36  próbanyomásoknak  tartja.  Friedl/ender 
J.  a régi  olasz  érczemlékpénzek  tárgyalásakor  fejtegeti,  hogy  az 
eredeti  viasz-minták  először  ólommal  öntettek  ki,  s hogy  a mű- 
vész maga  ezen  dolgozta  ki  a finomságokat  vésőjével,  s hogy 

34  Lásd  Codex  Theodosian.  9,  35.  2 — 11,  7,  3 — 12,  1,  80. 

35  Stieglitz  Archaeolog.  Unterhaltungen.  II.  p.  133. 

3®  Id.  h.  p.  159. 


3.  szám. 

ez  az  ólom  érem  volt  azután  mintája  az  érczöntésnek.  Lehet, 
hogy  az  érez  kezelésében  oly  járatos  régiek  hasonló  módon  jártak 
el,  s hogy  ilyen  minták  maradtak  reánk.  Hiszen  tudjuk,  hogy 
még  a pénzt  is  részben  öntötték  s csak  akkor  állították  a bé- 
lyeg alá.  Nincs  tehát  kizárva,  hogy  a ,,piombi“  közt  az  új  pénz- 
nemek ilyesfajta  mintáit  bírjuk. 

A tesserae  rendszerint  kerekek,  ritkábban  három-  vagy  négy- 
szögüek,  rhombus  vagy  toj ásdad  alakúak,  többnyire  laposak, 
vagy  egyik,  vagy  mind  a két  oldalukon  bélyegezvék ; némelyek 
gömbölyűek,  átfúrvák  s csak  egy  oldalt  hordják  a bélyeg  nyomát. 
Rendeltetésükhöz  képest  bélyegzésük  többnyire  durva : egyes 
betűk,  monogrammok,  egész  szavak,  vagy  eddig  még  meg  nem 
fejtett  jelek.  Mások  csinosan  kidolgozvák,  fejeket  látunk  rajtok, 
vagy  egyéb  alakos  ábrázolásokat. 37  A fém  lágysága  daczára  sok- 
nak fölülete  épen  maradt.  Itt  meg  kell  még  említenünk  a kerek 
pénzalakú  tárgyakat,  melyek  ezüst  lemezzel  bevont  hamis  pénz 
magva  valának : — animae  nummorum. 

A tessera- któl  és  emlékérmektől  különböznek  azon  piombi, 
melyek  bolletta- kúl  szolgáltak:  néha  márványtömbök  mélyedé- 
déseibe  beleerősítvék,  a császár  képe  van  reájok  verve,  arra 
szolgálhattak,  hogy  e tömbök  a vám  alól  fölmentettek. 38  Ezek- 
kel nem  kell  összetévesztenünk  az  ólomdarabokat,  melyeket 
oszlopoknak  stb.  belsejébe  vésett  mélyedésekbe  helyeztek.  Magán- 
személyek  neveit  látjuk  rajtok,  rendeltetésük  valószínűleg  az 
építőnek  emlékét  az  utókor  számára  fönntartani  — használták 
őket  kivált  Trajanus  kora  óta.39  Más  czélra  szánt  bolletta- kát 
gyűjtött  Salinas  Sicilia  szigetén.'0  Görög  fölírások  vannak  raj- 
tok ; két,  keskeny  csík  által  összekötött  lemezből  állanak,  egyes 
példányokon  az  egyikből  kúpalakú  nyújtvány  áll  ki,  mely  bele 
illik  a másiknak  egy  megfelelő  mélyedésébe.41 

Egy  szép,  már  összeállított  példányt  'láttam  a cs.  régiség- 
gyűjteményben.  Sicilia  híres  volt  szövetgyárairól,  így  tehát  való- 


37  Gaillard  a spanyol  nemzeti  könyvtár  lajstromában  1852.  p.  24.  és  Táv.  VI. 
Találtatott  Lucena  mellett. 

38  Stieglitz  i.  h.  II.  139. 

39  Stieglitz  i.  h.  J40. 

4°  Descrizione  di  una  raccolta  di  Piombi  antichi  siciliani.  Annali  deli’  Ist.  arch. 
1 864.  p.  343— 335. 

41  Mon.  deli’  Ist  vol.  VIII.  Táv.  11.  A.  n.  1. 

színű,  hogy  ezen  ólmok  gyárjegyek,  melyeket  a szövetekre 
reá  akasztottak  épen  úgy,  a hogy  napjainkban  is  dívik  ; erre 
utal  az  is,  hogy  gyakran  teljesen  azonos  példányok  kerülnek  elő, 
egyes  esetekben  tíz  példányt  is  ismerünk  ; ezek  nyilván  egy  s 
ugyanazon  gyár  termékeit  jelezték.  Salines  ezért  nevezi  őket 
piombi  merca ntili- nak . 

1 3.  Súlyokat  is  készítettek  ólomból,  habár  erre  minden 
fémek  közül  ez  a legkevésbé  alkalmas.  A nemzeti  muzeum 
régiséggyíijteményében  is  van  egy  ép  példány.  Négyszögletes, 
minden  oldala  o-t6  méternyi.  Az  egyik  fölületen  olvassuk 

7 '/A/  a másikon  0^'  domború  betűkkel.42  Leihelye  Új- 

Moldova,  nem  pedig  Óbuda,  a mint  azt  a Monuments  epigraphi- 
ques  mondják.43  Súlya  3‘25  kilogramm.  Tíz  tibra  a legpontosabb 
meghatározások  szerint  3' 27  kilogramm.44 

14.  Ólmot  használtak  íróeszközül  is.  Vonaloztak  vele.  Kinek 
ne  jutna  eszébe  Catullusnak  pompás  gúny-költeménye  a goromba 
Suffenusra,  melyben  említi  a ,, membrana  derecta  plumbosu -t  ? Más- 
részről pedig  ólomlemezekre  is  írtak.  Efajta  plumbeis  volumini- 
bus- ra  jegyeztek  föl  a legrégiebb  időkben  nyilvános  adatokat: 
publica  nionuvientads  A Hippokrenenál  mutattak  P AUSANiAS-nak 
egy  erősen  megrongált  ólomlapot  — ao?.ói3dov,  melybe  állítólag 
Hesiodos  " Epya- i valának  bekarczolva. 40  Ólomlapokba  voltak 
vésve  az  átkozódások  — /.ara  dsa/j.o  — melyekről  Tacitus  meg- 
emlékezik.47 Athén  környékén  egy  sírban  találtak  efajta  átoktáb- 
lát görög  korból.48  Egy  hasonlót  leltek  Cumre  mellett;  Krisz- 
tus után  a második  vagy  harmadik  századból  való ; görög  fölírása 
szitkokat  tartalmaz  ; valószínűleg  egy  megsértett  férjéi  neje  Valé- 
ria Coratilla  ellen.49  Végre  meg  kell  itt  említenünk  a dodonai  jós 
levéltár  maradványait.  o-ooi — 0^003  meter  vastag  ólomlemez- 
kék ; rajtok  népekne’k  és  egyeseknek  kérdései  és  imádságai 


42  Lásd  rajzát  Monuments  épigraphiques  du  Musée  National  Hongrois  XLIX- 
N.  239.. 

43  V.  ö.  Kiss  Ferencz  : Tudománytár.  1834.  197.  ; újabban  Rómer  M.  N.  Mu- 
zeum feliratos  emlékei  1873.  132.  1. 

4+  Hultsch  Metrologie.  117. 

45  Plinius  XIII.  21. 

44 * 6 *  Paus.  IX.  31.  4. 

47  Annales  II.  69. 

48  Boech.  C.  J.  Grnec,  338 — 539. 

49  Hensen  ; lerajzolva  az  Annali  deli’  Istituto  144.  T.  d’Agg.  G. 


Zeus  Naios  és  DiANA-hoz.  A Karapanos  és  Foucart  által  kibe- 
tűzött  42  lemez  tartalma  a legkülönfélébb : politikai  kérdések, 
melyek  békekötésekre  vonatkoznak ; kérdések  ellopott  párnák 
miatt ; betegek  tudakozódása,  minő  áldozatok  árán  nyerhetik 
vissza  egészségüket ; üzletemberek  tudni  akarják  vájjon  vállala- 
tuk sikerülni  íog-e  ; a féltékeny  Lysianias  biztos  akar  lenni,  hogy 
Nyla  tőle  esett-e  teherbe?  — mindez  az  isten  elé  került.50 
Egynéhány  efajtát  volt  alkalmam  Becsben  Trau  F.  úr  gyűjte- 
ményében látni.  Egyik  fölírást  rajtuk  sikerült  GuRLiTT-nak  meg- 
fejtenie. 52 

15.  Hátra  maradtak  még  némely  apró  tárgyak,  melyeknek 
rendeltetését  és  jelentését  nehéz  megállapítanunk.  Ide  tartozik 
két  gyűrű  a nemzeti  múzeum  régiségtárában.  Az  egyik — 212. 
oldal  4.  szám  — egyszerűn  van  díszítve;  átmérője  0^05  m.,  a 
gyűrű-csík  szélessége  o'oog  m.  A másik  — 212.  oldal  5.  szám 
— gazdagabb  ékességgel  0^075 — o-o8  m.  átmérőnyi ; szélessége 
0’025  m.  ; négyszögben  elhelyezett  négy  o’oi  m.  átmérőjű  lyuk 
van  rajta.  A körűiét  egyik  pontján  rövid  eltörött  kúpos  nyújt- 
ván áll  lefelé.  Mind  a két  gyűrű  lapos,  a nagyobbik  vöröses- 
barnára  élegedett.  Bármennyire  kevéssé  díszes  is  az  ólom,  még 
is  mindakét  tárgy  úgy  látszik  ékítmény  vala. 

Ólom,  ónnak  csekély  nyomaival  a letörött  íiilü  kis  kancsó 
a nemzeti  múzeumban,  — lásd  212.  old.  3.  szám  természe- 
tes nagyságban  — erősen  belepte  sárgás-barna  éleg;  leihelye 
Ó-Szőny.  Talán  fogadkozási  ajándék  volt  ez  is,  mint  az  össze- 
hasonlítás végett  a 212.  lapon  6.  szám  alatt  közlött  tiszta  ón 
kancsócska.  Ezen  eléggé  világosan  észlelhetjük,  hogy  két  darab- 
ból álló  mintába  van  öntve.  Delosban  egy  puzdra  tömör 
ólomutánzását  találták,  súlya  5 ‘8  kilo.  — ez  is  fogadkozási 
ajándék. 52 

Most  még  meg  kell  beszélnünk  az  ólom  szerepét,  mint  öt- 
vényelemét  és  némely  chemiai  vegyéét. 

16.  Ólmot  gyakran  az  olvasztás  könnyítésére  vegyítettek  az 
érczhez  öntéskor. 53  Későbbi  korban  ezt  a vegyítést  hamisítás  czél- 
jából  alkalmazták  úgy,  hogy  Kr.  u.  a harmadik  században 

5°  Karapannos.  Dodone  et  ses  ruines.  Paris.  1878. 

51  Archaeol.  epigraf.  Mittheilungen  aus  Oesterreich.  IV.  61 — 64. 

52  Urlichs.  Ann.  deli.  Ist.  1842.  g.  88.  és  Tuv.  d’Agginetau  K. 

53  Ottf.  Müller  Handbuch  dér  Arch.  3.  Aufl.  §.  306.  p.  423. 

Tacitus  Augustus  kénytelen  volt  a következő  rendeletet  közzé- 
tenni: ,,si  quis  miscuisset  aeri  plumbum,  Capital  esset  cum  bonorum 
proscript  ionéi 1 54 

17.  Egy  másik  ötvénye  az  ólomnak  — ónnal  — szerte  hasz- 
nálatban volt  forrasztásra:  ferruminare — a hogy  Göppert  ezen 
szakkifejezés  értelmét  éleselméjüen  megállapította  már  ismé- 
telve idézett  tudori  értekezésében.  Plinius  két  vegyítéket 
ismer,  mely  a mi  forrasztási  ötvényünknek  megfelel.  Fölhozza, 
hogy  ólmot  ólommal  gyanta  vagy  ón  által  kell  forrasztani  és 
viszont  ónt  ónnal,  gyanta  vagy  ólom  által:  glutinum  resina 
plumboss  — plumbum  ni*grum  albo  jungitur 56  - — jungi  inter  se 
plumbum  nigrum  sine  albo  non  potest  . . . ac  ne  album  quidem  se- 
cum  sine  nigro.57  Azután  részletesebben  tárgyalja  az  ólom  és  ón 
ötvényét : stannum.  Ötvényül  ólomcsövek  forrasztására  a stan- 
num  tertiarium-oX.  nevezi:  2 rész  ólom,  1 rész  ón;58  ötvényül 
bronz  és  ezüst  forrasztására  a stannum  argentarium-oX  felerész- 
ben ólom,  felerészben  ón.59 

18.  Római  üvegben  találunk  néha  jelentékeny  mennyiségű 
ólmot,  melyet  nyilván  szándékosan  kevertek  az  anyagba. 

19.  Festékül  kivált  két  ólomvegyet  használtak:  vörösnek  a 
minium- ot,  mit  Plinius  a colores  floridi-hez  sorol;60  fehérnek 
az  ólomfehéret,  mely  a colores  austeri-hoz  tartozik.  Minium- mai 
festették  meg  a rómaiak  ünnepnapokon  Jupiter  ábrázatát;  a 
triumph ato r- o k is  minium- mai  festették  ki  arczáikat ; utóbb  ez 
kiment  divatból,  de  mégis  a minium  szükséges  alkatrésze  maradt 
a győzelmi  lakománál  használt  kenőcsnek.  Nem  állapíthatjuk 
azonban  meg  biztosan,  hogy  a rómaiak  mikor  jelzik  ezen  kife- 
jezéssel a czinobert  s mikor  a napjainkban  használt  miniumot. 
Ezt  az  utóbbit  fölismerhetjük  a cerussa  usta 61  név  alatt,  készí- 
tés módjának  alapján  — a legfinomabb  fajta  az  ázsiai  — 
piirpurea  — vala.  Az  ólomfehéret  — cerussa  — azon  a módon 
készítették,  mely  ma  is  dívik  hollandi  eljárás  névvel.  Smyrná- 

54  Flav.  Vopiscus  Tacitus  cap.  9.  §.  30. 

55  XXXI II  30. 

s«  XXXIII.  30. 

57  XXXIV.  47. 

58  XXXIV.  48.  I. 

59  Göppert  föltevése  szerint  i.  h.  26.  10-ik  jegyzet. 

60  XXXIV.  12. 

01  XXXV.  20. 

bán  találtak,  cerussa  nativa-t , a görögök  ezt  a bányatulajdonos 
nevével  — Theodotion  — jelezték.62  A római  nők  arczfestékül 
használták  a Cerussa- 1.63  Már  Theophrastus  ismerte  a szénsavas 
ólmot  s azt  ifnuú diov-ndk  nevezi. 

20.  Szólnunk  kell  még  befejezésül  röviden  az  ólomnak  alkal- 
mazásáról a gyógyításnál.  A fémet  magát  lemezekben  használ- 
ták sebforradások  lenyomására  ; az  altestre  helyezték  őket  Onei- 
ragmus  ellen  és  általán  a nemi  inger  csillapítására. 64  Finoman 
szétdörzsölt  por  alakjában  használták  nehezen  gyógyuló  genye- 
déseknél,  bőrbetegségeknél,  chronikus  szembajoknál  és  scorpio- 
szúrás  ellen  is  ajánlották.  A Cerussa- 1,  gyakran  ólomczukorral 
keverve,  hűtő-szernek  tartották  s a nevezett  betegségeknél  rendel- 
tetett. Miniutn  és  Cerussa  alakjában  az  ólmot  kenőcsök  és 
flastromok  készítésénél  használták. 


Jól  tudom,  tisztelt  szerkesztő  úr,  mennyire  hézagosak  e 
jegyzetek;  csak  vázat  képeznek,  melyet  még  ezentúl  kell  majd 
megtölteni.  Ha  mindazonáltal  rendelkezésére  bocsátom  közzé- 
tevés  végett,  azt  főleg  azért  teszem,  mert  a tárgyalás  szempont- 
jának, — mely  tudtommal  eddigelé  új  — némi  fontosságot  tulaj- 
donítok. A tárgyat  így  szemlélve,  áttekintést  nyerünk  egy  fontos 
fémnek  kevés  figyelemre  méltatott  történetéről. 

Graz,  1881.  Iloffmann  B.  V. 

62  Vitruvius  VII.  7.  4. 

63  Plinius  XXXIV.  54. 

Plinius  Ciílius  Aurelianus  V.  7,  stb. 

A TOPUSZKOI  TEMPLOMROM. 

Hajdan  Németországot  tartották  a csúcsíves  styl  bölcsőjé- 
nek; miért  is  e stylt  németnek  nevezték. 

Stieglitz  az  elsők  közé  tartozik,  kik  Németországban  e 
stylről  tüzetesebben  írtak.  Keletkezését  saját  honában  állhatatosan 
védi,  nemcsak  1827-ben  megjelent  «Geschichte  dér  Baukunst» 
czímü  munkájában  , hanem  még  annak  1837-ben  megjelent 
második  kiadásában  is,  melyben  állítása  mellett  érvként  idézi 
az  angol  HoPE-nak  vagy  tizenkét  ezen  véleményéhez  járuló 
pontját. 

Hiába!  a francziák  elsőbbsége  e tekintetben  már  akkor  is, 
mikor  Stieglitz  könyvének  második  kiadását  sajtó  alá  adta, 
mindinkább  kezdett  földerülni.  Elébb,  mintsem  a németek,  ho- 
nosították meg  náluk  a Francziaországból  vett  csúcsíves  stylt 
az  angolok;  ez  még  a XI Tik  században  történt,  és  íme!  meg- 
ismertet bennünket  Lubich  az  1879.  és  1880-ik  «Viest- 
n i k » czímü  horvát  régészeti  folyóiratban  a topusz- 
k o i templommal,  mely  1212  körűi  már  tökéletes 
csúcsíves  stylben  felépülvén,  a legrégibb  német, 
1227-ben  emelt  trieri,  «Liebfrauenkirche»-t  leg- 
alább is  egy  egész  évtizeddel  megelőzi. 

Ugyanez  történt  a román  építészet  ügyében,  melynek  böl- 
csőjét majd  Franczia-  majd  Németországban  keresték,  — - sőt 
Vitet  az  elsőbbséget  a németeknek  engedte  azon  föltétel 
alatt,  hogy  ők  viszont  a csúcsíves  stylben  az  elsőbbséget  a 
francziáknak  engedjék  meg.  S íme  előáll  Vogué  « Syrie  centrale 
Architecture  civile  et  religieuse  du  Ier  au  VII  siécle»  czímü 
1865 — 1877-ig  Párisban  megjelent  könyvével1  és  abban  felmu- 
tat majdnem  tökéletes  román  stylű  épületeket,  melyek  a ha- 
sonnemü  franczia,  olasz  és  németeket  négy-öt  századdal  meg- 
előzik. 


1 Lásd  ismertetését  Henszlmann  Imrétől  az  Arcli. 


Ért. 


új  folyam 


köt.  187. 


oldalán. 

Visszatérve  a német  pretensióhoz : idézendő  idősb  Didron- 
nak  nyilatkozata  az  « Annales  Archéologiques » XVI.  köt.  (1856-ik 
évfolyam)  307.  és  308.  lapján,  hol  e folyóirat  szerkesztője  (id. 
Didron)  kimutatja,  miszerint  ő 1830-tól  1841-ig  írt  számos 

czikkeiben  a franczia  elsőbbséget  világosan  bebizonyította.2 

Vitet  kimutatta,  hogy  a kölni  dóm  az  amiensinek  leánya, 
mely  több  mint  fél  századdal  megelőzte  az  előbbit.  De  az  amiensi 
székesegyház  maga  nem  áll  a csúcsíves  franczia  épületek  élén, 
nem  mutatja  e stylnek  fejlődését,  hanem,  mint  már  e styl 
tökéletes  példánya  a Francziaország  északkeleti  részén  az  öt 
megelőző  és  előkészítő  templomok  mintegy  következménye  és 
utódja  tűnik  fel. 

Ezen  igazságot  elismerve,  a franczia  véleményt  a németek 
közűi  először  elfogadták  Mertens  és  Reichensperger,  míg 
mások  előítéletükről  nem  tudván  egészen  letenni  a csúcsíves 
stylt  germánnak  nevezni  tanácsolták.  Hiába!  az  elismert  leg- 
régibb csúcsíves  templom  Németországban  a fennt  emlí- 
tett trieri  lévén,  ez  csaknem  egész  századdal  ifjabb  a saint- 
denisi  apátságinál,  melynek  része  már  1140  előtt  kezdett 
emelkedni. 

MERTENS-nek  « Die  Baukunst  des  Mittelalters,  Geschichte 
dér  Studien  iiber  diesen  Gegenstand»  czímü  könyve  Berlinben, 
1850-ben  jelent  meg;  ő határozottan  hozzájárul  ViTET-nek  igaz 
véleményéhez  a kölni  dóm  irányában,3  úgy  szintén  elismeri, 


2 De  1830  á 1841  le  directeur  actuel  des  ((Annales  Archéologiques»  a publié 
dans  r«Européen» , dans  la  «Liberté  des  Arts»,  la  «Revue  de  Párisi),  la  «Revue  du 
progrés  socialn,  r«Artiste»,  la  «Revue  Francaise»,  l’iiUnivers))  et  le  «Moniteur  univer- 
sebi,  réproduit  pár  le  ((Journal  des  Débatsn,  une  série  assez  considerable  d’articles 
d’arehéologie  et  de  rapports  á M.  M.  Guizot  et  de  Salvandy,  ministres  de  l’instruction 
publique,  oii  l' origine  exclus ive m ént  Francaise  de  P architecture  ogivale  et  la  nationa- 
lité  farfaitement francaise  des  filus  grands  artistes  du  XlII-e  siécle  sont  démoji- 
strées  ftar  tous  les  faits  fossibles,  et,  on  fteut  le  dire,  ressassées  sous  toutes  les  formes. 
Ces  doctrines  ont  été  reproduites  plus  tárd  trés  amplement,  dans  les  nombreux  volu- 
mes  des  «Ann.  Arch.»  pár  M.  M.  Lassus,  Félix  de  Verneilh,  Viollet-T.educ,  comte  de 
Montalembert,  báron  de  Roisin,  et,  surtout  a ce  qui  concerne  les  artistes  du  moyen- 
áge,  pár  le  directeur  mérne  des  ((Annales# . 

3 «Das  ist  in  dér  That,  dass  dér  Cölner  Dóm,  obgleich  inmitten  des  deutschen 
Bodens  befindlich,  und  gewissermassen  in  dér  deutschesten  Provinz,  wenn  mán  die 
Stellung  in  Rücksicht  nimmt,  welche  Cöln  im  deutschen  Reieh,  unter  den  Handels- 
stádten,  in  dér  Civilisation  überhaupt,  einnahm,  und  hier  von  den  schönsten  und 
edelsten  Beispielen  einer  heimathlichen  (?)  Kunstweise  umgeben,  durchaus  und  in 
aller  Hinsicht,  ohne  die  geringste  Gestalt  oder  ein  Ueberrest  aus  die  se)-  letzteren, 
nur  als  ein  Resultat  dér  Schule  von  Franzien  érsekién  (i.  m.  27.  1.).  — Die  Cölner 

hogy  a saint-denisi  templom,  Páris  mellett,  mint  a csúcsíves 
stylnek  első  teremtménye  tekintendő. 

Az  «Ann.  Archéol.»  XXIII.  köt.  (1863-ik  évf.)  Félix  de 
Verneilh  «le  premier  des  monuments  gothiques»  czím  alatt  a 
sz.-denisi  templomról,  mint  az  első,  legrégibb  csúcsíves  emlékről 
tüzetesebben  szól.  Verneilh  a csúcsíves  styl  lényes  sajátsága- 
ként tekinti  : 

1.  a kiszökő  gerinczekkel  rendszeresen  ellátott  keresztboltot, 

2.  a csúcsívnek  rendszeres  alkalmazását  minden  ívre,  legyen 
ez  nagy  vagy  kicsiny,  szerkezeti  vagy  diszítményes. 

3.  a korinthi  kapitielkas  és  geometriai,  emberi,  állati  vagy 
phantastikai  alakok  helyett  alkalmazott,  a végtelenig  változatos, 
lombozatot.  Mi  minden  a sz.-denisi  templomban  már  is  előfordúl. 

Verneilh -nek  jellemzése  nem  kimerítő,  ebben  lényeges 
momentumok  hibáznak,  u.  m.  a főelv,  mely  szerint  a csúcsíves 
styl  feladata  (legalább  a templomoknál)  magas  boltozat  alatt 
tág  és  világos,  a káros  külbefolyások  ellen  biztosított  helyiséget 
teremteni,  melyben  a boltozat  oldalnyomása  kültámakra  átvi- 
hető úgy,  hogy  belső  hordozó  tagjai  (oszlopok,  pillérek,  tövek), 
a helyiségnek  űréit  minél  kevésbé  kissebbítsék. 

Mondhatjuk  azonban,  hogy  ennek  sikeres  kezdete  is  meg 
van  téve  az  1144-ből  származó  s.-denisi  szentélyben;  ez  is  el 
van  érve  sokkal  inkább  itt,  mintsem  akármely  e szentélynél 
régibb  templomban. 

Tudjuk,  hogy  a kör  és  a henger  legkisebb  térben  legna- 
gyobb tömeget  foglal  magában.  Innen  van,  hogy  a csúcsíves 
styl,  kivált  kezdetében  és  különösen  Francziaországban  a román 
pillértől  visszament  a basilika  oszlopához,  nem  csak  a S.-Denis- 
ben,  hanem  még  a rheimsi  hossz-szentélyben  és  más  kora 
csúcsíves  templomokban,  De  az  oszlopkapitml  iolött  emelkedő 
boltgerinczek  tömörsége  nagyobb  felületet  kívánván,  mint  minőt 


Dombauschule  oder  die  Baukunst  des  Cölner  Doms  ist  nicht  nur  zűr  Zeit  ihrer  Grün- 
dung  i.  J.  1248,  sondern  fortwáhrend  seit  dem,  und  bis  zum  J.  1300,  von  den  Bau- 
hütten  von  Paiis  und  Amiens  abhángig  geblieben  (i.  m.  55.  1.).  — Mán  kann  anneh- 
men  dass  die  Schöpfung,  die  Erfindung  dér  gothischen  Baukunst,  gemacht  worden 
sei  in  dér  Zeit  nahe  vor  und  um  d.  J.  1137  — nachdem  Suger  (a  sz.  denisi  apát) 
schon  in  dér  vorangegangenen  Zeit  sich  mit  dem  Gedanken  dazu  getragen  habé. 
Ich  schreibe  in  dér  That  den  Bau  von  St.  Denys  einer  ganz  ausdrücklichen  und  so 
intentionirten  Arbeit  des  Abt  SüGER  zu,  die  er  in  seinen  Schriften  (de  administra- 
tione  sua  — u.  liber  dedicationis)  hinterlassen  hat»  (i.  m.  ior.  1.). 

az  oszlop  a hordáshoz  elegendő,  hanem  az  összes  gerinczezet 
alapjánál  csekélyebb  körzete  szolgáltathatott,  szükséges  volt 
tehát  a kapitrelt  és  vállkövét  annyira  szélesbíteni,  mennyire  ezt 
a gerinczezet  alapja  feltételezte,  vagy  pedig  minden  gerinczezet 
osztálya  alatt  külön,  kapitadféle  gyámkövet  az  oszlop  tövéből 
kiszöktetni.  A tő,  melyen  a gerinczhordást  már  alól  a tőből 
kiszökő  gerinczhordók  előkészítik,  a németek  úgynevezett  „Dins(“- 
jei  csak  későbbi  találmány  és  kivált  Németországban  divatos, 
hol  az  oszlop  a csúcsíves  épületekben  sokkal  ritkább  és  hol  a 
gerinczhordók  közzé  szélesebb  és  mélyebb  horony  a boltsüve- 
geknek megfelelvén,  az  árnyék  hatását  növeli.  Francziaországban 
sokkal  gyakrabban,  mint  Némethonban,  oszlopkák  az  ablakokat 
is  bekeretelik  és  ilyenek  közel  állítása  egymáshoz,  valamint  az 
ablak-  úgy  a kapubélleten  sem  engedi  a horonyok,  hol  ilyen 
van,  kellő  szélesítését ; úgy,  hogy  ha  ide  szobrokat  állítanak,  ezek 
feltiinőleg  keskenyek  és  soványak,  meglepő  magasságukhoz  képest. 

A belső  térnek  lehető  kitágítása  a boltozat  oldalnyomását 
a külső  támakra  átvinni  parancsolván,  legelőször  tökéletessé- 
gére felvitték  a támrendszert  Francziaországban,  midőn  a tárná- 
kat a régibb  széles  falszalagok,  Lissenen , ellenében,  most  hosz- 
szúkká,  kiszökőbbekké  tették;  mert  az  oldalnyomás  ezen  irányban 
működik.  De  kifejlesztették  legelőször  Francziaországban  az 
ívtámat  is,  melynek  ívei  a középhajó  magas  boltozatának  oldal- 
nyomását semlegesítik.  Ezen  a tárnak  által  eszközölt  semlege- 
sítés egészen  nélkülözhetővé  tette  a templomok  oldalfalait ; 
miért  is  Francziaországban  sokkal  gyakrabban,  mint  másutt, 
ablakürök  lépnek  a körfalak  helyébe;  ablakok  foglalják  el  a 
tárnak  közti  egész  tért.  S ez  szükséges  volt,  mert  az  ablakok 
festett  képei,  ha  amazok  kicsinyek,  a templomot  homályossá 
teszik.  De  szükséges  is  volt  az  ablakok  nagysága,  kivált  a közép- 
hajóban ; mert  itt  a nyílások  igen  magasan  vannak  alkalmazva. 
Németországban  gyakoribb  az  úgy  nevezett  csarnoktemplom, 
melynek  három  hajója  egyenlő  magassággal  bír,  mig  Franczia- 
országban inkább  a basilika  elrendezését,  az  oldalhajóknál  ma- 
gasabb középsővel  megtartották,  mi  egyik  oka  volt  annak,  hogy 
a csúcsíves  egyházak  az  égfelé  nőttön  nőnek. 

Miután  így  a franczia  és  német  csúcsíves  styl  közti  kü- 
lönbséget röviden  érintettük,  átmehetünk  a topuszkoi  rom  jel- 
lemzésére. 

A TOPUSZKOI  TEMPLOM  ALAPRAJZA. 

i.  szám. 


2.  szám. 

A 232.  oldalon  a topuszko-i  templomrom  alaptervét  adjuk. 
Északi  mellékhajója  nincsen  kiásva,  mert  abba  a kert-ültetvé- 
nyek bele  nyúlnak,  valamint  a szentély  északi  részét  is  egy 
üvegház  foglalja  el.  Ugyanazon  okból  a zárda-épület  alapzatát 
sem  takarták  fel.  A déli  mellékhajóhoz,  úgy  hiszik,  torony 
volt  csatolva ; azonban  a falnak  csekély  vastagsága  e nézet 
ellen  szól.  A templom  belsejében  a fenmaradt  oszlopalapzatok 
értelmében  az  egész  oszlopsort  biztosan  kiegészíthetni. 

A maradványnak  legfontosabb  részét  látjuk  a 233.  olda- 
lon, hol  a nyugati  homlokzat  majd  nem  egészen  fenálló  része 
van  ábrázolva,  (1.  szám),  valamint  nagyobb  mérvben  annak 
alapterve  is  van  előadva  (2.  szám).  Legalól  látszik  a kiásott 
főkapuzatnak  talapja,  sőt  az  ez  alatti  a kapuhoz  felvezető  lép- 
csőzet  is.  A kapubéllet,  léi  magasságában  ki  van  törve.  E 
kapu  fölött  nyílik  az  óriási  ablak,  melynek  csúcsa  igen  hegyes 
(Lanzettebogen),  minő  a styl  első  korában  többször  fordul  elő, 
sőt  a mintegy  abroncsokkal  ellátott  oszloptövek  is  e korra 
mutatnak.  Hasonló  hegyes  csúcscsal  bír  az  oromnak  ablaka  is, 
hol  ugyanis  az  oszloptövek  gyűrűi  láthatók.  Az  orom  majdnem 
egész  magasságában  fenáll  és  a kép  be  van  keretelve  a kapu- 
zat oldalán  felszökő  támpárral,  melyek  tengelyei  a templom 
középhajója  szélességének  felelnek  meg.  Táblánkon  kitetszik  a 
faragott  kővel  történt  ruházat,  mely  a fal  törött  kőből  álló 
magvát  eltakarta.  A déli  tám  megegyező  minősége  az  északié- 
val, nem  teszi  valószínűvé,  hogy  ez  valamikor  a déli  mellék- 
hajóból kiszökő  toronynak  északi  falát  képezte  volna. 

A 234.  oldalon  (1.  szám),  látjuk  a homlokzat  kettős  talap- 
ját. Kivált  a felső  mély,  az  alsó  pálczatagba  csak  nem  egészen 
bevágott  horonyában  a franczia  iskola  kora  idejét  árulja  el. 

2.  ábra  a főkapu  három  nagyobb,  három  kisebb  faloszlop- 
ból álló  bélletet  ábrázolja.  A faloszlopok  szoros  állítása  és  a 
köztök  levő  sekély  és  csekély  horonyok  volta  ugyanis  a franczia 
iskolát  jellemzi. 

3.  ábra  a támpárkánynak  igen  egyszerű  és  általánosan 
szokásos  szelvényét  adja.  E szerint  a tám  erejének  kisebbítése 
itt  nem  csak  az  oldalon,  hanem  szemközt  is  történt. 

4.  ábra  egy  a templom  sarkában  álló  faloszlopnak  alját 
ábrázolja.  Itt  is  a láb  kettős  és  még  annyira  egyszerű,  hogy 
épen  az  átmeneti  styl  alakjára  emlékeztet. 

5-  ábra  a faloszlopok  felső  részét  mutatja.  A kapitael  lom- 
bozata franczia  stylű ; kerek  vállköve  (Ivámpfe)  nincsen  még 
nyolczszögre  törve. 

6.  ábra  a nyugati  homlokzat  nagy  ablaka  bélletének  alap- 
tervét adja,  mely  három  oszlopból  és  több  sekély  horonyból 
áll.  Itt  azon  bevágás  is  látható,  melybe  az  üvegtáblák  vas- 
kerete volt  beillesztve. 

Figyelmünket  első  helyen  ébreszti  azon  körülmény,  hogy 
itt  sem  pillérrel,  sem  tővel,  hanem  tiszta  oszlopokkal  van  dol- 
gunk ; ezek  választották  el  egyedül  a középhajót  a mellékesektől; 
feltűnő  továbbá,  hogy  ezen  oszlopok  nem  erősek,  átmérőjük 
nem  nagyobb  mintegy  0,67-nél,  mi  mindenesetre  elég  csekély 
az  osztályok  (travée)  4,52-nyi  hossz-mérvéhez  ; az  arány  e kettő 

A 2 £“  O 

közt  csaknem  1 a 7-hez;  mert  - ' ~ = 6,7—.  Midőn  az  antik  épí- 

0,67  67 

tészetben  ezen  arány  a legtágabb  oszlopközben,  a diastylos- bán 
csak  úgy  áll,  mint  1:5,  esetünkben  az  oszlopok  tág  állítását 
annál  bátrabbnak  tekinthetjük,  minél  súlyosabban  nyom  a bolt 
a vízirányosan  fekvő  tekernél . Azonban  másrészt  számba  kell 
vennünk  a bolt  oldalnyomásának  átvitelét  is  a külső  tárnákra. 
Igaz,  hogy  ilyeneknek  nyoma  sincsen  templomunk  északi  oldalán; 
igaz  továbbá,  hogy  ilyen  tárnak  déli  oldalán  sem  láthatók,  hol 
a melléképületek  falai  e hiányt  pótolják;  de  meg  látszik  a fő- 
kapu melletti  tárnak  hosszúságán,  hogy  itt  a külerősítést  szemben 
tartó  franczia  elv  van  követve.  A déli  mellékhajó  fenmaradt 
részén  látszik,  hogy  ez  sokkal  alacsonyabb  volt  a középsőnél ; 
mért  is  amannak  támjai  hihetőleg  a magas  bolt  oldalnyomását 
semlegesítő  íveket  küldtek  fel  a középhajóhoz. 

A franczia  módot,  mely  szerint  az  ablak  és  kapuk  béllete 
faloszlopkákból  van  összeállítva,  a topuszkoi  egyháznál  is  látjuk 
alkalmazva  234.  oldalon,  még  pedig  oly  szorosan,  hogy  az  osz- 
lopkák  közt  csak  keskeny  horonyok  jelennek  meg.  Ezen  osz- 
iopkák  másrészt  a Verneilh  által  követelt  kapitael-lombozattal 
díszlenek  234.  oldalon  ; mert  itt  a régibb,  inkább  képzeleti  ala- 
kok, helyett  három  sorban  öt  osztályú  levelet  látunk,  melyek 
a vidék  növényeiének  elég  jól  megfelelnek;  jellemző  továbbá 
az  is,  hogy  a külön  oszlopkák  kapitasljei  az  egymással  összekö- 
tött levelek  által  mintegy  folytonos  egészet  képeznek.  Végre 


említendő  még  a kapitml  váll  köveinek  köralapja  is,  minőhez 
hasonlót  gyakran  Francziaországban  találunk. 

Mivel  az  oldalfalak  tárnáit  nem  ismerjük,  a mellékhajók 
ablakai  tágasságáról  sem  szólhatunk ; azonban  a főhomlokzat 
alsó  ablakát  mégis  jó  tágasnak  mondhatjuk. 

Hogy  a szentély  kívül  egyenes,  — belül  még  régibb  módra, 
körvonallal  van  zárva ; e körülmény,  valamint  egy  eredeti 
a templommal  összekötött  toronynak  hiánya 4 azon  szigorúbb 
szabálynak  tulajdonítható,  melyet  Sz.-Bernárd  a franczia  cziszter- 
cziták  számára  alkotott  és  mely  innen  e rendnek  más  országi 
templomaira  is  elterjedt. 

Az  eddig  elmondottakból  kiderül,  hogy  a topuszkoi  templom 
egyenesen  és  kizárólag  franczia  stylü,  még  pedig  szigorú,  kora- 
csúcsíves stylü,  mit  már  Lubich  is  megismert  és  kimondott. 
Ez  egyházat  pedig  II.  András  király  által  Clairvauxból  (Clara 
vallis)  meghívott  czisztercziták  építették,  mit  a következőben  fel- 
hozandó okmányokból  bizonyíthatunk.  Lubich  is  idéz  ide  vágó 
okmányokat,  azonban  mi  övéit  és  másokat  bővebben  adjuk 
TKALCSics-nak  «Monumenta  historica  episcopatus  Zagrabicensis » 
1873-ban  Zágrábban  megjelent  könyvéből. 

A legrégibb  illető  okmány  II.  András-ő,  kelt  1205-ben; 
ez  tartalmazza  a király  adományát,  melylyel  a Clairvauxból 
meghívott  cziszterczita  barátok  topuszkoi  zárdáját  alapítja. 

„Andreas  dei  gracia  Hungarie  rex  etc.  notum  esse  volumus 
etc.  quod  terram  de  Gorsa , cum  omuibus  suis  appendiciis  eo  iure  et 
ea  libertate , qua  nobis  tempore  ducatus  nostri  seruire  tcnebatur,  cum 
omnibus  hominibus,  seruis  et  liberis  deo  et  beate  Marié  contulimus 
ad  abbatiam  construendum  de  domo  clareualensi , ordinis  cyster- 
ciensis.  — Dátum  anno  regni  nostri  primo“  (1205.) 

Ugyané  királynak  1211-ből  származó  oklevelében  ezt  ol- 
vassuk : 

„ proprie  deuocionis  uoto  quod  dudum  animo  conceperamus 
inducti , monasterium  — in  loco  qui  dicitur  Toplica , duximus 
construendum,  fratribusque  clareuallensis  domus  ordinis  cystercien- 
sis  contulimus  possidendum.  — Si  quis  uero  post  tempus  huius 


4 A templom  délnyugati  sarkán  álló  épület,  melyet  Erber  toronynak  nevez, 
alig  vehető  olyannnak  ; mert  falai  nem  erősebbek  a templom  oldalfalainál  ; de  ha  ez 
harangtorony  volt  is,  nem  lévén  rendszeresen  összekötve  a templommal,  hihetőleg 
azzal  nem  egyidejűleg  épült  fel. 

nőst  re  donacionis  que  facta  fnit  regni  nostri  anno  secundo  5 aliqiád 
de  rebus  eiusdem  monasterii  — fraudulenter  nel  uiolenter  sub- 
traxerit  districte  precipimus  ct  sub  pena  régié  indignaciones  edici- 
mus  quod  illud  cessante  contradicione  eidem  ecclesie  restauretur  — 
( Monasterio ) eam  concedimus  libertatém  qua  agriensis  et  pelisiensis 
ecclesie  ex  regali  dono  utunturT 

Más  e királynak  1213-ból  származó  okmányában: 

„ Licet  omnia  Cysterciensis  ordinis  monasteria  que  olim  bonc 
memorie  patres  nostri  reges  Hungarie  construxerunt  specialiter  dili- 
gamns  maximé  quia  ceteris  deo  firmius  inherere  et  tani  assiduis 
quam  frequenter  pro  nostris  excessibus  exorare  creduntur  monaste- 
rio tamen  de  Toplica  quod  de  proprio  nostro  fundauimus  regni 
nostri  anno  primo  ampliori  dilcccionis  prerogativa  tenemur , eo  quod 
fratres  clareuallensis  cenobii  inibi  conuocauimusu  — következik  az 
adományozott  birtok  előszámítása  és  végül.  - — - „Et  ut  hec  a no- 
bis  facta  donacio  nullis  unquam  temporibus  ualeat  aboleri  ad  pre- 
ces  venerabilis  Theobaldi  tunc  temporis  eiusdem  loci  abbatis  pre- 
sentem  paginam  sigilli  nostri  testimonio  fecimus  insigniri“. 

Más  1213.  kelt  okmány  az  itt  mondottat  csak  nem  szóról- 
szóra  ismétli,  más  ugyanazon  évről,  kelt  ezt  mondja: 

„Ex  conquescione  dilecti  abbatis  nostri  Toplice  nobis  innotuit 
quod  elemosina  nostra  quam  ei  per  priuilegium  nőst  rum  contuli- 
mus  de  die  in  diem  minuitur  quod  nobis  in  obprobrium  cedit  et 
in  ecclesie  nostre  Toplice  maximum  detrimentum  maximé  de  cas- 
trensibus  suis  quos  aliqui  de  uicinis  eius  contra  privilégium 
nostrum  detinere  presumunt  elei1  (A  bánok  tehát  oda  utasíttat- 
nak,  hogy  ezen  kihágásoknak  véget  vessenek.) 

Tkalcsics,  András  királynak  még  más  öt  1213-ban  kelt 
oklevelét  idézi,  melynek  mindegyike  a monostorra  és  annak  ha- 
talmas szomszédjai  által  tett  kárára  vonatkozik;  egyikében  a 
király  mondja,  hogy  ki  a monostort  sérti,  mintegy  szemevilágát 
sérti  : ,,qui  male  fecerit  predicte  domui  quasi  quis  tetigent  pupil- 
lám oculi  mei“. 

A topuszkoi  templom  építkezési  idejére  legfontosabb  a kö- 
vetkező 1220.  kelt  okmány: 

Ego  Martinus  dei  gracia  corbabensis 6 episcopus  notum  facio 


5 Valamennyi  többi  illető  okmányokban  áll  «anno  regni  nostri  primo». 

6 A korbabiai  püspökség  1461-ben  a zenggibe  beolvadt. 


tani  presentibns  quani  futuris:  quod  cum  cousecrarem  ecclesiam 
S.  Stefani  in  Vernice  recognitum  est  in  presencia  mea  de  homim- 
bus  abbatis  Toplice  qni  eandem  ecclesiam  per  concessionem  cius  con- 
struxerunt  quod  predictus  abbas  et  monachi  Toplice  hab  ént  eandem 
iurisdictioneni  in  predicta  ecclesia  S.  Stefani  in  / ’crnicc  quam  dé- 
liét habere  dominus  uel patronus  in  ecclesia  fundata  in  torra  sua. 
Et  quod  occasione  prefate  ccclcsie  S.  Stefani  nullum  fiet  preiudicium 
ecclesie  Toplice  in  postefum)  de  tora  uel  de  redditibus  suis  nequc 
per  sacerdotcm  eiusdem  ecclesie  neque  per  aliquam  aliam  personam 
séd  terra  et  elemosina  domini  regis  ecclesie  de  Toplice  lábéra  ma- 
nebit  in  eternum.  Et  ne  hoc  qualibet  temeritate  uel  alicuius  frau- 
dulencia  de  cetero  ualeat  perturbari  presentem  paginam  sigillo 
nostro  fecimus  communiri.  Adum  anno  gracie  MCCXX. 

Ez  okiratból  kiderül,  hogy  a vernicei  egyház  a topusz- 
koinak  leánya  volt  és,  hogy  mivel  az  előbbi  az  utóbbinak  em- 
berei által  1220-ban  a beszentelésig  készíttetett  el,  az  anya- 
egyháznak felépítése  a leányáét  minden  esetre  több  évekkel 
megelőzte  ; miért  is  Lubich  a topuszkoit  1206.  és  1211.  közzé 
teszi,  mihez  ezen  kérdést  csatoljuk:  vájjon  az  1213-ból  szár- 
mazó okmányok  feltűnően  nagy  halmaza  miatt  az  építkezési  leg- 
nagyobb serénykedés  nem  inkább  ezen  évre  teendő-e  ? Legyen 
ez  bárhogy,  biztosnak  mégis  vehetjük,  hogy  a topliczai 
templomnak  felépítése  legalább  egész  évtizeddel 
régibb  a legrégibb  német  cséicsíves  egyházénál, 
melynek  az  1227-ben  felépült  t r i e r i boldogasszo- 
nyét (Liebfrauenkirche  z u Trier)  tartják  és  mely 
a R h e i m s melletti  b r a i n i már  a XII-  i k században 
átmeneti  stylben  épített  leánya. 

A felhozott  okmányokban  Topuszko  mindenütt  Topliczá- 
nak  van  nevezve,  mi  meleg  gyógyfürdőjére  vonatkozik,  honnan 
a cseh  város  Teplicz  neve  is  származott. 

I opuszko  a régi  római  Ad  fines  nevű  helyiségen  áll  és  a 
hajdani  első  báni  ezred  területén,  délkeletre  Glinától,  fekszik. 
I opuszko  vidékén  több  római  emlékkő  került  napfényre,  mely- 
nek feliratait  Lubich  idézett  czikkében  magyarázza;  azonban 
feladatunkat  csakis  a kora  csúcsíves  stylü  templom  tárgyalására 
szorítottuk.  Romunk  a fürdő  kertjében  áll  (im  « Plantage-Gar- 
ten»),  melynek  alkatát  nem  akarták  elrontani  s így  az  ásatás 

csak  a rom  déli  oldalán  történt ; és  itt  is  a monostori  épületek, 
a «clausura»,  csekély  tekintetbe  vételével. 

Lubich,  Sieger  7 után  említi,  hogy  a franczia  kormány  az 
apátságot  szétbontatta  és  anyagával  több  katonai  épületet  emel- 
tetett. 1818-ban  I.  Ferencz  király,  utazása  alkalmával  a 
még  fennálló  nyugoti  homlokzat  fenntartását  megparancsolta. 
Idézi  továbbá  Lubich  , Kunits  könyvéből,  s hogy  munkája 
megjelenésekor  Glinában  még  éltek  emberek,  kik  a tem- 
plomot még  épségében  is  látták  miképen  a pompás  csúcs- 
íves boltozat  az  eső  és  szelek  káros  hatásának  volt  kitéve,  végre 
látták,  miképen  maga  a templom  is  lebontatott  és  építészi 
anyagai  más  épületek  emelésére  használtattak  fel.  Utóbb  gróf 
Gyulay  Ignácz,  bán,  parancsára  és  az  első  báni-ezred  ezrede- 
sének Nestor  János  erélyes  közbejövetele  által  a templom 
nyugoti  homlokzata  meg  lett  mentve. 

Az  idézett  okmányok  egyikében  említve  van,  hogy  a király 
a topuszkoi  apátságnak  ugyanazon  szabadalmat  adományozza, 
melylyel  az  egri  és  pilisi  apátságok  bírnak.  Későbbi  okmányok 
a magyarországi  cziszterczita-rend  három  főapátságát  említik: 
a zirczit,  pilisit  és  pásztóit,  ezeknek  régi  épületeiből  az  új 
zirczi  templom  mellett  emlékül  még  csak  egy  díszes  tő  áll, 
mely  az  átmeneti  styl  teremtménye,  holott  a topuszkoi  rom  már 
is  a kifejlett,  kora  csúcsíves  stylt  mutatja.  A cziszterczita  ren- 
det III.  Béla,  Imre  és  II.  András  királyok  honosították  meg 
nálunk,  még  pedig  többnyire  Francziaországból  meghívott  szer- 
zetesek által.  Innen  van,  hogy  a legrégibb  fennmaradt  czisz- 
terczita épületek  a franczia  építési  stylt  követik,  és  hogy  mivel 
az  apátfalvi  templom  (Borsodmegyében)  már  állott,  midőn  a 
topuszkoinak  épitéséhez  fogtak,  ez  valamint  a zirczi  egyház  is 
még  az  átmeneti  stylben  van  építve,  és  alkalmasint  ilyenben 
épült  fel  a pilisi  is. 

Az  egyik  okmányban  említett  egri  apátsághoz  a fennálló 
apátfalvi  templom  tartozik;  ezt  és  az  apátságot  «Abbatia  de 
Bél,  triumfontium » tárgyalta  Ipolyi  «A  kúnok  bél-háromkúti 
máskép  apátfalvi  apátsága  és  XIII.  századi  egyházának  leírásán 

7 L.  Fr.  Dr.  SlEGER  «Die  Heilquellen  von  Topusko  in  Croatien  1845.11 

8 L.  (iHistorisch-topographische  Eeschreibung  des  Mineralbades  Topusko 
Carlstadt  i82g.» 

czím  alatt  az  « Archaeologiai  Közlemények » VI.  (1866.  évfolyam) 
kötetében,  mely  leíráshoz  én  a templom  arányainak  taglalását 
csatoltam.  Ipolyi  az  épületet  II.  Kilit,  egri  püspök  (Schmidt 
«Episcopi  Agriensis»  szerint  1225-től  1242-ig)  alapításának 

mondja.  E szerint  a topuszkoi  ennél  régibb  volna,  holott  az 
ezt  illető  okmányok  az  apátfalvit,  mint  régibbet  említik  és  más- 
részt is  egész  megjelenése  ódonszerübb  tekintettel  bír. 

Az  apátfalvi  is  követi,  mint  a topuszkoi,  a czisztercziták 
szigorúbb  szabályát  abban,  hogy  szentélye  egyszerű  egyenes  vo- 
nallal van  zárva,  nem  körözik,  egy  belső  szentélyt  sugárzó  ká- 
polnák, mint  akkor  Erancziaországban  nagyobb  templomoknál  szo- 
kásos volt,  és  nincsen  semmi  tornya,  minőt  a benczések  iker- 
torony alakban  szoktak  alkalmazni.  Az  egyszerűség  a templom 
csekély  hosszában  is  mutatkozik,  épen  úgy  csekély  magasságá- 
ban is;  végre  a templom  pillérei  is  igen  egyszerűek,  midőn 
ezek  alakja  a négy  sarkán  levágott  négy  eg.  Vállívei  és 
hevederei  tompa  csúcsívesek,  mig  ablakai  mindenütt  még  kör- 
ívvel zárvák  ; a templom  nyugati  és  keleti  homlokán  és  át- 
hajója  szárnyán  rózsa  ablak  töri  át  a falat.  A templom  csekély 
díszét  képezik  a nyugoti  kapuzat,  a kapitaelek  és  gyámkövek; 
az  utóbbiak  lombozata  és  profilje  világosan  franczia  mintákra 
utal.  Különösen  díszes  a kapu  félkör  mezejét  bekerítő  lombo- 
zat, míg  magában  a mezőben  sem  domborműnek  sem  festés- 
nek nyoma  nem  vehető  észre.  Mint  nagy  ritkaság  honunkban, 
említendő  a kapuzat  több-színüsége  (polychromiája),  melyet  kü- 
lön színű  kőnemek  rendszeres  alkalmazása  eszközöl. 

Ámbár  valószínűleg  későbbi  eredetű,  mégis  mint  az  ugyanis 
franczia  iskolából  származókét  templom  itt  idézendő:  mindkettő 
soproni,  mindkettőt  leírtam  « Magyarország  csúcsíves  stylű 
műemlékei))  czímü  1880-ban  a vallás-  és  közoktatási  miniszter 
rendeletére  közzé  tett  könyvemben  ; különben  Sz.  Mihály  tem- 
plomának leírása  megjelent  a bécsi  « Mittheilungen  dér  k.  k. 
Central-Commission » I.  kötetében  (1856.  évf.)  és  a benezése- 
kének  leírása  ugyanazon  folyóirat  VIII.  (1863.  évfolyam)  kö- 
tetében. 

Sz.  Mihály  templomának  csak  hosszhajója  és  a toronynak 
alsó  része  még  az  első  építkezésből  származik,  míg  a tökélet- 
len kereszthajó,  az  egész  szentély  és  a sekrestye  későbbi  ere- 
detűek. A két  mellékhajó  mindegyike  valamivel  szélesebb  a 

főhajó  fél  szélességénél ; mindhárma  fölött  egyszerű  keresztbolt 
emelkedik,  de  ezek  nem  veszik  kezdeteket  közvetlen  az  oszlopok 
fölött,  hanem  nyugosznak  külön  kis  oszlopkákon ; melyek  ma- 
gok és  a főoszlopok  vállkövei  közt  nevezetes  hézagot  hagynak. 
A válívek  (Scheidebogen)  tompa  csúcsívesek ; az  oszlopok  és 
oszlopkák  nem  bírnak  valóságos  kapitaelekkel,  hanem  csak  sok- 
tagú vállkövekkel  (Kámpfer).  A középhajó  nem  emelkedik  kellő- 
leg a mellékesek  fölött  s igy  nincsenek  abban  magas  ablakok, 
a templomot  tehát  csak  a mellékhajó  ablakai  világítják,  ezek 
két  osztályúak : keskenyek  és  csúcsívben  zárvák,  csúcsívökben 
két  háromlevelű  lóher  és  ezek  fölött  négyszirmú  rózsa  látható, 
mi  még  a szigorú  stylre  mutat.  Ép  oly  szigorú  alkotású  a déli 
hajó  nyugati  kapuzata  is;  bélletét  minden  oldalán  három  fal- 
oszlop és  sekély  és  keskeny  horony  képezi.  A béllet  tagozata 
az  öreg  ívben  (archivolte)  ismétlődik,  mely  alatt  a levétel  a 
keresztről  volt  festve.  A fal-oszlopkák  lábaikban  és  kapitaeleik- 
ben  a franczia  iskolát  követik.  A megfordított  attizáló  láb- 
alakú koronapárkányzat  alatt  még  régibb  módú  félköríves  friest 
látunk,  melynek  szárai  is  félkörrel  végződnek.  A tárnak  tömö- 
rek, két  osztályúak  és  a koronapárkányzat  alatt  szöglet-csúcs- 
ban záródnak.  A franczia  módot  főképen  a hajók  oszlopai  jel- 
lemzik. 

Ámbár  kisebb,  mégis  díszesebb  az  előbbinél  a benezések 
temploma.  Ez  eredetileg  a ferenczieké  volt,  hanem  újabban 
a soproni  gymnásiumot  ellátó  benezések  birtokába  jutott;  ez 
áll  háromhajós  csaknem  négyeges  hosszhajóból,  nagy  szentély- 
ből és  egy  aránylag  igen  magas  oldaltoronyból.  A főhajót  a két 
mellékívtől  minden  oldalán  két-két  erős  oszlop  különíti  el ; a 
hosszhajó  tehát  csak  három  hosszosztályú.  Az  oszlopoknak 
nincsen  lába  és  kapitael  helyett  itt  csak  egyes  egymástól  elkü- 
lönített gyámkövek  ■ fordulnak  elő  a nyolez  gerinezosztály  alatt, 
hanem  ezen  gyámkövek  csinos  stylizált  lombozatot  hordanak. 
A későbbi  időben  újított  vállívek  az  egyenoldalú  fölött  szerkesz- 
tett csúcsosabb  íveket  képeznek,  úgy  szintén  a hasonlólag  ké- 
sőbbi boltívek  is.  A tágas  szentély  falaiból  féloszlopok  szöknek 
ki,  melyek  a vállkövek  fölött  egyszerű  keresztboltot  hordanak. 
A kapitaeleket  csinos,  a franczia  iskola  értelmében  stylizált  lom- 
bozat díszíti.  Az  ablakok  ugyanis  a franczia  befolyást  árulják 
el ; midőn  a belső  faloszlopok  és  külső  tárnak  közti  tért  egészen 

elfoglalják  ; választékaiknak  (Pfosten)  van  ugyan  lábuk,  de  nin- 
csen kapitadük,  a csúcsív  alján  lóheríveket  képeznek,  melyek 
fölött,  a csúcsban,  egyszerű  három  lóher  jelenik  meg;  mi  egészen 
a kora  szigorú  stylt  jellemzi.  A támrendszer,  főleg  a szentélyen 
tökéletesen  ki  van  fejlesztve. 

Sem  a Sz.  Mihály-,  sem  a benczések  templomának  építési 
korát  nem  ismerjük,  egyikének  sincsen  altemploma. 


¥ 


Építészeti  arányok. 

Mint  jártak  el  a régiek  építészeti  arányainak  meghatározá- 
sában, előadtam  a ((Fehérvári  ásatások  eredménye » (Pesten, 
1864-ben)  czímű  és  a ((Magyarország  csúcsíves  stylü  műemlékei)) 
czímű  Budapesten,  1880-ban  megjelent  két  könyvemben;  e mun- 
káimban van  előadva  az  alább  használt  betűk  eredete,  értéke 
és  jelentősége. 

Az  egység,  melyet  IV-val  (unitas ) jegyzek,  az  alapterv  (1.  232. 
old.)  középhajójában  és  a hosszszentély  hosszában  g,6o  meterre 
van  adva:  a templom  egész  szélessége  űrben  (im  Lichten)  20-oo 
meterre  van  feljegyezve,  melyről,  a két  mellékhajó  számára  két- 
szer le  kell  vonnunk  5,20;  maradt  tehát  9,60  m. 

A templom  előtt  találunk  följegyezve:  a kapuzat  két  olda- 
lán álló  tám-pár  közt  8,40;  egy-egy  támnak  fél  szélessége 
számára  0,70;  mi  egészben  9,80  tehát  0,20-al  többet  tesz  mint 
a templom  belsejének  9,60-nyi  egysége.  E különbség  csak  is 
kiviteli  hibának  tulajdonítható ; mert  a templom  oszlopai  ten- 
gelyének elvileg  ugyanazonosnak  kell  lenni  a tárnak  tenge- 
lyével ; mert  ez  amannak  egyenes  folytatása. 

A metert  40,630  régi  római  hüvelykre  véve  g.6o  meter 
teend  32'^  régi  római  lábat.  A középkor  építészei  a régi  római 
lábat  mértékként  használták. 

MÉRVE : 


A TEMPLOM  HOSSZMÉRETEI 

ELVI  MÉRET: 


Az  apsisnak  falvastagsága 
A hosszszentély  kezdetéig 
12,20  — 9,60 
\ hosszszentély  hossza 

12,20  — 2,60  = 
A diadalív  szélessége 


3-50 

2.60 

9.60 


38,30  — 36,60=:  1,70 
A hosszhajó  űrben  (Lich- 

tenlánge  38,30  — 1,70  = 36,60 
A nyugati  falnak  szélessége  1,80 
A fámnak  kiszökése  __ . ...  2,00 


57,80 


Az  apsis  falvastagsága  2J)  = 
A hosszszentély  kezde- 
téig =3 

Hosszszentély  - H’  3= 

A diadalív  falvastagsága  I Ív  1 
A z első  osztályig  ..  4©  = 

Hét  osztály  á = 4,52 

tehát  4,52  x 7 = 

A nyugati  falig- (i,i8)3f  33 

A nyugati  fal  vastagsága  4Í  = 
A fámnak  ki  szökése  |U’  = 
A templom  egész  hossza 


3.53 

2,56 

9,60 

1,71 

3.84 

3L64 

1,17 

1,80 


1,98 

57,83  méter. 


A TEMPLOM  EGÉSZ  HOSSZA  : 

9,60  m.  vagyis  az  egység  14’,  hatszor  véve  ad  57,60  métert  ; a különbség  tehát 
csak  0,20-nyi  és  ezt  is  kisebbíthették  volna,  ha  a szentély  túlvastag  3,50-nyi  falat 
nem  2^-re,  hanem  csak  A-ra  = 3,24-ra  veszik. 

A mellékhajó  szélessége  adva  van:  4,00  4-  1.20  = 5,20  ehez  legközelebb  áll  a 
soiozatnak  2^-je  = 5.29. 

A mellékhajónak  hossza  adva  41,50-re  4]  egj'ség  ad  41,60-at. 


A NYUGATI  HOMLOKZAT  MAGASSÁGA  : 

7,85  — 0,85  -f  0,20  = 7,20 
4>°i 
3./i 
2,30 
1,70 
1,20 

2,10  H’  = 9,60 
Kiegészítés  a csúcsig  0,95  ÍB’  = 13,57 

összesen  23,17  23,17  méter. 

A középhajó  oszlopának  átmérője,  mennyire  a kis  mérvű  rajzon  mérhető  0,65 
egész  0, 70-ig,  más  hasonló  példák  értelmében  4J  — 0,67-re  tehető  ; egyik  osztály 
hossza  tesz  = 4,52,  e szerint  az  oszlop  átmérőjét  az  osztály  (travée)  hosszában 

találjuk  ÉlÁ"  = 6 > . tehát  csak  nem  hétszer. 

0,67  67 

Van  kétféle  falvastagságunk,  — nem  számítva  az  apsis  túlságos  falvastagsá- 
gát, — úgymint  a nyugati  homlokfal  1,80-nyi  = 44=  1,80  és  a hosszhajó-fal  1,40-nyi 
= ’ = 1,40-nyi  vastagsága. 

A tám  hossza,  a kiszökéshez  véve  a fal  vastagságát  is,  2,00  4-  1,80  = 3,80, 
vagyis  4©  = 3,84. 

A nagy  ablak  egyenes  magassága  adva  van  4,01,  ehez  legközelebb  áll  a soro- 
zat IV-ja  3=  3,97.  A kisebb  ablak  egyenes  magassága  adva  van  1,70-re  ; ennek  meg- 
felel £lt'i  =3  1,71. 

Ha  már  most  a franczia  iskolából  származó  négy  tcm- 

ny 

plomunk  fő  mérveit  egymással  hasonlítjuk,  ezeket  fogjuk  találni  : 

A benezések  soproni  templomának  hossza,  betudva  a szentélyzárás  falvastagságát  4 H' 
az  apátfalvai  keleti  fallal  és  támkiszökéssel  ...  ...  . ...  ...  ...  4a  M’ 

a topuszkói  templomé  ...  ...  ...  ...  ...  ...  ...  ...  ...  ...  ...  ...  6 H’ 

a soproni  sz.  Mihál)7  egyházának  eredeti  hossza  nem  tudatik. 


A hosszhajó  szélességi  arányában  e három-hajós  templo- 
mok egymáshoz  igen  hasonlók  ; mert  egy-egy  mellékhajó  szé- 
lességének alapmértéke  többnyire  a középhajónak  fele,  minőtől 
csak  keveset  távozik  akár  nagyobb,  akár  kisebb  szélességével. 


A magasságok  az  elméleti  sorozat  számaiban  kifejezve: 

Apátfalván  a csúcs  4 ? .=  0,425,  a talptól  a fedélig  ty’  = 1,732  ...  egészben  2,157 

Topliczán  3’  + 11’  (W  = 1,414  11’  = 1,000)  ...  ...  ...  ...  ...  « 2,414 

Sz.  Mihály  templomé  ; a csúcs  4 Ö5  = 0,601  -f  2 K’  = 2,000  _ . ...  « 2,601 

A benezések  templomáé  3 /2  H’  = 1,500  -(-  2 1’  = 2,000  ...  ...  « 3,5°° 


A pillérek  vagy  oszlopok  átmérőjének  aránya  az  osztály 
hosszához : 

Apátfalván  a pillér-átmérő  az  osztály  hosszához,  mint  1 : 4 
A benezések  templomának  az  oszlop-átmérője  « 1:6 

Topliczán  ...  ...  ...  ...  ...  ...  ...  csaknem  1 : 7 

Sz.  Mihály  templ.  ...  ...  ...  ...  ....  « 1 : 8-hoz. 

E szerint  sz.  Mihály  temploma  Sopronyban  a legbátrabb 
épület,  az  apátfalvi  a legnehézkesebb,  középen  állnak  a topli- 
czai  és  a benezések  temploma. 


I ' izsgálatunk  befejezéséül  kimondhatjuk,  hogy  a franczia  csúcs- 
íves stylben  clairvauxi  szerzetesek  által  tervezett  cziszterczita  tem- 
plom legalább  egész  évtizeddel  régibb  a legrégibb  német  csúcsíves 
templomnál ; miből  világos,  hogy  a csúcsíves  stylnek  bölcsőjét  nem 
lehet  Németországban  keresni. 


Henszlmann  Imre. 

I3AK0CS  TAMÁS  SÍRKÁPOLNÁJA  ESZTERGOMBAN. 

A renaissance  kornak  reánk  maradott  műemlékei  közül 
hazánkban  fontosságát  és  épségét  illetőleg,  kétségkívül  legneve- 
zetesebb az  a kápolna,  mely  ma  az  esztergomi  székesegyház  déli 
hosszhajójába  nyílik. 

A kápolna  elkészítésének  esztendejét,  építtetöjét  s rendel- 
tetését tudatja  velünk  az  érczfölírás,  mely  belsejében  csillog. 
Az  emlék  figyelmes  megvizsgálásakor  azonban  számos  kérdést 
vethetünk  föl,  melyre  a szembeötlő  betűk  adósak  maradnak  a 
felelettel:  vájjon  eredeti  alakjában  szemléljük-e?  mennyit  egé- 
szítettek ki  rajta  a jelen  században?  minő  volt  eredeti  alakja? 
mi  fajta  ízlés  szülte  ? melyik  művész  alkotta  ? 

Az  olasz  művészettörténet  ősapja,  Vásári,  e kápolnáról 
megemlékezik  ugyan,  de  nem  építőjéről  szól,  hanem  az  oltár 
faragójáról:  Andrea.  Ferrucci  da  Fiesole-rö\ : ((Készített  egy  már- 
vány kutat,  melyet  a magyar  királynak  küldött  s mely  nagy 
becsületére  vált.  Az  ő kezeiből  került  ki  egy  márvány  síremlék 
is,  mely  szintén  magyarországi  városba  , Esztergomba  kül- 
detett. Ezen  a boldogságos  Szűz  vala  igen  szépen  kidől- 

gozva  más  alakokkal  együtt.  E sírba  helyezték  el  utóbb  az 
esztergomi  bíbornok  hamvait.))1  Ezen  idézetben  a szerző  sírt, 
nem  pedig  oltárt  említ.  Dankó  József  kanonok  úr  érdeme,  hogy 
ezt,  mit  hazai  tudósaink  elébb  nem  vettek  tekintetbe,  a kápol- 
nában még  fennálló  fehér  márványra  vonatkoztatta,2  s hogy  az 
oltárral  összeköttetésbe  hozta  Bakocs  érsek  pecsétjét,3  melyet 
az  i.  számú  rajzban  közlünk  a nemzeti  muzeum  régiségtárá- 
ban őrzött  vörösviasz  lenyomat  után. 

Dankó  föltevését  igazolja  és  bizonyossá  teszi  egy  adat, 
melyet  Fraknói  Vilmos  kanonok  úrnak  köszönünk:  Bakocs  egy 
levelében,  melyet  a parmai  levéltárban  őriznek,  fölkéri  Mazzuoli 
orvost,  hogy  a számára  Firenzében  készített  fehér  márvány- 
oltárt hozza  magával  Magyarországra. 

A fehér  márvány  asztal  jelenleg  egy  vörös  márvány  oltár- 
asztal fölött  emelkedik,  melynek  előlapján  goticus  minusculák- 
kal : í h fi-et  látunk  kivésve.  Valószínű,  hogy  ez  eredetileg  nem 
tartozott  a kápolnába.  A fehér  oltárlapon  domború  gyümölcs- 
füzérekkel díszített  talapzatról  négy  pillér  emelkedik.  Köztük 
három  fülkét  látunk,  melyeknek  középsője  a másik  kettőnél 
magasabb.  A fülkékben  napjainkban  készült  alakok  állanak 
jelenleg;  a régiek  kivesztek  belőlük,  talán  a török  foglalás  idején. 
A középső  fülke  jobboldali  pillérén  a térdelő  bíbornokot  látjuk 
domboruan  kifaragva. 

A két  alacsonyabb  fülke  fölött  maradt  tért  megtölti  a négy 
Evangélistának  dombormüvezetü  fél-alakja.  E fölött  szépen 
tagozott  főpárkány  húzódik  végig.  Rajta  domborműves  tábla 
nyugszik  az  Angyali  Üdvözlettel,  melyet  jobbról-balról  bőség- 
szaruk s ezekből  kinövő  sphynx-alakok,  fölül  pedig  — díszíté- 
sek közt  középütt  — angyalfej  kerítenek  be.  A főpárkány  két 
végén  égő  szövétneket  tartó  geniusok  térdelnek.  Az  emlék  ezen 
felső  része  az,  mely  teljes  frisseségben  maradt  reánk  s ebből 


1 Vásári  : «Le  vite  de’  pia  eccellenti  pittori,  scultori  ed  architettori.  Firenze 
Sansoni  MDCCCLXXIX.  Tóm.  IV.  p.  479.  «Fece  anco  una  fonté  di  marrao  che  fu 
mandata  al  re  di  Ungheria  la  quale  li  acquistö  grande  onore.  Fu  di  sua  manó  ancora 
una  sepoltura  di  marmo,  che  fu  mandata  similmente  in  Strigonia,  cittá  d’ Ungheria; 
nella  quale  éra  una  Nostra  Donna  molto  ben  condotta,  con  altre  figure  : nella  quale 
sepoltura  fu  poi  riposto  il  corpo  dél  cardinale  di  Strigonia. » 

2 Josephus  Dankó  : De  ortu  progressuque  Capellae  Bakácsianae  eommentario- 
lum.  Strigonii  1875.  p.  11. 

3 U.  o.  p.  12. 


248 


P.AKOCS  BÍBORNOIC  PECSÉTJE. 


Ítélhetjük  meg,  hogy  nemcsak  alkotásában,  de  egyszersmind 
kivitelében  is  a renaissancekor  szép  termékeihez  tartozik. 

Mi  állott  egykor  a fülkékben  ? — A pecséten  ábrázolt 
emléken  középütt  szent  Adalbertét,  jobb  oldalán  szent  János 
Evangélistát,  bal  oldalán  szent  István  királyt  látjuk  (1.  1.  sz. 
rajz).  A kápolnát  azonban  a boldogságos  Szűz  tiszteletére  emel- 
ték ; Vásári  pedig  Mária  alakját  nevezi  meg;  végre  Ursinus  Ve- 
lius,  ki  1527-ben  látta  eredeti  állapotjában  a kápolnát,  női 
szentek  szobrairól  szól.1  Ha  e tanúságokat  összevetjük,  úgy 
talán  jogosítva  érezhetjük  magunkat,  ha  a pecsétet  nem  fogad- 
juk el  mérvadóul  s azt  véljük,  hogy  az  emlék  főhelyén  a szent 


4 Casparis  Ursini  Velii  de  Bello  Pannonico  libri  decem.  Ed.  Kollár.  Vindobonse 
MDCCLXII.  p.  10.  «ara  ipsa  sustinet  deas  trés  ex  marmore  Lucensi.» 


Szűz  szobra  állott.  Vásári  ugyan  nem  egészen  találóan  fejezi  ki 
magát  a mű  rendeltetéséről,  mikor  síremléknek  mondja,  de  még 
sem  nagyot  hibázik,  mivel  a bíbornokot  csakugyan  alája  temet- 
ték, a szemtanú  hitelességét  pedig  a kápolna  felajánlása  a Szűz- 
nek megerősíti.  A pecséten  ábrázoltaknak  döntő  volta  ellen 
vall  még  az  is,  hogy  a főpárkány  fölött  nem  az  angyali  üdvöz- 
letét látjuk,  miként  Esztergomban,  hanem  a Madonnát  gyer- 
mekével, a fülkék  magassága  pedig  egyforma  s hiányzanak  az 
Evangélisták  íélalakjai. 


Míg  az  oltár  készítője  felől  a felsorolt  adatok  minden  kétsé- 
get szétoszlatnak,  addig  a kápolna  építőmesteréről  nem  nyújtanak 
semmi  fölvilágosítást.  Teljesen  a mű  compositiójára  sa  részletek 
stylistikus  vonásaira  vagyunk  tehát  utalva,  ha  csak  némi  való- 
színűséggel is  akarjuk  a mestert  vagy  az  iskolát  meghatározni, 
mefynek  e szép  alkotást  köszönhetjük. 

A kápolna,  a renaissanceban  gyakorta  alkalmazott  központi 
épület  alaprajzával  bír  (1.  251.  oldal).  A négyszögletes,  kupola- 
fedte központi  rész  sarkaiban  két-két  kanellirozott  korinthusi 
pillér  áll.  Ezeken  nyugszik  a főpárkány.  Pendentifek  emelked- 
nek róla,  melyek  a kupola  súlyát  hordozzák.  A pendentifek 
közeit  minden  oldalon  félkörív  tölti  ki  s ezekben  három 
oldalt  kerek  ablakot  veszünk  észre.  A főpárkány  is  csak  három 
oldalon  húzódik  végig;  friesén  pedig  bronzbetűkkel  a követ- 
kező fölirás  van  kirakva  : 

THOMAS  • BAKOCZ  • DE  ■ ERDEVD  ■ CARDINALIS  • 
STRIGON1EN  • ALME  ■ DEI  • GENITRICI  • MÁRIÁÉ  • 
VIRGINI  • EXTRVXIT  • ANNO  • MCCCCCVII. 

A pendentifekben  egy-egy  czímert  látunk : kétszer  Bakocsét, 
egyszer  II.  Ulászló  királyét,  egyszer  Szakmáry  György  pécsi 
püspök  s magyar  kanczellárét. 

A nagy  pillérek  között  nyílnak  a kereszt  karjai.  Homlok- 
zatuk három  oldalt  egyforma ; ugyanolyan  talapzaton,  mint  a 
nagy  pilléreké,  támaszok  emelkednek  egyszerű  befejező  taggal 
koronázva.  Félkörív  sima  zárkövei  kapcsolja  össze  őket.  Az  ív, 
a pillér  és  az  architrav  közt  támadó  háromszögök  dombormű- 
vekkel  diszítvék.  A kereszthajók  boltozata  cassetteirozva  van. 

A negyedik  oldal  eltér  alkotásában  a többi  háromtól.  Itt 
ugyanis,  a támaszok  a nagy  pillérek  magasságáig  érnek  fel,  az 
architrav  nem  nyúlik  keresztül,  hanem  visszaszökve,  a támaszok 
befejező  tagját  képezi.  Fölötte  emelkedik  egy  félkör  ív  s ennél- 
fogva ezen  kar  nyílása  tetemesen  magasabb  a többi  hároménál. 
Benne  vannak  elhelyezve  jelenleg  a márvány  székek,  melyek 
fölött  nagy  ablak  nyílik  — csupasz  volta  elárulja,  hogy  nem 
tartozik  az  eredeti  tervbe  (1.  252.  oldal). 

A mostan  nyugatra  fekvő  karban  három  lépcső  vezet  az 
oltárhoz.  Szemközt  a leghosszabb  kart  látjuk  (1.  253.  oldal)  ; 
végében  két  ajtó  van,  — az  egyik  vak,  márványból  készült,  a 
másik  fából;  ez  a sekrestyébe  nyílik.  Köztük  kiterjesztett  szár- 
nyú angyalfővel  díszes  consoleon  a chorus  ablaka  nyugszik. 
Magába  a chorusba  a sekrestyéből  jutunk. 

Az  egyik  karnak  eltéréseit  a többiektől  nem  magyarázhat- 
juk meg  a kápolna  mostani  megjelenéséből,  kivált  ha  tekintetbe 
veszszük,  hogy  a nagy  ablak  újabb  eredetű. 

1824-ben  az  esztergomi  várdombon  tett  földmunkálatok 
alkalmával  a kápolna  egykori  helyén  föl  lelték  vörös  márvány 
alapkövét ; rajta  a következő  fölirás ; 

THOMAS  • BAKOCZDE  • ERDEVD  • 

CARD1NALIS  • STRIGONIENSIS  • 

D1CAVIT  • MDVI 5, 

mely  az  építés  megkezdésének  idejét  pontosan  meghatározza ; 
az  építés  tehát  egy  évet  igényelt : a főpárkány  érez  fölirata  mondja, 
hogy  1507-ben  készen  állott.  1527-ben  Ursinus  Velius  még 
sértetlenül  látta  s következőképen  írja  le  : «A  magas  sziklára  épí- 
tett fellegvár  s a fallal  körűlabroncsolt  domb  kitűnő  erődítéseken 
és  épületeken  kívül  szent  Adalbertnek  pompás  és  tágas  egy- 
házával díszes.  Csodáljad  azt  a fenséges  templomot,  melyben 

s Lásd  I.  N.  Máthes  : Veteris  arcis  Strigoniensis  etc.  deseriptio.  Strigonii 

MDCCCXVII.  p.  60. 

BAKOCSKÁPOLNA  ALAPRAJZA. 


BAKOCSKÁPOLNA  NYUGAT-KELETI  ÁTMETSZETE. 

A BAKOCSKÁPOLNA  ÉSZAK-DELI  ÁTMETSZETE. 

a nagy  Tamás  bíbornok,  esztergomi  érsek,  költségén  porphyr- 
szerü  kőfalaival  szembetűnő  kápolna  épült  ; az  oltáron  magán 
három  nőszent  áll  lunii  márványból,  bizonyára  olasz  művészek 
munkája.  Legfelső  mennyezete  gyönyörű,  dombormű  vekkel  ékes, 
aranyozott  domborművekkel  van  bevonva,  kívül  pedig  a kagyló 
alakjára  épített  tetőt  ezüstözött  cserepek  bontják. » 6 Tudjuk,  hogy 

6 Id.  h.  p.  io.  «Arx  editae  imposita  rupi,  et  totus  ille  collis  muro  circumdatus, 
praeter  caetera  tűm  munimenta  egregia,  tűm  aedificia,  magnitica  et  ampla  aede 
sacra  Divo  Adalberto  perinsignis  est.  Augustum  id  revera  templum  in  quo  sacellum 
conditum  est  sumptis  ingenti  Thomae  Cardinalis  antistitis  Strigoniensis  illustre  parie- 
tibus  ex  porphyrietico  lapide  ; ara  ipsa  sustinet  deas  trés  ex  marmore  Lu(c)nensi  ; opus 
aritificibűs  Italis  haud  dubie  elaboratum  Ejus  summa  laquearia  laminis  inauratis  cum 


1683-ban,  mikor  Esztergomot  a töröktől  visszafoglalták,  szent 
Adalbert  egyházából,  melyhez  a kápolna  tartozott,  már  csak 
romok  állottak.  A kápolna  maga  ellenben,  kupolája  kivételével, 
épségben  maradott,  mert  ezt  tatarozták  ki  annyira  a mennyire 
az  isteni  tisztelet  megtartása  végett.  Az  oltár  ekkor  még  eredeti 
helyén  állott ; tőle  balra  a márvány  ülőhelyek,  szemközt  a sek- 
restyébe vezető  kar  nyugat  felé  terjedt  el.  A negyedik  oldal 
egykor  Adalbert  egyházába  nyílott,  most  azonban  a szabad  ég 
nézett  be  rajta.  A helyreállításkor  ezt  elcsukták,  az  új  falban 
ablakot  s ajtót  hagytak,  mely  elé  nyolczszögletü  fedett  előcsar- 
nokot helyeztek.  Egy  kis  domború  mintán,  melyet  a jelen  szá- 
zad elején  Mathes  készített  s most  a székesegyházban  őriznek  — 
látjuk  a kápolna  vörös  márvány  homlokzatát,  mely  egykor  a 
szent  Adalbert  egyház  belsejében  díszlett  (1.  2.  sz.  rajzot). 

Ugyanezen  mintán  észlelhetjük,  mit  Mathes  könyvében 
még  pontosabban  elmond  : 7 hogy  miképen  volt  a kápolna  ere- 
detileg világítva.  Az  oltár  és  az  ülőhelyek  fölött  levő  pendentif- 
közökben  egy-egy  kerek  ablak  nyílott.  A karzat-,  illetőleg 
sekrestye-oldalon,  levő  kerek  ablak  a pendentif-közben  régente, 
úgy  miként  napjainkban  is  vak  volt.  Az  ülőhelyek  fölött  végre, 
nem  csak  a pendentif-közben  látunk  kerek  ablakot,  de  alatta  is 
egy  másodikat. 

Ezen  tényekből  nyilvánvalóvá  lesz,  hogy  a magasabb  nyílás 
képezte  a bemenetet  Szent  Adalbert  egyházából,  mivel  a négy 
oldal  közül  háromnak  volt  kerek  ablaka  a pendentif-közben,  s 
ennek  itt  nincs  helye.  Bizonyára  tehát  az  átellenes  karban,  — 
melyből  most  a székesegyházba  lépünk  — voltak  egykor  elhelyezve 


coelatura  mirabili  tectum  sustinet  argentatis  tegulis  conchae  instar  fabrefactum ». 
Említi  még  Oláh  Miklós  1536-ban  szerzett  Hungáriájában.  Kiadta:  Bél  Mátyás  : 
Adparatus  ad  Históriám  Hungáriáé.  Posonii  MDCCXXXV.  p.  14.  «Alterum  sacel- 
lum  in  latere  Ecclesim  meridionali  a fundamento,  ad  summum  usque  intrinsecus 
ex  rubro  marmore,  eoque  politissimo,  per  Thomae  Cardinalem,  Patriarcham  Con- 
stantinopolitanum,  maximis  impensis  exstructum.  Hoc  superne  in  orbem  coarctatur, 
ex  cupro  inaurato  concameratur,  opus  sane  magnificum  et  pretiosum. 

^ Id.  h.  p.  58.  Ara  Capellae  huius  erat  orientalem  versus,  supra  quam  habuit 
fenestram  unam  rotundam  ; meridiem  versus  supra  stalla  marmorea  duas  aeque  rotun- 
das,  et  ab  occidente  supra  chorum  unam  coecam  habuit  solum  fenestram  in  qua  vitri 
loco  cor  spinea  circumdatum  corona  sequentem  habét  circularem  inscriptionem : 
DIVAE  MATRI.  Aquilonare  verő  latus  aut  frontispicium  Templo  olim  claudebatur, 
Templo  verő  per  hostem  diruto,  totum  patebat  vento,  imbribus  omnibusque  aéris  inju- 
riis  expositum  ad  trés  orgias  solum  obmuratum  tardiusve  marmore  vestitum,  tractu 
denique  temporis  fenestra  alia,  porta  et  vestibulo  octogonae  formáé  auctum  est. 

a márványszékek  s a két  kerek  ablak.  A kápolnát  tehát  az 
1824-ben  történt  áthelyezéskor  egyszerűen  megfordították  úgy, 
hogy  az  előbb  keletre  fekvő  kar  az  oltárral  együtt  nyugatra  került. 

Építészeti  szempontból  e mű  legjellemzőbb  vonása  az, 
hogy  a pendentif-közöket  használták  íel  az  ablakok  elhelyezésére. 
Sokkal  eredetibb  ötlet  ez,  semhogy  útmutatóul  ne  szolgálhatna, 
ha  építőjét  kutatjuk.  A világosságot  bebocsátó  nyílásoknak 
ugyanilyen  elhelyezésére  Siena  mellett  akadunk  a Baldassare 
Peruzzi  által  épített  Belcaro  palota  kápolnájában.  Baldassare 
Peruzzi  a XVI -i  k század  első  évtizedeiben  Rómában  Bramante 
mellett  a legnevesebb  építész  vala.  Az  ő alkotása  Agostino 
Chiginek  villája,  mely  Farnesina  név  alatt  világszerte  híres. 
Azt  hiszszük,  hogy  nem  túlságosan  merész  föltevés,  bár  még 
részletesebb  bizonyításra  szorúl,  ha  Bakocs  kápolnájának  ter- 
vezőjét az  ő személyében  vagy  legalább  az  ő környezetében 
keressük. 

Pulszky  Károly.  Fellner  Sándor. 


2.  szám.  A BAKOCS  KÁPOLNA  A XVIII.  SZÁZADBAN. 

FALKONÉR  GYÖRGY  ARCZKEPE. 


ADATOK  A FESTÉS  TÖRTÉNETÉHEZ  BUDA- 
PESTEN A XVII.  ÉS  XVIII.  SZÁZADBAN. 

I. 

Budának  a töröktől  való  visszafoglalása  után  minden 
téren  új  élet  keletkezett,  mikor  Lipót  király  parancsára  pol- 
gárok telepíttettek  itt  meg,  és  pedig  többnyire  kézművesek.  Az 


1 688-ban  letelepedők  között  előfordul  egy  festő  is:  Strudel 

Döme.  1 

Strudel  nem  csak  azért  érdemli  figyelmünket,  mivel  mint 
a festészet  fecskéje  első  tűnik  fel  hazánk  fővárosában,  hanem 
mivel  ö jeles  művész-család  ivadéka  vala.  E család  Tirolból 
származott ; utóbb  Bécsben  telepedett  meg.  Ott  működött 
DöMÉ-nek  fivére  Pál,  mint  mérnök  és  igen  ügyes  képfaragó. 
A két  testvér  bokros  érdemei  miatt  1707-ben  báróságra  emel- 
tetett. E családhoz  tartozhatott  Péter  is,  ki  1648-ban  született 
és  Bécsben  élt,  hol  mint  festő  szép  nevet  szerzett  magának. 
Már  hat  évvel  előbb  mint  a testvérpár  (1701-ben)  Strudendorf 
praedicatummal,  emeltetett  báróságra.  Mint  a szépművészetek 
Akadémiájának  igazgatója  és  cs.  asztalnok  1714-ben  zárta  be 
tettdús  életét.  2 

Strudel  DöMÉ-nek  Budán  gyakorolt  festői  működéséről 
biztos  adatokkal  nem  szolgálhatunk,  de  azt  megjegyezhetjük, 
hogy  báróságra  történt  kinevezése  után  Ítélve,  ő többnyire 
állami  szolgálatban  működhetett,  talán  mint  mérnöki  és  építé- 
szeti rajzoló  és  festő. 

Az  egyházi  anyakönyvek  egy  másik  festőnek  nevét  is  meg- 
őrizték számunkra  e századból.  Ez  Zeubiger  János  András, 
ki  Budán  a várban  1693.  év  november  14-én  temettetett  el.  3 

Zeubiger  munkásságának  akkor  Budán  igen  bő  terét 
találta.  A várban,  csakhamar  a visszafoglalás  után,  több  templom 
és  kápolna  nyittatott,  sőt  a Vízivárosban  is  keletkezett  kápolna. 
Névleg  a jezsuiták,  kik  1687-ben  a főtemplomot  átvevén,  ott 
már  a rákövetkező  évben  festvényekkel  ellátott  hat  oltárt  bírtak, 
melyeket  idő  folytával  tökéletesbitettek  és  tizenháromra  meg- 
szaporítottak. Ugyanők  nagyszerű  rendházat,  pap-  és  fineveldét, 
valamint  tanodát  (akadémiát)  emeltek,  melyek  házi  kápolnáit, 
termeit,  sőt  folyosóit  festvényekkel  díszítették.  1692-ben  az 
Országúton  kálvária-állomásokat  építtettek,  melyekben  15  darab, 


1 «Dominic  Strudel  Mahler.»  — «Specifieation  dér  gesambentlichen  Burgern  in 
Ofen.»  Podhradczkytól,  v.  ö.  Uj  Magyar  Muzeum.  V.  folyam,  1855.  I-  köt.  573.  sk.  11. 
Eredetije  a főváros  levéltárában. 

2 Kneschke,  Deutsches  Adels-Lexicon.  IX.  k.  93.  1.  Wenedikt,  Geschichte  dér 
Wiener  Stadt  und  Vorstádte.  598.  1. 

3 A budavári  főplébánia  temetkezési  anyakönyve  így  tartá  fenn  emlékét:  « 1 693 . 
Nov.  14.  Joannes  Andreas  Zeubiger,  Pictor  Kalbensteinensis.  (Temető  pap)  P.  Pus- 
tabonyák.»  Kalbenstein  talán  Kalbe,  Saale  folyónál,  Magdeburg  mellett. 

az  Üdvözítő  szenvedése  történetét  ábrázoló  festvényt  helyeznek 
el.  i6g6-ban  megvették  Török- Bálint  helységet,  hol  templomot 
és  több  épületet  állítottak  és  szereltek  föl.  Természetes,  hogy 
ily  nagy  számú  festvények  nem  csupán  a Budán  tartózkodó 
festők  ecsetei  alól  kerültek  ki,  hanem  már  készen  szállíttattak 
Budára.  Biztosan  állíthatom,  hogy  több  festvény  került  ide 
Pozzo  András  jezsuita  laicus  testvér  igen  ügyes  ecsetéből. 

Pozzó  a XVII.  század  második  felében  Bécsben  élt,  s ott 
igen  buzgón  működött;  kivált  frescoit  kedvelték.  Tőle  való  a 
bécsi  egyetemi  templom  minden  oltárképe  és  kupolájának  fres- 
coja,  de  több  más  templom  is  bir  tőle  képeket.  A budai 
főtemplom  számára  készített  munkában  a halál  akadályozá  meg 
őt.  (Meghalt  Bécsben  1709-ben.)  De  festvénye,  mely  xaveri 
sz.  Ferenczet  ábrázolja,  a mint  karingben  öltözötten,  valamely 
keleti  királynét  keresztel,  mégis  lekerült  Budára  és  a főtemp- 
lomban e szentnek  állított  oltárára,  mint  fő  kép  helyeztetett.  4 
Úgy  látszik  ez  a kép  az  1723.  évi  tűz  áldozatává  Ion. 

A jezsuitákon  kívül  ez  idétt  még  Budán  a sz.  Mária-  és 
a Kapisztrán  tartománybeli  ferencziek,  a kapuczinusok,  a kar- 
meliták és  a sz.  Ágoston  rendűek  is  megtelepedtek.  Mindezek 
templomokat  és  zárdákat  építtettek,  melyekbe  a képek  nagy 
száma,  mint  mellözhetlen  kellék,  volt  elhelyezve.  Azonban  nem 
csak  a szerzetes  rendek  buzgalma  vette  igénybe  a festészetet, 
hanem  a világiak  is  nagy  kegyelettel  viseltettek  a szent  képek 
iránt.  Ujonan  épült  házaik  homlokzatára  mint  faldíszt  sz.  képeket 
helyeztettek,  minőket  még  most  is,  — vagy  néha  már  csak  üres 
helyeiket,  - — gyakorta  szemlélhetjük.  Lakszobáikban  sem 
hiányzottak  a szent  képek  s más  festvények,  sőt  gazdagabbak 
kápolnákat  építtettek  vagy  templomokban  állíttattak  oltárokat. 
Mivel  e korszakban  Budán  temérdek  volt  a kereskedő  és  iparos, 
ezek  számára  a festőknek  czímtáblákat  kellett  készíteni.  De 
szokásban  volt  a házaknak  is  nevet  adni,  a mit  festett  vagy 
faragott  jelvénynyel  fejeztek  ki.  Egy  némely  ily  nevezetnek 
még  máig  is  fentartatott  emléke.  A csekély  számú  festők  ennyi 
igénybe  vétele  könnyen  elhitetheti  velünk,  hogy  tekintélyes  és 
vagyonos  férfiakat,  kik  többször  vették  a festők  ecsetét  igénybe, 
maguk  számára  külön  festőt  hozattak  Budára.  így  bizonyos,  hogy 


4 Annua  Collegii  S.  J.  Budensis,  az  1710.  évhez. 


Buda  kormányzója  Beck  Menyhért  Lipót  báró,  tábornok  és  v. 
belső  t.  tanácsos,  saját  festővel  bírt,  kinek  nevét  főijegyezve 
nem  találtam,  de  az  említtetik  róla,  hogy  midőn  1687-ben  a 
báró  halálos  betegségbe  esett,  azon  fogadalmat  tette,  hogy 
ha  a veszélyből  szerencsésen  megmenekül,  ezüst  lámpát  és 
xaveri  sz.  Ferencz  képét  fogja  felajánlani  a főtemplomnak. 
Egészségét  visszanyervén,  fogadalmát  teljesíté  és  saját  festőjével 
készítteté  India  apostolának,  sz.  Xavernek  díszes  képét,  a mint 
az  indusokat  kereszteli.  5 

Mind  ezek  után  ítélve,  okvetetlen  azon  meggyőződésre  kell 
futnunk,  hogy  a XVII.  században  sokkal  több  festőnek  kellett 
Budapesten  működni,  mint  kiket  itt  megneveztünk  és  igen 
valószínű,  hogy  többen  azok  közül,  kikről  a jövő  század  elején 
találunk  adatokat,  már  e század  végével  is  itt  foglalkoztak. 


II. 

A XVIII.  században  mintegy  iskolát  képeztek  a budai 
festők,  egész  a jelen  század  első  éveiig;  mondhatjuk  ezt,  mivel 
Budán  egy  festő-család  telepedett  meg,  melynek  tagjai  ősük 
ügyességét  örökölve,  több  mint  egy  századon  úgyszólván  mono- 
polisálták  e művészetet.  A budai  festő  iskola  feje  és  festccsalád 
törzsapja  : Falkoner  György. 

A Falkoner-család  eredetileg  nagy-brittániai,  ennek  volt 
tagja  Falconerus  János  tudós  jezsuita,  ki  egyház-polemiai 
iratai  által  lett  nevezetessé.  Meghalt  1657  juh  7.  én.  6 

Falkoner  György  szintén  Nagybrittaniából  származott;  ő 
magát  skót- trak  vallotta.  Budára  kerülését  a családban  fentartott 
hagyomány  szerint,  így  hallottam  elbeszélni.  Atyja  katona  volt, 
s két  gyermekkel  bírt,  midőn  nejét  elvesztél  az  1646-ban  szüle- 
tett György  és  egy  leányka  ; hivatása  a harcztérre  kényszeríté  őt, 
mindkét  gyermekét  tehát  jó  emberek  gondjára  bízva;  GYÖRGY-öt 
egy  előkelő  család  vette  magához,  melynél,  mivel  atyja  a 
harcztéren  elesett,  fölneveltetett.  A gazdag  család  a fogadott 
fiúval  együtt  Bécsben  telepedett  meg,  hol  az  ifjú  gondos 

5 U.  o.  az  1687.  évhez. 

6 Jöcher,  Gelehrten  Lexicon,  II.  Th.  510.  1. 

nevelésben  részesíttetett  és  nagy  kedve  lévén  a festészethez,  a 
legjobb  művészeknél  nyerte  kiképeztetetését.  Ekkor  Bécsben 
leginkább  virágzott  Canlassi  máskép  Cagnacci  Guido  (meghalt 
1 68 1 ) . Lehet  hogy  ennél  nyerte  György  kiképeztetését.  Ott 
működött  még  akkor  a már  említett  fráter  Pozzo.  Egy  esemény 
azonban  rögtöni  változást  okozott  György  pályáján,  ki  az  évek 
hosszú  sora  által  már  ama  előkelő  család  tagjává  látszott  volt 
beolvadni.  A család  úrnőjét  női  kézimunka  végett  gyakorta 
látogatta  Maria  Anna  (Mariandl)  nevű  csinos  de  egyszerű 
nevelésű  leányzó.  György  szeme  ezen  fennakadt,  de  szivét  is 
neki  ajándékozá.  Úrnője  e viszony  megszüntetését  követeié  tőle, 
de  ö azt  tenni  nem  akará,  hanem  a leányt  az  oltárhoz  vezeté, 
hogy  mint  hitvesével  Bécset  odahagyva,  menjen  nagyvilágot 
próbálni.  Útja  a Dunán  lefelé  Budára  vezeté,  itt  nyeré  szerel- 
mének első  gyümölcsét  1703-ban  márczius  2-kán.  Ez  az  első 
biztos  adat,  7 8 melyet  György  mester  budai  tartózkodásáról 
bírunk.  Lakását  a budai  telekkönyv  : megörökítette,  e szerint 

1704-ben  a « Franziskaner  Platzl » nevű  téren  lakott,  mely 
megfelel  az  országház-utcza  ama  részének,  mely  a várőrségi 
templomot  érinti.  E kisebbszerü  házat  úgy  látszik,  csakhamar 
megszerezte  magának,  mert  ugyanazon  telekkönyvben  1706  jan. 
20.  már  mint  háztulajdonos  említtetik. 

Mindamellett  hogy  háztulajdonos  volt,  mégis  a mostoha 
sorssal  sokat  kellett  küzdenie.  Gyakorta  találtam  följegyezve 
róla  a pauper  (szegény)  kifejezést.  Budán  ekkor  könnyű  volt 
háziúrrá  lenni,  az  itt  megtelepedni  akaróknak  ingyen,  vagy  ez 
idő  tájban  csekély  árért  adtak  háztelket,  vagy  házromokat,  a 
minők  a vár  éjszaki  részén,  a hol  az  ostrom  történt  akár  hány 
volt ; e romok  csekély  tatarozás  által  lakhatóvá  tétethettek. 
Ilyen  viskó  lehetett  György  mester  háza  is,  melyet  utóbb, 
midőn  a család  vagyonosabbá  Ion,  ráfizetés  mellett  nagyobb 
házért  becserélt.  Minden  szegénysége  mellett  György  házi 
életében  boldog  volt  szeretett  neje  mellett,  ki  őt  öt  gyermekkel 

7 A budavári  főtemplomban  kereszteltek  anyakönyvében  ez  áll:  "1703.  Mart.  2 
Maria  Catharina.  (Szülők:)  Georgius  Falkoner  et  uxor  ejus  Mariana.  (Keresztszülők:) 
YVolfgangus  Henricus  Pessinger  et  ejus  uxor  Maria  Catharina.  (Keresztelő  :)  P.  Ste- 
phanus  Pustabonyak». 

8 Erdey  Henrik  úr,  fővárosi  főlevéltárnok  a legnagyobb  készséggel  szíveskedett 
a telekkönyveket  és  végrendeleteket  használatra  kezeimhez  szolgáltatni,  a miért  ezen- 
nel köszönetét  mondok. 


ajándékozd  meg:  Mari,  Polikarp,  Henrik,  Ferencz  ésjÁNos-sal, 
kiknek  egynémelyikérfíl  még  meg  fogunk  emlékezni.  Egyszerre 
azonban  nehéz  felhők  látszottak  György  háza  fölé  tornyosulni, 
neje  kinek  a magyar  éghajlat  nem  tett  jót,  komolyan  kezdett  a 
magyar  lázban  betegeskedni.  György  mesternek  a keresete  is 
gyéren  ment,  a sok  apró  gyermek  pedig  egyre  éhezett,  és  félhe- 
tett, hogy  nejét  már-már  elveszíti.  Ez  aggasztó  helyzet  volt.  Neje 
ágya  felett  függött  ama  szép  Szűz  Mária  kép,  melylyel  férje 
egykor  őt  meglepé  és  melyhez  kiváló  bizalommal  viseltetett. 
E buzgalomra  gerjesztő  képre  tekintett  György  mester  is 
és  oltalma  alá  helyezé  magát  szerencsétlen  állapotában.  Egy- 
szerre az  ajtón  koczognak,  idegen  lép  be  és  sz.  képet  kíván 
magának  festetni.  Megpillantván  az  ágy  felett  függő  Mária 
képet,  elrendeli,  hogy  annak  mását  készítse  a mester  számára 
s előlegül  tekintélyes  összeget  ad  át  neki,  azon  meghagyással, 
hogy  a kitűzött  időre  eljő  a képért.  9 György  mesteren  az 
Ínséges  helyzetben  anyagilag  segítve  lön,  a mit  az  isteni  gond- 
viselés csodás  művének  tekintett.  Ebben  rendületlenül  bízva, 
enyhítést  keresett  benne  azon  fájdalmában,  melyet  szeretett, 
még  csak  26  éves  nejének  1712  máj.  2-kán  történt  kimúlta 
okozott  neki.  10 

A minő  nehezére  esett  a veszteség,  ép  úgy  szivén  feküdt 
gyermekeinek  gondozása  is,  mit  maga,  mivel  gyakorta  napokig 
kellett  a házon  kívül,  sőt  más  helységekben  kenyerét  keresni, 
nem  volt  képes  teljesíteni,  azért  ezeknek  anyát  kelle  szereznie, 
s nőül  vette  az  ugyan  egyszerű  szülőktől  származó,  de  mind 
testi  mind  lelki  jelességekben  gazdag  hajadont,  Pesch  Ágnest,  11 
kivel  szinte  boldog  házasságban  élt  és  vele  kilencz  gyermeket 


9 Szóbeli  értesítés  nyomán.  E tekintetben  legtöbb  köszönettel  tartozom  Murgách 
Károly,  cs.  kir.  államszámvevőségi  tanácsos  özvegyének,  született  Fröhlich  Mária  ő 
nagyságának,  valamint  ennek  nővére  Sidonia  kisasszonynak,  kiknek  kegyeiből,  mint 
a Falkoner  család  rokonaitól  a család  némely  tagjának  arczképét  is  birom. 

10  A budavári  temetkezési  anyakönyv  így  említi:  <<1712.  die  2-a  Maji,  Maria 

Anna  uxor  Georgii  Falkener  pictoris  et  civis  NB.  pauperis.  26  annorum  obiit  heri 
ex  Felír  i Hungarica  et  phrenesi.  (Temetkezési  hely:)  Apud  RR.  PP,  Franciscanos. 
(Temető  pap:)  P.  Stöeklein».  Hő  szerelmének  korán  elhunyt  neje  iránt,  abban  is 
jelét  vélem  felismerhetni,  hogy  őt  lakásával  az  átellenben  volt  temetkezési  helyen 
hagyta  eltakarítani.  . 

11  A budavári  főtemplomban  eskettek  anyakönyvében  feljegyezve  találom  : (<1712. 
Nov.  22.  D.  Georgius  F'alkoner  et  Ágnes  Peschin.  (Násznagyok  :)  D.  Henricus  Pösin- 
ger,  Berardus  Gahanigg,  Casparus  Illmer.  (Eskető  :)  P.  Wolff,  Pader». 

nemzett.  Ezek  névleg:  Antal,  Erzsébet,  Magdolna,  Sebald, 
Engelbert,  Julianna,  Silvester,  Matild  és  János.  Ezek, 
kivéve  Anná-í  és  Jánosa  kiskorukban  elhaltak,  e kettőről  azonban 
alantabb  még  megemlékezünk. 

György  mester  festői  működéséhez  Budapest  és  környéke 
múltjából  több  kegyeletes  emlék  fűződik,  melyek  felemlítését 
azért  is,  mivel  a festészetre,  de  azért  is,  mivel  a főváros 
múltjára  vonatkoznak,  érdekesnek  tartom. 

Budától  éjszak-nyugotnak,  az  erdők  között  elrejtett  Buda- 
kesz  faluban,  a múlt  század  harminczas  éveinek  elején  élt 
Taub  János  ifjú,  ennek  szokása  volt  egy,  az  erdőbe  vezető  út 
mellett  álló  tölgyfa  előtt,  valahányszor  arra  ment,  süvegét 
megemelni.  Midőn  ezen  szokásának  oka  miatt  társaitól  megkér- 
deztetett,  mivel  a fán  semmiféle  sz.  kép,  vagy  kereszt  nem 
volt,  el  tökélé  magát,  hogy  a fára  valamely  szent  képet  fog 
helyezni ; vett  is  e czélból  egy  olasztól,  kik  ily  árúval  akkorában 
házalni  szoktak  12  egy  krajczárért  egy  Mária  képet,  melyet  a 
a tölgyfára  elhelyezett.  1732.  Taub  súlyos  betegségbe  esett  és 
már  minden  reményét  elvesztette  felgyógyulásához.  Ekkor 
különféle  gondolatai  között  eszébe  jutott  ama  kép  is,  melyet  a 
tölgyfára  függesztett,  s a mely  az  idő  viszontagságai  miatt  már 
sokat  szenvedett,  s egészsége  visszanyerésére  legczélszerübbnek 
gondolá  azon  fogadalommal  a boldogságos  szűzhöz,  a betegek  e 
menedékéhez  fordulni,  hogy  azon  esetre,  ha  közvetítése  által 
egészségét  visszanyerné,  a már  elromlott  papír  kép  helyett,  kész 
volna  vászonra  lestett  képet  szerezni  és  a tölgyfára  függeszteni. 
Ez  fogadalom  gerjesztése  után  azonnal  könnyebbülést  érzett 
és  néhány  napra  tökéletesen  felgyógyult.  Megemlékezvén  foga- 
dalmáról, szüleinek  engedelmével  Budára  jött,  a hol  a várban 
felkereste  Falkoner  György  mestert,  kitől  több  képet  kért 
megszemlélésre,  ezek  között  leginkább  tetszett  neki  az,  mely  a 
később  nevezetessé  vált,  a tölgyfához  nevezett,  bőid.  Szűz  Mária 
búcsujáróhely  kegyelem-képévé  lön.  E képet  megvette  két 
rénusi  forintért  és  hogy  ígéretének  eleget  tegyen,  a tölgyfához 
elvitte,  ott  tehetsége  szerint  léczekkel  és  deszkákkal  körülvette 


12  Ilyen  házaló  képkereskedő  olasznak  vulo-o  «Bild-Kramer»-nek  emlékét  fen- 
tartotta  a sz.  Annáról  czímzett  plébánia  temetkezési  anyakönyve.  Öt  Grisso  János 
Máriának  hívták  s 50  éves  korában,  1732  ápril  4-én  halt  el.  Talán  ez  volt,  kitől  Taub 
a Máriaképet  vette. 


és  szalmából  fedelet  készített  reá,  s így  kis  egyszerű  kápol- 
nácskát  készített,  melyben  alig  ketten  vagy  hárman  fértek  meg.  13 
Azonban  a kedves  kép  egyre  több  és  több  tisztelőket  nyert, 
úgy,  hogy  a vallásbnzgalmú  Zichy  grófi  család,  kinek  ezen 
hely  tulajdona  volt,  itt  1768-ban  templomot  emeltetett,  melybe 
a képet,  melyet  Bíró  Márton  veszprémi  püspök,  « Angyalok 
Királynéja » képének  nevezett  el,  fényes  ünnepélylyel  áthelyez- 
tette, és  a Trinitáriusok  rendjének  őrzésre  átadta.  1784-ben 
midőn  a Trinitáriusok  eltöröltettek,  a kép  a budakeszi  főoltár 
felett  elhelyeztetett,  a hol  még  mai  nap  is  őriztetik.  Ott  szem- 
léltem meg  én  is.  Méretei  a képnek  37  cm.  magasság  és  34  cm. 
szélesség.  Tárgya  a bőid.  Szűz  mellképe,  ki  maga  előtt  tartja 
gyermekét.  Ez  jobb  kezét  áldásra  emeli,  baljában  pedig  irás- 
szalagot  tart,  melyen:  «In  gremio  Matris  sédét  Sapientia 
Patris»  szavak  olvashatók.  Szájával  pedig  anyjának  nyílt  melléhez 
közeledik.  E kép  hasonlít  a budakrisztinavárosi  kegyelemképhez, 
melyet  Francin  Péter  Pál  kéményseprő  mester  1700-ban 
készíttetett  Olaszországban  a Vigezo  völgyi  Dire  helységben 
tisztelt  kegyelemképnek  mintájára.  14  György  mester  képe 
ettől  nagyságban  és  alakban  különbözik  és  annak  csak  eszmében 
utánzata.  ts  A kép  jelenleg  több  részben  felül  van  festve,  arcz 
és  testrészek  azonban  még  eredetiek  és  ezek  bizonyítják  a 
mester  ügyes  technikáját  és  ama  sajátos  modort  melynek 
megalapítója  volt.  A színezést  a természetnek  megfelelőleg  adja 
s nem  keresi  mohón  a világítás  és  árnyék  elhelyezésével  a 
feltűnést. 

Egy  második  művéről  György  mesternek  szinte  biztos 
adataink  vannak.  A jezsuiták,  mint  Budapest  egyetemes  plébá- 
nosai, az  elővárosokban  a lelkészi  teendőket  administrátorokra 
bízták,  ilyen  volt  a Vízivárosban  Raspassani  Tamás,  ki  1718-ban 
egész  tetemes  vagyonát  szent  Anna  tiszteletére  építendő 
templom  és  papiakra  hagyta.  E vagyonból  a mainap  is 
papiaknak  használt  épület  vásároltatott  és  abban  ideiglenes 

(i Protocollum  Residentinc  Buaensis  Trinitariorum,»  Kézirat  az  egyetemi  könyv- 
tárban. 

u Miller  Joan.  El.  Férd.  Historiographia  Ecclesiarum  in  Civitate  Budensi.  Kéz- 
irat könyvtáramban. 

15  Az  e képről  megjelent  8-ad  rétü  rézmetszet  csinos  mii,  de  nem  hűen  adja 
vissza  az  eredetit.  (Gyűjteményemben.) 

kápolna  készíttetett,  melynek  számára  György  mester  sz.  Anna 
képét  festette.  E képért  Raspassani  hagyatékából  1724—25 
polgári  évben  harmincznégy  rénusi  forintot  kapott.  16  A kép 
méretei  2T5  m.  magasság  és  rg5  m.  szélesség.  Tárgya  sz. 
Anna,  ki  körülbelül  tiz  éves  leányát  Máriát  oktatja,  mellette  áll 
férje  sz.  Joachim.  A levegőben  angyalkák  repdesnek.  Az  alakok 
mellett  rózsalombozat  élénkszinü  virágaival  pompázik,  a háttérben 
tájkép  látszik.  Kár  hogy  a kép  a vastag  kenczekéreg  által  igen 
el  van  fedve,  sőt  az  idő  foga  is  meglátszik  rajta.  E kép  további 
történetét  illetőleg  megemlíthetem,  hogy  az  a templom  elkészül- 
tével annak  főoltárára  helyeztetett,  onnan  pedig,  midőn  1771-ben 
a jelen  nagyszerű  főoltár  készíttetett,  mellékkápolnába  vándo- 
rolt, melyből  1876-ban,  az  áradás  után,  raktárba  került. 

Ezeken  kívül  még  György  mester  ecsete  alól  kerültek  ki 
ama  festvények,  melyek  az  őt  túl  élő  nejének  AGNES-nek  1745 
márt.  27-én  kelt  végrendelete  17  mellékletében  felsoroltatnak. 
Ezek:  Keresztelő  sz.  János,  8 arczkép  tőle  és  gyermekeitől,  18 
sz.  Pál,  szűz  Mária  gyermekével,  az  angyali  üdvözlet,  sz. 
Nothburga,  segítő  sz.  Mária,  és  hat  kisebb  festvény. 

Ama  számos  képet,  melyekről  bizonyos,  hogy  a Falkoner 
család  valamely  tagja  által  festetett,  — - de  nem  bizonyos  vájjon 
György  mesternek  ecsete  hozta-e  létre  ? — alantabb  együttesen 
fogom  felsorolni. 

Minden  szorgalma  mellett  György  mester  egész  életén  át 
vagyonra  szert  nem  tehetett,  sőt  szegény  de  becsületes  polgárnak 
ismertetett,  kitetszik  ez  második  nejével  közösen  készített  és 
1741  márt.  21 -én  kihirdetett  végrendeletéből.  19  Ebben  kívánják 
a házasfelek,  hogy  temetésük  róm.  kath.  egyházi  szertartással, 
de  a legegyszerűbben  történjék  meg  és  földi  maradványaik  a 
polgári  temetőbe  helyeztessenek  el.  A ferencziek  templomában 

16  A Raspassani-féle  hagyatékról  készült  számadásban,  a főváros  levéltárában 
a «Patronalia»  czímü  csomagban,  e tárgyról  következőket  találom  feljegyezve  : «Dem 
Herrn  Falconer  Mahler  uor  dasz  grosze  Altar-Rild  dér  heyln  Mutter  Annáé  lauth  dér 
quittung  fi.  34.  — Item  : dem  herrn  Simon  Tischler  Maister  in  dér  Vestung  uor  die 
leisten  dessen  altar-Bilds  fi  i.  — ».  Feltűnő  olcsóság  a mai  viszonyokhoz  hasonlítva! 

17  A fővárosi  gyámhivatal  levéltárában. 

18  Az  arczképekről  az  egyes  családtagoknál  külön  megemlékezendünk.  György 
mesternek  arczképét,  úgv  vélem,  fia  Polykarp  készíté  s e nyolcz  között  nem  fordul  elő. 
Itt  ugyanis  a végrendelő  özvegy  nő  és  gyermekeinek  arczképei  értetnek. 

, Az  1740.  év  junius  n-dikén  kelt  végrendelet  a fővárosi  gyámhivatal  levél- 
tárában. 


minden  felért  két  sz.  mise  mondassék.  A kis  vagyon  haszon- 
élvezete  a túlélő  nejéé,  annak  halálával,  az  adósságok  lefizetése 
után  történjék  meg  annak  megosztása  az  örökösök  között. 

Midőn  e testamentum  kihirdettetett,  már  György  több 
mint  egy  hónapja  meg  volt  halva  és  eltemetve  s ez  volt  talán 
egyik  oka,  hogy  nem  a legnagyobb  egyszerűséggel,  mint  végren- 
deletileg  kívánta,  ment  az  végbe.  A közbecsülésben  élt  95  éves 
öreg  úrnak  1741.  év  febr.  14-én  reggel  aggkórságban  történt 
kimúlta  köz  érdeklődést  keltett.  20  Temetése  másnap  ment  végbe 
nagy  néptömeg  jelenlétében,  melyhez  tekintélyes  contingenst 
szolgáltattak  a kálváriahegyről  visszaérkezett  körmenet  tagjai. 
Az  idő  is  felette  kedvező  volt.  Reggeli  10  órakor  indult  meg 
a gyászmenet  zeneszó  mellett  a halottasházból  és  a clarissák 
temploma  ajtajáig  kisértetett  a plébániai  lelkészi  teendőket 
végző  jezsuita  páter  által;  mert  ezen  templom  sírboltjába 
helyeztetett  örök  nyugalomra,  hisz  kedvencz  leánya  Erzsébet, 
Sophia  néven  clarissa-apácza  volt.  Ezen  apáczák  kivánatára 
és  költségein  nyerte  a szegény  agg  mester  a díszesebb 
temetést.  21 

Ha  meggondoljuk,  hogy  a festés  feltűnően  csekély  hono- 
rálása mellett,  mily  fáradalommal  nevelte  s többnyire  el  is 
temette  György  mester  tizennégy  gyermekét,  — kik  közül  csak 
három  élte  őt  túl,  22  — úgy  hogy  egészen  családjának  élvén, 
neki  áldozta  szorgalmának  gyümölcseit,  s azért  mindig,  egész 
végső  perczéig,  szegénységgel  kelle  küzdenie:  jól  esik  tapasz- 
talnunk, hogy  gyermekei  közül  egyik,  a kire  legkevésbé  számít- 
hatott, a világtól  visszavonult  apácza,  szerzi  meg  neki,  az  általa 
megérdemlett  végtiszteletet. 

Arczképét  van  szerencsém  bemutatni  (256.  oldalon),  mely 
után  ítélve  jellemteljes  jókedélyü  és  egészséges  öreg  úrnak 
látszik.  Valamint  a festésben  az  egész  Falkoner  család  György- 


20  Az  öreg  György  mesternek  mind  halálozásáról,  mind  pedig  temetése  körül- 
ményeiről, érdekes  esemény  gyanánt,  megemlékszik  a budavári  jezsuiták  collegiumá- 
nak  naplója.  Kézirat  az  ottani  főtemplom  irattárában. 

21  A budavári  főtemplom  halottak  anyakönyve  így  emlékezik  róla:  1741.  febr. 
14.  D.  Georgius  Falkonet  Scotus  Pictor  95  annorum  Senecio.  Genetus  ipsa  est  mor- 
bus.  Apud  Sanctimoniales  S.  Clarm.  Usque  ad  earum  templum  funus  comitatus  est 
P.  Stephanus  Plankensteiner. 

22  Julián  karmelita,  Sophia  clarissa  és  a kiskorú  János. 

tol  nyeré  a főtypust,  úgy  fővonásai  a törzsatyának  a család 
többi  tagjainak  arczképein  is  felismerhetők. 

Özvegye  Ágnes,  négy  évvel  túlélte  őt,  és  1745.  év  márczius 
27-én  gutaütés  következtében  72  éves  korában  halálozott  el.  23 
Végrendeletében  esedezik  a clarissákhoz,  kik  számára,  leánya 
Sophia  rendelkezésére  100  frtot  hagyományozott,  miszerint 
engedjék  meg,  hogy  férje  és  legifjabb  gyermeke  János  mellé 
temettethessék  a zárdatemplom  kriptájába.  Összes  vagyonát 
mostohafiának  PoLYKARP-nak  gyermekei  számára  hagyta.  24 

III. 

György  mester  legidősb  fia,  Polykarp,  volt  első  nejétől  ; 
született  1706.  január  26  kán.  25  A festésre  atyja  oktatta  őt, 
kinek  ügyességét  örökölte  s jeles  tehetségei,  szorgalma  által 
magát  abban  tökéletesbíthette  volna,  ha  őt  a kérlelhetlen  ha- 
lál, neje  Mária  Anna,  26  három  gyermeke : Antal,  Barbala 
és  Ferencz,  valamint  az  őt  túlélő  atyja  oldala  mellől  32  éves 
korában,  1739.  január  18-kán  el  nem  ragadja.  27 

Polykarp  vallásos  érzülettől  áthatott  férfiú  volt,  erről  tanús- 
kodnak festvényei  és  végrendelete  is,  melyben  megható  szavakkal 
ajánlja  lelkét  Istennek,  csekély  vagyonát  pedig  az  adósságok  lefi- 
zetése után  gyermekeinek  hagyja;  de  sz.  misék  szolgáltatásáról 
is  gondoskodik.  28 

György  mester  második  fia  Henrik  József  1708-ban  feb. 
4-én  született.  29  Szorgalmas  tanulás  után,  azidétt  Budán  létezett 


23  Ugyanazon  anyakönyv  nyomán. 

2+  Az  1745-ben  márczius  27-én  kelt  végrendelet  a fővárosi  gyámhivatal  levél- 
tárában. 

2s  A budavári  főtemplomi  kereszteltek  anyakönyve  szerint  Polykarp,  Wolfgang, 
Györgynek  kereszteltetett. 

26  Neje  Mária  Anna  másodszor  férjhez  ment  Schultz  Frigyes  festőhöz,  kiről 
alantabb  még  külön  megemlékezendünk,  ezt  is  túlélte  és  megörökölte.  Meghalt  1781 
ápril  30-án,  80  éves  korában.  Tekintélyes  vagyont  hagyott  maga  után. 

27  A vízivárosi  temetkezési  anyakönyv  így  említi:  <11739.  Jan-  U.  Polycar- 
pus  Falkoner  Pictor,  Annorum  32.  Hectica.  In  Coemeterio  Civico.  (Temető  pap  :)  P. 
Ignatius  Prételi  >» . 

28  A végrendelet  a fővárosi  gyámhivatal  levéltárában. 

29  A budavári  főtemplomnak  kereszteltek  anyakönyvében  így:  <<1708.  Feb.  4. 
Flenricus  Josephus  Alexius,  (Szülei  :)  D.  Georgius  Falkener  pictor,  Mra  Anna  con- 
sors.  D.  Georgius  Pössinger  Pictor  stb. 

legszigorúbb  szerzetbe  lépett,  karmelitává  lön.  szerzetben 
fráter  Julia-iius  nevet  vön  fel  és  pappá  lön  szentelve.  Haszon- 
vehető  élelmessége  s kivált  a festészetben  birt  jártassága  miatt 
a szerzetben  igen  kedvelt  egyéniség  volt.  A budai  karmelita- 
templom, mely  jelenleg  várszínházul  szolgál,  ép  akkor  építtetett, 
midőn  Julián  testvér  a szerzetesi  fogadalmak  letétele  után 
működését  megkezdheté.  A templomnak  alapköve  1725-ben, 
márczius  4-kén  tétetett  le,  fölszentelése  azonban  csak  1763-ban 
szeptember  18-án  történt.  A templomot  valami  tiz  oltár  és  temér- 
dek kép  díszité.  Boltozatára  a frescot  a FALKONER-ek  festették, 
fráter  Julián  közreműködése  mellett. 

György  mesternek  hetedik  gyermeke  s második  nejétől 
Pesch  Agn ES-tól  legidősebb  leánya  volt  Anna  Erzsébet,  született 
1714.  október  23-án,  30  ki  már  gyermekkorától  nagy  ügyességet 
tanúsított  a festészetben,  melyre  öt  atyja  előszeretettel  és  örömmel 
oktatta.  A tantárgyakban  bővebb  és  szorgos  oktatását,  úgy 
látszik  a clarissák  zárdájában  nyerte.  Ezek  ugyanis  1718-ban 
Buda  várossával  kötött  szerződésben  31  kötelezték  magukat,  hogy 
a város  tanácsának  jogot  és  hatalmat  adnak  arra,  hogy  egy 
polgár  leánykát  a zárdába  felvétethet,  ki  ha  kedvvel  bír  a szerzetbe 
lépni,  abban  ingyen  felvétetnék.  Ennek  következtében  a tanács 
által  ajánlott  a zárda  falai  között  nyerte  leendő  hivatására -a 
kiképeztett.  Hogy  Erzsébet,  e névén  hivatott  átalán,  igen 
szép  tehetségekkel  és  jeles  készültséggel  birt,  számos  adat 
bizonyítandja  az  elmondandókban.  Apáczává  történt  felvételét 
minden  hozomány  nélkül,  mégis  leginkább  a festészetben  birt 
ügyességének  köszönheti.  Zárdái  neve  Sophia  lön.  Felvételéről 
a budai  clarissa  apáczák  felvételi  jegyzőkönyve  így  emlékezik 
meg:  «T.  Sr.  Sophia  Falkonerin  Jött  a szerzetbe  Anno  1734. 
Ez  a kép  írásban  való  Tudományáért  vétetődett  be  ingyen.))32 
Sophia  nővér  nagy  örömmel  élt  hivatásának,  lehet  hogy  azon 
körülmény  is  lelkesíté  őt  a szerzet  iránt,  mert  ép  azon  évben 
született,  midőn  a clarissák  itt  Budán  megtelepedtek;  vagy 
pedig,  mivel  őt  jámbor  atyja,  mint  hetedik  gyermekét,  — Isten- 


A budavári  iotemplomi  kereszteltek  anyakönyve  szerint. 

31  A város  tanácsának  1718.  évi  ápril  29-én  kelt  tanácsülési  jegyzőkönyv  kivo- 
nata szerint  A volt  m.  k.  helytartóság  levéltárában  Fundationalia  ad  an.  1747. 

32  Gróf  Berchtold  növi  püspök  által,  1776-ban  felvett  jegyzőkönyv  B)  mellék- 
lete. Szinte  a m.  k.  helytartóság  levéltárában. 

nek  feláldozta.#  (a  szent  szám  által  lelkesítve).  Elég  az  hozzá 
Sophia  nővér  örömmel  élt  hivatásának  és  nagy  buzgalmat  lejtett 
ki  ebben  Isten  dicsőítésére.  Leginkább  sikerült  ezt  tennie  ügyes- 
sége által  a festészetben.  Igen  hálás  és  terjedelmes  tér  nyílt 
számára  midőn  a budai  Clarissák  az  eddigi  ideiglenes  templomuk 
helyett  1743.  terjedelmesebb  új  templomot  kezdőnek  építeni. 
Ennek  olajfestvények  és  írescok  általi  díszítésében  soror  Sophia 
sokat  fáradott.  Berchtold  gróf  s püspök,  Albert  szász  herczeg 
és  országnádorhoz  a clarissákról  beküldött  jelentésében  33  leírja 
azok  budai  templomát ; megemlítvén,  hogy  abban  hat  oltár  áll  és 
belseje  gazdag  díszítményekben.  E díszítmények  főképen  fest- 
vények  voltak,  melyek  között  számos  készült  Sophia  soror 
ecsetével.  Mind  ezen  képek  a templom  1782-ben  történt  bezára- 
tása alkalmával  a szélrózsa  irányában  széthordattak,  egyet 
azonban  ezek  közül  sikerült  fölfedeznem  s ez  is  elegendő)  bizonyság 
arra,  mily  ügyességgel  bírta  Sophia  az  ecsetet  kezelni.  E kép  a 
clarissák  eltörlése  után  a vár  főtemplomába  került,  honnan  birto- 
komba jutott.  34  Tárgya  gyönyörű  ifjú  hölgy  mellképe  a középkor 
festői  öltönyében.  Széles  arany  öv  keríti  körül  derekát,  vállain 
hermelinnel  bélelt  vörös  palást  nyugszik,  búzavirág  színű  ruháját 
csipke  és  lovag-ujjak  díszítik.  Fején  azonban  apácza-fátyol  van. 
Szemeit,  melyekből  mennyei  gyönyör  tükröződik,  ég  felé  emeli. 
Balkezével  feszületet,  jobbjával  okiratot  tart.  Ez  okmányon 
«Privilegium»  szó  olvasható,  róla  kétfejüsasos  függő  pecsét  lóg 
alá.  A kosárban,  melyet  jobb  karjára  fűzött,  még  több  lepecsételt 
levél  van.  Előtte  herczegi  és  kilencz  ágú  grófi  korona  fekiisznek. 
Eddig  e kép  sz.  Klárának  tartatott,  de  mivel  sz.  Klárának 
atyja,  Sciffi,  csupán  nemes  ember  volt  e koronák  nem  illethették 
meg  leányát.  Azonkívül  sz.  Klárát  nem  kereszttel,  hanem 
szentségtartóval  kezében  szokás  ábrázolni.  Kereszt  s herczegi 
korona  árpádházi  boldog  Margitnak  volnának  attribútumai,  35 
lehet  tehát,  hogy  erre,  vagy  türingiai  sz.  Erzsébetre,  vagy 
pedig  Nagy  Lajos  király  anyjára  ERZSÉBET-re  czéloz  a festvény, 

33  ijjó  szept.  23-áról  keltezve.  Az  említett  levéltárban. 

3-)  Midőn  a budavári  főtemplom  átépítése  miatt  kiüríttetnék,  főtisztelendő  Ráth 
József  apát,  esperes  és  plébános  úr  ő nagysága  kegyeskedett  avval,  a templomnak 
tett  némi  szolgálatok  fejében,  megtisztelni.  Fogadja  e helyen  is  leghálásabb  köszö- 
netemet. 

35  A Clarissák  budavári  temploma  a szeplőtelen  Szüzön  kívül  boldog  Margitnak 
tiszteletére  is  volt  szentelve,  tehát  b.  Margit  képével  is  kellett  birnia. 

ki  1334-ben  Ó-Budán  alapított  a clarissáknak  gazdag  klastro- 
mot,  kit  az  apáczák  szent  gyanánt  is  tiszteltek.  Én  e képet 
allegorikus  alaknak  tartom,  mely  jelenti,  hogy  az  apáczának  a 
földi  javakról  le  kell  mondani  s ezért  kiváltságot  nyer  a mennyei 
jegyesre.  Azonban  bárkit  is  ábrázoljon  a remek  kép,  technikai 
kivitele  elárulja  az  ügyes  női  kezet,  mely  az  ecsetet  a mennyei 
gyönyör  kifejezésére  oly  szerencsésen  volt  képes  használni. 
Különben  a festői  technika  sokban  hasonlít  György  mester 
müveihez,  kinek  iskoláját  azonnal  föl  lehet  benne  ismerni.  A kép 
méretei : 60  cm.  magasság  és  42  cm.  szélesség. 

Egy  másik  tere  Sophia  soror  festői  működésének  volt  a 
pergamen-festés.  Ily  képek  azonban,  mivel  a mai  nyomtatott 
apróbb  s kiosztani  való  szent  képeket  helyettesítették,  nem  nyer- 
hették a kellő  figyelmet  s szorgalmat,  mégis  Sophia  nővér,  ha 
valakinek  kedveskedni  akart,  ez  irányban  is  remek  müveket 
hozott  létre.  Egynémely  kép,  melyet  rokonai  megőriztek,  tanús- 
kodik erről. 

Nagyon  dívott  a ciarissáknál  egy  bizonyos  neme  a női 
kézimunkának,  melyet  ők  ,, polion-miinkának “ nevezőnek.  Ez 
pedig  abból  állott,  hogy  arany,  ezüst  és  selyem  szálakból  a 
legváltozatosbb  virágokat  készítették,  melyekkel  ereklyéket,  per- 
gamen festvényeket,  szalonnakő  vagy  viaszból  készült  alakokat 
foglaltak  körül.  Ezen  kézimunkát  kisebb  nagyobb  mértékben 
minden  apácza  értette.  Berchtold  püspök  imént  említett 
jelentésében  dicsérőleg  említi  azt  kivált,  mivel  e müveik  által 
sok  jótevőt  és  jóakarót  szereztek  maguknak.  Sophia  soror  ebben 
is  művész  volt.  Láttam  magán  oltárkáj át,  mely  gazdag  volt  ily 
díszítményekben  s leleményes  alakzatuk  által  mesterük  kiváló 
ügyességét  tanúsították. 

Alidon  1742-ben  a clarissák  zárdájában  az  Üdvözítő  szívé- 
nek tiszteletére  testvéridet  alakult,  ennek  tagjai  feljegyzésére 
Sophia  testvér  díszes  album  készítésével  bízatott  meg.  Az  ívrét 
nagyságú  album  aquarel  czímlappal  és  festett  czímerekkel  bir. 
Jelenleg  az  országos  levéltár  kincstári  osztályában  őriztetik. 

Sophia  testvér  egyéni  jelessége  megismerésére  művészi 
működésén  kívül  zárdái  tevékenységét  kötelmei  teljesítésében 
szintén  tekintetbe  kell  vennünk.  Ez  iránt  jelességére  nézve  szintén 
a legjobb  garantiát  találjuk  rendtársai  bizalmában  és  szeretetében, 
mert  a zárda-elöljárói  hivatalokkal  tiszteltetett  meg.  A rend 


feloszlatása  előtti  években  discreta  volt.  Tudvalevőleg  a claris- 
sák  zárdafőnökei  apátnők  voltak,  de  ezen  hivatal  inkább  csak 
czím  volt  és  elökellő  családok  sarjai  által  viseltetett.  A zárda 
tulajdonképeni  főnökei  a perjelné  és  a discreták  valának. 

Midőn  1782-ben  II.  József  császár  a clarissa-rendet  mint 
csupán  elmélkedő  (contemplativ)  életet  élő  és  más  határozott 
foglalkozással  nem  bírót  megszüntetni  kívánta,  a sorsuk  felett 
aggódó  apáczák  jövőjük  iránt  nehezen  tudtak  határozni,  néhá- 
nyan  a fogadalmak  alól  kívántak  fölmentetni,  mások  valamely 
más  szerzetbe  óhajtottak  felvétetni.  Sophia  néhány  rendtársával 
együtt,  a rend  főnökeivel  egyetértve,  az  iránt  folyamodtak,  hogy 
készek  volnának  az  eddigi  elmélkedő  élet  mellett  akár  a 
nőneveléssel  akár  betegek  ápolásával  foglalkozni,  mert  Buda 
mint  nőnevelő  intézetekben  úgy  kórházakban  igen  szegény.  36 
Ily  lelkesült  vala  Sophia  rendje  fentartása  és  szülővárosa  java 
iránt.  Mind  a mellett,  hogy  az  akkori  herczegprimás  Batthyányi 
József  gróf  leghathatósban  pártolta  a folyamodványt,  37  mégis 
a rend  feltétlenül  megszüntetted 

Ekkor  Sophia  testvérnek  is  oda  kellett  hagynia  a 48  évig 
lakott  zárda  falait,  melyekhez  öt  temérdek  kegyeletes  emlék 
fűzte : a templom  sírboltjában  nyugodtak  övéi,  falait  saját  és 
jó  édes  atyja  kezemüvei  dísziték.  Ott  nyerte  zsenge  korától 
nevelését,  ott  töltötte  élete  nyarát,  s most  attól  kényszernek 
engedve,  válnia  kellett.  Unokaöcscse,  Ferencz,  — t.  i.  fivérének 
Polykarpnak  fia  — vele  egyiittérezte  a bánatot,  mely  szeretett 
nénjét  érte,  s azt  enyhíteni  törekedett,  házában,  mely  a zárdával 
szemközt  állott,  számára  oly  lakást  építtetett,  minő  zárdaczellája 
volt,  még  az  ablakokra  is  készíttetett  farostélyú  rácsot,  minővel 
a czella  ablakja  birt.  Itt  élte  Sophia  testvér  végnapjait,  oly 
foglalkozások  között,  minőket  a zárdában  szokott  volt  gyakorolni. 
Rajzolt,  festett,  polyonmunkát  készített,  sőt  bizonyos  ünnepekre 
az  apáczafánkot  is  megkészíté.  A halál  életének  76.  évében 
érte  el  őt,  1790.  év  szept.  26-kán.  38  Másnap  nagy  részvéttel, 


36  A helytartótanácshoz  bemutattatva  1782  febr.  7-én. 

37  Kelt  Pozsony,  1782.  febr.  7-én.  Mindkettő  az  országos  levéltár  helytartósági 
szakaszában. 

38  A budavári  temetkezési  anyakönyvben  így:  "1790,  Sept.  26.  obiit  Sophia 
Falkoner  exclarissa,  sepulta  27-a,  76  annorum,  ex  gangrena.  Provisa  omnibus.  In 
Coetn.  Civico.  Sepeliens  : Comes  Emanuel  a Starhembeg  Parochus. 

a város  összes  lakói  által  gyászolva,  temettetett  a köztemetőbe. 
Gazdag  gyűjteménye  családi  festményekből,  melyeket  a zárda 
kótyavety éjéből  sikerült  megmentenie,  ápolójának,  unokaöcscsé- 
nek  FERENCZ-nek  birtokába  került. 

Sophia  sorort  nem  csupán  kitűnő  tehetségei,  hivatásának 
pé'dás  teljesítése  tették  közkedveltté,  de  lelki  tulajdonai  mellett, 
a mi  a külsőségekre  sokat  adó  világ  előtt  a fő,  testi  szépsége 
is.  Arczképe  után  Ítélve,  mely  reánk  fenmaradt,  Sophia  igen 
szép  hölgy  volt,  gömbölyded  arcza  szabályos  vonásokkal  bírt, 
fekete  szemei  és  sötét  szemöldökei  igen  helyesen  illettek  egész- 
séges színű  arczához. 

György  mester  legifjabb  fia  János  Gotthárd  született  1726 
máj.  5-kén,  atyja  80  anyja  53  éves  kólában.  39  Ez  utóbbinak 
kiváló  kedveltje,  ki  őt  tudóssá  óhajtá  nevelni,  a tanítás  költségei 
fedezésére  szerencsésen  sikerült  György  mesternek  közkedvelt- 
sége és  élelmessége  révén,  Platschlager  János  Mihály  vesz- 
prémi kanonok  által  szegény  sorsú  tanulók  élelmezésére  letett 
alapítványt  1738-ban  számára  megnyerni,  40  melyet  haláláig 
élvezett  is,  mi  anyjának  legnagyobb  fájdalmára  1743-ban  május 
29-kén  18  éves  korában  váratlanul  következett  be.  41  Atyja 
tetemei  mellé  takaríttattak  földi  maradványai,  a nővére  által 
lakott  zárda  kriptájába. 

Némethy  Lajos. 


39  A budavári  főplébánia  kereszteltek  anyakönyvéből. 
4°  Miller,  Historiographia  Eccl.  Búd.  kézirat. 

4 A budavári  főplébánia  temetkezési  anyakönyvéből. 

HAZAI  ADATOK  AZ  ARCHEOLÓGIÁHOZ. 

(Emlékek  és  leletek.)  Lucskai  lelet.  Ungmegye  nyugatán  — ott,  hol  a 
Kárpátok  Beszkid  nevű  része  a lapályba  nyúlik,  a Vihorlát-hegység  tövében  — 
egy  tág  medencze  terül,  melybe  a hegység  patakjai  folynak  és  valaha  tavat  ké- 
peztek — mely  tó  még  mai  napig  is  a vizes  rétekből  és  nádasokból  álló  — több 
iooo  holdnyi,  úgynevezett  Blatta  területét  képezi. 

A Blatta  határa  délről  egy  magaslat,  melyen  a kassá-ungvári  államút  több 
község  határát  szeli.  — Lucska  helység  határában,  az  országúitól  balra  a Blat- 
tára közvetlen  eső  szántóföldek,  leleteink  színhelye.  Terjedelmük  eddig,  a 
cserepekről  ítélve,  körülbelül  két  kilométer  hosszban  terjed  a tópart  hosszában. 
Már  régebb  időktől  fogva,  a mezei  munkálatok  alkalmával,  találtattak  cserép- 
darabok, de  mint  ez  sok  helyütt  történik,  figyelembe  nem  vétettek  ; — csak  a 


70-es  években  találtatott  egy  vízmosásban  ama  nyílt  urna  és  lyukas  edényrész, 
melyek  már  az  1 8 76-ki  ősrégészeti  congressuson  Budapesten  be  voltak  mutatva. 
Több  évig  ezután  megint  semmi  sem  találtatott,  csak  itt-ott  egy  cserépdarab, 
egy  kova-  vagy  obsidian-szilánk. 

1880.  év  tavaszán,  erős  eső  után,  mely  a felső  földrétegeket  meglazította, 
találtunk  végre  egy  urnát  és  pár  edényt  egy  csoportban,  és  ezen  siker  álta 
felbátorítva,  hozzáláttunk  a rendszeres  ásatásokhoz. 

Mindjárt  más  napra  reábukkantunk  egy  .csupor- csoportra,  - — melynek  jellege 
a többi  talált  7 csoporttal  tökéletesen  azonos  és  melynek  gondos,  systematicus 
összeállítása  minden  véletlent  kizár. 

Minden  ilyen  csoport  egy  magában  önálló  egységet  képez,  s egymástól 
2 — 4 méter  távolságra  volt ; és  soha  sem  kevesebb,  mint  4,  de  némelykor  8, 

sőt  io  darab  edény  volt  együtt,  úgy  hogy  összesen  60  drbot  voltunk  képesek 
épen  kiszedni. 

Az  edényekből  leletenkint  egy  vagy  két  nagyobb  urna,  körül  állítva  kisebb- 
nagyobb  csuprokkal,  volt  részint  egymáson,  sőt  egymásban  is  elhelyezve.  Minden 
ilyen  csoportnál  rendszeresen  mellékelve  volt  egy  dupla  öblü  edény,  melynek 
használata  eddig  nem  ismeretes  és  bár  ezen  talált  edények  mind  nagyságra, 
alakra  és  színre  nézve  különböznek,  mind  a mellett  tagadhatlan,  hogy  tökélete- 
sen egy  jellegűek ; jelenleg  csak  három  ilyet  mutatunk  be,  de  ismétlem  azon 
körülményt,  hogy  mindegyik  csoportnál  egy  ily  jellegű  edény  vagy  épen,  vagy 
részben  találtatott.  (Lásd  274.  oldal.) 

Ezen  esupor-csoportozatok  többnyire  30  cmtr.  mélységben  kezdődtek  és 
egy  méterig  haladtak;  a mint  az  agyagos  altalajba  értünk,  ritkán  találtunk 
nyomot.  A csuprok  alá,  köröskörül  voltak  elhelyezve,  úgy  szintén  alájok  bigy- 
gyesztve,  obsidian  és  kova  fegyverek  és  kőbalták,  sőt  két  esetben  ezen  kövek, 
mint  azon  anyag,  melyből  azok  valószínűen  készíttettek.  (Lásd  273.  oldal.) 

Négy  nagyobb  urnában  a megégetés  biztos  nyomait : hamut  és  csontrésze- 
ket találtunk  ; valamennyi  csoportot  pedig  tűz  állal  átváltoztatott  földrétegeken. 

Három  csoportozatnál  a csuprok  kiszedése  után  emberi  fogakat  és  pedig 
két  esetben  kinőtt  emberét,  egyben  gyermekét  találtunk.  Ezekből  combinálva, 
azon  hypothezist  koczkáztathatjuk,  hogy  temetkezési  helylyel  állunk  szemben. 

Tovább  folytatván  ásatásainkat,  egy  kis  méter  távolságra  semmit  sem 
találtunk;  többé  ily  rendszeres  csoportra  nem  jöttünk;  ellenben  3 helyütt  körbe 
halmozott,  a közel  hegységből  származó  trachytköveket,  melyek  némelyikén 
emberi  kéz  és  tűz  nyomai  látszanak  és  rajtuk  faszén  és  hamu-maradékok,  továbbá 
több  őrlő  kövek,  tökéletesen  észlelhető  nyomokkal,  hogy  hivatásuknak  szolgáltak, 
továbbá  orsók  és  nehezékek. 

A terület  egyébként  el  volt  lepve  cserépdarabok  által,  melyeket  kosár 
számra  szedtünk  és  melyek  különbsége  úgy  agyagminőség  — a legdurvábbtól 
a legfinomabbig  — úgy  alakra  nézve,  a legprimitívebbtől  az  átgondolt  ízlésteljes 
rajzokig  — úgy  színre  nézve  is,  mert  feketéket  és  vöröseket  is  találtunk  — 
akkora,  hogy  hivatva  éreztem  magamat,  ezen  cserepek  egy  némelyikét  a mellé- 
kelt rajzok  által  bemutatni,  hogy  a szakközönség  némi  tudomást  szerezzen  a 
leletünk  ezen  részének  gazdagságáról. 

Találtunk  továbbá  elszórva  számtalan  állatfogakat,  egy  medve  állkapocs- 
részét, sok  kovát  és  obsidian-szilánkot,  melyeknél  a használás  tökéletesen  látszik 
és  melyeknél  az  a nevezetes,  hogy  oly  anyagokból  voltak,  melyek  a mi  trachyt- 
hegységünkben  nem  találtatnak  és  a hegy  alján  több  mértföldnyi  távolban 
elnyúló  hegységből  valók.  Továbbá  a mit  még  ki  kell  emelnem,  hogy  bár  összes 
leletünkben  csak  egy  réz  fegyver  volt,  több  edényben  ércz-olvasztási  nyomokat 
véltünk  felösmerni.  (Lásd  273.  oldal.) 

Midőn  ezen,  talán  nem  egészen  érdektelen  leletek  szerény  leírását  bevégzem, 
azon  reményt  fejezem  ki,  hogy  a tudományos  körök  ennek  megítélését  átveszik 
és  hogy  ezentúl  ezeknek  tapasztalatai  által  vezérelve  — és  kitűnő  képviselője 
által  támogatva  — ásatásainkat  eredményesen  folytathatjuk  és  jövő  évi  közlésemet 
még  sokkal  érdekesebb  leletek  nyomán  ismételhetem. 

Gr.  Stáray  Antal. 

(Két  adat  a Margitsziget  történetéhez.)  Ráskai  Tea  a budapesti 
egyetemi  könyvtárban  levő  « Példák  könyven  28.  lapján  így  végzi 
egyik  példáját:  «Ezt  Írtak  vrnak  eztendeveben.  Ezer  evtzaz  tyz  ez- 

tendevben.  Ezen  eztendevben  kezteek  chynnalny  boltozny  az  egyhazbely 
sanctuariornoti).  Az  ugyanott  található  Cornides-codex  408-dik  lapján 
szintén  Ráskai  Lea  ezt  irja:  «Vegeztetet  zent  lucia  azzon  estyn  zerdan. 
Vr  zvletety  vtan.  Ezer.  evt  zaz.  tyzen  evt  eztendevben.  Ezen  ezten- 
devben zenteltek  meg'  az  kápolnát,  zent  katerina  azzon  napyan  vasár- 
napom). A Margit-legendából,  mely  ugyanez  apácza  Írásában  maradt 
ránk,  világosan  kitűnik,  hogy  Ráskai  Lea  a margitszigeti  szent  Do- 
ni okos-rendi  apáczakolostor  tagja  volt.  Ezt  megerősíti  Ferrarius  Zsig- 
mond  is  ( 0 De  rebus  Hungaricse  Provinciáé  ordinis  pnedieatorum  com- 
mentarii».  Bécs,  1637.  220.  l.j,  a Ráskai  Lea  Írásában  fenmaradt  és 
most  a magy.  nemz.  múzeumban  őrzött  Margit-legendáról  azt  állítja, 
hogy  az  apáczák  a török  elől  menekülve  a Margitszigetről  vitték  Nagy- 
szombatba. Erről  bővebben  a Nyelvemléktár  VIII.  kötete  előszavában. 
A fentebb  idézett  két  adat  tehát  kétségtelenül  a margitszigeti  dömés 
apáczakolostor  templomának  sanctuariumára  és  kápolnájára  vonat- 
kozik. llogy  e két  adat  még  fólhasználatlan,  azt  tudom,  mivel  eddig 
Ráskai  Leának  sem  neve,  sem  tartózkodása  helye  nem  volt  ismeretes ; 
de  hogy  mit  nyom,  mennyit  ér,  azt  ítéljék  meg  mások,  nekem  arra 
nincs  elegendő  szakismeretem.  Wolf  György. 

(Intézetek  és  gyűjtemények.)  A //.  múzeumi  érem-  és  régiségtár  1881  hm 
(május — deczember) . Országos  régiségtárunk  gyarapodása  az  utóbbi  nyolez  hónap 
alatt  bámulatba  fogja  ejteni  mindazokat,  kik  tudják,  minő  nehéz  viszonyok  közt 
élünk,  mikor  mindenfelől  korlátolják  ez  országos  intézet  hatáskörét  megyei  és 
városi  múzeumok  meg  társulatok  dicséretre  méltó  helyi  buzgósága,  mikor 
folyton  szűkül  a terület,  mely  neki  tápot  nyújthat  és  mikor  gazdag  gyűjtök  con- 
currentiája  ellen  kell  síkra  szállanunk  szűkén  kimért  dotatiónkkal. 

Hogy  mindazonáltal  nem  álltunk  meg,  nem  maradtunk  hátra,  de  sőt  arány- 
lag tetemesb  a haladásunk,  mint  a korábbi  években,  ezt  örömmel  jelenthetjük  s ezt 
első  sorban  régészeti  ásatásoknak  köszönjük.  Fölösleges  hangsúlyozni,  tudja 
már  ma  minden  ügybarát  és  kedvelő,  hogy  a sírok,  temetők,  halmok  és  telepek 
tökéletesebb  képet  tárnak  elénk  a hajdani  műveltségről  mint  szórványosan  föl- 
szedett régiségekből  összerakott  kaleidoskop-szerű  tárlatok.  Szakkedvelő  főuraink 
ez  igazságot  egész  hévvel  fogták  föl  ; már  régebben  b.  Vécsey  József  rendezett 
szakszerű  ásatásokat,  utóbb  gr.  Sztáray  Antal  és  neje  követték  példáját,  legújab- 
ban gr.  Zichy  N.  János  és  gr.  Batthyány  Géza  szintén  rendeztek  jószágaikon 
régészeti  ásatásokat.  A főurak  után  az  állam  s a főváros  áldozott  ásatásokra  s 
ez  ásatásokból  többnyire  a n.  muzeum  gazdagodott.  E kedvező  körülményekhez 
járul,  hogy  a nyilvános  földmunkálatoknál,  a Dunameder  szabályozásánál  több 
tekintet  van  a n.  muzeum,  a tudomány  érdekeire,  mint  volt  korábban  ; többnyire 
sikerült  megnyernünk  a technikus  tiszteket  és  vállalkozókat  a jó  ügynek.  Lelkes 
ügybarátainknak  is  a vidéken  és  a fővárosban,  kiket  alább  egyenként  említek, 
sokat  köszönünk. 

Ellenben  évről  évre  inkább  tapasztaljuk,  hogy  az  érvényben  álló  lelet- 
rendszabályok kevés  haszunkra  vannak,  sőt  inkább  magánkézbe,  kereskedőkhöz, 
igen  gyakran  az  olvasztó  tégelybe  vagy  külföldre  terelik  a kincseket  s így 
gyakran  helyrehoztatlan  kár  okozói. 

Ezek  a kedvezőtlen  és  kedvező  tényezők,  melyek  a lefolyt  esztendőben 

múzeumunk  gyarapodását  befolyásolták.  Hogy  magáról  a növedékről  kellő  tájé- 
kozást nyerjünk,  úgy  mint  megelőző  esetekben,  kor  szerint  csoportosítva  sorolom 
föl  előbb  a régiségeket,  azután  az  érmeket.  Tekintettel  a nyolcz  hónap  alatt 
föl  gyűl  t anyaghalmaz  gazdag  voltára  , csak  némely  esetekben  lehet  egyik 
másik  lelettel  behatóbban  foglalkozni ; a rajzok  majd  a leirások  rövidségét 
helyrepótolják  és  kiegészítik. 

Kezdjük  a fölsorolást  a)  Az  őskori  csoportnál  s itt  meg  kell  emlékeznünk 
a tószegi  telepről.  A tószegi  telepről,  honnan  már  annyi  érdekes  lelettel  gazda- 
gította n.  múzeumunkat,  Abonyi  Lajos  (Márton  Ferencz)  újabban  ismét  nyolcz 
tárgyat  küldött.  Van  köztük  egy  csont  kalapács  töredéke,  érdekes  a bevert 
concentrikus  kördíszek  miatt,  továbbá  nagy  födőlap  fele  töredéke  agyagból, 
benyomott  keresztdíszítményekkel,  agyag  kanál  és  többféle  cserép  bögre. 

Ugyancsak  Tószegről  ajándékozott  Dolenszky  Imre  plébános,  Abonyi 
Lajos  úr  útján,  a Laposhalomban  lelt  11  db.  érdekes  őskori  tárgyat.  Van  köztük 
agyag  kanál,  csontvésü  és  csontnyilcsúcs,  több  tárgy  kőből,  mely  amulettnek  látszik, 
átlyukasztott  disznófog,  átfúrt  kagylóhéj  és  agyag  karika. 

Csiszolt  kőszerszámot  csak  kettőt  kaptunk  a polgárdii  Somlóról  gr.  Batthyány 
Géza  ásatásából. 

Gazdagabb  őskori  bronzaink  gyarapodása.  Hol  ajándékozás,  hol  vétel  útján 
lehetett  egyes  darabokkal  a sorozatokat  kiegészíteni.  Jelentékenyebb  leletet  csak 
egyet  kaptunk,  Coburg  Fiilöp  herczegtől  Felső-Baloghról  ; e nagybecsű  ajándék 
a korábbi  jelentésemben  említett  bodrogkeresztúri  1 nagy  lelettel  ez  év  leg- 
fontosabb szerzeményei  közé  tartozik. 

Valovics  Ferencz,  uradalmi  tiszttartó,  szives  volt  a herczeg  megbízásából 
a baloghi  leletről  részletes  tudósítást  küldeni.  E szerint  «a  bronz  tárgyak  a her- 
czegi  gazdaságban  az  erdő  közelében  egy  szelíd  emelkedésű  szántóföld  lejtő- 
jén, az  ekebarázdában  födöztettek  föl  egy  aratónő  által,  kinek  sarlója  aratás 
alkalmával  — valószínűleg  a borona  által  kirántott  vagy  az  esővíz  által  kimosott 
kézvéd  sodronyszálába  akadt,  mely  az  akadályt  elhárítani  akaró  aratónő  által 
a sarlónak  nagyobb  erővel  való  megrántása  által  még  jobban  napfényre  hozatott. 
Az  asszony  látván,  hogy  valami  fénylő  éreztárgyba  akadt  sarlója,  azt  arató  tár- 
saival tudatta,  s azok  a sodronyt  kihúzták  és  tovább  kutatván  és  ásván  a 
földet,  a bronz  régiségeket  fölfedezték  és  kiemelték.  Ezen  régiségek  sem  agyag, 
sem  más  valami  edénybe  betéve  nem  voltak,  hanem  a puszta  földben,  szépen 
egymásra  rakva  egy  csomóban  12 — 15  cm.  mélységben  találtattak,  érez  vagy  más- 
féle nyél  egy  csákányban  sem  találtatott.  A lelethely  körül  jókora  területen 
ásatásokat  tétetett  az  uradalom,  azonban  eredmény  nélkül.  A két  sodronykarvéd 
a találók  által  kuszáltatott  össze.  A találók  a tárgyakat  a rájok  ragadt  földtől 
megtisztították  s azt  vélvén,  hogy  arany  kincset  találtak,  a lelt  tárgyakat  arany- 
műveseknek és  zsidóknak  árulgatták  és  csak  midőn  azok  által  csalódásuk  felől 
fölvilágosíttattak,  jelentkeztek  leletükkel  a baloghi  tisztnél. » 

A leletről  ide  mellékelt  rajzunk  pontos  képet  nyújt.  Legfölül  az  össze- 
vissza kószált  karvédő  tekercsek,  (1.  2.  szám)  jobbra  balra  a párosával  előforduló 
korongos  tekercsek  (3.  és  4.  sz.),  továbbá  egy  véső  (5.  a.  b.),  egy  pálezás  (6.  sz.) 
és  két  pengés  csákány  (7.  8.  sz.).  A leletnek  idoma  miatt  legérdekesebb  darabja 
a 8.  számú  csákány,  melynek  korong  helyett  hátul  két  félkörívü  hajlásban 
kiszögellő  rövid  pengéje  van  ; nagy  pengéje  vonalas  díszekkel,  köpüje  bütykök- 
kel van  ékítve.  Csákányaink  közt  eddig  ezt  az  idomot  még  nem  ismertük,  a 


1 Arch.  Ért.  Uj.  Folyam,.  166.  1. 

baloghi  lelet  általa  hazai  bronzformáinkat  egy gyei  gazdagítja  s ebben  van  főfon- 
tossága.  Másfelől  a pálezás  csákány  is  érdekes,  mert  csak  ritkábban  nyomozhatjuk 
hiteles  bronzkori  leletekben.  Utoljára  a pilini  leletben  tűnt  föl  egy  szép  pél- 
dánya,2 mely  úgy,  mint  a baloghi,  mindkét  karján  s köpiijén  díszítve  volt  ; ott  is 
pengés  csákányok  voltak  mellette.  Ezek  a közönségesebb  bronzkori  fegyverek 
közé  tartoznak;  csak  a n.  múzeumban  van  közel  húsz  db.  belölök,  a vidéki 
gyűjteményekben  lévő  példányok  is  körülbelül  ennyire  mennek. 

A kézvédek  is  a gyakoriabb  tárgyak  közé  tartoznak.  A minő  gyakoriak 
nálunk  a támadó  és  védő  fegyverek  e különös  fajai,  oly  ritkán  lelik  külföldön, 
elterjedésük  a magyarhoni  bronz-regiora  szorítkozik  és  annak  sajátos  typusai 
közé  tartoznak.  Ha  e szőkébb  körön  belül  keresünk  analóg  leleteket,  a fönemlített 
pilini  leleten  kívül  ott  találjuk  a n.  múzeumban  a szebeszlóit  (Turócz  m.),  az 
andrásfalvit  és  szent-ivánit  (Liptó  m.),  királyházit  (Hont  m.),  még  közelebb  esik 
hozzá  a nagy  rimaszombati  bronzlelet,  távolabb  esik  az  abaújszántói  és  sza- 
bolcsi, a szoboszlói  (Hajdú  m.)  és  szamosmederbeli  (Szatmár  m.).  Mint  e 
rövid  áttekintésből  is  látszik,  e formák  leginkább  hazánk  éjszaki  részéből  isme- 
retesek, a mi  helyi  iparra  mutat  és  így  joggal  föltehető,  hogy  az  ékes  fegyve- 
rek is , melyeket  egy  bronzkori  vitéz  a baloghi  határban  elvesztett  vagy 
elrejtett,  szintén  nem  messze  földről  kerültek,  de  a szomszédban  készülhettek. 

Belföldi  bronz-ipar  mellett  még  inkább  szól  a bodrogkeresztúri  nagy 
lelet.  Korábbi  Ígérethez  híven 3 tartozom  részletesb  bemutatásával,  mely  most 
teljesíthető,  mert  két  rajztáblát  is  csatolhatok  leírásához.  Jó  részét  miskolczi 
rézművestől  vettük,  más  részéhez  ide  való  kereskedő  útján  jutottunk  ; nem 
lehet  tudni,  mennyi  veszett  el  a nagy  leletből,  sejthető  a sok  csonka  töredékből, 
hogy  jó  sok  hiányzik  belőle.  Kevés  hazai  bronzlelet  van,  mely  oly  sok  tekintetből 
ébreszti  föl  érdeklődésünket,  mint  ez  össze-vissza  töredezett  eszközök  és  éksze- 
rek egyvelege.  Nyilván  öntőmühely  maradványaival  van  dolgunk,  hol  az  össze- 
gyűjtött csonka  tárgyak  beolvasztásra  vannak  szánva,  ilyen  a legtöbb  véső,  sarló, 
kés  stb.,  a bronzlepények,  rudak,  pálczák,  alaktalan  rögök,  összesen  82  db. 
(I.  tábla  9,  10,26,  27,  28.  sz.)  ily  olvasztott  töredékekből  támadnak ; továbbá  vannak 
újból  készült  darabok  — a sarló  (I.  t.  23.  sz.)  és  a véső  (I.  2.),  melyek  csak 
az  imént  kerültek  ki  a mintából,  se  a szélök,  se  a fölületök  nincs  kisimítva. 
Szerszámok  és  ékszerek  nagy  változatosságban  vannak,  mintha  csak  szándékosan 
gyűjtötték  volna  össze  számunkra,  hogy  egy  mutatóra  lássuk,  minők  voltak  szerszá- 
maik a háztartásban,  az  ipar  és  földmüvesség  körében,  s a férfiak  és  nők  mivel  díszí- 
tették fejüket,  fülüket,  karjukat,  újjukat,  ruhájukat ; fegyver  csak  kevés  van.  Volt 
15  füles  és  tokos  véső  (I.  2,  3,  4,  r2,  18,  19),  5 keskeny  véső  (15,  21),  12  db. 
késpenge  és  markolat  (16.  és  25.  sz.),  borotvának  markolata  (6.  sz.),  sarló  igen 
sok  akad,  van  48  db.  belőle,  mind  a három  ismert  formából,  a legegyszerűbből 
(20.  sz.)  azon  fajtából,  melynek  nyélbe  való  lemeze  van  (22,  23)  és  a hajlított 
végűből  (24.)  és  van  négy  fűrészlemez  (7.  8.  sz.).  A fegyverzethez  tartozik  egy 
apró  tőrpengécske  (5.  sz.),  egy  hosszú  keskeny  tőr  (1.  sz.)  és  a karvéd  (I.  tábla 
4.  sz.),  melyet  talán  több  joggal  az  ékszerekhez  számíthatunk.  Az  ékszerekből 
első  helyre  egy  diadema  töredékeit  teszsziik  (II  t.  11.  száma),  a nálunk  oly 
jellemző  fibulákból  van  nyolcz  egész  vagy  csonka  darab  (1,  2,  3,  7,  8),  vannak 
gyűrűk  (5.)  és  van  füles  gomb  (12.)  Sodronydarabok  és  lemezek  nagy  számmal 
találtattak,  némelyek  nyilván  edényekből  valók  (8,  9,  10.).  Két  tárgynak  még 


2 Leírását  és  rajzát  lásd  Arch.  Ért.  XIII.  108.  1.  és  a mellékelt  kőnyomatú  táblán. 

3 Arch.  Ért.  Új  f.  I.  166.  1. 

megközelítőleg  sem  ismerjük  rendeltetését,  a rovátkolt  fölületü  pálczáét  (I.  17.) 
és  a karimás  szélű  hengerét.  (I.  14.) 

Ha  már  most  az  így  röviden  bemutatott  műhely-maradványokon  a kül-  és 
belföldi  jelleg  szempontjából  nézünk  végig,  kicsiben  egy  leletben  együtt  talál- 
juk a késő  hazai  bronzkort  jellemző  összes  tüneményeket. 

Hogy  a kétségtelenül  belföldi  és  a magyarhoni  region  túl  csak  elvétve 
jelentkező  typusokon  kezdjük:  a tokos  véső  csúcsba  futó  szélekkel  (I.  3 ),  a hátul 
hegyesen  görbülő  sarló  (I.  24.),  még  inkább  a sodronyos  fibulák  (II.  t.)  s a 
sodronyos  diadema+  (II,  11.)  tisztán  sajátjai  a mi  régiónknak. 

Ellenben  nemcsak  itt,  de  jóformán  egész  Közép-Európában  készültek  oly 
vésők  kések,  sarlók  (a  föntebbi  idom  kivételével)  és  tőrök,  minőket  tábláinkon 
látunk. 

Távolabb  eső  vidék  typusa  egy  talpas  véső  (átalán  az  angolok  úgy  hívják 
<■  with  a stopridge»),  mely  Európa  nyugoti  részein  közönséges  és  az  éjszaki  Német- 
országban meg  Skandináviában  elterjedt  fibulaforina,  melyből  csak  egy  középső 
csonka  darabot  birunk  (II.  5.) 

Míg  ezek  az  alakok  mind  az  Alpeseken  innen  fejlődő  ipar  szülöttjei,  addig 
déli  vidékről  importált  egyes  czikkeknek  is  nyomára  akadunk.  Ilyen  a borotva 
(I.  6.)  és  ilyenek  mindenek  előtt  az  edényrészek  (II.  8,  9.  10.)  trébelt  bronz- 
lemezből, a minők  bizonyos  korban  egész  Európát  árasztották  el  és  a melyekre 
kétségtelenül  reá  illik  Lindenschmilék  nézete  a déli  importról. 

E részletek  megállapítják  számunkra  a bodrogkeresztúri  lelet  viszonylagos 
korát.  Nem  csodálkoznánk,  ha  egyes  tárgyakon  vasrozsda-foltokat  látnánk;  mert 
e lelet  idején  már  széles  világraszóló  összeköttetéseik  voltak  a Közép-Duna 
kereskedőinek  és  ha  ritka  is  lehetett  a vas,  kétségtelenül  ismerték.  Ha  a bodrog- 
keresztúrival  egykorú  leleteket  keresünk  hazai  leletéink  közt,  arra  a tapasztalásra 
jutunk  hogy  legnagyobb,  legfontosabb  leleteink  egykoruak  vele;  csak  a terenneit, 
komjáthi,  rimaszombati,  felsődobszai,  hajdúböszörményi,  erzsébetfalvi  leleteket 
említem.  Anyagi  irányban  magas  fejlettségű,  sokoldalú  míveltség  maradványai 
ezek,  és  egyedüli  tanujelei.  írott  és  képes  tudósításaink  nincsenek  e korról,  a mit 
róla  tudunk  e gyér  hallgatag  leletekből  van  merítve.  Csoda-e,  hogy  fölisme- 
résében és  helyes  megítélésében  oly  végtelen  lassan  haladunk  és  hogy  minden 
parányi  emléket,  mely  reá  fényt  deríthet,  oly  gonddal  gyűjtünk  ! 

A nagy  leletek  után  a szórványosan  előkerült  egyes  emlékekre  térhetünk. 
Legtöbb  gonddal  gyűjtjük  a rézből  való  régiségeket.  Csekélyszámú  réz  fegyvereink- 
hez réz  tör  és  réz  lándsacsúcs,  a szerszámokhoz  két  pengéjű  csákány  járult ; keres- 
kedőtől vettük,  a ki  állítólag  Uj-Szőnyön  szerezte  a három  tárgyat. 

Réz  tárgyaink  száma  továbbá  Komárom  vidéki  lapos  réz  vésővel  szaporodott. 
Vörösréz  csákányt  kaptunk  Bük  Lászlótól  Élesdről  (Bihar  m.).  Három  kesken)’ 
és  egy  lapos  réz  vésőt  vettünk  helybeli  régiségkereskedőtől,  a ki  az  ország  külön- 
böző részeiből  gyűjtötte  őket.  Áttérve  az  egyes  bronz  emlékekre,  legfontosabb 
hogy  Kuliffay  Adolf  úr  Ercsiből  bronzkori  öntőmintáinkat  ismét  egygyel  gyara- 
pította, agyagból  való  és  csonka  egyik  oldala  bronz  pálczák  (?)  öntésére  szolgált 
másik  oldalán  egy  véső  idomának  fele  része  látszik. 

Bronz  vésőt  és  bronz  karpereczet  vettünk  helybeli  kereskedőtől. 

Szálkáról  (Hont  m.)  füles  bronz  vésőt  küldött  ajándékba  Csepreghy  Gyula, 
Dr.  Rómer  F.  Ferencz  szives  közbenjárásával. 


4 Analógiáját  lásd  az  Árvaváralján  őrzött  kincsben  és  Egerben  a lyceumi  gyűjteményben, 

Tokos  bronzvésiit  vettünk,  fiileset,  csúcsba  futó  széllel,  pereme  alatt  hosszá- 
ban futó  domború  vonaldíszszel,  kereskedőtől,  ki  állítólag  Uj-Szőnyről  kapta. 

Nád  levél  idomú  bronz  tőrt  \ett  a n.  múzeum,  magyarországi  lel  hely  ről 
közelebbi  helyhatározás  nélkül. 

Pulszky  Ferencz  igazgató  nyílt  végű  karpereczet  ajándékozott , bronzból, 
pontozott  díszítményekkel,  leihelye  Maglód  (Pest  m.). 

Torma  Károly  aldunai  írtjából  Varadiai  Baich  Vilmos  úr  ajándéka  gyanánt 
őskori  bronzsodrony- részletet  és  egy  kis  cserép  edényt  hozott. 

Átfúrt  cserépkorongot  és  dudorokkal  díszített  cserép  bögrét  ajándékozott 
Baloghy  Dezső. 

Két  őskori  cserépedényt,  csészét,  két  urna  fenekét  és  csontdarabkákat  találtak 
Ivanovan  (Torontál  m.)  házaépítésnél  ; Schwerer  János  úr  közbenjárásával  aján- 
dékozta Mariancsics  Imre,  községi  jegyző  Ivanován.  Durva  edénytöredékeket 
küldött  be  Steltzer  Frigyes,  ev.  lelkész  Kiszácson  (Bács  Bodrogh  m.). 


ZS1TVATÖI  EDÉNYEK.  3 nagy.?. 


Az  idei  tavaszszal  Zsitvatön,  Komárom  megyében,  kavicsbányában  a mun- 
kások a lehulló  földrétegben  mintegy  ölnyire  a szin  alatt  edényekre  akadtak,  az 
edények,  a találók  jelentése  szerint,  nem  egy  fészekben  voltak,  nem  is  sorjában  állot- 
tak, de  szabálytalanúl  voltak  elhelyezve.  Némelyikben  égetett  csontmaradványokat 
leltek.  Ugyanazon  helyről  bronz  gombostűt  és  bronz  kúpocskát  hoztak  a munká- 

sok,  továbbá  két  kőeszköz  is  onnan  került,  három  darabra  tört,  átlyukasztott 
golyó,  és  (talán  amulettnek  használt)  lapos  kőeszköz  homokkőből,  melynek 
egyik  vége  át  van  lyukasztva.  Hossza  mindössze  8-8  cm.  szélessége  pedig  i"j  cm. 

A lelet  félreismerhetlen  rokonságban  van  a Zsitvatővel  átellenben  fekvő 
dunaalmási  urnatemető  edényeivel.  Néhány  jellemzőbb  példány  rajzát  ide 
mellékeljük.  Egy  pillantás  fölismerteti  az  edények  formájában  és  díszítési  mód- 
jában azt  a jelleget,  melyet  conventionális  néven,  addig  míg  találóbb  elnevezé- 
sünk nincs,  pannoniainak  szoktunk  nevezni.  Karcsú,  elegáns  idom,  benyomott 
finom  pont-  és  vonaldíszek,  a mélyedésekben  fehér  krétaszerü  anyag,  ezek  az 
ismérvek,  melyekkel  tószegi,  dunaföldvári,  pécsi  stb.  ősedényeken  találkoztunk. 
Ez  edények  korának  pontos  megállapítására  még  mindig  hiányzanak  a kellő 
támpontok.  Római  és  barbár  vidékeken  egyaránt  találjuk,  urnatemetőkben  és 
terramarekban,  gyakran  sokkal  durvább  edényekkel  együtt  fordulnak  elő,  bronz 
és  csiszolt  kőeszközökkel,  római  befolyást  nem  árulnak  el,  tehát  a római  kort 
megelőző  időkből  származtatnék,  de  határozottan  különböznek  a « kelta#  vaskori 
leletekkel  föltűnő  agyagmivességtől,  tehát  ezen  kornál  is  régibbnek  kell  ítélnünk. 
Ennyi,  mit  ez  ideig  róluk  mondhatunk.  A zsitvatői  leletben  voltak  urnák,  bögrék 

s egy  csésze;  egészben  12  darabot  szereztünk.  Azóta  másfelé  is  elszéledtek 
zsitvatői  edények  s így,  meglehet  hogy  nagyobb  temető,  nem  egyes  sírok  marad- 
ványaival van  dolgunk.  Más  pontról,  Fehérmegyéből  a nagvlóoki  urnatemetőből, 
is  kaptunk  egy  érdekes  edénykét,  mely  legszorosabb  kapcsolatba  hozza  ez 
új,  érdekes  sírmezöt  az  említettekkel.  Az  edénykét  gr.  Zichy  N.  Jánosnak 
köszönjük,  ki  az  idei  septemberben  ásatta  föl  a lóoki  őstemető  egy  darabját  és 
a gazdag  urnasorozattal  a fehérvári  múzeumot  ajándékozta  meg.  E muzeum  őre, 
Hattyúfy  Dezső,  külön  monographiát  szentel  a fontos  lelhelvnek. 

A nagylóoki  és  zsitvatői  leletekkel  rokon  a bákóhalmi  lelet,  melyből 
több  tárgyat  már  az  áprilisi  jelentésben  említhettem.  Most  ezekhez  egy  jókora, 
72  cmnyi  magas  urna  sorakozik,  melyet  Karpelesz  Simon  úr  volt  szives  május 
elején  utólagosan  beküldeni. 

Mindennemű  őskori  és  római  agyagkészítményeket,  kővésőt  és  néhány 
kisebb  római  régiséget  köszönünk  Schwerer  János  úr  szives  közbenjárásának. 
A legtöbb  tárgy  Ivanova  vidékéről  való. 

Glogonban  (Torontál  m.)  pinczeásáskor  három  karpereczet  bronzból,  egy 
kis  füles  bronzpikkelyt,  fekete  agyaggyöngyöt  és  barbár  érmet  leltek. 

Schwerer  János  úr  közbenjárása  folytán  ajándékba  küldte  a tulajdonos 
Schwanfelder  Gusztáv,  glogoni  jegyző. 

A pesti  határban  a Rákoson  vasúti  töltés  építése  alkalmával  emberi 

koponyákkal  és  csontokkal  vegyest  öt,  durván  készült  agyagedényt  leltek  ; Schopp 
Ignácz  X.  kerületi  elöljáró,  kérésünkre  beküldte. 

II.  A ,, ke//a“  kori  emlékek  száma  két  érdekes  darabbal  gyarapodott.  Állítólag 
Aranyos-Maróthról  való  egy  kis  kúpidomú  gomb,  melynek  föliilete  bevésett 
kör,  pont  és  vonaldíszekkel  ékes,  oly  módon,  mint  a híres  fokorui  lelet  arany 
gombjai  ; rajzát  itt  adjuk  természetes  nagyságban. 

Pulszky  Ferencz  igazgató  ajándékozott  egy  karpereczet,  melyet  Ercsi  köze- 
lében kotort  ki  a Dunából  a kotrógép.  Mellékelt  rajzunk  egyszer  oldalt  mutatja 
az  ékszert,  a mikor  mind  a három  üres  félgömb  zárva  van,  másik  rajzunk  meg 
különválasztva  tünteti  föl  a két  állandó  tagot  a harmadik  mozgó  tagtól  és 
mutatja  ez  utóbbin  a görbe  hajlású  nyelvet,  melylyel  belényúl  a mélyedésbe, 
hol  mozog,  a karima  túlsó  oldalán  pedig  a zárás  módját. 

Az  ercsii  három  félgömbü  karperccz  egy  elterjedett,  ismeretes  karperecz- 
typust  képvisel,  melynek  ez  üres  félgömbök  jellemző  ismérvei.  Nagy  ritkán 


ERCSII  DUN AMEDERBELI  LELET. 


egyedül  két  ily  nagy  gömbből  áll  a karperecz,  sokkal  gyakoribb  mikor  négy, 
hat,  hét,  kilencz  és  több  gömb  áll  egymás  mellett,  hol  közvetlenül  hol  beléékelt 
mondola  idomú  tagoktól  elválasztva.5  Mennél  több  a gömb,  annál  kisebbek 
szoktak  lenni.  Fölületök  néha  nem  csupasz,  de  mindenféle  domborodásokkal  és 
mélyedésekkel  ékes.  Rómer  kalauzában6 7  bemutat  néhányat  a bronzkori  éksze- 
rek közt.  Egész  Közép-Europában  találjuk  ez  idomokat  a múzeumokban,  de  sokkal 
ritkábban  a nagy  gömbiieket,  mint  a sűrű  gömbüeket.  Ez  utóbbiak  korát  a híres 
h allstad ti  temetőben  való  előfordulásuk  állapítja  meg. 7 Használatuk  nemcsak 
megközelíti  a történeti  kor  kezdetét,  de  nincs  okunk  kétségbe  vonni,  hogy  még  a 
római  korban  itt  lakó  barbárok  is  kedvelték  e typust ; mire  talán  a rokonidomú 
marosportusi  karpereczek,  az  erdélyi  múzeumban,  szolgálhatnak  példáúl. 

Ha  m pel  J ózsef. 


5 Példák:  Nemz.  Muz.  I.  terem.  XLV1I.  15 — 19.  sz.  alatt  a szentesi  leletből  — «Ant.  préh.11 
XVI.  26.  Ipolyi  gyűjteményéből.  — A N.  Múzeumban  I.  terem  XXIV.  4,  5,  1—3,  6,  18.  13,  14;  11.  12. 

ö Műrégészeti  Kalauz.  43.  1. 

7 Sacken.  «Die  Gráber  von  Hallstadtn  XVI.  tábla,  10 — 14.  sz. 

KÜLFÖLDI  ADATOK  AZ  ARCHEOLÓGIÁHOZ. 

(Emlékek  és  leletek.)  K'ózépsyria  építészete.  //.'  A középsyriai  épü- 
letek befolyása  a román  építészet  fejlődésére  Vogué  fölfedezései  után  min- 
den kétségen  kívül  van  helyezve.  Most  a kérdés  csak  ez  : mikor  kezdett  e 
befolyás  Európa  nyugatán  érezhetővé  lenni,  hol  a román  építészet  a XI L szá- 
zadban virágjában  állott.  Francziaországban,  a tökéletes  román  styl  bölcső- 
jében, Viollet-le-Duc  szerint  a középsyriai  befolyás  egykorú  a keresztes  had- 
járatokkal. Vogué  ellenben  ezt  az  ikonoklasták,  tehát  Leó  Isaurius  (717 — 741) 
idejére  teszi. 

Viollet-le-Duc  mondja  (Diction.  de  l’Archit.  VII.  kötetében  417.  1.),  hogy 
a proven9ali  iskola  még  inkább  bele  élte  magát,  mint  a toulousi  a Syriába 
menekült  görög-római  építészet  elemeibe.  Ha  a sz.  gillesi  és  az  arlesi  sz.  Tro- 
phime  portalékat,  melyek  a XII.  század  végén  keletkeztek,  vizsgáljuk,  hihetnők, 
hogy  az  Antiochia  és  Aleppo  közti  úton  nagy  számmal  előforduló  emlékek  ma- 
radványai állanak  előttünk.  És  valóban  e tartományt  a keresztesek  I.  Bohémond, 
Guiscard  Róbert  fia  vezérlete  alatt  1098-ban  meghódították  és  Antiochia  vidéke 
1268-ig  a nyugatiak  kezén  megmaradt.  A Proven9alok  természetes  köteléket 
képeztek  Francziaország-  és  a Syriában  megtelepedett  keresztes  vitézek  közt; 
nem  csodálhatjuk  tehát,  hogy  ama  görög-római  emlékekben  oly  gazdag  tarto- 
mányból haza  hozták  azon  művészet  elemeit,  mely  hivatva  volt  nyugaton  a 
XII.  század  lefolyása  alatt  nagy  tért  hódítani. 

Ellenben  Vogué  így  nyilatkozik  (id.  m.  20.  s k.  1.):  «Midőn  elismerjük, 
hogy  a nyugati  művészetben  a keleti  eszmék  kitörülhetlen  nyomokat  hagytak  maguk 
után,  hogy  kelet  nem  csak  némely  díszrészlet  mintáját  szolgáltatta,  hanem  a 
román  styl  lényeges  elemeinek  egész  sorozatát,  kénytelenek  vagyunk  a kutforrás 
keresésében  előbb  menni  a keresztes  hadjáratok  koránál.  A szent  háború  idejé- 
ben a franczia  építészet  már  megtalálta  határozott  irányát ; ennek  legbiztosabb 
tanúsága  az,  hogy  a keresztesekkel  együtt  bevonult  Palestinába  és  ott  uralko- 
dott csaknem  vetélkedő  társ  nélkül  addig,  míg  a frank  uralom  tartott.  Számta- 
lan emléket  emelt  rövid  idő  alatt ; emléket,  melyek  stylje  oly  egybevágó  és 
egyöntetű,  hogy  ezt  csak  határozottan  megállapodott  stylnek  és  véglegesen  hatá- 
rozott módszernek  tulajdoníthatni*.  — Mondja  továbbá  Vogué,  hogy  a XII.  szá- 
zad építészei,  bár  fölötte  ügyesek  és  eszmélkedők,  még  sem  vergődhettek  föl 
egyszerre  az  általok  elért  magas  polczra;  hanem  « magok  előtt  egy  kevéssé  ismert, 
három  századon  át  tartott  erőlködés  és  tapogatás  által  előkészített  mezőt  talál- 
tak s így  kölcsönözhettek  oly  vidéktől,  mely  akkor  egyedül  volt  képes  mestere- 
ket szolgáltatni  : kelettől.  Nézetem  szerint  ez  előkészítő  homályos  korszakba 
kell  helyeznünk  kelet  iskoláinak  közvetlen  hatását  nyugatra,  oly  hatást,  mely 
nem  csak  a kereskedelmi  közlekedésen  és  fényiizési  czikkek  behozatalán,  hanem 
az  ikonoklasták  által  kiűzött,  vagy  a művészet  pártfogói  által  meghívott  meste- 
rek befolyásán  alapult.* 

«Az  e korban  és  e közvetlen  befolyás  alatt  emelt  épületek  eltűntek;  a 
melyek  fönmaradtak,  minő  az  aacheni  dóm  és  sz.  Vitai  temploma  Ravennában, 
kivételes  fennmaradásukat  kivételes  kőszerkezetüknek  köszönik  ; a nagy  bazili- 
kák, a toursi,  a sz.  dénisi,  a sz.  galli  és  más  hasonlók  ellenben  csak  famennye- 
zettel bírván  elenyésztek,  és  ha  stylj ükről  fogalmat  akarunk  szerezni,  azt  fölte- 
vés útján  nyerjük.  Merészség-e  az,  ha  azokat  bizonyos  tekintetben  a nagy 
syriai  bazilikákhoz  hasonlóknak  képzeljük,  hogy  a nyugotiaknak  is  volt  három- 
szög orom  alatti  előcsarnokuk  (porche,  Vorhalle,  Vorbau),  oszlopokkal  díszített 
kül  szentélyük,  tornyos  homlokzatuk,  ha  bár  nem  ugyanazonos  a tourmanini  vagy 
kalatsemanival  legalább  ugyanazon  elven  alapuló,  mely  ugyanazon  a keleti  elő- 
példányokból  szerzett  szellemből  kiindulva  a XI.  és  XII.  század  nyugoti  emlé- 
kekeit teremtette?* 


Lásd  az  első  czikket  Arcli.  Ért,  Új.  Foly.  I.  köt.  187.  és  köv.  11. 

Vogué  díszmunkájának  tüzetes  tanulmányozása  után  kénytelenek  vagyunk 
a keleti  befolyásra  nézve  nem  Viollet-le-Duc,  hanem  Vogué  véleményét  fogadni 
el.  E befolyás  pedig  legvilágosabban  nyilvánul  a román  templomokban,  melyek 
a közép-syriainak  közvetítése  által  a római  basilika  forensishez  csatlakoznak. 

A római  basilika  mind  nevére,  mind  elrendezésére,  mind  használatára 
nézve  az  athenai  basileos  stoatól  származik.2  E két  épületnemben  a mindkettőt 
egyaránt  jellemzőt  és  lényegest  a középtérnek  (hajónak)  az  oldaltérek  fölötti 
emelkedésében,  közvetlen  világításában  (a  magasban  levő  ablakok  által)  és 
állandó  tetőzetében  kell  keresnünk.  A basilika  forensis  rendesen  három  emeleti! 
középsőjén  karzat  vonult  végig  és  eredetileg  hihetően  főkép  törvényszéki  helyi- 
ség volt.  Azonban  miután  a kereskedés  mindinkább  elfoglalta  az  eredeti  négy 
szögöt,  a törvényszék  kényelmesebb  eljárása  végett  székhelyéül  a négyszöghez, 
mint  már  lényeges  póttag,  fél  körű  apsis,  (hemikyklos  vagy  chalkidikon)  csatol- 
tatok. A római  forensis  idő  folytán  tehát  nem  csak  a törvénykezésnek  és  a 
kereskedésnek  nyílt  meg;  hanem  sétálásnak,  olvasásnak,  sőt  időnkénti  vallásos 
szertartásnak  és  egyéb  más  czéloknak  is  szolgált. 

A középsyriai  basilika,  melynek  valószínűleg  csak  is  egyházi  rendeltetése 
volt,  megtartotta  a forensisnek  oszlopos  háromhajós  hosszházát  (Langhaus), 
alkalmazta  a főhajó  keleti  végén  a félkörü  apsist  vagy  szentélyt,  a mellékhajók 
szinte  keleti  végén  kisebb  félkört,  az  apsidiolt.  Hosszhajója  nyugati  vége  egész 
szélességében  eleinte  a « narthex » nevű  előcsarnok  uralkodott,  de  későbben  e 
narthex  csak  a főhajó  szélességét  foglalta  el,  a két  mellékhajó  elébe  pedig, 
habár  a hajón  túl  nem  emelkedő,  ikertornyot  építettek.  Mivel  az  ikertorony  az 
egész  nyugati  homlokzaton  nem  szökött  ki,  a közte  levő  előcsarnok  fölött  terrase 
maradt,  mely  majd  födve  s így  csarnokká  alakítva  az  úgynevezett  «loggia»,  vagy 
szabad  ég  alatti  volt.  A keresztyénség  ó-korában  e terraseon  bizonyos  időben 
egyházi  szertartásokat  végeztek ; későbben  a tornyok  kiszöktetése  miatt  a ter- 
rase a román  építészetben  eltűnt.  Az  ikertorony  közt  nyílt  egy  vagy  három 
díszkapu,  mely  az  előcsarnokból  ismét  egy  vagy  több  ajtón  keresztül  magába  a 
templomba  vezetett. 

Ez  elrendezés,  mint  lényeges,  változatlanul  ment  át  nyugatnak  legrégibb 
román  basilikáiba,  melyek  csak  későbben  nyertek  a hosszhajó  és  szentély  közé 
szúrt,  két  ágával  a hosszhajón  kiszökő  kereszthajót,  és  az  apsis  és  áthajó  közé 
szúrt  hossz-szentélyt,  mivel  a román  egyház  az  úgy  nevezett  latin  hajónak  alap- 
idomát nyerte.  A két  mellékhajó  apsidiola  helyett  már  Közép-Syriában  is 
találunk  épszögű  sekrestyét,  kincstárt,  könyvtárt,  vagy  más  egyházi  czélokra 
szolgáló  kisebb  helyiséget.  A nyugati  román  templom  hosszhajóját  szintúgy  mint 
a forensis  és  középsyriai  basilikát  famennyezet  födte,  ritkábban  és  csak  későbben 
boltozták  be,  elébb  az  oldal-  még  későbben  a fő  hajót  is.  Még  ritkább  a 
mellékhajók  fölötti  karzat  vagy  «tribuna»,  mely  a forensisban  gyakran  és  a 
középsyriaiban  is  előfordul  (1.  a chaggai  basilikát  Vogué  16  tábláján.) 

A legnevezetesebb  azonban  a középsyriai  ikertoronynak  szervi  össze- 
kötése az  egészszel  s beillesztése  a basilika  testébe.  Nyugaton,  ott  hol  nem  a 
syriai,  hanem  a forensis  szolgált  mintául  (pl.  Olaszországban)  a torony  még  a 
VII.  században  is  magában,  a templomtól  elkülönítve  állott,  míg  szervi  be- 
illesztését Középsyriában  már  az  V.  században  találjuk  ; s így  ez  építészeti  vál- 
toztatást egyenesen  itt  feltaláltnak  s innen  a nyugatra  elterjedtnek  kell  tekin- 
tenünk. 

Szint  oly  nevezetes,  hogy  nemcsak  a basilika  tervü,  hanem  még  a csar- 
nokféle (Hallen-Kirche)  román  templom  mintáját  is  Közép-Syriában  találjuk; 
mert  miután  az  oldalhajó  a fölötte  levő  tribuna  által  szükségképen  emelkedik, 
és  a főbajó  magasságát  éri  el,  az  egész  hosszhajó  ugyanegy  födél  alatt  úgy 
emelkedik,  hogy  főrésze  magas  ablakot  nem  nyerhetvén,  világítását  csak  is  a 
mellékhajók  ablakai  által  nyerheti,  mi  a csarnoktemplomnak  fő  jellege. 

A mondottak  után  természetesnek  fog  látszani  Vogué  következő  véleménye  : 
«Szabad  tehát  föltennünk,  hogy  a VIII.  IX.  és  X.  század  tapasztalatlan  építé- 


2 « A székesfehérvári  ásatások  eredményen  czímü  könyvemnek  69.  1.  Ugyan  e munkában  tüze- 
tesen van  czáfolva  Zestermannak  véleménye,  mely  szerint  a keresztyén  basilika  nem  a római  forinsestó'l 
származik,  hanem  eredetileg  az  ó-keresztyének  szükséglelébó'l  fejló'dött. 

szei  ismerhették  a Syriában  dívó  módot,  alakzásokat;  hihetjük,  hogy  az  első  koro- 
názott barbárok  áltaha  keletről  meghívott  építészek  tanítványai  és  örökösei  voltak 
azon  szapora  syriai  iskolának,  melynek  emlékei  egyedül  maradtak  fönn  máig, 
hanem  nagy  tevékenysége  korában,  bizonyosan  hazájok  határain  túl  is  kiterjesz- 
tették hatásukat.  így  magyarázhatjuk  azon  a syriai  profilek  és  részletekhez  hasonló 
idomokat,  melyek  a kilenczedik  századból  a tarasconi  sz.  Gábor,  az  avignoni 
Notre-Dame  és  aixi  S.  Sauveur  templomokon  ránk  maradtak;  így  magyarázhatjuk 
utóbb  a Rajna-parti  és  franczia,  a keleti  előpéldányok  behozatalából  származott 
építészeti  alakokat  is.  Ez  utóbbi  behozatal  a X.  és.  XI.  században  nem  jön 
talán  közvetlen  a syriai  iskolákból  vagy  azok  tanítványaitól,  hanem  az  ezeket 
helyetesített  byzanti  iskolákból,  melyek  'a  boltot  és  a kúpot  amazok  alapelvein 
építették. » Itt  Vogué  megjegyzi,  hogy  e helyütt  Konstantinápolyi  kell  érte- 
nünk ; mert  ekkor  Syria  már  á muzulmánok  hatalmában  volt.  Viollet-le-Duc 
ellenben  Syriának  a keresztesek  által  történt  meghódítására  a XI.  század 
végén  figyelmeztet ; mi  ellen  tekintetbe  kell  vennünk,  hogy  ekkor  a román  épí- 
tészet már  meglehetősen  előhaladott  nem  csak  Franczia-,  hanem  Németország- 
ban is. 

Vogué  véleménye  megerősítésére  több  franczia  emléket  hasonló  syriaival 
vet  össze,  nevezetesen  a Normandia  és  a Bretagne  határán  levő  pontorsoni 
templomot  (1.  24.  1.).  «Ha  e templom  homlokzatát  a galb-louzei  és  tourmanini- 
val  hasonlítjuk  össze,  az  analógiát  szembetűnőnek  fogjuk  találni  : az  egyiknek 
elrendezése  a másiknak  fordítása  a tizenkettedik  század  második  felének  román 
nyelvére.  A román  templomoknál  oly  ritka  roppant  középponti  nyílása,  az  iker- 
toronynak csírája  a jellemző  syriai  homlokzatra  emlékeztet,  és  oda  tartozik  még 
a nagy  közép  nyílás  fölötti  loggia  is.» 

Vogué  atlasa  122 — 150.  tábláján  négy  syriai  templom  rajzát  adja,  melyet 
csaknem  román  temploménak  mondhatni  : a galb-louzeit,  VI.  század  (122 — 1 2 q. 
táb. ),  a tourmaninit  VI.  század  (130 — 136),  a behiohit  VI.  század  (137,  138.  t. ).; 
ezen  templom  alapterve  egyszerűbb  a többiénél  : szentély-zárása  nem  a félkörü 
apsis,  hanem  egyenes  vonal),  és  a kalat-semanit,  V.  század  második  fele 
(139—150). 

Ezek  közt  a legkifejlettebb  az  utolsó.  Kalat-Semant  Simon-  telkével  fordít- 
hatjuk ; mert  itt  töltötte  a híres  Simeon  stylita  életét,  E szentnek  tiszteletére 
emeltetett  a kalat  semani  templom  és  nagyobbíttatott  a már  elébb  itt  állott 
zárda  az  V-ik  század  második  felében.  Az  egyház  közepét  teszi  nagy  100  láb 
átmérőjű  szabad  ég  alatti  nyolczszög,  melynek  közepén  állott  sz.  Simonnak  45 
láb  magas  oszlopa,  és  melynek  négy  oldalából  négy  három  hajós  templom 
alakú  épület  keresztidomban  szökik  ki.  A tulajdonképi  templom  a nagy  kereszt 
keleti  szárnyát  képezi.  Három  hajós  hosszházának  (Langhaus)  középsője  nagy 
félkörü,  öt  ablakos  apsisban  végződik,  az  előbbinek  csak  fél  szélességét  mérő 
két  oldalhajó  egy-egy  kisebb  egy  ablakos  apsidiollal  van  zárva.  A főhajót  minden 
oldalán,  kilencz  korinthi  oszlop  választja  el  az  illető  mellékestől  ; amaz  nyereg-, 
ez  féltetővel  volt  födve,  az  utóbbiban,  alacsony  volta  miatt  karzatot,  tribünét 
alkalmazni  nem  lehetett.  A templomot  későbben  nyugati  homlokzat  építésével 
a nagy  nyolczszögü  udvartól  elválasztották , ez  elég  egyszerű  és  kevéssé 
díszes  ; de  fenmaradt  a nagy  kereszt  déli  szárnyának  fölötte  díszes  eredeti  hom- 
lokzata. 

Voguének  142.  t.  látjuk  a nagy  apsisnak  jelen  külső  állapotát  és  1 43 . t. 
egyik  travéejét  restaurálva.  Ot  félkörben  zárt  ablaka  minden  oldalán  korinthi 
féloszlop  szökik  ki  ; az  ablakok  öregívének  (archivolte)  tagozata  egyenes  vonal- 
ban folytatva  van  a féloszlopig.  Az  alsó  ablakok  néhányai  fölött  vannak  igen 
egyszerű  (öregív  nélküli)  ablakok  a felső  emeleten,  de  minden  alsó  féloszlop 
fején,  hasonló  díszes  korinthi  féloszlop  emelkedik  a felső  emeleten  is,  mire 
Vogué  megjegyzi,  hogy  ha  itt  az  egész  magasságban  csak  egy  oszlop  volna 
alkalmazva,  és  az  alsó  és  felső  emelet  közti  párkányzat  e féloszlop  közepén 
gyűrűt  képezne,  akkor  tökéletes  román  apsis  volna  előttünk  ; Vogué  még  ezen 
kívánságát  is  teljesítve  találjuk  egy  kokonayai  házban,  hol  ily  oszlopgyürü,  hanem 
szabadon  álló  két  oszlopnál  fordul  elő  ; tehát  már  az  oszlopgyürü  is  megvan  és 
alkalmasint  itt  is,  mint  későbben  a román  és  csúcsíves  stylben  azon  rendelte- 
téssel, hogy  az  egymásra  rakott  tőhenger  közti  rést  elfedje  a tő  mintegy 


monolith  jelenjék  meg.3  1 1 a már  most  a koronapárkányzatot  tekintjük,  itt  cso- 
dálkozásunkra ez  alatt  még  az  úgynevezett  félkör-ives  frieset  is  találjuk,  mely 
a román  építészet  épen  ezen  helyén  számtalanszor  megjelenvén,  e styl  kiváló  jellegei 
közé  számíttatik  ; csak  hogy  apsisunk  friesének  félkörei  a románoknál  nagyobbak 
és  köztök  gyámkövek  foglalnak  helyet,  mi  külömben  nem  példátlan  a román 
építészetben  sem. 

Forduljunk  most  az  épület  déli  szárnyának  igen  díszes  kapuzatához  és 
homlokzatához  (1.  V.  1 4 1 - t.)  és  hasonlítsuk  ezt  össze  V.  1.  Dúc  «Diction.  VII. 
k.  418.  1.  csak  részben  adott  arlesi  S.  Trophime  kapuzatával.  Maga  V.  1.  Dúc 
mondja  az  utóbbiról  : «szerkezetére,  profiljeire  és  díszesítésére  nézve  e kapu- 

zat egészen  görögrómai-syriai ; szobrászatára  nézve  pedig  gallo-római  világos 
bizanti  befolyással#.  Kalat-Semanban  az  igen  tágas  közép  kapunyilás  oldal 
oszlopain  és  cannelirozott  pilasterein  emelkedik  az  építmény  felső  öregíve  tompa 
háromszögű  orom  alatt;  csakhogy  az  öregív  Kalat-Semanban  üres  és  a franczia 
archivolte  alatt  dombormű-díszes  mező  jelenik  meg.  Az  orom  párkányzatát 
mindkét  példányban  apró,  a syriai  példányban  sűrűbben  álló  kis  gyámkövek 
hordják.  A főkapu  két  oldalán  van  kisebb  mellékkapu,  Syriában  szintén,  mint 
Arlesben  tompa  orom  alatti  öregívvel,  mely  utóbbi  Syriában  üres,  Arlesben 
dombormű-díszes  mezőt  fog  körül.  Miből  kitetszik,  hogy  V.  1.  D.  az  arlesi 
kapuzatot  hasonló  syriaiból  való  keletelése  igen  alapos.  Arlesben  maga  a főkapu- 
zat közép  oszloppal  van  ketté  osztva,  Syriában,  hol  a külkapuzatra  a templom 
tulajdonképi  bejárása  következik,  a kettős  ajtónyilás  csak  ez  utóbbinál  van 
alkalmazva. 

Kalat  Semanban  a főkapuzat  fölött  emelkedik  a főhajó,  oldalát  canneliro- 
zott pilaster  szegélyezi,  falát  négy  félkörben  zárt  ablak  töri  át,  mely  fölött 
ismét  a félköríves  fries  látható,  melynek  ablakközti  szára  is  félkörben  végződik, 
a mint  ez  a román  friesnél  is  számtalanszor  elfordul. 

Nevezetes  még  az,  hogy  a belső  falak  is  féloszlopokkal  vannak  díszítve, 
melyek  azok  felületén  valóságos  osztályokat  (travées)  képeznek. 

A basilikaszerű  templomoknál  kevésbbé  viselik  magukon  a román  jelle- 
met a k'ózépsyriai  zárdák  vagy  kolostorok.  Ezek  közül  Vogué  az  V.  századból 
származó  chaggait  a legrégibb  barát-épületnek  mondja.  Elrendezése  úgy  szólván 
csonka  és  fejletlen  (1.  alaptervét  V.  22.  t.).  A IX.  század  elejéből  származó 
sz.  gálli  zárdaterv  Műpéldányául,  nem  a syriai  teuzt,  hanem  a pompeji  házak 
impluviumféle  udvarát  tartja,  mely  mind  négy  oldalán  a szükség  szerint  több  rend- 
beli oszlopcsarnokkal  van  körülvéve,  s így  az  épület  a szemlélőre  egy  kisebb- 
szerű város  benyomását  teszi.  Ellenben  a chaggai  zárda  egyetlen  udvara  nem 
teljes  impluvium  ; mert  csak  két  oldalán  van  oszlopcsarnoka.  Kevés  abban  a 
terem  és  lakhely  is,  de  mégis  megvan  Vogué  nézete  szerint,  egy  könyvtár,  mely- 
ben a könyveket  a falba  mélyedéit  fülkikben  őrizték. 

Teljesebbek  és  fejlettebbek  az  előbbinél  a kherbethaszi  és  el-barahi  zárda- 
épületek, ezeknek  van  saját  kis  templomuk  vagy  kápolnájuk  is.  A nagy  termen 
és  kisebb  lakóhelyeken  kívül  Vogué  itt  is  könyvtárt  és  iskolát  vél  feltalálni. 
Egyébiránt  itt  nincs  tökéletes  impluvium  és  nincsen  határozott  tervszerűség. 
El-Barahban  az  épület  még  leginkább  rendes  négyszöghez  közeledik. 

Rendes  épszögben  van  építve  a tourmanini  kis  zárda,  melynek  anyagát 
két  közvetlen  mellette  kivájt  cisternából  vették  (1.  V.  130.  t.). 

Végre  legnagyobb  a kalat-semani  templomhoz  tartozó  zárda-épület,  mely 
két  nagy  udvarral  és  számos,  rendes  épszögben  épített  lakhelyekkel  bír,  külön 
kápolnája  be  van  kerítve  tornyokkal  erődített  fallal. 

Az  erődítésekre  Vogué  kevés  figyelmet  fordított,  ámbár  ilyenek  Syriában  is 
meglehetős  számmal  fordulnak  elő;  vannak,  melyek  tornyokkal  ellátva  még  római 
castrumok,  de  vannak  későbbi  egyes  vagy  körfalba  épített  tornyok  is.  Ivhabet- 
Hajjban  toronymaradványt  látunk,  melynek  ajtaja  fölött  egy  alul  kilyukasztott 
a támadó  fejét  veszélyeztető  erkély,  egy  úgynevezett  machivali,  (Pechnase,) 
szökik  ki.  Itt  az  ajtó  a torony  földszinti  helyiségébe  vezet,  de  van  oly  torony 
is,  melynek  csak  felsőbb  emeletébe  juthatni  könnyen  elszedhető  falépcsőzeten. 


3 Oszlopgyűrűt  találunk  Vogué  7.  t.  is,  melynek  épületét  szerző  praetoriumnak  tartja  s így 
még  a római  korba  viszi  vissza.  Oszlopgyűrűk  Vogué  más  tábláin  is  fordutnak  elő. 

Ilyen  a chaggai,  melyhez  későbben  a zárdát  építették  E tornyon  is  volt  kiszökő 
a támadó  fejét  fenyegető  alól  átlyukasztott  erkély. 

Figyelemreméltók  az  úgynevezett  pandocheiak  vagy  xenodocheiak,  melyekből 
hihetőleg  a kelet  hanai  vagy  karavanserai  eredtek,  fogadók,  melyekben  az  állatok 
számára  van  istálló,  de  az  emberek  számára  csak  is  puszta  hálóhelyiség;  az  eledelt 
az  utasnak  magával  kell  vinni,  legfelebb  ha  elkészítésére  tüzet  kap.  Felirata 
szerint  a deiraemani  pandocheiont,  melynek  nézletét  Vogué  1 14.  tábláján  adja 
bizonyos  Simon  477-ben  vagy  479-ben  (az  előbbi  év  a táblán,  az  utóbbi  a 
szöveg  128.  1.  van  adva)  befejezte.  Az  épület  nem  nagy,  két  emeletes,  van 
oszlop-  és  pillércsarnoka.  Alaptervét  Vogué  nem  közli.  Talán  a 109  tábláján 
másolt  épület,  melyet  Vogué  az  általa  megvizsgált  házak  legnagyobbjának  és 
legkülönösbjének  tart,  szintén  fogadó  volt  ? 

A házakról  szó  volt,  hol  a középsyriai  építészet  styljének  befolyását  a 
byzantira  futólag  tárgyaltam. 

Mi  a sírokat  illeti,  itt  a legkülönbözőbb  alakzással,  elrendezéssel  és  elhelye- 
zéssel találkozzunk  úgy,  hogy  ezeket  a legkülönbözőbb  előpéldányokból  veiteknek 
és  legkülönbözőbb  előpéldányokat  szolgáltatóknak  mondhatjuk.  Elhelyezésökre 
nézve  találjuk  azokat  nem  csak  külön  temetőkben,  hanem  templomok  szomszéd- 
ságában és  magánházak  kerítésében  is  ; elrendezésökre  nézve  azok  vagy  föld- 
alattiak, a sziklába  vájottak,  vagy  a szabadban  álló  emlékek,  vagy  olyanok, 
melyek  a földalatti  helyiséget  föld  fölötti  építkezéssel  kötik  össze,  vagy  a 
függőleges  sziklafalba  vésett  temetkezési  kamra  előtt  előcsarnokkal  vannak  ellátva. 
Alakjuk  majd  torony-,  majd  templom-,  majd  ház-szerű,  oszlopcsarnokosak,  gúlával 
vagy  kúppal  födöttek,  egyes  prismaticus  Stellák  vagy  egyes  vagy  több  oszloposak ; 
sarkophagok,  sőt  köztük  van  a katakombák  arcosoliuma  is.  A sirök  számos  példányait 
adja  Vogué  29  táblán,  kezdve  a 70-kén. 

Ha  már  most  a három  képzőművészet  viszonyát  egymáshoz  tekintjük, 
Közép-Syriában  legnagyobb  szerepet  játszott  az  építészet,  csekélyebbet  a plastika, 
legcsekélyebbet  a festészet. 

Feltűnő  az  emberi  és  állati  alak  ritka  volta  a kiválólag  plastikai  antik  gya- 
korlat korához  ily  közel  álló  időben,  mely  egyenesen  az  antik  művészetnek,  bár 
hanyatló,  folytatása.  Az  ember  alakját  itt  jelvények  helyettesítik,  még  pedig 
állati  alakban  ; ugyanis  ritkán  megjelenő  jelvények,  mint  például  a bárány  és  a 
páva,  a katakombák  haljelvénye,  Vogué  rajzaiban  nem  található.  Mint  jelvény 
annál  gyakoribb  a Krisztus  monográmmja,  melyet  úton  útfélen  alkalmaztak,  ajtók 
fölött,  frieseken,  kapitaeleken  és  más  helyeken.  Nagy  szerepet  játszik  még  a 
geometriai  és  a növénydísz,  mihez  a párkányzatok,  oszloplábak  s egyéb  építészeti 
helyek  tagjainak  szaporítása  járul.  Vannak  pl.  a koiinthi  akanthus-levelei, 
melyeket  még  az  antiknál  is  éle-ebben,  metszöbben,  hegyesebben  kidolgoztak; 
de  egészben  véve  még  a legjobb  akanthus-levelek  sem  mérkőzhetnek  a régibbek 
kecses  szökkenésével  és  bájos  idomú  stylizálásával. 

Vogué  a falfestészetnek  csak  igen  csekély  nyomait  találta  Közép-Syriában  ; 
miért  is  azoknak  csak  egy  táblát  (a  1 5 1 -két)  szentel,  s itt  is  a három  példa 
közt,  csak  a harmadik  egy  párkányzat  befestése,  mondható  valóságos  falfest- 
ménynek, melyről  Vogué  ezt  mondja  (154.  1.).:  « A harmadik  alak  Kalat'Seman- 
ból  való,  ez  az  egyetlen,  mely  fogalmat  ad  az  épületek  belső  díszítéséről. 
A dísznek  alakja  és  választása  antik  Műpéldányokon  alapszik,  mint  az  egész 
szerkezetnek  rendszere.  E töredékben  csak  vörös,  zöld,  fekete  és  fehér  szín  van 
használva  : de  ezek  az  összhangzat  törvényeinek  bizonyos  értésével  vannak  ösz- 
szekötve.')  Az  alakok  czikczakkok,  kevés  kis,  azok  közé  elszórt  levelekkel  és  a 
habmaeandor. 

Visszatérünk  az  építészeti  részlethez. 

Az  építészeti  kiváló  dísztag  itt  is,  mint  mindenütt  az  antik  világ- 
ban, az  oszlop , még  pedig  a rómaiak  pompaszerető  gyakorlata  utánzásával  a 
római-korinthi  oszlop,  mely  Közép-Syria  oszlopainak  nagy  többségét  teszi,  de 
melytől  a román  művészet  egészen  elszakadt.  Az  elszakadás  első  lépése  az  volt, 
hogy  az  akanthus-leveleket  inkább  s inkább  csak  vázlatilag  dolgozták  ki, 
elhagyván  az  antik  széleinek  mély  bevágását  és  osztályai  hegyesítését,  a szélek 
simákká,  bevágatlanokká  lettek,  ellenben  a levél  középső  visszahajtott  végét 
mind  tömörebbé  tették,  míg  ez  a kifejlett  román  levélben  valóságos  virággá 
vagy  rosetté  vált.  Elhagyták  lassan  lassan  a levelek  rostjait  (nervure)  is  ; de  mi 

a későbbi  román  styl  levelét  különösen  jellemzi,  hogy  az  t.  i.  lefelé  tágulván, 
oly  ránczozatot  képez,  minőt  csak  szövetnél  láthatni,  az  akanthus  ily  elkorcso- 
sodásával  Közép-Syriában  még  nem  találkozunk.  Hanem  találkozunk  mással, 
mely  szintén  a későbbi  romanismusban  szokásos,  t.  i.  az  elkorcsosodott  akan- 
thus-levelek  nem  egyenes,  hanem  ferde  állásával,  diagonal  vonalban  (1.  V.  48. 
tábláját).  De  nem  csak  a korinthi,  hanem  az  antik  dóri  és  ioni  kapitaelt  is 
elkorcsosositva  találjuk  Syriában,  még  pedig  ugyanazon  módon,  melylyel  kivált 
az  ó-romanismusban  fordul  elő.  El-Barahban  a kapitsel  közvetlen  az  oszlop 
hengeréhez  csatolt  négy  éktelen  ionizáló  csiga  által  van  képezve,  a vánkost 
pedig  gyámkő  metszi  keresztül  (1.  V.  47.  t . ),  Serdjillaban  pedig  az  éktelen  dóri 
vánkos  (echinus,  Pfühl)  felső  részén  nyolcz  csiga,  visszatetsző  kicsinységben  jele- 
nik meg  (1.  V.  47.  t.).  Ugyanis  egy  serdjillai  ház  kapitaeljein  oly  kiszökő 
gyámköveket  látunk,  melyek  az  egésznek  csaknem  keletindtai  oszlop-fő  sil- 
houetteje  tekintetét  szerezik  (1.  V.  33.  t.).  Más  serdjillai  ház  oszlopcsarnokában 
vannak  tökéletesen  román  alakú  kapitaelek  (1.  V.  30.  és  31.  1.);  itt  a kapitael 
alatt  tőgyűrük  is  láthatók.  A ház  felső  emelete  csarnokának  oszlopa  rövid  és 
vaskos;  ilyent  az  antik  építészet  sehol  sem  tűrt.  Vogué  136.  tábláján  van  egy 
facettirozott  kapitael,  csörlődött  bemélyedésekkel,  minőt  a gyémántok  csiszolásá- 
nál szokás  alkalmazni.  Hasonló  facetirozott  kapitaelek  mindennapiak  a romanis- 
musban. — Egy  serdjillai  ház  oszloptövén  az  antik  dagadozás  (enthasis, 
Schwellung,  galbe)  még  elég  világosan  jelenik  meg,  míg  az  oszlopláb  csak  kes- 
keny szalagból  és  sima  plinthusból  áll.  A román  építészet  kedvelte  a henger  és 
a plinthus  négy  sajka  közé  közvetítő  leveleket,  sőt  állatok  helyezését  is;  ilyféle 
átmenetet  Közép-Azsiában  még  nem  találunk ; de  találjuk  gyakran  az  attikai 
oszloplábat,  melyet,  bár  elferdítve,  mégis  tagozatát  egészben  megtartva,  szám- 
talanszor használt  a román  építészet  is. 

M iután  a román  építészetben  a beboltozás  mindinkább  szokásba  jött,  az 
oszlopot  a bolt  hordására  elegendőnek  nem  találták  ; miért  is  oszlop  helyett  a 
pillért  fogadták  el.  De  a pillér  alkalmazását  már  Közép-Syriában  is  találjuk, 
nevezetesen  a roueihai  templomban  (1.  V.  68.  és  69.  t.),  hol  a pillér  a görög 
Tau  betű  alakjában  jelenik  meg,  s két  ágával  a főhajót  a mellékestől  elválasztó 
ívet,  harmadikéval  a főhajó  osztályait  elválasztó  ívet  támasztja.  E pillér  még 
antik  módra  van  cannelirozva,  Vogué  az  épület  keletkezését  a VE  századba 
teszi.  A pilléreket  gyakran  a házak  csarnokai  előállítására  használták  Közép- 
Syriában.  Pillért  oszlop  helyett  alkalmazva  látunk  a galb-louzehi  templomban 
is  (1.  V.  122.  t.).  Vogué  19.  tábláján  adja  a gennaonati  basilika  alaptervét,  me- 
lyet még  a IV.  századból  származtat,  maga  a basilika  és  előudvara  eredetileg 
csak  oszlopokkal  bírt,  hanem  későbben  az  oszlopokat  kö-köpenynyel  körül- 
véve, pillérekké  változtatták  át,  a basilikában  hosszúkás  négyszög  az  előud- 
varban  négyeges  pillérekké  («les  colonnes  furent  englobées  dans  les  piliers 
des  arcs  paralléles»)  ; a hosszúkás  négyszög  hosszabb  a fő,rövidebb  a mel- 
lékhajó irányában,  az  utóbbinak  zárfalaiból  az  előbbi  pillérek  irányában  pilas- 
terek  szöknek  ki,  minőket  a román  épület  zárfalaiban  is  találunk. 

Valamint  egy  oszlopot  úgy  a pillért  is  itt  ritkább  esetben,  a román  építé- 
szetben sokkal  gyakrabban  előforduló  egyszerű  gyámkövek  helyettesítik,  melyek  tő 
nélkül  a fal  felületéből  közvetlen  szöknek  ki,  és  táblájukon  a heveder-íveket 
veszik  fel.  Ilyen  gyámkövet  ad  Vogué  48.  tábláján ; felülete  akanthus-levéllel 
van  díszítve.  A példány  El-Barahból  van  véve.  Sőt  vannak  gyámkövek,  melyekre 
oszlopokat  rátettek,  mit  szintén  a román  építészek  gyakoroltak.  Ilyen  gyám- 
kövek kisebb  oszlopaikkal  kivált  a templomok  felső  emeletén  fordulnak  elő.  Ily 
elrendezés  díszes  példányát  látjuk  a galb-louzehi  pilléres  templomban  (1.  V.  122. 
és  126.  t.). 

A középkori  építészetnek  az  ívek  oldalnyomását  felfogó  és  egyensúlyozó 
lénj'eges  szerkezeti  tagja  a tdm  (contrefort,  Strebe),  mely  csak  a csúcsíves  styl- 
ben  vergődött  tökélyre,  azonban  már  a románban  is  van  alkalmazva.  E tám  a 
kerítőfal  kiil  felületén  kiszökve,  a kültám,  belső  felületén  kiszökve,  pedig  belső 
tám  vagy  pilaster.  A támnak  mindkét  nemét  találjuk  Vogué  8.  tábláján  a chaggai 
épületen.  Vogué  a III.  századból  származó  római  palotának  tartja,  melyben 
magas  hivatalnok  székelt;  miért  is  az  arabok  ma  is  quisariehnek,  azaz  csesa- 
riának  nevezik.  A tárnak  mintegy  10  lábnyi  távolságban  egymástól  állanak,  s 
így  a megfelelő  ívekre  és  vízirányos  mennyezetül  hosszabb  kőduezokat  lehetett 

rakni.  Vogué  e támakat  a tárnak  legrégibbjeinek  tartja,  4 melyek  a bolt  oldal- 
nyomását egyensúlyozzák ; egyébiránt  más  anyag,  példáid  a földnek  nyomása 
ellensúlyozására  támakat  az  antik  világ,  kivált  akropolisain,  gyakran  alkalmazta, 
sőt  a tárnak  hasznát  már  Egyiptomban  is  ismerték. 

A támaszok  fölötti  keskeny  friesben , hol  előfordul,  látjuk  azon  félkörivcs  ala- 
kokat, melyeket  a német  Kleinfriesbogennak  nevez.  Erről  már  elébb  is  szólot- 
tám itt  kiemelem,  hogy  ez  Közép-Syriában  csaknem  minden  idomban  fordul 
elő,  melyben  azt  a romanismus  használta  : ugyanis  egyenesen  levágott  szárakkal 
és  nagyobb  mérvben  a khalat-semani  templomon  (1.  V.  140.  t . ),  kikerekített 
szárakkal  ugyanott  (1.  V.  141.  t. ),  és  gyámköveken  emelkedő  szárakkal  ugyanott 
(1.  V.  142.  t.).  Midőn  e félköröket  egymásba  fűzik,  minden  félkör  alatt  a két 
szomszéd  szárának  összekötése  két  csúcsívet  képez,  minőt  a behiohi  templom 
ajtaja  fölött  látunk  (1.  V.  137.  t.).  Vannak,  kik  innen  származtatják  a csúcs- 
íves íveket ; de  ez  csak  esetleges  külső  alak,  míg  Viollet-le-Duc  alapos  magya- 
rázata szerint  a csúcsos-ív  szerkezeti  és  organicus  kellékekből  vette  eredetét, 
és  ezen  értelemben  a csúcsos  boltozatot  már  Egyiptomban  és  Assyriában  is 
találjuk. 

Különös  díszítési  mód  az,  melyet  a mérmü  (Maasswerk)  a csak  kevéssé 
a falalapba  bemélyedt  alakjaival  hoz  elő.  Ezt  a középkori  építészet  sajátságai 
közzé  számíthatni.  Ily  mérművet,  hol  alakos  dombormű  nincsen,  különösen  a 
kapuzatok  mezején  szoktak  alkalmazni,  akár  kör-  akár  csúcsíves.  Vogué  50 
tábláján  öt  köríves  mezőben  látható  mérművet  ad,  a második  és  harmadikat 
tökéletes  románnak  mondhatjuk,  míg  a negyedik  és  ötödik  arab  jellemű;  ilyen 
keresztyén  monogramm-féle  alak  elhagyásával,  volna  az  első  is. 

Mindezek  után  határozottan  kimondhatjuk,  hogy  a román  építészetnek 
kezdetét,  sőt  több  tekintetben  fejlődését  is  Közép-Syriában  találjuk  fel,  és  ez  a 
középkori  archaeologia  legújabb  vívmánya.  Hcnszlmann  Imre. 

(Cesnola  ÁSATÁSAI  kypros  szigetén.)  Cypern.  Seine  altén  Stádte,  Gráber 
und  Tempel.  Bericht  über  zchnjárige  Forschungen  und  Ausgrabungen  auf  dér  Insel. 
Von  Louis  Pa  Ima  di  Cesnola.  Autorisirle  deulsche  Bearbeitung  von  Ludvig  Stern. 
Mit  einleitendcm  Vorwort  von  Georg  Ebers.  Jena  1879. 

Ama  tíz  évi  fáradtságos  kutatás,  melyet  Palma  di  Cesnola  Kypros  szigetén 
végzett,  a Schliemann  ásatásainál  is  nyomósabb  és  jelentősebb  anyagot  hozott 
napvilágra  annak  megítélésére  : hogy  mily  hatalmas  befolyással  volt  a Kelet  az 
ókori  hellén  művészet  és  műveltség  fejlődésére. 

Palma  di  Cesnola  tábornok,  Piemont  egyik  grófi  családjának  sarja,  jelen- 
ben a new-yorki  muzeum  igazgatója.  Részt  vön  a krimi  hadjáratban,  majd  az 
amerikai  polgár-háborúban  ; , Lincoln  elnök  tragikus  halála,  előtt  egy  nappal 
nevezte  ki  őt  az  Egyesült- Államok  consulává  Kyprosba.  Állását  Larnakában 
1865  telén  foglalta  el,  s ott  tartózkodása  alatt  hivatalos  gondoktól  ment 
minden  idejét  ama  búvárlatoknak  szentelő,  melyekről  jelentése  most  előttünk 
fekszik. 

Az  egymástól  legtávolabb  álló  korok  és  stí  lek  emlékei  kerültek  napvilágra, 
az  emberi  alak  durva  és  kezdetleges  utánzatától,  az  úgynevezett  « bálványok# -tói 
kezdve  egész  a római  császár-szobrokig.  A cserépedényeknek  is  előfordul  min- 
den neme,  a durva  kezdettől  az  archaikus  hellén  vázákig.  A lelet  a maga  válto- 
zatosságában hű  képét  adja  Kypros  viszontagságos  múltjának.  Helyén  való 
tájékozásul  Kypros  történetének  főkorszakait  a lehető  legrövidebben  olvasóink 
emlékezetében  fölidézni. 

Kyprosról  az  első  tudósítást  Kr.  e.  XVI.  évszázadból  egyiptomi,  emlé- 
ken találjuk.  Egy  költemény,  mely  a XVIII.  dynastiabéli,  építkezést  szerető 
III.  Thutmes  pharáót  dicsőíti,  elmondja,  hogy  ő a nyugoti  tartományokat  meg- 


4 C'est  le  plus  ancien  exemple  que  nous  connaissions  (?)  de  l'emploi  du  contrefort  corame  elé- 
mént  de  resistance  a la  poysée  des  voűtes,  et  je  n'ai  pás  besoin  d'en  signaler  l'intérét ; c'est  le  développe- 
ment  de  cette  fonction  du  contrc-fort  qui,  dans  les  mains  des  architectes  franfais  du  rnoyen  ágé,  a donné 
á l'architecture  gothique  són  principal  caractére  et  a rendű  possibles,  ses  plus  originales  bardiesses.  11  est 
curieux  de  voir  dans  un  coin  ignoré  de  l'Orient,  et  au  troisiéme  siécle  de  notre  ere,  ce  pás  fait  dans  cette 
voie  féconde  pár  des  constructeurs  obligés  de  suppléer  á labsence  de  matériaux  pás  des  combinaisons 
nouvelles. 

hódoltatta,  és  Phönikiát  (Kefti)  meg  Kyprost  (Asebi)  átkutattatta. 1 Ez  emléken 
a kyprosi  uralkodó  úgy  van  ábrázolva,  a mint  a pháráónak  a hódolat  adóját 
nyújtja  át.  E hódoltsági  függés  fönnállóit  I.  Seti  (1490),  sőt  nagyon  valószínű, 
hogy  még  III.  Ramses  alatt  is  (1200).  Ez  időtájban  kezdték  a phönikiaiak 
Kypros  gyarmatosítását,  hová  vitorlás  hajóikkal  egy  nap  lefolyása  alatt  eljuthat- 
tak. A sziget  nagy  rézbösége  hatalmasan  ingerelte  a phönikiai  kereskedőket. 
Az  első  egyiptusi  korszakból  kevés  útbaigazító  nyom  maradt  — az  egyiptom- 
phönikiai  kort,  a hogy  Lepsius  is  nevezi,  kiterjeszthetjük  egész  a IX.  századig. 
K.  e.  707-ben  kezdődik  az  assyr  befolyás:  Sargon  tudniillik  meghódítja  Kyprost, 
s annak  fejedelmét  adófizetőjévé  teszi,  a mint  ezt  az  1846-ban  Larnakában  talált 
Sargon-dombormü  is  tanúsítja. 2 3 A VI.  században  Kypros  ismét  Egyiptomnak 
hódol.  (Herodotos)  Utóbb  e sziget  a perzsa  Kambysest  uralja  és  szolgálja 
Egyiptom  ellen.  Dárius  alatt  Phönikiával  és  Palaestinával  egy  satrapatusként 
említik.  Nem  nagy  idő  múlva  Kypros  föllázad  a perzsa  uralom  ellen,  s a sziget 
egy  része  hellén  fönhatóság  alá  kerül.  Ezt  a nemzeti  föllendülés  korszaka 
követi.  410-ben  a salamisi  Evagoras  az  egész  szigetet  jogara  alá  hajtja.  Majd 
az  egyik  Ptolemaios  alatt  Egyiptomnak  mintegy  ráktárává  lesz,  míglen  Kr.  e. 
58  körül  Róma  teszi  reá  kezét. 

Természetes,  hogy  Kypros  szigetén,  a tengerből  kimagasló  sziklán,  mely 
Európát  Ázsiától  elválasztja,  s annyit  ideig  vala  Eris-almájaa  hellének  és  phönikok, 
Egyiptom,  Assyria  és  Persia  küzdelmeinek  ; — mint  Ebers  mondja  — a hol  a hellén 
és  sémita  istentisztelet  oly  bensőén  forrottak  össze  ; ott  a keleti  és  hellén  mű- 
vészetnek is  sajátságos  módon  össze  kellett  olvadnia.  De  a múzeumokba  csak 
szórványosan  került  kyprosi  emlékekből  ezt  megbizonyítani  eddigelé  lehetetlen 
volt.  Históriai,  ethnographiai , topographiai  szempontokból  eddig  is  bírtunk 
jeles  dolgozatokat  De  Tas  Matrie,  Engel  és  Löher  műveiben.  Az  archaeologia 
mezején  is,  mint  Cesnola  előzőit,  dicsérettel  említhetjük  De  Luynes  herczeget 
és  Vogué  grófot. 

Az  újabb  kutatások  igen  hálás  tért  nyitottak  a kyprosi  nyelv  és  írásmód 
vizsgálatára.  Mióta  az  idaliumi,  két  nyelvű,  — phöniciai  és  kyprosi  betűs  föl- 
iratokat Láng  úr  fölfedezte  a kyprosi  föliratok  ügye  is  hatalmasat  lendült. 
Kiváló  szolgálatokat  tettek  e tekintetben  a tudománynak : Dr.  Birch,  Smith 
György,  Smidt  Mór,  dr.  Decke  stb.3 

A jelentéshez  csatolt  fametszetek  igen  alkalmas  segítők  a kyprosi  művészet 
lényegének  tanúlmányozására.  Most  e tábláknak  csupán  rövidre  vont  ismerte- 
tésére szorítkozunk,  talán  akad  még  alkalom,  hogy  a kyprosi  leletek  fontosságát 
szigorú  kritikával  méltathassuk. 

Említém  már,  hogy  az  első  periódusnak  mi  biztos  nyoma  sem  maradt 
fönn  ; a phönik-kyprosi  korszakért  ellenben  gyakorta  észleljük  vázákon  és  vésett 
köveken.  Az  1.  szám  alatti  gemma  példánya  ezen  phönik  stylnek.  A két  isten- 
alak valódi  phönik  typi 
fölemelt  szárnyak  állítól 
vallanak.  A karvalyfejü 
phönik  és  carthagói  fogai 
ran  látható.  A váza  (2. 
nik  eredetű,  (van  rajta 
Az  egész  tisztán  mutatja 
az  úgynevezett  mértani 
stylt. 

A VI.  és  VII.  szá- 
zadban kezdett  észreve- 
hetően működni  az  assyr 
és  egyptusi  behatás.  A 
3.  és  4.  Számú  rajzok  1.  szám.  2.  szám. 

ennek  megbízható  képét 

nyújtják.  Az  ezüst  csésze  (3.  sz.)  töredékét  Amathusban  lelték.  A legbelső  része 
tisztán  egyptomi  jellegű,  közepét  assyr  és  egyptusi  symbolumok  díszítik,  míg 


; az  ilyeténképen 


2 Cesnola.  i.  tábla  ; az  eredetit  a berlini  múzeumban  őrzik. 

3 Mr.  Láng:  Cyprus,  its  history,  its  present,  resources  and  future  prosptets.  London,  1878.  p.  333. 
V.  ö.  Georg  Curtius : Studien  VII.  219. 

felül  az  assyr,  egyptusi  elemek  közt  kellenek  is  jelentkeznek.  A golgoi-i  sarko 
phagusokról  (4.  sz.)  mondhatnék,  hogy  hellén  komponálta  és  keleti  ember  vésője 
faragta  ki.  Nem  találom  fölöttébb  szerencsésnek  Cesnola  «archaikus»  jelzőjét,  a 
sarkophagust  inkább  «homerikusnak»  mondhatnék.  Efféléknek  képzelhette  Home- 
ros  a híres  mestermüveket,  melyeket  leir.  Igaz  görög  szellem  keleti  mezben.  A 
dombormű  kezelése  assyr  kézre  vall  : csak  alig  emelkedik  az  alap  fölé.  A Medusa 
kifeszített  szárnyaival  egészen  keleties,  ellenben  a bal  felöl  lépdelő  Perseus  már 
mutatja,  hogy  a művész  szabadulni  iparkodik  az  assyr  merevségtől.  A vadászjelenet 
ugyanilyet  mutat.  A fák  és  állatok  keletiesek,  a férfiak  görögök.  Igen  figyelemre 
méltó  jelenség,  hogy  az  ingadozó  styl  daczára  a legtöbb  szobron  azokat  a typu- 
sokat  látjuk,  a melyekkel  a sziget  benszülötteinél  mai  is  találkozunk.  Cesnola  ezt 
«kyprosi  typus»-nak  nevezi,  s úgy  véli,  hogy  a keleti,  afrikai,  és  görög  (árja) 
typusok  vegyületéből  jött  létre. 

Megemlítendők  még  a számtalan  vésett  kövek,  melyek  ezen  iparművészeti 
ágnak  majdnem  teljes  ókori  történetét  tartották  fönn.  Ring  úr  a munka  függe- 
lékében érdekes  adatokat  közül  a gemmák  ismeretéhez. 

Az  építészet  köszön  a legkevesebbet  ez  ásatásoknak.  Jóllehet  Cesnola 
kiásatta  Aphrodité  nagy  templomát  Papirosban,  a mai  Kukliában  ; de  a marad- 
ványok mi  fogalmat  sem  nyújtanak  az  ó templom  styljéről,  melyet  Vespasianus 
helyre  állíttatott  volt.  D.  I. 

(IIissarlik  És  mykene.)  Minél  jobban  megismeri  a világ  Schliemann 
ásatásainak  megbecsülhetetlen  tudományos  értékét,  annál  buzgóbban  lát  hozzá 
tudományos  botlásainak  kijavításához,  melyre  őt  szokatlanéi  élénk  phan- 
tasiája  ragadta.  Valóban  Schliemann  nem  bizonyíthatta  meg  kézzel  fog- 
ható módon  , hogy  a Mykenében  kiásott  sírok  Agamemnon  és  társainak 
nyugvó-helye,  sem  hogy  a Hissarlikban  napvilágra  hozott  város  a «szent 
Ilion»,  s ennyiben  ez  állítások  lehetősége  - valószínűségéhez  csakugyan  szó 
fér.  A nemzeti  naiv  eposz  alapja  történelmi  esemény  ugyan  mindig,  de  a 
naiv  eposz  eseményei  még  sem  vehetők  soha  semmi  szín  alatt  csupán  histó- 
riai tényekül.  Midőn  Schliemann  esküszik  Homeros  minden  szavára,  nem  cse- 
kélyebb hibát  követ  el,  mint  a kik  Homerost  föltétlenül  megtagadják,  és 
neki  egyáltalán  nem  hisznek.  Valóságként  az  ember  csak  annyit  fogadhat  el, 
hogy  Görögország  és  Kis-Ázsia  egykor  harczban  egymással  szemközt  állottak. 
Minden  egyéb  bizonytalan.  Nem  valószínűtlen,  hogy  Agamemnon  nevű  király 
volt;  lehetett  Priamos  nevű  is.  Az  azonban,  hogy  ezek  csakugyan  egy  időben 
éltek,  a harcz  vezérei  valának,  a harcz  színhelye  Trója  volt,  vagy  hogy  Homeros 
csak  az  ismert  eseményeket  Trója  nevéhez  köti,  ez  jóformán  örökre  eldöntetlen 
maradand. 

Midőn  1873-ban  az  augsburgi  «Allgemeine  Zeitung»  urbi  et  orbi  hirdette, 
hogy  « Priamos  kincse » sok  évezredek  rejtekéből  napvilágra  került,  a skeptikusok 
nem  adák  be  menten  derekukat,  sőt  az  e hírt  nyomon  követő  könyv1  sem 
oszlatá  el  a kételyeket.  Schliemannnak  kevés  testi-lelki  hive  is  aggodalmaskodott 
a fölött:  vajon  e kezdetleges  aranymüvek  s még  kezdetlegesebb  cserép  edények 
valósággal  ama  mestermüvek-e,  a melyek  Hornért  lelkesítették.  Maga  Schliemann 
is  óvatosabbá  vált  müve  újabb  kiadásánál,  s most  első,  a kritikával  nem  sokat 
törődő  lelkesedése  ugyancsak  megcsappant.  Ebben  már  ritkábban  téved  a 
képzelet  világába  s feszegeti  oly  ellenmondást  nem  tűrő  hévvel  a lelt  műtárgyak 
ábrándos  atyafiságát  Homeros  leirásaival. 

Mióta  Winckelmann  a kelettől  minden  ráhatást  elvitatott  a görög  művészet 
keletkezése  és  fejlődésére : tana  az  archeológiának  megingathatatlan  dogmá- 
jává lön.  jóllehet  Thiersch  a ((Művészet  fejlésének  korszakai# -bán  kimutatta  a 
keleti  befolyást,  mégis  Ross  Lajost,  midőn  1841-ben  azt  a véleményt  koczkáz- 
tatta,  hogy  «a  görög  képzőművészet,  a vallás  és  társadalom  keletkezése  még  sem 
érthető  összehasonlítás  nélkül  ama  már  előhaladottabb  keleti  népek  kultúrájával, 
melyek  amazokra  hatottak#,  e miatt  dilettáns  touristának  s eretneknek  bélye- 
gezték. 


1 Trojanische  Alterthümer.  Leipzig,  1874. 

Az  utolsó  huszonöt  év  alatt  a keleti  tanulmányok  óriási  elöhaladást  tettek,  a 
görög  szigetek,  Görögország  és  kelet  közt  e természetes  közvetítők,  átkutattatok  ; 
a szem  élesült,  a keleti  és  görög  műtárgyak  összehasonlító  tudománya  gyarapo- 
dott: most  világos  előttünk  a keleti  befolyás  hatalmas  volta.  Schliemann  leletei 
végre  egy  egész  új  szempontot  nyújtanak  nemcsak  a keleti  és  görög  művészet 
kezdeteit  illetőleg,  hanem  ha  ehhez  fogjuk  a kyprosi,  palaestinai,  praenestei  stb. 
kutatásokat  is,  szemünk  új  összekötő  szálakat  talál  a keleti  és  ó európai  művé- 
szetek között. 

Schliemann,  — mint  a berlini  Antiken-Cabinet  igazgatója  igen  éleselműen 
megjegyezte,  — az  archaeologiai  ásatásokba  egy  új  tényezőt  hozott  be.  Ez  a « mélység 
érzéken.  A valódi  hegymászó  nem  pihen  elébb,  mig  a tetőre  nem  ér,  Schliemann 
sem  nyugszik,  míg  az  őstalajhoz  nem  jutott  le.  Ezt  tette  Ilissarlikban,  hol  arra 
csak  52  és  fél  lábnyi  mélységben  bukkant.  Hét  egymástól  különböző,  egymáson 
nyugvó  törmelék-rétegen  kellett  áthatolnia,  hogy  leérjen.  Mind  e törmelék- 
rétegek — véleménye  szerint  — más  más  város  maradványai.  Helyes-e  véle- 
ménye? azt  csupán  az  építészeti  maradványok  alaposabb  vizsgálata  döntheti 
el.2 3  Az  öt  alsó  várost  a lelt  tárgyak  nyomán  történet-előttieknek  nevezi,  a 
hatodikról  azt  véli,  az  valamely  lydiai  város,  a hetedik  végre  a históriai  « Nóvum 
1 1 ion » . 

Minket  most  csupán  az  öt  praehistorikus  város  érdekel,  a melyek  harma- 
dikában  került  elő  a nagy  kincs,  s a melynek  romjai  rávallanak,  hogy  tűzvész 
következtében  pusztult  el  ; ezeknek  nyomán  tekinti  Sch.  Homer  Trójájának. 
Nem  bocsátkozom  ama  vitás  kérdés  taglalásába:  vájjon  Trója  a bunarbasi  fönn- 
síkon,  vagy  Hissarlikban  feküdt  ? Ha  ragaszkodunk  Homeros  leírásának  topogra- 
phiai  részleteihez,  sok  — mondhatnám  minden  — vonás  Hissarlikra  vall.  Ezt 
bizonyítják  a hagyomány,  az  újabb  s kivált  az  eredménytelen  bunarbasi  ása- 
tások is. 

A legcsodálatosabb  és  meglepőbb  az  , hogy  az  öt  praehistóriai  város 
leletével  a középtenger  egykor  civilizált  részein  jellemző  vonásaiban  csupán 
egy  rokon  leletet  ismerünk.  Ezek  a Santorinon  talált  praehistorikai  régiségek, 
melyeket  három  réteg  tajtkő  és  hamu  alatt  találtak  Itt  házakat  is  ástak  ki, 
melyek  apró,  agyaggal  összeállított  kövekből  építvék  ; s a második  város  archi- 
tecturájára  emlékeztetnek.  Fouqué  s Garcex  e santorini  leletet  teljes  joggal  teszik 
a második  évezred  elejére.  A hissarliki  lelet  hasonló  datálásával  alighanem  a 
helyeset  találjuk  el.  Némely  hasonló  vonásra  bukkanhatni  Mykenében,  Spatá- 
ban,  Kyprosban  ; de  ebből  hasonló  következtetést  nem  igen  huzhatunk.  Hiszen 
némely  tárgyak  közt  a válrokonságok , egymástól  igen  távol  álló  korok- 
ban is  felötlőek.  Másként  áll  a dolog  Európa  más  leihelyeivel,  a hol  nem 
csupán  egyes  tárgyak  hasonlítanak  egymáshoz,  hanem  hasonló  az  egésznek 
jellege  a hissarliki  leletével.  Ily  leihelyekre  Latomban,  Pomerellenben  Dániában 
akadtak.  Kivált  azonban  Magyarország,  — ezt  Schliemann  maga  hangsúlyozta  — 
gazdag  az  e fajta  praehistorikus  leletekben. 3 

A szembeöltő  hasonlatosságok  nyomán  mely  következmények  vonhatók  le 
eröszakolás  nélkül?  Csupán  az,  hogy  mind  ama  népek,  a melyek  Hissarlik  táján 
lakoztak,  mind  pedig  azok,  melyektől  a magyarországi  leletek  erednek,  ugyan- 
egy  műveltségi  fokon  állottak. 

Ez  alkalommal  egy  hozzávetést  akarok  felhozni,  mely  ha  merésznek  tűnik 
is  föl,  talán  mégis  figyelmet  érdemel.  Valóban  nevezetes,  hogy  a hissarlik-i  öt  város 
tárgyai  egy  s ugyanazon  műveltségi  fokról  tanúskodnak,  és  hogy  a fejlődésnek, 
előhaladásnak  semmi  nyomát  sem  észlelhetjük.  Meg  kell  gondolnunk,  hogy  e 
leletek  hosszú  idő-szaknak,  legalább  néhány  századnak  maradványai,  mikor  egy 
helyen  keletkezett  s ismét  elpusztult  az  öt  város.  A megállapodást,  állandóságot 
nem  szabad  ama  conservativismusként  tekinteni,  mely  például  Egyptomban  a 
vallás  által  szentesített  alak  és  schémaként  nehezült  a művészetekre.  Hissarlik- 


2 Schliemann  összezavar  mindent,  mi  az  építészeti  maradványokra  vonatkozik.  E részben  sok- 
szor kell  még  ó't  felülvizsgálni  és  kijavítani,  mert  az  épitészetre  vonatkozó  dolgokat  tárgyalja  a leg- 
kevesebb szakértelemmel. 

3 Hampel : Antiquités  préshistoriques  de  la  Hongrie  et  Catalogue  de  l’Exposition  préhisto- 
rique  des  rxusées  etc.  de  la  Hongrie.  Erdélyi  Múzeum.  1880.  T53.  Torma  Zsófia. 

bán  a technika  ismeretének  merő  hiánya  állott  a haladás  útjában.  Ilyféle  jelenségek 
előfordulnak  ó-Európában  mindenütt.  Különböző  korszakokba  sorolt  leletek 
gyakran  mutatják  ugyanazt  a fokát  a technikai  ismereteknek.  Jóllehet  akadhatni 
Hissarlikban  is  roszabb  és  jobb,  egyszerű  és  bonyolultabb  szerkezetű  műtárgyakra, 
hanem  valódi  folytonos  fejlődést,  igazán  szemmel  látható  előhaladást  - — • minő 
pl.  a görög  agyagipar  termékeié  és  ornamentikáé  — megállapítani  teljes  lehe- 
tetlenség. Az  összes  indogermán  népek  — úgy  látszik  — ama  korban  külső 
impulsusra  vártak,  hogy  gazdag  adományaikat  kifejleszthessék.  A görögöknek  is 
sémita  befolyásra  volt  szükségük ; ez  volt  a kovász,  mely  nagy  tehetségeiket 
erjedésbe  hozta.  Valószínűen  Hissarlikban  is  indogermanok  laktak,  kik  a prae- 
historikus  kor  nagy  népvándorlása  alkalmával  Ázsiából  fölkerekedtek  s indultak 
éjszaknak.  A mint  ama  korban,  melyben  ismét  népvándorlás  leviharzott,  Magyar- 
országon  mérték  össze  erejüket  mind  ama  törzsek,  a melyek  keletről  a római 
birodalom  felé  özönlöttek,  az  Ázsiából  kivándorlóknak  Magyarország  volt  az  első 
megszálló-helye : tehát  nagyon  valószínű,  hogy  a történelem  előtti  korban  is 
Magyarország  vala  az  első  állomás,  melyen  át  az  indogermán  áramlat  Nyugat- 
Európába  nyomult.  Remélhető,  hogy  idő  folytán  a hasonló  leleteknek  egy  sorozata 
kijelöli  az  útat,  melyet  az  első  jövevények  bejártak.  Akkor  aztán  módunkban  lesz 
pontosabban  szemügyre  venni  a ködös,  homályos  ősidők  maradványait  s a történeti 
idők  barbárjait.  Hissarlik  és  Európa  más  ezzel  rokon  lelhelyei,  a mint  vélem,  amaz 
összes  culturalis  állapotokat  állítják  élőnkbe,  a melyeket  az  indogermán  törzsek  ma- 
gukkal hoztak  közös  őshazájokból  az  európai  vándorlásra,  s a mely  műveltség 
ott  évszázadokon  és  tán  évezredeken  át  a fejlettség  ugyan  azon  stádiumán  állott. 

¥ 

A könyv  részleteire  térve,  említenem  kell  azt  a haladást,  melyet  Schliemann 
müvének  szerkesztésében  észlelhetnünk.  És  ez  nem  csekélylendő  dolog.  Kitűnő 
index  segíti  elő  a mű  használhatóságát.  Számtalan  tudósítása  a meglevő  analó- 
giákról, számos  tudósnak  közreműködése,  igen  emeli  a könyv  értékét.  Sajnos 
most  is  találkozunk  egyes  független  kérdések  külön  tárgyalásával,  melyeket 
szerzőnek  oly  szívesen  elengednénk.  Ezek  tették  korábbi  müveit  majdnem  él- 
vezhetetlenekké. 

Pausaniastól  tudjuk  (11.  16.  6.),  hogy  Mykene  romjai  alatt  van  Perseia 
forrás,  e körül  Atreusnak  és  ivadékának  kincses  házai,  és  Atreusnak,  Agamem- 
nonnak  és  társainak  sírjai.  Öt  ilyen  sírt  ír  le  és  hozzáteszi  : «Klytem- 
nestra  és  Aigisthos  sírja  valamivel  távolabb,  a falon  kívül  van,  mivel  őket 
méltatlanoknak  tartották  arra,  hogy  oda  temettessenek,  a hol  az  általuk  meg 
gyilkolt  Agamemnon  és  társai  feküsznek».  Ebből  világos,  hogy  a kincses  házak 
az  alsó  városban  állottak,  s ama  falak  alatt,  a melyek  közelébe  Klytemnestra 
eltemetteték,  csupán  Mykene  falait  érthetjük.  Schliemann  már  1869-ben  azt 
vitatta,  hogy  e falak  az  akropolis  falai,  s a Pausanias  által  említett  öt  sír  az 
Akropolisban  van.  Az  ásatások  csak  látszólag  adtak  igazat  Schliemannak.  Valóban 
talált  is  az  Akropolisban,  az  agorán  belül  öt  sírt,  és  egy  hatodikat  kívül  az 
agorán,  a melyek  a bennük  lelt  kincs  nyomán  csakugyan  királyi  síroknak  tekin- 
tendők. — Ha  e sírok  valóban  azok,  melyeket  Pausanias  látott,  csak  az  a 
különös,  hogyha  bennök  levő  tömérdek  érték  miként  kerülte  el  a mindig  szoká- 
sos kifosztást.  És  ha  e sírok  mindjárt  Pausanias  idejében  romhalmazok  alá  temet- 
keztek, hogyan  történt,  hogy  a romok  semmit  sem  őriztek  meg  az  V.  század 
maradványaiból  ? Az  is  ellene  szól,  hogy  Stamatakis  úr  az  erőd  ásatása  alkalmával 
az  agorán  belül  bukkant  egy  hatodik  sírra,  mely  sehogy  sem  akar  a másik 
öttel  Pausaniashoz  alkalmazkodni.  E sok  ellenmondást,  úgy  véljük,  csak  az  alsó 
város  alaposabb  átkutatása  szünteti  meg. 

Akár  hogy  áll  a dolog,  akár  Klytemnestra  áldozatai  feküsznek  ott,  akár 
más  névtelen  hősök,  nekünk  csak  az  fontos,  hogy  a lelet  tárgyait  helyesen  keletez- 
zük  és  rendezzük  el  müvészetök  szerint.  Ha  Hissarlik  egyes  műtárgyai  egyen- 
ként semmi  positiv  tudáshoz  sem  juttatnak,  s be  kell  érnünk  az  összesről  alko- 
tott általános  képpel,  úgy  Mykenében  más  útra  kell  fordulnunk.  Az  egyes 
tárgyak  pontos  megvizsgálása,  összehasonlítása  számos  hasonló  leletekkel  az  egész 
leletnek  meglehetősen  jellemzetes  és  tiszta  képét  fogja  adni. 


Amaz  érdekes  síremlék  ismertetésével  kezdem,  melynek  keletkezési  korát 
Schliemann  minden  elfogadható  ok  nélkül,  Kr.  e.  a XV.  századra  teszi. 

A díszítést  majdnem  kizáróan  csavarvonalok  képezik.  (L  I.  rajz.)  Az  emberek 
ábrázolása  a legrégibb  modorra  vall,  és  a kevéssé  domborodó  körvonalakon 


I,  szám. 


belől  semmi  részlet  nincs  jelezve.  A vállakat  szemközt  látjuk,  a csupasz  arczot 
pedig  oldalról,  a csípő  keskeny,  mint  ezt  az  egyptomi  szobrokon  is  észleljük. 
Egészen  hasonló  alkotásokat  találunk  a bolognai  Certosa  sírkertben.4  E sírem- 
lékek az  aranytárgyakkal  egy  szellemre  vallanak,  annyi  különbséggel,  hogy  ezek 

4 Arch.  Zeitung  1871.  p.  7. 

már  elárulják  a mester  ügyesebb  kezét,  míg  amazok  merőben  gyakorlatlan 
kezek  esetlen  mintázatai.  Az  arany-  és  ékszertárgyak  a lelet  legfontosabb  része, 
belbecsök  maga  60  ezer  forintnyi  értéket  képvisel.  Az  aranyból  szépen  dolgozott 

melldíszek  «pettorali» 
— díszítése,  határo- 
zottan ázsiai  jellegre 
vall.  A vert  munka 
nagyon  szépen  van 
kidolgozva.  Ily  mell- 
díszeket találtak  a Re- 
gulini  Galatti-féle  sír- 
ban5 Cmrében,  s egy 
katona  sírjában  Cor- 
netoban  6 Palestrinában. 

Az  arany  fejdíszek  jobbára  pajzsa 
lakú  vert  domborodásokkal  diszítvék,  arany- 
lemezből készítvék,  a mely  közepe  táján 
rendszerint  három-négyszeresen  megszéle- 
sedik, szélei  pedig  végtől  végig  vékony 
bronz  sodronyra  vannak  hajtva.  (1.  2.  sz.) 

A Dipylon  7 mellett  fekvő  ős  sírok- 
ban aranykereket  is  leltek,  a melyek  a ha- 
lottaknak fejékül  szolgálhattak.  Számosak 
az  aranygombok.  Magvuk  fából  készült  s 
ezt  véséssel  díszített  arany  lemez  boritja 
(1.  3.  sz.).  Figyemet  érdemlők  a rhomb 
alakúak8 9  minden  sarkukon  két-három  gom- 
bocska. A legváltozatosabb  ornamentatió 
azonban  a számos  arany  lapokon  látható. 
A vonal  díszítéseken  kívül  láthatunk  leve- 
let, fát,  tentahalakat,  pillangókat  9 (1.  4.  sz.). 
Az  eddig  talált  álarczok  szintén  ázsiai  ere- 
detre mutatnak.10  Ezeken  kívül  arany  edé- 
nyek, serlegek,  karpereczek,  melltük,  hen- 
gerek, ővek,  levélkeresztek,  tűk,  gyűrűk, 
kardmarkolatok,  arany  lemezzel  bevont 
kardhüvelyek,  különböző  arany  pantallérok 
állatok,  mint  galamb,  sas,  griff,  cicádák  és 
sok  más,  néven  nem  is  nevezhető  tárgyak 
találtattak. 

Mindezk  styljét  csak  negative  jel- 
lemezhetjük, t.  i.,  hogy  nem  görög,  hanem 
barbár.  Túlnyomó  az  ó ázsiai  jelleg,  mely 
Lenormant  szerint,  kivált  a vésett  munkák- 
ban, részben  phönicziai,  babyloniai,  rész- 
ben chaldeus  befolyásra  vall.  Daczára  ennek, 
épen  a fölszámlált  tárgyakat  kell  hazaiak- 
nak tartanunk.  Ezt  bizonyítják  a Myke- 
nében  talált  mintakövek.  Ezek  hasalt  és 
=.  szám.  gránit  koczkák  ; mind  hat  oldalukon  alakok 

vannak,  melyeknek  kinyomatát  a tárgyakon 
megismerjük.  Schliemann  úgy  vélekedik,  hogy  ezek  segélyével  öntötték  az  éksze- 
reket. Minthogy  azonban  az  öntő-csatornának  nyomát  sem  találjuk  rajtok,  inkább 
hiszszük,  hogy  vert  művek  előállítására  szolgáltak  (1.  5.  sz.).  Az  arany  tárgya- 


5 Mus.  Greg.  J.  82. 

6 Mon  deli,  Inst.  X. 

7 Ann.  deli  Inst.  1872.  p.  154. 

8 Schliemann  Mykenae  no.  377 — 386. 

9 Ugyanolyan  No.  233 — 252.  A m.  nemz.  múzeumban  2.  szoba  1,  szekrényben  őriznek  két  lemezt, 
melynek  díszítése  teljesen  hasonlít  a Schliemannál  401.  szám  alattihoz. 

10  Benndorf:  Antiké  Gesichtshelme  und  Sepulcral-Masken.  Wien.  187S. 

kon  észlelhetjük  a kézművesség  különféle  fokát.  Némely  durván  dolgozottak 
mellett  látunk  csinos  technikájúnkat,  melyeket  csak  régi  és  fejlett  styj  hozhatott 
létre : ez  itt  rendesen  az  ó-ázsiai.  Alig  tévedünk,  ha  a legszebb  darabokat 
keletről  behozottaknak,  a durván  alkotottakat  pedig  hazai  utánzatoknak  tartjuk. 


6.  szám. 


Ily  módon  észlelhetjük  azt  is,  hogy  a keleti  befolyás  mennyiben  adott  tápot  a 
hazai  utánzásnak,  s az  kivált  az  arany  vázákon  és  serlegeken  miként  törekszik 
eredetiségre.  Merő  ázsiai  stylre  vallanak  az  emberi  és  állati  alakok.  Néha 
ázsiai  ott  is,  hol  dombor  díszítésekként  (1.  6.  sz.),  akkor  is  kevert  szobrokként, 

látjuk  őket,  mint  képzelt  alakokat,  pl.  griffek, 
hippokámpok,  sphinxek,  máskor  oroszlánok, 
párduczok,  galambok  és  a többi.  Gyakran 
előkerül  kétféle  állatnak  összealkotása,  minő  a 
mi  czimereinknél  is  előfordul,  s egészen  mo- 
dernbenyomást tesz.  Ily  alakítások  gyakorta 
fordulnak  elő  az  ázsiai  dombormüveken  cyp- 
rusi  leletekben,  vésett  köveken  és  lykiai  érme- 
ken stb.11 

A lelt  tárgyak  közt  az  aranyból  valók 
sokkal  fejlettebb  müérzékre  vallanak  a cserép- 
edényeknél. Ez  egyébiránt  természetes.  A kin- 
csek az  akkori  müvesség  legmagasabb  fejlett- 
ségét mutatják,  míg  az  agyagmü  azt  a közép- 
mértéket képviseli,  mely  minden  korra  nézve 
a legjellemzőbb. 

A mykenei  lelet  látszólag  legkevésbé 
jelentékeny,  valójában  pedig  leglényegesebb 
részéhez : a fazekas  művekhez  értem. 

A mykenei  agyagmüvességben  két  vál- 
fajt különböztethetünk  meg,  u.  m.  cserépbál- 
ványokat és  cserépedényeket.  Ama  cserép  ala- 
kok, melyeket  Scbliemann  bálványoknak  mond,  részben  állatfigurák  jobbára 
tehénfejjel,  részben  ember-alakok  durva  mintázatai,  nem  ritkán  szintén  tehénfejjel 
ékeskedve.  Néha  a fejhelyén  csak  hosszú  szarvak  láthatók,  melyek  a dombor- 
műben két  oldalról  ábrázolt  kebel  mellől  nőnek  ki  (1.  7.  sz.) ; olykor  meg 
a félhold  symbolikus  szarvai.  12  Minden  dísz  e bálványokon  a rikító  vörös, 
vagy  fekete  festék  szabálytalan  elmázolásából  áll.13 

A mykenei  leletben  a bálványok  ép  oly  kevéssé  tájékoztatnak,  akár  csak 
az  aranyművek.  Tájékoztatónkul  tehát  nem  marad  egyéb  hátra,  csak  a szórvá- 
nyosan talált  cserépedény.  A tudomány  az  ősrégi  agyagmüvek  díszítése  fölött 
több  mint  évtizede  vitatkozik.  Annyira  eljutottunk,  hogy  az  ornamentika  fejlését 
jeles  — részben  kitűnő  — alapvető,  munkák  világítják  meg  Conze-től,  Helbig- 
től,  Brunn-tól  s másoktól. 

A legrégibb  decoratió  a vonal,  mely  eredetében  a szövés,  hímzés  és 
fonásra  vihető  vissza.  A szín  merőben  hiányzik,  a díszítések  bekarczolvák,  részint 


11  Curtius  : Ueber  Wappengebrauch  und  Wappenstyl  im  griech.  Alterthüm. 

Hasonló  bálvány  látható  a ni.  nemz.  múzeumban.  Jasiposban  és  Tiryusban  is  találtak  uasonlókat. 
J3  Schliemann  Mykenae.  Taf.  A.  B.  C. 

egyenes,  részint  párhuzamosan  kanyarodó  vonalak.  Egy  lépés  előre  egyrészt  a 
színek  alkalmazása,  a vonaldíszítésre  és  az  állatidomok,  ábrázolása  csupán 
vonásokból  állítva  össze.  Ezt  a díszítést  Conze  «őseurópainak»  vagy  textilem- 
paisticusnak  nevezi.  — (1.  8.  sz.) 

Az  ércz-technika  haladásával  az  ornamentika  különböző  motívumokat  von 
a maga  körébe,  kivált  a kör-  és  csavar-vonalat.  Ez  eszközölte  az  idomban  a 

mozgalmasságot,  a formát,  ez  majd 
hullámossá,  teljessé  válik  (1.  g.  sz.). 
Ez  az  ős  ázsiai  ^styl.  Növényeket  rit- 
kán utánoznak.  Évszázadok  gyakorlata 
után  e styl  keleten  a fejlettség  magas 
fokára  jut,  s csak  aztán  kezdi  meg  a 
phönicziaiak  közvetítésével  a Közép- 
tengerpartjain divatos  styl t kiszorítani. 
Az  ckorbeli  leletek,  a hová  Mykene 


9.  szám. 


is  tartozik,  éktelen  különbséget  mutatnak  a törekvés  és  kivitel  közt.  Míg  kivitel 
a kezdet  nehézségeivel  küzd,  a művész  fölöleli  a keleti  ornamentika  minden 
typusát,  sőt  teremt  maga  is,  pl.  némely  tengeri  állatok  typusait  (1.  10.  sz.). 

Newton  e stylt  «decoration  florale»nak  nevezi.  E fejlődési  korok  a história  előtti 
időre  esnek.  Krisztus  előtt  körül  belöl  az  1000-dik  évvel  kezdődik  keleten  a 
história  kora.  Ezt  bátran  nevezhetjük  a zsarnokság  idejének.  Mindent  egy  és  ugyan- 
azon minta  után  idomítanak,  minden  szabad  mozgás,  minden  egyéni  el  van 
nyomva,  minden  fölött  a számtani  alakiság  zsarnokoskodik. 


ii.  szrm. 


E szellem  uralkodott  a művészetben,  e szellem  hozza  létre  az  úgynevezett 
mértani  stylt.  Ez  utat  talált  Görögországba  is  (1.  i i.  sz.).  De  ott  a már  ekkor 
szabadon  mozgó  szellem,  kifejlődött  egyéniség  legyőzte  a keleti  formaiságot,  és 
néhány  század  alatt  óriási  pályát  futott  meg  czélja  felé.  Minden  merevséget, 
életnélküliséget  legyurva,  a görög  agyagmüvesség  a fekete  és  vörös  figurák 
archaicus  lépcsőin  át  már  az  ötödik  században  eljutott  az  úgynevezett  virágzási 
korhoz. 

A mykenei  cserépedények  jobbadán  a «decoration  florale»  korából  valók. 

A sírokban  talált  edények  durvák,  jobbára  korong  nélkül  készítvék.  Hasonló 
vázákat  találtak  Tiryosban,  Naupliában,  Aeginában,  Athénben,  Thébáben,  Rhodo- 
son  és  Kyprosban. 

A díszítés  halvány  festékkel,  vagy  élénkbarna  mázzal  van  festve.  A halvány 
barna,  vagy  vörös  festék  közvetlenül  az  agyagra  van  mázolva.  A díszes  cserép- 
edények felületét  gyakran  fényessé  csiszolták,  némelyeket  világos  ibolyaszínnel 
festettek  be,  a mikor  a csiszolás  elmaradt. 

Különb  munka  a fénymázzal  festett  váza.  Ez  már  korongon  készült  és 
keményre  ki  van  égetve.  A pattogzó  fénymázra  gyakran  fehér  pontokot  nyomtak, 
vagy  vonalakat  húztak. 

Ha  még  egyszer  átpillantjuk  az  egész  leletet,  menten  szemünkbe  ötlik 
annak  nem  görög  jellege,  melyről  már  az  arany  tárgyaknál  is  szólottunk.  Épen 
nem  csodálkozunk,  hogy  e miatt  sok  archaeologus  vonta  kétségbe  e tárgyak 
görög  származását.  Figyelmet  érdemel  Köhler  Ulrik  minden  tekintetben  olvasásra 
méltó  munkája, T4  melyben  úgy  vélekedik,  hogy  e tárgyak  ama  doriai  törzs  reliquiái, 
a mely  egykor  Mykenében  lakozott.  Ludolf  Stephani  pétervári  archaeologus 
közleményei  is  nagy  föltünést  keltettek.  Murray  úr  egész  komolyan  vitatja,  hogy 
Mykene  magaslatain  valamikor  germán  törzsek  laktak,15  s az  ott  lelt  tárgyak  e 
tanyázás  emlékei.  Forchhammer  ellenben  kétségtelennek  állítja  e lelet  perzsa  jel- 
legét, s úgy  véli,  hogy  a tárgyak  a plateai  csata  után  zsákmányként  jutottak  Myke- 
nébe,  mely  harczban  Mykene  négy  száz  emberrel  vön  részt.16 

A kultúra  ősforrásait  alig  derítjük  föl  valaha  minden  kétséget  kizáró  bizo- 
nyossággal, hanem  a régiség-tudomány  mégis  világot  vet  a népek  egymás 
közti  viszonyaira  az  őskorban.  Azon  fáradozik,  hogy  a történelem  előcsarnokát, 
kitágítsa,  és  hogy  a fölburjánzó  gaztól  megtisztítsa.  Ezért  tisztelet  és  hála 


T4  Mittheilungen  des  arch.  Inst.  in  Athén.  III.  i. 

15  Academy  15  december  1877. 

16  Mykenae  und  dér  Ursprung  dér  mykanischen  Funde  von  dr.  Forchamnier.  Kiél.  1880. 

illeti  az  olv  férfiút,  mint  Schliemann,  ki  oly  önzéstelenül  és  oly  áldozatkészség- 
gel működik  közre.  Schliemann  ásatása  nem  csak  tett  a tudomány  érdekében, 
hanem  valóssággal  tudományos  tett,  a szó  legigazabb  értelmében. 

Diner  József. 

(Irodalom.)  Aspelin  : Suomalais-ugrilaisen  Muinais  tulkinnon  alkeita.  Helsing- 
fors,  1875.  8-r. 

A tudományok  közül  azokat,  melyek  mindenkit,  a ki  a müveit  ember 
nevére  igényt  tarthatni  vél,  egyaránt  kell,  hogy  érdekeljenek,  világpolgáriasak- 
nak nevezhetnek,  ellentétéül  azoknak,  melyek  egyes  országok,  nemzetek  fiait 
szőkébb  értelemben  kell,  hogy  érdekeljenek,  s melyek  ugyanazon  oknál  fogva 
egyedül  tekinthetők  szoros  értelemben  vett  nemzeti  tudományoknak.  Az  előb- 
biekhez sorolhatók : a vallás,  az  általános  történelmi,  az  úgynevezett  reál  vagy 
kenyértudományok,  az  utóbbiakhoz : a valamely  országnak,  avagy  nemzetnek : 
nyelvművelése,  történelme,  annak  minden  segédtudományaival  együtt.  Ezeknek 
művelése,  tekintve  földrészünkön  ha  nem  is  mint  eddig  hiszik  vala,  egészen 
rokontalanul  állásunkat,  de  minden  esetre  egyedül  álló,  magunkra  hagyatott- 
ságunkat, különösen  nálunk  magyaroknál  minden  honfinak  annyira  kötelessége  volna, 
hogy  én  részemről  még  csak  azt  sem  tartom  czélhoz  vezető  helyes  intézkedés- 
nek, hogy  egyetemünkön  a tudori  süveg  elnyerésére  nem  kívántatik  meg  a 
mind  kettőben  való  egyenlő  jártasság,  vagy  is  az,  hogy  a nyelvész  egyszersmind 
nemzeti  történetművelő,  viszont  ez  utóbbi  egyszersmind  nemzeti  nyelvművelő  is 
legyen;  mert  a kettő  karöltve  jár,  s mint  édes  testvérek  egyike  a másika  nélkül 
sokszor  meg  sem  érthető-,  nem  is  említve  azon  egyoldalúságot,  mely  rendesen 
az  e tudományágak  csak  egyikét  művelőkhöz  tapadni  szokott,  a szűk  látáskört, 
mely  az  ilyeneknek  azon  arányban  szokott  osztályrészük  lenni,  a melyben 
hazafiasak  lenni  akarnak,  úgy  hogy  épen  azt  érik  el,  a mitől  lehetőségig 
őrizkedniük  állana  érdekökben. 

A régészet,  mint  tudomány,  testvérei  között  úgyszólván  legifjabb,  s innen 
van,  hogy  közöttük  számára  eddig  a hely  sem  igen  volt  tüzetesen  kimutatva. 
Én  őt  az  én,  számba  vételt  nem  igen  igénylő,  nézetemmel  a hazai  történelem, 
nagy  feladatok  megoldására  s teljesítésére  hivatott  segéd  tudományának  tartom, 
s bár  eddig  mint  mondám,  helye,  segédtudományi  rangja  a nemzeti  tudományok 
között  nem  lévén  kimutatva,  nem  tekintették  szorosan  vett  nemzeti  tudomány- 
nak s az  eddig  e téren  nálunk  tett  búvárlatok  inkább  az  európai  mozgalmaknak 
voltak  utánzói,  s jobbára  az  őskori  ember  kultúrái  mozgalmait,  fajunkra  való 
különösb  tekintet  nélkül  tárgyazzák  vala,  — nem  hiányoztak  mégis  egyes  nagyon 
fontos  vizsgálatok,  melyek  nemzetünknek  s a fajnak,  melyhez  tartozunk,  az 
ural-altajinak,  régiségeit  tartják  vala  szem  előtt,  a mely  tekintetben  az  oroszlán- 
rész  e társulat  nagy  érdemű  elnökét  illeti,  ki  10  évi  nagybecsű  tevékenysége 
alatt  nem  egy  fontos  adatot  búvárolt,  nem  egy  részletet  ismert  föl  nagy  tudományá- 
val részint  avarok,  részint  tisztán  pogánykorbeli  magyarnak  nemcsak,  hanem  a 
ki  buzgó  tevékenységét  figyelemmel  kisérte,  lehetetlen,  hogy  észre  ne  vette 
légyen,  mily  nagy  előszeretettel  foglalkozik  a hazai  régészetnek,  (melynek  jófor- 
mán ő volt  a megteremtője),  épen  ezen  oldalával. 

Tudva  azt,  hogy  a régészetnek,  ez  ifjú  tudománynak  születéshelye  egyenesen 
éjszakon,  különösen  a skandináv  tudósoknál  keresendő,  tudva  továbbá  azt  is, 
hogy  nemzetünknek  egyetlen  egy  polgárosult  testvér  nemzete  a szuomi  (finn) 
ezeknek  a növendéke,  s mint  ilyen  egyenesen  hozzájok  tartozik,  nem  felesleges 
egy  pillanatot  vetnünk  finn  rokonainkra  különösen  azon  tekintetben,  mily  szem- 
pontból fogják  föl,  s művelik  azok  az  ősrégészetet  ? 

A 60-as  évek  vége  felé  húzamosb  ideig  tartózkodott  volt  nálunk  egy  fiatal 
finn  tudós,  derék  Aspelin  R.  J.,  ősrégészeti  tanulmányokat  téve  a m.  n.  múzeum- 
nak Európaszerte  tekintélyesnek  ismert  régészeti  osztályában.  A mily  szerény 
ember,  akkor  még  senki  sem  gyanította  volna,  hogy  ez  a férfi  van  hivatva  hazá- 
jában e tudomány  atyjává,  megállapítójává  lenni,  a mivé  azóta  valóban  lett,  s 
az  1876-iki  régészeti  és  archeológiái  congressuson  hazáját  már  mint  ilyen 
képviselte  nálunk. 

1875.  évben  jelent  meg  ily  czímü  müve:  Suomalais-ugrilaisen  Muinais 
tuekinnon  alkeita  vagyis  magyarul  : A szuomi-ugor  régészet  elemei.  Helsingfors 
1875.  8-r.  Ezen  elég  terjedelmes  műben  annak  szerzője,  mint  ezt  már  müvének 

Arch.  Értesítő. 

czíme  is  mutatja  s műve  előszavában  bővebben  is  kifejti,  csak  is  a finn-ugor 
népek  régészetére  terjeszkedve  ki,  határozottan  nemzeti  álláspontra  helyezkedett. 

Tehette  ezt  a finn  tudós  annyival  inkább,  mert  erre  minden  más  müveit 
nép  fiánál  inkább  volt  hivatva,  azon  soha  senki  által  kétségbe  nem  vont  tör- 
ténelmi ténykörülménynél  fogva,  miszerint  a finn-ugor  népek,  melyék  egyikének 
maga  a most  említett  tudós  régész  is  egyik  hű  és  hálás  derék  fia,  egész  azon 
időtől  fogva,  mióta  mostani  hazájökban  megtelepedve  az  európai  népek  tagjává 
lettek,  folyvást  azon  területen  laktak,  s így  Aspelinnek  minden  más  nemzetbéli- 
nél hozzáférhetőbb,  közeléb  álló  volt  hozzá  azon  tudat,  hogy  azon  óriási  földterület, 
mely  a keleti  tenger  és  az  Uralhegység  között  elterült  vala  ; melyhez  fajunk  is 
tartozik,  a finn-ugor  népcsalád  öröké,  ősi  lakó  helye  volt,  s ha  ma  nem  az, 
koránt  sem  e népek  akár  szellemi,  akár  testi  csenevészsége  volt  az  oka,  hanem 
egy  részt  azon  körülmény,  hogy  míg  késő  nem  volt,  az  örökös  villongásoknak 
melyeknek  előbb  utóbb  fel  kellett  őket  emészteni,  nem  tudtak  egy  oly  elhatáro- 
zással véget  vetni,  a milyen  volt  az  oroszoknál  a varegoknak  az  uralkodás  elfog- 
lalására való  meghívása,  a magyar  nemzetnél  pedig  az  Arpádháznak  a nagy- 
fejedelemségi  méltóságra  való  megválasztása,  hogy  utóbb  e méltóság  csaknem 
egyidejűleg,  az  oroszoknál  császársággá,  nálunk  apostoli  királysággá  nöjje  ki 
magát ; más  részt  egy  másik  körülmény,  az  t.  i.  hogy  a kereszténység  hozzájok 
legkésőbben  terjedett  el,  s midőn  ez  bekövetkezett,  a kereszt  győzelme  az  ős- 
régi pogány  vallás  felett  nem  a meggyőződésre  ható  okok  eredménye,  hanem 
csak  a nálok  ellenségkép  megjelent  európai,  részint  német,  részint  svéd,  részint 
orosz  népek  — ezekénél  hasonlíthatatlanul  tökélyesb  fegyvereiknek  volt  tulajdo- 
nítható, nem  köszönhető  ; a keresztség  elfogadása  a legtöbbnél  egyértelmű 
lévén  a hódítással,  ősi  nemzetiségökből,  úgyszólván  erőszakos  kivetkőztetéssel, 
más  szavakkal  ; a nemzethalállal.  A közöttük  hegemóniát  gyakorló  kazár  és  bol- 
gár népszövetségek  elenyésztével  a mindinkább  terjedő  orosz  birodalomba 
bele  olvadtak,  s ma  már  az  egy  finn  és  észt  népet  kivéve,  részint  már  is  kihal- 
tak, részint  kihaló  félben  vannak. 

Aspelin,  müvében  a rokon  népek  fennebb  jeleztem  roppant  területre  ter- 
jedő összes  lakhelyeit  vizsgálat  alá  vévén,  a talált  tárgyakat,  a szerint  a mint 
azokat  a kő-,  bronz-  és  vaskor  régibb  és  újabb  korszakaiba  tartozóknak  találta, 
minden  egyes  népre  nézve  lakhelyeit  külön-külön  csoportosítva  tárgyalja.  így  .a 
kőkorszakot  mamut  és  ős  zarándszarvas  korszakra  osztván,  a rokon  népek  lakta 
területekre  nézve  az  első  csoportot  baltlithvánnak,  a másodikat  nyugoti  finnek , 
a harmadikat  keleti  finn-csoportnak  nevezi  el,  s így  tárgyalja  sorba  egymásután, 
egyenként  ismertetvén  a nevezetesb  s jellemzetesb  leleteket. 

Mint  nem  szaktudósnak  — hanem  egyszerűen  régészet-kedvelőnek,  a 
kit  az  ősrégészet,  e nagy  fontosságú  tudományos  kérdések  megoldására  hivatott 
szép  ifjú  tudomány,  csak  annyiban  érdekel  közelebbről,  a mennyiben  lehetetlen 
összehasonlító  nyelvésznek  lenni  a nélkül,  hogy  az  ember  egy  kissé  régész  is 
ne  legyen,  a mint  csakugyan  mind  a skandináv,  mind  az  orosz  régészek  nem 
mellőzik  ott,  a hol  az  magától  ajánlkozik,  a nyelvészet  felvilágosításait,  és  viszont 
a nyelvészek  sem  a régészetét,  — mint  kedvelőnek  nem  lehet  feladatom,  s ezt 
a tér  sem  engedné,  hogy  az  Aspelin  ismertette  kőkorszakbeli  specimeneket  ismer- 
tessem, azért  ezeket  mellőzve,  csakis  egy-két  lelet  feltárásának  olyatén  körül- 
ményét szakítom  ki  müvéből,  mely  képes  az  itt  jelenlévő  díszes  közönségnek 
is  becses  figyelmét  magára  vonni. 

Ilyen  mindjárt  a következő  : 

Aspelin  a kőkorbeli  temetkezésektől  szólva,  egyebek  közt  így  szól,  az  i-sö 
csoportot  tárgyaltában  : Úgy  látszik,  hogy  a holttetemek  elégetése  és  azok 

hamvainak  hamvvedrekbe  gyűjtése  és  lapos  kövekből  alakított  sírokba  való 
elhelyezése  e csoportban  a kőkorbeli  ottani  lakosoknak  általános  temetkezési 
módja  volt.  Azonban  kőeszközök  más  sírokban  is  találtattak,  melyeknek  kőkor- 
beliségét  kétségbe  vonhatni.  Egy  temetkező  dombban  a Windau  vize  mellett 
Kúrország  kovnói  kormánymegyéjében  egy  emberi  csontváz  mellett  köszekerezét 
találtak,  de  már  a mellette  lévő  egy  másik  dombban  nagy  lapos  kövekből 
készült  sírban  hat  csontváz  fekszik  vala,  mindegyiknek  a nyakában,  mintegy 
nyakékül,  vaslánczra  fűzve  több  emberkaponya.  Láthatjuk  innen,  hogy  az 
emberiség  a maga  gyermekkorában  korántsem  volt  valami  szeretetre  méltó, 

hirtelen  haragúak  voltak,  mint  a gyermekek,  s hamar  elbántak  egymással,  úgy 
mint  ezek  szoktak,  a hol  ezt  gondos  szülői  felügyelet  nem  gátolja. 

Ugyan  e csoportbeli  régibb  és  később  korbeli  kőtárgyakat  tárgyalta  közben 
a külföldi  öböl  melletti  niddeni  leletről  szólva,  így  szól.  «A  tenger  partjától 
mintegy  800  lépésnyire  eső  korhadt  földtájékon  durva  mivü  cserépdarabok 
találtattak,  ezenkívül  18  kész  és  10  félig  kész  lyukatlan  fejsze,  6 kisded  csiszolt 
kovakő  vésü  (Haumeissel,  Stemmeisen)  és  durva  borostyánkő  (merikivi  ?)  dara- 
bok s ezek  között  félig  kész  durva  emberi  arczkép.»  Ezt  itt  azért  láttam  helyén 
valónak  idézni,  mert  ezelőtt  néhány  évvel  1876.  a Budapesten  megtartott  VIII. 
régészeti  és  anthoropol.  congressuson  egyik  elsőrangú  tekintélyes  tudósunk  a kupát 
mellökhöz  szorító  szobrokat  Spanyolországtól  kezdve  egész  az  Uraiig,  a hol 
ezek  találtatnak,  mind  a gót  ipar  terményeinek  állítá  azon  oknál  fogva,  mert 
a népek,  melyeknek  területein  találtatnak,  állítólag  művészi  érzékkel  nem  bírnak, 
íme  itt  azt  látjuk,  hogy  alakérzékkel  még  a kőkorszak  embere  is  birt,  annyira 
vele  született  érzéke  ez  az  emberiségnek;  azt  mondhatni  erre,  hogy  a kökorbeli 
emberiség  nemzetiségét  nem  ismerjük,  — s így  a most  említett  emberi  arczkép 
alkotója  is  gót  lehetett,  — erre  a fele'et  az,  hogy  ama  roppant  területen,  melyen 
mint  fentebb  említém,  ősidőktől  a finn-ugor  népek  laknak  vala,  — igen  számos 
nőt  ábrázoló  kőszobrokat  találtak,  melyek  közül  annak,  melyet  Strahlenberg  s 
utána  Aspelin  is  közölt  a müvében,  még  eddig  megfejthetetlen  irás  olvasható 
a hátán,  s az  annyira  nem  magában  álló  tény,  hogy  valamint  a női  kőszobrok- 
nak, és  más  ábrázolásoknak,  úgy  az  e vidékeken  talált  ismeretlen,  némelykor 
igen  szép,  és  szabályos  irásnemeknek  Oroszországban  egész  irodalmuk  van. 
Ezeket  is  mind  gót  müveknek  tartsuk  ? ha  a dolog  így  áll,  valóban  ezermeste- 
rek voltak,  különbek  az  apostoloknál  a kik  a számtalan  nyelvek  tudását  tűz 
nyelvek  alakjában  egyszerre  kapták,  mert  ezek,  a kik  valamennyi  ismeretlen  és 
ismert,  volt,  meglévő  és  leendő  népek  nyelvét  irástudományával  együtt 
ismerték,  kellett  hogy  ezt  egyenesen  az  anyjok  méhéböl  készen  hozták  légyen 
a világra. 

A fennebbi  nézet,  mely  úgy  látsz  k az  európai-  tudósok  ama  képtelen 
előítéletnek  lehet  a viszhangja,  mely  szerint  az  árja  és  sémi  népek  egyedül 
tehetségesek,  a túrán  népek  pedig  már  fajoknál  fogva  minden  műveltség  befo- 
gadására képtelenek,  — a tények  logikájánál  fogva  egyszerűen  lehetetlenség. 

Ugyancsak  e mellett  szól  a finnföldet  és  Oloneez  területét  az  Onega  tóig 
magában  foglaló  IIV  vagyis  az  általa  nyugati  finn  k'ókorszaknak  nevezett  részlet 
következő  helye:  « Allatfejekkel  díszített  kőeszközök  eddigelő  csakis  a csoport 
keleti  részén  találtattak  u.  m.  öt  Oloneczben  és  egy  hatodik  jááski  egyházközség- 
területén Dél-Karjalában.  Mind  nyélnek  való  lyukkal  ellátva.  Az  olonecziek,  melyek 
közül  háromnak  a foka  medvefővel,  a negyediknek  pedig  szarvasfővel  végződik, 
meglehetősen  csúcsos  éllel  vannak  ellátva.  Az  ötödik,  sulyok  alakú,  szintén  medve 
(vagy  talán  juhfő)  alakú,  de  az  éle  egészen  hiányzik.  Finnországban  is  találtak 
éllel  ellátott  s a foka  végén,  medvefővel  díszített  fejszét.  Ily  alakú  fejszéket  más- 
hol még  sehol  sem  fedeztek  fel.  De  az  ural-altaji  bronzkorban  igen  is  találtak  a 
Káma  vize  mellett  ilyetén  bronzeszközöket,  úgy  hogy  meglehetős  biztossággal 
következtethetjük,  hogy  ezen  a kőkorban  szokatlan  díszítés  módja  a házi  eszkö- 
zöknek ide  visszaesésképen  a bronz  korbeli  csoportból  származott  által. » Már 
csak  ezekből  is  láthatni,  hogy  nem  áll  azon  nézet,  hogy  az  ural-altaji  népeknél 
művészeti  alkotások  iránt  hiányoznék  az  érzék.  A különféle  alakok  ábrázolása 
iránti  eme  fogékonyság  által  szükségképen  föltételezett  szép-érzék  még  jobban 
nyilatkozik  a bronz  és  vaskor  mindkét  felében,  melyekben  a külömböző  alak- 
ábrázolások, valóban  számosak,  a nőt  ábrázoló  durva  mívű  kőszobrok  pedig 
épen  számtalanok ; míg  a későbbi  vaskorban  már  a külömböző  ékítmények  a 
tökély  oly  magas  fokát  érik  el,  hogy  az  azon  korban  készült  csinos  ötvösművek 
közül  nem  egy  még  ma  is  számot  tenne,  a minthogy  volt  eset,  hogy  egy  orosz 
előkelő  földesasszony  a birtokán  talált  kiásott  ily  női  arany  ékszereket  legegy- 
szerűbbnek találta,  az  ezredéves  penésztől  megtisztítva,  saját  ékszeréül  alkal- 
mazni. — Már  pedig  a bronz  korról  tudva  van,  hogy  e korban  ama  vidékeket 
a finn-ugor  népek  lakták,  s a gótok  müiparára  talán  a velők  szomszéd  finn-népeket 
kivéve,  kikhez  kereskedés  útján  juthattak  e tárgyak,  éppenséggel  nem  szorul- 
tak. különösen  a mesés  gazdagságú  hatalmas  permiek,  a kiket  a gót  iparnak 
az  övékénél  semmivel  sem  külömb  tárgyai  talán  ki  sem  elégítettek  volna. 

Megvoltak  nekik  a magok  ötvöseik  a mindennapi  szükségletek  fedezésére,  — a 
kik  pedig  nagyobb  fényt  akartak  űzni,  — azok  bizanczi  és  perzsa  müveket 
szereztek  magoknak. 

Fentebb  egy  különös  nem  épen  ízletes,  s még  kevésbbé  kényelmes  nyak- 
ékről  emlékezem  vala,  — mely  nagyon  emlékeztet  az  amerikai  indiánok  azon 
szokására,  mely  szerint  szeretik  legyőzött  ellenségeik  fejét  nem  levágni,  hanem 
üstökét  lenyúzni,  s ékesség  gyanánt  magokra  aggatva  hordozni.  De  ezenkívül 
találunk  ennél  egyszerűbb  ékszereket  is,  — biz  ezek  nagyon  egyszerűek,  s leg- 
inkább az  állatországból  kerültek  ki,  és  pedig  különbféle  vadak,  különösen 
pedig  farkasok,  medvék,  vaddisznók  fogait;  egyik  ily  medvefogba,  mely  a III. 
csoportbeli  vagyis  a fentebbi  keleti  finnföldi  területen  a jaroszlavi  kormány- 
megyéhez tartozó  Danilov  város  vidékén  találtatott,  a fog  végén  lyuk  van 
fúrva  és  ebbe  bronz  akasztó  illesztve,  de  azt  ha  ismerték  is  (a  bronzot),  nagy 
ritkaság  lehetett,  kívülről  behozva;  találtak  ezen  kívül  a sírokban  nyakékül  hasz- 
nált kő  násfákat  és  kösöntyűket,  ismerték  a borostyánkövet  is  s ékszerekül  fel- 
használták, — valamint  készítettek  agyagból  is  primitiv  gyöngyöket.  Biz  a mi 
felfogásunk  szerint  ezek  semmiségek,  de  az  emberiség  gyerekkorában  a tetszeni 
vágyás  és  más  szenvedélyek  felköltésének  ép  oly  hatalmas  eszközei  voltak,  mint 
ma  a legmüvészibb  alkotások.  Valószínű,  hogy  erre  a csont  is  felhasználtatott. 

A kőkorszak  lakosságának  megszokott  fegyverei  és  házi  eszközei  közül 
legegyszerűbbek  voltak  azon  czikkek,  melyeket  a házi  ipar  fából  és  csont- 
ból állított  elő  ; az  elsők  természetesen  nyomtalanul  elenyésztek,  — a csontból 
készültek  azonban  daczoltak  az  idő  emésztő  fogával,  s nem  egy  becses  mutat- 
ványczikk  (specimen)  maradt  meg  meglehetős  épségben  ; az  idő  viszontagságai- 
val azonban  egyedül  a kőeszközök  daczoltak.  Mindkét  féléből  (kő  és  csont) 
következő  tárgyak  maradtak  meg,  s illetőleg  takartattak  föl : u.  m.  különféle 
fejszék,  balták,  szekerczék  nyelek  nélkül  valók,  ilyennel  ellátottak,  ívalakuak, 
egyenesek,  ellenesek,  egy  végűek,  két  végűek,  üregesek  (marok  alakúak),  lándzsa- 
végek, fenkövek,  nyílhegyek,  lólábszárból  készült  vágó  és  szúró  eszközök,  árak, 
különféle  czélra  szolgáló  halcsontok,  cserépből  készült  edények,  hamvedrek 
hálónehezékek  stb. ; ezekhez  a következő  kő  és  csont  nemeket  használták  u.  m. 
palakövet,  kovát,  serpentin,  porphyrt,  dioritot,  syenitet,  quarczot,  calcedont.  — 
ezeket  a hol  a nép  Finnországban  találja,  egészen  úgy,  mint  nálunk  mennyköveknek 
tartja,  e nézetet  magam  is  nagy  érdeklődéssel  hallottam  gyerekkoromban  falusi 
iskolatársaimtól,  kik  erősen  bizonyoztak,  hogy  ily  köveket  néha  lehet  a mező- 
kön és  réteken  találni,  de  ritkán.  A csonteszközökhöz:  ló,  jávorszarvas,  hód, 
madár,  és  csukacsontokat.  Primitiv  dolgok,  az  igaz,  de  ne  feledjük,  hogy  a mi 
annyira  tökéletesített  különféle  műszereik  mind  csak  ezeknek  a primitiv  fejszék 
és  vésiiknek  módosításai,  tökéletesítései,  s még  ma  is  egy  pillanatra  amazok 
ezek  atyjainak  könnyen  felismerhetők.  Ilyen  volt  az  emberiség  műveltsége  a 
maga  gyermekkorában,  ha  ugyan  annak  mondhatjuk,  pedig  az  volt:  műveltség, 
melynek  kivívása  talán  még  több  gond,  fáradság  és  anyagi  erő  ráfordításába 
került  neki,  mint  a mai  emberiségnek,  s semmi  okunk  sem  lehet  abban  kétkedni, 
hogy  olv  emberek  a kik  azon  időkben  a megszokott  eszközökön  és  fegyvere- 
ken némi  hasznos  módosítást,  tökéletesítést  hajtottak  végre,  a bámulatnak 
csak  oly  -tárgyai  voltak,  mint  napjainkban  a legnevezetesb  találmányok  lángeszű 
kigondolok 

Lássuk  most  már  hogyan  használta  mindezen  eszközöket  az  őskorbeli 
emberiség?  Legczélszerűbbnek  látom  e tekintetben  közölni  azon  tudósítást, 
melyet  Aspelin  egy  múlt  századbeli  orosz  író,  Kraschennikov,  útleírásából  közöl, 
melyben  ez  a kamcsatkai,  még  akkor  kökorszakot  élt  lakosok  életmódját  igen 
érdekesen  így  irja  le : 

a 'Pálak,  teknők,  fakéreg  edények  vagy  az  ő nyel  vökön  «csuman-»ok,  íme 
ennyiből  áll  az  egész  edénykészletük  és  házi  szükségleteik  ; a bögrék  és  teknök- 
ben  főzik  az  ételt,  magok  és  ebeik  számára ; poharaknak  kéregcsuprokat 
használtak,  téli  utazásaikon  szánakat,  a nyáriakon  pedig  hajókat.  Erről  tehát 
felesleges  is  volna  többet  írni,  ha  a kamcsatkaik,  úgy  mint  más  népek  ismerték 
volna  az  érczek  használatát.  De  már  azt,  hogyan  tudták  vas  eszközök  nélkül 
minden  dolgaikat  megkészíteni,  építeni,  fúrni,  faragni,  vájni,  vágni,  vésni,  tüzet 
éleszteni,  hogyan  tudták  faedényeikben  megfőzni  az  ennivalójukat,  s mit  használtak 
érez  helyett  -?  minthogy  ezt  nem  mindenki  tudja  elképzelni,  nem  lesz  tehát  helyén 

kívül  való  ezt  itt  megbeszélni,  annyival  inkább,  mert  ez  elbánás-módok  nem 
valami  müveit,  avagy  tanult  népnek,  hanem  egy  durva  vadnépnek  kigondolásai, 
a mely  a számvetésben  nem  vitte  feljebb  három  számnál.  A nyomasztó  szükség 
az,  mely  ráviszi  az  embereket  az  életszükségletei  fedezésére  szolgáló  módok 
kigondolására ! 

A kamcsatkaiak  előbbi  érczei,  csaknem  az  oroszok  odaérkezteig,  a csont 
és  kő  valának.  Ezekből  készítgették  a fejszéiket,  késeiket,  lándzsáikat,  nyilaikat, 
áraikat  és  varrótűiket.  Fejszéiket  jávoszarvas  és  czethalcsontokból,  jáspiskőből  is, 
ékalakra  csinálták  s úgy  erősítették  aztán  madzaggal  bele  a horgas  nyélbe. 
Ezekkel  kopácsolták  ki  a hajóikat,  tálaikat,  teknőiket  stb.  de  mindezt  oly  nagy 
bajjal  és  idővesztegetéssel,  hogy  egy  hajó  kivájása  három  évbe  került,  valamint 
egy  nagyobb  tálnak  elkészítése  nem  kevesebb  mint  egy  évbe.  Ugyanazért  a 
nagy  hajók,  nagy  tálak  vagy  teknők,  melyeket  ők  a magok  nyelvén  «homjág» -ok- 
nak hívnak  vala,  oly  nagy  érték  és  csudálat  tárgyai  valának  mint  nálunk  a 
legdrágább  érczanyagból  különös  nagy  művészettel  alkotott  drága  kincs,  és 
annak  tulajdonosa  méltán  büszkélkedhetett  vele  mint  valami  ritkasággal,  és 
pedig  annyival  inkább,  mert  ily  edényben  készült  egy  főzetből  senki  meg  nem 
vendégelhetett  senki  mást,  minthogy  ily  alkalmakkor  egy  ember  húsz  ember 
részét  is  megette,  a mint  alább  látni  fogjuk.  Az  ily  edényekben  a húst  és 
halat  megtüzesített  kövekkel  főzik  vala.» 

Késeiket  zöld,  avagy  agyagszínü  hegyi  kristályból  éleshegyesre  csinálták, 
mint  a lándsahegyet,  s fanyélhez  kötözgették.  Ugyan  ily  kristályból  voltak  a 
nyilaik,  lándsáik,  áraik,  s ezekkel  szoktak  még  ma  is  eret  vágni.  Varróeszközüket 
czoboly  csontból  csinálják  vala,  s azokkal  varrják  vala  nemcsak  a ruháikat  és 
lábbelieiket,  hanem  egyszersmind  azok  szegélyeit  is  nagy  ügyességgel.)! 

«Tűzszerszámaik  ezek  valának  : egy  száraz  fából  készült  kis  táblácska, 
melynek  széleibe  kis  lyukak  voltak  fúrva,  azután  szintén  száraz  fából  készült 
kerek  rudacska,  melyet  a lyukakban  sodorgatva,  tüzet  élesztettek.  Tapló  helyett 
dörzsölt  füvet  használtak  (ürömtapló  ?),  melyet  csóvába  téve,  rá  fújtak,  még  csak 
a csóva  tüzet  nem  fogott,  ezután  a csóvát  csóválással  meggyujtották.»  A lappok 
Tacitus  idejében  hazájokban,  hol  most  is  laknak,  a Jegestenger  tundráiban  (fű 
és  csalit-  borította  mocsáros  helyek)  házi  eszközeiket  csaknem  kizárólag  csontból 
készítgették,  de  később  kőeszközöket  használtak  egész  a 14-ik  századig,  mint 
erről  a zolovetzi  kolostorban  fennmaradt  orosz  kézirat  tudósít,  sőt  a Finn-ország- 
hoz tartozó  lappok  még  a múlt  század  végén  széliére  kőeszközökkel  éltek. 

Vessünk  most  már  egy  pillantást  az  ős  ember  lakására.  Aspelin  művé- 
ben nincs  emlékezés  olyas  valami  lakóhely-maradványról,  mely  a svaiczi  czölöp- 
építményekre  emlékeztetne,  pedig  azon  a roppant  területen  a nagy  tavak  és 
folyóvizek  számosabbak,  mint  bárhol  másutt  Európában.  De  azért  a kökorban 
élt  emberiség  tanya-helyeinek  minőségére  mégis  következtethetni  ama  nagy 
érdekű  leletből,  melyet  a Kumbasz  folyó  torkolatánál  Poljakov  Sz.  .szántás  közben 
fedezett  föl,  s a melyről  szóló  tudósítás  Aspelin  müvébe  is  át  van  véve. 

«A  homokban  és  termőföld-rétegben  itt  csaknem  minden  előkerült,  a 
mi  a kőkorbeli  lakosság  háztartásában  leglényegesb,  legnélkülözhetetlenebb  vala, 
u.  m.  fejszék,  nyilak,  kések  (kovakő-szilánk  alakúak),  vésük,  fenkövek,  kovakő- 
szilánkok, cserépdarabok,  s a lakhely  maradványai  stb.  Nehéz  biztossággal  meg- 
határozni, minő  helyzetben  voltak  eredetileg  mind  e tárgyak,  minthogy  a föld 
azelőtt  már  igen  sokszor  volt  fölszántva,  és  a tárgyak  legtöbb  esetben  helyeik- 
ből kimozdúltak.  Mindazáltal  a tanyahely  maradványaiból  mégis  azon  követ- 
keztetésre jutottam,  hogy  a házi  eszközök  az  iszapos  homokban  maradtak  fenn. 
Ez  a tanya-maradvány  egy  kövekből  szerkezteit  padlat,  mely  kétségkívül  az 
őslakosok  lakhelyének  alapját  képezi  vala  ; e padlat  egészen  oly  szerkezetű,  mint 
azok,  melyeket  a reánk  nézve  idegen  származású  éjszaki  népek  használtak  vala 
későbbi  történelmi  időkben  is,  s méh  eket  a grönlandi  és  éjszakamerikai 
eszkimók  máig  is  így  csinálnak.  E padlat  különbféle  és  külömböző  szerkezetű 
kövekből  volt  összerakva,  voltak  közöttök  vízmosta  kerek  kövek,  sőt  szegletesek 
és  gömbölyűek  is;  egyiknek  a hossza  | arsin,  a súlya  pedig  néhány  pudnyi 
volt,  voltak  kisebbek  is,  mint  egy  negyed  arsin  hosszaságuak ; ezek  egymás 
mellett  néhány  sorban  feküsznek  vala  agyag  ragaszték  nélkül,  de  mivel  gondo- 
san voltak  egymásba  szerkesztve,  mint  általában  a kőkori  építményekben, 
szilárdan  együtt  maradtak.  Felülete  síma  volt,  alakja  kerek,  területének 

másfél  méter  az  átmérője.  A szélén  egy  kődaiabot  találtak,  melynek  felső  része 
csiszolt  vala ; ezt  ily  alakban  fenkőnek  használják  vala,  melyen  a fejszéket  s 
más  köszörülendő  eszközöket  készítgették.  A kövek  közei  vagy  homokkal, 
cserépdarabokkal,  kovakő-hulladékokkal,  vagy  szénnel  valának  kitöltve;  néhol 
találtak  benne  fenyő-  és  nyírfa-kérget  is.  Nyilvánvaló  tehát,  hogy  a lakosok  itt 
készítgették  házi  szerszámaikat,  itt  raktak  tüzet  s főzték  az  ételeiket.  A házikó 
gyaníthatólag  fényű-  és  nyirfa-kéreggel  lehetett  födve ; de  ez  a kőpadlatnál 
bizonyára  terjedelmesb  lehetett. » 

Ezen  alkotmányt  így  egy  szántóföld  közepén  találták,  a hol  az  kisded 
emelvény  alakjában  ki látszék  vala.  Felül  termő  földréteg  volt  rajta,  mely  alatt 
homok  következett,  még  mélyebben  találták  meg  magát,  a kőpadlatot.  Láthatni 
innen,  hogy  a kőpadlat  már  megvolt,  mielőtt  még  termőföld  képződhetetett 
rajta;  a tulajdonosok  ez  alkotmányt  üresen  hagyák  a homok  közepeit,  mely 
aztán,  úgy  lehet,  a szél  által  hajtva,  belepte  az  egészet.  Azután  elkezdett  gyepe- 
sedni,  majd  utóbb  fűzfabokrok  támadtak  rajta,  — még  utóbb  nyír-  és  fényűink, 
végre  a termőföld  rétegei  következtek. 

Azon  időben,  midőn  az  őslakosok  éltek,  a Kumbasz  folyó  még  közelebb 
volt  az  ő házikójukhoz,  úgy  hogy  azok  még  akkor  egészen  a folyó  partján 
feküdtek,  hol  most  is  csupa  homok  találtatik.  Előbb  a folyó  a kőalkotmányon 
fülül  folyt,  azután  a jobb  partja  felé  vette  útját,  s most  mintegy  30  ölnyire  van 
a kőalkotmányhoz  s néhány  méterrel  mélyebben  folyik.  Nehéz  volna  megmon- 
dani, miért  hagyták  oda  ama  kedves  házi  tűzhelyet  minden  házi  szerszámostul, 
melyek  a lakosoknak  tömérdek  fáradságába  kerültek,  s melyeket  úgy  lehet  hason- 
líthatatlanul nagyobb  becsben  tartanak  vala,  mint  napjainkban  a legbuzgóbb 
régész. » Idézi  még  Aspelin  Poljakov  müvéből,  hogy  Lusandoseró  tájékán  talál- 
tak a homok  alatt  mintegy  3 méter  hosszaságú  gondosan  rakott  kőfalat  is 
e korból. 

Ezen  a maga  nemében  egyetlen  lakóhely-maradványon  kívül  többet  még 
eddig  ama  nagy  területen  nem  fedeztek  fel,  az  egyedüli  nyomai  a volt  lakhelyek- 
nek azon  helyek,  melyeken  kőeszközök  gyártattak.  Hóikká  nevű  úri  ember 
Rovaniemiben  két  helyen  akadt  kőeszköz-készítő  műhely  nyomára;  huszonhárom 
részint  készen  lévő  csiszolt  és  csiszolás  közben  eltörött,  részint  lepattogtatott  kő- 
szerszámot gyűjtött  össze  a Rovaniemiben  szokásos  fehér  kovakőből.  A harmadik 
ily  műhely  gyaníthatólag  a Kauha  vize  melletti  Szalo  dombon  lehetett,  hol 
anyagúi  szintén  a kovakő  egy  másik  fajtája  szolgált.  Kauhavában  is  találtak 
félig  kész  sycnitből  készült  kalapács-fejszét,  gyaníthatólag  ott  is  készültek  esz- 
közök e ritka  kőnemből. 

Aspelin,  ki  Budapesten  két  ízben  fordult  meg,  s első  ízben  a magyar 
nemz.  múzeumban  több  hónapig  tanulmányozta  az  itt  őrzött  ősrégiségeket,  több 
ízben  hivatkozik  müvében  egyes  tárgyakra,  melyeket  az  ő vizsgálta  területen 
találtakkal  egv  vág)  más  tekintetben  szerkezetükre  nézve  egyezőknek  talált,  de 
ezek  csak  esetleges  találkozások,  mert  a m.  n.  muzeurn  régiség-osztályában 
őrzött  kőtárgyak,  a dolog  természeténél  fogva,  oly  korból  származnak,  melyben 
még  az  éjszaki  finn-ugor  népekről  sem  lehet  még  csak  hozzávetőleg  is  meg- 
határozni, ott  laktak-e  ama  területen,  hol  őket  később  a bronzkorban  már  ott 
lakóknak  találjuk. 

Mi  azon  kérdést  illeti,  mikor  szűnt  meg  a kőkor?  erre  nézve  Aspelin  így 
szól:  <1  Skandináviában  összehasonlító  vizsgálatok  folytán  azon  eredményre  jutót 
tak,  hogy  a bronzkor  kezdete  s illetőleg  a kőkorszak  megszűnte  gyaníthatólag 
Kr.  sz.  e.  több  mint  ezer  évvel  következett  be,  vagyis  napjainkat  előzőleg  mint- 
egy háromezer  évvel.  De  igen  is  lehetséges,  hogy  a kőkor  vége  ennél  is  régibb 
időre  esik. 

í 


A bronzkort  két  korszakra  osztja  u.  m.  nyugatira,  mely  igen  kevés  marad- 
ványaiból észlelhető,  s a talált  tárgyak  alakjaira  nézve  a nyugot-európaihoz 
(goíhoz)  csatlakozik,  és  ural  alt aira,  mely  az  ö buvárolta  terület  keleti,  vagyis 
Üralon  túli  löröktatár  népek  lakta  részén  a talált  tárgyaknak  az  első  csoport- 
tól lényegesen  különböző  alakjánál  fogva  egészen  önálló  csoportot  képezve, 
nyilvánul. 

Nem  lehetvén  czélom  az  Aspelin  müvében  fölmutatott  két  csoportbeli 
mutatvány-példákat  tüzetesben  fölmutatni,  föladatomhoz  képest,  miszerint  a tisztelt 
társulat  tagjai  figyelmét  főleg  egy  velünk  közel  rokon  nép,  a permiek  tekintélyes 
műveltségére,  kereskedelmére  és  hatalmára  irányozzam,  az  első  csoportra,  - 
mely  a szorosb  értelemben  vett  (szuomi)  finnség  régészeti  maradványaival  fog- 
lalkozik, éppen  nem,  s csakis  a másodikra  terjeszkedem  ki,  — itt  sem  fogom 
az  egyes  mutatvány-darabokat  (specimeneket)  tüzetesen  ismertetni,  hanem  csakis 
általános  vonásokban  mondani  él  egyetmást.  Erre  vonatkozólag  így  szól  Aspelin 
mindjárt  művének  az  ural-altaji  bronzkort  tárgyazó  fejezete  kezdetén: 

«Ama,  keletről  a Bajkal-tó  partjaitól  nyugotra,  a Volga  mellékéig  terjedő 
hatalmas  bronz  csoport,  melyről  itt  szólani  fogunk,  a tudós  világ  előtt  mindez 
ideig  meglehetősen  ismeretlen.# 

Leghatalmasban  nyilvánul  a keleti  bronzműveltség  a Jeniszei  forrásánál,  a 
régiségmaradványairól  híres  minuszinski  kerületben,  melynek  azon  őskorbeli 
temetői  I.  Péter  idejétől  fogva  úgyszólván  valamenhyi  tudós  utazók  figyelmét 
fölköltötték.  Sajnos,  hogy  e temetőkről  szóló  tudósítások  egymással  nagyon 
ellenkezők,  a minek  több  oka  van.  Először  is  ez  utazóknak  nem  volt  főczéljok 
a régiségbuvárlat,  s még  kevésbbé  készültek  ahhoz  elő  kellően.  Az  első,  a ki  e 
téren  beható  tudományos  vizsgálatokat  tett,  a világhírű  nagy  tudományú  finn 
nyelvész  és  régész  Castrén  volt,  ki  ott  a 40-es  években  Regulinkkal  egyidejűleg 
utazott,  s buvárlatait  egészen  úgy  mint  Reguly  is,  a nemzeti  tudományosság 
érdekében  intézte  ama  vidékeken ; de  mielőtt  régészeti  buvárlatai  eredményét 
közzé  tehette  volna,  egészen  úgy  mint  Regulynak,  kora  halál  véget  vetett 
életének.  Másodszor  a nyugot-sziberiai  ősrégi  sírok,  még  mielőtt  a tudományos 
utazások  ama  vidékeken  megkezdődtek  volna,  már  az  orosz  kincsásók  által  mind 
földúlattak  és  kifosztattak,  különösen  a XVIE  század  folyamában. 

Az  ős  sírok  eme  nevezetes  fosztogatása,  melyről  Szlovszov  nevű  orosz  író 
szenteskedve  azt  véli,  hogy  az  csak  a mongoloknak  Oroszországban  való  rablá- 
saik megérdemlett  büntetése  volt,  külön  előadásra  volna  érdemes.  Erről  csak 
annyit  említünk  ezúttal,  hogy  az  rendes  életmód  gyanánt  űzetett,  s mindaddig 
így  vala,  míg  csak  a sírok  meg  nem  szűntek  a kincsásókat  táplálni,  s az  altaji 
aranybányák,  melyeket  az  u.  n.  csúd  bányák  nyomain  egyidejűleg  szintén  erősen 
kutatgattak,  az  arany-szomjazásnak  új  zsákmánylási  forrásokat  nem  nyitottak. 
Ily  sírfosztogatással  a valódi  szibériai  lakosság  soha  sem  foglalkozott.  Ellenkező- 
leg Gmelin  és  más  utazók  tudósításai  szerint  mindig  nagy  bűnnek  tartják  vala 
a megholtak  nyugalmát  zavarni  s különösen  a kirgizek  gyakran  űzőbe  vették 
az  orosz  kincsásókat,  úgy  hogy  azután  kénytelenek  voltak  200 — 300  embernyi 
seregekben  indulni  rabló  útjaikra.  A sírok  fosztogatása  annyira  megszokottá 
vált,  hogy  Szibériának  első  orosz  települői  a vidék  sírbeli  gazdagságát  letele- 
pedésük föltételéül  tekintik  vala.  A sír-arany  és  ezüst  legnevezetesb  vásárhelye 
Kvasznojarszk  vala,  és  ez  árűczikk  oly  nagy  bőségben  gyűlt  ott  össze,  hogy 
vala  idő,  midőn  egy  arany  zolotnikért  nem  adtak  többet  go,  sőt  50  kópékénál. 
Nyugoti  Szibériában  pedig  az  irbiczki  évi  vásárokon  (jármárk)  szintén  a sír-arany, 
és  ezüst  voltak  a legnevezetesb  áruczikkek.  Müller  P.  F.,  ki  1734 — 44.  idő- 
közben útazott  Szibériában,  még  sok  ily  aranyásót  talált  életben,  de  úgy  véli, 
hogy  ez  időtájban  a kincsásás  életnem  gyanánt  nem  űzetett  már,  mivelhogy  a 
kincsben  gazdag  sírok  már  mind  ki  voltak  fosztva.  Ugyanis  a kincskeresők  e 
munkanembe  annyira  beletanultak,  hogy  csupán  a sírok  külalakjából  is  legott 
tudták,  mely  sírok  újak,  melyek  régibb  fajtájuak,  melyek  gazdagok,  melyek 
szegények.  Strahlenberg  tudósítása  szerint  e sír- rablásokban  a magas b kormány- 
tisztviselők  is  részt  vettek.  (Csodálkozzék  aztán  valaki  az  Oroszországban  napi- 
renden lévő  nagyszerű  orzásokon  ! kár  volt  őket  rászoktatni.  . . .)  Dr.  Radlov 
szóbeli  tudósítása  szerint  a síroknak  mintegy  go  százaléka  van  így  feldúlva.# 

Hogy  a dologról  lehető  tiszta  képet  alkothassunk  magunknak,  tudnunk 
kell,  hogy  Radlov  tudósítása  szerint,  ki  a Jeniszei  folyam  partjain,  továbbá 
Abakán  és  a Jusz  folyammelléki  pusztákon,  a keleti  Altai,  Baschkusz,  Uruszul 
és  a Tsuja  mellékein  fekvő  eme  sírokat  igen  jól  ismeri,;  temető  helyek  csaknem 
szakadatlan  sorban  nyúlnak  el  a most  említett  folyóvizek  mentében,  s egy 
valamikor  rendkívül  sűrű  lakosság  hosszas  ottani  tartózkodását  tanúsítják.  Ismét 
Gmelin,  ki  e sírokat  öt  csoportra  osztja,  azt  mondja,  hogy  igen  számosak  a 
Jeniszei  Tessz  nevű  mellékfolyója  partjain,  s találni  őket  egész  a Silka  balpart- 


jáig  (Nertschinszk).  Ismét  Pallas  a Jeniszei  balpartján  mondja  őket  legszámosbak- 
nak,  s ugyanazokat,  a jeniszei  és  Irtis  folyamok  között,  két  csoportra  osztja, 
melyek  közül  második  csoportbeliek  a Bajkal-tó  innenső  partjain  is  nagy  szám- 
mal találtatnak  (1.  Pallas  Reflexions  sur  les  anciens  traveaux  des  mines  qu’on 
trouve  en  Siberie  et  sur  les  rapports  avec  ceux  de  Hongrie,  qui  se  distinguent 
des  traveaux  romains.  Nova  Acta  Acad.  Se.  Imp.  Petrap.  pro  Anno  1870.  Pars 
poster.  53 — 54.  1.  AKafleMii'i.  iisbíctíh.  IV.  1780.  (Vájjon  őseink  nemcsak 
ötvösöket,  hanem  bányászokat  is  hoztak  volna  magokkal  ? a dolog  nagyon  meg- 
érdemelné a szakértők  összehasonlító  e nembeli  vizsgálatait.)  Ismét  Spasszky  az 
altáji  és  Szaján-hegyek  vidékein,  úgyszintén  az  Ob  és  Jeniszei  forrásainál  mondja 
őket  találtatoknak.  — Castrén  maga  részéről  így  szól : «Az  én  erős  meggyőző- 
désem az,  hogy  a régi  csúd  sírok  helyeztetésében,  fekvés-irányában,  terjedelmé- 
ben, külalakjában  valamint  belszerkezetében,  semmi  okunk  sem  lehet  ama  fel- 
tevésre, mintha  e sírok  külön  népek  temetkezései  volnának. » Legfeljebb  azt 
engedi  meg,  hogy  közülök  némelyek  sokkal  későbbi  időkből  valók.  Azután  a 
minuszinszki  kerületbeli  sírhalmokról  így  szól : 

«E  síkságot  a természet  csak  oly  rónának  és  simának  alkotta,  mint  minden 
más  síkságot,  de  az  emberek  egészen  más  alakot  adtak  neki.  A síkságot  temet- 
kező helylyé  alakították  át,  nagy  dombokat  raktak  rája,  a dombokat  pedig  körül- 
rakták lehető  nagy  kövekkel.  Úgy  mondják,  hogy  mindezt  a csúdok  csinálták, 
s ugyanazért  mind  a müveitek,  mind  a műveletlenek  e halmokat  «csúdhalmok- 
nak»  vagy  csúd  síroknak  nevezik. » (Mint  a m.  n.  múzeumi  régiségőr  Hampel 
úrtól  értém,  S’abolcsmegyében  a <> kurgán » szó  még  máig  is  ismeretes  a magyar 
népnél,  — de  még  ismeretesb  ennél  az  országszerte  használt  «kúnhalom»  elneve- 
zés; ennek  az  oroszországi  «csúdhalom»  szóval  való  egybevetése  azért  érdekes, 
mert  ebből  az  látszik,  hogy  a kúnok  csakugyan  különböző  nemzetiségű  nép 
voltak  a magyartól,  és  a dombszerü  temetők  ezeknél  voltak  divatban  eredetileg.) 

A most  említett  halmok  ritkán  találtatnak  hegyeken  és  dombokon,  hanem 
igen  is  számosán  róna-síkságokon,  tavak  és  folyók  közelében.  Alakjokra  nézve 
négyszögletűek,  némelyek  négyszög,  de  közönségesen  hossznégyszö.’-  alakúak. 
Némelyek  a földdel  egyenlő  símaságúak,  mások  középett  be  vannak  horpadva, 
de  a legtöbb  mégis  1 vagy  2 lábnyira  kiáll  a földből ; de  találtatnak  másfél 
saschen  magasságúak  is.  Ezeknek  hossza  2,  3,  egész  20 — 30  saschen  közt  vál- 
tozik, és  a szélességök  is  változó.  A halmokat  mindenfelűl  kőfal  környezi,  mely 
néhol  beomlott  s földdel  van  borítva,  de  közönségesen  néhány  ujjnyira  kiáll  a 
földből.  Ugyanígy  a halmokon  átvonuló  falak  a sírokat  több  részre  osztják. 
A falak  közönségesen  palakőből  valók,  némelykor  fekete  kőnemből  is. 

«Mikor  a sírhalomnak  alakja  egyenközü  (paralellogram)  irányú,  annak  végei 
éjszak-nyugot-  és  dél-keletre  néznek.  A négyszög-  és  minden  derékszög-alakuak 
átmetszése  pedig  meglehetős  szigorral  éjszak-  és  délre,  kelet-  és  nyugotra.  A leg- 
több sírhalom  körül  kisebb  vagy  nagyobb  számú  jókora  nagy  köveket  látni,  melyek 
a sírhalomnak  mind  szögleteibe,  mind  széle-hosszában  vannak  beültetve.  Néme- 
lyek csak  néhány  ujjnyira,  mások  többre,  sőt  1—5  könyöknyire  (rőf)  is  kiál  Iá- 
nak a föld  színén.  Rendszerint  palakőből  vannak,  és  némelykor  oldallapjaikkal, 
sokszor  pedig  széleikkel  vannak  a sírhalomhoz  helyezve.  Bárha  ezek  a kövek 
igen  különböző  módon  vannak  alakítva,  mindazáltal  a felső  végök  a legtöbben 
csúcsos.  Sok  van  háromszögű  is,  másokban  durva  fej-  és  válltő-rajzokat  vehetni 
észre.  A szagaiszki  síkságon  azelőtt  egy  kő  áll  vala,  melyen  egy  emberi  alak 
fővel  lefelé  volt  kifaragva,  most  azonban  a sírhalom  föl  van  dúlva  s a szobor 
felborítva.  Ehhez  közel  egy  női  alak  volt  lapos  kövön  kifaragva.  Ez  is  fel  van 
dúlva.  Ismeretes,  hogy  néhány  ily  sírhalom-köre  írásszerű  jegyek  vannak  rajzolva.') 

((Valamennyi  csúd  sírhalomnak,  melyeket  felbontók, » folytatja  Castrén, 
«igen  egyforma  volt  az  elrendezése.  A felső  földréteg  eltávolítása  után,  majdnem 
mindig,  kivált  a sír  közepén  kőtörmeléket  találtam.  Gyakran  találtattak  a törme- 
léknél valamivel  följebb  csontvázak  is,  melyek  közűi  némelyek  nagyon  késő  kor- 
beliek valának.  A törmelék  alatt  majdnem  mindenkor  reves  fát,  lovak,  juhok  és 
emberek  csontjait,  összetörött  agyag-edényeket  stb.  találtam,  de  egész  emberi 
csontvázat  igen  ritkán.  Ügy  látszik,  hogy  talán  a kő  sokasága  tördelte  össze  az 
elmállásnak  indult  csontokat.  A halom  oldalánál  vagy  épen  nem  voltak  kőtör- 
melékek, vagy  pedig  igen  kevés.  Ott  a csontvázak  is  jobban  fenn  maradtak. 
Rendesen  minden  sírhalomban  több  (4 — 1 2)  többé-kevésbbé  jó  állapotban  maradt 

emberi  csontváz  találtatik  vala.  Láthatólag  mindig  fa-  vagy  kőkoporsókba  vala- 
nak  elhelyezve,  ámbár  a fakoporsók  már  legnagyobb  részt  elrothadtak,  a kőkopor- 
sók pedig  szintén  vagy  eltűntek  vagy  szétmállottak.  A legtöbb  helyen  két-két 
csontvázat  találtam  ugyan  egy  sírhalomban,  egészen  egymás  mellett.  Minthogy  a 
csontvázak  egyike  gyakran  valamennyire  rendetlenségbe  van  hozva  és  igen  meg- 
rongálódva, azért  innen  azt  lehet  következtetni,  hogy  e sír  újonnan  fölnyittatott 
az  elhalt  férj  nejének  eltakarítása  végett.  A testeket  vág)  hátukon,  vagy  oldalu- 
kon fekve  találtam,  s azt  vettem  észre,  hogy  az  oldalukon  fekvők  közönségesen 
régibbek  mint  az  elsők  és  legtöbbnyire  a sír  közepén  vannak  elhelyezve.  A tes- 
tek mindnyájan  keresztben  nyugosznak  olyképen,  hogy  a holtak  s különösen  az 
oldalukon  nyugvók  szemei  nap  kelte  felé  vannak  fordítva.  A körűi  fekvő  föld- 
színéhez képest  a testek  többnyire  arschin  mélységben  találtatnak. » 

Feltűnő,  hogy  Castrén  koránt  sem  panaszkodik  mint  Radlov,  arról,  mintha 
az  ő fölásta  sírok  ő előtte  már  föl  lettek  volna  dúlva  és  kifosztva,  hanem  az 
azokban  találtató  rendetlenségnek  más  megfejtéséi  találja.  Meglehet,  hogy  a 
kincskeresők  e bronzkori  sírokat  annyira  szegényeknek  találják  vala,  hogy  nagyobb 
részök  megmaradt  a maga  eredeti,  állapotában.  Erre  mutatnak  némely  a sírok 
rablását  tárgyazó  kútforrások  is.  így  beszéli  Gmelin  némely  sírokról,  melyeket 
ő törmelék-halmoknak  nevezve  külön  csoportosít,  s az  Abakan  mellékén  Taszkir 
tájékán  igen  szaporáknak  mond,  hogy  az  ottani  lakosok  kicsinylőleg  lenézik 
őket,  mivelhogy  egyéb  nincs  bennök,  mint  réz  lándzsa-hegyek  és  ütő- eszközök, 
meg  apró  olvasztó  fazék  alakjára  készített  agyag-edények  ; csakis  itt-ott  van  a 
csontváz  feje  kisded  vékonyka  aranylemezekkel  beborítva.  (A  gazdagabb  sír- 
halmokban a csontvázak  több  négyszögletű  aranylemezekbe  voltak  begöngyölve, 
szintúgy  a csontváz  feje  is  ily  aranylemezekkel  volt  letakarva.) 

A sírok  belső  elrendeléséről  egyes  tudósok  kissé  eltérő  tudósításokat  adnak. 
Radlov  szerint  a sírgödrök  íj — 3 saschen-nyi  mélységüek  s legnagyobb  részt 
hossznégyszög  közepén  találtatnak.  Szélességük  mintegy  harmadrésze  a hosszuk- 
nak, a sírgödrök  hossza  pedig  csak  2,1 — 3 saschen-nyi.  Azon  vagy  földszinti,  vagy 
felhantolt  sírokban,  melyekben  tíz  1 ölál  1 ó követ  talált,  négyet-négyet  mindkét 
oldalt,  s így  a négyszög  végében  hármat,  a két  középső  oldalkő  a sírgödör 
szélességét  látszott  mutatni.  A sírverem  alja  vagy  csupán  le  van  dömöczkölve, 
vagy  vékony  kőlapokkal  van  kipadolva.  Ebbe  bocsátották  le  nyugalomra  a holt- 
testeket fejjel  kelet  felé.  A ki  nem  mozdított  csontváz  feje  kissé  félreál],  a kezek 
oldalvást  egyenes  irányban,  a hüvelyk-ujjak  fölfelé  fordítva.  Mintegy  négy  hüvelyk- 
nyire  a fejtől  éjszakra  egy  agyag-edény.  A holttetemek,  melyek  közűi  minden 
sírhalomban  több  találtatik  — egy  Júsz  folyammelléki  nagy  halomban  huszon- 
három, — láthatólag  férfiak,  nők  és  gyerekek,  vagy  vastag  faréteggel,  vagy  nagy 
lapos  kövekkel  takartattak  be,  maga  a sír-üreg  egészen  betöltetett  kövekkel, 
végre  az  egész  sírhalom  vagy  földréteggel  vagy  földhalornmal  takartaték  be. 
A Júsz-folyó  mellékén  egy  nagy  sírgödör  mellett  egy  kisebbet  talált.  Mindkét 
üreg  széles  kőlapokkal  volt  betakarva. 

Pallas,  ki  az  e vidéki  bronzkori  sírokat  két  csoportra  osztja,  igen  érdeke- 
sen írja  le  a második  csoportbeli  sírokat. 

(i Ezekre,  a terjedelműk-  és  magasságokra  nézve  különböző  halmokra,  a 
földet  a síkság  fölszínéről  hordták  össze,  mert  a környéken  földkiemelésnek 
semmi  nyoma  nem  látszik.  Néhánv  halom  tövébe  nagy  kőlapok  vannak  a földbe 
ültetve,  melyek  a halmot  köröskörűi  beszegik.  Ezek  között  találkoznak,  de  rit- 
kábban, oly  nagyobb  kövek  is,  melyen  emberi  arczféle  van  kifaragva,  vagy  külön- 
féle jegyek  avagy  különféle  ábrázolások  vannak  rajzolva.  A halmok  a földből 
2 vagy  3,  sőt  néha  4 vagy  5 könyöknyire  (röf)  is  kiállanak  60  — 150  lábnyi  ter- 
jedelemben. A sírhalom  alatt  hol  egy,  hol  több,  sokszor  meglehetősen  ép  üreget 
találni  vörös  fenyőfából  olyképen  építve,  mint  az  orosz  falvak  kunyhóiban  szo- 
kás, s ugyancsak,  vörös  fenyő-deszkákkal  befödve,  melyek  ezen  kívül  kéreggel 
is  be  vannak  borítva.  Tudva  van,  hogy  e két  növényanyag  évszázadon  át  rom- 
latlanul marad,  és  nem  egy  könnyen  tudtak  volna  ez  ős  lakosok  jobb  fedél - 
anyagot  választani  oly  időben,  midőn  még  a követ  faragni  és  belőle  tartós  épü- 
letet rakni  nem  tudtak  az  emberek  ; holott  a követ  nem  kellett  volna  messzire 
keresniük  azon  vidékeken,  hol  e sírhalmok  találtatnak,  a minthogy  néha  e 
fa-építményeken  kőlapok  vannak  fedél  helyett.  Gyakran  találni  bennök  bronz- 
czifrázatokkal  ékített  kőkoporsókat,  melyekben,  úgy  látszik,  hogy  az  eltemetett 


holttestek  feküdtek,  s melyekben  egyéb  ékítmények,  mint  durva  mívű  övcsatok, 
melyek  különböző  vadállatokat  ábrázolnak,  azt  látszanak  bizonyítani,  hogy  a 
lakosok  vadásznép  voltak.  Hanem  az  bizonyos,  hogy  az  e csoportbeli  sírokban, 
néhány  apró  arany  tárgyon,  és  különösen  meglehetősen  sok  vékony  aranylemezen 
kívül  szerfölött  sok  réz-  vagy  bronz-eszközök  és  szerszámok  találtatnak.  Ezeknek 
réz-  és  aranymüveik  (melyekből  a szentpétervári  tud.  Akadémiában  meglehető- 
sen nagy  számú  gyűjtemény  őriztetik)  alakjokra  nézve  oly  sajátságosak,  oly  durva 
mívüek  s oly  tömegesen  találtatnak  mindezen  sírokban,  hogy  kétséget  kizárólag 
azt  kell  következtetni,  hogy  ama  népnek,  mely  e tárgyakat  temetkezéseihez  is 
oly  könnyedén  tudta  vesztegetni,  e termények  előteremtése  végett  bírnia  kellett 
a szükséges  eszközökkel  és  iparral  is,  mert  még  a legszegényebb  sírok  is  majd 
soha  sincsenek  a most  említett  érczanyagból  való  tárgyak  nélkül,  a nagyobbak 
pedig  épen  dúsgazdagok  voltak  aranylemezekben,  melyek  aztán  a kincskeresőket 
oly  igen  csábítgatták » stb. 

A sírok  oszlopairól  Castrén  ezeket  mondja:  «Hibázás  félelme  nélkül  meg- 
állapíthatjuk. hogy  minden  sír  annyi  testet  tartalmazott,  a hány  felálló  kő  volt 
körülötte,  A sírkő  a szibériaiaknál  magát  az  elhunytat  jelképezi,  s annak  még 
aztán  áldoztak  is. » 

Ugyanily  sírhalmok  szakadatlan  sora  találtatik  a jeniszei  kezdetétől  kezdve 
az  Ob,  Irsis,  a Tóból  és  ezek  mellékfolyói  éjszak-nyugoti  és  nyugoti  vidékein, 
egész  fel  az  Uraiig. 

A bronzkori  műveltség  sírjainak  ugyanezen  külső  ismertető  jeleit  őrizte 
meg,  úgy  látszik,  annak  egyik  déli  elágazása  is. 

Ugyanis  a kirgizek  legdélibbre  fekvő  pusztáin  itt-ott  a sírhalmokon  ugyan- 
oly alakú  kőből  faragott  oszlopokat  láthatni,  mint  a Jeniszei  mellett.  Föltalál- 
hatok ezek  ezenkívül  feljebb  hatolva  az  Aral-tó  és  Kaspi  tenger  éjszaki  oldalán, 
a Kaukazi  hegység  éjszaki  felén  a Kuma  folyó  mellett,  végre  számosán  jelent- 
keznek még  déli  Oroszországban  egész  az  odesszai  kerületig,  sőt  ritkásabban 
egész  Galicziáig.  Éjszakon  fölnyúlnak  egész  a Szamara,  Szaratov,  Harkov, 
Kurszk  és  Minszk  kormánymegyék  területére,  végre  éjszaknyugotra  egész  Kalis 
kormánymegyéig.  Uvarow  gróf,  a ki  e részben  meglehetősen  teljes  adatokat 
gyűjtött,  utolján  így  szól  : 

« Mindezen  elmondottakból  látható,  hogy  azon  emberi  szobrok,  mind  a 
szibériaiak,  mind  az  európaiak  ugyanazon  nép  sajátjai,  mely  azon  vidéket  lakta 
vala,  hol  e szobrok  (kő-asszonyok)  találtatnak.  A létező  adatok  segélyével  köny- 
nyen  meghatározhatjuk  azon  területet,  melyen  ama  nép  tanyázik  vala.  Legré- 
gibb időben  a minuszinszki  kerületben  a Jeniszei  és  Tóm  folyók  kezdeténél, 
továbbá  a szagaiszki  pusztákon  egész  az  Altai  hegy  hátáig  (Fáik,  Spassky, 
Kostrow,  Pallas)  de  csakhamar  áradatkint  elözönlötte  a mostani  Oroszország 
déli  részét  egész  Kievig  éjszakon,  és  Kalis  kormánymegyéig  és  Galicziáig  nyu- 
gaton. De  Közép-Azsiából  lett  kirajzása  után  többé  vissza  nem  tért,  mert  a szi- 
bériai kőszobrok  közt  nem  találni  más,  mint  a legdurvább  mívűeket,  s az  Öltö- 
zékben sem  lehet  nagyobb  haladásnak  nyomait  fölfedezni.!) 

Ezután  így  folytatja  Aspelin:  «Eme  körülmény  kényszerít  bennünket,  hogy 
egy  futólagos  pillantást  vessünk  a dél-oroszországi  ősrégi  maradványokra.  Ama 
szobormüvekkel  ellátott,  sírhalmok,  melyekből  azonban  nem  igen  sok  van  meg- 
vizsgálva, meglehetősen  különböző  időkből  látszanak  származni.  Egyikben  két- 
élű, tőralakú  vékony  bronz  szúró-eszközt  találtak.  Ily  bronzkések  és  tőrök  né- 
hány Dón  melléki  sírokból  ismertetnek.  Ezek  nyilván  különböznek  az  ural- 
altai  bronzkor  alakjaitól,  valamint  némely  más  Dél-Oroszországban  talált  bronz- 
kori nyomok  is.  Csakis  a nagy  bronz  eszközök  mindkét  csoportban  egyezők. 
Mindazáltal  a kőszobrokkal  ellátott  sírok  a vaskorból  valók,  az  ott  talált  görög 
pénzekből  ítélve,  mintegy  a IV.  századból  Kr.  sz.  e.  Az  ez  időbeli  vaskorszaki 
alakok,  kardmarkolatok  és  az  állatországból  kölcsönzött  díszítmények,  hegyi  ba- 
kok, jávorszarvasok  stb.,  úgyszintén  a temetkezések  és  azoknak  aranyban  való 
dúsgazdagsága  nagy  egyezést  mutatnak  a szibériai  bronzkorral,  de  már  azt,  hogy 
nemzeti  rokonságot,  avagy  egy  messze  kihatású  műveltségi  kútforrást  bizonyít-  e 
mindez,  bajos  volna  megmondani.  Eichwald  a talált  alakokat  egymással  össze- 
hasonlította és  a csúdokat,  szkythákat  és  finn-ugor  (török-tatár  és  finn-ugor) 
népeket  a maga  élénk  képzelő  tehetségével  egységes  egészszé  egyesítve,  úgy  találta, 
hogy  valamikor  egy  hatalmas  világot  alkottak  vala. 


Ebben  Aspclin  túlzást  lát,  de  nincs  benne  semmi  túlzás;  maga  a finn 
nyelv,  e nyelvnek  szerkezetét  tekintve,  sok  tekintetben  közelebb  áll  a török- 
tatárhoz semmint  a magyar.*  Említést  érdemel,  hogy  a szythák  Herodot  szerint 
mintegy  a 630.  év  táján  K.  sz.  e.  költöztek  Európába,  s hogy  a masszegeták  a 
Kaspi-tenger  éjszaki  oldalán  még  az  ö idejében  is  (450)  a bronzkorban  élnek 
vala.  Vajon  ezek  a bronzkorban  szokatlan  alakok  a Fekete-tenger  partjain  a 
szkythák  eredeti  ősműveltségének  nyomai-e,  avagy  talán  egy  a szkythákat  meg- 
előzött érczekkel  bánni  tudó  ősnép  egykori  ottani  tartózkodását  bizonyítanák  ? 
A.  Kaukázus  hegység  éjszaki  oldalán  talált  későbbkori  szobrok,  melyeken  eddig 
megfejteden  írást  és  keresztjegyeket  láthatni,  úgy  vélik,  hogy  mintegy  a IV-ik 
századból  valók  Kr.  sz.  u.,  midőn  a keresztény  vallás  a Kaukázuson  elterjedett. 

Az  általa  Scythiának  nevezett  vidékekre  tett  eme  kitérés  után  így  folytatja 
Aspelin  az  Uralon  túli  nagy  terület  régészeti  tárgyalását : 

«Ugy  látszik,  hogy  a bányászat  főfoglalkozása  volt  a népnek.  Az  Altai  és 
Száján  hegységekben,  valamint  innen  kezdve  az  Ural  folyam  partjaiig,  úgyszin- 
tén továbbad  is  a Volga  és  a Kánra  folyamok  mellékein,  számnélküli  bányák 
találtatnak.  Ezek  láthatólag  mind  a legtávolabbi  bronzkorból  valók,  minthogy 
bennük  csakis  réz-  és  kőszerszámok  találtattak.  A mostaniakhoz  hasonlítva,  e 
bányák  csekély  mélységűek,  csakis  5 — 7,  néha  10  orosz  ölnyiek.  Allványokúl 
gyakran  használtak  faállványokat,  melyek  azonban  sokszor  csaltak.  Tanúsítják 
ezt  a szegén}-  bányászoknak  az  érczanyag  kiszállítása  végett  bőrtáskákkal  és 
bányász-szerszámokkal  ellátott  számos  csontvázai,  a kiket  nyilván  hegyomlás 
temetett  oda. 

Velők  talált  szerszámaik:  rézből,  dioritból,  vagy  más  köböl  készült  bányász- 
csákányok, ékek,  négyszögletű  vagy  kerek  kalapácsok  valának.  Az  uráli  bányák- 
ban gyakran  találnak  ezenkívül  horgasalakú  bronzkéseket  , is.  Az  érczanyagot 
nagy  agyagüstökben  olvasztják  vala,  s az  ezek  mellett  talált  agyagcsövek  két- 
ségkívül a fuvóeszköz  részei.  Az  uralhegyi  csúd bányák  Spassky  szerint  az  altá- 
iakhoz  hasonlítva,  sokkal  előhaladottabbak,  vagyis  mesterségesbek,  a honnan 
később  korbeiieknek  tarthatók.  E bányák  és  érezolvasztó  helyek  különösen 
számosak  az  Ural  folyam  nyugoti  partjain,  a Diómé,  Isjak,  Tetjár  és  Ik  folyók 
mellékein  a Begarjak  és  Poldevnaja  keleti  felén,  a Bielaja,  Dióm  és  Kargagol 
nyugoti  részén,  a Csuszovaja  és  Isszet  folyók  eredeténél  a Szoszva  forrásainál, 
és  a Vágrán  folyó  partján  a bohuszlovszki  kerületben.  Szawaitov  szóbeli  értesí- 
tése szerint  a Vologda  kormánymegye  keleti  részén  szintén  vannak.  A bánya- 
művelés czélja  főleg  a réz  és  arany  volt,  néha  de  csak  később  ezüst  is.  Bárha 
valamennyi  nevezetesb  orosz  bánya  a történetesen  fölfedezett  eme  ősrégi  bányák 
nyomán  keletkezett,  mégis  nevezetes,  hog)  a mint  mondják,  azok  mindig  kővel 
és  földdel  voltak  betakarva,  mintha  csak  ez  ős  bányásznép  a közelgő  ellenség 
elől  akarta  volna  elrejteni  gazdagsága  kútforrásait.  S csakugyan  legalább  az 
Altai  hegységben  talán  másfél  ezred  évig  voltak  feledékenységbe  merülve,  míg 
az  orosz  bányászat  megkezdődött. 

itt  Aspelin  a talált  tárgyakat  leihelyeik  szerint  tüzetesen  tárgyalja,  me- 
lyekből én  azonban  csak  a nevezetesbek  közül  egyet-kettőt,  fogok  ismertetni  a 
többieket  pedig  csak  egyszerűen  megemlítem. 

Ilyen  mindjárt  Kosztroma  kormánymegyebeli  Turovszkoj  faluban  Galits- 
Merszk  város  közelében  tett  lelet.  A nevezett  falu  magas  dombon  fekszik,  mely- 
nek lábában  folyik  a Galitskája  nevű  tóba  szakadó  Liksinka  folyó-  A malomhoz 
vezető  út  kiigazítása  közben  ugyanott  a folyó  partján  nagy  agyagedényt  talál- 
tak, mely  egészen  tele  volt  érez  eszközökkel.  Á mint  az  edényt  ki  akarták 
ásni,  az  ásótól  ütést  kapott,  széttört,  s a tárgyak  egy  része  a folyóba  esett. 
Megmaradtak  ezek  : egy  rézből  öntött  bálványszoborka,  s a fejrésze  egy  csak- 
nem egészen  hasonlónak;  egy  rozsdás  rézkés,  melynek  nvele  nyitott  szájú 
kígyó-  vagy  sárkány-fejben  végződik;  kisded  réz  állatszoborka,  egy  nagy  réz  karika, 
kisded  réz  eszköz  ; néhány  különös  alakú  ezüzt  eszköz  ; és  az  agv agedény  darabjai. 


* 0 uygCKIlX'L  KOIIHX.  3aa.  Apx.  OólII,.  IX  : 169— 370  és  Ueber  díe  Sáuge- 
thier-Fauna  dér  neueren  Molasse  des  südlichen  Russlands  und  die  sich  an  die 
Molasse  anschliessende  vorhistorische  Zeit  dér  Erde.  Bull.  de  la  Soc.  Imp  des  Natu- 
ralistes  de  Mcscou  1860.  No.  IV.  405—487. 

Mind-e  tárgyak  a bronzkor  végéről  valók,  s arra  vallanak,  hogy  ilv  bálványokat 
a bronzkorban  használtak  vala. 

Érdekes  a mit  a bronzkori  emberiség  írás-  és  rajz-tudásáról  mond,  erre 
nézve  így  szól : 

Már  előbb  is  említők,  hogy  a Jeniszei  mellékén  találtató  függőleges  köve- 
ken néha  rajzok  is  láthatók.  Radlov  azt  mondja,  hogy  némely  ily  sírkő-rajzok 
embereket  és  állatokat  ábrázolnak,  s ilyenkor  nagyon  emlékeztetnek  a varázs- 
dobokra. Másokban  a nap,  hold,  fák,  álló,  leeső  és  lovagló  emberek  (talán 
valami  esemény)  ábrázoltainak;  ismét  más  rajzokon  nyilván  az  elhunyt  nagy 
vagyonossága.  Ezenkívül  néhány  sírkövén  szabályos  írás  is  látható,  a milyent 
talált  vala  Strahlenberg  is  egy  ily  sírból  származó  tükörön.  Ily  megfejteden,  de 
egyféle  írást,  melyben  hasztalanul  igyekeznek  vala  a germán  run  írás  nyomait  föl- 
fedezni, tudtomra  a minuszinszki  kerületen  kívül  még  sehol  sem  találtak.  Ellen- 
ben a sírköveken  talált  képábrázolások  a folyók  partjait  képező  kősziklákon  is 
találtatnak.  Kosztrov  herczegtől  nyert  tudósítás  szerint,  ugyanő  már  1857-ben  a 
Jeniszei,  Abakan  és  Tuba  mellékein  több  mint  45  kőfelíratot  ismert,  ezekbe  nyil- 
ván a sírköveken  lévőket  is  bele  számítva. 

De  ezen  vésés  által  készített  ábrázolásokon  kívül  vannak  még  más  olya- 
nok is,  melyek  le  nem  menő  vörös  festékkel  vannak  előállítva.  Ezek  azonban  az 
előbbi  ábrázolásoktól  abban  különböznek,  hogy  ámbár  néhány  ily  képen  szintén 
találtatnak  emberek  és  állatok  képei  ábrázolva,  mindazáltal  leginkább  minden- 
féle marha-bélyegjelek,  nagyobbrészt  függőleges  vonásúak,  néha  pedig  kerek- 
alakúak  találtatnak  raji  ok. 

Ez  ábrázolásoknak  nevezetes  mellékdarabjai  az  éjszaki  Ural  vidékein  talál- 
tatnak. A Tagil  folyó  partján  60  versztnyi  út  hosszában  hét  kőszikla  találtatik. 
melyeken  ily  piros  festékkel  írott  ábrázolások  láthatók,  kettején  ember  és  állat- 
képek is.  Strahlenberg  Nagy  Perm-ben  is  talált  Tserdyn  vidékén  piros  festésű 
kőábrázolásokat,  melyeken  igen  sokféle  sütőbélyegjelek  láthatók,  s különféle  álla- 
tok képei.  Ezen  egyszerű  ábrázolásoktól  észrevehetően  különböznek  a szintén 
piros  festékkel  Írott  csudálatos  ábrázolások  ; melyek  az  írbit  folyó  partján  egy 
u.  n.  feliratos  kövön  találtatnak.  A népmonda  azt  tartja  rólok,  hogy  azok  az 
ott  elesett  csúd  fejedelem  vérével  írattak,  a ki  maga  is  lovastul  a kő  alá  van 
temetve.  Még  kevésbbé  lehet  találni  mellékdarabját  ama  gyönyörű  és  nyilván 
szabályos  írásnak,  melyet  Strahlenberg  a Pisma  folyó  partjáról  közölt  vala. 

Az  Abakán  és  Buchtarma  folyók  partjain  találtatik  ezenkívül  szabályos 
piros  írás  is,  melynek  a sorai  fölülről  lefelé  mennek.  Habár  e kőfeliratok 
tartalma  még  eddig  nincs  megfejtve,  mégis  biztosan  ismertettek  azok  fel  ujgur 
írásnak. 

Találtak  pedig  a bronzkori  sírhalmokban  következő  tárgrakat:  czelteket, 

melyek  itt  oly  gyakoriak  mint  nyugoti  Európában,  de  alakjukra  nézve  nagyon 
különböznek  ezektől,  tőröket,  ezek  keleten  egészen  oly  általánosak,  mint  a nyu- 
goti bronzműveltség  idején  a kardok,  melyek  kétségkívül  az  őseredetibb  tőrök- 
ből nőtték  ki  magokat.  Késeket,  ezeket  nyelestül  élestül  öntve  készítették,  több- 
nyire sarló  alakúra,  ámbár  egyenesek  is  találtatnak.  Igen  sajátságos  vágószerszá- 
mokat, egy  a nyél  befogadására  szolgáló,  s szeglyukakkal  ellátott  köpüből  Két 
szár  nyúlik  ki,  s hasonló  az  ácsok  üregvájó  szerszámaihoz,  a két  szár  egvike 
hol  kerek,  hol  négy,  hol  hatszögletű,  s a végén  hegyes,  a másika,  vagyis  foka 
pedig  hol  domború  kalapács,  hol  kecskebakkal  van  díszítve.  Fejszéket,  melyek 
Aspelin  nézete  szerint  a bronzkor  vége  felé  a fentebbi  vágószerszámokból  mó- 
dosúltak,  s alakjokra  nézve  meglehetősen  megfelelnek  a vaskor  fejszéinek.  Leg- 
nevezetesb  ezek  közt  egy  ily  szerszám,  mely  Vocel  szerint  a magyar  csákányhoz 
hasonlít.  . . . Szintig)'  támadott  egy  másik  fejszefej,  melynek  néhány  példánya 
kivált  az  Ural  nyugoti  részéről  ismertetik. 

A magyar  nemzeti  múzeumban  két-három  ily  példányt  látott  Aspelin. 
Találtak  vésőket,  lándszahegveket,  nyílhegyeket,  tűket  ; ezek  hossza  2 — 5 hüvelyknyi, 
négyszögletűek  a nagyobbak  kissé  laposak,  hegyök  felé  símán  vékonyodnak, 
fejőknél  körös-körül  mélyedés  van,  s gömbbel  végződnek,  melynek  azonban 
kisebb  az  átmetszete,  mint  a tű  .vastagságának.  Zablákat,  fejékeket,  ruhadíszí/níé- 
nyeket,  melyek  rézből  öntött  különféle  állatokat,  u.  m.  zergéket,  kecskéket, 
juhokat,  szarvasokat,  tarándokat  és  lovakat  ábrázolnak  a fonák  oldalukon 
pityke  alakú  füllel,  vagy  a szélükön  furott  lyukkal  a ruhába  akasztás  végett, 


bronzedényeket  lábakkal  és  két  füllel  ellátva.  Cserépedényeket,  btilvdn ) •szobrocskákat 
bronzból  öntve,  és  állatdbrdzotdsokat  szintén  bronzból. 

Ezután  egy  a vaskorba  átmenetet  képező  Káma  melléki  temetkező  hely 
leírására  tér  át  s igy  szól  : 

(i  Habár  azon  jelenségek,  melyeknek  előadásához  kezdünk,  igazság  szerint 
a vaskorba  tartoznak,  helyén  valónak  látjuk  világosság  okáért  azokat  itt  tárgyalni, 
minthogy  azokon  az  ural-altáji  bronzkor  hatása  nem  eshetik  kétség  alá.  Nekünk 
a fentemlített  bronzkorbeli  csoport  ismeretére  nézve  azért  becses  adalékok,  mivel 
most  a vaskor  más  jelenségeit,  a finn-ugor  telepek  keletibb  részén,  szándékunk 
vizsgálni,  s keletkezésük  történetét  fejtegetni. 

A fentemlített  bronzkor  legvégső,  a vaskornak  pedig  legrégibb  alakjairól 
legjobb  fölfogást  szolgáltat  nekünk  az  úgynevezett  ananjinói  temetőhely  a 
Káma  folyó  partján,  Jelabuga  városához  délkeletnek  öt  mértföldnyire,  Ananjino 
nevű  orosz  falu  közelében.  Ugyanis  itt  még  a vágó  eszközök  legnagyobb  része 
megtartja  a letűnt  bronzkor  idomait. 

A temetőhely,  mely  Alabin  szerint  területében  219  lépésnyi  és  3 arsin 
magas  ; hosszúkás  dombot  képez  egy  lapályon,  melyet  a Káma  áradása  évenkint 
elborít  és  a temetőnek  a lapály  felé  fekvő  meneteles  oldalát  ki  szokta  mosni. 
Fölül  e domb  meglehetősen  sima.  Régente  úgy  vélik,  hogy  a Káma  is  a domb 
tövében  folyik  vala.  A dombon  még  ember  emlékezetre  is  fekete  jegenyenyár- 
fák nőttek.  A domb  csúcsán  azelőtt  ismeretlen  Írással  és  jegyekkel  ellátott 
nagy  lapos  kövek  valának,  de  a melyeket  szerencsétlenségre  1835-ik  év  táján 
egy  jelabugai  polgár  a fürdőházba  kemenezéjébe  beépített.  Csakis  egyetlen 
ily  követ  két  darabra  törve  tudott  megmenteni,  mely  is  egy  arasznyira  fekszik 
vala  a föld  színe  alatt,  Nevostrujev  tanár,  Ananjino  faluban.  Ez  alul  8 fölül 
pedig  7 hüvely  szélességű  és  arasznyi  vastagságú  sírkő , melynek  felületére 
teljesen  fölszerelt  álló  férfi  szembe  néző  képe  (en  face)  van  rajzolva.  A fejében 
csúcsos  süveg,  mely  mintegy  karikával  van  körül  foglalva.  A nyakában  vaskos 
nyakperecz  van,  mint  látszik  érez  díszítményekből  szerkesztve.  Felruhájának,  mely 
csak  a felső  testét  szorosan  fedi,  szegélyei  nem  látszanak.  Övvel  van  övezve, 
melyet  sürii  háromtagú  érez  díszítéssel  ellátott  csat  tart  össze.  Jobb  oldalán 
tőr  és  a mint  magyarázzák,  valami  vágó  szerszám,  balfelül  pedig  valami  széles 
csíkos  tárgy.  Nadrága  feszes,  lábai  kifelé  forditvák. 

E dombot  a vidékbeli  parasztok  mindig  temetőnek  tartják  vala,  gyanítha- 
tólag  azon  okból,  mert  a tavaszi  vízáradás  évenként  csontokat  és  szerszámdara- 
bokat mos  vala  ki  az  oldalából.  Egy  Siskin  nevű  jelabugai  kereskedő  1855-ben 
egy  Moszkvába  Nevostrujev  tanárhoz  Írott  levelében  említést  tőn  e temetőről  s 
a következő  évben  néhány  ottan  talált  eszközt  küldött  neki  valamint  az  egész 
tájék  térrajzát  is.  Nevostrujev  a kereskedőnek  néhány  régészeti  munkát  külde,  s 
fölszól ítá,  hogy  fogjon  hozzá  a temetőhely  átvizsgálásához,  de  a parasztok  ezt 
nem  engedték  meg  neki.  A kereskedő  most  a vitkai  kormánymegye  részéről 
kért  engedélyt,  de  1857  tavaszán  tagadó  választ  kapott.  A megyei  tisztviselőség 
e helyett  a maga  embereit  küldötte  ki  a temetőhely  átvizsgálására.  Ezek  egy  négy 
arsin  terjedelmű  gödröt  ástak  a temetkező  helyen,  és  egy  negyed  arsin  mély- 
ségben egy  csontvázat  és  néhány  réz  tárgyat  találtak,  melyeket  is  a szentpéter- 
vári földrajzi  társaságnak  küldöttek  be.  Némi  idő  múlva  ismét  visszatértek  s itt- 
ott  a domb  felületén  apró  gödröket  vájkálának,  azután  ismét  betölték.  Siskin 
szerint  néhány  eszközt,  szenet,  rohadt  fát  és  széleikkel  egymás  mellé  rakott  lapos 
köveket  taláiának.  Nevostrujev  ez  ügyben  az  elhunyt  Szaveljev  D.  S.  kitűnő 
régésznek  irt  Sz.  Pétervárra,  a ki  azonban  az  idő  szerint  se  maga  nem  volt 
azon  helyzetben,  hogy  személyesen  láthatott  volna  a temetőhely  átvizsgálásához 
sem  a régészeti  társulattól  nem  tudott  kapni  alkalmas  egyént,  mire  nézve  a 
temetkezőhely  átvizsgálását  jobb  időre  kellett  halasztani.  Siskin  ismét  a megyei 
tisztséghez  fordult:  engedtetnék  meg  neki  a temetkezőhelynek  saját  költségén 
való  átvizsgálása,  ígérvén,  hogy  valamennyi  talált  tárgyat  a régészeti  társulatnak 
hűségesen  be  fog  küldeni,  de  mivel  a megyei  tisztség  előtt  ismeretlen  ember 
volt,  1858  tavaszán  ismét  tagadó  választ  kapott.  Most  aztán  a megyei  tisztség 


június  hóban  egy  kebelbeli  Alabin  nevű  tisztviselőt  küldött  ki  Vitkáböl  a temető- 
hely átvizsgálására.  Ez  40  napszámost  fogadott  föl,  Siskint  is  segítségül  vette, 
s a munkások  fölibe  munkavezetőidül  néhány  «bizalmas  embert»  rendelt,  és  a 
temető  helyen  keresztül  nyugotról  keletnek  egy  28  saschen  hosszú  és  3 arsin 
széles  és  szintoly  mély  árkot  lmzatván,  az  egész  vizsgálatot  egyetlen  nap  alatt 
bevégezte. 

Az  ily  elhamarkodott  vizsgálódások  pontosságában  méltán  lehet  kételkedni, 
de  hálával  kell  elismernünk  a gondos  leírást,  melyet  nekünk  a régésznek  meg- 
tett hivatalnok  adott  azon  leletek' ől,  melyek  az  általa  ásatott  árokból  napvilágra 
jöttek. 

Az  ásatás  nyugatról  történt  a falu  irányában.  3/4  arsin  mélységben  fekete 
föld  alatt  egy  sánczolatot  találtak,  mely  lópatkó  alakban  délfelé  nyílt.  A sáncz, 
melynek  kerülete  28  lépésnyi,  széleikkel  egymás  mellé  rakott  kőlapokkal  vala 
beterítve.  A dél  felől  való  nyílás  8 lépésnyi  szélességű  volt.  A sáncz  belsejében 
kemény  égetet  földréteget  találtak,  mely  a kör  déli  oldalán  szénnel  volt  vegyes. 
Ott  három  egymás  mellett  fekvő  csontvázat  fedeztek  fel.  Ezek  körül  árkot  ástak 
s Alabin  maga  tisztogatta  le  késsel  vagy  kicsike  kézi  ásóval  a csontvázakat  s a 
mellettök  talált  holmikat.  A csontvázak,  úgy  mint  általában  más  temetkezések- 
ben is,  fejjel  északnak,  lábbal  pedig  délnek  fekfisznek  vala,  s kétséget  nem 
szenvedőleg  megvoltak  ugyan  égetve,  de  mégis  úgy  hogy  a legtöbb  csontok 
együtt  maradtak.  A legelső  csontvázon  talált  eszközök  a következők.  A koponya 
mellett  bronz  bádogból  hajlított  vékonyka,  kissé  törött  cső,  és  egy  nagy  cserép 
fazék  ; a bal  válla  mellett  vas  tör,  a bal  keze  tenyerében  pedig  vas  kés  ; a jobb 
oldala  mellett  egy  nagy  vas  lándzsacsúcs,  a mellén  pedig  két  vas  nyílhegy.  A 
második  csontváz  koponyáján  ketté  tört  réz  fejkarika ; a baloldala  mellett  vas 
horog,  valami  szíjnak  réz  végkarikája,  kovakő- darabka,  kék  üveggyöngy,  csengő 
alakú  réz  ékszer,  a mellén  hat  réz  csat.  A harmadik  csontváznál,  mely  alatt 
szenesedett  fát  talállak,  csak  egy  a jobb  keze  tenyerében  volt  vaskés,  és  egy  a 
jobb  oldalánál  volt  nagy  cserépfazék  darabjai  következnek  vala. 

A fekete  földrétegen  alul  egy  arsint  megközelítő  égetett  ag)ragréteg  volt,  s 
azon  alul  érintetlen  áradási  homok. 

A sánczon  kívül  kelet  felé  futó  csatornában  először  is  1/4  arsin  mélységben 
egy  széthányt  csontvázat  találtak,  melyet  nyilván  az  előbbi  ásók  mozditának  ki. 
A koponya  mellett  eltörött  agyag  fazekat  és  réz  fejkarikát  találtak.  Mintegy 
arsin  távolságra  keletebbre  gerendákból  szerkesztett  szenesedett  máglyát,  mely- 
ben üszögdarabok  hosszabbak  valának  egy  arsinnál,  a vastagságuk  keresztmet- 
szete pedig  több  volt  10  orosz  hüvelyknél.  A máglya  felületén  és  mellette  három, 
nyilván  egyszerre  temetett  csontvázat  találtak,  melyek  közül  két  egymás  mellett 
fekvő  s fejőkkel  egv  ló  szárcsontján  nyugvó  2 arsin  és  közel  5 hüvely  hosszaságú 
volt  a harmadiknak  azonban,  mely  a nyűgöt  felől  lévő  lócsontváz  lábainál  fek- 
szik vala,  a hossza  csak  6 arasznyi  vala.  A most  említett  ló  szárcsontjánál  a 
koponyáktól  balra  vas  czelt  fekszik  vala,  melynek  nyéllyukában  famaradványok 
valának,  jobbra  pedig  réz  lándzsavég : a legkisebb  csontváz  mellén  kisded 
agyag  «könyedény-t»,  a hasán  pedig  ennek  is  réz  czeltet  leltek;  a másik  két 
nagyobb  váz  között  vas  kést,  és  keletre  a lábak  mellett  egy  agyagedényt  talál- 
tak, mely  szájával  volt  a földre  borítva  és  egy  kisded  madzaglyukkal  ellátott 
kerek  nyelű  fenköve. 

A csatornában  talált  minden  leletet  elszámlásába  nem  bocsátkozva,  csak 
néhány  példát  mutatunk  föl.  Egyik , csoportban  öt  csontvázat  találtak,  melyek  az 
égetett  puszta  földön  feküsznek  vala,  fejükkel  mint  rendesen  mindig  éjszaknak, 
lábukkal  délnek.  Egyik  csontváznak  a fején  mély,  karddal  vagy  csatabárddal 
tett  vágás  helye  volt  látható.  E mellett  a váz  mellett  réz  czelt,  akasztólyukkal 
ellátott  réz  késnyél,  lábánál  vastag  agyagedény  volt,  ebben  pedig  apró  csontok  ; 
a fogai  között  agyag  karika,  és  bronz  bádogból  készült  szijcsat  féle  holmi.  — 
Egy  másik  tájon  3/4  arsin  vastagságú,  szenesedett  máglyát  leltek,  mely  fölülről 
vékony  föld  és  hamuréteggel  vala  simára  bevonva.  Ezen  egy  csontváz  fekszik 
vala,  melynek  koponyájánál  három  egymásba  dugott  nagy  agyagedényt  találának, 
melyekben  koromfekete  földben  apró  csontdarabok  valának,  úgyszintén  a bal 
pofacsontnál  is  három  egymásba  dugott  de  kisded  agyagedényt,  a koponya  jobb 
felén  39  kék  mázzal  fedett  agyag-gyöngyöt,  a bal  kéztőn  egy  nagy  réz  nyak- 
pereczet,  jobb  kéz  felől  kisded  agyagedényt,  a bal  csípőcsontnál  egy  réz  tányért 


(?  tükör)  mindkét  térdénél  agyagedényt;  bal  lábánál  is  egy  kisded  agyagedényt 
60  nyelvvel  ellátott  csatot  és  réz  karikát  a jobb  lábánál ; három,  lyukakkal  ellátott 
négyszögü  réz  bádogot  (lábszár-ékítmények)  egy  nagy  vas  árat,  és  szarualaku 
réztárgyat,  melyben  még  a fanyél  maradványai  megvoltak  és  egy  nagy  réz 
gombot.  — E csontvázhoz  mintegy  arsin  távolságban  arrébb  egynéhány 
kőlapból  szerkesztett  kőrakás  vala,  melyben  két  emberi  koponyát  leltek  ; ezeknek 
az  arczuk  éjszakkeletre  volt  fordítva.  Mellettük  se  más  csontok,  se  holmi  esz- 
közök nem  valának.  Továbbad  egy  csontvázat  találának,  mely  kőlapokon  nyukszik 
vala  s mintegy  kövekkel  volt  beborítva.  Ennek  a jobb  oldalánál  egy  tarkába 
harapó  sárkány  alakjára  öntött  és  fogatékkal  ellátott  rézgombot;  a jobb  kezer 
tőjénél — vastőrt  találtak,  melynek  markolata  és  keresztvasa  rézből  voltak,  melle 
alsóbb  részén  madzaglyukkal  ellátott  fenkő,  a balkéztőjénél  egy  vaskés,  a bal- 
vállánál  réz  czelt,  a lábainál  egy  nagy  agyagedény  valának. 

Az  árok  keleti  oldalán  szintén  találtak  egy  ily  kör  alakú  kősánczot,  mely- 
nek a nyílása  éjszakra  szolgált  Mind  itt,  mind  továbbad  csontvázakra  akadtak, 
melyek  ott  fegyverestül  szerszámostul  fekíisznek  vala. 

Nem  követhetjük  tovább  az  Alabin  ö-szes  leleteit.  A húzott  árokban  össze- 
sen 46  csontvázat  avagy  legalább  ennyi  koponyát  találtak.  Azon  hitben,  hogy 
leírásában  mindazt,  a mit  a temetkező  hely  sok  századokon  át  rejtve  tartott  az 
emberek  szeme  elől,  a legnagyobb  pontossággal  adta  elő,  Alabin  a temetkezés 
módjára  nézve  általános  következtetéseket  tesz.  A megholt  tetszésétől  függ  vala 
megégettetni  a testét,  vagy  elégetetlenül  temettetni  el.  A test  elégetése  után  a 
máglyáról  a nagyobb  csontok  összegyűjtőiének,  csontvázakká  szerkesztetének,  a 
hamvak  pedig  cserépedényekbe  gyüjtetének.  A csontvázak  legnagyobb  részt  fővel 
éjszakra,  lábakkal  délre  feküsznek  vala.  Két  csontváznál  azonban  az  ellenkező 
tapasztaltatott.  Ismét  két  más  csontváznál  a lábak  nyugotra  voltak,  a fők  azon- 
ban oldalvást,  úgy  hogy  egyiknek  az  arcza  éjszaknak,  a másiknak  meg  délre 
volt  fordítva.  Néha  a csontvázaknak  lapos  kövekből  mintegy  ágy  volt  készítve 
és  egy  két  esetben  ezenfölül  a test  be  is  volt  lapos  kövekkel  fedve  ; sokszor 
meg  a puszta  földön  nyugvó  testnek  fője  aljául  kő  volt  téve.  Több  feketére  és 
porhanyóvá  hamvasztott  csontvázak  gerendákból  szerkesztett  máglyákon  feküsznek 
vala,  melyeknek  üszöggé  égett  nagy  darabjai  sokszor  felállogatva  maradtak  fenn. 
Azon  fők,  melyek  mellett  egyéb  csontmaradványokat,  nem  találtak,  úgy  lehet, 
rabszolgák,  vagy  foglyok  megáldozását  tanúsítják.  A szerszámok  nem  kerültek  a 
máglyára,  mert  néhány  ily  eszközben  a fanyél  maradványai  találtattak  vala. 

De  e temetkezőhely  távolról  sem  volt  teljesen  átvizsgálva.  Lerch  nevű 
orosz  tudós  1865-ben  Olonecz,  Vologda  és  Vitka  kormánymegyékben  tett  régé- 
szeti útja  közben  Sz.  Pétervárról  ezen  temetkezőhely  « végső  átvizsgálására » 
rendült,  ki. 

Úgy  látszik,  Lerch  leginkább  egy  a temetkezőhely  mellett  lévő  dombocs- 
kát vizsgált  meg,  melyet  a régiség-búvárok  «kis  kurgán»  névvel  tiszteltek  vala 
meg,  a melyben  ő jó  csomó  ős-holmit  talált,  ezenkívül,  a parasztok  állítása  sze- 
rint, az  Alabin-féle  betöltött  árok  nyugoti  oldalán  is  áskált.  Öt  évvel  később, 
1870-ben,  szintén  járt  ott  Nevostrujev  tanár  Moszkvából,  és  az  ananjinói  parasz- 
toktól a temető-helyből  került  jókora  csomó  őskori  tárgyat  gyűjtött  össze.  Igen 
helyesen  következteti  vala,  hogy  a temetőnek  csakis  a közepe  tája,  a hol  az 
Alabin-féle  betöltött  árok  húzódott  volt,  vala  megvizsgálva,  de  a temető  mindkét 

oldala  vizsgálatlan  maradt. 

«A  dolgok  ily  helyzetében  menék»,  folytatja  Aspelin,  « 1872-ben  a hely 
színére.  A temetőhely  egész  fölszíne  apró*  szénnel,  és  égett  csontrészecskékkel 
vegyített  fekete  földdel  volt  borítva,  melyen  semmi  megbízható  nyomait  nem 
lehet  vala  fölfedezni  az  előbbi  vizsgálódásnak,  mind  ehhez  hozzá  járult  még  az 
is,  hogy  az  Alabin-féle  betöltött  árok  hosszában  most  már  szekérút  volt.  Az 
előbbi  vizsgálódásokról  semmi  helyrajz  nem  lévén,  erre  nézve  az  egyedüli  kút- 
forrás  a parasztok  valának.  Hiában  áskálván  ama  hely  közelében,  a hol  a ((szent- 
pétervári úr»  ásatott  volt,  az  Alabin  féle  ároktól  a temető  déli  oldala  táján ; a 
temető  ugyanez  oldala  nyugotibb  tájára  tértem,  hol  is  mintegy  másfél  arasznyi 
mélységben  meglehetős  ép  csontvázat  találtam,  lábbal  délre,  fővel  éjszakra 
nyújtóztatva.  Régi  tárgyakat  nem  találtam  mellette.  A csontváz  kiemelte  után 
alatta  megint  egy  másik  szénnel  vegyes  csontváz-csoport  vala  látható,  melyben 
a csontok  feketére  voltak  hamvasztva,  s meglehetősen  porhanyók  valának,  de 

nem  apró  fehér  szikáncsokban,  mint  a finnországi  kősírokban.  Ezek  is  látható- 
lag lábbal  délnek,  fővel  éjszaknak  voltak  kinyújtóztatva.  A széndarabok  a réteg- 
ben meglehetős  nagyok  valának.  Ez  alatt  ismét  égetetlen  fehér  csontváz 
következett,  ugyanazon  általános  irányban  nyújtóztatva,  mint  a többiek.  E csont- 
váz jobb  lábszárához  mintegy  három  arasznyira  lókoponya  csontjai  he  vernek 
vala ; a bal  lábszáránál  egy  ketté  törött  csont  nyílcsúcs,  mely  is  a mennyiben 
feketére  volt  égve,  a fentemlített  csontváz  tulajdona  lehetett.  Jobb  keze  hosszú 
vastőr  markolatán  nyugodott,  melynek  hegye  a jobb  ágyékától  a bal  szárcsontja 
felé  terjed  vala.  A mint  a gerinczcsontját  kiemelték,  a könyöke  táján  hosszúkás 
csontgyöngyöt  találtak.  A jó  állapotban  maradott  kaponya  jobbfelén  agyagedény 
cserepei  feküdtek,  s feljebb  a fejtető  fölött  félarasznyira  egy  fúrott  lyukkal 
ellátott  vaddisznó-fog  (agyar?).  E csontváz  baloldalán  egy  másik  kisebb  csont- 
váz nyugodott,  melynek  szárcsontjainál  egy  vas  kés  nyomai  valának.  Itt  most  a 
munkát  folytatni  kellett  volna,  midőn  azt  néhány  órára  félbeszakítám,  magam- 
mal vivén  a faluba  a szerzett  tárgyakat,  s a legutóbb  kiemelt  meglehetős  jó 
karban  maradott  csontvázat,  de  visszatértemkor  a feltártam  többi  csontokat 
szerte  szórva  találám  a temetőnek  külömben  is  csontokkal  borított  felületén, 
maga  a hely  is,  hol  oly  óvatosan  kutatgattam,  köröskörül  föl  volt  ásóval  dúlva, 
így  végződött  a temetőhelyen  az  én  vizsgálódásom.  Tartván  a hiában  való 
munkától,  s azon  véleményben,  hogy  Lerch  az  előbbi  átvizsgált  helyeket  tisztába 
hozta,  megszűntem  a további  kutatástól,  melyek  most  már  csak  a zavart  növelték 
volna.  A parasztoktól  jó  csomó  holmit  vásároltam  össze,  de  mivel  tudtam,  hogy 
a faluban  még  találtatnak  ily  régi  portékák,  melyeknek  tulajdonosait  nem  talál- 
tam meg,  megigérém,  hogy  Permből  való  visszatérő  útamban  mégegyszer  beté 
rek  a faluba.  S csakugyan  így  is  tettem,  de  időközben  a parasztok  ünnepnapokon 
az  egész  temetőt  feldúlták,  a nekem  elárusítandó  holmik  összegyűjtése  végett. 
A temető  egész  déli  része  el  volt  pusztítva,  gödör  gödör  mellett ; még  csak  az 
éjszaki  rész  keleti  felén  is  végzik  vala  romboló  művöket.  A temető  éjszaki  fele 
legnagyobb  részt,  a hol  gyaníthatólag  az  Alabin-féle  árok  húzása  alkalmával  föld- 
domb támadott,  még  megérdemelné  a vizsgálatot,  de  a temető  belső  berendezése 
a maga  egészében  örökre  el  van  pusztítva. 

Összevonva  az  ananjinói  temetöbeli  ásatás  eredményeit,  constatálja  A.  hogy 
a tetemek  egyaránt  találtattak  benne  égetve  és  égetetlenül,  — másodszor,  hogy 
a temető  közös  volt,  s az  egyes  sírok  nem  valának  benne  külön  sírhalmokkal 
vagy  emlékkövekkel  megkülömböztetve  egymástól;  megemlíti,  hogy  ily  közös 
sírhantok  nélküli  temetkezések  mindig  divatban  voltak  Permben  és  a Permtől 
nyugotnak  fekvő  területeken,  Vitka  megye  éjszaki  részén,  Vologda,  Archangel 
és  Olonecz  kormánymegyékben,  valamint  Finnországban  is,  mely  vidékeken 
földből  szerkesztett  sírhantok  hírből  sem  ismeretesek. 

Ezután  összegezvén  a sírokban  talált  nagyobb  házi  eszközöket  és  szerszá- 
mokat, az  apróbb  tárgyak,  nevezetesen  ékszerek  elszámlálására  tér  át,  s az  éksze- 
rek között,  mint  az  ural-altaji  bronzkori  műveltségre  különösen  jellemző  két 
tárgyra  helyez  nagyobb  fontosságot.  Egyike  ezeknek  a spirál-díszítés,  erre 
nézve  ezt  mondja  : A lehető  legérdekesb  jelenségek  egyike  az  ananjinói  teme- 
tőben ama,  a nyugot-európai  bronzmüveltség  régészeti  eszközeiben  meglehetősen 
általánosan  nyilvánuló  spirál  czifrázat. 

E díszítésmód,  mely  az  ananjinói  temetőben  talált  tárgykészletben  arány- 
lag gyéren  fordult  elő,  közönségesen  bronzfonalból  olyképen  van  szerkesztve, 
hogy  a fonal  mindkét  vége  ellentétesen  van  spirál  alakot  utánzólag  két  gombbá 
feltekerve,  fonákán  forrasztással  összetartva  és  fogatékkal  ellátva.  A temetöhely 
e jelensége  — így  folytatja  — - reánk  nézve  azért  fontos,  mert  ugyanazon  bronz- 
fonalból szerkesztett  spiraldíszítés  a vaskorban,  csakhogy  durvább  forrasztási 
modorban,  Perm  és  Bolgár  területein,  úgyszinte  vékonyabb,  alig  észrevehető 
forrasztással  a mériek  területein  is  egészen  általános  divatú. 

A másik  nem  kevésbé  fontos  díszítés-jelenség  az  ananjinói  temetöhelyen 
az  ellentett  sorokban  mélyítéssel  elhelyezett  háromszög  czifrázatok.  Ámbár  ezek 
sem  nagyon  számosán  jelentkeznek.  E díszítésmód  is  bronz  őv  avagy  szíj-csato- 
kon találtatik,  s egyenként  szint  ezek  is  találtattak  Permben  is.  Ez  az  első 
bizonyíték  azon  véleményünkre  hogy  e háromszeg  díszítések,  melyek  ezüst  tár- 
gyakon követik  vala  az  arab  ezüst  pénzeket  Szkandináviába,  s melyeket  mind 
a szkandinav,  mind  az  őket  követő  orosz  tudósok  is  az  arabság  ismertetője 


gyanánt  tártnak  vala,  a finn-ugor  népek  ősi  lakhelyein  is  otthonosok  nemcsak, 
hanem  épen  ellenkezőleg  a lehető  eltérésekről  nem  szólva,  a finn-ugor  nép  ős 
iparának  ismertető  jeleit  képezik.  Mert  az  egészen  ily  mivü  ezüst  tárgyakról 
nem  is  szólva,  százával  tudunk  a finn-ugor  népek  őslakhelyein  oly  leleteket 
fölmutatni,  melyeken  ugyan  e díszítésmód  a legegyszerűbb,  legnépiesb,  leg- 
közönségesb  tárgyakon,  különösen  karpereczeken,  gyűrűkön  feltaláltaik,  meg- 
jegyezvén még  azt  is,  hogy  ugyan  e tárgyak  lelhelyüket  tekintve,  legnagyobb 
részt  a helybeli  sajátságokat  tüntetik  elő.  Végre  az  arabság  védői  előtt  meg- 
említhetjük azt  is,  hogy  ugyan  e díszítésmód,  megrongálva  bár,  föltalálható 
még  egy  e részben  igen  nevezetes  ezüst  mellkereszten,  mely  Oloneczben 
talál  taték. 

Igen  nevezetesek  az  apró  2 — 3 milliméter  szélességű  agyaggyöngyök, 
melyeknek  zöldkék  fénye  az  egyptomi  agyagmüvekre  emlékeztet.  Ezekből  az 
ananjinói  temetőhelyen  kilenczven  darabot  találtam  együtt.  Egészen  hasonlókat 
gyűjtöttem  a Tver  kormánymegyei  kunhalmokban  egy  női  csontváz  nyakából. 

Vessünk  most  egy  tekintetet  azon  jelenségekre,  melyek  lehetővé  teszik 
nekünk  e temetőhely  használatának  idejét  hozzávetőleg  meghatározni.  E tekin- 
tetben két  kőszoborral  ellátott  szkytha  kunhalom  : az  alexandropoli  és  csertom- 
liczki  szolgáltatnak  nekünk  érdekes  összehasonlítást  ; különösen  az  első,  mely 
némely  görög  tárgyakból  következtetve,  a IV.  századból  való  Kr.  sz.  e. 

Igen  számosak  e sírokban  a három  tollú  — nyilcsúcsok.  Ilyeneket  gyakran 
találtak  hosszú  sorokban  nyeleiknél  fogva  a sírüreg  falaihoz  fölállogatva.  A gond- 
dal készített,  arsin  hosszú  és  k orosz  hüvely  vastag  nyelek,  vörös  festékkel 
voltak  színezve.  Néha  csontból  is  találtak.  Ámbár  ezekben,  mint  általában  a 
többi  szkytha  sírokban  is  a bronzkor  nyomai  nem  oly  fölismerhetők,  mint  az 
ananjinói  temetőben,  mindazáltal  mégis  figyelmet  érdemel,  hogy  vas  nyilcsúcsokat 
sokkal  gyérebben  találtak  bennök,  mint  az  ananjinói  temetőben,  Ellenben  a 
csertomlitzki  kúnhalomban  gyakran  találnak  vas  zablákat,  de  vas  zablákon  kívül 
bronzból  is  egészen  olyanokat  mint  az  ananjinóiak,  — - a hol  mindig  vasból 
vannak,  noha  itt  is  találkoznak  réz  zablák  is.  Meglehetősen  gyakoriak  e temet- 
kezésben a csengő  alakú  függők.  Egészen  hasonlók  találtatnak  a másik  kát 
temetőben  is  a lovak  aran)'gyöngyök  és  lapokkal  díszített  szerszámaik  nyak- 
karikáiba  aggatva.  Néhány  csengettyű  alakú  függök,  melyek  az  ananjinói 
temetőbeli  holmikon  bronzból  vannak,  az  alexandropoliakon  arany  és  ezüstből 
vannak  készítve. 

Figyelemre  méltó  az  ananjinói  temetőben  nyilvánuló  sárkány-dísz,  melyhez 
hasonlókat  eddig  csak  a Pinega  folyónál  talált  fejszéken  ismerünk.  Ezek  néhány 
ővkapcsúl  szolgálhatott  tárgyon  találtattak.  Az  alexandropoli  kúnhalmokban  ezek 
is  arany  és  ezüstből  vannak.  Találtatnak  ezenkívül  konty-összetartók  is,  milye- 
neket a mordvák  és  cseremiszek  (moksák  és  marjaiak)  máig  is  viselnek,  ezek 
is  a másik  két  temetőben  többnyire  aranyból,  az  ananjinóiban  pedig  bronzból 
vannak.  A csertomliczki  temetőnek  nyakpereczei  is  egészen  olyanok,  mint  az 
ananjinóiak.  Végre  figyelmet  érdemelnek  az  ananjinói  temetőben  talált  vékony 
három-  és  négyszögletű  bronzlapok,  melyek  a fonákoldalukon  nyomás  által  elő- 
idézett kisebb-nagyobb  szemölcsökkel  vannak  díszítve,  a csontváz  lábszárainál 
mindkét  felől  kettő-kettő.  Az  alexandropoli  kúnhalomban  ezek  is  ezüstből. 
E díszítési  mód  a mériek  sírjaiban  is  meglehetősen  divatos. 

Föltűnő,  hogy  az  ananjinói  temetőben  az  arany  és  ezüst,  melyek  ugyan- 
azon időben  a többi  scytha  sírokban  oly  nagy  bőségben  fordulnak  elő,  egészen 
hiányoznak.  Noha  a fent  említett  szerszámkészlet  legtöbbje  a szokások-  és 
díszítésmódban  \ aló  nevezetes  egyezést  mutat;  mindazáltal  az  arany- és  ezüstnek 
ez  idő  szerint  a Káma  partján  való  e hiánya  azt  látszik  bizonyítani,  hogy  ez 
egyezés  inkább  a szomszédság  hatásának,  mint  a kereskedés  közvetítésének  vala 
tulajdonítandó.  A három  táblán  a nyílcsúcsok  Szkythiában  még  a IV.  és  III.  szá- 
zadban is  Kr.  e.  használatban  voltak,  de  Kr.  sz.  u.  egészen  hiányoznak.  E körül- 
ményt tekintetbe  véve,  mai  tudásunkkal  nem  lehet  okunk  az  ananjinói  temetőt 
a Kr.  sz.  u.  III.  századnál  későbbinek  tartanunk.  Hanem  azt  nehéz  volna  meg- 
mondani, mennyi  ideig  volt  használatban,  mint  ilyen,  az  ananjinói  temetőhely. 
Fontos  összehasonlítást  szolgáltat  nekünk  Herodot  mintegy  450-ben  Kr.  sz.  e., 
elmondván  azt,  hogy  a masszagethák,  a kik  a Kaspi-tenger  keleti  síkjain  laknak 
vala,  ezüst  és  vas  hiányában  csak  bronzot  és  aranyat  használnak  vala  ; lándzsákat, 

nyilakat  és  fejszéket  bronzból,  ékszereiket  pedig  aranyból  készítvén.  Meglehet 
azonban,  hogy  így  volt  a dolog  a masszagéthák  és  a cyrusi  háború  korában 
mintegy  530-ban,  midőn  Herodot  a háború  alkalmából  szól  rólok. 

¥ 


Aspelin  itt  a csontholmikra  tér  át,  nem  mintha  ezek  is  külön  korszakot 
képeznének,  hanem  mintegy  bizonyításáúl  annak,  hogy  az  őskorbeli  ember,  azt 
a mit  egyszer  fölfedezett,  vagy  megismerkedett  valamely  mások  kitalálta,  előtte 
azelőtt  ismeretlen  tárgygyal,  azt  nem  egy  könnyen  feledte  el,  hanem  még  ha  a 
czélszerübb  alak  vagy  anyag  kiszorítással  fenyegette  is  az  azelőtt  használatban 
volt  kevésbbé  használhatót,  azért  használta  egymás  mellett  mindakettőt,  ha  pedig 
oly  körülmények  közé  jutott,  hogy  az  újabbat  előteremtenie  lehetetlen  volt, 
visszatért  az  előbbihez  és  úgy  segített  magán  a hogy  tudott.  Ezt  látszik  bizo- 
nyítani — nem  is  említve  a világosan  vaskorbeli  tárgyakkal  együtt  talált,  tehát 
egykorú  csonttárgyakat  — azon  körülmény  is,  hogy  nehány  pogánykori  várban, 
melyeket  oroszúl  gorodiscsé -knek  hívnak,  semmi  más  mint  csupán  csontból  készült 
holmikat  találtak,  holott  a tárgyaknak  mind  idomzása  mind  egyéb  körülmények 
bizonyossá  teszik,  hogy  nem  régiebbek  a bronzkornál.  Ily  tisztán  csonteszköz- 
készletet különösen  a vitkai  kormánymegyében  két  folyóvíz  egymásba  szakadásánál 
fekvő  őskori  várakban  találtak  és  pedig  egyiket  a Lebedka  folyónak  a Vitkába 
szakadásánál  az  ursumi  kormánykerületben,  a másikat  pedig  a szinte  a Vitkába 
szakadó  Pisma  torkolatánál,  de  mivel  a csonteszközökről  immár  fentebb  is  volt 
emlékezet,  — itt  tovább  e tárgynál  nem  időzünk.  — Még  egy  dologról  akarok 
e helyütt  megemlékezni,  t.  i.  a várak  és  lakóhelyekről,  melyek  együtt  találtatnak, 
E czélra  legalkalmasb  helyiségeknek  tavak  és  folyóvizek  partjait  tartják  vala; 
a folyóvizeknél  különösen  kedvelik  vala  a két  folyóvíz  egymásbaszakadása  által 
támadott  földnyelvet  vagyis  deltát,  a meredek  s nehéz  megközelítésű  pontokat, 
s ezek  szomszédságában  találjuk  rendesen  a közös  temetkező  helyet.  Fegyvereket 
és  háztartási  eszközöket  pedig  egyaránt  találtak  mind  ezekben  mind  azokban, 
így  találjuk  ezt  már  a bronzkorban,  de  azóta  sem  szűnt  meg  s méltán  vethetjük 
össze  ez  erődítési  rendszerrel  a mi  várainkat,  melyek  a középkorban  többnyire 
mindig  víz  mellett  feküdtek,  a hol  pedig  víz  nem  volt,  mesterségesen  is,  jókora 
távolságból  is  elvezették  oda,  a hol  vár  akár  volt  már,  akár  pedig  csak  építeni 
akartak.  Jól  tudom  én  azt,  hogy  nincs  talán  nép,  mely  ne  ismerte  volna  föl 
igen  korán  ama  nagy  előnyt,  melyet  a folyóvizek  és  nagy  tavak  közelsége  szol- 
gáltatnak lakhelyei  s várai  erődítéséhez,  — mert  hiszen  a czölöpfalvak  is  ily, 
vízzel  eszközölt  lakások,  erődítések,  várak  voltak  (a  kettő  ősidőben  egyértelmű 
volt)  de  az  erődítésnek  e nemét  oly  következetesen  s oly  gyakori  előfordulásban 
talán  széles  e világon  föl  nem  találjuk,  mint  az  Orosz  birodalom  ama  rengeteg 
nagy  területein,  melyek  ősidőkben  az  ural-altáji  népek  lakhelyeit  képezik  vala, 
s melyeket  az  oroszok  a magok  nyelvén  gorodiscsé-knek,  — mi  pedig  magyarúl 
földváraknak  nevezünk.  — E várakról,  illetőleg  lakhelyekről  Aspelin  így  nyilat- 
kozik : Az  erődítések  és  sánczok  által  védett  lakóhelyek  számos  nyomai,  melyeket 
kivált  a Káma  és  mellékfolyóinál  találni,  jólét  és  társadalmi  rendről  tanúskodnak. 
Több  ily  lakóhely  háromszoros  sáncz  és  árokkal  van  körülvéve,  p.  o.  a Koszva 
melletti  Szakamszkóje,  a Kámaparti  Gubinája,  a Wotka  partján  lévő  Kamszk- 
Votkinszk  gyár  közelében  lévők  stb  ; sőt  van  egy  Oputinája  faluhoz  kö?el  a Tűi 
vizénél,  mely  négyszeres  erődítéssel  van  körülvéve.  E lakhelyek  romjaiból  került 
legnagyobb  része  az  eddig  gyűjtött  régiségeknek.  Találnak  bennök  ezenkívül 
kohók  maradványait,  ekevasakat,  lándzsákat,  aczélozott  fejszéket,  zárokat  és 
kulcsokat,  melyek  néha  arany  és  ezüsttel  vannak  megfuttatva,  mázos  téglákat 
stb.  Mindé  tárgyak  bizonyságai  annak  is,  hogy  e népek  ismerték  a földművelést 
s az  érczek  földolgozásához  is  értettek. 

Hogy  az  ananjinói  őskori  temetőt  csaknem  egész  terjedelmében  átvettem 
ezen  ismertetésbe,  annak  fontos  oka  van,  mely  ránk  nézve  — magyarokúi  — 
nem  szűkölködik  fontosság  nélkül. 

Ha  a térképre  tekintünk,  azt  látjuk,  hogy  Jelabuga  városa,  melyhez 
mint  láttuk,  Ananjino  orosz  falu  öt  versztnyire  fekszik,  a hatalmas  Volga 
folyam  keleti  partján  levő  Bolgár  és  Bilarszkhoz  már  csak  mintegy  35  mért- 

földnyire  van.  Bolgár  városa  egykor  a régi  hatalmas  bolgár  birodalom  hason- 
nevű fővárosa  volt.  - — A Névtelen  jegyző  fentartotta  annak  emlékezetét,  hogy 
őseinkhez  még-  Taksony  nagyfejedelem  idejében  is  tömeges  kivándorlások 
történtek  a Bulár  földről  (de  terra  Bular)  vagyis  volgai  Bolgárországból  a mai 
Magyarországba.  « Őseink  isteneit#  tárgyazó  értekezésemben  rámutattam  arra,  hogy 
e bolgárföldi  kivándorolt  s nálunk  megtelepedett  népek  utódai  bár  a magyar 
nemzetbe  teljesen  beolvadva,  részben  még  máig  is  viselik  az  ő ősrégi  «Moksa» 
és  «Boksa»  nevöket.  Az  első  az  eredeti,  a mely  néven  hívja  magát  mai  napig 
a mordvín  nép  nagyobb  része  a maga  nemzeti  nyelvén,  a másik  pedig  ugyané 
névnek  török-tatáros  kiejtése.  Ugyanis  az  az  úgynevezett  bolgár  birodalom 
korántsem  volt  valamely  egyetlen  nyelvet  beszélő  nagy  nép  hazája,  hanem  rokon 
népek  szövetsége  a török-tatár  bolgárok  akár  főurasága,  akár  hegemóniája  alatt. 
A minden  politikai  egységet  nélkülöző  őskori  népeknél  különösen  éjszakon  e 
szövetkezés  valóságos  szükség  volt,  mert  ama  a kereszténységet  előző  időkben 
mind  e népek  örökös  harcz  és  háborúban  éltek  egymással  s a hatalmasb  nép  a 
gyengébbet,  ha  szép  szerével  nem  akart  hozzá  mint  szövetséges  csatlakozni, 
egyszerűen  megtámadta,  legyőzte,  mely  esetben  nem  számíthatott  könyörületre, 
hanem  alkalmazták  rá  a vae  victis-t,  más  szavakkal  szolgaságba  taszíttatott,  - 
hogy  e rettenetes  sorsot  kikerülje,  minden  kisebb  nép  csak  az  önfentartás 
ösztöne  sugallatát  követte,  midőn  mint  szövetséges  társ  a hozzá  legközelebb  való 
hatalmas  nép  oltalma  alá  menekült.  E fenhatóság  gyakorlására  leginkább  volt 
hivatva  két,  mohamedán  vallásánál  fogva  minden  másnál  műveltebb  török-tatár 
nép,  u.  m.  a kazar  és  bolgár.  A mi  őseinkről  tudjuk,  hogy  a kazar  szövetséghez 
tartoztak,  — de  történelmi  kútfőinkből  azt  is  tudjuk,  hogy  a volgai  bolgárokkal 
és  szövetségeseikkel  is  igen  szoros  jó  baráti  viszonyban  kell  vala  élniök.  Hogy 
a dolognak  valóban  így  kellett  lenni,  legjobban  kitűnik  onnan,  hogy  mégcsak  az 
éjszaki  szlávság  is,  mielőtt  a várjágokat  behívta,  komolyan  gondolkozik  vala 
azon,  hogy  a kazar  uralkodókat  hívja  meg  maga  és  a vele  szövetséges  nem 
rokon  csúd  (finn-ugor)  népek  fölötti  fenhatóság  gyakorlására.  De  kitűnik  nemzetünk 
történetéből  is.  Míg  a magyar  nép  a honfoglalást  előző  időkben  nemcsak  nem 
volt  különb  a szomszéd  rokon  népeknél,  de  még  csak  annyira  hatalmas  sem 
mint  ők,  a kazárok  szövetségese  volt  ő is,  később,  midőn  ezektől  megvált,  úgy 
szólván  mindenikőjök,  különösen  a bessenyők  ellenében  résen  kellett  lennie, 
nehogy  meglepessék  s megsemmisíttessék  általuk.  Midőn  azonban  a honfoglalás 
után  a kereszténység  elfogadásával  méltó  helyet  foglalt  el  az  európai  népek 
között  s nemcsak  hogy  úr  volt  saját  hazájában,  hanem  földrészünkön  a közép- 
korban valóságos  nagyhatalom  ; — kazárok,  palóczok,  kunok,  tatárok,  volgai 
bolgárok,  bessenyők  siettek  a magyar  nemzetnek  meghódolni  s ezáltal  a 
kikerülhetlen  megsemmisülésök  elől  menekülni,  más  szavakkal  a kazar  és  bolgár 
nép  szerepét  most  már  a keresztény  magyar  nemzet  foglalta  el. 

Lássuk  már  most,  mely  népek  voltak  a fenhatóságot  gyakorló  török-tatár 
volgai  bolgárság  szövetséges  népei  ? 

Hunfalvy  Pál  Ethnographiája  391.  lapján  helyesen  mondja:  «Ma  a volgai 
Bolgárországban  mordvinek,  cseremiszek,  csuvasok  és  tatárok  laknak#  én  ezekhez 
még  a votyákokat  vagyis  vitkaiakat  veszem.  Bizonyára  nem  volt  a dolog  más- 
képen a bolgár  uralom  alatt  sem.  Ugyané  népek  laktak  ott  akkor  is,  a kiket  ott 
találunk  jelenleg  is.  Lássuk  őket  sorban  : Legelőször  is  a magokat  nemzeti 
nyelvükön  moksi knak  és  z'/'.faknak  (moksa,  erza)  nevező  mordvinokkal  találkozunk, 
valamivel  feljebb  éjszaknak  a magokat  wza/ybiaknak  (marjalaiset)  nevező 
cseremiszek  laknak,  még  feljebb  a nevöket  a Vitka  folyótól  kölcsönzött  votyákok 
vannak.  A mi  a csuvasokat  illeti,  ezek  a déli  Uralon  lakó  tatár  nyelvű  baskírok 
szomszédságában  a mordvák  és  cseremiszek  között  laknak,  s magokat  hegyi 
marjáknak  vagyis  hegyi  cseremiszeknek  hívják  a magok  nyelvén,  a mint  nevezi 
magát  egészen  így  a cseremiszeknek  egyik  része.  Figyelmeztettem  volt  másutt 
arra  is,  hogy  nemcsak  a «moksa»,  «boksa»  és  «irsa»  nevekkel  találkozunk 
hazánkban  a mai  napig,  hanem  találkozunk  ezenkívül  a ,, marja “ névvel  is  a 
((Marja#  Bihar-  és  «Vitká»val  is  a szatmármegyei  Vitka  helységnevekben.  íme 
ezek  voltak  a bolgár  népszövetség  tagjai. 

Ha  már  most  figyelembe  veszszük  azt,  a mit  Aspelin  mindjárt  az  ananjinói 
bronzkori  őstemető  ismertetése  kezdetén  mond  : egy  igen  fontos  következtetést 
vonhatunk  le  ezen  ő nagyon  is  elfogadható  következő  nyilatkozatából  : 

«Az  ural-altáji  bronzkor  összes  területetein  talált  vas  eszközökön  világosan 
fölismerhetök  még  a bronzkorbeli  idomok,  különösen  a törökön,  késeken  és 
nyílcsúcsokon."  (Ezt  képpel  is  megvilágosítja  s a vas  tárgyak  annyira  egyeznek 
a bronzkorbeli  ngyanily  tárgyakkal,  mintha  csak  egy  ember  müvei  volnának.) 
Azután  így  folytatja:  ('Csakugyan  úgy  látszik,  mintha  e bronzkorbeli  vas  tárgyak 
legalább  részben  öntve  volnának.  Ugyancsak  e leletek  hihetővé  teszik,  hogy  a 
vaskor  itt  nem  kezdődött  új  néptelepüléssel,  hanem  a bronzkorbeli  lakosság 
valamiképen  megismerkedett  a vas  érczczel»,  vagyis  az  ottani  népek  ott  a hol 
most  is  laknak,  ősidőben  is  ott  laktak,  vagyis  autochtonok. 

Vessünk  egybe  már  most  mindezekkel  egy  adatot,  melyet  az  összehason- 
lító nyelvészet  szolgáltat. 

A rezet  a finnek  máig  is  zmfo-nak  hívják.  Ez  a finn  «vaski»  ugyanegy 
szó  a «vas»  szóval,  melyet  azonban  a magyar  nyelv  a vas  érez  jelölésére  hasz- 
nál. A két  szó  teljes  azonosságát  illetőleg  nem  szükséges  nyelvésznek  lenni, 
mert  azt  a nem-nyelvész  is  könnyen  fölfoghatja,  hogy  azokon  az  éjszaki  vidé- 
keken a beszélő  szervek  némileg  különböznek  a nyugoti  népekéitől,  hogy  ezt 
fölfoghatóvá  tegyem,  megemlítek  néhány  svéd  szót,  s hozzájok  teszem  azok  föl- 
német alakját  is,  s világossá  fog  válni  előttünk,  hogy  akár  a magyar,  akár  német 
.r  mássalhangzó  éjszakon  szk-vá  bomlik  föl  : schaden  = skada,  schafifen  = skafifa, 
schaben  = skafva,  oroszúl  is  skoblinit,  schall  = skall,  scham  = skam,  schuh  = sko, 
stb.,  s ez  annyira  így  van,  hogy  még  csak  ott  is,  a hol  r-nek  mondatik  ki,  így 
írják  p.  o.  mensch  = meniska,  schicken  = skicka,  schickung  = skicelse,  Schiefer  = 
skifer,  a magyar  mos  mordvinul : musk  ; ezt  tudva  világos  lesz  előttünk,  hogy  a 
finn  «vaski»  ugyanazon  szó  mint  a magyar  «vas». 

Honnan  van  tehát,  hogy  nálunk  vasat,  a finneknél  pedig  rezet  jelent  ? íme 
erre  nézve  szolgáltat  az  ananjinói  őstemetőhely  nevezetes  fölvilágosítást,  mert 
mintegy  szemlélhetőleg  mutatja  fel  előttünk  azon  kort,  midőn  az  azelőtt  egyedül 
ismert  fémet,  a rezet  egy  másik  nálánál  hatalmasb  fém  a vas  kezdte  fölváltani. 
Addig  míg  csak  a rezet  (bronzot)  ismerték,  mind  a magyarok,  mind  a finn- 
népek ugyanazon  szót  használják  vala,  az  azelőtt  egyedül  ismert  fém  jelölésére. 
Most  azonban,  midőn  az  új  fém  a régivel  vegyest  kezdett  szerszámok  is  fegyve- 
rekre egyaránt  használtam,  mint  azt  az  ananjinói  temetőben  látjuk ; a dolog 
legott  megváltozott.  A finnek  a «vas»  (vaski)  szót  továbbra  is  megtartották  a réz 
jelölésére,  a magyarok  pedig  az  új  fémet  kezdték  e szóval  nevezni,  a mint  hív- 
juk a vasat  máig  is  vasnak.  Eddig  együtt  kellett  hogy  éltek  légyen,  most  azon- 
ban előttünk  ismeretlen  okból  elváltak  (lehet  hogy  ez  az  ok  épen  a vasércz 
fölfedezése  volt)  s az  azelőtt  egységes  finn-ugor  nép  több  önálló  egyedre 
oszolva  külön- külön  nyelveken  kezd  vala  beszélni. 

Aspelin  e vaskor  kezdetebeli  átmeneti  sírokat  az  alexandropoli  és  csertom- 
liczki  kurgánokban  talált  görög  eredetű  tárgyakból  ítélve  a IV.  századból  valók- 
nak tartja,  Kr.  sz.  e.  magára  az  ananjinói  temetkező  helyre  is  úgy  vélekedik, 
hogy  e temetkező  hely  nem  lehet  későbbi  a Ill-ik  századnál  Kr.  sz.  e.  íme  ez 
időszakra  esik  a finn- ugor  népek  szétválta  és  külön  népegyedekké  alakulása,  s 
e népek  egyike  volt  a magyar  nép.  u 

Helyén  valónak  láttam  fentebb  az  Ősrégi  váradokról  is  megemlékezni  és 
pedig  annyival  inkább,  mert  nem  hiányoztak  nálunk  már  eddig  is  tekintélyes 
tudósok,  kik  magyar  várak  erődítési  rendszerével  már  eddig  is  foglalkoztak,  s 
ennek  az  őshazában  divatban  volt  módjával  való  megismerkedés  ép  oly  kevéssé 
lehet  felesleges,  a mint  nem  volna  ilyen  a magyarországi  nem  római  eredetű, 
bányáknak  — Pallas  nyomain  indulva,  — az  uráli  ősrégi  bányákkal  való  összeha- 
sonlítgatása  sem. 


E tisztelt  társaságban  a múlt  hónapokban  társulati  tag  Tewrewk  A.  úr  két 
értekezést  olvasott  föl,  egyikben  a baskírok  nemzetiségét  fejtegette,  a másikban  a 
permiekről  azon  emlékezetes  nyilatkozatot  tette,  hogy  a kőkorszakból  még  máig 
sem  bontakoztak  ki.  E két  rokon  nép  közül  egyik  u.  m.  a baskír,  az  Uralhegy- 
ség  déli,  a másik  pedig,  a permi  az  éjszaki  végén  lakik.  Az  elsőnek  régiségei 
azon  csoporthoz  tartoznak,  melyet  Aspelin  ural-ajtáji  bronzkori  csoportnak  ne- 
vezvén el,  maga  helyén  volt  róla  szó.  A mi  a másodikat,  a permi  régiségeket  illeti, 

erre  nézve  érdekes  tudnunk,  a mit  Aspelin  a kőkorról  szólva  a permi  kormány- 
megyéről  mond,  hogy  sem  a permi  kormány  megyében,  sem  az  Archangel  és 
Vologda  ko’mánymegyék  keleti  részén  egy  ott  valaha  létezett  kőkorszak  semmi 
nyomai  nem  fedeztettek  föl,  a honnan  A.  azt  következteti,  hogy  fölső  Iváma  és 
a Középural  vidékei  csak  a bronzkorban  telepitettek  meg  lakosokkal.  — A.  e 
nézetével  meglehetős  éles  ellentétben  áll  Tesvrewk  A.  ur  nézete,  a ki  úgy 
tudja,  hogy  a permi  nép  még  máig  is  a kőkorban  él,  még  ma  sem  bontakozott 
ki  belőle.  Mennyire  nem  közelíti  azonban  meg  a t.  értekező  úr  nézete  az  igaz- 
ságot, az  a következőkből  eléggé  ki  fog  tűnni: 

A fölső  Káma,  a Vicsegda  és  Pecsora  melléki  ősrégiségek  kiválólag  a 
vaskorba  tartoznak,  ezt  Aspelin  azután  két  csoportra:  korábbira  és  későbbire 
osztja,  — de  halljuk  őt  magát: 

«A  korábbi  permi  vaskort  leginkább  ember-  és  állat-ábrázolások  jellemzik. 
Az  ezen  alakokhoz  használt  bronz  a legtöbb  esetben  észrevehetőképen  világosb 
színű,  semmint  a bronzkorban.  Az  állatképek  rendszerint  álló  helyzetben  van- 
nak, belül  üresek,  fölül  nyitvák.  Az  alakoknak,  melyek  hol  medvét  álló  helyzet- 
zetben,  hol  fecskéket  vagy  más  ragadozó  madarakat  ábrázolnak,  a mellükön 
gyakran  emberi  arcz  körvonalait  látni,  a mi  egy  láthatatlan  szellem  jelenlétét 
akarja  jelenteni.  Ugyanez  okból  visel  nem  egy  bálványka  a fején  állat-  és  madár- 
ábrákat. Leggyakrabban  találni  a medve  ábrázolását,  hol  önállóan,  hol  ékít- 
ményül alkalmazva.  ...» 

«A  vaskor  második  szakát  pedig  főkép  öltözék-diszítmények,  függők, 
arany  és  ezüst  filigran-müvek  jellemzik,  sőt  ily  filigranszerü  müvek  bronzból  is 
találtatnak.  Valószínű,  hogy  a finn  népek  öltözetét  oly  igen  jellemző  csüngő  ékít- 
mények a permi  vaskorszakban  veszik  kezdetöket,  s csakugyan  találunk  e kor- 
szakban öntött  kapcsokkal  ellátott  oly  ékszereket,  melyekben  még  a korábbi 
vaskorszakban  divatos  régi  állat  alakok  még  folyvást  megvannak.  Később  ezen 
öntött  kapcsok  már  bronzfonalból  szerkesztett  kapcsoknak  látszanak  helyt  adni, 
melyekben  a régibb  állat-a'akok  hol  fölismerhetők  még,  hol  már  az  alkalmazott 
érez  anyagoknak  megfelelőbb  alakoknak  adnak  helyet.  Ugyanakkor,  mikor  a bronz- 
fonatos  müvek  divatkozni  kezdtek,  kellett  életbe  lépnie  az  ezüst  filigránnak  is. 
Több  körülmény  azt  bizonyítja,  hogy  e jelenség  az  arab  kereskedés  e vidéken 
volt  kiterjedtét  megelőzőleg  meg  volt  már.  E mellett  bizonyít  mind  az  e müve- 
ken észlelhető  természetes  fejlődése  a kidolgozás  módjának,  mind  egyenesen 
azon  ezüst  filigrán-müvek,  melyek  a kraszno-ufimszki  leletben  fordúlnak  elő ; 
de  még  e tárgyak  között  bactriai,  szasszanid  és  bizanti  pénzeket  is  találtak, 
melyek  közül  a legkésőbbi  veretűek  a VII.  század  derekáról  valók  ; következőleg 
e lelet  régiségre  nézve  az  arab  kereskedelmet  200  évvel  előzi  meg.  Különben 
is  a helybeli  különleges  sajátságok,  melyekkel  a permi  filigrán-müvek  különböz- 
nek más  keleti  finnektől  származó  hason  müvektől,  azt  bizonyítják,  hogy  e művészet 
ott  őseredeti  voll.» 

A díszítési  részleteken  észlelhető  számos  hasonlatosságokból  következtetve, 
melyek  az  eddig  tárgyalt  három  korszakban  (korábbi  és  későbbi  bronz-,  és  a 
korábbi  vaskor)  folyvást  egyeznek,  s csakis  a későbbi  vaskorban  mutatnak  eltérést. 
Aspelin  azon  eredményre  jut,  hogy  ez  ős  müipar  a fent  említett  vidéken  folyton 
tartó,  vagyis  ugyanegy  nép  sajátja  volt. 

íme  ilyen  volt  a maga  idejében  oly  híres  permi  nép  polgárisúltságu  a föld 
gyomrából  kiemelt  régiségek  világánál.  A legrégibb  orosz  történelem  — - nem  is 
említve  a hagyományt  (traditiót)  — arról  értesít  bennünket,  hogy  a permi  népet 
bensziilött  fejedelmek  kormányozták,  a kik  között  azonban  egyet  a többiek  főnö- 
küknek ismernek  vala.  A becses  állatbőrök,  melyeket  rengeteg  erdeikből  nyertek, 
lehettek  az  első  oka  a kelettel  való  kereskedelmi  összeköttetéseiknek,  melyek 
hosszas  időhúzamon  át  tartottak,  és  a Káma  partjain  a keletről  mesés  dúsgazdag- 
ságot halmoztak  össze  ezüstben.  Az  ezüst  tárgyaknak  nagy  bősége,  melyet  még 
folyvást  ásnak  ki  e vidékeken,  azon  gondolatot  keltik  bennünk,  hogy  e kincsek 
miatt  vesztek  össze  egymás  közt  Moszkva  és  Novgoród,  a mint  beszélnek  erről 
a krónikák. 

A legnevezetesb  leletek,  melyek  a permiek  és  a kelet  közötti  kereskedelmi 
összeköttetések  bizonyítékait  szolgáltatják,  azon  számos  görög,  byzanti,  szasszanid 
s más  keleti  származású  ezüst  edények,  melyekre  gyakran  bukkannak  a Perm 
területén  ásás  közben.  E leletek  gyakran  képezték  tárgyát  a régészek  figyelmének, 

de  szerencsétlenségre  nem  látták  be  azok  történelmi  fontosságát  azon  vidékekre 
nézve,  a hol  napfényre  hozattak,  s csak  igen  ritkán  történik  meg,  hogy  pontosan 
s önként  megmondanák  a helyet,  a hol  a kiemelt  tárgy  találtatott.  Tekintve 
azon  körülményt,  hogy  egyetlen  a kharkovi  kormánymegyéből  kiemelt  ezüst 
bögrének,  s még  egy  másiknak,  melyet  Strahlenberg  tett  volt  közzé,  s mely  egy 
krasznojarszki  csúdhalomban  találtatott,  kivételével  nem  lehet  bebizonyítani,  hogy 
Oroszországban  máshol  mint  a permi  területen  találtak  volna  ezüst  edényeket  : 
nagyon  valószínű,  hogy  nagy  része  azon  számos,  mind  a nyilvános,  mind  egyesek 
gyűjteményeiben  őrzött  ezüst  edényeknek,  melyek  mint  Oroszországban  találtak 
szerepelnek,  egyenesen  innen  kerültek. 

Itt  Aspelin  az  intézetek  és  egyesek  gyűjteményeiben  őrzött  nevezetesb 
ezüst  edényeket,  szám  szerint  30  darabot,  tüzetesen  elöszámlálja.  Ezek  részint 
tálkák,  részint  kupák,  ezüst  lapok,  rajtok  görög,  byzanti,  arab,  szasszanid  s más 
művészeknek,  mvthologiai  és  keresztény  vallási  tárgyakat,  vadászatokat,  állatokat, 
úgymint  elefántokat,  tevéket,  lovakat,  halakat,  fákat  s az  ábrázoló  díszítéseikkel, 
az  edények  némelyein  ismeretlen  írások  is  láthatók,  némelykor  a művész  neve  ts 
olvasható.  — Némelykor  a tulajdonos  nem  elégelte  a művész  alkotását,  hanem 
azonkívül  helybeli,  permi  művészek  előállításait  is  igénybe  vette,  persze,  hogy 
ezek  a görög  és  a keleti  művészek  alkotásaihoz  nem  állíthatók  oda,  de  azért 
mégis  ott  állanak  és  első  pillanatra  fölismerhetők.  A tárgyak  legrégebbike 
lvr.  sz.  u.  II.  századból  való. 

De  az  itt  elszámláltakon  kívül  csak  az,  a miről  biztos  tudomás  van,  hogy 
az  újabb  időben  a föld  gyomrából  ily  kincsek  kiemeltettek,  a nélkül,  hogy  ideje- 
korán megmentethettek  volna,  meghaladja  azt,  a mit  Aspelin  elszámlált. 

Már  csak  ezen  aránylag  igen  rövid  idő  alatt  gyűjtött  adatok  is  fogalmat 
adhatnak  nekünk  a régi  Biarmia  ezüstbeli  mesés  dúsgazdagságáról.  A régészeti 
tudomány  alig  szolgáltathatna  nekünk  drága  érczbeli  ily  dúsgazdag  leletek^  pél- 
dáit még  a déli  országokból  is,  a hol  rendszeres  ásatások  hajtattak  végre.  És  ki 
számíthatná  ki  a tömérdek  pórúl  járt  régiségeket,  melyek  századok  során  beol- 
vasztattak? Permben  útaztamkor  beszélték  nekem  — folytatja  Aspelin  — hogy  a 
tatárok  a kormánymegye  területén  talált  arany  és  ezüst  tárgyakat  összegyűjtik 
a néptől  s aztán  a nizsni  piaczon  eladogatják.  Egy  tatárról  beszéltek,  ki  a 
parasztoktól  negyven  font  ily  ezüst  régiségeket  vásárolt  össze,  fontját  60  kopektől 
1 rubelig  terjedő  potom  áron  ; egy  másik  meg  egy  egész  szekrényt  tömött  tele 
ily  tárgyakkal. 

Az  itt  előadott  tények  azon  következtetésre  vezetnek  bennünket,  hogy 
Biarmia  kereskedelme  a klasszikus  korszak  végétől  kezdve  egy  évezreden  át  tart 
vala,  mígnem  Novgoród  és  Moszkva  lassankint  korlátolták  s végre  végkép  elnyom- 
ták a permi  nép  függetlenségét.  Barna  Ferdinánd. 

A bécsi  csász.  Akadémia  állandó  ősrégészeti  bizottságának  mun- 
kálatai 1880-RÓL.  (V.  Bericht  dér  práhistorischen  Commission  dér  mathem.-naturw. 
Classe  dér  kais.  Akademie  dér  Wissenschaften  über  die  Arbeiten  vn  Jahre  1880.J 

A bécsi  császári  Akadémia  mennyiség-természettudományi  osztályának 
praehistoricai  bizottsága  által  1880.  év  folytán  eszközöltetett  vizsgálatokból  két 
barlang- ásatás  vonja  magára  leginkább  figyelmünket,  Szombathy  József  müegyet. 
assistenstől. 

Szombathy  József,  a hírneves  Vypustek  barlang  átkutatását  folytatta. 
Megérkezése  előtt  herczeg  Liehtenstein  János  főerdésze,  Heintz  úr,  a nyugati 
ágat  75  méter  hosszaságban  kiásatta  volt  már.  Ennek  barlangi  breccia-iiledéké  - 
bői,  mint  Hochstetter  tanár  elnevező,  a megelőző  évek  alatt  nagy  mennyiségű 
csontot  aknázták  volt  már.  Innen  a délkeleti  ágba  hatoltak  ; a breccia  ott  is 
uralkodó  s csupán  a legdélibb  pontot  fedte  i'5  m.  mélyen  finomúl  elaprózott 
homok.  Csontleletekben  azonban  olyan  szegény  ez  a réteg,  hogy . egy  Felis 
spelsea  metatarsusánál  többet  nem  találtak  benne.  Visszatértek  tehát  az  « Oroszlán- 
csarnokba" s 4'25  m.  ásták  annak  üledékét  le.  Egy  darabig  világos  agyagból 
áll  az,  s felette  kevés  csont  és  kőhulladékot  rejt;  alább  sötétbarnává  változik 
több  és  nagyobb  kő-  és  csontzárványnyal.  Hanem  e csontok  annál  erősebb 
mállásnak  indultak.  Az  ásatást  most  a «Hochstetter  tárnába*  helyezték  át. 
A mészburok  alatt  márgás,  leveles  agyag  fekszik,  menten  minden  csonttól,  melyre 
egy  csontgazdag  (4.0 — 500/0)  hasonszerü  agyag  következik,  mely  alább  nagyobb 

kötuskókkal  vegyül,  s legalól  csontokban  folyvást  szegényülő  brecciába  megy  át. 
A csontokat  rejtő  réteg  vastagsága  20 — 60  cm.  közt  variál,  s az  összes  déli 
ágakban  mindenütt  azonos  tartalmat  és  rétegzést  tüntet  fel.  A Szombathy  által 
felszínre  hozott  csontok  utólagos  meghatározás  szerint  a következő  fajokat 
tartalmazzák : Ursus  spelaeus  Roseum,  az  összes  zsákmány  97 — 980/0  képezve, 
leginkább  fiatal  egyének  végtagjaiból.  Felis  spelaea  Goldf.,  Bison  friscus  Boj. 
Rhinoceros  trichorhinus  Cuv.  és  Equus  caballus  L. 

Emberi  nyomokat  a barlang  előrészének  mellék  öbleiben  derített  ki  az 
ásatás.  Durva  cserépedény-töredékeken  felül  egy  palából  idomított  szekercze, 
szilánk  sok  házi  állat  és  más  emlős  (róka,  irámszarvas,  kétféle  kecskenagyságú 
kérődkő,  szerfelett  kis  macska)  képezték  a zsákmányt,  még  pedig  élesen  elkülö- 
nítve a diluvialis  állatcsontoktól.  Az  ásatás  tapasztalataiból  végezetre  Szombathy 
is  arra  a meggyőződésre  jutott,  mit  már  Hochstetter  kifejezett  volt,  hogy  a 
negyedkor  emlősei  nem  eredeti  fekhelyükön  vannak  itt,  hanem  ide  csak  behur- 
czolta  őket  a víz  sodró  ereje. 

2.  Diravica  barlang,  Briinntől  10  kim.,  K.  Nyk.re  Mokra  felett,  a Rieka 
völgyben,  mely  felett  30  m.  magasságban  nyílik  meg  a 60  cm.  hosszú  barlang- 
nak 15  m.  széles  és  középen  9 m.  magas  kapuzata.  Három  brünni  tanuló 
próbaásatásai  vezették  történelmi  jelentőségre.  A felső  televénynyel  vegyült 
réteg  alatt  mindjárt  1 — 3 cm.  vastag  hamu-  és  széntelepfekszik  ; az  alóla  kiásott 
sötét  földbe  is  vegyülnek  szénnyomok,  s a legalsó  mészdara  egészen ment 
attól.  Ez  az  egymásután  csak  a fal  mellett  mutatkozik,  mert  a középrészek  üledéke 
összevissza  van  forgatva,  miután  legutóbb  1866-ban  is  ide  telepedtek  be  a porosz 
invázió  elől  menekülők  s féltettebb  holmiikat  ide  ásták  el. 

Culturtörténeti  szempontból  sokkal  jutalmazóbb  vala  a barlang-száda  előtti 
lejtő,  melyen  quarcz,  tűzkő,  szarukő,  vörös  jáspis  szilánkok,  véső  s egy  ezüsttel 
bevont  bronzhuzal  s két  keskeny  kalapács  került  kézhez. 

A csontanyagból  következő  fajokat  határozta  meg  szerző  : 1.  Equus  caballus 
L.  több  állkapocs-töredéken  kívül  100-nál  több  zápfog,  melyek  középnagyságú 
fajra  utalnak.  2.  Cervus  tarandus  L.  3 zápfog  több  végtagrészlet.  3.  Cervus 
Elaphus  L.  fogai,  lábtöredékei  s agancsrészlete.  4.  Cervus  Capreolus  L.  5.  Sus 
seraf.  L.  törpe  fajú  lehetett,  zápfogait  állkapcsa  képviseli.  6.  Lepus  variábilis 
Pali  (havasi  nyúl)  koponya,  állkapocsrészletei  s igen  sok  lábrészlet.  I7  Cricetus 
frumentarius  Pali  bal  matillajával.  8.  Vulpes  vulgáris  Briss.  széttört  végtagcsontok. 
9.  Lupus  vulgáris  Briss.  egyetlen  metacarpus  s egy  törpe  bagolyfaj  alkarja, 
tibiaja. 

Ezek  mellett  a barlang  felforgatott  üledékében  sok  újabb  keletű  csont 
hevert  kecskétől,  házi  disznótól,  vadnyúl,  lúd  és  tyúk  testrészleteiből.  A csontok 
nehányát  vizes  festék-anyag  fedte.  Az  ásatás  adataiból  két  korszakra  találunk 
utalást.  Első  ízben  az  iramszarvas,  hófajd  valának  az  ide  telepedett  ember  eleség- 
tárának  kiegészítői ; a későbbi  lakosok  a fémet  is  használták  s házi  állataink 
őseivel  bírtak  már. 

Dr.  Luschan  Félix  ezredorvos  Bosznia  és  Dalmatia  határán  (Mrcine  falu  m.) 
Evans  társaságában  ásatott  fel  két  temetkezési  halmot  «gomilet»,  mint  ott  neve- 
zik. Ezek  kőlapokból  vannak  összerakva ; de  kincskeresők  a legtöbbet  össze- 
visszaforgatták. Mindazonáltal  becses  cranologiai  anyagot  gyűjtött  Luschan.  Minden 
ilyen  sírhely  a XIII.  s XIV.  századból  eredő  régi  kápolnák  közelében  fekszik  s a 
lakosság,  úgy  látszik,  később  is  ide  helyezte  halottait.  A koponyák  alakjai  is 
visszatükrözik  ezt  a gyakorlatot  s azért  három  csoportra  oszthatók  : egyik  tisztán 
praehist.  korból  (brachicephal  jelleg) ; második  a római  uralom  idejéből,  s har- 
madszor a későbbi  albánoktól.  A jelentés  különben  az  egyszerű  tényekre  szorít- 
kozik csak  s Luschan  részletes  munkája  az  anthropologiai  társulat  közlönyében 
látott  napvilágot. 

Sokkal  érdekesebb  a zlonici  ezukorgyár  mellett  1879-ben  talált  emberi  váz. 
Később  öt  újabb  vizát  ástak  még  ki,  két  aranysodrony,  több  bronztű,  boios- 
tyánkö-gyöngy  és  kézzel  idomított  agyagedény  társaságában.  A bécsi  akadémia 
kiküldöttje,  Heyer  Ferencz,  rendszeres  ásatást  rendezvén,  minden  sírt  30 — 50  cm. 
mélységben  kőlapokkal  kifalazva  talált;  a vázak  azonban  1 — 1'5  m.  mélységben 
oldalra  fordítva  feküdtek  s egyik  kezük  fejük  alatt  nyugodott,  a térd  meg  fel 
volt  húzva  a mell  felé.  Mindannyi  felnőtt  egyéntől  származik  s akárhány  mellett 
nem  volt  semmi  tárgy.  Bár  felette  mállott  állapotban  találták  a csontokat  s a 

fejváz  rögtön  szétesett:  azok  dolichocephal  jellegét  mégis  constatálni  lehetett. 
A Tschemin  mellett  (Csehország)  és  Wasseringnél  (A. -Ausztria)  felásott  temet- 
kezési halmokban  csak  urnák  fordultak  elé  szénrészletekkel  s egy  pár  fémtárgygyal. 
E sírhalmok  közepe  táján  körbe  helyezett  kövekre  bukkantak.  Wasseringnél  az 
edények  apróbbjai  korongon  készültek  s római  mintákat  mutatnak,  az  őket 
övedzö  falazat  pedig  3/4  kör  és  egy  belső  építmény  követi. 

Hazánk  területére  is  kiterjedt  a bécsi  akadémia  figyelme,  Mosonymegyében 
'Marcz  határában  ásatott  fel  Heger  Ferencz  m.  őrsegéd  9 halmot,  melyek  mint 
az  előbbiek,  körded  kőrakásokon  belül  hamvvedreket  rejtettek.  Bronz  és  vastár- 
gyak képezték  a sírok  járulékait,  felette  rossz  állapotban  talált  és  különféle 
idomú,  meg  nagyságú  edénytöredékekkel.  Egy-egy  sírban  6 — 20  edény  cserepei 
hevertek. 

Legjutalmazóbb  vala  mindannyi  közt  az  ásatás  St.-Margarethanál  Alsó- 
Krajnában.  A három  felásott  halomból  kettő  alig  nyújtott  figyelemreméltót,  hanem 
a harmadikból  1 1 bronzfibula  (3  alakutánzattal),  28  gyűrű  (2  lábgyürű  egyenkint 
570  gr.  súlyú),  6 könnyű  lábgyürű,  16  nagyobb,  9 kisebb  kargyürű,  5 nyilvég, 
fülönfüggő  részlet  s egy  gyöngyörü  sisak  jött  napfényre.  Ennek  egészen  sajátos 
alakja  van.  Alapja  fafonat,  arra  6 bronzlemez  van  rászögezve  s még  a hézagokat  is 
bronzszegekkel  verték  ki.  Végre  a hetedik  bronzlemez  megadja  a csúcsalakot 
Ugyanitt  nagy  mennyiségű  vastárgy  is  találtatott ; így  7 lándsavég,  5 hosszudad 
fejsze,  3 sarlóalakú  kés,  1 tű.  Egész  ékszertár  volt  itt,  mert  nem  kevesebb,  mint 
800  borostyánkő  s 400  üveggyöngy  ásatott  fel.  A tárgyak  azonban  összevissza 
vannak  forgatva,  mintha  utólagos  temetkezések  is  történtek  volna.  Erre  utal  az 
a körülmény  is,  hogy  egész  váz  és  hamvvedrekbe  rejtett  csontszén  váltakoznak, 
mint  különböző  időszakok  szokásainak  emlékjelei.  A szt.-margarethai  temetkezési 
halmok  tehát  úgy  a leletek  bőségére,  mint  azok  tanulságos  voltára  nézve  kiváló 
helyet  foglal  el  a praehistoricus  lelhelyek  sorában. 

A jelentések  alakjára^és  belbecsére  térve  át,  annyit  bátran  elmondhatunk, 
hogy  akár  az  Archaeologiai  Értesítő  ilyenemű  közleményeit,  akár  a mi  Akadémiánk 
természettudományi  bizottsága  által  kiadott  őstörténelmi  műveket  tekintjük  : csepp 
okunk  sincs  aggódni  az  összehasonlítás  miatt.  Téglás  Gábor. 


AZ  ORSZ.  RÉG.  ÉS  EMB.  TÁRS.  HIRDETMÉNYEI. 

A társulat  1881.  évi  október  25-én  tartott  ülésében  megválasztott  tagok:  Ala- 
pító : König  Mór,  kanonok,  Székesfehérvár,  aj.  a titkár.  Rendes  tagok  : Niertyt  Vilmos, 
uradalmi  tiszt  Tatán  (1881  — 1883),  a.  Marossy  János.  Schwiedland  Jenő,  tanárjelölt, 
Budapest,  aj.  a titkár.  Vári  Szabó  Antal  (1881 — 1883),  Budapest,  aj.  Dr.  Török  Aurél, 
A társulat  1881.  november  hó  29-én  tartott  ülésében  megválasztattak  (rendes) 
tagokul  : Diener  József,  egyet,  hallgató,  Budapest  (1881  — 1883.),  aj.  Tergina  Gyula. 
Hattyúfy  Dezső,  Székesfehérvár,  aj.  a titkár.  Melhárd  Gyula,  főgymn.  tanár,  Kapos- 
vár (1881  — 1883),  aj.  a titkár.  Vágó  Pál,  festő,  München  (Kunstakademie)  (1882 — 1884), 
aj.  Petheő  Gyula.  Weisz  Zsigmond,  földbirtokos  (1881 — 1883),  Felcsúth  (Fehér  m.), 
aj.  a titkár. 

Az  országos  régészeti  és  embertani  társulat  1881.  évi  deczember  hó  27-én  tar- 
tott közgyűlésében  megválasztattak  (rendes)  tagokul  : Főtiszt.  Magasházy  Károly, 
plébános,  Hellemba,  u.  p.  Szobb,  aj.  Tergina  Gyula.  Schiller  József,  kir.  közjegyző. 
Ipolyságh,  aj,  Tergina  Gyula.  Reizner  János,  főjegyző  Szegeden,  aj.  a titkár.  Kiss 
Lajos,  tanár  Pancsován,  aj.  a titkár.  Wolfsgruber  Anna  k.  a.  Budapest,  II.  Toldy- 
Ferencz-u.  2.  Baráth  Sándor,  Budapest,  váczi  körút  56.  sz. 

Az  országos  régészeti  és  embertani  társulat  1882.  január  31-én  tartott  ülésében 
megválasztott  tagok  : Alapító  tag:  gr.  Batthyány  Géza,  aj.  dr.  Thallóczy  Lajos. 
Rendes  tagok:  br.  Bánffy  György,  aj.  Hampel  József.  Dr.  Plajnik  Imre,  Budapest, 
aj.  dr.  Thallóczy  Lajos. 

A Társulati  Pénztárba  befolyt  1881.  november  22-étől  1882.  február  16-áig: 
aj  Alapítványi  kamatok  1880.  és  1881-re  : Bubics  Zsigmondtól  5 — 5 frt,  — 
1882-re  : dr.  Rómer  Flóris  Ferencztől  5 frt. 

bj  1879.  tagdíjak  : dr.  Brach  Ferencz,  Göndöcs  Benedek,  Kerekes  Jákó, 
dr.  Kohn  ^Samu  és  dr.  Szentkláray  Jánostól  5 — 5 frt.  — 1880;  tagdíjak  : dr.  Brach 
Ferencz,  Érdy  Kálmán,  Göndöcs  Benedek,  Kerekes  Jákó,  dr.  Szentkláray  János  és 
Zsigmondy  Vilmostól  5—5  frt.  — 1881.  tagdíjak  : Berlioza  Ferencz,  dr.  Brach  Ferencz, 
Deák  Farkas,  Eötvös  Mária,  Érdy  Kálmán,  Gond  Ignácz,  Göndöcs  Benedek,  dr.  Hampel 
József,  Hindy  Árpád,  Holényi  István,  gr.  Hunyady  László,  Hyross  Mihály,  Inkey 
Béla,  dr.  Jurányi  Lajos,  Kamaszy  Mátyás,  Kerekes  Jákó,  dr.  Krenner  József,  Kurecska 
István,  Lomniczy  Endre,  Löwy  Sámuel,  Majovszky  Antal,  Milecz  János,  Morlin  Emil, 
Natafalusy  Kornél,  Radisich  Jenő,  Szalay  Péter,  P.  Szathmáry  Károly,  Szemenyey 
M.,  Szentiványi  Zoltán,  dr.  Szentkláray  János,  Tárnok  Márton,  dr.  Thallóczy  Lajos, 
Tilless  Ferencz,  Tokaji  Nagy  Lajos,  dr.  Torma  Károly,  Végh  Jánosné,  Vigyázó  Sándor, 
Waltherr  Gida  és  Zsivora  Györgytől  5 — 5 frt.  — 1882.  tagdíjak  : Békey  István, 

Bunyitay  Vincze,  Bük  László,  dr.  Chyzer  Kornél,  Conlegner  Károly,  Csorna  József, 
Czanyuga  József,  a dévai  főreáltanoda,  Dobóczky  Ignácz,  Drahotuszky  Ferencz, 
Eőry  Károly  né,  a fehértemplomi  állami  főgymnasium,  Gremsberger  József.  Haraszty 
Jákó,  Hudza  János,  Inkey  Béla,  Killer  Frigyes,  Ludaics  Miksa,  Margittay  Gábor, 
b.  Mednyánszky  Dénes,  Pálffy  Sándor,  dr.  Pauler  Gyula,  Schwerer  János,  Teppé 
Albin,  Nagy  István,  Ivánfi  Ede,  Várady  József,  Vásárhelyi  Géza  és  Weifert  Hugó- 
tól 5—5  frt. 

A Társulat  Pénztárába  befolyt  1881.  szeptember  30-ától  november  22-éig  : 
a)  Alapítvány:  König  Móricztól  100  frt. 

bj  alapítványi  kamatok  1881-re:  b.  Nyáry  Albert  és  Ráth  Györgytől  5— 5 frt. 
ej  Évdijak  1879-re  : Abaffy  Sándor,  Aughofer  Adolf,  b.  Bakonyi  György, 
Básthy  Ignácz,  Belcsák  Károly,  dr.  Benkovics  Zsigmond,  Binger  Ábrahám,  Bokor 
József,  Borostyány  Béla,  Farkas  László,  b.  Fechtig  Imre,  ifj,  Gyalokay  Lajos,  Haan 
Lajos,  Högyes  Károly,  Jeszenszky  Alajos,  Jedlicska  Pál,  Kubinyi  Kálmán,  Mocsáry 
Ödön,  dr.  Örtvay  Tivadar,  Dizoncsák  Szilárd,  a pozsonyi  régészeti  egylet,  Trecsányi 
Imre,  Rollmann  Adolf,  Szente  Bálint,  Tarkőy  János  és  Zittrics  Lajostól  5 — 5 frt.  — - 
1880-ra  : Abaffy  Sándor,  Aughofer  Adolf,  b.  Bakonyi  György,  Baly  Álbert,  Bass 
Mihály,  / Básthy  Ignácz,  Belczák  Károly,  Benke  Pál,  dr,  Benkovics  Zsigmond, 
Binger  Ábrahám,  Borostyány  Béla,  Brosz  Károly,  Buzinkay  Gyula,  dr.  Chyzer  Kor- 
nél, Elek  Salamon,  az  esztergomi  érseki  könyvtár,  Eördögh  Gyula,  ifj.  Gyalokay 
Lajos,  Farkas  László,  b.  Fechtig  Imre,  Haan  Lajos,  Hencz  Högyes  Károly,  Hrimpfner 
Béla,  Inkey  László,  Jedlicska  Pál,  Jeszenszky  Alajos;  gr.  Keglevich  István,  Knausz 
Nándor,  dr.  Kovács  György,  Körner  Iván,  Kubinyi  Kálmán,  ifj.  Kubinyi  Miklós, 
Kún  Róbert,  Laky  Mátyás,  Lehóczky  Tivadar,  miskolczi  ref.  lyceum,  Mocsáry  Ödön, 
Ortvay  Tivadar,  Perczel  Dezső,  Dizoncsák  Szilárd,  Rollmann  Adolf,  Rostaházy 
Sándor,  Saarössy-Kapeller  Ferencz,  Szente  Bálint,  Szentgyörgyi  Ottó,  Szmrecsányi 
Pál,  gr.  Sztáray  Antal,  Tarkőy  János,  Varasdy  József,  Varga  Ferencz,  Vlasits 
Nándor  és  Zittrics  Lajostól  5 —5  frt.  — 1881-re  : Abaffy  Sándor,  az  aradi  főreáltanoda, 
Aughofer  Adolf,  b.  Bakonyi  György,  Baly  Albert,  Bárcza  Sándor,  Barta-Szabó, 
Básthy  Ignácz,  Belcsák  Károly, f Benka  Pál,  dr.  Benkovics  Zsigmond,  Bertalanffy 
Gyula,  Bikkesy  Béla,  Binger  Ábrahám,  Borostyány  Béla,  Brosz  Károly,  Butykay 
József,  Buzinkay  Gyula,  Bük  László,  dr.  Chyzer  Kornél,  Cséplő  Péter,  Cserhalmy 
József,  Déchy  Mór,  a dévai  főreáliskola,  Dillesz  Sándor,  Ébner  János,  Elek  Salamon, 
Érti  János,  az  esztergomi  érseki  könyvtár,  b.  Fechtig  Imre,  Ferenczy  Lajos,  ifj.  Gya- 
lokay Lajos,  György  Aladár,  Haan  Lajos,  Halavács  Gyula,  Havas  Sándor,  Hencz 


Richard  , dr.  Hetényi  Lipót  , H ügyes  Károly,  Hőke  Lajos,  Hradczky  Antal, 
Hümpfner  Béla,  Inkey  László,  Jedlicska  Pál,  Jeszenszky  Alajos,  Kammerer  Ernő, 
gr.  Keglevich  István,  Kiss  Kálmán,  Kiszelák  Sándor,  Knauz  Nándor,  Kroll  Károly, 
Kovács  Albert,  Kovács  Ferencz,  dr.  Kovács  György,  Könyöky  József,  Körner  Iván, 
Körösi  József,  Krausz  Jakab,  Krecskay  Antal,  Krocska  Szilárd,  Kubinyi  Kálmán, 
ifj.  Kubinyi  Miklós,  Kun  Róbert,  Laky  Mátyás,  Lavotta  Kornél,  Ledniczky  Ipoly, 
Lehóczky  Tivadar,  dr.  Lenhossék  József,  Lipp  Vilmos,  Ludaics  Miksa,  a miskolczi 
ref.  lyceum,  Mocsáry  Ödön,  Molnár  Ferencz,  hg.  Montenuovo  Alfréd,  Myskovszky 
Viktor,  Nagy  Imre,  Nagy  Miklós,  dr.  Öreg  János,  dr.  Ortvay  Tiva‘dar,  Paur  Iván, 
Perczel  Dezső,  Pilaszonovics  Antal,  Pizoncsák  Szilárd,  Plelikovics  Sándor,  Reizner 
János,  Rollmann  Adolf,  ^ostaházy  Sándor,  dr.  Roth  Samu,  Salamon  Ferencz, 
Schwiediand  Jenő,  Sőtér  Ágost,  Stibert  Lothár,  Szemenyei  István,  Szente  Bálint, 
Szentgyörgyi  Ottó,  Szikszay  Lajos,  Szmrecsányi  Pál,  gr.  Sztáray  Antal,  Tallay  Nán- 
dor, Tarkőy  János,  dr.  Tergina  Gyula,  Téglás  Gábor,  dr.  Téry  Ödön,  dr.  Teutsch 
G.  D.,  Trecsányi  Imre,  Tóth  Gizella,  Töttösy  Béla,  Varasdy  József,  Varga  Ferencz, 
dr.  Velics  Antal,  Vlasits  Nándor  és  Zittrics  Lajostól  5 — 5 írt. 

Az  országos  régészeti  és  embertani  társulat  pénztári  állása  1881.  évi  szept.  hóban: 


Bevétel.  Kiadás. 

A rendes  tagok  évdijai  ...  ...  45- — Póstabérek  ...  ...  ...  ...  1-56 

160-96  Kiadás  ...  ___  32-56 

Vagyon.  Készpénz  ...  128-40 

Vagyon  ...  ...  ..  ...  ...  ...  5000-—  160-96 

Készpénz  . . 128-40 

Budapest,  1881  szeptember  hó  hó  30-án.  5128-40 

Bevétel.  * Pénztári  állás  1 88 1 . évi  október  hóban:  Kiadás. 


Pénztármaradvány  szept.  hóról  _ . 128-40  Rajzolásokért.  ...  ...  ...  ...  i3’50 

Alapítvány  befizetése...  ..  . ioo- — Nyomtatásért  . ...  4-50 

Alapítványi  kamatok  w — Póstabérek  ...  ...  ..  65-04 

Évdijak.  . ...  . 370- — Igazgatási  költségek  ...  5- — 

Megtérített  póstabérek..  . ...  5-65  Tőkésítés...  ...  ...  . ...  103-41 

614-05  Kiadás  ...  191-45 

Vagyon.  Készpénz...  422-60 

Értékpapírok.  . ...  5100- — - 614-05 

Készpénz  ...  ...  __  ...  ...  422-60  Pénztári  állás  188 1.  évi  nov.  hó  28-án  : 

55ÁF60  Bevétel  ...  ...  ...  ...  ...  ...  1097-60 

Kiadás  _ ...  ...  ...  39"27 

Budapest,  1881  november  11629-én.  Készpénz.  ..  ...  ...  105840 


Czanyuga  József,  fiénztárnok. 

Figyelmeztetés  és  kérelem.  Kérem  társulatunk  tagjait,  hogy 
a maguk  körében  társulatunknak  pártfogókat  nyerni  .szíveskedjenek. 


Társulatunk  alapszabályai  6 §-a  szerint  alapitó  tag  lehet  mindenki,  a ki  az 
«Orsz.  Rég.  és  Embertani  Társ.»  czéljainak  megvalósítására  legalább  100  (száz) 
o.  é.  forintot  készpénzben  vagy  teljes  biztosítékot  nyújtó  5 %-os  megfelelő  értékű 
papírban  adományoz,  b ) Évdijas  taggá  választathatik  egy  tag  ajánlatára,  minden, 
v régészet  és  embertan  iránt  érdeklődő,  ki  kötelezi  magát,  hogy  három  éven  át- 
5 o.  é.  forintot  fizet.  A társulati  év  mindenkor  januáriusban  kezdődik.  Tagsági  beje- 
lentések a társ.  titkárhoz  (nemz.  muzeum),  pénzküldemények  Czanyuga  József  társ. 
pénztárnokhoz  (nemz,  muzeum)  küldendők.  Társulatunk  tagjainak  a tagdíj  fejében 
az  Archccologiai  MrtesitS  jár,  30  ívnyi  szöveggel,  képes  táblákkal  és  a szöveg  közé 
iktatott  számos  illusztrátióval.  Reclamátiók  a titkárhoz  intézendők. 

LAKHELYVÁLTOZTATÁS.  Kérem  tagtársainkat,  hogy  saját  érde- 
kükben pontosan  tudassák  a titkárral  lakhelyüket  és  lakhelyük 
változtatásáról  is  minél  előbb  értesítsék  a titkári  hivatalt.  Az  V. 
számban  közölt  betűrendes  lajstromba  netán  becsúszott  hibák  helyre- 
igazítását  köszönettel  veszszük. 

Kérelem.  Kérjük  tagtársainkat,  hogy  előforduló  leletekről  és 
egyéb  régészeti  mozzanatokról  a társulati  titkárt  vagy  a n.  muzeum 
érem-  és  régiségosztályát  lehetőleg  gyorsan  értesíteni  szíveskedjenek. 

DiszokmÁNYOK  dolgában  még  nem  jelentkeztek  tagtársaink  elég 
számmal,  hogy  azokat  kellő  díszszel  kiállítani  lehessen,  azért  kérjük 
őket,  hogy  minél  sűrűbben  jelentkezzenek. 

Az  ÚJONNAN  BELÉPŐ  TAGOKAT  e folyóirat  borítékán  szoktuk  meg- 
választatásukról értesíteni  s folyóiratunkat  azonnal  küldjük  számukra. 


HIVATALOS  KÖZLEMÉNYEK. 

ÜLÉSÉNEK 

JEGYZŐKÖNYVE. 

Jelen  voltak  Pulszky  Ferencz  elnöklete  alatt  gr.  Andrássy  Manó,  Fraknói 
Vilmos,  Hampel  József,  Henszlmann  Imre,  b.  Nyáry  Albert,  b.  Nyáry  Jenő, 
Pulszky  Károly,  Torma  Károly  és  mint  vendég  Thallóczy  Lajos. 

1.  Olvastatott  a rn.  évi  decz.  12-én  tartott  ülésnek  jegyzőkönyve: 

e jegyzőkönyv  egyik  pontjának  közelebbi  meghatározását,  illetőleg  módo- 
sítását 1.  alább. 

2.  B.  Nyáry  Albert  Krassó  és  Szörény  egyesített  vármegyék  számára  terve- 
zett uj  czímer  iránti  véleményét  a következőkben  fejezi  ki:  A tervezet:  hasított 
paizs,  jobbról  kék  mezőben  arany  méhektől  körülvett  arany  méhkas.  Ez  Krassót 
képviseli.  A czímerpaizs  baloldala  szintén  : kék  mező,  abban  ezüst  vár  áll,  tornyai 
között  a bányászatot  jelző  csákány  és  kalapács.  Ez  Szörény  vármegyét  képviseli. 
A paizs  alsó  részén  a Dunát  jelző  habos  ezüst  pólya  futja  végig  mind  a két 
mezőt.  — Ezen  uj  czimert  ugyan  nem  lehet  egészen  a tarkaság  vádja  alól  fel- 
menteni, de  miután  két  czímer  összetétele,  az  egyszerűbb  alakban  alig 
összeállítható.  E szerint  a terv  elfogadható,  azonban  véleményező  a jobb  oldali  kék 
mezőt  vörösre  ajánlja  átváltoztatandónak ; mert  1.  így  az  összetett  czímer  hatá- 
rozottabban kifejeztetik.  2 Krassó  megye  eredeti  czimerében  is  az  arany  méh- 
kas vörös  udvarban  áll.  3.  Az  új  egyesült  vármegye  hivatalos  színei  miatt,  mely 
a régi  vármegye  színeiben  állapíttatván  meg,  e színnek  okvetlenül  az  egyesült 
vármegye  czimerében  is  elő  kell  fordulnia ; az  előttünk  fekvő  új  tervben  azonban 
e színnek  legkisebb  nyoma  sincs  : 

a bizottság  e véleményt  magáévá  tévén,  ez  az  illető  mellékletekkel  a tud. 
Akadémiához  felterjesztendő. 

2,  Dr.  Thallóczy  Lajos,  mint  meghívott  vendég  előadja  a Bosnia  czímere 
ügyében  tett  tüzetes  tanulmányait,  melyeket  számos  okmányok  használatával  össz- 
pontosított : 

a bizottság  e becses  közlésért  köszönetét  fejezvén  ki,  felkéri  Dr.  Thallóczyt, 
hogy  munkáját  b.  Nyári  Albert,  szaktudóssal  közölje,  ki  ez  ügyben  a bizottság 
legközelebbi  ülésében  véleményét  ki  fogja  jelenteni. 

4.  Előadó  bemutatja  a m.  tud.  Akadémia  Igazgató  tanácsának  határozatát 
a bizottság  f.  évi  budgetje  engedélyezésének  ügyében  ; 

tudomásul  szolgál. 

5.  Előadó  bemutatja  formuláréját  azon  körlevélnek,  melyet  a múlt  ülés 
7.  pontjának  értelmében  az  illető  szakférfiaknak  megküldött : 

a felszólításra  kevés  (3)  válasz  érkezett;  miért  is  ez  ügyben  újabb  intéz- 
kedések ajánltatnak  (1.  e jegyzőkönyv  utolsó  pontját).  Az  e fölött  felmerült  tár- 
gyalás alkalmával,  határoztatott,  hogy  a Monumenták  czime  a jövőben  ekként 
változtassák  meg.  «Monumenta  Hungáriáé  Archaeologica  praehistorici  aevi  romani» 
s e különböző  korszakok  mindegyike  külön  csoportot  teend  ; miért  is  b.  Nyári 
Jenő  az  aggteleki  barlangról  szóló,  sajtó  alatt  levő  munkája  czírnén  a « Monu- 

Arch.  Értesítő. 

menták » után  nem  leend  feljegyezve  a különben  következő  V-ik  kötet  meg- 
nevezés. 

6.  Olvastatik  a II.  osztálynak  átirata,  melyben  ez  « reményét  fejezte  ki, 
hogy  az  Értesítőnek  megjelenésére  vonatkozó  rendetlenségeket  úgy  a bizottság, 
mint  a tudomány  érdekében  megszüntetni  kedves  kötelességének  ismerendő*: 

a bizottság  ez  ügyet  belügynek  tekintvén  és  e tekintetben  teljes  autonó- 
miáját fentartván,  az  átiratot  tisztelettel  félre  teszi. 

7.  A múlt  ülés  7-ik  pontjának  megváltozása  iránt  Torma  Károly  indítvá- 
nyozza, hogy  tekintve  a hazai  régészet  mai  színvonalát  a különböző  irányú 
kutatások  eredménye  gyanánt  rendelkezésre  álló  irodalmi  apparátus  bőségét : 
elérkezettnek  tarthatni  az  időt  arra,  hogy  az  adatok  a Monumentákban  korsza- 
kok szerint  állítassanak  össze,  illetőleg  dolgoztassanak  fel,  a mely  művek  még  a 
hazai  archaeologiai  kutatások  eddigi  mérvéről  s azok  alapján  nyert  tudományi  ered- 
ményről számot  adnának,  egyszersmind  a Magyarország  ó-  és  középkori  történe- 
tét felvilágosító  régészeti  adatokat  is  mint  feldolgozott  kész  anyagot  és  egyes 
korszakok  művészete,  ipara  stb.  egy  szóval  műveltsége  hű  képe  gyanánt  juttatná 
a történetírás  kezébe,  egyúttal  az  ezután  foganatosítandó  régészeti  vizsgálatok 
irányát  is  kijelölvén,  a mi  a hazai  arcliaeologia  fejlődése,  főleg  pedig  a még  itt- 
ott  észlelhető  hiányok  kiegészítése  tekintetéből  fölötte  kívánatos, 

tekintve  továbbá,  hogy  a mondottakból  kifolyólag  az  a módszer,  mely  sze- 
rint egyes  szakférfiak  nem  a különböző  korszakok  régészeti  emlékeinek  össze- 
állítására s feldolgozására,  hanem  csupán  készletben  levő  régészeti  müveik  beje- 
lentésére hivattak  fel,  nem  mutatkozik  gyakorlatinak,  mennyiben  ekkép  csak  azok 
a müvek  lennének  a Monumentákban  kiadhatók,  melyek  esetleg  épen  készen  van- 
nak s a főczél,  t.  i.  az  egyes  külön  korszakok  régészeti  emlékeinek  együttes 
összeállítása  s a rendelkezés  alatti  teljes  anyag  rendszeres  feldolgozása  nem 
éretnék  el,  — küldjön  ki  a bizottság  egy  szükebb  körű  albizottságot,  mely  az 
iránt  terjeszszen  elő  javaslatot,  hogy 

1.  a Monumentákban  mely  korszakok  lennének  és  minő  sorrendben,  s 
esetleg  osztályokban  tárgyalandók, 

2.  az  anyag  feldolgozásánál  mely  szempontok  lennének  irányadók, 

3.  kik  lennének  azok  a szakférfiak,  a kiket  az  egyes  korszakok  régészeti 
leírására  egyenesen  föl  kellene  kérni,  s végül 

4.  a Monumenták  minő  beosztása,  typikus  előállítása  stb.  lenne  e czélnak 
leginkább  megfelelő: 

a bizottság  az  inditványt  indokolásával  együtt  magáévá  tevén,  eziránti  javaslat- 
tételre  Torma  Károly  elnöklete  alatt  dr.  Hampel  József  és  dr.  Pulszky  bizottsági 
tagokat  küldi  ki  avval  a felhívással,  hogy  jelentésöket  f.  évi  ápril  hó  5 -éig  ter- 
jeszszék  a bizottság  elé. 

Kelt  Budapesten,  1881.  márcz.  g-én. 

JEGYZŐKÖNYVE. 

Jelen  voltak  Pulszky  Ferencz  elnöklete  alatt:  Arányi  Lajos,  Fraknói  Vil- 
mos, Hampel  József,  Hegedűs  Candid,  Henszlmann  Imre,  Ipolyi  Arnold,  br.  Nyáry 
Albert,  br.  Nyáry  Jenő,  Pulszky  Károly  és  Ráth  György. 

1.  Olvastatott  a f.  é.  márcz.  9-én  tartott  ülésnek  jegyzőkönyve: 

észrevétel  nem  történt. 

2.  Pulszky  Károly,  mint  az  «Arch  Értesítő**  szerkesztője  beadja  ezen  folyó- 
irat múlt  évi  költségeiről  szóló  számadását;  nevezetesen  azon  300  o.  é.  írtról, 
melyek  neki  a szükséges  illustrátiók  készítésére  a második  félévben  elölegeztet- 
tek.  Az  utóbbi  számadást  kéri  megvizsgáltatni  és  magát  a további  felelősségtől 
felmentetni ; egyúttal  kéri,  hogy  a bizottság  a m.  n.  Muzeum  régészeti  osztályá- 
nak, az  embertani  és  régészeti  társulatnak  és  az  iparművészeti  múzeumnak  köszö- 
netét szavazzon  azon  szíves  készségért,  melylyel  ezen  intézetek  számos  táblát  és 
faduczot  az  Értesítő  illustratióiként  lenyomni  megengedtek  : 


II] 


a számadás  átvizsgálására  kiküldetnek  Fraknói  Vilmos,  Henszlmann  Imre 
és  Ráth  György.  Köszönő  levél  írandó  az  idézett  intézeteknek. 

3.  Előadó  felolvassa  Torma  Károly  hozzá  intézett  levelét,  melyben  ez  a 
bizottsági  tagságról  való  lemondását  kijelenti : 

A bizottság  a lemondást  el  nem  fogadja,  hanem  Torma  Károlyt  felkéri, 
szíveskedjék  a bizottságot,  mint  annak  rendes  tagja,  szakértő  becses  tanácsával 
tovább  is  támogatni. 

4.  Előadó  felolvassa  dr.  Czobor  Eéla  ajánlatát,  melyben  jelenti,  hogy  a 
középkori  kisebb  művészetek  körébe  vágó  egyházi  ötvösműveket,  öltönyöket, 
egyéb  szereket  és  paramentumokat  tárgyaló  készlettel  bírván,  annak  feldolgozá- 
sát a jövő  1882.  év  folyamán  a bizottság  rendelkezésére  bocsáthatja: 

tudomásul  szolgál. 

5.  A múlt  ülésben  kinevezett  albizottság  beadja  az  ezen  jegyzőkönyvhez 
csatolt  jelentését,  illetőleg  a bizottság  kiadványaira  vonatkozó  javaslatát: 

helyeslő  tudomásul  vétetett  és  Ipolyi  Arnold  indítványa  folytán  határoz- 
tatott,  hogy  a Monumenták  számára  eddig  szokás  szerint  kivetett  2500  forintból 
egy  ezer  forint  a hazai  tulajdonképi  (ingó  és  ingatlan)  emlékeknek,  egy  ezer 
forint  pedig  a hazai  érmekről  szóló  munka  kiadására  fordíttassék  és  hogy  ezen 
publicatiók  füzetenként  is  jelenhessenek  meg  a Monumenták  mostani  formátu- 
mában ; hogy  továbbá,  könnyebb  áttekintés  végett,  a szöveg  ezeknek  minden 
oldalán  két  hasábra  osztassák.  Az  érmészeti  mű  kidolgozására  szólíttassék  fel 
az  albizottság  jelentésében  ajánlott  Dobóczky  Ignácz  szaktudós,  hogy  a mun- 
kát megkezdje  és  az  ügyrend  által  követelt  bírálat  alá  bocsássa. 

6.  Ez  alkalommal  Hegedűs  Candid  említi,  hogy  régészeti  czélokra  külön- 
féle segédforrások  létezvén  a vall.  és  közokt.  ministerium,  a m.  tud.  Akadémia, 
a m.  n.  muzeum  és  az  egyetem  budgetjeiben,  czélszerü  volna  ezen  pénzforráso- 
kat összesíteni  úgy,  hogy  a bizottság  publicatióira  több  oldalról  segélyt  nyer- 
hessen : 

e források  kipuhatolására  és  összesítésére  kiküldetnek  Hegedűs  Candid 
elnöklete  alatt:  Pulszky  Ferencz,  Fraknói  Vilmos  és  az  előadó. 

7.  Az  «Arch.  Értesítői)  tárgyában  az  albizottság  felhívja  a szerkesztőt, 
hogy  a füzetek  pontos  megjelenéséről  gondoskodjék,  másrészt  pedig  javaslatba 
hozza,  hogy  a lap  évnegyedessé  változtassák  át: 

a többség  az  évnegyedes  megjelenéshez  nem  járul,  hanem  szem  előtt  tart- 
ván, hogy  hosszabb  czikkek  az  Értesítőben  csak  akkor  jelenhetnek  meg,  ha 
füzetei  több  ívre  terjednek ; azoknak  megjelenését  két  havi  időközben  czélsze- 
rünek  tartja  és  elrendeli. 

8.  Tekintetbe  véve,  hogy  a Monumenták  publicatiójára  kidolgozott  terv 
kivitelénél  elkerülhetlenül  szükséges,  a siker  biztosítása  végett,  hogy  valamennyi 
szakférfiak  tapasztalataikkal  és  tanácsukkal  közreműködjenek,  Pulszky  Károly 
szerkesztő,  indítványozza,  kérje  fel  a bizottság  az  Akadémia  Il-ik  osztályát, 
hogy  kebeléből  mindazokat  válaszsza  a bizottság  rendes  tagjaiul , kik  ezen 
szakra  közre  működtek,  és  pedig:  Salamon  Ferenczet,  Szilágyi  Sándort,  Pesty 
Frigyest,  Pauler  Gyulát,  Thaly  Kálmánt,  Nagy  Imrét,  Ortvay  Tivadart,  Deák 
Farkast,  Haan  Lajost,  Zsilinszky  Mihályt,  br.  Radvánszky  Bélát,  Majláth  Bélát 
és  Myskovszky  Viktort : 

az  indítvány  helyeseltetik  és  annak  idején  (a  legközelebbi  nagygyűlés  alkal- 
mával) a bizottság  ezen  óhaját  az  Akadémia  II.  osztálya  elébe  fogja  terjeszteni. 

Kelt  Budapesten,  1881.  ápril  5-én. 

Pulszky  Ferencz,  biz.  elnök.  Henszlmann  Imre,  előadó- 


JELENTÉSEK 

AZ  ORSZ.  RÉG.  ÉS  EMBERTANI  TÁRSULAT  ÜLÉSEIRŐL. 

Az  orsz.  rég.  és  embertani  társulat  1880  decz.  hó  28-án  tartotta  az  évben 
utolsó  ülését  Pulszky  Ferencz  elnöklete  alatt.  Első  tárgy  volt  br.  Nyáry  Jenő 
értekezése  «a  magyarhoni  őstelepeken,  különösen  pedig  az  aggteleki  barlangban 

lelt  kultúrnövényekről ».  Az  értekezés  mutatvány  volt  a szerzőnek  sajtó  alatt  levő 
munkájából,  mely  az  aggteleki  barlang  leírását  fogja  tárgyalni.  A szóban  levő 
tárgyak,  nevezetesen  szenesedett  búza  és  szenesedett  kenyérmaradványok  be  lettek 
mutatva. 

Utána  Wagner  János  a muhi  (Borsodmegye)  pusztai  régiségekről  szólt. 
Általános  bevezetés  után,  melyben  a hely  kultúrtörténeti  fontosságát  jellemzi, 
áttér  azon  ásatásra,  melyet  1878-ban,  mikor  a magyar  történelmi  társulat  Gömör 
és  Borsod  megyékben  járt,  annak  egyik  bizottsága  a muhi  pusztán  rendezett; 
azt  találja,  hogy  annak  téréin,  történelmünk  csaknem  minden  korszakában  oly 
drámák  játszattak  le,  melyek  örökre  emlékezetessé  teszik  előttünk  e helyet. 
Legújabban  a forradalom  alatt  volt  véres  ütközet  színhelye,  korábban  1596-ban 
a törökök  a földdel  egyenlővé  teszik  ott  az  ősrégi  Muhi  városát,  mely  a fenn- 
maradt okmányok  tanúsága  szerint  pedig  már  a XlII-ik  században  népes  község, 
Mátyás  és  Nagy  Lajos  királyok  alatt  pedig  kiváltságokkal  gazdagon  elhalmozott 
privilegiált  város  volt.  E város  közelében  folyt  le  1241-ben  a tatárok  elleni  oly 
szerencsétlen  kimenetelű  ütközet  is,  hol  a nemzet,  annyi  jelesének  elhulltával 
csaknem  végképen  elveszett.  Még  korábbi  időkből  egy  latin  helynév  a «Tullus» 
pusztája  s számos  másodrangú  lelet  ugyan-e  helyen  a nagy  római  világbirodalom 
kultúrájáról  is  beszélnek  nekünk.  De  még  ez  sem  utolsó  lapja  Muhi  történel- 
mének. Számos  őskori  tárgy  kerül  ott  naponkint  felszínre,  a melyek  bár  kétség- 
telenül emberi  kéz  alkotásai  ; de  nincs  történelem,  mely  megnevezné  a népet, 
a mely  azokkal  élt. 

Borsodmegyének  mintegy  negyven  őskori  telepe  veszi  körül  a muhi  pusz- 
tát, a melyek  éjszakkelet  felől  a hegyek  közül  lépésről-lépésre  vezetnek  le 
pusztánkhoz,  hogy  ott  mintegy  összpontosításukat  leljék.  E geographiai  irányu- 
lást, egy  tekintet  a megye  östelepeinek  térképére,  teljesen  igazolja.  S e körül- 
mény okozza,  hogy  alig  van  hely  hazánkban,  mely  oly  gazdag  volna  őskori 
leletekben,  mint  épen  a muhi  pusztája,  a honnan  csaknem  minden  hazai  nyil- 
vános múzeumban  s nagyobb  magángyűjteményben  is  nagyszámú  tárgy  van 
fölhalmozva. 

Daczára  hogy  e telepek  már  a 30-as  évek  elejétől  óta  áknáztalnak,  csak 
az  1878-dik  év  nyarán  történt  először  rendszeres  ásatás,  midőn  ott  a magyar 
történelmi  társulat  hadtörténelmi  bizottsága  eszközölt  kutatásokat.  Ez  alkalommal 
s később  1879-ben,  valamint  ez  év  folytán  is  még  kétszer  ásatta  meg  előadó  az 
ottani  telepeket  s különösen  a «Bala»  vagy  «Lapis»  halmot;  mely  a kutatások 
folytán  tüzpad-féle  telepnek  bizonyult.  Tizennégy,  föld  s hamuból  álló  váltakozó 
rétegből  állott,  mely  hét  láb  magas  keresztmetszetében  számos  durva,  majd 
grafitos  s feltűnő  nagy  és  hegyes  csücskökkel  díszített  cserépedényt,  több  meg 
nem  határozható  rendeltetésű  agyageszközt,  csont  árakat,  tűket,  nyílhegyeket  és 
simítókat  ^szépen  csiszolva  — nehány  kő-  és  szarvasagancs-kalapácstöredéket 
tárt  föl.  Érdekes  volt  ezen  kívül  egy  nagy  edény,  mely  színig  töltve  volt  a 
közönséges  békatekenő  (unió  pictornia)  héjával,  valamint  egy  második  kisebb 
edény,  melyben  apróra  vágott  sás-szerű  növény  maradványai  voltak.  A középső 
rétegek  egyikében  tizenegy  darab  agyagkúp  állott,  mintegy  három  lábnyi  átmérőjű 
tért  körül  fogva  a hamu  között.  Ez  agyagkúpokra  nézve  előadó  azon  véleményben 
van,  hogy  azok  sem  hálósúlyok,  sem  szövőszéknehezékek  nem  lehetnek.  Az  előbbi 
nem,  mert  az  eddigelé  talált  hálósúlyok  rendszerint  kőből  készültek,  gömbölyűek 
s jobbára  egyforma  nagyságúak,  míg  a jelen  kúpok  már  azért  is  kizárják  e ren- 
deltetés lehetőségét,  mert  agyagból  gyártvák,  mint  kísérletek  kétségtelenné  teszik 
a vízben  rövid  idő  alatt  szétmállanak.  A hálósúlyok  eszméjét  Keller  kombinált 
szövőszéke  keltette,  azonban  az  ő általa  bemutatott  súlyok  szintén  gömbölyűek, 
egyformák  s jókora  almánál  alig  nagyobbak;  míg  a nálunk  előforduló  agyag- 
kúpok nagysága  egy  hüvelyktől  egy  lábig  váltakozik. 

Azon  körülményből,  hogy  a jelen  esetben  fölfedett  eféle  kúpok  a tüzelő- 
hely körül  voltak  körbe  állítva,  valamint  hogy  őskori  temetkezéseknél  kiásott 
kagylófüzéreken  hüvelyknyi  nagyságú  eféle  agyagkúpok  láthatólag  amulettként 
szerepelnek,  azt  gyanítja  előadó,  hogy  az  agyagkúpok  vallásos  simbolikus  jelvé- 
nyek valának,  melyek  a jelen  esetben  talán  az  áldozó  helyet  különítették  el  a 
többi  tűzhelytől ; a rajtok  lévő  lyukakban  pedig  a korlát  teljesebbé  tételére  apró 
pálczikák  végei  dugattak. 

Végül  megemlitendőnek  tartja,  hogy  a megásott  telep  legfelső  rétegéből 

már  vaseszközök  kerültek  elő.  A kiásott  csontok  pedig  a Cervus  elaphus,  Sus 
scrofa  és  Silurus  glavisra  vallanak. 

E teleptől  mintegy  ezer  ölnyire  dél  felé  a «Csüllő»  dombon,  csekély  emel- 
kedés a homokos  halomban  fekszik  a megközelítőleg  egy  kát.  holdnyi  kiterje- 
désre becsült  feltűnően  gazdag  őskori  hamvveder-temető.  Az  itt  a föld  színe 
alatt  alig  egy  láb  mélyen  elhelyezett  urnák  mind  csoportosítás,  mind  alak  és 
nagyságra  nézve  a legnagyobb  változatosságot  mutatják.  Előfordult  magánosán 
álló  3 láb  magas  urna,  belsejében  öt  kisebb  edénynyel,  majd  négy  i láb  magas 
kisebb  teriméjü  egy  nagy  tállal  letakarva.  Hajlandó  az  egész  telepet  a bronzkor 
elejére  tenni,  már  csak  a bronzok  csekély  száma  és  kezdetleges  formai  alkatánál 
fogva  is.  A felolvasó  által  kiásott  mintegy  150  urna  közül  átlag  minden  tizedik- 
ben fordult  elő  bronztárgy.  Mindannyian  ékszerek,  egyszerű  karpereczek,  fibulák 
és  gyűrűk,  a melyek  rendszerint  az  edény  fenekén  a hamu  és  égett  csontdarabok 
alatt  feküdtek.  Innen  került  Kapeller  Ferencz  kir.  tanácsos  gyűjteményéből 
a n.  muzeum  gyűjteményébe  azon  szép  karperecz  is,  mely  végem  állatfejekkel 
záródik. 

Végül  a mennyiben  közvetlenül  a muhi  puszta  határát  érintve  vonul  keresz- 
tül a megyén  a « Csörsz  árka»  elnevezés  alatt  ismeretes  őskori  földerődmü  — 
erre  vonatkozólag  is  elmondja  előadó  a maga  nézetét.  Szemben  az  általánosan 
hangoztatott  véleményekkel  nem  tartja  azt  sem  hun-avar,  sem  római  eredetűnek. 
Az  avar  származás  hite  a szent  galleni  szerzetes  krónikája  mesés  előadása  foly- 
tán támadt,  ki  tudvalevőleg  Adalbert  nevű  Nagy  Károly  seregében  szolgált 
obsitos  katona  meséi  után  úgy  írja  le  az  avar  kilenczszeres  gyürüvárat,  mint 
a mely  20 — 40  mértföldnyi  átmérővel  bírván,  kőből,  faczövekekből  s gyeppel 
befuttatott  húsz  láb  magas  és  széles  gyepűvel  van  körülvéve.  Ez  előadást  a 
magyarországi  Csörszárkokra  nézve  nem  tartja  elfogadhatóknak,  mert  első  sorban 
azokban  kő  nincs,  sőt  összes  őskori  erődeinket  a földmű  jellemzi,  s a mi  fő, 
határozottan  állítja  előadó,  kilencz  megyében  tett  megfigyelései  nyomán,  hogy 
a csórsz  és  ördög  árkok  egészben  véve  nem  köralakú  vonalakban  építvék,  hanem 
főirányaik  egymástól  szögalakban  térnek  el,  úgy  hogy  inkább  óriási  küllőjű  csil- 
lagot, semmint  kört  írnak  le.  De  az  avarok  folytonosan  zaklatott  hadhoz  szokott 
nemzeti  jelleme,  mely  folyton  újabb  diadalok  után  hajtja  őket,  valamint  hadvi- 
selési módjuk  — mely  a zárt  lovastömegbeni  csatákat  nyílt  síkon  keresi  — 
mindannyian  ellene  mondanak  egy  így  körülsánczolt  birodalom  eszméjének. 
Nem  oszthatja  a római  eredet  iránt  felállított  elméletet  sem.  A római  mérnök- 
jellemű  nemzet  ritkán  használta  a sánczokat,  a földmüveket;  építési  anyaga  a kő 
volt.  Összekötő  hadászati  manipulatiója  pedig  a contra  castrumok  rendszerében 
és  különösen  a gyors  közlekedés  fentarthatására  jól  rendezett  kőutak  építésében 
állott.  Ha  római  mű,  úgy  okvetlenül  szerves  összefüggésben  kell  állania  a castru- 
mokkal,  holott  az  egy-két  véletlen  érintkezési  ponton  kívül  épenséggel  ki  nem 
mutatható.  Fontos  ok  az  is,  hogy  a lómai  utak  sugár-rendszerben  készültek, 
a melyeket  egy  köralakú  ily  roppant  védmü  lépten-nyomon  megbénított  volna. 
De  nem  is  volt  arra  nekik  szükségök,  hiszen  Tacitus  feljegyzéseiből  tudjuk, 
hogy  a szarmat-jazygokkal  utóbb  szövetségben  éltek,  segítvén  őket  szomszédaik 
a quadok  ellen,  a mely  népek  pedig,  mint  egy  egykorú  római  úti  könyvből  tud- 
juk, a mai  Mátra-  és  Bükk-hegység  aljában  laktak,  hol  egyszersmind  a «Csörsz- 
árkok»  három  ága  vonul  el. 

A tulajdonképeni  hringeket  vagy  gyürüvárakat  előadó  is  avar  eredetüeknek 
tartja,  jól  megkülönböztetni  kívánván  azonban  ezeket  a csörszárkoktól ; a mennyi- 
ben hringek  alatt  kisebb  terjedelmű  elips-alakú  földvárak  értendők,  a melyekre 
akkor  lön  szükség,  midőn  az  avarok  Nagy  Károly  diadalmas  seregétől  nyomat- 
ván, a hegyek  közé  menekültek. 

Mindezek  alapján  magokra  a «Csörsz-árok»-féle  őskori  földmüvekre  nézve 
azon  nézetben  van,  hogy  azokat  a korábbi  őslakók  az  Ázsiából  betörő  bronzkori 
népek  ellen  építettek. 

Végül  ismételten  fölhívja  a társulat  figyelmét  a muhi  puszta  történelmi  s 
régészeti  emlékeinek  méltatására. 

Pulszky  Ferencz  a nemzeti  múzeumnak  újabb  szerzeményeiből  legutóbb 
vásárolt  őskori  réz  szerszámokat  mutat  be ; és  ezekhez  a rézkor  kérdésének 
fejtegetését  fűzi.  Állítását,  mely  szerint  a bronzkort  megelőzte  a rézkor,  azzal 
indokolja,  hogy  az  őskori  emberek  eszközeiket  kezdetben  inkább  termésrézből 

készítették,  mely  itt  nálunk  nagy  mennyiségben  jön  elő,  mint  bronzból,  mely 
már  az  ónnak  és  réznek  vegyülékéből  áll. 

Európában  csakis  Angliában  jő  elé  az  ón,  Ázsiában  pedig  Malaccában  ; tehát 
a bronzkor  idejében  az  európai  népeknek  nagyon  is  élénk  kereskedelmi  össze- 
köttetésben kellett  lenniük  amaz  óntermő  vidékekkel,  hogy  az  eszközeikhez 
szükséges  ónt  megszerezhessék.  Már  Keller  a czölöpépitmények  írója  figyelmez- 
tette a tudósokat,  hogy  Magyarországban  volt  rézkor.  Nálunk  először  Fehr 
kezdette  gyűjteni  a rézeszközöket,  a ki  1851-ben  ment  Zürichbe  és  az  ottani 
múzeumnak  adta  a tárgyakat. 

Azt  az  ellenvetést,  hogy  réz  tárgyakat,  ha  készítettek  is,  csak  ideiglenesen 
készítették  esetleg  olyankor,  mikor  kifogytak  az  ónból,  megczáfolja  azon  körülmény 
hogy  a rézeszközök  alakja  mindig  más  mint  a bronz  tárgyaké,  a bronz  tárgyak 
elegánsabbak,  réz  díszítményeket  pedig  eddig  még  nem  találtak  az  eszközökön. 
Múzeumunkban  eddig  összesen  196  réz  tárgy  van,  van  egy  Havas  Sándor  úrnál, 
egy  nagy  csákány  Tarcsaynál,  néhány  darab  Eggernél,  15—20  darab  pedig  a 
Bruckenthal-muzeumban,  összesen  körülbelül  300  réz  tárgy  ismeretes.  A zürichi 
múzeumban  is  van  vagy  50  réz  tárgy.  Réz  kard  csak  kettő  ismeretes,  melynek 
egyike  a rapirhoz  hasoló  és  a n.  múzeumban  van,  a másik  pedig  az  erdélyi 
Bruckenthal-muzeumban,  a mely  Gyulafehérvárott  találtatott. 

Nagy  rézkori  leletekre  eddig  nem  akadtak.  A marosvásárhelyi  pap  állítása 
szerint  1 872-ben  egy  paraszt  több  mázsa  réz  tárgyat  hozott  volna  Gyulafehérvárra, 
a melyek  beolvasztattak,  ez  azonban  bizonytalan.  Másik  nagyobb  lelet  a Lippik 
melletti  (Horvátországban),  melyből  4.  réz  balta  a n.  múzeumba  került. 

A tárgyak  kevés  száma  még  nem  elegendő  arra,  hogy  ezekből  a rézkort 
meg  lehessen  állapítani,  de  a leletek  nagyobb  száma  és  más  körülmények  idővel 
lehetővé  teszik  a rézkor  voltának  tudományos  bebizonyítását.  így  érik  lassan  a 
rézkor  kérdése. 

A titkár  az  előtte  szóló  két  előadó  értekezésére  néhány  észrevételt  tesz. 
Nevezetesen  a Wagner  János  által  fölemlített  « vallási  vagy  symbolikus»  rendeltetéssel 
bíró  agyagkúpokra  nézve  nem  vonja  ugyan  kétségbe,  hogy  rendeltetésük  az  lehetett, 
de  egyelőre  kellő  bizonyítás  hiányában  ezen  feltevést  nem  is  fogadhatja  el. 
Ellenben  hazai  és  külföldi  leletekből  e kúpoknak  többféle  rendeltetését  épúgy 
megállapítva  látja.  Egyik,  és  erről  az  ó-budai  mint  a szeged-öthalmi  ásatások 
alkalmával  meg  lehetett  győződni,  hogy  tűzhely  körül  állítva,  e kúpok  tüzpad 
helyét  pótolták  ; más  rendeltetésök  az  volt,  hogy  a szövő  székeken  lecsüngő 
szálakra  akasztva  nehezékül  szolgáljanak.  így  tekintették  azokat  Keller  és  más 
sweizi  tudósok,  kik  nagy  számmal  lelték  azokat  a czölöp-épitményekben.  Némi 
megjegyzéssel  megtoldja  azután  a társulati  elnök  előadását,  felemlíti  ugyanis, 
hogy  1876  óta  a külföldi  múzeumok  őrei  is  figyelmesek  lettek  a gyűjteményekben 
őrzött  őskori  réz  tárgyakra  és  ott  is  ugyanily  alakú  réz  vésőket,  különösen  lapos 
réz  vésőket  lehetett  találni. 

Áttérvén  saját  jelentésére,  f.  é.  november  elején  és  deczember  hóban  tett 
régészeti  kirándulásairól  szóllott.  A muzeum  érdekében  novemberben  Nyitra  és 
Bars  megyékben  járt.  Nyitrán  egy  napot  szentelt  a székesegyház  kincstárának, 
melyben  Jeszenszky  Alajos  úrral  együtt  nehány  kiváló  fontosságú  műemléket 
beható  vizsgálat  alí  vett.  A nyitrai  kincstár  egyes  tárgyai  Steindl  tanár  és 
tanítványai  által  még  a múlt  esztendőben  lerajzoltattak  és  a novemberi  ülésen 
P.  Szatmáry  Károly  Jeszenszky  úr  szívességéből  néhány  fényképet  be  is  mutatott. 

Előadó  ezúttal  csak  egy  műtárgyat  említ  és  annak  a hazai  iparművészet 
története  szempontjából  fontos  voltára  figyelmeztet : a Bornemissza  féle  kelyhet. 
Előadó  fontosnak  tartaná  a nyitrai  kincstár  közzétételét,  és  igen  óhajtandónak 
vélné,  hogy  a magyar  egyházi  kincsek  az  egyes  megyés  püspökök  által  olyforma 
publikátiókban  tétetnének  közzé,  minő  az  esztergomi  kincstár  nagyfényü  publicatiója. 
Bars  megyei  Ivis-Tapolcsányba  tett  kirándulása  alkalmával  megtekintette  a Tapol- 
csányi  János  síremlékét  az  ottani  templomban.  A vitéz  1598-ban  halt  meg  és 
síremléke  különösen  mint  costumekép  érdekes,  rajta  van  még  a sodronyos  ing, 
fölötte  mérsékelt  terjedelmű  hasas  pánczél,  czombja  közepéig  érő  kabát,  a sodrony- 
ing alatt  szűk  nadrág,  magassarkú  csizma,  rajta  nagytaréjú  hosszúszárú  sarkantyú, 
görbe  kard,  jobbjában  gombos  commando-bot,  fején  csúcsbafutó  sisak,  elöl  tollas 
taréjjal  és  orrvéddel.  Előadó  megnézte  gr.  Keglevics  István  kalauzolása  mellett 
a műgyüjteményeket,  melyeket  az  ős  Rákóczy-vár  magában  rejt,  s itt  kiemel  egy 

érdekes  kultur-képet  a kápolnában,  Rákóczy  Pál  felesége  képét  1663-ból,  a kor 
szokása  szerint  teljes  díszben  halottas  ágyán  elterülve.  Hozzá  teszi,  hogy  hálás 
munkát  végezne,  a ki  főurainknál  még  nagy  számmal  meglevő  ilyen  XVI.  és 
XVII.  századbeli  costume-képek  tanulmányozására  adná  magát;  csak  ezekből 
lesz  megírható  a magyar  costume  valóságos  története. 

Második  kirándulása  az  előadót  más  vidékre/  s más  emlékek  körébe  vitte. 
Speciális  föladatai  voltak  a régi  Brigetio,  a mai  O-Szőny  területén,  meg  kellett 
szemlélnie  az  ó-szőnyi  castrumban  folyó  ásatásokat,  másolnia  nehány  újonnan 
lelt  föliratos  emléket,  és  a szerte-széjjel  heverő  régi  emlékek  biztosításáról  gon- 
doskodni. 

A füzitői  pusztának  — melyen  a castrum  a Dunáig  vonul  — jelenlegi 
tulajdonosa  Feige  Tódor,  a mintegy  33  holdnyi  területből  a törmelék  köveket 
szedetvén  ki,  ásatás  közben  feliratos  és  domborműves  emlékek  és  egyéb  kisebb 
emlékek  jöttek  elő  s gyakran  egy -egy  épületnek  az  alapfalai  mutatkoztak.  Ezentúl 
mindenkor,  a mikor  érdekesebb  épületre  bukkan  az  ásató,  a n.  múzeumot  értesíti 
róla,  valamint  biztosítva  lesznek  számára  az  összes  ott  lelt  régiségek.  Előadó 
Zsigmondy  Gusztáv  és  Feige  Tódor  úr  társaságában  átrándult  azután  a légiói 
várral  szemközt  a Duna  túlsó  partján  fekvő  Leányvárra,  megtekintette  a körül- 
belül hat  holdnyi  területű  vár  mintegy  két  méternyi  szélességű  több  helyütt  még 
fönálló  hatalmas  őrfalát.  Ez  épület  kétség  kívül  olyan  rendeltetéssel  bírt  mint  az 
O-Budával  szemközt  a Rákos  patak  befolyásánál  elhelyezett  angyalföldi  váracs, 
csakhogy  annál  még  fontosabb  volt,  mert  Brigetio  a középdunai  hajóhad  kikötője 
volt.  Előadó  két  legújabban  lelt  föliratos  emléket  említ,  egyik  egy  sírládán  van, 
melyet  alig  egypár  napja  Vázsonkeöy  Imre  földbirtokos  felső  pannóniai  birtok- 
részén találtak.  Ez  Marcus  Aurelius  Emeritus  sírhelye  volt,  a ki  mint  centurio 
szolgált  a brigetiói  hadcsapatnál,  a légió  prima  adiutrixnál.  A másik  augustális 
pap  áldozati  oltára,  annak  megjelölésével,  hogy  ő Brigetiumban  a municipiumban 
vitte  hivatalát.  Ó-Szőnyön  nagy  számú  római  emlékek  hevervén  széjjel,  eddig 
már  sok  kár  történt;  több  emléket  Bécsbe  szállítottak,  biztosítani  kellett  tehát 
ezen  emlékeket  a muzeum  számára.  A füzitői  puszta  tulajdonosa  a legnagyobb 
készséggel  oda  ígérte  a saját  birtokában  levőket,  sőt  magára  vállalta  az  összes 
ó-szőnyi  emlékek  hajóhoz  való  szállítását  is. 

A harmadik  kirándulás  az  almási  ős  temetőket  illeti.  Weninger  Mátyás 
társulatunk  buzgó  tagja  kétféle  temetőre  akadt  ottan,  az  egyik  urna-temető 
égetett  csontmaradványokkal  és  bronz  tárgyakkal,  melyek  az  ercsii  leletre  és 
urnákkal,  melyek  a hatvani  és  pilini  temetőkben  lelt  urnákra  emlékeztetnek ; 
egy  másik  temető,  hol  guggoló  helyzetben  találtattak  a csontvázak,  miként  Lete- 
nyén,  Geszteréden,  Keszthelyen,  Szeged-öthalmon,  Anárcson.  Egy  apró  tekercses 
fülbevaló,  minők  az  említett  helyekről  is  előkerültek,  mutatja,  hogy  népvándorlás- 
kori temetővel  van  dolgunk. 

Tavaszszal,  mikor  a temetőket  nem  fogja  víz  borítani,  ha  a társulat  pénz- 
ereje engedi,  előadó  kérni  fogja,  hogy  a társulat  az  aránylag  nem  nagy  költségeket 
a temetők  földerítésére  megajánlja.  A társulat  végül  előadó  indítványára  főt. 
Jeszenszky  Alajos  urnák  Nyitrán,  Feige  Tódor  urnák  Füzitőn  s Weninger 
Mátyás  urnák  Duna-Almáson  buzgalmukért,  melylyel  ügyünket  felkarolják,  elismeré- 
sét fejezi  ki.  Következvén  a szokásos  havi  jelentés,,  titkár  jelenti,  hogy  Keleti 
Károly  minist,  tanácsos  szives  volt  elkészíteni  a memorandumot  az  anthropologiai 
statisztika  dolgában  és  az  a m.  k.  vallás  és  közoktatásügyi  minisztériumnak  már 
benyujtatott,  jelenti  továbbá,  hogy  Lipp  Vilmos  társ.  tag  társulatunk  költségén 
rendezett  keszthelyi  ásatásait  újabban  kedvező  siker  koronázta. 

A választmány  azután  elhatározta,  hogy  Roskoványi  Ágoston  nyitrai  megyés 
püspöknek  a társulat  iránt  tanúsított  jóindulatát  meghálálandó,  társulatunk  folyó- 
iratának eddigi  két  évfolyamát  meg  fogja  küldeni. 

A társulati  ülések  napja  jövő  esztendőre  ismét  minden  hónap  utolsó  keddje 
lesz.  Számvizsgáló  bizottsági  tagokúi  ismét  azokat  kéri  föl  a választmány,  kik  a 
múlt  évben  teljesítették  e tisztséget,  nevezetesen  br.  Nyáry  Jenő  elnöklete  alatt 
Kőrösy  József  és  dr.  Thallóczy  Lajos  társ.  tagokat.  A választmány  azután 
dr.  Tergina  Gyulának  a segédtitkári  czímet  adja,  megválasztja  az  újonnan  beje- 
lentett tagokat,  és  meghallgatja  a pénztári  kimutatást.  A megválasztott  tagok 
névlajstromát  és  a pénztári  kimutatást  a füzet  hátlapján  adjuk. 

Zárt  ülésében  a választmány  a társulati  szolgaszemélyzet  számára  megálla- 

pítja  az  újévi  jutalmakat,  mire  a társulati  választmány  ez  évi  hivatalos  ülései 
véget  érnek. 

Az  orsz.  régészeti  és  embertani  társulat  f.  évi  január  hó  25-én  d.  u.  5 óra- 
kor tartotta  ez  évben  nyilvános  közgyűlését  a m.  tudományos  akadémia 
termében,  nagyszámú  hallgató  közönség  jelenlétében,  Pulszky  Ferencz  elnök- 
lete alatt. 

Elnök  a gyűlést  gyászhírrel  nyitotta  meg,  gr.  Erdödy  Sándor,  társulatunk 
kezdettől  fogva  buzgó  tiszteletbeli  elnökéről  és  nagy  pártfogójáról  emlékezett 
meg,  a ki  néhány  nap  előtt  sírba  szállt.  Gr.  Erdödy  Sándor,  társulatunk  ülé- 
seinek is  rendes  látogatója  volt,  és  még  nem  rég,  deczemberi  ülésünkön  is  itt 
láttuk  magunk  közt  a tiszteletreméltó  ősz  férfiút.  A társulat,  a mely  az  elhunyt- 
ban oly  buzgó  tagot  vesztett,  szomorúan  vette  tudomásul  a gyászhírt. 

Ezután  Pulszky  Ferencz,  a Tisza  Lajos  kormánybiztos  szívességéből  felkül- 
dött igen  érdekes  szeged-öthalmi,  szilléri  és  sövényházi  legújabb  leleteket  mu- 
tatta be  és  ismertette  azokat ; ezek  közt  igen  érdekesek  a népvándorláskorbeli 
ékítményes  késnyelek,  csatok,  szíj  végek,  bronz  és  ezüst  karpereczek,  hengerded 
idomú  agyagedények,  melyeknek  oldalfala  helylyel-közzel  át  van  lyukasztva  ; 
rendeltetésük  kétséges,  talán  érczolvasztásra  használták,  és  a szilléri  dombról 
egy  teljes  rézlelet,  csákány  és  vésők.  Fejtegeti  ezután  a tudósok  véleményét  e 
leletek  egyes  tárgyairól.  A francziák  az  e korbeli  leleteket  merovingieknek,  az 
angolok  angolszászoknak,  a németek  franko-alemanniaknak  nevezték,  pedig  a 
közös  jelleg  az  e nemű  leletek  tárgyain  felismerhető.  Magyarországban  ezek  a 
tárgyak  eddigelé  jobbára  mint  kincsek  és  nem  mint  sírleletek  találtattak,  Szege- 
den azonban  sírokban  fordúltak  elő,  más  tárgyakkal  együtt. 

Elnök  határozottan  avarkorbelieknek  tartja,  mélyeket  az  avarok  különösen 
nyugati  Európában  összeraboltak,  s azután  itt  talán  szolgáik  által  utánoztattak. 
Koruk  a nyugatrómai  birodalom  bukásától  (476.  Kr.  u.)  a független  nemzetek 
föllépteig  terjed.  A leletek  tárgyai  közül  a legtöbb  bronzból  van  készítve,  de 
van  közöttük  néhány  ezüstből  is.  Elnök  azután  a Szeged  vidékén  talált  régisé- 
gek alapján,  melyek  a kő-,  bronz-  és  vaskorszakból  származnak,  érdekes  képet 
ad  a szegedi  őskori  népek  állapotáról,  kik  ép  oly  szívós  kitartással  ragaszkod- 
tak egyszer  megválasztott  lakóhelyeikhez,  mint  a mostani  szegedi  polgár,  a kit 
a Tisza  dühe  sem  tudott  kimozdítani  azon  helyből,  melyhez  áldott  termékeny- 
sége miatt  vonzódik.  * 

Elnök  előadására  Pulszky  Károly  refiectált,  különösen  kiemelvén  az  avar- 
kori leletek  fontosságát,  főleg  az  ornamentika  tekintetéből,  azon  véleményének 
adva  kifejezést,  hogy  míg  az  avarkori  leletek  tárgyának  művészete  egyrészt 
a sassanidák  korának,  másrészt  az  Európa  éjszaki  vidékein  lelt  tárgyak  művésze- 
tével függ  össze  némileg,  addig  egyes  leletek  a bizanti  styl  nyomait  mutatják 
és  talán  előképei  a román  művészetben  sokszor  előforduló  és  oly  buján  felsar- 
jadzott  ornamentikái  alakoknak.  Kutatni  kellene  tehát  az  összekötő  kapcsot  ezen 
avarkorbeli  művészet  és  az  előtte  meg  az  utánna  való  művészet  és  díszítési 
mód  között. 

Utána  dr.  Thallóczy  Lajos  Ujlaky  Miklósnak  (Bosnia  királya)  és  Ujlaky 
Lörincznek  az  i 1 löki  (Újlaki)  várban  levő  síremlékeit  ismertette.  Minthogy  a 
fényképek  e két  sírról  nem  készültek  el,  ezeknek  csak  a Török  János  által  köz- 
zétett rajzai  bemutatására  szorítkozik,  röviden  adja  a sírok  leírását,  Bosniának 
ez  időben  (1463 — 1474)  használt  czímerével. 

Br.  Radvdnszky  Béla  a XVI.  és  XVII.  századból  fenmaradt  magyarhoni 
bőrkárpitokról  szóllott  és  részletesen  leírta  mindazokat,  melyekről  az  általa  átku- 
tatott családi  leltárakban  említést  talált  és  bemutatott  egy  igen  díszes  bőrkár- 
pitot gr.  Andrássy  Manó  gazdag  gyűjteményéből,  meg  más  kisebbeket  a saját 
gyűjteményéből,  melyeket  az  iparmuzeumnak  ajándékozott.  Értekező  azután 
áttért  annak  a fejtegetésére,  hogy  mily  könnyen  lehetne  e mai  napság  már 
egészen  kihalt  díszbútorzatot  újból  használatba  hozni. 

P.  Szathmdry  Károly,  Kemény  János  erdélyi  fejedelem  dúsgazdag  kincs- 
táráról értekezett,  és  az  ily  gyűjtemények  leírásának  fontosságát  emelte  ki,  külö- 
nösen mütörténeti  szempontból. 

Előadta  miként  jött  létre  (rendesen  erőszak,  házasság  vagy  vétel  utján), 

* Értekező  e fontos  leletekről  folyóiratunk  hasábjain  részletes  értekezést  közöl. 

mit  tartalmazott  és  mi  lett  sorsa  e gazdag  kincstárnak,  és  mi  van  még  meg  ez 
idő  szerint  belőle.  F.  kincstárban  volt  180  drb  női  ékszer,  gyémántokkal,  rubi- 
nokkal, smaragdokkal  és  keleti  gyöngyökkel  gazdagon  kirakva,  díszfegyver  mint- 
egy ioo  drb,  lószerszám  60 — 70  drb,  férfi  díszruha  32,  5 aranyos  vért,  női  dísz- 
ruha 36 — 40.  drb,  szőnyegek  stb.  Mindezekből  csak  két  kard  (egy  jobboldali), 
egy  nyereg,  egy  fékemelő  és  egy  óra  (a  n.  muzeum  birtokában [?])  van  meg. 
A töbtű  úgy  kallódott  szét  a mint  jött,  erőszak,  házasság  és  eladás  utján. 

Erdy  Kálmán  felhívja  a társulat  figyelmét  a biharmegyei  sárréti  és  érmel- 
léki  őshalmokra,  melyeket  eddig  még  nem  kutattak  át,  pedig  az  itt  megejtendő 
régészeti  ásatások  szép  sikerrel  járnának.  Lóczy  Lajos  a hasonfekvésíi  chinai 
sírokra  figyelmeztet. 

Az  értekezők  sorát  dr.  Lenhossék  József  zárta,  be,  a ki  egy  ős  makrokephal 
koponyát  mutatott  be,  melyet  Feige  Tivadar  úr  Ó-Szőny  mellett,  az  úgyneve- 
zett Fannonia-téren  talált.  E koponyának  feltűnő  jelenségei,  hogy  nem  boltoza- 
tos, hanem  magasan  emelkedik,  homloka  és  nyakszirte  össze  van  nyomva  és 
rajta  egy  két  újnyi  benyomás  látszik.  Az  ily  makrokephal  koponya  csak  mester- 
séges eltorzítás  által  állítható  elő,  a minő  eltorzításokról  már  Hippokrates  (350 
Kr.  e.)  is  emlékezik  fenmaradt  irataiban,  minőket  ő a sarmát  néptörzseknél 
látott.  Amerika  öslakói  nagyban  űzték  ezt  az  eltorzítást,  úgy  hogy  az  most 
háromféle  alakban  tűnik  elénk,  fejedelmi,  aristokratiai  és  népi  módban.  A be- 
mutatott koponya  aristokratiai  jellegű. 

Az  értekező  erre  előadja  a módot,  hogy  mikép  bántak  a gyermekkel  1 2 
éves  koráig,  hogy  ily  alakú  koponyával  bírjon.  Ez  az  ó-szőnyi  és  a nemrég 
Székelyudvarhelven  talált  makrokephal  koponya,  a mely  Bécsbe  került,  a legna- 
gyobb ritkaságok  közé  tartozik,  minthogy  egész  Európában  mindössze  is  csak 
9 ilyen  koponyát  találtak  és  e számból  is  hazánkra  3 esik  ; az  említett  kettő  és 
egy  harmadik,  melyet  Csongrád  megyében  találtak  és  a melyet  az  értekező 
szintén  bemutatott. 

Végül  a titkár  4 új  tagot  jelent  be,  kiket  a társulat  egyhangúlag  megvá- 
laszt.'" Az  idő  már  nagyon  későre  járván,  kivonatilag  előterjeszti  évi  jelentését,* ** 
előterjeszti  a számvizsgáló  bizottság  jelentését,  melyet  a közgyűlés  elfogad,  meg- 
adván a társulat  pénztárnokának  a szokásos  fölmentést.  Ezzel  az  ülés  véget  ér. 

Az  országos  régészeti  és  embertani  társulat  február  hó  22-én  tartotta  ez  évben 
második  nyilvános  ülését  az  akadémia  termében  nagyszámú  közönség  jelenlété- 
ben Pulszky  Ferencz  elnöklete  alatt. 

Az  első  előadó  Hermán  Ottó  volt,  a ki  «a  rovaralakú  ékszerekről  az 
antik  korban#  czím  alatt  értekezett.***  Előadásának  bevezetésében  kiemelte,  hogy 
minél  jobban  fogja  fel  az  összes  tudomány  a maga  feladatait,  annál  inkább 
kitűnik,  hogy  az  egyes  ismeretkörök,  nem  heterogén  elemek,  hanem  inkább  a 
munkafelosztás  elvén  alapulnak  és  sokféleképen  érintkeznek.  Ilyen  szempontból 
véve,  az  állattan  sokszorosan  érintkezik  az  archseologiával  is. 

A modern  állattan  rendszerének  megalapítója,  Linné,  arra  fektette  a 
fősúlyt,  hogy  találjon  egy  elnevezési  módot,  hogy  a milliónyi  állatok  fajait  ezál- 
tal is  megkülönböztethesse.  Ennek  a rendszernek  alapja  az,  a mi  a mi  társadal- 
munké. Vannak  családi  nevek,  melyek  a család  valamennyi  tagjára  tartoznak 
s állandók,  vannak  ismét  külön  nevek,  a melyek  a család  egyes  tagjainak  a 
megjelölésére  szolgálnak. 

Ezután  következett  a nevek  praecisirozása.  Erre  nézve  Linné  első  sorban 
a régi  classikusokban  foglalt  állatnevekhez  folyamodott,  de  tekintettel  volt  arra 
is,  hogy  a neveket  a régiek  miféle  állatokra  használták. 

Az  előadó  is  tett  etymologiai  kutatásokat,  különösen  a sáskák  elnevezése 
körül.  Különösen  megragadta  figyelmét  egy  név:  tettix.  Ez  az  antik  korban 
egy  állatnak  és  egy  görög  ékszernek  volt  a neve.  A német  magyarázóknál  ez 
cikada  vagy  Grille  név  alatt  fordul  elő.  Ebből  a megkülönböztetésből  nem  tud- 
hatta meg,  mit  tartottak  a régi  görögök  és  rómaiak  cikádának. 

A n.  muzeum  érem-  és  régiségosztályának  gyűjteményeiben  tett  kutatásai 


* Lásd  a megválasztott  új  tagok  névlajstromát  a füzet  borítékán. 

**  Lásd  más  helyütt  egész  terjedelmében  az  évi  jelentést. 

***  Az  értekezés  jelenleg  a következő  czímet  viseli:  «Az  antik  Tettix  és  rovartársai.  Adalék  a 
rovaralaku  antik  ékszerek  stb.  ismeretéhez ». 

közben  végre  sikerült  megtudnia,  mi  a tettix  és  mi  a cikada.  Az  archeológiái 
gyűjteményben  ugyanis  vannak  rovaralakú  ékszerek,  a melyeknek  a typusa  más, 
mint  a cikáda  nem  lehet.  Tovább  menve  kutatásaiban,  a berlini  muzeum  egyik 
gemmájának  gipsz  lenyomatán  talált  egyet,  a melyen  a cikáda  alakja  ritka  pon- 
tossággal látható. 

Mert  a régi  görögök  és  a rómaiak  a tücsköt  absolute  nem  ismerték. 
A tettix  alatt  határozottan  a cikádát,  az  acridion  alatt  pedig  a sáskát  értették. 
Hogy  milyenek  voltak  a görögök  acridionjai  és  a rómaiak  locustái,  erre  nézve 
felvilágosítást  ád  Aristoteles,  az  idősebb  Plinius  és  Aelianus.  A modern  állattani 
rendszer  Grvllidáinál  és  Locustiáinál  ugyanis  a szárnyakon  van  a dobhártyás 
hangszer,  a másik  csoportnál  az  Acrididáknál  a szárnyakon  nincsenek  dobhár- 
tyák, hanem  az  ugró  lábakon  van  egy  lemez,  amely  gyöngyszemen  van  reszelve, 
A cikáda  hangszere  pedig  a hasfélen  létező  két  lemez  alatt  van. 

Nézzük  most  a stilizálást.  Mi  az  a mi  a régieket  arra  vitte,  hogy 
ékszereiket  a cikádák  formája  után  készítették  ? Főleg  az  a körülmény,  hogy 
a cikáda  tekintélyes  rovar,  hangjával  magára  vonta  a figyelmet,  s hogy 
felső  teste  díszes  stilizálásra  alkalmas,  így  ez  állatnak  a formája  kiválóan  alkal- 
mas volt  ilyen  alakú  ékszerek  készítésére ; hogy  itt  tücsökről  szó  sem  lehet, 
ezt  az  bizonyítja,  hogy  a mondott  ékszereken  s egyéb  ide  tartozó  alakokon  a 
tücsök  habitusának  elemeit  föl  nem  találhatjuk.  A tücsök  alakjánál  az  ugró 
czombok  vaskosak,  a szárnyak  egymást  födve,  nem  mutatnak  symmetriát,  a fej 
vaskos,  a hosszú  csápok,  a lábak  fegyverzete  föltűnök,  s az  egész  alak  typusa 
olyan,  hogy  legprimitívebb  reproductió  sem  ejtheti  el  egészen.  Az  ékszereken  és 
gemmákon  nem  akadt  oly  alakra,  mely  tücsöknek  bevehető  volna.  Sokszor  azon- 
ban azt  látjuk  hogy  az  ilyen  cikáda  alakú  ékszereknél  a szárnyak  — a természetes 
szárnyalkotásból  eltérőleg  kifelé  kanyarodnak.  Ez  abban  leli  magyarázatát,  hogy 
a szárnyak  alakjának  természetes  formálása  még  a rajzolásban  is  egyike  a leg- 
nehezebb dolgoknak. 

Értekezése  további  folyamában  rovartani  tanulmányaival  bebizonyította,  és 
nagyított  rajzokban  ki  is  tüntette,  hogy  ezek  az  antik  ékszerek  a cikáda  és  a 
sáska  formája  után  készültek.  Szólt  azután  a sáskák  hangszereiről  és  énekéről, 
melyet  ókori  költők,  nevezetesen  Anakreon,  oly  nagyon  dicsérnek,  sőt  egy  nagy 
sáska-készülékkel  ezeket  a hangokat  utánozta  is.  Az  előadás  mindenesetre  érde- 
kes összekapcsolása  volt  a rovartannak  a régészettel,  a melyben  Hermán 
szépen  kimutatta  azt  a határt,  a melyen  az  állattan  az  archeológiával  érintkezik. 

Erre  gróf  Sztáray  Antal  mutatta  be  lucskai  leleteit.  Ung  megye  nyugati 
részén,  Vihorlat  hegység  tövében  egy  tág  medencze  terül  el,  melynek  helyén 
valaha  nagy  tó  lehetett,  mert  ez  még  ma  is  vizes  nedves  hely.  Ezen  területet 
dél  felöl  egy  domb  határolja,  ehez  közel  fekszik  Lucska.  Ennek  határában,  a 
Blattára  eső  részen  találtattak  ezen  tárgyak,  melyeket  a gróf  szíves  volt  bemu- 
tatni, körülbelül  két  kilométernyi  távolságban  egy  tó  partján.  E helyen  egyes 
cserépedény-darabok  már  előbb  is  előjöttek,  de  csak  a hetvenes  években 
találtak  egy  ép  urnát,  azután  több  évig  ismét  semmit  sem  leltek.  1880  tavaszán 
újból  találtak  egv  urnát  és  egypár  cserépedényt.  A gróf  ekkor  hozzálátott  az 
ásatásokhoz,  egy  dombcsoportnál.  Ezen  dombcsoportban  minden  egyes  domb 
két  három  méter  távolságnyira  volt  egymástól  és  mindegyikében  4 — 6 — 8 edényt 
találtak,  ezek  közöl  egy  nagy  urna  és  a többi  kisebb  edény  volt.  Azon  felül 
mindegyik  domb  mellett  voltak  egy  magas,  helylyel  közzel  átlyukaszott  állványon 
felül  tálban  végződő  edények.  Ezek  az  edények  körülbelül  30  cmnyi  mélységben 
voltak  a földben,  egy  méternyi  mélységben  már  nem  fordult  elő  edény  sehol. 
Az  edények  alatt  voltak  obsidián  és  kova  fegyverek,  kőbalták.  Négy  nagyobb 
urnában  hamut  és  csontokat  is  leltek,  három  domb  felbontásánál  pedig  a csup- 
rok kiszedésekor  emberi  és  gyermekfogakat  találták.  Nevezetes  az  is,  hogy 
az  egyik  ilyen  dombban  találtak  egy  réz  fegyvert  is,  a mely  az  egyetlen 
réz  szerszám  volt  az  egész  leletben ; némely  edényekben  azonban  réz- 
olvasztás nyomai  voltak  láthatók.  Három  helyen  pedig  körbe  halmozott 
graphitköveket  találtak.  Előfordult  ezen  felül  több  darab  őrlőkő,  agyagorsó- 
gomb,  nehezékek  és  egy  mécses ; terület  el  volt  lepve  cseréptöredékek  által, 
melyeket  kosár  számra  lehetett  szedni.  A leletben  állatcsontok  is  jöttek  elő, 
ezek  közt  egy  medvének  az  állkapczája  s a mi  szintén  figyelemre  méltó,  ez  az, 

hogy  a leletekben  előforduló  kőzetek  olyanok,  milyenek  a vidéken  nincsenek,  és 
így  azokat  más  helyről  kellett  hozni. 

Erre  az  elnök  a társulat  nevében  köszönetét  mond  gróf  Sztáray  Antalnak 
szívességéért,  hogy  a társulattal  az  igen  érdekes  lucskai  leleteket  megismertette, 
és  fölemlítette,  hogy  a múlt  gyűlésen  bemutatott  szegedi  edények  alakja  egészen 
egyező  a lucskaiakkal,  csak  hogy  ezeknél  a magos  és  átlyukgatott  nyakon  vég- 
ződő tál  hiányzott,  mig  a lucskai  leletből  ilyen  több  példányt  épen  bírunk. 

Óvári  IApót  a nápolyi  Anjou-kori  magyar  emlékeket  ismertette.  Először  is 
az  egyes  palotákban  és  templomokban  levő  falfestményekről  szól  s azok  egyes 
alakjait  magyarázza.  Különösen  kiemel  egy  festményt  a mely  Máriának  Y.  István 
király  leányának,  királyi  udvarát  ábrázolja,  a mely  általa  emelt  templom  falait 
dísziti.  A templom  fenmaradt  része  most  iskolahelyiségül,  az  oratórium  pedig 
esküdtszéki  helyül  szolgál.  A falfestmények  Mária  királyné  életének  főbb  mozza- 
natait állítják  elénk.  Sz.  Erzsébet  életéből  is  van  5 ilyen  képcsoportozat,  melyek 
még  meglehetős  jó  karban  vannak. 

Az  öt  csoportozat  a következő  : 

1.  12 11  a thüringiai  gróf  bevonulásit  tartja. 

2.  Thüringiai  Lajos  és  Erzsébet  egybekelése,  körülök  vannak  egybegyülve 
Thiiringia  nagyjai,  egy  barát  adja  rájok  az  áldást,  s mellettök  van  az  özvegy 
thüringiai  grófné,  a háttérben  pedig  az  udvari  nép  látható. 

3.  Erzsébetet  egy  zárdában  találjuk  szegényes  öltözetben,  a mint  egy 
apácza  lábai  elé  borul. 

4.  Erzsébet  egyik  főerényét : jótékonyságát  ábrázolja. 

5.  Végre  halálát  tünteti  elő. 

A másik  igen  nevezetes  emlék  : Mária  királyné  síremléke,  a mely  az  általa 
alapított  régi  templomban  volt  felállítva  1727-ben  pedig  az  új  templom  egy 
mellékkápolnájába  helyeztetett  el.  Galváno  és  Chiro  szobrászok  müve. 

Ismerteti  ezután  Endrének  I.  Lajos  királyunk  fivérének  síremlékét,  melyet 
Capeche  nápolyi  kanonok  állíttatott  neki,  és  az  1508-ban  elhalt  Beatrixnak,  Mátyás 
király  özvegyének  síremlékét. 

Elnök  ezután  Lipp  Vilmosnak  legújabb  keszthelyi  leleteit  mutatta  be, 
melyeket  a társulat  költségén  ásatott  föl.  A leletnek  tárgyai  : fülbevalók,  karpe- 
reczek,  szíjvégek,  csatok  és  vas  tárgyak.  Ezen  tárgyak  főleg  azért  érdekesek, 
mert  azon  időkor  emlékei,  mely  Kr.  u.  476-tól  Nagy  Károlyig  tart.  Ezekkez 
hasonló  tárgyakat  leltek  Francia  és  Németországban  is,  melyekre  először  Delinas 
éb  Lindenschmit  fordítottak  figyelmet,  és  az  utóbbi  azokban  találja  föl  az  igazi 
német  művészetet. 

A keszthelyi  leletek  azért  is  nevezetesek,  mert  azt  bizonyítják,  hogy  azok 
stylje  nem  kizárólag  germán  népeké,  hanem  el  volt  terjedve  egész  Európában. 

Delinas  ezeket  a sassanidáknak  tulajdonítja,  az  bizonyos,  hogy  nem 
függnek  össze  a római  művészet  tárgyaival.  Nagy  Károly  kora  után  Német- 
országban megszűnik  ez  a jellemző  styl,  nálunk  azonban  még  tovább  is  tart, 
mert  az  avarok,  bár  Nagy  Károly  által  legyőzettek,  teljesen  nem  semmisültek 
meg,  hanem  egész  a magyarok  bejöveteléig  fentartották  magokat,  és  velők  együtt 
fenmaradt  ez  a díszítési  mód  is.  Sőt  e styl  még  a mag)7arok  bejövetele  után  sem 
szűnt  meg  teljesen,  mint  ezt  azon  tárgyakon  lehet  látni,  melyeket  br.  Nyáry 
Jenő  Pilinben  ásatott  ki,  sőt  még  a gerendási  sírok  is  torqueseikkel  csatla- 
koznak ezen  idők  tárgyain  látható  díszítéshez. 

A titkár  azután  egy  érdekes  őskori  tálat  mutat  be,  melyet  Péczelen  leltek 
ifjú  Fáy  Béla  földbirtokos  kertjében  a Rákos  patak  mellett,  s a melyet  Tankó 
János  tanár  úr  küldött  be  a múzeumnak  megtekintés  végett.  A tál  egy  közép 
oldalfal  által  két  részre  van  osztva,  minőhöz  hasonlót  eddig  még  nem  is- 
merünk 

Az  elnök  azután  a rnuzeum  legújabb  szerzeményét  egy  kis  alabastrom 
szobrot  mutatott  be,  melyet  Nagyszebenben  egy  régi  bástyafalnak  lerombolása 
alkalmával  találtak.  A szobor  a XVI.  század  végéről  vagy  a XVII.  század  elejé- 
ről való,  és  egy  az  akkori  erdélyi  divat  szerint  öltözött  szász  polgárt  ábrázol, 
török  szokás  szerint  félig  leborotvált  fejjel,  bajuszszal,  szakállal,  csizmáig  érő 
dolmánynyal  és  hosszú  szárú  csizmával.  Végül  a titkár  három  új  tagot  jelent 
be,  kiket  társulat  egyhangúlag  megválasztott.  Ezzel  az  ülés  7 óra  után  véget  ért. 

AZ  ORSZ.  RÉG.  ÉS  EMBERTANI  TÁRSULAT  TITKÁRÁNAK  JELENTÉSE  1880-IKI  ÉVRŐL. 

Tisztelt  Társulat  ! 

Midőn  ezelőtt  két  évvel  az  országos  régészeti  és  embertani  társulatot 
megalapítottuk,  oly  nagyszabású  feladatokat  tűztünk  eléje,  oly  szélesre  szabtuk 
munkakörét,  hogy  nem  kell  csodálkoznunk,  ha  még  a második  év  végén  is 
kénytelenek  vagyunk  bevallani,  hogy  még  mindig  a kezdet  nehézségeivel  küzdünk. 
Mint  minden  kezdő  társulaté,  mely  a tudomány  érdekében  tért  foglalni  kíván, 
a mi  életünk  is  küzdelem  volt.  Küzdelem  a kor  kedvezőtlen  viszonyai,  a társa- 
dalmi előítéletek,  a közöny,  tétlenség,  gyakran  felületesség  ellen.  Ily  tömérdek 
nehézséggel  szemben  csak  erély  és  kitartás  viszen  czélhoz.  Czéljaink  tisztán 
állanak  előttünk.  Felébreszteni,  fokozni,  a laikus  közönségben  a társulatunk  által 
képviselt  szakirányt,  érdeklődést  a hazai  régészeti  tudomány  iránt,  a lehetőség 
szerint  előbbre  vinni  a tudományt,  a mennyiben  erre  a társulati  élet  képes : 
ezek  legfőbb  czéljaink.  A sok  nehézség  daczára  mindkét  irányban  sikerült  az 
elmúlt  esztendőben  is  előbbre  mennünk.  Sikerült  ügyünket  népszerűvé  tenni, 
sikerült  tudományszakunkat  a laikusokkal  is  megkedvelteim.  Az  egész  esztendő 
alatt  kilencz  havi  ülésünk  volt,  és  hogy  e kilencz  alkalommal  sikerült  fölébreszteni 
a közönség  figyelmét,  arról  a nagyszámú  díszes  hallgatóság  tanúskodik,  mely 
nyilvános  üléseinkre  eljárt.  Múlt  évi  üléseinket,  hozzávetőleges  számítás  szerint, 
több  mint  másfél  ezer  egyén  látogatta.  Vendégközönségünk  máris  bizonyos  elő- 
szeretettel gyülekezik  keddi  estélyeinkre,  és  így  az  a sok  előadás,  melyet  az 
év  folyama  alatt  itt  elmondottunk,  nem  volt  a pusztában  hiába  elhangzó  szó. 

Lassabban  mint  a külvendégek  és  lassabban  mint  a rohamos  haladás  barátai 
kívánnák,  gyűlnek  zászlónk  alá  az  áldozatkész  honleányok  és  honfiak ; mégis 
tagtársaink  száma  tekintetében  is  elég  örvendetes  a haladás.  A múlt  1880.  évben 
62  új  taggal  (köztük  három  alapító)  szaporodott  társulatunk,  és  így  a múlt  év 
végén  437  volt  társulati  tagjainknak  a száma. 

Ha  ezen  kézzelfogható  eredményekből  kiindulva,  ürkészsziik  az  okokat, 
hogy  mi  módokon  sikerült  ügyünk  népszerűsítésében  csak  ennyire  is  előre- 
haladnunk, a siker  bizonyára  üléseink  tárgyi  és  alaki  mivoltában  keresendő. 
Mindjárt  kezdettől  fogva  tisztán  fogtuk  fel  tudományunk  népszerűsítésének  helyes 
módját,  midőn  a tudományos  előadásokat  mindig  szemlélődő  oktatással  kötöttük 
egybe.  Múlt  évben  is  több  százra  ment  azon  eredeti  régiségek,  vagy  rajzok  és 
vázlatok  sokasága,  melyekhez  magyarázatainkat  fűztük,  és  így  nemcsak  a képze- 
lethez szólt  szavunk,  hanem  a néző  nyomról-nyomra  kisérhette  a magyarázatot. 
Míg  tehát  ez  által  egyrészt  minden  kutató  szakférfiúnak  lehetővé  tettük,  hogy 
ellenőrizze  a magyarázatok  hitelességét,  másrészt  a laikus  közönséget  is  lassan- 
ként beavattuk  tudományos  kérdéseink  titokszerünek  látszó  tömkelegébe. 

Tehát  egyik  tudományos  főfeladatunk  megoldására  nézve  nyugodtan  azt 
mondhatjuk,  hogy  a két  évi  gyakorlat  czélszerűnek  bizonyult.  Nem  tartozik 
a társulat  titkárára  latolgatni  azt,  váljon  az  egyes  előadások,  magyarázatok,  tudo- 
mányos viták  és  alkalmi  jelentések  tudományunk  különféle  szakait  mennyiben 
vitték  előbbre,  és  ezért  miként  a múlt  évi  jelentésemben  csak  arra  szorítkozom, 
hogy  azokról  itt  szakok  szerint  csoportosított  sommás  áttekintést  nyújtsak. 

Az  (I.)  ősrégészeti  szakosztály  körébe  tartozó  előadások  : 

az  1880.  jan.  27.  ülésen:  Pulszky  Ferencz  ismertette  ifj.  Storno  Ferencz- 
nek  Sopronváros  kavics-bányáiban  eszközölt  ásatásait. 

A febr.  24-iki  ülésen  Pulszky  Ferencz  bemutatta  a borjasi  (Torontálmegye) 
leletet,  melyet  dr.  Szentkláray  Jenő  küldött  be.* 

A márczius  30.  ülésen  dr.  Lipp  Vilmos  a keszthelyi  sörházkertben  rendezett 
régészeti  ásatásokról  értekezett.** 

Az  ápr.  27-iki  ülésben:  dr.  Lenhossék  József  osztályelnök  a rendes,  rend- 
ellenes és  eltorzított  koponyákról  értekezett;  — Majláth  Béla  «a  felső  Vág-völgy 
védművei  az  őskorban#  czímű  értekezését  olvasta  fel;  — gr.  Zichy  Jenő  Gózon 


Arch.  Ért.  IV.  füzet. 
Arch.  Ért.  III.  füzet. 

Imre  szentgyörgyi  tanítónak  kő-  és  cserép-régiségeit  ismertette;  — ■ Pulszky 
Ferencz  és  Kuliffay  Adolf  az  ercsii  bronz-leletet  mutatták  be.  1 

A május  25-én  tartott  ülésen  : Az  elnök  Lehoczky  Tivadar  beregmegyei 
régészeti  kutatásairól  szóló  jelentését  olvasta  föl  és  bemutatta  a podheringi 
bronzkardok  fényképeit,2  valamint  az  érdekes  magyarbényei  őskori  arany  kar- 
pereczet.  3 4 

A szept.  hó  28-án  tartott  ülésen  : Zsolnay  Teréz  k.  a.  Pécsről  a Pécs  vidé- 
kén összegyűjtött  házi  ipari  hímzésekből  és  szövetekből  álló  gyűjteményét  állí- 
totta ki,  és  az  akadémiai  ülésterem  ez  alkalommal  egy  nagy  és  érdekes  népipari 
gyűjtemény  kiállítására  nyújtott  helyet.  — ■ A titkár  a szilágy-nagy-falusi  ásatá- 
sokról adott  jelentést. 

Az  október  26-án  tartott  ülésen:  Pulszky  Ferencz  a keszthelyi  legújabb 

leletről  szólott,  ■ — ■ Tergina  Gyula  az  ordasi  népvándorláskori  temetőről  érte- 
kezett. 4 

A nov.  30-án  tartott  ülésen:  Keleti  Károly  ismerteti  a németországi  kuta- 
tásokat a gyermekek  haj-  és  szemszínéről,  és  értekezik  e kutatások  folytatásáról 
Magyarországon.  — Zsilinszky  Mihály  a legutóbbi  békésmegyei  leletekről  ád 
jelentést. 

A decz.  28-án  tartott  ülésen  : Br.  Nyáry  Jenő  értekezett  a magyarhoni 
őstelepeken,  különösen  pedig  az  aggteleki  barlangban  lelt  kultur  növényekről ; — 
Wagner  János  a muhi  pusztán  rendezett  régészeti  ásatásról  tesz  jelentést.  — 
Pulszky  Ferencz  a muzeum  számára  utóbb  szerzett  őskori  rézszerszámokat  ismer- 
tette, — titkár  a Duna-Almásra  tett  kirándulásáról  adott  jelentést,  és  az  ott  talált 
urna-temetőre  hívja  fel  a társulat  figyelmét.  Értekeztek  tehát  tizennégyen. 

A (II.)  antik  emlék-  és  éremtani  osztály  körébe  tartozó  előadások  ; 

1880.  jan.  27-iki  ülésen:  Dr.  Pasteiner  Gyula  a görög  profilról. 

A febr.  z^p-iki  ülésen:  Dr.  Kammerer  Ernő  egyházasbükki  Dervarits  Kálmán 
alsó-lendvai  (Zalamegye)  régészeti  kutatásairól  adott  jelentést. 

Május  25-iki  ülésen  : Dr.  Arányi  Lajos  a pilisi  járásban  tanulmányozott  és 
összeírt  (többnyire  classikus)  régiségekről  értekezett. 

Az  okt.  26-iki  ülésen:  Dr.  Thallóczy  Bosniában  és  Herczegovinában  a folyó 
évben  tett  útjának  eredményéről  adott  számot. 5 

A nov.  30-iki  ülésen  Pulszky  Ferencz  bemutatja  a felcsúthi,  Tergina  Gyula 
a budaujlaki  római  sírleletet.  r 

A decz.  28-iki  ülésen  titkár  Ó-Szőnyre  tett  régészeti  kirándulásáról  ád 
jelentést,  és  az  ottani  római  kori  emlékeket  ismerteti.  Értekeztek  tehát  heten. 

A III.  osztály  körébe  tartozó  előadások  voltak: 

1880.  febr.  24-iki  ülés:  Br.  Radvánszky  Béla:  XVII — XVIII.  századbeli 
díszhimzéseket  és  kelméket  mutatott  be,  és  e mutatványok  fonalán  értekezett 
azon  korban  dívott  himzési  módokról. — Deák  Farkas:  XVI.  századbeli  zomán- 
czos  ékszerműveket  mutatott  és  magyarázott.  — P.  Szathmáry  Károly : a régi 
magyar  fegyverzetről  értekezett,  melyhez  hozzá  szólották  Thaly  Kálmán,  dr.  Pulszky 
Károly  és  dr.  Henszlmann  Imre. — Dr.  Thallóczy  Lajos:  egy  gr.  Bethlen  András 
birtokában  levő  1589.  évből  való  taraczkot  mutatott  be  és  ismertetett;6  hozzá 
szólották  Pulszky  Ferencz,  dr.  Pulszky  Károly,  Thaly  Kálmán,  Szilágyi  Sándor. 

A márczius  30-iki  ülésben  gr.  Andrássy  Manó  gazdag  régiséggyüjtemé- 
nyéből  fehérvári,  brassói  XVI.  századbeli  ezüst  ékszereket,  valamint  az 
Albert  kiiály  sírjából  való  aranykincs  nála  levő  részeit,  továbbá  a XVI — XVII. 
századbeli  rliszserlegeiből  és  billikomaiból  a történeti  vagy  művészeti  szempontból 
legérdekesebb  példányokat  mutatta  be.  — Dr.  Ballagi  Aladár  Killer  Frigyes 
Csanádi  plébánosnak  a régi  Csanád  fekvésére  és  történetére  vonatkozó  kutatásait 
adta  elő.  — Deák  Farkas;  egy  XVI.  századbeli  zománczos  násfát,  és  egy  zomán- 
czos  álló  órát  a XVI.  század  végéről,  Szenti ványi  Zoltán  egy  XVI.  századbeli 
4 oldalt  czímerrel  ellátott  ezüst  szelenczét,  egy  zománczos  zsebórát  és  egy 
XVII.  századbeli  zománczos  mentekötőt  mutattak  be. 

1 Arch.  Ért.  VI.,  VII.  fűzet. 

2 Arch.  Ért.  VI.,  VII.  fűzet. 

3 Arch,  Ért.  VI.,  VII.  füzet. 

4 Arch.  Ért.  VIII — X.  füzet. 

5 Arch.  Ért.  VIII — X.  füzér. 

6 Arch.  Ért.  III.  füzet,  130.  lap. 

Apr.  27-iki  ülés : Pulszky  Ferencz : Dobóczky  Ignácz  ezüst  poharát  és 
Egger  Dávidnak  a Demidoff-féle  gyűjteményből  megvett  násfáját  ismertette. 

Május  2 5 -iki  ülés  : Dr.  Henszlmann  Imre  a műemlékek  országos  bizott- 
sága által  rendezett  rajzkiállitást  ismertette. — Tlialy  Kálmán  II.  Rákóczy  Ferencz 
régészet-kedvelését  érdekes  adatokkal  Mustrálja. 

Szept.  28.  ülés:  Deák  Farkas  : a külföldi  múzeumokban  őrzött  műemlékek- 
ről szóló  jelentését  olvasta  fel.1  Értekeztek  tizenegyen. 

A IV.  osztály  köréből  valók  a következő  előadások  : 

Dr.  Czobor  Béla  a br.  Révay  Ferencz  kincseivel  a múzeum  birtokába  került 
beszterczei  monstrantiát  mutatta  be.  Az  ápril  27-ki  ülésen  Varázséji  Gusztáv 
Brandl  Rudolf  pozsony-szent-györgyi  rajztanárnak  rajzait  mutatja  be  az  ottani 
templomról  és  a rajzokat  magyarázatokkal  kiséri.  A szept.  28-iki  ülésen  Wagner 
János  a viski  (Mármarosmegye)  templomról  értekezett. 2 3 P.  Szathmáry  Károly 
a nyáron  tett  utazása  alkalmával  útjába  ejtett  műemlékekről  éitekezett,  különösen 
kiemGte  a nyitrai  székesegyházban  őrzött  érdekes  ötvösműveket , melyeknek 
sikerült  fényképeit  a társulatnak  bemutatta.  A nov.  30.  ü’ésen  dr.  Pulszky  Károly 
bemutatja  dr.  Dankó  József  díszmüvét  az  esztergomi  főszékesegyház  kincseiről. 3 
Végül  a deczember  28-iki  ülésen  titkár  Nyitramegyében  tett  rég.  útjáról  adott 
rövid  jelentést,  és  a nyitrai  székesegyház  kincstárát  ismertette. 

Értekeztek  heten.  Kilencz  társulati  ülésünkön  tehát  volt  egészben.  30  előadás. 

Társulatunk,  mint  olyan,  a szó  szoros  értelmében  vett  irodalmi  munkás- 
ságot nem  fejtett  ki,  legfölebb  azon  hivatalos  jelentéseket  sorolhatom  ide,  melyek 
a társulat  közlönyében  időről-időre  megjelentek,  és  a távol  levő  tagoknak  számot 
adtak  munkásságunkról.  4 Azonban  az  előadásokat  feltüntető  áttekintés  eléggé 
mutatja,  hogy  a hazai  szakirodalom  múlt  évi  emelkedése  társulati  értekezéseinkben 
és  magyarázatainkban  lelte  súlypontját. 

Mind-nki  előtt  fekszik  szakirodalmunk  főközlönye  az  «Archíeologiai  Plrte- 
sítő»,  mely  dúsgazdag  tartalmával  minden  elfogulatlan  szemlélő  beismerése  sze- 
rint a korábbi  évfolyamokat  messze  túlszárnyalja,  és  minden  figyelmes  olvasó 
látja,  hogy  nagyobbára  az  itt,  társulatunk  kebelében  bemutatott  tárgyak  adták 
hozzá  az  anyagot.  De  tartozunk  elismerni,  hogy  közlönyünk  az  akadémiai  archaeo- 
logiai  bizottság  jelentékenyebb  anyagi  támogatásában  részesült  mint  eddig. 

Az  « Archgeologiai  Értesítőt»  a nemzeti  muzeum  régiségtára  is  bőséges 
mértékben  gyámolította  rajzokkal  és  közleményekkel. 

A mi  társulatunk  eddig  csekélyebb  anyagi  erejéhez  képest  csak  néha-néha 
járulhatott  egypár  illustrátióval  a rajztáblák  díszes  sorozatához. 

Folyóiratunkon  kívül  még  mást  is  — évkönyveket  vagy  monographiákat  — 
adni  tagjainknak  eddig  nem  volt  elegendő  anyagi  erőnk;  de  el  nem  ejtjük  szán- 
dékunkat, és  mihelyt  megnő  a számunk  és  megnő  az  erőnk,  irodalmi  működé- 
sünket is  kibővíthetjük. 

Régészeti  ásatásokra  a társulat  a múlt  évben  nem  költött,  mert  választ- 
mányi tagjai  közül  többen  közköltségen  úgyis  több  nevezetes  ásatást  rendeztek, 
és  itt  első  helyen  azt  az  ásatást  említjük,  mely  az  ó-budai  emlékek  földerítésében 
bizonyára  epochalis  fontossággal  fog  bírni,  értjük  a kormány  költségén  Torma 
Károly  választmányi  tag  vezetése  alatt  folyt  ásatásokat,  az  aquincumi  amphi- 
theatrum  felderítését. 

Ezen  tudományos  esemény,  az  amphitheatrum  felderítése  alkalmából  Torma 
Károly  választmányi  tagtársunknak  annak  idején  társulatunk  is  méltóképen  fejezte 
ki  örömét.  Az  ország  más  részében  Szilágy-Nagyfaluban  a megye  költségén  nép- 
vándorláskori halmok  ásatása  folyt  múlt  évi  augusztus  hó  elején,  a melyeknél 
az  intéző  szerep  társulatunk  elnökére,  az  első  osztály  elnökére  és  a társulat 
titkárjára  volt  bízva. 

Társulatunk  másodelnöke  Pilinben,  kitűnő  tagtársunk  gróf  Sztáray  Antalné 
pedig  lucskai  jószágán  nagy  sikerrel  rendeztek  ásatásokat,  Lipp  AGlmos  leletei 
pedig,  melyeket  a keszthelyi  temetőben  rendezett,  a népvándorlási  kor  felderí- 
tésére nézve  nagymérvű  fontossággal  birnak,  a miről  a társulatnak  a leletek 


1 Századok  1880.  évf.  VIII.  füzet. 

2 Megjelent  az  Egyházművészeti  Lap  1880.  évfolyamában. 

3 Arch.  Ért.  1880.  évf.  VIII — X.  füzet. 

4 Adtunk  jelentéseket  az  Arch.  Ért.  VII — XIII.,  XXI — XXII.  és  XXIX— XXX.  lapjain. 


XV 


bemutatásakor  több  ízben  volt  alkalma  meggyőződni.  Az  ordasi  temető 
leletei  szintén  ezen  kor  emlékei  közé  tartoznak  ; a társulatnak  annak  idején 
szintén,  be  lettek  mutatva. 

Áttérve  az  anyagi  viszonyokra,  ezeket  is  kedvezőknek  mondhatnék,  ha 
társulatunk  tagjai  egyforma  buzgósággal  rónák  le  kötelességeiket. 

Az  ország  felkutatása  dolgában  sokkal  többet  tehetne  a társulat,  ha  az  a 
jelentékeny  összeg,  melylyel  t.  tagtársaink  hátralékban  vannak,  a társulat  pénz- 
tárába befolyna,  mert  a társulati  pénztárnok  kimutatása  szerint,  a két  évi  tagsági 
díj  hátrálék  egészben  véve  1420  frtra  rúg. 

A társulati  pénztárnok  kimutatása  szerint  társulati  alaptőkénk  5000  frtra 
szállt  fel,  jövedelmünk  a múlt  évben  1993  frt  14  kr.  volt,  kiadásaink  1768  frt 
84  krra  rúgtak. 

Társulatunk  ez  évben  négy  halottat  gyászol.  Tipray  Tivadar,  Dregán  Péter, 
dr.  Csorba  Lajos  és  Hollósy  Károly  tagtársainkat  vesztettük  el,  kik  mind  a négyen 
lelkes  ügybarátaink  voltak.  Legyen  áldott  emlékük. 

Végül  úgy  mint  a múlt  évi  jelentésemben,  ez  évben  is  azt  indítványozom, 
mondjunk  köszönetét  a m.  n.  muzeum  érem-  és  régiségosztályának,  azon  szives 
előzékenységéért,  melylyel  az  intézet  gazdag  tárházát  rendelkezésünkre  bocsá- 
totta, és  azonfelül  társulatunk  ügyét  lényegesen  előmozdította  az  által,  hogy 
évtizedek  óta  szerzett  népszerűségével  bennünket  támogató  t,  és  a hozzá  érkezett 
érdekesebbnél  érdekesebb  leleteket  társulati  üléseink  rendelkezésére  adván,  azokat 
oly  élvezetesekké  telte.  Köszönettel  tartozunk  még  a m.  t.  akadémia  archeo- 
lógiái bizottságának  is,  mely  addig,  míg  saját  erőnkből  folyóiratot  indíthatunk, 
az  ő folyóiratát  juttatja  mérsékeltebb  áron  a mi  társulatunk  tagjainak. 

E két  intézettel  karöltve  fogunk  ezentúl  is,  magunk  elé  tűzött  nagy  czélunk 
valósítására  törekedni.  Fáradozásunk  legszebb  jutalma  lesz,  ha  hazai  régészeti 
tudományunkat  virágzóvá  és  szakunkat  népünk  minden  rétegében  kedveltté,  nép- 
szerűvé fogjuk  tenni. 

Budapest,  n.  muzeum,  1881  elején.  Hampel  József,  t.  titkár. 


AZ  ORSZ.  RÉG.  ÉS  EMBERTANI  TÁRSULAT  SZÁMVIZSGÁLÓ  BIZOTTSÁGÁNAK  JELEN- 
TÉSE AZ  1880-IKJ  ÉVRŐL. 

Tisztelt  választmány  ! 

A múlt  1880.  évi  decz.  hó  30-án  tartott  választmányi  ülés  határozatából, 
mi  alulírottak  küldettünk  ki  jelzett  év  pénztári  kezelésének  s egyátalján  a pénz- 
tári állapot  megvizsgálására.  Mi  a ránkruházott  feladatot  f.  évi  januárhó  24-én 
a társulati  titkárnak  is  jelenlétében  teljesítettük ; az  egyes  kiadási  tételeket 
mellékelt  utalványaikkal  egybehasonlítottuk,  a készpénz  állapotot,  nem  különben 
a társulat  alaptőkéjét  képező  értékpapírokat  szemle  alá  vettük  s ennek  követ- 
keztében az  1880.  évben: 

a bevételek  rovatát  1993’  14  forinttal 

a kiadások  rovatát  1763 '84  forinttal  helyesnek  s így  a fenmaradó 
követelési  egyenleget  224  frt  30  kr.  készpénzzel  correcte  elszámolva  találtuk. 

A pénztári  vizsgálat  alkalmával  meggyőződtünk  a kezelés  helyességéről,  a 
kiadások  alkalmával  követett  utalványozási  eljárásnak  lényegileg  véve  szabatos- 
ságáról, a bevétel  és  kiadási  tételeknek  a mellékletekkel  való  összhangzásáról  s 
az  értékpapírok  gondos  megőrzéséről  : 

minek  következtében  indítványozzuk,  hogy  Czanyuga  József  társ.  pénztár- 
nok urnák  a t.  Elnökség  az  1880.  évre  a szokásos  fölmentvényt  kiadni,  s a t. 
választmány  pedig  buzgó  eljárásáért  és  hívséges  kezeléséért  köszönetét  kife- 
jezni méltóztassék. 

T.  választmány!  Egy  körülményre  kívánjuk  felhívni  a társulat  vezetősége 
becses  figyelmét;  arra,  hogy  a tagsági  díjak  lehetőleg  az  év  derekán  s bizonyos 
erélyességgel  hajtassanak  be,  mert  midőn  izmos  társulatok  is  e szokásos  magyar 

egyesületi  bajban  sínlödnek,  fejlődésben  levő  társulatunknál  kétszeresen  kell 
praeservativ  eszközökről  gondoskodnunk. 

Budapesten,  1881.  január  24-én 

a T.  Társulatnak  alázatos  szolgája 

dr.  Thaílóczy  Lajos , br.  Nyáry  Jenő, 

a számvizsgáló  bizottságnak  jegyzője.  másodelnök. 


AZ  ORSZ.  RÉGÉSZETI  ÉS  EMBERTANI  TÁRSULAT  1880.  ÉVI  SZÁMADÁSAINAK  ÁTNÉZETE. 


Rév  ctel 

Pénztármaradvány  1879.  évről  47-50  frt 
Alapítványok  befizetése  ...  ___  300. — « 

Alapítványi  kamatok...  ...  110. — « 

Évdíjak  ...  ...  ...  ...  1100. — « 

Értékpapírok  kamatjai  ...  277.60  « 

Adakozások  ...  ...  ...  ...  150. — « 

Takarékpénztári  kamat  ...  8.04  « 

1993.14  frt 

Budapest,  1880.  deczember  31-én. 


Kiadás 

Igazgatási  költségek  ...  617.39  frt 

Kiadványok  ...  ...  ....  703.79  11 

Postabérek  ...  ...  ...  ...  68.65  « 

Ásatási  kiküldetés  ...  ...  50.—  « 

Tőkésítés.  ...  ...  ....  ...  319.46  « 

Vegyes  kiadás  ...  ...  9.55  « 

Kiadás  1768.84  frt 

Készpénz  224.30  frt 

Í993.I4  frt 

Czanyuga  József , társulati  pénztárnok. 


VAGYONKIMUTATÁS : 

Aranyjáradék  kölcsönkötvények  ...  ...  ...  ...  800. — frt 

Földhitelintézeti  záloglevelek  ...  ...  ...  ....  1700. — « 

A m.  kereskedelmi  bank  záloglevelei  ...  ...  2300. — • « 

Szőlőváltsági  kötvény  ...  ...  ...  ...  100. — « 

«Pesti  Lloyd»  részletkötvény  ...  ...  ...  ...  100. — « 

Készpénz  ...  ...  ...  ...  ...  ...  ...  ...  244-30  « 

Összesen  5224.30  frt 


Jelen  kimutatás  a társulat  könyveiben  elősorolt  tételeknek  — ezek  helye- 
sen elszámoltaknak  találtatván  — megfelelőleg  készült,  mit  is  a megejtett  pénz- 
tárvizsgálattal kapcsolatban  ezennel  hivatalosan  megerősítünk. 

Budapest,  1881.  január  24-én. 

Dr.  Thaííóczy  Lajos,  s.  k.  Br.  Nyáry  Jenő,  s.  k. 

a számvizsgáló  bizottság  jegyzője.  másodelnök. 


A NEMZETI  MÚZEUMI  RÉGISÉGTÁR  ŐRÉNEK  JELENTÉSE  AZ  ORSZÁGGYŰLÉS  ÁLTAL 
KIKÜLDÖTT  MÚZEUMI  BIZOTTSÁGHOZ. 

Nagytekintetü  országos  bizottság  ! 

Fölszólíttatván,  hogy  a n.  múz.  érem-  és  régiségosztályának  végleges  szer- 
vezése dolgában  véleményes  jelentést  adjak ; van  szerencsém  a nagytek.  orsz. 
bizottság  kívánalmának  a következőkben  eleget  tenni. 

Már  1873-ban,  midőn  hasonló  fölszólítás  intéztetett  az  osztály  akkori  őré- 
hez az  országgyűlés  által  kiküldött  szakbizottság  által,  készült  osztályom  részé- 
ről egy  javaslat,  mely  egész  kiterjedésében  az  akkori  országos  bizottság  által  el 
lett  fogadva  és  annak  hivatalos  jelentésébe  felvétetett. 

Az  azóta  letelt  hét  esztendő  alatt  némely  akkor  jelzett  hiány  meg  lön 
szüntetve,  többnemű  kérésünk  teljesült,  de  még  sok  kívánni  való  maradt  a 
jövőre  nézve. 

I.  Évenkénti  jelentéseinkből,  melyeket  a múlt  esztendők  alatt  a nagymélt. 
vallás-  és  közoktatási  minisztériumnak  benyújtottunk,  kitűnik,  hogy  osztályom 
évről  évre  nagyobb  gyarapodást  mutat.  E gyarapodás  tudományunk  évről  évre 
fokozódó  népszerűségének,  buzgó  hazafiak  áldozatkészségének  és  a személyzet 
ügybuzgalmának  köszönhető.  Osztályom  hivatása  lévén  az  országban  színre  kerülő 
leleteket  a tudomány  számára  lehetőségig  megmenteni  és  tárlóiban  megóvni, 

mindeddig  erejéhez  képest  e hivatásának  megfelelni  iparkodott.  Azonban  attól 
kell  tartani,  hogy  ezen  hivatásának  osztályom  már  a legközelebbi  időkben  sem 
fog  eleget  tehetni,  ha  az  utóbbi  időkben  megváltozott  viszonyok  arányában  nem 
növesztjük  minden  tekintetben  erejét.  Az  által,  hogy  a közfigyelem  a régé- 
szeti leletek  felé  irányul,  már  is  oly  hatalmas  versenytársai  akadtak  az  intézetnek, 
melyekkel  a jelenlegi  erőkkel  meg  nem  küzdhetünk.  Régiségkereskedők  serege 
járja  be  az  országot,  mindenütt  lesik  a leleteket,  a nagy  verseny  fölcsigázta  az 
árakat  és  ha  meg  is  kínálják  áruikkal  a n.  múzeumot:  a régiségek  nemzetközi 
árukká  váltak  és  a muzeum  kénytelen  külföldi  intézetekkel  és  gazdag  gyűjtőkkel 
versenyre  szállani. 

A magyar  törvények  területén  hiányos  szabályrendeletek  bizonyos  pontig 
biztosítják  ugyan  a n.  múzeumnak  az  értékesebb  leleteket,  de  a fiskus  3-da  leg- 
többször aranyművesek,  kereskedők,  gyűjtők  kezére  juttatja  azokat  titokban. 

A n.  múzeumot  csak  egy  általános  lelettörvény  biztosíthatná  hatályosan 
ily  veszélyek  ellen ; hatálya  csak  oly  törvénynek  volna,  mely  midőn  minden 
találót  arra  szorít,  hogy  leletét  fölmutassa,  nemcsak  védi  a jogos  tulajdonost 
tulajdonában,  de  biztosít  neki  a rég.  érték  fejében  bizonyos  többletet.  A fiskus- 
nak  3-dáról  le  kell  mondania,  mert  ez  a 3-ad  örökös  kútfeje  minden  titkolásnak, 
minden  sikkasztásnak. 

Ha  ilyenformán  törvényhozásilag  gondoskodunk  a tudományos  kincsek 
fönntartásáról,  akkor  tekintve,  hogy  az  évente  színre  kerülő  kincsek  értéke,  ha 
csak  azokat  vesszük  szemügyre,  melyeknek  megvétele  érdemes,  jóval  fölülmúlja 
a muzeum  dotatióját.  Természetesen  első  és  föltétien  szükséglet,  osztályom  dota- 
tiójának  lényeges  fölemelése. 

Ha  a nemzet  törvényben  kimondja,  hogy  a tudományos  kincsek  közkin- 
cseknek tekintendők,  melyeknek  megóvása  első  sorban  a n.  múzeumot  illeti : 
akkor  fölmerül  az  a kérdés,  hogy  az  országban  fönnálló  nem  országos  múzeumok 
mennyiben  részesülhetnek  a leletekben. 

Ez  idő  szerint  semmiféle  törvényes  rendelkezés  nem  szabályozza  a vidéki 
múzeumok  competentiájának  igen  fontos  kérdését.  Eddig  ezen  intézmények 
egyesek  buzgósága  folytán  emelkedvén  vagy  sülyedvén,  néha  a tudomány  hasz- 
nára, máskor  kárára  voltak.  Ezentúl  törvény  alapján  legszorosabb  orsz.  fölügyelet 
alá  veendők,  mert  akár  adakozásokból,  akár  máshonnan  gyűljenek  össze  bennök 
a tudományos  leletek,  e leletek  megóvásához  országos  érdek  fűződik  s ezt  nem 
lehet  egyesek  akaratától,  szeszélyétől  függővé  tenni.  Nem  túlzott  centralisatió 
érdekében,  de  káros  verseny  elkerülése  czéljából  és  a tudományos  közérdek 
helyesen  fölfogott  megóvása  végett  szükséges  a vidéki  múzeumok  kérdését  sza- 
bályozni. És  azért  e kérdést  is  ajánlom  a nagytekintetü  bizottság  figyelmébe. 

II.  Midőn  a n.  muzeum  számára  ilyen  formán  a színre  kerülő  tudományos 
kincseket  biztosítjuk,  megtettünk  annyit,  hogy  a mi  színre  kerül,  el  ne  pusztul- 
jon. A szerencsés  véletlen  kincsleletekkel  bővelkedő  hazánkban  már  eddig  is 
hatalmas  lendületet  adott  a tudomány  ügyének.  Tudományos  rendeltetése  öntuda- 
tával bíró  intézet  azonban  ennyivel  nem  érheti  be.  Az  összes  ősrégészeti  tudo- 
mány, tudásunk  a rómaiak  művelődéséről  vidékeinken  mindaddig  nélkülözni  fogja 
a kellő  alaposságot,  a míg  menten  a véletlen  szeszélyeitől,  öntudatosan  nem 
nyomozzuk  a leihelyeket,  fölkutatjuk  a régi  temetőket,  sírhalmokat  és  telepeket, 
é£  míg  azokban  nem  rendezünk  tudományos  ásatásokat. 

A n.  múzeumnak  mindig  oly  csekély  volt  a dotaticija,  hogy  még  a véletlen 
leletek  nagy  tömegéből  sem  menthetett  meg  mindent,  a mi  fontos  volt.  Rend- 
szeres ásatásokra  kedvező  esetekben  egyeseknek  volt  költségük  ; a n.  múzeum- 
nak csak  nagy  ritkán  és  más  lényeges  tételek  rovására.  Azért  kérem  a nagytek. 
bizottságot,  adja  meg  az  anyagi  lehetőséget  arra,  hogy  osztályom  ezentúl  ne 
pusztán  a véletlenre,  és  ne  pusztán  egyesek  szivességére  legyen  utalva,  hanem 
öntudatosan  törekedhessék  tudományos  föladata  megvalósítására. 

III.  Az  emlékek  gyűjtése  és  megóvása  nem  egyedüli  hivatása  egy  múzeum- 
nak. Bármily  gazdag  vagy  bármily  szegény  legyen  egy  muzeum  : az,  hogy  méltó-e 
pártfogásra  és  megérdemli-e  az  áldozatokat,  mindig  attól  függ,  hogy  a köz- 
műveltségnek általában  minő  hasznot  hajt  és  a szaktudomány  előmozdításához 
mennyiben  járul  ? 

A ki  az  érem-  és  régiség-osztály  legközelebbi  múltját  ismeri,  bevallja, 

b 

hogy  a viszonyokhoz  képest  iparkodott  megfelelni  ez  utóbbi  két  kívánalomnak. 
De  a viszonyok  ebben  a két  tekintetben  is  sok,  igen  sok  kívánni  valót  hagynak. 

Legyen  szabad  a legfontosabb  szükségleteket  fölemlíteni. 

aj  Talán  legnagyobb  baj,  mely  ez  évtizedben  még  tűrhető  leend,  de 
azontúl  már  alig  lesz  tűrhető,  a térhiány.  Abban  az  időben,  mikor  még  senki 
nem  sejtette  a múzeum  jövendőbeli  gazdagságát,  azt  vélték,  hogy  az  óriási  épü- 
letben a legheterogenebb  tudományok  tárai  talán  egy  évszázadra  békésen  össze- 
férnek. Alig  múlt  négy  évtized  azóta,  hogy  az  épület  áll  és  íme,  mindegyik 
osztály  a másikat  terjedésében  megakasztja.  Még  ebben  az  évtizedben  talán 
nagy  nehezen  megfér  a soknemü  gyűjtemény  egy  házban,  de  mi  az  érem-  és 
régiségosztályt  illeti,  már  most  is  szükséges  arról  gondoskodni,  hogy  a meglévő 
kiállítási  térhez  újabb  helyiségeket  nyerjünk.  Mert  mi  haszna  a közművelődés- 
nek abból,  hogy  ősrég.  gyűjteményünk  egyike  a leggazdagabbaknak  Közép- 
Európában,  ha  annak  jelentékeny  részét  tér  hiánya  miatt  el  kell  zárnunk  ? Mi 
haszna  a közönségnek  abból,  hogy  egész  Pannóniából  összehordjuk  a római  föl- 
iratú  és  domborműves  emlékeket,  ha  raktárszerüen  kell  őket  elhelyeznünk  ? 
Továbbá,  hogy  egészítsük  ki  az  általános  népízlés  javítása  szempontjából  oly 
fölötte^  fontos  antik  gipsz-gyűjteményt,  ha  nincs  hová  helyezni  az  újabb  növedé 
két?  És  hogy  egy  más  gyűjteményt  említsek,  melynek  megalapítását  egypár  év 
óta  nagy  gonddal  czélba  vettük,  hol  férjünk  el  a hazai  középkor  és  a renaissance 
szobrászati  emlékeivel,  vagy  az  emlékekről  vett  hű  másolatokkal? 

Itt  csak  négy  emlékcsoportot  említettem,  de  végig  lehetne  menni  vala- 
mennyi speciális  gyűjteményen,  fegyvertáron,  pecsétgyüjteményen,  éremgyüjtemé- 
nyen  stb.  Itt-ott  egypár  évi  növedéket,  az  eddigi  arányokat  tartva  szem  előtt, 
még  belé  lehet  állítani  a meglévő  sorozatokba,  de  hová  leszünk,  ha  az  ország 
végre  megadja  nekünk  azt  az  anyagi  támogatást,  mely  nélkül,  miként  I.  és  II. 
alatt  jeleztem,  el  nem  lehetünk  többé. 

Azt  tartom,  hogy  a múzeumi  hátsó  udvar  egy  emeleti  vasszerkezetű  üveg- 
csarnokkal való  beépítése  e szoríiltságban  az  egyedüli  mentőeszköz.  Az  üvegház 
első  emeletén  az  antik  gipsz-másolatok  foglalnának  helyet,  a ház  földszinti  ter- 
mében pedig  néhány  száz  római  emlék  fölállítására  elég  tág  tér  ajánlkoznék. 
A többi  gyűjtemények  fölállítására  ilyen  formán  megnyernők  a VIII.  számú  ter- 
met és  a hátsó  udvar  körüli  első  emeleti  egész  folyosót.  Továbbá  teljesen  a 
magyar  plastikának  maradna  a múzeum  nagy  előcsarnoka. 

E jelentékenyebb  rendkívüli  költség  mellett  csekélyebbek  azon  rendezési 
és  bútorzási  költségek,  melyeket  osztályomban  négy  teremnek  és  három  folyo- 
sónak kellő  fölszerelése  igényelne.  Ezekre  nézve  csak  arra  kérem  a nagytek. 
bizottságot,  hogy  az  évente  bútorzásra  szánt  múzeumi  tételt  fölemelni  mél- 
tóztassék. 

A javaslatba  hozott  módon  meg  lesz  adva  a lehetőség,  hogy  a mindenünnen 
beözönlő  kincseket  kellő  fölállításban  : tudományos  rendben  és  a csíny  igényei- 
nek megfelelőleg  tárjuk  a közönség  elé. 

bj  A kincsek  beszerzése  és  czélirányos  elhelyezése  föladatainkat  nem 
meríti  ki,  de  administrationalis  mindennapi  munkánk  jó  részét  igénybe  veszi. 
Szóval  és  írásban  fölkeresni  a kutatókat,  gyűjtőket  és  találókat ; gondoskodni  a 
leletek  kellő  beszállításáról ; a szerzeményeket  szakszerűen  leltározni  és  kiállításra 
alkalmassá  tenni  s fölszerelni ; ország-világnak  mindennemű  szakkérdésekben  föl- 
világosításokat  adni  stb.  : ezekben  és  sok  másfélékben  telik  el  mindennapi 

munkánk  jó  ideje.  Jegyzőkönyveink  és  naplóink  ebbeli  tevékenységünkről  a 
nagytek.  bizottságnak  hozzávető  képet  nyújtanak.  Eddig  3 tisztviselőnek  majd- 
nem egész  munkásságát  emésztette  föl  e pillanatnyi  elintézést  igénylő  soknemü 
tevékenység. 

Előre  látható,  hogy  ha  olyan  mérvekben,  mint  az  utóbbi  időkben  gyara- 
podik az  osztály,  még  ezen  legszükségesebb  teendőket  sem  fogjuk  győzni. 

Pedig  méltán  várhatja  a nagy  közönség,  hogy  a szeme  elé  állított  kincsek- 
ről magyarázó  lajstromot  adjunk  kezébe  ; méltán  várja  a hazai  tudományos  világ, 
hogy  azok,  kik  a tudományos  kincseket  fölhalmozzák,  e gazdag  anj'ag  tudomá- 
nyos értékesítéséről  is  gondoskodjanak. 

Hogyan  és  mikor  teljesítse  az  osztály  e jogos  kívánalmakat,  mikor  a kevés 
számú  munkaerő  csak  megfeszített  szorgalommal  képes  az  előbb  említett  még 

szükségesebb  feladatoknak  megfelelni  ? Már  ezen  indokból  is  fölötte  szükséges- 
nek tartom  a személyzet  szaporítását  legalább  egy  tisztviselővel. 

Más  indok  is  elodázhatlanná  teszi  a személyszaporítást. 

A jelen  viszonyok  közt  olynemü  szakfelosztás,  mint  az  minden  nagyobb 
múzeumnál  fennáll,  hogy  minden  egyes  tisztviselő  az  arch.  és  érmészeti  dis- 
ciplinák  széles  köréből  egy  bizonyos  csoportot  szakszerüleg  míveljen,  nem  volt 
lehetséges.  E fonák  helyzet  hátrányait  tudományos  férfiak  előtt  nem  szükséges 
bővebben  részletezni.  Megkívánni  mai  nap  azt,  hogy  valaki  az  érmészet  köré- 
ben alapos  szakember  legyen  és  azonkívül  az  ősrégészeti,  római,  középkori  stb. 
archaeologia  szakmáit  egyformán  bírja,  lehetetlen  kívánság.  Intézetünk  más  osz- 
tályaiban minden  tisztviselőnek  megvan  a maga  speciális  szakköre,  csak  az  én 
osztályomban  teszi  eddig  a mindennapi  administratió  százféle  sürgős  szükséglete 
lehetetlenné,  hogy  tisztviselőim  kimért  szakok  szerint  dolgozzák  föl  az  osztály 
tudományos  anyagát. 

Tehát  a tudományos  haladás  is  megkívánja  a tisztviselők  számának  fölebb 
emelését. 

c ) Ha  ilyen  módon  kellő  munkaerőről  gondoskodva  leend,  megindulhat 
az  osztály  egyes  gyűjteményeinek  tudományos  közzététele. 

Egyes  oknyomozó  katalógusok  kiadására  már  az  elmúlt  években  is  történ- 
tek előkészületek  és  így  kellő  dotatió  esetére  már  a legközelebbi  években  nap- 
világot láthatnak  a nagy  mű  egyes  kötetei,  mire  a következő  sorrend  volna 
megtartható : M 

I.  kötet.  Ösrégészeti  gyüjteihény. 

II.  kötet.  Antik  gipszmásolatok  lajstroma. 

III.  kötet.  Pannóniái  római  emlékek. 

IV.  kötet  Népvándorlási  kor  maradványai. 

V.  kötet.  Keresztény  közép-  és  új-kor  gyűjteményeinek  leírásai,  fegyverek, 
ötvösművek,  pecsétek  stb.  csoportjai  szerint. 

VI.  kötet.  Eremgyüjtemény  leíró  lajstroma. 

VII.  kötet.  Szakkönyvtár  lajstroma. 

IV.  Az  előbbi  pontok  mindegyike  alatt  arra  törekedtem,  hogy  a nagytek. 
bizottság  előtt  a n.  muzeum  tárgyi  dotatiójának  emelését  indokoljam. 

Utoljára  hagytam  azt  a szükségletet,  mely  még  sokkal  inkább,  mint  az 
előbb  fölsoroltak,  valóban  égető  szükséglet  és  melyre  azért  különösen  bátor- 
kodómba nagytek.  bizottság  figyelmét  irányozni. 

Értem  a személyes  járandóságok  emelésének  szükségletét. 

Az  ország  azt  kívánja,  hogy  nemzetünk  egyik  első  tudományos  intézetének 
tisztviselői  ez  intézetnek  szenteljék  összes  erejüket,  egész  életüket ; a nemzet 
büszkesége  kívánja,  hogy  ez  intézet  nemcsak  relatíve  az  ő körében  álljon  a 
tudomány  színvonalán,  nemcsak  azt  kívánja,  hogy  a hazai  tudományt  szóval,  tet- 
tel lankadatlanúl  előmozdítsa,  de  többet  kíván.  Kívánja,  hogy  a n.  muzeum  a 
világ  népeinek  hasonló  institutiói  közt  is  méltó  helyet  foglaljon,  hogy  szakférfiai 
az  európai  szakférfiak  tanácsában  megállják  helyüket,  és  ugyanez  ország  arra 
kárhoztatja  őket,  hogy  a mindennapi  fentartásukról  nagy  ügygyel-bajjal  gondos- 
kodni kénytelenek. 

A régiségtárban  alkalmazott  tisztviselőknél  tudományos  qualificatió  dolgá- 
ban a legszigorúbb  mértékkel  mérhet  a nagytek.  bizottság.  Az  osztály  őre  a m. 
t.  egyetemen  szakmáját  4 év  óta  tanítja,  a segédőr  hasonlókép  több  esztendeje 
mint  magántanár  működik  s az  őrsegéd  bölcsészet-doktor  és  középtanodai  tanár. 
Mindhárman  évek  óta  az  irodalom  terén  működnek  és  számbavehető  tudomá- 
nyos munkásságot  fejtettek  ki. 

Nem  méltánytalan  kívánság  részükről,  ha  a nagytek.  bizottságot  arra  kérik, 
hogy  az  intézet  újjá  szervezésénél  az  őrnek  rendes  egyet,  tanári,  a segédőrnek 
rendkívüli  egyet,  tanári,  az  őrsegédnek  pedig  fővárosi  középtanodai  tanári  állás 
és  fizetés  biztosíttassék. 

V.  Egy  végső  kérelmem  az  osztály  szolgaszemélyzetének,  szaporítását  és 
sorsa  javítását  illeti. 

Osztályom  kétszer  hetenként  és  azonkívül  minden  harmadik  vasárnap  a 
nagy  közönség  előtt  nyitva  lévén,  a nagyterjedelmü  helyiségek  tisztántartása,  a 
szekrényekbe  nyomuló  por  eltávolítása  és  azon  fölül  sok  egyéb  hivatalos  munka 
végzése  a rendes  hivatalos  időben  túlhaladja  az  osztálynál  alkalmazott  két  szolga 

erejét,  különösen  a jelen  viszonyok  közt,  midőn  az  egyik  szolga  egyúttal  mint 
mintázó,  idejének  nagy  részét  a mintázó  műhelyben  kénytelen  tölteni. 

A hazai  mütörténeti  emlékek  mintázása  ily  körülmények  közt  csak  lassan 
halad,  pedig  igen  fontos  volna,  hogy  e néhány  évóta  megindult  mintázás  seré- 
nyen haladjon  és  a hazai  emlékeket  lehető  rövid  idő  alatt  a múzeumban  leg- 
alább hű  másolatokban  összegyüjtsük. 

Ez  úgy  válnék  lehetővé,  ha  az  osztálynál  e gipszmintázó  egészen  e fontos 
feladatnak  szentelhetné  erejét  és  magasabb  képességének  megfelelőleg  jobb  fize 
tésben  is  részesülne. 

A szolgáknak  pedig  egyáltalában  fizetésüket  kérném  emeltetni,  hogy  tisz- 
tességesen megélhessenek,  mert  fontos  érdekek  függnek  az  ő megbízhatóságuk- 
tól és  mert  a fönnemlített  alantabb  foglalkozásokon  kívül  (söprés,  porolás), 
bizonyos  fokú  szakképzettség,  idegen  nyelvek  ismerete  kivántatik  tőlük. 

Ezek  azon  lényegesebb  nézpontok  és  kérelmek,  melyeket  osztályom  érde- 
kében a nagytek.  orsz.  bizottság  figyelmébe  ajánlani  bátorkodom. 

Egyéb  kevésbbé  lényeges,  de  szintén  kívánatos  újítások  és  javítások  tekin- 
tetében bátor  vagyok  az  1873-ki  múzeumi  országos  szak-enquéte  emlékiratára 
hivatkozni.  Dr.  Hampel  József, 

a nemz.  muzeum  régíségtárának  őre. 


A PILISI  JÁRÁSBAN  FÖLLELT  NEVEZETES  RÉGISÉGEK 

(emléképületek,  romok,  római  FÖLIRATOS  KÖVEK  STB.) 

LAJSTROMA, 

MELYEKRŐL  DR.  ARÁNYI  ALAJOS  ÉRTEKEZETT  I 880-KI  MÁJUSHÓ  25-KÉN  AZ 

Országos  Régészeti  Társulat  ülésén. 

A műemlékek  ideiglenes  országos  bizottsága  megbízásából  1875-ben  egy 
segéd  kíséretében  Pestmegye  pilisi  és  váci  járásának  valamennyi  helységét  azon 
czélból  útaztam  be,  hogy  a régi  műemlékeket  keressem  föl,  és  azoknak  lajstro- 
mát írjam  össze  ; — ha  idővel  a pénzviszonyok  kedvezőbbek  leendenek,  a megye 
valamennyi  járásában  történendenek  efféle  kutatások,  s végre  az  ország  minden 
megyéjében,  hogy  az  egész  haza  műkincsei  leltárával  bírhassunk. 

18  nap  alatt  beútaztam  a pilisi  járás  46  helységét,  és  a felmerült  neveze- 
tességek bejegyzésére  bizonyos  hét  hasábot  használtam,  a hasábok  nevei  ezek  : 

I.  Érdekes  leletek,  és  pedig  AJ  történelemelötti  meg  barbárkori  tárgyak, 
B)  rómaiak,  C)  román,  DJ  átmeneti,  EJ  góth  vagyis  csúcsíves  koriak,  Pj  oly 
tárgyak,  nevezetesen  épületek,  melyek  túlnyomólag  a török  által  elpusztíttatván 
ú.  n.  c.zopf-  (elkorcsúlt  renaissence-jstilben  tataroztattak  ki. 

II.  Azon  helyek,  melyek  az  AJ  B)  GJ  DJ  EJ  és  F)  alatt  említett  tár- 
gyak érdekében  ásatásokat  igényelnek. 

III.  Régi  anyakönyvekre  vonatkozó  adatok. 

IV.  Régi  pecsétekre. 

V.  A buzgó  gyűjtök  lajstroma,  megemlítvén  az  illető  gyűjtemények  külö- 
nös érdekű  tárgyait. 

VI.  A nemzeti  múzeum  számára  megszerzett,  és  magammal  elhozott,  továbbá 
a megszerzésre  ajánlatos  tárgyak  elősorolása. 

VII.  A félhold  által  kipusztított  magyarság  helyébe  beköltözött  nemzeti- 
ségek viszonyai  egy  népleírási  térképpel. 

Függelék,  melyben  a bevándorlott  szerbek  nagyszámú,  nevezetesen  szent- 
endrei templomai,  és  érdekes  egyházkerületei  soroltatnak  föl. 

Tizenöt  írott  ívre  terjed  a szóban  levő  tárgyak  leírása,  és  1 2 folio-ívre  a 
fölvilágosításra  szolgáló  rajzok  és  a néptani  térkép.  A terjedelmes  szöveg  kivo- 
natát eme  lapokba  rakom  le,  rajzaimat  pedig  a műemlékek  bizottsága  levéltárá- 
nak nyújtom  át,  hol  azok  az  érdeklődőitek  szolgálatára,  szokás  szerint,  minden- 
kor készen  állanak. 

A rajzok,  bár  kifestvék,  csupán  vázlatiak,  de  az  épületek  méretei  mégis 
pontosak. 

Miután  authodidakt  úton  és  szapora  külföldi  utazásaim  nyomán  szerzett  régé- 
szeti ismereteim  túlnyomólag  az  építményekre,  egyházi  készletekre  és  fegyverzetre 
vonatkoznak  : a római  föliratok  olvasásában,  és  fejtegetésében  az  ú.  n.  «amateun>,  de 
buzgó  amateur  színvonalánál  magasabbra  nem  emelkedhettem : gyámolításra 
kértem  föl  Torma  Károly,  és  Hampel  József  szaktudósainkat,  ők  lehellettek 
értelmet  és  életet  erőm  szerint  lemásolt  darab  föliratos  rómaikő-gyüjteményembe 
mely  lovagias  és  kartársi  eljárásukért  ezennel  hálás  elismerésemet  rovom  le. 

I.  ÉRDEKES  LELHELYEK. 

A)  TÖRTÉNELEMELŐTTI  TÁRGYAK,  AZ  ILLETŐ  HELYEK  NEVEI: 

1.  Perbál , és  pedig  a malomtól  kelet  felé,  miről  Vásárhelyi  Géza  úr  szíves- 
kedett értesíteni. 

2.  Tinnye,  nevezetesen  a békási  dűlőn,  egy,  valaha  arra  csavarodott  de  évez- 
red előtt  kiszáradt  folyam  partján.  Ezen  helyre  is  a vendégszerető  és  útbaigazító 
tinnyei  birtokos  Vásárhelyi  Géza  úr  szíveskedett  figyelmeztetni. 

B)  RÓMAI  TÁRGYAK  LELHELYEI  : 

1 . Békásmegyer  (korsók,  fibulák,  érmek,  kőkoporsó). 

2.  Kalász  (fegyverek  és  érmek). 

3.  Pomáz,  találtattak  itt  is  fegyverek  és  érmek;  a «Glissza»  dombon  egy 
igen  zömök  falazatnak  nevezetes  (4  öl  magasságú)  maradványa  áll,  közel  esik 
onnan  éjszakfelé  a «Csikóhegy»  rajta  pedig  egy  elpusztúlt  várnak  omladéka. 

4.  Promoníor,  hol  római  határkövet  talált,  és  a n.  múzeumba  vitetett  Rómer 
Flóris. 

5.  Torbágy,  honnan  föliratos  római  kő,  fegyverek,  s érmek  kerültek  a n. 
múzeumba. 

6.  Budakesz,  itt  domborművű  föliratos  kövek,  szobortöredékek,  érmek,  és 
egy  csinos  római  öblöny  ásattak  ki.  Budakesznek  éjszaki  határán  látszik  a 
hajdani  sípszász l román  templomnak  nyoma,  nevezetesen  galagonya-,  mogyoró-, 
csipke-  és  kökénybokrok  között.  Az  ásatás  nem  volna  érdeknélküli. 

7.  Szí. -Endre,  domborművű  és  föliratos  kövek,  és  pedig  a szerb  püspök 
udvara  közfalának  belfelületén  (az  éjszaknak  és  éjszaknyugatnak  tekintve). 

8.  Sziget -Monostor  az  ú.  n.  szent-endrei  szigeten,  ezen  falunak  délkeleti  hatá- 
rán, egy  római  hídfőnek  jég  és  ember  által  igen  megrongált  maradványa.  Táb. 
ábra  a köveknek  nagy  része  a «Horányi  csárda#  építésére  használtatott  föl. 

9.  A Tahi  nevű  pusztán  Sziget-Tótfaluval  szemben,  és  pedig  az  ú.  n. 
((Tormákért#  mellett  egy  tisztán  kivehető  római  kis  vár  (castrum  stativum),  melyet 
a nép  várad- nak  nevez,  hol  a fölötte  elvonult  16  század  folytán  történt  beisza- 
polás  miatt  másfélméternyi  mélységre  a sánczon  belül  és  kívül  ásván,  lehetne 
antikályiákra  bukkanni,  mert  a nép  turkálgatott  a várad  belsejében  s talált  is, 
hol  érmeket  hol  fibulákat,  — a falakat  is  mind  elhordotta,  csupán  a délkeleti 
szegletnek  déli  oldalán  fut  el  még  nehány  méternyire  a fal,  de  ennek  is  hiányoz- 
nak faragott  kövei. 

A Tahipusztán  létező  ú.  n.  Pogonyháton  Maróthi  János  tótfalusi  gazda 
vályús  téglákba  beágyazott  egy  ólomcsövet  talált  valamely  a földig  lerombolt 
római  épület  alapfalai  között,  ezen  hely  irányában,  de  vagy  10  öllel  magasabban, 
a közellevő  hegyoldalban  forrás  létezik,  valószínű,  hogy  a cső  onnan  szolgáltatta 
le  a vizet  a 3 hüvelyk  átmérőjű  ólomcsövön  a hajdani  római  nyaralóba.  Nem- 
csak érdekes,  de  értékes  is  volna  az  ásatás,  eredménye. 

10.  A leány falusi  puszta : Tahitól  délnek  a Dunának  jobb  partján;  itt  sok 
a faragott  kő  és  római  tégla,  találni  3 hüvelyk  vastag  téglát  is,  meg  több,  de 
fájdalom,  összetördelt  föliratos  követ.  Igen  ajánlatos  lenne  az  ásatás. 

11.  Bogdány : a faluban  föliratos  kövek;  A falunak  alsó  vége  alatt 
újra  egy  a Horányi-féle  pusztabelihez  hasonló  hídfő,  melynek  köveit  a szorgal- 
mas bogdányi  nép  házépítésre  nagyobbrészt  elhordotta  — ezen  hídfőt  a nép 
<( Bolhavárnak » nevezi.  Igen  sok  falépítésre  és  házfedezésre  szolgáló  tégla  hever 
a Bolhavár  között,  mit  a Horányi-féle  hídfőnél  nem  látni.  Egy  bogdányi  sír 
fenekén  egy  nagy  téglát  leltek,  fölirattal. 

12.  Sziget- Tótfalunak : délkeleti  határán,  a Duna  bal  ágának  jobb  partján 


XXII 


római  hídfömaradvány  áll,  de  ez  már  annyira  elhordatott  a tótfalusi  házak  föl- 
építésére, hogy  csupán  alacsony  vízállásnál  látható,  — láttam  e tájon  a függé- 
lyesen mutatkozó,  és  a víz  által  nem  régiben  elmosott  parton,  nevezetesen  5 — 6 
lábnyira  a mai  talaj  fölszíne  alatt  alapfalmaradványokat,  és  több  ölnyi  hosszú- 
ságban másfélhüvelyk  széles  sávokat  (stráfokat),  melyek  a hajdani  padozatot  (talán 
mozaikot)  ábrázolják. 

13.  Pilis- Szt. -László  : domborművű  és  föliratos  kövek  de  elpusztultak.  10  év 
előtt  az  odavaló  J.  N.  gazda  egy  tenyérnyi  aranyéremre  bukkant,  melyért  a vevő 
házaló  2 frtot  adott  és  150  forintot  kapott,  mit  a vendégszerető  lelkész  úrtól 
hallék. 

14.  Pilis-Szántó : igen  sok  domborművű  és  föliratos  kő. 

a templom  előtt  pedig  két  igen  elkopott  betűkkel  ellátott  mértföldmutató  féle 
oszlop. 

15.  Vörösvár  domborműves  és  föliratos  kő  a templom  déli  oldalába  befa- 
lazva, a kő  nagyterjedelmű,  és  mind  az  alakok,  mind  a betűk  igen  jó  állapotban 
maradtak  fönn. 

16.  Pilis-Csaba : domborművű  föliratos  kő. 

17.  Perbál:  domborművű  föliratos  kő,  kőkorsó,  hamvvedrek,  téglák. 

18.  Tök:  föliratos  kő  és  érmek. 

19.  Zsámbék : érmek. 

20.  Páty  : kiterjedt  római  falomladékok,  részint  kőből  részint  téglából  épül- 
tek, látni  a község  udvarában  egy  afféle  hipokausztumnál  alkalmazott  négyoldalú 
téglacsöveket,  továbbá  egyet  a Várady-féle  jeles  gyűjteményben. 

21.  K is- Kovácsi  : föliratos  kövek  befalazva. 

22.  Solmár : egy  föliratos  kő  bizonyos  Brunquell  konyhája  előtt,  — 

továbbá  egy  ódon  kőmozsár,  egy  ódon  malomkő.  Egy  bádogbárcza  « Buda 
iÓ24»  fölirattal  Pollák  Mátyás  jegyzőnél  nem  ugyan  római  tárgy,  de  érdekes. 
Végre  az  ú.  n.  «Krautgarten»,  és  a «Steinriegel»  nevű  dűlőkön  sok  római  fal- 
maradvány létezik  és  ajánlkozik  ásatásra. 

23.  Üröm:  a temető  közelében  egy  föliratos  kő.  tábla,  ábra. 

24.  Csepel:  római  érmek. 

25.  Lőre:  föliratú  kő,  mely  már  a múzeumba  került  és  hamvvedrek. 

26.  Ü-Buda  (Aquincum)  : számos  föliratú  és  domborművű  kő,  ú.  n.  foga- 
dalmi oltárok  az  ismert  D.O.M.  = Deo  Optimo  Maximo  czímmel,  sírkövek  a 
szintén  ismert  D.M.  = Diis  Manibus  jelentő  első  betűkkel,  kőkoporsók  (sar- 
cophagok),  mértföldmutatók,  a római  cuhors  vagy  a/a- féle  czímü  katonai  testüle- 
tek nevét  viselő  téglák,  párkányzati  faragott  kövek,  egy  jeles  «hipocaustum»  a 
Flórián-téren  és  sok  alapfal,  ezen  falazatok  tetemes  számát  a fárad hatlan  Zsig- 
mondi Vilmos  mérnök  úr  kutatta,  mérte  és  iktatta  be  aquincumi  térképébe ; 
különös  figyelmet  érdemlenek  az  egykori  aréna,  egy  faragott  kövekből  épült  s jó 
karban  levő  ódon  falazat  a ref.  templom  közelében,  mely  aligha  nem  castrum 
stativum  maradványa,  mert  1 és  fél  méterrel  áll  lentebb  a mai  talajnál,  végre  a 
római  vízvezetéknek  még  néhány,  bár  fölötte  megrongált,  pillére,  melyek  szoká- 
sos faragottkő  burkolatuktól  megfosztattak,  de  valószínűnek  tartom,  hogy  mint- 
egy másfél  méter  mélységben  a mai  talaj  alatt  még  reá  akadhatunk  a pillér- 
lábazat koczka- köveire  és  a hajdani  kövezetre,  nemkülönben  érdekes  «anti- 
cagliákra». 

Azon  sejtelmet,  hogy  mintegy  másfél  méter  mélységben  rejlik  az  ős  római 
kövezet,  s ekként  az  útak  és  útczák  fölszine  is,  egy  sajátszerü  észlelet  serkenti 
bennem,  azt  tapasztaltam  t.  i.,  hogy  a rómaiak  által  lakott  helyeken  az  azóta 
lefolyt  18  vagy  16  század  alatt  1 és  fél  egész  2 méter  magasságban  rakodott 
le  az  ú.  n.  alluvialis  vagy  beiszapolási  föld,  ez  föltűnt  nékem  magában  Rómá- 
ban (pl.  az  egykori  fórumon),  Trierben  (Treviriumban),  Darmstadtban,  Wiesbaden- 
beti,  Vá?-helye?i  vagyis  Gredistyén  (az  ős  Szarmisz  Egei  húszában)  és  végre  O-Budán, 
többi  között  a hipocaustum  táján,  és  az  említett  castrum  stativum-féle  falazaton. 

Az  említett  beiszapolás  majd  lassan  észreyehetlenül,  majd  rohamokban, 


* Megemlítendő  Vörösváron  egy  1299-ben  faragott  és_iz25-ben  kijavított  B. -Asszony  szobor,  a 
Jézuska  görög  áldást  ád  három  ujjával,  nevezetes  végre  szt.  Margit  oltára,  mely  a clarissa  szüzek 
tulajdona  volt,  s melynek  hátterén  a szt.  Margit  szigetén  levő  hajdani  templomok  (ha  nem  csalódom) 
történelmi  hűséggel  vannak  lefestve. 

hatalmas  rohamokban,  történt  rendkívül  erős  felhőszakadások  alkalmával,  minőt 
1837-ben  és  1875-ben  tapasztaltunk  a főváros  környékén,  az  utóbbi  volt  az, 
mely  a Tabánon  az  « ördögárkai)  fölötti  boltozatot  és  az  arra  épült  nehány  házat 
elsülyesztette ; pár  hétre  ama  rémes  tüneményre  kezdettem  nieg  ezen  pilisi 
járási  körútamat,  és  volt  alkalmam  látni,  miként  rakodott  le  pl.  Ó-Buda  és  Békás- 
Megyer  között  20 — 30  cm,  (8 — 12  hüvelyk)  magasságban  a hegyekről  (nyugatról) 
a Duna  felé  lejtő  dűlőkön  az  iszap. 

C)  ROMÁNKORI  TÁRGYAK  ; AZ  ILLETŐ  HELYEK  EZEK  : 

1.  Kalász,  és  pedig  az  erdő  azon  részében,  melyet  magam  ugyan  nem 
kerestem  föl,  de  a melyet  a gazdasági  igazgatóság  kész  a netalán  kutatni  kiin- 
duló szaktudósnak  megmutatni. 

2.  Szigetmonostor:  az  elpusztult  monostor  alapfalai  között  és  körött. 

3.  Hidegkút:  a puszta-templom  körött. 

4.  Pilis- Szt .-László : az  egykori  monostor  környékén. 

5.  Pilis- Szt.- Kereszt : az  egykori  monostor  környékén. 

6.  Telki  vagy  Telek : az  egykori  monostor  környékén. 

7.  Sziget-Újfalu:  (a  Csepelszigeten)  romok. 

D)  ÁTMENETI  IDŐSZAKI  TÁRGYAK. 

1.  Békás- Megyer : a puszta-templom  határán.  A békásmegyeriek  a temp- 
lom támadásakor  a XIII.  század  közepén  a mai  nap  egy  magában  álló 
templom  körött  laktak,  de  a Duna  áradásai  őket  a múlt  századelején  a 
templomtól  egy  kilométer  távolságban  a hegyoldalra  szorította.;  A XIII. 
század  óta  mindinkább  növekedő  áradások  azt  tanúsítják,  hogy  a Dunának 
medre  folytonosan  beiszapodik  és  emelkedik,  s hogy  a Dunameder  beiszapodása 
gyorsabban  halad,  mint  a partoké. 

2.  Zsámbek:  a valóban  magasztos  puszta-templom  és  a hajdani  monostor- 
nak pinczéje. 

3.  A budavári  plebánia-templom. 

E )  GÓTH  STYLÜ  TÁRGYAK,  ÉS  PEDIG: 

A)  Szentegyházak,  nevezetesen  : 

a)  bántatlan  eredeti  alakban  csupán  egy  létezik,  t.  i.  a ráczkevei  szerb 
templom. 

bj  Olygóth  stylben  épült  egyház,  mely  tűz  által  (többnyire  török  fölperzse- 
lés  folytán)  rongáltatván  meg,  a félhold  uralmának  megszűntével,  tehát  1686 
után  elkorcsúlt  renaissance-stylben  tataroztatott  ki,  van  nyolcz,  a helyek  ezek : 

1.  B:idavár,  értvén  a helyőrségi  templomot,  melynek  csupán  tornya  a régi, 
bár  ez  is  csak  belülről,  miután  kívülről  nem  kerülhette  ki  az  ú.  n.  elczopfosí- 
tás  átkát. 

2.  Tétény,  hol  csupán  a toronynak  alsó  fele  maradt  meg  bántatlan. 

3.  Torbágy,  hol  a nyolczszög  felével  záródó,  s kissé  megnyújtott  szentély 
hirdeti  a reformatió  előtti  keletkezést. 

4.  Tököl  (a  csepeli  szigeten),  itt  ugyan  az  egész  torony  meg  maradt  ős  góth 
stylü  alakjában,  de  a templom  renaissance  szabású  (innen  egy  1470-iki  jeles 
kazsula  került  Rómer  F.  buzgó  közbenjárása  folytán  iparművészeti  múzeumba). 

5.  Makád  (a  Csepelszigeten),  90  éves  emberek  emlegetik,  hogy  a templom, 
melyet  ma  a reformált  atyafiak  bírnak,  a ráczkevei  szerb  templom  módján  em- 
beri alakokkal  (szentekkel)  volt  kifestve,  tehát  régi,  jó  keletelése  is  a mellett 
tanúskodik. 

6.  Ráczkeve,  és  pedig  a reformált  templom,  melynek  támjai  tagozottak,  s 
mely  templomnak  mai  négyszögű  ablakai  között  a bevakolt  hajdani  csúcsíves 
ablakok  nyomait  kívülről  a gyakorlott  szem  észreveszi,  a 8 szög  felével  záródó 
szentély  belső  fölszinén  pedig  a kívül  simára  bevakolt  csúcsíves  ablakok  elég 
gazdag  tagozatai  tisztán  láthatók. 

7.  Szt. -Endre,  nevezetesen  a r.  kath.  egyház,  melyen  csupán  a nyolczszög 
felével  záródó  szentély,  a tagozott  tárnok,  meg  az  ös  lábazat  árulják  el  a középkori 
eredetet,  — mind  a boltozat,  mind  az  alacsony  ablakok  megfosztattak  egykori 

csúcsíveiktöl.  A dombon  álló  templom  valaha  körfallal  bírt,  a templom,  mint 
képzelhetni,  igen  jól  keletek. 

B)  Világi  épületek. 

Budavárában  75  oly  házat  sikerült  fölfedeznem,  melyek  a XIV.  meg  a XV. 
század  jellegével  bélyegezvék  és  pedig:  vagy  a kapun,  vagy  a kapualjban,  vagy 
az  udvaron;  ódon  utczai  ablakot  csak  két  házon  találtam,  — a házak  belsejét 
nem  igen  nyílt  még  alkalmam  rendszeresen  kutathatni  ; — öt  házban  leltem 
csúcsíves,  de  donga  boltozatot,  ily  hegyes  boltozatú  szoba  két  háznak  első  eme- 
letén is  mutatkozik.  Fölötte  érdekes  az  országház-utczában  a Sztojaszkovics- 
féle  házban  egy  földszinti  szoba  (a  kapualj  déli  oldalán),  mely  valamely 
kápolnához  hasonlítván,  két  járomra  van  (egy  gazdagon  tagozott  heveder  által) 
osztva,  a jármakat  négy-négy  borda  (körte-alakú  átmetszettél)  ékesíti  egy-egy 
csinos  zárkő. 

Budavárban  az  említett  75  ház  egész  homlokzatán  viselné  csúcsíves  pár- 
kányzat,  kapuzat  és  ablakzattal  a középkor  jellegét,  épen  úgy  mint  a példáúl 
maiglan  jó  karban  álló  bambergi,  nürnbergi,  kanstatti,  trieri,  égeri  és  egri,  * ** 
kölni,  szászvárosi,  brassai,  kassai,  kolozsvári  stb.  ódon  házak,  ha  az  1721-diki 
nagy  tűzvész  után,  mely  a vár  valamennyi  házát  megrongálta,  bekövetkezett 
renaissanc-féle  kitatarozások  ki  nem  vetkeztetik  az  épületeket  tisztes  és  ékes 
ódon  külemükből.  Bárcsak  egy  békés  antireformáczió  virradna  a szerencsétlenül 
elczopfosított  házak  homlokzataira,  hogy  régi^ékes  szűz  fényükben  díszelegné- 
nek csúcsíves  ablakaikkal,  mérmüveikkel,  fiálos  erkélyekkel,  bonyolódott  tago- 
gozatú  kapuikkal  stb  A*  mint  hihetlen  számmal  a velenczeiek,  és  jeles  számmal 
az  említett  nürnbergiek,  landshutiak,  trieriek  stb. 

II.  ÁSATÁSRA  AJÁNLKOZÓ  HELYEK. 

Ásatásra  (nevezetesen  ősemberi,  római,  román  és  csúcsíveskori  tárgyak 
kiaknázása  czéljából)  a következő  helyek  ajánlkoznak,  és  pedig  : 

A)  TÖRTÉNELEM  ELŐTTI  TÁRGYAK  ÉRDEKÉBEN  : 

1 . Tinnye  (a  békási  dűlőn). 

2.  Perbál  (a  malomtól  keletnek).  Útbaigazítónak  ajánlkozik  a már  említett 
igen  előzékeny  és  lelkes  gyűjtő,  a Tinnyén  lakozó  Vásárhelyi  Géza  birtokos  úr. 

B)  RÓMAI  TÁRGYAK  ÜGYÉBEN,  AZ  ILLETŐ  HELYSÉGEK  NEVEI  : 

1.  Kalász:  a Bezda-hegyen. 

2.  Pomáz : a Gliszsza-dombon. 

3.  Tahi : Málnay  tr.  (jeles  borászunk)  udvarán. 

4.  Tahi  éjszaki  határán  és  pedig: 

aj  az  ú.  n.  Pogonháton  egy  (mint  már  említém)  Maróthy  János,  tót- 
falusi gazdának  telkén  a hegy  menedékes  oldalán,  hol  római  alapfalak,  sok 
fedélcserép  és  a hegyen  levő  forrás  vizéhez  vezető  ólomcsövezet  találtatott,  mely- 
nek csupán  egy  méter  hosszúságú  részletét  ásta  ki  a közömbös  gazda. 

b)  a nép  által  «várad»-nak  nevezett  valóságos  római  «castrum  stativum», 
gyalog  egynegyed  óra  az  ú.  n.  Torma- kerttől  éjszak  felé,  melynek  köveiből  (mint 
említém)  csupán  a délkeleti  szegleten  hagytak  meg  a Tahi  nevű  pusztát  újból 
serényen  benépesítő  tótfalusi  zselléremberek. 

8.  egy  a Tahi  és  Leányfalu  nevű  puszták  közt  emelkedő  jelentékeny 
domb,  mely  az  országút  és  a Duna  között  fekszik,  s melyet  a nép  még  nem 
kutatott,  míg  a leányfalusi  pusztán  sok  érdekes  föliratos  követ  talált,  de  min- 
dent összerombolt,  mert  pénzt  sejtett  a betűk  alatt. 

* Az  egri  várban  fenálló  laktanya  mutat  egy  a vajdahunyadi  vár  építkezéséhez  hasonló,  tehát 
1540  körül  támadhatott  díszes  pillércsarnokot. 

**  Ha  a 75  ódon  háznak  birtokosai  (hazafiui  lelkesedésből  és  az  ó'sök  iránti  kegyeletből)  csupán 
300  irtot  tőkésíttetnének  meg  végrendeletükben  (vagy  akár  még  éltükben),  hogy  ioo  év  múlva  az 
addig  40,000  forintra  növekendett  pénzzel  ódon  modorban  restauraltatnának  meg  házaik  a város 
díszére  és  a haza  dicsőségére,  egy  e czélra  készítendő  ú.  n.  aranykönyvben  örökíthetnék  meg  nevüket. 
Miután  itt  közvetlen  a városra,  közvetve  pedig  az  egész  országra  háramlanék  a dicsőség ; nem  kellene 
az  illető  házbirtokosoknak  azon  törődni,  hogy  kicsoda  birandja  ioo  év  múlva  az  illető  házat,  vájjon  a 
takarékos  dédunokák-e  vagy  más  emberséges  ember ! ? 

6.  Sziget  - Tótfalu : különösen  az  ú.  n.  péteri  dűlőn  (Sziget-Tótfalu  szem- 
ben áll  nyugotnak  Tahival,  keletnek  VáczczalJ. 

7.  Pilis- Szántó : a «Dörfl»  nevű  dűlőn. 

8.  Pilis-Szt. -Kereszten  : az  egykori  monostor  helyén  hol,  mint  a sipszári 
templom  táján  galagonya-,  mogyoró-,  csipke-  és  kökénybokrok  bujálkodnak. 

9.  Perbál : a malomtól  kelet  felé  (föl világosítást  Tinnyén  kérhetni  említett 
Vásárhelyi  Géza  úrtól). 

Ismét  Perbál:  a temetőtől  nyugatnak. 

Megint  Perbál  : a Báréten  vagy  Bánréten.  Perbál  egy  hasonló  nevű  jám- 
bor szerzetestől  kapta  nevét,  ki  itt  egy  remetelakba  húzódván  meg,  oktatta  a 
hozzája  zarándokolt  népet,  — még  mai  nap  is  élő  monda  szerint  mise  alatt 
szt.  István  király  szolgált  nékie  a hányszor  Esztergámból  Fehérvárra  lovagolván, 
Perbál  remetelakát  s illetőleg  kápolnáját  érinté. 

10.  Tök:  a pinczék  közelében,  az  ú.  n.  L ibamezön . 

11.  Sohnár : a <(Steinriegel»  (Steinhügel)  nevű  dűlőn. 

C)  ROMÁN  TÁRGYAK  ÜGYÉBEN,  A HELYEK  NEVEI  : 

1.  Kalász:  az  erdőben,  a helyet  tüzetesen  a buzgó  gyűjtő  Takács  N.  úr 
szíveskedik  megmutatni. 

2.  Hidegkút:  a puszta-templom  körött. 

3.  Sziget- Monostor  (vulgó  : Monostor):  az  egykori  zárda  alapfalai  között 
és  körött. 

4.  Pilis-Szt. -László : az  egykori  zárda  alapfalai  között  és  körött. 

5.  Pilis-Szt. -Kereszt : az  egykori  zárda  alapfalai  között  és  körött. 

6.  Zsámbék  : a templom  környékén  és  a monostor  pinczéjében. 

DJ  GÓTH  VAGY  CSÚCSÍVES  KORSZAKI  TÁRGYAKRA  NÉZVE  : 

1.  Budavár:  a díszpiaczon,  hol  a vörös  márványkút  helyén  valaha  a szt. 
Magdolna  czímü  magyar  plébániatemplom  állott,  s melynek  környezetében  egy- 
kori sírokra,  s azokban  részint  góth,  részint  románkori  ékszerekre  (keresztekre, 
boglárokra,  gombokra,  fegyverekre)  buknanhatnánk. 

2.  A budai  várhegy  nyugati  oldalának  azon  része,  mely  az  1849-ben  tört  rés- 
nek alján  van,  s hol  1860-ban  több  budai  tanuló  s köztük  fiam  is  kardokra, 
rézből  öntött  ágyúgolyókra,  sarkantyúkra  stb.  akadtak,  de  csakhamar  eltiltattak 
a rendőrség  által,  midőn  az  oktalan  ásókra  nagy  földtömeg  omlott  s egyiknek 
lábát  is  ketté  törte. 

3.  a budavári  plébánia-templom  előtti  téren,  hol  egy  kifestett  hajlék  rejlik 
a föld  színe  alatt. 

4.  Budavárban : több  pinczében  lehetne  elrejtett  ódon  tárgyakat  találni, 
főleg  azokban,  melyek  szokatlan  mélyen  100 — 500  és  még  több  ölnyire  terjed- 
nek el  a várdomb  gyomrában,  ilyen  házak  : 

a)  a díszpiaczon  a Jankovics-féle  ház  (szemben  az  udvari  gyógyszer- 
tárral),  melynek  pinczéjéből  egy  alagút  a Szentháromság  szobráig  vezet,  melyet 
1826  körűi  falaztak  a «fortificatio»  meghagyására  be. 

I)  egy  alagút,  mely  a szt.  György-tér  déli  végén  1830-ban  beomlott, 
melyben  ,, haszonvchetlen  rozsdás  vérteket “ leltek,  s mely  nyílást  csakhamar  bete- 
mettek ; 

c)  a budai  kapitánysági  hivatallal,  a hajdani  Margarics-féle  házzal  (mely- 
ben ma  dohánytőzsde  van)  szemben,  létezik  egy  némileg  hátrahuzódott  ház,  mely- 
nek pinczéjéből  egy  alagút  a kapuczinusok  zárdája  felé  vezet ; 

d)  a városház-utczában  egy  háznak 

ej  és  az  országház-utczában  egy  háznak  pinczéje  annyira  terjed,  hogy 
azok  végét  a háztulajdonosok  még  nem  ismerik  ; 

f)  a díszpiaczon  és 

g)  az  úri  utczában  levő  házak  pinczéi  azért  igen  nevezetesek,  mert  tó 
létezik  bennük  ; 

h)  a bécsi  kaputól  nyugatnak  elterjedő  bástyafal  alatt  150  lépésre  a 
kaputól  a hatvanas  években  bizonyos  alagút  omlott  be,  mely  kimondhatlan 
messze  terjedt  lejtőleg  Újlak  és  c -Buda  felé,  de  a kutatást  eltiltotta  a «forti- 
ficatio*  és  a beomlott  nyílást  is  csakhamar  betemettette. 

4.  Solymár;  nevezetes  a , , Teujels- H'óhle' ‘ nevű  alagútszerü  barlang,  mely 
állítólag  a pilisi  hegy  barlangjával  közlekedik,  ebben  özönvízelőtti  állatok  csont- 
jai és  tatár  meg  törökkori  tárgyak  lappanghatnak  ; a kutatás  minden  esetre 
érdekes  lenne. 

5-  Makád  (a  Csepel-szigeten)  : hol  Mátyás  király  nyereggyártó  gyarmatot 
alapított  és  a budai  oldalról  a Duna,  s így  a sziget  alá  húzódó  sziklába  két 
kutat  töretett,  azon  kutak  egyike,  daczára  hogy  igen  jó  vizet  tartalmaz,  bizonyos 
babonás  oknál  fogva  betakartatott,  s melyet  a község  elöljárósága  mai  nap  is 
vonakodik  fölbontatni.  Nem  lehetlen,  hogy  ezen  mistificátióból  nem  csupán 
valamely  regényes  adat  merülend  föl,  hanem  valamely  tudományos  is,  ha  azon 
értelmes  egyének,  kiktől  ezen  adatokat  nyertem,  óhaja  szerint  a megye  megha- 
gyásából bontatnék  föl  a kút,  és  tétetnék  haszonvehetővé. 

III.  ANYAKÖNYVEK. 

Ezekről  régészeti  tekintetben  sokkal  nem  szolgálhatok,  mert  a török  ura- 
lom előttiek  elpusztultak;  legrégibb  a tinnvei  reform,  gyülekezeté,  mely  1663-tól 
kezdődik  és  a lelkészek  névjegyzékét  tartalmazza,  a pátyi  régiebb  volt,  mert 
1640-ből  származott,  de  fájdalom  nem  rég  elégett. 

A kathol.  híveket  a török  bitorlás  alatt  nagyobbrészt  vándor-szerzetesek 
dajkálták,  még  Mária  Terézia  alatt  is  a trinitariusok  és  kapuczinusok  jártak  el  a 
pilisi  járási  egyházi  ténykedésekre,  mert  a szóban  levő  falvak  mind  a budai 
anya-templomoknak  « filiái » voltak. 

IV.  PECSÉTEK. 

Pestmegye  a 60-as  években  a falusi  pecsétek  lenyomatát  összegyűjtötte  ; e 
tárgyról  is  csak  keveset  mondhatok,  megjegyezvén  röviden  a következőket : 

1.  többnyire  ekét  és  egy  nyaláb  buzakalászt  mutatnak  föl  czímerül  a falusi 
pecsétek  ; 

z.  többnyire  eme  fölirattal  bírnak:  Sigillum  pagi  N.  N.  a megfelő  év- 
számmal ; 

3.  legrégibb  a visegrádi  1697-ből,  latin  fölirattal,  aztán  jő  a makádi  ezen 
körirattal  « Makád  falu  pecséti.  1 7 1 r » . -> 

V.  GYŰJTŐK. 

a)  Jelentékeny  gyüjteménynyel  bírók  : 

Várady  Pátyon,  — Vásárhelyi  G.  Tinnyén,  — Takács  /.  meg  Luppa 
Péter , Pomázon,  — Ludaics  Miklós,  Ráczkevén. 

b)  Alábbrendett  gyüjteménynyel  ellátvák  : 

Molenta  György  (vendégfogadós)  Csabán,  kinél  egy  sz.  László  képével  biró 
arany  is  szemlélhető,  — Scholz  Ferencz,  jegyző  Békás-Megyeren,  — Pintér  János, 
jegyző  Sziget-Szt. -Mártonban,  kitől  egy  ódon  velenczei  tükröt  olcsó  pénzen 
vásárolhatna  meg  a n.  muzeum.  Alig  csalódom,  midőn  azt  vélem,  hogy  a tükör 
szavojai  Jenő  herczegnek  hajdani  ráczkevei  palotájából  került  Sziget-Szent- 
Mártonba. 

VI.  A NEMZETI  MÚZEUMNAK 

csupán  három  — alábbrendelt  jelentékü  — tárgyat  szerezhetem  meg,  úgymint: 

j.  Török-Bálinton : egy  XVI.  századbeli  kulcsot,  meglehetős  ékes  lakatos 
müvet,  mely  alkalmasint  Török  Bálint  lerombolt  várából  való. 

2.  Csobánkán  : egy  ezüst  érmet  eme  fölirattal : Octo  Grossi,  Venceslaus  II. 

3.  Pomázon:  egy  terjedelmes  vaslándzsát  vagykelevézt  Luppa  Péter  aján- 
dékát, — de  figyelmeztetem  újból  a n.  muzeum  t.  igazgatóságát  ez  említett 
1299-ből  származó  boldogasszony-szoborra  és  a szt.  Margit  oltárképére,  melyen 
az  illető  szigetbeli  ódon  templomok  valószínűleg  híven  leábrázolvák  ; végre  a 
tüstént  következő  VI.  czikkben  fölhozandó  pomázi  evangeliarumra  (incunábu- 
lunira)  és  a szentendrei  pozserovácska  nevű  templomban  kellőleg  nem  becsült 
fa-filigrán  ódon  pacificaléra  ! 

VII.  A PILISI  JÁRÁSI  NEMZETISÉGEK. 

i.  A magyarok  a törökök  által  elannyira  kipusztíttattak,  hogy  a hajdani 
46  helység  között  csak  12  magyar  maradt  meg,  a többibe  német,  tót  és  szerb 
telepedett  le. 

A tótsiig  rideg  bérezés  honából  lejövet  a pilisi  járásnak  is  legzordonabb 
erdős  és  bérezés  részeit  lakja.  Pilis-Szt. -Keresztet,  Pilis-Szántót  és  Pilis-Szt-Lász- 
lót  lakják  a tót  atyafiak,  kiknek  foglalkozásuk : mészégetés  meg  facsempészés. 

A németek  (túlnyomólag  wiirtembergiek :)  ama  jeles  gróf  Zichy  Ferencz 
által  hivattak  meg,  ki  Budavár  visszavételénél  fényesen  tüntette  ki  magát,  és 
számos  faluval  fényesen  is  jutalmaztatott  meg.  Összesen  24  német  falu  van  a 
pilisi  járásban,  ezek  számra,  de  vagyonosságra  is  túlnyomók.  A német  szántóvetők 
az  eladósodott  régi  földes  urak  jószágait  nagy  számmal  vásárolgatják,  fiaikat 
(Csabát  kivéve  :)  nagy  buzgalommal  küldik  «magyar  szó»  tanulásra  cserébe,  és 
iparban,  takarékosságban  s tisztaságban  túltesznek  a többi  három  nemzetiségen, 
- de  örömmel  tapasztalni,  hogy  néhány  magyar  falura  is  ragad  a német  szor- 
galom és  a tisztaság,  valamint  a németre  a magyar  vendégszeretet,  ha  nem  vol- 
nék bornemissza,  jócska  bort  üríthettem  volna  ezen  körútam  alkalmával  a néme- 
teknek jó  szívvel  fölajánlott  kancsóibúl. 

A szerbek  hol  németekkel,  hol  magyarokkal  vegyest  8 faluban  vannak  mai 
nap  elszórva,  de  nagyon  fogynak,  és  Solymáron  már  130  év  óta  egészen  kihal- 
tak; letelepedésükről  ezeket  emlegetik  «historia  domus»-féle  jegyzetek: 

Az  1686-ban  Budából  kiűzött  török  igen  kezdette  sanyargatni  Szerbia  lako- 
sait, kik  a határtalan  gyötréseket  tovább  nem  tűrhetvén  Magyarhonba  kérezkedtek, 
és  bevándorlási  engedélyt  nagy  Lipóttól  nyervén,  Csernájevics  Arszén  (nem  Arzén) 
patriárcha  vezérlete  alatt  seregesen  be  is  vándoroltak  az  országba;  a legvagyo- 
nosabbak Szt.  Endrére  költöztek,  kik  közül  öt  dúsgazdag  család  a már  megvolt 
szerb  püspöki  és  r.  k.  templom  mellé  még  öt  uj  szentegyházat  emelt,  egyet 
a görögök,  és  négyet  a maguk  számára,  ezek  saját,  és  pedig  az  odahagyott 
szerbiai  megyékre  vonatkozó  névvel  bírnak,  úgymint : Opovácska,  Pozserovdcska, 
prezbrazsenszka,  tyiprováscska  (subintelligentur  erkva  = ecclesia).  A szerbek  lete- 
lepedési helyei  nyolezan  vannak,  és  ezek  : Lóré,  Ráczkeve,  Tököl,  Kalász,  Pomáz, 
Csobánka,  Szent  Endre  és  ízbég. 

A szerbek  a mi,  hozzájuk  képest  éjszaki,  éghajlatunkhoz  nem  bírnak  szokni, 
és  mindenhelyt,  kivétel  nélkül  fogyton  fogynak,  s míg  hazájukban  erős  brontes- 
féle  emberek,  (mint  a napjainkban  beköltözgető  bolgár  konyhakertészek)  lassan 
elcsenevészednek,  és  falkánkint  halnak  ki;  szorgalomra  nézve  messze  állanak  a 
bevándorlóit  németektől,  iparra  alig  szentelik  magukat,  de  a vallási  szertartáso- 
kat buzgóan  gyakorolják,  számos  ünnepeiket  törvényszerűen  megülik,  valamint 
gyakori,  és  hosszúra  elnyúló  böjtjeiket  is  szigorúan  szokták  megtartani,  melyek 
alól  a beteg  ember,  és  a gyermekágyas  még  a szoptató  nő  sincs  föloldva ! A ke- 
leti egyház  böjti  napokon  a tej,  sajt  tojásevést  is  eltiltja. 

Régészeti  tekintetben  érdekesek  a szt.-endrei  templomokban  az  ódon 
«pacificálék»  a különféle  szent  czélra  szolgáló  templomi  ezüst  edények,  melyek 
a r.  katolikusokénál,  s annál  inkább  a — még  kevesebb  készlettel  megelégedő 
— protestáns  testvérekénél  sokkal  számosabbak,  jelesek  a dús  keleti  bekötésben 
ragyogó  evangeliumos,  és  misemondó  könyvek,  jeles  a szt.  endrei  görög  temp- 
lom sekrestyéjében  20  foliánsból  álló  könyvtár,  de  annak  olvasására  és  templom 
látogatására  csak  egyetlen  egy  görög  hív  létezik  Szt.  Endrén.  — A Pozserovácska  nevű 
tomplomban  nevezetes  egy  fa-filigrán  alakokkal  díszelgő  és  aranyozott  ezüst  csip- 
kézettel körül  vett  pacificále.  A kalászi  szerb  templomról  megemlítendő,  hogy 
Eliízabétha  (nem  tzárovna,  vagy  cárítza  — mint  a szerbek  mondják  — hanem) 
imperatritza  egy  igen  drága  bekötésü  evangeliariumot  ajándékozott  1700-ban, 
melyet  egy  ú.  n.  «cameriére»  hozott  arany  brokád-kelmébe  begöngyölgetve  át,  mely 
könyvről  az  a nevezetes,  hogy  1554-ben  nyomatott,  és  gedig  stereotip  modorban, 
továbbá  fa-klissével  vagyis  xilografice.  Ezen  könyvet  egy  hasonló  külemü  újjal 
kicserélhetné  a n.  muzeum,  valamint  az  említett  sz.  endrei  pozserovacska  temp- 
lombeli fa-filigram  pacificalet  is.  Dixi,  et  salvavi  animam  meam. 


XXVIII 


JELENTÉS 

A NAGYVÁRADI  FÖLFEDEZÉSRŐL. 

A nagyváradi  várkaszárnya  alapozása  alkalmával  egy  régi  tem- 
plom nyugati  homlokzatának  maradványai  födöztettek  fel,  melyeket 
N. -Váradon  sz.  László  basilikájáénak  tartottak.  Erről  Oláh  Gyula 
tanfelügyelő  f.  é.  aug.  hó  2 7 -kén  ministeriumunkat  táviratilag  értesí- 
tette. A távirat  és  felhívás  intézkedésre  még  az  nap  a bizottság  iro- 
dájába érkezvén,  Steinhausz  László  építész  az  ügy  megvizsgálására 
rögtön  kiküldetett. 

Augusztus  hó  29-én  elnökünk  gr.  Zichy  Jenő  ugyan  a lelet  meg- 
vizsgálása végett  kiküldötte  Zsigmondy  Gusztáv  b.  mérnököt. 

Steinhausz  aug.  30-kán  visszatérvén  és  rajzait  bemutatván,  a 
nm.  minister  úr,  ugyan  az  nap  a közös  hadügyministerhez  táviratot 
menesztett,  melyben  kéri,  hogy  a laktanya  további  építkezése  beállít- 
tassék  és  az  ásatások  az  igen  tág  udvaron,  hová  a templom  terjed, 
engedtessenek  meg. 

A szeptember  i-jén  megérkezett  válasz,  a beállítás  lehetetlensé- 
gét hangsúlyozván,  ministeriumunk  által  a Nagy-Váradra  kiküldendő 
megbízottnak  értekezletét,  illetőleg  egyezkedését  az  ottani  katonai 
hatósággal  ajánlotta ; hanem  az  ásatási  engedélyről  az  udvaron 
nem  szóllott. 

Szept.  2-kán,  ministeri  rendelettel,  Nagy-Váradra  kiküldetett  az 
előadó,  ki  is  Steinhausz  építész  társaságában  még  az  nap  a hely- 
színére utazott. 

Szept.  3-án  előadó  értekezik  a káptalan  több  tagjával,  a tér- 
parancsnokkal,  a tanfelügyelővel,  az  építkezés  vállalkozójával  és  főleg 
az  építkezést  vezető  kapitánynyal ; ki  is  egész  készséggel  nem  csak 
megengedi,  hanem  elősegíti  is  a homlokzat  déli  torony-sarkának  föl- 
keresését, mely  már  az  építkezés  mezejére  esik,  megengedi  továbbá, 
hogy  a közel  levő  régi  kapuzat  maradványai  saját  embereink  által 
legnagyobb  óvatossággal  kiszedessenek;  végre  parancsot  ad,  hogy 
minden  alakos  és  faragott  régi  kő,  melyet  a kiküldöttek  megjelölnek, 
fentartás  végett  félretétessék. 

Szept.  3-kán  előadó  táviratot  intéz  ministerünk  ő Excellencziájá- 
hoz,  melyben  kéri,  hogy  általa  az  udvaron  való  ásatás  engedélye, 
melyet  a közös  hadügyminister  nem  adott  meg  egyenesen,  kieszkö- 
zöltessék. 

Szept.  4-kén  az  előadóhoz  az  államtitkártól  távirat  érkezik,  mely- 
ben az  előbbi  odautasíttatik,  hogy  a helyszínelési  tervet  haladéktala- 
nul küldje  be,  mit  az  előadó  még  az  nap  megtesz. 

Szept.  5-kén  az  építkezési  területet  deszkakerülettel  körülveszik, 

de  az  előadónak  és  Steinhausz  építésznek  megadatik  a közlekedés 
engedélye. 

Szept.  6-án  az  államtitkár  előadóval  táviratilag  tudatja,  hogy  az 
ásatási  engedély  végett  ismét  Bécsbe  felírt. 

Szept.  8-án  előadó  értesítést  kap,  hogy  a bécsi  hadügyministe- 
rium  ismét  csak  általánosan  egyezkedést  a magyar  kiküldöttek  és  az 
építkezési  igazgatóság  közt  javasol.  A megbeszélés  eredménye  az, 
hogy,  ha  a legnagyobb  zavart  elkerülni  akarjuk,  az  ásatás  az  ud- 
varon csak  akkor  kezdhető  meg,  ha  majdan  a laktanya  felépülő  szár- 
nya készen  lesz.  A félretett  faragott  kövek  átengedése  az  aradi 
Genie-Directio  hozzájárulásától  függ. 

Szept.  ii- kén  Trefort  ő Excellencziája  az  előadónak  táviratoz, 
hogy  Hegedűs  ministeri  tanácsos,  az  ügy  elintézése  végett,  Nagy- 
Váradra  ki  van  küldve,  hogy  előadó  annak  utasításához  tartsa  magát 
és  a tárgyalások  a tanácsos  megérkeztéig  függőben  tartandók.  A to- 
vábbi tárgyalás  eredményét  adja  a ministeri  tanácsos  jelentése,  vala- 
mint az  albizottság  és  az  építési  igazgatóság  közt  megállapított 
egyezség  jegyzőkönyve. 

A katonai  laktanya,  az  úgynevezett  nagyváradi  várban  tág,  öt 
oldalú  udvart  fog  körül.  E laktanyának  nyugati  szárnyát,  megviselt 
állapota  miatt,  földig  le  kellett  bontani,  és  midőn  új  fölépítése  végett 
új  alapzatot  ástak,  2.60  mnyi  mélységben  egy  középkori  templom 
nyugati  homlokzatának  maradványaira  akadtak,  melyek  kapuzat  és 
ikertorony  aljából  állanak.  A kapuzat  béllete  nehány  deciméter  ma- 
gasságban megmaradt  s így  a mesterív  (archivolte)  gerinczhordóinak 
kezdete  megvan,  melyekből  eredetökre  a XIIE  század  második  felére 
következtethetni.  A törmelékben  a mesterívnek  pár  kis  darabja  is 
találtatott,  melyet  az  egész  ív  reconstructiójára  felhasználhatni.  Meg- 
van a déli  toronynak  erős  fala  is,  valamint  annak  egyszerű  kajácsból 
álló  talppárkánya.  E toronynak  délnyugati  sarkát,  ámbár  ez  már 
egészen  az  új  épület  területén  fekszik,  mégis  az  építést  vezető  kapi- 
tány előzékenységéből  fel  lehetett  ásni  s így  az  egész  homlokzat  szé- 
lességét 22,50-re  meghatározni;  mert  ámbár  az  északi  torony  alap- 
zata a még  fennálló,  hanem  szintén  lebontandó  épületszárny  alatt 
fekszik,  mégis  némely  részére  rá  lehetett  ismerni  és  feltenni,  hogy  a 
déli  toronynak  más,  ugyanazon  kiterjedésű  északi  felelt  meg.  E sze- 
rint a régi  templom  szélességi  elterjedése  meg  lévén  határozva,  annak 
irányát  nyugatról  keletre  is  pontosan  lehetett  megállapítani ; miből 
kitűnt,  hogy  a templomnak  csaknem  egész  teste,  kivéve  az  északi 
torony  kis  részét,  a tágas  udvaron  szabadon  fekszik  és  hogy  marad- 
ványainak kiásásában  nincsen  akadály,  kivéve  egy  kutat,  mely  a tem- 
plom keleti  végén  áll,  ha  t.  i.  az  egyház  hosszát  háromszoros  egész 
szélességére  előlegesen  és  feltevőleg  veszszük,  a kérdéses  kút  még  a 
szentélybe  fog  esni.  Ezen  föltevés  némi  igazolást  nyer  egy  a Janko- 
vics-féle  gyűjteményből  a nemzeti  múzeuméba  átszármazott  drága 

arany  karperecz  által,  mely  Jankovics  följegyzése  szerint  «in  puteo 
Varadensi»,  hihetőleg  e kút  ásása  alkalmával  régi  sírban  találtatott. 
Bunyitay  Vincze,  egyházmegyei  könyvtárnok,  ki  «A  váradi  székesegy- 
ház# czím  alatt  a kérdéses  templomról  tüzetesebben  értekezett  az 
« Archaeologiai  Közleményeket  XIII.  kötetében  (1880.  évf.),  e sírról  azt 
jegyzi  meg:  «Midőn  gróf  Forgách  Pál,  váradi  püspök,  1756-ban  ama 
kutat  ásatá,  ásás  közben  megtalálták  Nagy-Lajos  királyunk  leányá- 
nak, Máriának  hamvait,  ki  tudvalevőleg  szent  László  sírja  lábainál 
temetteték  el». 

Miután  múlt  augusztus  hóban  a kérdéses  régi  templom  nyugati 
homlokzatának  maradványai  megtaláltattak,  ezeket  sz.  László  basili- 
káénak  tartva,  nagy  lelkesedés  és  az  óhaj  támadt  a nagy  király  és 
nemzeti  hős  ezen  emlékének  egészbeni  fentartására.  Azonban  a kapu- 
zat stylje  nem  sz.  László  korára,  hanem  azon  stylre  mutat,  melyet 
kora  és  szigorú  csúcsívesnek  nevezünk  és  mely  nálunk  a XIII.  szá- 
zad második  felének  épületeit  jellemzi.  Flozzá  járul , hogy  sz.  László 
épülete  igen  hihetőleg  igazi,  azaz  oszlopos,  kis  mérvű  basilika  volt, 
mely  az  akkori  szokás  szerint,  csak  famennyezettel  bírt  s így  a tatár 
pusztításban  leégve,  alapzatáig  elenyészett.  A tatárok  visszavonulása 
után  tehát  új  templomra  és  a kor  kívánata  szerint,  tágabbra  volt 
szükség  s ennek  alapítóját  talán  nem  ok  nélkül,  a későbben  (1279-ben) 
az  esztergami  székre  emelt,  akkor  még  váradi  püspöknek,  a nagy- 
hírű Lodomeriusnak  tulajdoníthatjuk.  Bunyitay  erre  nem  talált  Írott 
adatot  ugyan,  hanem  a kapuzat  stylje  világosan  eredetére  a XlII-ik 
század  második  felében  mutat.  Későbbi  okmányok  Báthory  püspököt 
(1329 — 1345),  mint  az  újabb  templomnak  alapítóját  említik,  megje- 
gyezve, hogy  egyházát  boltozatáig  felvitte,  melyet  Meszesi  Demeter, 
utódja,  bevégzett.  A törmelékben,  építési  anyagul  felhasználva,  fordul- 
nak elő  faragott  és  alakos  kövek,  melyek  nem  csak  a XlII-ik  század- 
nál régibb,  hanem  a XIII.,  XIV.  és  XV.  század  styljét  is  elárulják, 
sőt  láthatók  ezek  közt,  pedig  nem  csekély  számmal,  renaissance-félék 
is,  de  ezeket  kevésbé  a templom,  sem  mint  későbben  ennek  szom- 
szédságába épített  palota  maradványainak  tekinthetni. 

A fenmaradt  különböző  csúcsíves  stylü  faragott  és  alakos  kövek- 
ből következtetjük,  hogy  a későbbi  templom  nem  egyszerre  és  szaka- 
datlanul épült  fel,  vagy  legalább  hogy  többszörös  nevezetes  módosí- 
tásnak volt  alávetve  s így  csak  rendszeres  ásatás  után  lehetend  meg- 
határozni, vájjon  a XlII-dik  század  homlokzata  nem  állt-e  addig 
folytatás  nélkül,  míglen  Báthory  és  Meszesi  a templomot  befejezték, 
melyen  bizonyosan  új  módosítások  történtek  még  a XV-dik  század 
egész  folytán,  mit  az  e korból  származó  faragott  kődarabok  bizonyí- 
tanak. Bunyitay  okmányokat  idéz,  melyek  értelmében  Báthory  elébb 
a templomot  keletfelé  meghosszabbította,  utóbb  pedig  annyira  tágí- 
totta, hogy  építkezése  sz.  László  basilikáját  egészen  körül  fogta.  Mind- 
ezek iránt  csak  is  rendszeres  és  nevezetesen  a mélybe  terjedő  ásatás 

adhat  kellő  felvilágosítást.  Ezen  adatok  nyomán  sz.  László  basiliká- 
jának  netalán  fennmaradt  alapját  a későbbi  templom  maradványa 
közepén  és  alján  kell  keresnünk.  Talán  ott  a legrégibb  sírokat,  bár 
nehezen  érintetlen  állapotban,  fogjuk  találni.  A basilikának  hajdani 
létéről  e helyen  mintegy  kezeskedik  több  már  eddig  is  napra  került 
és  építési  anyagként  felhasznált  faragott  kő,  melyeket  styljök  és  durva 
kidolgozások  után  sz.  László  régi  korába  helyezhetni,  nevezetesen  : 

számos  töredék,  mely  felső  lapján  igen  szorosan  egymás  mellé 
helyezett  oszlopkát  vett  fel,  oldalán  pedig  a legrégibb  félköríves  fries- 
sel  van  díszítve; 

van  továbbá  Rómer  apát-kanonoknál  egy  igen  durván  faragott 
Sirena,  mely  e helyről  származik; 

hasonló  jelképes  jelentésű  két  phönix-madár,  mely  a kettő  közé 
eső  űrben  mintegy  kehely  alakot  vészén  körül ; 

van  továbbá  egy  kőlapra  vésett  byzanti  abroncs  koronával  díszí- 
tett durva  rajzu  fő,  mely  a fundatio  legújabb  idejében  találtatott, 
végre  még  másokon  kívül  ide  számíthatni 

egy  felirat-töredéket  0G+RH21QR,  melyet  talán  Noé  Ravenen- 
sisre  kiegészíthetni  és  az  építőmester  sírkövének  tekinthetni. 

Mindezekből  kitetszik,  mily  nagy  reménynyel  kecsegtet  egy  rend- 
szeres ásatás,  mely  mindenesetre  nem  csak  Báthory  és  a Báthory 
előtti  templomnak  igen  érdekes  maradványait,  hanem  hihetőleg  sz. 
László  basilikájáét  is  annyira  fogja  megismertetni,  hogy  képesek 
leszünk  azok  alaptervét  biztosan  rajzban  reconstruálni  és  alkalma- 
sint sírjaikban  is  régészeti  és  történelmi  tudományunkat  nevezetesen 
elősegítő  példányokat  újra  meg  újra  napfényre  hozni. 

Budapest,  1 88 1 . szept.  24-én. 

He nszlmann  Imre , 

a magyarországi  műemlékek  országos  bizottságának  előadója 

Napisajtónk  két  tekintélyes  lapja,  a ((Fővárosi  Lapok»  — 1882.  decz.  22.  294.  sz.  és 
1883.  február  23.  454.  szv  — s az  ((Egyetértés#  — 1883-  febr.  18.  48.  sz.  — adott  he- 
lyet hasábjain  az  Arch'.  Értesítőt,  illetőleg  szerkesztésemet  rosszaló  felszólalásoknak.  Az 
első  fölszólalásra  annak  idején  feleltem  — Főv.  Lapok  1882.  294.  sz.  — az  újabbakkal 
azonban  archneologus  létemre  nem  állhatom  meg,  hogy  egy  kevés  kútforrás-kritikát  ne 
gyakoroljak.  Az  Egyetértésben  névaláírás  nélkül  közölt  levél  Sátoralja-Ujhelyről  érke- 
zett oda  ; az  pedig,  mely  a Fővárosi  Lapokban  jelent  meg.  Békésről  kelt  s Kovács 
Péter  nevét  viseli.  E két  felszólalás  tehát  első  pillanatban  egymástól  függetlennek 
látszik.  Azonban,  ha  a kettőt  pontosan  összehasonlítjuk,  meggyőződünk,  hogy  a Fővá- 
rosi Lapok  levele  szóról-szóra  megegyezik  az  Egyetértésével,  csak  ennek  első  bekez- 
dése maradt  el.  Kovács  Péter  írta-e  az  első  levelet  is  ? E kérdésre  csak  az  Egyetértés 
tisztelt  szerkesztője  felelhetne  — én  csak  annyit  állapíthatok  meg,  hogy  a békési 
buzgó  férfiú  ki  a hazai  archaeologia  ügyét  annyira  szívén  hordja,  setn  a régészeti 
társulat  sem  az  A.  Ért.  egyéb  előfizetői  sorában  nem  létezik  s így  még  öt  forintot 
sem  szentel  évenként  arra,  hogy  archseologiai  tudományszomját  oltsa. 

E kérdés  egyébiránt  közönyös;  a közönséget  sokkal  jobban  tisztelem,  semhogy 
meg  ne  felelnék  az  ő színe  előtt  emelt  vádakra  akkor  is,  ha  az  ki  megtámad,  jobb- 
nak tartja  zárt  sisakban  föllépni.  Vádjai  a következőek  : 1.  « Régészeti  irodalmunk 
jelen  pangásának  oka,  a régészeti  szakfolyóiratok  gyér,  időhöz  nem  kötött,  rendetlen 
megjelenése. » Ez  nyilván  helytelen  logika  ; ha  régészeti  irodalmunk  termékeny  volna, 
a folyóirat  rendesen  jelenhetnék  meg  ; gyér,  időhöz  nem  kötött  megjelenése  következ- 
ménye annak,  hogy  régészeti  íróink  keveset  és  lassan  hoznak  létre,  és  ez  természetes, 
mert  kevesen  vannak.  A természettudományi,  földtani  és  történeti  társulatnak  rendel- 
kezésére áll  számos  dolgozótárs,  ki  foglalkozásánál  fogva  szakember  az  illető  tudo- 
mányban. Minden  gymnasiumnál,  minden  reáliskolánál  van  legalább  egy  természet- 
tudós,  a tudomány-egyetemek  philosophiai  és  orvosi  karának  s a polytechnikumnak 
fele  szintén  az  ■ geológiával  és  mineralogiával  foglalkoznia  kötelessége  a földtani 
intézet  tekintélyes  tisztikarának,  a bányász-akadémia  tanári  testületének,  a bányák 
igazgató  hivatalnokainak ; történettel  a philosophiai  karok  körülbelől  egy  harmadának, 
a jogi  karok  és  jogakadémiai  tanárok  mintegy  felének,  az  országos  levéltár  tiszt- 
viselőinek s a középiskolák  történet  tanárainak.  Foglalkozásánál  fogva  archaeo- 
logus  van  Magyarországon  összesen  hét:  a nemzeti  muzeum  régiségosztályának  négy 
tisztviselője,  az  archaeologia  tanárai  a budapesti  és  kolozsvári  egyetemen  és  a műem- 
lékbizottság előadója,  ki  egyúttal  a művészet  történetének  tanára.  Világos,  hogy  nem 
méltányos  mennyiséget  és  gyorsaságot  illetőleg  az  archneologiai  irodalmat  a termé- 
szettudományival vagy  a történetivel  összehasonlítanunk.  2.  «Az  Értesítő...  évenként 
két  füzetecskét  képez  . . . Hasonlítsa  össze  bárki  az  Arch.  Ért.  Rómer,  Geduly,  Henszl- 
mann  és  báró  Nyáry  Albert  szerkesztése  idején  megjelent  vaskos  és  tartalomdus  kö- 
teteit a mostani  füzetekkel  ; mily  külömbség  ! Pedig  akkor  nem  is  létezett  még  régé- 
szeti társulat,  számos  pártoló  tagjával#.  Engedek  e felszólításnak  s megteszem  az  ösz- 
szehasonlitást  báró  Nyáry  A.  szerkesztésének  utolsó  évfolyamával  az  A.  Ért.  XIII. 
kötetével, _mikor  a régészeti  társulat  számos  pártoló  tagjával  nem  csak  létezett,  hanem 
e folyóiratot  már  közlönyéül  is  választotta.  — L.  30  old.  — E kötetet  412  oldal 
szöveg  s VII.  oldal  tárgymutató  képezi.  A szövegből  mintegy  4 oldalt  a 10  füzet  ál- 
landó czime,  9 oldalt  egyszerű  könyvhirdetések  foglalnak  el  « Régészeti  könyvtár#  név 
alatt,  12  oldalt  pedig  a ((Régészeti  tár  hirdetményei#  melyek  szerkesztésem  alatt  a 
borítékon  t közölvék  s igy  a tartalom-mennyiség  összehasonlításánál  nem  jöhetnek 
számba.  Épp  igy  elkülönitendő  a 18  oldal,  melyet  b.  Nyáry  bizottságaink  hivatalos 
jelentéseivel  töltött  meg,  és  még  28  oldal,  melyben  számot  adott  a rég.  társ.  ülései- 
ről s hazai  régészeinkre  vonatkozó  személyi  híreket  közölt,  mert  a jelentéseket  én 
más  lapszámozással,  külön  közlöm.  Levonva  e 75  oldalt,  b.  Nyár}'  adott  341  oldalt, 
melyek  közül  egyet  rajz  foglal  el  teljesen.  244  van  ciceró  betűvel  szedve,  melyből 
egy  sorban  48  fér  el,  egy-egy  lapon  pedig  36  sor,  tehát  az  évfolyamban  összesen  körül- 
belül — minthogy  a közbeeső  czimeket  és  apróbb  ábrákat  is  szedés  számba  veszem  — 
421., 632  cicerót  találunk.  96  oldal  van  borgissal  szedve.  Ebből  minden  sorban  57  betű 
fér  el  s egy-egy  oldalon  39  sor  áll  ; tehát  a borgis  összege  az  évfolyamban  213,408. 
Összesen  a régi  kötetben  mintegy  635,040  betű  felel  meg  a jelen  kötet  tartalmának, 
eltekintve  a mostani  hivatalos  melléklettől  ; az  egész  mostani  évfolyamnak  pedig  a 
régi  kötet 728,388  betűje.  Az  1882-ki  kötetben  van  az  indexen,  tárgymutatókon,  czim- 
lapokon,  borítékokon  és  hivatalos  közleményeken  kívül  313  oldal.  Ebből  22  oldalt 
egész  ábrák  foglalnak  el,  a megmaradó  291  oldal  közül  1447  a ciceró  — 52  egy 
sorban  és  39  sor  — ; a kötetben  a ciceró  betűk  száma  293,046.  Garmondbetüs  119  oldal 

— egy  sorban  59  betű  és  45  sor  — összesen  315,945  betű.  Borgis  szedés  27^5  oldal 

— 65  betű  soronként  és  61  sor  — összesen  109,027  A betűk  összege  a szorosan 
tudományos  részben  718,018.  E szerint  itt  már  82,978  betűvel  vagyis  a régi  Értesítő 
48  ciceró  oldalának  megfelelő  mennyiséggel  többet  közöltem.  Ha  számba  veszem  a 
hivatalos  rész  108  oldalát,  melyen  mintegy  428,220  betű  van,  b.  Nyáry  728,388  betű- 
jével szemben  1,146,238  betű  áll,  szóval  a mostani  Értesítő  az  Index  nélkül  annyi, 
mint  a réginek  4W2  íve,  ez  pedig  csak  253/4-nyi  volt.  B.  Nyáry  kötetében  egy  rajz 
foglalt  el  egész  oldalt  s egy  másik  lithographiában  volt  mellékelve ; szóval  ő összesen 

A MAGYARORSZÁGI  MŰEMLÉKEK  ORSZÁGOS  BIZOTTSÁGA  1882.  SZEPT.  14-ÉN  TARTOTT 

RENDES  ÜLÉSÉNEK 

JEGYZŐKÖNYVE. 

Jelen  voltak:  Hegedűs  Canilid  elnöklete  alatt  Arányi  Lajos,  Geduly  Fe- 
rencz,  Havas  Sándor,  Henszlrnann  Imre,  Pulszky  Ferencz,  Schulek  Frigyes, 
Steindl  Imre,  Szumrák  Pál  és  Zsigmondy  Gusztáv. 

1.  Olvastatott  a június  hó  10-én  tartott  rendes  ülésnek  jegyzőkönyve  (38. 
sz.)  Észrevétel  nem  történt.  2:  Olvastatott  a július  hó  13-án  tartott  rendes  ülésnek 
jegyzőkönyve.  (47.  sz.)  Észrevétel  nem  törtért.  3.  Havas  Sándor  b.  t.  indítvá- 
nyozza, hogy  a vallás  és  közoktatásügyi  miniszter  ő Excellentiájához,  10  évi 
miniszteri  jubileuma  alkalmából  bizottságunk  részéről  is,  melynek  irányzásában 
ö nagyméltósága  annyi  érdemet  szerzett,  üdvözlő  felirat  menesztessék.  Az  indít- 
vány csak  most  tétetik,  mert  a kellő  időben  bizottságunknak  nem  volt  ülése. 
(67.  sz.)  Az  indítvány  közhelyesléssel  elfogadtatván,  egy  üdvözlő  adresse  szer- 
kesztésével, melynek  átadására  a bizottság  elnöke  fog  kéretni,  megbizatnak  : 
Pulszky  Ferencz,  az  előadó  és  a titkár.  4.  Ivlasshon  Antal  vésnök  a műemlékek 
orsz.  bizottsága  számára  készített  új  pecsétnyomóról  és  dóm  bornyomó  bélyegző 
vasról  szóló  s 5 frt  50  krra  kitett  számláját  bemutatja.  (39.  sz.)  A számla  jú- 
nius 20-án  felterjesztetett.  (Lásd  e jegyzőkönyv  13-ik  pontját.)  5.  Vallás  és  köz- 
oktatásügyi  m.  ki r.  miniszter  Foltin  János  alesperes  és  alsó -ábrányi  plébános  a 
kácsi  templom  ügyében  adott  jelentését  megküldi.  (40.  sz.)  E jelentésből  ki- 
tetszik, hogy  az  egyszerű  templom  csakis  a régi  kácsi  apátsági  templom  helyén 
épülvén  fel,  gondozása  bizottságunk  körébe  nem  tartozik.  6.  Vallás  és  közok- 
tatásügyi m.  kir.  miniszter  a nógrádi  várrom  fentartása  tárgyában  Nógrádmegyé- 
hez  intézett  határozatának  mását  megküldi.  (41.  sz.)  Tudomásul  szolgál.  7.  Val- 
lás és  közoktatásügyi  m.  kir.  miniszter  Torma  Károly  b.  t.  az  ó-budai  amphi- 
theatrum  kiásásának  befejezéséről  szóló  jelentését  hivatalos  használat  végett 
megküldi.  (42.  sz.)  Használat  végett  őrzendő.  8.  Vallás  és  közoktatásügyi  m. 
kir.  miniszter  Divald  Károly  fényképésznek  a hazai  műemlékeket  ismertető  képes 
füzetek  megindítása  iránt  benyújtott  folyamodványát  véleményezés  végett  meg- 
küldi. (43.  sz.)  Kiküldetnek  Schulek  Frigyes,  Steindl  Imre  és  az  előadó,  hogy 
Divalddal  együtt  ez  ügyre  nézve  tüzetes  programmot  készítsenek  és  azt  a leg- 
közelebbi ülés  elébe  terjeszszék.  9.  Vallás  és  közoktatásügyi  m.  kir.  miniszter  a 
keszthelyi  dobokói  őstemető  területén  megindított  ásatások  folytatására  Lipp 
Vilmosnak  800  frtot  engedélyez  (300  frtot  a múzeum,  400  frtot  a bizottság 
budgetjéböl).  (44.  sz.)  Tudomásul  szolgál.  10.  Vallás  és  közoktatásügyi  m.  kir. 
miniszter  Kilián  Frigyes  könyvárusnak  a bizottság  részére  szállított  könyvekért 
88  frt  2 krt  utalványoz.  (45.  sz.)  Tudomásúl  szolgál.  11.  Vallás  és  közoktatás- 
ügyi  m.  kir.  miniszter  a bizottságot  értesíti,  hogy  a közmunka  és  közlekedési 
miniszter  az  előadó  számára  kérelmezett  szabad  vasúti  és  gőzhajózási  jegy  ki- 

szolgáltatását  a szabályrendeletek  értelmében  nem  engedélyezheti.  (48.  sz.)  Tu- 
domásul szolgál.  12.  Vallás  és  közoktatásügyi  m.  kir.  miniszter  az  előadó  részére 
július  15-től  számítandó  hat  heti  szabadságidőt  engedélyez.  (49.  sz.)  Tudomásul 
szolgál.  13.  Vallás  és  közoktatásügyi  m.  kir.  miniszter  a megrendelt  új  hivatalos 
pecsétnyomó  és  bélyegvas  kifizetésére  5 frt  50  krt  utalványoz.  (50.  sz.)  Tudo- 
másúl  szolgál.  (L.  e jegyzőkönyv  4-ik  pontját.)  14.  Vallás  és  közoktatásügyi  m. 
kir.  miniszter  a m.  tud.  Akadémiának  Mátyás  király  születése  házának  Kolozs- 
vár városától  átvétele  iránt  felterjeszteti  kérelmét  véleményes  jelentéstétel  végett 
lekiildi.  (51.  sz.)  Az  ügynek  kettős  része  lévén,  az  előadó  megbízatik,  tudja  meg 
Jakab  Elektől,  mennyire  hiteles  azon  alap,  melyen  a kérdéses  házat  Mátyás  ki- 
rály születése  házának  kell  felismernünk;  másrészt  Schulek  Frigyes  megbízatik, 
tekintse  meg  Harinára  teendő  útja  alkalmával  a kérdéses  házat,  adjon  jelentést 
annak  állapotáról  és  netalán  szükséges  helyreállítási  költségeiről.  15.  Vallás  és 
közoktatásügyi  m.  kir.  miniszter  a kolozsvári  polgármesternek  Mátyás  király  szü- 
letési házának  államköltségen  leendő  stylszerü  restauratiója  és  valamely  köz- 
müvelési  czélra  leendő  felhasználása  tárgyában  tett  felterjesztését  véleménye- 
zés végett  megküldi.  (65.  sz.)  (Lásd  e jegyzőkönyv  előbbi,  14  ik  pontját.)  16. 
Vallás  és  közoktatásügyi  m.  kir.  miniszter  a bizottságot  értesíti,  hogy  az  aracsi 
templomrom  és  a pusztaszeri  templom  romjainak  megvizsgálására  gr.  Khuen 
Antal  másodépítészt  a helyszínére  kiküldte.  (53.  sz.)  Tudomáséi  szolgál.  17.  Val- 
lás és  közoktatási  m.  kir.  miniszter  a bizottságot  értesíti,  hogy  Geduly  Ferencz 
titkárnak  a nógrádi  vár  megszemlélése  alkalmából  bemutatott  költségjegyzéke 
33  frt  22  krról  érvényesíttetvén,  a 773 — 1882.  sz.  a.  rendelettel  nevezett  részére 
előlegezett  40  frtból  6 frt  78  krnak  visszafizetése  elrendeltetik.  (53.  sz.)  Lásd  e 
jegyzőkönyv  következő  (18.)  pontját.  18.  Geduly  titkár  a visszafizetett  6 frt  78 
krról  szóló  nyugtát  bemutatja  (54.  sz.).  Tudomáséi  szolgál.  19.  Steindl  Imre  b. 
t.  a körmöczbányai  vártemplom  restauratiójára  vonatkozó  véleményes  jelentését 
beterjeszti.  (55.  sz.)  Steindl  kijelentvén,  hogy  szándéka  legközelebb  Körmöcz- 
bányára  kirándulni  és  a tervrajzok  iránt,  melyeket  már  a városnak  átküldött,  a 
helyszínén  értekezni ; az  ügy  egyelőre  tudomásúl  vétetik.  20.  A nagyszebeni 
Orsolyarendü  zárda-főnoknő  a zárdatemplom  helyreállítására  segélyt  kér.  (36. 
sz.)  Gróf  Khuen,  ki  jelenleg  Vajda- Hunjadon  van,  kiküldetik  a kérdéses  tem- 
plom megvizsgálására  és  véleményadására,  mely  czélból  a grófnak  az  Orsolya- 
rendü főnöknö  folyamodása  is  megküldendő.  21.  Vallás  és  közoktatásügyi  m. 
kir.  miniszter  a veszprémi  székesegyház  és  sz.  Anna  kápolna,  a soproni  szent- 
györgyi  parochialis  templom  és  kismartoni  egyház  rajzáért  Storno  Ferencz  k. 
tagnak  360  frtot  utalványoz.  (57.  sz.)  Tudomásúl  szolgál.  22.  Vallás  és  köz- 
oktatásügyi  m.  kir.  miniszter  a haraszti,  káposztafalvi,  nagyszáloki,  nagysárosi 
templomoknak,  szent  Erzsébet  kápolnának,  a bártfai  városház  lépcső-erkélyének, 
a Ganzaugh  és  Ferencsievics  ház  kapuzatának  és  a Tököly-várnak  — végre 
Szakmáry  György  czímere  és  Corvin  Mátyás  czímer- részletének  rajzaiért  Mys- 
kovszky  Viktornak  500  frtot  utalványoz.  (58.  sz.)  Tudomásúl  szolgál.  23.  Vallás 
és  közoktatási  m.  kir.  miniszter  a bizottság  másodépítészéhez  az  amphitheatrum 
ügyében  menesztett  rendeletet  másolatban  megküldi.  (59.  sz.)  Tudomásúl  szol- 
gál. 24.  Vallás  és  közoktatásügyi  m.  kir.  miniszter  Steindl  Imre  b.  t.  a varanoi 
templom  és  falfestményeiről  szóló  jelentését  beküldi.  (60.  sz.)  A bizottság  óhaj- 
tandónak tartja,  hogy  a Krakker  által  festett  falképek  fentartassanak ; midőn 
azonban  ez  a stylre  nézve  kevésbbé  érdekes  templomnak  mintegy  öt,  egész  hat 
ezer  forintba  kerülő  restauratiója  nélkül  nem  történhetik,  a nm.  miniszter  bölcs 
belátása  szerinti  intézkedését  megkéri,  ha  netalán  ezen  restauratió  más,  mint  a 
bizottság  pénzalapjából  történhetnék.  A képek  a falhoz  erősítése  végett  teendő 
kísérletre  kéressék  meg  a nm.  miniszter,  kegyeskedjék  300  frtot  engedélyezni. 
25.  Vallás  és  közoktatásügyi  m.  kir.  miniszter  a nógrádi  várromok  tárgyában  a 
váczi  püspöki  uradalmi  felügyelőhez  intézett  rendeletének  másolatát  megküldi. 
(61.  sz.)  Tudomásúl  szolgál.  26.  Saszinek  V.  Ferencz  a zniováralyai  erdőben  levő 
sz.  Margit  kápolnájának  rovatos  leírását  megküldi.  (62.  sz.)  A törzsívek  gyűjte- 
ményébe besorozandó.  27.  Vallás  és  közoktatásügyi  m.  kir.  miniszter  a zsám- 
béki  templomromnak  tárgyában  a közmunka  és  közlekedési  minisztériumhoz 
intézett  átiratát  másolatban  megküldi.  (63.  sz.)  Tudomásúl  szolgál.  28.  Vallás  és 
közoktatási  m.  kir.  minisztérium  Dulánszky  Nándor  pécsi.,  püspököt  a műemlé- 
kek országos  bizottságának  tagjává  kinevezi.  (64.  sz.)  Örvendetes  tudomásúl 

szolgál.  29.  A m.  nemz.  múzeum  igazgatója  átküldi  a székesfehérvári  polgár- 
mester  jelentését,  mely  szerint  a Fazekas-utczába  kiszökő  és  a szent  István  ba- 
silika  alapjának  teljes  megismertetését  akadályozó  ház  a város  által  megvétetett 
és  e napokban  le  fog  bontatni,  a mely  ház  telkén  ásatásokat  lehetne  tenni. 
(66.  sz.)  A háztelek  megvizsgálására  és  netalán  szükséges  ásatások  vezetésére 
az  előadó  Fehérvárra  kiküldetik,  annak  idején  jelentését  a bizottságnak  be- 
adandó. 30.  Előadó  bemutatja  munkája  azon  részletét,  melyet  a június  10  én 
tartott  ülés  jegyzőkönyvének  13-ik  pontja  értelmében  készített.  A műemlékek 
lajstromzását  Abaujvár  48  emléke  lajstromzásával  kisérletképen  megkezdvén,  azo- 
kat és  mű-  és  történeti  beesők  iránti  észrevételeit  beadja.  Ezen  munkálat  bírá- 
lat és  illetőleg  javaslattétel  végett  Schulek  Frigyes  és  Steindl  Imre  bizottsági 
tagoknak  kiadatik.  31.  Előadó  bemutatja  Storno  Ferencz  b.  t.  a soproni  temető- 
kápolnát  tárgyaló  restaurationalis  tervét.  (68.  sz.)  Annak  bírálatára  s illetőleg 
javaslattételre  Szumrák  Pál  b.  t.  felkéretik.  32.  Előadó  szóval  jelenti,  hogy  en- 
gedélyezett szabadságideje  alatt  kirándulást  tett  Árvaváralyára,  hol  neki  sikerült 
a legrégibb  várrészben  a kettős  donjont  és  a lovagterem  helyét  constatálni  és  a 
vár  felvétele  iránti  Ígéretet  az  uraság  főerdőmestere  részéről  megnyerni.  Előadó 
egyúttal  felmutatja  a várnak  három  nagyobb  méretű  fényképét  és  Kubinyi  Mik- 
lós monographiáját.  (69.  sz.)  Tudomásúl  szolgál,  s a Rózsahegyről  Árvára  s 
visszatett  útazásával  tett  költségeit  tartalmazó  számolvány  felterjesztendő  a nm. 
miniszter  úrhoz.  33.  Előadó  szóval  jelenti,  hogy  Kassát  is  meglátogatta  és  jelen 
volt  a Sedlnitzky-féle  koporsó  felnyitásánál.  Előmutatja  a koporsó,  a hulla  és 
czímere  rajzát,  valamint  a templom  szentségháza  ajtaján  előforduló  czímer 
aquarelljeit  is  ; és  jelenti,  hogy  egyúttal  a város  levéltárában  a kassai  emlékeket 
illető  adatokra  nézve  is  tett  tanúlmányokat.  Tudomásúl  szolgál. 

Kelt  Budapesten,  1882.  szept.  14-én. 

Hegedűs  Lajos,  h.  b.  elnök.  Henszlmann  Imre,  előadó. 


A MAGYARORSZÁGI  MŰEMLÉKEK  ORSZÁGOS  BIZOTTSÁGA  1882.  DECZEMBER  16-ÁN 
TARTOTT  RENDKÍVÜLI  ÜLÉSÉNEK 

JEGYZŐKÖNY  V E. 

Jelen  voltak  grót  Zichy  Jenő  elnöklete  alatt:  Arányi  Lajos,  Geduly  Fe- 
rencz, Hegedűs  Candid,  Henszlmann  Imre,  Szumrák  Pál,  Torma  Károly  és 
Zsigmondi  Gusztáv. 

1.  Olvastatott  a szeptember  hó  14-én  tartott  rendes  ülésnek  jegyzőkönyve. 
(70.  sz.)  Észrevétel  nem  történt.  2.  Vallás  és  közoktatásügyi  m.  ki r . miniszter  a 
bizottságot  értesíti,  hogy  a hivatalnoki  lakbérek  ezentúl  a fővárosi  házbér  év- 
negyedek szerint  számított  évnegyedes  részletekben  legyenek  fölveendők.  (71. 
sz.)  d udomásúl  szolgál.  3.  A vallás  és  közoktatásügyi  m.  kir.  miniszter  Mys- 
kovszky  Viktornak  és  Storno  Ferencznek  a bizottság  számára  készített  fölvételeit 
megküldi.  (72.  sz.)  A bizoitság  levéltárában  őrzendők.  4.  Vallás  és  közoktatás- 
ügyi  m.  kir.  miniszter  megküldi  gróf  Kuun  Géza  jelentését,  melyben  a várhelyi 
Mithras  templom  feltakarásának  folytatására  500  frtnyi  segélyt  kér.  (73.  sz") 
A hunyadmegyei  történelmi  és  régészeti  társulat  eddigi  kitűnő  és  múzeumának 
eddig  is  nevezetes  szaporítása  e társulatot  a kért  segélyre  igen  érdemesnek  tün- 
tetvén ki,  a nm.  miniszter  a bizottság  részéről  a kért  segély  megadására  kére- 
tik. 5.  Krajcsik  Benedek  zárdafőnök  az  okolicsányi  (Liptómegye)  zárdatemplom 
befedésére  968  frt  80  krnyi  segélyt  kér.  (74.  sz.)  A késő  csúcsíves  stylben 
épített  templom  hazánknak  kiválóbbjai  közé  tartozván  és  föntartása  országos 
érdekűnek  tekintethetvén,  a nm.  miniszter  megkeresendő,  szíveskedjék  a kért  se- 
gélyt megadni,  a bizottság  budgetjéből  e czélra  500  frtot  felajánlhatónak  vél. 
6.  \ állás  és  közoktatásügyi  m.  kir.  miniszter  Docímál  Béla  könyvkötőnek  a bi- 
zottság könyveinek  bekötéséért  26  frt  30  krt  utalványoz.  (75.  sz.)  Tudomásúl 
szolgál.  ~ . Szumrák  Pál  b.  t.  a sopronyi  szent  Jakabtemető-kápolnának  Storno 
Ferencz  által  készített  restaurationalis  tervezetére  vonatkozó  jelentését  és  javas- 
latát beterjeszti.  (76.  sz.)  A nm.  miniszter  megkérendő,  kegyeskedjék  Soprony 
városánál  odahatni,  hogy  ezen  kiváló  érdekű  régi  emlékünk  fentartása  és  illető  - 

lég  restauratiója  biztosíttassák,  ha  bár  erre  részben  országos  segély  kivántatnék 
is.  Szumrák  b.  t,  jelentése  Storno  rajzaival  felküldendők.  8.  Vallás  és  köz- 
oktatásügyi  m.  kir.  miniszter  Havranek  József  székesfehérvári  polgármesternek 
szent  István  basilikája  tárgyában  tett  legújabb  ásatásokról  szóló  jelentését  hasz- 
nálat végett  a bizottságnak  megküldi.  (77.  sz.)  A jelentés  és  az  ásatások  terv- 
rajza a bizottság  levéltárában  őrzendők,  9.  Myskovszky  Viktor  k.  t.  50  drb.  törzs- 
ívet kér.  (78.  sz.)  Tíz  drb  neki  megküldetett.  10.  A vallás  és  közoktatásügyi 
m.  kir.  miniszter  a bizottság  hivatalos  helyiségének  fűtésére  qo  frtot  utalványoz. 
(79.  sz.)  Tudomásul  szolgál.  11.  Vallás  és  közoktatásügyi  m.  kir.  miniszter  Med- 
gyaszay  Lajosnak,  Aradmegye  területén  fölfedezett  romok  kiásására  engedélyét 
és  a szükséges  költség  fedezésére  segélyt  esedező  kérelmét  megküldi.  (80.  sz.) 
Kérelmező  kérelmétől  pénzsegélyért  utóbb  elállott  ugyan,  hanem  miután  folya- 
modásában sem  az  ásatásra  alkalmas  helyek,  sem  szakértelme  nincsen  kimutatva, 
a bizottság  az  engedély  megadását  nem  ajánlhatja.  12.  Myskovszky  Viktor  k. 
t.  a kassai  székesegyházban  fölfedezett  sírkőről  szóló  jelentését  beterjeszti.  (81. 
sz.)  A jelentés  a levéltárban  őrzendő.  13.  Szumrák  Pál  b.  t.  a pécsi  ó-keresztény 
sírkamráról  szóló  jelentését  beadja.  (82.  sz.)  A nm.  miniszter  megkérendő,  szí- 
veskedjék a pécsi  püspöknél  odahatni,  hogy  ö a cubiculum  föntartása  biztosítá- 
sát a székesegyház  restauratiója  keretébe  befogadja.  14.  Killer  Frigyes  k t.  az 
általa  Német-Csanádon  eszközölt  ásatások  megvizsgálására,  illetőleg  azok  foly- 
tatása elintézésére  egy  szakértő  kiküldetését  kéri.  (83.  sz.)  Torma  Károly  b.  t. 
jövő  tavaszszal  Német-Csanád  táján  régészeti  kutatásokat  tenni  szándékozván,  a 
kiküldetést  részéről  elfogadhatónak  véli,  mely  ajánlatát  a bizottság  köszönettel 
elfogadja.  15.  Vallás  és  közoktatásügyi  m.  kir.  miniszter  a tolnamegyei  régészeti 
és  történelmi  alakuló  félben  levő  társulatnak  alapszabályait  a netalán  felmerülő 
észrevételekről  teendő  jelentéstétel  végett  leküldi.  (84.  sz.)  Előadó  egy,  a czélba- 
vett  ásatásoknál  netalán  előforduló,  ingó  régiségekről  szóló  pontot  javasol  az 
alapszabályokba  felveendőnek  ; a bizottság  javaslatát  helyeselvén,  előadó  meg- 
bízatik,  hogy  a nemz.  múzeum  igazgatója  hozzájárultával  e pontot  szerkeszsze  és 
rövid  úton  felterjeszsze.  16.  Vallás  és  közoktatásügyi  m.  kir.  miniszter  előadónak 
az  árvaváralyai  vár  megszemlélése  alkalmából  felmerült  úti  költségeinek  fedezé- 
sére 28  frt  88  krt  utalványoz.  (85.  sz.)  Tudomásúl  vétetik.  17.  Horváth  Miklós 
rajztanár  Déván,  a beregszói  templomban  felfedezett  falfestmények  és  a templom 
alaprajzának  felvétele  czéljából  a helyszínére  teendő  úti  költségeinek  fedezésére 
50  frtot  kér.  (86.  sz.)  Torma  Károly  b.  t.,  ki  e falfestményeket  leírta,  a bizott- 
ságot figyelmezteti  a két  alapitónak  igen  érdekes  arczképére  és  korbeii  jelmezére, 
melyek  Horváth  rajztanárnak  beküldött  próba  aquarelljeiben  hibáznak,  egyúttal 
észreveszi,  hogy  a templomkát  igen  rongált  állapota  miatt  fentartani  nem  lehet. 
Ezen  ötletből  a bizottság  a nm.  miniszter  urat  megkérendi,  hogy  az  igen  szeré- 
nyen kért  50  frtnyi  úti  segélyt  utalványozni  kegyeskedjék.  A kérelem  a rajz- 
mellékletekkel együtt  felterjesztendő  és  Horváth  Miklós  rövid  úton  figyelmezte- 
tendő a legérdekesebb  képekre,  melyekről  színes  átrajzolások  (Pausen)  kívántai- 
nak. 18.  Vallás  és  közoktatásügyi  m.  kir.  miniszter  Zsigmondi  Gusztáv  b. 
tagnak  a zsámbéki  templom  megvizsgálása  alkalmából  felmerült  költségei  fede- 
zésére 28  frt  99  krt  utalványoz.  (87.  sz.)  Tudomásúl  szolgál.  19.  Vallás  és  köz- 
oktatásügyi  m.  kir.  miniszter  ugyanis  Zsigmondi  Gusztáv  a nevezett  templom 
romjainak  fentartására  szükséges  munkálatok  felmerült  napi  dijai  fejében  10  frtot 
utalványoz.  (88.  sz.)  Tudomásúl  szolgál.  20.  Könyöki  József  k.  t.  Strecmi,  Bu- 
detin,  Lietava,  Hricsó,  Szulyó,  Lednicze,  Vág-Besztercze,  Kasza,  Illává,  Orosz- 
lánykő, Jókö,  Korlátkő,  Berencs,  Eleskö,  Szomolán,  Ovár,  Szent-Gvörgy  vár- 
romoknak, valamint  a varini,  teplicskai,  zsolnai,  halusiczi  templomoknak  alap- 
rajzait és  a pominoczi  templom  rajzát,  s mind  ezeknek  Lírását  (33  rajz)  küldi. 
(89.  sz.)  A bizottság  ezen  megrendelt  rajzok  értékét  500  frtra  becsüli,  a nm. 
miniszter  úr  e szerint  megkérendő,  kegyeskedjék  Könyöki  Józsefnek  500  frtot 
utalványozni.  21.  Vallás  és  közoktatásügyi  m.  kir.  miniszter  a tolnamegyei  régé- 
szeti és  történelmi  társulat  alapszabályai  iránti  jelentést  felterjesztetni  sürgeti. 
(90.  sz.)  L.  e jegyzőkönyv  15-ik  pontját.  22.  Sándor  Lajos  szolgabiró,  a pomi- 
nóczi  templom  helyreállítását  kérelmezi.  (91.  sz.)  A templom  állapotának  meg- 
vizsgálásával és  restaurationalis  költségei  iránti  jelentéstételével  Könyöki  József 
k.  t.  megbízatik.  23.  Steindl  Imre  b.  t.  a rudobányai  ref.  templomban  levő  sír- 
emléknek Stehlo  Ottó  által  felvett  rajzát  és  jelentését  beterjeszti.  (92.  sz.)  E je- 

leütésből  nem  tűnik  ki,  mennyiben  érdemes  a nevezett  templom  országos  költ- 
ségen való  fentartásra.  Steindl  Imre  felhivatik  e tekintetben  véleménye  nyilvá- 
nítására s illetőleg  a restaurationalis  költségvetés  előterjesztésére.  24.  Előadó 
jelentést  tesz  a legújabb  székesfehérvári  ásatásokról,  melyeket  szept.  1 8-ától  okt. 
8-ig  vezetett  és  melyek  főeredményei  a basilika  délnyugati  tornyának  és  N.  La- 
jos sírkápolnájának  feltalálása,  egyszersmind  e király  általa  (az  előadó  által) 
restaurált  sírtáblájának  rajzát  előmutatja.  Tudomásul  szolgál.  25.  Hegedűs  Can- 
did  b.  t.  bemutatja  a pécsi  székesegyházban  legújabban  felfedezett  falképek 
másait,  melyeket  Schmidt  Frigyes  építészeti  főtanácsos  és  bizottságunk  tagja  ké- 
szített, és  melyeket  a pécsi  püspök  azon  megjegyzéssel  megküld,  hogy  — - bár 
szándéka  azokat  díszmunkában  kiadni  — mégis  a bizottságnak  némelyeknek  ki- 
választását és  levéltára  számára  való  lemásolását  szívesen  megengedi.  (93.  sz.) 
A pécsi  püspöknek  köszönő  levél  írandó ; a választást  Hegedűs  Candid  és  az 
előadó  megteendik.  26.  Torma  Károly  b.  t.  jelentést  tesz  a gelenczei  (Három- 
székm.  Sepsi  Szent-György  közelében)  templomban  levő  falképekről,  melyek 
annyival  érdekesebbek,  mert  tárgyukat  három  magyar  legendáé,  szent  Lászlóé, 
szent  Margité  és  szent  Kálmáné  képezik.  Igen  kívánatos  volna  tehát  e falképek 
lemásolása.  (94.  sz.)  A nm.  miniszter  úr  megkérendő,  kegyeskedjék  az  illető  fő- 
ispánnál odahatni,  ho°-y  bizottságunk  e falképek  legalább  vázlatos,  ha  lehet  szí- 
nes mását  egyelőre  kis  mérvben  megkaphassa.  27.  Ugyanis  Torma  Károly  figyel- 
mezteti a bizottságot  a sárospataki  várban  látható  régi  és  későbbi  renaissance- 
kori  művekre,  jelesen  a Perényiek  korából  származókra.  (95.  sz.)  A másolás 
végett  Myskovszky  Victor  k.  t.  Sárospatakra  küldendő,  ki  e munkát  a húsvéti 
iskolai  szünnapok  alatt  megtehetné.  Különös  figyelmébe  ajánlandó  a donjon,  a 
r.  kath.  templomban  a Perényi-féle  sírkövek.  28.  Zsigmondi  Gusztáv  megemlíti, 
hogy  ez  idő  szerint  czélszerűnek  véli  egy  az  ingó  régiségek  biztosításáról  hazánk 
számára  gondoskodó  törvényjavaslatot  indítványozni.  (96.  sz.)  Ily  törvényjavaslat 
készítése  nem  tartozik  ugyan  szorosan  véve  bizottságunk  teendői  közé,  másrészt 
annak  szerkezete  inkább  pénzügyi  és  jogi  tudósok  hozzájárulását  első  sorban 
kívánja  : mindazonáltal  bizottságunk  részéről  is  megkérhető  miniszter  Ő Excel- 
lentiája,  kegyeskedjék  az  ily  törvényjavaslatot  előkészítő  bizottságról  és  a többi 
illető  m.  kir.  miniszterek  hozzájárulásáról  gondoskodni. 

Kelt  Budapesten,  1882.  deczember  hó  16-án. 

Gróf  Zichy  Jenő,  elnök.  Henszlmann  Imre,  előadó. 


A.  MAGYARORSZÁGI  MŰEMLÉKEK  ORSZÁGOS  BIZOTTSÁGA  1882.  DECZ.  29-ÉN  TARTOTT 

RENDES  ÜLÉSÉNEK 

JEGYZŐKÖNYVE. 

Jelenvoltak  gróf  Zichy  Jenő  elnöklete  alatt:  Arányi  Lajos,  Geduly  Ferencz, 
Havas  Sándor,  Hegedűs  Candid,  Henszlmann  Imre,  gróf  Khuen  Antal,  Schulek 
Frigyes,  Steindl  Imre,  Szumrák  Pál,  Torma  Károly  és  Zsigmondi  Gusztáv. 

1.  Olvastatott  a deczember  hó  16-án  tartott  rendkívüli  ülés  jegyzőkönyve. 
(97.  sz.)  Észrevétel  nem  történt.  2.  Olvastatott  Hegedűs  Candid  b.  t.  a pécsi 
székesegyház  megkezdett  helyreállításáról  szóló  jelentése,  melyhez  Hegedűs 
hozzáadja,  hogy  számos  szobrászati  müvek  találtattak  és  a püspök  azoknak  le- 
rajzolását szivesen  eszközölteti.  (98.  sz.)  A jelentés  tudomásúl  szolgál,  a püspök 
megkérendő,  hogy  a nevezetesebb  műveket  lerajzoltatni  sziveskedjék.  3.  Olvas- 
tatott Zsigmondy  Gusztáv  jelentése  a zsámbéki  templom  állapotáról  és  annak 
fönntartására  vonatkozó  javaslata.  Zsigmondi  a vizsgálat  végett,  mint  annak  fő- 
mérnöke, a közmunka  és  közlekedési  minisztérium  által  volt  kiküldve.  E minisz- 
térium Zsigmondi  jelentését  tárgyalta  is,  de  észrevételei  a bizottsághoz  nem 
érkeztek.  Egyébiránt  Hegedűs  Candid  b.  t.  megjegyzi,  hogy  a tárgyalásnak  fő- 
észrevétele az  északnyugati  toronyra  vonatkozik,  melynek  sisakját  felépíteni 
Zsigmondi  javasolja,  míg  a tárgyalásban  kétség  támadt,  vájjon  ez  czélszerü  volna, 
és  vájjon  a rósz  toronyfal  a sisak  súlyát  meg  fogja-e  bírni  ' (99.  sz.)  A templom- 
rom isteni  tiszteletre  nem  szolgálván  és  Zsámbék  község  új  templommal  bírván, 
a rom  biztosításának  költsége  sem  a vallás-alapból,  sem  a község  hozzájáruld- 

sából  nem  fedezhető  ; mindamellett  ezen  emlék  hazánk  legjelesebbjei  közé  tar- 
tozván, a bizottság  annak,  bár  csak  mint  romnak  biztosítását  teendői  közé  tar- 
tozónak véli,  a nm.  miniszternek  ajánlja,  hogy  saját  budgetjéböl  évenként  iooo 
frtot  e czélra  fordítani  kegyeskedjék.  Egyúttal  javasolja,  hogy  gróf  Khuen  má- 
sodépítész Zsigmondi  Gusztávval  kiküldessék  az  északnyugati  torony  erejének 
tüzetes  megvizsgálására  és  hogy  gróf  Khuen  a tatarozás  felügyelésével  meg- 
bízassék.  4.  Olvastatott  Plofhauser  Antal  műépítész  kérvénye,  melyben  a zsám- 
béki  templomról  általa  készített  terveket  a bizottságnak  200  írtért  felajánlja. 
(100.  sz.)  A rajzok  a bizottságnak  be  nem  küldettek,  ezért  ez  ügynek  tárgyalása 
azok  beküldéséig  felfüggesztetik.  5.  Geduly  Ferencz  b.  titkár  a bizottság  könyv- 
tárának folytatólagos  leltárát  bemutatja.  (101.  sz.)  A leltár  a minisztériumhoz 
felterjesztendő.  6.  Geduly  Ferencz  indítványozza,  hogy  Richling  Ferencz  a m. 
tud.  Akadémia  kapusának  a bizottságnál  teljesített  szolgálatáért  az  1882.  évre  is 
a szokott  20  frtnyi  jutalomdíj  megadassák.  (102.  sz.)  A bizottság  az  indítványt 
helyesli  és  annak  értelmében  felterjesztés  történjék.  7.  Havas  Sándor  b.  t.  meg- 
említi, hogy  az  aquincumi  topographia  készítésére  fölötte  fontos  a castrum  sta- 
tivum  kiterjedésének  meghatározása,  mi  végett  szükséges  a castrum  sarkainak 
kiásása.  E czélra  a nm.  minisztertől  egy  legfölebb  500  frtra  rúgó  költség-enge- 
délyezés kérendő.  Torma  Károly  erre  megjegyzi,  hogy  mivel  e sarkokat  jelző 
nyomok  meglehetősen  ismeretesek,  az  500  frtnyi  összeget  nemcsak  e czélra, 
hanem  az  amphitheatrum  melletti  Nemesis  templomának  feltakarására  elegendő- 
nek tartja.  (103.  sz.)  Az  indítvány  helyesléssel  találkozik,  a nm.  miniszter  tehát 
megkérendő,  hogy  e czélra  Havas  Sándornak  egy  500  frtnyi  hitelt  nyitni  ke- 
gyeskedjék. Egyúttal  a megelőző  teendők  végrehajtására  egy  Havas  Sándor, 
Torma  Károly  és  az  előadóból  álló  albizottság  kineveztetett.  8.  Henlszmann 
Imre  előadó  olvassa  a bizottság  1882.  évi  munkálkodásáról  szóló  jelentését. 
(104.  sz.)  Mely  helybenhagyatván,  felterjesztendő. 

Kelt  Budapesten,  1882.  deczember  hó  29-én. 

Láttam  : Zichy  Jenő.  Henszlmann  Ivire,  előadó. 


ÉVI  JELENTÉS 

A MŰEMLÉKEK  ORSZ.  BIZOTTSÁGÁNAK  MŰKÖDÉSÉRŐL  1882-BEN. 

A műemlékek  orsz.  bizottsága  tartott  négy  rendes  (február  18,  junius  10, 
szeptember  14  és  deczember  29)  és  négy  rendkívüli  ülést  (márczius  15,  mar- 
czius  28,  julius  13  és  deczember  16),  melyekben  az  évi  teendőit  végezte.  A nm. 
miniszter  Dulánszky  Nándor,  pécsi  püspököt  a pécsi  székesegyház  restauratiója 
ügyében  szerzett  kiváló  érdemei  miatt  a bizottság  tagjává  kinevezte.  A julius 
13-iki  rendkívüli  közülés  tartatott  az  ó-budai  aquincumi  amphitheatrumban. 
Torma  Károly,  b.  t.  a bizottságnak  átadja  a teljesen  kiásott  és  körgát  által 
körülvett  amphitheatrumot.  A bizottság  szakértői  és  fáradhatatlan  működése 
iránt  teljes  megelégedését  és  hálás  köszönetét  kifejezi.  Ezentúl  az  emlék  régé- 
szeti működést  nem,  hanem  építészetit  vévén  igénybe,  annak  teljesítése  gr.  Khuen 
Antal  másodépítészre  bízatik,  ki  is  az  általa  már  kidolgozott  tervrajzokat  bemu 
tatja,  A bizottság  czélszerünek  tartja,  hogy  a kör-gát  nyugati  részén  bezárassák 
és  a bejárás  az  országút  mellett  nyitva  legyen  ; itt  a körgátat  át  kell  hidalni  és 
a lépcsőzetet  a hid  alatti  egyszerű  kapu  két  oldalára  elhelyezni.  Kívánatos  a 
körgátnak  begyepesedése  és  befásítása.  Az  amphitheatrum  közelében  a főváros 
költségén  tavaly  egy  nagyobb  római  castrum-fürdő  ásatott  ki.  Ezen  ásatást  kelet 
felé  tovább  folytatván,  Torma  Károly  más  kisebb  római  fürdőt  fedezett  föl, 
melynek  szakértői  feltakarása  alkalmával  a füstöt  elvezető  csatornák  is  feltűn- 
tek, minők  az  eddig  feltakart  római  fürdőknél  nem  találtattak.  Az  ásatás  e he- 
lyen a főváros  költségén  a jövő  évben  is  tovább  fog  folytattatni.  Szumrák  Pál, 
b.  t.  a bizottságot  figyelmezteti  a pécsi  székesegyház  szomszédságában  levő  és 
mind  inkább  pusztulásnak  induló  ó -keresztény  cubiculumra.  A pécsi  püspök 
megkéretett,  hogy  a pécsi  székesegyház  kínálkozó  restauratiója  alkalmával  ezen 
az  Álpeseken  innen  egyetlen  cubiculumot  templomának  restaurationalis  keretébe 
foglalni  szíveskedjék.  Á pécsi  székesegyház  minden  bizonynyal  a legrégibb  és 

legnagyobb  egyházi  magyar  emlékünk.  Dulánszky  Nándor  nagy  érdeme,  hogy 
a minden  kitelhető  erővel  folyamatba  vett  stylszerü  restanratióját  initiálta. 
A Schmidt  Frigyes,  b.  t.  által  készített  nagyszerű  tervek  a bizottság  elébe  ter- 
jesztetvén, annak  teljes  helyeslését  kivívták.  Hegedűs  Candid,  b.  t.  előmutatta 
az  e restauratió  alkalmával  feltakart  falképek  maradványainak  aquarelljeit  ; egy- 
úttal jelentette,  hogy  a püspök  ö Excellentiája,  bár  a restauratióra  vonatkozó 
rajzokat  teljesen  díszmunkában  kiadni  szándékozik,  mégis  másolatát  a bizottság 
archívuma  számára  egyelőre  szívesen  megengedi ; mit  a bizottság  elismerő  kö- 
szönettel fogad.  Ugyanis  Hegedűs  Candidnak  jelentése  a f.  évi  restauratió  rész- 
leteiről felolvastatott  a bizottság  zárülésében.  Kelen  Ármin,  a pécsi  székesegy- 
házban levő  Szakmáry  püspök  díszes  oltárának  másolatát  a bizottság  archívuma 
számára  megvette.  Székesfehérvár  város  egy  a régi  templom  maradványai  meg- 
ismerését akadályozó  házat  megvevén  és  leromboltatván,  az  előadó  igazgatása 
alatt  újabb  ásatások  történtek,  melyek  által  a basilika  harmadik  (délnyugoti) 
tornya  lett  feltakarva,  valamint  Nagy  Lajos  sírkápolnája  is  felismerve.  Van  re- 
mény, hogy  a tervbe  vett  várostérnek  rendezése  alkalmával  a basilika  negyedik 
tornya  maradványait  is  meg  fogjuk  ismerni.  A nagyváradi  várban  levő  templom- 
részlet, mely  tavaly  fedeztetett  föl,  további  vizsgálatra  és  illetőleg  ásatásra  fel  - 
hiván,  ez  utóbbival  Rómer  Flóris,  b.  t.  és  nagyváradi  lakos  bizatott  meg ; azon- 
ban a kaszárnya  illető  szárnyának  felépítése  elkésvén,  az  udvar  az  építészeti 
anyagtól  nem  tisztíttatott  meg  s így  az  ásatás  sem  foganatosíttathatott  ez  idén. 
Kolozsvárott  azon  ház,  melyben  Corvin  Mátyás  király  született,  a város  birtoká- 
ban lévén,  bizottságunk  felszólíttatott  e háznak  stylszerü  restauratiójára.  A tör- 
ténelmi rész  kipuhatolásával  az  előadó,  építészeti  megszemlélésével  és  illetőleg 
restaurationalis  tervkészítéssel  Schulek  Frigyes,  b.  építész  bizatott  meg.  Az  első 
kérdésre  Jakab  Elek  ((Kolozsvár  története"  czímü  munkájának  454.  s k.  lapja 
felel,  hol  okmányokkal  be  van  bizonyítva,  hogy  Mátyás  király  valóban  az  óvári 
vagyis  kolozsvári  első  tizedének  258.  számú  házában  született;  az  építészeti 
jelentés  beváratik.  Azóta  Szabó  Károly,  az  eredeti  főokmányt  megtalálta,  mely- 
ben Mátyás  király  e születési  háza  tulajdonosát,  Ivoll  Istvánt,  adómentessé  teszi. 
Nógrádvár  romjának  megvizsgálásával  a bizottság  titkára  bízatván  meg,  tüzetes 
jelentésében  kiemeli  a várnak  történelmi  és  egykor  hadászati  fontosságát ; ez 
ötletből  a váczi  püspök  e vár  fentartására  megkéretvén,  feleletéből  van  okunk 
hinni,  hogy  e vár  további  rongálástól  meg  lesz  mentve.  Thaly  Kálmán,  b.  t. 
már  múlt  évben  felhívta  a bizottság  figyelmét  az  országban  meglevő  várromokra, 
különösen  a végvárakéra.  E tekintetben  már  múlt  évben  Könyöki  József, TT.  t. 
némely  várakat  felmért  és  helyszínelési  terveiket  elkészítette.  Ez  idén  a régib- 
bekhez a következő  terveket  hozzácsatolta  : a jstrecsnói,  budetini,  lietavai,  hri- 
csói,  ledniczei,  vág-beszterczei,  kaszai,  illavai,  oroszlánykövi,  jókői,  korlátkői, 
berencsi,  éleskői,  szomolányi,  óvári,  szent-györgyi  várakét  ; nemkülönben  a varini, 
teplicskai,  zsolnai,  halusiczi  és  pominóczi  templomok  rajzait.  A pominóczi  tem- 
plomka (Trencsénm.)  a tiszta  román  stylű  egyházak  kiváló  példánya  lévén, 
annak  fentartása  kívánatos;  miért  is  a bizottság  Könyöki  Józsefet,  annak  tüze- 
tes megvizsgálásával  és  illetőleg  restaurationalis  terv  és  költségvetés  készítésével 
bízta  meg.  Storno  Ferencz,  b.  t.  beküldte  a sopronyi  temető  kápolnájának  általa 
készített  restaurationalis  tervét,  mely  Szumrák  Pál,  b.  t.  bírálata  értelmében 
némi  módosítással  és  elhagyással  elfogadtatott  és  a nm.  miniszter  megkéretett, 
hogy  hatalmas  pártfogása  alatt  ezen  felette  érdekes  emlék,  Storno  terve  értel- 
mében tataroztassék  és  fentartassék.  LIgyanis  Storno  Ferencz,  k.  t.  készített  a 
bizottság  bírálata  alá  bocsátott  tervet  a szent-benedeki  templom  restauratiója  ügyé- 
ben. E tervnek  módosítására  czélzó,  Steindl  Imre  és  az  előadó  beadott  véle- 
ménye a bizottság  által  elfogadtatván,  közöltetett,  mint  a fölötte  érdekes  tem- 
plom tulajdonosával,  az  esztergomi  főkáptalannal.  Továbbá  beküldte  Storno 
Ferencz  a bizottságnak  a következő  emlékek  rajzait:  a veszprémi  székesegyházét, 
a veszprémi  szent  Anna  kápolnáét,  a szentgyörgyi  (Sopron  m.)  parochiális 
templomét  és  a kismartoniét  (Vas  m.).  Továbbá  a bizottság  elébe  kerültek 
Storno  Ferencz  és  Schulek  Frigyes  a budavári  főtemplom  ablakfestményeire 
tervezett  aquarelljei,  melyek,  mivel  a végleges  határozat  a budavári  főtemplom 
bizottságát  illeti,  egyszerű  tudomásul  vétetett.  Myskovszky  Viktor,  k.  t.  a követ- 
kező emlékek  rajzait  beküldte  : a haraszti  plébánia  templomét,  a káposztafalviét 
(Szepes  m.),  a nagyszülőidét  (Szepes  m.),  Szakmáry  György  czímerét  (kassai 

városházon),  Corvin  Mátyás  czímerét  (a  m.  nemz.  múzeumban),  a bártfai  város- 
ház lépcső  erkélyét,  a Ganzaugh- féle  ház  kapuzatáét  (Bártfán),  a Ferencsiecs 
féle  ház  kapuzatáét  (Bártfán),  a szent  Erzsébet  kápolnáét  (Nagy-Sároson.  Sáros- 
megye), összesen  30  tábla  1 1 törzsívvel.  Ugyanis  Miskovszky  Viktor  jelentést 
tesz  a kassai  székesegyház  restauratiója  alkalmával  feltakart  sírkövekről.  Horváth 
Miklós,  rajztanár  Déván,  jelentést  tesz  a beregszói  (Déva  mellett)  templomban 
felfedezett  falfestményekről  és  nehányának  mását  megküldi.  E képek  Torma 
Károly  b.  t.  megjegyzése  szerint  is  nagy  érdekkel  bírván,  Horváth  kiküldetik 
azok  másolatára  és  a templom  felvételére.  Ugyancsak  Torma  Károly  felemlíti  á 
gelencsei  (Háromszékül.)  templomban  levő  igen  érdekes,  a magyar  szent  legen- 
dákat ábrázoló  falképeket.  A nm.  miniszter  megkéretik,  hogy  bizottságunknak  e 
falképek  legalább  vázlatos  másolatát  megszerezni  kegyeskedjék.  Ugyanis  Torma 
Károly  említi  a sárospataki  várban  látható  renaissancekori  müveket.  Ezek  máso- 
lása végett  Myskovszky  Viktor  küldetik  ki.  Schulek  Frigyes  b.  építész  folytatja 
a budavári  főtemplom  restauratióját,  miről  külön  jelentése  beváratik.  Kiküldetett 
a kis-szebeni  (Sárosm.)  toronynak  megvizsgálására,  melynek  stylszerü  megújítá- 
sára a város  segélyt  kér.  Ugyanis  ő megvizsgálandja  Mátyás  születési  házát 
Kolozsvárott.  Steindl  Imre  b.  t.  folytatja  restaurationalis  munkálkodását  Bártfán 
és  a kassai  székesegyházban  ; ez  utóbbiban  a tövek  erősíttettek  és  az  igen  roz- 
zant állapotban  levő  déli  előcsarnok  lebontása  megkezdetett.  Steindl  külön  jelen- 
tése beváratik.  Steindl  jelentést  tesz  a varanoi  (Zemplénm.)  templom  falképei- 
ről. A bizottság  kísérletet  ajánl  azoknak  megerősítésére.  Ugyanis  Steindl  Imre 
megbízatik  a körmöczbányai  régi  templom  megvizsgálásával,  melynek  tatarozására 
a város  segélyt  kér.  Ugyanis  Steindl  Imre  bemutatja  a rudobányai  (Borsodm.) 
templom  részleteinek  mását.  Felszólíttatik  bővebb  megismertetésére,  hogy  a bi- 
zottság meggyőződhessék,  vájjon  e templom  megérdemli-e  a restauratiót  orszá- 
gos költségen  ? Gróf  Khuen  Antal  másodépítész  megbízást  kapott  a következő 
emlékek  tüzetes  megvizsgálására,  illetőleg  restaurationális  tervek  készítésére:  az 
aracsi  temploméra,  mely  egészen  magánosán  áll  ugyan,  hanem  a zsámbékival 
rokonstylü  rom,  a pusztaszeriére,  melynek  alapját  Göndöcs  apát  kiásatta,  a nagy- 
szebeni Orsolya  apáczákéra.  Előadó  megtekintette  az  árvái  várat  és  lépést  tett, 
hogy  annak  fölvételét  Rowland  főerdőmester  eszközölje.  A főerdőmester  a leg- 
régibb felsővárnak  tervét  elkészítette.  Jelen  volt  az  előadó  a kassai  székes- 
egyházban  kiásott  Szedlnitzky-féle  kettős  koporsó  felnyitásánál,  és  tanulmányozta 
a kassai  levéltárban  levő,  a székesegyházra  vonatkozó  okmányokat.  Három  hétig 
igazgatta  a székesfehérvári  ásatásokat,  és  a bizottság  felszólítására  megkezdte 
emlékeink  lajstromozását,  azok  művészeti  értékök  tekintetében.  A vázlat,  mert 
emlékeink  még  csak  tökéletlen  ismeretünk  mellett  a munkát  csak  kísérletnek 
nevezhetni,  vonatkozik  Abaujmegye  emlékeire,  melyek  közt  a Kassa  városéit  ki- 
véve, csak  a felsö-regmeczi  és  a petőszinyei  különös  műrégészeti  érdekkel  bír- 
nak ; miért  is  a bizottság  már  eddig  is  restauratiói  budgetjéből  segítette.  A bi- 
zottság segélyt  kért  és  nyert  Lipp  Vilmos  keszthelyi  régi  temetőhelyen  folyta- 
tandó ásatására,  a vajda-hunyadi  régészeti  társaság  ásatása  és  jelentékeny  múzeuma 
berendezésére,  az  okolicsnai  (Liptóm.)  késő  csúcsíves  stylű  csinos  templomnak 
betetőzésére  és  az  esztergomi  Bakócs-féle  kápolna  szobrászati  müveinek  leöntésére 
gypszbe.  A bizottság  könyvtára  az  idén  is  jó  kézi  munkákkal  szaporodott.  Rajz- 
készlem  szaporodását  fentebb  említettük.  A zárülést  megelőző  napon  érkezett 
Forster  Gyula  oszt.  tanácsos  és  Zsigmondi  főmérnök  jelentése  a zsámbéki  tem- 
plomrom állapotáról  és  fentartására  szükséges  költségekről.  A bizottság  fölötte 
óhajtja  e jeles  műemléknek,  bárcsak  rom  állapotban  is  fentartását,  és  e czélra, 
mivel  annak  költsége  sem  a vallás  alapból  nem  fedezhető,  sem  a zsámbéki 
községnek  terhére  nem  eshetik,  a nm.  minisztert  kéri,  hogy  saját  budgetjéből 
1000  frtot  engedélyezni  kegyeskedjék.  A zárülés  napján  érkezett  Hofhauser  An- 
tal műépítész  kérvénye,  melyben  a zsámbéki  templomrom  általa  készített  fel- 
vételét és  távlati  képét  a bizottságnak  200  írtért  felajánlja;  de  a rajzok  a bizott- 
ságnak meg  nem  küldetvén,  ezen  ügynek  tárgyalása  azok  beküldéséig  elhalasz- 
tatik.  Ugyan  a zárülésben  Havas  Sándor  b.  t.  az  aquincumi  állótábor  területének 
meghatározását  annak  sarkai  felásatása  által  sürgeti,  mire  saját  és  Torma  Ká- 
roly nézete  szerint  még  a Nemesis  templomának  felásatását  is  hozzávéve,  500 
frtnyi  költség  elegendő  volna.  A bizottság  az  indítványt  helyesli  és  e czélra  a 
nm.  miniszter  engedélyezését  kérni  fogja.  A szükséges  előmunkálatok  megtéte- 


lére  egy  Havas  Sándor,  Torma  Károly  és  az  előadóból  álló  albizottság  ki- 
neveztetik. 

Kelt  Budapesten,  1882.  év  deczember  hó  29-én. 

Henszlmann  Imre,  előadó. 


Az  ó-budai,  hajdan  a bőid.  sziíz  Máriáról  nevezett  « Fehér egyház*  és 

Árpád  sírja. 

Midőn  Budapest  főváros  közönsége  az  ó-budai  « Papföldöno  1882. 
évben  folytatandó  római  régészeti  ásatásokra  kért  3000  frtot  1882-ik 
évi  február  hó  8-án  és  g-én  tartott  közgyűlési  107.  számú  határoza- 
tával megszavazta,  ugyanekkor  b.  Kaas  Ivor  biz.  tag  indítványára 
utasította  az  ezen  ásatások  felügyeletére  elnökletem  alatt  kiküldött 
régészeti  szakbizottmányt,  hogy  « működésük  folyamán  ezentúl  ne  csu- 
pán a római  régiségek  föltárását  tűzze  ki  czéljáúl,  hanem  figyelemmel 
lévén  hazánk  történelmi  régiségeire  is,  különösen  a honalapító  sírját, 
és  illetve  Fehéregyház  romjait  is  igyekezzék  föltalálni,  mi  ha  sike- 
rülne, s ezen  örvendetes  esemény  folytán  az  ásatási  munkák,  netán 
nagyobb  mérvű  kiterjesztésével  további  fedezeti  összegre  volna  szük- 
ség : a közgyűlésnek  annak  idején  indokolt  előterjesztést  tegyen.)) 

A főváros  közönségének  ezen  nagylelkű  intézkedése  folytán  tehát, 
— mely  minden  magyar  embert  hálára  kötelez  — újra  előtérbe  lépett 
Árpád  sírjának,  illetőleg  a történelem  által  ennek  helyéül  megjelölt 
ó-budai  hajdani  Fehéregyháznak  keresése,  melynek  létezéséről  számos, 
egész  a mohácsi  vész  utáni  időkig  terjedő  történelmi  okiratunk  tanús- 
kodik, a mely  azonban  a törökök  berohanása  után  nemsokára  ezen 
név  alatt  létezni  megszűnt  s három  század  lefolyása  óta  nyoma  is 
elenyészett. 

Újra  keressük,  mondom,  az  ó-budai  Fehéregyházat,  mert  előttünk 
már  több,  régészet- történelmi  működéséről  ismert  hazánkfia  foglalko- 
zott e kérdés  megoldásával  a nélkül  azonban,  hogy  az  időközönkint 
nyilvánított  vélemények  közűi  egyikénél  is  megállapodhatott  volna  az 
ez  ügyben  csakis  kifogástalan  bizonyítékokat  elfogadni  kész  közönség. 

Maga  a kérdés  mindeddig  csak  kisebb  körben  mozoghatott  ; kö- 
rülbelül harmincz  évvel  ezelőtt  lett  határozott  alakban  fölvetve.  A nagy 
közönség  érdeklődött  ugyan  iránta,  kezdettől  fogva,  a mennyiben 
a kutatások  eredményéről  hírlapok  útján  értesült,  arra  azonban,  hogy 
Árpád  sírjának  keresése  a kedélyeket  fölvillanyozó  nemzeti  ügygyé 
válhassék,  nem  kedveztek  a viszonyok  és  hiányzott  a közelebbi  im- 
pulsus,  mely  mindenkor  vagy  valami  meglepő  esemény,  vagy  az  által 
adatik  meg,  hogy  a kérdést  maga  az  idő  érleli  nagygyá,  s ekkor 
azután  a közvélemény  hangosan  követeli  annak  megoldását. 

íme  a korszerű,  a hatalmas  lendület  most  meg  van  adva  ! Most, 
midőn  a magyar  nemzet  ezredéves  fennállása  ünnepének  előestéjén 
állunk,  s minden  magyar  ember  érzülete  a forró  vágyra  buzdúl  föl : 
bár  tudnók,  hol  van  eltemetve  honunk  megalapítója,  Árpád,  hogy 


LII 


ezredéves  fennállásunk  évfordulóján  a történelem  által  megjelölt  sírjá- 
nál áldozhassunk  nagy  szellemének  ! — elég  volt  egy  felszólalás,  hogy 
az  ország  fővárosa  föllelkesüljön,  s megparancsolja  küldöttjeinek  : 
menjetek  s keressétek  e sírt,  az  ennek  helyéül  jelölt  Fehéregyházát! 
És  a főváros  közönségének  e fölhívása  bizonyára  visszhangra  talált 
országszerte,  s most  van  e föladat  iránt  igazán  az  egész  ország  érdek- 
lődése felköltve. 

Arról,  hogy  kik,  mikor  és  mily  eredménynyel  tettek  nyomozáso- 
kat e téren  ? azt  hiszem,  most  nem  kell  szólnom,  különben  előadásom 
ma  nagyon  is  hosszúra  nyúlnék.  Annyit  azonban  meg  kell  említenem, 
hogy  tüzetes  és  kitartó  kutatás  tárgyát  Fehéregyház  nem  képezte 
eddig  soha,  mert  a kik  azzal  foglalkoztak,  ezt  inkább  csak  mellesleg, 
s más  dolgokkal  együtt  tették,  vagy  egyszerű  véleményt  mondottak, 
melyhez  az  okmányszerü  és  meggyőző  bizonyíték  hiányzott. 

Fiatalabb  búváraink  pedig,  kik  öregebb  kartársaik  nyomán  indúlva, 
hazahas  buzgalommal  láttak  a munkához,  s ásatások  útján  akarták 
Fehéregyházát  meglelni,  nemcsak  biztos  útmutatók  hiányával,  hanem 
az  idők  mostohaságával  is  küzdöttek,  mint  1 86o-ban  ifj.  gróf  Nádasdy 
Ferencz  és  Thaly  Kálmán,  vagy  mint  1880-ban  fáradhatlan  régészünk, 
dr.  Thallóczy,  ki  maga  meggyőződött,  hogy  ott,  hol  mások  bizo- 
nyítása után  Fehéregyházát  kereste,  az  épenséggel  nem  állhatott. 
Mindazonáltal  nem  mondhatjuk,  hogy  mind  e fáradozás  veszendőbe 
ment  volna.  Ellenkezőleg ! mind  e kísérletek  okvetlenül  szükségesek 
voltak  ahhoz,  hogy  valahára  kis  fény  derüljön  a századok  homályára. 
A nem  igazolt  föltevések  és  helytelen  vélemények  mellett  mindig  ma- 
radt néhány  kétségtelen  becsű  adat,  minővel  mindazoknak  müveiben 
találkozunk,  kik  e tárgy  körül  eddig  nyomozásokat  tettek. 

Ezekkel  ugyan  úgy  vagyunk,  mint  a régész  egyik-másik  nagy- 
becsű leletével,  melynek  csak  töredékeit  tudta  megkapni.  Ezeket  egy 
egészszé  alakítani  nem  képes,  mert  az  idomzat  több  alkatrésze  hiány- 
zik.  Ámde  a régészet  újabb  adeptusainak  föladata  ép  abban  áll,  hogy 
keressék  a hiányzó  részeket  tovább  s állítsák  helyre  a kapcsolatot 
a meglevők  közt,  ha  s a mennyire  lehetséges. 

így  fogta  föl  föladatát  a fővárosi  régészeti  szakbizottmány,  mi- 
dőn f.  é.  martius  hó  24-én  tartott  teljes  ülésében  a mód  fölött  tanács- 
kozott, mikép  lehetne  legjobban  a közgyűlés  óhajtásának  eleget  tenni. 

Mindenek  előtt  tisztában  voltunk  azzal,  hogy  nem  lehet  közvet- 
lenül a honalapító  Árpád  sírját,  hanem  a hazai  krónikánkban  ennek 
helyéül  megjelölt  hajdani  Fehéregyházát  keresnünk,  mi  ha  sikerül, 
föladatunkat  már  megoldottnak  tarthatjuk. 

Árpád  sírját  magában  véve  tíz  évszázad  lefolyása  után  hiában 
is  keresnék,  mert  az  bizonyára  nem  volt  kőből  rakott  s a föld  fölé 
kiemelkedett  építmény,  hanem  az  ókori  vándornépek  szokásaihoz  ké- 
pest, dombszerű  nagyobb  földhányás,  melynek  belseje  lehet  hogy 
(^zölöpökkel,  vagy  az  itt  bőven  talált  faragott  kővel  volt  kirakva,  de 

felülete  idők  folytán  a föld  színével  egyenlő  lett,  s mint  Szalay  László 
mondja:  «az  itt  nyugvónak  hamvai  rég  elvegyültek  a haza  földével ». 

Láttuk  ugyan,  hogy  az  O-Budán  kiásott  nyolcz-kilenczszáz  évvel 
régiebb  római  sírok  mindegyikében  a csontvázak  bámulatos  épségben 
maradtak  meg. 

E részben  hivatkozom  különösen  a Margit-híd  budai  bejáratával 
szemközt  a török-utczában  1880-ik  évi  őszszel  fölbontott  sarcophagra, 
melynek  kinyitásánál  — úgyszólván  — hivatalosan  vettem  részt. 

A főváros  ugyanis  az  utcza  hosszában  csatornát  ásatván,  a mér- 
nök jelentést  tett,  hogy  a kiásott  gödör  mélyében  nagy  kőkoporsóra 
bukkantak.  A polgármester  azonnal  utánam  küldött,  hogy  a sarcophag 
fölbontásáról  s a benne  találandó  tárgyaknak  a nemzeti  múzeumba 
sértetlen  elszállításáról  gondoskodjam.  A rögtön  értesített  múzeumi 
igazgatóság  dr.  Tergina  Gyula,  múzeumi  segédőrt,  küldötte  ki,  s midőn 
a nyirkos  s szinte  meleg  sárga  iszapból  egyenkint  kiszedtük  az  itt 
talált  gyönyörű  üveg,  ezüst  és  arany  tárgyakat,  melyek  most  mú- 
zeumunk megannyi  díszei,  alig  mertem  szemeimnek  hinni  , midőn 
a koporsó  alján  teljes  emberi  csontváz  került  napszínre. 

Sok  más  kősírban  szintén  leltek  ép  koponyákat  és  csontokat, 
melyek  külön  zsákokba  rakva,  ott  feküsznek  múzeumunk  római 
alsó  osztályában,  mely  ezáltal  valóságos  római  s középkori  csont- 
házzá lett. 

Ezt  csak  mellesleg,  s azok  kedvéért  jegyzem  meg,  kik  merő 

képtelenségnek  tartják,  hogy  Árpád  földi  maradványaiból  most  már 
bár  mi  is  föltalálható  volna.  Ha  a török- utczai  sarcophag  lakója  a hő- 
vizek gőzében  s átnedvesült  talajban  a föld  alatt  másfél  ölnyire 
1700 — 1800  évig  meg  tudta  számunkra  tartani  csont-termetét,  miért 
ne  tehetné  ezt  Árpád  is,  ki  ugyancsak  700 — 800  évvel  későbben  került 
a földbe  és  a kinek  csontjai,  mint  hiszszük,  nem  áztak  folyton  vízben 
és  gőzben,  mint  említett  római  szomszédjáé,  és  midőn  bízvást  föl  lehet 
tennünk,  hogy  Árpád  koponyája  s szárcsontjainak  rostjai  voltak  leg- 
alább is  oly  tömör  és  ép  szervüek,  mint  Aquincum  bármely  lakójáé, 
ki  előtte  szállott  sírba. 

Ha  azonban  Horváth  Mihálylyal  azon  következtetésnek  is  adunk 

helyet,  hogy  elődeink  a vezérek  korában  halottjaikat  megégették,  mert 

a szt-galleni  kolostor  tetőzetéről  lezuhant  és  szörnyet  halt  két  magyar 

tetemeit  bajtársaik  azonnal  égő  máglyára  tették ; ha  tehát,  fölteszszük, 

hogy  hasonló  sors  érhette  Árpád  holttestét  is,  ez  esetben  szóról  szóra 

áll  történetírónk  mondása  : hogy  Árpád  « hamvai  rég  elvegyültek 
a haza  földével)),  s ekkor  csakugyan  hiában  ásnék  föl  Árpád  sírhantját, 
ha  még  oly  biztosan  tudnék  is  helyét. 

A teljes  bizottmány  vezetésem  alatt,  Henszlmann , Salamon, 
fhallóczy,  Torma  és  Zsigmondy  Gusztáv  tagtársainkból  alakított  szü- 
kebb  körű  bizottságot  küldött  ki  oly  utasítással,  hogy  ez  kizárólag 
Fehéregyháza  keresésével  foglalkozzék. 

A műemlékek  országos  bizottsága  kebeléből  ennek  elnöke,  gróf 
Zichy  Jenő  lett  megkeresve,  hogy  az  albizottsághoz  csatlakozzék. 

Május  hó  utolsó  napjainak  egyikén  az  ó-budai  III.  kér.  elöljáró- 
ság székhelyén  találkozva,  a legjobb  reménynyel  kecsegtettük  magun- 
kat. Zsigmondy  Gusztáv  tagtársunk  ugyanis  eg>  ócska  — talán  a múlt 
század  végéről  — való  térképet  bontott  ki,  melyen  az  ó-budai  határ 
észak-nyugoti  részén  egy  hely  «Vestigia  ruderorum  Ecclesiae  Albae 
B.  M.  V.»  fölirattal  volt  megjelölve.  Zsigmondy  e térképet  a kir.  kincs- 
tári levéltárból  vette  volt  ki  évekkel  ezelőtt,  s a mint  azt  Thallóczy 
Lajos  megpillantá,  nagy  örömmel  kiáltott  föl : hála  Istennek,  hogy 
megvan,  ezt  hajhászszuk  már  vagy  tíz  év  óta  ! 

A kér.  elöljáró  kalauzolása  mellett  tehát  örömmel  s azon  remény- 
ben indúltunk  útnak,  hogy  most  már  Fehéregyháznak  biztos  nyomá- 
ban vagyunk.  Utunk  a szt-endrei  országúton,  a Schwanfelder,  most 
Vidéky-féle  nyaraló  felé  vezetett,  mely  dúsan  bugyogó  langyos  forrá- 
saival az  Krdy-  és  Rupp-féle  leírásokban  mint  Fehéregyházának 
vélt  helye  oly  nagy  szerepet  játszik. 

Ugyanezen  Schwanfelder-féle  telep  közelében  ásattak  1860-ban 
ifj.  gróf  Nádasdy  Ferencz  és  Thaly  Kálmán,  1880-ban  pedig  Thallóczy. 
Ez  utóbbi  maga  jelenté  ki  a bizottság  előtt  azon  véleményét,  hogy 
itt  a XIV.  században  kápolna,  de  nem  Fehéregyháza  állhatott. 

Azután  az  elöljáró  részéről  megjelölt  mogyorós  kúthoz , ú.  n. 
Haselnussbründl-forráshoz  értünk,  hol  azonban  romoknak  semmi  ma- 
radványaira nem  akadtunk. 

Innét  azon  hegylánczon  keresztül,  mely  a szent- endrei  út  kör- 
nyékét a bécsi  út  völgyétől  elválasztja,  fárasztó  dűlő  útakon  értünk 
ama  helyre,  melyen  a kincstári  uradalmi  térkép  szerint  Fehéregyháza 
állott  egykoron.  r 

Mily  nagy  volt  azonban  csalódásunk,  midőn  azt  láttuk,  hogy 
sem  e pontnak  helyrajzi  fekvése  nem  felel  meg  a csak  némileg  is 
igazolható  vélelemnek,  hogy  itt  Fehéregyháza  állhatott,  sem  pedig 
egy  templom  alapfalait  sejtető  rommaradványokat  nem  láttunk,  hanem 
a szőlő  mesgyéjére  fölhányt  s több  helyütt  kupaczokba  rakott  törmelék 
közt,  tisztán  római  eredetű  tégla-,  ragacs-  és  födélcserép-töredékekre 
akadtunk,  melyek  arról  tanúskodtak,  hogy  e hegytetőn  a rómaiak 
idejében  őrtorony  vagy  specula  állhatott,  mely  a felső  Pannóniába, 
különösen  pedig  Bregetium  és  Carnuntumba  vezető  tábori,  most  úgy- 
nevezett bécsi  útat  tarthatta  szemmel. 

Miután  még  a többi  hegytetőt  is  megnéztük,  s szemlét  tartottunk 
a külső  bécsi  út  mindkét  oldalán  elterülő  lejtők  fölött,  azon  negatív 
eredménynyel  kelle  beérnünk,  hogy  e tájon  hiában  keressük  Fehér- 
egyházát. 

Elválásunkkor  azonban  szavunkat  adtuk  egymásnak,  hogy  mind- 
egyikünk kutatni  s nyomozni  fog  tovább  a maga  körében  s positiv 
eredmény  esetén  jelentést  teend  a bizottmánynak. 


Reám  ezen  első,  annyi  szép  reménynyel  kezdett  kísérlet  meghiú- 
sulása leverőleg  hatott.  Ügy  éreztem,  hogy  az  adatok  ily  megbízhat- 
lansága  mellett  és  számbavehető  helyi  hagyomány  teljes  hiányában 
vajmi  bajos  lesz  Fehéregyházát  föllelnünk,  mely  az  ellentétes  föltevé- 
sek, s eredményükben  hiúknak  bizonyéit  hypothesisek  homályából 
nem  tudott  mindeddig  kibontakozni. 

A főváros  közgyűlésének  engem  igen  megtisztelő  kiküldetését 
azonban  magamra  nézve  oly  parancsolatnak  tekintém,  melynek  tehet- 
ségemhez képest  részemről  is  megfelelni  erkölcsi  kötelességemnek 
tartám.  Hozzáláttam  tehát  magam  is  adatok  gyűjtéséhez,  kutattam 

a Fejér- féle  okmánytárban,  valamint  az  Ó-Buda  középkori  történél- 

mére  vonatkozó  művekben,  szem  előtt  tartva  különösen  az  O-Budán 
hajdan  fennállott  társas  káptalan  székesegyházát,  melyet  szt  Péter  és 
Pál  apostolok  tiszteletére  szent  István  alapított  s a melynek  építését 
szent  László  és  II.  Geiza  királyaink  fejezték  be. 

E munkálkodásaim  közben  akadtam  Fejéregyházának  első  nyo- 
mára, s ez  kezdettől  fogva  oly  biztosnak  látszott  előttem,  mikép  meg 
voltam  győződve,  hogy  e nyomon  tovább  haladva,  biztosan  meg  lehet 
állapítani  Fehéregyháza  hollétét. 

Mellőzve  már  most  minden  más  dolgot,  ezen  vizsgálódásaim 
eredményét  kívántam  a t.  társulatnak  bemutatni.  Chronologicus  sor- 
rendben idézem  a többnyire  ismert  kútfőket,  s ezek  közt  a tárgyila 
gos  összefüggést  iparkodom  kimutatni.  Ott  hol  a kútfők  magyarázatára 
nézve  másokkal  nem  értek  egyet,  okaimat  elmondom  leplezetlenül, 
s ekép  vélem  elérhetőnek  azt,  hogy  kiki  saját  meggyőződése  szerint 
ítélhessen  adataink  értéke  fölött.  A müveit  közönség  véleményét  bár- 
melyikünk is  hiában  akarná  meghódítani,  ha  nyomozásaink  nem 
alaposak. 

Tudvalevőleg  az  egyedüli  positiv  adat,  mely  a honalapító  Árpád 

temetkezési  helyét  említi,  Béla  király  névtelen  jegyzője  chronicájának 

52-ik  fejezete,  mely  szerint  Árpád  907.  évben  egy  kis,  Attila  városába 
kőmederben  lefelé  folyó  patak  forrásánál,  azon  helyen  lön  eltemetve, 
hol  a magyarok  megtérése  után  a Bőid.  Szűz  Mária  tiszteletére,  fehér- 
nek nevezett  szentegyház  épült. 

«Anno  dóm.  inc.  907.  Dux  Árpád  migravit  de  hoc  sseculo,  qui  bonorifice 
sepultus  est  supra  caput  unius  parvi  fluminis,  qui  descendit  per  alveum  lapi- 
deum  in  civitatem  Athilae  regis,  ubi  etiam  post  conversionem  Hungarorum  aedi- 
ficata  est  Ecclesia  quae  vocatus  alba,  sub  honore  Beatge  Mari*  Virginis.» 

Figyelve  az  elbeszélés  minden  szavára,  azt  tanúljuk  belőle,  hogy 

1.  Árpád  sírja  és  Fehéregyháza  helyrajzilag  ugyanazonosak. 

2.  Fehéregyháza  Ó-Budán,  illetőleg  ennek  területén  állott. 

3.  A magyarok  megtérése  után,  tehát  szent  István  korában  épült. 

4.  Anonymus  idejében  is  fehérnek  neveztetett. 

Az  «ubi  etiam  i),  hol  is  szócskák  pedig  azt  látszanak  bizonyítani, 
hogy  mert  ott  Árpád  vezér  lön  eltemetve,  szent  István  azért  építette 
oda  Fehéregyházát. 

Hogy  az  Álba  Ecclesia  csakugyan  szent  István  uralkodása  ide- 
jének első  felében  épült,  a következőkből  tudjuk  meg. 

Dr.  Wenzel  Gusztáv,  1855-ben  a történelmi  tár  I.  kötetében 
ezeket  írja  : 

<11015  körül  szent  István  építette  Ó-Budán  a bőid.  szűz  Mária  tiszteletére 
azon  templomot,  mely  «fehér»-nek  neveztetett,  és  a melyet  Anonymus  52.  feje- 
zetében említ:  hogy  ez  már  1015-ben  készen  állt,  kitetszik  a pécsváradi  apát- 
ságnak ezen  évben  kiadott  alapító  leveléből.') 

Az  ugyanitt  kútfő  gyanánt  idézett  Fejér  Cod.  dipl.  I.  köt.  296 — 
300.  lapján  pedig  maga  ezen  alapító  levél  foglaltatik,  mely  miután 
a pécsváradi  apátságnak  adományozott  116,  az  ország  külön  részeiben 
fekvő,  de  itteni  elnevezésökről  most  már  alig  fölismerhető  falvak  és 
jobbágytelkek  neveit  és  egyéb  kedvezményeket  elősorolta,  tárgyunkra 
vonatkozólag  így  szól  : 

«Duas  praeterea  capellas  regias,  capellam  videlicet  — B.  Petri  monasterio 
connexam,  et  alteram,  quse  vulgo  Álba  ecclesia  vocatur,  cum  earum  parochiis 
et  omnibus  pertinentiis  contulimus  profato  monasterio." 

Ugyanezen  oklevelet  megújította  1158-ban  II.  Geiza  király, 
mondván,  hogy  az  apátság  tűz  által  elpusztíttatván,  szent  István  ko- 
rabeli alapító  oklevele  is  oda  veszett,  ezt  azonban  saját  házi  oklevél- 
tárából jól  ismervén,  azt  az  eredeti  kéziratból  íratta  le. 

Átíratta,  illetőleg  megújította  még  ezen  okmányt  II.  Endre  1228, 
Róbert  Károly  1329  és  Zsigmond  király  1399-ben.  Fölvette  azt  saját 
okmánytárába  IX.  Bonifácz  pápa,  utoljára  pedig  az  esztergami  főkáp- 
talan készíttetett  róla  hiteles  leiratot  1657-ben  (1.  Fejér  Cod.  dipl. 
idézett  helyen). 

Az  Álba  Ecclesia  neve  és  emléke  tehát  századról  századra  meg- 
újíttatott  külön  királyi  oklevelekben.  Élt  az  folyton  és  szakadatlanéi 
a nép  emlékezetében  is,  mire  nézve  nemcsak  az  okmány  szavaira  utal- 
hatunk «quse  vulgo  Álba  Ecclesia  vocaturw,  hanem  az  alább  idézendő 
másik  okmányból  is  meg  fogunk  győződni. 

E szerint  tehát  a Fehéregyház  kezdetben  szt  István  királyi  kápol- 
náinak egyike  s a benczék  külön  beneficiuma  volt. 

Árpád  halála  óta  még  alig  múlt  el  egy  század,  midőn  szt  István 
ezen  Álba  Ecclesiát  építé. 

Vájjon  nem  kívánt-e  az  első  keresztyén  király  hős  előde  iránt, 

benne  és  az  egész  nemzetben  élő  kegyeletnek  azáltal  is  hódolni,  hogy 

épen  annak  sírja  fölé  építtetett  egy  templomot,  melyben  a hazafias 

nemzeti  érzület  az  új  vallás  buzgalmával  vala  egybeforrandó. 

/ 

Anonymus  elbeszélésének,  ki  ezen  Fehéregyházat  Árpád  temető- 
jére helyezi,  nagy  súlyt  kölcsönöz  a körülmény,  hogy  az  ő hivatalos- 
kodása s a II.  Geiza  részéről  megújított  oklevél  kelte  között  csak 
néhány  évi  időköz  van.  Akkor  sem  mondhatjuk  a kor -különbséget 
nagynak,  ha  Anonymust  III.  Béla  idejére  teszszük.  A királyi  oklevéltár, 
mely  ekkoron  bizonyára  nem  vala  oly  terjedelmes,  naponta  kezei  közt 

forgott,  s a hiszékeny  képzelődés  minden  gyanúja  nélkül  föltehetjük, 
hogy  Anonymusunk  úgy  szt  István  eredeti,  mint  II.  Geiza  megújított 
oklevelének  kéziratait  olvasta,  s talán  épen  annak  köszönhetjük,  hogy 
oly  határozottan  jelölte  meg  a Fehéregyház  megemlítésével  Árpád  sírját. 

Ezután  Fehéregyházára  Nagy  Lajos  királynak  1355-ki  határjáró 
oklevelében  akadunk,  melynek  tartalmát  alább  bővebben  fogjuk  ismer- 
tetni. Hogy  a nemzet  századokon  át  hitte,  mikép  Fehéregyház  alapí- 
tása a keresztény  hitre  térés,  tehát  szt  István  korára  vezetendő  vissza, 
s hogy  ezen  egyház  iránt  mindig  a legnagyobb  kegyelettel  viseltetett, 
erről  kiválólag  tanúskodik  Corvin  Mátyás  királynak  1479.  évi  jun  24. 
IV.  Sixtus  pápához  írt  levele,  melynek  egész  tartalmára  később  még 
visszatérvén,  belőle  itt  csak  a következőket  idézem : 

« Sita  est  prope  hanc  meam  Civitatem  Budám  una  Ecclesia  sub  honorifico 
vocubulo  Dei  Genitricis  in  Carnpo  Vért,  milliari  unó  a regia  distans,  quse 
vetustatis  opinione  celebris  — príma  enim  ante  omnes  alias  in  ipso  conversionis 
exordio  fundata  traditur  et  ob  frequentiam  et  devotionem  fidelium,  in  omnibus 
festis  Dei  Matris  ad  eam  concurrentiam  venerabilis.»  (Act.  Paulin.  Az  országos 
levéltárban.) 

Ugyanezen  okmány  szerint  Fehéregyháza  Corvin  Mátyás  idejé- 
ben parochia  vagyis  plébánia  volt.  Mivel  azonban  a budai  prépost- 
sággal  volt  egybekötve  s a plébánus,  egyúttal  budai  prépost,  az  egyházat 
egészen  elhanyagolta,  az  oda  helyezett  káplánok  pedig  fegyelmeden 
életet  folytattak,  úgy  hogy  e miatt  a szentegyház,  a búcsújárások 
kivételével,  elhagyottan  állott,  Mátyás  király  arra  kérte  IV.  Sixtus 
pápát,  engedné  meg,  hogy  oda  Paulinus  szerzeteseket  telepíthessen. 

«Ea  olim  parochia  erat,  nunc  longa  desvetudine  mutata  locorum,  in  carnpo  sub 
monte  sola  eminet,  rétinél  tamen  plébániáé  nőmén,  et  destituta  parochianorum  copia 
fere  diserta  jacet,  nisi  quod  concursus  ad  eam  frequens  ex  devotione  habetur, 
raro  tamen  ibi  celebrantur  divina,  quoniam  plebanus  qui  budensis  Ecclesiae  praeposi- 
ruram  et  alia  plara  beoieficia  tenet,  Ecclesia  illa  tamquam  modica,  et  inutili  con- 
temta,  neque  residentiam  in  eius  dote  facit,  neque  capellanos  nisi  duos,  vei 
verő  minus  retinet,  qui  vicém  eius  supplere,  et  confluentibus  ad  illám  populis 
divina  celebrare  possent,  ii  verő  qui  ibi  resident  múlta  plerumque  scandala  comit- 
tunt,  qui  confluentis  populi  devotionem  et  Ecclesiae  eius  authoritatem  plurimum 
diminuunt.  Ob  eam  verő  causam  ipsa  Ecclesia  ad  hanc  desvetudinem  negligen- 
tiamque  devenit,  quod  per  plures  annos  semper  ad  alia  beneficia  maiora  pos- 
sessa  est.» 

A parochiát  1484-ben  a paulinusok  meg  is  kapták;  1493-ban 
mégis  VI.  .Sándor  pápa  rendeletére  a lelkipásztorkodás  tőlük  elvéte- 
tett. (L.  Rupp  Jakab  Budapest  helyrajzi  története.  Pest,  1868.) 

Fehéregyháza  azonban  kezökben  maradt.  Erről  tanúskodik  Pe- 
rényi  Imre  nádornak  1510-ben  az  ó-budai  káptalan  javára  kiadott 
parancslevele,  melyet  Knauz  Nándor  az  ó-budai  káptalan  regestáiban 
adott  ki  (1862.  tört.  tár.),  1868-ban  pedig  Rupp  Jakab,  Podhraczki 
névtelen  jegyzője  után  közölte  kivonatban. 

Ezen  okmány  tartalmát  alább  ismertetvén,  ide  vonatkozólag  csak 
következő  szavait  idézzük : 

« in  fine  horti  Religiororum  fratrum  Eremitarum,  apud  Albam  Ecclesiam, 

supra  scilicet  eandem  veterem  Budám  fundatam  degentium .» 

A pálosok  tehát  1510-ben  Fehéregyháznál  laktak,  s ennek  szom- 
szédjában állott  kertjük. 

Ugyancsak  Knauz  Nándor  említett  regestáiban  akadunk  követ- 
kező másik  okiratra. 

1512.  nov.  25.  A budai  káptalan  egyik  budahegyi  szőlejét  eladja 
12  forinton  János  ó-budai  áldozárnak.  Dátum  in  festő  B.  Katherine 
Virg.  et  Mart.  Prot.  137.  1.  97.  sz.  a. 

«Quod  Nos-Quasdan,  Vineas  honorabilis  condam  magistri  Riliary  de  Buda 
concanonici  nostri,  unam  supta  Albam  Ecclesiam  loppan  dictam,  cui  ab  occiden- 
tali  Custodie  ecclesie  nostre,  ab  orientalis  verő  plagis  Valentini  Koszszyv  de 
superioriribus  calidis  agnis  Búdén,  vineae  dicuntur  vicinari  etc.» 

Ezen  okirat  reánk  nézve  azé'rt  érdekes,  mert  benne  Fehéregyháza 
mint  szőlőkkel  határos  telep  említtetik,  minek  később,  midőn  a hely 
meghatározásáról  lesz  szó,  nagy  hasznát  fogjuk  venni. 

Végre  van  még  Knauz  regestáiban,  XIII.  fejezet  alatt,  a budai 
káptalani  protocollumból  mutatványkép  közlöttek  közt,  725.  sz.  alatt 
következő  jegyzőkönyvi  kivonat: 

Tholvay  Máté  polgár  de  veteri  Buda  civitate  Reginali  ugyanott  fekvő  sző- 
lejét indíttatva  azon  tisztelettől,  melylyel  erga  Claustrum  Religiosorum  fratrum 
heremitarum  ordinis  sancti  pauli  primi  heremite  Apud  Scilicet  Albam  Ecclesiam 
B.  Marié  V.  supra  prsedictam  Budám  Veterem  sitam,  Nunc  de  novo  fundatum 
viseltetik,  e zárdának  Immo  specialiter  ad  magnum  altare  ipsius  B.  Marié  V. 
in  capella  ibidem  situata,  quae  olim  titulo  Álba  Ecclesie  denominabatur , fundatum 
adományozza.  Feria  5,  prox.  ante  f.  b.  Galli.  1519. 

Ebből  kettőt  tanulunk  : 

Először,  hogy  a fehéregyházi  pálosok  1519.  év  táján  klastromu- 
kat  újra  fölépítették. 

Másodszor:  mi  sokkal  fontosabb,  hogy  azon  kápolna,  mely  haj- 
dan Fehéregyháznak  neveztetett,  tehát  ugyanazon  régi  kápolna,  melyet 
szt  István  épített,  bent  a templomban  állott,  ennek  talán  apsisát  ké- 
pezte, a mennyiben  a főoltár,  melyről  itt  szó  van,  a főhajó,  illetőleg 
az  ennek  befejezését  képező  szentélyben  a főbejárással  szemközt  szo- 
kott állani. 

1536-ban  Oláh  Miklós  esztergami  érsek  és  királyi  főkanczellár, 
II.  Lajos  özvegyét,  Mária  királynét,  Brüsselbe  kísérvén,  itteni  tartóz- 
kodása alatt  írta  « Hungária  et  Attila»  czímü  könyvét  és  ennek 
I.  könyve  VI.  §-ában  nyíltan  említi  a Fehéregyházat  s az  itt  lakott 
pálosokat. 

«Ad  ipsum  verő  aquilonem  partim  alii  exturgunt  montes,  vitibus  frugiferi, 
in  quorum  radice  monasterium  est  Eremitarum  Dive  Virgini  sacrum,  quam 
Albam  Mariam  apellant,  partim  Sicambrise  urbis  . . . reliquia  adhuc  cernuntur.» 

Az  utolsó  okmány,  mely  a fehéregyházi  pálosokról  szól,  1539-ból  való. 

Ez  a budai  káptalan  részéről  1539.  nov.  19-én  kiadott  idéző  levél, 
melylyel  a Fehéregyházán  székelő  paulinus  atyák  (PP.  Paulini  apud 
Ecclesiam  Albam  B.  M.  V.  in  Buda  Veteri  consistentes)  a király 
ítélőszéke  elé  idéztetnek,  hogy  Tabajd,  Kenderes  és  Ecseg  községek 
evictionális  ügyében  helyt  álljanak. 

Ugyanezen  idéző  levelet  átírta  1552-ben  a nagyváradi  káptalan 
és  lemásolta  a pozsonyi,  hová  a budai  káptalan  irattárával  együtt 
menekült,  hogy  Budára,  hol  ötszáz  s annyi  éven  át  székelt  volt,  többé 
vissza  ne  térjen. 

Ennél  későbbi  okmányra,  mely  Fehéregyházáról  s az  itt  lakott 
pálosokról  említést  tenne,  az  orsz.  levéltárban  nem  találtam. 

Innen  túl  Fehéregyháza  O-Budáról  eltűnik,  mintha  csak  a föld 
nyelte  volna  el.  De  hasonló  sors  érte  a Budán,  O-Budán  és  a Margit- 
szigeten létezett,  Schier  Xistus  szerint,  számra  nézve  30  más  templo- 
mot is,  az  egyetlen  várbeli  főegyház  kivételével.  Földig  leromboltatott 
mindnyája,  csak  a várban  és  a Margitszigeten  áll  még  romja  egy- 
kettőnek,  legnagyobb  része  pedig  elpusztúlt,  úgy  hogy  kő  kövön  nem 
maradt,  legalább  Fehéregyházáról  nem,  melyről  előbbi  létére  ismer- 
hetnénk. 

A törökök  vad  csordái  vitték  e rémítő  pusztítást  végbe  ? 

Nem,  — ők  csak  megkezdték,  a mennyiben  a templomokat  min- 
dig gondosan  ápolt  lovaik  számára  megannyi  istállóvá  alakították  át, 
s istállózás  közben  néhánya  kigyúlt,  mint  a budai  várbeli  is,  másika 
pedig  harczi  dulakodás  közben  válhatott  a lángok  martalékává,  külö- 
nösen az  Ó-Buda  felőli  részen,  honnét  Buda  vára  ellen  főtámadás 
intéztetett. 

Hozzá  tehetjük,  hogy  a hosszú  viadal  alatt  az  egyházak,  klastro- 
mok,  székházak  s más  középületek  tetőzeteit  a katonák  leszedték  tűzre 
valónak,  miben  szükséget  szenvedtek.  De  a falak,  habár  romladozó 
állapotban,  megmaradhattak  volna  akár  mostariig,  mint  ezt  a Margit- 
szigeten látjuk.  A templomok  falait  a törökök  nem  bántották,  mert 
nem  volt  miért.  A várbeli  templomokat  azért  döntötték  le,  hogy  az 
innét  nyert  kővel  és  törmelékkel  az  ostrom  által  támadt  réseket  töm- 
hessék be. 

Folytattatott  és  befejeztetett  a teljes  rombolás  Budának  visszavétele  után , 

midőn  t.  i.  a megsérült  várfalak  s erődítmények  helyett  újakat  kelle 
fölállítani.  E nagy  építkezésekhez  az  anyagot  az  időközben  elhagyott 
s romokban  hevert  előbbi  egyházak,  klastromok,  és  senki  részéről 
tulajdon  gyanánt  nem  védett  középületek  szolgáltatták.  Egy  tekintet 
a budai  várfalakra  meggyőz  bennünket  arról,  hogy  a számos  faragott 
kő,  melyet  a falazat  rétegeibe  rendszertelenül  beillesztve  látunk,  mind 
más,  természetesen  régiebb  építményekből  került. 

Ugyanily  régi  anyagból  épültek  a múlt  században  az  újabb  egy- 
házak, laktanyák,  uradalmi  lakok,  plébániák,  a városháza  stb.  A mos- 
tani ó-budai  templom  jobbára  ily  romok  ép  maradványaiból,  részben 
pedig  a római  vízvezetéknek  a múlt  század  derekán  még  fennállott 
falazatából  építtetett  föl.  Az  50-es  években  az  óbuda-szentendrei  or- 
szágútat ugyanazon  vízvezetékből  tatarozták. 

Aquincum,  melynek  nagyszerű  faragott  köveit  s 1900  év  múlva 
is  érczhangon  kongó  tégláit  a régi  budai  és  ó-budai  várakba,  s a tör- 

ténetírók  részéről  pompásoknak  állított  itteni  szentegyházakba  falazták 
be,  kegyetlenül  megboszúlta  magát  az  újabb  koron.  Emezeknek  egy- 
két század  múlva  hírmondója  sem  maradt:  míg  amannak  reánk  szál- 
lott műemlékei,  s az  eddig  napfényre  került  monumenták  fennhangon 
hirdetik  s hirdetni  fogják  örökre  a római  nép  állami  s culturális 
nagyságát. 

Fehéregyháza  hollétének  legkisebb  nyomát  nem  tartotta  meg, 
a különben  szájról  szájra  kelő  hagyomány  sem,  mert  0 Buda  királyi 
városnak  előbbi  tősgyökeres  magyar  lakossága  a törökökkel  vívott 
hosszú  küzdelem  alatt  szintén  elpusztúlt. 

Ha  O-Budának  régi  magyar  lakossága  megmarad,  ez  bizonyosan 
megőrizte  volna  az  ősök  s ősi  építmények,  különösen  pedig  Fehér- 
egyháza efnlékét,  hová  hatodfél  századon  át  évente  ezerekre  menő 
néptömegek  zarándokoltak. 

De  a Futamodók,  Kömlődiek,  Sziták,  Somogyiak,  Kenczelek, 
Solymáriak,  Feketék,  Kövérek,  Talyigások,  Seresek,  Nyirok,  Ispánok, 
Szűcsök,  Igaliak,  Csehek,  Mészárosok,  Tímárok,  Csapók  stb.  eltűn- 
tével, kik  a budai  káptalan  regestáiban  sok  más  magyar  névvel  együtt 
«Judex,  Jurati  Cives,  et  incolae  Civitatis  Budáé  Veteris»  megjelölés 
alatt  szerepelnek,  elenyészett  a helyi  történelmet  híven  megőrizni  szó- 
kott  magyar  hagyomány  is.  Buda  visszavétele  után  O-Buda  kétszer 
lön  betelepítve,  először  a birodalmi  sereg  mindenféle  nemzetbeli  ma- 
radékai által,  mindjárt  Budának  visszavétele  után,  későbben  pedig 
szintén  I.  Feopold  alatt.  Ö-Budának  jelenlegi  derék  lakói  nemzeti 
érzület  és  a haza  iránti  kegyelet  dolgában  bizonyára  nem  állanak 
magyar  elődeik  mögött,  de  saját  eleiktől  nem  örökölhették  oly  dolgok 
emlékét,  melyek  iránt  ezek  nem  érdeklődhettek,  vagy  a melyek  ide 
településük  alkalmával  talán  már  nem  is  léteztek. 

Most  tehát  a régi  okmányokban  kell  kutatnunk,  hogy  megtud- 
hassuk, hol  állott  Fehéregyháza  ? 

Szerencsénkre  van  egy-két  elsőrendű *s  minden  tekintetben  főfon- 
tosságú okmányunk,  melynek  hitelessége  minden  kérdésen  felül  áll  és 
a mely  erős  meggyőződésem  szerint  bennünket  az  ó-budai  Fehéregy- 
ház biztos  nyomára  fog  vezetni. 

Az  első  okmány  Nagy  Lajos  királynak  1355-ben  aug.  íj-én  Visegrá- 
don  kelt , az  ó -budai  birtok  becserélése  alkalmából  készített  határj  ár ó oklevele. 

Ezen  oklevél  Fejér  Codex  Diplom.  Hung.  IX.  kötetének  II.  köny- 
vében CFXXFIV.  sz.  a.  a 370 — 382.  lapon  foglaltatik. 

Ebben  Nagy  Fajos  király  előadja,  hogy  mivel  az  ó-budai  prépost 
és  káptalan  közt  egyfelől,  másfelől  pedig  az  ó-budai  királyi  várnagy 
és  a polgárság  között,  régtől  fogva  soknemű  villongások,  perpatvar 
és  botrányos  czivódások  állottak  fenn,  melyek  a király  és  anyja  a ki- 
rályné elé  vitt  örökös  panaszokra  szolgáltattak  alkalmat,  ezek  pedig 
onnét  keletkeztek,  mivel  a prépost  és  káptalan  a város  és  polgárai 
fölött  hatósági  és  földesúri  jogot  kívánt  gyakorolni,  mit  emezek  elis- 

merni  vonakodtak:  a király  és  anyja,  a királyné,  e viszályoknak  véget 
vetendők,  a budai  székesegyháznak  hajdan  adományozott  ó-budai  bir- 
tok egy  részét  saját  tulajdonukba  vették  vissza,  s ezért  cserébe  adta 
a király  Somogy-  és  Zalamegyékben  fekvő  Komár,  Galambok,  Szent- 
Péter  és  Kóros  nevű  birtokait,  mélyek  jövedelmeül  évenkint  budai 
veretű  kétszáz  markát  biztosított  az  említett  prépost  és  káptalan 
számára. 

És  tekintve,  hogy  a királyi  vár  közelsége  miatt  a prépost  és  káp- 
talan többnemü  jogaiktól  eleshettek,  melyek  élvezetében  azelőtt  voltak, 
a király  ezen  csereszerződésben  megirt  föltételek  alatt  magához  vette 
mindazon  jogokat  és  javadalmakat,  melyeket  a most  királyivá  lett 
városrészben  ezelőtt  a prépost  és  káptalan  magáénak  tartott  vala, 
ellenben  hasonlóknak  teljes  élvezetét  biztosította  a székesegyháznak 
azon  városrészben,  mely  ennek  ezentúl  maradt  (Considerantes  igitur, 
quod  propter  vicinitatem  castri  nostri  prcedicti  etiam  jura  stb.  373.  lap). 

Ugyanekkor  beszüntette  azon  egy  marca  arany  fizetését  is,  me- 
lyet a királyi  várnagy  a budai  székesegyháznak  minden  évben  fizetni 
tartozott  azért,  mert  ezen  királyi  vár  O-Buda  város  területén  létezett, 
és  azt  hajdan  nevezett  székesegyház  építteté. 

Most  ezen  vár  területével  együtt  a királynak  jutott  városrészhez 
tartozván,  e városrész,  ezen  oklevél  erejénél  fogva,  királyi  várossá  lett. 
És  a kétféle  városrész  és  terület  szoros  elkülönítése  kedvéért  tartatott 
meg  az  itt  szóban  levő  határjárás. 

«Caeterum  quia  castrum  nostrum  in  ipsius  Civitatis , seu  oppida  latere  consti- 
tutum  in  territorio,  iám  dicta  Ecclesia  Budensi  olim  aedificaturn  extiterat,  et  con- 
structum,  et  ob  hoc  Castellanus  noster,  nomine  dicti  castri  quolibet  anno  unam 
marcam  auri  Praeposito  et  Capitulo  solvere  tenebatur,  quia  iám  in  portionéul 
territorii  nostri  cessisse  dignoscitur,  iidem  Praepositus  et  Capitulum  ab  ipsius 
solutione  unius  marosé  auri  perpetuis  temporibus  expeditum  et  liberum  reddide- 
runt,  renunciando  omni  iuri  quod  in  eo  hactenus  habuissent,  Quam  quidem 
oppidi  seu  Civitatis  partém  sic  nobis  cedentem,  civitatem  regiam  főre  consti- 
tuimus  et  metali  distinctione  . . , a portioné  Ecclesiae  ipsiusque  semitis,  tenutis 
his  metis  duximus  separandam.» 

Vegyük  már  most  elő  a főváros  legjobb  térképének  a III.  kerü- 
letet, illetőleg  O-Budát  és  környékét  ábrázoló  szelvényeit  és  kísérjük 
figyelemmel  a határjáró  oklevélben  elősorolt  határjelzőket  egyenkint, 
és  pedig  elejétől  egész  végig. 

Mit  már  előbb  kellett  volna  tennem,  most  jegyzem  meg,  hogy 
én  a latin  Codexből  vett  idézeteket  a Knauz-féle  javítások  és  pótlások 
figyelembevételével  írtam  le.  Összehasonlítás  kedvéért  a Knauz-féle 
változtatások,  melyeket  ő Fehér  nyomtatott  Codexének  az  eredeti  ok- 
mányokkal egybevetése  alapján  tett,  nála  nagyobb  betűkkel  vannak 
nyomtatva. 

Adom  most  az  oklevél  e részének  magyar  fordítását : 

«Az  első  határjel  kelet  felöl , a Duna  ágán  túl,  a Nyúlsziget  szent  Klára 
klastromának  sarkától  kezdődik,  és  így  menve,  s átkelve  a Dunán  nyugat  felé , 
magának  a Dunának  partjához  két  határköhez  ér.  melyek  egyike  O-Budát,  másika 
pedig  szt.  Jakab  apostolról  nevezett  városzrészt  (villám  parochia)  választja. 

Ugyanazon,  t.  i.  nyugati  irányban  keveset  haladva,  gömbölyű  kőhöz  jut, 
mely  most  nevezett  szent  Jakab  egyházának  felső  részén  s azon  út  mellett  van 
elhelyezve,  melyen  Uj-Budá}'ól  0- Budára  járunk.  Ezen  kőnél  egy  másik  kő  van 
határjel  gyanánt  letéve  és  ettől  a határ  a völgy  partjáig,  partfalazatáig  (crepidi- 
nem  vallis)  s ezen  át  egész  e völgy  partja  végéig  viszem  Itt  két  új  határjel  lett 
földből  felhányva  s itt  határol  nevezett  budai  egyháznak  Topsa  nevű  földje. 

Schier  Xistus  Buda  Sacrajában  ide  vonatkozólag  írja  ; In  villa  ab  eodem 
sancto  (S.  Jacobo  Ap.)  diéta  postmodum  in  jus  parochialis  Ecclesiae  erecta  et 
Archiepiscopo  Strigoniensi  subjecta,  cuius  mentio  fit  in  Buila  Pii  II.  de  anno 
MCDLXIV.  A fent  említett  gömbölyű  kőre  és  szt.  Jakab  apostol  egyházára 
nézve  pedig  idézi  II.  Lajos  oklevelét,  mely  szerint:  Quod  primo  üdém  Praepo- 
situs  et  Capitulum  demonstrationem  eandem  cepissent  a quodam  lapide  rolundo  in 
superiori  parte  Ecclesiae  Bcati  Jacobi  Apostoli  juxta  viam,  per  quam  de  Buda  nova  itur 
ad  veterem  — situm  et  habitum.  Idézi  továbbá  Windeck  Eberhard  cívis  buden- 
sis  chronicájában  előforduló  e jegyzetet : «Templum  S.  Jacobi  ist  vor  diesem 
gestanden  ausser  des  Kaisers  Badt,  wo  nunmehro  ein  roth.es  Kreutz  aufgestellt 
ist  unter  Alt-Ofen». 

Ezután  a határ  éjszaknak  fordul,  s fölmegy  Uzahashege  (Huzahaza  hegye) 
nevű  helyre,  hol  két  határhalom  (metae  terreae)  van  fölállítva,  ezek  egyike  neve- 
zett Topsa  földjét,  másika  a király  birtokát  határolja. 

öPrima  méta  incipit  a parte  orientali  ultra  partém  Danubii  ab  angelo  clau- 
stri  Sanctae  Clarae,  de  insula  leporum,  et  sic  procedendo  et  transeundo  Danu- 
bium  versus  partém  occidentalem,  venit  ad  rippam  ipsius  Danubii  ad  duas  metas 
lapideas,  quarum  una  separat  Budáé  veteri,  et  altéra  villáé  Sancti  Jacobi  Apos- 
toli ; et  ab  inde  ad  eamdern  partém  modicum  procedendo,  venit  ad  quendam 
lapidem  rotundum,  in  superiori  parte  dictae  Ecclesiae  S.  Jacobi  situm  ; iuxta 
viam  per  quam  itur  de  nova  Buda  ad  veterem  Budám,  iuxta  quem  est  altér 
lapis  pro  méta  positus,  et  inde  vádit  ad  crepidinem  vallis  et  per  eam  crepidi- 
nem  usque  ad  finem  ipsius  crepidinis,  et  ibi  sunt  duae  metae  novae  terrae  erectae  ; 
et  ibi  metantur  terrae  Topsa  eiusdem  Ecclesiae  Budensis,  deinde  reflectitur  ad 
partém  Septemtrionalem,  et  ascendit  ad  locum  qui  dicitur  Urahashege  et  ibi 
sunt  duae  metae  terrae  erectae  quarum  una  separat  praedictae  terrae  Thobsa,  et  alia 
Domino  regi.» 

Innét  ugyanazon  (éjszaki)  irányban  Monyorós  nevű  hegyre-  a két  határ- 
halomig megyen,  melyek  egyike  mrr  mondott  Tobsa  földét,  másika  pedig  a 
király  birtokát  választja.  Azután  ugyanazon  Monyoróson  halad  egy  magas 
hegy  csúcsára,  mely  hegycsúcson  nagy  határt  jelző  kő  vagyon,  hol  a Topsa-föld 
határa  végződik  és  az  ó-budai  egyház  határaival  egyesül. 

A határjárás  eddigi  részére  megjegyzem,  mikép  az  ugyanazonos 
ama  határ  megjelölésével,  mely  az  ó-budai  káptalan  birtokáról  II.  Endre 
királynak  1212.  évben  kiadott  két  rendbeli  okleveleiben,  valamint 
János  kalocsai  érseknek  ezeket  1295.  jan.  12-én  átiró  okiratában  fog- 
laltatik. (Ez  utóbbi  dátum  in  Castro  Budensi).  Lásd  Fejér  Cod.  dipl. 
III.  1.  1 1 8 — 124.  lap  és  VI.  1.378.I.  a Knauz-féle  javításokkal.  Csak- 
hogy  a Margitsziget  mint  kiinduló  pont  itt  megemlítve  nincs. 

II.  Endre  ezen  oklevelének  ide  tartozó  részei  a)  az  első  III.  1. 
1 1 9.  lapon  : 

Territórium  verő  Budensis  ecclesiae  metis  talibus  circumcingitur : príma 
méta  est  inter  Budám,  et  calidas  aquas,  videlicet  lapis  rotundus  coopertus  in 
terra,  et  inde  vádit  ad  crepidinem  vallis,  et  ascendit  ad  locum  qui  dicitur  Vz- 
hashage,  et  inde  vádit  ad  montem  qui  dicitur  Monnoroshegye,  et  inde  vádit  ad 
lapidem,  qui  vulgo  dicitur  Cemarkeo,  et  inde  descendit  in  vallem,  et  ducit  inter 
duas  vias  inde  vádit  ad  agrum  Verhardi. 

A másik:  III.  1.  122.  lapon:  Príma  méta  stat  inter  Budám  et  calidas 
aquas,  videlicet  lapis  rotundus  coopertus  in  terra,  et  inde  vádit  ad  crepidinem 
vallis,  et  ascendit  in  locum  qui  dicitur  Wzahas  Hege  et  inde  vádit  ad  mon- 

tem  qui  Morolhel  dicitur,  inde  ad  lapidem  qui  vulgo  dicitur  Chemarkw,  et  inde 
descendit  ad  vallem  et  ducit  inter  duas  vias  et  inde  vádit  ad  angulum  Verhardi. 

Az  itt  többször  előforduló  Topsa  — magyarul  talán  Dobsza, 
vagy  Dobsa  — nevű  dűlőre  nézve  Schier  Xistus  idézett  könyvében  : 

« Buda  Sacra»  utolsó  lapján,  az  ó-budai  káptalan  levéltárából  vett  ok- 
mányra akadunk,  mely  szerint  ezen  Topsa-dülőn  már  1246-ban  szőlők 
állottak. 

. . . Insinuatione  presentium  universitati  vestrae  significamus,  quod  consti- 
tutus  coram  nobis  Gysen  concanonicus  noster  eterne  beatitudinis  bravium  piela- 
tis  operibus  cupiens  obtinere,  quandam  lineam  suam  in  Tapsa  sitam  quam  ab  uxore 
Semen  comparaverat,  quae  conterminalis  est  vinee  Pocka  filii  Pozor,  intuitu  externo- 
rum  Praeposito  Sancti  Michaelis  confratribus  suis  de  insula  Leporum  contulit 
perpetuo  possidendam  . . . Actum  Anno  Verbi  incarnati  MCCDLVI.  fent:  Ex 
transumpto  originali  eiusdem  capitull,  dato  Johanni  de  Zalok  a.  1435. 

Es  ez  az  oka  annak,  hogy  a határjárásban  itt  említett  mons  ex- 
celsusnak  nem  a'  Kecskehegyet  vettem,  mit  különben  minden  nehézség 
nélkül  tehettem  volna,  de  vettem  a nagyobbik  Mátyás-hegyet,  mely 
szintén  elég  magas  (1065  lábnyi  a tenger  színe  fölött),  csúcsa  alatt 
szőlőkkel  van  borítva,  holott  a sokkal  magasabb  Kecskehegy  csúcsá- 
hoz közel  szőlő  nincs,  és  azt  tartom,  magasságánál  fogva  nem  is 
volt  soha. 

Folytatva  most  a határjárást  : 

A hegy  csúcsáról  egész  keletnek  fordul  — a latin  szövegben  : reflectitur  visz- 
szafordul  — mintha  t.  i.  keletnek  már  előbb  járt  volna,  mielőtt  a hegyre  érke- 
zett — tehát  keletnek  fordul  egészen,  és  egy  völgyön  át  ismét  hegyre  ér,  mely- 
nek végében  egy  másik  hasonló  határjellel  ellátott  kő  áll.  E kő  mellett  két  határ- 
halom lett  fölhányva,  melyek  egyike  dél  felől  a király,  a másik  pedig  éjszak 
felől  az  egyház  birtokát  választja. 

Innét  leszáll  ugyancsak  keletnek  tartva , a völgybe  két  határdombhoz,  mely  egy 
ösvény  mellé  f öldből  lett  fölhányva.  Azután  a szőlők  között  másik  két  újból  fölhányt 
határhalomhoz  és  az  ösvény  meghaladtával  a nagy  úthoz  ér,  mely  a fold.  Szűzről 
nevezett  Fehéregyházhoz  vezet.  Itt  ugyanezen  út  mellé  egy  határhalmot  hánytak  föl 
földből. 

Innét  ugyanazon  a nagy  úton  a mondott  Fehéregyháza  körül  az  eszter- 
gomi nagy  útra  jut,  melynél  két  határhalom  állíttatott.  Ezek  egyike  kelet  és  dél 
felől  a király,  másika  pedig  nyugat  felől  a budai  egyház  birtokait  határolja. 

Azután  ugyanazon  nagy  esztergomi  úton  haladva,  éri  a hegy  alatt  folyó  víz 
medenczéjét  (Deinde  per  eandem  magnam  viam  Strigoniensem  ad  puteum  sub  monte 
fluentem)  és  ugyanezen  medenczetől,  ugyanazon  nagy  út  mellett,  a szőlők  árkánál 
állíttatott  egy  határdomb  ; azután  ugyancsak  a szőlők  árkánál  kissé  haladva 
(Knauz  szerint  parum  eundo)  egy  másik  határdomb  lön  felhányva,  és  innét  foly- 
vást ugyanazon  út  mentében  egy  körtefa  alatt  ugyancsak  a szőlők  árkánál  ismét 
egy  másik,  ezek  után  a nagy  út  mellé,  innen  túl  pedig  a nagy  út  és  egy  ösvény 
között  földből  lön  egy-egy  határdomb  állítva.  Innét  ezen  ösvényen,  ugyanazon 
nyugati  oldalnak  tartva,  három  szögletbe  állított  földhányáshoz  jut,  melyek  egyike 
dél  felől  az  egyház,  nyugat  felől  Urs  (Ewrs)  földét,  kelet  felől  a király  területét 
választja. 

A latin  szöveg:  378.  lap  20.  sor;  «inde  per  eandem  plagam  vádit  ad 
montem  qui  dicitur  Monyoroshegy,  et  ibi  sunt  duae  metae  terreae  erectae,  qua- 
rum  una  separat  dictae  terrae  Tobsa,  et  alia  Domino  regi  ; deinde  per  idem 
Monyorós  vádit  ad  cacumen  montis  excelsi  in  cuius  cacumine  est  lapis  magnus 
pro  méta  signatus  : ubi  metae  terrae  Tobsa  praedictae  terminantur,  et  iungitur 
metis  Ecclesiae  Veteris  Budensis  et  abinde  reflectitur  ad  partém  orientalem,  et 
transeundo  quandam  vallem,  pervenit  ad  quendam  montem,  in  cuius  fine  est 
lapis  altér  similiter  pro  méta  signatus  circa  quem  sunt  duae  metae  terreae  ere- 

ctae,  quarum  una  separat  ex  parte  meridionali  Domino  regi  et  alia  ex  parte 
septemtrionali  eidein  Ecclesiae  Budensi,  et  abinde  descendit  ad  eandem  plagam 
orientalem  in  vallem,  ad  duas  metas  terreas  erectas  circa  quandam  semitam. 
Deinde  inter  vineas  ad  alias  duas  metas  terreas  de  novo  erectas  et  abinde 
finita  ipsa  sémita  pervenitur  ad  magnam  viam  quae  ducit  versus  Albam  Ecclesiam 
Beatae  Virginis,  et  ibi  circa  eandem  viam  unam  métám  terream  erexerunt,  et 
inde  per  ipsam  magnam  viam  venit  circa  dictam  Albam  Ecclesiam  ad  viam  ma- 
gnam Strigoniensem,  circa  quam  sunt  duae  metae  terreae  erectre  ; quarum  una 
a parte  orientali  et  meridiei  separat  Domino  regi  et  alia  parte  occidentali 
Ecclesiae  Budensi  praedictae.  Deinde  per  eandem  viam  magnam  Strigoniensem  ad- 
puteum  sub  monte  fluentem  et  ab  ipso  puteo  circa  eandem  viam  magnam  ad  unam  mé- 
tám terream  circa  fossatum  vinearum  erectam  et  deinde  parum  eundo  similiter 
circa  fossatum  vinearum  alia  méta  terrea  est  erecta  et  abinde  circa  eandem 
viam  eundo  sub  arborem  piri  similiter  circa  fossatum  vinearum  similiter  est  una 
méta  terrea  erecta;  inde  circa  eandem  viam  magnam  una  méta  terrea  est  erecta,  et 
inde  ad  unam  métám  terream  inter  eandem  viam  magnam  et  quandam  semitam 
erectam,  et  inde  per  eandem  semitam  vertendo  ad  eandem  plagam  occidentalem 
ad  trés  metas  terreas  angulares,  quarum  una  separat  ex  parte  meridionali  Eccle- 
siae Budensi  et  a parte  occidentali  terrae  Vrs  a parte  orienta-li  Domino  regi.» 

E hármas  határtól,  átkelve  az  esztergami  országúton  éjszakra  Fenőmái 
nevű  hegynek  tart,  melynek  oldalán  lévő  mogyoróbokor  (dumus  nucis)  mellé 
határdombot  állítottak  ; s innét  fölfelé  menve,  ugyanezen  hegyen  át  jut  egy  útra, 
mely  folyvást  a hegyen  a szőlők  mellett  halad  tovább  s itt  van  ismét  egy  ha- 
tárdomb. 

Innét  fölmenve  a hegy  tetejére  : itt  is  határhalmot  állítottak  ; azután  egy 
ösvényen  lefelé  menve  a szőlők  között,  ugyanazon  éjszaki  irányban  Tebesere 
nevű  helyhez  jutott  és  itt  két  régi  határjel  van.  Ugyancsak  itt  egyesül  Mcgyer 
község  határával  s itt  új  határdomb  állíttatott. 

Onnét  visszafordul  (reflectitur)  keletnek  s megy  egy  úton,  melyen  átkelve, 
jut  egy  nagy  kaszáló  (prati)  oldalához  egy  gödör  mellé,  hol  hajdan  határnak 
jelölt  kő  állott,  s itt  hánytak  föl  egy  földhalmot;  és  ezen  kaszálón  áthaladva, 
egy  átlyukasztott  kőhöz  jutott,  mely  a Szentlélekről  czímzett  keresztes  barátok 
szentegyháza  malmánál  van. 

Mivel  ezen  átlyukasztott  köre  több,  Fehéregyházára  vonatkozó  dolgozat- 
ban mint  kiváló  határjelzőre  történik  hivatkozás,  itt  különösen  megjegyzem, 
hogy  a Szentlélekről  nevezett  keresztes  barátok  malma  a kórházzal  együtt  a 
mostani,  báró  Lipthav  Béla  tulajdonát  képező,  lőpor-malom  helyén,  az  itt  fakadó 
melegvíz  források  mellett  állott,  mi  Oláh  Miklós,  esztergomi  érsek,  már  idézett 
munkájából  tűnik  ki  : (22.  lap) 

«Supra  hoc  oppidum  (Veterem  Budám)  eodem  tractu  est  Xenodochium 
Sancti  Spiritus,  in  quo  thermae  salubres  erumpunt.» 

A keresztes  barátok  ezen  malmánál  a határ  ismételve  érinti  az  egyház 
földjét,  úgy  hogy  nyugatra  a király,  keletre  pedig  az  egyház  birtoka  esik. 

Innét  dél  felé  tart  egy  falazat  romjain  át,  melynek  kövei  egész  az  utolsóig 
határjelzők  gyanánt  jegyeztettek  meg.  Azután  pedig  egy  határtöltésen  haladva, 
a minoriták  ffratrum  minorum)  székháza  faláig  jutott , melynek  kapuja  a Bőid.  Szűz 
Fehéregyháza  felé  néz;  innét  átkelve,  az  utczán  a királyné  udvari  jobbágyának  ma- 
jorja, illetőleg  háza  mellett,  kerteken  át  jut  az  árkolathoz  (fossatum),  mely  a 
vár  előtt  vagyon.  Ezen  árkolat  pedig  egy  nagy  út  által  hasíttatik  (dividitur), 
melyen  a Bőid.  Szűz  fentnevezett  Fehéregyházához  járnak. 

Ezen  árkolat  mindkét  oldalán  áll  két  határkő,  melyek  egyike  éjszak  felől  a 
város  azon  részét,  mely  az  egyháznak  jutott,  dél  felől  pedig  a király  birtokát 
választja.  Ezen  utón  a vár  előtt  a Dunának  tart  egy  utczán  át,  mely  egyfelől 
Tumpa  (Tompa)  László  házánál  kezdődik,  s e ház  alatt  földbe  ásott  magas  kő 
áll  ; más  oldalról  pedig  Imre  fia  Péter  házánál,  s egész  a Duna  partjáig  megyen 
a Bőid.  Szűz  oltármestere  és  Tót  Miklós  (Nicolai  Sclavi)  házai  közé  és  a Dunán 
átkelve,  a Nyulak  szigetére  ér,  mely  már  előbb  említtetett,  a romokban  heverő  vár 
felső  része  mellé  és  itt  végződik.  Ennek  latin  szövege  a 379.  lapon  : et  abinde 
transeundo  ipsam  viam  magnam  Strigoniensem  versus  plagam  septemtrionalem 
tendit  ad  quendam  montem  Fenőmai  dictum  et  in  latere  ipsius  montis  est 

dumus  nucis,  iuxta  quem  métám  terream  erexerunt  ; et  abinde  ascendendo  per 
eundem  montem  venit  ad  quandam  viam,  per  quam  transitur  per  eundem  mon- 
tem  iuxta  vineas  ubi  unam  métám  terream  erexerunt  et  abinde  ascendendo  ad 
verticem  ipsius  montis,  unam  métám  terream  erexerunt.  (Knauz  kiigazítása  sze- 
riint megjegyzem,  hogy  itt  a 380.  lapon  a 3-ik  sortól  kezdve:  «per  eundem  mon., 
egész  a 7 - i k sorig  ad  verticem  montis,  a Knauz-féle  kiadással  ismétlődnek  az 
előbb  mondottak,  ezeket  tehát  kihagytam)  deinde  per  semitam  descendendo 
inter  vineas  per  eandem  plagam  septemtrionalem  peruenitur  ad  locum  qui  dici- 
tur  Tebesere  et  ibi  sunt  duae  metae  antiquae ; ubi  iungitur  metis  possessionis 
Megyei ■ et  ibi  est  una  méta  terrea  erecta  ; et  abinde  reflectitur  versus  partém 
orientalem  per  quandam  viam  et  transeundo  eandem  viam  peruenit  ad  latus 
cuiusdam  prati  magni,  ubi  est  quaedam  fovea,  ubi  olim  erat  lapis  pro  méta  signa- 
tus,  et  ibi  unam  métám  terream  erexerunt  ; et  abinde  transeundo  pratum  illud 
venit  ad  lapidem  perforatum  qui  est  iuxta  molendinum  cruciferorum  Sancti  Spi- 
ritus ; et  ibi  iungitur  iterato  metis  Ecclesiae,  ita  quod  a plága  occidentali  separat 
Domino  regi,  a plaga  orientali  Ecclesiae  Budensi,  et  abinde  versus  meridiem  per 
mumtm  dirutum  cuius  lapides,  usque  ad  finálém  lapidem  sunt  pro  metis  signati 
et  inde  per  quandam  métám  terream  ad  murum  curiae  ftatrum  minorum  cuius 
porta  respicit  versus  Ecclesiam  Albam  B.  Virginis,  et  abhinc  transeundo  vicum 
circa  allodium  seu  domum  coloni  reginalis  curiae  per  ortos  (sic)  ad  quoddam 
fossatum,  quod  est  ante  castrum;  quod  quidem  fossatum  dividitur  per  quan- 
dam viam  magnam,  per  quam  itur  ad  praedictam  Ecclesiam  Albam  Beatae 
Virginis  ; in  cuius  fossati  utroque  latere  sunt  duae  metae  lapideae  ; quarum  una 
ex  parte  septemtrionali  separat  portionéin  civitatis  Ecclesiae  cedenti,  et  alia 
ex  parte  meridionali  portionéin  regalem,  per  quam  viam  ante  castrum  tendit 
versus  Danubium  per  vicum  qui  inchoatur  inter  domos  Ladislai  Tumpa  dicti 
ex  una  parte  sub  cuius  domo  est  lapis  longus  fixus  in  terram,  et  ex  altéra 
parte  Petri,  filii  Emerici  venit  usque  in  ripam  Danubii  inter  domos  magistri 
Altaris  B.  Virginis  et  Nicolai  Sclaui  ex  alia  parte  ; et  abinde  transit  Danubium 
ad  insulam  leporum  iám  praedictam,  iuxta  superiorem  partém  castri  diruti,  et  ibi 
terminatur. 

Nagy  Lajos  ezen  határjáró  oklevelét  átírta,  illetőleg  újra  kiadta 
1412-ik  évben  augusztus  havában  Zsigmond  király. 

Az  országos  levéltárban  pedig"  annak  jővén  nyomára,  hogy  a budai 
káptalan  actái  közt,  melyek,  mint  említém,  a pozsonyi  káptalannál 
őriztetnek,  egy  1468-ból  való  ó-budai  határjárás  is  foglaltatik,  kéré- 
semre megkaptam  az  ott  létező  eredeti  okiratot,  mely  azonban  nem 
más  mint  ugyancsak  I.  Nagy  Lajos  királynak  most  ismertetett  oklevele, 
melyről  gróf  Palócz  László  országbiró  1468-ban,  bizonyos  Gercsei  Fonó 
Mihály,  és  ugyancsak  gercsei  Henczy  Balázs  részére  hivatalos  trans- 
sumptumot  készíttetett.  Tehát  e határjárásra  magán  felek  is  mint  fő- 
bizonyítékra hivatkoztak  egy  század  lefolyása  után  is. 

Alkalmazva  most  az  oklevélben  megjelölt  határ  vonalát,  a jelen- 
leg dívó  helyrajzi  elnevezésekre:  a határjárás  a Margitsziget  közepén 
s ennek  keleti  oldalán  látható  romok  déli  sarkától  indul  ki,  innét 
nyugotnak  tartva,  átkel  a Dunán,  kikötött  a Gyártelep  gőzmalmának  éj- 
szaki fala  mellett,  metszi  a Zsigmond-utczát,  bemegy  az  ürömi  utczába 
és  ezen  halad  a völgyben  a Holtzspach-féle  téglavető  mellett,  és  a 
budai  zsidótemetőnél  azon  pontig,  hol  a határnak  éjszaknyugot,  illetőleg 
éjszaknak  kell  fordulnia.  Éjszaki  irányban,  de  azután  inkább  keletnek 
tartva,  meghaladja  a nagy  Mátyás-hegyet,  innét  egy  völgyhajláson  át 
jut  a kis  Mátyás-hegy  keleti  oldalára,  hol  szőlők  kezdődnek,  s innét 
egészen  keletnek  szőlők  között  leszáll  a völgybe,  ama  kis  magaslat 

déli  lejtőjéig,  melyen  a budaujlaki  temető  áll.  Itt  érte  el  a nagynak 
nevezett  kocsiútat,  mely  a kis  magaslat  fensíkjára;  a mostani  Kis  Czell- 
hez  felv iszen  ; ezen  nagy  úton  Afelé  haladva,  egyesül  az  esztergom  bécsi 
országúttal,  azután  tovább  menve,  ezen  esztergom-bécsi  országúton 
eléri  a Radl-malomnál,  illetőleg  a Finaly-féle  festőgyárnál  lévő  víz- 
rnedenczét  és  folyókáját,  és  mindig  az  esztergom-bécsi  út  és  a szőlők 
árka  közt  járva,  előbb  nyűgöt,  azután  pedig  O-Buda  éjszaki  határa  felé 
tart,  átmetszi  az  esztergom-bécsi  útat,  érinti  a Goldberget,  az  ürömi 
és  Péterhegyet,  fáz  előbbi  Fenőmái)  s ez  utóbbi  szőlőhegyek  között 
éjszakkeleti  irányban  Békásmegyer  határát  éri.  Innét  keletnek  tart  s a 
most  kissingi  pusztának  nevezett  nagy  kaszálón  át,  a b.  Lipthay-féle 
lőporos  maion  hoz  jut.  Innét  egyenes  déli  irányban  a római  vízvezeték 
pillérei  mellett  menve,  egész  a Flórián-utcza  tájáig  jutott,  és  itt  kellett 
az  utolsó  pillérnek  állania.  Mert  a római  vízvezeték,  melynek  utolsó 
pillérje  délről  most  u.  n.  Mária  Stein,  miután  a lőpormalmi  források- 
ból a castra  stativa,  és  a praetorium  fürdőit  látta  el  vízzel,  ugyanezen 
langyos  meleg  vizet  szolgáltatta  a Florián-utczában  lévő,  valamint  a 
hajógyári  szigeten  a dunagőzhajózási  társulat  részéről  kiásatott,  s most 
igen  szépen  fentartott  polgári  köz,  és  magánfürdőknek.  A vízvezeték 
tehát  és  ennek  pillérei  meg  nem  szakított  vonalat  képeztek  a mai  lő- 
poros malomtól  egész  a flórián-utczai  hypocaustum  közeiéig.  De  mint- 
hogy a várostól  éjszakra  eső  földterület,  az  ezelőtt  földesúri  viszony- 
ban állott  ó-budaiak  úrbéri  illetményeibe  esett,  az  e vonalon  állott 
vízvezetéki  falat,  és  annak  pilléreit  az  illető  telkek  tulajdonosai  már 
rég  eltávolították.  Ugyanezen  sors  érte  volna  a még  fennmaradtakat  is, 
mert  az  1879-ben  végbe  ment  legelő  arányosítás  folytán  alakosoknak 
jutott  vonal  hosszában  a pillérek  maradványait  már  is  lőporral  kezd- 
ték repesztgetni,  hogy  azokat  végkép  eltávolítsák,  azonban  a műem- 
lékek orsz.  bizottságának  föllépése  folytán  a vallás  és  közoktatásügyi 
miniszter  e műemlékek  megmentése  végett  a fővároshoz  fordult,  ez 
pedig  Rózsa  Péter  tanácsjegyzővel,  és  a III.  kerületi  elöljáróval  együtt 
engem  küldött  ki,  hogy  a hajdani  nagyszerű  építmény  utolsó  marad- 
ványait a végső  pusztulástól  megmentsük. 

Körülbelül  a Flórián-tér  nyugoti  oldalától  délnek  ment  folyvást 
a határ,  azután  is  egy  vonalig,  melyet  a mostani  kis-czelli  utczával 
párhuzamosnak,  vagyis  olyannak  kell  képzelnünk,  mely  O-Budát  nyu- 
gotról  keletre  egyenes  irányban  metszette  át.  Mert  a határ  itt  érte  az 
e tájon  létezett  királyi  vár  külső  árkolatát  (fossatum),  melyre  egyen- 
szögben  támaszkodott.  És  e leirás  maga  megmutatja  nekünk  a helyet, 
hol  az  oklevélben  említett  királyi  vár  (castrum)  állott  volt.  Ez  t.  i. 
nem  más  mint  most  «Königsberg»,  királyhegynek  nevezett,  rendetlen 
kórt  képező  háztömb,  melynek  telkei  a kör  központja  felé  megannyi 
ékek  csúcsaival  nyúlnak  be. 

Tehát  a Pacsirta-utczán  haladva,  érte  a határ  a vár  külső  árkola- 
tát, betér  a Perczutczába,  ezen  végig  vonul,  metszi  a Lajos-utczát,  kijő 

az  ó-budai  rakpartra,  a gőzhajó-állomás  táján  s átkelve  a Dunán,  a 
Margitszigetre  tér  vissza,  körülbelül  a mostani  felső  vendéglő  tájára. 

Ezen  határjárás  tanúsítása  szerint  tehát  Fehéregyháza  azon  kis 
magaslat  fensíkjának  keleti  oldalán,  vagy  ennek  lejtőjén  állott,  hol 
jelenleg  a Kis-Czellnek  nevezett,  múlt  századbeli  klastrom  most  pedig 
katonai  kórháznak  használt  laktanya  áll. 

Ugyanezt  bizonyítja  egy  másik,  tárgyunkra  nézve  nagy  fontos- 
sággal bíró  okmány,  melyre  Knauz  Nándor  « Budai  káptalani  regestái li- 
bán akadtam,  s mely  a most  ismertetett  határjáró  oklevéllel  is  a leg- 
szorosabb összefüggésben  áll. 

Ez  Perényi  Imre  nádornak  1510.  évi  január  20-án  kelt  parancsa, 

/ 

melyben  a váczi  káptalan  által  meghagyja  O-Buda  város  hatóságának, 
hogy  a káptalan  birtokát  képező  területeken,  a bíráskodástól,  s min- 
dennemű rendelkezéstől  óvakodjék. 

Láttuk  ugyanis  Nagy  Lajos  oklevelében,  hogy  a királyi  vár  tájá- 
ról Lehéregyházára  fölvezető,  s innét  ismét  az  esztergom-bécsi  útra 
levezető  nagy  úttól,  valamint  az  ennek  folytatását  képező  esztergom- 
bécsi  úttól  nyugotra  eső  szőlőhegyek  és  területek  egész  az  Vrs  földé- 
nél éjszakon  érintkező  hármas  határig  a káptalan  tulajdonában  ma- 
radtak, s e tulajdon  jogánál  fogva  a káptalan  nemcsak  a szokásos 
tizedet,  vagyis  dézsmát,  hanem  ezenkívül  csöbörpénzt,  vagy  illeté- 
ket is  szedett  e szőlők  után,  s ezen  szőlők  és  területek  birtokválto- 
zása eseteiben,  a bíráskodási  s rendelkezési  jogot  magának  föltétlenül 
föntartotta.  Ennek  daczára  az  ó-budai  tanács  (nescitur  quali  astucia 
excogitata)  e szőlők  fölötti  bíráskodást  és  adás-vevés,  vagy  másnemű 
vagyonátruházás  eseteiben  a hatósági  intézkedést  magához  ragadta : 
ettől  tehát  a nádor,  hivatkozva  Nagy  Lajos  király  fentemlített  okleve- 
lének határozmányaira,  az  ó-budai  tanácsot  szigorúan  eltiltandónak 
rendelte. 

Nehogy  pedig  kétség  támadhasson  az  iránt : a határnak  melyik 
része  az,  mely  a káptalan  reservált  fenhatósága  alá  tartozik,  a nádor 
ennek  helyrajzi  fekvését  újra  röviden,  de  igen  szabatosan  jelölte  meg. 

A nádori  parancsnak  ide  vonatkozó  része  magyarúl  eképen 
hangzik  : 

Perényi  Imre  . . . O-Buda  város  birájának  és  esküdt  polgárainak.  Panasz- 
képen elénk  adatván  a budai  székesegyházi  tiszt,  káptalan  képviseletében,  hogy 
ámbátor  ennekelőtte,  midőn  t.  i.  panaszttevők  előbb  nevezett  várostokul  legfen- 
ségesebb fejedelem  Lajos  magyar  király  hajdani  urunknak  s édes  anyjának  csere- 
szerződésileg  átadták  és  becserélték  vala  az  itt  létező  szőlőhegyeket  és  bizonyos 
más  ottani  területeket,  t.  i.  kezdve  az  úttól,  mely  dél  felől  az  O-Buda  fölött  alapí- 
tott Fehéregyházán  lakozó  eremita-szerzetes  barátok  kertje  végénél  a hegyre  föl 
és  az  esztergomi  útra  leviszen,  és  ugyanezen  úton  éjszak  felé  egész  az  Ewrs 
nevezetű  hegyoldalig,  illetőleg  pusztáig  menve  — tehát  mindent  mit  ezen  esz- 
tergomi út  maga  nyugat  felé  befoglal,  azt  panaszlók  minden  hatósági  jogokkal 
együtt  önmaguknak  tartották  fenn  stb. 

A latin  szöveg:  (Knauz  Nándor,  «A  budai  káptalan  regestái,  Magyar  törté- 
nelmi tár  1863.  12.  kötet  42.  lapon  68.  sz.  a.)  Dátum  Tercio  die  festi  B.  prisce 
virg.  et  mart.  1510.  Jan.  20. 


LXVIII 


((Emericus  de  Peren...  Juciiéi  et  Juratis  Civibus  Civitatis  Budeveteris  . . . 
Exponitur  nobis  in  personis  Hon.  Capituli  Eccl.  Búdén.  Quod  licet  alias,  dum 
scilicet  ipsi  Exponentes  predictam  Civitatem  vestram  excellentissimo  principi 
quondam  domino  Lodouico  Regi  hung.  eiusque  genitrici  In  concainbium  dedis- 
sent  et  permutassent,  promontoria  vinearum  inibi  existentia  certa  etiam  alia  inibi 
territoria,  utputa  incipiendo  a via  quadam,  a parte  scilicet  meridionali.  In  fine 
Orti  Religiosorum  fratrum  heremitarum  apud  albam  Ecclesiam  supra  scilicet  ean- 
dem  Veterem  Budám  fundatam  degencium,  ad  montem  sursum  ascendente,  et 
ab  eadem  via  descendente  ad  viam  publicam  Strigoniensem  et  eundo  in  eadem 
via  ad  plagam  septentrionalem  usque  ad  promontorium  sive  predium  Eivrs  voca- 
tum,  quidquid  scilicet  ad  plagam  occidentalem  via  ipsa  Strigoniensis  includeret 
ea  ijdem  exponentes  cum  omni  Jurisdictione  . . . sibi  ipsi  . . . retinentes»  stb. 

Ez  okmányból  kettőt  tanulunk. 

Első  az,  hogy  az  1355-ik  évi  határjárás  még  1510-ben,  sőt  bátran 
mondhatjuk  ezután  is,  t.  i.  mindaddig,  míg  a budai  káptalan  létezett : 
1540  ig,  teljes  érvényben  állónak  ismertetett. 

A második  pedig  az,  hogy,  ha  az  esztergom -bécsi  országúttól 
nyugotra  eső  egész  hegyoldalnak  legdélibb  része  azon  nagy  feljárónál, 
illetőleg  útnál  kezdődött,  mely  előbb  föl-,  azután  pedig  lemenve,  az 
esztergomi  úttal  egyesül,  és  ha  ezen  feljáró  kezdetén  állott  a fehér- 
egyházi remeték  kertje,  akkor  lehetetlen  Fehéregyházát  másutt  mint 
azon  fensík  közelében  keresnünk,  hol  mostan  az  úgynevezett  Kis-Czell 
katonaépület  áll.  Quod  erat  demonstrandum. 

Ezt  állította  épp  húsz  évvel  ezelőtt  Knauz  Nándor  «A  budai  káp- 
talan regestái»-nak  érdemes  szerzője  is,  ki  a most  idézett  nádori  parancs 
szövegében  zárjel  alatt  magyarúl  megjegyzé,  hogy  itt  a mai  Kis-Czell 
értendő. 

A minden  tekintetben  classicus  tájnak  helyszíni  bejárása  alkal- 
mával is  akadunk  néhány  adatra,  mit  nem  hagyhatunk  figyelmen 
kívül. 

Annak  daczára,  hogy  a határ  különböző  részeinek,  s a dűlök 
régi  magyar  nevei:  az  Uzháza  hegye,  Monyoróshegy,  Morahely,  Cso- 
márkő,  Fenőmái;  a Málkút,  Nagy-Kereked,  Kis-Kereked,  Rétszeg, 
Lopány,  és  Kígyós  nevű  (szőlőhegyek  és  dűlők),  melyekkel  a régi  ok- 
iratokban találkozunk,  az  ősmagyar  lakossággal  együtt  eltűntek,  s most 
ezek  helyett  ott  látjuk  a nagy  és  kis  Mátyás-hegyet,  illetőleg  a Má- 
tyás-hegységet, az  Ürömer  Berg,  Peters-Berg  és  Gold-Berget  az  Ein- 
siedler-Hut,  Kapuciner-Hut,  Neue  Hűt,  Mühlhut,  Roth-Einsiedler-Hut, 
Lagerhut,  Brüderhut  és  Sturm  ■Thurmhut  nevű  dűlőket,  melyek  csak 
utóbbi  évtizedekben  lettek  megmagyarosítva ; a németség  is  megtar- 
totta a Fehéregyházán  lakott  paulinusok  emlékét,  a mennyiben  mai 
napság  is  a Kis-Czell  körül  elterülő  szőlőhegyet  Einsiedlerhut  — Remete- 
dűlőnek,  a magaslatot  pedig,  melyen  Kis-Czell  áll,  Einsiedlerberg  — 
Remetehegynek  nevezi. 

Ez  elnevezést  bizonyára  nem  az  1745-ben  özvegy  gróf  Zichy  Péterné 
szül.  Székesi  Bercsényi  Zsuzsánna  részéről  e helyre  telepített  trini- 
tariusoktól  kapta,  kik  a keresztény  raboknak  a török  kézből  való  ki- 
szabadításával foglalkoztak,  bizonyára  nem  voltak  «remeték»,  mert  ott 

a grófné  bőkezűségéből  a most  meglévő  palotaszerü  nagy  épületet 
állították,  a templomnak  is  elkészülte  óta  pedig,  i 760-ban,  huszonhárom  év 
múlva:  1784-ki  február  hó  i-én  II.  József  császár  rendelete  folytán 

föloszlattattak. 

Különben  a trinitariusok  a múlt  század  derekán  végbement  itteni 
nagyszerű  építkezése  volt  a legnagyobb  csapás,  mely  a talán  ép  e helyen 
állott  Fehéregyházat  annyi  század  folyamán  érhette.  A terjedelmes 
épület  alapozása,  különösen  pedig  az  alatta  létesített  sírbolt  és  pin- 
czék  helyeinek  kiásása  alkalmával  bizonyára  kiásattak  a régi  fehér- 
egyházának alapfalai  is,  legnagyobb  részben,  ha  nem  is  talán  az  utolsó 
kőig.  A jókora  négyszögű  udvarban,  és  az  épület  előtti  tágasabb  téren 
talán  lehetne  még  némi  sikerrel  ásatásokat  eszközöltetni.  Előre  el  le- 
hetünk azonban  készülve,  hogy  csak  töredékekre  fogunk  akadni. 

Mi  már  most  ama  kis  «patakot»,  a parvum  flument  illeti,  mely- 
nek tövénél  Anonymus  Árpádot  eltemetettnek  mondja,  és  a melynek 
természetesen  Fehéregyháza  közelében,  és  pedig  alatta  kell  meglenni, 
a fővárosi  régészeti  bizottmány  elé  terjesztett  jelentésemben  arra  utal- 
tam, mikép  az  ó-budai  kálvária  kápolnájából  és  annak  közelében  egy- 
két kődobásnyira  azon  fensík  szélétől,  melyen  Kis-Czell  áll,  most  is 
forrásvíz  csergedez  két  helyütt,  mely  koronkint  egész  csermelylyé  duz- 
zad föl,  de  soha  ki  nem  apad. 

A helyrajzi  situatio  teljesen  megfelel  Anonymus  szavainak  ; ám- 
bár pedig  közvetlenül  Kis-Czell  alatt  még  két  másik,  ennél  sokkal 
dúsabb,  forrás  fakad,  melyre  hivatkozhattam  volna,  mégis  a kalvária- 
hegyi  forrást  különösen  említém  azért,  mert  ez  oly  árok  szélén  áll, 
mely  világosan  arról  tanúskodik,  hogy  itt  talán  még  nem  oly  régen 
nagyobbacska  patak  is  folyt. 

A helyrajzi  viszonyok  jelenlegi  megállapításánál  általában  figye- 
lembe  kell  vennünk,  hogy  azon  sok  század  alatt,  mely  Árpád  teme- 
tése, Anonymus  kora  vagy  akár  csak  Nagy  Lajos  király  határjárása 
óta  lefolyt,  ezen  egész  vidék,  és  pedig  különösen  Fehéregyháza,  a mai 
Kis-Czell  tája  roppant  átalakuláson  ment  keresztül. 

A kis-czelli  épület  déli  oldalától  alig  két  ölnyire,  körülbelül 
10.000  □ ölnyi  térfogattal  dél  felé,  ezen  egész  fensíkon,  le  egész  ennek 
déli  lejtőjéig  egymást  érő  3 — 8 — 10  ölnyi  mély  kőbánya  nyílt,  s innét 
sok  millió  köbméterre  menő  kő  és  törmelék  hordatott  ki.  A Kis-Czell 
fölött  emelkedő  hegyhát  még  e század  második  évtizedében  gyönyörű 
erdővel  volt  fedve  ; e hegység  alatt  elterülő  fensík  pedig  s annak  egész 
configuratiója  arra  vall,  hogy  ez  nem  rég,  mielőtt  t.  i.  emberi  kéz  a 
természet  alkotta  rend  erőszakos  megbántásához  nyúlt  volna,  a csapa- 
dék- és  forrás- vizeknek  nagy  és  természetes  gyülhelye  volt. 

Erre  vallanak  az  itt  még  most  is  létező  dús,  és  soha  ki  nem 
apadó  források,  ilyen,  mint  mondám,  a kalváriahegyi  kettős,  mert  az 
oltár  előtt  legalább  is  egy  köbmétert  tartalmazó  medenczébe  a víz 
felülről  a kápolna  tetőzetén  át  foly  az  oltár  alá,  a másik  pedig  a kápolna 

fölötti  árokban  fakad  s e két  forrás  együtt,  adna  most  is  annyi  vizet, 
mennyi  a disznóföi  forrásból  a nyáron  át  csurogni  szokott. 

Ilyen  a Kis-Czell  alatti  Liegl-féle  «Zum  blauen  Monlag»  czímzett 
nyári  vendéglő  bejáratánál  lévő  két  méter  mély  és  i és  fél  méternyi 
átmérőjű  medencze,  mely  szintén  a fölötte  lévő  soha  ki  nem  apadó 
forrásból  kapja  a vizet  és  közvetlen  e mellett  van  a katonaság  részére 
ásott,  s most  nem  használt  szivattyuskút,  mely  színig  tele  van  vízzel. 

Valóban  csodálkoznunk  kell  még  azon,  hogy  a körülfekvő  talaj- 
nak ily  nagy  mérvű  kiaknázása  után,  mely  egész  más  alakításokat 
hozott  a föld  színére,  mint  a melyek  előbb  valósággal  léteztek  volt, 
még  maradt  egy  csöpp  víz  is,  a fenekestül  föltárt  és  máshová  hányt 
rétegek  közt;  átalában,  hogy  megmaradt  még  a régi  állapotoknak 
valami  nyoma,  melyekről  ezekre  ismerhetünk. 

Itt  csak  mellesleg  említem  meg,  hogy  épen  most  ássa  Holtzspach 
téglagyára  ama  hegyormot,  és  annak  a Duna  felé  hajló  lejtőit,  melye- 
ken, véleményem  szerint,  a hajdani  Etelevára  — Eczelburg  állhatott. 
Ó-Budán  ugyanis  két  vár  volt  a középkorban,  az  egyiket,  Etelevárát, 
a magyarok  már  itt  találták,  a másikat,  a Nagy  Lajos  király  okleve- 
lében említett  castrumot,  a budai  prépost  és  káptalan  építé,  látszólag 
a tatárjárás  után.  Mindkettő  egymáshoz  közel,  s úgyszólván  egymás 
mellett  fekszik,  a buda-ujlaki  templom  mellett  fölmenő  Szépvölgy-utcza 
végétől  jobbra. 

Ezen  hegyormon  most  még  több  rom  és  leásás  látható,  melyben 
az  ott  hajdan  állott  épületek  vagy  falazat  alapjait  ismerjük  föl.  Sok 
épületkövet,  ezekhez  tapadt  ragacsot,  téglát  stb.  találtam  itt  még  a 
napokban,  de  épen  most  folyvást  hordják  az  alapkőnek  és  útburkolat- 
nak használt  kőanyagot  s néhány  hó  múlva  híjában  keressük  majd 
Attila  várát. 

Nehogy  ezen  állításom  hiú  és  semmi  alappal  nem  bíró  képzelő- 
désnek lássék,  a következőket  adom  elő. 

Fentebb  láttuk,  hogy  a Nagy  Lajos  király  részéről  a káptalan- 
tól átvett  vár,  melyet  a budai  káptalan  a tatárjárás  után  bizonyosan 
újra  épített  föl,  ha  már  azelőtt  létezett,  e vár,  mondom,  ama  keskeny 
sík  nyugati  oldalán  állott,  mely  itt  a hegyek  és  a Duna  közé  szorul. 
E várnáik  rendeltetése  pedig  nem  annyira  stratégiai,  hanem  főleg  pénz- 
ügyi, vagyis  az  volt,  hogy  e keskeny  síkot  zárt  helylyé  alakítván,  lehe- 
tővé tegye  a káptalannak,  hogy  az  előbbi  királyoktól  nyert  javadal- 
mait, az  u.  n.  tributum  fori-t,  a vásár-  és  helypénz-szedést,  a hajó- 
és  borvámot  stb.  értékesíthesse. 

Hogy  ez  nem  lehetett  az  az  « Etelevára »,  Echulburc,  melyet  Kézai 
Simon  említ,  melyet  a magyarok,  Anonymus  46.  fejezete  szerint  már 
itt  találtak  (facti  sunt  laeti  ultra,  quam  dici  potest,  quod  capere  me- 
ruerunt  sine  hello  civitatem  Athilee  Regis)  és  nem  lehetett  Erzsébet  és 
Borbála  királynék  székhelye,  mely  utóbbi  saját  itteni  székhelyét  Holczler 
János  bécsi  bíróhoz  1425-ik  évben  kelt  levelében  Eczelburg-mik  nevezi 

(Fejér  Cod.  dipl.  X.  VI.  730.  lap),  tehát  nem  a Niebelungen  német 
höskölteményben  előforduló,  s magyar  mondákból  vett  Etzelburg  és 
nem  is  azaz  Ezilaburg,  hol  1189.  évben  III.  Béla  I.  Barbarossa  Fridrik 
császárt  megvendéglé,  ez  dr.  Wenzel  Gusztávnak  ide  vonatkozó  kuta- 
tásai után  is  előttem  kétségtelennek  látszik.  Kellett  tehát  a káptalani, 
Lajos  királynak  jutott  váron  kívül  már  előbb  egy  másik  várnak  is 
léteznie,  hol  a királyok  időközönkint  udvart  tartottak  és  a királynék 
laktak,  mert  alig  lehet  föltenni,  hogy  ezek  a mélyen  fekvő  s posványos 
rétektől  környezett  káptalani  várban  foglaltak  volna  lakást. 

Én  tehát  azt  tartom,  hogy  ezen  Etzelburg  vára  az  előbbivel  szom- 
szédos kis  magaslat  ormán  állott,  mely  Lajos  király  oklevelében  leirt 
várterülettől  épen  nyugotra  fekszik,  s kétségkívül  a várterülettel  hatá- 
ros. illetőleg  ezzel  együtt,  azután  hogy  Lajos  király  a káptalanit  meg- 
szerezte, egy  területet  képezett.  És  itt  meg  kell  jegyeznem,  mikép  ezen 
egész,  itt  nyugotra  emelkedő,  s a most  említett  várterület  tőszomszéd- 
jában lévő  magaslat,  mely  a Mátyás-hegységtől  minden  oldalról  külön- 
vált, s önállóan,  igen  szépen  kiemelkedő  kis  dombot,  vagy  hegyet 
képez,  egész  a mai  napig  szintén  Königsbergnek  hívatik,  és  bizonyosan 
ettől  szállott  a hasonló  elnevezés  az  előbb  ezzel  egy  birtoktestet  ké- 
pezett alantabb  részre,  melyre  a hegy  elnevezés  különben  épenséggel 
nem  illenék. 

Az  újabb  nemzedék  e tájat  « Amerikának » kezdi  hívogatni,  talá- 
lóan jelezve  a valóban  amerikai  állapotokat,  melyek  az  itt  lakó  min- 
denféle fajú  gyári  munkások  közt  léteznek.  Bizonyosak  lehetünk  benne, 
hogy  a Königsberg  elnevezés,  mely  kétségtelenül  az  ókor  emlékét 
tartotta  meg,  végképen  el  fog  nemsokára  enyészni,  mint  elenyészett 
sok  más  legérdekesebb  hely  emléke. 

Hsenfler  (Buda-Pest  II.  16,  17.  1.)  ugyanazt  állítja,  hogy  O-Budán 
hajdan  két  vár  volt,  s az  egyiket  a mai  Kis-Czellre  teszi,  melyben 
Erzsébet  királyné  I.  Károly  özvegye  lakott,  a másikat  pedig  oda,  hol 
az  újlaki  temető  áll,  tehát  ugyanazon  hegyormon,  hol  szerintem  a 
régi  királyi  vár  létezett,  és  itt  volt  úgymond  I.  Lajos  király  lakhelye. 
Az  ellen  azonban,  hogy  Kis-Czellen  királyi  vár  lett  volna,  először  az 
szól,  hogy  e terület  egész  1355.  évig,  midőn  t.  i.  az  itt  többször  em- 
lített csereszerződés  megtörtént,  a káptalan  tulajdonát  képezte,  s csak 
ekkor  ment  át  a király  birtokába,  de  szól  főleg  az  ezen  évbeli  határ- 
járás, mely  szerint  itt  Fehéregyháza,  nem  pedig  a királyi  vár  állott. 

Mióta  ily  tartalmú,  de  csupán  csak  Fehéregyháza  hollétének  meg- 
állapításával foglalkozó  jelentésemet  a fővárosi  régészeti  bizottság  előtt 
fölolvastam,  s ennek  lényege  köztudomásra  jutott,  több  czikk  jelent 
meg  a napi  lapokban,  mely  imént  kifejezett  véleményemmel  ellentétes 
álláspontot  foglalt  el.  Ez  alkalommal  az  eddig  tudomásomra  jött  ellen- 
kező véleményekre  is  kívánok  kiterjeszkedni  s kötelességemnek  tartom 
előadni  az  okokat,  melyek  engem  arra  bírnak,  hogy  ne  fogadjam  el 
a velem  szemközt  vitatott  nézeteknek  egyikét  sem,  hanem  maradjak 

meg  rendületlenül  a mellett,  mi  a kérdés  kellő  tanulmányozása  után 
teljes  meggyőződésemmé  vált,  hogy  t.  i.  Árpád  sírja  a hajdani  Fehér- 
egyház, a mostani  Kis-Czeilnek  nevezett  magaslat  környékén  állott,  és 
hogy  a kezeinknél  lévő  okmányok  tanúsítása  szerint  másutt  nem  is 
állhatott. 

Salamon  Ferencz  úr  mindjárt  a főv.  régészeti  bizottság  ülésében 
előadásomra  több  ellenvetést  tett,  melyekre  legottan  feleltem.  Ezeket 
nem  akarom  itt  ismételni,  mert  nem  érzem  magamat  följogosítva 
a nagy  közönség  előtt  vitatni  oly  dolgokat,  melyek  csak  kis,  hogy 
úgy  mondjam,  bizalmas  körben  mondattak. 

Szorítkozom  a « Nemzet » 1882.  október  4-ki  tárczájában  Salamon 
úrtól  megjelent  czikkre , melynek  fölirata:  ,, Kell-e  még  keresnünk 
A rpád  sí rját  ? ‘ ‘ 

E czikkben  Salamon  úr  nem  támadja  meg  a részemről  fölállított 
tételt,  hogy  Fehéregyházát  a mai  Kis-Czell  táján  kell  keresnünk,  de 
nem  is  csatlakozik  véleményemhez.  0 elvileg  támadja  meg  Árpád 
sírja  keresését,  mert  a «mi  tudósítás  van  erről,  úgymond,  azt  még 
hagyománynak,  vagy  nemzeti  mondának  sem  lehet  elfogadnunk.  — 
Nem  egyéb  az  egy  együgyü  régi  író  ferdítésénél.  Ez  pedig  az  Ano- 
nymus Beim  regis  nótárius,  ki  annyi  vizet  zavart  már  történelmünk- 
ben s Buda  történetében  is.» 

Bocsánat ! én  e térre  Salamon  tisztelt  tagtársunkat  nem  követ- 
hetem. A főváros  törvényhatósága  nem  azért  küldött  ki  bennünket, 
hogy  Anonymus  megbízhatóságát  bírálgassuk,  hanem  hogy  keressük 
Fehéregyházát,  hová  Anonymus  Árpád  sírját  helyezi.  A főváros  kö- 
zönsége hisz  Anonymus  szavainak  és  azt  tartom,  hisz  a magyar  nem- 
zet nagy  zöme.  A tagadást  — a nemzeti  történelmünk  nagyszerű 
eposa  elleni  harczot  bízzuk  elleneinkre,  a szláv  írókra,  kiknek  élén 
már  1827-ben  Dobrovszki  cseh  apát  nyíltan  hirdeté,  hogy  «nem  fog 
névtelen  jegyzőnkön  egy  hajszálnyi  becsületet  sem  hagyni)).  Meri  hát 
Anonymusunk,  midőn  halottaiból  fóltámadt,  a szláv  történetiró  urak- 
nak nagyon  is  a tyúkszemökre  talált  hágni.  Ne  tépjük  szét  mima- 
gunk történelmünk  legérdekesebb  lapjait. 

Mi  engem  illet,  Salamon  úr  ezen  czikkében  foglaltak  után  is  azt 
vallom,  hogy  én  hiszek  Anonymus  ezen  tárgyra  vonatkozó  elbeszélé- 
sének. Nem  tudom  magammal  elhitetni,  hogy  Béla  nevű  királyaink 
bármelyike  is  együgyü  embert  fogadott  volna  jegyzőjének;  hiszek 
azért,  mert  mit  Anonymus  Árpád  temetéséről  mond,  azt  legjobb  tör- 
ténetíróink: Katona,  Szalay,  Szabó  Károly,  Horváth  Mihály  s az 
újabb  történetírók  talán  mindnyája  szó  nélkül  elfogadta;  és  végre 
azért,  mert  ámbátor  minden  ember,  ki  történelmet  olvas,  önálló  íté- 
lethozásra is  van  hivatva,  és  ezt  csekély  tehetségemhez  képest  magam 
is  teszem,  még  sem  tudtam  fölfedezni  semmi  okot,  mely  engem  arra 
bírhatna,  hogy  Anonymusunk  ezen  ártatlan,  épen  egyszerűsége  által 
meggyőző  elbeszélésében  valótlanságot  keressek. 

Hol  és  miben  tévedt  Anonymus,  azt  történetíróink  kimutatták, 
de  a miben  mindnyája  egy  véleményen  van,  ezt  kétségbe  vonni  én 
ugyan  nem  tarthatom  föladatomnak. 

Teljesen  egyetértek  azonban  tisztelt  tagtársunkkal  abban,  hogy 
hibáztatja  azokat,  kik  «még  hozzátétellel  is  akarták  emelni  a névtelen 
hitelességét,  mondván,  hogy  későbbi  időben  azt  a tájat  nevezték 
Árpád  völgyének)).  Reményiem,  ezen  «némelyek»  közé  Salamon  úr 
engem  nem  sorol,  mert  én  is  azt  vallom,  hogy  egyhamar  alig  történt 
valamely  okmánynyal  nagyobb  félreértés,  mint  III.  Béla  király 
1195.  évben  kelt  oklevelével  (Fejér  Cod.  diplom.  II.  283 — 290.  lap), 
melynek  tartalmára  hivatkozott  tudtommal  először  Erdy,  utána  má- 
sok, s ennek  alapján  akarták  Árpád  völgyét  — mely  ez  oklevélben 
említtetik  — erőnek  erejével  az  Ó-Buda  fölötti  síkra  terelni. 

Végig  olvasták-e  az  illetők  e terjedelmes  okmányt,  melyben 
III.  Béla  a szt  Istvánról  nevezett  székesfehérvári  Hospitalarius  szer- 
zetnek az  itt  elősorolt  jószágokat  adományozza,  vagy  kiszakítottak 
belőle  egy  passust,  melylyel  kedvencz  állítmánya  valódiságát  akarták 
beigazolni  s szántszándékkal  ringatták-e  magukat  és  másokat  egy 
nagy  tévedésbe  r azt  nem  tudom.  Mit  tudok,  az,  hogy  ezen  egész  ok- 
mányban egy  betű  sincs,  mely  arról  szólna,  hogy  az  itt  említett 
Árpád  völg'ye  valaha  O-Budáit  létezett  volna. 

Aláírom  Salamon  úrnak  ama  kijelentését  is,  mely  szerint  mesé- 
nek tartja  Bonfinius  állítását,  ki  azt  mondja,  hogy  Fehéregyházát 
Nagy  Károly  császár  építette  volna  a legyőzött  s megkeresztelkedett 
avarok  számára  791.  és  81  1.  között.  Ezt  már  megczáfolhatjuk  Ano- 
nymusból,  megczáfolta  maga  Corvin  Mátyás  is,  fent  idézett  levelében. 
De  különben  is  — tudomásom  szerint  — történelmi  adatokkal  a ve- 
zérek korában  csak  három  kőből  épített  keresztény  templomnak  léte- 
zését tudjuk  bizonyítani : a pécsit,  a zalavárit  (akkor  Moosburg,  Mo- 
saburg)  és  a nyitrait. 

Hogy  sem  Bonfin,  sem  Corvin  Mátyás,  midőn  Fehéregyházáról 

írtak,  nem  említették  meg  különösen  Árpád  sírját,  az  szinte  termé- 
szetesnek látszik.  Az  előbbi  csak  nagy  búcsújáró  helynek  ismerte  Fe- 
héregyházát, mint  idegen  róla  mást  tán  nem  is  tudott,  de  különben 
is  az  egyházi  férfiak  szemeiben  egy  pogány  vezér  sírja  és  a bőid. 
Szűz  cultusa  nem  fértek  meg  egymás  mellett.  Mátyás  pedig  a pápá- 
hoz intézett  kérelmét  csak  nem  indokolhatta  azzal,  hogy  azért  kíván 
oda  pálosokat  telepíteni,  mert  ott  Árpád  első  magyar  pogány  vezér 
van  eltemetve. 

Czikke  végén  Salamon  úr  egyetért  Fehéregyháza  keresésével, 
«bár  sokkal  fontosabb  volna,  úgymond,  az  ó-budai  székesegyház  és 
királynői  vár  meghatározásai). 

Erre  rövid  megjegyzésem  az,  hogy  ha  Fehéregyházát  Anonymus 
legendájából  kivetkőztetjük,  akkor  annak  keresése  reánk  nézve  — 
a rnütörténelmi  szempontot  kivéve,  mely  itt  kellőleg  nem  is  érvénye- 

sülhet  — épen  semmi  jelentőséggel  nem  bír.  Az  ó-budai  székesegyház 
szintén  csak  mint  román  korbeli  építmény  bírhat  reánk  nézve  érdek- 
kel, a történelemnek  semminemű  jelentékeny  mozzanata  nem  fűződik 
e templomhoz. 

Nagy  és  fényes  történelmi  múlttal  csakis  a budavári,  most  helyre- 

állítás  alatt  lévő  főegyház  dicsekszik,  mely  megérdemelné,  hogy  külön 

történetírója  akadjon.  Érdekes  volna  azonkívül  a Krisztus  szent  testé- 

ről  nevezett  kápolnának  keresése,  az  O-Budára  vezető  úton  egy  dom- 
bon, hol  Thuróczy,  Bonfin,  és  Ranzanus  tudósításai  szerint  a Zsigmond 
király  idejében  lefejezett  30  nemes  lön  eltemetve,  hol  továbbá  egy 
éven  túl  Hunyady  László  holtteste  feküdt,  míg  azt  nagybátyja, 
Szilágyi  Mihály  Gyulafehérvárra  el  nem  vitette. 

Erzsébet  királyné  budai  vára  helyét,  véleményem  szerint,  fent 
már  meghatároztam. 

Ezekben  Salamon  Ferencz  úrnak  megfelelve,  áttérek  most  Tolth 
Titus  úrnak,  a «Függetlenség»  idei  október  1 2 -ki  és  1 3 -ki  számában 
megjelent  czikkeire,  «Hol  van  Árpád  sírja  ?»  fölirat  alatt.  Ezekre 
teendő  megjegyzéseim  szolgáljanak  válaszúi  egyúttal  a «Pesti  Napló# 
f.  é.  október  22-ki  és  a ((Budapesti  Hírlap » szintén  október  22-ki 
számában  «Arpád  emlékei)  és  «Arpád  sírja#  föliratok  alatt  névtelenül 
megjelent  czikkekre.  Együvé  foglalom  erre  feleletemet  az  oknál  fogva, 
mert  mindhárman  Fehéregyházát  nem  a részemről  fölállított  Kis-Czell 
tájára,  hanem  az  esztergomi  út  tövében  lévő  úgynevezett  Radl  malom, 
illetőleg  Finali-féle  festő-gyár  és  a «Victoria#  téglagyár  közelébe 
teszik.  Véleményöket  az  itt  dúsan  fakadó  forrásvízre,  az  átelleni  hegy 
tövében  észlelt  romokra,  a Victoria  téglagyár  telepén  kiásott  közép- 
kori templom  rommaradványaira  és  a helyrajzi  situatió  igazolására 
fölhozott  okmányok  tartalmára  alapítják. 

A távolság  különbsége,  mely  Kis-Czell  és  a Radl  malom  tája 
közt  fekszik,  mindössze  egy  negyedórái  útat  teszen,  tehát  épen  nem 
oly  nagy,  hogy  az  kölcsönös  capacitatió  útján  talán  kiegyenlíthető- 
nek  ne  látszanék,  azonban  előre  is  ki  kell  jelentenem,  hogy  én  Kis- 
Czell  tájáról  nem  mozdulhatok  a nélkül,  hogy  az  általam  fölhozott 
okiratok  határozott  útmutatásával  merő  ellentétbe  ne  jöjjek,  és  így 
meg  ne  ingassam  az  alapot,  melyen  biztosnak,  s mondhatom,  erősnek 
érzem  magamat. 

Mindenekelőtt  meg  kell  jegyeznem,  hogy  az  eddig  e téren  tett 
nyomozások  a véleményem  szerint  el  nem  fogadható  praemissumból 
indúltak  ki,  hogy  mindenekelőtt  ama  parvum  flumennek,  a kis  patak- 
nak vagy  forrásvíz-folyókának  kell  meglennie,  hogy  aztán  ilyennek 
közelében  keressük  Fehéregyházát. 

Ekép  történt,  hogy  Ó-Buda  területén,  sőt  még  azon  kívül  is 
létező  nevezetesebb  források  s ezekből  fakadó  folyókák  mindegyike 
Fehéregyházának  lelhelye  gyanánt  szerepelt. 

Érdy,  Rupp  és  Karácson  Mihály  a békás-megyeri  határban  levő 

Sch wanfelder-,  most  Vidéky-féle  nyaralónál  fakadó  meleg-  forrás  tövé- 
hez tették  Fehéregyházát.  Rupp  térképet  is  adott  hozzá,  mely  Buda- 
pest  helyrajzi  története  czimu  munkájához  van  fűzve.  Ezen  már  Árpád 
völgye,  Fehéregyháza  mint  külön  falu  (!)  és  Árpád  sírja  is  külön  van 
följegyezve.  Most,  úgy  hiszem,  tisztában  vagyunk  az  iránt,  hogy  egyik 
sem  létezett  itt  soha. 

Mások,  alapúi  véve  a b.  Lipthay-féle  lőpormalmi  dús  forrásokat, 
részint  az  innét  északnyugotra  eső  hegyek  tövében,  a római  vízvezeték 
ez  irányú  képzeletes  folytatásában  keresték  a nyomokat.  Marsilius 
komolyan  mondja,  hogy  a vízvezeték  a hegyek  tövéből  a mocsáron 
keresztül  vitt  a mostani  lőpormalomhoz,  s hogy  a mocsárban  is  kell 
pilléreknek  lenniök.  Haeufler  pedig,  ugyancsak  a vízvezeték  irányában, 
de  ettől  délre  a városhoz  közel  állítja  Fehéregyházat,  és  ennek  kap- 
csában oly  vélemény  is  nyilvánúlt,  hogy  «e  vízvezetmény  mellett,  az 
esztergami  út  irányában  állt  hajdan  a híres  Fehéregyház ». 

Most  legújabban  mind  e deductiókat  halomra  döntő  más  nézet 
kíván  érvényre  jutni,  és  igen  szép  tárgyilagossággal  iparkodik  bebi- 
zonyítani, hogy  Fehéregyháza  a Radl  malom  és  a Victoria  téglagyár 
közelében  állott  légyen. 

Mi  először  is  az  egész  vitában  a legnevezetesebb  ? Az,  hogy 
a hány  véleményt  itt  elősoroltam,  mindnyájának  igazolására  ugyan- 
azon közkézen  forgó  okmányok  hozatnak  elő. 

Vájjon  e sajátszerü  jelenség  okát  az  illetők  buzgósága  vagy 
tárgyszeretete  hiányában  keressük-e,  vagy  más  körülménynek  róvjuk 
azt  föl:  Bizonyára  mindannyian,  kik  ez  ügyben  nyomozásokat  tettek, 
legjobb  tudomásuk  és  meggyőződésük  szerint  jártak  el,  ámde  ép  az 
eljárás  módszerében  tévedtek,  mert  előre  kijelölt  helyhez  kötötték  le 
a bizonyítást,  mit  a meglevő  adatokból  menthetőnek  véltek,  holott 
megfordítva,  előbb  kellett  volna  az  okmányokban  a hely  meghatáro- 
zását keresni,  tekintet  nélkül  arra,  hogy  az  az  ó- budai  terület  melyik 
pontjára  esik,  és  ha  ezzel  tisztában  voltak,  akkor  következhetett  volna 
csak  a helyrajzi  állapot  további  bizonyítása. 

Hogy  ez  nem  történt,  ebben  hibáztatnunk  kell  azokat,  kik  elsők 

voltak  e nyomozások  terén.  Frdy  és  Rupp  annyira  beleszerettek 

Árpád  völgyébe  és  a Schwanfelder-nyaraló  kristálytiszta  szép  tavába, 

melynek  lombos  fák  közt  elterülő  örökké  zöld  virányát  szánták  Árpád 
sírjának,  hogy  még  hallani  sem  akartak  valamely  okmányról,  mely 
őket  e kedvencz  véleményökben  megingathatta  volna. 

Bátorkodom  reményleni,  hogy  sikerült  eddig  mindazokat,  kik 
ezen  előadásomat  figyelmükben  részesíteni  méltóztattak,  meggyőznöm 
arról,  hogy  Nagy  Fajos  király  határjáró  oklevele,  melyet  az  imént 
ismertetni  volt  szerencsém,  a legfontosabb  okmányok  egyike,  melyek 
a fenforgó  kérdésnél  szóba  jöhetnek.  Rupp  említett  munkájában 
a Fehér  Boldog  Asszony  templomáról  szóló  5-ik  §-ban  32 — 38.  lapon 
40-re  menő  okmányt  és  kútfőt  idéz,  hogy  ezekkel  Fehéregyházának 

a nSchwanfelder  csendes  nyaralója))  melletti  létét  bebizonyítsa  ; de 
a főokmányt,  melyben  az  Álba  Ecclesia  négyszer  fordul  elő,  melyet 
ő jól  ismert,  mert  az  előbbi  szakaszban  reá  többször  hivatkozik,  ezen 
kizárólag  a Fehér  Boldog  Asszony  templomának  szánt  czikkében  egy 
szóval  sem  említi.  Erdy  pedig  az  Árpád  sírját  1860-han  keresni  indúlt 
fiataloknak,  ifj.  gróf  Nádasdy  Ferencznek  és  Thaly  Kálmánnak,  átadott 
ugyan  egy  csomó  jegyzetet  és  térképet,  ezek  közt  azonban  az  1355-ki 
határjárásból  csak  a vízvezetéki  fal  romjaira  vonatkozó  három  sornyi 
idézet  foglaltatik,  az  okirat  egyéb  tartalmáról  pedig  fiatalaink  mitsem 
tudtak.  (L.  ifj.  gróf  Nádasdy  Ferencz  és  Thaly  Kálmán  «Az  ó-budai 
Fehéregyház  mint  Árpád  temetkezési  helye»  Pesten  1860-ban  Pfeifer- 
nél  megjelent  füzetét,  3.  pont  alatt.)  És  még  feltűnőbb,  hogy  ámbár 
ugyanitt  a 18.  pont  alatt  idézi  Katonát,  ki  azt  mondja,  hogy:  «Fe- 
győzve  az  unalmasságot,  az  1355-ki  határ  apró  fölsorolását,  leginkább 
az  oknál  fogva  írta  le,  hogy  ha  valaki  Fehéregyházát  akarná  keresni, 
hol  Árpád  lön  eltemetve,  emitt  magán  segíthessen,))  még  sem  vette 
számba  e határjárást  sem  Frdy  maga,  sem  arra  a nála  megjelent 
s tőle  tanácsot  kért  fiatalokat  nem  figyelmeztette. 

És  ép  úgy  jártak  el  az  újabbkori  kutatók  is,  t.  i.  Nagy  Fajos 
király  határjáró  oklevelének  oda  sem  néztek.  Egyik-másik  idéz  belőle 
egy-egy  kis  helyet,  mire  talán  másutt  akadt,  mely  kiszakítva  az  egész- 
ből, épen  semmit  sem  bizonyít,  de  az  egész  okmányt  a maga  nagy 
és  e kérdésnél  döntő  jelentőségében  nem  tanúlmányozta  eddig  és  azt 
nem  adta  elő  senki.  Es  ebben  kell  fo-,  hogy  ne  mondjam  egyedüli 
okát  keresnünk  annak,  hogy  minden  eddigi  nyomozások  eredmény 
nélkül  maradtak. 

Nagy  Fajos  király  1355-ki  határjáró  oklevele  és  Perényi  Imre 
nádor  1510-ik  évi  parancsa  a hely  meghatározására  döntő  befolyással 
bíró  egyedüli  irományok,  melyek  rendelkezésünkre  állanak,  a többi 
adat  egytől  egyig  mind  csak  a keret  kitöltésére  szolgál,  mit  ezen  két 
főokmány  elénk  szabott ; de  biztosak  lehetünk  benne,  hogy  szinte  ön- 
magától megtalálja  helyét  mindegyik. 

Tolth  Titus  úr  idézett  czikkében  ezen  határjáró  oklevélből,  mely 
Fejérnél  13  sűrűn  nyomatott  oldalt  teszen,  következő  hatodfél  sornyi 
passust  vett  föl : 

«A  határ  vonala  érkezik  egy  átlyukasztott  kőhöz,  mely  a szentléleki  keresz- 
tesek eg}  házának  malma  mellett  van,  innét  délfelé  egy  ledült  kőfalon  át  és 
onnét  egy  földből  felhányt  határdombhoz  ér,  a minorita  szerzetesek  házának 
faláig,  melynek  kapuja  a bőid.  szűz  Fehéregyházával  szemközt  van». 

Ha  úgy  állana  is  az  idézet,  mint  itt  reproducáltatik,  akkor  sem 
bizonyítana  Fehéregyháza  helyének  megállapítására  nézve  semmit, 
mert  ebből  csak  azt  tudjuk  meg,  hogy  a minoriták  kapuja  Fehéregy- 
házára nézett  — (respicit)  ez  nem  azt  teszi,  hogy  szemközt  állott  vele 
- de  mely  helyen  állott  Fehéregyháza  ? azt  annál  kevésbbé  tudhatjuk 
ez  idézetből,  mert  az  előtte  lévő  1510-ki  nádori  parancsból  egészen 
tisztán  kivehető  situatiót  teljesen  figyelmen  kívül  hagyja. 

De  más  haj  is  van  még  itten!  A magában  rövid  1355-ki  idézet- 
ből kimaradt  a fő  és  az  egyedüli  mondat , melyből  czikkíró  úr  magát  a mi- 
noriták háza  ubicatiójára  nézve  teljesen  tájékozhatta  volna.  E mondat  latin 
szövegéből  kimaradtak  a «murum  dirutumu  után  a következő  szavak: 
«cuius  lapides,  usque  ad  finálém  lapidem  sunt  pro  metis . signati », 
tehát  a magyar  fordításnak  így  kell  hangzani  : innét  dél  felé  egy 
ledűlt  kőfalon  át,  melynek  kövei  egész  az  utolsó  kőig  határjelek  gyanánt 
jegyeztettek  meg  s onnét  egy  földből  fölhányt » síb.  Láttuk  fent,  hogy 
amaz  átlyukasztott  kő,  melyről  itt  szó  van,  a Szentiélekről  nevezett 
szerzetesek  malmánál,  tehát  a mai  b.  Liptay- féle  lőpormalomnál  állott. 
Innét  egy  ugrással  csak  úgy  lehet  a Radl  malomhoz  jutni  (ha  épen 
ezt  akarjuk,  mert  különben  el  lehet  menni,  a hová  tetszik),  ha  a fen- 
tebbi határjelzőből  állított  vízvezetéki  pillérekről  szóló  passust  kihagy- 
juk; de  ha  ezeket  követjük,  mint  azt  máskép  nem  is  tehetjük,  akkor 
a minoritákat  nem  a Radl  malomhoz,  hanem  a Flórián -utcza  közepe 
tájára  kell  tennünk,  hol  t.  i.  a vízvezetéki  pillérek  utolsójának  lennie 
kellett.  Itt  tehát  körülbelül  fél  mértföldnyi  távolsági  különbözet  állott 
elő  a fent  idézett  mondat  kihagyása  által. 

De  eltekintve  ettől,  részemről  azon  oknál  fogva  nem  tehetem 
Fehéregyházát  a Radl  malom  mellé,  mert  ezt  a határjárás  nem  engedi. 
Ez,  mint  láttuk,  Fehéregyházát  elhagyva,  tér  le  az  esztergami  ország- 
úira s itt  határjelt  állít.  Azután  tovább  halad  az  esztergami  ország- 
úton és  csak  ezután  éri  el  ama  medenczét  és  folyókáját  fputeum  sub 
monte  fluentem),  mely  a Radl  malom  alatt  létezik.  Tehát  épen  két 
métányi  távolság  van  Fehéregyháza  és  a Radl  malomnak  helye  kö- 
zött, a határjárás  félremagyarázhatlan  kijelentése  szerint. 

Ha  ezen  főérven  felül  még  más  okokat  is  fölhozok,  melyek 
a Radl  malom  ellen  szólanak,  ezt  csak  a helyzet  annál  nagyobb  illus- 
tratiója  kedvéért  teszem. 

Fehéregyházát  1484-től  1540-ig,  tehát  56  éven  át  paulinusok  lak- 
ták. Ezen  asketikus  magyar  szerzet  többnyire  előkelő,  müveit  és  okos 
férfiakat,  bölcsészeket,  természettudósokat,  művészeket  és  jeles  írókat 
számlált  körében,  kik  a szerzet  egyik  főszabályát,  hogy  t.  i.  kezeik 
munkájával  keressék  élelmöket,  azáltal  követték,  hogy  klastromjaik 
körül  létesített  terjedelmes  kertjeiket  maguk  művelték,  ott  a kertészet 
minden  nemeit,  ide  értve  különösen  a gyümölcstenyésztést,  a méhé- 
szetet és  haltenyésztést,  és  lehet  mondani  a természettudományok 
minden  ágát  mesterileg  és  szenvedélyesen  űzték.  Terjedelmes  kertnek 
és  halas  tónak  nem  vala  szabad  hiányozni  sehol,  hol  paulinusok  lak- 
tak, ez  utóbbira  különösen  az  előírt  böjtök  megtarthatása  kedvéért 
volt  szükségök. 

Ki  valaha  paulinus-telepet  látott  és  Ivis-Czell  tájára  néz,  lehe- 
tetlen hogjr  föl  ne  ismerje  az  egész  tájon  a pálosok  keze  müveit. 
Azon  részen,  mely  nem  adatott  el  magánosoknak,  hanem  megmaradt 
a kincstár  kezében,  meglátszanak  most  is  a szép  földágyak,  terrasseok> 

ott  van  még  a Liegl  vendéglője  fölött  a halastó  világos  helye. 
Az  itt  még  meglevő  négyszögü  mélyedés  kivájása  által,  most  is 
lehetne  itt,  a körül  csergedező  forrásvizek  bevezetésével  halastavat  elő- 
állítani. 

Vájjon  van-e  a Radl  malom  mellett  ilynemű  kertnek  nyoma, 
vagy  csak  képzelhető  helye  is  ? 

Továbbá  a határjárás  azt  mondja,  hogy  külön  nagy  út  vezetett 
fel  a hegyen  Fehéregyházához,  innét  meg  letért  az  esztergami  útra; 
továbbá  hogy  a minoriták  házától  útczán  ment  keresztül  a királyné 
fobbágya  majorjáig  (et  abhinc  transeundo  vicum  circa  allodium  seu 
domum  coloni  reginalis),  de  hogyan  gondolhatunk  ide  külön  nagy 
útat,  azonkívül  pedig  útczát,  mikor  még  ezen  század  elején  a jelenlegi 
vörösvári,  kis-czelli,  pacsirta-útczák  nem  is  léteztek,  s úgy  Kis-Czell, 
mint  a Radl  malom  egész  pusztán  állott  valar  Előbbi  dél  felől  mégis 
állott  az  újlaki  városrészszel  némi  összeköttetésben,  de  a Radl  malom 
messze  esett  a várostól. 

Idézik  még  Windeck  Eberhard,  budai  polgár  feljegyzését : «Tem- 
plum  B.  M.  V.  ist  unweit  von  des  Francken  Pölchen  mill,  alwo  rechter 
Hand  auch  ein  closter  gestanden,  hat  geheissen  Tereighház».  Ez  azon- 
ban épen  a Radl  malom  ellen,  és  Kis-Czell  mellett  bizonyít.  Mert  e 
két  hely  közt  alig  van  egy  negyed  órányi  távolság,  tehát  csakugyan 
nincsenek  távol  egymáshoz,  de  ha  Eehéregyháza  a Radl-malommal 
szemközt  lévő  szőlődombon  állott,  akkor  nem  alkalmazhatta  az  unweit 
határozót,  hanem  azt  mondotta  volna  : Windeck  ist  nebenan  vagy 
gegenüber. 

Itt  van  még  — mondják  a Radl-malom  mellett  szólók  — Borbála 
királynénak  1421.  évben  kelt  alapító  oklevele,  melyben  az  ó-budai 
apáczáknak  adományozza:  molendinum  nostrum  prope  Albam  Eccle- 
siam  eiusdem  B.  M.  V.  in  rivulo  calidse  aquae  situm  et  decurrens 
(Fejér  Cod.  dipl.  X.  II.  790  1.)  és  midőn  Zsigmond  király  ezt  megerő- 
sítve, ennek  birtokába  az  apáczákat  beigtatja,  azt  mondja:  cuiusdam 
molendini  ante  fores  Álba  Ecclesiae  in  promontorio  civitatis  Budensis 
in  comitatu  Pilis  (Fejér  Cod.  dipl.  X.  VI.  416  1.).  E két  okmány  tar- 
talma — mondják  — egyenesen  a Radl  malomra  vall. 

Épen  nem ! a Radl-malom  helyrajzi  helyzete  e föltevést  nem 
engedi.  Hogyan  kell  tehát  Borbála  királyné  adománylevelét  értelmez- 
nünk r Véleményem  szerint,  csak  úgy,  hogy  hajdan  a római  vízveze- 
ték által  a városba  hozott  langyos  víz  a vízvezeték  lerombolása  után 
is  ez  irányban  folyt  tovább  a várárokba,  és  innét  aztán  a Dunába, 
míg  a folyást  egészen  a Krempl  malomtól  a Dunáig  nyúló  külön  árokba 
nem  terelték.  A malom  tehát,  melyről  itt  szó  van,  ezen  pataknál  s a 
minoriták  házához,  és  Fehéregyházához  vezetett  városi  úthoz  közel 
állhatott,  s csak  is  így  van  értelme  a «prope»  és  az  «ante  fores»  Albse 
Ecclesiae  szavaknak. 

Mások  épen  a Radl  malom  közelségénél  fogva  hajlandók  azt 


LXXIX 


hinni,  hogy  talán  a «Victoria»  téglagyárnál  kiásott  templom  alapfalai 
lehetnek  Fehéregyházáé,  vagy  hogy  a minoriták  klastroma  állhatott 
itt  s Fehéregyháza  a Radl  malomhoz  közelebb  esett  r E nézet  a mű- 
emlékek országos  bizottságánál  is  évekkel  ezelőtt  fölmerült  anél 
kul,  hogy  e kérdés  ekkoron  érdemleg  tárgyaltatott  és  megoldathatott 
volna. 

Ily  combinatiót  azonban  teljesen  el  kell  ejtenünk,  mert  ez  ellen 
is  ugyanazon  érv  szól,  mint  a melyet  a Radl  malom  ellen  hoztam  föl, 
t.  i.  hogy  sehogy  sem  illik  a határjárás  keretébe,  a mennyiben  a határ 
vonala  csak  ezután  jutott  e helyhez,  miután  Fehéregyházát  már  elhagyta , 
másodszor  pedig,  mert  a templom,  melynek  romjai  a Victoria  tégla- 
gyár telepén  kiásattak,  az  íj 55-ki  határjáráskor  még  nem  is  létezett,  nem 
létezett  pedig  azért,  mert  különben  a határjárás,  mely  az  útjába  esett 
minden  külön  tárgyat : követ,  körtefát,  mogyoróbokrot,  gödröt  stb. 
megemlített,  okvetlenül  megemlítette  volna  az  esztergomi  út  szélén  a 
templomot  is,  mely  mellett  el  kelle  haladnia,  ha  az  t.  i.  akkor  ott  állott 
volna. 

Végre  még  határozott  válaszszal  tartozom  a kérdésre,  vájjon 
ugyanaz  volt-e  az  esztergom-bécsi  országút  vonala  a határjáráskor, 
mint  most  r 

Katona  is  (Flist.  Crit.)  idézett  helyén,  midőn  a Lajos  király  határ- 
járását ajánlja  mindenkinek,  ki  F'eh éregyházát  keresi,  csakhogy  taná- 
csát eddig  nem  fogadta  senki,  ugyanezen  kérdést  veti  föl,  mondván, 
hogy  ő ugyan  bejárta  az  itteni  hegységet  s több  itt  elősorolt  határ- 
jelt meg  is  talált,  de  mivel  nem  bizonyos  úgymond  az  esztergomi  út 
ugyanaz-e  most,  mely  előbb  volt,  bizonyosan  meg  nem  határozhatja, 
vájjon  nem-e  állott  Fehéregyháza,  mint  ő sejti,  a budai  szőlők  mögött 
valamely  kis  forrásnál,  a mai  esztergomi  út  irányában  r 

«...  séd  quia  certum  non  est,  eandem  nunc  quam  tunc  viam  Strigonien- 
sem  t-sse,  certo  definire  nonpossum,  an,  quod  suspicor  post  Budenses  vineas 
ad  aliquem  fonticulum  versus  hodiernam  Strigoniensem  viam  ea  steterit.*  Tóm. 
III.  oidine  X.  140 — 141.  lap. 

E kérdésre  a helyrajzi  viszonyok,  és  a már  idézett  okmányok 
tanulmányozása  után  (melyek  közül  Perényi  nádor  1510-ki  parancsát 
Katona  nem  ismerte)  határozottan  azt  mondhatjuk,  hogy  igenis : az 
esztergomi  út  még  a rómaiak  idejében  és  az  után  századokon  át  min- 
dig ugyan  azon  irányban  ment,  mint  most  — és  ezen  irányt  maga  a 
természetes  helyzet  s a helyszíni  viszonyok  jelölték  ki,  úgy  hogy  attól 
eltérni  nem  is  lehetett. 

Hogy  már  a rómaiak  idejében  az  aquincumi  municipium  pol- 
gári útja  erre  vitt  Bregetium  és  Carnuntum  felé,  azt  nemcsak  a ft. 
Rómer  Flórián  által  a Victoria  téglagyárnál  kiásott  római  sírok  bizo- 
nyítják, melyeket  a rómaiak  mindenkor  az  útak  mentében  helyeztek 
el,  de  bizonyítják  az  itteni  állandó  tábor  (Castra  stativa)  fölépítése 
által  teremtett  helyi  viszonyok  is,  melyeknél  fogva  az  Amphitheatrum 
és  a Krempl  malom  alatt  a szent-endrei  útat  nyugotról  keletre  átmetsző 

castrum  négyszögébe  az  út  egyenes  vonalon  indult  ki  a városból,  a 
castrumot  kétfelé  metszve  innét  a mai  esztergomi,  és  a Duna  folyását 
követett  szent-endrei  útba,  tehát  kétfelé  ágazott.  Aquincum  polgárai 
pedig  bizonyosan  nem  kerültek  oly  nagyot,  hogy  a tábort  ketté  hasító, 
azután  igen  éles  hajlítással  nyugotnak  tartó  katonai  útat  használták 
volna,  mi  talán  nem  is  volt  szabad,  ha  Bregetiumba,  vagy  Carnun- 
tumba  akartak  menni,  midőn  a vörösvári  völgynek  egyenes  és  sokkal 
rövidebb  úton  mehettek. 

Ezt  tudakozódásomra  Torma  Károly  tagtársunktól  nyertem  föl  - 
világosításúl  a római  korszakra  nézve. 

De  tudjuk  mindnyájan,  hogy  az  O-Budát  éjszakról  közvetlenül 
határoló  terület  állandó  ártért  képez,  melynek  legalantabb  része  a város 
és  a hegyek  közti  síkon  fut  végig.  Ezen  árvízjárta  síkságot  különösen 
e tájon,  melyről  itt  szó  van,  nyugotra  meredeknek  mondható  szőlő- 
hegyek határolják;  az  út  tehát  az  itteni  táj  helyrajzi  alakulásánál  fogva 
sem  mehetett,  másutt  mint  most,  s ezt  bizonyítja  a határjárás,  vala- 
mint a nádori  parancsnak  e tájról  szóló  minden  szava. 

Es  most  a város  és  a hegység  között,  valamint  a várostól  éjszakra 
nyúló  síkság  az  árvizek  által  állandón  látogatott  területet  képez,  s e 
városrésznek  az  árvizektől  megóvása  érdekében  építtette  a főváros  nagy 
költséggel  az  úgynevezett  filatori  védgátat,  ez  oknál  fogva  nem  ma- 
gyarázhatom én  a Corvin  Mátyás  említett  levelében  előforduló  «cam- 
pusi)  szót  akép,  hogy  Fehéregyházának  a síkmezőn,  illetőleg  ennek 
szélén  kelle  állania,  mi,  úgy  mondják  a velem  különböző  vélemény- 
ben lévők,  kizárja  azt,  hogy  a kis-czelli  magaslat  táján  keressük  Fehér- 
egyházát — nem  fogadhatom  el,  mondom,  e következtetést,  mert  « Vért- 
mező» kétségkívül  az  egész  tájnak  elnevezése,  melybe  az  erre  lenyúló 
hegyek  lejtői  is  tartoztak,  minthogy  ezeknek  ekkor  külön  elnevezésük 
nem  volt,  de  nem  vehetem  a «campus»  szót  irányadónak,  azért  sem, 
mert  Zsigmond  király  beigtatási  levele  meg  határozottan  promontoriumon 
lévőnek  mondja  Fehéregyházát. 

És  az  itt  előadottakkal  bebizonyítottnak  vélem  azt,  hogy  Fehér- 
egyházát  a ma  Kis-Czellnek  nevezett  remetehegyi  magaslat  táján,  illetőleg 
ennek  az  esztergom-bécsi  útra  hajló  lejtőjén  kell  keresnünk. 

Havas  Sándor. 


AZ  Ó-BUDAI  ((FEHÉREGYHÁZ  ÉS  ÁRPÁD  SÍRJA ». 

Havas  Sándor  úr,  a fővárosi  régészeti  bizottság  buzgó  elnöke  s társula- 
tunk nagyérdemű  tagja,  társulatunk  1882.  november  14-én  tartott  nyilvános 
ülésében  « Fehéregyháza  és  Árpád  sírja#  czím  alatt  igen  érdekes  felolvasást  tar- 
tott, melyben  azzal  foglalkozott  : hogy  megállapítható-e  még  azon  hely,  hol 
nemzetünk  legrégibb  történetilójának  feljegyzése  szerint  a honalapítót  eltemet- 
ték, s hol  a kereszténységre  térésnek  első  emléke  is  állott  ? Én,  ki  e kérdéssel 

már  szintén  foglalkoztam,  s kinek  véleménye  főbb  vonalaiban  a sajtó  útján 
(Függetlenség  1882.  octob.  12.  és  13.)  már  közzé  téve  s azon  felolvasás  alkal- 
mával szintén  . említésre  méltattatott,  részemről  mindenek  előtt  köszönetemet 
fejezem  ki  felolvasó  úrnak  azért,  hogy  e kérdést  végleges  megoldás  végett  fárad- 
hatlan  kutatásai  eredményét  képező  felolvasása  által  azon  társulat  elé  vitte, 
mely  erre  leginkább  hivatva  van. 

Felolvasó  úr,  ki  a főv.  régészeti  bizottság  1882.  octob.  2-án  tartott  ülé- 
sében F'ehéregyházát  határozottan  az  ó-budai  Kis-Czell  nevű  katonai  kórház 
helyére,  Árpád  sírját  pedig  az  ettől  délre  eső  újlaki  temetödomb  lejtőjén  egy 
kápolnácskában  kiszivárgó  kis  forrás  fölé  helyezte,  felolvasásában  már  úgy 
Fthéregyházát  mint  Árpád  sírját  is  majd  a kis-czelli  kórház  helyén,  majd  a kis- 
celli  magaslatnak  keleti  oldalán  vagy  lejtőjén,  majd  pedig  végül  általánosság- 
ban Kis-Czell  környékén  véli  keresendőnek  ; egyúttal  azonban  kijelenti,  hogy  az 
Ü-Budán  a Radl  malomtól  nyugatfelé  emelkedő  hegy  tövét,  hol  véleményem 
szerint  Fehéregyháza  állott,  bár  az  Kis  Czelltől  éjszakfelé  alig  V*  órányi  távol- 
ságra fekszik,  Kis-Czell  környéke  alatt  már  nem  érti  s Kis-Czell  környékéről 
nem  mozdúlhat  anélkül,  hogy  az  általa  tanulmányozott  és  idézett  történeti 
adatokkal  és  helyrajzi  viszonyokkal  ellenkezésbe  ne  jönne. 

Ha  a dolog  így  állna,  a felvetett  kérdés  ma  alig  lenne  közelebb  megol- 
datásához, mint  évekkel  ez  előtt. 

Egy  közel  ezer  éves  sírt,  vagy  egy  kisszerű  régi  templom  maradványát 
oly  romdús,  változatos  felületű,  téglavetők  által  sokfélekép  átalakított  területen, 
mint  a kérdéses  táj,  keresni  akarni  és  nem  tudni,  hogy  a felásatandó  terület 
határai  hol  kezdődnek  és  hol  végződnek  tulajdonképen,  — oly  roppant  feladat, 
hogy  azon  esetben,  ha  felolvasó  úr  Kis-Czell  környékének  tág  fogalma  alá  a 
Radl  malomtól  nyugatra  eső  hegy  tövét  is  hajlandó  lenne  foglalni,  épen  iga- 
zat lehetne  adni  azoknak,  kik  azt^  mondják,  hogy  nincs  ez  országnak  annyi 
pénze,  hogy  0 Budának  határát,  Árpád  sírjának  és  Fehéregyháza  rom  marad- 
ványainak feltalálása  végett,  kisajátítsa  és  több  méternyi  mélységre  felásássá. 

Véleményem  szerint  azonban  a dolog  nem  így  áll.  Ha  ugyanis  nem  csu- 
pán a felolvasó  úr  által  úgyszólván  egyedül  irányadónak  vett,  Nagy  Lajos  által 
1 355' ben  kiállított  okmányt,  hanem  a többi  különböző  időkből  és  helyekről 
eredő  egyenértékű  történeti  adatokat  is  vizsgáljuk  s a helyrajzi  viszonyokkal 
egybevetjük,  azon  meggyőződésre  jutunk,  hogy  a felolvasó  úr  által  előterjesz- 
tett vélemény  lényegében  tarthatatlan,  hogy  Fehéregyháza  sem  Kis-Czell  helyén, 
sem  pedig  annak  környékén  nem  lehetett,  a királynői  város  határvonalai  több 
helyen  nem  úgy,  mint  azt  felolvasó  úr  megjelölé,  hanem  egészen  másképen 
haladtak  s mi  fő,  hogy  csakugyan  a Radl  malom  előtt  fakadó  és  azon  malmot 
hajtó,  dús  vízforrástól  nyugat  felé  képzelt  vonalban,  a hegyfok  alsóbb  pontján 
kellett  Árpád  fejedelem  sírjának  és  Fehéregyházának  is  lennie,  e ponttól  délfelé 
a vízmosáson  túl  eső  Victoria  téglagyár  éjszaki  részén  a Minoriták  kolostorának, 
e két  épület  közti  kissé  lejtős  síkon  pedig  a fehéregyházi  Pálos  remeték  kert- 
jének kellett  egykor  állnia. 

Nagy  Lajos  királyunk  1355.  évi  nevezetes  csereokmánya  egészen  kifogás- 
talan hitelességű,  kimerítő  és  elég  határozott  okirat  ugyan,  de  hogy  az  akkori 
helyrajzi  viszonyok  együttvéve  1355-ben  sem  voltak  elegendők  a csere  tárgyát 
képező  ó budai  terület  határainak  megjelölésére,  — az  magából  eme  csereok- 
mány szövegéből  kivehető ; mert  ezen  okmány  szerint  ily  czélra  a budai  egy- 
háznak és  Nagy  Lajos  királynak  emberei,  mintegy  40  helyen  voltak  kénytelenek 
határjelzőket  készíteni,  melyeknek  legnagyobb  része  nem  volt  más,  mint  föld- 
ből felhányt  domb,  kisebb  része  pedig  ily  czélra  a földbe  illesztett  kő  ; most 
fél  évezred  múlva  tehát  midőn  e mesterségesen  ily  czélra  készült  határjelzők 
úgy  mint  az  azon  csereokmányban  határjelzőül  említett  ösvények,  árkok,  gödör, 
körtefa,  mogyoróbokor  és  épületek  rég  nyomtalanul  elenyésztek,  az  útak  s táj- 
nevek többszörösen  megváltoztak,  pusztán  e határlevél  fonalán  a volt  királynői 
város  s területének  határait,  az  így  megállapítandó  határokból  pedig  még  az 
°tt  1 35  5 • évben  állott  épületek  fekvését  is  megállapítani,  nemcsak  nehéz,  hanem 
kétes  eredményű  feladat,  s legbiztosabban  úgy  járunk  és  feladatunk  megoldott- 
nak csak  akkor  tekinthető,  ha  az  összes  rendelkezésünkre  álló  történeti  adatokat 
vizsgáljuk,  azokat  egymással  s a helyrajzi  viszonyokkal  egybevetjük,  és  azok 

sem  egymással  sem  a helyrajzi  viszonj'okkal  ellenmondásban  állni  nem  fognak, 
hanem  egybevágnak  ; czélszerűbb  lesz  azonban  elébb  a többi  történeti  adato- 
kat taglalni  s a határlevelekben  megjelölt  határvonalak  megállapításához  csak 
azután  fogni. 

Béla  király  névtelen  jegyzője  krónikája  i-sö  fejezetében  ezeket  jegvzé  fel  : 

«Moger  fejedelem  nemzetségéből  származott  a legnagyobb  nevű  és  hatalmú 
Attila  király  is,  ki  az  Ur  igéjének  megtestesülése  utáni  451.  év  táján  Szkithiából 
kijővén,  nagy  hadsereggel  Pannónia  földjére  rontott,  onnét  a rómaiakat  elűzte,  biro- 
dalmát megalapította  és  királyi  székhelyét  a Duna  mellett  a hévvizeken  felül  ütötte 
fel  s mindazon  régi  műveket,  melyeket  ott  talált,  kijavíttatta  és  erős  fallal  vétette 
körül,  mely  magyar  nyelven  most  Budavárnak,  németül  pedig  Ecilburgnak  nevezte- 
tik.# Továbbá  a 146.,  47.,  49.,  50.  fejezetben  : «Árpád  átkelvén  a Dunán,  a folyam  mel- 
lett a hévvizeken  felül  tábort  ütött,  másnapon  hadseregével  bevonult  Attila  váro- 
sába ; látván  a királyi  palotákat,  melyek  részben  már  romban  voltak,  részben  nem, 
igen  csodálták  a kőépületeket  s kimondhatlanúl  örültek,  hogy  harcz  nélkül  foglalhat- 
ták el  Attila  városát.  — Árpád  Etelvárában  tanácskozott  a törzsfőnökökkel  a további 
hadjárat  iránt.  Eltelvárából  indította  meg  hadsergeit,  hogy  Pannóniát  egész  a Drá- 
váig elfoglalja  ; a diadalmasan  visszatérő  vezérek  Árpáddal  a turbágyi  erdőben  talál- 
kozván, onnét  őt  Etelvárába  követték.  Miután  már  minden  szomszéd  országokat 
meghódítottak,  a katonákat  övéikhez  bocsátván,  a fejedelmi  vezér  s népének  főbbjei 
tíz  napig  vadásztak  a Duna  melletti  nagy  erdőben  s onnét  Etelvárába  mentek.#  Az 
52-ik  fejezetben  pedig : «Az  Ur  igéjének  megtestesülése  utáni  907-ik  esztendőben 
Árpád  a világból  elköltözött  s ünnepélyesen  eltemettetett  egy  kis  folyónak  forrása 
felett,  mely  kőmedercn  át  száll  alá  Attila  király  városába,  ugyanott  hol  a magyarok 
megtérése  után  azon  egyház  épült  a boldogságos  szűz  Mária  tiszteletére,  mely  fehér 
nevet  visel.# 

Mária  királyné,  Nagy  Lajos  király  leánya,  1380-ban  egy  Krumhelt  ferdéjének 
nevezett  a Fehéregyháztól  a Clarissák  kolostora  felé  futó  patakocskát  ajándékoz  az 
ó-budai,  Clarissáknak. 

Ó-Buda  városa  1411.  évben  egy  levelet  állít  ki  egy  szőllőről,  mely  a fehéregy- 
házi hegyfok  Nádasd  nevű  dűlőjében  feküdt  és  eladományoztatott. 

Zsigmond  király  neje,  Boris,  1421.  évi  levele  szerint  az  ó budai  Clarissa  apá- 
czáknak  egy  malmot  ajándékoz,  mely  Fehéregyháza  közelében  a melegvizü  pataknál 
(prope  Albam  Ecclesiam  in  rivulo  calidae  aquae)  feküdt. 

Zsigmond  király  1421.  évi  beigtató  levelében , ugyanazon  malmot  Fehéregyhá- 
zának kapuzata  előtt  (ante  fores  Albae  Ecclesiae)  Ó-Buda  városnak  hegyfokán  (in 
promontorio)  Pilis  megyében  fekvőnek  mondja. 

Borbála  királyné  1 425 . évben  Hojzer  János  bécsi  bírónál  ó-budai  vára 
újraépítése  végett  téglavetőket  rendel  meg  s e várat  Etzelburgnak  nevezi.  (Unsér 
Sitz  in  Etzelbujg  für  sich  gepauren,  dazu  wir  Ziegelprenner  alhie  zehande  nicht 
gehaben.)  , 

V'.  László  király  1453-iki  levele  szerint  az  Ó-Budáról  Fehéregyház  felé  vezető 
ilt  felett  a felső  hévvizeknél , keleti  oldalon  egy  malom  feküdt,  — kőházzal  és 
elpusztult  cur iával  együtt. 

Mátyás  király  1464.  évi  levelében  Fehér  egy  háznak  a szomszéd  forrást  ado- 
mányozza. 

II.  Ulászló  király  1505-ben  kelt  megújító  levelében  & forrást  a fehéregyházi 
kolostor  alatt  levőnek  mondja. 

Hunyadi  Mátyás  király  147.3.  évben  Sixtus  pápához  intézett  levelében  igy  ir  : 

«Ezen  budai  városom  közelében,  Vért  mezején,  alig  egy  mértföldnyire  királyi 
palotámtól  az  Isten  anyjának  tiszteletére  egy  annak  nevét  viselő  egyház  fekszik ; 
igen  réginek  tartatik  ez  s a szájhagyomány  szerint  ez  az,  mely  mindjárt  a megtérés 
alkalmával  , legelőször  alapíttatott , és  azon  nagy  ájtatosság  miatt  , melylyel  a 
hívők  az  Üdvözítő  anyjának  minden  ünnepein  látogatják,  az  oda  sereglők  előtt  nagy 
tiszteletben  áll,  hajdan  plébánia  volt,  de  a helyi  viszonyok  megváltozván,  most  a mezőn 
a hegyek  alatt  már  egészen  magányosan  áll  ; megtartá  ugyan  még  a plébánia  nevét, 
a plébániához  tartozó  hívek  azonban  megfogyván,  most  csaknem  egészen  elhagyatva 
fekszik  ; mindamellett  hogy  az  ájtatoskodók  most  is  folytonosan  oda  sereglenek,  ott 
ritkán  tartatik  isteni  tisztelet,  mivel  a plébános,  ki  a budai  prépostságon  kívül  több 
más  javadalmakat  élvez,  azon  kisszerű  egyházat  mint  hasznot  nem  hajtót  elhanya- 
golja, sem  ott  nem  lakik,  sem  káplánokat,  kettőn  vagy  még  ennél  is  kevesebben 
kívül,  nem  tart,  kik  őt  helyettesítenék  és  az  oda  zarándokló  népnek  az  isteni  tisz- 
teletet végeznék.  — Azok  pedig,  kik  ott  székelnek,  sokféle  botrányokat  okoznak,  mi 
az  oda  özönlők  kegyeletét  és  azon  egyház  tekintélyét  igen  csorbítja.  Ez  oka  annak, 
hogy  azon  egyház  ily  szomorú  sorsra  jutott  s ennyire  elhanyagolva  van,  daczára 
annak,  hogy  sok  évek  óta  többféle  nagy  javadalmakat  bír  ; ezért  elhatároztam,  hogy 

ezen  egyház  bajait,  ha  ez  Szentségednek  akaratával  megegyezik,  orvosolni  és  az 
isteni  tiszteletek  tartását  megszaporítani  fogom  ; hogy  a népnek  vallásos  kegyelete 
szűz  Mária  iránt,  annál  inkább  fokoztassék,  mivel  az  ezeft  ország  védszentjeképeu 
itt  van  felállítva,  hogy  az  itt  elhelyezendő  vallásos  személyek  az  isteni  tiszteletet 
megfelelőkép  végezhessék.  — Kérem  ennélfogva  mint  hódoló  fia  Szentségedet,  kegyes- 
kedjék beleegyezni  és  hozzájárulni  ahhoz,  hogy  amaz  egyházat  a Szent  Pál  rendű 
remete  barátokra  bízhassam,  kiknek  szigorú  magaviseleté  és  példás  élete  általáno- 
san elismerve  van,  és  azon  helyet  most  említett  rendnek  átadhassam.)! 

Oláh  Miklós,  esztergomi  érsek  és  királyi  kanczellár,  1536.  év  táján  írt  tör- 
téneti művében  O-Budáról  következőket  jegyzé  fel: 

«Épen  éj szaknyugot  felé  (ad  ipsum  verő  aquilonem)  egyrészt  más  szőlőtermő 
hegyek  emelkednek  ki,  melyeknek  tövében  a remetéknek  boldogságos  szűzről  neve- 
zett zárdája  van,  melyet  fehér  Máriának  hívnak  ; más  részt  pedig  Sicambria  város 
rom  maradványai  láthatók.  E város  fölött  van  Szent-  fános  vitézeknek  Szent-lélekről 
nevezett  kórháza  is,  melyben  gyógyerejü  meleg  vizek  fakadnak. 

Schier  Sixtus  «Buda  sacra»  czímü  müvében  egy  budai  polgárnak  igen 
régi,  eredeti  jegyzetét  idézi,  melyben  Fehéregyházáról  következők  olvashatók  : 

((Templum  B.  M.  v.  ist  unweith  von  dér  Franki  Pölchen  mill,  allwo  rechter 
Handt  auch  ein  Closter  gestanden,  hatt  geheissen  Feireg-haz.» 

Bél  Mátyás  pedig  1719.  évben  írt  müvében  a Fehéregyháza  közelében 
fakadó  vizeket  így  írja  le  : 

A vizek  ott  kettős  forrásból  fakadnak  ; azoknak  egyike  a hegy  tövéből  oly  dús 
forrásból  ered,  hogy  nyomban  mintegy  száz  lépésnyi  körfogatú  tavat  képez.  Ama  vizek 
maradandó  bőségére  abból  lehet  következtetést  vonni,  hogy  a forrástól  számítva  alig 
harmincz  lépésnyi  távolságban  már  malmot  hajtanak. 

Már  ezen,adatok,  bár  különböző  időkből  és  helyekről  erednek,  mutatják: 

1.  Hogy  Ó-Budán  mindjárt  a magyarok  megtérése  után,  tehát  a XFik 
század  elején  a boldogságos  szűz  Mária  tiszteletére  csakugyan  egy  Fehéregyház 
nevű  templom  és  plébániaház  építtette,  mely  még  a XVI-ik  században  is  fenn- 
állott, de  sőt  rommaradványai  még  újabb  időben  is  láthatók  voltak. 

2.  hogy  Fehéregyháza  az  ó-budai  szöllőhegyek  egyik  fokán,  a hegy  tövé- 
ben, és  pedig  oly  helyen  állott,  mely  O-Budához  közel  volt  ugyan,  de  már 
1479.  évben  környéke  nem  igen  volt  lakott,  maga  Fehéregyháza  ezen  időben 
is  az  ó- budai  egyház  területén  állott  ; s környéke  forrásokban  gazdag  volt. 

3.  hogy  Fehéregyháza  közelében,  valamivel  mélyebben  fekvő  ponton,  egy 
meleg  vizű  dús  forrás  volt,  mely  évszázadok  óta  mindjárt  forrásánál  malmot 
hajtott,  s ^aga  ezen  egyház  úgy  mint  a közelében  levő  dús  meleg  forrás  és 
malom  is  O-Budától  éjszaknyugat  felé  feküdt. 

Mi  mind  arra  vall,  hogy  a Radl  malom  és  esztergomi  út  között  fakadó 
forrás  a Béla  király  névtelen  jegyzője  által  említettel  azonos  ; Fehéregyházának 
tehát  úgy  mint  Árpád  sírjának  is  ezen  forrástól  nyugatra  a hegy  felé  képzelt 
vonalban  és  pedig  a hegykövében  kellett  lennie;  mivel  e forrás  ma  is  bő, 
maradandó  és  meleg  vizű,  O-Budától  nem  messze  és  pedig  épem  éjszaknyugat- 
nak esik,  s azonnal  forrásánál  a Radl  nevű,  kincstári  tulajdont  képező  malmot 
hajtja  ; mely  ott  a hol  most  áll,  mint  azt  a homlokzatára  alkalmazott  domború 
számok  mutatják,  utoljára  1761.  évben  épült;  a fakorláttal  bekerített  és  desz- 
kákkal befedett  hatalmas  forrásból  kiözönlő  víztömeg  a mellette  levő  malomba 
máig  is  egy  földalatti  szilárd  anyagból  épült  medren  át  jut;  mely  meder  újabb 
eredetű  ugyan,  de  nem  szenvedhet  kétséget,  hogy  előbb,  midőn  a malom  a 
forrástól  30  lépésre,  tehát  távolabb,  feküdt,  szintén  fennállnia  és  hosszabbnak 
lennie  kellett,  s a rómaiak  ezen  dús  és  meleg  forrás  vizét,  mely  coloniájukhoz 
közel  esett,  ipari  vagy  fürdői  czélokra  szintén  felhasználták,  s mint  a kőfaragás 
és  építés  nagy  mesterei,  legalább  ily  hosszúságban,  szintén  szilárd  anyagból 
készült  medren  át  vezették  arra  felé,  hol  Aquincum,  később  Attila  városa  állott; 
mivel  ily  kőmeder  nélkül  a víztömegek  mindjárt  a forrásnál  alászálltak,  a 
mélyebben  fekvő  síkon  elterültek  volna;  - — s mi  legfőbb  O-Budától  éjszaknyugat 
felé  más  forrás,  mely  ehhez  fogható,  bő,  s meleg  vizű  lenne,  — O-Buda  határa: 
bán  nincsen ; különben  pedig  e forrástól  nyugatra  emelkedő  hegyfok  a Vértes 
hegységnek  végső  nyúlványa  s forrásokban  gazdag;  a mennyiben  a most  em- 
lített hatalmas  forrástól  nyugat  felé  képzelt  vonalban,  az  esztergomi  út  melletti 

vörös  fakereszt  alatt,  még  egy  második  sőt  ezen  vonalban  még  felebb  a hegyen 
az  úton  és  árkon  felül  még  egy  harmadik  kisszerű  forrás  is  van,  melynek 
vize  hideg  ; s e hely  mindjárt  a hegy  tövében,  éjszakra  és  délre,  de  kivált 
keletre  magasztos  kilátás;,  nyújt;  milyen  helyet  őseink  hajdan  temetkezési  he- 
lyül, a keresztények  pedig  templomépítésre,  nagy  előszeretettel  választani  szoktak. 

Vegyük  elé  most  a határleveleket  már  : 

II.  Endre  király  1212.  évi  adománylevelében  az  ó-budai  egyház  birtoká- 
nak határai  következőleg  vannak  megjelölve  : 

A határvonal  Buda  és  hévvizek  közt  kezdődik  ; innét  felmegy  a meredek  völ- 
gyületen  át  Uzahazahugye  nevű  helyre,  innét  Monyorós  nevű  hegyre,  innét  a völgy- 
hez két  út  közé,  innét  Verhard  ínezejére  ; innét  felmegy  Görcse  hegy  szőlŐkerteihez 
és  leszáll  Hegyes  hegy  alá  az  úthoz  s azt  metszi,  innét  felmegy  Pilis  hegyre,  innét 
leszáll  a nagy  esztergomi  úthoz,  innét  felmegy  Tebeara-hegy  közepére,  innét  három 
Megyer  és  két  Pazanduk  községnél  a Dunához  ér. 

Uzahazahegye  a mai  Mátyáshegynek,  Monyorós  mai  Kecske  és  Három- 
határhegynek,  Görcsehegy  a Klein-Lindenbergnek,  Hegyeshegy  a Hidegkút 
melletti  Spitzbergnek,  Tebeara  Aranyhegynek,  Megyer  három  községe,  Békás- 
megyernek s az  attól  éjszakra  eső  szomszédos  községeknek  felelvén  meg,  és 
egymással  azonos  lévén,  — kiderül  ebből  : hogy  a budai  káptalan  birtoka 
1 21 2-ben  nemcsak  azon  egész  területet  foglalta  magába,  mi  a főváros  egyesí- 
tésekor O-Buda  városát  és  határát  képezte,  hanem  délre  és  éjszakra  még  tovább 
is  terjedett  ; mely  óriási  területen  a káptalan  nemcsak  a földesúri  hatóságot 
gyakorolta,  hanem  az  ezzel  járó  jövedelmeket  is  élvezte  egészen  Róbert  király 
koráig. 

Erzsébet  királynénak  Zách  merénylete  után  Visegrádon  többé  maradása 
nem  volt.  Elhatározta  tehát  hogy  székhelyét  oly  helyre  teszi  át,  mely  a világ 
zajától  félreesik  s erre  legalkalmasabbnak  találta  azon  ősrégi  várat,  mely 
O-Budától  oldalra  (in  latere  oppidi)  a budai  egyház  területén  feküdt  s itt  hosz- 
szú  éveken  át  vallásosságban  és  jótékonyságban  keresett  és  talált  enyhülést. 
Maga  ezen  vár  után  azonban  várnagyai  a budai  egyháznak  a földesúri  jog  elis- 
meréséül évenkint  egy  márka  aranyat  tartoznak  fizetni  s az  egyház  által  birto- 
kán szedett  vámok,  csöbörpénz  és  egyéb  hasonló  jövedelmek  miatt  s a ható- 
sági jogok  gyakorlása  körül  is  a királyné  várnagyai  s az  ó-budai  egyház  és 
polgárok  közt  számtalan  viszályok  és  bonyodalmak  keletkeztek ; hogy  tehát 
ezen  a királyi  méltósággal  össze  nem  férő  viszonynak  és  állapotnak  egyszer 
mindenkorra  vége  vettessék,  fia,  Nagy  Lajos  királyunk  1355.  évben  nemcsak 
azon  helyet  magát,  hol  anyjának  vára  állott,  hanem  magának  0 Buda  városnak 
és  határának  is  jókora  részét  csere  útjái:  a budai  egyháztól  anyja  részére  meg- 
szerezte ; ezért  cserébe  a káptalannak  több  Zala  és  Somogyvármegyében  fekvő 
birtokot  adott,  s a megszerzett  városrészt  és  határát  egészen  önálló  « királynői 
várossá » (Civitas  vetero-budensis  reginalis)  alakította;  Ó-Buda  és  határának 
többi  része  pedig  tovább  is  az  ó-budai  káptalan  és  prépostság  birtokában 
maradt.  Az  erre  vonatkozó  csereokmányban  1355.  évben  Nagy  Lajos  király  a 
királynői  városnak  és  határának  határvonalait  következőleg  írja  le  : 

«Az  első  határvonal  kelet  felől  a Dunán  túl  a Nyulak  szigetén  levő  szent 
(Klára)-kolostor  sarkánál  kezdődik,  és  így  haladva  a Dunán  át, , nyugat  felé  magának 
a Dunának  partján  két  határkőhez  érkezik,  melyek  közül  egyik  Ó-Budának,  a másik 
pedig  Szent-Jakab  falvának  határát  jelzi  ; és  innét  ugyanazon  irányban  kissé  haladva, 
egy  kerek  kőhez,  mely  most  említett  ^zent-Jakab  egyházának  felső  részén  fekszik, 
azon  út  mellett,  melyen  át  Uj-Budá.ról  Ó-Budára  járnak,  hol  egy  másik  határkő  van  ; 
és  innét  a völgy  meredekségéhez  jut,  és  ezen  meredekségen  át  magának  ezen  mere- 
dekségnek végéig,  és  itt  két  új,  földből  felhányt  határdomb  van  ; és  itt  érintkezik 
ugyanazon  budai  egyháznak  Thobsa  nevű  földjénél,  innét  éjszaknak  fordúl  és  azon 
helyre  halad  felfelé,  mely  Huzahazahegye  nevet  visel,  és  itt  két  földből  felhán}T  határ- 
domb van,  melyek  közül  egyik  most  említett  Thobsa  földjének,  a másik  pedig  a 
királyi  területnek  határa  ; innét  ugyanazon  irányban  haladva  egy  hegyhez,  mely 
Monyoróshegynek  neveztetik  és  itt  két  földből  készült  határdomb  van,  melyek  közül 
egyik  Thobsa  földjének,  a másik  pedig  a királyi  területnek  határát  képezi  ; innét 
azon  Monyoróson  át  a magas  hegy  csúcsára,  mely  hegycsúcson  egy  nagy  kő  jelzi 
a határt,  hol  nevezett  Thobsa  földje  végződik  és  az  ó-budai  egyház  határával  érint- 
kezik ; és  innét  keletfelé  kanyarodik,  és  egy  völgyön  áthaladva,  egy  hegyhez  ér, 

melynek  végén  egy  más  határkő  van  ; mely  mellett  két  földből  felhányt  határdomb 
van  ; melyek  közül  egyik  déli  oldalról  a királyi  területnek,  a másik  pedig  éjszaki 
oldalról  ugyanazon  budai  egyháznak  határát  jelzi  ; és  innét  ugyanazon  keleti  irány- 
ban leszáll  a völgybe  két  földből  felhányt  határdombhoz  egy  ösvényre.  Innét  a sző- 
lőkön át,  két  más  újból  felhányt  határdombhoz,  és  onnét  magának  az  ösvénynek 
végénél  érkezik  a nagy  úthoz,  mely  a boldogságos  szűz  fehéregyháza  felé  vezet,  és 
itt  ugyanazon  út  mellett  egy  földből  való  határdomb  készíttetett,  és  innét  ugyanazon 
úton  át  említett  Fehéregyháza  mellett,  a nagy  esztergomi  útra  ér,  hol  két  földből 
felhányt  határdomb  van,  melyek  közül  egyik  kelet  és  dél  felé  a királyi  területnek,  a 
másik  pedig  nyugat  felé  említett  budai  egyháznak  határát  jelzi.  Innét  ugyanazon 
nagy  esztergomi  útmeneten  a hegy  tövéből  fakadó  kúthoz  és  e kúttól  ugyanazon 
nagy  út  mentén  a szőlők  árka  mellett  egy  földből  felhányt  határdombhoz  és  innét 
tovább  is  csak  a szőlők  árka  mellett  tovább  haladva,  egy  más  határdomb  van,  és 
innét  ugyanazon  út  mentén  haladva  egy  körtefa  alatt  szintén  a szőlők  árka  mellett 
ismét  egy  földből  felhányt  határdomb  van,  és  innét  egy  földből  felhányt  határdomb- 
hoz, mely  ugyanazon  nagy  út  mellett  földből  felhányva  van,  és  innét  egy  határdomb- 
hoz, mely  ugyanazon  út  és  egy  ösvény  közt  földből  felhányva  van  ; és  innét  ugyan- 
azon ösvényon  nyugatfelé  kanyarodva,  három  földből  felhányt  szögletes  határdombhoz, 
melyeknek  egyike  déli  oldalról  a budai  egyháznak,  nyugati  oldalról  Ewrs  pusztának,  ke- 
letről pedig  a királyi  területnek  határát  jelzi  ; és  onnét  átmetszve  magát  a nagy  eszter- 
gomi útat,  éjszaki  irányban  egy  Fenőmái  nevű  hegy  felé  tart,  és  e hegy  oldalában  van  egy 
mogyorófabokor,  mely  mellett  földből  egy  határdombot  készítettek  és  onnét  ugyanazon 
hegyen  felfelé  haladva  egy  úthoz  ér,  mely  azon  hegyen  át  a szőlők  mellett  viszen,  hol 
földből  egy  határdombot  készítettek,  és  innét  azon  hegy  gerinczére  felmenve,  egy  földből 
felhányt  határdomb  készült  honnét  egy  ösvényen  át  szőllők  közt  lefelé  menve,  ugyanazon 
éjszaki  irányban  egy  Thebesere  nevű  helyhez  érkezik  és  itt  két  régi  határjelző  van, 
hol  Megyer  község  határával  érintkezik  és  itt  egy  földből  készült  határdomb  van  ; 
és  innét  keletfelé  fordul  egy'  úton  át,  melyen  keresztül  menve  egy  nagy  rét  széléhez 
érkezik,  hol  egy'  bizony'os  gödör  van,  ugyanott  hol  hajdan  egy  határkő  állott,  és  itt 
földből  egy  határdombot  készítettek  ; és  innét  e réten  át  haladva  érkezik  az  átlyu- 
kasztott kőhöz,  mely'  a szentléleki  keresztes  vitézek  malma  mellett  van,  és  itt  ismét 
az  egyház  határaival  érintkezik,  akképen,  hogy'  nyugati  oldalról  a királyi  területnek, 
keleti  oldalról  pedig  a budai  egyháznak  képezi  határát,  és  innét  délfelé  a ledűlt 
kőfal  mentén,  melynek  kövei  egészen  az  utolsó  kőig  határjelzőkul  vannak  jegyezve, 
és  innét  érkezik  egy  határdombhoz  a minorita  szerzetesek  házának  falánál,  melynek 
kapuja  a boldogságos  szűznek  fehéregyházával  szemközt  van,  és  innét  a házcso- 
porton át  a major  vagy  a királyi  telepítvényes  háza  mellett  haladva,  kerteken 
keresztül  egy'  árokhoz  fut,  mely  a vár  előtt  van,  mely  árkot  azon  nagy  út,  melyen  a 
boldogságos  szűz  fehéregyházához  járunk  átmetszi,  s ezen  árok  mindkét  partján  két 
határkő  van,  melyek  egyike  éjszakfelé  az  egyház  városának  jutó  birtoknak,  a másik 
pedig  délfelé  a királyi  birtoknak  határát  képezi  ; mely  úton  a vár  előtt  a Duna  fele 
tart,  a házcsoporton  keresztül,  mely  egyfelül  bizony'os  Tompa  László  házánál,  mely 
alatt  egy  hosszú  kő  van  a földbe  ültetve,  másfelül  pedig  Imrefi  Péter  házánál 
kezdődik,  egészen  a Duna  partjához  jut  a boldogságos  szűz  oltármesterének  és 
Szlávy  Miklósnak  házai  között  és  a Dunán  átkelve,  a már  említett  Nyulak  szigetére 
ér,  a romokban  heverő  vár  felső  része  mellé  és  itt  végződik. » 

Mielőtt  még  e határvonalak  megjelöléséhez  hozzá  fognánk,  következőket 
kell  megjegyeznünk. 

Ó-Budának  nyugati  oldalán,  ott  hol  most  a pacsirtamező  és  szőlőhegy 
utczák  elvonulnak,  csak  ötven  évvel  ez  előtt  is,  házak  még  nem  állottak  s ott 
útcza  sem  volt,  s a vörösvári  úton  is  csak  egykét  ház  állott,  a Flóriántér  köze- 
lében — mint  ezt  minden  kissé  öregebb,  a helyrajzi  viszonyokkal  ismerős  ember 
megmondhatja  s mint  azt  ó-Budának  valamivel  régibb  térképei  is  mutatják  — e 
helyett  azonban  ugyanott,  hol  most  a pacsirtamező  és  szölőhegy-utczák  vannak 
s a vörösvári  útnak  belső  kis  része  van,  egy  út  vonultál  O-Buda  mellett,  mely 
gyönge  hajlású  körív- darab  alakjával  bírt,  tehát  méltán  Ó-Buda  kőrútjának  nevez- 
hető, azon  egy  különbséggel,  hogy  maga  a város  nem  e kör  belső,  hanem 
külső  oldalára  esett ; Ó-Budának  főközlekedési  vonalából,  a Lajos-utczából,  de 
sőt  a Lajos  útczának  Budaújlakon  levő  részéből  is  a közlekedés  mindig  ezen 
körútra  irányúit ; mit  azon  sok  útcza,  mi  a Lajos  utczából  éjszak  felé  haladva 
mindig  balra  vezet,  ma  is  szembeszökőiig  elárul. 

Ugyanezen  körút  a vörösvári  útnak  Flórián-térhez  most  közel  álló  részéből 
a mezőn  át  egyenes  irányban  az  esztergomi  országúinak  azon  pontjához  veze- 
tett, hol  most  a Kapuzinerhuth  és  Mühlhuth  közti  vízmosás  árka  az  esztergomi 
úttal  érintkezik;  ezen  ponttól  fogva  pedig  e körút  a Kapuzinerhuth  és  Mühl- 

huth  közti  vízmosás  árkában  tovább  is  éjszaknyugati  irányban  a hegy  felé  veze- 
tett s alig  500  lépést  így  haladva,  csatlakozott  azon  kocsiúttal,  mely  innét  fogva 
most  is  ezen  árokban  a Donáti-Kápolna  és  Hidegkút  község  felé  vezet ; s ez 
azon  nagy  út,  melyen,  Nagy  Lajos  királyunk  levele  szerint,  az  ö korában 
O-Budáról  Fehéregyháza  felé  jártak  s mely  O-Budát  az  esztergomi  nagy  ország- 
úttal  is  összekötötte.  Még  nincsen  több  40  événél,  hogy  azon  kocsiút,  mely 
most  a Radl  malom  előtt  az  esztergomi  országúitól  a szőlőkön  át  kelet  felé  a 
Miihlhuth  és  Kapuzinerhuth  közti  árokig  vezet,  arra  a hol  most  az  van  - 
vezetve  és  készítve  lett,  s az  elébb  az  esztergomi  úttól  a vízmosásnak  árkában 
a Miihlhuth  és  Kapuzinerhuth  közt  a hegyre  felvonóit  útnak  az  árok  ezen 
pontjáig  terjedő  legalsóbb  része  azon  egyszerű  oknál  fogva  abbanhagyatott, 
mivel  a közeli  (Mariawiesen)  forrásból  lefelé  lutó,  különösen  pedig  a hegyek- 
ből záporesők  alkalmával  lerohanó  vizek  az  útnak  ezen  részét  minduntalan 
járhatlanná  tették ; s mivel  azoknak,  kiknek  gondjára  a hegyi  vizek  levezetése 
és  koesiútak  jó  karban  tartása  Ó-Budán  akkor  bízva  volt,  azon  gondolatra  nem 
jutottak  ; hogy  a bajon  sokkal  jobban  és  könnyebben  lehetett  volna  úgy  segí- 
teni, hogy  ha  ezen  ároknak  az  esztergomi  út  és  azon  pontja  között,  hol  most 
abba  a Radl  malom  előtti  kocsiút  betorkolva  van,  a kocsiútat  az  árokból  az 
árok  mellé  helyezték  volna  át. 

A mostani  helyrajzi  viszonyok  szerint  tehát  a királynői  város  határvonalai 
következőleg  mentek  : 

Kezdődött  az  első  határvonal  a Margitszigetnek  azon  pontján,  mely  a Luiza- 
malom  átellenében  van,  innét  nyugatfelé  átkelt  a Dunán  a Luizamalom  déli  oldalá- 
hoz, innét  a Szépvölgyutczán  át  a budaújlaki  templom  éjszaki  oldala  mellett  nyugati 
irányban  haladt  a Holtzspach-féle  téglavetőhöz  ; innét  éjszaknyugati  irányban  a 
meredek  Pálvölg'yön  át  felment  a Mátyáshegy  tövéhez,  innét  a Kecskehegy  nyugati 
tövénél  a Szépvölgyön  át  érkezett  a magas  Három  határhegy  ormára  ; innét  keletnek 
fordulva  érkezett  azon  kocsíúthoz,  mely  a Donáti  kápolna  mellett  O-Budáról  Hideg- 
kútra  vezet,  és  ezen  kocsiúton  a Donáti  kápolnától  délkeleti  irányban  eleinte  a mos- 
tani kocsiúton,  azután  pedig  a Mühlhuth  és  Kapuczinerhuth  közti  vízmosás  árkában 
tovább  is  délkeleti  irányban  haladva  érkezett  az  esztergomi  országúinak  azon  pont- 
jáig, hol  abba  a Mühlhuth  és  Kapuczinerhuth  közti  vízmosás  árka  betorkolva  van  ; 
innét  éjszakra  fordulva  az  esztergomi  országúinak  nyugoti  oldalán,  az  országút  és  a 
szőlők  közt  levő  árokban,  ment  azon  kútforrásig,  mely  azon  árokban  a vörösre  fes- 
tett fakereszt  mellett  van  ; innét  tovább  és  mindig  éjszaki  irányban  az  esztergomi 
országút  és  a szőlők  közt  levő  árokban  haladt  az  esztergomi  országúinak  azon  pont- 
jáig, hol  hajdan  egy  körtefa  állott  s hol  most  is  az  esztergomi  út  a hegy  tövétől 
távozni  kezd  ; ezen  ponton  az  esztergomi  út  melletti  árokból  nyugatra  kanyarodott  s 
egy  ösvényen  át  azon  pontra  érkezett,  hol  most  a fővárosnak  határa  a solymári 
határral  érintkezik  ; innét  éjszaknak  fordúlva  metszette  az  esztergomi  országútat,  s 
az  Aranyhegyre,  innét  éjszakkeleti  irányban  haladva,  a Péterhegy  déli  lejtőjére, 
innen  keleti  irányban  haladva  s a szentendrei  útat  a Schwanfelder-féle  nyaraló  és 
malom  táján  metszve,  délkeleti  irányban  a b.  Lipthay-féle  lőpormalom  melletti  forrás- 
hoz érkezett  ; innét  déli  irányban  a római  vízvezeték  rom  maradványain  át  ennek 
azon  oszlopáig  ment  mely  a mostani  «Mar/a  zu  Stein » nevű  kápolnácskával  azonos, 
vagy  legalább  ettől  nem  messze  lehetett  ; innét  délnyugati  irányban  a mezőn  át 
egyenes  vonalban  az  esztergomi  országúinak  azon,  keleti  oldalon  levő  pontjáig 
ment,  hol  a Mühlhuth  és  Kapuzinerhuth  közt  elvonuló  vízmosás  árka  az  esztergomi 
országútat  metszi;  innét  délkeleti  irányban  mezőn  és  kerteken  át  az  esztergomi 
országút  és  földutcza  közt  elvonuló  és  ezeket  összekötő  ároknak  azon  pontjáig,  hol 
az  a szőlőhegy  és  Pacsirtamező-útczán  át  a Pacsirtamező-útcza  legdélibb  pontjáig 
ment  ; itt  pedig  a Königsbergl  nevű  házcsoport  előtt  keletre  fordúlt  s a határutczán 
át  keleti  irányban  a Duna  partjához  ért,  innét  pedig  ismét  keleti  irányban  haladva 
s a Dunán  átkelve  a Margitszigetnek  azon  pontján  végződött,  mely  az  Ő-Budát 
Budáujlak  városrésztől  elválasztó  határutezától  keletre  esik. 

Látjuk  ebből : hogy  a budai  egyház  birtoka  e határvonalak  által  négy 
darabra  volt  osztva;  melyek  közül  kettő  tovább  is  a budai  egyház  birtokában 
maradt,  kettő  pedig  a királynői  város  és  határának  alakítására  fordíttatott, 
akképen : hogy  a királynő  városa  Budaújlak  városrésznek  Szépvölgy  utczától 

éjszakra , fekvő  részéből  s azon  házcsoportból  állott,  mely  Königsbergl  nevet 
visel  s O-Budához  tartozik  ; Ó-Budának  összes  többi  része  ellenben  tovább  is  a 
budai  egyház  birtokában  maradt  s épen  a Mühlhuth  és  Kapuzinerhuth  közti 
vízmosásnak  az  esztergomi  országúttal  érintkező  végénél,  vagyis  a Victoria  tég- 

lavető  területének  éjszakkeleti  sarkánál  volt  azon  fontos  pont,  hol  a királynői 
terület  egyik  darabja  a királynő  területének  másik  darabjával  s viszont  a budai 
egyház  területének  egyik  darabja  az -egyházi  terület  másik  darabjával  érintkezett 
és  csatlakozott. 

Ó-Buda  területének  ilyszerű  eldarabolása  első  pillanatra  igen  sajátszeriínek 
látszik  ugyan,  rövid  utángondolás  azonban  be  kell  ismernünk,  hogy  ezen  módja 
után  az  eldarabolásnak  és  felosztásnak  az  akkor  fenforgott  viszonyok  között  a leg- 
gyakorlatibb s a csereokmányban  kitűzött  végczélnak  leginkább  megfelelő  volt ; 
e szerint  ugyanis  a királynő  vára  (Kis-Czell)  a királynő  területére,  Fehéregyháza 
pedig,  mely  a budai  egyház  gondjaira  bízva  volt  s melynek  ezen  egyház  java- 
dalmai nagy  részét  köszöné,  a budai  egyház  területére  esett,  a határnak  szőlő- 
termő és  legelőt  nyújtó  hegyeiből  szántóföldéiből  és  rétéiből,  úgy  mint  magából 
a városból  is,  nemcsak  az  egyháznak,  hanem  a királynőnek  is  arányos  rész 
jutott  ; s e mellett  a közvetlen  közlekedés  az  egyházi  terület  egyik  és  másik 
darabja  s a királynői  terület  egyik  és  másik  darabja  között  lehetővé  vált  anél- 
kül : hogy  e végből  elébb  idegen  területen,  vagyis  oly  úton  haladni  kellett 
volna,  melynek  mindkét  oldala  idegen  területhez  tartozik;  mi  a csöbörpénzek 
nek  bor  után  szedésénél  s egyéb  földesúri  jövedelmek  behajtásánál  úgy  mint 
a marhaállománynak  közlegelőre  naponkint  ki-  és  behajtásánál  is  akkor  igen 
irányadó  körülményt  képezett. 

Perényi  Imre,  nádor,  1510.  évi  parancslevelére  nézve  csak  azt  kell  előre- 
bocsátanunk,  hogy  ily  parancslevelek  az  illető  panaszló  fél  egyoldalú  kérelmére 
s az  illető  érdekelt  ellenfél  meghallgatása  nélkül  bocsáttattak  ki,  minek  igen 
természetes  következménye  az  volt,  hogy  ily  parancslevelekben  soha  sem  hiány- 
zott azon  ominosus  rövid  záradék,  mely  következő  szavakban  foglalható  össze: 

((ezért  parancsoljuk,  miszerint  azon  esetben,  ha  a dolgok  csakugyan  úgy  áll- 
nak, mint  a miképen  azt  panaszló  elénk  terjesztetten  (Pro  eo  mandamus,  quatenus 
praemissis  suo  modo  se  habentibus), 

s mely  Perényi  Imre  nádor  kérdéses  parancslevelében  is  előfordúl  ; mi 
ily  parancslevelek  értékét  bármely  bírói  intő  kérvényre,  óvásra  vagy  magán- 
levélre, sőt  még  ennél  is  alább  leszállítja ; mivel  ily  parancslevél  voltaképen 
nem  volt  más,  mint  a panasznak  kivonatos  ismétlése  s ha  ezen  kivonatos 
ismétlés  sikerült  nem  volt,  még  az  sem  volt  a parancslevélből  kivehető  határo- 
zottan, hogy  tulajdonképen  mi  volt  a panasz  tárgya. 

De  lássuk  magát  e parancslevelet  : 

«Perényi  Imre,  Abaujmegye  örökös  főispánja,  Magyarország  nádora  stb.  O-Buda 
város  okos  és  körültekintő  birájának  és  esküdt  polgárainak.  A tisztelendő  budai  szé- 
kesegyház képviseletében  azon  panasz  emeltetett  előttünk,  hogy  habár  panaszt  eme- 
lők akkor,  midőn  most  említett  várostokat  dicső  emlékű  fejedelmünknek  Lajos 
magyar  királynak  és  anyjának  cserébe  adták,  bizonyos  szőlőhegységeket  és  más  ott 
levő  területeket,  — nevezetesen  kezdve  egy  úttól  tudniillik  a déli  oldaltól,  az  O-Buda 
felett  alapított  Fehéregyház  mellett  lakó  szerzetes  remete  barátok  kertje  végénél  a 
hegyre  felfelé  haladva  és  azon  úttól  az  esztergomi  országúihoz  lemenve,  és  azon 
útón  éjszaki  irányban  a hegyfokig  vagy  Ewrs  nevű  pusztáig  menve,  tehát  mindazt 
a mit  az  esztergomi  országút  nyugatfelé  befoglal,  — maguknak  minden  hatósági 
jogokkal  együtt  teljes  tulajdonúi  visszatartottak  és  megtartottak,  a várostok  részére 
átadott  más  hegységektől  és  egyéb  területektől  a határok  megjelölése  és  bejárása 
által  elválasztottak,  akképen  : hogy  ezen  visszatartott  szőlőhegyektől  nevezett  panasz- 
lóknak azon  időtől  fogva  úgy  mint  a csere  előtti  időkben  is  minden  egyes  szőllő- 
kertetek  után  földesurasági  jövedelműi  a dézsmán  felül  mostanig  csöbörpénzt  is  fizet- 
tetek és  évenkint  fizetni  tartoztatok;  — ti  mégis  most  említett  szőlőhegyet  és  terü- 
leteket valami  elképzelhetlek  kigondolt  ürügy  alatt  minduntalan  birtokba  veszitek, 
azok  tulajdonát  alattomban  így  bitoroljátok  és  elsajátítani  igyekeztek. » 

E parancslevélből  is  kivehető  ugyan,  hogy  Fehéregyháza  Ó-Buda  felett  s 
az  esztergomi  országút  mellett,  tehát  ó-Budától  éjszaknyugatfelé  feküdt,  s hogy 
Fehéregyház  közelében  az  ottani  remeték  kertjének  végénél  egy  út  vezetett  a 
szőlőhegyre,  melyen  a Fehéregyházba  járták  ; egyébkint  azonban  e parancs- 
levél csak  arra  alkalmas:  hogy  azt,  ki  olvassa  s eléggé  tájékozva  nincsen,  téve- 
désbe ejtse  s zavarát  fokozza. 

A parancslevél  szövege  szerint  ugyanis  maga  panaszló  budai  egyház  sem 
állította  azt,  hogy  a Nagy  Lajos  1355-iki  csereokmánya  által  megállapított  határok 

valami  újabb  csere  vagy  másnemű  egyezmény  által  megváltoztatva  lettek  volna,  sőt 
ellenkezőleg  a budai  egyház  képviselője  panaszlevelében  ezen  nevezetes  1355-iki 
csereokmányra  maga  is  mint  egészen  és  egyedül  irányadóra  hivatkozott,  az  egyház 
panaszának  tárgya  tehát  minden  esetre  azon  terület  akart  lenni,  melynek  délnyugati 
oldala  a Mühlhuth  és  Kapuzinerhuth  közti  vízmosás  árkán  vezetett,  Donáti  kápolna 
mellett  elvonuló  kocsiút  mentén  a Hárcmhatárhegy  csúcsáig  a királyi  területtel, 
nyugati  oldala  a Háromhatárhegy  csúcsától  a Spitzberg  csúcsáig,  az  ugyanazon  egy- 
ház tulajdonát  képezett  Thobsa  töldjével  (Hidegkút),  éjszaki  oldala  a Spitzberg 
csúcsától  a mostani  ó-budai  határ  mentén  a 3 szögletes  határdombig  Ewrs  pusztá- 
val, vagyis  Solymár  községgel ; éjszakkeleti  oldala  ezen  három  sarokhatárdombtól 
az  esztergomi  útnak  azon  pontjáig,  hol  egy  körtefa  állott,  a királyi  területtel,  keleti 
oldala  pedig  e körtefától  fogva  az  esztergomi  ut  mentén  ezen  útnak  ama  pontjáig, 
hol  abba  a Mühlhuth  és  Kapuzinerhuth  közti  vízmosás  árka  betorkolva  van,  ugyan- 
csak a t királyi  területtel  volt  határos  és  szomszédos. 

Épen  ezen  vitás  területnek  délkeleti  sarkában  feküdt  Fehéregyháza.  S mint- 
hogy a budai  székesegyház  prépostja  és  káplánjai  ott  többféle  hanyagságokat  és 
botrányokat  követtek  el  s az  ennek  folytán  a Hunyady  Mátyás  által  IV.  Sixtus 
pápához  intézett  kérelem  még  1479.  évben  teljesítve,  a fehéregyházi  plébániában  a 
lelkipásztorkodás  a budai  egyháztól  elvér  e s a Pálos  remetékre  átruházva  lett,  köny- 
nyen  elképzelhető  : hogy  ez  a budai  egyház  tekintélyét  általában,  a fehéregyházi 
szőlőhegységen  pedig  különösen  megcsorbította  és  tulajdonképen  ez  volt  azon  ok, 
vagy,  mint  a parancslevélben  mondatik,  ürügye  mely  miatt  1479.  év  óta  e területen 
az  ó-budai  polgárok  az  egyház  hatósági  és  földesúri  jogait  többé  elismerni  nem 
akarták.  — Hogy  tehát  legalább  a törvényes  32  évi  elévülési  időköz  minden  óvás 
nélkül  el  ne  teljék,  a budai  egyház  képviselője  szükségesnek  találta  ugyan  1310. 
évben,  tehát  1479.  évtől  számítva  31-ik  évben  a nádornál  e részben  panaszt  emelni, 
a hatóság  jogai  és  földesúri  hatalma  alúl  akkor  már  régen  tényleg  kisíklott  terület- 
nek határait  azonban  már  maga  sem  tudta  egészen  pontosan  megjelölni. 

De  ha  e határokat  panaszában  pontosan  is  jelölte  volna  meg,  bizonyos  : hogy 
az  ki  ezen  panaszlevelet  fogalmazta,  sem  az  ottani  akkori  helyrajzi  viszonyokat  és 
Nagy  Lajos  1355.  évi  nevezetes  csereokmányát  elegendőleg  nem  ismerte,  sem  pedig 
a panaszlevél  értelmét  helyesen  felfogni  s kivonatilag  híven  idézni  nem  tudta. 

Ha  ugyanis  az  egyház  területének  határvonala  az  esztergomi  úttól  a Kapu- 
zinerhuth és  Mühlhuth  közti  vízmosás  árkán  és  tovább  az  abban  haladó  kocsiútcn 
haladva  a Háromhatárhegy  csúcsára  felment  és  innét  egy  darabig  a hegyeken  át 
éjszaki  irányban  haladva  ismét  az  esztergomi  útnak  bármely  O-Buda  határában  levő 
éjszakibb  pontjához  leszállt,  akkor  e határvonal  e ponttól  tovább  éjszakfelé  O-Buda 
határában  tovább  már  teljességgel  nem  mehetett ; mert  hisz  e parancslevél  szerint 
is  a Háromhatárhegytől  éjszakra  eső  bármely  pontról  csak  azért  szállhatott  le  az 
esztergomi  úthoz,  mivel  az  esztergomi  útnak  ezen  pontjától  fogva  azon  útnak  nyu- 
gati oldalánál  éjszakfelé  fekvő  terület  már  nem  az  egyházé  volt;  az  esztergomi 
országúinak  keleti  oldala  mellett  ,levő  terület  ellenben  nemcsak  azon  ponttól  fogva 
éjszakfelé  Ewrs  határáig,  hanem  O-Buda  egész  határában  a királynői  városhoz  tar- 
tozott s csakis  a Yictoria  téglavetőnél  érkezhetett  az  egyház  birtokának  határvonala 
az  esztergomi  út  keleti  oldalához  ék  alakjában,  az  esztergomi  z//  mellett  sehol  a 
.keleti  oldalon  nem  haladt,  a budai  egyháznak  tehát  1355.  év  Óta  az  esztergomi 
út  keleti  oldala  mellett  elvonuló  birtoka  nem  volt  ; az  egyház  birtokát  nyugatfelé 
sehol  az  esztergami  országút  be  nem  foglalhatta ; oly  határvonal,  mely  az  eszter- 
gomi országúinak  azon  pontjától,  hol  ahhoz  az  egyház  birtokának  határvonala  a 
hegyről  nyugati  oldalon  leszállt,  még  tovább  is  az  esztergomi  úton  éjszakfelé  Ewrs 
pusztáig  haladt  volna,  már  sem  az  egyik,  sem  a másik  oldalon,  vagyis  az  útnak 
sem  keleti,  sem  nyugati  oldalán,  egyházi  birtokot  nem  határolhatott,  hanem  oly 
területen  ment  volna  Ewrs  puszta  (Solymár)  határáig,  mely  az  esztergomi  ország- 
úinak mindkét  oldalán  a királynő  birtokához  tartozott. 

Mi  a szó  szoros  értelmében  vett  képtelenség  lett  volna. 

E határlevelek  tehát,  eltekintve  Perényi  Imre  nádor  parancslevelének 
ezen  értelmetlen  részétől,  nemcsak  hogy  a többi  történeti  adatokkal  ellenmon- 
dásban nincsenek,  hanem  azon  adatokkal  úgy  mint  az  azokból  elébb  levont 
igazságokkal  teljesen  egybevágnak ; de  sőt  azokat  több  tekintetben,  nevezetesen 
arra  nézve  : hogy  merre  jártak  az  ájtatoskodók  Fehéregyházába  s hol  volt 
a fehéregyházi  Pálos  remeték  kertje  ? — még  jobban  kiegészítik  — a Havas 
úr  által  megjelölt  határvonalak  pedig  ezen  határlevelekkel  ellenkeznek,  s az 
általa  felhozott  állítások,  ezen  határlevelekkel  s a többi  történeti  adatokkal 
sehogy  meg  nem  férnek,  — de  sőt  állításai  magukkal  az  általa  megjelölt  téves 
határvonalakkal  is  ellenmondásban  vannak. 

Könnyű  lesz  ezek  után  kimutatni,  hogy  a 'felolvasó  ur  által  vélemé- 
nyem ellen  felhozott  ellenvetések  úgy,  mint  abbeli  állításai  is,  mintha  Fehér 
egyháza  a kis-czelli  fensík  keleti  szélén,  lejtőjén  vagy  környékén,  a minoriták 
kolostora  és  temploma  pedig  a Flórián  tér  táján  állott  volna,  egyaránt  tartha- 
tatlanok. 

Nevezetesen  nem  mehetett  a királyi  birtoknak  a Margitsziget  egyik  pont- 
járól induló  s nyugat  felé  a Dunán  átkelő  határvonala  a budapesti  gőzmalom 
részvénytársulat  «gyártelep»  nevű  malmának  éjszaki  oldala  mellett  el,  innét 
tovább  haladva,  nem  metszhette  a Zsign  ond-útczát  és  nem  haladhattot  az  ürömi 
útczán  át  a Holtzspach-féle  téglagyárig;  mivel  Nagy  Lajos  határlevele  szerint 
e határvonal  a Duna  partjától  azon  pontig,  hol  a Holtzsprach-íéle  téglagyár 
van,  mindig  nyugat  felé  haladt;  az  ürömi  u’czán  át  pedig  inkább  éjszak  mint 
nyugat  felé  haladott  volna ; de  különben  is  e határlevél  szerint  a határvonal 
épen  akkori  O-Budának  és  Szentjakab  falvának  határán  vagyis  Ó-Budának  déli 
s Szent-Jakab  falvának  éjszaki  széle  között  vonult  el;  már  pedig  eg)éb  történeti 
adatokkal  annyi  kiderítve  van,  hogy  Nagy  Lajos  korában  Szent-Jakab  falvát  a 
mai  Újlaknak  Szépvölgy-útcza  és  Császárfürdő  közt,  tehát  déli  része  képezte, 
maga  a Császárfürdő  és  a mai  Országút  nevű  városrésznek  legnagyobb  része 
ellenben  Felhévvíz  nevű  mezőváros  volt;  ha  tehát  a határvonal  a gyártelep 
éjszaki  oldala  mellett  vonúlt  volna  el,  Szent-Jakab  falvát  már  épen  területének 
közepén  átmetszette,  s nem  annak  éjszaki  széle  mellett  haladt  volna. 

A Mátyáshegy  csúcsáról  pedig  a határvonal  sem  lefelé  nem  -szállhatott, 
sem  pedig  a kis  Mátyáshegyre,  újlaki  temetőhez  s innét  Kis-Czellen  át  az 
esztergomi  úthoz  azért  nem  vezethetett,  mert  Nagy  Lajos  okmánya  szerint 
Huzahazahegy  vagyis  Mátyás-hegy  nyugati  tövétől  a határvonalnak  tovább  is 
éjszaki  irányban,  felfelé  a Monyoróshegyhez,  vagyis  a mai  Kecskehegyhez, 
innét  pedig,  még  mindig  felfelé  haladva,  a nagy  hegy,  vagyis  a mai  Iláromha- 
tárhegy  csúcsáról  pedig  a kis  Mátyáshegyre  s újlaki  temetődombra  már  azért 
nem  mehetett  a határvonal,  mivel  akkor  csaknem  ugyanazon  úton  kellett  volna 
visszajönnie,  a melyen  a Háromhatárhegy  csúcsára  felment  volt  s ily  esetben  a 
Háromhatárhegyről  lefelé  nem  keleti,  hanem  déli  irányban  haladt  volna;  holott 
a határlevél  szerint  a Háromhatárhegy  csúcsáról  egészen  a Fehéregyházhoz 
vezető  út  egyik  pontjáig  nem  déli,  hanem  keleti  irányban  haladt;  a határvonal 
tehát  nem  a Mátyáshegy  nyugati  tövénél  vagy  csúcsán,  melyre  fel  sem  ment, 
hanem  csak  a Háromhatárhegy  csúcsán  kanyarodhatott  keletnek,  s magas  hegy 
(mons  excelsus)  alatt  ezen  három  különböző  magasságú  ormú  hegygerincznek 
nem  épen  egy  legkissebbik  csúcsa,  vagyis  Mátyáshegy,  hanem  csak  annak 
legmagasabb  csúcsa  vagyis  Háromhatárhegy  érthető  ; azonfelül  pedig  a határ- 
vonal, ha  a Háromhatárhegy  csúcsáról  a kis  Mátyáshegyhez  s innét  az  újlaki 
temetődombra  vezetett  volna,  egy  szerfelett  keskeny,  aránytalanúl  hosszú,  kopár 
és  kelettől  csak  nem  egészen  hozzáférhetlen  területet  foglalhatott  volna  csak 
keleti  oldalról  be,  mely  tulajdonképen  csak  magából  a heg)  gerinczéből  állott 
volna,  s hogy  Nagy  Lajosnak  és  anyjának  épen  ilyenre  lett  volna  vágya,  vár- 
nagyainak és  a királynői  város  polgárainak  pedig  szüksége,  semmi  valószínű- 
séggel nem  bir.  — Azt  pedig,  hogy  e hegygerinczen,  vagy  ormokon  szőlők 
lettek  volna,  a határlevél  sehol  sem  mondja.  — A határlevél  szerint  tehát  a 
határvonal  a Háromhatárhegyről  Kis-Czellre,  innét  az  esztergomi  útra,  innét 
pedig  a mostani  kis-czelli  útczába  vezető  kocsiúthoz  nem  juthatott,  ezen  út 
azon  úttal,  melyen  Fehéregyházhoz  jártak,  azonos  nem  lehet,  s Fehéregyháza 
ezen  útnak  közelében  sem  egyik,  sem  másik,  oldalon  nem  lehetett. 

A hegy  alatt  kifolyó  kútforrás  (puteum  sub  monte  fluens)  alatt  pedig  a 
Radl  malom  ajtaja  előtti  nagy  forrás  medenczéje,  mely  most  fakorláttal  beke- 
rítve és  deszkával  befedve  van,  nem;  hanem  csak  a Radl  malomhoz  ugyan 
szintén  közel  eső,'  de  az  esztergomi  országúinak  nyugati  oldala  mellett,  a 
vörösre  festett  fakereszt  tövében  fakadó  s a szőlők  és  esztergomi  országút 
közti  árokban  délnek  futó,  kisebbszerű,  hideg  forrás  és  vize  érthető  ; mivel  a 
Radl  malom  ajtaja  előtti  nagy  forrás  medenczéje  az  esztergomi  országúinak 
keleti  oldalán  fekszik,  hogy  tehát  a határvonal  azon  út  nyugati  oldaláról  e 
nagy  medenczéheí  juthasson  s ismét  a szőlők  és  esztergomi  országút  közti 
árokba  ezen  országút  nyugati  oldalára  érhessen,  az  esztergomi  országútat  itten 

kétszer  metszenie  kellett  volna ; a határltvél  szerint  pedig  ez  itten  egyszer 
sem  történt. 

Bizonyos  ugyan,  hogy  a b.  Lipthay-féle  puskaporos  malom  mellett  fakadó 
dús  és  meleg  vizű  forrástól  a flóriántéri  vízgyűjtő  és  hűsítő  medenczéig  vezetett 
római  eredetű  vízvezetéki  mii  utolsó  vagyis  legdélibb  falpillérének,  akkor  midőn 
O-Buda  Aquincum  volt  s benne  a légió  II.  adjutrix  tanyázott,  vagyis  Kr.  u.  3.  4.  5. 
században  a flórián-téri  vízmedencze  mellett  kellett  állnia;  Nagy  Lajos  alatt, 
i355‘ben  azonban  e vízvezetéki  műnek  legdélibb  pillére  .a  Flórián-téren  vagy  en- 
nek közelében  már  alig  állhatott  ; mivel  O-Buda  éjszakfelé  nemcsak  a Flórián- 
térig,  hanem  még  azon  felül  is  terjedt  Nagy  Lajos  korában,  s épen  Nagy  Lajos 
korában,  midőn  ez  királyi  állandó  székhelyét  a mostani  uj  budavári  palotába  áttette, 
veszi  kezdetét  azon  átalakulás,  mely  egész  O Budának  délfelé  irányulását,  később 
pedig  hanyatlását  is  maga  után  vonta,  s melynek  Uj-Buda  felvirágzását  köszön- 
heti ; ily  pillérek  és  falak  tehát  a Flórián-téren  a városi  közlekedést  és  forgal- 
mat nagy  mértékben  akadályozták  volna  s ha  O-Buda  akkori  lakói  ily  római 
eredetű  műemlékek  iránt  valami  kegyelettel  viseltettek  is  volna,  s azoknak  jó 
építési  anyagát  történeti  jelentőségüknél  többre  nem  becsülték  és  házak,  prés- 
házak építésére,  mint  az  legújabb  időkig  történt,  felhasználni  kedvük  nem  lett 
volna,  e flórián-téri  vízvezetéki  fal-  és  pillérmaradványt  már  a piaczi  és  városi 
közlekedés  szempontjából  minden  esetre  lebontották  volna  ; ily  kegyelettel  azon- 
ban római  műemlékek  iránt  Ü-Buda  lakói  egészben  és  nagyban  véve  soha  sem 
viseltettek,  mi  leginkább  abból  tűnik  ki,  hogy  ezen  vízvezetéki  mű  falának  és 
pilléreinek  épsége  azoknak  a mostani  városhoz  való  közelségével  épen  megfordított 
viszonyban  áll,  mentői  közelebb  esnek  Ú-Budához,  annál  kevesebb,  mentői  tá- 
volabb állanak  O-Budától,  annál  több,  nagyobb  nyomaikat  lehet  ma  is  találni; 
egészen  valószínűtlen  tehát,  hogy  a Flórián-téren,  tehát  a városhoz  legközelebb 
eső,  sőt  magában  a városban  levő  vízvezetéki  fal  és  pillér  Nagy  Lajos  korában, 
midőn  e vízvezeték  már  szintén  több  mint  1000  éves  volt  s a határlevél  szerint 
legészakibb  végén  is  Összedőlve  még  fennállott,  s a határlevélben  említett  utolsó 
pillér  alatt  ily  flóriántéri  pillér  értetett  volna  ; s ellenkezőleg,  csaknem  egészen 
bizonyosnak  vehető,  hogy  Nagy  Lajos  korában  is  már  ugyanazon  a Vörösvárról 
a Duna  felé  futó  vízárkon  túl  északra  eső  pillér  volt  (északról  délfelé  haladva) 
a legutolsó,  mely  ma  is  a legutolsó,  « Maria  zu  Stein»  nevet  visel,  s mely  a vá- 
roshoz való  közelsége  daczára  mégis  inkább  kikerülte  a lebontatás  veszélyét,  mint 
sok  a várostól  távolabb  fekvő  társa,  nyilván  épen  azért,  mivel  Nagy  Lajos  ko- 
rától fogva  évszázadokon  át  igen  fontos  határjelzőül  szolgált,  utóbb  pedig  valami 
istenfélőnek  épen  e pillér  falmaradványába  egy  most  is  ott  levő  « Maria  zu 
Stein»  nevű  kápolnácskát  vésetni  jutott  eszébe  ; egyébiránt  magából  Nagy  Lajos 
határleveléből  is  kivehető,  hogy  ezen  utolsó  pillérszem  akkor  is  sem  magában  a 
városban,  sem  ennek  közvetlen  közelében  nem  állott ; hogy  ellenkezőleg  egy  jó 
hosszú  métát  kellett  még  haladni,  míg  az  ember  a minoriták  székháza  közelé- 
ben állott,  földből  felhányt  határdombhoz,  tehát  némileg  lakott  helyhez  ért ; s 
ha  csakugyan  a flórián-téri  pillér  1355-ben  még  fennállott  s a liatárlevél  ezt  és 
nem  inkább  a közelében  levő  utczát  vagy  házat  választotta  volna  határjelzőül, 
minden  esetre  legalább  azt  említette  volna  fel,  hogy  kinek  a háza  közelében  vagy 
előtt  áll  ezen  pillér?  hogy  így  a többi  pillérektől  megkülönböztetve  legyen;  s 
abból,  hogy  a határlevél  ezt  nem  teszi,  szintén  csak  azt  lehet  következtetni, 
hogy  ezen  utolsó  pillér  1355-ben  a várostól  jókora  távolságra  feküdt  s egyéb 
műtárgy,  mely  határjelzőül  választható  lett  volna,  annak  közelében  akkor 
sem  állott. 

A flórián-téri  vízvezetéki  medenczéhez  tehát  északról  a határvonal  ezen 
okok  miatt  nem  érkezhetett  ; s ha  ide  érkezett  volna  is,  már  itt  a Percz- 
utczához  igen  közel  lett  volna,  minthogy  a csereokmány  szerint  innét  délkeleti 
irányban  haladt  tovább,  a Flórián-tértől  délkeleti  vonalban  pedig  már  mindenütt 
házak  álltak,  a határvonal  már  egészen  a Duna  partjáig  mindenütt  csak  utczá- 
kon  át,  s nem  mint  a csereokmány  mondja,  kerteken,  árkon  s városon  kívül, 
tehát  mezőn  fekvő,  Fehéregyházához  vezető  nagy  úton  át  jutott  volna  azon 
pontra,  hol  határozottan  keletre  kanyarodnia  s a Duna  partjához  így  érkeznie 
kellett ; s abból,  hogy  a határlevél  szerint,  a határvonal  csakis  ezen  legutolsó 
keleti  irányú  kanyarodása  után  haladt  keleti  irányban  egy  utczdn  át,  mely  Tompa 

László  és  Imrefi  Péter  házai  között  kezdődött,  szintén  csak  azt  lehet  következ- 
tetni, hogy  előbb,  vagyis  a minoriták  kolostora  közelében  való  határdombtól  és 
ennek  közelében  állott  házcsoporttól  fogva  egészen  Tompa  László  házáig,  oly 
tájakon  át  ment,  hol  sem  utczák,  sem  egyes  elszórt  házak  nem  állottak  s így  a 
Percz-utczán  át,  mindjárt  keletnek,  nem  indulhatott. 

Hogy  O-Budán  már  Árpád  fejedelem  korában  két  várszerű  palota  volt, 
könnyen  igazolható,  magának  Béla  király  névtelen  jegyzőjének  feljegyzéseivel  is. 
Ezek  közűi  egyik  magának  Árpádnak  székkelye  volt  s Etelvára  (Etzelburg)  nevet 
viselt,  Árpád  ebben  lakott,  ebben  tanácskozott  vezéreivel  hadjáratai  megindítása 
iránt,  ebből  indította  meg  hadjáratokra  seregeit,  ebben  tartotta  diadalünnepeit, 
mint  az  Anonymusnak  elébb  már  idézett  feljegyzéseiből  kitűnik.  Hogy  pedig 
0- Budán  Árpád  korában  még  egy  másik  várszerü  palota  is  volt,  azt  Anonymus 
krónikájának  következő,  46.  fejezetbeli  feljegyzése  mutatja  : 

«Ekkor  Árpád  övéivel  Attila  király  városában  20.  napig  maradt.  És  ugyanazon 
helyen  Kundnak  Kurhan  atyjának  földet  adott  Attila  király  városától  Százhalomig 
és  Gyógig  ; fiának  pedig  egy  várat  népének  védelmére.  Ekkor  Kurchan  megparan- 
csolta, hogy  ezen  város  az  ő nevéről  nevezzék,  mely  név  egészen  a mai  napig  sem 
ment  még  feledékenységbe.» 

Szóval  Kurchannak  is  jutott  és  Árpádnak  is  maradt  egy  vár  Ó-Budán.  — 
Etelvára  az,  melyben  Árpád  s utóbb  Erzsébet,  Mária  és  Borbála  királynék  lak- 
tak, s melyet  ez  utóbbi  királyné,  Holzer  fános  bécsi  bíróhoz  intézett  lévele  sze- 
rint, 1425.  évben  újraépített,  vagy  legalább  kijavíttatott  s németül  Etzelburgnak 
nevezett.  Kurchannak  vára  pedig  ugyanaz,  melyet  Jakab  szepesi  gróf  1363.  év- 
ben és  Zsigmond  király  1406.  évben  kelt  levelében  említ  és  világosan  « Kurchan 
ó-várának»  (antiquum  castrum  Kurchan)  nevez. 

Ezért  osztom  ugyan  Havas  úr  véleményét,  hogy  O-Budán  1335-ben  a ki- 
rálynő területén,  több  mint  egy  várszerű  palota  állott  ; nem  oszthatom  azonban 
abbeli  véleményét,  mintha  ily  régi  várak  száma  akkor  ott  háromra  rúgott,  ezek 
mind  egy  rakáson  a Königsbergl  nevű  házcsoport  helyén  és  ettől  nyugatra  fekvő 
kis  dombon  állottak  volna;  mintha  Erzsébet  királyné  Königsbergl  helyén  vagy 
szomszédságában  átkelt,  s különösen  : mintha  a Nagy  Lajos  csereokmányában, 
a minoriták  kolostora  és  a Duna  partja  közti  határvonal  mentén,  kétszer  emlí- 
tett vár  (castrum)  alatt,  mindig  egy,  és  pedig  a Königsbergl  helyén  állott  vár 
értetett  volna.  — Valahányszor  ugyanis  Nagy  Lajos  csereokmányában  valamely 
határjelző  tárgy  ismételve  említtetett,  a csereokmány  szövegében  e körülmény  az 
ugyanazonosság  feltüntetése  végett  mindig  világosan  kiemelve  van,  abból  tehát, 
hogy  e csereokmány  a minoriták  és  Duna  partja  közti  határvonal  mentén  két- 
szer említ  várat  s nem  mondja  azt,  hogy  mindig  ugyanazon  egy  várat  értette  ez 
alatt,  következtetni  kell,  hogy  ott  két  egymástól  különböző  és  egymástól  elég 
távol  álló  várról,  és  pedig  első  ízben  azon  várról,  mely  a mai  Kis-Czell  helyén 
állott  és  Etelvára,  németül  Etzelburg  nevet  viselt;  második  ízben  ellenben  azon 
várpalotáról  van  szó,  mely  a mostani  Königsbergl  helyén  állott  és  Kurchan 
ó-vára  nevet  viselt. 

Nagy  Lajos  1355.  évi  nevezetes  csereokmányában  azon  várpalota,  melyben 
anyja,  Erzsébet  lakott,  s mely  Etelvár,  németül  Etzelburgnak  neveztetett,  világo- 
san a várostól  oldalt  fekvőnek  (in  ipsius  civitatis  seu  oppidi  latere  constitutum) 
mondatik,  mi  a Kis-Czell  nevű  katonai  kórház  fekvésének  egészen  megfelel ; 
azonfelül  figyelmen  kívül  nem  hagyható  az  sem,  hogy  az  elébb  már  megállapított 
határvonalak  szerint,  a Königsbergl  nevű  házcsoport  a királynői  területnek  szé- 
lén, a Kis-Czell  helyén  állott  várpalota  ellenben  minden  oldalról  illő  távolságra, 
a királynői  területtől  körülvéve,  mondhatni  annak  központján  feküdt;  továbbá: 
hogy  Erzsébet  királyné  a zajtalan  magányt  kereste,  mit  az  országúttól  jókora 
távolságra  uralkodó,  magas  ponton  fekvő  kis-czelli  várpalota  sokkal  inkább 
volt  képes  neki  nyújtani,  mint  az  esztergomi  országút  és  elébb  leírt  Fehér- 
egyháza felé  vezető  nagy  út  között,  magánházak  szomszédságában,  mély  posvá- 
nyos  helyen  fekvő  Königsbergl  házcsoport  helyén  állott  várszerü  palota  (castrum) ; 
mely  körülmények  mind  arra  mutatnak,  hogy  a Kis-Czell  helyén  állott  vár  az, 
melyben  Attila,  Árpád,  Erzsébet,  Mária  és  Boris  királynék  laktak  ; a Königsbergl 
házcsoport  helyén  volt  várpalota  pedig  az,  mely  egykor  római  theatrum  lehetett, 
Attila  korában  szintén  várpalotává  átalakíttatott,  Árpád  által  Kyrchannak  Kund 

fiának  adatott,  mély  fekvése  miatt  azonban  árvizeknek  mindig  kitéve  lévén,  töb- 
bet újraépítve  vagy  javítva  nem  lett  s ezért  még  hamarább  tönkre  ment,  mint 
Etelvára.  , 

Hogy  e két  váron  kívül  Nagy  Lajos  korában  O-Budán,  s épen  a királynő, 
területen  még  egy  harmadik  várpalota  (castrum)  is  lett  volna,  arra  nézve  semmi 
megbízható  történeti  adat  nincsen,  annak  fekvésével  foglalkozni  tehát  egészen 
feleslegesnek  látszik. 

Ezekből  látható,  hogy  azon  árok,  mely  Nagy  Lajos  1355-iki  csereokmá- 
nyában a vár  előtt  levőnek  mondatik,  nem  lehetett  más,  mint  azon  nagy  árok, 
mely  (az  esztergomi  úton  északról  délfelé  haladva)  Kis-Czell  előtt  van,  az  esz- 
tergomi országútat  most  a Föld-utczával  összeköti  ; várerődítési  czélokra  talán 
soha,  hanem  legújabb  időkig  arra  volt  rendelve,  hogy  a Mátyáshegy  és  Kecske 
hegv  völgyületeiből  záporesö  alkalmával  lerohanó  víztömegeket  az  esztergomi  út 
és  Ó-Buda  közti  mély  fekvésű  mezőn  és  a városon  át  a Dunába  nyugatról  ke- 
letre elvezesse  s így  ezen  mezőt  és  a várost  a koronkinti  elöntéstől  megóvja  ; a 
Szőlőhegy-utcza  táján  pedig  ezen  árok  a határlevél  szerint  a Fehéregyházához 
vezető  nagy  út  által  volt  Nagy  Lajos  korában  átmetszve  ; a Königsbergl  helyén 
állott  várpalotának  árka  azonban  már  azon  nagy  távolság  miatt,  mely  e két  tárgy 
között  van,  nem  lehetett. 

Hogy  Nagy  Lajos  korában  Fehéregyház  környékén  több  ház  s a királyné 
jobbágyának  majorja  is  ott  állott,  azt  Nagy  Lajosnak  1355.  évi,  V.  Lászlónak 
1453.  és  Mátyásnak  1479.  évi  idézett  levelein  kívül  több  magánügyletre  vonat- 
kozó bevallások  is  bizony  ítják,  s igen  természetes,  hogy  a királynői  város  pol- 
gárai itt  az  esztergomi  és  Fehéregyházához  vezető  út  közötti  sarokban  gazdasági 
épületeket  emeltek  volt,  mivel  határuk  legnagyobb  része,  innét  az  Aranyhegy  és 
Péterhegy  felé  fekvő  vonalban  feküdt,  maga  városuk  ellenben  onnét  délre,  a 
mostani  Újlak  városrész  felső  táján  volt,  e telepítvény  által  tehát  mezei  munkái- 
kat megkönnyíteni  akarták. 

Szembeszökő  az  is,  hogy  ha  a határvonalak  úgy  haladtak  volna,  mint  azt 
Havas  úr  megjelölő,  a budai  egyház  a városból  területének  azon  részére,  mely 
az  esztergomi  út  nyugati  oldala  mellett  feküdt  s melyben  Fehéregyháza  és  bor- 
termő hegyein  kívül  a marhaállomány  hegyi  legelője  is  volt,  csak  idegen  terü- 
leten át  haladva  juthatott  volna,  mi  a csereokmány  kitűzött  czéljával  homlok- 
egyenest  ellenkezett  volna  ; másrészt  pedig  minthogy  az  egész  kis-czelli  domb 
és  ettől  délre  fekvő  terület  Havas  úr  által  vont  határvonalak  szerint  is  Erzsébet 
királynő  területéhez  tartozott,  bizonyos,  hogy  épen  azon  helyen,  mely  alatt  mint 
látszik,  Kis-Czell  környékét  leginkább  érti,  Fehéregyháza  már  azért  nem  fekhe- 
tett,  mivel  Corvin  Mátyás  1479.  évi  levele  szerint  Fehéregyháza  oly  területen  ál- 
lott, inelv  még  azon  időben  is  a budai  egyház  tulajdona  volt. 

Hogy  a Flórián-térre  képzelt  minorita- kolostor,  sem  a Kis  Czell  helyére 
vagy  környékére  képzelt,  sem  pedig  a Radl  malomtól  nyugatra  fekvő  hegylejtő 
tövében  állott,  tehát  mindkét  esetben  több  mint  £ órányi  távolságra  eső  Fehér- 
egyházával szemközt  állónak;  a Flórián-tér  tájára  képzelt  malom  pedig  e helyekre 
képzelt,  illetve  állott  Fehéregyliáza  alatt,  kapuzata  előtt,  vagy  ahhoz  közel  fekvő 
nek  nevezhető  nem  lett  volna  ; továbbá,  hogy  «unweit»  és  «nahe»,  vagyis  «nem 
messze"  és  «közel»  szavak  hasonértelmű  fogalmat  jelentenek,  az  bővebb  fejtege- 
tésre nem  szorúl  ; egyébiránt  Franki  Pál  (Pölchen  Francki)  malma  a Flórián-tér 
táján  már  azon  oknál  fogva  sem  lehetett,  mert  ott  oly  forrás,  mely  30  lépésre 
forrásától  számítva,  malmot  hajtott  volna,  soha  sem  volt,  most  sincsen  ; a mai 
mot  hajtó  víznek  bizonyos  magasságból  esése  ott  ily  forrás  esetében  sem  lenne 
elképzelhető  ; a báró  Lipthay  birtokán,  a puskaporos  malom  mellett  fakadó  ha- 
talmas forrás  vize  pedig  a Flóriántérre  sem  a legközelebb  múlt  századokban, 
sem  Nagy  Lajos  korában  nem  juthatott  ; mert  hiszen  a báró  Lipthay  birtokától 
hajdan  a Flórián  térig  terjedett  római  vízvezeték  fala  Nagy  Lajos  1355.  évi  csere- 
okmányában is  már  összedőlt  falnak,  átlyukasztott  kőnek  (murus  dirutus,  lapis 
pverforatus)  neveztetik  ; tehát  ezen  római  eredetű  remekmű  akkor  már  rég  romok- 
ban hevert,  s az,  előbb  azon  át  vezetett  víztömegeknek,  ha  előbb  nem,  a Vörös- 
várról jövő  és  Ó-Buda  felett  Dunába  ömlő  víz  patakjánál  okvetlenül  keletre  ka- 
nyarodniok  s ezen  vörösvári  patakkal  egyesülten  még  jóval  Ó-Buda  felett  a 
Dunába  szakadnia  kellett. 

Hogy  pedig  Fránckl  Pölchen  malma,  mely  Schier  Síxtus  budai  polgárnak 
eredeti  feljegyzésében  Fehéregyházhoz  közel  fekvőnek  jeleztetik,  néhány  év- 
századdal ezelőtt  csakugyan  ott,  hol  most  a Radl  malom  áll,  s nem  a Flórián- 
téren  feküdt,  azt  egy  igen  régi  eredetű,  hivatalos  térkép,  mely  előbb  szab.  ki r. 
Budafőváros  levéltárában  őriztetett,  most  pedig  a főváros  egyesítése  óta,  a fő- 
városi mérnöki  hivatalban  (19.  szekrény,  14.  fiók,  8.  lap,  185.  invent.  szám  alatt 
őriztetik),  minden  kétségen  kívül  helyezi.  Ezen  « Mappa  dér  königl.  freyen 
Haubt  Stadt  Ofen  nebst  dér  königlich  frey  Stadt  Pesth'i  czímű,  szembetünőleg 
Buda  sz.  ki r.  főváros  határainak  hivatalos  megállapítására  készült,  s egy  erre  vo- 
natkozó okmányhoz  mellékletül  szolgált  ; az  eredeti  térképen  ugyanis,  melyet 
csak  néhány  nappal  ezelőtt  voltam  szerencsés  a fővárosi  mérnöki  hivatalban  fel- 
találni, azon  malom,  mely  elébb  a mostani  Radl  malom  helyén  állott,  ott  ki- 
tüntetve s határozottan  «Frankl  Miihl»  felirattal  van  jelezve.  — Ugyanezen  tér- 
képen, azon  hely,  hol  most  Königsbergl  nevű  köralakú  házcsoport  áll,  uRudera 
v.  Castello  felirattal  van  jelezve,  de  sőt  e térképen  a nemrég  kiásott  ó-budai 
amphitheatrum  is  feltüntetve  van. 

Hogy  végül  a Radl  malom  ajtaja  előtt  fakadó  és  ezen  malmot  nyomban 
hajtó  hatalmas  forrás  vize  nem  hideg,  hanem  ma  is  meleg,  és  pedig  körülbelül 
épen  oly  hőfokú,  mint  a báró  Lipthay  birtokán  a puskaporos  malom  mellett  fa- 
kadó, és  azért  legerősebb  téli  hideg  időben  sem  fagy  be  soha,  hanem  párologva 
tovább  folyik,  arról  hőmérő  útján  vagy  ujjának  bemártása  által  bárki  könnyen 
meggyőződhetik  ; s ezen,  vagy  pedig  többi,  elébb  már  körülirt  kisebb  hideg  for- 
rások vizének  felhasználásával  tehát  a paulinusok,  kik  Fehéregyházában  1479-től 
1 5 4 1 - i 2 laktak,  halastavakat  könnyen  alakíthattak;  az  esztergomi  országút  és  a 
Mühlhuth  és  Kapuzinerhuth  közti  árok  által  befoglalt,  egyházuk  és  kolostoruktól 
délnek  esett,  több  holdnyi  kiterjedésű,  csaknem  egészen  lapos,  északnyugati 
szelektől  védett,  jó  talajú  területet  gyönyörű  kertté  varázsolhatták  át,  mit  Peré- 
nyi  nádor  1510.  évi  levele  szerint  meg  is  tettek,  Ivis-Czell  környékén  pedig 
malmot  hajtó,  vagy  kisebb  számbavehető  forrás  nincsen,  — és  nincs  is  arra  tör- 
téneti adatv  hogy  előbb  lett  volna. 

Ha  O-Buda  máig  oly  magyar  város  maradt  volna,  mint  a milyen  hajdan 
volt,  valószínű,  hogy  legalább  a fehéregyházi  szőlőhegynek  neve  el  nem  mosó- 
dott, hanem  megmaradt  volna  s így  a szájhagyomány  Fehéregyháza  fekvésére 
nézve  némi  támpontot  nyújthatott  volna;  a mostani  német  tájnevek  azonban  erre, 
nézetem  szerint  is,  nem  alkalmasak.  Einsiedlerhuth  névből  tehát  a pálos-reme- 
téknek Kis-Czell  környékéni  tartózkodására  következtéin  való  nem  lehet,  egyéb- 
iránt a Mühlhuth,  vagyis  Radl  malomtól  nyugatra  fekvő  szőlőhegy-dűlő  neve 
annyit  mindenesetre  mutat,  hogy  azon  hegy  alatt,  a mostani  Radl  malom  he- 
lyén, századok  óta,  mindig  malom  állott  ; az  ettől  délre  eső  « Kapuzinerhuth# 
dűlőnév  pedig  a történeti  adatokkal  összevág,  mivel  a Victoria-téglagyár  terüle- 
tén csakugyan  a Szent-Ferencz  rendű  minoritáknak  azon  osztálya  bírt  klastrom- 
mal,  mely  «kapuzinus»  nevet  viselt,  de  sőt  a Mühlhuth  nevű  dűlő  felett  ma  is 
van  egy  kis  forrás,  mely  «Maria-Wiesen»,  rövidítve  pedig  «Mariesen»  név  alatt 
ismeretes,  mi  Mária  közeli  Fehéregyházával  szintén  némi  összefüggésben  lehet. 

Nem  tájnevek,  hanem  az  elébb  kifejtett  okok  voltak  tehát  azok,  mik  en- 
gem teljesen  meggyőztek  arról,  hogy  Árpád  fejedelem  sírjának  úgy,  mint  Fehér- 
egyházának is  a Radl  malom  előtti  nagy  forrástól  nyugat  felé  képzelt  vonalban, 
az  ottani  szőlőhegyek  tövében  ; ettől  délfelé  a Mühlhuth  és  Kapuzinerhuth  közti 
vízmosás  árkáig,  a fehéregyházi  remeték  kertjének,  azon  árkon  túl  tovább,  dél- 
felé, a Victoria-téglagyár  területének  északi  részében  pedig  a minoriták  kolostorá- 
nak kellett  lennie;  hogy  pedig  Fehéregyháza  és  a minoriták  kolostora  csakugyan 
ezen  helyeken  állottak,  azt  az  általam  1882.  évi  november  hó  elején  a Radl 
malomtól  nyugatnak  eső  (Popp,  Lindmayer  és  Leitkamm  nevű  ó-budai  gazdák 
tulajdonát  képező)  szőlőkertekben  eszközölt  kisebbszerü  próbaásatások  által  több 
helyen  láthatóvá  tett  ősrégi  templomalapfal-maradványok,  továbbá  a múlt  télen  a 
Victoria  téglagyár  területén  ipari  czélokra  véghezvitt  földmunkák  által  láthatóvá 
tett  rommaradványok  kézzelfoghatólag  mutatják  ; mely  rommaradványokat  leg- 
szakavatottabb régészeink  azóta  már  ismételve  megtekintvén,  az  elsőkben  hozzá- 
vetőleg 10- ik  vagy  11-ik,  utóbb  említettekben  pedig  13-ik  vagy  14-ik  századbeli 
eredetre  valló  középkori  építmények  maradványait  ismerték  fel ; mi  azon  emlékek 

keletkezésének  idejével  teljesen  összevág,  mivel  Fehéregyházáról  először  Szent 
István  királyunk,  egy  1015.  évben  a pécsyáradi  apátság  részére  kiállított  ado- 
mánylevélben  emlékezik  meg  ; a délfelé  szemközt  állott  minorita-kolostort  ellen- 
ben, egy  1331.  évben  XXII.  János  pápához  intézett  levele  szerint,  Nagy  Lajos 
királyunk  anyja,  Erzsébet  királyné  építtette. 

Kinek  még  kételyei  lehetnének,  nézzen,  vizsgáljon  meg,  vessen  össze  a 
helyszínén  mindent,  mi  a kérdés  lényegére  vonatkozik  s kételyei  oszlani  s a 
meggyőződésnek  tért  engedni  fognak. 

Sok  jel  arra  mutat,  hogy  az  imába,  melyet  Fehéregyházban  a hivök  az 
egek  urához  intéztek,  kezdetben  a nagy  honalapító  előd  és  fejedelemnek  ott 
nyugvó  porai  iránti  kegyelet  is  vegyült.  Kupa  lázadása  óta  azonban  maguk  Ár- 
pád véréből  származott  apostoli  királyaink  attól  tartottak,  hogjy  ismét  jöhetne 
idő,  melyben  a megtért  nemzet  azon  ősi  vallásra,  mely  még  Árpádé  is  volt, 
visszavágyni  fog,  s ez  lehetett  oka  annak,  hogy  a honalapító  sírjának  helye  any- 
nyira  feledékenységbe  ment  s hogy  Béla  király  névtelen  jegyzőjének  feljegyzésén 
kívül  e tekintetben  semmi  más  történeti  adatunk  sem  maradt. 

Bizonyos  azonban  annyi,  hogy  Béla  király  névtelen  jegyzője  attól,  mitől 
első  apostoli  királyaink  tartottak,  nem  tartott ; ma  attól  senki  se  tart  és  a fél- 
hold kétszázéves  uralma  is  csak  emlékeinktől,  de  nem  vallásunktól  vagy  nemze- 
tiségünktől tudott  megfosztani. 

Reményt  nyújthat  az,  hogy  oly  idők  sem  fognak  reánk  virradni,  melyek- 
ben csak  annak  van  becse,  mi  anyagi  hasznot  hoz,  s melyekben  a vallásnak  és 
nemzeti  múltnak  emlékei  iránti  kegyelet  egyaránt  kihal  ! 

Kérem  tehát  a tisztelt  országos  régészeti  és  embertani  társulatot,  vegye 
kezébe  a felvetett  kérdésnek  tudományos  és  végleges  megoldását,  s ha  az,  mint 
hiszem,  igenlőleg  oldatik  meg,  az  erre  illetékes  helyen,  tegye  meg  az  e tekin- 
tetben kívánatos  további  kezdeményező  intézkedéseket  is.  Tholt  Titusz. 


AZ  ORSZ.  RÉGÉSZETI  ÉS  EMBERTANI  TÁRSULAT  1882.  ÉVI  ÁPRIL  HAVI  ÜLÉSÉNEK 

JEGYZŐ  IÁ  Ö N Y V E * 

Az  országos  régészeti  és  embertani  társulat  1882.  évi  ápril  hó  25-én  d.  u. 
5 órakor  tartotta  ez  évben  negyedik  ülését  Pulszky  Ferencz  elnöklete  alatt  a 
m.  t.  akadémia  kis  termében.  Első  előadó  Barna  Ferdinánd  volt,  a ki  a finn- 
ugor népek  fejalkatáról  értekezett.  Az  értekezést  egész  terjedelmében  társulatunk 
folyóiratában  vették  t.  olvasóink. 

Második  előadó  volt  dr.  Tergina  Gyula,  a ki  Erdély  érmészetét  ismer- 
tette. Előadása  egész  terjedelmében  társulatunk  folyóiratában  látott  napvilágot. 

A harmadik  értekező,  Diner  József,  a Hoiner  ejőtti  idők  fegyverzetéről 
értekezett.  Értekezését  szaklapunkban,  az  Archaeologiai  Értesítőben,  ismertettük. 

Az  értekezések  végeztével  dr.  Hampel  József  indítványozza,  hogy  a társu- 
lat kérje  fel  dr.  Zalka  János,  győri  püspököt,  hogy  a püspök  ö exja  rákosi 
birtokán  még  a hatvanas  években  földerített  s azóta  gondos  figyelemmel  őrzött 
római  mithreumot  régészetileg  átkutattatná.  Feltehető  ugyanis  hogy  a szentély 
közelében  akadnak  oly  emlékek,  melyek  benne  őriztetvén,  még  a régi  korban 
mikor  a mithreumot  lerombolták,  széthányattak.  Továbbá  feltehető,  hogy  ezen 
mithreum  közelében  is,  úgy  mint  más  hasonló  áldozó  helyek  szomszédságában, 
reáakadhatni  azon  helyre,  mely  az  évtizedek  alatt  felgyűlt  áldozati  maradványok 
cserepek  s hasonlók  elhelyezésére  szolgált,  végre  miután  a speleum  a római 
telep  közvetlen  területén  meglehetősen  kívül  esett ; és  így  melléképületek  létesí- 
tését feltételezhetjük,  puhatoló  árkok  segítségével  e melléképületek  nyomai 
volnának  fürkészendők.  Hampel  József  ajánlja  a társulatnak,  hogy  azon  esetre, 
ha  a püspök  ő Nagyméltósága  a társulat  kérelmének  helyt  ad,  kéressék  fel 
Ebenhöch  Ferencz,  győri  kanonok,  s Paur  Iván,  társulati  tagok,  az  ásatások 
vezetésére.  A társulat  az  indítványt  egyhangúlag  elfogadta  s elhatározta,  hogy  az 


* Az  eló'bbeni  füzetből  kimaradván,  itt  közöljük. 

indítvány  értelmében  fog  eljárni,  s a nevezettekhez  kérő  leveleket  intéz.  Ezzel 
az  ülés  véget  ért. 

Budapest,  1882.  ápril  hó  25.  Pulszky  Károly , társ.  titkár.. 


AZ  ORSZ.  RÉGÉSZETI  ÉS  EMBERTANI  TÁRSULAT  1882.  NOVEMBER  HAVI  ÜLÉSÉNEK 

JEGYZŐKÖNYVE. 

Az  orsz.  régészeti  és  embertani  társulat  1882.  évi  november  hó  14.-én  d.  u. 
5 órakor  tartotta  ez  évben  hatodik  nyilvános  ülését  Pulszky  Ferencz  elnöklete 
alatt,  nagyszámú  közönség  jelenlétében. 

Havas  Sándor,  Fehéregyháza  és  Árpád  sírja  czímén  adta  elő  e tárgyra 
vonatkozó  összes  kutatásának  eredményét,  melyeket  a főváros  tanácsának  meg- 
bízásából a nyár  folyamán  eszközölt.  Előadásának  megvilágításául  fel  voltak 
állítva  Budapest  legrégibb  és  újabb  térképi  felvételei,  melyek  segélyével  az  egyes 
határjárásokat  nyomról- nyomra  kimutatta.  Értekezését  a közönség  nagy  érdek- 
lődéssel hallgatta  végig,  s előadása  végén  Tholt  Titusz  szólott  a tárgyhoz, 
hogy  a saját  álláspontját  védje.  Az  idő  azonban  későre  járt;  s három  óráig 
tartó  értekezés  különben  is  kimerítette  a közönség  figyelmét;  azért  az  elnök 
Tholt  Titus  urat  arra  kérte,  hogy  e tárgyra  való  kutatásainak  eredményét  a 
jövő  deczemberi  ülésen  olvassa  fel,  s indítványozta  a társulatnak,  hogy  Havas 
és  Tholt  urak  értekezései  a társulat  folyóiratában  kiadassanak  Az  indítvány 
egyhangúlag  elfogadtatott. 

Titkár  a pénztári  kimutatást  olvasta  fel  s az  új  tagokat  jelentette  be,  s 
ezzel  az  ülés  véget  ért. 

Budapest,  1882.  nov.  15.  Pulszky  Károly , társ.  titkár. 


AZ  ORSZ.  RÉGÉSZETI  ÉS  EMBERTANI  TÁRSULAT  1882.  ÉVI  DECZ.  HAVI  ÜLÉSÉNEK 

JEGYZŐKÖNYVE. 

Az  országos  régészeti  és  embertani  társulat  1882.  évi  deczember  hó  12-én 
tartotta  ez  évben  hetedik  nyilvános  havi  ülését  a m.  t.  Akadémia  kis  termében 
Pulszky  Ferencz  elnöklete  alatt. 

Tárgysorozata  volt:  Fehéregyháza  és  Árpád  sírja,  Tholt  Titusztól. 

Henszlmann  Imre  : Nagy  Lajos  székesfehérvári  sírkápolnája. 

Deák  Farkas  : gr.  Károlyi  László  cornetája. 

Ifj.  Kubinyi  Lajos:  az  árvamegyei  leletekről. 

Az  értekezések  a társulat  folyóiratában  az  Archaeologiai  Értesítőben  egész 
terjedelmökben  fognak  megjelenni.  Tholt  Titus  előadásában  bebizonyítani  ipar- 
kodott, hogy  a régi  Fehéregyháza  és  Árpád  sírja  szerinte  egészen  más  helyen 
feküdt,  mint  a melyre  Havas  Sándort  vezették  kutatásai.  A társulat  e nagy 
fontosságú  kérdés  eldöntésére  nem  érzé  magát  hivatottnak,  ezt  csak  rendszeres 
kutatások  fogják  eldönthetni  ; addig  is  mig  ezeket  a tavaszszal  meg  lehet  kez- 
deni, oda  nyilatkozott,  hogy  mind  Havas,  mind  Tholt  úrnak  értekezése  társula- 
tunk folyóiratában  adassák  ki,  s a tavaszszal  esetleg  a helyszínen  ásatások  ren- 
deztessenek.  Ezzel  az  ülés  véget  ért. 

Budapest,  1882.  decz.  12.  Pulszky  Károly,  társ.  titkár. 


AZ  ORSZ.  RÉGÉSZETI  ÉS  EMBERTANI  TÁRSULAT  I 883.  ÉVI  JAN.  HAVI  KÖZGYŰLÉSÉNEK 

JEGYZŐKÖNYVE. 

Az  országos  régészeti  és  embertani  társulat  1883.  évi  január  hó  16-án 
tartotta  évi  közgyűlését  a m.  t.  akadémia  kis  termében  Pulszky  Ferencz  elnök- 
lete alatt. 

Pulszky  Ferencz  az  emberi  művelődés  rézkorszakáról  értekezett;  érteke- 

Arch.  Értesítő,  p 

zése  hasonló  czímü  nagyobb  művének  — mely  nem  sokára  önállóan  fog  meg- 
jelenni — részletét  képezte.  Az  értekezést,  még  inkább  a hasonló  czímű  munkáról 
való  jelentést  zajos  tetszéssej  fogadta  a nagy  számmal  egybegyűlt  közönség. 

Utána  Hampel  József  a m.  n.  muzeum  egy  legújabban  szerzett  zomán- 
czos  ötvösművét  mutatta  be,  hasonló  művű  ékszerek  kíséretében  ; egy  sodrony 
zománczos  díszfeszületet  a XVI.  századból  és  egy  zománczos  arany  nyak- 
ékszert. 

Előadása  bevezetésében  ismertette  a zománcz  fejlődését,  annak  különböző 
nemeit  s technikáját,  s szóba  hozta  a hazai  zománczos  ötvösműveket,  s ezek- 
kel kapcsolatosan  mutatta  be  a in.  n.  muzeum  kincstárának  e nemű  legkivá- 
lóbb példányait.  Előadásához  egy  indítványt  is  csatolt.  Ismeretes  ugyanis  a terv, 
hogy  Ráth  György  az  országos  iparművészeti  muzeum  igazgatója,  a jelen  évben 
a fővárosban  egy  országos  ötvösmü-kiállítást  óhajtana  létrehozni,  a melyen  együtt 
lennének  mindazon  ötvösművek,  a melyek  az  országban  szerteszét  magáno- 
soknál és  a gyűjteményekben  őriztetnek.  — Ily  módon  a kincseknek  ily  egy 
helyre  hozatala  által  alkalom  adatnék  a szaktudósoknak  az  ország  különböző 
részeiben  levő  kincsekkel  megismerkedni,  azokat  leírni,  s tudományosan  feldol- 
gozva, kiadni.  Hampel  indítványa  oda  irányul,  kérje  meg  a társulat,  Ráth 
Györgyöt,  hogy  ezen  tervét  mint  igen  fontosat  tegye  kivitel  tárgyává,  s indítsa 
meg  a mozgalmat  a létesítendő  országos  ötvösmü-kiállítás  iránt.  Az  indítvány 
egyhangúlag  elfogadtatott. 

Utána  Könyöki  József  jelentése  olvastatott  fel  a pozsony-detrekő-szt.- 
miklósi  őskori  barlangról. 

Titkár  felolvasta  az  1882-ről  szóló  titkári  jelentést,  melyet  egész  terjedel- 
mében alább  vesznek  t.  olvasóink  a pénztárnoki  jelentéssel  egyetemben,  kinek 
jelentése  alapján  a választmány  a szokásos  felmentvényt  megadta. 

Titkár  jelenti,  hogy  özv.  Batthyány  Lajosné  a társulat  alapító  tagjai  közé 
lépett.  Örömmel  vétetik  tudomásul. 

Henszlmann  osztályelnök  jelenti,  hogy  Székesfehérvár  polgármestere  arra 
kéri  a társulatot,  hogy  a társulat  tulajdonát  képező  tervrajzot  a legújabb  székes- 
fehérvári  ásatásokról  adja  át  a városi  levéltárnak,  hol  az  előbbi  ásatásokat  feltün- 
tető tervrajzok  is  őriztetnek.  A választmány  utasítja  a titkárságot,  hogy  a terv- 
rajzot küldje  el  a városi  levéltár  számára. 

Ezzel  az  ülés  véget  ért. 

Budapest,  1883.  január  16.  Pulszky  Károly,  társ.  titk. 


T ITKÁRI  JELENTÉS 

AZ  ORSZ.  RÉGÉSZETI  ÉS  EMBERTANI  TÁRSULAT  MŰKÖDÉSÉRŐL  AZ  1882.  ÉVBEN. 

Országos  társulatunk  az  idei  évben  fennállásának  negyedik  évét  töltötte 
be.  Működésünkben  szorosan  ragaszkodtunk  a múlt  években  követett  gyakor- 
lathoz. Társulatunk  működése  most  is  főleg  az  üléseken  nyilvánult,  s az  érdek- 
lődés a szakférfiak  munkálkodása  következtében  első  sorban  topographiai  kér- 
dések felé  fordult. 

Üléseink  közül  kettőt  szenteltünk  ezen  kérdések  egyik  legfontosabbikának 
tisztázására,  arra,  hogy  hol  feküdt  Árpád  sírja.  Két  ülésben  megint  igyekez- 
tünk áttekintést  nyújtani  az  o/szágos  könyvkiállításban  levő  gazdag  művészet- 
történeti  és  régészeti  anyagról  és  ezt  az  illető  bizottság  szíves  engedelmével 
külön  összeállítva,  bemutattuk  a szakközönségnek,  az  előadásokban  iparkodván 
a fölötte  érdekes  tárgyakból  hazánk  művelődésének  történetére  nézve  az  ered- 
ményeket levonni.  Üléseinken  ezenkívül  örömmel  észlelhettük  vidéken  kutató 
szaktársaink  közreműködését,  mert  ez  biztat,  hogy  az  összeköttetés  a vidéki 
társulatokkal,  mely  a régészeti  kutatásra  oly  szükséges,  idővel  megerősödik.  Az 
üléseken  tartott  előadások  tárgy  szerint  csoportotítva  a következők  voltak  : 

Az  I.  ősrégészeti  szakosztály  körébe  tartozó  előadások : 

Az  1882.  jan.  31-ki  ülésen:  Barna  Ferdinand,  Aspelin  R,  J.  a finn-ugor 
osrégészeti  elemei  czímü  müvét  ismertette. 

Ugyanezen  ülésen  Pulszky  Ferencz  a legújabb  keszthelyi  népvándorlás- 
kori leleteket  ismertette. 

Az  1882.  márczius  2 8- ki  ülésen  Széli  Farkas  a Ivarczag  vidéki  kunhalmok- 
ról értekezett. 

Ugyanezen  ülésen  Nagy  Géza,  a székely  muzeum  őre,  jelentést  adott  a 
Székely  nemzeti  múzeumról. 

Az  1882.  ápril  2 5 -ki  ülésen  Barna  Ferdinand  a finn-ugor  népek  fejalkatá- 
ról értekezett. 

Az  1882.  október  10-ki  ülésen  dr.  Márky  Sándor  értekezését  a szentannai 
avar  ringről  Torma  Károly  olvasta  fel. 

Az  1882.  november  14  ki  ülésen  Havas  Sándor  Fejéregyházáról  és  Árpád 
sírjáról  értekezett. 

Az  1882.  deczember  1 2 -ki  ülésen  Tholt  Titus  Fejéregyházáról  és  Árpád 
sírjáról  tartott  felolvasást. 

Ugyanezen  ülésen  Kubinyi  Miklós  az  árvamegyei  leletekről  értekezett. 

A II.  antik  emlék  és  éremtani  szakosztály  körébe  tartozó  előadások  : 

Az  1882.  ápril  2 5 -ki  ülésen  Diner  József  a Homer  előtti  idők  fegyverzeté- 
ről értekezett. 

Az  1882,  október  10-ki  ülésen  dr.  Fröhlich  Róbert:  Egy  aquincumi  cas- 
trumról  tartott  felolvasást. 

A III.  magyar  emlék-,  érem-,  czinier-  pecsét-,  és  fegyvertáré  szakosztály  körébe  tartozó 

előadások  : 

Az  1882.  febr.  2 8- ki  ülésen  Br.  Radvánszky  Béla  a régi  magyar  ezüst  edé- 
nyekről tart  felolvasást. 

Ugyanezen  ülésen  Pulszky  Ferencz  a Magyarországon  írott  és  díszített 
kéziratokról  a XII — XIY.  században  értekezett.  A társulat  ezen  ülése  kiállítás- 
sal volt  egybekötve,  a szóban  forgó  régi  magyar  ezüst  edények  a n.  muzeum 
gazdag  kincstárából,  a könyvek  a könyvkiállításból  egy  órával  az  ülés  előtt 
közszemlére  voltak  kitéve. 

Az  1882.  márczius  28-ki  ülésen  dr.  Thallóczy  Lajos  a handzsárokról 
értekezett. 

Ugyanezen  ülésen  Pulszky  Károly  a Corvin-könyvtár  Attavante  codexei- 
ről  tartott  felolvasást. 

Az  1882.  ápril  25.  ülésen  dr.  Tergina  Gyula  Erdély  érmészetéröl  értekezett. 

Az  1882.  decz.  1 2-ki  ülésen  Deák  Farkas  gr.  Károlyi  László  cornetáját 
mutatta  be. 


A IV.  egyházi  régészeti  szakosztály  körébe  tartozó  előadások: 

Az  1883.  deczember  r 2-ki  ülésen  dr.  Henszlmann  Imre  : Nagy  Lajos  szé- 
kesfehérvári sírkápolnájáról  és  a legújabb  fehérvári  ásatásokról  értekezett. 

Értekeztek  16-an.  Hét  társulati  ülésünkön  volt  összesen  18  előadás. 

A társulatból  kiléptek  1882-ben. 

Br.  Bakonyi  György  Felső  Zsember ; Básthy  Ignácz,  Heves;  Berlicza 
Ferencz,  Beszterczebánya  ; Borostyány  Béla,  Lőcse  ; Brandl  Rudolf,  Pozony  ; Szt- 
György ; Bükk  László  Tóti,  Bihar  m.  ; Dómján  Elek,  Podbjel-Turdossin  ; 
Hulényi  István,  Beszterczebánya;  Hyross  Mihály,  Beszterczebánya;  Kamassy 
Mátyás,  Beszterczebánya;  Kiszelák  Sándor,  Nádudvar  Hajdú  m.  ; Lóczy  Lajos, 
Budapest;  Hajovszky  Artúr,  Beszterczebánya;  Réthy  Lajos,  Déván;  dr.  Róth 
Samu,  Lőcsén  ; Tillesz  Ferencz  Beszterczebánya  ; Zelenka  Pál,  Miskolcz. 

A társulat  halottai  1882-ben  : 

1.  ft.  August  Gerő,  Zirczen.  2.  Dernkó  jános,  Budapest.  3.  Gyalokai 
Ferencz,  Sátoralja-Ujhely.  4.  Mit.  Itebei  Kiss  Miklós.  5.  Dr.  Kaán  Ágost,  a 

társulat  volt  ügyésze.  6.  Dr.  Kovács  György,  Pozsony.  7.  Körner  Iván,  H.-Szo- 
boszló.  8.  Boleman  Adolf,  Nagy-Kálnán. 

A társulat  tagjainak  létszáma  a jelen  évben  : 

Alapító:  66.  Rendes:  4.01.  Meghalt  8.  Kilépett  17.  Összesen  25.  Belépett  17. 

Társulatunk  a lefolyt  évben  a külföld  előtt  is  életjelt  adott  magáról.  Ama 
kegyeletes  ünnepély  alkalmával,  melyet  a német  régészek  rendeztek  De  Rossi 
János  50  éves  Írói  működésének  tiszteletére,  társulatunk  elnöke  és  mísodel- 
nöke  meleg  hangú  felszólítást  intézett  a társulat  összes  tagjaihoz,  hogy  aláírá- 
saikkal minél  tömegesebben  lépjenek  az  ünnepelt  tisztelői  sorába,  s ennek 
eredménye  volt,  hogy  mintegy  ötvenen  képviseltették  magokat  az  említett 
ünnepélyen. 

Vagyoni  állásunk  elég  kedvezőnek  mondható.  Négy  évi  fönnállás  után  van 
540c  frt  jól  elhelyezett  alaptőkénk  és  deczember  végéig  folyó  kiadásaink  tör- 
lesztésére 751  frt,  58  kr. 

Köszönettel  tartozunk  a m.  n.  múzeumnak,  mely  társulatunkat  az  előbbi 
évek  szokásához  híven  folytonosan  támogatta,  rendelkezésünkre  bocsájtva  gaz- 
dag gyűjteményeit,  újabb  leleteit,  szerzeményeit  és  rajzait,  hogy  azokat  ülésein- 
ken bemutathassuk  és  értékesíthessük. 


Pénztári  számvizsgáló  bizottság  jelentese. 

Tisztelt  közgyűlés  ! 

A múlt  év  deczember  hó  12-én  tartott  választmányi  ülés  határozatából, 
mi  alulirottak  küldettünk  ki  a f.  é.  pénztári  kezelésnek  s általában  a társulat 
pénzügyi  állapotának  megvizsgálására,  — Mi  e tisztünket  1883.  január  hó  12-én 
a társulati  segédtitkár  jelenlétében  teljesítettük;  az  egyes  kiadási  tételeket 
egybe  vetettük  a mellékelt  utalványokkal,  nemkülönben  a bevételek  rovatait,  s 
a készpénz  állapotát;  szemle  alá  vettük  a tüzmentes,  biztos  helyen  őrzött  érték- 
papírokat, s azt  találtuk,  hogy  1882.  deczember  hó  31-ig 

a bevétel  2556  frt  80  kr. 
a kiadás  1805  frt  22  kr. 
maradék  pénzül  751  frt  58  kr.  ; 

mihez  hozzáadva  az  5400  frt  névértéket  képviselő  értékpapírokat,  a társulat 
6151  frt  68  kr.  vagyonnal  rendelkezik. 

A pénztári  vizsgálat  alkalmával  meggyőződtünk  a kezelés  pontosságáról, 
a bevételi  s kiadási  tételeknek  igazolt  bevezetéséről  s a kimutatott  pénztári 
állapot  teljes  megbizhatóságáról,  valamint  az  értékpapírok  rendes  kezeléséről  : 
minélfogva  indítványozzuk,  hogy  a t.  Elnökség  Czanyuga  József  t.  pénztárnok 
úrnak  1882.  deczember  31-ig  a szokásos  felmentvényt  kiadatni,  a t.  választmány 
pedig  neki  a pontos  kezelésért  az  elismerést  kifejezni  méltóztassék. 

Minthogy  pedig  a rendes  kiadások  fedezése  után  is  az  év  végével  a tár- 
sulat jelentékeny  összegű  átvitelt  mutathat  fel,  indítványozzuk,  hogy  300  írtért 
az  alaptőke  növelésére  biztos  értékpapírok  vásároltassanak. 

Budapest,  1883.  január  hó  12-én. 

Dr.  Tergina  Gyula  Br.  Nyáry  Jenó 

mint  társulati  segédtitkár.  mint  a számvizsgáló  bizottság  elnöke. 

Dr.  Réthy  László  Deák  Farkas 

mint  a számvizsgáló  bizottság  jegyzője.  mint  számvizsgáló  bizottsági  tag. 

AZ  ORSZÁGOS  RÉGÉSZETI  ÉS  EMBERTANI  TÁRSULAT  1882.  ÉVI  PÉNZTÁRI  SZÁM- 
ADÁSAINAK KIVONATA. 


Bevétel : 

Pénztári  maradvány  1 88 1 -rÖl 1188.94 

Alapítványi  befizetés  __  100. — 

Aiapítványi  kamatok  ..  ___  55.-— 

Kvdíjak  ...  ...  _ ...  ... . 895.19 

Értékpapírok  kamatjai  ...  ...  317-67 

Összes  bevétel  frt  2556.80 


Bevétel ... 

Kiadás 

Készpénz 


Kiadás : 

Igazgatási  költségeké  ...  ...  614.91 

Kiadványok  ..  ...  ...  788.28 

Postabérek ....  ..  ...  ...  37-77 

Tőkésítés ...  ...  ...  ...  308.91 

Kiküldetések  ...  ...  ...  ...  40.75 

Rendkívüli  kiadás..  ...  ...  14.60 

Összes  kiadás  frt  1805.22 
..  ...  ...  2556.80 

...  ...  1805.22 

■ - ---  — 75 1 -5^ 


Vagyon  : 

Értékpapírok  ...  __  ...  ...  5400. — 

Készpénz  ...  ...  ...  751.58 

frt  6151.58 

Hogy  ezen  pénztári  kivonat  az  1882.  évi  általunk  megvizsgált  számadásokkal 
megegyez,  bizonyítjuk. 

Budapest,  1883.  január  12-én. 

Br . Nyáry  Jenő,  társ.  II.  elnök. 

Deák  Farkas,  Dr.  Réthy  László,  Dr . Tergina  Gyula, 

számvizsgáló.  számvizsgáló.  számvizsgáló. 


AZ  ORSZ.  RÉGÉSZETI  ÉS  EMBERTANI  TÁRSULAT  F.  É.  FEBRUÁR  HAVI  ÜLÉSÉNEK 

JEGYZŐKÖNYVE. 

Az  országos  régészeti  és  embertani  társulat  f.  évi  február  hó  13.  d.  u 
5 órakor  tartotta  ez  évben  második  havi  ülését  a m.  t akadémia  kis  termében 
Pulszky  Ferencz  elnöklete  alatt. 

Első  előadó  dr.  Fröhlich  Róbert  volt,  a ki  az  agathyrsekről  értekezett. 
Értekezése  egész  terjedelmében  nyomtatásban  fog  megjelenni. 

Utána  Szendrey  János  a diósgyőri  őskori  barlang-ásatásokról  szóló  jelen- 
tését adta  elő.  Előadó  a társulat  költségén  és  megbízásából  kutatta  át  a diós- 
győri őskori  bai lángot,  s erről  szóló  jelentését  társulatunk  folyóiratában  veszik 
t.  olvasóink. 

Ezzel  az  ülés  véget  ért. 

Budapest,  1883.  február  13.  Pulszky  Károly,  társ.  tit. 


ÁSATÁSOK  A DIÓSGYŐRI  BARLANGOKBAN.* 

Mindenki  érzi,  tudja  ma  már,  hogy  a világ  története  többé  nem  az  ó-kori 
elassikus  népek  a görögök  és  rómaiak  s még  csak  nem  is  az  egyptusiak  történetén 
kezdődik,  hogy  a biblia  időszámítása  többé  meg  nem  áll,  — hogy  ama  roppant  idő- 
köznek, mely  a geológia  ismert  rétegeinek  alakulásától,  a jégáraktól,  az  özönvíztől, 
a mammuttól  kezdve  a történelmi  korszakig  lefolyt,  szintén  története  van.  Története, 
melyet  különösen  az  ember  szereplése  szempontjából  megteremteni,  a roppant  idő- 
közt epochákra  osztani  s az  őskor  reánk  maradt  nevetlen  emlékeiből  s kihalt  állat- 
világa és  emberi  társadalma  csontvázaiból  ama  korszakok  erkölcsi  emberét  recon- 
struálni  ismét  az  ősrégészettan  hivatása. 

Azt  a sok  problémát,  melyet  az  őskori  leletek  élénkbe  tárnak,  kifogná  különben 
megfejteni  ? 


Fölolvastatott  az  orsz.  rég.  és  embertani  társulatnak  február  13-án  tartott  ülésében. 

Homér  Iliásának  dalait,  a heroikus  ó-kori  költő  hőskölteményeit,  Schliemann 
régészeti  ásatásai  Trója  falai  között  csaknem  történelemmé  avatják. 

Ki  fogja  valaha  az  emberiség  különböző  népeinek  őstörténetét,  a nagy  nép- 
vándorlás  lefolyását  megírhatni  pusztán  nyelvészeti  összehasonlítások  alapján  ? Nagyra 
becsülöm,  habár  nem  fogadom  is  el  teljesen  az  összehasonlító  nyelvészet  tudományát, 
még  úgy  sem  mint  azt  a kitűnő  német  tudós  Müller  megalapította.  De  kérdem,  és 
azt  hiszem  méltán  kérdhetem,  vitte-e  csak  annyival  is  előre  tudásunkat  ama  homá- 
lyos korban,  mint  azt  a régészet  tudománya  tette  ? 

Ismeretesek  a vaskos  kötetek  és  bennök  az  elkeseredett  harcz,  melyet  éppen 
nemzetünk  őseredetének  és  rokonságának  felderítése  érdekében  két  nyelvészeti  tábor 
vív.  És  kérdem  tudjuk-e  azért,  hogy  a török-tatárok,  vagy  a finnek-e  édesebb  test- 
véreink ? 

A mithra-cultus  emlékei  hazánkban,  vagy  Torma  Zsófia  erdélyi  ásatásainak 
eredményei,  melyek  oly  csudálatosán  megegyeznek  Schliema?in  trójai  ásatagaival : 
a kapocs  Erdély  és  Ilion  tárgyai  között,  nem  ily  problema-e  ? 

Herodotus  Il-ik  könyvében  azt  mondja,  hogy  a hellenek  eredetileg  nem  görö- 
gök, — hanem  jasves  ; azaz  szászok.  — Bármilyen  furcsán  hangzik  is  a mai  kri- 
tikai történetírás  fülébe  e mondás,  — ott  van,  meg  van  írva.  — Ezzel  bizonyára 
csak  bonyolódottabbá  lesz  a kérdés. 

Vagy  vessünk  csak  egy  pillantást  a mi  nemzetünk  őstörténetére  és  még 
mindekkorrig  bizonytalan  rokonságára.  — Eredetileg  hét  nemzetségből : a magyar 
jász,  kun,  haram  (palócz),  székely,  vaal  és  uz  családokból  állott.  Jelképes  nemzeti 
czímerül  s az  egyes  törzsek  önállósága  kifejezéséül  a hét  oroszlánt  használták,  — 
melyet  csakugyan  négy  mezőben  még  az  arany  bulla  pecsétjén  is  ott  találunk. 

Egész  sora  emlékezik  az  ó és  középkori  íroknak  arról,  hogy  a mai  Anglia  ős 
népei  ugyanazonosak  az  Ázsiából  előkerült  scitha  népekkel ; ki  tudná  ma  hirtelenébe 
e kérdést  eldönteni  ? De  az  tény,  hogy  a nemzetiségi  eredet  kifejezéséül  Anglia 
czimerében  a britt  oroszlánok  mai  napig  is  teljes  számban  díszlenek  ; míg  a magyar 
nemzeti  czimerből  végképen  eltűnt  emlékezetük  és  csak  négy  üres  pólyájuk  maradván 
meg,  melyek  utóbb  négy  folyam  nevét  kapták. 

íme  csak  egy  pár  vonást  vetettem  oda  a kérdések  roppant  sorozatából,  a 
melyek  megfejtésében  a nyelvészet  mellett  bizonyára  a mi  tudományunkra  vár  az 
oroszlánrész. 

A jelen  alkalommal  ott  keressük  fel  az  embert,  hol  az  még  legfeljebb  szűk- 
körű  családjában  küzd  a természet  ridegsége  ellen  ; hol  az  idők  vihara  elől  szintén  a 
természet  adta  menedékhelyre,  a sziklák  barlangjaiba  vonul.  E barlangokról,  illető- 
leg azok  képződéséről  földrajzi  tekintetekben  is  szólanom  kell. 

A barlangokat  rendszerint  a víz  alkotja.  A kréta-  és  különösen  mész-sziklák 
belseje  némely  helyen  lazán  tömörült.  A felülről  folytonosan  leszivárgó  víz  a meg- 
lazult kőzet  szemcséit  valamely  hasadékon  át  lassankint  elhordja,  mígnem  ott  üreg 
képződik.  Ez  üreg  előbb  csak  a leszivárgó  esővíznek  lesz  gyűjtő  medenczéje,  majd 
egy  patak  szakad  belé  s ez  végzi  be,  amit  a cseppvíz  megkezdett.  Az  üreg  helyén 
egész  sorát  a barlangoknak  alkotva  meg.  A folyóktól  és  patakoktól  ásott  e barlan- 
gok korántsem  szabályos  sikátorok.  A repedések  s a különböző  keménységű  szikla- 
kőzet  okozza,  hogy  a barlangok  itt-ott  széles  csarnokokká  tágulnak  ki,  másutt  meg 
keskeny  sikátorokká  szorulnak  s labyrinthszerüen  összevissza  kanyarognak.  Az  üre- 
geket nagy  víz  idején  gyakran  betölti  a víz,  mely  ilyenkor  nagy  tömegével  oly 
roppant  nyomást  gyakorol  a falakra,  hogy  annak  teteje  beszakad.  A leomlott  szik- 
lát ismét  szemenként  a folyó  tisztítja  ki.  E földalatti  folyók  és  patakoknak  is  meg- 
vannak a maguk  zuhatagjaik,  tavaik,  kanyargásaik,  szigeteik,  ezek  is  áradnak  és 
apadnak,  van  kis  és  nagy  vizök.  De  egészben  véve  jóval  érdekesebbek  a fölszini 
vizeknél.  Ha  azután  forrásuk  elapad,  vagy  fönt  valahol  egy  medrökbe  szakadt  szikla 
más  irányt  ad  folyásuknak,  vagy  valahol  új  üregre  lelve,  egy  emelettel  mélyebb 
rétegre  esnek  alá  — elhagyják  fölalatti  régi  medröket  s a kiszáradt  régi  talaj  a 

barlangok  szellős  csarnokainak  egész  sorát  tárja  föl  az  ember  és  oda  menekülő 
állatok  előtt. 

De  csakhamar  a legtöbb  barlangban  új  tényező  kezd  működni,  mely  megkes- 
kenyíti  őket,  sőt  gyakran  egészen  el  is  rekeszti.  Ezen  tényező  megint  csak  a víz, 
még  pedig  az,  mely  a felső  rétegek  óriási  szűrőjén  keresztül  cseppenkint  beszivárog. 
A mészkő-tömeget  átjárván,  minden  vízcsepp  bizonyos  mennyiségű  szénsavas  meszet 
old  fel,  mely  miután  maga  a víz  a szabad  légen  elpárolgott,  a barlang'  bolthajtásain 
hagy  annak  oldalán  maradt  vissza.  A leeső  vízgyöngy  a kövön  egy  piczi  fehér  gyűrűt 
hagy  ; ez  a csepkő  csírája.  Jön  egy  második  vízcsepp,  kissé  megremeg  a gyűrűn, 
leesik  s maga  után  ő is  ott  hagy  egy  vékony  mészréteget.  így  követi  véges  vég- 
telenig egyik  csepp  a másikat,  mindegyikök  egy  kevés  mésztől  szabadul  meg,  s így 
lesznek  hosszú  idő  múlva  a törékeny  csövek,  melyek  köré  mészlerakodások  üleped- 
nek. A fölepről  alábocsájtkozó  függöny  csúcsa  lassankint  eléri  a földről  felemelkedő 
hegyeket  s ezekkel  egyesülve,  a térés  üregeket  lassankint  apróbb  és  apróbb  kama- 
rákra osztja  fel,  hol  a működő,  soha  nem  nyugvó  hatalomnak  jelenlétéről  a gyenge 
nesz  tanúskodik,  a mint  a boltozatos  ívek  alatt  a vízcseppek  óraszerü  pontos  időkö- 
zökben alácsepegnek,  mint  a.  homokóra,  kimérve  az  évek  végtelen  sorát.  És  e közben 
tudjuk,  mily  tündériesen  díszíti  fel  e cseppkő-barlangokat  a bolthajtásaikról  leszi- 
várgó  víz.  A földön  kevés  oly  szép  és  megragadó  látvány  van,  mint  eme  földalatti 
csarnokok,  melyeknek  fehér  vagy  különféle  színű  oszlopzatait,  számtalan  függönyeit, 
ragyogó  jegeczeit  és  a legkülönfélébb,  mintegy  elfátyolozott  képszobrokhoz  hasonló 
alakcsoportjait  a szövétnekek  füstje  még  el  nem  undokította.* ** 

A legnagyobb  csepkő-barlang,  melyet  ismerünk,  Kentukhyban  a mamuthbar- 
lang.  Számos  barlanggal  bír  ezenkívül  Franczia-,  Angolország  és  Belgium,  továbbá 
Krajna  és  Istria,  mely  utóbbi  helyen  leghíresebb  a Pestoina,  vagy  Adelsbergi  bar- 
lang, hazánkban  pedig  az  aggteleki  barlangról  bizonyára  mindenki  hallott. 

A barlangok  titokzatos  sötétségétől  való  félelem  sokáig  visszatartotta  a tudó- 
sokat az  azokban  való  kutatástól,  míg  nem  az  angolok,  francziák  és  németek  uttö- 
rőkűl  léptek  fel  e téren  is.  Egymást  felül  múló  tudományos  eredményekkel  kutatták 
át  a gailenreuthi,  kentucky,  brixhami,  abbevillei,  kenti  és  perigorádi  barlangokat 
Cuvier , Buchland,  Schmerling  és  Dawkins. 

A kutatásoknak  csaknem  egybehangzó  eredménye  volt,  hogy  a kihalt  ásatag 
iramszarvas,  hosszú  szőrű  mamuth  és  barlangi  medve  csontjaival  együtt  ember  hasz- 
nálta durva  kőeszközök,  majd  emberi  csontok  is  oly  körülmények  között  találtattak, 
melyek  kétségtelenné  teszik,  hogy  ezen  állatokkal  egy  időben  élt  már  az  ember  is. 
Természetes,  hogy  e messze  fekvő,  inkább  már  csak  geologiailag  meghatározható 
kor,  — midőn  mint  az  említettem  állatok  jelenléte  bizonyítja  Közép-Europa  egészen 
elütő  klímával  bírt  a maitól,  — hogy  hány  ezer  évvel  előzte  meg  időszámításunk 
kezdetét,  még  eddigelé  csak  hozzávetőleg  sem  volt  meghatározható. 

Hazánkban  daczára,  hogy  barlangokban  jóformán  bővelkedünk,  kevés  ősrégé- 
szeti szempontból  nevezetes  lelet  merült  fel.  Mindjárt  első  helyen  kell  azok  között 
említenem  a társulatunk  tudós  alelnöke  báró  Nyári  Jenő  úr  ő méltósága  által  meg- 
ásatott s valóban  páratlanúl  nevezetes  tudományos  leleteket  eredményezett  aggteleki 
barlangot  Ugyancsak  tudományunk  szempontjából  nevezetes  barlangok,  hol  ásatá- 
sok történtek,  a Majláth  Béla  és  Lóczy  urak  által  megásatott  liszkovai  és  barát- 
hegyi, továbbá  a straczenao,  porácsi,  haligóczi,  a bihari  és  nádori  barlangcsoportok. 

Bizonyára  megérthetik  tehát  a szaktársak  örömemet,  midőn  hírét  vettem  a 
múlt  tavaszon,  hogy  Borsod  vármegyében  a diósgyőri,  úgy  nevezett  magyar  Tempe 
völgyében  kőfejtés  közben  egy  barlangra  akadtak  és  ott  egy  csepkővel  bevont  emberi 
koponyát  találtak.  Azonnal  írtam  összes  azon.  a vidéken  lévő  ismerőseimnek,  meg- 


* Elisée  Reclus:  A földgömb  életjelenségeinek  leírása.  I.  k.  263—4.  lap. 

**  Lubbok:  Történelem  előtti  idők.  W.  Boyd.  Dawkins : Die  Höhlen  und  die  Ureinwohner 
Europas,  Hellwald:  Vorgeschichtliche  Menseh. 

kerestem  a megye  alispánját  s az  illető  járás  szolgabíráját,  hogy  a leletet  mentsék 
meg  a mi  számunkra,  — magam  is,  mihelyt  dolgaim  csak  engedték,  a hely  színére 
utaztam.  A barlang  kicsiny  nyílását,  melyen  még  ember  nem  férhetett  be,  megmu- 
tatták ugyan  — de  a koponyát,  — mint  azt  már  a munkások  rendesen  szokták.  — 
úgy  szét  vágták,  hogy  egy  porczikáját  sem  tudtam  megkeríteni. 

Késő  őszszel,  október  hó  végén,  másodszor  utaztam  le  Diósgyőrbe  azon  elhatáro- 
zással, hogy  rendszeres  ásatásokat  eszközöltessek.  Az  első  barlang  kinyitásához, 
melyben  a koponyát  találták,  14-én  kezdtünk.  F.lőző  nap  estétől  fogva  szakadt  a 
hideg  őszi  eső.  A vármegye  alispánja  s a járás  szolgabírája  által  előzékenyen  kiren- 
delt közmunkával  mind  a mellett  neki  fogtunk  a dolognak.  A szűk  bejárást  délre  a 
bányász-munkások  többször  lőporrobbantással  tették  járhatóvá,  a leszakított  szik- 
lákat eltávolíttatva,  délután  egy  órakor  bocsájtkoztam  a kisded  barlangba.  Az  egész- 
nek ürméretét  30  köbméterre  becsülöm.  Kőzete  szilárd  mészkő,  belső  falazata  kris- 
tályosán csillámló  sárgás  csepkővel  van  bevonva.  Teljesen  érintetlen  tiszta,  mintha 
az  egész  hab,  vagy  czukorból  volna.  Falai  sírnák,  minden  melléküreg  nélkül.  Talaja 
porhanyó  csepkőváladék,  minden  lépésre  tompán  dobog,  bizonyságául,  hogy  alant 
uj  üreg  van.  A talajt  ásatni  kezdvén,  minden  kapavágásra  szétmállott  porhanyó  csont- 
részek emeltettek  ki,  melyek  minden  rendszer  nélkül  telitették  a talajt.  Egészben 
egy  darabot  sem  emelhetvén  ki,  hogy  állat-  vagy  embercsontok-e,  azok  megállapít- 
ható nem  volt.  E közben  három  lábnyira  haladván  lefelé,  az  üreget  a beszivárgó  víz 
töltötte  meg,  lehetetlenné  tevén  a további  kutatást.  Az  egész  délutánt  hasztalan  kísér- 
letekkel töltöttük  el.  Mihelyt  az  említettem  mélységre  értünk,  a víz  felbugyogott  s 
meghiúsította  ez  úttal  az  eredményes  ásatást. 

Másnap  kora  reggel  az  előbb  leírttól,  mintegy  száz  méternyire  a diósgyőri 
várkastély  regényes  romjaival  szemben  nyíló  második  barlanghoz  siettünk, 

Sokszoros  és  fokozott  kíváncsisággal  léptem  ez  üregbe.  Igazolja  ezt,  hogy 
ember  emlékezet  óta  az  a monda  él  a közel  vidék  népénél,  hogy  e barlang  tulajdon- 
képen alagút,  melyen  által  a diósgyőri  várból  az  egri  várba  lehet  jutni.  Másrészt 
gyermekkorom  óta  emlékezem,  hogy  akár  hányszor  voltam  itt,  a barlang  mindig 
színig  volt  vízzel,  annak  kristály  tiszta  vizéből  oltván  szomját  a város  közel  fekvő 
negyede.  Most  mintegy  két,  harmad  fél  év  óta  a víz  egyszerre  csak  eltűnt,  a bar- 
lang pedig  annyira  kiszáradt,  hogy  a község  alkalmasnak  találván,  annak  előcsarno- 
kát a biró  számára  pinczévé  alakíttatta  által. 

Ez  előcsarnok  körülbelől  olyan  kiterjedésű,  mint  az  előbb  leírt  egész  barlang, 
csakhogy  jóval  magasabb  és  szabályos  négyszög  alakú.  Fala  szintén  csepkő,  azon- 
ban a víz  hatása  folytán  sötét  zöldesbarna  színű. 

Az  előcsarnok  délkeleti  oldalán  a talajtól  mintegy  egy  méternyi  magasságban 
van  a barlang  két  méter  szélességben  nyíló  első  folyosója.  E folyosó  talaja  észre- 
vehetőig lépésről  lépésre,  emelkedik  felfelé,  viszont  ez  emelkedéssel  arányban  mind 
szőkébbé  lesz.  Úgy  hogy  utóbb  már  csak  hason  csúszhatni  előre,  míg  száz  tizen- 
két méternyi  távolságban  végképpen  járhatatlanná  lesz,  jól  lehet  a sötét  nyilás  arra 
hagy  következtetni,  hogy  a különben  is  meglehetős  magas  hegy  belsejében  még 
bizonyára  újabb  barlangok  nyílhatnak.  Úgy  e folyosó  talaja,  mint  falazata  erősen 
ki  van  mosva  a víz  által,  bizonyságául,  hogy  az  előcsarnokot  éveken  keresztül 
betöltő  víz  ez  úton  folyt  ide.  Visszafelé  jövet  egy  helyen,  hol  a főfolyosóból  jobbra 
és  balra  mellékágak  futnak  be  a hegység  mélyébe,  de  mindannyian  oly  szőkék,  hogy 
ember  nem  férhet  rajtuk  keresztül  — a jobb  oldali  falazatban  egy  fülkeszerü  üre- 
get pillantottam  meg.  Bele  nyúlva,  onnan  egy  kerekded  őskori  nrlökö  fele  töredékét 
vettem  ki.  Az  őrlőkő  anyaga  szilárd  trachitos  homokkő,  mely  a teljesen  mészkőzetű 
Bükk  vidékére  bizonyára  messze  földről  kerülhetett.  Egyik  fele  a használattól  vályu- 
szerűen  ki  volt  koptatva. 

Az  előcsarnok  nyugati  felén  két,  illetőleg  három  méternyi  magasságban  ismét 
két  folyosó  nyílik  egymás  felett,  azonban  felmászván  oda,  láttam,  hogy  ezek  is  csak 
pár  ölnyire  járhatók,  azután  végképpen  összeszűkülnek.  Az  egész  barlang  képződé- 

sét  megvizsgálva,  világos,  hogy  itt  azon  esettel  állunk  szemben,  midőn  a barlangok 
visszaképződnek,  vagyis  a tágas,  nagy  üregeket  a leszivárgó  csepkő  lassankint  mind 
jobban,  jobban  összeszorítja. 

Visszatérve  az  előcsarnokba,  annak  közepén  széles  árkot  mérve,  keresztbe 
munkásaimmal  ásatni  kezdtem.  Számítva  eleve  a netalán  felfakadó  vízre,  a városban 
két  szivattyút  kerítettem.  A felső  réteg  humussal  telített  állóvízi  iszap  volt,  minden 
növényi  maradvány  nélkül.-  Egy  lábnyi  mélységben  azután  a legkülönbözőbb  állati 
csontok  kerültek  elő,  nagyobbára  kevésbbé  régiek,  bizonyságául,  hogy  a víz  valahon- 
nan felülről  hozta  magával.  Három  lábnyi  mélységben  egy  emberi  hátgerinczoszlop- 
csont  emeltetett  ki,  rendkívül  szivagos  állapotban,  az  enyvtartalomnak  csaknem  tel- 
jes hiányával,  mi  annak  nagy  régisége  mellett  bizonyít.  Úgy  ezt  mint  a többi  cson- 
tokat dr.  Sassy  János  barátom,  társulatunk  tagja,  határozta  meg,  ki  behatóan 
foglalkozik  anthropologiai  tanulmányokkal  s ásatásaimnál  mindvégig  a legnagyobb 
önfeláldozással  segédkezett. 

Negyed  fél  lábnyi  mélységben  kezdett  mutatkozni  a hamuval  és  őskori  cserép- 
töredékekkel telített  culturréteg.  Azonban  ezzel  egyidejűleg  felszivárgott  a víz  is. 
A vízzel  telt  üregek  felett  most  a szivattyúkat  hozattam  mozgásba.  Míg  ezek  a vizet 
szívták  ki,  addig  az  ásókkal  mélyítették  az  üreget.  Azonban  ez  is  hiú  kísérletnek 
bizonyult.  Amint  mélyebb  rétegre  szálltunk  alá,  a víz  oly  mennyiségben  és  erővel 
buggyant  fel,  hogy  a szivattyúk  merítő  képességét  végkép  legyőzte.  Be  kellett  már 
itt  látnunk,  hogy  ha  igazi  eredménynyel  akarunk  eljárni,  a legközelebbi  nyár  leg- 
szárazabb időszakát  kell  választanunk. 

A talált  őskori  tárgyakon  kívül,  mi  az  ember  itteni  tartózkodását  bizonyítja, 
egyszersmind  a fentebb  érintett  mondát  is  megdöntöttük,  hogy  t.  i.  innen  Egerig 
lehetne  menni. 

Részemről  a helyi  viszonyok  pontos  tanulmányozása  után  hiszem,  hogy  a 
hegy  belsejében  nagyobb  szabású  barlangcsoport  fekszik,  melyhez  az  útat  járhatóvá 
tenni  némi  fáradsággal,  nem  nagy  feladat  volna.  E körülményt  kellő  módon  Borsod 
vármegye  közönségének  is  figyelmébe  ajánlottam. 

Hátra  volt  még  programmom  utolsó  pontjának  beváltása.  Az  u.  n.  « Kecskelyuko 
barlang  megásatása.  — Míg  a két  előbbeni  barlang,  hogy  úgy  mondjam  szűz  talaj 
volt,  melyet  előttünk  senki  sem  kutatott  át;  addig  a « Kecskelyuk » évtizedek  óta 
ismeretes  barlang  ugyan,  de  tudományos  kutatások  ebben  sem  eszközöltettek. 

Diósgyőr  mezővárosától  mintegy  egy  óra  járásnyira  a Bükk  rengetegeinek 
közepén  az  ú.  n.  «Királykút»  forrás  közvetlen  közelében  fekszik  e nagy  fontosságú 
telep.  Bejárata  egy  ferde  állású  derékszögű  háromszöget  ábrázol  s csaknem  teljesen 
hasonlít  az  aggteleki  barlang  kapuzatához.  Az  előcsarnok  azonban  tudtunkra  adja, 
hogy  nagyszabású  barlang  előtt  állunk.  A mintegy  25  méter  hosszú  tornáczívei  fent 
20  méternyi  magasságban  sötétlenek.  Ez  előtornácz  falán  még  a csepkő-képződés 
nem  észlelhető,  síma  mész-sziklák  azok.  A tornácz  befelé  hirtelen  előbbi  szabályos 
téglány  alakjától  eltérve,  megkeskenyedik.  Míg  e szorulaton  átérve,  ismét  hirtelen  és 
a tornácznál  sokkal  nagyobb  arányokban  kiszélesül.  Jobbra  egy  10  méter  magas 
félköríves  kapuzat  sötétsége  tátong,  melyen  egy  patak  gyors  hullámai  sietnek  ki, 
végig  folyván  az  egész  barlang  talaját.  Balról  pedig  két  méternyire  emelkedését 
tapasztaljuk  a talajnak.  A patakon  és  annak  keskeny  partján  gázolva,  többször  for- 
duló, néhol  csak  3 méter  magas  s két  méter  széles  folyosóban  járunk,  mely  egy 
negyed  órányi  hosszaság  után  bezáródik,  míg  maga  a patak  a kőzet  felsőbb  rétegé- 
ből bugyog  ott  fel.  A folyosó  falai  szilárd  képződésü  csepkövek,  melyek  között  itt  - 
ott  szabályos  és  erős  fényű  mészpát-jegeczek  ragyognak  elő. 

Visszatérve  a közép  csarnokba,  valóban  szép  látvány  tárul  elénk.  A hatalmas 
csarnok  gyönyörű  csepkő  függönyei  30 — 32  méter  magasságban  függenek  fejünk  felett. 
Fent  a főfalazatban  két  üreg  sötétlik,  figyelmeztetve  bennünket,  hogy  oda  fent  a bar- 
langok egy  újabj)  emelete  van.  Az  alsó  üreg  nyílásán,  amint  aláömlött  a mésztar- 

talmú  víz,  a csepkő  egy  tizenöt  méter  magas  gyönyörű  tömeget  képez,  mely  a bar- 
lang talaján  elfutva,  úgy  néz  ki,  mint  egy  megfagyott  vízzuhatag. 

Ennek  a zuhatagnak  a tövében  a legnagyobb  örömmel  láttuk,  hogy  egy  sír- 
láda  (dolmen)  áll. 

Az  egésznek  alakja  szabályos  téglány,  két  méter  hosszú,  egy  méter  széles, 
s fél  méter  magas.  Lapos-részben  természetes  s részben  durván  faragott  kőlapokból 
van  összeállítgatva  és  befedve.  A kövek  anyaga  a barlang  hajdani  falazatáról  lefe- 
szített csepkő-réteg,  zöldes  trachit  és  néhány  palalap,  — mely  utóbbi  két  kőzet  pár 
kilométernyire  e helytől,  mint  a felületre  törő  kőzet,  csakugyan  elő  is  fordúl  a Bükkben. 

A dolmen  keleti  sarka  le  volt  ütve,  ugyanott  a tetőzetet  képező  fedőlapok 
is  hiányzottak.  Mohón  kutattunk  benne  — de  fájdalom  a sírláda,  noha  alján  némi 
csontporladékszerü  sárgás  föld  még  most  is  volt,  — ki  volt  rabolva.  És  pedig 
annál  barbárabbul,  mert  mint  biztosan  hiszem,  nem  is  emberi  kezek,  hanem  állatok 
pusztították  azt  el. 

Szokás  lévén  a Bükkbe  a közeli  községek  sertésnyájait  makkoltatás  végett 
az  erdőre  hajtani,  e nyájakat  éjjelre  hideg  és  esős  időben  rendesen  e barlangba 
hajtják  be.  Lehet  képzelni,  hogy  mit  mívelnek  azok  ott. 

Úgy  az  itt  leírt  dolmenre,  mint  általában  a barlangokban  találtatni  szokott 
kősírokra  nézve  véleményem  az,  hogy  azok  korát  az  ősrégészettanban  felvett  idő- 
számítás, illetőleg  korszakok  keretén  belől  meghatározni  igen  nehéz.  Hazánkban 
tudtommal  az  aggteleki  barlangon  kívül  egyebütt  nem  fordúltak  elő.  Az  aggteleki  bar- 
lang dolmenje  * pedig  szerintem  semmi  esetre  sem  kőkori,  alighanem  valamelyik 
bujdosó  nép  újkori  temetkezése.  — E hozzávetőleges  kor-meghatározáshoz  bizonyára 
a kősírban  talált  csontváz  van  hívatva  az  adatok  túlnyomólag  számbavehető  részét 
szolgáltatni.  — A mi  dolmenünknél  azonban  éppen  ez  hiányzott.  Azonban  minda- 
mellett az  adott  viszonyok  pontos  megfigyelése  után  állíthatom,  hogy  a mi  dolme- 
nünk az  aggteleki  barlangénál  sokkal  régibb. 

Még  az  nap  délután  próbaásatásokat  tétettem  a barlang  talajának  emelke- 
dettebb  részein.  A csepkőréteg  áttörése  után  hamúval  kevert  égetett  agyagrétegek 
s köztük  elszórva  durva  cserépdarabok  mint  culturréteg  jelenkeztek ; azonban  két, 
három  lábnyi  mélyítés  után  a víz  itt  is  fatumszerüleg  oly  rohamosan  tört  elő,  hogy 
az  ásatásokat  ez  idejüleg  annyival  kevésbbé  lehetett  folytatni,  mert  a künt  folyton 
szakadó  eső  folytán  a barlangon  átfutó  patak  is  oly  rohamosan  kezdett  áradni, 
hogy  ki  felé  már  erősen  gázolnunk  kellett  a vizet.  — Bár  jelen  kutatásaink  ered- 
ményei is  kielégítők,  el  vagyok  határozva  a jövő  nyáron,  midőn  az  itteni  munkások 
állítása  szerint  e barlangok  teljesen  szárazok,  — azokat  folytatni. 

Kétségtelen,  hogy  e barlangokat  emberek  lakták,  azonban,  hogy  mely  korban, 
azt  majd  a jövő  részletes  és  pontos  kutatások  lesznek  hívatva  földeríteni.  Gyakran 
épúgy  mint  künt  a halmokat  és  földvárakat,  úgy  e barlangokat  is  a legkülönbözőbb 
népek  és  emberek  vándorlása  járta  be  A barlang  ú.  n.  culturrétegében  azonban  bizo- 
nyára mindegyik  ott  hagyta  nyomát.  Elég  legyen  e tekintetben  csak  az  aggteleki 
barlang  többször  idézett  példájára  hivatkoznom,  hol  a kiásott  tárgyak  valóban  tanul- 
ságos képét  tárják  elénk  a korok  és  culturák  e rétegenkint  egymásra  következésének 
a kőkortól  kezdve  egészen  a legújabb  korig.  Valamint  azt  is  elmondhatni,  hogy  még 
ma  napság  is  vannak  barlanglakok. 

Hogy  azonban  a barlangi  lakás  és  élet,  a culturának  úgy  ma,  mint  talán  évez- 
redekkel ezelőtt  is,  nem  éppen  magas  fokát  jelenthette,  az  kétségtelen. 

A barlangok  leletei  körülbelől  meglehetős  hű  képét  adják  már  ma  is  ez  élet- 
nek. Fő  foglalkozás,  melynek  rúgója  az  élet  fentartásának  puszta  ösztöne,  tehát  ani- 
rr.alis  intentio  — a prédalesés,  a vadászat,  hol  az  erősebb  legyőzi  a gyengébbet.  És 
nem  ritka  eset,  hogy  a gyengébb  az  ember  lesz,  a ki  elesik  a vadállatok  csapásai 
alatt.  A ruházat  az  elejtett  állat  szőrméje.  Fegyver  a kő  és  durung,  majd  sokkal 
később  a dárda  és  nyíl. 

Maga  az  élet  tartama  a folytonos  veszélyek  között  bár  külsőleg  edzett  — de 

nem  lehet  hosszú.  A barlangok  nedves,  dohos  levegője  és  sötétsége  felemészti  az 
emberi  szervezetet,  mely  hiába  — úgy  idegrendszerének  nagyszerű  szervezete  s 
agyának  materiális  súlya  és  fizikai  minőségénél  fogva  is  künt  a nagy  fényes  termé- 
szetben van  hívatva  magasztosabb  dolgokra. 

A barlangokban  eszközölt  kutatások  a barlangi  ősemberek  csontjain  csaknem 
kivétel  nélkül  mindenütt  bizonyos  betegségeket  észlelnek.  Legközelebb  Franczia- 
országban  foglalkoznak  szakemberek  behatóbban  e kérdéssel  s egy  őskori  sajátságos 
csont-siphylist  és  csontszút  constatálnak  a barlangi  őscsontokon,  melyek  éppen  a 
barlangi  élet  és  tartózkodás  folyamányaiként  tekintendők. 

A mi  a diósgyőri  barlangokat  illeti,  hiszszük,  hogy  sikerülni  fog  hazánk  ős- 
ember lakta  barlangjainak  földrajzához  hárommal  többet  fűznünk. 

Szendrei  János. 


AZ  ORSZ.  RÉGÉSZETI  ÉS  EMBERTANI  TÁRSULAT  F.  ÉVI  MÁRCZIUS  HAVI  ÜLÉSÉNEK 

JEGYZŐKÖNY  V E. 

Az  országos  régészeti  és  embertani  társulat  f.  évi  márczius  hó  13-án  tar- 
tott ez  évben  harmadik  nyilvános  ülését  délután  5 órakor  a m.  t.  Akadémia  kis 
termében,  Pulszky  Ferencz  elnöklete  alatt.  A tárgysorozatot  egyetlen  előadás 
képezte : Pulszky  Ferencz  az  őskori  és  népvándorláskori  ötvösművekről  érteke- 
zett. Előadását  a n múzeum  gyűjteményéből  összeállított  gazdag  mutatványokkal 
illustrálta,  s a nagyszámú  — köztük  kiváló  szakemberek  — közönség  élénk 
érdeklődéssel  hallgatta^  végig  az  érdekes  előadást.  Az  előadást  egész  terjedelmé- 
ben az  Archaeologia  Értesítőben  veszik  t.  olvasóink. 

Az  előadás  után  báró  Nyáry  Jenő,  nagy  hazánkfiának,  Kossuth  Lajosnak, 
levelét  olvasta  fel,  melyben  magát  a társulat  alapító  tagjai  közé  kívánja  fölvé- 
tetni. Kossuth  belépése  a társulatba  kitörő  éljenzéssel  fogadtatott.  A levél,  me- 
lyet társulatunk  elnökéhez,  báró  Nyáry  Jenőhöz  intézett,  így  szól  : 

((Tisztelt  báró  úr!  Az  aggteleki  ásatásokról  írt  jeles  munkájának  olvasása 
közben  papírra  vetett  jegyzeteim,  melyeket  érdeklődésem  tanúságául  volt  sze- 
rencsém megküldeni,  az  archaeologiai  értesítőben  felvételre  méltatván,  azon  érte- 
sítés folytán,  hogy  2V2  nyomtatott  ívre  terjedő  ez  igénytelen  dolgozatom  a bevett 
ügyrend  szerint  száz  forint  irói  tiszteletdíjjal  díjaztatik,  szabadságot  veszek  ma- 
gamnak tisztelt  báró  úrnak  azon  kéréssel  alkalmatlankodni  : szíveskedjék  az 
((Országos  régészeti  és  embertani  társulatot#  nevemben  felkérni,  hogy  a száz 
forintot  tőlem  alapítványul  elfogadni  méltóztassék.  Kiváló  nag)’rabecsiiléssel  ma- 
radván tisztelt  báró  úrnak  alázatos  szolgája  Kossuth  Lajos.# 

Ezután  felolvastatott  a pénztárnok  jelentése,  melyet  más  helyütt  vesznek 
t.  olvasóink. 

Titkár  ezután  két  indítványnyal  lép  föl.  Az  első  a társulati  tagdíj  hátra- 
lékok behajtása.  A titkárság  összeállításából  kitűnik,  hogy  a társulatnak  követ- 
kező hátralékai  vannak  tagdíjakban  : 

1879- ben  60  á 5 frt  = 300  frt 

1880- ban  75  á 5 (i  = 375  « 

1881 - ben  112  á 5 « = 560  « 

1882- ben  248  á 5 « = 1240  « 

összesen  2475  frt 

Ily  tetemes  összegnek  hiánya  által,  a társulat  sok  kárt  szenved,  a titkár 
arra  kéri  a választmányt,  intézkedjék,  minő  módon  lehetne  a tagdíj  hátraléko- 
kat legczélszerübben  behajtani.  A választmány  úgy  intézkedett  s határozatképen 
kimondotta,  hogy  az  1882.  évi  hátralékosoknak  az  Archaeologia  Értesítő  1882. 
utolsó  füzete  postai  utánvéttel  küldessék  meg,  az  előbbi  évek  tagdíjával  hátra- 
lékosoknak pedig  levélben  küldjünk  egy  udvarias  felszólítást,  s ha  erre  sem 

* Báró  Nyáry  Jenő : Az  aggteleki  barlang  mint  ó'skori  temető,  Budapest,  1881.  Lásd  a 3 - ik 
számú  fénykép-nyomatú  táblán  a dolmen  rajzát. 

folynának  be  a tagdíjak,  társulatunk  közlönyének  1883.  évi  első  füzete  küldes- 
sék meg  utánvéttel,  s ha  ez  sem  vezetett  eredményre,  a tartozók  névjegyzéket 
adjuk  át  az  Archaeologiai  Értesítőnek,  melynek  borítékán  azok  közöltessenek. 
A titkár  második  indítványa  volt,  hogy  a társulat  hazai  régészetünk  népszerűsí- 
tése és  terjesztése  czéljából  a közönség  körében  népszerű  könyveket  terjeszszen, 
minő  az  akadémia  által  kiadott  Műrégészeti  Kalauz  volt,  a mely  azonban  már 
el  is  fogyott,  azóta  sok  tekintetben  elavult,  de  azonkívül,  a mi  szintén  azt  bizo- 
nyítja, hogy  ilyen  munkáknak  kelendősége  is,  haszna  is  van. 

Ilyen  régészeti  könyvek  elsejéül  ajánlja  dr.  Hampel  József  kézi  atlaszát, 
a mely  80  táblából  áll,  s melynek  czíme:  A magyarországi  őskori  bronzemlé- 
kek, magyarázó  szöveggel  ellátva,  melynek  költsége  mintegy  900  frtnyi  lesz. 
E 900  frt  fedezetére  a titkár  a választmánytól  megbízást  kért,  melyet  a most 
behajtandó  1876 — 1881.  évi  tagdijakból  (1235  frt  fog  befolyni)  a választmány 
meg  is  szavaz,  és  éljenzéssel  fogadja  az  indítványt. 

Arra  nézve,  hogy  a szóban  levő  kézi  atlaszt  ingyen  kapják-e  a társulat 
tagjai,  vagy  igen  mérsékelt  áron  (talán  2 frt),  a választmány  későbbre  tartotta 
fel  határozati  jogát.  Ezzel  az  ülés  véget  ért. 

Budapest,  1883.  márcz.  13.  Pulszkv  Károly,  társ.  titkár. 


JELENTÉS  A KRISZTINA-VÁROSI  MÉSZÁROS-UTCZAI  RÓMAI  SÍRRÓL. 

Az  I.  kér.  Krisztina  városi  alagút-utcza  déli  oldalán,  azon  út  szélén, 
mely  a déli  vaspálya  rakodó  udvarára  vezet,  a hegyoldalba  házhelynek  való 
helyet  vágván  be  annak  tulajdonosa,  a szőlőhegy  illetőleg  az  ebbe  vájt  négy- 
szög déli  vonalán  római  kőkoporsóra  akadtak  a munkások.  Az  épen  átellenben 
lakó  Lernbacher  fővárosi  gazda  azonnal  betiltotta  a további  ásatást,  és  nekem 
izent,  hogy  vegyem  a sírt  szemügyre. 

Tegnap  reggel  kimentem  s az  igen  egyszerű  darab  kőből  és  födéltáblából 
álló  sarkophagot  minden  oldalról  fölszabadíttatván,  nagy  vigyázattal  leemeltet- 
tem födelét,  azon  szándékkal,  hogy  ha  a sértetlen  sír  belseje  érdekes  leletet 
tartalmazni  látszik,  hírt  adok  a múzeumi  régészeti  őrnek,  hogy  a találandó 
régészeti  tárgyakat  vegye  vagy  vetesse  át. 

Azonban  a durván  kifaragott  kősírban,  mely  félig  be  volt  iszapolva,  egy 
férfi,  részben  elkorhadt,  de  legnagyobb  részben  ép  csontváznál  s ennek  lábainál 
egy  egyszerű  üveg  csészénél  egyebet  nem  találtunk.  Mind  a csontokat,  mind  a 
csészét  Lernbacher  fővárosi  gazda  őrizetére  bíztam,  maga  a koporsó  födelével 
együtt  szintén  a főváros  gazdászati  raktárában  van,  mely  a Krisztina  városi 
templom  háta  mögött  az  úgynevezett  « koronaihségi  laktanyán  épülete  udvarán  van. 

Visszatérve  a koporsó  további  leírására : annak  elhelyezése  éjszak-keletről 
délnyugatnak  tartó  irányban  történt  volt,  a benne  lévő  csontváz  arczczal  éjszak- 
keletnek volt  fordítva,  a koponya  el  volt  a hátgerinczoszloptól  válva,  bizonyo- 
san a koporsóba  tolúlt  vizek  és  föliszapolások  által  választatván  el  természetes 
helyétől  s mivel  a fej  alatt  a koporsó  feneke  különben  is  magasabbra  volt  hagyva. 
Első  tekintetre  úgy  látszott,  mintha  lenyakazott  ember  volna  a koporsóban, 
mert  a koponya  a hátgerinczoszlop  oldalán  feküdt.  Durván  faragott,  szegénysorsú 
ember  koporsójával  lévén  dolgunk,  mely  semminemű  felirattal  nem  bir,  semmi 
érdekes  tárgyat  az  egy  kis  üveg  csészén  kivül  nem  tartalmaz  ; az  egész  lelet 
nem  is  érdemelne  említést  ; maga  az  esemény  azonban  történelmi  és  Aquincum 
helyrajzi  viszonyai  tekintetében  annyiben  mégis  nagy  fontosságú,  a mennyiben 
a lelet  arról  tesz  tanúságot,  hogy  a hajdani  Aquincum  telepei  messze  lenyúltak 
délfelé,  miről  eddig  tudomásunk  nem  volt.  Méltóztassék  a régészeti  osztályt 
utasítani,  hogy  Lernbacher  főv.  gazda  úrtól  a csontokat  és  az  üvegcsészét,  eset- 
leg a koporsót  is  átvétesse.  Ha  pedig  a koporsóra  nincs  szükség,  ezt  határozot- 
tan kérem  kijelentetni,  mert  akkor  azt  víztartónak  a hegyek  közé  fognám  elvitetni. 

Budapest  1883.  január  hó  6.  Havas  Sándor,  a főv.  rég.  bízott,  elnöke. 

